
BERECZ JÁNOS: 


Pluralizmus — párt — vezető szerep 


Napjaink politikai gondolkodásában szocialista fejlődésünk harminc évének elemzése 
során egyre markánsabban megfogalmazott igénnyé válik a pluralizmus elfogadtatása, 
vagy ellenkezőleg: a pluralizmus azonosítása a revizionizmussal és a polgári eszmerend- 
szerrel. Ez a téma eszmecserék, szenvedélyes viták tárgya volt a szocialista fejlődés 
időszerű kérdéseiről 1987 februárjában Szegeden megrendezett tanácskozáson is. A gon- 
dolatok továbbfűzése, a nemritkán érzelmi alapon, indulatokkal megfogalmazott állás- 
pontok elemzése elengedhetetlen. Olyan kérdésről van ugyanis szó, amely politikai 
rendszerünk lényegét, társadalmunk osztálytartalmát érinti. 

A pluralizmus mint eszme, fogalom, jelszó, jelző vagy feltételezett intézményrendszer, 
magán hordozza a politikai divatok sajátos jegyeit. Eltérő, eklektikus értelmezések, egyéni 
felfogások tapadnak hozzá; előfordul alkalomszerű, sajátos használata is. A különböző 
írásokat olvasva a figyelmes érdeklődőnek az a benyomása támad, hogy egyáltalán nem 
egy és ugyanazon jelenségről, fogalomról, dologról van szó. Így vitatkozni is nehéz. 
Mégsem definiálni szeretném, csak közelíteni a tisztább, közös értelmezéshez. 

A pluralizmus - polgári értelmezése szerint — a több pólusú politikai rendszert, a 
különböző politikai törekvések látszólag szabad, ámde ténylegesen mégsem lehetséges 
érvényesülését jelenti. A fogalom megjelenése a hazai politikai gondolkodásban - nem 
az elvi engedmények elfogadását kifejező jelentése — azonban azt a helyes felismerést is 
tükrözi, hogy a társadalomban egyidejűleg sokféle érdek él, hat, működik. Ezeket 
tartósan nem lehet adminisztratív úton kezelni, feloldani, az érdekeknek láthatóvá, 
kezelhetővé kell válniok. Ez azonban nem azonos a több pólusú hatalmi struktúrával 
vagy a többpártrendszerrel; az érdekek felismert és elismert pluralizmusára nem építhe- 
tünk fel pluralista politikai rendszert. A tények azt bizonyítják, hogy a többpártrendszer 
körülményei között is kialakul az egyetlen politikai centrum, s a váltógazdálkodás 
pluralista látszata mellett is a meghatározó társadalmi csoportok, politikai-gazdasági 
erők gyakorolják a hatalmat, s maradnak a társadalmi mozgások, politikai döntések, 
hatalmi eszközök meghatározói. 

, A kérdés az, hogy a politikai rendszer kifejezi-e a társadalom érdektagoltságát, réteg- 
ződését; illetve az egypártrendszer politikai mechanizmusa valóságosan lehetővé és 
általánossá teszi-e, igényli-e a társadalom osztályösszetételének, a réteg- és csoportsajá- 
tosságoknak a felszínre kerülését, az érdekek megjelenítését. Rendelkezik-e azzal a 

el, hogy a felismert sokféle érdekmozgást a társadalmi célok érdekében közös 
1! cselekvéssé változtassa. I 

A szocialista társadalmi rendszer képes arra, hogy felszínre hozza, láthatóvá tegye a 
társadalmi fejlődéssel szükségszerűen együtt járó érdekfolyamatokat. Az MSZMP felis- 
merte, hogy a társadalmi érdekek sokasága szükségszerűen sokféle érdekviszonyt, ennek 
nyomán pedig érdekpluralizmust teremt, s a politikának számolnia kell az eltérő érde- 

e!. Történelmi tapasztalataink is arra tanítanak, hogy a párt a hatalmat csak egy 

folyamatosan fejlődő intézményrendszerben gyakorolhatja, amelyben megőrzi és erősíti 
vezető szerepét, de a hatalom gyakorlását — együttműködve a társadalom más erőivel — 
megosztja. Ezért el kell határolni a párt érdekintegrációs funkcióját, a társadalmi érdek- 
mozgásokat a párt vezető szerepe ellen fellépő, a párt társadalomszervező és irányító 
funkcióját megkérdőjelező szándékoktól s azoktól az elképzelésektől, törekvésektől, 
amelyek a szocialista társadalmat olyan több centrumú politikai rendszerré szeretnék 

Ezeket az elképzeléseket, véleményeket komolyan kell venni; ez ugyanis nem egysze- 
rűen elméleti vita, hanem a társadalom fejlődésének irányát, politikai tartalmát meghatá- 
rozó alapkérdés. Ezért külön hangsúlyozni kell: értelmezésünk szerint a pluralizmus a 
társadalmi-politikai haladásért, szocialista céljainkért munkálkodó nézetek és cselekede- 
tek dialektikus mozgása, amelynek során megjelennek, tudatosulnak és feloldást nyernek 
a különböző társadalmi ellentmondások. A pluralizmus tehát feltételezi, igényli a külön- 
böző módon fogalmazó, szerveződő és közelítő érdekek, nézetek vitáit, ütköztetését, de 
nem a likvidátorságot, a pártot és a szocializmust elvetni, lebecsülni akaró eszméket és 


.0p?.?, 


. működésű szervezeti formákat követel. Ez azonban nem ellentétes a párt vezető szere- 
pével. 

Ujra megjelenik olyan felfogás, amely eléve kérdésessé teszi: szükség van-e a pártra 
— bármely politikai pártra — a társadalom életében. Igaz, nyílt és kifejtett formában nem 
jelenik meg e nézet a hazai irodalomban és társadalomtudományi kutatómunkában. . 
Jellemző azonban az egyes iparilag fejlett tőkés országokra — ahol a polgári társadalom 
politikai intézményrendszeréből való kiábrándultságot jelzi —, valamint a harmadik világ 
egyes országaira, ahol a pártok nélküli vagy , feletti" diktatórikus kormányzás hivatalos 
politikai normájaként nyilvánul meg, függetlenül attól, hogy az adott kormány antiimpe- 
rialista vagy imperialistabarát politikát folytat-e. 

A mi viszonyaink között is fellelhetőek azonban e felfogás nyomai. Ott bujkál kimon- 
datlanul a sorok között abban a - részint ellenzéki ihletésű — publicisztikai vagy társada- 
lomtudományi irodalomban, amely politikai intézményrendszerünk vélt és valódi fogya- 
tékosságait taglalja, s annak olyan átalakítását sürgeti, amelyben a párt vezető szerepe 
feleslegessé vagy formálissá válna. Olykor csupán a hangsúlyok eltolódása jelzi e törek- 
vést; az, hogy a legnagyobb hangsúly egyes elkülönült érdekek markáns érvényesítésére; 
közös érdekeinek képviseletét, s kétségbe vonva a közös érdekek létét. Akik ezt vallják, 
figyelmen kívül hagyják, hogy az érdekegyeztetés, az érdekintegráció a társadalom 
működésének fontos feltétele. Nélküle súlyos működési zavarok lépnek fel; áttekinthetet- 
lenné válnak a társadalmi-gazdasági viszonyok. E bírálók az elesettek, a szegények 
támogatóiként lépnek fel, de ha a társadalom erre hivatott intézményei és szervei enyhíte- 
nek a szociális hátrányokon, akkor e szándékot és tettet egyszerűen gyámkodásnak 
minősítik. Ha a kormányzat a fizikai dolgozók gyermekeit segíti a továbbtanulásban, 
ingerültséget vált ki a szegénység elleni harc önjelölt zászlóvivőinél. 

Nemcsak a szóban forgó irodalomban és magatartásban, hanem - részben ennek 
hatására - a társadalmi tudat különböző szintjein, a közvélemény egyes régióiban is 
kimutathatók naiv-idealista vagy anarchisztikus, a párttól és általában a politikától, a 
politizálástól elforduló vélekedések, magatartásformák. Mindez persze nem írható kizá- 
rólag az antikommunista propaganda és az azt visszhangzó, a tömegektől távol eső 
ellenzéki csoportosulások számlájára. 


Minden modern társadalom bonyolult és mélyen strukturált. A különböző osztályok, 
rétegek, kisebb-nagyobb csoportok, politikai áramlatok képviselői, világnézeti — és más 
— közösségek tagjai saját felismert érdekeik kifejezése és érvényesítése céljából tömörül- 

nek, s e szerveződések igen változatos és összetett társadalmi viszonyokat hoznak létre. 
E tömörülések először többnyire mozgalomként jelennek meg, s ekként is fontos szerepet 
töltenek be, míg mások fokozatosan jutnak el magasabb szintre: válnak társadalmi, 
gazdasági, politikai szervezetté, s végső soron párttá. Ne feledjük, a kommunista és 
munkáspártok i is mozgalmakból jöttek létre akkor, amikor a tudományos elmélet, a 
marxizmus behatolt s uralkodóvá, szervező erővé vált e mozgalmakban. 

A társadalmi szervezetek rendszerében az európai fejlődés során a legátfogóbb és 
legszervezettebb közösségnek .a politikai párt bizonyult. A politikai párt — a fogalom 
legáltalánosabb és legszélesebb értelmezésében — nem más, mint azonos elveket valló, 
azonos célokat kitűző, közös programot kialakító, azt támogató vagy ezen túl még a 
célokhoz vezető közös feladatokat is vállaló, azok megvalósításáért összefogva, aktívan 
cselekvő emberek tudatos tömörülése. 

Polgári társadalmakban a különböző polgári pártok az uralkodó osztályok különböző 
csoportjainak tömörülései, amelyek eltérnek egymástól arculatukban, részérdekeikben, 
politikai koncepcióikban stb., azonban határozott és politikai tettekben is megjelenő 
közös érdekük a tőkés rend fenntartása. Ily módon tulajdonképpen a szó közkeletű, 
polgári értelmében sem jelent politikai pluralizmust. A mindenkori erőviszonyoknak 
megfelelően vagy egyedül (abszolút többség alapján), vagy közösen, koalíciót alkotva 
kormányoznak, gyakorolják az államhatalmat. Valódi alternatívát, a szó teljes értelmé- 
ben vett politikai pluralizmust a tőkés társadalmakban kizárólag a nem hatalmi helyzetű 
dolgozó osztályok és rétegek politikai pártjai — a kommunista és munkáspártok - 
jelenthetnek. Más kérdés azonban, hogy a tőkés országok dolgozó tömegei igen gyakran 
a polgári pártokra adják szavazataikat. Ennek a nyilvánvaló ellentmondásnak sok oka 
van. A legfejlettebb tőkés országokban élő munkások (és más dolgozó rétegek is) a 
történelmi-gazdasági fejlődés eredményeképpen viszonylag magas életszínvonalat élvez- 
nek, a gyakori és krónikus munkanélküliség és más el nem hanyagolható szociális 
problémák ellenére. A gazdaságilag fejlett kapitalizmus a társadalmi-gazdasági fejlődés 
jelentős belső tartalékaival rendelkezik, melyekkel képes a gazdasági válságokból kilá- 
balni, megújulni. A hatalom, az uralkodó politikai erők jelentős anyagi források s a 
csiszolt politikai és kulturális hagyományok birtokában rendkívül hatásos antikommu- 
nista propagandát fejtenek ki, befolyásolva a dolgozó tömegeket. Ezzel összefüggésben 
azonban rá kell mutatnunk egy, a mi szempontunkból rendkívül figyelemre méltó 
momentumra is. 

Csaknem hét évtizedes fennállása óta a létező szocializmus az iparilag fejlett kapitaliz- 
lés hatékonysága és így a dolgozóknak nyújtott életszínvonal tekintetében. Ez magyaráz- 
ható azzal, hogy a szocializmus hét, illetve négy évtizeddel ezelőtt a világ gazdaságilag 
elmaradott régióiban jött létre, s az örökölt hátrányt, bármily tiszteletre méltó is a 
fejlődés saját múltunkhoz mérve, nem könnyű behozni. 

Magyarázza helyzetünket az is, hogy a szocializmus a kezdetektől mindmáig ellenséges 
környezetben, szakadatlan imperialista támadások és fenyegetések közepette fejlődik. 
A védekezés mindig sokba került, nagy anyagi és szellemi erőket vett igénybe. Az is 
tagadhatatlan, hogy mindezek hatására a szocializmus időben és térben különböző 
gazdasági mechanizmusai gyakorta megmerevedtek, elavultak, alkalmatlannak bizo- 
nyultak a termelés korszerűsítésére, hatékonyságának fokozására, a termelésben a dolgo- 
zók érdekeltségének kibontakoztatására. Tehát saját fogyatékosságaink is közrejátszot- 
tak a meglévő elmaradásban. Ezt az objektív helyzetet az antikommunista ideológia és 
propaganda történetileg, dialektikus módon nem vizsgálja, hanem úgy interpretálja, 
mint a társadalmi tulajdonon alapuló termelési viszonyok, a szocialista rendszer válsá- 
gát, életképtelenségét. Ebből az érvelésből persze nyilvánvaló a tőkés érdekek védelme, 
a döntően magántulajdonú termelés, a tőkés uralkodó osztályok társadalmi helyzetének 
és politikai hatalmának védelme. Még ha leplezetlenül kiviláglik is az elsődleges cél, azért 

ez az érvelés általában hatással van főképp a fejlett tőkés országok dolgozó tömegeire, 
sőt a szocialista országok lakosságának bizonyos hányadára is. 

Továbbfejlődésünk a stabilitás és a megújulás dialektikájára épül, ezért a társadalmi 
és a vele összefüggő gazdasági reformfolyamat 3 szocialista országokban - így Magyar- 
országon is -— nyomon követhető. Ennek a társadalmi-gazdasági megújulási, a fejlődést 
felgyorsító folyamatnak óriási a jelentősége: a társadalmi tulajdonon alapuló szocialista 
termelés hatékonyságának gyökeres megjavítása, a szocialista társadalmi rend életképes- 
ségének bizonyítása, a relatív elmaradás fokozódásának megállítása és a lépéshátrány 
csökkentése. Ehhez fel kell használni a legmagasabb szintű tudományt és műszaki 
kultúrát, a dolgozók nagyobb közvetlen érdekeltségét és az emberi alkotóképesség 
minden tartalékát. 

A cél hatalmas feladatot jelent: megújítani mindazt, ami hét évtized alatt jött létre, de 
már nem tudja a szocializmus céljait hatékonyan szolgálni, megvalósítani. Mindez 
elválaszthatatlan a szocialista demokrácia kiszélesítésétől és fejlesztésétől, annak a gya- 
korlatban történő bebizonyításától, hogy a szocialista társadalmi rend lényegénél fogva 
demokratikus társadalmi rend. Történelmileg meghatározott időszakokban kényszerűen 
alkalmazott diktatórikus módszerei -— ellentétben az antikommunista propaganda állítá- 
saival — nem jelentik a szocializmus lényegét, ahhoz tartósan nem kötődnek. A szocialista 
demokrácia nem alacsonyabb rendű a legfejlettebb és legnagyobb hagyományú polgári 
demokráciáknál. Ellenkezőleg: lehetőségeit, perspektíváját, fejlődési határait tekintve 
magasabb rendű, mivel nem szab neki határt semmiféle tőkés kisebbség partikuláris 
érdekszövevénye, s így a szocialista demokrácia a többség szükségképpen érvényesülő 
érdekeinek hordozója. 

. . A következetesen forradalmi, marxista párt nem egy párt a sok között. Alapvonása 

minden polgári párttal szemben, hogy nem egy osztály vagy réteg, illetőleg ezek egyes 
csoportjainak elkülönült érdekeit képviseli, hanem az egész munkásosztály és valameny- 
nyi dolgozó legalapvetőbb érdekeit. Így a szocialista társadalomban, ahol nincsenek 
antagonisztikus érdekű osztályok, lehetősége van arra, hogy az egész nép pártja legyen, 
egyedüli kormányzó pártként is eredményesen működjön. Ez a szocialista országokban 
kialakult egypártrendszer elvi alapja. Önmagában természetesen ez nem zárja ki a 
többpártrendszert, az olyan politikai mechanizmust, amelyben láthatóvá válnak és külön 
képviseletet is nyernek a társadalomban munkáló érdekkülönbségek. Ennek azonban 
feltétele, hogy a nem marxista pártok, társadalmi mozgalmak a marxista párt vezető 
szerepét elismerve, annak politikai érdekképviseletében és kormányzati felelősségében 
osztozva működjenek. Ez nem politikai, nem hatalmi pluralizmus, hanem a társadalmi 
érdekviszonyok sokrétűségét jeleníti meg. 

Bármely osztály, réteg, csoport stb. csak úgy képes érdekeit kifejezni és érvényesíteni, 
csak úgy tudja céljait elérni, a társadalomban objektív törvényszerűségek szerint zajló 
folyamatokat alakítani, ha a történelmileg eddig létrejött legmagasabb rendű politikai 
szerveződésig, párttá szerveződve küzd. és dolgozik. Számtalan történelmi tapasztalat 
arra mutat, hogy a társadalmi mozgalmak egy részének szükségképpen el kell jutnia a 

tá szerveződésig, ha sikert akar elérni. Végeredményben tarthatatlanok azok a naiv- 
idealisztikus vagy anarchisztikus elképzelések, amelyek fölöslegesnek vélik a politikai 
párt működését a társadalom életében, vagy amelyek ösztönösen idegenkednek a politi- 
kai párt szervezettségétől, fegyelmétől, szervezetszerű tevékenységétől. Ezt bizonyítja az 
utóbbi évek nyugat-európai politikai változásai közül néhány mozgalomnak, így a 
Zöldek mozgalmának párttá szerveződése, mivel általános érdekeket politikai eszközök- 
kel igyekszik érvényesíteni. 

Tekintsünk el ezúttal a környezetvédők cél- és eszmerendszerének alapos elemzésétől. 
Egyes céljaik (így: az emberi és természeti környezet pusztulásának megállítása, az elemi 
életfeltételek megóvása) nagy tömegek számára vonzóak. E programok kritikáját mellőz- 
ve érdemes - tanulságai miatt — e mozgalom genezisére is vetni egy pillantást. A mozga- 

lom párton kívüli, sőt: a politikai pártok ellen meglehetősen erőteljesen fellépő mozga- 
lomként indult. Váltig hirdette magáról, hogy nem párt; s ebben a polgári pártokban való 
csalódottság, kiábrándultság is kifejezésre jutott, minthogy e pártok semmi érdemlegeset 
nem tettek a környezet védelméért. 

Ám, ahogy a mozgalom egyre szélesebb tömegeket hódított meg, úgy kényszerült a 
politikai pártra jellemző szervezeti jegyeket felmutatni. Puszta tiltakozással, demonstrá- 
ciókkal — be kellett látnia — tényleges eredményt nem tudott volna elérni. Kénytelen volt 
több országban is a választásokon indulni; helyhatósági és parlamenti képviselőjelölteket 
állítani, hogy a mozgalom híveinek legyen kikre voksolniuk. Majd bejutván a parlament- 
be és a helyi államhatalmi testületekbe (sőt azokban vezető pozíciókat is megszerezve), 
egyre terebélyesedő politikai pártként kezdett működni, s hamarosan, más pártokkal 
koalíciós kapcsolatokat létesítve, a politikai környezet számára is nyilvánvalóvá vált 
pártjellege. A Zöldeknek ez az - akaratuk ellenére megtett — pályája köztudomású, s a 
mi számunkra is tanulságos, mert ez is álláspontunkat igazolja: azt, hogy a párt a 
szervezetileg leghatékonyabb társadalmi szervezet, s valódi hatást gyakorolni a társada- 
lom fejlődésének menetére csak ilyen keretek között lehetséges. 

Nem haszontalan ennek továbbgondolása sem: ha egy nagy hatású, nagy tömegbefo- 
lyású mozgalomnak lényegében párttá kell válnia ahhoz, hogy elképzeléseit realizálni 
tudja, vajon egy jól szervezett pártnak nem kell e éppenséggel a mozgalmi módszereit, 
mozgalmi munkastílusít erősítenie, ha fokozni, javítani kívánja befolyását a társadalomra! 

"Erősíteni a pártmunka mozgalmi jellegét!" Nem új keletű jelszó és követelmény, már 
régóta hangoztatjuk. Ám önkritikusan megállapíthatjuk, hogy még mindig inkább csak 
szólam, mint gyakorlat. Nem mintha a szándék, az akarat, az eltökéltség hiányozna. 
Nem könnyű azonban megvalósítani, gyakorlattá tenni. A ,jól szervezettség" olykor 
ntúlszervezettségbe" csap át. Egy jól szervezett, a dolgozó nép hatalmát képviselő egy- 
pártrendszerben működő, politikai felelősséget viselő marxista pártban is kialakulhatnak 
(és tapasztalataink szerint ki is alakulnak) hivatalos vagy épp bürokratikus eljárási 
formák, mozgalmi jelleggel ellentétes munkamódszerek, a tömegek meggyőzése helyett 
a könnyebb megoldást s rövidebb utat választó hatalmi reflexek, s bekövetkezhet a 
mindennapi élet eleven áramlataitól való elszigetelődés. 

E kifejezés — , mozgalmi jelleg" — talán nem is egészen pontos. Tartalma kissé elmosó- 
dott, ezért kifejtésre szorul. Elméletileg és gyakorlatilag is világossá kell tenni, hogy 
visszanyerje funkcióját, kiteljesedjen tartalma. A pártmunkában a bürokratikus és hiva- 
tali eljárások radikális és racionális csökkentése szükséges s elengedhetetlen, de azzal 
tisztában kell lenni, hogy ezeket teljesen felszámolni lehetetlen. A túlzottan merev 
szervezeti kötöttségek oldására szükség van a pártéletben, de ezeknek egyidejűleg kell 
megjelenniük a magasabb követelményekkel s a meglevő normák érvényesítésével. Min- 
den párttagnak, minden pártszervezetnek és pártszervnek saját környezetében, saját 
működési területén, saját hatókörében kell fokozottabb aktivitással, öntevékenyen, a 
párt felelősségében osztozva dolgoznia. Ez kettős felelősség: egyrészt a felsőbb szerveké, 
hogy a párttagság beavatott legyen a tervezett döntésekbe; másrészt a párttagságnak az 
elfogadott határozatokat sajátjaként kel! sikerre vinnie. 

Minden szinten érvényesíteni és fejleszteni kell a pártélet demokráciáját, s ennek 
keretei között tárulnak fel és kezdenek működni a pártmunka tartalékai, politikai és 
erkölcsi energiái. Csakis a pártdemokrácia továbbfejlődése, kibontakozása adhat újabb 
impulzust a társadalmi demokrácia fejlődéséhez. A demokratizálódási folyamat a párt 
vezető szerepét is erősíti, a párt tevékenységét is korszerűsíti, s azt a továbbhaladáshoz 
szükséges magasabb követelményekhez igazítja. Elképzelhetetlen, hogy a párt kevésbé 
demokratikus, mint a társadalom egésze; hogy belső életének demokratizmusa ne bizto- 
sítsa a politikai feladatok vitában való érlelődését. Ellenkezőleg: a pártnak a társadalmi 
demokrácia fejlődése érdekében az élen kell haladnia. Saját demokráciájának terebélye- 
sedése kell ahhoz, hogy fejlődhessen a társadalom, a közéletiség, a szocialista demokrá- 

cia. Pártunk munkájának hatékonyságát fokoznunk, a pártmunka szinvonalát javíta- . 
nunk kell azért, hogy a társadalmi, gazdasági reformfolyamat sikeresen haladhasson 
tovább. 


A szocialista demokráciát megkérdőjelező vagy tagadó argumentáció hamis és képmuta- 
tó. A hatalmi pluralizmus (amelyet tőlünk is sokszor számon kérnek) a gyakorlatban 
tulajdonképpen nem létezik, a többpártrendszerű tőkés politikai rendszer nem engedi 
megkérdőjelezni és érvényre jutni a kapitalizmus alternatíváját, a szocializmust. Nem 
engedi a hatalom birtokában kérdésessé tenni vagy veszélyeztetni a fennálló társadalmi 
rendet, a magántulajdonon alapuló kizsákmányolást. A dolgozó tömegek érdeke, hogy 
mi se engedjük kérdésessé tenni szocialista társadalmi rendünk alapjait. Tény, hogy sok 
szempontból könnyebb a váltógazdaság keretei között — egymásnak átadva a kormány- 
zást — oldani a társadalmi, politikai feszültségeket. Ennek alapja a politikai platformok 
különbözősége, a társadalmi csoportok érdekeire szerveződő pártok váltógazdasága. Ez 
azonban nem pluralizmus. A társadalmat irányító hatalmi centrum, a társadalmi formá- 
ciót jellemző alapok változatlansága mellett váltják egymást a kormányzó pártok. 

A hatalom tényleges pluralizmusa tulajdonképpen nem más, mint a kettős hatalom. 
A forradalmak, a szocialista fejlődés ennek számos megoldási formáját létrehozta, 
bizonyítva, hogy a kettős hatalom átmenet a polgári demokratikus forradalomból a 
szocialista forradalomba. Így volt ez 1917-ben Oroszországban, 1918-1919-ben Magyar- 
országon, s ezt bizonyítja az ellenforradalomba torkollott destabilizálódási folyamat is 
1956 őszén. Tehát ismétlem: a kettős hatalom, a hatalom pluralizmusa átmenet, s 
korántsem mindegy, hogy milyen társadalmi-politikai rendszerből milyenbe tart. Akit 
ez a kérdés foglalkoztat, számoljon ezzel is. 

Kapitalizmus vagy szocializmus — korunkban ez a kettős alternatíva létezik. Számunk- 
ra a kapitalista viszonyok közé történő visszatérés nem alternatíva. Nemcsak elutasítjuk: 
megakadályozzuk! Századunk történelme számtalan tragikus példával bizonyította: ha 
valahol a polgári demokratikus fejlődés közelített a szocializmus alternatívájához, ott a 
burzsoázia — a demokrácia brutális felfüggesztésével, a fasiszta diktatúra bevezetésével 
is — megakadályozta azt. A Magyarországi Tanácsköztársaság után Horthy ellenforra- 
dalmi rendszere; a Spanyol Köztársaság után Franco fasiszta diktatúrája; az 1929—1933- 
as yilággazdasági válság idején a németországi baloldal veszélyes előretörésekor Hitler 
hatalomra jutása; a görög szabadságharc katonai eszközökkel történő erőszakos letörése 
a negyvenes évek második felében; a chilei népfírontkormányt vérbe fojtó Pinochet-rém- 
uralom; a dél-afrikai faji elnyomás kegyetlenkedése - mind, mind ezt bizonyítják. A bur- 
zsoázia végső esetben nyúl e drasztikus módszerekhez; amíg lehet, politikai eszközökkel 
él. Politikai hatalma birtokában, óriási anyagi ráfordítással, kifinomult és átfogó propa- 
gandával, a töómegkommunikáció manipulatív rendszerével, ultrakonzervatív szellemi 
áramlatok felélesztésével — röviden: minden módon igyekszik megakadályozni a szocia- 
lizmus demokratikus úton történő győzelmét. Ebben az értelemben tehát szó sincs 
hatalmi plyralizmusról. A különbség csupán az, hogy mi ezt nyiltan, marxista osztály- 
szemlélettel valljuk, a burzsoá ideológia és antikommunista propaganda viszont képmu- 
tató módon, politikai pluralizmust hirdetve és követelve leplezi azt. 

A szocialista társadalmi keretek között létező pluralizmus realitását azonban mi is 
felismerjük. Tényként kell számba vennünk az ideológiai pluralizmust az egyházpolitiká- 
ban, a művészeti irányzatok, a divatok, az ízlés változásában is. Meggyőződésünk, hogy 
a fejlett szocialista társadalom megteremtésében minden dolgozó osztály, réteg és csoport 
alapvetően érdekelt. Érdekeltek benne azok a kistulajdonos rétegek és csoportok is, 
amelyek saját munkán alapuló tevékenységükkel, tőkéjüknek a társadalmi termelésben 
történő hasznosításával járulnak hozzá a szocialista gazdaság hatékonyabb müködésé- 

hez, a nagyobb és jobb termékválasztékhoz, a rugalmasabb forgalmazáshoz, a szolgálta- 
tások fejlesztéséhez, a termelésre ösztönzőleg ható piaci versenyhez stb. E rétegek, 
csoportok egzisztenciális és termelési biztonságát nem taktikailag és rövid távon, hanem 
perspektivikusan szavatolja a szocialista társadalomépítés programja. A szocialista épí- 
tésben való alapvető érdekeltségük mellett azonban természetesen vannak sajátos, más 
dolgozó osztályokétól és rétegekétől eltérő külön érdekeik is. Mint ahogy az alapvető 
érdekazonosságon belül léteznek sajátos politikai é és gazdasági érdekei a munkásosztály 
különböző rétegeinek, a szövetkezeti parasztság vagy az értelmiség különféle csoportjai- 
nak is. 


Pártunk nem egy elvontan értelmezhető, tartalom nélküli pluralizmust tart elfogadható- 
nak vagy tekint szükségesnek, s nem is ilyen alapon vitatkozik a pluralizmus liberális 
felfogásaival. Nem ideológiai megfontolások alakítják viszonyát a társadalom működé- 
sének megoldásait, a társadalomirányítás több pólusú politikai szerkezetét illetően. 

Le kell szögezni, hogy pártunk számára nem vita, nem alku tárgya az, hogy Magyaror- 
szágon megvannak a szocialista társadalmi rendszer alapjai, s hazánkban a szocializmus 
építése társadalmi, gazdasági, politikai cél és feladat. Társadalomépítő céljainkat a 
kommunisták pártjának vezetésével lehet megvalósítani, s csak az ennek megfelelő 
társadalmi viszonyok teremtenek objektív feltételeket a továbbhaladás számára. Ezért 
nem véletlenszerű, nem konjunkturális lépés a párt felfogásában, hogy az átmeneti 
társadalom pluralitását valóságnak tekintette és tekinti ma is. Tette ezt akkor, amikor 
politikáját arra a széles társadalmi szövetségre építette, amelyben helye van mindenki- 
nek, aki részese akar lenni a szocialista Magyarország építésének, s akkor is, amikor 
határozottan leszögezte álláspontját: a párt nem monopolizálja az emberek gondolkodá- 
sát, az eszmék fejlődését, de hegemóniára törekszik, s ez természetesen jelent eszmei 
harcot, a marxizmus-leninizmus harcát azokkal a polgári ideológiákkal szemben, ame- 
lyek a munkásosztály történelmi hivatása útjába állnak. 

A párt vallja és vállalja, hogy a társadalom érdekviszonyai összetettek, tagoltak a 
társadalmi csoportok között és a csoportokon belül is. A társadalmi fejlődés energiafor- 
rásai az érdekek sokféleségében és azok szerveződésében is rejlenek. Ezt lehetett ingerül- 
ten tagadni, lehetett szemérmesen hallgatni róla, de figyelmen kívül hagyni semmiképpen 
nem lehet. Az MSZMP politikája számol az érdekek mozgásával, érvényesülésük konf- 
liktusaival, s a szocializmus politikai rendszerének természeteként szükségesnek tartja az 
érdekképviselet, az érdekvédelem s az ezeket kifejező szervezetek politikai, társadalmi 
szerepét. Azt azonban nem kel! bizonygatni sem önmagunk számára, sem a velünk 

szemben állóknak, hogy politikánk az érdekek mozgását integráló, megjelenítő és ütköz- 
tető mechanizmusokat, szervezeti rendszereket a fejlődés szerves részének tekinti. 

A politikai mechanizmus nem lehet változatlan, statikus képződmény. Annak a társa- 
dalmi fejlődéssel együtt kell változnia. Ebben a folyamatban a pártra is jelentős feladatok 
hárulnak. Lassú, nem eléggé érzékelhető a politikai intézmények önálló, sajátos képvise- 
leti, érdekvédelmi funkcióinak világossá tétele, szuverén fellépéseik terepének bővítése, 
állásfoglalásaik, a véleményalkotások nyilvánosságának biztosítása. Szűklátókörűség és 
merevség is munkál ebben. De a divat csábításainak, az elvtelen engedményeknek ebben 
az esetben nem lehet teret nyitni, csupán azért, hogy lépéseink olyan közegekben is 
tetszést váltsanak ki, ahol sem mi nem tekintjük magunkat szövetségesnek, sem az ott 
lévők nem fogadják el a mi politikánkat. Ilyen árongmem lehetünk , reformerek", nem 
lehetünk , újítók". A reformok számunkra, kommunisták számára a szükséges változá- 
sokat s azokhoz eszközrendszert jelentenek, nem pedig célt, még kevésbé öncélt. 

A társadalomban működő érdekviszonyok, az érdekek sokrétűsége és szakadatlan 
mozgása szükségessé teszi a hatalom gyakorlásában a munkamegosztást is. Ez azonban 

nem hatalmi pluralizmus. Semmiképpen sem az, mert ugyan a politikai törekvések 
szervezeti formákban integrálódnak — de bármilyen érdekvédelmi köntösbe öltözzenek 
is -, előbb-utóbb mindenképpen hatalmi centrummá válhatnak és válnak; ám a hatalom 
ennek nyomán keletkező pluralizmusa történelmileg, mint szó volt róla, csak igen rövid 
ideig fenntartható politikai helyzet. A kibontakozó harc eredményeképpen szükségsze- 
rűen kialakul az egyközpontú hatalmi rendszer. A gyakorlatban ésszerű és szükségszerű 
funkciómegosztás azonban nem azonos ezzel. 

Súlyos történelmi tapasztalataink vannak arról a korról, időszakról, amikor a párt 
. vezetése egymaga volt a hatalom. Sem a döntések kialakításában, sem a végrehajtásban 
nem vette számba a társadalom erőit, tapasztalatait, sem azt, hogy a társadalom sokféle 
helyzetű, gondolkodású emberből áll; s egy erősen rétegzett társadalom vállalta a szocia- 
lista fejlődés közös útját. Nem épített azokra a politikai, kulturális és gazdasági tapaszta- 
latokra, amelyek a magyar munkásmozgalomban, a magyar munkásosztály harcaiban 
felhalmozódtak. De a tömegekben rejlő alkotóképességeket is lebecsülte. Annak ellenére, 
hogy a társadalom nagy többsége 1945 után is bebizonyította: áldozatokra és nagy 
tettekre is képes egy új társadalom megteremtéséért. A politikai vezetés ezt a társadalmat 
egységes masszának tekintette, amelyre csak a végrehajtás fegyelmében számított. Az így 
kialakult struktúrában a párt vezetése kezdetben minden eredményt kisajátított, saját, 
személyes érdemének számolt el. Nem épített sem a tagságára, sem a szövetséges dolgozó 
tömegek támogatására. A hatalom gyakorlásának olyan koncentrációját hajtotta végre, 
amelyben felismerhetetlenül egybefonódott a politikai célrendszer a gazdaságirányítás- 
sal, a közigazgatás racionális követelményeivel, az elhanyagolt népképviselet démokrati 
kus igényeivel, s mindezek egymást gyengítve sodorták válságba a pártot, a szocialista 
építés társadalmi folyamatát. Mivel a hatalom gyakorlásában ez a szisztéma semmiféle 
munkamegosztást nem engedett, a felelősség ilyen koncentrálódása megrendítette a 
pártot, a politikát, s végül a hatalom stabilitását is. 

Tapasztalataink azt igazolják, hogy a hatalom gyakorlásában, a politika alakításában 
minden lényeges, a szocializmusért felelősséget érző és viselő erőnek , szervezetnek részt kell 
vennie. A társadalomépítés időszerű feladatainak kidolgozása és a végrehajtás szervezése, 
a megvalósításhoz szükséges eszközök, szellemi, anyagi feltételek számbavétele és minde- 
nekelőtt: a politikai feltételek biztosítása a párt kötelessége. A Magyar Szocialista 
Munkáspárt az a társadalmi, politikai erő, amely a társadalom közös érdekeit integrálja 
és koncentrálja, amely a társadalom közös, általános céljait társadalmi szinten hordozza. 
A megvalósulás folyamatában is mindenkinek, aki a döntések kialakításában, a tervezett 
mozgások elhatározásában részt vett, kötelessége felhívni a figyelmet a működési zava- 
rokra, a nemkívánatos folyamatokra, az ellenható tényezőkre. Csak a hatalom, a politi- 
kai vezetés ilyen gyakorlata fejleszti a szocialista demokráciát, s segíti elő az önkormány- 
zat és az önigazgatás kialakulását. Ez azonban nem érvényesülhet több pólusú hatalmi 
rendszerben. Az ilyen körülmények között szerveződő centrumok szükségképpen rom- 
bolják az önkormányzatot, az önigazgatást, azokat alárendelik a partikuláris érdekek- 
nek. Az egypártrendszer feltételei között a pártdemokrácia és a szocialista demokrácia 
együttes és szerves fejlődési alapja és egyben garanciája is annak, hogy a hatalom 
gyakorlásában olyan munkamegosztás jöjjön létre, amelyben a politikai intézményrend- 
szer elemei — a már működő s az ezután szerveződő intézmények egyaránt — együttesen 
alkossák az önkormányzat és az önigazgatás szervezeti kereteit. 


PONGRÁCZ LÁSZLÓ: 


A bér- és keresetszabályozás mai kérdései 


Az utolsó két évtizedben a gazdaságpolitika és a gazdaságirányítás egyetlen elemét sem 
érte annyi bírálat, mint a bérpolitikát és a bérszabályozást. A bírálatok egyik csoportja 
a bérpolitikát — és annak eszközrendszeréből a bérszabályozást — tünteti fel gazdasági 
problémáink egyik legfőbb okaként. Hallottam már azt, hogy a bér- és keresetszabályo- 
zás , az első számú közellenség". A bírálatok között találkozunk olyan véleménnyel is, 
hogy a bérezés nem ösztönöz a jobb munkára, a bérek és a keresetek nem tükrözik a 
teljesítmények különbségeit; a kereseti arányok nivelláltak, a bérszabályozás nem ad 
megfelelő mozgásteret hatékony ösztönzési módszerek alkalmazásának, helytelen maga- 
tartásra ösztönöz, akadályozza a munkaerő mobilitását, meggátolja a gazdaságilag 
racionális lépéseket, az ésszerű létszámgazdálkodást; annak a gazdálkodó szervezetnek 
kedvez, amely laza létszámgazdálkodást folytatott, és még sokáig lehetne sorolni a 
legkülönbözőbb kritikus megjegyzéseket. 

Gyakori, hogy a bírálók egyik csoportja által kifogásolt vonásokat a bírálók valamely 
más csoportja a szabályozás előnyének tekinti. Az is előfordult már, hogy az elmúlt húsz 
év valamely szakaszában nem megfelelőnek bizonyult módszereket ajánlottak alkalma- 
zásra, azzal a megjegyzéssel, hogy időközben megváltoztak a környezeti feltételek. 
A bírálatok e nagy csoportjára az a jellemző, hogy sok mindent számon kérnek a 
bérpolitikán és a bérszabályozáson, s nehezményezik, hogy bizonyos követelményeknek 
nem felel meg, bizonyos feladatokat nem tud ellátni. 

A bírálók másik nagy csoportja azt helyteleníti, hogy a bérpolitika túlságosan is sok 
feladatra vállalkozik; olyasmire is, ami nem tartozna reá, s a bérszabályozással szemben 
18 olyan követelményeket támasztanak, amelyeknek az nem is felelhet meg. E vélemények 
rámutatnak a követelmények közötti ellentmondásokra, és azzal magyarázzák a szabá- 
lyozás céltévesztését, hogy más — a feladatkörén kívül eső — célokra is fel akarják 
használni a bérpolitika eszközeit. 

Való igaz: az alkalmazott eszközök és módszerek viszonylagos eredménytelensége 
gyakran igazolta a bírálókat. Egyfelől ezért, másfelől a megváltozott körülmények, 
feltételek, gazdaságpolitikai és bérpolitikai célok miatt gyakorta változtak a bérpolitika 
konkrét módszerei, mindenekelőtt a bér- és keresetszabályozás rendszere. Jövőre a 
gazdaságirányításban és azon belül a gazdasági szabályozórendszerben olyan nagy 
jelentőségű és minőséginek tekinthető változtatásokra kell számítani, amelyek miatt 
indokolt áttekinteni a múlt és különösen a közelmúlt tapasztalatait; azok elemzésére 
építve kijelölni a további fejlődés útját, összhangban az árrendszerben és főleg az 
adórendszerben várható változásokkal. 

A bér- és a keresetszabályozási rendszer 


Mindenekelőtt azt célszerű tisztázni, hogy a mi viszonyaink között miért szükséges a 
bérek és a keresetek elkülönült szabályozása. A gazdasági reform indítása óta minden 
alkalommal, amikor napirendre kerül a bér- és a keresetszabályozás módosítása, felvető- 
dik az a kérdés is, hogy egyáltalán szükség van-e rá. Mert például a tőkés országokban 
nem alkalmaznak külön bérszabályozást. Nos: a bérek abban különböznek más költség- 
tényezőktől, hogy egyben személyi jövedelmek is; növekedésük erős társadalmi nyomás- 
ra is visszavezethető. Míg például az anyagköltség növelése egyénileg senkinek nem 
érdeke (ha csak mesterségesen nem hozunk létre ilyen torz-érdekeltséget), a bérek emelése 
viszont mindenkinek érdeke. Közvetlenül azonban senkinek nem érdeke, hogy a bér 
növekedéséért cserében nagyobb teljesítményt követeljenek tőle. Közvetve viszont a 
társadalom tagjainak közös érdeke, hogy csak megfelelő teljesítménytöbbletek esetén 
emelkedjenek a bérek, ellenkező esetben ugyanis a személyi jövedelmek gyarapítása sem 
lehetséges, legalábbis hosszabb távon. Arról nem is beszélve, hogy ha a kiáramló vásárló- 
erő-többlet mögött nincs megfelelő teljesítménytöbblet, akkor a több pénzért nincs mit 
vásárolni. 

A tőkés gazdaságban van objektíve létező ellenpólus a bérek növekedésével kapcsola- 
tos törekvéssel szemben. Ott ugyanis nem engedik növekedni a béreket a profit rovására. 
Megkövetelik, hogy a többletbérért cserébe teljesítménytöbbletet kapjanak. Alapvető 
érdekük a bérköltségek minimalizálása, mert e költségek növekedése — ugyanúgy, mint 
általában a költségnövekedés - rontja a piaci pozíciókat. Ezekben az országokban igen 
erős érdekeltség érvényesül a vagyon gyarapítására, mert ez a fennmaradás feltétele. 

Nálunk viszont — a gazdaságban sok helyütt fellépő hiány következtében — a piaci 
verseny nem korlátozza kellően az árak növelését, és nem akadályozza meg, hogy a bérek 
növekedéséből adódó költségnövekedést tovább hárítsák a felhasználóra, a fogyasztóra. 
Továbbá - és részben az iménti jelenség következtében — sem a bérköltségek, sem más 
költségek mérséklésére nincs kellő érdekeltség, nincs kellő gazdasági kényszer. A bérek 
és a keresetek külön szabályozása nélkül lehetővé válna a más költségekben elért megta- 
karítás bérekre való konvertálása, az árak növeléséből adódó többletek bérként való 
felhasználása, sőt annak sem lenne akadálya, hogy az árakba épülő nyereség nagyrészt 
bérré változzon. A bérek külön szabályozása nélkül tehát a gazdálkodó egységek számá- 
ra lehetőség nyílna arra, hogy minden vállalati jövedelem bérré váljon, a felhalmozási 
célú forrásokat is elfogyasszák. Ebben az esetben az állami költségvetés sem tudna 
megfelelő összeget akkumulálni a közösségi célokra. Emellett többletteljesítmények 
nélkül is növekedhetnének a keresetek, és gazdasági teljesítményekkel nem fedezett 
vásárlóerő jelenhetne meg a piacon. Az ebből adódó és szükségszerű torzulások inflációt 
gerjesztenek. A veszély elhárítása csak oly módon lehetséges, ha mesterségesen hozunk 
létre olyan szabályozási mechanizmust, amely szerint a bérek növekedésének feltétele a 
vállalatok gazdasági többletteljesítménye. Ez persze a vállalatok szempontjából kimon- 
dottan korlátozó mechanizmus, amely a piaci gazdaságokban a piac oldaláról jelentkező 
korlátozást próbálja helyettesíteni. 

Ha a személyi bérek növekedését a személyes teljesítményektől tesszük függővé, akkor 
mindenkinek elemi érdeke, hogy teljesítményét, munkaeredményeit növelje. Következés- 
képpen: amennyiben a vállalat által bérként kifizetett összegek vagy azok egy főre jutó 
átlaga a vállalat gazdasági eredményeitől függ, akkor a vállalat is érdekelt gazdasági 
eredményeinek növelésében. A szakemberek azonban régóta vitatják, hogy valóban 
elvárható-e a bér- és keresetszabályozástól az ösztönzés. Sokan úgy vélik, hogy a bérsza- 
bályozás fő feladata a vásárlóerő-kiáramlás kézben tartása, és az ösztönzésnek nincs 
kiemelkedő szerepe, mert a gazdasági környezetnek, a gazdasági szabályozás más elemei- 
nek kell ösztönözniük. Az álláspont képviselői többnyire azzal érvelnek, hogy a kereset- 
szabályozás nem alkalmas az ösztönzési funkció ellátására, mert a vállalati teljesítmény 

megbízhatóan nem mérhető, a nyereség e célra nem alkalmas, és ha mégis ehhez kapcsol- 
juk a kereseteket, akkor elviselhetetlen torzulások következnek be a kereseti arányokban. 

Gyakran hivatkoznak arra is, hogy a nyereség növelésére ily módon kiváltott érdekelt- 
ség egyben inflációgerjesztő hatású, a gazdálkodó szervezeteket arra készteti, hogy 
mindenáron növeljék nyereségüket, és ezért erőteljes nyomást hoz létre a termelői árak 
emelésére, amit az ármechanizmus, az árszabályozás nem képes ellensúlyozni. Az érvek 
között találkozni azzal a véleménnyel is, hogy a különböző vállalatok nem kaphatják 
különböző , áron" a munkaerőt, s nem fogadható el, hogy azonos munkáért a különböző 
vállalatok gazdasági eredményeik, nyereségük függvényében különböző bért fizessenek. 

Az előbbiekhez kapcsolódóan, de más megközelítésben is helytelennek vagy felesleges- 
nek látják a bérek nyereségtől függő differenciálódását. Sokan állítják, hogy amennyiben 
átmenetileg differenciálódnak is a bérek és a keresetek a vállalatok jövedelmezősége 
szerint, az így kialakuló különbségeket előbb-utóbb ki kell egyenlíteni, mert bizonyos 
területek nem jutnak elegendő munkaerőhöz az alacsonyabb bérszínvonal miatt. 

A vitában tehát két szélső pólus alakul ki. Az egyik nézet szerint a vállalati teljesítmé- 
nyektől kell függővé tenni a bérek alakulását, a másik szerint viszont attól függetlenül, 
tehát központilag kell meghatározni, hogy egyik évről a másikra milyen mértékben 
növekedhetnek a bérek és a keresetek. 

Megfigyelhető azonban, hogy az utóbbi időben súlyponteltolódás következett be a 
vitákban. Egyre többen ismerik fel, hogy a keresetszabályozás nem helyettesítheti és 
önmagában nem biztosíthatja a jövedelmező vállalati gazdálkodásban való érdekeltsé- 
get. Ha a gazdasági környezet és az egész gazdasági mechanizmus hatására megvalósul 
a nyereségérdekeltség, felesleges a nyereség és a vállalati bérfizetési lehetőségek összekap- 
csolása, ellenkező esetben" viszont az , összekapcsolás" diszfunkcionális és nehezíti az 
árrendszer és a nyereség mint mérce rendeltetésszerű működtetését. 


A vállalati gazdasági mutatóktól függetlenített bérszabályozást támogató véleménnyel 
szemben ál! az a nézet, amely szerint, ha minden vállalat egyformán növelheti a béreket, 
akkor nem érvényesül a kellő érdekeltség, ösztönzés a gazdasági teljesítmények növelésé- 
re, mert az a bérek alakulásában nem tükröződik. A stagnáló vagy netán visszafejlődő 
vállalat ugyanúgy jogosult a meghatározott mértékű bérnövelésre, mint a dinamikus, a 
piaci igényekhez. igazodó, magas jövedelmezőséggel gazdálkodó szervezet. Mindaddig, 
amíg a gazdasági környezet és a gazdasági szabályozás többi eleme nem látja el az 
ösztönző funkciót, a bérszabályozásban sem nélkülözhető az ösztönző hatás. 

Az elmúlt két évtizedben többnyire a vállalati teljesítményhez kötött szabályozás 
különböző módszereit alkalmaztuk. Központi bér- és keresetszabályozást csak ott vezet- 
tünk be, ahol a nyereségérdekeltség nem vagy csak korlátozottan érvényesül. Az uralko- 
dó elv ellenére a keresetszabályozás nagyon gyakran változott, bizonyos elemei évente, 
sőt az utóbbi időben egy éven belül többször is módosultak. 


A változások főbb indokai 


Időről időre módosultak a gazdaságpolitikai célok, illetve prioritások, változtak a kör- 
nyezeti feltételek is. Az ezekhez való igazodás szükségessé tette a bér- és keresetszabályo- 
zás módosítását. Például foglalkoztatáspolitikai szempontokat figyelembe véve bizonyos 
időszakokban az átlagbérekre (átlagkeresetekre), más időszakokban pedig a bértömegre 
(keresettőmegre) koncentrált a szabályozás. Az utóbbi módszert olyankor alkalmazták, 
amikor erőteljesebb érdekeltség vált szükségessé a létszámfeleslegek csökkentésére a 
munkaerő-mobilitás erősítésének érdekében. 

Módosítást tett szükségessé a gazdasági szabályozórendszer egészének vagy egyes 
lényeges elemeinek változtatása is. Gyakran a bér- és keresetszabályozás éppen működő 

rendszerével kapcsolatos bírálatok következtében a gazdasági szabályozás más elemei- 
nek változtatása inkább csak ürügyül szolgált arra, hogy változzon a bérszabályozás is. 

Az automatizmusként működő szabályozás sohasem alakíthatja a központi szándé- 
koknak megfelelően a gazdasági folyamatokat. Ezért időről időre kiegészítő módszerek 
alkalmazása szükséges, nem mellőzhetők az egyedi kivételek sem, és bizonyos idő után 
e kivételekre okot adó körülmények mind gyakoribbá válása kényszeríti ki az alaprend- 
szer módosítását is. 

A szabályozás gyakori változtatása amellett, hogy legalább átmenetileg pozitív hatású 
volt, újabb gondokhoz, feszültségekhez vezetett: a gyakori változtatás a gazdálkodó 
szervezetek számára bizonytalan helyzetet teremtett, mert hosszabb távra szóló terveiket 
olykor keresztezték a megváltozott szabályok. 

Nem ritkán azonban a változások csak hivatkozási alapul szolgáltak a vállalatok 
gazdálkodási gyengéinek leplezésére. Ám kétségtelen, hogy a változtatások miatt általá- 
ban nem jutott elegendő idő arra, hogy egy-egy konkrét szabályozási módszer hatásai 
érvényesüljenek és értékelhetők legyenek új például arra sincs elegendő tapasztalat, 
hogy ha a bérek és a keresetek a vállalati 7 teljesítményektől függnének, ez valóban 
előmozdítaná a népgazdasági szintű teljesítmények javulását. A változtatások min- 
dig átrendezték a vállalatok bérpozícióit, és a vállalatok körében kialakult bizonyos 
taktikázási gyakorlat. Egy-egy újabb módszer bevezetésekor egyre kevésbé törekedtek 
az új szabályozásban kifejezésre jutó követelményekhez igazítani a belső érdekeltségi 
rendszerüket, mert arra számítottak, hogy az éppen aktuális szabályozás rövid időn belül , 
: úgyis megváltozik. Nem hasznosították tartalékaikat, mert attól tartottak, hogy a tárgy- 
évben elért jelentős eredményjavulással az újabb változtatás miatt kedvezőtlen helyzetbe 
kerülnek. 

Ebből a szempontból különös jelentősége van a báziselvre épülő úgynevezett növek- 
ményszabályozásnak, amely a kereset növekedését attól teszi függővé, hogy a vállalat 
egyik évről a másikra mennyivel javította gazdasági teljesítményeit. A vállalatok óvakod- 
tak attól, hogy kiugró eredményjavulással magas bázist teremtsenek a gazdasági teljesít- 
ményekben, mert számukra félő volt, hogy a következő évben ehhez képest már újabb 
jelentős fejlődést nem képesek elérni. Amikor viszont felváltotta ezt a módszert a jövedel- 
mezőség színvonalához kapcsolódó érdekeltség, a teljesítmények megintcsak nem növe- 
kedtek dinamikusan, mert feltételezték, hogy rövid idő után újra visszatér a báziselvre 
épülő szabályozás. (Ez a feltételezés nem volt éppen alaptalan, mert a jövedelmezőség 
színvonalához kapcsolódó érdekeltség a korábban meglévő növekinényérdekeltséget 
megszüntette. A teljesítmények növekedése elmaradt a keresetekétől, és ismét szükséges- 
sé vált az erőteljesebb növekedési kényszer, a növekményérdekeltség alkalmazása.) 

Hasonló módon jelentkezett az átlagbér- és bértömeg-szabályozás váltakozása is. 
1968-ban azért koncentrált a szabályozás az átlagbérekre, mert abban az időben nagy 
létszámú korosztályok léptek munkaképes korba, és tartani kellett attól, hogy a bértő- 
meg-szabályozás esetleg munkanélküliséghez vezet. Az átlagbér-szabályozás ezt a ve- 
szélyt elhárította, de nagymértékben hozzájárult ahhoz is, hogy a gazdálkodó szervezetek 
az alacsony bérűek felvételével olyankor is növeljék a létszámot, amikor hatékony 
foglalkoztatásukat nem tudták biztosítani. E gyakorlat következtében megszaporodtak 
a már nem kielégíthető munkaerőigények, széles körben jelentkeztek a munkaerőhiányra 
utaló tünetek, és szinte elkerülhetetlenné vált a bérszabályozás olyan módosítása, amely 
az addig érvényesülő érdekeltséget megszünteti és helyette a létszámfeleslegek csökkenté- 
sére készteti a vállalatokat. 

A bértömeg-szabályozás megint más irányú gondokhoz vezetett. A dinamikusan 
fejlődő vállalatokat is akadályozta abban, hogy létszámukat növeljék, mert olyan ke- 
mény feltételeket szabott a létszámnövekedés miatti bértöbblethez, amelyeknek megfelel- 
ni még a viszonylag magas hatékonysággal dolgozó vállalat sem volt képes. Az ilyen és 

ehhez hasonló problémák miatt ismét az átlagbér-szabályozás került előtérbe, majd 
néhány év után a korábban megismert kedyezőtlen hatások ellenére ismét a szabályozás 
tömegjellege erősödött. 


A keresetszabályozás tapasztalatai 1985 óta 


Két éve, a gazdaságirányítási rendszer továbbfejlesztésének programja keretében lénye- 
gesen megváltozott a keresetszabályozás rendszere is. A korábbi kötöttségek oldódtak, 
rugalmasabbá vált a szabályozás, egy — a korábbiaktól lényegesen eltérő — új szabályozá- 
si formát, a keresetszint-szabályozást vezették be. Az új gyakorlat elhárította az átlagbér- 
és a bértömeg-szabályozás hátrányait, és konstrukciójából adódóan érdekeltséget terem- 
tett a ráfordítások és a létszámfeleslegek csökkentésére. 

A népgazdaságnak még jelentős területén fennmaradt az átlagkereset-szabályozás, de 
megszűnt a báziselvre épülő növekményérdekeltség, és helyette az adóviselő-képességre 
épülő szabályozáson keresztül a jövedelmezőség színvonalához kapcsolódó érdekeltség 
valósult meg. A változtatás nagyobb mozgásteret nyújtott a vállalatoknak a hatéko- 
nyabb ösztönzési módszerek bevezetésére, de a vásárlóerő kézben tartása szempontjából 
jelentős kockázatot is jelentett. A gazdaságirányítás számított arra, hogy a rugalmasabb 
keretek között, nagyobb bérnövelési lehetőségekre támaszkodva a vállalatok vezetői 
nagyobb követelményeket támasztanak a munkavállalókkal szemben, és ennek eredmé- 
nyeként a korábbinál nagyobb keresetnövekedés a gazdasági teljesítmények erőteljesebb 
emelkedésével jár együtt. 

A két év tapasztalatai kedvezőtlenek. A keresetek gyorsabb emelkedése megvalósult 
- különösen 1986-ban -, a gazdasági teljesítmények növekedése viszont elmaradt a 
tervezettől. 1985-ben a nemzeti jövedelem a tervezett növekedés helyett csökkent, és az 
1986-os növekedés ellenére sem érte el az 1984. évi szintet. A gazdasági teljesítmények 
és a vásárlóerő-kiáramlás közötti egyensúly megbomlása már 1986-ban is szü 
tette a keresetszabályozás szigorítását, sőt év közben további szigorító intézkedéseket 
kellett hozni. Az idén pedig a két éve bevezetett szabályozórendszer alapelveitől is 
jelentősen el kellett térni. 

Joggal merül fel a kérdés: milyen okokra vezethető vissza a gazdasági teljesítmények 
elmaradása a keresetnövekedéstől, amikor a szabályozás valamilyen módon függővé 
tette a keresetnővekedést a gazdasági teljesítményektől? Mielőtt ennek taglalására rátér- 
nék, szólni kell arról, hogy a keresetszabályozás módszereivel 1985-ben kissé előre 
szaladtunk. Olyan konstrukciót alakítottunk ki, amelynek eredményes működtetéséhez 
a környezeti feltételekben és a szabályozórendszer egyéb elemeit illetően is számottevő 
változásra lett volna szükség. A keresetszabályozás korlátozó funkciója csak akkor 
mérsékelhető, ha a gazdasági környezet legalább részben átveszi ezt a feladatot. Egyértel- 
műen bebizonyosodott, hogy a keresetszabályozás önmagában nem biztosíthatja az 
egyensúlyt a gazdasági teljesítmények és a keresetkiáramlás között, ha a gazdasági 
teljesítményként elfogadott nyereség nemcsak a valóságos teljesítménytöbbletek esetén 
növekedhet, hanem például árnyereségből, illetve költségvetési támogatásból is. Ha 
valóságos teljesítmények nélkül is létrejönnek anyagi források a keresetnövekedéshez 
kapcsolódó adók fedezetére, akkor bizony a keresetek a nemzeti jövedelem gyarapítása 
nélkül is növelhetők. 

AZ arányok megbomlásának tehát egyik lényeges oka az volt, hogy az általános 
szabályozási feltételekben nem következtek be azok a változások, amelyeket az új típusú, 
1985-ben bevezetett keresetszabályozással kapcsolatos döntések idején feltételeztek, s 
amelyekről elvi, politikai döntések születtek. Az árszabályozás, az ármechanizmus nem 
tudta megakadályozni olyan árnyereség keletkezését, amely mögött nincs valódi teljesít- 
mény, ráadásul bővültek a költségvetési támogatásból származó források, s persze nem 

alakult ki a szélesebb körű piaci versenyhelyzet sem. 

Bebizonyosodott, a magyar gazdaságban még nem jöttek létre a feltételek ahhoz, hogy 
a keresetszabályozásból kiiktassuk a növekményérdekeltséget. Utólag az is megállapít- 
ható, hogy a keresetszabályozás mértékrendszere laza volt. A szükségesnél alacsonyabb 
adóterhek kapcsolódtak a keresetek növekedéséhez, és a megengedhetőnél magasabb 
volt az adómentes keresetnövekedési lehetőség a versenyszférán kívüli területeken. 

Végül a keresetszabályozásban megfogalmazódó általános követelmények alól ki 
lehetett térni azáltal, hogy a vállalatok, a szakágazatuk szerint rájuk vonatkozó szabá- 
lyozás helyett, más formát is választhattak. Például a keresetszint-szabályozás hatálya 
alá tartozó szakágazatok vállalatai válaszhatták a keresetnövekmény-szabályozást és az 
úgynevezett szigorított központi keresetszabályozást is. Ha nem volt elég pénzük a 
keresetek teljes összegét terhelő adókra, akkor átmehettek egy olyan szabályozási formá- 
ba, amelyben a már kialakult kereseti színvonalat nem terhelte kereseti adó, csak a 
növekményhez kapcsolódott bizonyos mértékű adófizetési kötelezettség. Ilyen módon az 
az adófedezet, amely a keresetszint-szabályozásban a már elért kereseti színvonal meg- 
tartásához sem lett volna elegendő, a növekményszabályozási formában akár 3-5 száza- 
lékos keresetnövekedésre is fedezetet nyújtott. 

A gazdasági szabályozásban rejlő okok mellett a vállalati gazdálkodás hiányossága is 
hozzájárult az egyensúly megbomlásához. A korábbi években kialakult , béréhség" 
következtében a gazdálkodó szervezetek többségénél teret engedtek a nagyobb bérnőve- 
kedésnek, de nem követeltek nagyobb teljesítményeket a többletbérért. A vállalatok egy 
része az elhasználódott termelőeszközök pótlására szolgáló amortizációt is a keresetnö- 
vekedéshez kapcsolódó adókra használta fel. Amikor pedig ismertté váltak az 1986-ra 
vonatkozó szigorító intézkedések, még azokat az összegeket is felhasználták a keresetek 
növelésére, amelyeket egyébként nem terveztek, mert felmérték, hogy a tartalékolt pénzt 
a következő évben már csak nagyobb adóterhek mellett használhatják fel. Emiatt az év 
folyamán kialakult aránytorzulás tovább fokozódott, és lényegében a túlzott év végi 
kifizetések miatt kellett ismételt szigorító intézkedéseket hozni 1986 májusában, s az idén 
- az 1986-ban ismételten romló teljesítmény-bér-arány miatt — további szigorítások 
váltak szükségessé. 

A keresetszabályozással szemben három fontos követelményt határoztak meg. 

e A keresetszabályozás számottevően mérsékelje a keresetkiáramlás további növeke- 
dését, és a korábbinál nagyobb biztonsággal gondoskodjék arról, hogy a keresetkiáram- 
lás a terv által meghatározott keretek között maradjon. 1986-ban a keresettömeg 6.9 
százalékkal nött, 1987-ben a növekedés 3,5 százalék lehet. Az átlagkeresetek növekedése 
1986-ban 7,4 százalék volt, 1987-ben pedig 5—5,5 százalék lehet. 

e A keresetszabályozás gondoskodjék arról, hogy megvalósuljon a gazdasági teljesít- 
mények és a keresetek együttmozgása, azaz megfelelő többletteljesítmények nélkül a 
keresetek ne növekedhessenek. 

e A kkeresetszabályozás váltson ki erőteljesebb késztetést az adott területen megfelelő 
hatékonysággal nem foglalkoztatható munkaerő leépítésére, átcsoportosítására, a mun- 
kaerő-mobilitás fokozására. 

Megjegyzendő: e követelményeket az egész gazdasági szabályozást illetően is meg 
kellett volna fogalmazni. És ismétlendő, hogy a keresetszabályozás csak akkor felelhet 
meg az ilyesfajta igényeknek, ha ehhez a környezeti feltételeket is megteremtik. Amennyi- 
ben nem mérséklődnek a költségvetési támogatások és továbbra is jelentős források 
képződnek az árnyereségből, akkor ezek hatását a keresetszabályozás önmagában nem 
ellensúlyozhatja. 

A végrehajtott változtatások részben olyan elemeket tartalmaznak, amelyekkel a 
gazdaságirányítási rendszer továbbfejlesztésének 1985-ben elkezdődött újabb szakaszá- 
ban számoltunk. Például eredetileg szerepelt terveink között a szigorított központi 
keresetszabályozás megszüntetése, a keresetnövekmény-szabályozás hatálya alá tartozó 
területek szűkítése és az egyedi kivételek csökkentése, valamint a szabályozási formák 


A BÉR- ÉS KERESETSZABÁLYOZÁS MAI KÉRDÉSEI 17 


közötti választási lehetőség korlátozása. Ezek az intézkedések azonbán nem voltak 
elegendőek a követelmények kielégítésére. Ezért szükségessé vált az adóterhek további 
növelése, az adómentes keresetnövekedés mérséklése. Bár ezek az utóbbi lépések is 
megváltoztatták az 1985-ben bevezetett új formák természetrajzát, működési mecha- 
nizmusát, mégsem voltak elegendőek a keresetkiáramlás tervezett mérsékléséhez, a 
teljesítménynövekedés kikényszerítéséhez, valamint a létszámfeleslegek csökkentésére 
irányuló érdekeltség megvalósításához. Ezért elkerülhetetlenné vált a báziselvre épülő 
növekményérdekeltség visszahozása, valamint az átlagkereset-szabályozás helyébe a 
keresettömeg-szabályozás bevezetése (viszonylag szűk területen maradt meg az átlagke- 
reset-szabályozás, azokban a szakágazatokban, ahol a létszám növelése népgazdasági 
érdek). 

E módszerek alkalmazásával azonban a részben már ismert problémák újbóli megjele- 
nését is vállalnunk kellett. A növekményérdekeltségnél óhatatlanul számolni kell azzal, 
hogy a vállalatok egy része nem törekszik a lehető legnagyobb eredményre, mert ezzel 
túlságosan magas bázist hozna létre, amihez képest nem vagy csak kis mértékben tud 
tovább fejlődni a későbbi időszakban. A bértömeg-szabályozás pedig elsősorban azok- 
nak a gazdálkodó szervezeteknek előnyös, amelyek a korábbi időkből átmentették a 
létszámgazdálkodás lazaságait, viszont hátrányos a magas hatékonyságú, racionális 
munkaerő-gazdálkodást folytató és dinamikusan fejlődő vállalatok számára. Kétségte- 
len azonban, hogy a vállalatok jelentősebb hányadánál a növekményérdekeltség kikény- 
szerít bizonyos teljesítménytöbbleteket, a bértömeg-szabályozás pedig megmozgat olyan, 
eddig feleslegesen foglalkoztatott embereket, akik más területek munkaerőigényeinek 
kielégítésére — legalább részben - alkalmasak. 

A szigorítás kapcsán annak a veszélye is felmerült, hogy megismétlődik az 1985-ben 
tapasztalt nagyarányú bérkiáramlás. Ennek megelőzése céljából alakult ki az a szabály, 
amely szerint a többletadóval terhelt (a hozzáadott érték növekedésével alá nem támasz- 
tott) keresetnővekmény nem számít a bázisba; ezzel az összeggel az 1986. évi tényadatot 
korrigálni kell. Az intézkedés eredményésnek bizonyult: az év utolsó hónapjaiban csak 
igen szerény mértékű volt a kerestnövekedés az előző év azonos időszakához képest. 
A vállalatok egy része szempontjából azonban komoly gondot is okozott, mert ha 
bérpolitikai terveikben azzal számoltak, hogy a kerestnövekedés egy részét akár a 
többletadó vállalásával is megvalósítják, az év utolsó hónapjaiban a keresetek visszafo- 
gásával sem tudták ellensúlyozni az év folyamán kifizetett többleteket. 


A keresetszabályozás jövő évi alternatívái 


Ismeretes, hogy széles körű előkészítő munkálatok folynak az általános forgalmi adó és 
a személyi jövedelemadó bevezetésére. A két új adónem meghonosítával egyidejűleg 
tervezik több, ma még létező adófajta megszüntetését, valamint a. társadalombiztosítási 
járulék és a nyereségadó kulcsának módosítását, illetve a termelői árak csökkentését. 
A költségvetési elvonásoknak a termelőszférából a forgalmi szférába való átcsoportosí- 
tása következtében számítani kell a fogyasztói árak eddiginél nagyobb mértékű emelke- 
désére is. A tervezett ár- és adóreform a bér-. és keresetszabályozás szempontjából is 
átalakítja a környezeti feltételeket. A jelenleg működő keresetszabályozási rendszerben 
fontos szerepe van az úgynevezett egyszerűsített hozzáadott érték mutatójának. A szabá- 
lyok meghatározzák, hogy e mutató egyszázalékos növekedésével többletadó nélkül 
mennyivel növekedhetnek a keresetek. A mutatót tehát a teljesítmények mérésére is 
tsnnájjjslkázt emellett pedig követelményeket fejez ki a keresetek növelésével kapcsolat- 


we ár- és adóreform kapcsán e mutatónak szinte minden eleme megváltozik, és ezáltal 
a jövő évi tényadatok nem összehasonlíthatók az ideiekkel. A mutató egyik összetevője 

a bérköltség. A személyi jövedelemadó bevezetése kapcsán azt az elvet kívánják érvénye- 
síteni, hogy a főállásból származó kereset nettó értéke az adó bevezetése miatt ne 
csökkenjék. Ehhez az szükséges, hogy a béreket, a kereseteket olyan mértékben emeljék 
fel (bruttósítsák), hogy a személyi jövedelemadó és az új nyugdíjjárulék levonása után, 
változatlan teljesítmény esetén, a dolgozó nettó keresete érje el jelenlegi — a nyugdíjjáru- 
lék levonása után megmaradó - nettó keresetét. Az említett béremelés következtében 
tehát megváltozik a hozzáadott érték mutatójának nagysága. De ugyanúgy változást idéz 
elő a társadalombiztosítási járulék és a nyereségadó kulcsának módosulása is. 

Ebből viszont az következik, hogy a jelenleg működő keresetszabályozást már csak 
technikai okokból sem lehet változatlanul fenntartani. Mindenképpen ésszerű lenne 
elkerülni a mutató bázisának átszámítását az összehasonlíthatóság érdekében, mert 
számos tapasztalat van arra, hogy az ilyen korrekciók alkalmával jellemzőek az egyirá- 
nyú tévedések (olykor a tudatos torzítások is, éppen a lazítás szándékával). Nem tartható 
fenn az egyéni keresettőmeg szabályozásában alkalmazott, sávosan progresszív adóskála 
szerinti adóztatás sém, mert ésszerűtlen lenne, ha a dolgozók keresetéből levont személyi 
CZ KGYEG talá kívül még a vállalat is ugyanúgy adót fizetne, mint jelenleg az érdekeltségi 

apjából. 

Az eddigi elemzések során több alternatíva alakult ki a keresetszabályozással kapcso- 
latban. Vannak, akik úgy vélik, hogy az ár- és adóreform után kialakuló helyzetben 
megszüntethető a bér- és keresetszabályozás elkülönült rendszere. A bérek bruttósítása 
következtében ugyanis az élőmunkával kapcsolatos költségek súlya és részaránya olyan 
mértékben megnövekszik, hogy ez már eleve megakadályozza a bér gyors ütemű növeke- 
dését. A reform az érdekeltségi viszonyokat is módosítja, és részben átveszi az ösztönzés- 
sel, érdekeltséggel kapcsolatos funkciókat. 

A bér- és keresetszabályozási rendszer megszüntetését javasolók nem veszik figyelembe 
kellően az országban kialakult gazdasági helyzetet, azt a körülményt, hogy az utóbbi 
években jelentős keresetnövekedés valósult meg anélkül, hogy ezzel egyidejűleg kellően 
növekedtek volna a gazdasági eredmények. E helyzetben különösen veszélyes vállalni 
annak kockázatát, hogy tovább folytatódik a teljesítménnyel alá nem támasztott kereset- 
növekedés. Márpedig ennek a veszélye a keresetszabályozás megszüntetése esetén nem 
zárható ki. Azokban az országokbaa ugyanis, ahol nem működik elkülönült bér- és 
keresetszabályozás, nem azért tudják nélkülözni ezt a szabályozási módszert, mert 
személyi jövedelemadóztatást folytatnak és alkalmazzák az általános forgalmi adót, 
hanem, mert a piaci verseny által meghatározott környezeti feltételek oldaláról érvénye- 
sülnek olyan hatások, amelyek gátat vetnek a teljesítményfedezet nélküli keresetkiáram- 
lásnak. Ezért bármennyire szimpatikusnak tűnik is a javaslat, megvalósításának feltételei 
még nincsenek meg. Ezzel szemben célszerű olyan körülmények és feltételek kialakításá- 
ra törekedni, amelyek mellett belátható időn belül fokozatosan kiiktatható az elkülönült 
bér- és keresetszabályozás. Az elmúlt két évtized tapasztalatai bebizonyították, hogy 
eddig nem sikerült problémamentes módszert találni a keresetek szabályozására, és 
valószínűleg az ezután alkalmazandó módszerek is okoznak nehezen feloldható feszült- 
ségeket. Ugy tűnik azonban, hogy még mindig inkább ezeket kell vállalni, mint a kereset- 
alakulás szabadjára engedését annak összes és veszélyes következményeivel. 

Amennyiben továbbra is szükség van a keresetszabályozásra, két lehetőséget kell 
mérlegelni: eddig nem igazolódott, hogy gazdaságpolitikai céljaink elérését a vállalati 
gazdasági eredményekhez kapcsolt bér- és keresetszabályozás valóban hathatósan segíti. 
Ezért lenne célszerű a teljesítménykövetelményhez kötött szabályozás megszüntetése 5 
helyette a bérek külön és központi szabályozása, meghatározva a gazdálkodó szervezetek 
által megvalósítható átlagbér- (vagy bértömeg) növekedés mértékét és a nyereségrészese- 
déssel fenntartva a teljesítményérdekeltséget. Ez a módszer a bérszabályozástól nem vár 
ösztönzést, viszont a kiáramló vásárlóerőt szigorúbban kézben tartja, mint a különböző 
teljesítményekhez kapcsolt módszerek. Itt ugyanis a nyereséggel kapcsolatos problémák 

abéreket nem befolyásolják. A nyereségrészesedésnél továbbra is megjelenhet a nyereség 
mint mérce torzító hatása, de feltételezhető, hogy az ár- és adóreform után ez a mainál 
mérsékeltebb lesz. 

Egyes szakértők szükségesnek tartják, hogy a bér- és keresetszabályozás továbbra is 
lássa el az ösztönző funkciókat. Ezért a vállalati gazdasági eredményekhez kapcsolt. 
keresetszabályozás alkalmazását javasolják, még ha e módszerek eddig nem is hoztak 
látványos eredményeket. A gazdasági teljesítmények javítására irányuló gyenge érdekelt- 
ség is több, mint az ilyen irányú érdekeltség teljes hiánya. Kérdés azonban, hogy milyen 
módon lehet a teljesítményektől függővé tenni a kereseteket, ha a két időszak közötti 
összehasonlítás lehetőségei megszűnnek. A bázis meghatározásának problémája csak 
abban az esetben jelentkezik, ha báziselvre épülő, tehát növekményérdekeltséget kifejező 
szabályozást kívánunk alkalmazni. Amennyiben a jövedelmezőségtől tesszük függővé a 
béremelési lehetőségeket — ahogyan ez az 1983-ban és 1984-ben alkalmazott bérszabályo- 
zás esetében történt -, akkor nincs szükség a teljesítménymutató bázisának meghatározá- 
sára. Ezért tehát a megváltozott feltételek között is lehetőség van arra, hogy olyan bér- 
és keresetszabályozást léptessünk életbe, amely nem az adóviselő-képességre épül, hanem 
a jövedelmezőség színvonalához kapcsolódik. 

Az elmúlt közel két évtized tapasztalatai alapján azonban mindenképpen indokolt újra 
átgondolni, hogy milyen követelmények támaszthatók a keresetszabályozással szemben, 
és el kell hárítani minden olyan várakozást, amelynek nem tud megfelelni. Önmagában 
a keresetszabályozással nem lehet orvosolni a hiánygazdaság problémáit, a teljesítmény- 
ösztönzés, a munkaerő-gazdálkodás visszásságát. Az új rendszer azonban alkalmassá 
tehető arra, hogy megakadályozza a bérek oldaláról induló inflációs nyomás kialakulá- 
sat. 

Mindezekre tekintettel, 1988-tól célszerű áttérni a vállalati nyereségtől függetlenített 
központi bérszabályozásra, mégpedig úgy, hogy a szabályozás általában a bértömegre 
koncentráljon, ahol pedig a létszám növelése kívánatos, ott az átlagbér szabályozása 
valósuljon meg. j 

A központi bérszabályozás problémáit figyelembe véve, továbbá számos ország ta- 
pasztalatait mérlegelve, egyre gyakrabban és szélesebb körben merül fel az az igény, hogy 
érdekegyeztetés keretében alakítsuk ki a megvalósítható bérnövekedési mértéket. E ja- 
vaslat megítélésénél figyelembe kell venni, hogy nálunk a munkáltató és a munkavállaló 
érdeke a bérek alakulását illetően nem különült el egymástól, nem került szembe egymás- 
sal. A vállalatok gazdasági vezetői legalább úgy törekszenek a keresetek minél nagyobb 
növelésére, mint a szakszervezetek. Azt a módszert tehát nem lehet a bérek szabályozásá- 
ra felhasználni, hogy a munkáltatók és a munkavállalók képviselői állapodjanak meg 
egymással a bérnövelés érdekében. Nem látszik szerencsésnek-egy olyan, teljes körű 
érdekegyeztetési mechanizmust kialakítani, amelyben az állam képviseli a munkáltatói 
érdekeket és a bérek növekedésének minimalizálására irányuló törekvést, szemben az 
összes érdekképviseleti szervvel. Körülményeink között ez vagy teljes nivelláláshoz 
vezetne (azaz, ugyanolyan következménye lenne, mint a központi bérszabályozásnak), 
vagy tervlebontásos gyakorlatot kényszerítene ki. Mindezek ellenére indokolt erőfeszíté- 
seket tenni olyan érdekegyeztetési gyakorlat kialakítására, amely tulajdonképpen akkor 
tudna eredményesen működni, amikor már az elkülönült keresetszabályozás fenntartá- 
sának indokai megszűnnének. 

Amennyiben sikerül olyan bér- és keresetszabályozási módszereket alkalmazni, ame- 
lyek szabályozzák a vásárlóerőt és jobban ösztönzik a. gazdaságpolitikai célok valóra 
váltását, megteremthetők a feltételek arra, hogy a jelentős feszültségeket okozó kereseti 
aránytalanságok megszüntetéséhez forrásokhoz jussunk, és az előirányzott ár- és adóre- 
formot belátható időn belül bérreform is követhesse. Ehhez azonban jelentős előrehala- 
dást kell elérnünk a gazdaság egyensúlyi helyzetének megszilárdításában, a termelési és 
termékszerkezet átalakításában. 


FALUSNÉ SZIKRA KATALIN: 


Jövedelem- és vagyonmegoszlás 
a nyolcvanas években 


. A lakossági jövedelemmegoszlás iránt régóta tapasztalható érdeklődés hazánkban, a 
vagyonmegoszlás iránti újabb keletű. Információink azonban mindkettőről hiányosak. 
A jövedelmek és a vagyonok hazai megoszlásáról még megközelítően egzakt kép sem 
adható. A jövedelmek jelentős része nem nyilvántartott, a bevalláson alapuló felmérések 
érvényessége nagyon korlátozott. A személyi és üzleti jövedelmek fogalmilag is összemo- 
sódnak. A különböző vagyonfajták közül a pénzvagyon (beleértve a takarékbetétet és 
a kötvényt), az értéktárgyak és a műtárgyak megoszlása teljességgel ismeretlen, de az 
ingatlanvagyonokról is csak hozzávetőleges ismereteink vannak. Megbízható ingatlan- 
kataszterünk nincs. A megítélés alapja, kiindulópontja azonban mégiscsak a statisztika 
lehet. 


A jövedelemmegoszlás a jövedelemstatisztika tükrében 


A hivatalosan nyilvántartott jövedelmek megoszlása hazánkban - akárcsak a többi 
szocialista országban — lényegesen egyenletesebb, mint a tőkés államokban. Külföldi 
elemzések szerint a hetvenes években Magyarországon a lakosság legkisebb jövedelmű 
40 százaléka a nemzeti jövedelem 24 százalékához jutott, ezzel szemben a fejlett tőkés 
országokban ez az érték átlagosan mintegy 16 százalék, a fejlődő országokban pedig 12,5 
százalék volt. Ezek az adatok az adózás.előtti jövedelmet illusztrálják, az adózás utáni 
: jövedelmek megoszlásában kisebb a különbség. 

A legutolsó jövedelemstatisztikai felvétel Magyarországon 1982-re vonatkozik.! Eb- 
. ből az derül ki, hogy a népesség legmagasabb jövedelmű egytizedének egy főre jutó 
jövedelme kb. négyszeresen haladta meg az alsó tizedét. A munkás- és parasztcsaládok 
egy főre jutó személyes jövedelme kb. azonos volt, a szellemi foglalkozásúak háztartásá- 
ban ennél 25 százalékkal magasabb. Ez utóbbit a vezető állásúak magasabb jövedelme 
emelte meg. Ahol a háztartásfő vezető volt, ott 50 százalékot tett ki a különbség, ahol 
felsőfokú végzettségű, de nem vezető állású, ott csak 26 százalékot. 

A kereset csak mintegy. egyharmad részben határozta meg az egy főre jutó családi 
jövedelmeket, a keresők-eltartottak arányának hatása lényegesen erősebb volt. A szelle- 
mi dolgozók háztartása az egy főre jutó jövedelem tekintetében nagyobb mértékben 
előzte meg a munkás- és parasztháztartásokat, mint a keresetben, ami az eltartottak, 
elsősorban a gyermekek kisebb számának a következménye.? 

Elég szoros kapcsolat mutatkozik a háztartásfő életkora és a család egy főre jutó 


1 A családi jövedelmek színvonala és szóródása 1982-ben. KSH, 1985. 
2 A magasan iskolázott nőknek lényegesen kevesebb gyerekük van, mint az alacsony AK ÉKZGNESEREE bár 
a különbség csökkenő. I 

jövedelme között is. A korral ugyanis nő a bér, és minél idősebb a háztartásfő, általában 
annál kevesebb eltartottról kell gondoskodnia. 

A pénzbeli társadalmi jövedelmek (társadalmi juttatások) egyértelműen a családi 
jövedelmek egyenlősítése irányában hatottak: míg a legalacsonyabb jövedelmű egytized 
személyes rendelkezésű jövedelmének 44,5 százalékát, a legmagasabb jövedelmű tizedé- 
nek 13,3 százalékát tették ki. Ebben a nyugdíjaknak van döntő szerepük. 

A természetbeni társadalmi jövedelmek hatásának megítélése bonyolultabb. Ezekből 
a magasabb jövédelmű rétegek többhöz jutnak, mint az alacsony jövedelműek, mivel 
azonban ez az egyenlőtlenség kisebb mértékű, mint a személyes rendelkezésű jövedel- 
mekben kimutatható - a kisebb jövedelműek ugyan kisebb mértékben veszik igénybe a 
természetbeni juttatásokat, de azok összjövedelmük nagyobb hányadát teszik ki -, ezek 
a jövedelmek mégiscsak az egyenlősítés irányában hatnak. Ez nemcsak hazai, hanem 
nemzetközi tapasztalat is. 

A természetbeni társadalmi jövedelem 1982-ben a legalsó jövedelmi tizedben az összes 
végső jövedelem 27 százalékát, a legfelső tizedben pedig 8 százalékát tette ki. Ha azonban 
az oktatás nélkül számított természetbeni társadalmi jövedelmeket vetjük össze, akkor 
azt látjuk, hogy a legfelső tizedbe tartozó családok 25 százalékkal többet használnak fel, 
mint a legalsó tizedben. Az, hogy a legalacsonyabb jövedelmű rétegek — összjövedelmük- 
höz viszonyítva — nagyobb mértékben részesülnek a természetbeni juttatásokból, 
abból adódik, hogy e rétegek zömét a sokgyermekes családok alkotják, akik, a do- 
log természeténél fogva, az oktatás jelentős , fogyasztói". Az alsó jövedelmi tizedbe 
tartozók összességében több mint kétszer annyi oktatási juttatást vesznek igénybe, mint 
a legfelső tized családjai. Mivel azonban a középiskolások és különösen az egyetemisták 
és főiskolások aránya jóval nagyobb a legfelső tizedben, mint az alsóban, végeredmény- 
ben az egy tanulóra jutó oktatási juttatás a legfelső jövedelmi tizedben 76 százalékkal 
magasabb, mint a legalsó tizedben. (A családi jövedelmek: színvonala és szóródása 1982- 
ben. 150. és 167. old.) De ha pl. a lakással kapcsolatos juttatásokat tekintjük, ott is azt 
látjuk, hogy az aránylag legkedvezőbb állami bérlakások kis arányban vannak az ala- 
csony jövedelműek birtokában, ezekkel nagyobb arányban a magasabb jövedelműek 
rendelkeznek.? 

A természetbeni jövedelmek egyenlőtlen megoszlását látva, sokan arra a következte- 
tésre jutnak, hogy helyesebb volna azokat pénzbeli jövedelmekké alakítani. A lakásellá- 
tás és egyes nem alapvető juttatások esetében ez valószínűleg indokolt is. Az alapvető 

ügyi ellátást és az oktatást illetően azonban aligha. Ha ezeket a szférákat 
kizárólag a fizetőképességtől tennénk függővé, a rossz anyagi helyzetűek még hátrányo- 
sabb helyzetbe kerülnének ezen a téren. Inkább az igénybevétel kiegyenlítése, a juttatá- 
sok igazságosabb elosztása irányában kellene haladni, beleértve természetesen a minősé- 
gi elemeket is. 

A hivatalos jövedelemstatisztika szerint a jövedelmi különbségek hazánkban csökken- 
nek. Az alsó és felső jövedelmi tized egy főre jutó jövedelme között a különbség 1962-ben 
5,7-szeres, 1967-ben 4,6-szoros, 1972-ben 4,9-szeres, 1977-ben 4,1-szeres, 1982-ben pedig 
3.8-szoros volt. (Forrás: A lakosság jövedelmi rétegződése 1977-ben. 47. old. KSH, 1979.; 
48. old. KSH, 1984.) A mindennapi tapasztalatok azonban ellentmondanak ennek a 
tendenciának. Ez a kérdés átvezet a második gazdaság témaköréhez. 


A második (és harmadik) gazdaság hatása 


A hivatalos statisztika csak a legális, illetve a nyilvántartott jövedelmekről ad képet. 
A második (harmadik) gazdaságból származó jövedelmeknek - becslések szerint - 


3 Ez a helyzet az utóbbi időkben változóban van, részben, mert az állami bérlakások kiutalásánál a szociális 
szempont került előtérbe, részben pedig, mert az állami bérlakások egy részét a bentlakók kedvezményes feltételek- 
kel megvásárolhatják. 

legalább a feléről nincs központi számbavétel, ezért ezek az összegek a hivatalos statiszti- 
kából kiinaradnak. 

A Társadalomtudományi Intézetben végzett becslés szerint a hetvenes évek végén, a 
fő álláson kívüli jövedelmeket is figyelembe véve, a népesség legmagasabb jövedelmű 
egytizedének egy főre jutó jövedelme kb. ötszörösen-hatszorosan haladta meg az alsó 
tizedét. Az egyik legfőbb jövedelemdifferenciáló tényező hazánkban a második gazdaság, 
illetve a kiegészítő jövedelemhez jutás lehetősége. Különösen a nem mezőgazdasági 
második gazdáságban való részvételnek jelentős a differenciáló hatása. — 

Különböző vizsgálatok arra mutatnak, hogy minél kisebb a család egy tagra jutó 
alapjövedelme, annál inkább bekapcsolódik a második gazdaságba. Az alacsony alapjö- 
vedelműeknél - elsősorban a községi lakosoknál — azonban a viszonylag kis jövedelmet 
hozó mezőgazdasági munka a jellemző második gazdaságbeli tevékenység. Falun a 
lakosság 90 százaléka vesz részt a mezőgazdasági második gazdaságban, nagy többsé- 
güknek ez csak a szokásos falusi életszínvonalat teszi elérhetővé. A kistermelők gazdasá- 
gainak csupán 3-5 százaléka a jelentős — az elmúlt években évi 200 ezer Ft-nál nagyobb - 
nettó jövedelmet eredményező vállalkozás. 

Ami ebből a szempontból a fizikai és a nem fizikai dolgozók helyzetét illeti, a fizikai 
foglalkozásúak az átlagosnál nagyobb, a nem fizikai foglalkozásúak az átlagosnál kisebb 
eséllyel jutnak többletjövedelemhez a második gazdaságból. Elsősorban a fizikai munká- 
soknak nyílik lehetőségük vgmk-munkára és egyéb mellékfoglalkozásra. Legkedvezőtle- 
nebbek az adminisztratív irodai dolgozók esélyei. A többletjövedelem aránya az összjö- 
vedelmen belül a vezető és irányító munkakörben, valamint a nem vezetői munkakörben 
dolgozó szellemi foglalkozásúaknál a legalacsonyabb. 

A második gazdaságban való részvétel legnagyobb mértékben az értelmiséget differen- 
ciálja az anyagi helyzet szempontjából, igen nagy különbséget teremt a második (harma- 
dik) gazdaságból jelentős jövedelemhez jutó, illetve az ilyenhez nem jutó értelmiségi 
családok között. A munkáscsaládok körében ez a differenciáló hatás nem ilyen nagy, a 
második gazdaságban való részvételből fakadó jövedelmi különbségek itt kisebbek. 

Sok szó esik napjainkban az ún. láthatatlan jövedelmekről — ezeket harmadik gazda- 
ságnak is nevezik -, melyekhez általában a fusimunkák díját, a borravalót, a hálapénzt, 
a csúszópénzt és a minden valószínűség szerint legnagyobb súlyú válfaját: az adóhatósá- 
gok előtt eltitkolt, egyébként legális jövedelmeket sorolják. Ezek mértéke növekvő. 

A láthatatlan jövedelmek globális összegét nagyon különböző nagyságúra becsülik. 
A Pénzügyminisztérium értékelése szerint a láthatatlan jövedelmek 1985-ben 30-60 
milliárd körüli összeget, a lakosság összes jövedelmének 5-9 százalékát tették ki." Egyes 
szakértők becslése szerint ennél jóval többet, kb. 100 milliárd Ft-ot. A különbség a 
láthatatlan jövedelmek kereteinek különböző meghatározásából is adódik (így az illegá- 
lis jövedelmek eltérő megítéléséből). Eltérőek az adóhatóságok előtt eltitkolt jövedelmek- 
re vonatkozó becslések is. Egyesek 5 milliárd Ft körülire tartják a magánkisiparosok és 
magánkereskedők jövedelmének ezt a részét. Más szakértők a teljesítményadatok alap- 
ján úgy ítélik meg, hogy a magánkisiparosok és a vendéglátásban működő önállóak 
jövedelmük 50 százalékát, a magán-kiskereskedők még nagyobb részét titkolják el az 
adóhatóságok elől. A KSH 1982-es adatai szerint a magánkisiparosok és kiskereskedők 
egy főre jutó jövedelme 22 százalékkal haladta meg a munkásokét. Az adózás alól kivont 
jövedelmeket is figyelembe vevő kutatói becslés szerint 140-150 százalék a különbség." 

Akárcsak a második gazdaságból származó egyéb jövedelmek, a láthatatlan jövedel- 


4 Békesi László: A lakossági adórendszer és az adóigazgatás korszerűsítése. Pénzügyi Szemle, 1986. 8-9. szám, 
731. old. 

S Egyetlen példa a láthatatlan jövedelmek becslését nehezítő körülményekre: a Szakszervezetek Elméleti 
Kutatóintézete a közelmúltban megpróbálta felmérni az orvosi hálapénzek nagyságát. Ennek során a megkérde- 
zett orvosok saját hálapénzüket átlagosan havi §-6 ezer Ft-ra, kollégáikét pedig nemritkán 20-80 ezer Ft-ra 
becsülték. 

mek egy része is azoknak jut, akiknek a látható, mérhető jövedelme nagyon alacsony, — 
és akik a láthatatlan jövedelmekkel együtt is csak az átlagos jövedelmi szint közelébe 
kerülnek. (Ez a helyzet a borravalós szakmák egy részénél is.) Ezen alapszik az a 
feltételezés, hogy a láthatatlan jövedelmeknek esetleg nem kevésbé erős a nivelláló, mint 
a differenciáló hatása. 

Nagyon nehéz ezzel a véleménnyel vitatkozni, már csak a szükséges adatok hiánya 
miatt is. Mégis úgy gondolom, hogy a láthatatlan jövedelmek nem jelentéktelen mérték- 
ben növelik az egyenlőtlenséget, amennyiben a két szélső pólus," a legkisebb és a legna- 
gyobb jövedelmű családok közötti távolságot nagyobbá teszik, a kiemelkedően magas 
jövedelműek arányát megnövelik.5 Következésképp, ha a bevezetendő személyi jövede- 
lemadó-rendszer a láthatatlan jövedelmeket nem képes széleskörűen megragadni, az 
egyenlőtlenségeket nem tudja érdemlegesen csökkenteni, sőt éppen ellenkezőleg hathat. 

Az utóbbi időkben különösen sok szó esik - és nem minden indulat nélkül - a 
kisvállalkozók jövedelméről, beleértve a hagyományos kisipari, kiskereskedői tevékeny- 
séget folytató , maszekokat" és az új típusú kisvállalkozások résztvevőit is. Ebben a 
szférában a jövedelmek rendkívüli mértékben szóródnak. A hagyományos javító-szolgál- 
tató tevékenységet végző vidéki és peremkerületi kisiparosok jelentős része csak igen 
szerény jövedelemhez jut. De kétségtelenül vannak , nagymenők" is, az átlaghoz viszo- 
nyítva hatalmas jövedelemmel és esetleg kirívó életformával. Ez főképp a piaci verseny 
gyengeségére, az áru- és szolgáltatáshiányra, valamint a kisvállalkozók bizonytalanság- 
érzetéből fakadó rövid távú üzletpolitikára, a minél gyorsabb meggazdagodási törekvés- 
re, a fejlesztésben való érdektelenségre és a megrendelő nagyvállalatok költségérzéketlen- 
ségére vezethető vissza. A kiugróan magas jövedelmek alapvetően ezeknek a körülmé- 
nyeknek a megváltoztatásával ugyan mérsékelhetők, de a kisvállalkozói szférában nem 
várhatók a ráfordított munkával arányos jövedelmek. Itt a teljesítményeket a piac 
értékeli, a piac értékítéletében pedig szükségszerűen nemcsak a ráfordított munka jut 
kifejezésre. A jövedelmek drasztikus leszorítására való törekvés, akár az árak adminiszt- 
ratív leszorításával, akár az , adóprés" útján, fékezi a kínálatot, fokozza a hiányt, és ezért 
a fekete gazdaság melegágya. 


A vagyonok megoszlása 


A vagyonok megoszlása természetesen egyenlőtlenebb, mint a jövedelmeké, de szoros 
kapcsolatban áll az utóbbival. A családi vagyon nagysága az egyén vagy család tartós 
jövedelmi színvonalától és megtakarítási, felhalmozási hajlandóságától függ. A vagyo- 
nos családok száma, különösen a hetvenes évek folyamán, megnőtt hazánkban. Az 
utolsó évtizedben - a jövedelmi színvonal stagnálása következtében - a vagyonosodás 
folyamata összességében lassult, a vagyonképzési lehetőségek azonban differenciálódtak, 
a vagyoni különbségek fokozódtak. 

A különböző társadalmi rétegek vagyoni helyzetéről csupán a háztartásstatisztikából 
nyerhető némi információ, a lakással és értékesebb tartós fogyasztási cikkekkel való 
ellátottságon keresztül. (Lásd az 1. számú táblázatot.) 

A fentieket még kiegészíthetjük az 1980. évi népszámlálásnak az üdülőtulajdon meg- 
oszlására vonatkozó adataival. Ezek szerint az üdülők 62 százaléka szellemi foglalkozá- 
súak (ezen belül nagyobb arányban a vezetők és értelmiségiek, kisebb arányban az irodai 
dolgozók), 32 százaléka munkások, 4 százaléka kisárutermelők és 2 százaléka szövetke- 
zeti parasztok tulajdonában van." 


6 Egy, a kézirat elkészülte után megjelent KSH-kiadvány (A láthatatlan jövedelmek lehetséges hatása a 
személyes jövedelmek szóródására. Mikroszimulációs számítások eredményei. KSH, 1987.) messzemenően valószíi- 
núsíti ezt a feltevést. 

7 Érdekes, hogy a szellemi foglalkozásúak körében, 5 ezer Ft egy főre eső jövedelemig, fokozatosan emelkedett 
az üdülővel rendelkezők aránya, e jövedelemszint fölött viszont némileg csökkent. A magyarázat további vizsgáló- 
dást kívánna. 

1. számú táblázat 


A különböző társadalmi rétegek lakással és értékesebb tartós fogyasztási 
cikkekkel való ellátottsága 1985-ben 


. Vezető 
Szellemi ő 
Szövetkezeti állásúak, 
Munkások parasztok ir sség értelmi- 
ségiek 


Tulajdonosként lakik lakásában 


(százalékban) 719 898 63,3 64,7 
Három- és többszobás lakások aránya 

(százalékban) 36,2 384 47,5 564 
Fürdőszobával és WC-vel ellátott 

lakások aránya (százalékban) 742 525 926 97,1 
100 háztartásra jutó személygépkocsi 37 35 63 75 


Színes tv 21 11 42 52 


Forrás: Háztartásstatisztika. KSH, 1985. 30. old. 


A lakástulajdon -— amennyiben mérete nem haladja meg a család tényleges szükségle- 
teit — csak korlátozott vagyon, mivel nem vagy csak korlátozottan mobilizálható, váltha- 
tó át pénzzé. Viszont a bérlakás is vagyon, ha mozgósítható, ha nincs rá lakás formájá- 
ban szükség. A határ tehát nem ott húzódik, hogy saját tulajdonú vagy bérelt a lakás, 
bár a saját tulajdonú lakás kétségtelenül értékesebb. A lakás értéke továbbá — a méreten 
és a komfortfokozaton kívül — nagymértékben függ a földrajzi elhelyezkedéstől is (Buda- 
pesten: Rózsadomb vagy Kőbánya), amire a közölt adatok semmiféle támpontot sem 
adnak. 

Végeredményben az adatok arra mutatnak, hogy mind a lakás- és üdülővagyon, mind 
a vagyoni helyzetet valamennyire reprezentáló. két tartós fogyasztási cikk tulajdona 
tekintetében a szellemi foglalkozásúak, ezen belül elsősorban a vezető állásúak és az 
értelmiségiek, kedvezőbb helyzetben vannak a másik két rétegnél. Más információkra 
is támaszkodva pedig az állapítható meg, hogy a parasztság körében több a vagyonos, 
mint a munkások között. 

A szellemi dolgozóknak a másik két rétegnél jobb vagyoni helyzete csupán kevéssel 
magasabb keresetükkel, illetve egy főre jutó jövedelmükkel aligha magyarázható meg. 
Itt feltétlenül szerepet játszik a kulturális szint különbségéből fakadó életforma-különb- 
ség, a jövedelemfelhasználás eltérő szerkezete, így pl. az élvezeti cikkekre fordított kisebb 
és a tartós fogyasztási cikkekre fordított nagyobb rész." 

. Keresetükhöz, pénzjövedelmükhöz képest különösen a vezető állásúak, illetve a volt 
vezető állásúak vannak kedvező vagyoni helyzetben. Ez részben azzal függ össze, hogy 
többségük hosszú idő óta jut az átlagot jóval meghaladó keresethez. (A második gazda- 
ság kibontakozása előtt ők voltak az egyetlen, viszonylag magas jövedelmű réteg.) 
Másrészt a jelentős juttatások (üdülés, gépkocsihasználat, külföldi utazások) folytán 
fokozott megtakarításra nyílt lehetőségük, és összeköttetésük révén esetleg kedvezmé- 
nyesen jutottak olyan értékekhez, mint lakás, telek, gépkocsi stb. 

A parasztságnak a munkásságnál kedvezőbb vagyoni helyzete részben arra vezethető 
vissza, hogy a parasztság körében - a nagyjából azonos átlagos jövedelmen belül - 
valamivel több a magasabb jövedelmű. A másik ok a parasztság nagyobb , felhalmozási" 
rátája, igénytelenebb, kevesebb napi kiadással járó életformája, aminek következtében 
több jut , gyarapodásra", főleg családi ház építése formájában. Az ő körükben az 
alacsony jövedelemnek is gyakran nagy része halmozódik fel vagyonként. 

8 A munkás és kettős jövedelmű háztartások abszolúte is többet költenek élvezeti cikkekre, mint a szellemi 


foglalkozásúak. Ezzel szemben határozottan megállapítható a szellemi foglalkozásúak előnye a tartós fogyasztási 
cikkek, az iparcikkek és a szolgáltatások vásárlásában. 

2. számú táblázat 
1977. évi adatok 
Munkás- jr zétssz Szellemiek 
osztály miség Összesen 

Száz szobára jutó személy — 179 135 138 
Fürdőszobával ellátott lakások aránya 
(százalékban) 54,6 93,1 84,5 
Gépkocsi db/100 háztartás 19 60 39 

z 1982. évi adatok 
Száz szobára jutó személy (fő) 160 127 131 
Fürdőszobával ellátott lakások aránya I 
(százalékban) 729 97,6 929 
Gépkocsi db/100 háztartás 33 72 54 


Forrás: Rétegződés, életkörülmények, életmód, KSH, 1984. Az 1981-1982-es (rétegződés és életmód) adatfelvétel előzetes 


Ezek a különbségek - a szellemi foglalkozásúak, illetve a vezető állásúak és az 
értelmiségiek így kifejeződő vagyoni előnye — azonban határozottan csökkennek. (Lásd 
a 2. számú táblázatot.) 

Mind a lakásra, mind a gépkocsitulajdonra vonatkozó adatok alakulása arra utal, 
hogy a munkáscsaládok ezekben kifejezett vagyoni helyzete lényegesen gyorsabban 
javult, mint a szellemi foglalkozásúaké, és ezen belül a vezető állású és értelmiségi 
családoké. Az érdemleges vagyoni különbségek azonban - akárcsak a jövedelmeik — nem 
ezek között a hagyományosan értelmezett osztályok, illetve rétegek között állnak fenn. 


A két szélső póluson elhelyezkedő csoport 
A szegények 


A szegénység fogalma mindenekelőtt relatíve közelíthető meg, a társadalomban minden- 
kor a legrosszabb anyagi helyzetben élők rétegeként." 

A szegénységi küszöböt többféle módon számítják. A leggyakrabban azt a családot 
tekintik szegénynek, ahol az egy főre jutó jövedelem nem éri el az átlagjövedelem felét. 
Ide a lakosság 6-8 százaléka sorolható. Ha a mindenkori átlag kétharmada alatt élőket 
tekintjük szegénynek, akkor ez a réteg 1982-ben 16 százalékot tett ki. Számítanak ún. 
társadalmi minimumot, azaz az adott körülmények között kielégítő életszínvonalhoz 
szükséges egy főre eső jövedelmet is. Így közelítve, az összlakosság több mint 20 százalé- 
ka ez alatt a társadalmi minimum alatt él. 

A legalacsonyabb jövedelmű, szegénynek tekinthető réteg hazánkban főleg az ala- 
csony keresetű mezőgazdasági fizikai dolgozók és segédmunkások sok- (háromnál több) 
gyerekes!9 családjából, a csonka családokból (ahol-a betanított, segédmunkás vagy ad- 
minisztrátor anya az egyedüli kereső), az idős kisnyugdíjasokból és a segélyekből élők 
közül kerül ki. Sok közöttük a kistelepülésen, tanyán élő. Közös jellemzőjük az alacsony 


9 ,Ésszerűbb lehet az abszolút küszöbök definiálási kísérlete helyett a stársadalmi szegénységete annak 
tekinteni, ami: csak társadalmilag, történelmileg meghatározható, objektíve létező, de relatív jelenségnek." (Ferge 
Zsuzsa: Fejezetek a szegénypolitika történetéből. Gyorsuló idő sorozat. Magvető Könyvkiadó, 199. old.) 

10 Az alsó jövedelmi tizedbe tartozó aktív kereső családok tagjainak több mint fele gyermek, a felső azecbetl 
arányuk 7 százalék. 

képzettség és a rossz egészségi állapot!!, beleértve az idegi és a pszichés zavarokat, és 
ezekkel részben összefüggésben az alkoholizmust. A rossz egészségi állapot gyenge 
munkavégző-képességgel jár együtt, az alacsony képzettség pedig sok gyerekkel. De az 
iskolai végzettség a munkavállalási hajlandóságra is erősen hat."? 

A költségvetés nagy volumenű nyugdíjkiadásai ellenére a nyugdíjasok jelentős része 
a kifejezetten szegények közé tartozik, az öregség többé-kevésbé elkerülhetetlen termé- 
szetes nehézségei mellett nehéz anyagi gondokkal is küzd. 

1985-ben a nyugdíjasok 60 százalékának a nyugdíja kevesebb volt, mint a foglalkozta- 
tottak átlagfizetésének a fele. (Statisztikai Évkönyv, 1985. KSH, Budapest, 1986. 57. és 
263. old.) 

A teljesen vagyontalanok rétege, akiknek sem megfelelő lakásuk, sem ingó értékeik, 
ilyennek számítható tartós fogyasztási cikkeik, sem pénztartalékuk nincsen és ennek 
folytán a szó szoros értelmében egyik napról a másikra élnek, becslésünk szerint mintegy 
250 ezer családot (kb. egymillió főt) foglal magában, és nagyrészt megegyezik a jövedelmi 
helyzetük alapján szegényeknek minősülőkkel. (A különböző felmérések, becslések sze- 
rint a legrosszabb vagyoni helyzetben a segédmunkások vannak.) Következésképp a 
legfőbb okok is hasonlók lehetnek. Az alacsony fokú iskolázottság, kulturális színvonal 
— ha lehet — itt még súlyosabb következményekkel jár. Torz jövedelemfelhasználási 
szerkezet! 3, tájékozatlanság a mindennapi élet — ezen belül a bürokrácia — útvesztőiben, 
a lehetőségek és jogok fel nem ismerése, az alacsony jövedelmen kívül ezek is szerepet 
játszanak a , nincstelenség" állapotának kialakulásában. (A lakásigénylés rendszerének 
átszervezésekor pl. egy sor jogos igénylést tájékozatlanság miatt nem újítottak meg.) 


A gazdagok 


A KSH 1982-ben azokat a családokat tekintette magas jövedelműeknek, ahol az egy főre 
jutó jövedelem meghaladta a 6000 Ft-ot. Akkor a lakosság 4,5 százaléka tartozott ide. 
A Társadalomtudományi Intézet felmérése szerint a lakosság 5,5-5,6 százaléka — 150- 
180 ezer család — tartozik a jövedelmi elithez, és ennek kb. a fele az, amelyik a , felső 
tízezer" színvonalán él. 

A jövedelmi elit körébe főleg vezető állásúak, kiemelkedő művészek, ügyvédek, vala- 
mint nagy összegű hálapénzhez jutó orvosok, maszekok, kisvállalkozók, külkereskedők, 
diplomaták, tartósan külföldön dolgozók tartoznak. 

A fizikai munkások között mindenekelőtt az építőiparban, a lakáskarbantartásban, 
a gépkocsi- és háztartásigép-javításban tevékenykedők érnek el magas jövedelmet. 

A magas jövedelmek többsége alapvetően két körülmény valamelyikével függ össze: 
vagy bizonyos vezető pozíció betöltésével a vállalatban, illetve az államapparátusban; 
vagy a piacon uralkodó hiányhelyzet kihasználásának lehetőségével. Ami az első körül- 
ményt illeti: a társadalmi hierarchiában viszonylag magas helyet elfoglaló réteg tagjai 
hivatalosan vagy burkolt formában speciális mellékjuttatásokban részesülnek (lakás, 
üdülő, gépkocsihasználat stb.). Ami a második körülményt, a piaci hiányhelyzet kihasz- 
nálásának lehetőségét illeti: minél közvetlenebb valakinek a piaccal való kapcsolata, 
annál kedvezőbb jövedelmi pozíciót érhet el, vagy másképp megközelítve, minél keve- 
sebb a központi szabályozás valamely területen, annál jobbak a magas jövedelem elérésé- 
nek az esélyei. 


" 11 Az aktív keresők közül a segédmunkások körében legkedvezőtlenebbek az egészségi mutatók. 

" 12 Igen érdekes, hogy három gyermekig a szülők, ezen belül az apa jövedelme növekvő, tehát eddig a határig 
a növekvő gyermekszám több munka vállalására késztet. Három gyermek fölött azonban ez a kapcsolat statiszti- 
kailag tekintve megszűnik, erősebbek a munkavállalási hajlandóságot korlátozó hatások (rossz egészségi állapot, 
alacsony képzettség stb.). . 

13 Az alacsony jövedelműek jövedelmük nagyobb részét - holott ebben a körben sokkal több a gyerek - 
fordítják élvezeti cikkekre, mint az átlagos jövedelműek. 

A magas jövedelem és a képzettség színvonala között nem szoros a korreláció, viszony- 
lag alacsony képzettségűek is elérhetnek magas jövedelmet és a magas képzettségűek 
között is sok a kisjövedelmű. Bizonyos vonatkozásokban azonban kétségtelen a 
- legalábbis közvetett — kapcsolat. Így pl. a kisiparosok, kisvállalkozók iskolai végzettsé- 
ge érdemlegesen magasabb, mint a hasonló szakmájú nagyvállalati munkásoké. Egy új 
keletű tanulmány megállapítása szerint a kisiparosokat, sok egyéb mellett, az érettségi 
emeli ki" a bérmunkások csoportjából: az azonos foglalkozásúk között 100 érettségi- 
zettből átlag 12 fő válik kisiparossá, 100 nem érettségizett közül csak 6. De az is mond 
valamit, hogy a kisiparosok házastársai között a többi fizikai dolgozó csoporthoz 
viszonyítva feltűnően magas a szellemi foglalkozásúak aránya (26,2 százalék), és ugyan- 
csak feltűnő a képzettséget nem kívánó munkakörben dolgozók relatíve alacsony száma. 
HA ajda Ágnes: Kisiparosok , kiskereskedők és a többi kereső. 1986. 17-18. old. Sokszorosí- 

) 


Ugy tűnik, hogy a magasabb képzettségű fiatalok ma fokozott mértékben a nagyobb 
jövedelmet hozó magán- és kisvállalkozói szektorban igyekeznek elhelyezkedni, és ez a 
szektor honorálja is a nagyobb tudást. (Persze nem az oklevelet önmagában.) A kisvál- 
lalkozások között a legjobban jövedelmezők közé tartoznak a magas színvonalú műszaki 
és számítógépes szolgáltatást nyújtók, a különböző tanácsadó, szervező vállalkozások 
stb. A mezőgazdaságban ugyancsak a magasabban iskolázott árutermelői gazdálkodók 
jutnak nagyobb jövedelemhez. 

A legvagyonosabbak jórészt a legnagyobb jövedelmű rétegből kerülnek ki, azzal a 
kiegészítéssel, hogy a vagyonképzés szempontjából a múltbeli vagyon és/vagy tartós 
jövedelmi szint a meghatározó. (Az időskorú kisjövedelműek, nyugdíjasok között előfor- 
dulnak jelentős vagyonnal rendelkezők, és fordítva, viszonylag jó jövedelmű fiatalok 
közül sokan vagyontalanok.) A KSH felmérése szerint a közvélemény a művészeket, a 
vezető értelmiségieket és a kisiparosokat tartja a legvagyonosabbaknak. Más informá- 
ciók az orvosokat és a külkereskedőket emelik ki. j 

A magyar viszonylatban nagy vagyonú (a jelenlegi árviszonyok mellett 6—8 millió 
forint feletti értékkel) családok száma, a nagy értékű ingatlanokat és nyugati gépkocsikat 
alapul véve, mintegy 25-30 ezerre, az ide tartozó személyek száma 80-100 ezerre becsül- 
hető. (1980-ra vonatkozóan 15-20 ezerre becsültük az ilyen családok számát.) 

A vagyonosodás folyamata mögött sok esetben társadalmilag elismert, néha kiemelke- 
dő teljesítmény áll. Nem kétséges azonban, hogy fontos szerepet játszik a jó összekötte- 
tés, a kölcsönös szívességek rendszerébe való beépülés, a jólinformáltság, a jó tájékozó- 
dóképesség a bürokrácia és a paragrafusok útvesztőiben, továbbá nem ritkán a , vagány- 
ság", , dörzsöltség" is. Utóbbi tulajdonságokat a hiánygazdaság és a bürokrácia burján- 
zása felértékeli. (Ezek természetesen már a jövedelemszerzésben is jelentős szerepet 
játszanak, de a vagyonosodásban önálló szerepük is van.) 


A jövedelmi és vagyoni különbségek fokozódása 


Miközben a különböző statisztikák inkább a jövedelem- és vagyonmegoszlás nivelláló- 
dását jelzik, a lakosság ennek ellenkezőjét érzékeli. Mi ennek a magyarázata, melyek a 
jövedelmi és vagyoni polarizáció irányában ható körülmények az utóbbi időben? 

A jövedelmi különbségek fokozódása az első gazdaságon kívüli ún. egyéb munkajöve- 
delmekből, a magán- és a kisvállalkozói szektorból, a nagyvállalatok új típusú érdekelt- 
ségi formáiból (szerződéses üzemeltetés, vgm) származik, és a láthatatlan jövedelmek 
súlyának növekedésével függ össze. Szerepet játszik benne a vagyonból eredő jövedelmek 
bizonyos fokú kiszélesedése is. Ahol vagyon van, ott szükségszerűen jövedelem is kelet- 
kezik. Ezeknek a jövedelmeknek egy része a magán- vagy a kisvállalkozó szektorban 
végzett munkatevékenységgel is összefügg, más része független attól (vagyontárgyak 

eladásakor realizálódó egyszeri jövedelmek, ingatlanok bérbeadásából származó folya- 
matos jövedelem, kötvények kamata stb.). . 

A vagyoni különbségek növekedése visszavezethető egyrészt a jövedelmi különbségek 
növekedésére, másrészt a vagyontárgyak különböző értékváltozására. Míg a kevésbé 
jómódú rétegek vagyonát jelentő vagyontárgyak (a kedvezőtlen fekvésű, alacsony kom- 
fortfokozatú ingatlan, a tartós fogyasztási cikkek) értéke kevésbé növekvő, illetve csök- 
kenő, addig a tipikusan a jómódúak tulajdonába tartozó vagyontárgyak (kedvező fekvé- 
sű, nagy értékű ingatlanok, nemesfémek, értéktárgyak, műtárgyak) értéke gyorsan növe- 
kedett. Ezek nemzetközi tendenciák. 

Végül, a vagyoni különbségek növekedésében szerepet játszik, hogy megnövekedett az 
öröklés jelentősége. Az egyes családok vagyoni helyzetében egyre többet nyom a latban 
az öröklés és az idősebb generációtól kapott ajándék, támogatás. A jómódú családokban 
nagyobbak a hagyatékok és a kisebb gyermekszám miatt kevesebb felé osztódnak. Az 
örökség társadalmi jelentőségét érzékelteti, hogy az öröklési ügyek száma ma kb. másfél- 
szerese az illetékkel terhelt adás-vételi ügyletekének. (1982-ben 194 500 örökösödési ügy 
volt.) A családi támogatás növekvő jelentősége nem kíván különösebb bizonyítást. 
A vagyonos és egyébként is kedvező helyzetű családokból származóknak nagyobb az 
esélyük arra, hogy maguk is vagyont szerezzenek. Itt elsősorban az anyagi gazdagság 
átörökítéséről van szó, de a vagyonosodáshoz szükséges , képességek" továbbadásáról 
is. A párválasztás, házasodás is nagyrészt saját rétegen belül történik mind az anyagi 
helyzetet, mind a kulturális szintet illetően, így ez is a polarizációt erősíti. 

Mind a jövedelmi, mind .a vagyoni különbségek növekedésében szerepet játszott 
továbbá a meggyorsult árnövekedés, az infláció is. Egyes rétegek ugyanis — melyekbe a 
jómódúak jelentős része tartozik — át tudták hárítani másokra az árnövekedés hatását, 
mégpedig rendszerint megnövelve. A magánkereskedők, magárikisiparosok nemcsak a 
tényleges árszínvonal-növekedés arányában növelik áraikat, hanem annál nagyobb mér- 
tékben, s a láthatatlan jövedelmek nagy része legalábbis lépést tart az inflációval. A több- 
ség azonban csak károsultja az inflációnak. Továbbá, míg a gazdagok vagyona jórészt 
az árszínvonal növekedése során értéküket megőrző, illetve növelő jószágokból áll 
(értéktárgyak, műtárgyak, értékes ingatlan stb.), a szerényebb vagyoni helyzetben lévők 
vagyona (tartós fogyasztási cikkek, kevésbé értékes ingatlan) és megtakarításai olyan 
formában léteznek, melyek veszítenek értékükből az infláció hatására.! 

Mindennek következménye, hogy: , Eléggé elhatárolódnak egymástól... a vagyont, 
jólétet bővítve továbbörökíteni képes családok a szegénységet, szerény életvitelt tovább- 
örökítő családoktól".!5 


A jövedelmi és vagyoni egyenlőtlenségek megítélése 


A kirívóan magas jövedelmek, a viszonyaink között nagynak számító vagyonok 
- különösen, ha nem valamiféle rendkívüli művészi, feltalálói stb. teljesítményen alapul- 
nak - érthető módon feszültségeket okoznak társadalmunkban. Az áruviszonyok, ezen 
belül a vállalkozói tevékenység kiszélesedésének következményeire, a vagyonból szárma- 
úg vé ezáeééss szükségszerű megjelenésére az ideológia mind ez ideig alig készült fel. 
rdekes módon a magas jövedelemhez jutás és a vagyonosodás lehetőségeinek kiszéle- 
sedése és ennek eredményeképpen a magas jövedelmű, illetve vagyonos családok számá- 


14 Az inflációval szembeni védekezés esélyei különbözőek az egyén számára. A. Ggáljáss dás és a vagyoni 
pozíció az inflációval szembeni védekezés esélyétől is függ. (Petschnig Mária Zita: Inflátciós feszültségek és 
megoldásaik. Valóság, 1986. 4. szám, 47. oldal.) 

15 Pirityi Ottó: Jövedelemkülönbségek és közhangulat. Társadalmi Szemle, 1983. 2. szám 35. oldal. 


JÖVEDELEM- ÉS VAGYONMEGOSZLÁS A NYOLCVANAS ÉVEKBEN 29 


nak növekedése, nemcsak hogy nem csökkentette az ilyen feszültségeket, hanem inkább 
fokozta.!§ 

Végeredményben úgy tűnik, hogy nem önmagában a jövedelmi é és vagyoni különbsé- 
gek vagy azok növekvő tendenciája okoz feszültséget. Az igazi probléma az, hogy a 
legrosszabb anyagi helyzetűek a létminimum körüli jövedelemből kénytelenek megélni, 
és hosszú éveket, sok energiát felemésztő erőfeszítések árán juthatnak csak a kielégítő 
életszínvonalhoz minimálisan szükséges vagyontárgyakhoz (lakáshoz, tartós fogyasztási 
cikkekhez stb.). j 

A nagyjövedelműek és a vagyonosok jórészt nem azok, akiknél ezt tevékenységük 
társadalmi haszna indokolná. A magasan kvalifikált és ezért az átlagosnál több értéket 
létrehozó munka anyagi megbecsülése hiányzik a nagyvállalatoknál és az intézmények- 
ben. Ezzel szemben a piaci hiány körülményei között a piaccal való közvetlen kapcsolat, 
másrészt az összeköttetések nagy szerepe nem a társadalmilag hasznos tevékenységet 
preferálja. 

A jómódú családok a nagy jövedelmek jelentős részét pazarló módon használják fel, 
a vagyonok egy része a közhangulatot irritáló luxus formában ölt testet. (Ez annak is 
következménye, hogy produktív felhasználásukban, befektetésükben kicsi az érdekelt- 
ség, a magán- és a kisvállalkozó szektorban nincs meg az ehhez szükséges biztonságér- 
zet.) A gazdaságilag önállók vagyonában is kicsi az aktívan ható üzleti (termelési eszköz) 
vagyon és nagy a csupán tezaurálást szolgáló steril rész (nemesfém, ékszer, műtárgy 
vagyon). 

A jövedelmi és vagyoni különbségek, ezek fokozódása nem járt együtt a makroszintű 
jövedelem, a népgazdaság jövedelemtermelő-képességének növekedésével és ennek alap- 
ján a lakosság egésze anyagi helyzetének javulásával. Márpedig a gazdaság növekedése 
az, ami — a szociológiából kölcsönvett kifejezéssel élve — legitimálja, társadalmilag 
elfogadhatóvá teszi az ilyen egyenlőtlenségeket. 

Az előzőekből következnek a tennivalók, a feladatok is. Ezek a legkevésbé sem 
korlátozódhatnak csupán jövedelem- vagy vagyonpolitikai intézkedésekre. !" 

Az utóbbi három problémakör gazdasági és társadalmi rendszerünk működésének 
egészét érinti. Az első problémakör, a hátrányos helyzetű népességcsoportok helyzete, 
viszont speciálisan erre irányuló politikát, intézkedéskomplexumot is szükségessé tesz. 
Itt nem szűken értelmezett szociálpolitikára, még kevésbé hagyományos szegénygondo- 
zásra van szükség!" , természetesen átmenetileg ez is nélkülözhetetlen!9, hanem esélyeik 
maradandó, hosszú távú javítására, elsősorban iskolázottságuk (tájékozottságuk), kultu- 
rális szintjük, egészségi állapotuk (a fogalmat szélesen értelmezve) javítása, lakáshoz 
jutásuk elősegítése útján. 

16 A kiugróan magas jövedelmek akkor kezdték a társadalmat irritálni, amikor az ilyen jövedelem már nem 
volt sem ritka, sem elérhetetlen. ..A társadalmi feszültség azzal párhuzamosan fokozódott, ahogy nőtt a jómódú 
családok száma és aránya". (Pirityi Ottó: Jövedelemkülönbségek és közhangulat. Társadalmi Szemle 1983. 2. 
szam, 29. old.) Ez a jelenség nem magyar sajátosság. A kínai tapasztalatok is azt mutatják, hogy addig, amíg a 
kinai társadalmat ugyan jelentős jövedelmi különbségek osztották meg, de ezek a jövedelemdifferenciák már 
hosszú ideje fennálltak, megszokottá váltak és elsősorban az adott kisebb-nagyobb paraszti közösségen kívül 
jelentkeztek, kevésbé okoztak feszültségeket. De amikor a nyolcvanas évek elején saját soraikból, az egymással 
naponta érintkező családok közül gazdagodtak meg egyesek igen rövid idő alatt, akkor feszültségek keletkeztek, 
és megjelent az új társadalmi polarizációtól való félelem Kínában (Jordán Gyula: Egyenlősdi és differenciálás 
Kínában. Közgazdasági Szemle, 1986.) 

17 A külföldi tapasztalatok is arra mutatnak, hogy a jövedelmi vagy vagyoni különbségek pozitív csökkenése 
csak egészen kis részben vezethető vissza közvetlenül az ezekre irányuló adó- vagy egyéb intézkedésekre. Meghatá- 
rozó jelentősége ebből a szempontból a népgazdasági szintű jövedelem növekedésnek és az ezen alapuló széles körű 
lakossági jövedelemnövekedésnek van. 

18 A szegénység ellen valójában nem lehet szegénypolitikával küzdeni." (Ferge Zsuzsa: id. m. 199. old.) 

19 Annál is inkább, mert a közvetlenül szociális jellegű juttatás hazánkban aránytalanul kevés, egyes számítá- 
sok szerint nem éri el az összes társadalmi jövedelem (juttatás) 4 százalékát, (Muraközi László: A lakosság és a 
költségvetés kapcsolata Magyarországon nemzetközi összehasonlításban.) 1987. (Sokszorosítás.) 


SzemLEl 


Az adóreformról 


A közvéleményt foglalkoztató gazdasági kérdések között a közeljövőben — talán már 
1988. január 1-jével — bevezetendő új adórendszer kiemelkedő helyet foglal -el. 

Az elmúlt két évben felgyorsultak a reformfolyamatok: új vállalkozási formák alakul- 
tak ki, megváltozott a vállalatok irányítási rendszere, erősödött a decentralizáció igénye 
a vállalati szférában, megvalósult a többszintű bankrendszer stb. E jelentős változások 
folytatásaként kerül napirendre az adóreform, amelynek célja, hogy csökkentse a vállala- 
tok közvetlen adóterheit, ily módon is mérsékelve a termelés költségeit a nemzetközi 
versenyképesség növelése érdekében. A változtatások célja az is, hogy a valós nyereségér- 
dekeltség alapján igazságosabbá váljék a jövedelemelosztás, javuljanak a tervszerűen 
szabályozott piac működési lehetőségei, erősödjön a szükségletekhez és a piaci igények- 
hez való alkalmazkodás a gazdaság minden részében, s lehetővé váljon a hiányok s 
egyszersmind az eladhatatlan termékek felgyülemlésének mérséklése. 

Ezek a remények, ám tudni kell, hogy az adóreform önmagában nem oldja meg a 

ág dinamizálásának égető, de igen összetett feladatát. Az erőforrások ésszerűbb 
értékelésével, a versenyszabályozás semlegességével azonban kedvezőbb feltételeket te- 
remthet a további reformlépésekhez. Az új adórendszer ugyanis csökkenteni kívánja a 
költségvetési újraelosztás mértékét, illetve e szabályozási módot igyekszik átterelni a 
monetáris szabályozás hatókörébe. 

Az adóreform átfogó céljaiból következik, hogy annak várható hatása, továbbgyűrű- 
ződése széles körben foglalkoztatja a közvéleményt. A társadalmi következményekben 
való eligazodás ma még nem elég megnyugtató. Hiszen az adók és az árak, az adók és 
. a nettó jövedelmek, a bérek, a szociális lehetőségek és szükségletek, mind olyan elemek, 
amelyek az új adókkal összefüggésben felszínre kerülnek és újragondolandók. 

Szakmai körökben évtizedek óta éri jogos kritika a működő adórendszert, annak 
következetlenségeit, gazdaságpolitikai céljainkkal sokszor ellentétes hatását. Ám az új 
Nézetkülönbségek vannak abban például, hogy az adóreformot egy lépésben kell-e 
megvalósítani. Vitatják azt is, hogy az ilyen átfogó átalakításnak megvannak-e a társa- 
dalmi-gazdasági feltételei, hogy jelenlegi gazdasági gondjaink közepette nincs-e túl nagy 
kockázat abban, hogy akkor alakítjuk gyökeresen át a vállalati adózás rendszerét, 
amikor a gazdálkodó szervezetektől jelentős exportteljesítmény-javulást várunk. Az új 
adózási rend előkészítése ugyanis a vállalatokat óriási számítási és szervezési feladatok 
elé állítja. Szabad-e ilyen horderejű változást végrehajtani, amely a fogyasztói árszínvo- 
nal jelentős emelkedését idézi elő, és nem hagyja érintetlenül a szociális szférát sem egy 
olyan időszakban, amikor a reálbérek növelésére nincs lehetőség, sőt annak csökkenését 
sem zárhatjuk ki. 

Be kell látnunk, hogy a társadalmi és gazdasági feltételek valóban nem kedvezőek az 
új adórendszer bevezetése szempontjából, sőt azt is el kell ismerni, hogy mai gondjainkat, 

átmenetileg, tetézheti is egy ilyesfajta reform. Számolnunk kell azonban azzal is, hogy 
mivel a kedvezőbb időpontot a hetvenes évek elején nem használtuk ki e változásokra, 
ina már oly mértékben felhalmozódtak a jövedelemszabályozás feszültségei, hogy 
- kedvezőbb feltételekre várva — várhatóan csak a gazdasági stagnálás és az abból eredő 
társadalmi feszültségek erősödnének. 


Az edőreform elemei 


A tervezett adórendszer három részből áll: az eddigi adók számának jelentős csökkenté- 
séből, a megmaradó adómértékek megváltoztatásából; a hozzáadott értékadó! bevezeté- 
séből; a személyi jövedelemadózás és a vállalkozási adó meghonosításából. 

Kérdés, hogy e három adófajtát miért szükséges összekapcsolni, miért nem lehetséges 
valamiféle lépcsőzetes közelítéssel célhoz jutni. Itt utalni kell arra az idézett alapkövetel- 
ményre, hogy egyidejűleg kell csökkenteni az adóelemek számát, egyszersmind erőtelje- 
sen módosítva a jövedelem átcsoportosítását. Ez pedig csak úgy érhető el, ha az árak, 
a bérek és az adók együttesen, új alapokon határozódnak meg. A dolgok belső logikája 
követeli tehát az együttes lépést, mert ellenkező esetben a különböző hatások egymást 
keresztező módon érvényesülhetnének. 

Amikor arra a kérdésre keresünk feleletet, hogy ma hány adófajta terheli a gazdálkodó 
egységeket, akkor csak becslésekre hagyatkozhatunk. (Megjegyezzük, hogy e probléma 
nem magyar sajátosság, a világon mindenhol bizonytalanság van abban, hogy hol 
húzódik a különböző adók határa, illetve mit tekintenek adó jellegű tehernek.) Becslések 
szerint nálunk ma a gazdálkodó egységek 30-40 féle adót vagy adó jellegű befizetést 
teljesítenek. Még a képzett számviteli és pénzügyi szakemberek sem igazodnak el ponto- — 
san a jelenlegi adódzsungelben. Még nagyobb probléma, hogy a ma működő adórendszer 
zttk ék meg át van szőve kedvezményekkel és mentességekkel, s ez tovább nehezíti az 

ttekintést. 


Összesített vállalati adóteher a vezető fejlett tökés országokban (1985) 


A nyereség százalékában 


Ausztria "7 735 
NSZK up 708 
Japán 653 
Franciaország 629 
Svédország 58,0 
Egyesült Államok" 558 
Olaszország 464 
Hollandia 420 
Svájc 37,6 
Nagy-Britannia 350 


" Az Egyesült Államokban az egyes államokban nem egységes az összesített adóteher. Az adat New York 
államra vonatkozik. Forrás: Handelsblatt, 1987. febr. 10. 


A gazdasági tisztánlátást az is zavarja, hogy az egyes ágazatok és szektorok adózási 
rendszere nem egységes. Annyi azonban ennek ellenére is megállapítható, hogy az adók 


! A hozzáadott értékadó elnevezés is vita tárgya volt, hiszen a hozzáadott érték több formában is megjelenik 
a magyar szakmai gyakorlatban. Ezért nyelvészekkel folytatott konzultáció alapján is az általános forgalmi adó 
(ÁFA) szóhasználatot ajánlja a pénzügyi szakma. A francia elnevezés: valeur ajontée tax - VAT; angolul: tax value 
added - Ebt németül: Mehrwertsteuer - MW. A szolgai fordítás mindenképpen pontatlan, ezért e semleges 
elnevezés a vezető. 

halmozott összege — a vállalatok közötti jelentős szóródással — 1985-ben elérte a vállalati 
nyereség 80 százalékát. (1984-ben ez az arány 74 százalék volt.) Annak megítéléséhez, 
hogy ez magas vagy alacsony, talán segítséget ad a nemzetközi összehasonlítás, miszerint 
úgy tűnik, hogy a vállalatoktól elvont tiszta jövedelem nagyságát tekintve élen járunk". 

A jelenlegi elképzelések szerint az általános forgalmi adó (ÁFA), illetve a személyi 
jövedelemadó bevezetésével megszűnne a vagyon- és a béradó; ám a többi adófajtát vagy 
adószerű elemet is , leltározni" kellene ésszerű csökkentésük érdekében. 

Az előzetes becslések szerint a termelői árban foglalt tiszta jövedelem aránya a jelenlegi 
44 százalékről 30 százalékra csökkenne az adóreform megvalósítását követően. A terme- 
lői árakat terhelő adók mérséklésével a vállalatok pénzügyi alapjai is bővülnének; ez , 
enyhítheti a vállalati szféra és a pénzügyi irányítás közötti mai feszültségeket is. 

A teljes adóteher százalékánál a költségvetés jövedelemkoncentráló tendenciáját job- 
ban fejezi ki a vállalati nyereség és az állami támogatás egyenlege. Erről informál az 
alábbi táblázat: 


Költségvetési jövedelemcentralizáció és finanszírozás" . 
Folyó áron, százalékban 


1981 1982 1983 1984 1985 
A vállalati eredeti 
jövedelemből 
a költségvetés által 
centralizált jövedelem 
a GDP százalékában 29,5 30,7 31,4 31,7 . 315 
A költségvetési ; . I 
finanszírozás aránya i 
— a felhasználásban 26,6 214 24,2 22,5 23,7 
— az összes fogyasztásban 42,7 43,0 43,5 43,7 44,7 


" A Pénzügyminisztérium tájékoztatása alapján. 


Az új adószabályozás arra törekszik, hogy a termelő jellegű beruházásokban, a fo- 
gyasztói árak támogatásában csökkenjen a költségvetés szerepe, s az árukapcsolatokban 
jobban megjelenjenek a valós ráfordítások. A jövedelemcentralizációt mérsékli a vállalati 
nyereségadó körülbelül 10-15 százalékpontos csökkenése. 


Az általános forgalmi adózás alapjai 


Az ÁFA a végső felhasználást (fogyasztást) terhelő, többfázisú közvetett termékadó. 
Lényege, hogy minden termelési és forgalmi fázisban a keletkező értéknövekményt 
(vm) adóztatják, tehát megszűnik az adóhalmozás. A halmozódás kiküszöbölésével az 
egyes termékek és szolgáltatások forgalmi adóterhe szeniponíjábel közömbössé válik az, 
hogy hány termelési-elosztási fázison mentek keresztül. 

Az ÁFA típusú adózásra a nemzetközi gyakorlatban többféle elszámolási forma 
alakult ki. Ám minden módszer közös vonása végül is az, hogy az összes adóteher az 
utolsó fázisban, a végső fogyasztónak történő eladáskor a termék vagy a szolgáltatás 
fogyasztói árában realizálódik. Az adó teljes egészében a fogyasztót terheli — az előző 
fázisok eladói egyszerűen csak az adó beszedői -, s az nem lép be a termék vagy 
szolgáltatás termelői, nagykereskedelmi árába; ezáltal költségtényezőből átvihető tétellé 
válik. 

Az ÁFA leegyszerűsített sómája" 
Nettó . Hozzáadott — 
árt érték APA 
Nyersanyag-előállító 
vétel 0 
eladás 100 100 .. 20 
Késztermék -előállító 
vétel 100 ; 
eladás 400 300 3 60 
Kereskedelem § 5 
vétel 400. 
eladás . . : 500 .. 100 20 
Összesen o . 500 100 
" 20 százalékos adókulcs mellett po K d 
"" adó nélküli ár j I j 


A példában feltételeztük, hogy a nyersanyag-előállító nem vásárolt semmiféle anyagot, 
mert mindent maga gyárt. 

Az ÁFA több értelemben is semleges rendszer, mert az adó nem függ attól, hogy az 
újratermelés milyen szervezetben (ágazati rendszerben) folyik, hogy az adott termék 
hány megelőző fázis tevékenységének eredménye. Semleges abból a szempontból is, hogy 
az egyes fázisokban milyen a felhasznált erőforrás szerkezete. Versenysemleges azért is, 
mert a vállalatok versenyképességét nem befolyásolja, s ez vonatkozik a külkereskede- 
lemre is, hiszen az automatikus adó-visszatérítés nem exporttámogatás. (Vagyis az ÁFA 
mindenképpen GATT-konform.) Önmagában azonban nem hoz létre versenyviszonyo- 
kat, s az ezek hiányából következő feszültségeket sem oldja fel. Semlegességével azonban 
segítheti az ilyen viszonyok kibontakozását. . I 


- . í [- 
Az adóreform és az árak 


Gazdálkodásunk egyik legérzékenyebb pontja az árrendszer. Az árak és az adók között 
egyenes összefüggés áll fenn, tehát az adóreform bizonyos értelemben árreform is. 
A termelői árakat csökkenteni kell, meg kell valósítani az árak igazi kétszintűségét. Ez 
feltételezi, hogy a jövedelemképződés nagyobb része ne a termelésben, hanem a felhasz- 
nálásban realizálódjék. Fontos az is, hogy a jövőben a termelői és a fogyasztói árak 
következetesen együtt mozogjanak. 

, Eddig is törekedtünk a kétszintű árrendszerre. Ezt szolgálta például az 1981. évi 
árreform és a fogyasztói árváltozásokkal kapcsolatos intézkedéssorozat is. Ám az ered- 
mény igen , sovány" volt. I i 


Az árrendezer kétszintüségének elakulása, a vásárolt fogyasztás százalékában 


1970" 4149 
1976 —4, 

1979 124 
1980 41,6 
1 981 kazi 08 
1982 417 
1983 4121 
1984 4140 

Vagyis - a táblázat szerint - a kívánatos kétszintűség a vizsgált évek egyikében sem 
érte el az 5 százalékot. Ez a mérték pedig a piacgazdálkodó országokhoz képest marginá- 
lis. Bár nincsenek összefoglaló adataink arról, hogy a tőkés országokban milyen a 
kétszintűség, erre azonban többféle módon is lehet következtetni. A nagykereskedőnél 
történő vásárlásnál például a fogyasztók gyakran 25—30 százalék kedvezményt kaphat- 
nak, tehát e körben a kétszintűség mértékének ezt meg kell haladnia. 

Az ÁFA bevezetésével arra lehet számítani, hogy a termelőárak 5-8 százalékos csökke- 
nése esetén a kétszintűség 10 százalékponttal javul. Ez önmagában nem látszik elegendő- 
nek az egyszintűségből adódó problémák megoldásához, a pénzügyi hidak szerepének 
jelentős csökkentéséhez, a támogatáspolitika új alapokra helyezéséhez, a valutaárfolyam 
realitásának erősítéséhez. A lépés azonban mégis jelentős, s megnyithatja az utat a 
termelői és a fogyasztói árak piac által indukált különbségének olyannyira szükséges 
megteremtése felé. 

Az ÁFA bevezetése szükségessé teszi a reálisabb valutaárfolyam-viszonyok megterem- 
tését. S ennek nyomán újraéleszti a valutaárfolyam körül évtizedek óta folyó szakmai 
vitát is. 

A hozzáadottérték-adózás egyik feltétele, hogy az árak alapvetően piaci körülmények 
között alakuljanak ki. Ennek azonban gátat szabnak még a hiányok. Így az ÁFA 
bevezetésekor ezzel a feszültséggel eleve számolni kell. 

A jövőben is számítani kell arra, hogy az árak bizonyos körét nem lehet csak a vállalati 
szándékoktól függővé tenni, éppen a versenyhelyzet hiánya miatt ul alapanyagok, 
energiahordozók, olykor a mezőgazdasági termékek stb. esetében). Így a vállalati körben 
megjelenő árak nem lesznek piaci árak, abban az értelemben, hogy az árhatóság ilyen 
esetekben jelen van. 

A támogatáspolitika az állami gazdaságirányítás egyik fontos, de hatásában igen 
ellentmondásos eszköze. A népgazdaság strukturális átalakítását, a társadalmi méretű 
innovációs folyamatot, a legfontosabb szociálpolitikai feladatokat jórészt a költségvetés 
terhére finanszírozzák, abból a megfontolásból, hogy a piaci verseny körülményei között 
az ezekhez fűződő n Ti kárászag sa érdekek nem valósulhatnak meg automatikusan. A tá- 
mogatáspolitika azt i$ jelenti, hogy a jövedelmek újraelosztása következtében ott nyílik 
lehetőség a fejlesztésre, ahol annak ellenértéke nincs meg — mert esetenként nem is lehet -, 
ezzel szemben a , jövedelemtermelő" helyeken csökkennek a fejlesztésre felhasználható 
források. Ez az újraelosztás rendre konfiiktusokat teremt, s ellentmondás alakul ki a 
népgazdaságilag értelmezett hatékonyság és a vállalati hatékonyság között. 

Ha a költségvetési támogatások eddigi tapasztalatait vizsgáljuk, akkor az a jellemző, 
hogy a népgazdaság strukturális átalakításának szolgálatánál lényegesen gyakoribb a 
vállalatok veszteségtérítésének finanszírozása, még akkor is, ha sok esetben ezt az 
erőltetett devizakitermelés indokolja. 

Az ÁFÁc-tól az várható, hogy jelentősen szűkül a támogatáspolitika mozgástere, és 
valódi céljait, tehát a struktúraátalakítást szolgálja. Ez egyben a gazdaságtalan vállala- 
tok működési feltételeinek korlátozását is jelenti, ami jelentős termelési erőforrások 
felszabadulásával is együtt jár. 


A fogyasztói árak alakulása 


Az ÁFA bevezetésével, illetve működtetésével kapcsolatban sokan felvetik, hogy annak 
nem lesz-e egyszeri vagy tartós inflációs következménye. A nemzetközi tapasztalatok 
szerint a hasonló típusú adórendszer bevezetésekor a legtöbb országban az inflációs ráta 
jelentősen emelkedett, sőt a működés első éveiben is gyorsabb volt az áremelkedés a 
korábbiaknál. 

A hazai vélemények e tekintetben megoszlanak. Abban általában egyetértenek a 

szakértők, hogy az ÁFA bevezetése feltétlenül — legalábbis egyszer — inflációs hatású. Az 
ÁFA bevezetésével ugyanis a termelői árak csak akkor mérséklődhetnek, ha a fogyasztói 
árak nőnek, mivel a termelői árakból kieső adók csak a forgalmi és a személyi szférából 
származó adókkal kompenzálhatók. A támogatások nagyarányú csökkentése — amely 
az ÁFA bevezetésének feltétele — szintén visszahat a fogyasztói árak növekedésére. (Van 
olyan vélemény is, hogy a támogatások megszüntetését el kell választani az ÁFA beveze- 
tésétől, s azt, ha lehet, még az új adózás megvalósítása előtt el kell végezni.) 

Létezik olyan — és ee eN SES — vélemény is, amely szerint a mi korlátozott piaci 
viszonyaink között az ÁFA bevezetése, azáltal, hogy az adózás az árakhoz kapcsolódik 
s minden áremelés a következő fázisban költségként jelenik meg, eleve magában hordja 
az inflációs spirál veszélyét. Mindent egybevetve, az új adó- és árrendszer azáltal, hogy 
nyilttá teszi az inflációs feszültségeket, lehetőséget kínálhat a védekezésre is. Nem szabad 
elfelejtenünk ugyanis, hogy a termékszerkezet avultsága, a tartós cserearányromlás, a 
veszteséges gazdálkodás, az alacsony hatékonyság olyan tények, amelyek - az alkalma- 
zott adórendszertől függetlenül is - folyamatosan gerjesztik az inflációt. 

Az adóreform megvalósításakor tehát fel kel! készülnünk az infláció felgyorsulására. 
Még akkor is, ha gazdaságpolitikánkban jelenleg és általában is törekszünk az infláció 
mérséklésére. Az arányok megvalósításakor óvatosan kell eljárni, nehogy az inflációs 
hatások minimalizálására való törekvésünkben engedményeket tegyünk a támogatások 
leépítésében, illetve, nehogy az új adók bevezetésénél a vállalati jövedelmek esetleges 
differenciálódását egyedi beavatkozásokkal tompítsuk. Vagyis: a remélhetően erősödő 
piaci viszonyokat nem szabad központilag elhatározott árstoppal megzavarni. 


Az ÁFA technikai problémái 


Az ÁFA bevezetése nemcsak a jövedelein és a jövedelmezőségi arányok jelentős átrende- 
ződését hozza, hanem a vállalatok egzisztenciáját is új megvilágításba helyezi. Alkalma- 
zásával ugyanis minden gazdálkodó egység új módon lesz megméretve. S ez fontos 
gyakorlati lépéseket tesz szükségessé. 

Első lépésként modellezni kell az ÁFA várható működését, tehát azt, hogy mit jelent 
a különböző adózási sávba tartozó vállalatok számára a nyereségadó mérséklődése a 
bérhatás szemporitjából; ez utóbbiról a személyi jövedelmek kapcsán szólunk még. 
Vizsgálni kell azt is, hogy az egyes vállalatoknál milyen pénzügyi feszültségek várhatók, 
s azok miként kezelendők. Nagyon fontos annak elemzése is, hogy a tervezett ÁFA- 
ezülsűgját mellett a lakosság különböző rétegeit hogyan érintik az ár- és árarányválto- 
zások. 

A második lépcsőben azt is modellezni kell, hogy a társadalmi tiszta jövedelmek új 
elosztási viszonyai milyen kötelezettségvállalást rónak az állami költségvetésre a terme- 
lői, a fogyasztói, illetve a szociális szférában. Ennek során kell felmérni a támogatási 
rendszer várható hatásmechanizmusát is, miután mindenképpen új viszonyok jelennek 
meg a költségvetési politikában. 

A harmadik lépcsőben el kell készíteni a vállalati számvitel új rendjét, amelyet az ÁFA 
jövőbeni funkcionálása feltételez. Bár a számviteli rend nem lesz bonyolultabb, viszont 
minden számlán fel kell majd tüntetni az árat, és külön az adót. Pontosan meg kell 
határozni az adólevonások technikáját és ütemezését. Az adóigazgatási feladatok is 
jelentősen bővülnek. I 

Negyedik lépésként meg kell erősíteni az adóellenőrzési apparátust, hiszen mind az 
ÁFA, mind a személyi jövedelemadó csak akkor működhet hatékonyan, ha rendelkezés- 
re áll az adómorált is formáló erős, képzett revizori hálózat. 

Ötödik lépésként gondolni kell arra, hogy milyen átmeneti mechanizmusokat kell 
érvényesíteni a bevezetés évében, amelyek a viszonylag kevés megrázkódtatással járó 
megvalósítást segítik elő. 

A hatodik lépés pedig az lehet, hogy a rendszer fejlesztésének technikai programját is 
kidolgozzák, például a számítástechnikai lehetőségek számbavételével. 

Jelenleg úgy tűnik, hogy a technikai problémák megoldását illetően késésben vagyunk, 
hiszen a vállalatok csak elvekben és a fontosabb technikai elképzelésekben ismerik az 
ÁFA-t, de számolni még nem tudnak vele. Vagyis: a bevezetés és az alkalmazás sikere 
az előkészületek feltételeinek megteremtésétől függ. 


.A személyi jövedelemadó 


Az adóreform fontos eleme a személyi jövedelemadó-rendszer, amelynek már különböző 
előzetes állomásai voltak (például az 1984. január 1-jén hatályba lépett lakossági jövede- 
lemadó-rendszer), de a gazdálkodó szférával, a vásárlóerő-szabályozással konzisztens 
személyi adózás még nem alakult ki. Ezért az ÁFA és a személyi jövedelemadó együttes 
bevezetése arra irányul, hogy az adórendszer úgymond , egy irányba húzzon". 

A személyi jövedelemadó körül kialakult eddigi vitákban három fontos kérdés került 
előtérbe: 

e hogyan kell az adósávokat meghatározni, hogy azok jól szolgálják a kívánatos 
teljesítménynövelést, s ennek megfelelően a nettó jövedelem differenciálódását; 

e miként lehet felszínre hozni a rejtett jövedelmeket, s azokat az adózásba bevonni; 

e hogyan lehetséges elérni, hogy a költségvetési jövedelem nagyobb hányada szár- 
mazzon , fájdalommentesen" a fogyasztói szférából, s hogy ez az adóforma legalábbis 
semleges legyen az állami szociális tehervállalást illetően. 3 

Ami az első kérdést illeti: a jövedelmek teljesítmények szerinti differenciáló hatását 
bizonyos határon túl a magas adóterhek csökkentik, ezért az adósávok felső határának 
meghúzása igen fontos a személyi jövedelemadó racionális működtetése szempontjából. 
Az adósávok , reálértékét" állandóan védeni kell. 

A személyi jövedelemadó keretei között meghatározott jövedelemminimum felett 
minden jövedelem, függetlenül attól, hogy milyen forrásból származik, adóköteles. 
A jövedelmek után sávosan kell adózni, ami azt jelenti, hogy a magasabb jövedelmek 
élvezői nagyobb mértékben vesznek részt a közteherviselésben. A személyi jövedelemadó 
rendszerében úgynevezett alkalmazotti kedvezményt is érvényesíteni kívánnak, s ez az 
adóalapot felülről csökkentené. Ez is mérsékelni kívánja az adózás teljesítmény-vissza- 
tartó hatását. . 

A személyi jövedelemadó bevezetésével kapcsolatban is felmerül az a minden adórend- 
szerre jellemző negatívum, hogy a társadalmat különösen irritáló , rejtett" jövedelmek 
(hálapénz, csúszópénz, felár stb.) technikailag nem vonhatók be az adózásba. Pedig nem 
kis összegről van szó. Becslések szerint e láthatatlan jövedelmek évente 100 milliárd 
forintra tehetők. Az adójogszabályok egyébként már ma is lehetővé teszik a vagyonelszá- 
moltatást, amellyel a fejlett ipari államokban az adóhatóságok rendszerint élnek is. 
Nálunk eddig csak szórványosan került erre sor, s általában akkor, ha valami bűüntényre 
derült fény. Az elképzelések szerint a személyi jövedelemadó bevezetésekor az állampol- 
gároktól vagyonnyilatkozatot kérnek, és ezt 3-5 évenként megismétlik. Ez jogilag .meg- 
támadhatatlan" alapja lenne a vagyonelszámoltatásnak. A rutinszerű vagyonelszámolta- 
tás némileg véd a rejtett jövedelmek ellen, ám naivitás lenne azt hinni, hogy ezzel a 
jelentősebb vagyonok bújtatásának lehetősége is megszűnne. Ezért olyan társadalmi 
légkört kell kialakítanunk, amelyben a jövedelem elrejtésének kényszere viszonylag 
S EYBs s a társadalmi vagyont gyarapító befektetéseket mindenképpen ösztönöznünk 
kell. 

A fejlett ipari országok többségével ellentétben Magyarországon a takarékbetétek és 
a kötvények hozadékai adómentesek. Ezt a gyakorlatot mindazok vitatják, akik úgy 
vélik, hogy éppen ez kínálja a rejtett jövedelmek elbújtatásának lehetőségét, sőt jövedel- 

mező gyarapítását. Ez mindenképpen e jövedelmek differenciált adóztatását indokolná. 
Viszont az is meggondolandó, hogy a népgazdaság nem mondhat le a lakossági megtaka- 
rítások minden lehetséges módon való ösztönzéséről, s e megtakarítások társadalmi- 
gazdasági célok érdekében történő hasznosításáról sem. 

A személyi jövedelmek működése csak akkor lehetne célszerű, ha az adóalapot vagy 
az adófizetést nem zavarnák a különböző kedvezmények. Egyes kimagasló társadalmi 
tevékenységek ösztönzése mellett, a szociálpolitikai követelmények miatt is kedvezmé- 
nyeket kell adni az alacsonyabb jövedelműek számára. Az egyik alapkérdés tehát a 
szociális juttatási rendszer és az adórendszer közötti munkamegosztás. 

Annak érdekében, hogy a személyi jövedelemadó a kívánt adópolitikai célok irányába . 
hasson, a különböző jövedelemforrások teljes körű számbavételére, valamint olyan 
teljesítnénymérési módszerek kidolgozására van szükség, amelyek segítségével a valósá- 
gos teljesítményekkel arányosan differenciált munkajövedelmek állapíthatók meg. Töre- 
kednünk kell olyan érdekegyeztetési mechanizmus kialakítására is, amelyben a termelé- 
kenységnövekedéssel, az árszínvonal-emelkedéssel lépést tartó nominálbér-emelés szak- 
mai, foglalkozás szerinti irányelvei érvényesülhetnek. És végül a szociális gondoskodás 
gyakorlatának körültekintő és újszerű kialakítása is fontos elvégzendő feladat. 

Az utóbbi megállapítás kapcsán két megjegyzés is ide kívánkozik: az új adórendszer- 
nek integrálnia kell az arányosabb közteherviselést az alapvető szociális szükségletek 
kielégíthetőségével, tehát egyszerre merül fel a jövedelemelvonás és a szociális célú 
jövedelemkiegészítés követelménye; ám azt is tudomásul kell venni, hogy a személyi 
jövedelemadó-rendszer önmagában nem képes a szociális és bérfeszültségi problémák 
megoldására. Ez azt is jelenti, hogy az adórendszer átfogó megújításával párhuzamosan 
a bérszabályozás egészének újragondolására i is szükség van. Természetesen a szociálpoli- 
tika — már körvonalazott — csomagtervét is részletesen ki kell dolgozni. 

Az új adórendszer - várható előnyei ellenére — sem tekinthető univerzális eszköznek. 
Továbbra is ösztönözni kell a lakásépítést, a szolgáltató infrastruktúra fejlesztését, a 
kisvállalatok alapítását, a kommunális kötvények vásárlását és általában a betétképzést, 
a népesedéspolitikai célok teljesítését stb. Mindezt összhangba hozva az új adórendszer 
céljaival, különös tekintettel arra, hogy , többféle veszély is fenyeget: vagy az történik, 
hogy az állam adóbevételei messze elmaradnak a kiadásokhoz viszonyított tervezett 
aránytól, vagy olyan jól sikerül az adópolitikán keresztül végrehajtott ösztönzés, hogy 
a végén csak azok a családok fognak adót fizetni, akik olyan kevés jövedelemmel 
rendelkeznek, hogy abból már egyáltalán nem futja a kedvezményezett felhalmozási 
térség élted (Mihály Péter: Személyi jövedelemadó, vagy valami más. . . Figyelő, 1983. 
március 


Adótábla 


Minden adórendszer kritikus pontja az úgynevezett adótábla, amely tartalmazza az 
adómentes jövedelem felső határát, tehát azt az értéket, amely a , 0" adósávba tartozik, 
valamint az egyes adósávokat és adókulcsokat. Az adómentes jövedelem határának 
kijelölése jelenleg is vitatott. A pénzügyi szervezet általában az alacsonyabb érték felé 
hajlik, és úgy véli, hogy akkor hatékony igazán a személyi jövedelemadó-rendszer, ha 
az a jövedelemmel rendelkezők legalább 80 százalékát érinti. Így több progresszív adósáv 
alakítható ki. A társadalmi szervezetek viszont a magasabb GAZT adómentes határt 
tartják kívánatosnak, amely a bérből és fizetésből élők többségét nem , bosszantja" a 
személyi jövedelmi adóval. 

Felttelezve az adóreformnak azt a törekvését, hogy a lakosság fizesse a költségvetésbe 
a termelői szférából kieső adótömeget, logikus, hogy az adósávokhoz tartozó progresz- 
sziót növelni kell; ez viszont könnyen vezethet a nem kívánatos teljesítmény-visszatartás- 

hoz. Abban egyetértés alakult ki, hogy a jelenlegi keresetek alapján nem lenne célszerű 
kijelölni a jövedelmek adómentes alsó határát, mert a személyi jövedelemadó bevezetése 
előtt a béreket bruttósítani kell. Ily módon biztosítható, hogy ne csökkenjenek a jövedel- 
mek. (V: an olyan vélemény is, amely szerint a személyi jövedelemadó bevezetésénél állami 
garanciát kell adni arra, hogy a főmunkaidőből származó nettó kereset ne csökkenjen. 
Ez aligha megoldható, ugyanis a bérek bruttósítását vállalati feladatként kell kezelni.) 

A bruttósítás művelete sem könnyű feladat, bár maga a módszer egyszerű: a jelenlegi 
bérekhez hozzá kell adni a várható személyi jövedelmet, valamint az új lineáris nyugdíjjá- 
rulék és a korábbi nyugdíjjárulék különbözetét. Ám a bruttósítást személyekre bontva 
kell elvégezni és így dolgozónként más és más az adózás alapjául szolgáló kereset. 
A bérek, illetve a keresetek bruttósításának gyakorlatát egyébként a kollektív szerződés- 
ben kell a dolgozókkal elfogadtatni. . 


Vállalkozói adó 


Az ÁFA és a személyi jövedelemadó előkészületi munkálatai során kiderült, hogy az 
egyre izmosodó kisvállalkozási szféra adózási viszonyai jelentősen elszakadtak a vállalati 
jövedelemszabályozás elveitől, s nehezen illeszthetőek az egységes lakossági jövedelem- 
adózásba is. Ezért az adóreform részeként 1988-tól kezdve bevezetik a vállalkozói adót, 
amely tartalmát tekintve a vállalati jövedelemszabályozáshoz közelítő nyereségadóként 
funkcionál majd. Ez arra irányul, hogy a vállalkozó a személyi jövedelme után (amit saját 
használatára felvesz a nyereségből) a személyi jövedelemadó szerint adózzon és ne kelljen 
a vállalkozás fenntartásához, illetve fejlesztéséhez külön kedvezmény- é és kivételrendszert 
érvényesíteni. 

Vállalkozói adót fizetnek az egyéni vállalkozók (kisiparosok, magánkereskedők, szer- 
ződéses ipari és kereskedelmi vállalkozók stb.), a társas vállalkozók (gmk, szolgáltató 
szakcsoport, pjt, ügyvédi é és jogtanácsosi munkaközösségek stb.), a mezőgazdasági szak- 
csoportok, a művészeti alkotó közösségek s mindazok a vállalkozási formák, amelyek 
hatósági engedély alapján működnek. 

Az adózás alapja az éves mérleg szerint elszámolt bevétel és kiadás különbözete; a 
vállalkozó tehát levonhatja az összes költségeit, a személyes jövedelmeként kivett nyere- 
.ségrésztől eltekintve, ez ugyanis értelemszerűen a személyi jövedelemadó szerint adózik. 
Előnye a rendszernek, hogy a nem személyi célra fordított jövedelemrész a személyi 
jövedelemadónál kedvezményesebben adózik, s így érdemes a vállalkozás fejlesztésébe 
invesztálni. Erre ösztönöz különösen az ún. kedvezményezett tevékenységi kör: mint pl. 
a rokkantak foglalkoztatása, a lakossági szolgáltatás, a műszaki fejlesztés, a gazdasági- 
lag elmaradt területek fejlesztése, a kisközösségekben folytatott ipari szolgáltató tevé- 
kenység stb. A vállalkozói adó alkalmas arra is, hogy a népgazdasági szempontból 
különösen fontos tevékenységekhez különböző termeléspolitikai kedvezményeket lehes- 
sen kapcsolni. 

A vállalkozói adómértékekre vonatkozóan több sávjavaslat van a döntéshozók előtt. 
A törekvés egyértelműen az, hogy a versenysemlegesség fennálljon a különböző szekto- 
rokhoz tartozó vállalkozásokban, és a piacépítésben ne legyen se előny, se hátrány a 
vállalkozás mérete és tulajdoni hovatartozása. 


A társadalombiztosítás és az adóreform 


A társadalombiztosítási rendszer korszerűsítése évek óta jadrendsű szerepel. A jelenlegi 
adóreformban azonban nem célszerű a társadalombiztosítás szinvonalán és arányain 
alapvetően változtatni; ez csak akkor lehetséges, ha már látható az új adórendszer 

szociális hatása. Itt a különböző modellvariánsok nem elegendőek a megalapozott 
változtatásokhoz. ; 

A korszerűsítés kapcsán számos javaslat hangzott el, ami már az előkészítés alatt álló 
adóintézkedésekkel is szoros kapcsolatban áll. Kopátsy Sándor például egyik cikkében 
felveti: , a bérjárulékokat a dolgozókkal kellene fizettetni úgy, hogy az SZTK és a 
nyugdíjalap önálló szerv legyen. A költségvetés csak azok társadalombiztosítási költségét 
fedezze, akiknek e szolgáltatások nem járnak munkaviszony alapján. Így a lakosság 
jobban érezné, hogy mibe kerülnek azok a társadalmi juttatások, amelyekben részesül. 
Az új rendszerben jelentős reformra szorul a nyugdíjrendszer is. Csak olyan nyugdíjrend- 
szer kezelhető alapszerűen, amelyben a befizetett nyugdíjjárulék és a várható nyugdíjösz- 
szegközött gazdasági összefüggés van. A lakosság nem veszi tudomásul, hogy aránytala- 
nul kis nyugdíjjárulékot fizet, de azon háborog, hogy nyugdíjának reálértéke gyorsan 
csökken. Meg kell szüntetni azt az állapotot, hogy a dolgozóknak nincs módjuk a 
nyugdíjrendszeren keresztül igényeiknek megfelelő nyugdíjról gondoskodni, még akkor 
sem, ha ennek pénzügyi terheit vállalnák. Fel kellene számolni azt a helyzetet, hogy a 
nyugdíj nagysága elsősorban az utolsó pár év jövedelmének a manipulálásától függ." 
(Figyelő, 1985. november 28.) 

Egyetértés van abban, hogy a nyugdíjak adómentesek. Az elképzelések szerint a 
nyugdíjon felüli jövedelem azonban már adóköteles. Az adó kiszámításánál figyelembe 
kell venni a nyugdíjat is. (Példa: 120 ezer Ft nyugdíjjal és 60 ezer Ft kiegészítő keresettel 
rendelkezik a nyugdíjas. A 120 ezer Ft adómentes, a 60 ezer Ft kiegészítő jövedelem pedig 
a 120460 — 180 ezer forintos sáv szerint adózik. Erre is érvényes azonban az alkalma- 
zotti kedvezmény!) Egyidejűleg javasolják, hogy a nyugdíjas foglalkoztatás óra- és 
keretkorlátozása, valamint a kiegészítő jövedelem nyugdíjjárulék-kötelezettsége szűnjön 
meg, 

A társadalmi juttatásoknál javasoltak szerint a táppénz és a gyed, amelyet szintén 
bruttósítanak, a bérekre vonatkozó szabály szerint adózik. A nem keresettől függő 
ellátások (pl. a családi pótlék, a gyes, az ösztöndíjak stb.) adómentesek. 

A személyi jövedelemadóval kapcsolatban több szakember felveti, hogy annak tekin- 
tettel kell lennie a család nagyságára, a jövedelemből eltartottak számára. A különböző 
országokban alkalmazott kereseti adók általában e tényt figyelembe veszik. Mások 
szerint a családnagyság szociális összefüggéseit nem a jövedelem adóztatásánál, hanem 
a társadalmi juttatásoknál kell mérlegelni. 


Az adóreform fázisai 


Az adóreform három szakaszát kell elkülöníteni: az előkészítés — amelyet 1987-ben kell 
megvalósítani -— magában foglalja a különböző modellkiszámításokat, amelyek a techni- 
kai megoldásokat vezetik végig és jelzi a várható hatásokat. Az átmeneti , bejáratási" 
időszak valószínűleg 1988 egészét átfogja, amikor is a modelleknek a gyakorlat által 
igényelt korrekciója, finomítása megy végbe, amikor lendületbe jön a rendszer; s végül 
valószínűleg 1989-től számítható a működés igazi mechanizmusa. 


Wiesel Iván 


POLITIKAI RENDSZER REFORM DEMOKRÁCIA 


N 


Szerkesztőségi gondolatok egy új rovathoz 


A szocialista társadalomról folyó tudományos és közéleti viták ma egyre gyakrabban - nem- 
egyszer élesen - vetik fel a politikai rendszer megújulásának kérdését, a demokrácia fejleszté- 
sének és a politikai intézmények változtatásának problémáit. Reformunk eddigi folyamatában 
ugyanis főként a gazdaság működésének, irányításának kérdései kötötték le a közvélemény és 
jobbára a politikai vezetés figyelmét. Eközben azonban érzékelhetővé vált, hogy a gazdasággal 
összefüggő irányítási és szerkezeti változások nem választhatók el a politikai intézményrendszer 
működésétől. E felismerés ma már a politikai életre és tudományos gondolkodásra egyaránt 
jellemző. Úgy tűnik azonban, hogy e .közös nevezőn" túl már sokfelé ágaznak a felfogások, 
vélemények, koncepciók. , 

Sokan a politikai rendszer megújulását tartják a gazdasági kibontakozás fontos előfeltételének, 
másoknál inkább a téma .kényes természete" miatt érzett aggodalom tapasztalható. Van, aki a 
konzervatív elzárkózást tekinti a nagyobb veszélynek s azt az aforizmát idézi, mely szerint ahhoz 
is, hogy a dolgok a régiben maradjanak, sok mindent meg kell változtatni. Megint mások a 
areformradikalizmus" túlzásaitól félve, inkább a metternichi gondolat folytatását tartják megszív- 
lelendőnek: hogy tudniillik, aki azt akarja, hogy semmi ne változzék, követelje csak nyugodtan 
mindennek a radikális megváltoztatását. 

A témakör tehát — mondhatni — benne van a levegőben, és nemcsak a hétköznapi, hanem a 
tudományos megnyilatkozásokban is gyakoriak a szélsőséges vélemények. A számos és tiszte- 
letreméltó kivétel ellenére mind többször találkozhatunk például a polgári liberális eszmekör 
nyílt képviseletével, az egyes részpolitikákat (gazdaság-, szociál-, kultúrpolitika stb.) ,depoliti- 
zálni" szándékozó törekvésekkel, s egyáltalán olyan leegyszerűsítő nézetek terjedésével, melyek 
a meglévő ellentmondásokat egy ellentmondásmentesnek feltüntetett rendszerben látják meg- 
oldhatónak. — 

Ugy véljük, az a körülmény, hogy a politikai rendszer és a szocialista demokrácia működésé- 
ben ma kétségtelenül mutatkoznak zavarok, sem alapintézményeinket, sem társadalmi céljainkat 
nem helyezheti hatályon kívül. Hasonlóképpen az olyan gondolkodásmód, elméleti megközeli- 
tés, amely hovatovább csak minden meglévő tagadását hirdeti, nem visz előre. Ma a jogos 
kritikánál is többre, szakmailag felelősen megalapozott, társadalmi-politikai összefüggésekkel 
és kölcsönhatásokkal is számoló javaslatokra van szükség. Ezért nem tartjuk sok esetben 
megalapozottnak az olyan vélekedéseket, miszerint csak ,a politika" fogadókészségének hiánya 
akadályozza az egyébként megfelelően kimunkált reformjavaslatok bevezetését. 

Mindezek alapján új rovatunkat részben a polemikus szándék, részben az a meggyőződés 
motiválja, hogy a politikai intézményrendszer működésében jelentős megújulásra van szükség. 
Szerkesztőségünk célja az, hogy a jelenleginél nagyobb hangsúlyt kapjanak a konkrét, a gyakorlat 
szempontjából is hasznosítható elemzések és koncepciók. Olyan eszmecserét szorgalmazunk, 
amely a megfogalmazások különbözősége, olykor meghökkentő volta ellenére is egy irányba tart: 
Magyarország szocialista jövőjének reális alternatíváit próbálja pontosabban felrajzolni. 

E munka természetesen nem most kezdődik. A politikai intézmények működésével, a párt- és 
ez állami, valamint a gazdálkodószervek kapcsolatával, érdekegyeztetéssel, az önkormányzatok 
elve és gyakorlata közötti különbségekkel, az állampolgári részvétellel, a választott testületek 
döntési problémáival és hasonlókkal — ha nem is neveztük politikai reformnak - régóta foglalko- 
zunk (ez lapunk hasábjain is figyelemmel kísérhető). A publikált politikai dokumentumok 

mellett megemlítjük, hogy a témakör kutatása számos intézményben - nem csekély anyagi 
ráfordítás mellett — évek óta folyik. I 

Az eddigi, még nem kielégítő eredmények és különösen a gyakorlatban mutatkozó csekély 
súlyú pozitív változások a párt vezető szerveit arra ösztönözték, hogy ismételten napirendre 
tűzzék a kérdést. A Központi Bizottság saját tagjaiból bizottságot alakított azzal a megbízatással, 
hogy - a tudományos és irányító területeken dolgozó szakemberek széles körének bevonásával - 
készítse elő a pártirányítás és a politikai rendszer működésének átfogó felülvizsgálatát. E sokirá- 
nyú elemző, előkészítő munka csaknem két éve folyik, s várható, hogy a közeli jövőben sor 
kerülhet az eredmények összefoglalására és politikai döntési javaslatok megfogalmazására is. 

A Társadalmi Szemle e munkát is szeretné segíteni. A folyamatosan közölt írásokkal — új 
rovatcím alatt, de az e tárgykörben korábban közöltekhez is kapcsolódva - alkalmat kíván 
teremteni arra, hogy a szocializmus politikai rendszeréről, a szocialista demokráciáról meglévő 
tudományos ismeretek, kialakult felfogások nyilvánosságot kapjanak, s egyben ösztönözzenek 
a további eszmecserére a megoldandó kérdésekben. 

A tervezett tanulmányokban -— mint utaltunk rá - el kívánjuk kerülni a politikai rendszer 
működéséről , általában" zajló videologikus" viták módszerét. A teljesség igénye nélkül néhány 
nagy jelentőségű részproblémát (ilyenek például a pártirányítás és a gazdasági döntéshozatal, 
a választási rendszer, az alkotmányos szabályozás, a kormányzati döntésmechanizmus, a káder- 
kiválasztás stb. problémái) állítanánk a középpontba, elsősorban szakmai-tudományos oldalról 
közelítve a kérdést. Szeretnénk jelezni, hogy mely területeken fogalmazódtak meg politikai 
mérlegelésre már megérett javaslatok, mely kérdéskörök esetében van további elemző munkára 
szükség, s lehetőség szerint kitérünk a gyakorlati megoldásokra vonatkozó elképzelésekre is. 

Az egyes témakörökben megjelenő érvek ütköztetése, a vita olyan írások közlését is indokolttá 
teheti, melyekkel szerkesztőségünk nem feltétlenül — vagy csak egyes részleteikben — ért egyet. 
Ha — mint ezúttal is — a közölt tanulmány indokolttá teszi, jelezzük saját véleményünket, s a 
javaslatok körvonalazódását követően a szerkesztőség álláspontját is összefoglaljuk. 


Közelítések a politikai rendszer reformjához 


. A politika helyes módszere a bölcs konzervatívot — nehogy rosszabb 

történjék vele — a kis változások elfogadására, a bölcs reformert pedig - 

— miközben nem mond le arról, hogy a nagyra törekedjék - a kis 
8 javítások esélyeinek komolyan vételére készteti." 


(John Morely: A kompromisszumról) 


Már-már közhellyé vált, hogy a politikai rendszer átalakítása nélkül nem lehetséges a 
gazdaság, az oktatás, a szociálpolitika, a kultúra, a környezetvédelem stb. jelenlegi súlyos 
ellentmondásainak megoldása. A reformszándékok, de még az elfogadott reformintézke- 
dések is gyakran ütköznek egyes politikai intézmények, normák, működési elvek és 
mechanizmusok korlátaiba, és ilyenkor vagy hatás nélkül maradnak, vagy a , visszarende- 
zödés" folyamatában céljukat tévesztik; nemegyszer csupán a feszültségeket fokozva, a 
feloldás reménye nélkül. A következmény a , reformhitetlenség". A félsikerek és a 
kudarcok a szélsőségeseknek szolgáltatnak érveket, és gyengítik a változtatásra hajlandó. 
bölcs konzervatívok" és az elkötelezett, de ugyancsak , bölcs reformerek" közötti 
megegyezés lehetőségét. 

Ma ugyan - megítélésem szerint — a társadalmi feszültségek még nem éleződtek ki, ez 
azonban nem csökkenti a politizáló kisebbségen belül létrejöhető szakadék fenyegető 
veszélyét. Mert úgy látom, növekvőben van egy végletes polarizáció esélye és ezzel együtt 
a reform lehetőségének elvesztése, egy olyan katasztrófapolitika kényszerpályájának 


42 POLITIKAI RENDSZER - REFORM - DEMOKRÁCIA 


beindulása, melyben a , vagy-vagy" alternatívája nem a reformálás és megőrzés, hanem 
a , megmerevedés" és a radikális tagadás pozícióit jelölné ki. S nem haligathatom el 
félelmemet: anélkül, hogy a nagy bizonyossággal várható összecsapás bármiféle újjászü- 
letést ígérne. ; 

A reformhoz kompromisszumra van szükseg. Es politikusi bölcsességre, hogy létrejö- 
hessen. Úgy hiszem tehát, hogy egy dinamizáló kompromisszum csak akkor születhet 
meg, ha a status guo védelmében érdekeltek egy jelentős része — felismerve a kényszere- 
ket — bölcsen belátja, hogy az általa lényegesnek tartottak megőrzésének feltétele a 
változás, s ha a reformerek elég okosak ahhoz, hogy a megváltoztatható megváltoztatá- 
sára törekedjenek. Tudniok kell, hogy a reform nem pusztán kényszer, hanem az érde- 
keltség következménye is kell legyen. 

A reformfolyamat beindulásának egyik alapfeltétele a reális politikai tervezés. Ez 
azonban elképzelhetetlen anélkül, hogy — Eötvös kedvenc fordulatával élve -— , tisztába 
ne jönnénk" dolgainkkal. Mert politikusi bölcsességen nem , ravaszságot" értek — nem 
hiszek a trójai faló típusú megoldásokban -, nem is tudományt (az érdekekkel szemben 
a legracionálisabb tervezetek is felsülnek), hanem olyan cselekvési javaslatok, elvek 
kidolgozását, amelyekről egyértelműen megállapítható, hogy mind az új szükségletek- 
nek, mind a status guo őrzői fontos érdekeinek, értékeinek megfelelnek. Nem csatába 
hívó jelszavakra, hanem érdekegyesítő programra van szükség. 

Kétségtelen, a reformeri pozíció hihetetlenül kényes. Egyszerre kell kompromisszum- 
késznek és szókimondónak lennie. , Opportunizmusa" magára vonja az intranzigensek 
kritikáját, nyíltsága viszont kihívja a , változatlanság őreinek" haragját. És egyik sem ok 
és jog nélkül való. Mert nyilvánvaló, hogy ellentmondásmentes rendszert kialkudni nem 
lehet — az persze más kérdés, hogy ilyet létrehozni bármily módon lehetséges-e -, és az 
sem vitatható, hogy a célzott változások, amennyiben valóságos átalakításról van szó, 
szükségképpen tabukat kell hogy sértsenek. A kompromisszumkészség ugyanis semmi- 
képpen nem jelentheti a viszonyok egyik vagy másik elemének érinthetetlenségét. 

Alapkérdéseinket sem tekinthetjük tabuknak. Tabuk védőivel ugyanis a kompromisz- 
szum sem lehetséges. Ezért talán joggal mondhatjuk, hogy a reform realitásának egyik 
próbaköve lehet, hogy az, amit a status guo fenntartásában érdekeltek közül sokan a 
rendszer mozdíthatatlan sarokkövének, érinthetetlen és értelmezhetetlen , titoknak" 
tartanak, valójában racionálisan megközelíthető axiómának minősül-e. Ugy gondolom 
tehát, hogy a reformról való gondolkodás során kikerülhetetlen feladat a két legfonto- 
sabb kérdés: a párt vezető szerepének és a szövetségi rendszerhez való tartozás tényének 
és következményeinek elemzése, értelmezése, még akkor is, ha ezeket megkérdőjelezhe- 
tetlen, megszüntethetetlen axiómáknak tekintjük. Egyáltalán nincs kizárva ugyanis, 
hogy megtalálhatók azok a formák, amelyek egyszerre biztosítják az alaptételek érvény- 
ben maradását és a reformokat akadályozó politikai rendszer merevségének feloldását. 
Egyrészt nem bizonyosodott be, hogy e két alapkövetelmény beteljesülésének újra és újra 
a válság, a világ fejlődési trendjeitől való leszakadás, az állampolgári elégedetlenséghez 
stb. vezető merev mozdulatlanság lenne a feltétele, másrészt pedig az sem, hogy a párt 
és a szövetségi rendszer által képviselt értékek és érdekek szükségképpen szemben 
állnának a dinamikus fejlődés, a hatékony gazdálkodás, az emberiség története során 
kitermelt alapértékek és a ma élő emberek világához kötődő érdekek követelményeivel. 

Abban reménykedem, hogy az újragondolás — amint a szocialista tulajdonról, a 
tervezésről stb. folytatott viták esetében történt — elvezethet új, a kor kihívásaira választ 
adó felismerésekhez. 

A továbbiakban arra tennék kísérletet, hogy — töredékesen bár, de több szempontra 
figyelve — indokoljam a politikai rendszer mélyreható reformjának szükségességét, illetve, 
hogy megjelöljek néhány olyan pontot, ahonnan kiindulva dinamizáló kompromisszum 
alakítható ki az átalakítás lehetséges kezdeményezői: a rendszer stabilitásában érdekelt 
politikai vezetés (vagy annak egy része) és a rendszeren belüli változásokat sürgető 

csoportok (vagy egy részük) között. A minden bizonnyal közös cél: a hazai és nemzetközi 
realitásoknak megfelelő és egyúttal a dinamikus stabilitást biztosítani képes politikai 
berendezkedés létrehozása érdekében. 


Mit, miért kell reformálni? 


e 
aA politikai élet a maga különös önérzetének pillanataiban igyekszik . 
elnyomni előfeltételét, a polgári társadalmat és ennek elemeit, s 
konstituálni magát mint az ember valódi, ellentmondás nélküli em- 
beri nemi életét. De erre csak azáltal képes, hogy erőszakos ellent- 
mondásba kerül saját életfeltételeivel, csak azáltal, hogy permanens- 
nek nyilvánítja a forradalmat, és ezért a politikai drdáma éppoly szük- 
ségszerűen a vallásnak, a magántulajdonnak, a polgári társadalom 
összes elemeinek helyreállításával végződik, mint ahogyan a háború 
békével végződik. 


(Marx: A zsidókérdéshez. MEM I. kötet, 359. old. ) 


Tézis: A , hadi állapotban" született politikai rendszerünk nem felel meg a társadalmi 
béke követelményeinek. 

u Politikai rendszerünk alapstruktúrái egy forradalmi átalakulás, a , ki kit győz le" 
kiélezett harci körülményei között jöttek létre. Kérdésfeltevésünk szempontjából nincs 
jelentősége annak, hogy elemei mennyiben következtek a feladat sajátosságaiból, az 
ország történetileg determinált helyzetéből és mennyiben voltak — esetleges rossz dönté- 
sek következtében — fölöslegesen szolgai másolatai a Szovjetunió kínálta mintának. Itt 
elegendő a puszta ténymegállapítás: e politikai rendszer egy tőkés-feudális rendszert 
megdöntő radikális fordulat szülötte és kiteljesedésének eszköze, 8 e korszak kívánalmai- 
nak kellett megfelelnie. 

A forradalmi átalakulás vezető ereje a harcra szerveződött élcsapat jellegű párt volt, 
s amennyiben vállalt feladatának meg kívánt felelni, nem is lehetett volna másmilyen. 
Mert bár néhány kiélezett konfliktus alkalmával képes volt jelentős tömegeket maga 
mellett felsorakoztatni, törekvéseinek alapirányultságát — a társadalom korábbi érték- 
rendjének és politikai tagoltságának megfelelően -— a többség nem támogatta. Valójában 
nem is kívánt tömeges azonosulást, hiszen élcsapatnak tudta magát, melynek nemcsak 
az osztályellenséggel, hanem saját bázisának partikularizmusával is meg kel! küzdenie. 

, szervezete, politikai stílusa és a hatalom megszervezéséről alkotott felfogása a 
társadalomátalakító szerepre való felkészülés jegyében formálódott. Belső felépítését 
erőteljes centralizáció és hierarchizáció, a szigorú egység, fegyelem stb. jellemezte. Hiá- 
nyoztak a belső viták, a nyílt politizálást titkosság, a demokratikus döntési folyamatokat 
5 föseeTi vápsrmiái nemegyszer pusztán az apparátuson belüli, olykor személyes döntések 

to el. 

A mélyreható változtatások igénye és a társadalom jelentős csoportjainak tényleges" 
és várható ellenállása szükségessé tette a párt akaratának közvetítésére szolgáló eszközök 
ktrehozását, illetve minden olyan intézmény felszámolását, de legalábbis erőteljes korlá- 
tozását, ami a központi akarattal részben vagy teljesen szembeforduló társadalmi erők 
gyűjtőpontja volt vagy lehetett volna. Ezt a szükségletet láthatjuk egyfelől a pártpluraliz- 
mus teljes megszüntetése, az egyházak, társadalmi egyesületek, szervezetek tevékenységé- 
nek erőteljes korlátozása vagy betiltása, másfelől a , transzmissziós szíj" elvének megfele- 
lő társadalmi szervezetek, egyesületek létrehozása mögött, melyeknek legfontosabb — 
olykor egyetlen - feladata az egyes társadalmi rétegek, csoportok felülről történő aktivi- 
zálása, szervezése volt. A jogi-politikai intézményrendszer is e célnak megfelelően alakult 
át: lehetetlenné tette a társadalom egyes csoportjainak önszerveződését, autonómiáját; 
a civil társadalomban kialakuló érdekek és akaratok közvetítésére szolgáló — a polgári 

demokráciáktól ugyan jócskán elmaradó, de mégiscsak létező — képviseleti rendszer 
minden formája kiüresedett, formálissá vált. Bármiről lett légyen is szó — az államcéloktól 
kezdve a legkisebb közösségek ügyéig —, a politikai akarat egyetlen legális megfogalma- 
zójává a párt lett. Az egész intézményhálózat ennek biztosítására szerveződött át. . 

A totális társadalomátalakítás igénye és a megteremtett eszközök sajátosságai kiemel- 
kedő szerephez juttatták az elsődlegesen adminisztratív eszközökkel működő hatalmi 
politikát. A politikai akarat , a maga különös önérzetének pillanataiban" nemcsak hogy 
megsértette az egyes létszférák viszonylagos autonómiáját, hanem mozgástörvényeinek 
felfüggesztését, kicserélését is el kívánta érni. A politikai cselekvés , tudatosságának" 
szabályait kísérelte meg a gazdaság, a kultúra, a mindennapok stb. , spontán" működési 
elvei és mechanizmusai helyébe helyezni. A terv mindenhatósága, az egyéni és csoportér- 
dekek visszaszorítása, a kultúra egyneműsítése, a magán- és a közélet közötti különbség 
megszüntetése stb. vált követelménnyé. A politika elsődlegessége azt jelentette — mást 
nem is jelenthetett -, hogy a politikai-hatalmi racionalitás minden más ésszerűséget maga 
alá gyűrt. S a sikertelenségre, a működési zavarokra, a teljesítményelégtelenségre, az 
engedetlenségre és az ellenállásra politikai — többnyire hatalmi — eszközökkel reagált, 
abban a meggyőződésben élve, hogy , a határ a csillagos ég", hogy a negatív. következmé- 
nyek az erőfeszítések fokozásával leküzdhetők. 

Aligha vitatható, hogy e kialakult politikai rendszer maradandó és mélyreható válto- 
zásokat ért el. A gazdaság magánszférája összezsugorodott, a gazdálkodó egységek 
önállósága megszűnt vagy névlegessé változott. A kulturális termelés és fogyasztás 
egyneműsödött és -— legalábbis időlegesen és persze sok szempontból felszínesen — 
meghatározott értékek, normák, magatartásformák közvetítőjévé vált. A magánélet 

, társadalmasítása" persze nehezebb dió volt, de az erőfeszítések itt sem maradtak 
eredménytelenek, legalábbis annyiban nem, hogy megbontották a tradicionális formá- 
kat. A , spontán" folyamatok irányítására szolgáló intézmények és szervezetek is megszi- 
lárdultak; a politikai akarat nagyrészt még ma is ezeken keresztül tartja kapcsolatait az 
egyes társadalmi szférákkal. 

A különböző érdekcsoportok, munka- és életközösségek ömszerveződésének lehetősé- 
ge valóbán megtört. Helyükbe egyik oldalon a nagy, formalizált, hierarchikus felépített- 
ségű szervezetek, másik oldalon az atomizált egyedek halmaza került. A horizontális 
kapcsolatok jórészt megszűntek; a gazdaság, a kultúra; a közigazgatás stb. egységei 
csupán a hivatalok vertikális láncolatain keresztül érintkezhettek - ha érintkeztek — 
egymással. A közösségek — persze konfliktusokat is magába foglaló — hálózata helyett 
pusztán a bürokratikus koordináció biztosította a társadalmi integrációt. Így szükség- 
képpen minden probléma hatalmi kérdéssé vált, politikai dimenziót kapott, s ezáltal 
nemcsak hogy politikai eszközökkel lehetett, de — ördögi kör ez - kellett is kezelni őket. 

Az elemzés folytatható, elmélyíthető, pontosítható. De számomra vitathatatlannak 
látszik, hogy részben a vállalt feladatok, részben a körülmények, részben a civil társada- 
lom történelmi örökségként kapott gyenge szervezettsége, részben a követett minta 
hatására a , hadikommunizmus" politikai rendszere alakult ki, amely egy háborút viselö 
hadsereg szervezési elveit, mechanizmusait, normáit, intézményeit tükrözi. 

Megismételjük: e politikai rendszer eredményeket is ért el. Nagy társadalmi ráfordítá- 
sok árán - de hát háborút nyerni áldozatok nélkül aligha lehet — közvetlen céljait elérte. 
Garantálta a szocialista fejlődést biztosító kommunista párt vezető szerepét, megtörte 
a hatalomért versengő politikai pártok és ideológiai intézmények, valamint a magántu- 
lajdon rendjén alapuló gazdaság ellenálló erejét. Lehetővé tette a társadalom mélyreható 
strukturális átalakítását, . bizonyos nagy társadalmi igazságtalanságok megszüntetését. 
Az országot új növekedési pálya lehetőségéhez vezette. Biztosította egy új szövetségi 
rendszerbe való beépülését. Természetes azonban, hogy a civil társadalmat, a különféle 
racionalitások érvényességét nem szüntethette meg. S az országot nem léptethette ki a 
világból, nem tehette semmissé az onnan érkező nem katonai és nem politikai kihíváso- 

hő 


kat. A megszüntethetetlen magánélet, a saját törvényszerűségeiket így vagy úgy érvénye- 
síteni tudó létszférák újra és újra — olykor válságokkal, máskor torz reakciókkal, teljesít- 
ményelégtelenséggel — jelezték és jelzik öntörvényűségüket és egyúttal a politikai rendszer 
inadekvát elemeit. 

A kérdés tehát: érdemes-e még továbbra is ragaszkodni a politikai rendszer e formájá- 
hoz? Vannak-e még olyan reálisan elérhető célok vagy van-e olyanfajta fenyegetettség, 

i — kerül amibe kerül — indokolná a , hadi állapot" logikájának és intézményeinek 
fenntartását? 3 

Hazánk politikai gyakorlata ellentmond e feltevésnek. A mezőgazdaság szocialista 
átszervezése óta nem fogalmazódott meg olyan program, amely katonai módszereket 
tenne szükségessé. A kitűzött célok gazdasági dinamizmust, kulturális fejlődést, az 
életminőség javulását stb. kívánják. Ezek nem háborús célok. A hadi logika itt nem lehet 
sikeres. Ezt alighanem mindenki pontosan tudja. 

Úgy látom azonban, hogy a bekövetkezett változások még nem tudatosultak teljeskö- 
rűen, s ami még fontosabb, nem vontuk le az összes következtetést. Legmesszebbre talán 
a gazdaság területén jutottunk. Be kell látni azonban, hogy a gazdaság problémáit nem 
lehet új módon kezelni egy változatlan politikai rendszerben. A gazdaságnak megvan a 
saját logikája, s a politika nem kényszerítheti rá súlyos következmények nélkül a maga 
Sajátos, de szükségképpen ugyancsak korlátozott érvényű racionalitását. Működését 
természetesen befolyásolhatja, de nem akármilyen irányba és nem akármilyen módon. 
És ugyanez a helyzet a többi létszféra esetében is. 

Az ú új feladatok megoldásához szükséges együttműködés nem jöhet létre a civil társa- 
dalom és a politikai állam kapcsolatának újraszervezése s ezen belül a politikai rendszer 
mélyreható átalakítása nélkül. 

S ebben semmi meglepő nincs. A forradalmak mindig szergbeketültelés és bizonyosan 
szembe fognak kerülni — azzal a problémával, amit Marx a nagy francia forradalom 
történetére utalva fogalmazott meg. Gondolata — mutatis mutandis — esetünkben is 
érvényes; ,, . . olyan időkben, amikor a politikai állam mint politikai állam erőszakosan 
világra j jön . a polgári társadalom méhéből, amikor az emberi önfelszabadítás a politikai 
önfelszabadítás formájában törekszik végbemenni, az állam elmehet, és el is kell hogy 
menjen a vallás megszüntetéséig, a vallás megsemmisítéséig, de csak úgy, ahogy elmegy 
a magántulajdon megszüntetéséig, az árak maximalizálásáig, a konfiskálásig, a progresz- 
szív adóig, ahogy elmegy az élet megszüntetéséig, a guillotine-ig." A háború állapotát 
azonban - a gondolat folytatását mottóként idéztük már — előbb-utóbb fel kell váltania 
a béke állapotának. 

Esetünkben is így kell történjék. A civil társadalom , spontán" folyamatai elleni 
háború jórészt befejeződött. Részben azért, mert az ellenfél vereséget szenvedett, részben 
pedig azért, mert nincsenek reális hadi célok. A béke nem pusztán a harci cselekmények 
hiánya. Mások a célok, mások a használható eszközök, más eljárásokra, magatartásokra 
stb. van szükség. Nem elegendő tehát a harcot abbahagyni. Meg kell kötni a békét - létre 
kell hozni a béke intézményeit. Nem arról van tehát szó, hogy a politikai rendszer 
befolyását i innen vagy onnan ki kell rekeszteni. Csupán arról, hogy meg kel! feleltetni az 
új szükségleteknek. 

u Terjedőben van a felismerés, hogy az egyre súlyosabbá váló gazdasági helyzet 
legfontosabb oka a magyar gazdaság gyenge adaptációs képességében rejlik, ami nem 
kis részben politikai rendszerünk inadekvát voltának következménye. Tarthatatlanok 
azok a vélekedések, amelyek pusztán a külső okokra hivatkoznak vagy azt állítják, hogy 
alkalmatlan személyek, netán a nép éretlensége, a morális felbomlottság, a fegyelem 
hiánya stb. okozzák kudarcainkat. Látnunk kell, hogy politikai intézményeink, a cselek- 
vési elvek és normák, eljárásmódok és magatartások stb. nagyban hozzájárulnak nehéz- 
ségeink kialakulásához. Ellene hatnak mind a központi akarat által kitűzött céloknak, 
mind a civil társadalmat jellemző törekvéseknek, lefékezik, szelektálják. eltorzítják mind 

a központi, mind az egyéni elképzeléseket. Újra és újra a szűk értelemben vett politikai 
szempontok - elsősorban a stabilitásigény és a bürokrácia önelvűsége — kerekednek felül 
minden más racionalitáson. Ennek következtében ismételten , szükséghelyzetek" kelet- 
keznek, amelyek aztán kényszerintézkedésekhez — közvetlen politikai beavatkozáshoz, 
a , bürokratikus koordináció" újraépítéséhez vezetnek. S ebből következik a hamis 
látszat: a társadalmi integráció egyetlen biztosítéka a , kézi vezérlés", a normákat, 
szabályokat félretoló központi beavatkozás. 

Azt hiszem, jó néhány ponton - s nemcsak a gazdaságban - nyilvánvalóvá vált 
politikai rendszerünk alkalmatlansága a megváltozott feladatok kezelésére. Nem képes 
a kitűzött célok elérésére, a gyakran igen összetett és ellentmondásos problémakörök 
elemzésére, bizonyos esetekben bénultság, döntésképtelenség mutatkozik. A politikai 
gyakorlatban bekövetkezett változások -— jelentőségüket persze nem szabad lebecsülni — 
láthatóan nem elégségesek a megoldáshoz. Sőt egyes esetekben, mint ez a felemás, 
nem végigvitt , továbbtökéletesítésekkel" lenni szokott, csak fokozzák a zavarokat. 

Szembe kell tehát néznünk azzal a ténnyel, hogy az átalakuló társadalmi keretfeltételek 
a régi módon kezelhetetlen problémákat teremtettek a politikai rendszer számára. Ha 
a mélyreható válságot — ami nem pusztán társadalmi robbanásban, hanem a patt-helyzet 
okozta bénultságban, cselekvőképtelenségben is kifejeződhet -— el akarjuk kerülni, az új 
követelményeknek, feladatoknak megfelelően kell átalakítanunk politikai rendszerün- 
ket. Az egyedül életképes stabilitás, a dinamikus stabilitás érdekében. 

Nem vitatom a mélyreható reform nehézségeit. Elismerem, hogy megfontoltságra van 
szükség. De bátorságra, határozottságra, előítéletmentes gondolkodásra is. Politikai 
rendszerünk inadekvát vonásainak nyílt megjelölésére. En magam - a teljesség igénye 
nélkül -— a következőkben látom az új feladatoknak való meg nem felelés fő okait. 

e Kiéleződött az ellentmondás a szocialista irányultságot képviselő párt vezető szere- 
pének érvényesítésére szolgáló intézmények és mechanizmusok, valamint a társadalom 
önreprodukciós folyamatai által igényelt alkotmányos szabályzás között. 

Az antagonizmus nem mai keletű. Míg azonban a radikális átalakulás időszakában 
az akkor is meglévő negatív hatásokkal együtt is vállalható volt, most, amikor az egyéni 
alkotóerő kibontakozása, a meglévő érőforrások lehető legteljesebb kihasználása, a 
szabályozottság, a kiszámíthatóság, a kölcsönös bizalom kialakulása mindennél fonto- 
sabb, nemcsak hogy káros, de szükségtelen is, és ezért feloldásra érett. 

A racionalizálás, a kiigazítás nem elégséges. Aligha vitatható ugyanis, hogy most két 
különböző, egymáshoz szervetlenül, szabályozatlanul, áttekinthetetlenül kapcsolódó 
hatalmi elv tisztázatlan viszonyáról van szó. Azt hiszem, senki nem tagadja, hogy a párt 
vezető szerepe nemcsak több, de minőségét tekintve más, mint amit elvi irányításnak 
nevezhetnénk. Magában foglalja az operatív irányítást, a hivatali utat és a közvetlen 
utasítást, a jogon kívüli vagy attól eltérő ügyintézést is. Így hiába létezik a képviseleti 
elv alapján megválasztott parlament és az alkotmány szerint a parlamentnek felelős 
kormány, hiába jönnek létre az elvileg autonóm, önkormányzó helyi tanácsok, hiába 
vannak társadalmi szervezetek stb., mert a döntések jelentős része nem ezeken a helyeken 
születik, azok meghozatalára és megváltoztatására, végrehajtására és a végrehajtás 
ellenőrzésére az állampolgároknak és választott testületeiknek sokszor nemcsak befolyá- 
sa nincs, de nem is tudnak létrejöttük motívumairól. Nem képviselhetik vele szemben a 
civil társadalomban kialakult érdekeket, akaratokat, nem egyezkedhetnek. Nem csoda, 
ha az állampolgári viselkedésnek, a különböző intézményeknek, szervezeteknek és testü- 
leteknek csekély a presztízsük. Kit lephet meg ezután, ha az egyéni és csoportérdekek 
érvényesítése rejtett, alegális vagy illegális csatornákat épít és keres, és ezáltal az érdekek 
megfoghatatlanná, de ami még fontosabb, megegyezésre képtelenné válnak. A valóságos 
konszenzusépítés és a mindenki által elfogadott, tiszteletben tartott játékszabályokon 
alapuló és újratermelődő integráció helyett csak az eltűrés-engedés, az adminisztratív 
módszerek biztosíthatják a nyugalmat. Így nem alakulhat ki hatékony irányítás. 

A másik oldalról viszont a közvélemény szemében mindenért a párt a felelős. És lássuk 
be, nem ok nélkül. Hisz valóban közvetlen befolyást gyakorol minden szinten és minden 
területen. Szempontunkból teljesen mindegy, hogy saját kezdeményezésére teszi-e vagy 
pedig — mivel egy döntés komolyanvételét csak a párt tekintélye biztosíthatja — belerán- 
gatják a felelősségvállalásba. Mindenképpen kellemetlen helyzet teremtődik: a párt 
stratégiai céljait eltemetik a taktikai szempontok. A következmény: a szocialista ideoló- 
gia széttöredezettsége, a valóságos elvi irányító képesség csökkenése. Mert ne feledjük, 
a pragmatizmus dicsérő jelzője lehet a mindennapok életét szervező kormánynak, de már 
kétes jelentésű szó a jövőre orientálódó párt neve mellett. 

e A funkciók tisztázatlansága súlyos működési zavarok forrása. Politikai rendsze- 
rünk tagolatlansága miatt érzéketlen a társadalmi életfolyamatokban rejlő különneműsé- 
gekre. Valójában csak a politikai jelentőségű ügyekre képes reagálni, ennek következté- 
ben viszont túl sok minden válik politikailag jelentőssé. Holott a , társadalmi béke" 
korszakában szükségképpen sokkal kevesebb a par excellence politikai relevanciájú 
probléma. Elvileg természetesen mindenből lehet politikai ügy, ha megoldatlan marad 
és ba súlyos konfliktusokat gerjeszt. A kenyérhiány okozhat feszültségeket, de hát a 
kenyeret normális körülmények között a pékek sütik és a kereskedők árusítják. A politi- 
ka légcsekélyebb beavatkozása nélkül. 

Úgy gondolom tehát, hogy a párt jelenleg fölöslegesen terheli túl magát olyan felada- 
tokkal, amelyeket részben a magukra hagyott automatizmusok, részben pedig más 
szervek és szervezetek hatékonyabban tudnának megoldani. Mert nem egy szükségkép- 
pen külső, idegen ésszerűség, hanem az adott létszféra saját logikája alapján képesek a 
szabályozásra. 

e A saját, természetes határait messze túllépő politikai rendszer elkerülhetetlenül 
túlcentralizált és hierarchizált, s ennek következtében nehézkes és eszközökben is szegény. 
Kialakulásának le nem vetkezett sajátosságait őrizve még érvényesül a , hadi logika" 
olyankor is, amikor szó sincs hatalmi kérdésekről, illetve — más lehetőség híján — , harci 
eszközöket" kényszerül bevetni olyankor is, amikor ezek bántóan túlméretezettek. , Csa- 
tákat" kell vívnia a termelésben, a kultúrában, a környezetvédelemben stb. — újra és újra 
a ,ki kit győz le" drámai kérdése vetődik föl a nudista egyesület megalakulásától kezdve 
az Irószövetség közgyűléséig. S a túlgeneralizálás, a túlintézményesítés akarva-akaratlan 

teljesen szükségtelenül — valóban hadi állapotot teremt, igaz a hadi állapotnak a másik 
fel ; is lehet kezdeményezője. A hatalmi harc logikája nemegyszer az egyes létszférák, 
munka- és életközösségek, érdekcsoportok, egyének önállóságra való törekvésére is 
hatalmi-politikai választ ad a nagyobb hatékonyság, a nagyobb szabadság és sokszínűség 
biztosítása helyett. 

Úgy látom, hogy szocialista eszmeiségű politikai rendszerünk legfőképpen e sajátossá- 
gai miatt tud csak korlátozott mértékben megfelelni nemcsak a társadalomban fellelhető 
törekvéseknek, hanem saját értékeinek, céljainak és lehetőségeinek is. Holott teljesítésük 
fontos feltételeit már megteremtette: lerombolta az osztályelnyomás bástyáit, átalakítot- 
ta a társadalmi struktúrát, közelítette az egyes társadalmi csoportok életviszonyait, új 
értékeket tett elfogadottakká, stabilizálta az ország nemzetközi helyzetét, új erőforráso- 
kat mobilizált és így tovább. 

A továbblépéshez a politikai rendszer reformjára van szükség. S ezt mindenekelőtt a 
pártnak vagy legalábbis egy meghatározó csoportjának kell belátnia. Pontosan azért, 
hogy megfelelhessen a saját maga vállalta feladatoknak. A magyar párt végrehajtott már 


. hasonló súlyú fordulatot, ahol ugyancsak szembe találta magát tabukkal, érthető félel- 


. mekkel és bizonyos társadalmi erőkkel is. Ha némi ingadozásokkal, megtorpanásokkal 
." is, de felismerte az új szükségleteket, belátta, hogy a gazdaságfejlesztés régi útja járhatat- 

" lan, hogy a ,hadikommunizmus" logikájának megfelelő gazdaságpolitikát, gazdasági 
. mechanizmust meg kell változtatni. Miért ne történhetne meg - persze nem viták és nem 


5 ellenállás nélkül - a politikai rendszer reformja is? , Csupán" a második lépést kell 

megtenni a megkezdett úton; de ezt meg kell tenni, mert enélkül az eddigi út is értelmetlen 
marad. j j 

Úgy gondolom, az előrelépés kevesebb kockázattal jár, mint a stagnálás vagy a , régi 
szép időkhöz" való visszatérés, vagy a , katonai drill " módszereinek követése. Személyes 
érdekeket esetleg igen, de a társadalom javát — értve ezen az ország és az összes nagy 
létszámú csoport közvetlen és távlati érdekeit -— nem sértheti a demokratikus elvek 
intézményesítése. Mi szólhat akkor a békeállapotoknak megfelelő politikai rendszer 
kialakítása ellen? Miért ne jöhetne létre azok együttcselekvésének eredményeként, akik 
a stabilitást és a dinamizmust egyszerre akarják? 


Mit, hogyan kellene elérni? j; 


.: a végsőségeket s túlságokat gyűlölöm s békítés barátja vagyok, 
szeretném a számos felekezeteket egyesíteni, s inkább a lehető jót 
akarom elérni közép úton, mint a képzelt jót, mellyet tán csak más 
világon lelendünk fel, levegő utakon. Nem nézek én, megvallom, 
annyit hátra, mint sok hazámfia, hanem inkább előre; nincs annyi 
gondom tudni, valaha mik voltunk, de inkább átnézni, idővel mik 
lehetünk s mik leendünk. A Múlft elesett hatalmunkbul, a Jövendő- 
nek urai vagyunk. Ne bajlódjunk azért hijábavaló reminiscentiákkal, 
de bírjuk inkább elszánt hazafiságunk s hív egyesülésünk által drága 
anyaföldünket szebb virradásra." 


(Széchenyi István: Hitel) 


Tézis: Jelen viszonyaink között megteremthető a szocialista irányultságot garantáló párt 
vezető szerepének és a civil társadalom autonóm törekvéseinek keretet adó demokratikus 
alkotmányosság szerves együttélése. 

B Már megtettem, most újra leszögezem: axiómának tekintem, hogy a megreformált 
politikai rendszerben is biztosítani kell a társadalom szocialista irányultságának fennma- 
radását és a szövetségi rendszerhez való tartozás követelményeinek teljesítését. Vitatha- 
tatlannak tartom, hogy mindkét cél esetében a párt vezető szerepének érvényesülése 
kínálja a legfőbb garanciát. Ebből következik, hogy politikai rendszerünkben a pártnak 
vezető szerepet kell játszania, s nem pusztán az elvi irányításhoz nélkülözhetetlen intel- 
lektuális erővel, hanem jogilag garantált politikai hatalommal is kell rendelkeznie. 

Nem birtokolhat azonban minden hatalmat. Teret kell engedjen más indíttatású 
törekvéseknek és szükségleteknek — egy tagoltabb, a politikai állam és a civil társadalom 
viszonyát kiegyensúlyozó politikai rendszerben kell megtalálnia helyét. 

. A társadalmi reprodukciót vezérelni óhajtó központi akarat és a civil társadalom erői 
közötti konfliktus nem új keletű. Az évszázadok során kialakultak azok a normák, 
eszközök, intézmények és technikák, amelyek az egyensúlyt fenntarthatták. Kialakult a 
politikai nyilvánosság, kiépültek a politikai döntésekben való állampolgári részvételt 
biztosító intézmények és garanciarendszerek, az egyes csoportok érdekeit megfogalmazó 
és érvényesítésükre törekvő érdekképviseleti szervezetek és egyesületek, valamint az 
életközösségekhez kapcsolódó helyi önkormányzatok. Intézményekről, elvekről, techni- 
kákról-stb. van szó, amelyek különböző tartalmak kifejezésére képesek. Keretét adták 
a feudális abszolutizmus elleni harcnak, sok helyen a nemzeti önállóságért folyó küzde- 
lemnek, a burzsoázia szűk osztályérdekeivel szembeforduló erők törekvéseinek stb. 
Miért ne segíthetnék körülményeink között a mi problémáink mégoldását? Hiszen 
alkotmányunk is ezen az elvi alapon áll. — 

Persze, felvetődik a kérdés: összeegyeztethető-e valóban és nemcsak formálisan a párt 
vezető szerepének elve olyan hatalompolitikai rendezőelvekkel, mint a képviseleti demok - 

rácia keretei között kialakuló pluralizmus, a korporatizmus és a politikai döntésekben 
való közvetlen részvétel? I 

n úgy gondolom, hogy - bizonyára nem konfliktusok nélkül, de mégis stabil, műkö- 
dőképes rendszert alkotóan — igen. , 

A különböző elveken felépülő szervezetek és testületek, intézmények között természe- 
tesen elképzelhető, sőt biztosra vehető a konfliktus. Az összeütközések azonban — a 
történelem számos bizonyítékot produkált — mindaddig nem okoznak súlyos problémát, 
amig az elviselhetőség határán belül maradnak, amíg a súrlódások nem válnak totális 
szembefordulássá, és nem rombolják le az egyes területek önállóságát, cselekvőképessé- 
gét biztosító garanciákat. Mert bár az egyes logikák végigvitele kétségkívül töréshez 
vezet, nem mindig kell és érdemes a végső konzekvenciák levonásáig elmenni. S különö- 
sen nem a politikai gyakorlatban. Legtöbbször nem is teszik meg. 

Egyetlen történeti példára utalok: az 1867-es kiegyezés során létrejött politikai rend- 
szerben a birodalmi egységet biztosító, a dinasztikus elv alapján felépülő császári-királyi 
hatalom nyilvánvalóan szemben állt az alkotmányos parlamenti rendszerben testet öltő 
népszuverenitás elvével. A megkötött paktum mégis stabil volt, és teljesítette létrehozói 
szándékát. Elégedetlenek ugyan mindig voltak, az egyensúly felborítására viszont egyet- 
len jelentős politikai erő sem tett kísérletet. A konszenzus megbillentése ugyanis könnyen 
beláthatóan olyan krízissel fenyegetett, amely egyik fél számára sem ígért sok jót. Az 
egymásrautaltság belátásához még csak különleges érzékenységre, szellemi képességekre 
sem volt szükség. Kimondva-kimondatlanul tudták ezt nemcsak a ,, 67-esek", hanem a 
szordinóval kuruckodó , 48-asok" is. Egy fél évszázadra — ami a politikai tervezésben 
igen tiszteletreméltó idő — működőképes és céljaihoz mérve hatékony politikai rendszer 
jött létre. Legfeljebb az új jelenségekkel szembeni merevsége miatt érheti vád. 

Annak kimutatása, hogy a különböző rendezőelvek végső soron összeegyeztethetetle- 
nek - ami borzasztóan egyszerű feladvány - valójában nem komolyan vehető ellenérv 
tehát. Ha van valóságos érdekeltség és államférfiúi bölcsesség, együttlétezésük feltételei 
megteremthetők. Különösen akkor, ha alternatívája csupán a pangás vagy a pusztító 
robbanás. 

Természetesen nem vállalhatom magamra az új szükségleteknek megfelelő politikai 
rendszer részletes tervezetének kidolgozását. Komikus feladat- és mértéktévesztés lenne, 
hiszen — a kiterjedt szakértői munka mellett — ez csupán politikusi alku és megegyezés 
eredménye lehet. Az elől viszont nem térhetek ki, hogy a fenti fejtegetések után - ha 
töredékesen is — ne vázoljam föl legalább elképzeléseim fő elemeit. 

Mint már többször említettem, a párt vezető szerepe a szocialista irányultság és a 
szövetségi rendszerhez való tartozás követelményeinek biztosítását jelentené. Az eddigi 
fejlődés során a szocialista értékek és törekvések sok eleme megszilárdult és széles körben 
elfogadottá vált. Így a viszonyokban rejlő nehézségi erő is ellenállna a kiindulóponthoz 
való visszarendeződés folyamatának, de mégis - elismerem — fennáll a lehetőség, hogy 
bizonyos érdekek, logikák ebbe az irányba hassanak. Léteznek tehát olyan általános, 
illetve a jövő felé mutató értékek és érdekek, melyeket egyedül a szocialista:kommunista 
társadalom létrehozásának elkötelezett, élcsapat típusú párt képviselhet és védhet igazán. 
Már csak azért is, mert a gazdasági kényszerek és szűkösségek közvetlen nyomása alatt 
élő emberek zöme nem szervezheti életét a végcél követelményei alapján. Ha tetszik, a 
hús-vér emberek érdekmeghatározta , ösztönös" cselekvései és a jövőre irányuló , tuda- 
tosság" közötti ellentmondás és feszültség nem oldódott föl. Nem vált tömegessé 
- hogyan is válhatott volna! - a kommunista tudat. A jövő lehetőségeit még mindig a 
párt képviselheti társadalmunkban. 

Nos, mindez nem maradhat a puszta deklaráció szintjén. A szocialista-:kommunista 
irányultság alappilléreit nem lehet kitenni a mindennapok érdekkonfliktusainak és ér- 
dekharcainak. Védelmüket valóságos politikai hatalomnak kell biztosítania: a hatalmi 

jogosultságokkal rendelkező pártnak, amely képes a társadalmi-politikai élet általános 
irányultságára döntő befolyást gyakorolni. 

Mi módon lehet a vezető szerep érvényesülését biztosítani? Legáltalánosabban a párt 
intellektuális erejének, meggyőzőképességének növelésével. De ezen túl hatalmi súlyra, 
jogi garanciákra is szükség van. Megfelelő megoldást nyújthatna a prezidenciális rend- 
szerre emlékeztető politikai berendezkedés, amelyben bizonyos ügyek esetében — például 
a szövetségi rendszerrel kapcsolatos kérdésekben, a kormányfő kijelölésében — kizáróla- 
gos döntési, más esetekben (például a törvényhozási aktusok, a kormány személyi 
összetétele, a nemzetközi kapcsolatok) vétójoga van az egyedül a párt által jelölhető és 
népszavazással megerősített államfőnek vagy államfői testületeknek. Aki vagy amely a 
párt akaratából bármikor visszahívható. 

Továbbá, az alkotmány kimondaná, hogy az államfő -— vagy államfői testület — 
megválasztása nem tehető pártpolitikai vetélkedés tárgyává, hogy tilalmas lenne minden 
olyan szervezkedés, agitáció, amely a párt ilyetén értelemben szabályozott vezető szere- 
pét, illetve a szövetségi rendszerhez való tartozás tényét támadja. 

A párt valóságos eszközökkel rendelkezne tehát, hogy az esetleges ellentőrekvésekkel 
szemben fenntarthassa a továbbfejlődéshez elengedhetetlennek tartott feltételeket, kere- 
teket, és hogy erőteljes impulzusokat adhasson a lehetségessé vált előrelépésekhez. 

Nem lenne értelme elhallgatni, hogy a jelenlegihez képest pozíciókat is veszítene. 
. Elveszítené jogát és lehetőségét arra, hogy minden életfolyamatba közvetlen; hatalmi- 
adminisztratív eszközökkel beavatkozhasson, hogy minden lépést és döntést maga kez- 
deményezzen, elhatározzon, szentesítsen és ellenőrizzen. Nem utasíthatna és nem Őriz- 
hetné meg a káderek minden szinten való kiválasztásával gyakorolt teljhatalmát az egyes 
intézmények, szervezetek, szervek fölött. 

Helyzete egyúttal előnyösebbé válhatna. Intellektuális ereje, tekintélye, , államfői" 
hatalma csak növekedhetne azáltal, hogy távol tarthatná magát a napi ügyekbe való 
kockázatos beavatkozásoktól. Hogy nem kényszerülne egyrészt a teljes körű felelősség- 
vállalásra, hogy aztán mindent rajta, vezetőin, elvein, céljain lehessen joggal számon 
kérni, másrészt pedig arra, hogy minden, a realitások által megkövetelt, de mégis népsze- 
rűtlen, átmeneti érvényességű intézkedést teljes súlyával és reputációjával támogasson. 
Hiszen elvei, értékei komolyságát, szavahihetőségét, végső soron vezetésre való alkal- 
masságának elismertségét gyöngíti, ha magatartását efemer taktikai szempontoknak 
kényszerül alárendelni. Nem hiszem, hogy tévednék, ha a , hivatalos" ideológia széttöre- 
dezettségének, a sokak által regisztrált értékválságnak legfontosabb okát e helyzetben 
keresném. 

Igen fontos nyereség lehetne, ha túlterheltségének megszűnése révén a párt belső élete 
demokratikusabbá, élénkebbé, lendületesebbé, kevésbé bürokratikussá, formálissá vál- 
na. Jobban koncentrálhatna élcsapat jellegének kifejlesztésére, intellektuális erejének növe- 
lésére, hatalmas tagsága alkotó erejének kibontakoztatására. A mindennapok mocsará- 
ba való besüppedéstől szabadulva, figyelmét inkább fordíthatná a céljai irányába mutató 
előrehaladás lehetőségeinek kutatására. 

Az érdekektől tagolt, de a szakadás veszélyétől már távol lévő civil társadalom sajátos 
törvényszerűségek által szabályozott önreprodukciós folyamatait — a fentebb jelzett 
keretek között — az európai fejlődésben kijegecesedett demokratikus rendezőelvek alap- 
ján megszervezett intézmények igazgatnák. A szabad választások alapján létrehozott 
parlament, az országgyűlésnek és az államfőnek (testületnek) egyaránt felelős, de jelentős 
hatáskörű kormány, a minden akadály nélkül alulról felépülő, független érdekvédelmi 
szervezetek és egyesületek, valamint a lakosság akarata és cselekvőképessége által meg- 
erősített helyi önkormányzatok adnák intézményi alapjait. 

A parlamenti választásokon a fentiekben már jelzett korlátok között bárki jelöltethetne 
magát, kifejthetné programját és kampányához - szabályozott formában — támogatást 
vehetne igénybe. Lehetséges, hogy ennek során eltérő politikai platformok, irányzatok 

jönnének letre, de az egyrészt korlátozott pluralizmus lenne - a párt vezető szerepe, a 
szövetségi rendszerhez való tartozás, az államfői hatalom nem válhatna politikai vita 
tárgyává —, másrészt, az előzőekből következően, nem rendszeralternatívákra, hanem a 
gyakorlati politikára irányulna. Kialakulhatnának különböző gazdaság-, szociál-, kul- 
túr- stb. politikai koncepciók és programok, amelyek között a politikai nyilvánosság 
szintjén folyó állampolgári okoskodás, illetve a gyakorlati eredményesség szelektálna. 
Kormányválság létrejöhetne, de az nem jelentene egyszersmind rendszerválságot is. Ne 
tartsunk attól, hogy az üres ígérgetés és a felelőtlen demagógia normális viszonyok 
között felülkerekedik. Mélyen lebecsüli a népesség okosságát és tanulóképességét, aki 
valóban azt hiszi, hogy az , egyszerű" polgárok nem képesek a politikai alternatívák 
közötti ésszerű választásra. A viszonylag kiegyensúlyozott helyzetekben nem igazán 
komolyan vehető az anarchia rémének felidézése; korántsem bizonyosodott be, hogy 
ember embernek farkasa", s a rendet csak a Leviathan-állam biztosíthatja. Nem is 
beszélve arról, hogy a parlamenti rendszer maga számos garanciát nyújt a , kilengések" 
ellen. 

A kettős - de szabályozott — függésben lévő és mégis erős kormány" lenne a folyó 
államügyek intézője és az alkotmányos rend egyik fenntartója. Természetesen széles körű 
felhatalmazással és jelentős eszközökkel kell rendelkeznie ahhoz, hogy az alkotmányos 
előírásoknak megfelelően jóváhagyott programját érvényesíthesse. Tudva persze, hogy 
azérvényes szabályokat túllépő, az egyes szférák igényeinek és mozgástörvényeinek meg 
nem felelő módszerek és intézkedések legitim ellenállást válthatnak ki, ami sikertelenség- 
hez, akár bukáshoz vezethet. 

Politikai kormányra gondolok tehát, amely a szakigazgatás megfelelő intézményeire 
támaszkodva végzi munkáját. A szakigazgatás viszont nem politizál, hanem végrehajt. 
A lehető leghatásosabb módon el kell zárni attól a lehetőségtől és kényszertől, hogy az 
érdekek érzékelését, felszínre hozását, szelektálását, képviseletét magára vállalja. 

Az érdekképviselet csupán a tagságuk akaratától és bizalmától függő érdekvédelmi 
szervezetek és egyesületek feladata. Minden okunk megvan a feltételezésre, hogy az 
egymás közötti vagy a kormánnyal szembeni konfliktusok nem vezetnek totális konfron- 
tációhoz. Az érdekellentétek politizációja ugyanis nem abszolút törvény; számos példát 
hozhatnánk arra, hogy az autonom érdekképviseleti szervek a szociális partnerség intéz- 
ményeiként működnek és konfliktusaikat maguk oldják meg, tehermentesítve a politikai 
intézményeket. 

Hogy milyen érdekvédelmi szervezetek léteznének? Nem nehéz megjósolni, hogy a 
legfontosabbak a munkavállalói, illetve a munkáltatói érdekeket képviselő szakszerveze- 
tek. kamarák lennének. De minden más érdekkör megszervezhetné magát. Lehetséges, 
hogy a maitól eltérő formák is létrejönnének, és az sem kizárt, hogy egy-két ma létező 

szervezet, egyesület kiürülne, tagságát vesztené. De hát nem a tagság van a szervezetért, 
az apparátusért, hanem megfordítva. Uj viszonyok között persze halottnak látszó szerve- 


zetek is újraéledhetnek. 
A helyi önkormányzatok mibenlétéről sem kell hosszan értekezni. Pozitívumainak elvi 


elismerése általánossá vált. Már csak működésük feltételeit kellene megteremteni. A re- 
disztribució részleges lebontása, a tényleges önkormányzathoz szükséges anyagi javak 
saját forrásokból történő biztosításának lehetősége, az állampolgárok közvetlen és köz- 
vetett döntéshozatali részvételének garantálása és természetesen az állam közigazgatási 
centralizációra való hajlamának korlátozása jelentheti a legfontosabb feladatokat. 

A fentebb vázolt elvek, intézmények, normák, mechanizmusok alapján kétségtelenül 
összetettebb, új képességeket és módszereket igénylő politikai rendszer jöhetne létre. 
Bizonyára sokakat kimozdítana kényelmes helyzetéből — de hát mint Eötvös írta, a 
törvényhozó, az államférfi célja elsősorban nem a hivatalnokok életének megkönnyítése 
kell legyen. Az egyelvűség gondolati koherenciája, tetszetős zártsága is hiányozna belőle, 
a maguk korlátozott racionalitásába zárt messiások, filozófusok, bürokraták, technokra- 

tak stb. nagy bánatára. De hát a társadalmak életfolyamatai komplikáltabbak, mintsem 
hogy egyetlen fonalra felfűzhetők, egyetlen központból irányíthatók, összefoghatók 
lehetnének. 

A több elvre épülő politikai berendezkedés mindenképpen nagyobb áttekinthetőséget 
teremtene. Világosan artikulálódnának az érdekek, a konfliktusok tárgyhoz kötöttek 
lennének, és nem generalizálódnának minduntalan rendszeralternatívákká, ami aztán 
legtöbbször csupán elfojtásukhoz és nem megoldásukhoz vezet. Lehetővé válna az 
állampolgári részvétel, a közvetlen felelősségvállalás, az egyéni szabadság, a demokrácia, 
az emberek közötti egyenlőség és szolidaritás értékkivánalmaihoz való közeledés. Növe- 
kedne a hatékonyság, mert lehetővé válna az adott létszféra sajátosságainak megfelelő 
problémakezelés. Nem válna minden, úgymond, , politikai kérdéssé". Nem kellene, hogy 
minduntalan a pék, a gyárigazgató, a filmrendező stb. helyébe lépjen a politikus, nem 
kellene újra és újra , kézi vezérlést" alkalmazni. Ha a gépezet működik, az automatizmu- 
sok mindig pontosabbak, gyorsabbak, biztonságosabbak, mint a megérzés, a saccolás 
vagy akár a sokszor igen gyöngén megalapozott és nagyon is bizonytalan , tudományos" 
előrelátás." 

Nem lenne nehéz a várható előnyöket tovább sorolni. Jól tudom azonban, hogy nem 
ezen all vagy bukik a dolog. A reform melletti döntés elsősorban nem e formák racionali- 
tásának, hatékonyságának, értékkonform mivoltának bizonyításától függ. Az igazán 
perdöntő kérdés az, hogy valóban összeegyeztethető-e a civil társadalomból megszerve- 
ződő politikai és nem politikai szervezetek, intézmények hálózata a jövőre orientálódó 
párt vezető szerepével, és hogy a szükségképpen felszínre jutó érdekkonfiiktusok, a 
megfogalmazódó alternatívák és a hozzájuk kapcsolódó politikai és érdekpluralizmus 
nem vezet-e feltartóztathatatlanul a társadalom kettészakadásához, súlyos politikai 
válsághoz. 

Nos, a tisztázatlan és értelmezhetetlen motívumok alapján születő, zárt ajtók mögött 
meghozott döntések, egyhangú szavazások formális rítusai helyébe valóban a politikai 
nyilvánosság színterén folyó politikai küzdelmek kerülnének. A kormánynak, minden 
parlamenti képviselőnek, a helyi önkormányzati testületnek, az érdekképviseleti szervek 
bármely vezetőjének ellenzéke is lehetne. Akár megbuktatható is lenne. Egy gazdaságpo- 
litikai koncepcióval szemben egy másik is megfogalmazódhatna. Más és más elképzelé- 
sek alakulhatnának ki az oktatási rendszer, a szociálpolitika stb. fejlesztési irányaira. 
Lehetne vitatkozni, nyomást gyakorolni, kompromisszumot keresni, megegyezésre jutni 
és így tovább. Lehetne politizálni. De a politizálás nem feltétlenül háború. Egy hatéko- 
nyan működő, rugalmas, a népérzületnek többé-kevésbé megfelelő politikai rendszer 
— a forradalmárok lehetnek igazi megmondhatói — még súlyos társadalmi feszültségek 
megléte esetén 15 meglepően konfiiktustűrő. 

Miért lenne esetünkben másként? Hiszen nincs jele annak, hogy a társadalom véglete- 
sen megosztott lenne, hogy kibékíthetetlen, a kompromisszumot lehetetlenné tevő, csu- 
pán a másik érdek - és hordozói — megsemmisítésén keresztül érvényesülni tudó érdekta- 
goltság, politikai ellenségeskedés jellemezné ma országunkat. Ha tévednék, reformról 
valóban szó sem lehetne. De a jelenlegi viszonyok megőrzéséről sem! Akkor legfeljebb 
a felsorakozott hadak között lehetne választani — vagy elmenekülni. 

Vesztegetni való időnk azonban aligha van sok. A válságot változtatások nélkül nem 
kerülhetjük el. Az országot fenyegető veszélyek cselekvést, megfontoltságot és az erők 
összefogását követelik. Az érdekegyesítés korparancs. Az érdekeltség tehát megvan 
ahhoz, hogy a realitásoknak és a követelményeknek megfelelő átalakítás megtörténjék. 

m A sikerrel kecsegtető reformfolyamathoz egészen bizonyosan szükség van erőre. 
A reform feltétele tehát a változások meghatározott tartalmában és formájában való 
érdekeltség alapján létrejött reformblokk kialakulása. Létrejöttéhez nem szükséges teljes 
és mindenre kiterjedő nézetazonosság, egységes szervezet és vezetés. Csupán nyílt politi- 
zálás, az álláspontok világossá tétele, a megegyezésre irányuló magatartás, illetve az 

alkura nem hajlandó intranzigensek színvallásra kényszerítése minden oldalon. Nem a 
leszámolás végett! Ez nem volna se szükséges, se tisztességes eljárás. Hanem csupán azért, 
hogy az alkuban - és nem a vitában! — csak azok vegyenek részt, akik megegyezni és nem, 
kerül amibe kerül, konfrontálódni akarnak. 

Kik alkothatnák a reformblokkot? Igen, az okos konzervatívok. Ne tartsa senki 
sértőnek a szót, hiszen aki megőrizni is akar, nem feltétlenül reakciós. Lehet fontolva 
haladó, aki értéket őriz s aki — ha már veszítenie kell is valamit — nyerni is akar. Aztán 
az okos reformerek, akik nem rabjaik vágyaiknak, elméleteiknek. Akik nem pusztán a 
módszert, a frazeológiát tekintve óvatosak, hanem opportúnus módon - a szó nemcsak 
megalkuvást, hanem időszerűt, célszerűt, helyénvalót is jelent — értékelni tudják a közvet- 
lenül megcélzott állapotok önértékét. És persze azok, akik mindenféle elméleti megfonto- 
lás nélkül hatékonyságot, működőképességet, az ország teljesítőképességének javulását, 
jobb, emberhez méltóbb életet, nagyobb szabadságot, társadalmi igazságosságot stb. — 
a válság elkerülését akarják. 

Remélem, vannak ilyen erők, pontosabban szólva, létrejöhetnek és döntő súlyúvá 
válhatnak. De mindaddig csak reménykedhetünk, esetleg bizonykodhatunk, amíg felso- 
rakoztatásukra nincs alkalom, nincs lehetőség. 

Az idő sürget. A reform lehetősége elillanhat. A pusztán felülről, mintegy: titokban 
megtervezett manőverek sikerre aligha számíthatnak. Politikai reformot egészen biztos 
nem lehet puccsszerűen bevezetni. Egy ilyen kísérlet, ígéret csak zavarkeltésre lehet 
alkalmas, hisz állampolgári tudatosságot, demokratikusan működő intézményeket, a 
mértékek tiszteletét, bölcsességet bizonyosan nem lehet parancsszóra előállítani. A csak 
alulról való nyomás sem eredményezhet reformot. Nem, mert egyrészt jelen körülmé- 
nyeink között ki sem alakulhat vagy pedig -— az esetlegesen bekövetkező és mozgósító 
erővel ható elégedetlenség és elkeseredés magas hőfokán robbanásszerűen jelentkezve — 
Fösarejájsüsáts és tárgyalásra, megegyezésre képtelen, radikális mozgalom formáját 
öltené. 

Marad a nyilvánosság előtt meginduló széles körű vita, amelyben mindenki színt 
vallhatna. Hadd mérkőzzenek, csiszolódjanak a célok és az érvek a nemzet színe előtt! 

n azt hiszem, a világossá, egyértelművé vált pozíciók adhatnák a megegyezéshez a 
legjobb feltételeket. Érzékelhetővé válnának a keretek, az alkupozíciók. Gyorsan kivilág- 
lana, hogy akár az általam vázolt alapokon, akár egy bölcsebb tervezet alapján lehetsé- 
ges-e egy ütőképes reformblokk megszületése. 

Ha igen, akkor biztosítani lehet a dinamikus stabilitást. Ha nem, akkor kinek-kinek 
be kell állnia valamelyik táborba vagy keresni, létezik-e még valahol egy Döbling, egy 
München, egy Kehida, ahova a reformer, aki reformer akar maradni, elvonulhat. Miként 
ezt oly nagy elődje, mint Széchenyi, Eötvös, Deák megtették volt. Nem meghunyászkod- 
va, hanem egy reformhelyzetre várva. 


Schlett István 
[ 


A politikai rendszerről folyó vitában ma tapasztalható sokféle szélsőség elkerülésére törekszik 
Schlett István lendületesen megírt politikai esszéje, mely a ,bölcs konzervatívok" és a ,bölcs 
reformerek" koalícióját sürgeti, a politikai rendszer érdemi s egyúttal szocialista alapú reformja 
érdekében. 

Mégis úgy véljük, hogy a közölt írás indokolja néhány gondolat felvetését. Válaszolnunk kell 
arra a nyilván sokakban felmerülő kérdésre, hogy miben értünk egyet a cikk szerzőjével s mely 
pontokon látjuk tanulmányát — a közlés ellenére — problematikusnak, egyes tételeiben elfogad- 
hatatlannak. : 

Mindenekelőtt le kell szögeznünk: az írás alaptörekvését rokonszenvesnek, politikai tisztessé- 
gét, segíteniakarását vitán felül állónak tekintjük. Egyetérthetünk a politikai intézményrendszer 
reformjának olyan felfogásával is, amely a nyíltságot, valamint azt hangsúlyozza, hogy az 

alapkérdéseket sem szabad megkerülnünk; ha másért nem, a mai helyzetnek megfelelő újrafo- 
galmazásuk érdekében. Ez természetesen nem azt jelenti, hogy társadalomfejlődésünk történeti 
vívmányait, a tulajdonviszonyok szocialista jellegét, a szövetségi rendszer vagy a párt vezető 
szerepének szükségességét megkérdőjelezhetőnek tartjuk. 

igaz az is, hogy csak türelmes, nyílt eszmecserében határolható körül a dialógus kerete, 
amelyen belül vitathatók a reformelképzelések s megköthetők a szélsőségeket kirekesztő komp- 
romisszumok. E tisztázásra ma valóban nagy szükség van, s ezt kívántuk a tanulmány megjelen- 
tetésével s — természetesen — az új rovatban ezután megjelenő cikkekkel is elősegíteni. Helyes- 
nek s támogatandónak tartjuk Schlett Istvánnak azt az alapgondolatát is, hogy a reform csak 
mindazok együttcselekvésének eredménye lehet, akik rendszerünk stabilitását és dinamizmusát 
egyként akarják. 

S ami talán a legfontosabb: egyetértunk a politikai rendszer reformértékű megújításának 
szükségességével. Az az alapvető irány, amelyben a szerző a kiutat keresi, számos ponton 
egybeesik azokkal a — felelős pártfórumokon is megfogalmazott - törekvésekkel, amelyek a párt 
folyamatosan megújuló vezető szerepét egy tagoltabb, funkcionálisan differenciáltabb politikai 
szerkezetben képzelik el. 

igen figyelemreméltó például, ahogy Schlett István a párt vezető szerepének szükségességét 
elemzi és indokolja: .Léteznek tehát olyan általános, illetve a jövő felé mutató értékek és 
érdekek, melyeket egyedül a szocialista-:kommunista társadalom létrehozásában elkötelezett 
élcsapat típusú párt képviselhet és védhet igazán. Már csak azért is, mert a gazdasági kényszerek 
és szűkösségek közvetlen nyomása alatt élő emberek zöme nem szervezheti életét a végcél 
követelményei alapján. Ha tetszik, a hús-vér emberek érdekmeghatározta xösztönösk cselekvé- 
sei és a jövőre irányuló studatosságk közötti ellentmondás és feszültség nem oldódott föl." 

A disgnózis sok elemével azonban vitatkozni kell, és a konkrét javaslatok is komoly szakmai- 
tudományos kételyeket ébresztenek. Nem értünk egyet például azzal, hogy a politikai rendszer 
egészét még ma is a .hadikommunizmus" állapotára jellemző szervezet- és intézményrendszer- 
ként írja le. 

Nem tagadva, hogy pártirányítási gyakorlatunkat is indokolt számos területen felülvizsgálni 
-— mint a bevezetőben utaltunk rá, a XIII. kongresszus határozata szellemében a Központi 
Bizottság ezt a kérdést a közeljövőben napirendjére is tűzi —, a , hadi állapot" visszatérő felidézé- 
sét inkább tetszetős publicisztikai fordulatnak, mintsem megalapozott tudományos analízisnek 
tekinthetjük. Elfogadása ugyanis azt sugallná, mintha semmi nem - vagy csak jelenség szinten — 
változott volna az elmúlt évtizedek során, s a monopolisztikus hatalomgyakorlás ma is minden 
esetben kizárná az érdekegyeztető, szervezeti érdekérvényesítő törekvéseket. A szerző által 
sejtetett politikai rendszerkép talán még a tervutasítás klasszikus rendszerét sem jellemezte — 
gondoljunk például a többek által leírt széles körű tervalku-mechanizmusokra. 

Hangsúlyozzuk: kétségtelen eredményei ellenére sem tartjuk kielégítőnek az érdekközvetítés 
jelenlegi intézményrendszerét; a témakörre több írásban is visszatérünk. Mégis leegyszerűsítés - 
nek tartjuk a pártirányítás ,hadi logikájának" történeti korszakoktól elszakított tételét. Mintha 
a párt - hasonlóan az ötvenes évekhez — ma is minden életfolyamatba közvetlen adminisztratív 
úton avatkozna be; minden kezdeményezést magának vindikálna és minden döntést maga 
sajátítana ki; és mintha valóban teljhatalmat gyakorolna a káderek minden szinten való kiválasz- 
tásával. Ez a totális igény kétségtelenül megvolt a párt ideológiájában és politikájában; ám a 
politikai rendszer 1957 utáni változtatásai éppen ettől kívántak eltávolodni egy önkorlátozóbb, 
közvetettebb irányítási gyakorlat kialakítását tekintve célul mind a mai napig. 

Persze részigazságok és helyes mozzanatok vannak abban is, ahogyan Schlett István a 
társadalom gyökeres átalakítására szerveződött politikai rendszer kényszermechanizmusait Írja 
le, amely negatívumai ellenére végül mégiscsak elért egyet-mást; ennek korrekt elismerése sem 
hiányzik. A szerző által említett . hadi logika" azonban ma már inkább csak propagandaszótá- 
runk megkövesedett elemeiben kísért, emiatt természetesen joggal válhat a kritika céltáblájává. 
A cikk írója is azt mondja, hogy mai politikai gyakorlatunk ellentmond a hadi logikának, mégis 
olyan benyomást kelt, mintha a pékek - leszámítva egy-egy . hétvége tömegelégedetlenségét" - 
még ma is a komisszárok parancsára sütnék a kenyeret. 

Ez az állítás azonban már nem azonos azzal, amiben egyetértünk: hogy ti. politikai intézmény- 
rendszerünk számos elemében egy régebbi kort tükröz, s ma már nem adekvát az összetett 
társadalomirányítási feladatokkal. Ezért szükséges működésének felülvizsgálata s jelentős kor- 
szerűsítése. 


L esallae sára Mt 

Nem kevésbé problematikusak azok a fejtegetések, melyek a jelenlegi ,egyre súlyosabbá váló 
gazdasági helyzet" kialakulásának okait elemzik. Való igaz, hogy nehézségeink nem magyaráz- 
hatók csupán külső okokkal, bár megjegyezzük, hogy a nemzetközi dimenzió tárgyszerű vizsgá- 
lata számos politikairendszer-sajátosságot is érthetőbbé tenne. A döntési mechanizmus makacs 
túlcentralizáltsága, a .kézi vezérlés" pl. nem csupán a , bürokrácia önelvűségével", a .ki kit győz 
le" logikájával és hasonlókkal, hanem - az adóssághelyzet diktálta kényszerek mellett — a 
szocialista gazdaság számos, még nem kellően elemzett törvényszerűségével (pl. a vállalati 
szintű költség- és vagyonérdekeltség hiányával) is magyarázható. A cikk egyik gyengesége 
éppen az, hogy nem is törekszik az országunkat fenyegető veszélyek" specifikálására, melyeket 
egyébként drámai hangon idéz fel. Mintha nem is egy súlyos világgazdasági alkalmazkodási 
válság tűzné napirendre a politikai rendszerben is potenciálisan meglévő tartalékok mozgósítá- 
sát, nem szólva arról, hogy a továbbfejlesztés kérdései nemcsak hogy nem oldhatók meg, de 
fel sem vethetők helyesen a politikai rendszer gazda$ági alapzatának elemzése nélkül. 

Az érdekek szervezeti kifejezésének jogos igénye például nem helyettesítheti az érdekek eltérő 
tartalmának feltárását. Kevés azzal érvelni, hogy társadalmunkban ma már nincsenek kibékíthe- 
tetlen érdekkonfliktusok, ha nem vizsgáljuk, hogy miben különböznek a tőketulajdon által 
vezérelt .civil társadalom" konfliktusai az alapjában köztulajdonra épülő szocialista gazdaság 
konfliktusaitól. Ez utóbbiban tipikusan nem a tulajdonosi pozíció határozza meg a gazdálkodói 
döntéseket; mindez másként jelenik meg az érdekképviseletek, az önkormányzatok, a munkálta- 
tói és munkavállalói szervezetek működésében. Megítélésünk szerint ilyen és hasonló kérdések 
szabják meg a polgári demokráciákban kiérlelt szervezeti megoldások és politikai technikák 


. . átvételének lehetőségeit és korlátait is. 


Ezzel tulajdonképpen már át ís tértünk a szerző által felvázolt koncepcióra, mely abból a 
feltételezésből indul ki, hogy a párt vezető szerepe és a polgári típusú képviseleti demokrácia 
nem szükségképpen áll szemben egymással. Schlett István tulajdonképpen a hatalmi ágak 
megosztásának modelljét rajzolja fel, s maga is hivatkozik arra, hogy javaslata a prezidenciális 


. (elnöki) rendszerekre emlékeztet. Ez az alkotmányos berendezkedés azonban - amennyire ez 
. vázlatos kifejtéséből megítélhető — nem azonos sem a tőkés, sem a szocialista elnöki rendszerek - 


kel. Ezekben ugyanis a végrehajtó hatalom általában az államfő és a tőle függő kormány kezében 
összpontosul; a minisztereket nem a törvényhozási választásokon győztes párt, hanem az elnök 
nevezi ki. (A mérsékelt prezidenciális rendszerekben, pl. Franciaországban a politikai hatalmat 
a parlamenti többséget szerzett pártok képviselőiből álló kormány gyakorolja. Az elnök csupán 
arra jogosult, hogy feloszlassa a parlamentet, illetőleg a kormányrendeleteket aláírása megtaga- 
dásával a törvényhozás elé utalhatja.) 

Schiett István állammodelje tehát valójában nem a prezidenciális kormányformának felel meg, 
mivel éppen az államfői és a végrehajtó hatalmat választja el egymástól. Ez a megoldás pedig 
nem az elnöki köztársaságokban, hanem a dualizmus politikai rendszerében létezett. A szerző 
maga is utal arra, hogy a párt vezető szerepe és a klasszikus parlamentarizmus összehangolásá- 
nak előképét abban a berendezkedésben látja, melyben a hatalom a liberális elvek alapján 
működő parlament és a sajátos felségjogokkal rendelkező uralkodó között oszlott meg. 

Kérdéses azonban, hogy a Habsburg-dinasztia és a kapitalizálódó nagy- és középbirtokos 
osztály érdekkompromisszumán nyugvó kormányzást akárcsak a formális analógia alapján 


"..  összehasonlíthatjuk-e jelenlegi viszonyainkkal. A szerző koncepciójában ugyanis e meglehető- 


sen távoli korokat a javasolt jogi eszközrendszer mellett pusztán az köti össze, hogy - képlete 


" szennt - a politikai struktúrát mind a két esetben egymással szemben álló, de közös érdekeket 


is hordozó társadalmi erők alkotják. 

E koncepció mögött valójában a civil társadalom és pártállam elvont szembeállítása húzódik 
meg, s fel sem merül a mai gazdasági struktúrára épülő társadalmi szerkezet, valamint a politikai 
rendszer közötti összefüggés. A szerző tehát következetesen állam és állampolgár viszonyában 
gondolkodik, s az eltérő politikai platformok lehetőségét sem a ténylegesen létező réteg- és 
csoportkülönbségekkel kapcsolja össze. 

E kritikai megjegyzésekkel nem a szocialista képviseleti szervek működése reformjának szük- 

, törvényhozó és ellenőrző szerepük jelentős — és sürgetővé vált — növelését kívánjuk 


. kétségbevonni. A párt vezető szerepének alkotmányos korlátozására s ezzel összefüggésben a 


tómegpártok nélküli szabad választásra épülő politikai reformkoncepció azonban - megítélé- 


j . $ünk szerint — távol áll a 20. század végi politikai élet (akár tőkés, akár szocialista) realitásaitól. 

Tudományos megalapozottsággal természetesen senki nem vállalkozhat arra, hogy egy vázla- 
tos modell esetleges működését előre lássa. A történelmi tapasztalatok azonban azt mutatják, 
hogy a szélsőséges hatalommegosztáson nyugvó rendszerek hosszabb távú életképessége 
kétséges; az alábbi példákkal ezt kívánjuk szemléltetni. 

Schlett István koncepciójában a kormány egy olyan intézménnyé válna, mely sajátos .kettős 
alárendeltsége" következtében elvileg teljesen ellentétes politikai elvárásokkal kerülhetne szem- 
be. A kormányfőt ugyanis a pártvezetés által visszahívható államfő (államfői testület) nevezné 
ki, a kormány programját azonban egy olyan parlament hagyná jóvá, melyben az irányvonalak 
pártszerveződéstől függetlenül alakulnának ki. Mindez azt jelentené, hogy a párt hatalmi eszkö- 
zökkel nem befolyásolhatja a törvényhozás akaratát, de az sem változtathatja meg a párt 
központi szerveinek politikai álláspontját. Az államfő ugyan - párthatározat alapján — visszahív- 
hatja a kormányfőt, de a parlament is megvonhatja bizalmát, vagyis a kormány működésének 

. egyszerre kell megfelelnie két, egymással szándékoltan nem egyeztetett követelménynek. 

Tartalmilag ez csak úgy értelmezhető, hogy a szűken vett hatalmi politika terén a párt központi 
szervei irányítanák a kormányt, míg a gazdaság-, a szociál-, a kultúrpolitikában stb. a parlament 
meghatározó szerepe érvényesülne. A legnagyobb problémát azonban ez esetben az egyes 
.Tészpolitikák" közötti szoros, esetenként szétválaszthatatlan kölcsönös függés jelentené. (Gon- 
doljunk például a külpolitika és a külgazdaság-politika viszonyára.) 

Az egységes politika részekre ,szabdalását" azonban az, a tanulmány által is megfogalmazott 
követelmény is kizárná, miszerint a pártnak a társadalmi-politikai élet általános irányultságára 
döntő befolyást kell! gyakorolnia. Gazdaság-, szociál-, oktatás-, tehát ágazati politikák nélkül 
viszont a társadalomfejlődés stratégiai céljai befolyásolhatatlanok. A párt nemcsak az indokoltan 

, korlátozandó operatív, hanem elvi irányító funkciójáról is lemondana, ha ilyen kérdésekkel nem 
foglalkozna; az természetesen már egy más s igen fontos reformkérdés, hogy ezt hogyan tehetné 
a jelenleginél lényegesen hatékonyabb módon. 

Ha a javasolt szisztémában a párt központi szervei és a sálat között valamiféle érdek- 
egyeztetési mechanizmus nem jönne létre — az álláspontok jelentős eltérése esetén -, a kormány- 
zás lehetetlenné válna. ( Politikailag teljesen abszurd helyzetek is kialakulhatnának: pl. az államfő 
visszavonja a kormányfő megbizatását, de az új miniszterelnök a parlamentben nem kap bizal- 
mat: Az államfő - ha erre az alkotmány felhatalmazza —- feloszlatja a törvényhozást, de az új 
parlament többségi programja is szemben áll a párt politikai irányvonalával stb.) 

Schlett istván modelljében tehát a két hatalmi tényező közötti konszenzusnak folyamatosan 
léteznie kellene, s félő, hogy ezt még a jelenleginél jóval kiegyensúlyozottabb nemzetközi 
politikai és hazai feltételek sem garantálhatják. Konszenzushiány esetén ugyanis a két hatalmi 
centrum között patthelyzet keletkezne: miközben jogszerűen egyik sem lenne képes a másikat 
eltávolítani, megnövekedne a marxi formula veszélye, hogy ti.: , Egyenlő jogok között az erőszak 
dönt". 

Összefoglalva: politikai rendszerünk valóban sürgető megújulása véleményünk szerint nem 
kereshető a hatalommegosztás polgári modelljében. A továbblépés kiindulópontja mindenkép- 
pen a párt belső intézményrendszerének átalakítása, a pártdemokrácia minőségi értékű fejleszté- 
se s a jelenleg is működő társadalmi szervezetek érdemi funkcióinak növelése lehet. Egyfajta 
hatalommegosztás természetesen a szocialista társadalomban is szükségképpen létrejön, de 
nem az elvontan felfogott állampolgár és a vele szemben álló ,hatalom", hanem feltehetően a 
központi kormányzás és az önkormányzati elvre épülő termelői és egyéb kollektívák között. 
Fejlettségünk jelenlegi szintjén e törekvés is számos megoldandó kérdést vet fel; ezek kifejtése 
azonban már az új rovatcím alatt tervezett írások feladata. 


A szerkesztőség 

Az amerikai elit 
és a diplomáciai döntéshozatal dilemmái 


Amerikai külpolitikai lépések és nyilatkozatok sora világosan tanúskodik arról, hogy az 
Egyesült Államok kormányzata csak nehezen képes kulcsfontosságú nemzetközi kérdé- 
sekben tartós, a realitásokkal számoló irányvonalat kialakitani, elkötelező döntéseket 
hozni. Milyen tények játszottak szerepet e helyzet létrejöttében, és milyen irányú fejlődés, 
átalakulás várható a közeljövöben, amikor majd megkezdődik a tömegkommunikációt 
is eluraló választási kampány? 

Bár a probléma az Egyesült Államok belpolitikai kérdése és az amerikai uralkodó 
körök, a döntéshozatal , belső ügye", a világ más országai számára sem közömbös, hogy 
az Egyesült Allamok képes-e koherens, konstruktív külpolitika kialakítására a mai 
nemzetközi helyzet kulcsfontosságú kérdéseiben. Európa és a világ más térségeinek 
országai különösen nagy figyelemmel kísérik az amerikai magatartást azokkal a javasla- 
tokkal kapcsolatban, amelyeket a Szovjetunió, valamint a Varsói Szerződés országai 
terjesztettek elő a nukleáris leszerelésre, az európai közép-hatótávolságú nukleáris fegy- 
verek felszámolására, a HAGYONKRYOS erők csökkentésére és a nukleáris fegyverkisérletek 
betiltására. 


A megosztottság belpolitikai okai 


A hetvenes évek közepén a vietnami háború, a Watergate-ügy, az amerikai gazdaság 
fokozódó nehézségei hatására megbomlott az a belpolitikai, társadalmi konszenzus, 
amely még a második világháború előtt jött létre. A harmincas évek válságának és 
társadalmi nehézségeinek kezelésében sikeres New Deal-politikával elkezdődött egy 
hosszú időszak, amelyben az amerikai uralkodó osztály bel- és külpolitikáját a viszonyla- 
gos anyagi jóléten, a , jóléti állam" koncepcióján alapuló közmegegyezésre építhette. 
A gazdasági életben a keynesi eszmék dominanciája, a társadalmi életben az ideológia 
háttérbe szorulása, a pragmatikus utak keresése volt a jellemző. A külpolitikában 
érvényesült a kétpárti egyetértés — még akkor is, ha egyes konkrét nemzetközi kérdések 
kapcsán jelentős viták voltak az uralkodó osztály vagy a döntéshozatali mechanizmus 
egyes csoportjai között. 

A lopakodó" erózió, amely a társadalmi életben, a gazdaságban és nem utolsósorban 
a nemzetközi viszonyokban meggyengítette a korábbi politika folytathatóságának felté- 
teleit, a hetvenes évek közepére mély belső válsághoz vezetett. Megkérdőjeleződött az 
intézményrendszer kompetenciája, az az erkölcsi alap és azok az értékek, amelyekre 
épitve a politikai döntések születtek. Bizalmi válság jött létre a közvélemény és az elit 
közötti viszonyban, de magán a döntéshozó eliten belül is. Rendszeressé váltak a nyilvá- 
nosság előtti viták, a nézeteltérések szellőztetése (a legtöbbször kiszivárogtatások révén) 
a kormányzat különböző csoportjai, intézményei között. A végrehajtó és a törvényhozó 

hatalom, vagyis a kormányzat és a kongresszus közötti viszonyok feszültebbé válása 
közvetlenül a külpolitikai döntésekben is érezhető volt. Ennek következtében a végrehaj- 
tói és a törvényhozói hatalom közötti egyensúly megbillenése még inkább megosztotta 
az amúgy is nézeteltérésekkel küszködő külpolitikai elitet. 

A kialakult válságtudat és megnyilvánulásai különösen felerősítettek ezen a helyzeten 
belül egy elemet: a tradicionális liberális értékek válságát vagy legalábbis az ilyen értékek 
korábbi évtizedekben uralkodó képviseleti módjának válságát. Ezen a bázison indítottak 
támadást a neokonzervatív és konzervatív ideológiát képviselő csoportok a fennálló 
hatalmi struktúra átalakítása, a vezetői réteg felváltása céljával. Vagyis az Egyesült 
Államok uralkodó körein belül hatalmi átcsoportosítás végrehajtását szorgalmazták, és 
ez a törekvésük az 1980-as elnökválasztás során sikerrel is járt. Reagan megválasztása 
a liberális érdekképviselet bukásának szimbólumaként jelent meg a belpolitikában. 
Ennek az amerikai külpolitikában való megnyilvánulása pedig az enyhülési politika 
elvetéséhez, az amerikai konzervatív nézetek és értékek agresszívebb képviseletének 
kialakulásához vezetett. Végül is a nyolcvanas évek eleje óta olyan amerikai politikával 
van dolgunk, amely a tőkés társadalom stabilitása fenntartásához és hatékony moderni- 
zálásának végrehajtásához hatalmi átcsoportosítást, új , rendező elveket" és konzervatív 
alapon egységes külpolitikát kívánt. 

Fontos látnunk azt is, hogy külpolitikai vonatkozásban a neokonzervatív ideológiá- 
nak alaptétele az Egyesült Államok hegemon szerepének elismertetése a nemzetközi 
életben. A hegemon szerep azt az igényt is jelenti, hogy az Egyesült Államok biztosítsa 
világgazdaságban és a nemzetközi élet konfiiktusainak kezelésében. Az amerikai külde- 
téstudat ismételten felerősödött megjelenése gyengítette az együttműködésre, a partner- 
kapcsolatok kialakítására irányuló készséget az amerikai külpolitikában, előtérbe he- 
lyezte a , saját útját járó" külpolitikai irányvonalat és ezzel együtt a konfrontációt. 

Természetszerüleg a neokonzervatív ideológia alapértékeiből következően erőteljeseb- 
bé vált, sőt a legutóbbi időkig szinte kizárólagos nemzetközi szerepet kezdett játszani az 
antikommunizmus az amerikai külpolitikai gyakorlatban. A Szovjetunióval, általában 
— az amerikai szóhasználatban gyakori kifejezéssel élve — a ,kommunista országokkal", 
valamint a liberális (vagyis amerikai) értékeket elutasító harmadik világbeli országokkal 
szemben határozottabbá, keményebbé vált az amerikai külpolitika és retorika. A kiala- 
kult belső háttér képviseletére kész külpolitika egyúttal a hetvenes évek végétől kezdve 
megjelent a legfontosabb szövetségesekhez való viszonyban is. Az Egyesült Államok 
uralkodó körei, a kormányzat feltételezte, hogy országuk megerősödése, következete- 
sebb nemzetközi , kiállása" nyomán a szövetségesek felsorakoznak az amerikai külpoliti- 
kai irányvonal mögött. A neokonzervativizmus felerősödése és térnyerése Nyugat-Euró- 
pában és néhány más országban, valamint az, hogy nemzetközi biztonsági kérdések 
növekvő mértékben kerültek a nyugati szövetségi rendszer belső tárgyalásainak napi- 
rendjére, bizonyos fokig alapot is teremtett az ilyen amerikai feltételezések számára. 

A belső hatalmi átrendeződésnek két különleges elemét is érdemes megemlíteni: a 
, napfényövezet" előretörését, valamint a vallási jobboldal aktív, politizáló tevékenysé- 
gét. Már a hetvenes évek eleje óta tart az a folyamat, hogy az Egyesült Államokon belül 
a lakosság és a gazdaság új, egyre inkább húzó szerepet játszó ágazatai a keleti partvidék- 
ről áttelepülnek a nyugati partvidékre (elsősorban Kaliforniába), valamint az ország déli 
területeire. A nyugati és a déli területeken erőteljes fellendülés indult meg a hetvenes évek 
első felében, amely — bár mérséklődött — nem tört meg a későbbi időszakban az amerikai 
gazdaságot sújtó válságjelenségek hatására sem. A gazdasági növekedés, a fellendülés 
eredményei vonzóvá tették ezeket a területeket nemcsak az amerikaiak , hanem a bevándor- 
lók, a több millió illegálisan munkát kereső, valamint a külföldi tőke számára is. 1970 és 
1980 között a nyugati államokban jegyezték fel az Egyesült Államok legnagyobb népesség- 

e ] növekedési ütemét (23,9 százalék ) , míg a keleti és az északi részeken ez az érték 2 százalék 
1. ! volt. Az 1981-1982-es gazdasági pangás idején több mint 300 ezer amerikai talált magá- 
ü ! nak új munkalehetőséget a nyugati államokban. A régió jelentősége megnövekedett az 
amerikai külkereskedelemben is. Az Egyesült Államok 1984-ben már külkereskedelmé- 
e !  nek31 százalékát bonyolította le az ázsiai—csendes-óceáni államokkal, ezen belül Kalifor- 
u !  nia részesedése 70 százalék volt. Az ázsiai (elsősorban japán) tőkeberuházásoknak 35 
u! százaléka kerül Kaliforniába, és mintegy 65—70 százaléka az Egyesült Államok nyugati 
ni ) és déli államaiba. 
Sz. A déli és nyugati államokban végbement tőke- és népességkoncentráció, párosulva 
s ! azzal, hogy ez a vidék fenntartotta a gazdasági fejlődést az Egyesült Államok egészét 
si] sújtó válságjelenségek közepette is, jelentős erőviszony-eltolódásokat okozott már a 
xi hetvenes évek utolsó harmadára. Nem véletlen az sem, hogy Carter volt az első elnök 
ú: ebben a században, aki az ún. mély Délről került a Fehér Házba. Az amerikai tőkecso- 
ni! . portosulások közötti erőviszonyok módosulásai, a közvélemény alkalmazkodása a kiala- 
mt kult helyzethez oda vezettek, hogy a nyugati és a déli tőkecsoportok közvetlen, az 
a! eddiginél erőteljesebb képviseletet érhettek el a maguk számára az amerikai politikai 
x ! döntéshozatal csúcsán. Ronald Reagan politikai nézeteiben, kapcsolataiban egyértel- 
műen megtestesítette a nyugati és déli térségek és tőkecsoportosulások , ideális kép- 
u] viselőjét". 
eg A politikai mechanizmus csúcsain, a képviseleti rendszer számos pontján bekövetke- 
sal Zett változások hatásai jelentkeztek az amerikai külpolitikában is: felértékelődött a 
csendes-óceáni régió; erősödtek az Egyesült Államokon belül a kritikai hangok az atlanti 
:: kapcsolatok problémáit illetően; ismét felvetődött Tajvan sorsa; háttérbe szorultak a 
az kelet-nyugati együttműködés kérdései, amelyek jórészt Európához kötődtek a hetvenes 
ni" években. Jelentős ponton találkoztak a gazdasági érdekek és az ideológiai-politikai 
a : megfontolások: a nyugati és a déli államokban megerősödött húzó ágazatok hadiipari 
az érdekeltsége egybecsengett a kormányzatnak a katonai erő szerepének erősítésére, az 
a: amerikai katonai képességek növelésére irányuló törekvéseivel. 
uri Az öt fő konzervatív irányzat (a hagyományos szélsőjobb, a neokonzervatívok, a 
je iberál-konzervatívok, a libertariánusok és a vallási jobboldal) közül a nyolcvanas évek 
ro elején talán éppen a vallásos jobboldali csoportosulások voltak a legaktívabbak. Ebben 
a  bárom tényező játszott szerepet. Mindenekelőtt az, hogy az amerikai belpolitikai helyzet 
ur  megváltoztatásában ezek az erők kulcsfontosságúnak tekintették az amerikai politikai 
sz döntéshozók és a közvélemény gondolkodásának megváltoztatását. Ebben a modern 
u. tömegkommunikációt messzemenően kihasználó, a kommunizmust elítélő, tradicionális 
"a. amerikai értékeket, eszméket hangsúlyozó és erkölcsi megújhodást hirdető vallási néze- 
tek és processzusok igen jó eszköznek tűntek. Másodsorban szerepet játszott az, hogy 
a célként hangoztatott morális megújuláshoz hatékony, korábban nem kompromittáló- 
dott intézményrendszerre volt szükség. Harmadik tényezőnek lehet tekinteni azt, hogy 
. a vallásos jobboldal alkalmas volt mindazoknak a társadalompolitikai és szociális néze- 
teknek (abortuszellenesség, a család tekintélyének helyreállítása, a feminizmussal szem- 
beni fellépés, a hit szerepének erősítése a közoktatásban stb.) az együttes felvállalására, 
amelyeket a különféle konzervatív irányzatok külön-külön hangoztattak, és amelyeket 
. a politikai hatalom képviselői (elsősorban az elnök) közvetlenül nem vehettek volna fel 
.. programjukba anélkül, hogy tovább mélyítsék a közvélemény megosztottságát. 
. Az elnöknek - és így a Reagan-kormányzatnak is - mindig is az a feladata, hogy 
. erdekegyeztetések révén bővítse a meghirdetett politikát támogatók körét, vagyis a 
. lehető legszélesebb mandátum birtokában politizáljon. Ennek érdekében a Reagan- 
., kormányzat számára is alapvető politikai feladat volt, hogy fenntartsa a kialakult 
konszenzuselemneket, és szélesítse az egyetértés körét a döntéshozatali eliten és a közvéle- 
ményen belül. Annak ellenére, hogy Ronald Reagan két alkalommal is nagy, szinte 
elsöprő többséggel nyerte meg az elnökválasztást, nem következett be a választók 

nagyarányú átcsoportosulása sem a Republikánus Párt, sem a konzervatívok javára. 
A kongresszus mindkét házában a Demokrata Párt van többségben, a liberális és a 
konzervatív képviselők, szenátorok aránya kiegyensúlyozottnak tűnik. A konzervatív 
előretörés hulláma túljutott csúcspontján, de a konzervatívok megőrizték elért pozícióikat 
a politikai döntéshozatalban, a gazdaságpolitika kimunkálásában és gyakorlati irányításá- 
ban, valamint tudományos és elméleti szinten. 

Uj koncepció kimunkálására a liberális-demokrata politikai erőknek van szükségük, 
mindenekelőtt a gazdaságpolitika terén. Annak ellenére ugyanis, hogy Reagan 1982-től 
kezdve a gazdasági növekedésnek viszonylag hosszabb időszakát elnökölte végig, a 
nyolcvanas évek második felére sem szűntek meg az országot gyötrő gazdasági gondok, sőt 
közülük nem egy csak súlyosabbá vált. Az infláció alacsony szintre szorítása nem akadá- 
lyozta meg, hogy a szövetségi kormány költségvetési deficitje 1986-ra elérje a 221 milliárd 
$-os összeget — az ország bruttó adóssága több mint 2 ezer milliárd $ — s mindössze hat 
év alatt a duplájára emelkedjen, és nem sikerült meggátolni, hogy a külkereskedelmi 
mérlegben az amerikai veszteségek 175 milliárd $-t tegyenek ki, a dollár leértékelése és 
az olajárak csökkenése ellenére is. 

Az Egyesült Államok belső gazdasági nehézségeit az elmúlt években párhuzamosan 
kísérte nagyarányú külföldi tőkebeáramlás az országba és a magáncégek eladósodása. 
Számos, korábban prosperáló déli és délnyugati állam ma gazdasági nehézségekkel 
küszködik, míg néhány északkeleti térség növekedésnek indult. Összességében azonban 
az Egyesült Államok 31 államában recesszió van." Az amerikai gazdaság belső korlátai 
erőteljesen jelentkeztek az évtized közepén, és felerősödött a kormányzatnak az a törek- 
vése, hogy szélesebb keretben, a világgazdaság egészében keressen megoldást a hazai 
gazdasági nehézségekre. Ezzel még az egyébként szűken vett belgazdaság-politika is 
növekvő mértékben tett szert (expanzionizmusa, illetve protekcionizmusa révén) nemzet- 
közi gazdasági és politikai jelentőségre — újabb megosztási tényezőt jelentve a döntésho- 
zatal és a közvélemény számára. 

Reagan elnökségi időszakának nagyobb részében növekedett az ország önbizalma, és 
megnőtt a közvélemény bizalma a politikai intézmények, köztük az elnöki intézmény 
iránt. Az iráni fegyverszállítási botrány ezt jelentős mértékben csökkentette. Ráadásul, 
paradox módon, szemben a konzervatív hullám eredeti törekvésével, nőtt a közvélemény 
igénye az állam, a szövetségi kormány szerepének ismételt szélesítésére. Itt nem a jóléti 
a társadalmi életnek, a szociálpolitikának számos területét elhanyagolta, illetve csökken- 
tette az állam kiadásait. A közvélemény jelentős része azonban ma már úgy látja, hogy 
újból meg kell határozni az állam szerepét a mélyen gyökerező szociális problémák , mint 
a szegények segítése, az egészségügyi ellátás, a lakásépítés, valgmint az oktatás megoldásá- 
ban. Egy nemrég lefolytatott közvélemény-kutatásban a megkérdezettek 69 százaléka 
kívánta a szociális programok kiadásainak növelését a katonai költségvetés növelésével 
szemben.? 

Nincs szó arról, hogy az amerikai belpolitika ingája hirtelen a konzervatív előretörés 
után visszalendülne a demokrata liberalizmus dominanciája irányába. Inkább annak 
lehetünk tanúi, hogy egy nyolc-tíz éves periódus végén az Egyesült Államoknak ismét 
szembe kell néznie a realitásokkal. A belpolitikai csatározások és az irányvonalak 
meghatározásával kapcsolatos viták erejét csak növelheti a közeledő elnökválasztás. 
A Reagan-időszakban a kormányzat, az uralkodó politikai körök arra törekedtek, hogy 
az Egyesült Államok önérzetét, , öntudatát" állítsák helyre. Kevésbé törődtek azonban 
azzal, hogy az Egyesült Államok tényleges helyzetét a belső és a nemzetközi körülmények 
függvényében reálisan meghatározzák. A megosztottságot előidéző belpolitikai tényezők 


1 Időjárás-változás. Time, March 30, 1987. 28. old. 
2 Uo.: 31. old. 

ma sem teszik könnyűvé ezt a feladatot, miközben a nemzetközi életben bekövetkezett 
változásokra is reagálni kell az amerikai külpolitikában. 


Egyetértés és viták a külpolitikai irányvonalban 


Az elmult nyolc-tíz éves időszak alapján értékelhető az a szélesebb keret, amelyen belül 
az Egyesült Allamok nemzetközi törekvései, fő irányvonalat jelenleg elhelyezkednek. 
A nyolcvanas évek elején egyetértés alakult ki az amerikai monopoltőkés csoportok 
között abban, hogy a követendő külpolitika fő célja az Egyesült Allamok nemzetközi 
befolyásának erősítése, a megelőző évekte c elver tett sözni0ok visszaszerzése. Az ameri- 


kai belső helyzetet, a rendszer tfejlődé " — : . —D.n1 a vonatkozásban úgy tekintették, 
mint egy meghatározott külpolitika " "mi. as ::..nak, elfogadásának és végrehajtásának 
egyik előfeltételét. Mivel egyetértés  .. .:: ni abban is, hogy az amerikai külpolitikát az 
,erő poziciójából" kell felvtatni " :r.ossa vált az ehhez szükségesnek látszó erőforrások 


és eszközök ferős gazdaság, növekvő katonai erő, szilárd szövetségesi viszonyok ) minél 
gyorsabb ütemű megteremtése. A katonai képességek és kiadások növelése mellett a 
neokonzervatív bázison működő kormányzat előnyben részesítette azt is, hogy növeked- 
jen a katonai erő szerepe az amerikai külpolitikában. Erezhetően megnőtt a Pentagon 
súlya a külpolitikai döntéshozatalon belül. Az erőpolitika elfogadtatása egyúttal nem 
köthető mechanikusan a Reagan-kormány hatalomra kerüléséhez; nem kizárólag a kato- 
nai-ipari komplexum előretörésének, hanem egy szélesebb konzervatív csoportkoalíció 
hosszú ideje érlelődő térnyerésének volt a következménye. 

Az erőpolitika érvényesítésével kapcsolatban a vezető csoportok terveiben két elem 
egyszerre volt jelen. Egyrészt bővíteni igyekeztek azoknak a lehetőségeknek a körét, ahol 
a katonai erő, illetve a gazdasági, pénzügyi vagy tudományos-technikai nyomás a 
külpolitikai célok elérésében hatékonyan alkalmazható. Másrészt viszont az opciók 
bővítésére irányuló törekvés növekvő kockázatvállalással, , rizikóeszkalációval" járt 
együtt. A Reagan-kormányzat hajlandónak tünt a konfrontáció kockázatának - bizo- 
nyos mértékű - növelésére, hogy a rendelkezésére álló opciók ezzel összefüggő kibővíti 
sével áttörést érjen el az amerikai érdekek megvalósításában. j 

A Reagan-kormányzat felfogásában a korábbi időszakban az Egyesült Állam u... 
nemzetközi életben ért hátrányok, veszteségek nem az amerikai cselekvőképesség kor" a 
taiból, hanem csupán az amerikai akarat hiányából származtak. Ahogy James SGinues" : 
ger, a Pentagon volt vezetője megjegyzi a Foreign Affairs folyóiratban ner., eg megjelen; 
cikkében: , A megoldás egyszerűnek tűnt: amerikai erő és amerikai akar; .. " együnk 
határozottak. Küzdjük le az összes akadályt. A keménykedés kultusza valt normává. 
Széles körben nem értették meg az amerikai hatalom valódi korlátait és 2 amerikai 
közvéleményben mélyen gyökerező kettősséget az erő alkalmazásával kapcsolatban, 
beleértve az erőszak álcázott alkalmazását is."? A külpolitika aiupja azonban hosszú 
távon nem lehet sem , hősi", sem pedig , morális póz" — csakis a realitás. Amikor azután 
kiderült, mint például az iráni fegyverszállítások és a nicaraguai konu. ak titkos pénzelése 
ügyében, hogy a kormányzat által vállalt póz irreális, tenyleges 2. kölcsi és magatartásbeli 
kettősséget takar, a közvéleményt érő sokkhatás elkerülnetetlenné vált, a megosztottság 
ismét felerősödött. I 

A Reagan-kormányzatra jellemző, hogy elődeinél erőteljesebben :örekszik egy ideoló- 

giai , alapállás" és az ideológiai értékek, nézctek közvetlen külnolitikai képviseletére. Ez 
azonban nem szüntette meg annak az amerika . 4játosságnak az érvényesülését, hogy az 
amerikai döntéshozatal és maga a társadalom is hajlamos a külpolitikát konkrét kérdé- 
sek azonnali megoldásával vagy megol" — kísérleteivel azonosítani. 


3 J. Schlesinger: Reykjavik és felfedezések: sort" u a folyamatban? Foreign Atfairs, America and the World 
1986., 438. old. 

Ebből a helyzetből az elmúlt években három következmény adódott. Egyrészt az, hogy 
azok a kérdések kerültek előtérbe, amelyeknél az éppen zajló események sürgető jellegű- 
nek mutatkoztak. Másodsorban az, hogy a döntéshozatali mechanizmuson belül az 
egyes csoportok és képviselőik maximális erővel (és akár szélsőséges formákban is) 
képviselték álláspontjukat, mivel tudták, hogy a tényleges döntésben végül is kulcsfon- 
tosságú szerephez jut az az intézmény vagy csoport, amelyiket a döntés-előkészítéssel 
megbíznak. Ilyenformán az amerikai belpolitikai gyakorlatban működő mechanizmus, 
az egyedi érdekcsoportok közötti kompromisszumkeresés vagy az egyedi érdek kizáróla- 
gos érvényre juttatása vált az amerikai külpolitikai döntéshozatalt jellemző gyakorlattá. 
Ez természetesen csak felerősítette a megosztottság megnyilvánulását, szinte minden 
fontosabb külpolitikai döntésben. Harmadsorban, a merev ideológiai alapállás közvetlen 
érvényesítésére való törekvés miatt a legutóbbi időkig háttérbe szorultak azok a döntési 
lehetőségek, amelyek az ideológiai ellenfeleknek tekintett partnerekkel, mindenekelőtt 
a kelet-nyugati viszonyban, a gyakorlati együttműködést szolgálhatták volna. 

A konfrontáció előtérbe kerülése sajátos helyzetet teremtett. Eszerint a Reagan- 
kormányzat a nemzetközi élet minden eseményét az amerikai—szovjet viszonnyal össze- 
függésben, míg ezt a viszonyt a nemzetközi fejlemények szerint ítéli meg. Ennek megfele- 
lően az amerikai külpolitika központi problémájává a Szovjetunióhoz fűződő viszony 
újbóli meghatározása vált. 

A Szovjetunióval, szélesebben a szocializmussal kapcsolatos viszonyt illetően a hetve- 
nes évek végére, a nyolcvanas évek elejére több irányzat alakult ki az amerikai szakértők 
és politikusok körében. 

A legszélsőségesebb csoport felfogása szerint a követendő politikai irányvonal a 
hidegháború éveiben uralkodott , globális fékentartás" olyan modernizált változata, 
amelynek hosszabb távú célja a , szovjet rendszer" külső erővel, nyomással történő 
gyökeres átalakítása vagy összeomlásának kikényszerítése. Ezt a felfogást igen erős 
ideológiai , elfogultság" és a hagyományos amerikai küldetéstudat előtérbe helyezése 
jellemzi. A szocializmushoz való viszonyt, a kelet-nyugati kapcsolatokat kizárólag abból 
a szempontból vizsgálja, hogyan és milyen eszközökkel képes az Egyesült Államok 
(szélesebben a Nyugat) nyomást gyakorolni a Szovjetunióra a fenti cél érdekében. 
E nézet legismertebb kifejtése és propagálása a Jelen Veszély Bizottság tevékenységének 
eredménye. 

A Jelen Veszély Bizottságban tömörült szélsőséges konzervatívok az amerikai külpoli- 
tikával, különösen a Szovjetunióhoz való viszonnyal kapcsolatos vitát tudatosan össze- 
kapcsolták a második világháború utáni, a követendő amerikai külpolitikával összefüg- 
gésben kialakult vitával. Ervelésük fő pontja az, hogy a Truman-időszakban elfogadott 
containment (, fékentartás") politika, az elrettentéshez új alapok teremtése azért bizo- 
nyult helyes kiindulási pontnak, mert az Egyesült Államok és a Szovjetunió (mint a 
,kommunista rendszer" megiestesítője) között kibékíthetetlen ideológiai ellentétek van- 
nak, amelyek a köztük lévő viszonyban uralkodóvá teszik a konfrontáció, a versengés 
elemét. Ahogy ennek a csoportosuiásnak az egyik vezető képviselője, N. Podhoretz 
kifejtette egyik cikkében: , A Nixon-, Ford- és Carter-kormányzatok, amikor a Szovjet- 
uniót úgy állították csénk, mint olyan, velünk versengő riágyhatalmat, amellyel tartós 
békés megállapodasokat hozhatunk létre, ahelyett, hogy olyan kommunista államként 
jellemezték volna, amely velünk természeténél fogva ellenséges, és amely arra törekszik, 
hogy uralmát és politikai kultúráját a vilár egvre nagyobb részére terjessze ki, megfosz- 
tották a szovjet-amerikai konfliktust ar uk morális és ideológiai dimenziójától, amely- 
nek alapján pedig a kormányza. áldozatok "t tövetelhet a nemzettől és a nemzet készség- 
gel meghozza azokat. " 

Ez a szélsőségesen konzervatív felfcgas a . rInb.!is fékentartás" hagyományos nézet- 


4 N. Podhoretz: A jövő veszély. Commentary, April 1981. 39. old. 

rendszeréből indul ki, de a nyolcvanas évekre vonatkozóan ennek két konkrét elemét 
hangsúlyozza: a maximális erőgyűjtést és az aktív konfrontációs politikát. 

E nézetnek számos kritikusa van az Egyesült Államokban. A kritikák három fő 
szempontot hangsúlyoztak: ; 

0 egy ilyen politika elfogadása az Egyesült Államokat a Szovjetunióval való viszony- 
ban a legveszélyesebb vágányra vinné; 

0 aláásná az Egyesült Államok és a legfontosabb szövetségesei közötti viszonyt, mivel 
Nyugat-Európa nem kíván visszatérni a hidegháború időszakához, nem vállalja annak 
az elsőhöz képest nyilvánvalóan veszélyesebb második kiadását; 

0 mértéktelenül megterhelné az Egyesült Államok erőforrásait. 

Ezek a kritikai elemek megtalálhatók abban a felfogásban is, amely az előzőhöz, 
lényegét tekintve, a legközelebb áll (szintén konzervatív, ám nem szélsőséges), és amelyet 
a legáttogóbban R. Tucker fejtett ki a Foreign Affairsben megjelent cikkében." Á , korlá- 
tozott fékentartás" koncepciója ugyanabból indul ki, mint a , globális fékentartás" 
nézete: az Egyesült Államoknak vissza kell szereznie elvesztett nemzetközi befolyását és 
korábban élvezett vezető szerepét. Ebben az értelemben tehát elutasítja a Nixon-idősza- 
kot jellemző , alkalmazkodási politikát". Elveti egyúttal az aktív konfrontációt hangsú- 
lyozó , globális fékentartás" politikáját is, mivel egy ilyen politika túlságosan kockáztat- 
ná azokat az erőforrásokat és érdekeket, amelyeken az Egyesült Államok biztonsága 
nyugszik. 

A konfrontáció előtérbe kerülését az amerikai külpolitikában egyidejűleg kísérli meg 
bírálni és elemezni J. Nye, a Carter-kormányzat volt külügyminiszter-helyettese; ő ezt a 
szovjet katonai fejlesztések, valamint a fejlődő világban végbement változások és az Egye- 
sült Államokban megerősödött konzervatív hullám időbeli egybeesésének tulajdonítja." 

A szovjet-amerikai viszonyban követendő amerikai külpolitika alapkoncepciójaként 
J. Nye a , fékentartás kommunikációval együtt" megközelítést javasolja. Ez a felfogás, 
jellegét tekintve, a , korlátozott fékentartás" és a , fékentartás konfrontáció nélkül" 
nézetek között helyezkedik el. Alapjában véve olyan erőegyensúly-politika, amely a 
,Szovjet rendszer" belső megváltoztatását tűzi ki céljául, de ezt csak hosszabb folyamat- 
ban és az eszközök kombinált alkalmazásával tartja megvalósíthatónak. Az amerikai 
külpolitikának , mértékletesnek" kell lennie érdekei megfogalmazásában, , inkább óva- 


. tosnak, mint optimistának" a szovjet magatartást illetően és , pontosnak" az amerikai 


belpolitikai támogatás megítélésében. 

A konfrontáció mértékének csökkentését számos amerikai szakértő javasolta részben 
az amerikai erőforrások és a belső — társadalmi — támogatás korlátaira hivatkozva, 
reszben a növekvő feszültséggel járó kockázatok miatt. Ezek az értékelések és javaslatok 
Is hangsúlyozták azonban az erőpolitika és a , szelektív fékentartás" alkalmazásának 
szükségességét. 3 

Áttekintve a különböző javaslatokat a Szovjetunióval kapcsolatos amerikai külpoliti- 
ka elveire vonatkozóan, a különbségek ellenére is meg lehet állapítani, hogy a fő irányvo- 
nal és a meghatározó , keret" tekintetében a nyolcvanas évek első felében egyetértés volt 
a szakértők között. Egy szovjet értékelés ezt így fogalmazta meg: , Mindmáig a szovjet- 
amerikai viszony problémáival kapcsolatos vélemények küzdelme lényegében kimerült 
a fékentartás politikája különböző variánsairól folyó vitákban."? i 

A Szovjetunióhoz fűződő viszony dilemmáját felerősítették a Szovjetunióban az elmúlt " 
2-3 évben bekövetkezett változások , az új gondolkodásmód megjelenése a szovjet külpoliti- 
kában, a nemzetközi biztonságra vonatkozó szovjet nézetekben és a külpolitikai gyakorlat- 


5 R. W. Tucker: Az amerikai hatalom céljai. Foreign Affairs, Winter, 1980/81. 241-247. old. 

6 J. Nye: Tudja-e Amerika irányítani a szovjet politikát? Foreign Affairs, Spring 1984. 857-878. old. 

7 V. L. Csernov: Milyen legyen az USA politikája a Szovjetunió irányában? SZSA - ekonomika, polityika, 
deologija. 1982. 9. sz. 72. old. 

ban. Az 1986 végére — 1987 elejére kialakult helyzet objektíve arra készteti az Egyesült 
Államokat, hogy ismét újraértékelje a szovjet-amerikai viszonyt. 

A szovjet politika kezdeti változásait értékelve már 1985-ben voltak olyan amerikai 
szakértők - mint például Marshall Shulman, C. Vance külügyminiszter tanácsadója 
Carter elnöksége idején -, akik új lehetőségeket láttak a szovjet-amerikai viszony javitá- 
sára. 

Az erőpolitika minden irányú intenzifikálása és ezzel a nukleáris összecsapás kockáza- 
tának megnövekedése napjainkhoz közeledve tovább erősítette azokat a véleményeket 
is, amelyek szerint az amerikai külpolitikát vissza kell téríteni a , felelősséggyakorlás- 
hoz", meg kell különböztetni a lehetségest a kívánatostól, és , összhangot kell teremteni 
a lehetőségek és a külpolitikai törekvések között".? Az az igyekezet, amely szakértői 
csoportoknál, kutatóintézeteknél, majd egyes politikai körökben a kormányzat mereven 
szovjetellenes és a leszerelési megállapodásokat akadályozó politikai vonalához képest 
realistább külpolitika kimunkálását és gyakorlati érvényesítését szorgalmazta, fokozato- 
san megmutatkozott az amerikai belpolitikai életben. 

Mindebben tükröződött az új szovjet kezdeményezések visszahatása is. Az 1985. 
novemberi genfi csúcstalálkozó, majd a múlt év októberi reykjavíki munkacsúcs megmu- 
tatta, hogy a Szovjetunió messzemenő kompromisszumokra hajlandó a veszély csökken- 
tése, a nukleáris fegyverek felszámolása érdekében. 

A reykjaviki csomagterv azonban nem egyetlen, konkrét alkalomra szóló javaslatokat 
foglalt magában. Mivel a meglévő hadászati egyensúlynak kellően szilárd tartalékai 
vannak, a Szovjetunió kivételesen nagy taktikai rugalmasságot tanúsítva, újból megkísé- 
relhette rábírni az Egyesült Államok vezetését arra, hogy a katonai erővel kialakított 
elrettentést a politikai eszközökkel megteremtett biztonsággal és bizalommal váltsák fel. 
Abból kiindulva, hogy felelősségtudatra és gyakorlati lépésekre van szükség a nukleáris 
leszerelések folyamatának megkezdésére, a szovjet vezetés az év elején javaslatot tett az 
európai közép-hatótávolságú rakéták radikális csökkentésére, és ennek kiegészítéseként 
a rövid hatótávolságú európai rakéták felszámolására. 

Az, hogy a kezdeményezést nem lehetett szokványos módon elutasítani, összefüggött 
az egyesült államokbeli belpolitika fejleményeivel is. Az iráni—nicaraguai kontrák botrá- 
nyától némileg meggyengített, az általa továbbra is szorgalmazott SDI kérdésében 
növekvő ellenállással találkozó elnök, a gazdasági és más nehézségekkel terhelt kor- 
mányzat, valamint az elnökválasztási küzdelem előtt álló Republikánus Párt számára 
egyaránt fokozódó teher a jelenlegi helyzetben a döntéshozatalban is jelentkező megosz- 
tottság. Ennek leküzdésében vagy legalább hatásának gyengítésében fontos szerepet 

játszhat egy külpolitikai siker, a szovjet-amerikai megállapodás a közép- és rövid hatótá- 
volságú európai nukleáris rakéták csökkentéséről, felszámolásáról. 

Az utóbbi időben nemcsak a demokrata táborban kérdőjelezik meg a kormányzat 
eddigi diplomáciai mérlegét, hanem a hatalom bástyáin belül is kiéleződtek a viták. 
Semmi esetre sem tette le a fegyvert az ország vezető köreiben továbbra is jelenlevő 
konzervatív irányzat. Ez három elemet hangsúlyoz a Szovjetunióval kapcsolatban. Elő- 
ször is azt, hogy előnyösebbnek tart az Egyesült Államok számára egy belső és külső 
feszültségekkel terhelt Szovjetuniót, mint egy dinamikus társadalmi-gazdasági fejlődést 
megvalósító partnert, amely a fejlődés nyomán nemzetközi eszköztárát kiegyensúlyozot- 
tabbá teszi. A második elem az, hogy az elmúlt évek nemzetközi erőviszony-változásai, 
úgymond, kedveztek az Egyesült Államoknak, és így az amerikai politika a maga 
követelményei alapján sikeresnek értékelhető, nem szorul változtatásra a szovjet politika 
változásai nyomán adódó új lehetőségek ellenére sem. A harmadik szempont pedig az, 
hogy a Szovjetuniótól a nyugodtabb nemzetközi légkörért , árat" kellene kialkudni. 

Másrészt - s ez az új jelenség — érezhetően növekszik az amerikai kormányzaton belül 


8 Destler I., Gelb L., Lake A.: Our Worst Enemy. New York, 283—-284. old. 

azoknak a száma, akik úgy vélik, hogy a helyzet kedvező, az idő érett a Moszkvából 
kezdeményezett megállapodás megkötésére. Annál is inkább, mivel közeledik az elnök- 
választási kampány intenzív szakasza, gyengül a leköszönő elnök befolyása, és fél évvel 
vagy háromnegyed évvel később már kevésbé lesz mód a szerződés tető alá hozására. 
Felvethetik, hogy egy ilyen megállapodást s az azzal feltételezhetően együtt járó 


,  Cúcstalálkozót — nagy jelentőségénél fogva — a Republikánus Párt előnyösen használhat 

ki az elnökválasztási kampányban. (Ez lehet, bár a tapasztalatok azt mutatják, hogy az 
elnökválasztási küzdelemben a belpolitikai, mindenekelőtt a gazdasági kérdések a döntő- 
ek.) Egy szovjet-amerikai leszerelési megállapodás létrejötte esetén a legfontosabb azon- 
tanaz, hogy elindítani hivatott egy folyamatot, amely — további megállapodások megkö- 
tése esetén — csökkentheti a nukleáris veszélyt, erősítheti a nemzetközi stabilitást, orszá- 
gaink számára kedvezőbbé teheti a szocialista építés külső feltételeit. Az amerikai politi- 
kai életre gyakorolt elsődleges pozitív hatása az lenne, hogy a megállapodás gyorsíthatja 
a konstruktívabb külpolitikát támogató egyetértés kialakulását egy olyan időszakban, 
amikor a Szovjetunió és a Varsói Szerződés országainak diplomáciája — egy új biztonság- 
politikai filozófiát a gyakorlat nyelvére lefordítva — új, a fegyverzet egész spektrumát, 
azaz a nukleáris és a hagyományos erőket is átfogó javaslatok sorát tette. . . 

E sorok írásakor úgy tűnik, hogy az amerikai vezető körökben immár a korábbinál 
valamivel határozottabban hallatják hangjukat azok is, akiket nem is csupán egy küszö- 
bönálló választási kampány taktikai meggondolásai vezérelnek, akik hajlandóak lehet- 
nek némely erőpolitikai dogmák felülvizsgálatára, s akik reális távlatként számolnak az 
SZKP XXVII. kongresszusán elfogadott program, a széles körű társadalmi-gazdasági 
fejlődés megvalósulásával. Ezzel összefüggésben úgy ítélik meg, hogy a belső feladatok 
megoldásához szükséges nyugodt, stabil nemzetközi körülmények iránti szovjet igény és az 
ezek megteremtését szolgáló külpolitika megfelel az alapvető amerikai nemzeti érdekeknek 
is, új, kedvező lehetőségeket nyit a szovjet-amerikai viszonyban és annak központi kérdésé- 
ben, a leszerelés előmozdításában. Megfelelő politikai akarat esetén az európai közép- és 
rövid hatótávolságú rakéták felszámolásáról létrejövő megállapodás kezdeti lépésnek 
lenne tekinthető egy ilyen úton. 

Az Egyesült Államok belpolitikai folyamatainak világpolitikai súlya is kivételes: épp 
ezért függ oly sok attól, hogy ennek a realistább irányzatnak a hívei milyen következetes- 
séggel képviselik álláspontjukat, s mennyire képesek ellenállni a konfrontációt állandósí- 
tani kívánó szélsőséges konzervatív tényezők nyomásának. 


Rajcsányi Péter 

A MAGYAR NEMZETISÉGI POLITIKA TÖRTÉNETÉHEZ 


Nemzeti-nemzetiségi kérdés Magyarországon 
a dualizmus korában 


Az 1848-1849. évi forradalom és szabadságharc leverése után a bécsi uralkodó körök 
a Habsburg-birodalom centralisztikus újjászervezésével kísérleteztek. Ennek keretében 
1851 decemberében hivatalosan meghirdették a császári egyeduralmat, az abszolutiz- 
must. Megtartottak azonban az 1848-1849-es, az egész birodalmat új utakra vezérlő 
örökségből két, alapvetően fontos vívmányt: a törvény előtti egyenlőség elvét és a 
jobbágyi függéstől való mentességre vonatkozó korábbi intézkedéseket. 

Ami a nemzetiségi kérdést illeti, Ferenc József és miniszterei 1848-1849:-ből azt a 
következtetést vonták le, hogy a nemzetiségi-társadalmi ellentétek — amelyek 1848—1849- 
ben gyakran véres összetűzésekre, egymással szöges ellentétben lévő igények megfogal- 
mazásához vezettek — csak szigorú központosítással mérsékelhetők. A területi autonó- 
miát célzó törekvésektől mereven elzárkóztak, s Magyarország területi integritását is 
megszüntették. Horvátországon kívül Erdély is külön , koronaországot" alkotott. A deli 
határvonal mentén az akkor még török fennhatóság alatti, balkáni területekkel szembeni 
Határőrvidék közvetlen katonai igazgatás alatt állott, sőt az ettől északra fekvő megyék- 
ben - a korábbi szerb törekvéseket részben honorálva - létrehozták a Szerb Vajdaságot, 
illetve a Temesi Bánságot. 

A bécsi központosítással Magyarország népességének, beleértve a birtokos osztályo- 
kat is, döntő többsége szembenállott, és — nem alaptalanul — nemzeti elnyomást látott 
benne. Abban, hogy nagyobb arányú és rendszeresen kiújuló tömegmozgalmakra nem 
került sor, nyilván nagy része volt a törvény előtti egyenlőség deklarálásának és - főleg 
— a jobbágyfelszabadítás érvényben tartásának, még akkor is, ha ez utóbbi végrehajtása 
sok esetben nagyon is részrehajlóan, a birtokosok érdekeit kímélve történt. Az országot 
megszállva tartó császári fegyveres erő és az ugyancsak , fekete-sárga" közigazgatási 
apparátus tevékenysége széles körű ellenállást váltott ki, és gyakran történtek független- 
ségi megnyilatkozások, amelyek figyelmeztették a császárt és környezetét, hogy Magyar- 
országon továbbra sincs , minden rendben". 

A történelmi Magyarország nemzetiségei csalódtak a dinasztiában, amely nem elégi- 
tette és — egymással ütköző, a birodalmat megosztó jellegük következtében - nem Is 
elégíthette ki igényeiket. A nemzetiségek valamilyen föderatív megoldást vártak, és 
idegenkedtek az , egységes birodalom" kiépítését szolgáló intézkedésektől, a bécsi centra- 
lizmustól. 

A Magyarországon széles körben terjedő elégedetlenség az ötvenes és hatvanas évek 
fordulóján meggyőzte a dinasztiát arról, hogy módosítani kell az abszolutizmus rendsze- 
rét, hogy elkerülhetetlen bizonyos alkotmányosság bevezetése. j 

1861 tavaszán országgyűlési választások voltak. Az országgyűlés 1861 áprilisában 
Budán ülésezett. A kisebbséget Deák Ferenc, illetve a Felirati Párt, a többséget Teleki . 
László Határozati Pártja alkotta. Az előbbi kiegyezésre hajlamosabb, az utóbbi a függet- : 
lenség kérdésében radikálisabb volt; az 1848-as törvények lehetőleg csorbitatlan megór- 

zését követelte, és az Ausztriával való kapcsolatokat lényegében csak a közös uralkodó 
személyére (perszonálunió) kívánta korlátozni. A nemzetiségek zöme a Határozati Pár- 
tot támogatta. Az országgyűlés nemzetiségi bizottsága elvi nyilatkozatot fogadott el, 
amely kimondotta: , Magyarországnak minden ajkú polgárai politikai tekintetben csakis 
egy nemzetet, a magyar állam históriai fogalmának megfelelő egységes és osztatlan 
magyar nemzetet képezik. ... az országban lakó minden népek ... a magyar, szlovák, 
román, német, szerb, orosz stb. egyenjogú nemzetiségeknek tekintendők, melyek külön 
nemzetiségi igényeiket az ország politikai egységének korlátain belül az egyéni és egyesü- 
lési szabadság alapján, minden további megszorítás nélkül érvényesíthetik." 

A nemzetiségi bizottság Eötvös József által kidolgozott javaslata elvben magában 
foglalta a , nemzetiségi igények" elismerését, és ez — figyelembe véve a törvény előtti 
egyenlőség már korábban történt törvénybe iktatását — jelentős liberális vívmány volt. 
Mivel azonban , politikai tekintetben csakis egy nemzetet", azaz a magyar nemzetet 
ismerte el, csorbította a magyarországi nemzetiségek jogait és , politikai tekintetben" 
nem tartotta őket a magyarsággal egyenlő jogú nemzeteknek. Ily módon az 1861-es 
országgyűlés maga ellen hangolta a magyarországi nemzetiségeket. Miután csalódtak a 
császárban, a magyar politikai vezető rétegben is csalódniuk kellett. Ez az állapot az 
egész 1861 és 1865 közötti időszakot, a , megújított önkényuralom" éveit jellemezte. 
A centralisztikus törekvések ekkor ismét megerősödtek -— egyaránt sújtva a magyarokat 
is, és a nemzetiségeket is. 

Kossuth —- Turinból - elítélte az 1861-es országgyűlés határozatait. Meggondolandónak 
tartotta Horvátország elszakadásának kérdését, Erdélyt tekintve pedig népszavazással 
kívánta eldönteni, hogy megvalósuljon-e a Magyarországgal való unió, vagy pedig az 
autonómia érvényesítésével Erdély , társországként" kerüljön Magyarországgal kapcso- 
latba. Egyébként Kossuth elutasította mind a Felirati Párt, mind a Határozati Párt 
politikáját, és a dinasztiával való kiegyezés megkísérlése helyett a , Dunai Szövetség" 
1862 tavaszán publikált tervének megvalósítását szorgalmazta. E terv szerint a Habs- 
burg-hatalom összeomlása után a szövetségben Magyarország, továbbá Románia, Hor- . 
vátország és Szerbia kapott volna helyet; mai szóhasznalattal polgári demokratikus 
politikai rendszert megvalósítva, a nemzeti egyenjogúság alapján. A tervezet — az esetle- 
ges népszavazás eredményétől függően - az önálló Erdély részvételével 15 számolt. 

Kompromisszumos jellege miatt e koncepció minden oldalról ellenállást váltott ki. 
Egyébként is kétséges volt realizálása, mivel a Habsburg-uralom összeomlása az olaszor- 
szági csatavesztések és a Németországból való fokozatos kiszorulás után sem volt 
várható. A magyar politikai vezető réteg a tervvel szemben kiváltképp ellenségesen 
viselkedett, s az érintett többi ország kormányzata is mereven elzárkózott tőle. A realitá- 
sok az Ausztriával való kiegyezést sürgették. Az 1865. évi országgyűlésen ez a felismerés 
megerősödött, a bécsi udvar azonban még nem hajlott számottevő engedményekre. 
Ezekre csak az 1866-os osztrák—porosz-olasz háborúban elszenvedett vereség hatására 
szánta rá magát. 1867. június 8-án — képviselőházi jóváhagyás után - Ferenc Józsefet 
magyar királlyá koronázták, ugyanez év novemberében pedig a bécsi parlament is 
elfogadta a Magyarországgal való megbékélés politikáját. Az egész birodalom életében 
új korszak kezdődött, a kettős monarchia, a dualizmus időszaka. j 

A nemzetiségi kérdés a Lajtán innen is, túl is - tehát az akkori Ausztriában és . 
Magyarországon egyaránt — nagy fontosságú volt. Az idő tájt az ausztriai tartományok- 
ban a németség aránya nem érte el a 40, Magyarországon pedig a magyarságé az 
össznépesség 50 százalékát. (, Ausztria" magában foglalta az egykori Cseh Királyságot; 
a cseh népesség meghaladta az ausztriai össznépesség 30 százalékát. Ezt követték a 
galíciai lengyelek 17 százalékkal.) Magyarországon a legnagyobb nemzetiséget a romá- 
nok alkották (zömmel Erdélyben), a népesség közel 15 százalékát képviselve; a magyar- 
sággal sok szempontból sajátos kapcsolatban lévő - jobbára szétszórtan elhelyezkedő - 
németek a lakosság 11 százalékát, a szlovákok 10, a horvátok 9, a szerbek 5 és fél 

százalékát tették ki. (Ezek a számok Magyarország és a társország, Horvátország 
együttes adatai.) 1900-ban Horvátország nélkül a lakosságnak több mint 51 százaléka 
volt magyar. A következő évtizedekben a magyarság száma - néhány százalékkal még 
növekedve — Magyarország és Horvátország együttes területén i5s meghaladta az immár 
21 milliós népesség felét. Mindez nem változtat azon a tényen, hogy a történelmi 
Magyarország a századfordulón soknemzetiségű ország volt. 

Ami a Bécshez kapcsolódó tartományokat illeti, a tucatnyi nemzetiségről az 1867-es 
törvények - az 1848-as kremsieri alkotmánytervezetre visszavezethető - intézkedései 
szólnak, a kor viszonyait figyelembe véve, progressziv jelleggel. , Az állam összes néptör- 
zsei egyenlő jogúak, és minden néptörzsnek megvan a maga elidegeníthetetlen joga 
nemzetisége és nyelve megtartására és ápolására" - hangsúlyozza a törvény. , Az ország- 
ban használt összes nyelvek egyenjogúságát az iskola, a hivatalok és a közélet terén az 
állam elismeri. Azokban a tartományokban, amelyekben több néptörzs lakik, a nyilvá- 
nos oktatási intézményeket úgy kell berendezni, hogy minden néptörzs a képzést a maga 
nyelvén kapja meg anélkül, hogy egy második országos nyelv megtanulására kényszerit- 
tetnék." ; 

Az 1867-es ausztriai törvények sem ismerték el azonban a nemzetiségeket önrendelke- 
zésre jogosult politikai nemzeteknek, és nem írták elő nemzetiségi-területi autonómiák 
létesítését sem. A törvényeket egyébként 15 sok esetben fogyatékosan hajtották végre, és 
azok a , Lajtán innen" nem változtattak az osztrák-németek politikai hegemón szerepén. 
A német elem a Reichsratti (parlamenti) választások során is előnyösebb helyzetben volt 
a többieknél. Igy maradt ez az 1907-es nagy választójogi reform után is, amikor a lakosság 
36 százalékát alkotó németeké volt a parlamenti mandátumok több mint 57 százaléka. 


900... 


A tőkés gazdasági fejlődést meggyorsító, politikai konszolidációt és bizonyos alkotmá- 
nyosságot teremtő 1867-es kiegyezés biztosította Magyarország területi egységét és 
elvileg politikai szuverenitását ís. A tapasztalatok alapján a bécsi politikai vezetés úgy 
vélte, hogy ,a nagy és egységes Ausztria" megvalósíthatatlan, ennek tudatában maga is 
ösztönözte a kiegyezési tárgyalásokat, és — bár nem nagy lelkesedéssel — elfogadta azok 
eredményét. Deák és munkatársai meg voltak elégedve; a további fejlődés kiindulópont- 
jának tekintették a történteket. Az Ausztriával való kapcsolatok megszüntetésére maguk 
sem törekedtek, abból kiindulva, hogy a független. egyedülálló Magyarország hamaro- 
san erős hódítók martalékává válhat. Az Ausztriával való kapcsolatok fenntartása 
érdekében tehát hozzájárultak a nemzeti szuverenitás bizonyos korlátozásához, a , közös 
ügyek" (külpolitika, a közös hadügy és részben a pénzügy) elfogadásához. Továbbra is 
érvényben maradt a közös vámterület; Magyarországot az ausztriai tartományoktól nem 
választották el vámhatárok. Ez lehetővé tette a kötetlen áru- és személyforgalmat. a 
mezőgazdasági termékek szabad kivitelét; a fejlődő magyar ipar azonban nem részesül- 
hetett vámvédelemben. A magyarországi ipar fejlődésében ezért számos egyenetlenseég 
mutatkozott. 

A dualizmus a magyar igényeket nem elégitette ki teljesen. A , közös ügyek" szövevé- 
nyes kapcsolatrendszert teremtettek. A meglehetősen nagy hatáskörű közös uralkodó 
elsősorban Bécset tekintette székvárosának, a közös hadsereg német vezénylésű volt, a 
diplomáciai kar zömmel császári, s az országnak - a gazdasági közösség miatt — a külön 
nemzeti bankot is nélkülöznie kellett. Gazdaságilag a két birodalomrész közül kétségkí- 
vül az ausztriai volt a fejlettebb, és ez az élet sok területén megnyilvánult — a magyarság 
rovására. Igaz, az Osztrák-Magyar Monarchia , közös ügyeiben" is érvényesült a ma- 
gyar fél befolyása, ennek mértékét azonban a közvélemény jelentős része nem tartotta 
kielégítőnek. A kiegyezést sokan - Deak Ferenc szándékainak megfelelően - csak kezdet- 
nek tekintették, és állandóan hangoztatták 1867 , továbbfejlesztésének" igényét. Hangot 

kapott e vélemény magának Deáknak a pártjában is, illetve — 1875-től — a Szabadelvű 
Pártban, de leginkább a nagy és heterogén ellenzéki erőben, a Függetlenségi Pártban, 
amelynek balszárnya különösen élesen bírálta a kiegyezést. Mindazonáltal 1867 megfe- 
lelt a magyar birtokos osztályok, elsősorban a nagybirtokosok és a kialakuló nagybur- 
zsoázia érdekeinek, amelyek a gazdasági, társadalmi és politikai élet minden területén 
erőteljesen érvényesültek. A gazdasági fejlődés és a liberalizálódó politikai viszonyok az 
1867-es politikai iránynak bizonyos társadalmi bázist teremtettek, bár a széles népréte- 
gek (főleg a magyarság) jelentős része , 48-as" maradt. 


Míg a , magyar kérdés" - legalábbis átmenetileg — megoldott volt, addig a nemzetisé- 
gek ügye továbbra is gondot okozott. A dinasztia is szorgalmazta e probléma rendezését. 
Reálisabbnak látta a kiegyezést a magyarsággal, mint a nagyon is széttagolt nemzetisé- 
gekkel, de törekedett arra, hogy valamelyest javuljon a nemzetiségiek helyzete is. Szüksé- 
gessé vált tehát egy új nemzetiségi törvény életbe lépése. 

Míg az 1867-es ausztriai , alaptörvény" előzményei 1848-ra nyúltak vissza, addig az 
1868-as magyarországi nemzetiségi törvény őse az 1849-es hasonló jellegű jogalkotás, 
illetőleg az 1861-es országgyűlés nemzetiségi bizottságának törvényjavaslata volt. Az 
1868-as, Eötvös-féle magyar nemzetiségi törvény — mint említettük — fenntartotta az 
egységes , magyar politikai nemzet" elvét, nem ismerte el a kollektív nemzetiségi jogokat, 
az állampolgárok egyenjogúságát mondotta ki, , bármely nemzetiséghez tartozzanak is". 
A magyar nyelvet , az állam hivatalos nyelve"-ként határozta meg. Mindezt a nemzetisé- 
gek sérelmesnek tartották. Ám a törvény az anyanyelv(ek) használatához példásan széles 
körü lehetőségeket nyújtott. Lehetővé tette a nemzetiségek számára, hogy kiterjedt 
iskolahálózatot létesítsenek, kulturális intézményeket alakítsanak és kimondotta: a nem- 
zetiség nem akadálya bármely hivatal vagy méltóság betöltésének. , Sőt inkább az 
államkormány gondoskodni fog, hogy az országos bírói és közigazgatási hivatalokra, s 
különösen a főispánságokra, a különböző nemzetiségekből a szükséges nyelveken tökéle- 
tesen jártas s másként is alkalmas személyek a lehetőségig alkalmaztassanak." 

A nemzetiségi törvényt követte a , társországgal", Horvátországgal kötött, a feleket 
egyelőre — ha nem is maradéktalanul - kielégítő megegyezés, amely leszögezte: Magyar- 
ország és Horvátország , egy és ugyanazon állami közösséget" alkot. Az államközösség- 
ben Horvátország , külön territóriummal bíró nemzet, s belügyeire nézve saját törvény- 
hozással és kormányzattal bír". 

Az 1867-es, 1868-as törvények nem egy vonatkozásban erős ellenállást váltottak ki. 
Már az előkészületek során, 1867 elején az országgyűlés román és szerb képviselői 
törvényjavaslatot terjesztettek elő, mely szerint , a magyarok, románok, szerbek, szlová- 
kok, oroszok [azaz kárpátukránok - E. T.] és németek egyenjogú országos nemzetnek 
ismertetnek el, amelyek számára a nemzetiség és nyelv politikai egyenjogúsága az állam 
területi épségének és politikai egységének korlátai közt alaptörvényileg biztosíttatik". 
A megyehatároknak nemzetiségi szempontból történő kiigazítását kívánták, azzal, hogy 
valósítsák meg egyúttal a politikai önkormányzatot is. A megyékben a többség nyelve 
legyen a hivatalos nyelv, a legnagyobb kisebbségé pedig a második hivatalos nyelv. 
Elismerték, hogy a törvényhozás és a központi hatóságok hivatalos nyelve a magyar kell 
hogy legyen. Ezen kívül szorgalmazták azt is, hogy a nemzetiségi tanulók az elemi 
iskolától az egyetemekig saját nyelvükön folytathassák tanulmányaikat, és időnként a 
nemzetiségiek közös problémák megvitatására országos kongresszusokat hívhassanak 
egybe. A lényeg az, hogy nem érték be az 1868-as törvénybe foglalt jogokkal, hanem a 
nemzetiségeknek mint kollektív jogi személyeknek az elismerését kívánták. 

A , hat országos nemzetnek" ezek az indokolt követelései a dualizmus korában több- 
ször is felvetődtek. A magyar politikai vezető körök (kormánypártiak és ellenzékiek) 
azonban — mint az 1868-as nemzetiségi törvény is bizonyítja — élesen ellenezték a kollektív 
nemzeti jogok elismerését és a továbbiakban is kitartottak az , egységes magyar politikai 

nemzet", azaz a magyar szupremácia kétségkívül nacionalista meggondolásokból fakadó 
elve mellett. 

A feszültségek egy részét minden bizonnyal le lehetett volna vezetni, ha a nemzetiségi 

törvényt a gyakorlatban következetesen alkalmazzák. Ez azonban nem történt meg. 
A középszintű hivatalok, a törvényhatóságok több helyütt szabotálták a törvény cikke- 
lyeinek érvényesítését, fellebbezésre pedig alig volt lehetőség. Így a liberális jogalkotás 
pozitív vonatkozásai csak korlátozottan érvényesülhettek. Ezen túlmenően: nemzetiségi 
egyesületek pl. megalakulhattak ugyan, nem fejthettek ki azonban politikai tevékenysé- 
get. A nemzetiségek hangja a parlamentben sem érvényesülhetett kellőképpen. A lakos- 
ság csak 5-6 százalékának volt választói joga, a választások nem voltak titkosak, és 
erősen manipulálhatták őket. Nemzetiségi képviselők csak kis számban kerültek be a 
parlamentbe; a lakosság lélekszámára való tekintettel sokkalta több hely illette volna 
meg őket. 
; A Szabadelvű Párt élén Tisza Kálmán miniszterelnök (1875-1890) és utódai a , magyar 
nemzetállam" elvét nemcsak vallották, hanem a lehető legmerevebben értelmezték. 
Minden nemzetiségi törekvéstől veszélyeztetve érezték magukat, s a nemzetiségeket külön- 
böző retorziókkal fenyegették. A kormány nemcsak a politikai jellegű nemzetiségi egyesü- 
letek tevékenységét nyomta el. 1875 végén a magyarországi szlovákok Turócszentmárton- 
ban működő közművelődési egyletét is feloszlatták. A szlovák nemzetiséggel szembeni, 
nagy vihart kavart fellépés az ún. pánszlávizmus elleni küzdelem jegyében történt, jóllehet 
a magyarországi szlovákoknak vajmi kevés közük volt a cári Oroszország által táplált 
eszméhez, amely az összes szlávoknak a cári uralom alatti egyesítését célozta. Fellépett 
a kormány azok ellen a köztisztviselők ellen is, akik részt vettek a nemzetiségi mozgal- 
makban vagy akárcsak rokonszenveztek azokkal. A tisztviselői kar összetétele egyébként 
egyáltalán nem állt arányban az ország nemzetiségi megoszlásával. A századfordulón az 
állami tisztviselők 87, a megyeiek 90, a városiak 80, a bírák és ügyészek 90 százaléka 
magyar volt, az oktatásügyben ez az arány 63, az egészségügyben 60 százalék. 

A nemzéetiségi politikusok a sérelmes helyzet ellen hevesen, bár eredménytelenül tilta- 
koztak. Úgy vélték, választójogi reformra vagy éppenséggel általános választójogra van 
szükség ahhoz, hogy hatékonyabban képviselhessék a nemzetiségi tömegek érdekeit. 
Ebbeli törekvésük közelítette őket a Függetlenségi Párt balszárnyához, amely már 1867 
óta hirdette az általános választójog követelését. 

Kihatott a nemzetiségekre a tőkés ipari fejlődés egyenetlensége is. Aránytalanság 
mutatkozott a városi lakosság körében is. Ez sok helyütt - még a kifejezetten nemzetiségi 
területeken is — az oda települt közigazgatás, oktatási-egészségügyi intézmények, ipar és 
kereskedelem révén zömmel magyar és német volt. A nemzetiségek birtokos osztálya 
anyagi, kulturális és politikai érdekei folytán nagyrészt a domináló magyar földbirtokos- 
ságba, illetve dzsentrirétegbe asszimilálódott. A földbirtok nagy része magyar birtokosok 
kezében volt. Ily módon gyakori volt a magyar város, nemzetiségi vidék, illetve magyar 
földbirtokos, magyar hatóság és nemzetiség paraszt képlete. (A későbbiekben, a Tria- 
nonban Romániának ítélt területen a 100 holdon felüli földbirtokoknak 60, az 1000 
holdon felülieknek 86 százaléka volt magyar birtokosok kezén.) 

A nemzetiségek helyzete azonban a korábbihoz képest ekkor számos tekintetben 
javult. Nem háborgatták őket birtokukban, életfeltételeik, művelődési körülményeik 
javultak. A korábban itt is ismert és az Osztrák-Magyar Monarchia határain kívül még 
a századfordulón is előforduló véres és tömeges atrocitások a politikai konszolidáció 
folyamatában megszűntek. A nemzetiségi etnikumok erőszakos megbontásának gondo- 
lata nem merült fel, mészárlásokra, pogromokra, merényletsorozatokra stb. nem került 
SOT. . 
Az Osztrák-Magyar Monarchia nem volt önkényuralmi állam, de nem volt polgári 
demokrácia sem. (Elég, ha a végrehajtó hatalom kiterjedt jogkörére, a szűk választójogra 
stb. gondolunk.) Az államhatalom azonban nem fogta át a gazdasági, politikai és 

társadalmi élet minden szféráját, és ez további lehetőségeket adott a nemzetiségieknek 
is. Sok gazdasági, kulturális nemzetiségi egylet működött, több könyvtárat s — egyházi 
segédlettel — hitbuzgalmi egyesületet alapítottak. (A szerb és a román ortodox egyház 
önkormányzatát egyébként a nemzetiségi törvény biztosította.) Kiterjedt volt a sajtóhá- 
lózat is, habár méretei nem álltak arányban a nemzetiségek számbeli súlyával. (1890-ben 
kb. 500 magyar nyelvű újság és folyóirat mellett 102 német, 15 román, 14 szerb-horvát, 
13 szlovák és 2 kárpátukrán lap jelent meg Magyarországon -— közülük nem egy napilap 

is.) j 

A nemzetiségek kulturális helyzete mindazonáltal — a már említett, egyenlőtlen tőkés 
fejlődés hatására is — rosszabb volt, mint a magyaroké és a németeké, de javuló tenden- 
ciát mutatott. (1890-ben a magyarok 54, a németek több mint 63, a románok 14, a 
kárpát-ukránok közel 10, a horvátok több mint 42 százaléka tudott írni és olvasni.) 
A magyarországi nemzetiségek is részesei voltak — ha nem is az őket megillető mér- 
tékben - annak a nagy kulturális előrehaladásnak, amely a dualizmus időszakában 
lezajlott. 

Ami a politikai és társadalmi életet illeti: a 19. század utolsó harmadában a monarchia 
sok szempontból liberálisabb volt, mint a századelő időszakában, amikor a nemzeti- 
nemzetiségi ellentétek kiéleződtek. Ez a helyzet Tisza Kálmán miniszterelnöksége alatt 
ugyan már megváltozott, de a tolerancia elemei továbbra is fellelhetőek voltak a politiká- 
ban. Ehhez az is hozzájárult, hogy a nemzetiségi jogokért küzdő nemzetiségi értelmiség 
viszonylag gyors növekedése és a nemzetiségi burzsoázia megerősödése a századfordulón 
jelentősen előrehaladt. (Az ország politikai és társadalmi életében fontos szerepet betöltő 
egyházak is általábam nemzetiségi türelemre intettek, s nemegyszer szembekerültek a 
magyar közvéleményre erőteljesen ható nacionalizmussal.) 

A magyar közéletnek voltak olyan kimagasló alakjai, akik felkarolták a nemzetiségek 
ügyét. A Függetlenségi Párthoz tartozó Mocsáry Lajos pl. — az ország soknemzetiségű 
jellegét hangsúlyozva — nem tartotta kielégítőnek az 1868-as nemzetiségi törvényt, meg- 
sértése ellen pedig határozottan fellépett. Szót emelt az erőszakos asszimilálódást célzó 
törekvésekkel szemben, olyan erőteljesen, hogy saját pártjából is kiszorult. (1888-ban a 
karánsebesi választókerület román választói küldték az országgyűlésbe.) 

Több szempontból Mocsáryékhoz hasonló nézeteket vallott a kiegyezés egyik megal- 
kotója, az 1867 utáni évek magyar politikájának vezéralakja, Deák Ferenc is. , Ha mi 
a nemzetiségieket megnyerni akarjuk, ennek nem az az útja, hogy őket mindenáron 
magyarosítsuk, hanem az, hogy velük a magyar viszonyokat megkedveltessük" — mondta 
1872-ben a képviselőházban. Tisza Kálmán kevésbé volt liberális Deáknál, de a magyar 
közéletben mind hevesebbé váló nacionalizmus még őt is — aki számos nacionalista 
intézkedést kezdeményezett — aggodalommal töltötte el. A képviselőházban 1883-ban 
kijelentette: , Nem voltam és nem leszek az erőszakos magyarosításnak híve soha, mert 
meggyőződésem, hogy a nemzetiséget vagy nyelvet erőszakkal terjeszteni nem lehet." 

A magyarországi nemzetiségek 1867 után kialakuló (parlamenti) pártjainak vezetői 
megyei-területi autonómiát kívántak, de nem követelték az elszakadást Magyarország- 
tól. Sőt voltak közülük többen (például a szerb Svetozar Miletié, a szlovák Ján Palárik 
stb.), akik a magyarokkal való együttműködést szorgalmazták. A románok helyzete és 
politikája sok szempontból más volt. Már az 1868 májusában megtartott balázsfalvi 
gyűlésen szorgalmazták Erdély autonómiáját. Nem látván lehetőséget követelésük meg- 
valósítására, 1869-ben passzivitásba vonultak, és nem vettek részt az országgyűlési 
választásokon. (Más nemzetiségi erők csak később követték őket.) A kelet-magyarorszá- 
gi, tehát nem a tulajdonképpeni Erdélyhez tartozó románok Saguna érsek vezetésével 
viszont elfogadták a kiegyezést, elvben nem utasították el az Erdéllyel való uniót, és 
aktívan részt vettek a politikai életben. A 19. század utolsó harmadában kiépülő és 
megerősödő román királyság csakhamar kapcsolatba lépett a magyarországi román 
vezetőkkel. 1883-ban Románia csatlakozott Németország, Olaszország és az Osztrák- 

Magyar Monarchia hármas szövetségéhez, és ez mérséklőleg hatott a magyarországi 
románokkal kapcsolatos politikájára. 

A nyolcvanas években mindhárom (szerb, román, szlovák) nemzetiségi mozgalom, 
illetve a különböző parlamenti nemzeti pártok passzivitása nemcsak parlamenti munká- 
juk megszűnésében jutott kifejezésre, hanem az erőgyűjtés megnyilvánulása is volt. 
A Román Nemzeti Párt 1892-ben közvetlenül az uralkodóhoz nyújtott be memorandu- 
mot, és ebben kifejezte, hogy nem ismeri el a kiegyezést, és számot adott a magyar állam 
román polgárainak nemzeti sérelmeiről. Ezt követően a memorandum szerzőjét, Aurel 
Popovicit perbe fogták, négyévi államfogházra ítélték. s a Román Nemzeti Pártot betil- 
tották. A magyar politika mind türelmetlenebbé vált, föként a Bánffy-kormány idősza- 
kában (1895-1899). Bánffy Dezső A magyar nemzetiségi politika című, 1902-ben megje- 
lent könyvében nyiltan kimondta: a szerinte túlságosan messzemenő jogokat biztosító 
1868-as törvény alkalmazásában az egységes magyar nemzet érdekében , mérsékletet kell 
tanúsítanunk" s hogy voltaképpen csak kétféle embert szabad ismernünk az országban, 
, magyart és magyarrá teendőt". Es ha később be is következett bizonyos enyhülés a 
kormányzatok nemzetiségi politikájában, a nemzetiségek helyzete 1867-hez viszonyítva 
romlott. Ez időben egybeesett a dualizmus válságának mindinkább megmutatkozó 
jeleivel, azzal, hogy mind Ausztriában, mind pedig Magyarországon a politikai vezető 
körök jelentős része 1867 felülvizsgálatát követelte. 

Magyarorszagon a politikai közvélemény jelentős része — a három évtized leforgása 
alatti eredményeket látva — abban az illúzióban ringatta magát, hogy lehetséges egy, 
Ausztriától az eddigieknél , függetlenebb" (perszonálunió) vagy legalábbis gazdaságilag 
önállóbb (azaz külön vámhatárokkal rendelkező) Magyarország létrehozása, amelynek 
nemzetiségei majd gyorsan előrehaladnak a , megmagyarosodás" útján. Ez volt a , har- 
mincmillió magyar" nacionalista ábrándja, amely voltaképpen az 1868-as nemzetiségi 
törvény hatalytalanítását is magában foglalta, minthogy az. úgymond, , túl sok enged- 
ményt tett a nemzetiségeknek". Ez az illúzió — amelyhez elsősorban a magyar földbirto- 
kosok és a mindinkább megerősödő tőkések jelentős retegeinek, a hivatalnoki karnak 
és általában a , középrétegeknek" anyagi-politikai érdekei füződtek - az 1896-os, a 
honfoglalás ezredik évfordulójával kapcsolatos országos ünnepségek során látványosan 
megmutatkozott. 


900... 


A munkásosztállyal kapcsolatban fel kell hívnunk a figyelmet arra, hogy a soknemzetisé- 
gű ország ipari proletariátusa maga is soknemzetiségű volt. A szervezkedés szempontjá- 
ból döntő szakmunkásság többsége - részben az 1867 utáni bevándorlások miatt — a 
hatvanas évek végén még német, a századvégen már magyar. Jelentős volt az ipari 
munkásság soraiban a szlovák elem (16 százalék). 1910-ben részben a természetes asszi- 
miláció, részben a magyar parasztság soraiból való utánpótlás következtében az ipari 
munkásság 63 százaléka magyar, 15 és fél százaléka német, 10 százalék szlovák és 
5 százalék román. (A bányászoknál már más adatokat találunk: 45, 15, 14 és 20 száza- 
lék.) Az arányok szakmák szerint változnak: így a nyomdaiparban 85 százalék, a vas- 
és gépiparban a munkások 77 százaléka magyar. 

Az ország legnagyobb iparvidéke a főváros és környéke, az ipari termelés mintegy 
30 százalékával. Ezt követi a nyugat-szlovákiai, majd a Temesvár-Resica környéki ipari 
zóna. Fejlődöben volt - jórészt teljesen a magyar lakosságú területeken - Miskolc, Győr 
és Pécs ipari-bányászati körzete. (A kisipar - a nagyipari fejlődés mellett is -— országszerte 
erősen tartotta állásait.) A munkásságon belüli kisebb nemzeti (magyar-német) súrlódá- 
sokról tudunk (19. század utolsó harmada), de komolyabb ellentétekről nem. 

Ismeretes, hogy a korabeli egyetlen magyarországi munkáspárt, a jelentékeny részben 
szakmunkásokat tömörítő, a szakszervezetekkel összeforrott Magyarországi Szociálde- 

mokrata Párt (MSZDP) megalakulásának folyamata az Általános Munkásegylet létre- 
jöttével tulajdonképpen már 1868-ban elkezdődött. E párt már ebben az időszakban 
körvonalazta és -— a századvégen — megfogalmazta a nemzeti-nemzetiségi kérdéssel 
kapcsolatos álláspontját, amely az első világháború kitörését megelőző évekig alig 
változott. Ez az álláspont röviden a következőkben foglalható össze: az 1867-1868-as . 
törvények a nemzeti-nemzetiségi kérdést belátható távra viszonylag elfogadhatóan meg- 
oldották; őrködni kell ezek betartásán, szembe kell szállni mindenfajta nemzeti előítélet- 
tel, elnyomással, sovinizmussal; az , egységes magyar politikai nemzet" fogalmát a 
szociáldemokraták nem bolygatták, hallgatólagosan napirendre tértek felette. Az 
. MSZDP 1890-es Elvi Nyilatkozata sem foglalkozik részletesen a nemzetiségi kérdéssel, 
de kimondja: , Magyarország szociáldemokrata munkáspártja nemzetközi párt, amely 
a nemzetek, a születés és a birtok előjogait nem ismeri el, kinyilatkoztatja, hogy a 
kizsákmányolás elleni harcnak nemzetközinek kell lennie, mint amilyen maga a kizsák- 
mányolás." j : 

Az 1903-as pártprogram a hazai viszonyokról szólva , az országban élő minden nemzet 
teljes egyenjogúsítását" követeli. Az MSZDP a szociális kérdés primátusát vallotta, a 
nemzetiségi problémát ennek rendelte alá, a kezdeti időszakban elméletileg is alig foglal- 
kozott vele; múlékony jelenségnek tekintette, hasonlóan a kor európai szociáldemokrá- — 
ciájához. Ugy vélte, hogy a kapitalizmus letűntével a nemzeti-nemzetiségi problémák 
mintegy automatikusan megoldódnak. Az MSZDP az ország, illetve az Osztrák-Magyar 
Monarchia területi integritását nem kívánta felszámolni. A bécsi vezető körök hódító 
törekvéseit és ezek magyar támogatását (pl. az 1878-as boszniai okkupáció kapcsán) 
elítélte, de gazdasági és politikai érdeknek tekintette a nagy államközösség fenntartását 
a munkásság szempontjából is. Álláspontja szerint a dunai monarchia felbomlása gazda- 
sági visszaeséssel és vagy tucatnyi nemzet egymással ütköző nacionalizmusának fellángo- 
lásával járna. (Frankel Leó egyébként 1877-ben felvetette, hogy a birodalmat , szabad 
népek szabad szövetségeként", demokratizált formában kellene megőrizni.) A nemzeti- 
ségek területi autonómiaköveteléseivel az MSZDP alig foglalkozott. A II. Internacionálé 
1896-os (londoni) kongresszusának határozatát a nemzetiségek önrendelkezési jogáról 
a párt természetesen ismerte és mérvadónak tartotta, de úgy vélte — ekkor még több-keve- 
sebb joggal -, hogy a magyarországi nemzetiségek maguk sem akarnak az országtól 
elszakadni. 

Az MSZDP nem vette át az ausztriai szociáldemokraták századvégi (ausztromarxista) 
brünni programját, amely kulturális autonómia, illetve szövetségi állam létrehozása által 
kivánta Ausztria nemzetiségi problémáit megoldani. A szociáldemokrata mozgalom 
föderalizálását, a szeparatizmust az MSZDP elvetette: nem volt vonzó számára az a 
gyakorlat, amely Ausztria szociáldemokrata pártját lényegében különböző nemzetiségi 
szociáldemokrata pártok laza együttesévé tette. A századelőn (1904, 1906) létrejöttek 
ugyan az MSZDP nemzetiségi bizottságai, ezek azonban lényegében a központi pártve- 
zetőség irányításával működtek. I 

Az MSZDP nem rokonszenvezett a Magyarországon létező különböző (nemzetiségi) 
pártokkal; ugyanolyan nacionalistáknak tekintette őket, mint a hagyományos magyar 
politikai pártokat. A magyar szociáldemokrácia a maga , szövetségi politikáját" — az 
1905-1906-os intermezzótól eltekintve — a Függetlenségi Párttal, illetve a függetlenségi 
balszárnnyal való bizonyos fokú együttműködés révén kívánta kialakítani. A nemzetiségi 
pártokat azért sem tekintette politikai partnereknek, mert attól is tartott, hogy a hozzá- 
juk való esetleges közeledés, sőt akár ennek megkísérlése is mintegy kompromittálná az 
MSZDP-t a magyar közéletben. 

Az MSZDP-től 1900-ban elváló, a Mezőfi Vilmos által vezetett, először munkásbázis- 
ra, majd később mindinkább közép- és kisbirtokos parasztokra támaszkodó , Ujjászerve- 
zett Szociáldemokrata Párt" nyiltan deklarálta a , magyar állameszmét". S bár fellépett 
a sovinizmus ellen, politikájába bizonyos nacionalista elemek vegyültek. (Ez, sajátos 


74 MÚLTUNK TAPASZTALATAI BÓL 


módon, nem akadályozta a pártot abban, hogy a nemzetiségek körében széles körű 
szervezőmunkát fejtsen ki.) A Várkonyi István vezette Független Szocialista Párt, amely 
még 1897-ben szakadt el az MSZDP-től, a szegényparasztság helyzetének javítására 
koncentrált, s a nemzeti kérdésben internacionalista elveket vallott. A nemzetiségek 
körében kifejtett szociáldemokrata (valamint mezőfista és várkonyista) agitációt és 
szervezkedést nem egy esetben a hatóságok karhatalmi erőkkel kívánták megakadályoz- 
ni. Az áldozatok között - a magyarokon kívül - voltak román, szerb, szlovák és német 
mezőgazdasági munkások és szegényparasztok is. 


9060... 


A 20. század elején — a gazdasági fejlődés velejárójaként - a nemzetiségi burzsoázia 
jelentékenyen erősödött, az értelmiség tábora is népessé vált, miközben a nemzetiségek 
állampolgári jogai kevésbé érvényesültek, mint a dualizmus első évtizedeiben. Ezt mutat- 
ta a nemzetiségi iskolák számának csökkenése, az anyanyelv használatának korlátozása 
stb. Parlamenti képviseletük továbbra is gyenge volt. Az 1906-os választásokon is, 
amikor a legjobb eredményt érték el, a 413 mandátumból csak 25-öt nyertek el a 
nemzetiségiek, részben a választókerületek határainak részrehajló megállapítása miatt. 
A kivándorlás kényszere is elsősorban a nemzetiségieket — mindenekelőtt a szlovákokat — 
sújtotta. 

A különböző nemzetiségi pártok a századelőn polgári demokratikus jelleggel (általá- 
nos titkos választójog, egyesülési és gyülekezési szabadság stb.) adtak hangot követelé- 
seiknek. A nemzetiségiek azonban még most sem hirdették meg az elszakadást: ekkor 
még a monarchián belül igyekeztek követeléseiket érvényesíteni. A vezető gárda soraiba 
számos új ember került (így a szlovákoknál Milan Hodfa, a románoknál Vasile Goldis, 
Octavian Goga, megerősödött a Jasa Tomié vezette Szerb Radikális Párt, 1908-ban 
megalakult a Szerb Demokrata Párt). Horvátországban is nőtt a dualizmus ellenzéke. 
A század első éveiben létrejött a Haladó Párt, amely 1906-tól Horvát Népi Haladó Párt 
néven működött. Már évekkel előbb, 1894-ben létrejött az osztrák és a magyar szociálde- 
mokráciával rendszeres kapcsolatot tartó Horvátországi Szociáldemokrata Párt. 

1905 januárjában Magyarországon választásokat tartottak, amelyen a Szabadelvű 
Párt vereséget szenvedett és az ellenzéki koalíció (amelynek legjelentősebb ereje a megle- 
hetősen vegyes Függetlenségi Párt volt) többséget szerzett. A Szabadelvű Párt kudarca 
jelezte, hogy a közvélemény zöme elégedetlen a dualizmus rendszerével és azt a magyar 
politikai vezető réteg függetlenségi törekvéseivel összhangban kívánja átalakítani (önálló 
vámterület, a hadsereg reformja stb.). A továbbiakban nagyarányú tömegmozgalmak 
bontakoztak ki. Ebben jelentős része volt a polgári ellenzéknek, de a szociáldemokrata 
párt által vezetett — az orosz forradalom által is ösztönzött - munkásságnak is. Az 
uralkodó a választási eredményt semmibe véve Fejérváry Géza testőrtábornok elnökleté- 
vel hivatalnhokkormányt (, darabontkormány") nevezett ki, amelyet az ellenzék törvény- 
telennek minősített. A politikai válság megosztotta a közvéleményt. A többség az ellenzé- 
ki koalíciót támogatta, az MSZDP azonban, bízva annak viszonylag széles körű reform- 
programjában, mindenekelőtt az általános választójog ígéretében, a kormányt támogat- 
ta. Végül, miután a kormány helyzete tarthatatlanná vált, 1906 tavaszán -— Wekerle 
Sándor vezetésével — a mérsékelt ellenzék, illetve a Függetlenségi Párt részvételével új 
kormány alakult. 

Nem feladatunk a kormányra került — Ady és fegyvertársai által is élesen bírált - 
koalíció általános politikájának elemzése. Nem foglalkozunk tevékenységének néhány 
pozitív elemével, mint ahogy az MSZDP és a szakszervezetek elleni éles támadásával 
sem. Az azonban biztos, hogy az 1906 és 1910 közötti, viszonylag rövid ideig tartó 
kormányzata elmérgesítette a nemzetiségiekhez fűződő viszonyt. A kormány új naciona- 
lista intézkedéseket kezdeményezett. Az 1907. évi oktatásügyi törvények — bár számos 

modernizáló rendelkezést tartalmaztak — a magyarsághoz való asszimilációt is erőltették. 

A nemzetiségi iskolák számát majd felére csökkentették: közel 40 százalékról 20 száza- 

kkra, a nemzetiségi pedagógusok ellen gyakran indítottak fegyelmi vizsgálatokat, a 

magyar államnyelv tanításának ütemét erőltetetten felgyorsították és így tovább. 

A korábbiaknál gyakoribbakká váltak a csendőrség nemzetiségellenes akciói. 1907 
folyamán mind románok, mind pedig szlovákok lakta területeken dördültek el halálos 
áldozatokat is követelő, a hazai progresszióban és a külföldi közvéleményben méltán 
felháborodást keltő csendőrsortüzek. A koalíció hozzájárult a Szerbiával való gazdasági- 
politikai ellentétek kiélezéséhez, és egyetértett azzal, hogy a már 1878-ban megszállt 
Boszniát és Hercegovinát beolvasszák a kettős birodalomba. A magyarságra nézve is 
súlyos következményei voltak az állandóan hangoztatott, a kormány által is ösztönzött 
soviniszta frázisoknak, a köz- és társadalmi életet átható értelmetlen, duhaj magyarko- 
dásnak. Mindez ugyanis erősen módosította a magyarokról Európa-szerte kialakított, 
1867 után még viszonylag kedvező képet, és elősegítette a nemzetiségiek körében is a 
nacionalista érvelést, amely már nemcsak a magyar politikai vezetőréteget, hanem — mint 
erre Szabó Ervin is figyelmeztetett — az egész magyar népet vette, ugyancsak a soviniszta 
demagógia eszközeivel, célba. Felerősödtek továbbá azok a nemzetiségi törekvések is, 
SAR már - ha többnyire nem is nyíltan - a Magyarországból való kiválás útjait 

eresték. 

A koalíció fokozatosan elvesztette a közvélemény támogatását, miközben az uralkodó 

izalmát sem sikerült megnyernie. Ez a kormány válságához, illetve bukásához vezetett 

(1909-1910). Egyúttal a Függetlenségi Párton belül kialakult egy később el is különülő 

balszárny — Justh Gyula, majd Károlyi Mihály vezetésével -, amely a későbbiekben a 

korabeli magyar progresszió egyik alkotóelemévé, a szociáldemokraták és a polgári 

radikálisok szövetségesévé vált. 

1910-től kezdődően a Tisza István által vezetett — részben a korábbi, immár felbomlott 
Szabadelvű Párt tagjaira épülő — Nemzeti Munkapárt volt kormányon. Az 1910 júniusá- 
ban megtartott választásokon a Munkapárt 258, a Kossuth Ferenc-féle függetlenségiek 
55, a Justh-pártiak 44, a párton kívüli függetlenségiek 11, a mérsékelt , 67-es" ellenzékiek 
21, a (katolikus) néppártiak 13, a demokrata pártiak 2, a gazdapártiak 3, a keresztény- 
szocialisták 1] és a nemzetiségiek -— Horvátország a magyar parlamentben is jelenlévő 
képviseletén kívül — mindössze 8 (!) mandátumot kaptak. 

A Munkapárt kormányra kerülésével megsokasodtak az égető szociális és nemzetiségi 
problémák. Egyenes következménye volt ez annak, hogy az ország ezekben az években 
Is előrehaladt a gazdasági-ipari fejlődés útján. Mind a társadalmi mozgalmakban 
(MSZDP), mind a nemzetiségi mozgalmakban, a nemzetiségi burzsoázia köreiben (a 
különböző nemzetiségi pártokban) felerősödtek azok a hangok, amelyek az ország 
polgári demokratikus átalakítását szorgalmazták. Egyúttal a dinasztia részéről is mutat- 

koztak erősen ellentmondásos politikai reformtörekvések. (Ezek kapcsán Ferenc Ferdi- 
nánd trónörökös és köre dualizmusellenes föderalisztikus elképzeléseket is fontolgatott.) 
Tisza és környezete azonban makacsul ragaszkodott az 1867-ben létrejött politikai 
rendszer változatlan fenntartásához. 

A koalíció bukása után enyhült a nemzetiségekre nehezedő nyomás, alapvető változás 
azonban nem következett be: az 1868-as nemzetiségi törvény a maga teljességében még 
mindig nem vált valóra. A nemzetiségiek ugyan befolyást szereztek a gazdasági életben 
(a bank- és a hitelrendszerben), de még mindig alárendelt helyzetben voltak. Kapcsola- 
taik viszont bővültek a határokon túli szlovákokkal, románokkal, szerbekkel. Szlovák 
körökben már megmutatkozott a neves filozófus és szociológus, T. G. Masaryk cseh 
polgári demokratizmusának hatása, a románok körében pedig tért nyert a jeles történész, 
Nicolae Iorga vezetésével működő Liga Culturala befolyása. A szerb államférfi, Nikola 
Fasic anyagilag is támogatta a magyarországi szerb (polgári) radikálisokat. Délszláv 


. "onatkozásban új vonás volt a jugoszláv egységtörekvések jelentkezése. 

A kormányzat a nemzetiségi politika terén csak tétova lépéseket tett. Elsősorban a 
románokkal kívánt megegyezni, ám konzervatív körök bizalmát kereste — eredménytele- 
nül. Ami a kárpátukránokat illeti, akormány — most első ízben — gazdasági intézkedések- 
kel igyekezett a magyarországi viszonyok között is kirívóan rossz helyzetben lévő nép 
helyzetén javítani. Ugyanekkor erőteljesen fellépett az ortodox (görögkeleti) papság 
ellen, amely pedig nagy hatással volt a paraszti tömegekre. (Ez megmutatkozott a 
görögkatolikus vallásról a görögkeletire történő fokozott áttérésekben.) 

A Balkán-háborúk (1912-1913), majd az első világháború kitörése új helyzetet terem- 
tett. Sietve alkalmazták a Tisza-kormány által 1912-1913-ban elfogadott ama rendelete- 
ket, amelyek az ország militarizálását, a demokratikus szabadságjogok megnyirbálását 
célozták. Ennek megfelelően fokozódott a nemzetiségiek elnyomása is, főleg délszláv 
vonatkozásban. Az ország délszlávok és kárpátukránok lakta területének jelentős részét 
katonai övezetnek nyilvánították. Sűrűn fordult elő, hogy nemzetiségi állampolgárokat 
zaklattak, megvertek, terrorizáltak. 

Románia hadba lépését és hadseregének erdélyi betörését követően — 1916 augusztusá- 
ban - a kölcsönösen szított sovinizmus légkörében felújultak a korábban már megismé- 
. telhetetlennek vélt tragikus, véres összecsapások. Még 1918 tavaszán és nyarán is folyta- 
tódtak a nemzetiségellenes intézkedések: kísérletek történtek az 1913-as — igen korláto- 
zott és nemzetiségellenes — választójogi reform alapján zajló majdani választások előké- 
szítésére; fokozódott a szlovákok zaklatása; Vavro $robárt, a szlovák nemzeti párt 
vezetőjét letartóztatták. Nacionalizmusból természetesen a monarchiából kifelé gravitáló 
nemzetiségieknél sem volt hiány: gyakorivá vált a magyarok szidalmazása, fenyegetése, 
annak sejtetése, hogy nemsokára fordul a kocka. . . 

A magyar társadalom progresszív erői előtt (szociáldemokraták, következetes polgári 
liberálisok, demokraták, radikálisok) világossá vált, hogy egy csődtömeggel állnak 
szemben. Az is világos volt, hogy a további események a háború kimenetelétől függenek. 

A századeleji nemzetiségekkel kapcsolatos kezdemények között kiemelkedő jelentősége 
volt a magyar értelmiségi körök progresszív csoportját képviselő, 1914-től az Országos 
- Polgári Radikális Párt vezetőjeként működő Jászi Oszkárnak. Véleménye szerint a 
nemzetek kialakulásában fontos szerepe van a gazdasági tényezőnek, de nem kevésbé 
jelentősnek minősítette a nyelvi, történelmi és kulturális szempontokat. Egyik fő művé- 
ben (A nemzeti államok kialakulása és a nemzetiségi kérdés 1912) a nemzetiségi jogok 
szükségességéről ír, és ezzel túlmegy az - általa egyébként sokra tartott — 1868. évi 
nemzetiségi törvényen. Jászi is a történelmi Magyarország területi integritásának elvi 
alapján állott; úgy vélte, hogy az ország demokratizálása vonzerőt gyakorolt a nemzetisé- 
gekre és ezek nem kívánnak majd elszakadni. Egyúttal döntő jelentőségűnek tartotta a 
nemzeti kérdés megoldását az ország demokratizálása szempontjából. Terveibe, akár- 
csak a kantonrendszer (, Kelet-Svájc") propagálásába, sok illuzórikus elem vegyült. Jászi 
a háború utolsó éveiben — Kossuth egykori elgondolásához hasonlóan — már egy Duna- 
völgyi konföderáció (államszövetség) révén vélte az Osztrák-Magyar Monarchia nemze- 
tiségi problémáit megoldani. Az idő azonban ezeket az elképzeléseket is túlhaladta. 
A magyarországi nemzetiségek - melyeknek pártjaival egyébként Jászi kapcsolatban 
volt — az Osztrák-Magyar Monarchia felbomlásának időszakában már önálló nemzetál- 
lamok létrehozására, illetve az ezekhez való csatlakozásra törekedtek. 

S a magyarországi munkáspárt? Az MSZDP - amelynek soraiban a különböző 
nemzetiségű munkások vállvetve küzdöttek — az első világháború kitörését megelőző 
években a nemzetiségi szekciók megerősítésén dolgozott, és megnövelte a szervezett 
munkások számát a szlovák, a román és a szerb munkások körében. A nemzetiségi 
szociáldemokraták közül többen - így a román /on Flueras, a szlovák Emanuel Lehoczky 

és mások — azonban nem találták kielégítőnek ezeket az erőfeszítéseket. Az utóbbi 
vezetésével 1905-ben, Pozsonyban önálló szlovák szociáldemokrata párt is alakult. Ez 
1906-ban már egyesült az anyapárttal, és mint szlovák szekció működött tovább. 

Az MSZDP vezetősége (Garami, Kunfi stb.) a nemzetiségi szociáidemokratákkal kap- 
csolatos munka során tartott attól, hogy a szociáldemokrata nemzetiségi bizottságokat 
(szekciókat) a polgári nemzetiségi pártok befolyásolják. A magyar parlamenti ellenzék- 
kel Justh-párt) való együttműködés közepette továbbra is idegenkedett a nemzetiségi 
píártoktól. (Ehhez hozzájárult azoknak erős, nacionalista, szociáldemokrata-ellenes agi- 
tációja is.) 

A Justh-párttal való szövetség időszakában (1911-1914) a szociáldemokraták Ma- 
gyarország függetlenségének jelszavát is elismerték, nemzetiségi tekintetben azonban 
továbbra is beérték az , egyenjogúság" követelésével, s elzárkóztak a területi autonómia 
igényétől. 

A világháború kitörése az MSZDP-t (akárcsak az egész II. Internacionálét) minden 
korábbinál nehezebb helyzetbe hozta. Hamarosan kitűnt, hogy az 1910-es (stuttgarti) és 
az 1912-es (bázeli) háborúellenes határozatok — megfelelő erő és elszántság hiányában - 
nem valósulnak meg. A széles körű háborúellenes agitációt folytató MSZDP hangot 
váltott. Vezetői azt hangsúlyozták, hogy - bár a hadba lépést ellenezték — a megkezdő- 
dött háború tényével számolni kell. Ezért ugyan a felelősség jelentős részben az Osztrák— 
Magyar Monarchiát terheli, a háborúellenes kiállás azonban az MSZDP számára még- 
sem lehetséges, mert ez a párt és szakszervezetek betiltásához vezetne. Különben is: az 
országot idegen fegyveres invázió fenyegeti (elsősorban a cári Oroszország részéről), és 
ennek - éppen a munkásosztály, a dolgozó nép érdekében - ellen kell állni. Az idegen 
kajat; ugyanis — hangoztatták — még súlyosabbá tenné az elnyomatást és a kizsákiná- 
nyolást. 

Á pártvezetésnek ez a , honvédő" állásfoglalása csökkentette a szociáldemokrácia 
erkölcsi tőkéjét. A veszteséget némileg ellensúlyozta viszont, hogy az MSZDP láthatóan 
csak kényszeredetten vált , háborús" párttá és nem hirdetett — a hagyományos polgári 
pártokhoz hasonlóan — soviniszta szólamokat. Amikor pedig 1916 táján mindinkább 
világossá vált, hogy — a halottak, sebesültek, hadifoglyok sokasága ellenére — a háborús 
vereség elkerülhetetlen, az MSZDP pacifista álláspontra helyezkedett, és a békét az 
1914-es határok alapján kívánta létrehozni. Tevékenysége így sok szempontból egybevá- 
gott az új uralkodó, a Tisza Istvánt 1917 májusában eltávolító /V. Károly által kezdemé- 
nyezett politikai irányvonallal. Az MSZDP küldöttsége még az 1917. májusi, stockholmi 
nemzetközi szociáldemokrata tanácskozáson is — lényegében 1913-as kongresszusának 
határozata alapján — az ekkor már 52 millió lakost számláló Osztrák-Magyar Monar- 

chia, illetve a történelmi Magyarország területi integritása, továbbá a háborús területi 
hódítások kölcsönös feladása mellett szállt síkra, azt hangoztatva, hogy ez a munkásosz- 
taly érdeke. Egyúttal leszögezte, hogy a birodalom általános demokratizálása kiinduló- 
Pont mind a békekötéshez, mind a nemzetiségi kérdés megoldásához. (Ugyanígy foglalt 
állást a bécsi pártvezetőség is.) Mint ismeretes, ez az elképzelés illúziónak bizonyult. 
Az 1917-es orosz forradalmak, az 1918-as év első felének nagy tömegmozgalmai, a 
háborús vereség mind közelibbé válása, a nemzetiségek elszakadási törekvései, a szom- 


szédos országok és az antanthatalmak diplomáciai megállapodásai — jóllehet számosan 


biztak Wilson amerikai elnöknek a nemzetek önrendelkezési jogát hirdető üzeneteiben — 
mar előrevetítették a közeli jövő képét. Elérkezett 1918 októbere, a háborús vereség, a 
monarchia összeomlása, a történelmi Magyarország területi integritásának megszűnése, 
a polgári demokratikus forradalom győzelme. Ezzel új korszak következett be a nemzeti- 
nemzetiségi viszonyokban is. s 


Erényi Tibor 

ELETUTAK - SZÖVETKEZETEK 


"A példamutatás a legmeggyőzőbb érv" 


Németh Ervinnek, a veszprémvarsányi Jóbarátság Termelőszövetkezet elnökének 
portréját V. Farkas József készítette. 


Sorsfordító nap Németh Ervin életében 1959. február 28-a. Az akkor megalakult lázi 
Dózsa Termelőszövetkezet tagsága egyhangúlag elnökének választotta. Azon a napon 
még nem töltötte be a huszonhatodik életévét. Falun sihedernek tartották a húszas 
éveiket tipró legényeket, de Németh Ervin fiatal kora ellenére már tapasztalt embernek 
számított. 

A 14 holdon gazdálkodó parasztszülők gyermeke a pannonhalmi papi (akkor még 
nyolcosztályos) gimnáziumba került 1945-ben, s három esztendeig viszonylagos gondta- 
lanságban telt az élete. 1948-ban államosították az iskolát, s ez kissé megkavarta a 
diákok nyiladozó értelmét. Mire megszokták az új helyzetet, 1950-ben az egyház vissza- 
kapta a gimnáziumot. A diákoknak választaniuk kellett: maradnak-e Pannonhalmán 
vagy másutt, állami középiskolában folytatják tanulmányaikat. Fiuk döntésébe a szülők . 
nem szóltak bele. Németh Ervinnek az állami oktatás jobban tetszett, így a soproni 
Berzsenyi Dániel Gimáziumban folytatta tanulmányait. Hamarosan kivívta a diáktársak 
bizalmát, és a város diáktitkára lett. 

Kitűnően érettségizett, s az érettségi után a műszaki egyetem vegyészmérnöki karán 
kezdett tanulni, de ez csak egy hónapig tartott. 1953 októberében kizárták az egyetemről, 
mivel édesapját, a 14 holdas mintagazdát, aki a kommunista pártnak is tagja volt, 
kuláknak nyilvánították. Hiába fellebbezett a Rákosi-titkárságra, kérelmét elutasították. 
Néhány hetet töltött csupán otthon, s három évre behívták katonának. A leszerelés után 
két évet apja gazdaságában dolgozott. 

- Az apám mintagazda volt Láziban - emlékezik Németh Ervin. — Vetőmagot termesz- 
tett, mert az jobban megérte; kisparcellás kísérleteket folytatott, a búza gyomirtásával 
próbálkozott. Háti permetezővel vegyszereztünk. Barsy Sarolta, a híres burgonyaneme- 
sító gyakori vendég volt a házunkban, egyebek között a mi földjeinken is kipróbálta a 
somogyi sárga, a somogyi korai és a Lilla-fajtákat. A krumpli, illetve annak termesztése 
családi örökség, ma is van a háztáji földemben. 

Soproni diáktitkár elődje, Semsei György szerzett neki állást, aki akkor már a zirci 
Járási pártbizottság első titkára volt. Így Németh Ervin a bakonyszentkirályi Áfész 
ügyvezetője lett, de csak néhány hónapra, mivel falujában megalakul a termelőszövetke- 
zet, melynek tagsága , hazahívja" elnöknek. 

A helytállás és a megpróbáltatás súlyos évei következtek. Családi életében a tragédia, 
hogy 1959 tavaszán édesapját saját lova rúgta halálra. Két kisebb testvére még tanult, 


. őket neki, az idősebb testvérnek kellett támogatnia. Az újonnan alakult szövetkezet is 


próbára tette a fiatal elnök erejét. 

- Senki nem örült akkoriban a termelőszövetkezetnek. Az ötvenes évek padláslesöpré- 
sei után 1957-ben nagyot fordult az agrárpolitika, fellélegeztek a parasztemberek. Gyara- 
Pították a családi birtokot, a gyerekeknek gyűjtögettek. A belépési nyilatkozat aláírásá- 
val egy időben elveszettnek hitték addigi munkájuk eredményét, legfeljebb titkon re- 

ménykedtek abban, hogy a tagosított földeket újra ki lehet majd mérni. Ott álltam 
fiatalon, jóformán tapasztalatlanul a közösség vezetőjeként a , vének tanácsával" szem- 
ben, ugyanis a vezetőségi tagok többsége a falu tekintélyes öregjei közül került ki. Máig 
sem tudom pontosan, hogyan sikerült megértetni velük, hogy a közösbe kell vinni a 
földet, a lovat, a szerszámot, s ráadásul becsült értékük negyedét még vissza is kell tartani 
a közös alapba. 

A vagyontárgyak közösbe adását saját családomban kezdtem, majd a rokonság között 
folytattam. Senki nem örült, de a személyes példa sokakat mellénk állított. Máig azt 
tartom, a példamutatás a legmeggyőzőbb érv. Tavaly például renden ázott a lucernánk, 
géppel nem boldogultunk volna a betakarításával. Mondom az embereknek, gyűjtsük 
össze kézzel, úgy, ahogy régen tettük. Sokan húzodoztak, elszoktak már az ilyen munká- 
tól. Másnap hajnalban három órakor már hajtottam a rendet, négy-öt órára egészen 
sokan összegyűltünk a lucernaföldön. 

A belépési nyilatkozatok aláírása után 40 pár lovat, kétszáz tehenet, megközelítően 
ennyi növendék állatot és 3200 hold földet vitt a közösbe a tagság. Jószágok voltak, de 
a közös istállók hiányoztak. A pannonhalmi apátság lázi birtokán az ötvenes években 
egyik istállóból kultúrházat alakítottak ki. Szorult helyzetében — a kultúraellenesség 
vádját is vállalva — a szövetkezet a művelődési házat visszaalakította istállóvá, mely 164 
szarvasmarhának adott helyet. 

- Viharos közgyűléseket éltünk meg, gyakran éjszakába nyúltak a viták. Mindenki 
mindenbe beleszólt. Előfordult az is, hogy a beszámolómat közbekiáltásokkal zavarták. 
Egyszer lementem a dobogóról, s a közbekiabálót kitessékeltem a pulpitushoz, s megkér- 
tem, folytassa a beszámolót. A közgyűlés lehurrogta. Sokféle módszerrel kellett próbál- 
kozni ahhoz, hogy rend legyen a szövetkezetben. A rend pedig elengedhetetlen, mert ha 
összevisszaság uralkodik egy közösségben, az emberek igyekeznek a zavarosban halász- 
ni, s nem a munkájukra figyelnek. 


A szövetkezet indulásának nehézségei nem akadályozták szakmai fejlődését: 1967-ben 
ötesztendei tanulás után agrármérnöki oklevelet szerzett Keszthelyen. Majd újabb öt év 
múlva Gödöllőn doktorált. 

A Bakony-alji termelőszövetkezetben a kezdetektől ügyelnek a közös és a tagok 
vagyonának gyarapodására. Már a megalakulást követő évben 30 forintot fizettek 
munkaegységenként. Ebből 10 forintot pénzben osztottak ki, a munkaegységenkénti 20 
forint ellenértékét pedig természetben kapták meg a tagok. Ennek akkor még jobban is 
örültek, mint a pénznek, mert a gabonán, takarmányon állatot tarthattak, s azok a 
munkaegység értékénél is jobban növelték a családok jövedelmét. Irigyelt lett a lázi 
termelőszövetkezet tagsága a környéken. Ez persze természetes is volt, hiszen a szomszé- 
dos Sikátoron és Veszprémvarsányban még húsz forintot ért egy munkaegység, amikor 
Láziban már tízzel többet. 

szrevették ezt a járási vezetők is, s a szegényebb szövetkezeteket igyekeztek a gazda- 
gabb szomszédhoz erőltetni. Eleinte a láziak részéről nagy volt az ellenállás, féltették 
nehezen elért eredményeiket, de csak a , fentieknek" lett igazuk. 1962. január 1-jétől Lázi, 
Sikátor és Veszprémvarsány szövetkezeti tagságát egyesítették, s a szövetkezet központja 
Varsány lett. 

Hamarosan lendületes fejlődésnek indult a három falu szövetkezete is. Két központi 
állattenyésztő telepet alakítottak ki, újabb traktorokat vettek, egyszerűsítették a növény- 
termelés szerkezetét. Megszüntették például a kézimunka-igényes burgonyatermelést, 
ugyanilyen ok miatt csökkentették a cukorrépa vetésterületét. A felszabaduló földeken 
cöregdlküe takarmányt termeltek, hogy a szépen gyarapodó állatállományt fenntarthas- 

k. 

A szövetkezet sikereit a tagság boldogulása mutatja érzékletesen: előbb 35-37-39 
forintot fizettek munkaegységenként, a hetvenes évek elején már 45-48 forintot. 1974- 

ben véglegesen áttértek a készpénzfizetésre, s ezzel megszűnt a teljesítmények munkaegy- 
ségbeni számbavétele. 

Nyugodtan, biztonságban élhetett a termelőszövetkezet tagsága, de az 1975-ös eszten- 
dő megint felborzolta a kedélyeket. A megyében az országosnál talán fokozottabban 
jelentkező tsz-egyesítési hullám elérte a veszprémvarsányi szövetkezetet is. Romándon 
és Bikonygyiróton jól gazdálkodtak, velük szemben kevesebb fenntartásuk volt a veszp- 
rémvarsányiaknak. Bakonyszentlászlón viszont gyengélkedett a szövetkezet, de ők meg 
mindenáron Varsány felé kacsintgattak. Ezt nemcsak a veszprémvarsányi szövetkezet 
tagsága, hanem a járási vezetők sem nézték jó szemmel. 

Bakonyszentlászló a veszprémi járáshoz, a többi falu a pápaihoz tartozott. Akkoriban 
még éberen őrizték a járáshatárokat, s a veszprémi vezetők a bakonyszentlászlóiakat is 
a járáshoz tartozó Bakonyszentkirályhoz igyekeztek terelni. A bakonyszentlászlóiak 
előbb csak szelíden érveltek, mondván: Szentkirályra még senki nem nősült a faluból, 
vagy, minden víz Veszprémvarsány felé folyik. Ez nem hatotta meg a járásiakat, erőtelje- 
sen noszogatták a szentlászlóiakat az általuk elképzelt egyesülés felé. A falu népe 
azonban a sarkára állt a kritikus időben. Az egyesülést megszavazó közgyűlésen a 147 
termelőszövetkezeti tagból 145 megjelent, s Veszprémvarsányra szavazott. Ezzel kiala- 
kult a mai nagyságú termelőszövetkezet, 7500 hektáros területen. 

- Azt szokták mondani, hogy a termelőszövetkezeti mozgalom hőskora az ötvenes 

években volt, de a mi hőskorunk másfél évtizeddel tovább tartott — jegyzi meg félig 
tréfásan Németh Ervin. -— Mire egy kicsit talpra álltunk, gyengébb gazdaságokat irányí- 
tottak hozzánk, s kezdhettük elölről a feszítettebb munkát. Akkoriban idegesített a 
gyakori újrakezdés, de ma már nem bánom: az egyesülések előtti viták segítettek össze- 
kovácsolni a közösséget, többször is megmutathattuk, hogy rajtunk nem lehet kifogni. 
Pedig házasodott hozzánk olyan falu, ahol pesti munkás volt a szövetkezet elnöke, s a 
gabonafélék között nem tudott különbséget tenni; ráadásul a helybeliek között sem volt 
egyetértés. Mi, ha már vállaltuk az egyesülést, igyekeztünk mindenkit jó szívvel fogadni. 
Mindig tudtam - hiszen saját tapasztalatom is volt -, hogy a parasztember szeret 
gazdálkodni. A termelőszövetkezet, főleg a több községből álló közös gazdaság a hetve- 
nes években megfosztotta ettől az érzéstől az embereket, mert az akkor uralkodó munka- 
szervezési mód mellett egy-egy brigádban fegyelmezett végrehajtókra volt szükség. Nem 
igy a háztájiban, ahol saját földjén, saját jószágával gazdálkodhatott az ember. A háztáji 
gazdaság erősítését, kiszolgálását mindig az egyik legfontosabb közös feladatnak tartot- 
tam. Azokban az időkben is, amikor ez nem éppen dicsérendő cselekedet volt. Soha nem 
értettem egyet a háztáji állatállomány korlátozásával, s ha csak lehetett, megkerültük az 
efféle intézkedéseket. Ijesztgettek, fenyegettek érte, de nagyobb bajom azért soha nem 
volt belőle. A változások vagy, mint mondani szokás, az élet engem igazolt. Ez elégtétel 
Is az álmatlan éjszakákért. 3 
, A mi termelőszövetkezetünkben mindig virult a háztáji. Szorgalmas, állatszerető nép 
el a környéken, e tulajdonságukat csak hagyni kellett kibontakozni. Gabonát, takar- 
mányt kedvezményes áron adtunk a tagságnak, a szövetkezet szőlőt telepített, s később 
kimértük a háztájiba. Nem a közös tulajdont herdáltuk ezzel, hanem nagyobb jövedel- 
met — itteni szóhasználattal kenyeret — adtunk tagjainknak. Házat építettek a faluban, 
pincét a szőlő mellé. Ez már akkora kötődés, hogy ezerszer is meggondolják, mikor 
költözzenek a városba. Az embernek ugyanis az a tulajdonsága, hogy-oda kötődik, ahol 
valamije van. A háztájival pedig csak jól járhat a közös is, hiszen a tag akkor lesz igazán 
gazdája a szövetkezetnek, ha saját magát is gazdának tarthatja. 

Néhány esztendeje terjedt el a kiscsoportok szervezése a mezőgazdaságban. Mi sem 
voltunk ellene, de nem is kezdeményeztük szervezésüket. A csoportok spontán módon 
ss kialakultak. A betakarításra szervezett csapat például saját kérésére dolgozik brigádel- 
számolásban, vagyis a közös teljesítménybéren testvériesen osztoznak. A brigádok ki- 
szolgálása pedig a vezetőknek is érdekük: prémiumukat ugyanis a területen elért teljesít- 

mények után kapják. Ha akadozik a munka, romlanak a termelési eredmények, csökken 
a brigádban dolgozók és a vezetők jövedelme is. Kivétel nélkül mindenkié: én sem kapok 
nagyobb arányú prémiumot, mint a munkatársaim. Eleinte többen is szóvá tették ezt a 
következetességet, mondván: huszonöt éve itt dolgozom, igazán mégérdemelném a több 
pénzt. Az én válaszom mindig ugyanaz: a szövetkezetben eltöltött idő nem érdem, csupán 
állapot. 


A gazdai érzés, mi több, hevület, amit sikerült a szövetkezetben , átmenteni", máig is 
hajtja a veszprémvarsányi termelőszövetkezet tagjait. Mással aligha lennének magyaráz- 
hatók azok az eredmények, amelyeket az egyesülés óta, a legutóbbi tizenegy esztendőben 
elértek. Az utolsó egyesüléskor 170 millió forint volt a szövetkezet árbevétele, 25 millió 
a nyeresége, a múlt évben pedig 320 millió forint bevételt, 49 millió nyereséget könyveltek 
el. Talán a megduplázódásnál 15 nagyobb siker, hogy manapság, amikor a szövetkezeti 
vezetők a gazdálkodás leszálló ágáról panaszkodnak, Veszprémvarsányban töretlen 
fejlődésről adhatnak számot. Pedig adottságaik nem különböznek a szomszédokétól, 
amolyan országos átlagnak tekinthetők. Másoktól csak abban, a számukra sorsdöntő 
dologban térnek el, hogy korán képesek voltak számot vetni lehetőségeikkel, s ezekhez 
igazították terveiket. 

A természeti és a közgazdasági adottságokhoz való igazodás végül a tagságnak is 
kedvez. A termelőszövetkezetben megszerezhető átlagos jövedelem meghaladta a 82 ezer 
forintot a múlt évben. Természetesen az átlag körül nagy a szóródás: a borítékba rakott 
pénz összege a teljesítményektől függ. 

A következetesség s belőle fakadóan az elképzelésekhez szinte makacsul való ragasz- 
kodás az egész szövetkezet gazdálkodását jellemzi. Azt már apáiktól megtanulták, hogy 
a gyengébb földeken a viruló állattenyésztés jelenti a biztos megélhetést. Búzából 4—5,5 
tonna, kukoricából 6-8,5 tonna között ingadozik a hektáronkénti termésátlag, ami 
éppen csak fedezi a termelés költségeit. De ha e közepes hozamú növények termelését 
takarmányként hasznosítják, tisztes eredménnyel számolhatnak. Például az ezerötszáz 
tehén átlagában termelt tehenenkénti ötezer liter tej egyetlen litere hat forint ötven 
fillérbe van a szövetkezetnek. A felvásárlási ár viszont megközelíti literenként a tíz 
forintot, s a gazdasag tejtermelésből származó nyeresége meghaladja a 20 milliót. 

A tejtermelés jövedelmezősége nem csupán kiragadott példa, a szövetkezet más ágaza- 
tai is az alaptevékenységben való boldogulást igazolják. Az idén a várhatóan 53 millió 
forintos nyereséget végül is , megtermelik", s 85 százalékát az alaptevékenységben. A 15 
százaléknyi ipari tevékenységben, csakúgy, mint a többséget jelentő mezőgazdálkodás- 
ban, kezdettől az igényes, a minőséget garantáló munkára szavaztak. Vasüzemükben 
például nyolcvanöt és félmillió forint értéket állítanak elő évente, de csak olyan szerkezet- 
lakatos munkákra vállalkoznak, amelyet jól megfizetnek. A szövetkezet szilvásában nem 
a hulló, pálinkának való gyümölcsöt gyűjtögetik, hanem az értékes szilvából gombócot 
gyártanak. 

Az ingadozástól mentes, huzamosan tartó jó gazdálkodásért a termelőszövetkezet 
1984-ben megkapta a MEM termelési nagydíját. 

— Volt is irigység a környéken. Kérdezgették: miért éppen a varsányiak kapták a 
rangos elismerést? Annyi igazság feltétlenül van a kétkedésben, hogy mi nem mutogatjuk 
magunkat, nem kérkedünk ország-világ előtt, csak csendben, de eredményesen gazdálko- 
dunk. Ezt vehették észre , fönt" is, ezért adhatták a termelési nagydíjat. A fontos, hogy 
adták, s nem mi kértük, , könyököltünk" érte. 

Sokan, akik nem acsarkodnak, . hanem tapasztalatot gyűjtenek, kérdezik: miként 
kovácsoljuk, hogyan őrizzük a sikereket. A válasz egyetlen mondat: nemcsak beszélünk 
arról, hogy a szövetkezet jól összeforrott kollektíva, hanem valóban eszerint élünk. 
Tavaly például májusban látszott, hogy baj lesz a növénytermesztésben. Összehívtam a 
munkahelyi közösségeket, s nagyjából ilyen hangnemben beszéltem velük: gyerekek, ; 

készülődik a tragédia, egymás körmére kell néznünk, ha ezt el akarjuk kerülni. Sokan 
elmondták, hol lehet változtatni, a szakemberek kidolgozták a termelési és a takarékos- 
sági programokat, végül is növeltük a nyereséget. 

A vezetők összetartozásának látható jelei is vannak a tsz-központban. Igaz, ezzel nem 
dicsekednek, inkább korábbi nyomorúságuk maradványának tartják, de a szükségből 
Is erényt kovácsoltak. Nevezetesen, a gazdaság szakmai vezetői közül tizenketten egy 
irodában dolgoznak. A zsúfoltság viszont azzal az előnnyel jár, hogy hallják, ismerik 
egymás gondjait, s a szükségben mindig akad egy társ, aki segít a másikon. Már épül 
az új tsz-iroda, amelyben nem lesz szükség a kuporgásra. A vezetők viszont azt kérték: 
ezután is legyen egy nagyterem, ahol a közös beszélgetéseket folytathatják. 


Az ágazatvezetők elvileg önállóan terveznek, a gyakorlatban viszont közösen oldják 
meg ezt a feladatot is. Az elnöktől csupán egyetlen fő útmutatást kapnak: az összes 
" nyereség nem lehet kevesebb az előző évinél. Németh Ervin ugyanis azt vallja: a tervet 
nem kell túlszárnyalni, mert akkor az eleve laza, elég az elképzeléseket becsületesen 
teljesíteni. Ennek szellemében kapnak önállóságot a vezetők a tervezésben és a munkák 
szervezésében egyaránt. 
- Nem akkor jó a tsz-elnök, ha mindig, mindenkinél mindent jobban tud, hanem ha 
szótért a munkatársaival. Parancsolgatással nem lehet tekintélyt szerezni. Régi tapaszta- 
latom, hogy mindenki akkor lesz igazán nagy, ha a saját közössége emeli fel. 


Egyszer, a veszprémvarsányi utcán ballagva, idős bácsi jött velünk szemben. Jó napot, 
Ervin bácsi! - köszöntötte a nála vagy húsz esztendővel fiatalabb elnököt. Ő mindenki- 
nek csak Ervin vagy Ervin bácsi, vele szemben kerülik -— kerülhetik - a hivatalos 
megszólításokat. Falun mindenki tudja, hogy ez nem a pajtáskodás, hanem a tisztelet 
le. Szülőfalujában, a termelőszövetkezethez tartozó községekben vitathatatlanul nép- 
szerü ember Németh Ervin. Az a kivétel, aki ha nem is próféta, de megbecsült vezető 
tudott maradni falujában. 

A tágabb közösség már nem volt ennyire következetes a megítélésében. Régebben a 
termelőszövetkezetek területi szövetségének elnöke is volt, később az elnökségi tagságra 
sem tartották méltónak, most azonban újra tagja az érdekképviseleti testületnek. Volt 
idő, hogy sorra kapott elismeréseket, máskor hosszú ideig hallgattak róla. Néhányan 
csak a háta mögött sustorogták, mások nyíltan a szemébe mondták: nagyszájú. Azt ő 
sem tagadja — hiába is tenné -. hogy az igazságért harcol, nézeteit, tekintet nélkül 
vitapartnereinek személyére, igyekszik megvédeni. Elkerülhetetlen, hogy eközben ne 
sérüljön, hiszen aki másokon sebet vág, maga is számíthat a visszavágásra. 

Munkatársai — nem a beosztottjai, ezt a szót ugyanis nem szereti — következetes 
embernek tartják. Egyikük így fogalmazott: túlzottan igényes, meglehetősen magasra 
állítja a mércét, de ha azt átugrottuk, az elismeréssel sem fukarkodik. S az is kétségtelen, 
azt csinálja, ami a dolga: szélirányba állítja s szinte mindenáron ott tartja a tsz hajóját. 


A síp ötödik ága 


A cím aligha kíván részletezőbb magyará- 
zatot. Bizonyosan sokak számára ismert 
ugyanis, hogy Illyés Gyula hasonlította a 
huszadik századi történelmünk viharaiban 
többfelé szakadt magyar irodalmat , ötágú 
síphoz". E szép és találó - így méltán híres- 
sé vált — metaforán belül az ötödik ág ha- 
gyományosan a nyugati magyar emigráció 
irodalmát, vagyis e könyv" témáját jelöli. 
S már elöljáróban le kell szögezni: ez a mű 
— mely átdolgozott, kibővített változata a 
határainkon túli magyar irodalom 1945 
utáni fejleményeit áttekintő akadémiai iro- 
dalomtörténet megfelelő fejezetének - fon- 
tos vállalkozás. Mert egy régóta nyugtala- 
nító , fehér foltot" térképez föl: szisztema- 
tikusan, megbízható szakszerűséggel, a szó 
legszorosabb értelmében vett úttörő kez- 
deményezésként. 

A kötet létrejötte egyszerre eredménye 
és ösztönzője, kifejezője és természetes erő- 
sítője annak, az immár magától értetődővé 
. váló nyitási folyamatnak , mely az emigrá- 
cióban született magyar szépirodalom ér- 
tékeinek egyre szélesebb övezeteit integrál- 
ja, és irodalmunk mind szervesebb részévé 
avatja. Ennek az ellentmondásoktól, konf- 
liktusoktól, tévedésektől sem mentes — de 
végül is egészében véve termékeny hatású 
— tendenciának a jelentőségét csak növel- 
heti az a tény, hogy épp az irodalom az a 
művészeti ág, mely a többinél jóval erőseb- 
ben kötődik a hazához, pontosabban: az 
eredeztető anyanyelvi közösséghez. 


§ Béládi Miklós, Pomogáts Béla, Rónay László: 
A nyugati magyar irodalom 1945 után. Gondolat 
Könyvkiadó, 1986. 

A kiadvány úttörő jellegét méltán hang- 
súlyozva sem feledhetjük azonban, hogy ez 
az adatokban kellően gazdag, B. Hajtó 
Zsófia hasznos bibliográfiai összeállításá- 
val kiegészített történeti áttekintés nem va- 
lamiféle teljességgel elszigetelt, minden 
előzmény nélküli kutatómunka szülötte, 
hanem része - bár ezen belül lényeges stá- 
diuma - jóval átfogóbb rokontörekvések- 
nek. Elég itt emlékeztetni például arra, 
hogy irodalmi-kulturális folyóirataink (ki- 
váltképp az Életünk és az Alföld) szinte 
rendszeresen -— s ezen túlmenően: növekvő 
gyakorisággal - közlik a nyugati magyar 
irodalom legfrissebb alkotásait. Könyvki- 
adóink immár minden évben megjelentetik 
e szerteágazó vonulat néhány, esztétikailag 
színvonalas művét. S az eddigiekből napja- 
inkra igen impozáns — Cs. Szabó László 
invenciózus, érzékeny megfigyelésekben 


: bővelkedő esszéinek köteteit vagy Határ 


Győző több regényét magában foglaló — 
sorozat tárul elénk. Vándorének címen rep- 
rezentatív válogatás készült az emigráció 
költészetének javából, s tervezik prózavál- 
tozatának kiadását is. A Radnóti Színpad 
irodalmi esten mutatta be az emigráció 
megannyi nevesebb szerzőjét, a Magyar 
Hírek lassan hagyományossá váló Varázs- 
kör című melléklete pedig — az , ötágú síp" 
eszméjének jegyében — évről évre közli az 
Ausztráliában vagy Kanadában élő ma- 
gyar írók, költők műveit. 

Ha így összegyűjtjük a különnemű, el- 
szórt adalékokat, akkor a korábbi évekhez 
képest szembeszökő változásnak lehetünk 
tanúi: ma már relatíve gazdag, sokszínű 

kinálatról adhatunk számot. S nyilván- 
való, hogy e szélesedő spektrum elemi fe- 
dezetét egyfelől az emigráció számos tekin- 
télyes alkotójának higgadtsága, mélyülő 
realitásérzéke, a Magyar Népköztársaság- 
hoz fűződő viszonyának korrektsége, más- 
felől kulturális intézményrendszerünk, iro- 
dalmi életünk, szellemi műhelyeink kap- 
csolatépítő készsége, értéktisztelete, a: ma- 
gyar nyelvű irodalom egyetemességéért fe- 
lelősséget érző küldetésvállalása együttesen 
teremti meg. 

Persze, e kétségtelen eredmények jogos 
kiemelése közben is illúziómentesen kell 
látnunk azt, hogy a továbblépésnek, az 
eddigi kör tágításának nem csekély akadá- 
lyai vannak. Egyfelől a föntebb említett 
realitásérzék, a párbeszédre képessé tévő 
józanság ugyanis távolról sem vált általá- 
nossá a sokféle indíttatású, különböző ér- 
dekszférákra tagolt nyugati magyar írótár- 
sadalom övezeteiben. Még a jelentősebb 
személyiségek között is akadnak olyanok, 
akik egykori — nem ritkán valóban súlyos 
- sérelmeik miatt, politikai nézeteikből, 
világnézetükből eredően vehemensen 
szemben állnak a Magyar Népköztársa- 
sággal, akik elszántan és aktívan szocializ- 
musellenesek, akikben — történjék bármi 
itthon - változatlanul elevenen él a gyűlöl- 
ködés, a mindenféle higgadtságot, tárgyi- 
lagosságot félresöprő, elvakult előítélet. 
(Erre vall például Faludy György egyik leg- 
utóbbi megnyilatkozása, melyben épp e 
kötet korábbi változatát támadja — otrom- 
bán, ízléstelenül. Mindenekelőtt azt jelez- 
ve, hogy a kölcsönös közeledésnek, a józan 
és elvszerű szóértésnek nem egy esetben 
milyen roppant kemény gátjai vannak.) 
Másfelől viszont itthon akadnak olyanok, 
akik — előítéletek rabjaiként — az emigráció 
egyértelműen lojális, közeledésre kész 
alakjaival szemben is indokolatlanul bizal- 
matlanok. 

Ezekkel is szembenézve kell szólni arról, 
hogy e kötet egyik különössége — s befoga- 
dásának fő gondja - abban rejlik, hogy a 
benne említett művek döntő többsége ná- 
lunk nem kapható, jobbára csak a téma 
kutatói számára hozzáférhető. E hiánynak 
különféle motívumai vannak. Egyrészt ki- 
fejezetten politikai-ideológiai természetű- 


ek: a szocialista állam kulturális intézmé- 
nyei, műhelyei (kiadók, folyóiratok) ter- 
mészetesen nem vállalkoznak durván - 
olykor egyenesen uszítóan — szocializmus- 
ellenes írások megjelentetésére. Másrészt e 
hiánymotívumok színvonalbeliek: a kötet- 
ben is szereplő művek egy része nem üti 
meg azt a nívót, mely nálunk a nyilvános- 
sághoz jutás szükséges feltétele. E könyv 
szükségességét, időszerűségét azonban 
mindez nem kérdőjelezheti meg. Mert az 
emigráció irodalmának valódi értékei — 
mindenképpen megalapozott remény ez - 
előbb vagy utóbb meg fognak jelenni, de 
ezeket a perspektívákat nem számítva is, 
az utóbbi években a hazai olvasó e szféra 
annyi művével találkozhatott, hogy ez már 
önmagában igazolhatja a kötet aktualitá- 
sát. De néhány adat erejéig azokkal a szer- 
zőkkel sem lehet fölösleges megismerked- 
ni, akiknek műveit hiába keresnénk köny- 
vesboltjainkban. Végül: a tudományos ku- 
tatásnak, a szűkebb-tágabb szakmának 
pedig el nem vitathatóan nélkülözhetetlen 
feladata a magyar nyelvű irodalom teljessé- 
gében való alaposabb tájékozódás. 


A kötet olvasmányosan, jól tagoltan, ezért 
a nem kifejezetten szakmabeliek számára 
is könnyen áttekinthetően veszi számba a 
nyugati magyar irodalom, publicisztika 
alighanem valamennyi említésre méltó al- 
kotóját. Elsődleges funkcióját tekintve 
olyan kézikönyv ez, mely igen tömörre fo- 
gottan ismertet meg e témakör legszüksé- 
gesebb tudnivalóival. A szerzők világosan 
láttatják azt, hogy a nyugati magyar iroda- 
lom rendkívül heterogén összetételű, a jel- 
legzetesebb csoportosulások között az 
ugyancsak igen sokszínű emigráció meg- 
annyi változata föllelhető. A könyv beve- 
zetőjét idézve: , A hatvanas évektől a nyu- 
gaton élő magyar író négy fő típusával 
találkozhatunk. Az egyikbe azok tartoz- 
nak, akik a múlt emlékeitől elszakadni 
nem tudnak és a vkeresztény-nemzetik esz- 
mekörből kilépni nem akarnak. A másikba 
azok sorolhatók, akik az ötvenes évek ele- 
jén a kulturális politika irányítói voltak, 
szerepet játszottak az irodalmi életben és 

eszméiket megtagadva, szembefordultak 
mindazzal, amiben nem sokkal előbb lel- 
kesen hittek. A harmadik csoport a ma- 
gyar és az európai műveltség szintézisén 
munkálkodó írókat sorolja együvé, míg a 
negyedikbe azok számíthatók, akiknek 
irodalmi céljaik vannak, elsősorban jó mű- 
veket akarnak írni, és nem mindenben 
osztják idősebb pályatársaik nemzeti ag- 
godalmait." 

E bonyolult szövevény rendszerbe fogla- 
lásakor a szerzőknek megítélésem szerint 
voltaképp két - egyaránt tévutakra vivő — 
végletet kellett elkerülniük. Az egyik az 
újdonság, a felfedezés szellemi izgalmából 
egyébként természetesen fakadó, túlzott 
felfütöttség szerzőkkel és művekkel kap- 
csolatban. Vagyis az indokolt távolságtar- 
tást sem vállaló, apologetikus viszony. 
: A másik: a minden különbözéssel szembe- 
ni intolerancia, mely minden áron a mi 
elveinket, normáinkat, értékpreferenciáin- 
kat kérné számon az ottani műveken. 
Adottságnak kell ugyanis venni itt azt, 
hogy e vonulat képviselői valamiképpen 
mindannyian fenntartásokkal fogadják 
rendszerünket; ezek mértéke persze igen 
különböző, differenciálni azonban csak e 
határok között lehet. 

A kötet a legtöbbször híven elhárította 
e kísértő veszélyeket, bár számomra olykor 
túlzottan, talán indokolatlanul is szemér- 
mesnek tünik. A kritikai attitűdöt legin- 
kább az egyes írók, életművek bemutatásá- 
nak terjedelmi arányai adják: Márai Sán- 
dor, Cs. Szabó László vagy Tűz Tamás 
külön fejezetet kapott, a zömnek azonban 
mindössze néhány sor, valóban csak egy- 
két adat szócikkszerűen szikár megemlíté- 
se jutott. Az eszmei-művészi szempontú 
értékítéletet tehát mindenekelőtt ezek a 
különbségek fejezik ki, a szerzők általában 
tartózkodnak a bírálat közvetlenebb for- 
máitól. Az extenzív teljességre való törek- 
vés révén a nyugati magyarságnak aligha 
van olyan irástudója, aki ne szerepelne a 
kötetben, de szerintem e mindenre kiterje- 
dő figyelem - a legsúlyosabb egyéniségek 
határozott kiemelésén túlmenően - nem 
differenciál kellőképpen, igy a tehetséges 
kismesterek és a nyilvánvaló műkedvelők 
közötti határ gyakran el-elmosódik. 


A szerzők - amikor ennek jelentősége 
van - hitelesen, mértéktartó hűvösséggel 
jelzik a bemutatott író, költő vagy iroda- 
lomszervező mostani viszonyát hazánk- 
hoz, s ugyanezt teszik a különféle emigráns 
folyóiratok ismertetésekor is. Borbándi 
Gyula pályáját fölvázolva jellemzővé válik 
például az, hogy évtizedeken keresztül a 
Szabad Európa Rádió belső munkatársa, 
szerkesztője volt, mivel ez az egy tény már 
önmagában sokmindent elmond arról, mi- 
ként vélekedik a Magyar Népköztársaság- 
ról. Az általa szerkesztett Uj Látóhatár 
című irodalmi és politikai folyóirat — emig- 
rációs mértékkel megítélve — valóban ki- 
emelkedik a többi, meglehetősen szerény 
nívójú kiadvány sorából. A lap szerkesztői 
— a kötet szavaival -— , következetesen érvé- 
nyesített minőségi elvek szerint válogatták 
ki a közlésre érdemes írásokat, a legjobb 
erőket tömörítették", , egyenletesen magas 
színvonalat tudtak biztosítani", de ezek- 
nek az elvontan pozitív törekvéseknek a 
konkrét alapja — mondhatni: közös neve- 
zője — mégiscsak a szocializmussal, szövet- 
ségi rendszerünkkel való masszív szemben- 
állás, s ez bizony számomra objektíve más 
fénytörésben láttatja a föntebbi idézet elis- 
merő szavainak helyi értékét is. 

Az Irodalmi Ujságról Közölt szikár ada- 
tok - igen szemléletesen — voltaképp a lap 
fokozatos sorvadását mutatják: útja a két- 
hetenkénti megjelenéstől a negyedévesig 
vezetett, szellemi kapacitásának látványos 
zsugorodásáról tanúskodva. , Az Irodalmi 
Ujság elsősorban politikai lap, szemben áll 
mindazzal, ami Magyarországon és a szo- 
cialista államokban történik" - olvashat- 
juk a kötetben, s ezt a tárgyszerű megálla- 
pítást csak kiegészíthetjük, árnyaltabbá te- 
hetjük azzal: e tudatosan vállalt program- 
jának teljesítése során nem különösebb 
finnyássággal válogat az eszközökben, me- 
lyek között az inszinuáció, a féktelenül 
tomboló gyűlölködés elszabadítása, a té- 
nyek aligha jóhiszemű elferdítése, a Sza- 
bad Európa Rádióval való bensőséges 
együttműködés egyaránt , organikus" sze- 
repet kap. Nem áltathatjuk tehát magun- 
kat: ezen orgánumok egy része nem pusz- 
tán valamiféle különvéleményt hirdet, ha- 
nem - lehetőségeihez szabottan — szélsősé- 

gesen ellenséges magatartást tanúsít a Ma- 
gyar Népköztársasággal szemben, hiszen 
létének lényegéből eredően ab ovo ellenér- 
dekelt minden hazai sikerben, pozitiv fo- 
lyamatban, vagyis a , minél rosszabb, an- 
nál jobb" nem éppen fölemelő álláspontját 
képviseli. j 
Már a kötet tagolása pontosan jelzi: a 
nyugati emigráció irodalmának nincs való- 
di - a szó tulajdonképpeni értelmében vett 
- története, mivel a létrejöttének alapjául 
szolgáló megannyi esetlegesség következ- 
tében nincs igazi belső fejlődése, szerve- 
sebb folyamatrendszere. Ezért döntöttek a 
szerzők szerintem is hitelesen akkor, ami- 
kor mindenekelőtt egy teljesen külsődleges 
(más vonatkozásban persze nagyon is jel- 
lemző erejű) körülményt, az emigrálás év- 
járatát, a nemzedéki elvet avatták a kötet 
struktúrateremtő szempontjává. S csak 
ezen belül jut szerephez az érthetően igen 
tág jelentéskörű fogalmakkal definiált 
irányzati hovatartozás (pl. , az irodalmi 
konzervatizmus" vagy az avantgárd). 
Irodalmunk e vonulatát tehát csak köze- 
lítőlegesen lehet - objektív meghatározott- 
Ságai miatt — a szokásos, a literatúra saját- 
szerűségét kifejező fogalmakkal leírni, a 
hazai főbb áramlatokhoz mérni. Ezért fo- 
gadjuk kételyekkel Borbándi Gyula kötet- 
ben idézett szavait: ,Ma már Debrecen- 
ben, Szegeden, Pécsett, a szomszédos or- 
szágokban Üjvidéken, Kolozsvárott, Po- 
zsonyban jelentős irodalmi központok 
működnek - írói szervezettel, kiadóval, fo- 
lyóirattal, és azokon belül is országos hír- 
névre emelkedhetnek tehetséges alkotók. 
Münchenben, Párizsban, Londonban és az 
Egyesült Államokban is vannak írói cso- 
portok - folyóirattal és kiadóval -, ame- 
lyek, kiegészítve más nyugati országokban 
élő írókkal, az említettekkel legalábbis 
egyenlő rangú és fontosságú nyugati ma- 
gyar irodalmi központtá fejlődtek." Leg- 
alábbis egyenlő rangú? Merőben felszínes 
analógiákra épített megállapítás ez, jellem- 
ző tünete az emigrációs pszichózisnak, 
mely önnön létének igazolásaképp , fölsti- 
lizálja" saját szerepét. Borbándi ugyanis 
különböző minőségeket próbál itt közös 
nevezőre hozni, hiszen nyilvánvaló, hogy 
irodalomszociológiai szempontból Pécs 


vagy Kolozsvár teljességgel mást jelent, 
mint München vagy Párizs, s távolról sem 
egyenlő rangúak. 

Mindez persze semmiképp sem jelenti 
azt, hogy az emigráció irodalma ne mutat- 
na föl nyilvánvaló értékeket, közöttük 
olyanokat is, melyek érzékelhetően hatnak 
a mai magyar literatúra általános fejlődé- 
sére. Tény például, hogy Határ Győző élet- 
műve vagy a párizsi Magyar Műhely köl- 
tőinek köre kétségtelenül befolyásolja író- 
ink - elsősorban a fiatalabb nemzedékek — 
egy részének művészi törekvéseit. 

A rövid pályaképek egyértelműen tanú- 
sítják, hogy irodalmunk e szférájában -— 
néhány markáns kivételtől eltekintve — az 
emigránsélet próbatételei, az otthonvesztés 
és a beilleszkedés hányattatásai, a honvágy 
föl-föltörő fájdalmai az ihlet legfőbb, leg- 
jellegzetesebb forrásai. Maradandónak tű- 
nő művek hosszú sora vall a vonzások és 
taszítások e megrendítő élményeiről. Visz- 
sza-visszatérő téma a körülmények radiká- 
lis változásai nyomán megrendült helyzet- 
tudat újraértelmezése, a vágyak és a való- 
ság, a célok, ambiciók és a lehetőségek 
szembesítése. Ennek során fokozottá válik 
a szerepzavarok veszélye. 

A különféle aránytévesztések emberileg 
teljességgel érthetők - és megértendők - 
ugyan, de a torzulás tényein ez az empátia 
mitsem változtathat. A kötetből idézve: 
, Sokan vallják, hogy ennek az irodalom- 
nak a létét erkölcsileg az tartja fenn, hogy 
íróik egyszerre kapcsolódnak a magyar ha- 
gyományokhoz és az általános emberi esz- 
mékhez, ezt a két oldalt próbálják műveik- 
ben egységbe hozni." Nos, magától értető- 
dően ez minden színvonalas, esztétikailag 
értékes alkotás egyik legelemibb sajátossá- 
ga, hiszen igazi mű egyszerűen elképzelhe- 
tetlen a hagyományok és az emberi egyete- 
messég, általánosabb érdekűség, a Lukács 
György-i értelemben vett nembeliség szer- 
ves kapcsolatai nélkül. E szintézis kísérlete 
tehát távolról sem a nyugati magyar iroda- 
lom valamiféle privilégiuma, esélytöbblete. 
Erre elvileg minden írónak megadatik a 
lehetőség -— akár New Yorkban él, akár 
Hajdúböszörményben. S persze, minde- 
nütt hasonló mértékben kísért a provincia- 
lizmus, a partikularitás veszélye. Önámí- 

tást rejt Márai Sándor — humánus szándé- 
kú — meghatározása is, mely szerint , nincs 
más haza, csak az anyanyelv". Ez lehet a 
személyiséget a széthullástól védelmező 
ideológia, ám hitelesen végiggondolt, érvé- 
nyes axióma már aligha. 


— 


E kötet tükrében is jól kirajzolódik az, 
hogy a nyugati magyar irodalmat — poéti- 
kai szempontból - két igen karakteres vég- 
let jellemzi. Egyfelől a valósághoz a leg- 
közvetlenebb módon kötődő műfajok 
(napló,  emlékirat, dokumentumpróza) 
szembeszökő bőségét tapasztalhatjuk, s ez 
végül is szervesen következik az emigráns- 
létből, a kései öntanúsítás e körben termé- 
szetesen fölfokozott igényéből. Másfelől 
feltűnő az elvontabb, a filozofikusabb-in- 
tellektuálisabb formák, témák iránti meg- 


különböztetett vonzódás. E két szélső pó- 
lushoz képest jóval szerényebb helyet kap 
a hagyományos értelemben vett epika vagy 
dráma, s ennek oka - más motívumok sora 
mellett — a konkrét közösségi elhivatott- 
ság, a társadalmi megbízatás hiánya lehet. 

Végezetül azt kell kiemelni: már a kötet 
létrejöttének puszta ténye sajátos gesztus- 
nak is tekinthető, hiszen a maga eszközei- 


. vel a tartalmas dialógust segíti. Szemlélete- 


sen reprezentálja így azt, hogy a korrekt, 
elvszerű párbeszédnek, a kölcsönös köze- 
ledésnek reális esélyei vannak. Legfonto- 
sabb tanulságként azonban számomra a 
könyv azt sugalmazza: nemzetünk, társa- 
dalmunk sorsát úgy kell alakítanunk, hogy 
a kötet egy későbbi kiadásának tartalom- 
jegyzéke, névmutatója lehetőleg ne gyara- 
podjék... 


Balogh Érnő 


el Feledy Gyula rajza 


Ki gazdálkodik az egészséggel? 


Mint a Társadalmi Szemlében megjelent 
cikkek is jelzik, az utóbbi időszakban meg- 
élénkült a hazai egészségüggyel, a népesség 
egészségi állapotával és ezen belül az egész- 
ségmegőrzéssel kapcsolatos közéleti vita. 
A szerzők több úton közelítik meg az adott 
témát, általában a társadalom szerepére 
utalva az egészségmegőrzés területén. 
Anélkül, hogy akár a társadalom, akár az 
egyén fontosságát e problémakörön belül 
túlhangsúlyoznám, lehetetlen csak az egyik 
oldalt mint az , egészségkárosítás" előidé- 
zójét felelőssé tenni a kialakult helyzetért. 

Hazánkban az elmúlt évtizedben a har- 
minc év feletti népességnél a halandósági 
mutatók rosszabbodtak, ami nagyrészt az 
egészségkárosító magatartás közvetlen kö- 
vetkezménye. Természetesen a lakosság 
egészségi állapotának vizsgálata nem áll- 
hat csak a halandósági táblák regisztrálá- 
sából, hiszen számos betegség nem halálos 
kimenetelű és hosszabb-rövidebb ideig 
együtt élhetünk velük. A World Healt Sta- 
tistics Ouarterly (Vo. 38. No. 2/1985) közli 
26 ipari országban a halálokok százalékos 
változását 1970 és 1982 között. Ennek 
alapján megállapítható, hogy a kardio- 
vaszkuláris elhalálozásban Bulgária után 
(férfiak 34,1 százalék, nők 3,6 százalék) mi 
következünk. (Férfiak 33,0 százalék, nők 
3,0 százalék). Ischemiás szívbetegség által 
bekövetkezett halálozásban , csak" a har- 
madik helyen állunk Románia és Lengyel- 
ország mögött. (Románia — férfiak: 53,1 


Ez az írás hozzászólás a Társadalmi Szemle 1986. 
7. számában megjelent cikkhez. Dr. Ajkav Zoltán. 
dr. Bognár Ilona, dr. Kökény Mihály: Hogyan gazdál- 
kodunk az egészségünkkel? 


százalék, nők: 504 százalék; Lengyelor- 
szág - férfiak: 58,0 százalék, nők: 43,4 szá- 
zalék; Magyarország - férfiak: 37,6 száza- 
lék, nők: 5,7 százalék.) 

Az előbbiekhez hasonlóan második he- 
lyen állunk a cerebrovaszkuláris halálok- 
nál. (Első helyen Lengyelország - férfiak- 
nál: 62,2 százalék, nőknél: 36,8 százalék; 
nálunk: 59,1 százalék, illetve 23,2 száza- 


. lék.) Európában a leggyakoribb halálok a 
. szív- és érrendszeri betegség, ezen belül az 


infarktus, mely az összes halálozás — or- 
szágtól függően — mintegy 30-60 százalé- 
ka. A kardiovaszkuláris betegségek az el- 
múlt két évtizedben a legtömegesebb, az 
egész lakosság egészségi állapotát befolyá- 
soló népbetegséggé váltak. A szív- és kerin- 
gési betegségek után második helyen. je- 
lentkeznek a daganatos betegségekből ere- 
dő halálozások. Férfiak között a leggyako- 
ribb a tüdőrák. Európát vizsgálva minden 
negyedik rákhalál a dohányzással függ 
össze. A , kíméletlen" adatok sora folytat- 
ható. De nem teszem, hiszen a folyóirat- 
ban az egészségmagatartásról folyó soro- 
zatban — más-más összefüggésben - ezek a 
tények, adatok már megjelentek. (Gondo- 
lok a drogfogyasztásra, a 13-34 éves férfi- 
aknál vezető halálozási okként szereplő 
balesetekre, továbbá a csecsemőhalandó- 
ságra, az öngyilkosságra, a korszerűtlen 
táplálkozásra és a nálunk minimális 
szabadidő jellegű mozgásra. S még nem 
említettük, mert nem ismerjük pontosan 
azokat a betegségeket, melyek különböző 
okok együttes következményeként fellép- 
hetnek. Amerikai előrejelzés szerint az 
Egyesült Államokban 1991-re az AIDS- 

ből eredő halálozás megelőzi a szív- és 
érrendszeri betegségeket.) 

De miből adódnak ezek a sokkoló ada- 
tok? Ki a felelős azért, hogy az ember beteg- 
gé válik vagy idő előtt meghal? A moderni- 
Zzáció, a felgyorsult fejlödés, a határok nyi- 
tottsága által megismert nyugati életmód- 
minta? Vagy az egyes hazai rétegek hival- 
kodó fogyasztásának erőn felüli utánzása 
a népesség jelentős részében? Az értékrend 
megbomlása, az egyén útvesztése, a gazda- 
sági-társadalmi körülmények? 

Az egészségi állapot romlása nagyrészt 
életmódbeli következményekre vezethető 
vissza, amelyek megnövelik a betegségek 
kialakulásának esélyét. (Az Egészségügyi 
Minisztérium Prognózis Bizottsága által 
készített tanulmány szerint például a ke- 
ringésrendszeri halálozás a rizikófaktorok 
csökkentésével kb. 30 százalékkal lenne 
kevesebb, míg a kórházi felszereltség fej- 
lesztésével csak 10 százalékkal.) 

A betegséget előidéző okok, a veszélyez- 
tető tényezők nagy része szociálisan és 
pszichésen meghatározott, hatásuk társa- 
dalmi összefüggésekben értelmezhető. Az 
egyes rizikófaktorok és következményeik 
elválaszthatatlanok a társadalmi és az em- 
beri tényezőktől. Figyelembe kell venni azt 
is, hogy egy adott tényező viszont minden 
országban csak saját összefüggéseiben hat, 
és ez a hatás országonként mas és más 
lehet. Ezért nem célravezető az a módszer, 
amikor két országot például egészségügyi 
téren egyszerűen egymás mellé állítunk és 
az egyik pozitív irányú változásaira hivat- 
kozunk úgy, hogy nem vesszük figyelembe 
a konkrét társadalmi, gazdasági és kultu- 
rális hátteret. 

Személy szerint azt sem tartom szeren- 
csés megközelítésnek, amikor arra hivat- 
koznak, hogy mint közép-kelet-európai 
nemzet kivételes  megpróbáltatásokon 
mentünk keresztül, és a gyors, robbanás- 
szerű társadalmi váltás után az egyén a 
kitágult választási lehetőségek birtokában 
csak az önérvényesítésre összpontosított, 
és ez elvonta a figyelmet az egészségmaga- 
tartás kérdésköréről. Nem hiszem, hogy 
közép-kelet-európai voltunkat sorscsapás- 
ként szükséges felfogni. Mi itt élünk, eb- 
ben az időben és ebben a térben. Problé- 


máinkat, feladatainkat nekünk kell megol- 
danunk az adottságok és a lehetőségek 
határán belül. 

Az egyénnek van módja olyan döntésre is, 
mely magában hordozza a lehetőséget egy 
egész cségesebb életmód, az egészségmegőr- 
zés irányába, természetesen az adott, törté- 
nelmileg és gazdaságilag meghatározott 
körülmények között. Az egészség mint 
megfogható érték jelentkezik mind az 
egyén, mind a társadalom számára. Leegy- 
szerűsítve: az egyénnél abban a formában, 
hogy dolgozni, tevékenykedni képes, kielé- 
githeti szükségleteit; a társadalomnál pe- 
dig olyan formában, hogy az egyének 
egészsége nélkül képtelen fenntartani ma- 
gát. Az egészséges egyén hasznot hajt úgy 
is, hogy termel, úgy is, hogy nem beteg és 
nem igényel külön anyagi, szellemi, fizikai 
ráfordítást. Ha eltekintünk attól, hogy va- 
laki tudatosan betegíti meg magát, fel kell 
tételezzük, hogy általában az egyénnek 
nem áll érdekében a beteggé válás. 

Mégis mi vezet erre az útra? A társada- 
lom a tudatra való ráhatás útján megpró- 
bálhat kialakítani egy olyan kedvező lég- 
kört, amely olyan magatartást segít elő, 
hogy az egyén felismeri az egészségmegőr- 
zés fontosságát. Nem dohányzik, nem al- 
koholizál, nem él drogokkal, nem vállal 
irreális feladatokat, nem hajszolja túl ma- 
gát. Viszont a befogadó az egészségkárosí- 
tó hatások ismeretében is viselkedhet más- 
ként, ha az a közeg, amelyben él, a minták, 
a társadalmi tények. melyekkel naponta 
talalkozik, másként kondicionálják maga- 
tartását. Negativ magatartása visszáhat a 
véleményére, módosítva és erősítve a nega- 
tív tendenciát. 

Van-e egyáltalán lehetőség arra, hogy az 
egyén is tegyen valamit saját egészségének 
megőrzéséért? Éppen ennek érdekében kell 
, mozgásba" hozni azokat a társadalmi 
eszközöket, amelyek alapvetően befolyá- 
solják az egyén életmódját, és pozitív 
irányba hatva hozzájárulnak az egyes em- 
ber egészségmegőrzéséhez. Ez a feltétel- 
rendszer csak átfogó társadalmi program 
alapján valósulhat meg, melynek célja a 
népesség egészségi állapotának javítása, az 
egészséges életmód megteremtése. Ez nem- 
csak az egészségügyi tárca vagy egyes tár- 

cák, társadalmi, politikai szervek elszige- 
telt feladatköre. Ez mindnyájunk közös 
ügye. Hiszen magát a betegséget kiváltó 
okok is sokrétűek — társadalmiak és egyé- 
niek is egyúttal. 

. Tudatában kell lenni annak is, hogy a 
követendő életmódot képtelenség az egyén 
számára kötelezően előírt szabályokkal, 
törvényekkel megvalósíttatni. Olyan vi- 
szonyokat kell teremteni, melyek hatása 
által az egyén az adott lehetőségeken belül 
az egészséges életmódot részesíti előnyben. 
Ez igen sokrétű feladat. Ebben része van a 
családi, iskolai, munkahelyi, lakóhelyi 
környezettől kezdve olyan magatartásfor- 
mák kialakításának, melyek lehetővé te- 
szik az értelmes életet. 

Az egészségmegőrzés társadalmi tenni- 
valói között többek közt fontos szerep há- 
nu a hazai tönegkommunikációra is. Vi- 
szonylag széles eszközrendszere által (saj- 
tó, tv, rádió) a lakosság különböző rétegei- 
re hatékony befolyást gyakorolhat a kí- 
vánt változás megvalósítása céljából. 
A céltudatos ráhatás következtében az 
egészséggel kapcsolatos értékek is köny- 
nyebben válhatnak az egyén értékeivé. 

Ezért igen fontos, hogy az egészséghez 
kapcsolódó témákról nyíltan, megbízható- 
an tájékoztassanak a megfelelő tömeg- 
kommunikációs eszközök, s az egyes prog- 
ramokban olyan résztvevők legyenek a 

, véleményalakítók", akik mintaadóként 
befolyásolni tudják a megcélzott rétegeket. 

Végezetül, van-e megoldás az ésszerű 
életmódra, életvitelre? Az ember mint bio- 
lógiai és társadalmi lény génjeibe progra- 
mozva nem az önpusztítást, hanem az éle- 
tet hordja. S az értelmes élet elősegítése 
nemcsak a társadalomtudósoknak, politi- 
kusoknak, szakembereknek, hanem min- 
denkinek, aki valamit tenni akar, szent 
kötelessége. 

A megoldás és a módszerek sokfélék, 
sokszintűek lehetnek, de ez csak az egész 
folyamat áttekintése és megértése alapján 
dönthető el. Örkényt idézve: 

,Ha sok cseresznyepaprikát madzagra 
fűzünk, abból lesz a paprikakoszorú. 

Ha viszont nem fűzzük fel őket, nem lesz 
belőlük koszorú. 

Pedig a paprika ugyanannyi, éppoly pi- 
ros, éppoly erős. 

De mégse koszorú. 

Csak a madzag tenné? Nem a madzag 
teszi. Az a madzag, mint tudjuk, mellékes, 
harmadrangú valami. 

Hát akkor mi? . 

Aki ezen elgondolkozik, s ügyel rá, hogy 
gondolatai ne kalandozzanak összevissza, 
hanem helyes irányban haladjanak, nagy 
igazságoknak jöhet a nyomára." 


Markos András 


EVFORDULO 


Gramsci a világban és Magyarországon 


Antonio Gramsci (1891—1937) halálának 50. évfordulója alkalmából az Olasz Kommu- 
nista Párt nyolc országból 15 tanulmányt jelentetett meg (II Contemporaneo. Rinascita, 
1987. február 28.) azzal a céllal, hogy felmérjék Gramsci műveinek, gondolatainak 
helyét, sorsát a világban. 

A bevezető tanulmányt Giuseppe Chiarante írta. Sok minden megváltozott 50 év alatt 
-— hangsúlyozta Chiarante -, s nemcsak a történelmi valóságban, hanem szemléletünk- 
ben, ítéleteinkben is, lett légyen szó akár a pártról, akár a demokrácia és a szocializmus 
kapcsolatáról. A gramsci kiindulópont azonban nem változott. Nevezetesen az, hogy 
mindig a konkrét történelmi-társadalmi helyzetből kell kiindulnunk, azt kell megismer- 
nünk, elemeznünk. (Ez eredendően marxi kiindulópont. Azért kötődik még ma is sok 
helyen és sokak fejében Gramsci nevéhez, mert a sztálini, a konkrét történelmi-társadal- 
mi helyzettől elszakított, dogmává tett eszmével szemben Gramsci egyik legjelesebbike 
volt azoknak, akik őrizték, védték s fejlesztették az , eredeti" marxista módszert és 
szemléletet, amelytől idegen doktriner módon a világ elé állni, s azt mondani: itt az 
igazság, boruljatok térdre. Gramsci azt hangsúlyozta, hogy a marxizmus az élő, eleven 
mozgalomból indul ki, s a marxizmus számára a kommunizmus nem elvont cél, eszmény, 
hanem maga az eleven mozgalom, amely a mindenkori állapotokat meghaladja, amely- 
ben organikusan fejlődnek ki a kommunizmus történelmileg változó és változatos for- 
mái.) 

A hatvanas és a hetvenes években - éppen a válságokból, nehézségekből kivezető út 
keresésének előtérbe kerülése miatt — lendületet kapott Gramsci műveinek tanulmányo- 
. zása. Noha az utolsó 50 esztendőben mélységes változások következtek be mind a 
világban, mind szemléletünkben, az erkölcsökben, a kulturális életben, az államok és a 
népek közötti kapcsolatokban - s ha ezzel együtt növekszik az érdeklődés Gramsci művei 
iránt, akkor időszerűsége tagadhatatlan. 

Eric Hobsbawm azt írja, hogy Gramsci minden idők legtöbbet idézett 250 szerzője 
között van a művészetről és a humanizmusról beszélő irodalomban. Giuseppe Vacca az 
európai baloldal és a hegemónia összefüggéséről írt, s bővítette Gramsci ismertségéről 
való tájékozottságunkat. A leginkább idézett 250 szerző között csak öt olasz született 
a XVI. század után. Ebben a sorban nincs benne sem Vico, sem Machiavelli — Gramsci 
azonban igen. (Természetesen az idézés nem azonos azzal, hogy ismerik is Gramsci 
munkáit vagy, hogy az idézésnek mindig és egyértelmű politikai tartalma lenne.) Ötszáz 
írás (kézikönyv, tanulmánykötet) jelent meg róla angolul, sok, még nem publikált 
doktori disszertáció készült Gramsciról. Jelenléte tehát, halála után ötven évvel is, 
vitathatatlan a világirodalomban. 

Az is látható a beszámoló tanulmányokból, hogy a Gramsci művei iránti érdeklődés 
különböző és egyenetlen. Nem erőltetett, ha azt mondjuk, hogy ez összefügg a kommu- 
nista pártok helyzetével és a neokonzervativizmus hatásával. Azt hiszem, jelentősnek kell 

tekintenünk azt is, hogy Gramsci munkái viszonylag gyorsan terjedtek az NSZK-ban. 
Peter Glotz kiemeli, hogy Gramsci fogalmai, pl.: a , történelmi blökk" igen fontosak 
voltak a Kautzky-féle paradigma meghaladásában. Most újra szembesítenünk kell fogal- 
mait a valósággal, s újból hozzá kell fognunk munkáinak elemzéséhez, ebben a korszak- 
ban is. Í ; 

Eric Hobsbawm Gramsci műveiben életerős ösztönzést lát a történetírás számára (is). 
Ő fogalmazza meg a legpontosabban Gramsci szerepét mind a mozgalomban, mind a 
marxizmus történetében. Szerinte Gramsci hatása a marxi perspektíva fonalának felvéte- 
lében nyilvánul meg elsősorban. Hozzátehetnénk, újrafelvételével mind a dogmatizmus- 
sal, mind a pozitivizmussal szemben. A Gramscival való találkozás tehát a marxizmussal 
való találkozás, Gramsci munkáinak segítségével. Kiemeli, hogy Gramsci szerint az 
emberi akaratnak központi szerepe van a történelemben, de nem a voluntarista értelem- 
ben, hanem a valóságot megváltoztató gyakorlatban. 

Sok jelensége van a mai világnak, amelynek megértésére törekedve nem lehet Gramscit 
kikerülni. Ilyen pl. a népi kultúráról való gondolkodás is. Azt sem tagadhatjuk, hogy 
néhány, Gramsci teremtette kategória ma is értékes tájékozódási eszközünk a valóság- 
ban. Ilyen pl. a , passzív forradalom", a , hegemónia", a , szerves értelmiségi" stb. és a 
széles és differenciált szövetségi politikára vonatkozó gondolati anyag. Vagy ilyen gon- 
dolat az OKP autonóm politikai kultúrájának megteremtése, amely nélkül nem lehet 
sikeres a küzdelme a szocializmusért. 

Franciaországból Alain Tosel rámutatott, hogy Franciaországban sokáig csak Gram- 
sci legendája élt (Mussolini áldozata, a börtönévek szenvedője, a pártalapító stb.), de 
mint gondolkodó kevéssé volt jelen a mozgalomban. Sokáig a Francia Kommunista Párt 
a revizionizmus gyanújával nézett Gramsci elméleti hagyatékára. Luis Althusser Gram- 
sci-tanulmánya a fordulat. Ő vitathatatlannak tartja Gramsci elméleti jelentőségét, és 
ezen az alapon vitázik (is) vele. 

, A spanyol Francisco Fernández Buey a Franco elleni küzdelemben, majd a Franco 
utáni útkeresésben ítélte hasznosnak Gramsci elméleti munkáinak felfedezését. 

Kiemeli a , hegemónia", a , történelmi blokk", az , organikus értelmiségi" fogalmakat, 
amelyek termékenynek, használhatónak bizonyultak a spanyol és a nemzetközi összefüg- 
gések jobb megértéséhez. Hasonlóan vélekedett Latin-Amerikából Gabriel Vargas Lloza- 
no, rámutatva, hogy a baloldal - tanulva a vereségeiből is — a demokratikus és a 
szocialista átalakulásra törekedve figyelt fel a hegemónia fogalmára. 

Magyarországról Szabó Tibor írása jelent meg, aki áttekintette Gramsci műveinek 
magyarországi sorsát. Giuseppe Vacca Szabó írásából azt emelte ki, hogy a hegemónia 
Gramsci1-féle felfogása Magyarországon a politikai rendszer demokratikus reformja 
révén került előtérbe. Szabó hangsúlyozza, hogy Gramscit a legkülönbözőbb módon 
lehet és lehetett értelmezni — a különböző történelmi-társadalmi helyzetektől és időktől 
függően; de nem lehet sutba dobni, nem lehet nem felhasználni gondolatait, módszerét. 

Gramsci halálának 30. évfordulóján, 1967-ben, Gramsci-konferenciákat szerveztek a 
szocialista országokban (Lengyelországban, Romániában, a Szovjetunióban, Magyaror- 
szágon). A Szovjetunióban jelenleg összes műveinek kiadását tervezik, amint erről a 
VUnita 1986. márciusi száma tudósít. Ugy látszik, újabb fellendülés van a Gram- 
Sci-kutatásban és -kiadásban. 

Összegezve azt lehetne mondani, hogy a dogmatizmusra épült gyakorlat sikertelensége 
nemcsak a kapitalista országok munkásmozgalmában, hanern a szocializmus építésének 
gyakorlatában 15 kiútkeresésre késztette a kommunista pártokat. Ebben a kiútkeresésben 
váltak fontossá Gramsci munkái, s hatott termékenyítően elmélete. 


Az első híradás Gramsciról a felszabadulás után Szauder József nevéhez fűződik, aki az 
Esztétikai Szemle 1948-as évfolyamában hívta fel a tudományos közvélemény figyelmét 

Gramsci Crocéról adott marxista kritikájára, rámutatva, hogy , Gramsci marxizmusa a 
marxizmus-leninizmus volt". Arra is emlékeztetett, hogy -— mint az OKP vezetője - 
börtönírásaiban az egész itáliai európai nolitikai, szellemi életet átfogó elemző bírálatra 
törekedett. 

1945—-1948-ig kedvező volt a politikai, filozófiai légkör ahhoz, hogy a különböző 
országok marxistái és a haladás baloldali képviselői között termékeny kapcsolat fejlőd- 
jék ki vagy folytatódjék. 

1947-ben Gramsci halálának 10. évfordulóján — noha nem az évfordulóra hivatkozva — 
szervezte meg Antonio Banfi a marxista filozófusok első nemzetközi kongresszusát, 
Milánóban. Gramsci szellemét Banfi és iskolája képviselte. A kongresszuson Lukács 
György is részt vett, s itt olvasta fel francia nyelven A marxista filozófia feladatai az új 
demokráciában című előadását. 1948-ban a Srudi Filosoficíben (Banfi folyóirata) megje- 
lent Remo Cantoni: Antonio Gramsci és a kultúra felelőssége című írása és Lukács 
előadása. Európai méretű szellemi pezsgés és együttműködés reménye csillant fel. 

A történelem azonban másként alakult. 1948 második felében már érezhető volt a 
hidegháború. 1949-ben megalakult a NATO, a vatikáni Szent Hivatal a , kiátkozás" 
eszközével is igyekezett az OKP s általában a kommunista mozgalom befolyását csök- 
kenteni. Erősödött a dogmatizmus, a személyi kultusz s annak minden negatív politikai, 
erkölcsi, kulturális hatása; az elszigetelődés, a bizalmatlanság. Az értelmes viták helyett 
a dogmavédő ítéletek ideje kezdődött. Ez a légkör nem kedvezett sem a marxizmus 
története és öröksége, sem a korabeli marxizmus megismerésének, feldolgozásának, 
megismertetésének. 

1949-ben még megjelent egy szerény válogatás a Börtönfüzetekből (válogatta: Komját 
Irén) és 1952-ben Lombardo Radice, G. Carbone: Gramsci életrajza, de azután 13 év telt 
el 1965-ig, az újabb magyar nyelvű Gramsci-válogatásig, ami Marxizmus — kultúra — 
művészet címmel látott napvilágot. (Szerkesztette Rózsa Zoltán, bevezette Sallay Géza.) 
A kötet nagy hatást gyakorolt az akkori magyar szellemi közéletre, s széles körű kritikai 
visszhangot váltott ki. Gramsci a kultúra, a művészet tematikájának oldaláról tört be 
a magyar gondolkodásba, s nem a par excellence filozófia vagy politika hozta be. 

Az első válogatást újabb fordítások követték. 1970-ben a Filozófiai írások (szerkesztet- 
te és bevezette: Huszár Tibor) és az Olasz marxista filozófusok írásaiból című kötet (szer- 
kesztette és bevezette: Huszár Tibor), majd A socialista realizmus antológia (szerkesztette 
és bevezette: Köpeczi Béla). 1974-ben megjelent a börtönlevelek bővebb válogatása 
(szerkesztette és bevezette: Komját Irén) és a Gyakorlat filozófiája (szerkesztette, válogat- 
ta és bevezette: Gál Ernő). 1977-ben Az új fejedelem (fordította és az utószót írta: Betlen 
János), 1979-ben Válaszút a pedagógiában (válogatta, szerkesztette és bevezette: Mario 
Alighiero Manacorda). 1985-ben látott napvilágot a Politikai írások (1916-1926) (válo- 
gatta és az előszót írta: Szabó Tibor), 1987-ben pedig Antonio Gramsci: Ifjúkori írások 
1914-1926 (MKKE Társadalomelméleti Kollégium). A kötet azokat a szövegeket tartal- 
mazza, amelyek nem kerültek bele a Politikai írások (1916-1926) című kötetbe. 

A válogatásokkal egy időben s utána is számos tanulmány, disszertáció foglalkozik 
Gramsci gondolkodásával és az olasz marxizmussal. A kutatók eddig ismeretlen össze- 
függésekre világítanak rá, s új dokumentumok is napfényre kerülnek. Ilyen pl.: Gramsci 
Kasszandra levele 1926-ból, amelyet Görög Tibor mutatott be. (BME Marxizmus-Leni- 
nizmus Intézet 1986/1., Közlemények.) A Gramsci-levél 1963-ban került elő, s 1964-ben 
publikálták Itáliában. A dokumentumból jól érzékelhető Gramsci álláspontja abban a 
küzdelemben, amely Lenin halála után alakult ki a bolsevik pártban Zinovjev, Trockij 
és Sztálin között Lenin örökségéért. 

Gramsci felismerte ezt a folyamatot. 1922-ben Moszkvában volt, s alkalma nyílt 
hallani Lenint, aki azt mondotta: ,, 1921-ben, a III. kongresszuson elfogadtunk egy 
határozatot a kommunista pártok szervezeti felépítéséről, munkájuk módszereiről és 
tartalmáról. A határozat nagyszerü, de majdnem teljesen orosz, azaz orosz viszonyokból 

indul ki. Ez a jó, de egyszersmind a rossz oldala is... A határozatot nagyszerűen 
kidolgoztuk. . . .,, de nem értettük meg azt, hogyan kell átadnia a külföldieknek a mi orosz 
tapasztalatainkat. A külföldiek pedig nem érhetik be azzal, hogy a falra akasztják, mint 
valami szentképet és imádkoznak előtte" — idézi Szabó Tibor. A történelmiség eme 
dialektikus szellemében fogalmazza meg Gramsci, hogy a Komintern határozatait , le 
kell fordítani olaszra". 

1956 után, 1957-ben Gramsci halálának 20. évében még inkább tudtuk, éreztük, hogy 
.]e kell fordítani" magyarra, lengyelre stb., le kell fordítani a változó történelmi helyze- 
tekre, szakadatlanul le kel! fordítani a megváltozott arculatú és állandóan változó világ, 
az új világállapotok, a tudományos technikai forradalmak, az ökológiai veszélyek, a 
termonukleáris korszak okozta új körülményekből származó feladatok, a cselekvés 
számára. Ez a marxizmus-leninizmus eleven szelleme, amely szemben áll mindenfajta 
dogmatizmussal. 

Szabó Tibor írja: , Az utóbbi években egyre többen a marxi és lenini politikaelmélet 
és filozófia folytatásaként értelmezik Gramsci munkásságát", s fontos kutatókat említ, 
akik erre az álláspontra jutottak. (N. Badaloni, C. Boggs, I. V. Grigorjeva, J. N. 
Davidov, V. Gerratana, P. Spriano.) Mindez igaz, de az utóbbi éveknek is vannak 
előzményei. Az előzményekből Szabó Tibor 7ogliattit emeli ki, aki Gramscit a marxiz- 
mus folytatójának tekinti; olyan teoretikus forradalmárnak, aki ,a konkrét helyzet 
követelményeinek megfelelően új, eredeti elemekkel bővítette, gazdagította a marxiz- 
must". 

A felsoroltakhoz írhatjuk -— sok más mellett — Antonio Banfi és Remeo Cantoni nevét 
15. Banfi és Cantoni 1948-ban és 1957-ben fejtette ki, az említett szellemben, véleményét 
Gramsciról. Banfi lenini-gramsci szellemben mutat rá arra, hogy a marxizmus egyete- 
messége nem kiküszöböli a konkrét történetiséget, hanem éppen annak jobb megértését 
szolgálja. , A marxizmus nem menekül el a tévedések, kockázatok, hibák elől, mert 
azokat nem az emberiség egyébként eszményi útjáról való letérésként fogja fel, hanem 
az emberiség által megtett történelmi út valóságos mozzanatának tekinti, amelynek 
kiküszöbölésére is vállalkozik. 

A hetvenes években Gramsci írásai kezdtek természetes és organikus részeivé válni a 
marxista és az általános műveltségnek. Az új történelmi-társadalmi helyzet s a belőle 
származó feladatok megragadására alkalmasak a Gramsci-irodalomból megismert új 
fogalmak: a , hegemónia", a , kollektív ember", a , kulturális és társadalmi blokk", a 
sSzerves értelmiségi" stb. Huszár Tibor bevezető tanulmányaiban rávilágított arra a 
gondolkodásmódra is, amely akadályozta, késleltette Gramsci munkáinak kiadását, — 
vitázva Louis Althusser-rel is. ( Marx -— az elmélet forradalma. Kossuth Könyvkiadó, 
1968.) Még 1971-ben is szükségesnek látszott azonban, hogy a Népszabadságban a 
Gramsci filozófiai írásairól megjelent recenzió — a könyv bemutatásán túl — azt is 
hangsúlyozza, hogy Gramsci filozófiája marxista-leninista, mivel az elmúlt évtizedekben 
Gramsci filozófiáját sokféle, megalapozatlan jelzővel illették és sok mindennel meg is 
vádolták (praxis filozófia, revizionista stb.), s elverték a port a , gyakorlat filozófiáján" 
is, miközben hangsúlyozták Gramsci politikai, forradalmár feddhetetlenségét. 

A Magyar Filozófiai Szemle 1978. 1-es számában jelentek meg azok a tanulmányok, 
amelyek tovább gazdagították a hazai Gramsci-irodalmat. E tanulmányok tematikája 
és tartalma jól érzékelteti a dogmatizmustól megszabaduló marxizmus növekvő szerepét 
az új szocialista kultúra és közgondolkodás fejlesztésében. Íme a témák: Gramsci ideoló- 
giai felfogása és a művelődéstörténet (Köpeczi Béla), Gramsci műveinek hatása az OKP 
értelmiségi politikájára (Pankovits József), Gramsci és a Magyar Tanácsköztársaság 
(Rózsa Zoltán), Irodalmi nyelv és nyelvjárás A. Gramsci feljegyzéseiben (Fogarasi Mik- 
lós), Benedetto Croce esztétikájának marxista kritikája A. Gramsci irodalomszemléletében 
(Sárközy Péter), A ,köznapi gondolkodás" kategóriája (Takáts József), Az , aktivitás" 
problémája Gramsci fiatalkori írásaiban (Szabó Tibor). 

Különös fontosságot kap a kultúra, amely Gramsci szerint a szocializmus alapvető 
fogalma. s ez összhangban van Lenin 1921-ben és 1923-ban kifejtett gondolataival. Új 
megvilávításba kerül a filozófiai antropológia szükségessége: a , mi az ember?" s , mivé 
válhatik?" kérdések alapján. Ezek a nézőpontok megjelennek az olasz filozófiai iroda- 
lomban, pl. Banfi munkáiban (A kopernikuszi ember, 1948), de termékenyen használják 
fel már a magyar kutatók is. (Kelemen János: Az ember filozófiai problémái az 1945 utáni 
olasz regényben. [1967] Szabó Tibor: Kultúra és szocializmus a pályakezdő Gramsci 
filozófiájában. [1976] stb.) 

Kiemelkedő jelentősége volt 1977-ben a moszkvai emlékünnepségnek és a Polytechnic 
of Central London tudományos üléseinek. A moszkvai ülésen hangzott el Nicola Badalo- 
ni előadása, 1977. április 25-én. Moszkvában Gramsci politikai elméletéről úgy beszéltek 
a szovjet előadók is, mint amelynek fogalmaival értelmezhetők és elemezhetők a világfor- 
radalmi folyamatok olyan új eseményei, helyzetei, mint amilyenek Chilében vagy Portu- 
gáliában kialakultak, s hogy ez a politikai elmélet lényeges kiindulópontokat tartalmaz 
a harmadik világ vagy a közepesen fejlett országok munkásmozgalma számára. 

Badaloni pedig — a többi között — kiemelte: Gramsci nemcsak tanítványa volt Lenin- 
nek, hanem eredeti gondolkodó is, aki a marxizmus s Lenin szellemében fejtette ki a 20. 
század marxizmusának fontos vonását. , Minden ember filozófus", akár , egyszerű", 
akár , kiművelt", s gyakran inkább a ,magatartásban s nem a szavakban fejeződik ki az 
a világkép, amely az embereket inspirálja. Ezt meg kell érteni a ,hegemóniáért" folyó 
harcban. 

Badaloni kiemeli Gramsci végtelen türelmét és vitakészségét. Becsülte a valóságos 
érveket, akárha ellenfelektől származnak is. Ebből a magatartásból következett önkriti- 
kussága is. Vallotta, a cél: a hegemónia megszerzése. Megtartásához állandó munka 
szükséges. Ezt csak magas színvonallal, a párttal szembenálló erők színvonalát meghaladó 
kulturális, erkölcsi színvonallal, mélyebb humanizmussal, a szabadság magasabb, emberibb 
színvonalának képviseletével lehet megszerezni és megtartani. Ebben a színvonalban rejlett 
ereje a fasizmussal szembeni harcban, s ez az alapja szövetségesei előtti tekintélyének is. 

Ez a színvonal tette lehetővé, hogy az OKP az olasz talajban találja meg (az olasz 
talajban is megtalálja) kora kapitalizmusának ellentmondásait. Ez a színvonal tette 
lehetővé, hogy a nép mindennapi életétől ne szakadjon el; hogy ne elméleti gőggel 
közeledjék a nem elméleti népi gondolkodáshoz, hanem politikai nyíltsággal, amelyben 
kifejeződik annak megértése is, hogy a vallásos és nem vallásos emberek egymásra 
vannak utalva a közös érdekeikért való küzdelemben. A sikeres harcnak nem az erőszak 
" az egyetlen s nem is a fő területe. , Mi a munkások, kommunisták, szocialisták és 
katolikusok egységére építünk, s arra törekszünk, hogy ezt az egységet a tényekben és 
az eszmékben valósítsuk meg, a szocializmus felé demokratikusan fejlődő antifasiszta 
platformon." 

Ezt a gondolatot nagyban alátámasztja Gramsci filozófiája és az olasz forradalmi 
mozgalom tapasztalata is, amely a huszadik századi történelem legnagyobb eseményét 
az 1917-es forradalomban látta. , Nem kell titkolnunk azonban, hogy ez a várakozás 
annál inkább lesz reális, minél inkább lesznek képesek az olasz és más országok dolgozói . 
— beleértve a szocialista országokét is — másoknak átadni egy nagy intellektuális és 
morális reform követelményét, amely egyben a feltétele is az olyan színvonalú kultúrá- 
nak, amelyet még soha sem értek el eddig a történelemben." S ez ma sem másodrendü. 
Ez a magasabb kultúra, a magasabb humanizmus az alapja annak, hogy a marxizmus 
a társadalom pozitív erőinek organikus része s ily módon vezető ereje is lehessen. Ez a 
kulturális színvonal az alapja annak is, hogy marxizmus címén ne lehessen újra tabukat, 
istenségeket, kinyilatkoztatásokat, az embert eszközzé tevő szervezeteket létrehozni és 
működtetni. Csak dogmák nélkül lehet szembenézni a mai társadalomban keletkezett, 
eddig soha nem volt problémákkal, témákkal. A , létező" szocializmusok pedig még nem 

tudtak teljesen megszabadulni — a megszabadulás különböző fázisaiban vannak — a 
vallási színezetű dogmáktól. 


A tudományos-technikai forradalom második korszakában, az új haditechnika, a mikro- 
elektronika, a robottechnika, a manipulátorok, a számítógépek, a telekommunikációs 
eszközök, a biotechnológia alkalmazásának idején sok jelenség gyökeresen más és új 
összefüggésekben értelmezhető. Bizonyos értelemben milliárdnyian csak most lépnek ki 
az évezredes elszigeteltségből, s éppen egy negatívumban, a világ pusztulásának veszélyé- 
ben és az éhség fenyegettetésében tudatosul bennük helyzetük a világban. Nem érvénye- 
sek már egyetemesen a háborúkról alkotott — pár évtizeddel ezelőtt még érvényesnek hitt 
s korábban érvényes - kategóriák sem. Az emberiség az , idealizmus áldozata" lesz, ha 
eszmei okokkal indokolva — természetesen nem , az emberiség" indokol, mert annak 
nincs atomfegyvere - elindul (még ha véletlenül is) az atomháború. Ebben az összefüg- 
gésben egyáltalán nem látszik, hogy az emberi élet a legfőbb érték (noha ez a deklarált 
érték), ha az atomfegyvert , az igazság" győzelmének eszközévé teszik. Kié lesz azután 
az igazság? Vagy előáll az abszolút-objektív igazság, ti. az emberen kívüli, attól véglege- 
sen független világ senkihez sem szóló , igazsága", amikor bolygónk már abszolút 
szenvtelenül, a szubjektum teljes hiányában kering pályáján? Hiszen korunkban nem 
lehet sem győztese, sem vesztese az atomháborúnak, amint ez ma már köztudott. 

Tapasztalatból tudjuk, hogy a , centralizált autoritarizmus" nemcsak a szabadság 
hiányának és a bürokratizmusnak az alakjában követelt nagy árat, hanem képtelennek 
bizonyult arra is, hogy differenciált és artikulált feleleteket adjon — területenként és 
szintenként decentralizáltan — a társadalmi kihívásokra. 

A kommunista pártok megújulási folyamataik során sok olyan kérdést tettek fel, 
amelyek kikerülhetetlenek, s amelyek egy részére a mai napig sincs kimerítő válasz a 
marxizmus nemzetközi irodalmában. Sem a közgazdasági, sem a történelmi, gazdaság- 
történeti elemzések nem végezték el ezt a munkát, részint mert nem kaptak erre ösztönzé- 
seket, lehetőségeket, részint mert sokszor el is ítélték az ilyen törekvéseket, a régi 
dogmatizmushoz hasonlóan, ha nem is annak eszközeivel. 

A Szovjetunióban megújuló marxizmus-leninizmus, az új szellem és Togliatti egykori 
gondolatai között nem érzünk már - legalábbis én így hiszem - elvi különbséget. Ebben 
a szellemi fejlődésben máig éltető erő Gramsci hagyatéka, amelynek további feldolgozása 
még komoly és termékeny feladata marad mind az olasz, mind a nemzetközi marxista 
és progresszív tudományos világnak és politikának. 

A tudományos világ Gramsci elméleti munkásságának jelentőségét elismerte és felis- 
merte, akár egyetértettek világszemléletével, akár tagadták azt. Saját ismételt megújulá- 
sunk és jövendő megújulásaink számára is fontos tovább tanulmányoznunk Gramscit, 
mert aligha van nagyobb jelentőségű gondolata a huszadik századi marxizmusnak, mint 
az, hogy , le kell fordítani" — amely kifejezésnek az a tartalma, hogy a szocializmus csak 
organikusan nőhet ki az adott társadalomból és a nemzetközi helyzetből. 


Kéri Elemér 


Egy ezredév 


A Magyarország rövid történetét bemutató 
szerzői kollektíva nem szokványos, sőt különö- 
sen nehéz, ám széles körű érdeklődésre számot 
tartó feladatra vállalkozott. Elsőként tisztáznia 
kellett azokat a rendező elveket, amelyek alapjá- 
ul szolgálhattak az eseményeket, történeti folya- 
matokat és konzekvenciákat magában foglaló 
összegzésnek. Mert egy ezredév, sőt annál is 
bővebb történeti időszak áttekintése csak vala- 
miféle summázat eredménye lehet. 

Nyilvánvalóan sok töprengést jelenthetett 
Hanák Péter szerkesztőnek és a szerzőknek - 
Benda Kálmánnak, L. Nagy Zsuzsának, Makkai 
Lászlónak, — Niederhauser — Emilnek, Spira 
Györgynek és Vörös Károlynak -, hogy milyen 
természetű, jellegű legyen ez az összegzés. Hi- 
szen a mintegy 37 íves művet a puszta kronoló- 
gia vagy a korabeli képek, rajzok, térképek, 
statisztikák és egyéb dokumentumok egyszerű 
közlése is kitölthette volna. S végül mindkét 
megoldás mellőzésével, a történeti esszé műfajá- 
nak választása is a lehetséges alternatívák közé 
sorolható. 

Aligha kétséges, hogy bármelyik említett fel- 
adatvállalást nagy közönségsiker kíséri. A szer- 
" zők mégis a legnehezebbre, az említett alternatí- 
vák kombinálására, vagyis olyan történeti kézi- 
könyv megírására vállalkoztak, amelyben a ma- 
guk szerves összefüggésében ábrázolják az egy- 
mást váltó korszakok gazdasági, társadalmi fo- 
lyamatait, felvillantják ezek legfontosabb nem- 
zetközi összefüggéseit, s emellett a történések 
megértéséhez nélkülözhetetlen adatokat; mon- 
danivalójukat rajzokkal, képekkel is illusztrál- 
ják. 

A tízkötetes Magyarország története és egyéb 
összefoglaló munkák, valamint számos monog- 
ráfia megjelenése és feltűnő népszerűsége nyo- 
mán sokakban - nyilvánvalóan a szerzőkben 
is - felmerülhetett a kérdés: vajon szükséges-e 
egy tömörebb, a legújabb tudományos eredmé- 
nyeket tükröző népszerű összefoglaló. A kér- 

désre igennek válaszolhatunk, hiszen meglehe- 
tősen régen jelent meg egy ilyen egykötetes ösz- 
szefoglaló, amelynek megállapításait a történet- 
tudomány látványosnak is mondható újabb 
eredményei messze túlhaladták. Egyúttal szük- 
ség van egy rövid áttekintésre, mivel olykor -— 
így ez esetben is - még Magyarország történeté- 
vel foglalkozó szakemberek is kézbe vehetik a fő 
történeti szálakat kiemelő kézikönyvet. 

A legnagyobb haszonnal természetesen a tör- 
ténelem iránt érdeklődők - egyre bővülő tábora 
— forgathatja. Ezt az igényt kívánta kielégíteni 
az Egy ezredév című munka, amelynek korsze- 
rűsége, a legfontosabb adatokat feltüntető, 
könnyen áttekinthető jellege, olvasmányos stílu- 
sa, pontos, szabatos fogalmazása egyaránt nő- 
veli a népszerűségét. Ssezt csak fokozza a szem- 
léltetést biztosító képek sokasága, a könyv vilá- 
gos szerkezete, a történelmi folyamatok — a gaz- 
daságra, társadalomra, művészetekre is kiterje- 
dő - széles sodrása, a politikusportrék árnyalt 
rajza stb. A kézikönyv a kitűzött célok sikerét 
tanúsíthatja. Még akkor is, ha már pusztán terje- 
delmi korlátozottsága miatt is — számos ponton — 
bizonyos leegyszerűsítéseket, a tények puszta fel- 
sorolását vagy éppen fontos adatok, történeti 
folyamatok mellőzését regisztrálhatjuk. 

Feltünően szűkös keretet és terjedelmet szán 
a kötet például az 1790-ig terjedő történelmünk- 
nek, vagy az 1945 utáni évtizedek megismerteté- 
sének. Itt a mégoly bravúros történetírói megol- 
dások sem képesek a szükségszerűen kieső fo- 
lyamatok áthidalására. Érzik ezt a szerzők is, 
ezért kerül a kronológia gyakran előtérbe, ami 
másképpen ugyan, de ugyancsak megbontja a 
korábban jellemzett sikeres tárgyalásmódot. 
Mert a nagyobb időszakokat, kérdésköröket 
átfogó szintézisek több ismeretanyagot feltéte- 
leznek, míg az adatok, jelenségek puszta felsoro- 
lását kevésnek tarthatják azok, akik ezek jó 
részének ismeretében a mélyebb összefüggések 
elemzését várják. 

Vannak persze - hogyan is ne lehetnének — a 
könyvnek vitatható részei, megállapításai, mi- 
ként számos vonatkozásban akad hiányérze- 
tünk is. 

A történelem iránt behatóbban érdeklődők 
bizonyára szívesen olvastak volna például töb- 
bet a magyar őstörténet vitatott kérdéseiről, a 
királyi vármegyerendszer kiépüléséről, a társa- 
dalmi rétegek tarka sokaságáról és a feudális 
anarchia jelentkezésének okairól. Ugyanígy a 
felkészültebb olvasóknak gazdagabb ismeretei 
lehetnek a központi hatalom megerősödéséről, 
a rendiség és a központosítás sajátos magyaror- 
szági jelentkezéséről és ideológiájáról, Mátyás 
király abszolutista törekvéseiről. Igaz — s ezt itt 
mindjárt megjegyezhetjük -, hogy amikor egy- 
egy kérdéskör bővebb, teljesebb kifejtését kér- 
jük számon, egyúttal nem kifogásolhatjuk vala- 
mely más részek elhagyását vagy terjedelmük 
nagyságát. Ez a körülmény pedig az esetek 
többségében eleve halványítja ilyen jellegű ész- 
revételeinket. E kritikai megjegyzések természe- 
tesen nem kérdőjelezik meg a könyvben elénk 
táruló alapvető történelmi folyamatok rajzát, 
legfeljebb árnyalatbeli különbségeket jeleznek. 

Főként Széchenyi István kitűnő portréja és 
munkásságának leírása nyomán kerül reflektor- 
fénybe a magyarországi gazdasági élet elmara- 
dottsága, az ipar és a kereskedelem helyzete, 
benne a céhes ipar visszahúzó ereje s a manufak- 
túrák állapotának stagnálása, ami az ország el- 
maradottságát az 1840-es évekre kirivóvá tette. 
A jobbágykérdés, amely végigkísérte a 19. szá- 
zad első felének politikai, gazdasági, társadalmi 
vitáit, talán a jobb áttekinthetőség érdekében 
egyfajta összegzést kívánt volna. Ehhez járul 
még hiányérzetünk az 1848. évi jobbágyfelsza- 
badítás módjának leírását — benne a jobbágytel- 
ki állományhoz tartozó, illetve azon kívül eső, 
de addig a jobbágyok által használt földek jelle- 
gét, a maradványföldek, irtásföldek megoldat- 
lanságát, a majorsági zsellérek sorsát stb. — ille- 
tően. 

Az 1853. évi úrbéri pátens immár az abszolu- 
tizmus viszonyai között , rendezte" a marad- 
vány- és irtásföldek ügyét. A maradványföldek 
jobbára a parasztok kezébe kerültek ugyan, de 
nem állami, hanem egyéni megváltás útján, míg 
az irtásföldeket a volt földesurak szerezték meg 
maguknak. Erről azonban a kézikönyvben már 
nem olvashatunk, miként a nagyarányúvá váló 
tagosításokról és legelőelkülönítésekről sem. 
Vázlatos az abszolutizmuskori gazdaság jellem- 
zése is. 

Ezért kárpótol - ha ez egyáltalán lehetséges — 
bennünket a kiegyezés utáni polgári fejlődés 
nagyívű és árnyalt bemutatása, ami a gazdasági 


növekedés mellett a társadalmi átalakulást is 
felöleli. sőt a tudomány, az irodalom és a művé- 
szet új, modern irányzatait is elénk tárja. Mind- 
ezt a kiegyezés jogi rendszere kezdetben segítet- 
te, vele összhangban volt. Később azonban jó- 
részt a polgári forradalom megoldatlan kérdései 
— a föld- és a nemzeti, nemzetiségi probléma -— 
miatt ez az összhang olyannyira széttöredezett, 
hogy a kiegyezés egész rendszere labilissá vált, 
majd a századforduló után a kül- és belpolitikai 
eseménvek hatására bomlása. illetve felbomlása 
elkerülhetetlen lett. 

Az 1918-1919-es forradalmakat ábrázoló fe- 
jezetek reálisak, elkerülik azokat a szélsőséges 
megítéléseket, amelyek pedig éppen az elmúlt 
évtizedekben oly sok vitát váltottak ki. Sokat 
írtak, irtunk már e viták alapjáról, hátteréről, 
mozgatórugórról. 

Ezúttal csupán egyetlen mozzanatára utal- 
nánk. Ha például a polgári demokratikus forra- 
dalmat a magyar történelem szerves részeként 
értelmezzük - másként nem is foghatjuk fel -, 
akkor feltünnek előremutató elemei nemcsak a 
dualizmus késői szakaszához viszonyítva, ha- 
nem 1848-hoz képest is: a politikai szabadságjo- 
gok. az államforma, a nemzetiségi és földkérdés 
terén egyaránt. Ha azonban kizárólag az 1918 
novemberében megalakult kommunista párt 
programja szemszögéből vizsgáljuk a polgári 
demokratikus rendet - s az ötvenes évek törté- 
netírását ez jellemezte -, akkor csupán hiányos- 
ságai, ellentmondásai tünnek fel; nem tudott 
ugyanis úrrá lenni az ellátási nehézségeken, a 
munkanélküliség, az infláció pedig megnöveke- 
dett. Raadásul a Jászi-féle nemzetiségi program 
- a Keleti Svájc eszméje — elkésett, hiszen a 
nemzetiségek immár az elszakadást proklamál- 
ták. A Buza Barna-féle földreform megvalósítá- 
sa ís késett, mig a politikai szabadságjogokat 
kihasználva, az ellenforradalom szervezkedése 
felgyorsult. Az ellenforradalom jellegének meg- 
ítélesével kapcsolatosan ma is zajlanak még a 
viták -— ha hevességük vesztett is az erejéből. 
A kézikönyvben olvasható jellemzéstől állás- 
pontunk némileg eltér. (Bár mindjárt hozzátesz- 
szük. véleményünket ebben az esetben sem te- 
kintjük csalhatatlannak.) 

Az ellenforradalom rendszerének kialakítása, 
külső és belső körülményei egyaránt jelzik, hogy 
állam- és jogrendszere, politikai gyakorlata egy- 
felöl az 1910-es években kialakított, a kiegyezés- 
hez képest új, annál merevebb, retrográd kor- 
mányzati rendszer elemeire épült, másfelől 
azonban korábban meg ismeretlen intézmé- 
nyekkel, rendelkezésekkel és módszerekkel bő- 
vült. Az előbbiek sorában megemlíthetjük a régi 
közigazgatás, a bírósági szervezet, továbbá a 

kétkamarás parlament visszaállítását — ezeket 
azonban az ellenforradalom a maga jellegének 
megfelelően átalakította. Az utóbbiak közül jó 
néhány mindvégig érvényben maradt. Ide tarto- 
zik például a statárium, az internálás, a rendőri 
és a csendőri felügyelet rendszere, a demokrati- 
kus, a liberális és a szocialista irányzatok ke- 
gyetlen üldözése, az állampolgári jogegyenlőség 
megsértése, majd a harmincas évek végétől an- 
nak felszámolása stb. S hogyha még azt is figye- 
lembe vesszük, hogy az ellenforradalom politi- 
kai gyakorlata, fegyveres alakulatai, szélsőjobb- 
oldali szervezetei még az újonnan kialakított 
jogrendszert is gyakorta megsértették, figyelmen 
kívül hagyták, akkor megállapíthatjuk, hogy 
nem egyszerűen az 1918 előtti belpolitikai rend- 
szer állt vissza, hanem éppen a jelzett jelenségek 
léte, feltűnően nagy szerepe miatt az államélet- 
ben kezdettől jelen voltak fasiszta elemek is. 
Vagyis az ellenforradalmi rendszer két pillérre 
épült. Egyfelől az 1910-es évek Tisza István-i 
rendjére, amely az 1867-es belpolitikai kor- 
mányzati rendszer retrográd átalakítását tartal- 
mazta, másfelől a forradalmak leverését követő, 
fasiszta elemeket is magába záró politikai és 
joggyakorlatra. 

Az 1918 előtti viszonyokhoz képest megválto- 
zott a hatalom közvetlen társadalmi bázisa is. 
Bethlen és politikus társai — a hagyományos 
uralkodó osztályok képviselői — ugyanis nyiltan 
vallották, hogy az újabb forradalmak megaka- 
dályozásának nélkülözhetetlen feltétele a rend- 
szer bázisának kibővítése a középrétegek külön- 
böző csoportjaival és politikai szervezeteivel. 
A hagyományos uralkodó osztályok - a nagy- 
birtokosok és a nagytőkések — csak így tudták 
megőrizni gazdasági és politikai hatalmukat. 


Kurucz D. István: Hódmezővásárhelyi utca 

A középrétegek egyes csoportjaira támaszkodó 
szélsőjobboldali pártok, szervezetek, egyesüle- 
tek azonban, amikor tehették, a maguk politikai 
vezető szerepének megszervezésére törekedtek. 
Erre különösképpen a harmincas évektől kezd- 
ve nyílt lehetőségük, ami együtt járt a totális 
fasiszta rendszer kiépítésének igényével. 

Elöljáróban említettük, hogy kölönösen szűkös 
keret maradt a felszabadulás utáni történelem 
bemutatására: összesen 28 oldal, amiből kb. 12 
oldal fénykép. Ez felettébb sajnálatos, hiszen 
nap mint nap találkozhatunk azzal az igénnyel, 
hogy többet tudjunk - árnyaltabbat, igazabbat 
— utolsó negyven esztendőnkről. Az erre szánt 
néhány oldal ezt aligha teszi lehetővé. Így az a 
szerkesztési mód, amivel a politika, a gazdaság, 
a társadalom és a kultúra címszava alá gyűjti a 
kötet az elmúlt négy évtized történetét, szinte 
csak az érdeklődés felkeltésére elegendő. Igaz, 
hogy a válaszokat a részterületekkel foglalkozó 
munkák - amelyek a felszabadulás utáni politi- 
kai harcokkal, a koalíciós időkkel, a szocialista 
ipar és mezőgazdaság ellentmondásos fejlődésé- 
vel, az ötvenes évek torzulásaival, a koncepciós 
perekkel — mondjuk ki -, az ellenforradalmi 
eseményekkel és az azt követő konszolidációval, 
a mezőgazdaság szocialista átszervezésével fog- 
lalkoznak - igyekeznek megadni, de ezek ered- 
ményeit, ebben a keretben, úgy tűnik, nehéz 
még szintetizálni 


(Gondolat Könyvkiadó, 1986.) 


Kardos József, Pölöskei Ferenc 

ladányi Andor: Felsőoktatási politika, 1949—1958 


Népi demokráciánk történetének kutatói köré- 
ben hosszú ideig alig akadtak olyanok - a gaz- 
daságtörténet néhány művelőjén kívül -, akik a 
politikailag mindmáig kényes, ám mindinkább 
történelemmé érett ötvenes éveket is a történe- 
lemkutatás témájául választották volna. Pedig e 
korszak iránt megnyilvánuló növekvő tömegér- 
deklődésre elsőként a művészetek, mindenek- 
előtt a film és az irodalom reagáltak. Ám egy 
ilyen ellentmondásos kor megértéséhez termé- 
szetesen ez nem elegendő. Ezért is örvendetes, 
hogy az utóbbi években a történettudomány 
hozzákezdett felgyülemlett adósságának tőr- 
lesztéséhez. Ezt még akkor is előrelépésnek kell 
tekintenünk, ha e művekben tárgyalt néhány 
kérdésben vagy esetleg az egész korszak mérle- 
gének megvonásában továbbra is megoszlik 
mind a szakma, mind a szélesebb közvélemény 
felfogása. Minden bizonnyal egy ilyen, nem vi- 
tathatatlan, de mindenképpen fontos munkával 
gyarapodott a történeti feldolgozások sora: La- 
dányi Andornak a felsőoktatási politika 1945 és 
1958 közötti szakaszát elemző munkája ugyanis 
joggal illethető ezzel a jelzővel. 

A szerző jócskán átlépi az ismert korszakha- 
tárt, és megmutatja: miképpen lehet e korszak 
akár legkényesebb ideológiai-politikai kérdéseit 
is — a tények feltárásával reálisan — bemutatni; 
nem mellőzve sem a politika egyik legbonyolul- 
tabb területén született, történelmi léptékünek 
tekinthető eredményeket, sem a végkifejletében 
- más tényezők hatásával együtt — az 1956-os 
tragédiához vezető hibákat, majd a hibák kijaví- 
tásának útját. 

A munka gazdag tényanyagon alapszik. Oly- 
kor még az az érzésünk is támad, hogy a szerző 
az eddigi ismeretlen, bőséges anyag birtokában 
túlzottan részletezi mondanivalóját. A szerző 
ugyanis hasznosítja mindazokat a tervezeteket, 
amelyek az egyes párt- és állami döntések előké- 
szítése során keletkeztek, s így az olvasó számá- 
ra megnehezíti a fő vonalak nyomon követését. 
Félő, hogy a fák elfedik az erdőt! Mindemellett, 
e tervezetek hasznosítása révén Ladányi érzékle- 
tesen mutatja be a politika által egykor felismert 
alternatívákat, s azt, hogy adott esetben miért 
éppen egyik vagy másik alternatíva realizáló- 
dott, mások pedig miért szorultak háttérbe, ke- 
rültek le a napirendről. 

A szerző alapvető rendezőelvnek az időrendisé- 
get tekintette, amit szerencsésen párosított a 
tematikus feldolgozással. A Horthy-korszak és 


a koalíciós időszak felsőoktatás-politikájára 
történő kitekintés után a szerző alaposan elemzi 
az 1948—-1949-es felsőoktatási reformot és végre- 
hajtásának következményeit, közöttük a korai 
- 1952 és 1953 eleji — kiigazítási kísérleteket; 
majd az 1953 júniusa utáni helyzetet a felsőokta- 
tásban, s végül megismertet a felsőoktatási poli- 
tika 1957-1958-ban történt módosításával, ami 
a további problémák folyamatos megoldásának 
alapvető követelménye volt. 

Ladányi e történeti ív bemutatásával markán- 
san felrajzolja a magyar felsőoktatás fejlődésé- 
nek fő vonalait. Kimutatja, hogy az 1948-1949. 
évi egyetemi reform legfontosabb intézkedései 
zömükben helyesek, előremutatóak voltak. 
Egyik céljuk az volt, hogy a szocialista építés 
szükségleteivel összhangban lévő, a korábbinál 
színvonalasabb és hatékonyabb szakképzést 
nyújtsanak. Ez egyebek között megkívánta a: 
felsőoktatás intézményrendszerének átalakítá- 
sát, mindenekelőtt a népgazdasági érdekeknek 
megfelelően a közgazdasági, a műszaki és a ter- 
mészettudományi intézmények fejlesztését, új 
intézmények létrehozását. I 

Minthogy 1945-1946-ban kevéssé módosult a 
hallgatók szociális összetétele, a reform másik 
alapvető célja az volt, hogy gyors ütemben nö- 
veljék az egyetemeken és a főiskolákon a mun- 
kás- és szegényparaszt származású fiatalok szá- 
mát és arányát. Ennek érdekében több intézke- 
dés történt (így e fiatalok előnyben részesítése a 
felvételeknél, az egyetemi előkészítő tanfolya- 
mokra történő toborzásuk). 

A harmadik fő célkitűzés az oktatás szellemé- 
nek, tartalmának megváltoztatása volt. A re- 
form előirányozta — karonként eltérően — egyes 
marxista tárgyak oktatását, s azt, hogy a szaktu- 
dományokat, különösképpen a világnézeti 
szempontból fontos szaktudományokat áthassa 
a marxizmus-leninizmus szelleme. 

Ennek megfelelően 1948-1949-ben több mar- 
xista és haladó szellemű tanár került az egyete- 
mekre, és számos, a társadalmi-politikai fejlő- 
déssel lépést tartani nem tudó vagy azzal szem- 
beszegülő tanárt eltávolítottak. Sajnos a szemé- 
lyi döntések nem minden esetben voltak igazsá- 
gosak, s a marxizmus oktatásának bevezetését 
rendkívüli módon megnehezítette a káderhiány. 
Emellett a marxizmusnak bizonyos leegyszerű- 
sített értelmezése is visszafogta, hátrányosan 
érintette a fellendülést. 

Az 1949 nyarától 1953 júniusáig terjedő idő- 
szakban - ahogy a szerző rámutat - a felsőokta- 
tás fejlődése több tekintetben ellentmondásosan 

alakult. 1949 őszén még a reform továbbfejlesz- 
tése állt előtérben, de 1950-től a fejlesztés erőlte- 
tett ütemű gyorsítása és a személyi kultusz el- 
uralkodása ezen a területen is mind fokozottab- 
ban éreztette kedvezőtlen hatását. A kétségtelen 
eredmények elismerése mellett a szerző azonban 
nem mutat rá kellő hangsúllyal arra, hogy az 
abszolutizált mennyiségi fejlesztéssel, valamint 
a tudomány és a felsőoktatás szétválasztásával 
olyan feszültség keletkezett a struktúrában, 
amelyet tüneti kezeléssel azóta sem sikerült 
megszüntetni. 

Az 1953. júniusi határozat után megkezdő- 
dött az előző években elkövetett hibák feltárása 
és kiküszöbölése, a képzés színvonalának emelé- 
sére irányuló törekvések megfogalmazása. Meg- 
kezdték -az oktatási módszerek átalakítását; nö- 
vekvő súly kapott az egyetemeken folyó tudo- 
mányos kutatómunka; megfogalmazódtak a 
hallgatók életkörülményeinek javítását és a fel- 
vételi követelmények bizonyos átalakítását szol- 
, gáló törekvések. 

A kezdeti lendület azonban hamarosan meg- 
tört, sőt több tekintetben visszaesés következett 
be. 1954 nyarától ugyanis a felsőoktatás vissza- 
fejlesztésére irányuló intézkedések egész sora 
látott napvilágot. Ez mindenekelőtt a hallgató- 
létszám nagyarányú csökkenésében mutatko- 
zott meg s különösen a közgazdasági és a termé- 
szettudományi, valamint a pedagógusképzést 
érintette. Később, az ennek nyomában járó ún. 
profilírozás visszafejlesztette a vidéki tudo- 
mányegyetemeket és a pedagógiai főiskolákat. 

Az 1954 nyarától szélesen kibontakozó taka- 
rékossági intézkedések pedig jelentős mértékben 
akadályozták a felsőoktatás fejlődését. Számos, 
már kidolgozott konstruktív javaslat nem reali- 
zálódott; a felsőoktatási politika mozgástere 
1954 végén, 1955 első hónapjaiban mindinkább 
beszűkült. A felsőoktatás fejlődését megbénító 
restrikciós intézkedések mellett az ország általá- 
nos politikai problémái is növelték az egyeteme- 
ken, főiskolákon a nyugtalanságot. Az 1954. 
őszi viták során egyes egyetemeken már jobbol- 
dali jelenségek is megmutatkoztak. Az MDP 
Központi Vezetőségének 1955. márciusi határo- 
zata az egyetemeken meglehetősen vegyes vissz- 
hangot váltott ki, és több jel utalt arra, hogy a 
felsőoktatás területén a , szektás restauráció" 
megvalósításának nehézségeivel már a felső 
pártvezetés is tisztában volt. 

Ha lassan is, de 1956 tavaszán és nyarán — az 
SZKP XX. kongresszusának pezsdítő légköré- 
ben - számos javaslat készült el a felsőoktatási 
politika megváltoztatására. A szerző ezek alap- 
ján arra a következtetésre jut, hogy a MDP KV 

júliusi határozata után a felsőoktatási politika 
területén is komoly lehetőség nyílt az előző évek- 
ben felhalmozódott problémák megoldására, gyö- 
keres változtatások megvalósítására. A szerző- 
nek ez a következtetése véleményem szerint 
azonban nem tűnik megalapozottnak. Ehhez 
maga a szerző sorakoztatja fel az érveket, ami- 
kor arra mutat rá, hogy több lényeges kérdésben 
még akkor sem történt érdemleges változás (pél- 
dául a túl szoros tanulmányi kötöttségekben, az 
általános kötelező tárgyak oktatásával, az egye- 
temek bürokratikus irányításával, valamint a 
hallgatók szociális körülményeinek javításával 
kapcsolatos kérdésekben). 1956 októberében 
ezek a követelések domináltak az egyetemi gyű- 
léseken. Az általános politikai légkör hatására 
vált a helyzet az egyetemeken mind feszültebbé. 

A szerző bebizonyítja, hogy az egyetemeken 
és a főiskolákon az ellenforradalom következ- 
ményeinek felszámolása csak úgy mehetett vég- 
be, hogy a vezetés egyrészt fellépett az értelmi- 
ség általános felelősségre vonásának szektás kö- 
vetelésével szemben, másrészt — már 1957 tava- 
szán — célul tűzte ki az egyetemek szocialista 
irányú fejlődésének biztosítását, a felsőoktatás 
intézményeinek politikai megerősítését, a bur- 
zsoá és revizionista ideológiák leküzdését. Az 
egyetemek politikai megerősítését mindenek- 
előtt az elkövetett hibák kiküszöbölésével és a 
képzés továbbfejlesztésére irányuló intézkedé- 
sekkel kívánta elérni. 1957-1958-ban számos 
felsőoktatási intézményben felemelték a képzés 
időtartamát, több új szakot létesítettek, új vizs- 
garendszert vezettek be, megszüntették a felvé- 
teleknél a szülők 1938. évi foglalkozási és vagyo- 
ni helyzetén alapuló, immár túlhaladott és 
- tegyük hozzá - gyakran mereven alkalmazott 
kategorizálást stb. 

A problémák természetesen ezzel nem oldód- 
tak, nem oldódhattak meg. Azóta is számos 
reformtörekvésnek, intézkedésnek vagyunk ta- 
núi, hiszen az új problémák feltárása alapvető 
feltétele a szükséges változtatásoknak. 

Az elvi következtetésekben és a politikai tanul- 
ságokban egyaránt gazdag könyvet — a kultúra 
története iránt érdeklődő szűkebb olvasórétegen 
túlmenően - bizonyára nagy haszonnal forgatja 
majd a politikában eligazodni kívánók széles 
tábora is. 


( Kossuth Könyvkiadó, 1986.) 
Tóth István 

NÉMETH MIKLÓS: 


A gazdasági-társadalmi kibontakozás 
programjáról 


A párt által megfogalmazott program kidolgozásával párhuzamosan már múlt év decem- 
berétől folyik a kormányzati szerveknél a konkrét tennivalókat meghatározó munka. 
A pártdokumentum egyrészt már építeni tudott ennek részeredményeire, másrészt olyan 
követelményeket fogalmaz meg, melyek a további állami munkához irányt mutatnak. 
Volt olyan elképzelés, hogy a Központi Bizottság mai ülésén megismerkedhessen a 
kormányprogram tervezetével is. A párhuzamosan, de két síkon folyó munka kölcsönös 
összefüggéseit mérlegelve azonban a Politikai Bizottság úgy ítélte meg, hogy az állami 
szerveknek a Központi Bizottság állásfoglalását követően még némi időre van szüksé- 
gük, hogy konkrét feladataikat a párt programjához igazítsák, s így léphessenek vele a 
parlament, az ország nyilvánossága elé. 

A kibontakozási programról folytatott viták legfontosabb politikai tanulsága, hogy 
helyes volt a tervezeteket társadalmi vitára bocsátani. A felkért testületek érzékelik 
gazdaságunk jelenlegi helyzetét, ismerik az előidéző okokat, s azt, hogy egyensúlyi 
gondjaink, az emiatt is éleződő gazdasági-társadalmi feszültségek mögött alapvető ter- 
melési, nemzetközi együttműködési, gazdálkodási és gazdaságirányítási problémák áll- 
nak. 

Gazdaságunk problémái a széles közvéleményt is élénken foglalkoztatják. A kibonta- 
kozási programot felfokozott várakozás előzi meg, széles körben tapasztalható az aktív 
tenniakarás. Ugyanakkor kételkedés és bizonytalanság is érzékelhető. Mindez azt is 
jelenti, hogy a kibontakozási program nem egyszerűen a tennivalók meghatározása, 
hanem egyben politikai reagálás is a széles körben jelentkező társadalmi igényekre. 

A kibontakozási program - a XIII. kongresszus határozatára építve — szerves folytatá- 
sa és összegzése azoknak a politikai állásfoglalásoknak, amelyek az adott gazdasági és 
társadalmi feltételekhez történő alkalmazkodást már eddig is elősegítették, de hangsúlyt 
8 Tipér új elemeknek, amelyek kifejezik, hogy a népgazdaságban minőségi változásokat 

elt elérni. 

Bizonyos értelemben fordulóponthoz érkeztünk. Most nem egy-egy területre, hanem 
a gazdasági és társadalmi folyamatok egészére kell összpontosítani. Bebizonyosodott, 
hogy csak úgy tudunk előrelépni, ha a megoldásra váró problémákat, a gazdasági és 
társadalmi folyamatokat egységben kezeljük, s a felismeréseket követően határozottan 
cselekszünk. Ehhez kell megteremteni a megfelelő társadalmi feltételeket s megújítani a 
gazdaság és a dolgozó ember kapcsolatát. 3 

, A program a kibontakozás fő útját meglevő erőforrásaink jobb kiaknázásában, a 
társadalom gazdálkodó képességének erősítésében, az ösztönzés és a mozgósítás egyidejű 
alkalmazásában látja. Ez a gazdasági struktúra átépítésével, az exportképesség fokozásá- 


Az MSZMP Központi Bizottságának 1987. július 2-i ülésén elhangzott előadói beszéd szerkesztett változata. 

val, a gazdálkodó szervezetek közötti verseny élénkítésével, a szervezeti és az érdekeltségi 
rendszer javításával érhető el. 

A Központi Bizottság tavaly novemberi ülése mérleget vont gazdasági helyzetünkről, 
elemezte kialakulásának okait. A viták megerősítették, hogy az akkor adott értékelés ma 
is helytálló. Hozzá kell tennem azonban, hogy programunk végrehajtását a novemberben 
elgondoltnál kedvezőtlenebb körülmények között kell megkezdenünk. 
év gazdasági teljesítménye a számítottnál kedvezőtlenebbül alakult. Az idei év első 
felének adatai is arra utalnak, hogy gazdasági munkánkban a megtett erőfeszítések 
ellenére sem sikerült a kívánatos változásokat elérni. Külpiaci eredményességünk nem 
javult, kereskedelmi mérlegünk a tervezett javulással szemben jelentős hiányt mutat, a 
tőkés piacokon romlottak cserearányaink, az adósságállomány tovább nőtt. 

A gazdálkodásunkra nagy hatást gyakorló külső feltételek körében sem tudok kedve- 
ző változásokról beszámolni. . 

e Az együttműködés fejlesztésére törekszünk szocialista partnereinkkel, de a javulás 
mérsékelt, az áruforgalom bővítését csak szerény mértékben sikerült megalapozni. 
A szocialista országok viszonylatában az a törekvésünk, hogy a lehetőségek jobb feltárá- 
sával, a forgalom kölcsönös bővítésével biztosítsuk a kiegyensúlyozott áruforgalmi és 
fizetési kapcsolatok megőrzését. 

A magyar párt- és kormányzati irányítás továbbra is úgy véli: a Szovjetunióval való 
gazdasági együttműködés erősítése gazdasági kibontakozásunk, technológiai és gazdasá- 
gi modernizációs programunk fontos láncszeme, ezért a továbbiakban is folyamatosan 
kezdeményezzük az együttműködés bővítését, új lehetőségek feltárását és hasznosítását. 
Nagy reményeket fűzünk a szovjet testvérpárt kongresszusán meghirdetett nagyszabású 
gazdaságmodernizációs program kibontakozásához és az SZKP Központi Bizottságá- 
nak a gazdaságirányítás gyökeres átalakítására vonatkozó határozata végrehajtásához. 

e Tőkés kapcsolatainkban fizetési helyzetünk gondjai várhatóan növekednek. Adós- 
ságállományunk terhei a nemzeti termelés növekményének jelentős hányadát lekötik, 
elvonják a belsőt! felhasználás és fejlesztés elől. Ez a kibontakozási program feltételeit 
nehezíti, mozgásterét korlátozza. 

Ezeken a gondokon a belső felhasználás drasztikus korlátozása sem segítene. Ezért 
meg kell találnunk annak a módját, hogy a külkereskedelmi mérleg az export bővítésével 
s ne az import visszafogásával kerüljön mielőbb egyensúlyba, majd pedig aktívumba. 
A nemzetközi gazdasági és pénzügyi körülmények - például a valutaárfolyamok és a 
kamatok változása - teljesítményeinktől függetlenül, sőt azok javulása esetén is jelentős 
veszteségeket okozhatnak. Gazdaságunk érzékenyebbé vált e változásokra, ami kibonta- 
kozási programunk egyik kockázati tényezője. Mindezt nem bezárkózással, hanem a 
világgazdaság változásaihoz való gyorsabb és eredményesebb igazodással kell tudnunk 
mérsékelni. 

Csak úgy őrizhetjük meg esélyünket a gazdaság stabilizálására, az elért eredmények 
megvédésére, hosszabb távon a fellendülésre, ha belső erőfeszítéseink mellett progra- 
munk számít és épít legfontosabb gazdasági partnereink támogató, aktív együttműködé- 
sére. 

A Központi Bizottság elé terjesztett program megjelöli a követendő út követelményeit, 
főbb fejlődési irányait, számba veszi az előrelépés reális forrásait és lehetőségeit, az 
alkalmazható eszközöket, érzékelteti a várható eredményeket és nehézségeket. 

A gazdasági-társadalmi kibontakozási program hosszabb távra szól. Célja olyan 
modern szocialista gazdaság megteremtése, amely lehetővé teszi, hogy együtt haladjunk 
a világ gazdasági fejlődésével, előbbre lépjünk az országok gazdasági fejlettség szerinti 
rangsorában, létrehozzuk egy boldogabb élet anyagi és társadalmi feltételeit. Ez a távlati 
feladat a programban két egymásra épülő szakasz megkülönböztetését kívánja. 

e Azelsőt a stabilizálás szakaszának nevezném, amely hozzávetőleg 3-4 évet igényel. 

Ebben az időszakban a feladatok előterében a kedvezőtlen tendenciák megállítása, a 
gazdaság külső és belső egyensúlyának javítása, az adósság növekedésének lassítása, 
majd az évtized végére annak megállítása és ezzel összhangban a költségvetési hiány 
mérséklése áll. E feladatokat nem a minden területre kiterjedő restrikcióval, hanem a 
reformfolyamat gyorsításával, olyan intézkedésekkel kell megoldani, melyek már hor- 
dozzák a kibontakozás alapvető elemeit, a szerkezetváltás és a műszaki fejlődés 
gyorsítását. 

e A második szakaszban -— amelynek feladatai konkrétabb formát majd a VIII. ötéves 
tervben nyernek - már építhetünk a gazdasági stabilizálódás előnyeire, gyorsulhat a 
struktúraváltás, a műszaki fejlődés, élénkülhet a gazdasági növekedés, s erre támaszkod- 
va lehetőség lesz az életszínvonal megalapozott emelésére. 

Programunk kidolgozásánál abból indultunk ki, hogy jelenlegi gondjainkra szocialista 
megoldást találjunk. A kibontakozási program végrehajtásához biztos alapot ad, hogy 
hazánkban a népi hatalom szilárd és a szocialista tulajdonviszonyok meghatározóak. 
Társadalmunkban vezető szerepet tölt be a Magyar Szocialista Munkáspárt, amelynek 
fő politikai irányvonalát három évtized gyakorlata igazolta. Felbecsülhetetlen értékű 
segítséget jelent, hogy a fő célok tekintetében létrejött népünk haladó és hazafias erőinek 
egysége. Erőnket növeli, hogy a szocialista országok közösségéhez tartozunk, szolidári- 
sak vagyunk a. világ békeszerető és haladó mozgalmaival, s együttműködünk a világ 
realitásait felismerő minden felelős politikai tényezővel. Ezeknek az értékeknek a megőr- 
zése kötelességünk, továbbfejlesztésük pedig történelmi felelősségünk. I 

A szocializmus erősítését és fejlesztését szem előtt tartva folyt a kibontakozási program 
kimunkálása, amely két pillérre épül: az egyik a gazdaság modernizálása, struktúrájának 
megújítása, a másik a társadalmi és gazdasági reformfolyamat kibontakoztatásának 
felgyorsítása. 

A termelési struktúra korszerűsítésének igénye már egy évtizeddel ezelőtt, a Központi 
Bizottság 1977. októberi határozatában is megfogalmazódott. Érdemi változást azonban 
ez ideig nem tudtunk elérni, mert a tőkés viszonyok között alkalmazott megoldásokat 
mechanikusan nem vehetjük át, a szocialista megoldás kimunkálásához pedig - bár 
próbálkozásaink nemzetközileg is figyelmet keltettek — még nincs elég tapasztalatunk. 
A termelési szerkezet radikális átalakításának megkezdése tovább nem halasztható, ezért 
a készülő kórmányprogram egyik legfontosabb feladata ennek konkrét kimunkálása és 
a végrehajtás feltételeinek megteremtése. 

A gazdasági szerkezet átalakítására irányuló politikánk lényege a nemzetközi követel- 
mények határozottabb közvetítésével a fejlesztésben a szelekció erőteljesebb érvényesíté- 
se, a műszaki színvonal emelése. Tudjuk, hogy a struktúra átalakítását mindenütt kísérik 
gazdasági és társadalmi feszültségek: a gazdaságtalan termelést fokozatosan meg kell 
szüntetni, differenciálódnak a jövedelmek, egyes rétegeknél életszínvonal-csökkenés kö- 
vetkezik be, foglalkoztatási gondok, területi aránytalanságok lépnek fel. Eddig megriad- 
tunk ezektől a következményektől. Nincs más lehetőségünk, vállalnunk kell ezeket a 
konfiiktusokat, mert egy kiegyensúlyozottabb helyzethez csak ezek leküzdésén át jutha- 
tunk el. 

Az előkészítő munka során megvizsgáltuk az élelmiszer-termelés egyes területeit, az 
energetikai ágazat, a nyers- és alapanyagtermelés kérdéseit, a feldolgozóipar szakágaza- 
tait, az infrastruktúrát, és mérlegeltük e területek fejlesztési szükségleteit és lehetőségeit. 

Arra a következtetésre jutottunk, hogy a kormányzati struktúrapolitika nagyobb 
összerendezésére van szükség. A VII. ötéves terv kidolgozásakor választott szerkezetfej- 
lesztési prioritások, a kapcsolódó központi és kormányzati cselekvési programok, továb- 
bá a KGST programjaiban vállalt, termelésfejlesztést is érintő kezdeményezések nagy 
számban kerültek elfogadásra. Egyidejű megvalósításukhoz nem rendelkezünk elegendő 
anyagi és szellemi erőforrással, ezért a korábbi állami döntések felülvizsgálatára van 
szükség. 

. Néhány fontos szerkezeti problémára külön is szeretném felhívni a Központi Bizottság 
figyelmét. 

Az ország energiaigényének kielégítésére a jelenlegi, illetve a jövőben belépő kapacitá- 
sok elengedőek. Gondot elsősorban az jelent, hogy a jövő szükségleteinek kielégítését 
ebben a szakaszban kell jelentős, elsősorban nemzetközi beruházási terhek vállalásával, 
hitelnyújtással megalapozni. E terhek mérséklésére törekszünk, átrendezzük a hazai 
energiatermelés szerkezetét, hiteleket is igénybe veszünk, s újabb erőfeszítéseket teszünk 
az energiafelhasználás racionalizálására. 

Az alapanyag-termelésben a hazai adottságok hasznosítására vannak fejlesztési prog- 
ramok.. Az utóbbi években az importanyagbázison dolgozó és a hazai ellátás mellett 
exportra is termelő kohászat került nehéz helyzetbe. A helyzet javítása érdekében techni- 
kai rekonstrukciós és gazdasági racionalizálási program készült, de ennek végrehajtása 
rövidebb távon gazdasági terhekkel és jelentős foglalkoztatási gondokkal jár. 

Az energia- és alapanyagprogramok rendszeres felülvizsgálata, a változó helyzethez 
való igazítása nemcsak az e területeken elérhető megtakarítások miatt, hanem azért is 
szükséges, hogy forrásokat szabadítsunk fel a feldolgozóipar javára. Az exportra orien- 
tált szelektív fejlesztésnek, a struktúraátalakításnak ugyanis döntő fontosságú területe 
a feldolgozóipar. A program előkészítő munkálatai során elvégzett vizsgálatokból kiraj- 
zolódtak azok a technikai kultúrák, gyártási ágak, szakágazatok, termékcsoportok, 
amelyek fejlesztésére a kormányzati és a vállalati eszközöket koncentrálni szükséges. 

Az elektronizáció és a számítástechnika széles körű alkalmazásával, a robottechnika 
fejlesztésével a népgazdaság egészében növelhető a jövedelmezőség és az exportképesség. 
Fenn kell tartani, sőt javítani kell azoknak a termelési kultúráknak a versenyképességét, 
amelyeknek jelenleg is kedvező külpiaci pozíciói vannak. Ilyenek például a járműipar, 
a gyógyszeripar, a gumiipar vagy a műszeripar fontos termékei. Jó eséllyel javítható a 
piacképesség a műanyagfeldolgozó-iparban, a háztartási és kozmetikai vegyiparban, 
valamint a konfekcióiparban is. 

Az élelmiszer-termelés gazdasági szerkezetünknek, egész fejlődésünknek fontos eleme. 
Hosszú ideje jól kielégíti a lakosság igényeit, és jelentős devizatermelő képességével 
szocialista és tőkés vonatkozásban egyaránt fontos szerepet tölt be. Az utóbbi években 
azonban jelentős veszteségeket szenvedtünk el a nemzetközi piaci és árviszonyok szá- 
munkra kedvezőtlen alakulása - és az ehhez való alkalmazkodás lassúsága — miatt. Az 
élelmiszer-termelésnek a jövőben is fontos szerepe lesz a biztonságos belső ellátásban és 
az exportban, ezért fokozottan kell érvényesíteni a hatékonyság javitásának követelmé- 
nyét. A piáci igények szerint kell! változtatni a termelés szerkezetét, növelni a feldolgo- 
zottság fokát és javítani a minőséget. 

A gabona- és hústermelés mellett több figyelmet kell fordítani a kertészeti termelésre, 
valamint a kisebb volumenű, de értékes termékek előállítására. Dinamikusan és gazdasá- 
gosan növelni kell a fehérjetakarmányok termelését, és ki kell használni a magyar 
mezőgazdaság lehetőségeit a biológiai alapok -— a vetőmagok, a szaporító anyagok, a 
tenyészállatok — előállításában és exportjában. Jobban kell igazodni az egyes tájak 
termelési adottságaihoz, lényeges javulást kell elérni, különösen az állattenyésztésben, a 
veszteségek csökkentésében. 

Az ipari és a mezőgazdasági üzemek, vállalatok legyenek meghatározói a termelés 
megújulásának. 

A termelő ágazatok szelektív fejlesztésével kapcsolatosan két követelményt külön is 
indokolt kiemelni. Az egyik: szakítanunk kell azzal a gyakorlattal, hogy a piac értékítéle- 
tétől független központi támogatások tartsanak fenn veszteséges vállalatokat, szövetke- 
zeteket, tevékenységeket. Az elmúlt másfél évben a pénzügyi hiányok rendezésére több 
mint 50 milliárd forintot fordítottunk, s e hatalmas összeg az érintett gazdálkodó 
egységek többségénél mindössze a működőképesség fenntartására volt elég. Az állam a 
jövőben egyes gazdálkodó szervezetek vagy termékek támogatása helyett egyre inkább 

a nemzetközi tendenciák követését, az átfogó, ágazatközi célok elérését, a műszaki 
fejlődés gyorsítását fogja segíteni és ösztönözni. 

A másik fontos követelmény a fogyasztói, különösen a külpiaci igényekhez való 
fokozott alkalmazkodás. Ez egyaránt vonatkozik a termékösszetételre, a minőségre, a 
korszerűségre, a kapcsolódó szolgáltatásokra. Csak a termelői és a külpiaci tevékenység 
komplex és egyidejű fejlesztésével érhető el exportképességünk javulása, különösen a 
feldolgozóipari termékek dollárelszámolású exportjának erőteljes növekedése. E célok 
elérését kell szolgálnia a népgazdaság egész irányítási rendszerének. 

A szocialista társadalmi és gazdasági viszonyok fejlesztésének olyan megoldását kell 
kutatnunk és megtalálnunk, amely az eddiginél sikeresebben egyezteti össze a gazdálko- 
dás racionalitásából és társadalmi rendünk alapelveiből fakadó követelményeket. Meg- 
oldásával nem egyedül mi küzdünk, közös gondja ez a szocializmust építő országoknak. 

Helyzetünkből, sajátosságainkból fakad, hogy mi már három évtizede a reform útján 
keressük a megoldást. Kísérleteinket, megoldásainkat itthon és külföldön is hol szimpá- 
tiával, hol kétkedéssel, de mindenképpen nagy érdeklődéssel kísérik. Tapasztalatainkra 
figyelnek. S amikor azt mondjuk, hogy pártunk idejében felismerte a reform szükségessé- 
gét, a mai nehéz helyzetben pedig még inkább a reform következetes kibontakoztatása 
mellett foglal állást, ez azt jelenti, hogy a szocializmus építése iránti elkötelezettségtől 
vezérelve, nemzetközi felelősségének tudatában vállalja, keresi a fejlődés új kérdéseire a 
lehetőségeinkkel és adottságainkkal számoló szocialista megoldásokat. 

Az előterjesztés egyértelműen állást foglal a társadalmi és gazdasági reformfolyamat 
felgyorsítása és kiterjesztése mellett, s meghatározza ennek stratégiai fontosságú elemeit. 
Abból indul ki, hogy olyan szocialista tervgazdálkodást folytatunk, amely figyelembe 
veszi a piac törvényeit. Ezért vállalja egy működőképes szabályozott piac kialakításának 
feladatát, melyben a központi döntések és a terven keresztüli szabályozás mellett, megfe- 
lelő helyük és szerepük van a keresleti-kínálati viszonyoknak. Nem egy elvont, a valóság- 
ban sehol sem létező szabad piacról van tehát szó, hanem arról, hogy a jövőben jobban 
kell építenünk a szabályozott piac hatásaira, amely igényli és kikényszeríti a teljesítmény 
növelését, szolgálja a munkaerkölcs javítását, elismeri a magas fokú szakértelmet. 

A fejlődést segítő struktúraváltás, a hatékonyság javulása, a tartós kibontakozás 
érdekében el kell fogadnunk, hogy a piac nemcsak létrehoz és felvirágoztat, hanem meg 
is szüntet vállalkozásokat, és vállalnunk kell az ezzel járó társadalmi konfliktusokat. 

A stabilizálás feladatának megoldásával párhuzamosan ki kell bontakoznia a reform 
újabb szakaszának. Itt csak annyit hangsúlyoznék, hogy az adóreformmal együtt, de 
értelemszerűen hosszabb idő alatt meg kell oldani az alábbi feladatokat: 

w Az árak a valós, nemzetközileg is elismertethető teljesítményeket, a kereslet-kínálat 
viszonyait tükrözzék. 

m Ki Kkell fejleszteni a gazdálkodó szervezetek hosszú távú érdekeltségét a nyereség 
és a vagyon növelésében, ellenérdekeltséget teremtve a teljesítményekkel összhangban 
nem álló, a vállalat fejlődési forrásait felélő bérkiáramlásnak. 

mu A vállalkozási formák sokfélesége, a vállalatok és szövetkezetek egészségesebb 
méretstruktúrája segítse elő a verseny feltételeinek megteremtését. Ki kell építeni a 
monopolhelyzetben lévő vállalatok piacpolitikájának hatékony állami és társadalmi 
ellenőrzését. ú 

mum A pénzügyi eszközökkel el kell érni a kereslet, az összberuházások, a munkajövedel- 
mek hatékony szabályozását, hogy ne legyen szükség utólagos korrekciókra. Ehhez 
határozott lépéseket kell tenni a költségvetés deficitjének csökkentésére. 

u Végül: a tervezésben alapvető szerepet kell kapniuk a pénzügyi összefüggéseknek 
és a jövedelmi folyamatoknak. Ehhez rugalmasabb, a piac hatásait befogadni és feldol- 
gozni képes tervezési rendszert kell kialakítanunk. 

A gazdaságirányítás feladatai között különösen fontos, hogy előrelépjünk az állam és 
a vállalatok közötti új típusú kapcsolatrendszer kibontakoztatásában. Ahhoz, hogy a 

vállalatok érdekeltek legyenek a hosszú távra előretekintő, jövedelmező gazdálkodásban, 
többek között arra is szükség van, hogy ne tartsanak a szabályozók gyakori változtatásá- 
tól. Ezért az állami gazdaságirányító szervek szerepkörének világosnak és stabilnak kell 
lennie. A legfontosabb szabályokat törvényben kell rögzíteni. Határozott szándékunk 
olyan közgazdasági környezetet teremteni, amely a progresszív termelő szervezetek 
mozgásterét bővíti, és a jelenleginél lényegesen kisebb mértékben csoportosít át jövedel- 
meket. 

Jogosan feltehető a érdés milyen erőforrásokra alapozhatjuk programunkat? A vá- 
lasz egyértelmű: fejlődésünk, felemelkedésünk elsődlegesen a nemzeti munkára épülhet, 
minden más tényező ehhez képest másodlagos. A tisztességesen dolgozó emberek által 
tapasztalt igazság nemzeti méretekben is igaz: úgy fogunk élni, ahogy dolgozunk. 

Nem a munkavégzés mennyiségével van gond - bár a főmunkaidőben helyenként azzal 
is —, hiszen az utóbbi években az életszínvonal megőrzését és javítását szolgáló többlet- 
munka az egyének és a családok széles körében jellemzővé vált. A lényeg inkább az, hogy 
mit és hogyan dolgozzunk, hogyan növelhetjük munkánk hatékonyságát, miképpen 
tudjuk összhangba hozni az egyéni és közérdekeket. Programunk ezért elsősorban az 
emberi és társadalmi erőforrásokban meglévő kihasználatlan tartalékokra épít. 


A Munkaerőforrásaink, szellemi potenciálunk alapján viszonylag kedvezőnek ítélhe- 
tők a kibontakozás lehetőségei. Egyúttal minden tapasztalat azt mutatja, hogy nem 
kamatoztatjuk megfelelően a magasan kvalifikált értelmiségiek és munkások képességeit. 
Lehetőségeink hasznosítása előrelépésünknek egyik záloga lehet, ennek elmulasztása 
pedig értékeink elfecsérlését jelentené. 

aA A kibontakozásban, gazdaságunk modernizálásában jelentős szerepet játszanak a 
termelés technikai alapjai. A termelőalapok megújítását és a termelési technológiák 
korszerűsítését szolgáló beruházások aránya az elmúlt években a bruttó nemzeti terme- 
léshez viszonyítva csökkent. A kulcskérdés azonban nem is a felhalmozás arányának, 
hanem hatékonyságának növelése. Mai gyakorlatunkra az erőforrások szétaprózása, a 
vállalatok fejlesztési lehetőségeinek differenciálatlansága, a beruházási folyamatok szer- 
vezetlensége, a magas befejezetlen állomány és a hosszú kivitelezési idő a jellemző. 
E gyengeségek leküzdése egész beruházási, szervezeti és kivitelezési rendszerünk átfogó 
felülvizsgálatát követeli meg. mert csak e hátráltató tényezők megszüntetésétől várhatjuk , 
fejlesztési akcióink mozgásterének bővülését. 


a A forrásteremtés érdekében következetesen el kell indulni a gazdaságtalan termelés 
és export felszámolásának útján. Ez járatlan út számunkra, kedvezőtlen következményei- 
nek kezelésére fel kell készülnünk. A szelektivitás felerősítése azonban nem egyszerűen 
gazdaságimechanizmus-probléma, eredményes véghezviteléhez elengedhetetlen a Köz- 
ponti Bizottság, az egész párt elvi és gyakorlati politikai támogatása. 

Hangsúlyozni kell, hogy nem adjuk fel a teljes foglalkoztatás elvét, de a struktúraváltás 
-— területenként, szakmánként - átmenetileg munkanélküliséget is okozhat. Ennek kezelé- 
sére megkezdődött a felkészülés, kialakult az elhelyezkedési, átképzési támogatások, a 
közhasznú munkavégzés rendszere, megerősödött a munkaközvetítői hálózat, és vizsgál- 
ják egy Foglalkoztatáspolitikai Alap létrehozását is. 


aA Kibontakozásunk gyorsulhat, ha a hazai források mellett külföldi tőkét is igénybe 
tudunk venni. Kedvező feltételek biztosítása esetén számolhatunk szerényebb összegű, 
kiegészítő jellegű működő tőke beáramlásával, elsősorban a vegyes tulajdonú vállalatok 
kialakulása útján. 

A Megtakarítást érhetünk el és így forrást szabadíthatunk fel a társadalmi közkiadá- 
soknál is. A nem termelő szféra tevékenységének racionalizálásakor természetesen nem 
gondolunk semmi olyanra, ami egészségügyi, oktatási rendszerünket, az eredményes 
kutatást, a szociálpolitikai ellátást vagy az ország védelmi képességét hátrányosan érinte- 
né. Arra viszont igen, hogy a párt-, állami, társadalmi és érdekképviseleti szervek, a 

különféle intézmények munkája legyen egyszerűbb, racionálisabb és kisebb létszámmal 
eredményesebb. 

A A kibontakozási program forrásait FESZGEK az életszínvonal terhére kell előteremte- 
ni. A lakosság anyagi fogyasztása jelenleg magasabb, mint amit gazdasági lehetőségeink 
megengednének, hosszabb távon azonban a gazdasági teljesítményeknek és az életszínvo- 
nalnak összhangban kell lenniök. Az egyensúlyt a jövedelem termelésének növelésével 
vagy a fogyasztás visszafogásával, de a kettő kombinációjával is el lehet érni. Most rövid 
távon a nemzeti jövedelmet nem tudjuk a szükséges mértékben növelni, ezért átmenetileg 
a fogyasztás mérséklésére is szükség van. . 

Ilyen helyzetben is lehetőséget kell adni arra, hogy jobb munkával, a teljesítmények 
növelésével legyen mód megtartani, sőt emelni is az egyének, családok életszínvonalát, 
javítani életkörülményeiket. Az anyagi ösztönzés javításával, az alkotó szellemi munka, 
a kvalifikált tevékenység nagyobb anyagi és erkölcsi megbecsülésével, differenciáltabb 
bérezéssel elő kell segíteni a tényleges teljesítmény honorálását. Ugyanakkor a program 
kötelezettséget vállal egyes alapvető szociálpolitikai feladatok — a nyugdíjasok, a nagy- 
családosok, a pályakezdő fiatalok problémáinak - fokozatos megoldására. Ezt is figye- 
lembe véve népünk áldozatvállalására csak akkor alapozhatunk, megértésére akkor 
számíthatunk, ha a program végrehajtása hosszabb távon megoldást ígér gondjainkra. 

A Az ország jelenlegi gazdasági szerkezete nem teszi lehetővé, hogy kizárólag a belső 
piac bővítésével érjünk el növekedést. 

Az is nyilvánvaló, hogy a szükséges technikai fejlődést nem tudjuk megfelelő import 
és nemzetközi együttműködés nélkül elérni. Ezért a program előrehaladásunkat elsősor- 
ban egy offenzív, exportra orientált gazdaságpolitika keretében kívánja megalapozni. 
Igaz, hogy eladni csak azt lehet, amit megtermelünk, elsősorban a jó, kelendő árut. De 
az is igaz, hogy a külpiacokon meglévő korlátok áttörése, piaci lehetőségeink bővítése 
csakis a korábbinál aktívabb, vállalkozó szellemű külkereskedelmi magatartással lehet- 
séges. Számunkra aligha van más út, mint minden lehetőséget feltárni és hasznosítani 
mind a KGST-országokkal, mind pedig a tőkés és a fejlődő világgal folytatott kapcsola- 
tainkban. Az export növelését erőteljesebb külgazdasági vonalvezetéssel, a külgazdasági 
kapcsolatok szélesebb fronton történő építésével, továbbá külgazdasági mechanizmu- 
sunk rugalmasabbá tételével és nem utolsósorban szervezeti rendszerének korszerűsítésé- 
vel kell elősegíteni. 

A program megvalósításához minden szinten határozottságra, következetességre, kel- 
lő hozzáértésre, elhivatottságra és céltudatosságra van szükség. Nyilvánvaló, hogy a 
megvalósítás során nagyobb önállóságot kell biztosítani a termelő közösségeknek, a 
megújulásra képes kezdeményező és eredményesen dolgozó vezetőknek. Ez a nagyobb 
önállóság azonban csak akkor járul hozzá a gazdasági célok valóra váltásához, ha 
kemény munkával párosul. Erős központi irányítás és nagyobb vállalati gazdálkodási 
önállóság csak látszólag ellentmondó fogalmak. Nem valósítható meg a program, ha a 
céltudatos munkát nem alapozza meg a nagyobb gazdálkodási önállóság és felelősség. 

A kibontakozási program csak akkor eredményezhet fellendülést, ha a gazdasági 
teljesítményeket megfelelő társadalompolitikai feltételek is segítik. Az ideológiának vá- 
laszt kell adnia egy sor olyan kérdésre, melyek fejlődésünk velejárói, hogy tisztázatlan 
problémák ne állítsanak gátat a kibontakozás elé. A műszaki haladással, a társadalmi 
változásokkal, a tulajdonviszonyok fejlődésével együtt járó új kérdésekre meg kell talál- 
nunk a választ, ezzel is javítva a társadalom fogadókészségét a változásokra. Emellett 
olyan társadalmi összefüggésekre is gondolnunk kell, mint például az oktatásügy fejlesz- 
tése, amelynek révén elérhetjük jobb felkészültségű, kezdeményező szemléletű fiatal 
nemzedékek nevelését, vagy mint a nemzeti egészségmegőrző program meghirdetése. 

A program megvalósítása a gazdálkodó-termelő embertől és a termelő közösségektől 
is más felfogást, magatartást kíván. A fegyelmezett végrehajtás nem elég. Kónok követ- 
kezetességgel kell tartanunk magunkat a haladási irányhoz, ugyanakkor rugalmasan és 

okosan, önállóan gondolkodva kell kijelölnünk a konkrét utakat. Ez újfajta felelősség- 
megosztást igényel a politikai vezetés, az államigazgatás és a társadalmi közösségek 
között. 3 : 

A teljesítménykövetelmény következetes rendszerét kell a társadalomban kiépíteni, s 
ezt a politikának támogatnia kell. A társadalom erős, teljesítménynövelésre képes cso- 
portjaival kell új konszenzust teremtenünk. A szociális feszültségek tényleges enyhítésére 
képes szociálpolitika is csak ezen a bázison bontakoztatható ki, amely mérsékli a konflik- 
. tusokat, csökkenti az egyén veszteségét. 

A fokozatosan kiépülő emberközpontú, de teljesítményorientált világba nem lesz 
könnyű belépni, hiszen ez nemcsak akarat, hanem képességek kérdése is. A jobbat 
ösztönözni kell a teljesítmény növelésére, hogy a hátrányos helyzetű csoportoknak is 
több jusson, és megmaradjon az esélyük a felzárkózásra. Nem az a társadalmi igazságos- 
ság, ha a vállalkozó, kezdeményező erőket az egyenlőség jegyében korlátozzuk. Ez 
igazságtalan egyenlőség, ami morális és anyagi károkat okoz. 

UJ ösztönzési rendszert kell tehát kiépítenünk, újragondolva az érdekeltség, az érték- 
rend és az ideológiai befolyásolás viszonyát. A politikai rendszert pedig alkalmasabbá 
kell tenni az érdekek jobb kifejezésére, képviseletére és integrálására. Rosszul működő 
érdekképviselet, fogyatékos és kopott munkaerkölcsök nem helyettesíthetők ideológiai 
befolyásolással. Látszataktivitás helyett teremtő erejű nyugtalanságra, elbizakodottság 
nélküli magabiztosságra van most szükségünk. 

Feladataink megvalósításában nem nélkülözhetjük a közvélemény egyetértő aktív 
támogatását, amit csak a nyilvánosság elé lépve lehet megszerezni. Az életszínvonal 
csökkenése, az átmeneti foglalkoztatási gondok, a nehéz gazdasági helyzet koptatja a 
tömegek bizalmát. Ezt megakadályozni csak azzal lehet, ha az egyes emberek érzik, hogy 
van feladatuk, részt vállalhatnak az ország jövőjének építésében, ha a társadalom széles 
rétegeit érintő kérdésekben a nyilvánosság bevonásával születnek a döntések, s igényel- 
jük az alulról jövő kezdeményezéseket. Közvéleményünk jól tudja, hogy ma a legalapve- 
tőbb gazdaságpolitikai problémákat az alkotmányos szervekkel, a tömegszervezetekkel 
egyaránt megvitatjuk, és a szakemberek hozzáértő tanácsait mindenkor figyelembe 
vesszük. 

A program megvalósítására a közvélemény garanciákat vár tőlünk. Garanciákat 
formális értelemben nem adhatunk, hiszen a gazdasági sikerhez és előrehaladáshoz 
nemcsak a kormányzat akarata kell, hanem a gazdasági élet szereplőinek aktivitására 
is szükség van. Az a program, amely a stabilizálás és a kibontakozás tennivalóit követke- 
zetes és zárt rendszerben fogalmazza meg, és ennek megvalósításához a reform konzek- 
vens folytatását tartja szükségesnek, meggyőző kell hogy legyen, s ki kell váltsa ezt az 
aktivitást. Emellett szándékainkat és cselekvéseinket illetően az általunk adható leg- 
meggyőzőbb garanciák lehetnek: a demokrácia fejlesztése, a politikai intézményrendszer 
működésének javítása, a társadalmi nyilvánosság szélesítése, a kormányzati munka 
társadalmi kontrollja, a tudomány intézményes beépítése a döntési folyamatba. 

Áttérve az adó- és nyugdíjreformokkal foglalkozó előterjesztésekre, előrebocsátom, 
hogy a Politikai Bizottság javaslatai jóval kevésbé részletezőek, mint az áprilisi ülésün- 
kön tárgyalt tervezetek voltak. Ennek az a magyarázata, hogy felfogásunk szerint a 
Központi Bizottságnak politikai állásfoglalást kell kialakítania a tervezett változások 
céljairól és irányairól, nem szükséges részletes elhatározásokkal beavatkozni a kormány- 
zati munka során megvalósuló gyakorlati érdekegyeztetésbe, a szabályalkotásba. Ezért 
azt javasoljuk, hogy a Központi Bizottság az elvekben és az irányokban, valamint a 
politikai-társadalmi követelményekben foglaljon állást, a konkrét döntéseket pedig bízza 
a törvényalkotó munkára. 

A vállalati és a személyi jövedelemadó-rendszer korszerűsítésének irányelveiről folyta- 
tott konzultációkon az egyik leginkább érintett kérdés az volt, hogy az általános forgalmi 
adót és a személyi jövedelemadót együttesen vagy külön-külön vezessük-e be. Megítélé- 

sünk szerint több érv szól az együttes bevezetés mellett, mint ellene. Az adóreform 
bevezetése nem mentes gazdasági-társadalmi feszültségektől, kockázatoktól, de ezeket 
nem csökkenti, inkább növeli, ha a két rendszert eltérő időpontban léptetjük életbe. 
A vállalatokat közvetlenül terhelő adókat mintegy 100-120 milliárd forinttal tervezzük 
fcsökkenteni, hogy növeljük a vállalatok mozgásterét, alkalmazkodási lehetőségeit. Az 
általános forgalmi adót is tartalmazó közvetett adók viszont csak 60-70 milliárd forinttal 
növekednek. Ahhoz tehát, hogy egyszerre több, a bérekhez, keresetekhez, a vállalati 
nyereséghez kapcsolódó adónemet meg tudjunk szüntetni, illetve mérsékelni, a személyi 
jövedelemadó egyidejű bevezetésére is szükség van. E nélkül az állami költségvetés 
helyzete tovább romlana. A társadalmi elfogadtatást is megkönnyíti, ha nem több éven 
át elnyújtva kell a vállalatoknak és a lakosságnak átállni az új rendszerre. 

A személyi jövedelemadó bevezetésénél fontos politikai követelmény, hogy a lakosság 
életszínvonalára gyakorolt hatásokat, a különböző társadalmi rétegek, csoportok életkö- 
rülményeinek változását felmérjük, s a várható feszültségeket csökkentsük. Mindenkép- 
pen el kell kerülni, hogy olyan lépéseket tegyünk, melyek a nagyon szükséges egyéni 
kezdeményezést és többletmunkát visszavetnék, vagy illegális csatornákba terelnék. 
Rendelkeznünk kell olyan eszközrendszerrel, amely a lakosság bizalmát erősíti, ugyan- 
akkor hatásaiban nem ellentétes az új adórendszer alapelveivel. 

A társadalmi vitákon megfogalmazott javaslatok megerősítették azt az alapelvet, hogy 
az új személyi jövedelemadóra való áttéréskor a szocialista szektorbeli főmunkaviszony- 
ból származó nettó keresetek érdemlegesen nem csökkenhetnek. Ennek megoldási mód- 
ját az állami szervek kialakítják. 

Széles körű vita bontakozott ki az adótáblával, a jövedelemsávokkal, az adókulcsok- 
kal kapcsolatban. Javasolták, hogy a legnagyobb tömegeket érintő alacsony és közepes 
jövedelmi sávokban az adó progressziója kisebb legyen. Az előkészítők a javaslatokat 
mérlegelve módosították a korábbi elképzeléseket. 

Sok kételyt fogalmaztak meg az új adórendszer szociálpolitikai hatását illetően is. 
Ezeket a társadalompolitikai követelmények figyelembevételével csökkenteni lehet. 
Egyértelműen érvényesíteni kell, hogy a pénzbeli és a természetbeni társadalmi juttatások 
arányait a személyi jövedelemadó érdemben ne rendezze át. A lakásvásárláshoz, építés- 
hez szükséges megtakarítások ösztönzésével, adókedvezménnyel el szeretnénk érni, hogy 
a lakástámogatási rendszer feltételei ne romoljanak. Az előkészítés mostani szakaszában 
az illetékes állami szervek a személyi jövedelemadó új rendszerére vonatkozó elgondolá- 
sokat az ésszerű javaslatok alapján finomítják. 

Vizsgálják a nyugdíj melletti foglalkoztatásból származó jövedelem adóztatásának egy 
olyan változatát is, amely az alacsony nyugdíjjal rendelkezőknek kedvezményt adna. 
A családi pótlék emelésére olyan javaslaton dolgoznak, hogy az új családi pótlék átlago- 
san ellentételezze azokat a többletkiadásokat, melyek az adóreform bevezetéséhez kap- 
csolódnak a gyermekes családoknál. Másik megoldásként vizsgálják, hogy az adórend- 
szeren belül, például adóengedménnyel hogyan lehet elkerülni a gyermekes családok 
életkörülményeinek romlását. Kidolgozás alatt vannak a lakásépítési és -felújítási célú 
Megtakarítások további ösztönzésére vonatkozó javaslatok is. 

Fontos kérdésnek tekintjük, hogy a személyi jövedelemadó bevezetésével mérséklődje- 
nek a teljesítménnyel nem arányos jövedelmi, vagyoni különbségek. Ez nem egyszerű 
feladat, nemcsak a lakossági adó bevezetésének a függvénye. Már ebben az évben a 
vagyonelszámoltatás szigorításával, az adóhatóságok jogkörének bővítésével, az adófize- 
tés kijátszásának szigorúbb szankcionálásával lépéseket teszünk a megoldás irányába. 

A bevezetés időpontjáról sok vita volt, és van még ma is. A párt vezető testületeinek 
mindig is az volt az álláspontjuk, hogy szükségesnek tartják az adórendszer átalakítását, 
egyetértenek a tervezett lépésekkel, támogatják a lehető legrövidebb időn belüli beveze- 
tésre irányuló törekvést. Ugyanakkor mindig hangsúlyoztuk, hogy az új általános forgal- 
Mi adót és a személyi jövedelemadót csak akkor lehet bevezetni, ha az politikailag, 

szakmailag megfelelően előkészített. A vállalati szakemberek a közeljövőben megismer- 
kedhetnek a részletes feltételekkel. A próbaszámítások, a módosításokat is figyelembe 
vevő elemzések alapján jobban megbecsülhetők a várható gazdasági és társadalmi hatá- 
sok. Ezek ismeretében megtehetők azok a további kiigazítások, amelyek a működőké- 
pességet és a társadalmi elfogadhatóságot biztosítják. Az előkészítő munkában részt 
vevők teljes erőfeszítéssel azon dolgoznak, hogy a a vállalati adó- és árreform, valamint 
a személyi jövedelemadó egyidejűleg, 1988 januárjában bevezethető legyen. Az állami 
előkészítő munkát úgy tervezték és végzik, hogy a törvényjavaslatokat az Országgyűlés 
őszi ülésszakán megvitathassa, és egyetértés esetén elfogadhassa. 

Röviden szeretnék szólni a.nyugdíjrendszer módosításával összefüggő néhány kérdés- 
ről is. A konzultációkból azt a következtetést lehet levonni, hogy az emberek általában 
elfogadják a javasolt fő célokat, helyeslik annak kimondását, hogy a nyugdíj nem 
szociális juttatás, hanem munkával szerzett jog. Megértik azt is, hogy a nyugdíjasok 
szociális biztonságát adott helyzetünkben csak az aktív korosztály nagyobb tehervállalá- 
sa árán lehet javítani. i 

A viták tapasztalatai alapján néhány lényeges kérdésben módosítottuk, illetve kiegé- 
szítettük az irányelveket. 

A változtatások kulcskérdése a korhatár és a foglalkoztatási helyzet összehangolása. 
A vitát is figyelembe véve, úgy tűnik, hogy az adott helyzetben nem célszerű mereven 
értelmezett korhatáremelést elhatározni, rugalmas korhatárral a foglalkoztatáspolitika 
is könnyebben boldogul. Számolnunk kell azzal, hogy a korhatáremelés és a hatékony 
foglalkoztatás megteremtése társadalompolitikai feszültségekkel jár. A viták felhívták a 
figyelmet arra, hogy készüljünk fel ezek levezetésére. A cél olyan, a körülményekhez jól 
alkalmazkodó rendszer kialakítása, amelyben a jelenleginél hosszabb a munkában töltött 
idő, de mód van korábbi és későbbi nyugdíjazásra a munkáltató és a dolgozó kezdemé- 
nyezésére is. 

A kormányzati szervek ez év második felében áttekintik a foglalkoztatási helyzetet, 
programok készülnek a jelentősebb feszültségek levezetésére, javaslatok formálódnak új 
eszközök, támogatási formák bevezetésére. 

A társadalmi vitában nagy hangsúlyt kapott az új korhatárhoz tartozó kedvezmény- 
rendszer. A gyermekes anyák részére javasolt kedvezményeket a közvetlenül érintettek 
köre érthető örömmel, de a társadalom többsége is kedvezően fogadta. Megfogalmazták 
azonban azt a jogos igényt, hogy a jogosultságnak a gyermekszülésen kívül a gyermekne- 
velés vállalása is legyen feltétele. 

A nyugdíjak alsó és felső határainak szabályozása, általában a nyugdíjkülönbségek 
kérdése élénk reagálást váltott ki. Jogos az a társadalmi igény, hogy a nyugdíjminimum- 
nak magasabbnak kell lennie, de az emelés az anyagi lehetőségek miatt csak fokozatosan 
valósítható meg. 

A társadalmi viták hatására egy évről két évre javasoljuk kiterjeszteni a jelenlegi és az 
új nyugdiíjfeltételek közötti választás időszakát. 

Az előttünk álló években társadalmunk egésze komoly erőpróbával néz szembe, s 
eközben a lakosságot több olyan hatás éri, melyek kedvezőtlen következményeit nem 
minden társadalmi réteg és egyén tudja ellensúlyozni. Ezért felmerült az a gondolat, hogy 
megvizsgáljuk néhány olyan lépés lehetőségét, amely nem kíván nagy ráfordítást, de 
életünk minősége, a lakosság közérzetének javítása szempontjából már rövid távon 
jelentős. Így gondolkoznunk kell például az időskorúak utazási és üdülési kedvezményei- 
nek bővítésén, a nagycsaládosoknál és az alacsony jövedelműeknél a gyermekek nyári 
táborozási lehetőségeinek szélesítésén, szünidei utazásaik díjmérséklésén, a tankönyvek- 
kel, tanszerekkel kapcsolatos kiadások csökkentésén. Át lehetne tekinteni azt is, hogy 
a krónikus betegségekben szenvedő, alacsony jövedelműek számára milyen feltételek 
mellett biztosíthatók térítésmentesen a szükséges gyógyszerek, gyógyászati segédeszkö- 
zök. Indokolt lenne javítani az idős, beteg, magányos emberek otthoni gondozásának 

feltételeit, s ebben mind nagyobb mértékben támaszkodhatnánk a társadalmi önszerve- 
zödésre, az egyének és a társadalmi szervezetek önzetlen segítségére. Indokolt kedvezőb- 
bé tenni a tartós gondozásra szorulók otthoni ápolásának feltételeit. A tartósan beteg, 
fogyatékos gyermekek otthoni ápolása érdekében meg kel! vizsgálni a gyermekgondozás 
időtartamának meghosszabbítását. 

Keresni kell az állampolgárok ügyeinek intézésében is az egyszerűsítési lehetőségeket. 
Ilyen lehet például az útlevelek érvényességének meghosszabbítása, a kiváltás egyszerűsí- 
tése. Célszerű annak a lehetőségét megvizsgálni, hogy a magánerőből építkezők kedvező 
munkajogi és társadalombiztosítási feltételek mellett hosszabb fizetés nélküli szabadsá- 
got vehessenek igénybe, esetleg rugalmas vagy részmunkaidőben dolgozhassanak. Emel- 
lett olyan megoldásokat indokolt kialakítani, amelyek csökkentik az építkezésekkel 
kapcsolatos ügyintézés, a beszerzések időigényét. 


Befejezésül röviden szólnék arról, hogyan tervezzük a gazdasági-társadalmi kibontako- 
zási program széles körű megismertetését, elfogadtatását, a végrehajtásra való mozgósí- 
tást. A Központi Bizottság ülését követően — egy héten belül — kibővített ülést tart a 
Budapesti Pártbizottság, valamennyi megyei és megyei jogú pártbizottság. Az alsóbb 
pártszervek, az alapszervezetekig bezárólag, július végéig kapnak tájékoztatást az ülés- 
ről. -. 

A Titkárság döntése alapján a pártbizottságok és -alapszervezetek szeptember végéig 

dolgozzák ki a Központi Bizottság állásfoglalásának végrehajtását segítő saját feladat- 
tervüket. A Titkárság felkéri a társadalmi szerveket, hogy tekintsék át az állásfoglalás 
végrehajtásával kapcsolatos konkrét feladataikat. 
, Javasoljuk, hogy az Országgyűlés őszi ülésszakán foglalkozzon a Központi Bizottság 
állásfoglalásával, és kerüljön ismertetésre a végrehajtását szolgáló kormányprogram s 
annak részeként az adó- és árreform. Ez megerősíti a közvélemény számára, hogy mai 
döntésünk lényegében egy programsorozatot indít útjára, amelynek részeként olyan 
kérdések is megfelelő időben napirendre kerülnek, mint a bérreform, szociálpolitikánk 
átalakítása vagy a lakásgazdálkodás továbbfejlesztése. 


SZENTES TAMÁS: 
A társadalomtudományok és a gyakorlat 


A társadalomtudomány" igen sok és széles tudományterületet foglal magában, és a 
. gyakorlathoz való viszony nemcsak ezek szerint, hanem ezeken belül is erősen differen- 
ciált. 

A társadalomtudomány területén az , alap-" és az , alkalmazott" kutatások megkülön- 
böztetése például aligha helyénvaló és — ha egyáltalán — csak nagyon viszonylagos 
értelemben tehető meg. Ami pedig a gyakorlati döntéshozatalhoz való viszonyt illeti, a 
politikai vezetés voltaképp nem a társadalomtudománnyal, hanem annak művelőivel, 
egyes kutatókkal kerül kapcsolatba, s így a viszony nem utolsósorban azon is múlhat, 
hogy az adott időben éppen mely vélemények és javaslatok képviselői állnak közelebb 
a döntéshozókhoz. Következésképpen a gyakorlathoz való viszony megítélésében aligha 
szabad olyan túlzott általánosításokat tenni, amelyek a társadalomtudomány valameny- 
nyi szakterületére, különböző ágazataira és az eltérő jellegű kutatásokra egyaránt vonat- 
koznak. Nagyon sok zavar, félreértés és felesleges konfliktus fakadhat abból, ha a 
különbségeket, a szakterületek specifikumait nem vesszük kellően figyelembe. 

Ennek tudatában természetesen nem vállalkozhatom arra, hogy a társadalomtudo- 
mány valamennyi (vagy akárcsak legtöbb) szakterületére vonatkozóan kíséreljek meg 
véleményt formálni a tudomány és a gyakorlat konkrét viszonyáról. Elsősorban saját 
szakterületem, a gazdasági fejlődést társadalmi és politikai összefüggéseiben elemző, 
illetve a társadalmi és politikai fejlődés gazdasági hátterét vizsgáló politikai gazdaságtan 
szemszögéből nézve igyekszem tárgyalni a kérdést. Bár bizonyos általánosításokat nem 
kerülhetek el, ezeket csupán a társadalomirányítási gyakorlathoz közelebb álló szakterü- 
letekre korlátozottan értelmezem, vagy egyszerűen a társadalmi valóság totalitására s a 
társadalomtudomány szerves egységére való tekintettel vélem indokoltnak. 


vvv 


A gyakorlat, közelebbről a társadalmi, politikai és gazdasági döntéshozatal szempontjá- 
ból -— megítélésem szerint és némi leegyszerűsítéssel — a társadalomtudománynak (ponto- 
sabban a társadalomtudomány gerincét képező tudományágaknak) általában három, 
egymást kiegészítő, részben át is fedő s egymással összefüggő funkciója van. 

e A társadalmi fejlődés általános, a történelmi, illetve nemzetközi tapasztalatokból 
levonható tanulságainak, törvényszerűségeinek, hosszú távú tendenciáinak, valamint 
— amennyire utópia nélkül lehetséges — jövőbeli perspektíváinak feltárása. Ez a gyakorlati 
politikát segíti abban, hogy az eddig megtett utat reálisan, a múlthoz, a kitűzött célokhoz 
és mások fejlődéséhez viszonyítva értékelje, s a távlati célokat, a fejlesztés szratégiai 


" Szándékosan használom az egyes számot, a fogalom összefoglaló és holisztikus jellegére utalva. Nem a 
diszciplínák szerinti tagozódás és a szakterületek közötti munkamegosztás létjogosultságát kívánom megkérdője- 
lezni, csupán ezek merev elkülönülését és elszigetelődését. 

irányát helyesen határozza meg. Az elméleti tudatosság fontos szerepet játszik továbbá 
ideológiailag a társadalmi tudat formálásában, politikailag pedig a társadalmi cselekvés- 
re mozgósításban. 

e A jelen konkrét valóságának (feszültségeinek, ellentmondásainak, a születő új, 
biztató és fejlődést serkentő, illetve kedvezőtlen, fejlődésgátló jelenségeinek, általában a 
tapasztalható reálfolyamatoknak és az azokra irányuló politikának) kritikai elemzése a 
társadalmi lét adott szférájában, makro-, illetve mikroszintjén, mely által a gyakorlati 
döntéshozatal figyelmét ráirányítja a megoldásra váró problémákra, a támogatandó új 
kezdeményezésekre és a biztató kezdetekre, illetve a korrigálandó tévedésekre, hibákra 
stb. 

e Végül a gyakorlati döntéshozatal elvi előkészítése, sokoldalú megvitatása és mérle- 
gelési szempontjainak, az alternatív megoldásoknak s a döntés várható következményei- 
nek felvázolása, ami azonban nem jelentheti a konkrét döntés adott helyen és időben való 
meghozataláért és végrehajtásáért, az alternatíva megválasztásáért való felelősség átvál- 
lalását. 

Úgy tűnik, hogy hazánkban ma (is) mindhárom funkció vonatkozásában mutatkoz- 
nak zavarok, nehézségek, tisztázatlanságok vagy akadályok, noha - és bizonyos értelem- 
ben éppen azért, mert - jelentős előrehaladást is elkönyvelhetünk a múltbeli helyzethez, 
annak világosabb és egyértelműbb, de torzult viszonyaihoz képest. 

Mielőtt e három funkciót egyenként sorra véve felvázolnék néhány zavaró körülményt 
vagy gátló tényezőt, hadd utaljak egy általános problémára, amely voltaképp mindhárom 
vonatkozásban megmutatkozik: a szakosodás folyamata és az átfogó elméleti igény 
közötti ellentmondásra. A társadalomtudományon belüli szakosodás természetes és 
örvendetes fejlődésével nemcsak olyan, korábban megtagadott diszciplínák nyertek 
nPolgárjogot", illetve újbóli elismerést hazánkban, mint a szociológia és a politikatudo- 
mány, hanem minden egyes tudományágon é és szakterületen belül is növekedett a specia- 
lizáció. A szakmai ismeretanyag és módszertan nagymértékben autonóm fejlődése a 
társadalomtudomány művelőinek (és oktatóinak) a figyelmét a társadalom egészének, 
összetett mozgásának, a társadalmi fejlődés nagy összefüggéseinek és bonyolult ellent- 
mondásainak, a társadalmi lét különböző szférái közötti kölcsönhátásoknak a vizsgálata 
felől inkább a részletek vizsgálata felé terelte. 

Ez más, nálunk fejlettebb országokban is a tudományágak önfejlődésének szinte 
természetes velejárója (miközben tény, hogy a diszciplináris elszigetelődésnek, a társadal- 
mi valóság fragmentált vizsgálatának a polgári társadalomtudományban mindig is volt 
apologetikus szerepe). Nálunk - de egyébként más országokban, így Nyugaton is, csak 
eltérő okokból - ez az elfordulás az egész felől a részletek felé bizonyos fokig az átfogó, 
általános társadalomelméletből való kiábrándulással is összefügg. Az átfogó társadalom- 
elméletnek a szocialista fejlődés korábbi szakaszában megformált é és deformált változata, 
mely részben az akkori gyakorlat problémáit tükröző, ma már idejétmúlt megállapítások- 
kal volt terhes, részben pedig a valóságtól eleve elrugaszkodott hamis hittételeket tartalma- 
zott, végképp elveszítette hitelét. Mivel pedig még nem lépett helyébe egy újabb, korrigált 
és valósághű elmélet, az egésztől, az általánostól és átfogótól a részletek, a különös és az 
egyes felé fordulás többnyire egyszersmind az elmélettől a tényfeltáró, empirikus kutatások 
felé fordulást is jelenti. Ez persze egy , kiüresedett" elmélet és az ideológiai üresjáratok 
ellenében jelentős előrelépés, ám egyúttal nemcsak az egyoldalúságnak és az egyenlőtlen 
fejlődésnek a jele, hanem egyben a társadalomtudomány egészének továbbfejlődését és a 
gyakorlat számára betöltendő szerepét zavaró, gátló körülmény is. 

A társadalmi fejlődés helyi, nemzeti, regionális és világméretű összefüggéseinek, a 

gi, társadalmi, politikai, katonai, kulturális és műszaki-tudományos szférák 
közötti bonyolult kölcsönhatások érvényesülésének a fényében világszerte megnőtt és 
rohamosan tovább nő az igény az interdependenciák, a bonyolult kölcsönhatások és 
komplex összefüggések feltárására alkalmas integratív elméleti elemzések s ezek elvégzé- 

sére képes kutatók iránt. Ezt jól tükrözi az inter-, illetve többnyire inkább multidiszcipli- 
náris kutatások és részben a futurológia előtérbe kerülése. Az előbbiek persze aligha 
helyettesíthetik a társadalmi fejlődés egészére vonatkozó átfogó, integratív elméletet, az 
utóbbi meg eleve fel is tételezi ennek meglétét mint a múlt és a jelen konzisztens 
magyarázatának és a jövő fejlődés megközelítésének koncepcionális alapját. Ez vonatko- 
zik a hazai multidiszciplináris kutatásokra is — melyek egyébként örvendetesen gyara- 
podnak - s a jövőkutatásra, mely nálunk is polgárjogot nyert. 

A prognóziskészítés társadalomtudományunk egyre több szakterületének természetes 
gyakorlatává vált. A nagyfokú tévedések gyakorisága azonban a valóság gyors változá- 
sai mellett talán nem utolsósorban az átfogó szemlélet és integratív elmélet hiányának 
tudható be. Példákat bőven lehet sorolni a közgazdaságtudomány, a szociológia és a 
politológia területéről egyaránt. 

Az átfogó szemléletet és integratív elméleti megközelítést háttérbe szorító parciális 
megközelítés és szakterületi egyoldalúság a szakszerűség javulása ellenére is nehezíti a 
gyakorlat munkáját, s akadályozza a tudományos eredmények megfelelő gyakorlati 
felhasználását. A gyakorlati döntéshozatal, különösen a felső szintű politikai vezetés 
ugyanis — sem a stratégiai célok és a hosszú távú tendenciák meghatározásában, sem a 
jelen konkrét valóságának megismerésében és megváltoztatására tett erőfeszítésekben, 
sem pedig és különösen a döntési alternatívák megválasztásában — nem támaszkodhat 
közvetlenül és kizárólag a társadalomtudomány valamely szűkebb szakterületéről, illetve 
alágazatától nyert, bármennyire is szakszerű, pontos és tudományosan megalapozott 
ismeretekre. Csak akkor jár el helyesen, ha az egész társadalom mozgásának, várható 
reagálásának, a szélesebb összefüggéseknek és kölcsönhatásoknak a maximális figyelem- 
bevételével mérlegel és dönt. 

Markáns szakadék, illetve űr mutatkozik még abban, hogy többnyire hiányoznak 
nemcsak azok a szükséges áttételek és transzformációs mechanizmusok, amelyek a 
tudományos eredmények felhasználható formában való továbbítását biztosíthatnák, 
hanem (és az előbbi hiányt részben magyarázván) azok az elemzések és elemzők is, 
kölcsönhatások megvilágításával. Ma már a gyakorlati vezetés meglehetősen jól el van 
látva társadalmunk, illetve fejlődésünk egy-egy részterületére vonatkozó szakértői tanul- 
mányokkal, véleményekkel, tanácsadással. Jóval kevésbé ellátott azonban társadalmi 
fejlődésünk nagy összefüggéseire, a részterületeken előrehaladó reformfolyamatok köl- 
csönhatásaira és társadalmi reakcióira vonatkozó és gyakorlati szempontból értelmezhe- 
tő, felhasználható tudományos eredményekkel. 

Igaz, bizonyos értelemben a tudományos munkás egy sajátos típusára lenne szükség. 
Nem az általánosságokban megrekedő, valójában semmihez sem értő kritikátlan (vagy 
ami még rosszabb: a pillanatnyi politikai kurzushoz igazodó) kompilátorra (amilyenből 
— sajnos — akad néhány), hanem a társadalomtudomány egy-egy főbb ágazatának, sőt 
több, szorosan összekapcsolódó ágazatának a fejlődésével lépést tartó, a szaktudomá- 
nyos eredményeket értő és értelmezni, integrálni képes típusra. 

Ugy tűnik, hogy oktatási és képzési rendszerünk — bár van bizonyos elmozdulás az 
újabb reformok nyomán a túlzott szakosodás korrekciója és egy jobban integrált, 
egyszersmind nagyobb rugalmasságot, kombinációs és irányváltoztatási lehetőséget biz- 
tosító tárgystruktúra felé — a szóban forgó szükséglettel még nem számol eléggé. 

Összefoglalóan megállapíthatjuk, hogy a társadalomtudományi szakterületek eredmé- 
nyes fejlődése és legjobb művelőinek szakértőként való bevonása mellett is megoldásra 
vár még - a gyakorlattal való szorosabb kapcsolat kialakítása érdekében - a szintetizáló- 
integráló és a gyakorlati nyelvre , lefordító" munkák elvégzésének s a megfelelő áttételek 
biztosításának általános problémája. 


v 

Ami a társadalomtudománynak a gyakorlattal kapcsolatban jelzett első funkcióját illeti, 
megítélésem szerint itt a legfőbb gondot még ma is a vulgármarxista dogmatizmus 
maradványai, utóhatásai és sajátos ellenreakciói jelentik. Ez — többek között — megmu- 
tatkozik , szocializmusképünk" elhomályosulásában, a szocializmus valós vagy csak vélt 
mat konzisztens elméletének hiányában. A kibontakozó reformnak a tudományos szo- 
cializmus elveivel való szembeállíthatósága, esetenként — serkentő vagy lejárató céllal — 
a burzsoá liberalizmus eszméivel való összefüggésbe hozása, illetve általában a szocializ- 
mus rendszeres reformok, sőt radikális átalakulások nélkül is fejlődni képes társadalom- 
ként való értelmezése éppúgy ennek jegyében áll, mint az ideológia és a gyakorlatiság 
szempontjainak olykor skizofrenikus elkülönítése és szembeállítása, az oktatott elmélet 
és gyakorlat jól ismert konfliktusai stb. ; 

Bár hiba volna szem elől téveszteni a mindinkább kifejezésre jutó igényt, sőt a gyara- 
podó pozitív törekvéseket és az eredményeket az elmélet vélt vagy valós elmaradásának 
felszámolására s a szocialista megújulás és az új típusú , reformszocializmus" koncepció- 
jának kimunkálására, mégis a lemaradás ma még súlyos tény, mely a társadalomtudo- 
mány és a gyakorlati politika viszonyát erősen zavarja. 

Vitathatatlan, hogy a lejárt, illetve a valóságnak eleve ellentmondó dogmák egész 
sorával sikerült már leszámolni, s ez nem kis eredmény. Ez azonban korántsem jelenti 
a dogmatizmus szellemével, megközelítési módjával és módszereivel való szakítást. Más- 
részt, és talán épp emiatt, bizonyos elméleti dogmák vagy csak feltételezett, illetve 
egyfajta gyakorlatból kreált elvek mintegy tabuként élhetnek tovább - nemritkán mint 
a gyakorlati politika által (valóban vagy csak feltételezetten) védett és a tudományra 
ráerőszakolt hittételek. Így azután nincs mit csodálkozni azon, hogy nemcsak a megújuló 
gyakorlat kerül szembe a lemaradt elmélettel és okoz legitimációs problémákat, hanem 
magán az elméleten belül is nő az ellentmondás a régi és az új elemek, sőt a logikailag 
végső soron ellentétes elméleti-ideológiai gyökerekből táplálkozó nézetek között. 

Ráadásul a régi és az új tételek, még a legellentétesebb nézetek is mind-mind a 
marxizmus elméletének mezében jelennek meg (mivel másként a nagy nyilvánosság előtt 
nem remélik a megjelenést). Ily módon a marxizmus - annak korábbi dogmatikus 
, változatának", pontosabban hamisításának kétségkívül konzisztens változatával szem- 
ben - legalábbis inkonzisztens elméletként mutatkozik meg, sőt válságának látszatát 
kelti. . 

Ez egyébként ma is jelzi a dogmatizmus szellemének és feltételezéseinek utóéletét: 
egyrészt a marxizmusnak mint tételek halmazának, nem pedig mint megközelítési mód- 
nak és - a lukácsi értelemben - tudományos módszernek a kezelését. Másrészt azt a 
hamis feltételezést sugallja, hogy egy szocialista (illetve szocializmust építő) társadalom- 
ban a társadalomtudomány művelői eleve és szükségképpen marxisták. 

Hazánkban ma már elfogadott elvvé vált a marxizmus monopóliuma helyett a marxiz- 
mus hegemóniájának célja és követelménye, vagyis annak tudomásulvétele, hogy nem 
marxista (de nem is ellenséges és alkotmányunkat sem sértő) nézeteknek is helyük, 
szerepük lehet tudományos életünkben, és hogy a marxizmus fölényét, nem pedig mono- 
póliumát kell a nem marxista ideológiákkal szemben megteremteni. Az azonban — úgy 
tűnik — sokkal kevésbé vált általánosan elfogadottá, hogy monopóliumot ugyan lehet 
adminisztratív eszközökkel, tiltással és cenzúrával biztosítani, de fölényt aligha. Márpe- 
dig akadnak még, akik a kívánatos hegemóniát is inkább adminisztratív eszközökkel, 
nem pedig tudományos érvekkel vélik biztosíthatónak - fel sem mérve, mekkora kárt 
okozhatnak az ilyen eszközök épp a marxizmus tekintélyének és fejlődésének, valamint 

a tudomány és a gyakorlat viszonyának is. 

Tudomásul kell venni, hogy miként más társadalmakban; úgy hazánkban is sokféle 
nézet, koncepció, , iskola" létezik a társadalomtudományban, és hogy a gyakorlat sem 
mondhat le azoknak a nem marxista, de haladó gondolkodású és demokratikus beállí- 

tottságú kutatóknak a tudományos eredményeiről, empirikus vizsgálatairól, elméleti és 
módszertani ismereteiről, akik az ország javát, gyarapodását tartják szem előtt. 

Nem a marxizmus , védelmezésére", hanem alkotó alkalmazására és továbbfejlesztésé- 
re van szükség. A nem marxista (de nem is ellenséges) nézetek ellenében adminisztratív 
előírások vagy korlátozások alkalmazása nemcsak a hegemónia és a monopólium össze- 
keverését jelenti, hanem azzal a következménnyel is jár, hogy az ilyen nézetek többnyire 
burkoltan, marxista álcában jutnak kifejeződésre. 

Az országhatárok és az ideológiai határok összekeverésének tipikus példája az a még 
ma is gyakran tapasztalható leegyszerűsítő felfogás, amely a mai marxista irodalmat a 
szocialista, sőt többnyire még szűkebben: csak a KGST-országok társadalomtudományi 
irodalmával azonosítja és megfordítva: ez utóbbit eleve marxistának tekinti, míg a 
nyugati társadalomtudományt gyakorlatilag teljes egészében polgári társadalomtudo- 
mányként kezeli. Ez egyébként a kiadási politikában is tükröződik. A megjelentetett 
nyugati társadalomtudományi művek zömmel valóban a polgári elmélet és ideológia 
reprezentánsai, s például könnyebb kiadni Samuelsont, mint Samir Amint, Gunder Fran- 
kot, Sweezyt vagy Bettelheim-t stb. Igaz, a nyugati és harmadik világbeli marxisták és 
baloldali teoretikusok írásaival szembeni tartózkodás korábban azzal is összefüggött, 
hogy marxizmusuk, illetve baloldaliságuk kritériuma és mércéje a hivatalos és közfelfo- 
gásban az volt, hogy mennyire kritikátlanok a létező szocializmus gyakorlatával szem- 
ben. 

Ha az országhatárok és az ideológiai határok összekeverése folytán nemcsak a hazai 
nézetek valóságos ideológiai tartalma mosódik egybe a marxizmus ciímszava alatt, 
hanem elmosódik a társadalomtudományi elméletek ama nemzetközi frontvonala is, 
amely a , kinek az érdekében" kérdésre adott válaszok szerint húzódik, akkor az olvasók, 
így a gyakorlati politikát csináló olvasók is, aligha tudnak tájékozódni a nézetek, 
javaslatok és receptek valódi társadalmi-politikai tartalma tekintetében. Ma a szocialista. 
országok társadalomtudományi irodalma is igen heterogén képet mutat az adott ország 
saját gyakorlatának megítélése alapján; míg egyes országokban a társadalomtudomány 
képviselői megelégedéssel nyugtázzák saját országuk gyakorlatát, másutt pozitív konflik- 
tus alakult ki az elmélet és a gyakorlat között, mégpedig a reformok talaján, illetve 
érdekében. Mivel pedig ezt a konfliktust, sőt magát a reformfolyamatot, a változtatások 
politikáját, illetve sürgetését nemcsak a nyugati társadalomtudomány polgári-liberális 
képviselői, különösen pedig az antimarxista és szocializmusellenes teoretikusok állítják 
be úgy, mint a marxista elmélet válságát, illetve mint a kapitalizmus irányában tett 
visszavonulást, hanem egyik-másik szocialista ország ideológusai körében is rendellenes 
jelenségnek s a kapitalizmus számára tett engedménynek értékelik, ez az olvasók tájéko- 
zódását még inkább megnehezíti, s fokozza az ideológiai zűrzavart. 

A nyugati társadalomtudományból átvett s előtérbe helyezett művek jobbára régi vagy 
új illúziókat ébresztenek a tőkés rendszer gyakorlati mechanizmusai és intézményrend- 
szere iránt, miközben ez utóbbira vonatkozó korszerű kritikai elemzések, köztük kitűnő 
marxista munkák is kiesnek a hazai látókörből. Az ideológiai tájékozódási zavarok 
egyeseket arra késztetnek, hogy - a konfliktusoktól és változtatásoktól félve — voltaképp 
a régi gyakorlatot és az azt igazoló dogmatikus elméletet sírják vissza, míg másokat arra, 
hogy a reformok, a változtatás, a megoldások útját ne egy újszerűen szocialista és 
sajátosan magyar megoldás irányában keressék, hanem a más feltételek és célok mellett 
bevált vagy csak beváltnak hitt nyugati, sőt újabban egyes harmadik világbeli minták 
követése irányában. 

Az a követelményszerű elvárás, illetve illemszabály pedig. hogy minden (legalábbis a 
nyilvánosság elé kerülő) hazai társadalomtudományi nézet a marxizmus mezében jelen- 
jen meg, azzal a következménnyel jár, hogy továbbra is , vizes lepedő hatásúnak", 
egzisztenciát vagy előremenetelt fenyegetőnek és személyt sértőnek, sőt megbélyegzőnek 
tűnik valamely nézetnek, koncepciónak, javaslatnak (még ha nem is az azt képviselő 

személynek) nem marxista voltára, a tartalom burzsoá ideológiai eredetére utalni. Ez az 
elmélet fejlődése számára oly nélkülözhetetlen egészséges vitaszellem kibontakozását 
gátolja még ma is, s a vitákat inkább a hasonlóan, mintsem az ellentétesen gondolkodók 
között engedi kifejlődni vagy az eufémizmus kényszerzubbonyába erőszakolja. 

Marxista meggyőződésből akár a nyilvánvalóan polgári szemlélettel szemben is fellép- 
ni, ha ez utóbbit egy hazai kolléga képviseli, egyfajta , ideológiai zsandárszerep" (vagy 
ami még rosszabb: a , fúrás") látszatát kelti, amelytől a normális kollegiális viszonyt féltő 
s kollegáiknak kárt okozni nem akaró tisztességes emberek érthetően ódzkodnak. Az 
ilyen tartózkodó magatartásra azután rá is lehet játszani s egy-egy vitán olyan közhangu- 
latot kelteni, hogy (furcsa módon, ti. a feltételezett hegemónia ellenére) nagyobb bátor- 
ság kell a marxista álláspont vagy érvek kifejezéséhez, mint a polgári nézetek képviseleté- 
hez. Ez is — nem kis mértékben — hozzájárulhat ahhoz, hogy a valóság ténylegesen 
különböző világnézeti szempontból történő kritikája, illetve a megváltoztatására vonat- 
kozó javaslatoknak valóban eltérő társadalmi-politikai tartalma a gyakorlati döntésho- 
zók számára is összemosódik. 

Aligha segíti a társadalomtudomány és a gyakorlat egészséges viszonyának fejlődését 
a , reformpártiságnak", illetve a reformellenzésnek az előbbiekből következő olyan 
értelmezése, amely bármely részletkérdésben az ellenvéleményt vagy akár csak valamely 
kedvezőtlen mellékhatás megállapítását is a reform egészével szembeni fellépésként 
értékeli, vagy fordítva, a tabukkal ügyesen manipulálva rögtön , farkast kiált", a kapita- 
lizmus veszélyét szimatolja, mihelyt a szocializmusban korábban nem ismert és egyolda- 
lúan kapitalistának titulált jelenségekkel, illetve módozatokkal találkozik. 

Bizonyos tudatzavarok egyébként a reformhoz való viszonyban is mutatkoznak. 
Gyakran ugyanazok, akik nagy általánosságban elfogadják és támogatják is a reformpo- 
litikát, ellenzik azt konkrét megnyilvánulásaiban, mivel új konfliktusokkal, áldozatokkal 
és negatív mellékhatásokkal is jár. Vagy pedig sürgetik ugyan a minél gyorsabb és 
radikálisabb reformokat, de csak ott és mindaddig, ahol és amíg azok saját szférájukat 
és helyzetüket nem érintik. Ugy tűnik, a társadalomtudomány sok képviselője előtt sem 
vált még eléggé világossá, hogy a reform, nemcsak mint a világgazdasághoz való igazo- 
dás kényszere, hanem mint a szocialista fejlődés természetes módja és eszköze is, szükség- 
képpen áldozatokkal, költségekkel és konfliktusokkal is jár. Ezúttal is a dogmatizmus 
szellemének hatásával állunk szemben, mely nemcsak a régihez vagy a fennállóhoz való 
Tagaszkodást sugallja, hanem egy konfliktusmentes fejlődés naiv ideáját is. 

Áz elméleti dogmatizmus gyökerei egyébként meglehetősen mélyre nyúlnak. Okai és 
megnyilvánulásai korántsem korlátozódnak a marxista társadalomtudomány torzulásá- 
nak esetére. Hiszen mennyivel könnyebb ragaszkodni a régihez, a már elsajátítotthoz, 
mint felismerni és akarni az újat! Mennyivel könnyebb a jelenre a múlt sémáit húzni, vagy 
megfordítva, mint a változásokat s a megnyíló új alternatívákat megragadni?! Mennyivel 

Onnyebb extrapolálni, mint az eltérő tendenciák interferenciájának várható eredményé- 
(e rávilágítani?! Mennyivel könnyebb mások útját járni — az eredetiség látszatával -, mint 
4 Sajátot megtalálni?! Mennyivel könnyebb megállapítani valamiről, hogy helyes vagy 

elytelen, mint a helyesben kimutatni a helytelent is, és megfordítva, vagy általában 
Megérteni, hogy miképp válhat valami önmaga ellentétévé?! És mennyivel könnyebb az 
OKOZatot visszavezetni az okra, illetve viszonyukat tautológiává változtatni, mint az 
OKOZat visszahatását és általában a dialektikus kauzalitást értelmezni?! És így tovább. .. 

"Sakhogy a marxista társadalomtudománynak a dialektika a természetes szemlélet- 
modja és nélkülözhetetlen módszere! Ezért nem elég pusztán a helytelennek bizonyult 
Vagy már idejétmúlt dogmáktól megszabadulni, hiszen még az adott helyre és időre 
vonatkoztatva helyes megállapításoknak dogmává merevítése, más helyre vagy időre 
. VOnatkoztatása is ellentétes a marxizmussal. Nem az a kérdés, hogy honnan származnak 
4 dogmák, ,balról" vagy jobbról", a sztálinista dogmatikus irodalomból vagy éppen 
a polgári társadalomtudomány valamely divatos elméletéből, hanem az, hogy a gyakor- 

lat nem megy velük semmire, s eleve idegenek a gyakorlat megváltoztatására kifejlődött 
és hivatott marxizmustól. Vagyis a dogmatizmus egész szellemétől kell megszabadul- 
nunk, nemcsak egyes dogmáktól... 

A dogmatizmus utóhatásának, illetve utóéletének, a dogmatikus szemlélet érvényesü- 
lésének sokféle megnyilvánulása tapasztalható még. A dogmatizmussal folytatott ered- 
ményes csatározások ellenére tehát a végső leszámolás még hátra van. A régi tételek, 
paradigmák helyébe sok új fogalmazódott, még az esetben is, amikor ezek valóban újak, 
értékesek s valósághűek, nem pedig olyan, a polgári társadalomtudomány panoptikumá- 
ból előráncigáltak, amire ugyancsak akadnak példák. Gyengíti hatásukat és meggyőző- 
erejüket a velük , békés egymás mellett élésben" fennmaradó idejétmúlt tételek léte, az 
elméleti konzisztencia hiánya s a múltból átöröklött dogmatikus kérdésfeltevések soka- 
sága. (Egyébként az említett panoptikumszindróma is bizonyos értelemben a dogmatiz- 
mus hatásának, ellenreakciójának tudható be, s összefügg a nyugati társadalomtudo- 
mánytól való korábbi elzárkózással, valamint azzal, hogy az utóbbin belüli viták, a régi 
tételeket ért kritikák nem eléggé ismertek. ) 


vvv 


A követendő minták és idealizált modellek keresése talán a legtipikusabb példája a 
dogmatizmus szellemi utóéletének. A korábbi szovjet minta helyébe persze újak kerül- 
nek (miközben a mai szovjet változások és reformpolitika relevánsabb tapasztalatokat 
kínálnak, mint a szovjet gyakorlat bármikor korábban), ezúttal a tőkés világból, általá- 
ban óvatosabb megfogalmazásban. Ez lehet egy általánosított , nyugati" modell (a 
nagyon is heterogén Nyugat konkrét és változó viszonyaitól absztrahálva), mint olykor 
pl. egyes politikatudományi nézetekben vagy vitákban, ahol a pluralista polgári demok- 
rácia egy olyan idealizált képe jelenik meg, amilyen a valóságban sehol és semmikor nem 
létezett (s amely ma még kevésbé pluralista és demokratikus, mint valaha), vagy mint 
a közgazdaságtan egyes berkeiben, egy olyan gazdaság hamis viziója, amely tökéletesen 
autonóm, a politikától érintetlen és az állam által nem befolyásolt. 

Lehet viszont valamely konkrét ország is az újra választott, követendő minta vagy 
viszonyítási alap, mint pl. az olyan szociológiai összehasonlításoknál, amelyek a magyar 
társadalom korszerűtlen viselkedését és értékrendjét a mintául szolgáló és követendő 
amerikai társadaloméval vetik egybe, vagy mint az olyan közgazdaságtudományi meg- 
nyilatkozásoknál, amelyek — a nálunk eredményesebb, sikeresen élretörő országok pozi- 
tív és negatív tapasztalatainak reális, valóban tanulságos és indokolt bemutatása helyett 
— egy egyoldalúan idealizált japán modellt vagy éppen az újonnan iparosodott országok 
többnyire ugyancsak egysíkúan ábrázolt , modelljét" ajánlják követésre. Ezáltal volta- 
képp félrevezetve a gyakorlati politikát, mivel hallgatnak a szóban forgó esetek tényleges 
körülményeinek és feltételeinek lényeges eltéréséről, valamint az elért eredmények társa- 
dalmi költségeiről és árnyoldalairól. 

A követendő minták és idealizált modellek keresése mögött többnyire még mindig az 
unilineáris fejlődéskoncepció húzódik meg, illetve a társadalmi fejlődés világméretű 
összefüggéseinek negligálása. Bár a centrum-periféria-viszony mindinkább általánosan 
elfogadott, illetve alkalmazott koncepcióvá vált, s a kelet-közép-európai fejlődés és 
szocialista átalakulás számos specifikumának feltárásához és megértéséhez adott segítsé- 
get, ám egyes esetekben ennek nem dialektikus értelmezése (megint csak a dogmatizmus 
szellemi utóhatását példázva) a különbségek abszolutizálását, a két pólus homogén 
egységként való értelmezését és — a periféria vagy félperiféria fejlődésével szembeállítva 
— a centrum , klasszikus" fejlődésének idealizálását is okozza. 

A dogmatizmus utóhatása megnyilvánul bizonyos fogalmak fetisizálásában is, és 
különösen a kérdések, illetve válaszok egymást kizáró szélsőségekben való megfogalma- 
zásában, mely a bonyolult valóság változó összefüggéseit és dialektikus ellentmondásait 

figyelmen kívül hagyja. A , fekete-fehér, igen-nem, s ami ezen túl van, az a gonosztól 
való" típusú hozzáállás, mely a dogmatikus álmarxizmus egyik jellemzője volt, egyálta- 
lán nem ritka még ma sem a társadalomtudomány területén. Legfeljebb olykor a szélső- 
ségek cserélődnek fel, a feketéből lesz fehér vagy megfordítva. Példa erre a tőkés világgaz- 
daságból való kiszakadás, elszigetelődés vagy a teljes nyitottság hamis dilemmája; a 
gazdasági függetlenség vagy az interdependencia leegyszerűsített értelmezése; továbbá az 
importhelyettesítés vagy az exportorientáció többnyire általánosító és így tartalmatlan 
szembeállítása; a tőkés multinacionális társaságok elátkozása vagy a velük való együtt- 
működés problémamentes beállítása stb. Az ilyen kérdésfelvetésekből, hamis dilemmák- 
ból vagy egyoldalú válaszokból a gyakorlati politika éppen azt nem tudhatja meg, hogy 
milyen pozitív és negatív hatásokkal jár együtt bármelyik megoldás, miért indokolt 
kombinálni, milyen szempontból kell mérlegelni, és hogyan csökkenthetők a negatív 
hatások. Holott a társadalomtudománynak nyilván nem az a szerepe, hogy angyalokat 
vagy ördögöket fessen, hanem hogy felhívja a gyakorlati vezetés figyelmét a valóság 
ellentmondásaira, a problémák és azok megoldásának ellentmondásos jellegére, a pozitív 
és negatív hatásokra egyaránt, hogy segítsen a kisebbik rossz, a relatív jó útját megtalálni 
s a negatív hatásokat csökkenteni. Ez persze már a társadalomtudomány említett másik 
két funkciójával is összefügg. 

A társadalomtudománynak az a funkciója, hogy kritikailag elemezze a jelen konkrét 
valóságát, a reálfolyamatokat és az azokat irányítani-befolyásolni hivatott politikát is, 
ma vitathatatlanul jobban, szélesedő körben és , mélyebben", intenzívebben érvényesül- 
het hazánkban, mint bármikor korábban. (Sőt, ma mintha már bele sem férne az 
elemzésbe, bár a gyakorlati vezetés számára nem kevésbé lenne fontos és tanulságos a 
pozitív jelenségek, tendenciák okainak, a sikeres kisérletek vagy sikert ígérő új kezdemé- 
nyezések , titkának" tudományos megvilágítása.) Társadalmi valóságunk negatív jelen- 
ségeinek és ezek okainak feltárása, a reálfolyamatok és tendenciák tudományos kritikai 
elemzése és a gyakorlati politika számára közölt jelzések, illetve következtetések iránt a 
politikai vezetésnek ma általában nemcsak nagyobb a toleranciája, de kifejezett igénye 
van rá. Ugyanez ma még sokkal kevésbé mondható el a politikai döntések tudományos 
bírálatának, azok negatív következményeinek, illetve hatásainak elemzéséről. 

Mindkét, de különösen az utóbbi vonatkozásban (vagyis a reálfolyamatok és jelensé- 
gek kritikai elemzése esetében is, elsősorban azonban a gyakorlati politika tudományos 
bírálatát illetően) zavaró tényezőnek tartom a tudomány és a gyakorlat viszonyában 
egyrészt általában a kritika szerepének gyakran még a múltat idéző leegyszerűsített 
felfogását, másrészt, és ezzel is összefüggésben, az , ellenzékiség" meglehetősen pontat- 
lan, nem ritkán önkényes, a pillanatnyi helyzetekhez igazodó értelmezését. 

Ami az előbbit illeti, voltaképpen arról a téves felfogásról van szó, amely a tudomány 
esetében is , építő kritikának" csak azt tartja, amely egyszersmind pontos és részletes 
receptet is ajánl a megoldásra. Ez nemcsak azért téves, mert figyelmen kívül hagyja a 
tudomány és a gyakorlat eltérő koordinátarendszerét, funkcióit, szempontjait és dimen- 
zióit, a konkrét körülményekre vonatkozó tájékozottságban és időhorizontban, a cselek- 
vési lehetőségekben és feltételekben stb. mutatkozó lényegi különbségeket, vagyis a 
kívánatos közvetlenebb kapcsolatukat voltaképp szerepük és felelősségük felcserélhető- 
ségeként értelmezi. (Ennek persze megvan a másik oldalon is a megfelelője, amikor pl. 
a társadalomtudomány képviselői azt sérelmezik, hogy a politika nem vezeti be azonnal 
és változatlanul a napi gyakorlatba a kutatások következtetései alapján javasolt általá- 
nos megoldásokat.) . 

Nem utolsósorban azért is téves az említett felfogás, mert nem értékeli a társadalomtu- 
domány , luciferi" szerepét (a rontó mephistói szereppel szemben a , fényt hozó", megvi- 
lágító, az alkotót az önelégültséggel szemben az értelem szavával intő és a , tagadás ősi 
szellemével" alkotni, , teremteni kényszerítő" szerepét). Vagyis figyelmen kívül hagyja a 
kritikai elemzésnek azt a pozitív funkcióját, hogy — más, jobb megoldás ajánlása nélkül 

is— megóvjon az illúzióktól, hogy még az adott körülmények között optimális lépéseknek 
is kimutassa a negatív mellékhatásait, ne engedje célegyenesként értelmezni a gyakorlat- 
ban szükségessé váló kerülőutakat, sőt az átmeneti visszalépéseket, hogy jobb megoldá- 
sok, új utak keresésére késztesse a gyakorlatot, és hogy általában is világossá tegye ez 
utóbbi számára, hogy nincsenek , költségmentes", csak pozitív hatásokkal járó megoldá- 
sok, vagyis mindenkor mérlegelni és újra korrigálni kell. 

Az , ellenzékiség" értelmezésével kapcsolatban — úgy tűnik - az okoz zavart és gyakran 
felesleges konfliktusokat, hogy még ma sem eléggé világos a különbségtétel (s ezért 
mindkét oldalról manipulálható is) egyfelől a konkrét valóság egyes negatív jelenségeire, 
illetve a gyakorlati politika valamely konkrét területére, intézkedéseire, döntéseire vagy 
terveire vonatkozó kritikai álláspont és a jelen kormánypolitikájának egészét elutasító, 
illetve a mai politikai vezetéssel szemben fellépő ellenzékiség, másfelől ez utóbbi és a 
szocializmussal, a szocializmus felépítésének céljával, értékrendjével és eddigi vívmányai- 
val szembeni ellenséges magatartás között. Sok esetben persze nehéz is különbséget tenni, 
amikor az előbbi az utóbbiból következik, s a kritikai álláspont egy általános ellenzékisé- 
get takar, ez utóbbi pedig egy burkolt ellenséges nézőpontból táplálkozik. Mégis, nem- 
csak politikailag okoz több kárt az, ha a konkrétan bírálóra általában sütik rá az 
ellenzékiség gyanúját, vagy az ellenzékire az ellenséghez tartozás gyanúja, illetve megala- 
pozatlan vádja hárul vagy hárulhat, hanem különösen a tudomány és a gyakorlat 
viszonyát zavarja, mivel a kutatási eredmény felszínre hozását s a vélemény nyílt kimon- 
dását gátolhatja, sőt értékes eredmények elutasítását s értékes kutatók kiszorítását 
vonhatja maga után. 

A valóságfeltáró, sőt (bár kisebb mértékben) a politikai döntések következményeit is 
kritikailag elemző tudományos kutatások objektív feltételei kétségkívül sokat javultak. 
A kutatások szabadsága ma hazánkban jobban biztosított, mint bármikor korábban. 
Ellenállás inkább a helyi érdekek oldaláról (vállalatok, települések stb. egyes vezetői 
részéről) jelentkezik, mig korlátok, illetve a kutatást gátló körülmények csak bizonyos 
archívanyagok, dokumentumok és bizonyos fajta irodalom hozzáférhetősége, továbbá 
és érthetően az állambiztonsággal és honvédelemmel kapcsolatos kérdések, valamint a 
politikai döntéshozatal egy-egy részlete tekintetében mutatkoznak. 

A ,kutatás szabadsága és a publikálás felelőssége" mottó általában jól kifejezi a 
társadalomtudománnyal, annak kritikai-elemző szerepével kapcsolatos politikát és elvá- 
rást. Ez a helyes mottó azonban, miként sok más helyes jelszó is, tévesen is interpretálha- 
tó. Az egyik ilyen eset az, amikor a felelősség csupán a publikálásra vonatkoztatott, 
vagyis amikor egyesek úgy vélik, hogy a kutatás — a társadalmi élet bármely területén, 
bármely irányban és tartalommal - indifferens megközelítéssel, értéktartalomtól sterilen, 
egyszerűen tények, adatok, jelenségek, tapasztalatok vagy vélemények összegyűjtését és 
a társadalmi-történelmi összefüggésektől független tálalását jelenti. 

Ez a voltaképpen pozitivista álláspont, illetve törekvés, amely hazánkban az elmélet 
és ideológia egy vulgarizált, idejétmúlt és fejlődésgátló változatából való kiábrándulás 
mellékterméke, az empirikus kutatások szerepének s általában a valóság kendőzetlen 
feltárását célzó vizsgálatok jelentőségének nagyon is időszerü növekedésében, valamint 
az üres, tartalmatlan vagy egyenesen apologetikus elméletieskedés visszaszorításának 
kétségtelen szükségességében próbál magának igazolást találni. Bizonyos fokig a Nyuga- 
ton különféle okokból - átmenetileg — újból divatossá vált nihilista irányzatnak, a 
társadalmi haladást és a tudomány társadalmi szerepét eleve kétségbe vonó szellemi 
áramlatnak a hatását tükrözi ez, vagy jobb esetben a politikum- és ideológiamentes 
tudomány naiv illúziójának megnyilvánulása vagy manipulálása. (Mintha bárhol a 
világon létezhetne egyáltalán valamiféle értékmentes társadalomkutatás!) Mint minden 
egyoldalúság, ez is gátja a tudomány és a gyakorlat egészséges viszonya fejlődésének. 
Ráadásul nem ritkán csupán evidenciák költséges kimutatását, bizonyítását eredményezi 
vagy feldolgozatlan adattömeget produkál. 

Az empirikus kutatások - egyébként indokolt, ti. múltbeli lebecsülésükkel szemben és 
miatt indokolt — felértékelődése sokakat arra késztet, hogy magának a tudományos 
kutatásnak a fogalmát is az empirikus vizsgálatok, felmérések, az elsődleges adatgyűjtés 
fázsára korlátozzák, kétségbe vonva a másodlagos elemzések és elméleti kutatások 
kutatásjellegét", vagyis a research-öt search-ként (a kutatást pusztán elsődleges feltárás- 
ként) értelmezzék, s az indukció-dedukció dialektikus egységéből legfeljebb az előbbit 
fogadják el a tudományos elemzés módszerének. Minthogy a gyakorlati döntéshozatal, 
különösen felső szinten, nem sokra megy az egyedi esetek, jelenségek, adatok vagy azok 
elméletileg rendezetlen tömegének koncepciótlan, szintetizálás és következtetések nélküli 
tálalásával, az ilyen felfogás erről az oldalról is zavarja a szóban forgó viszonyt. 

Az említett mottó félreértelmezésének egy másik esete az, amikor viszont a publikálás 
felelősségét oly szigorúan és egyoldalúan fogják fel, hogy vonakodnak szinte minden 
újnak és szokatlanul hangzónak, hivatalosan még el nem hangzottnak (vagy az érintett 
országban még nem publikáltnak) a nyilvános megjelentetésétől. Nem vállalják a publi- 
káció kockázatát, s megkívánják a publikáló intézmény, kiadó vagy sajtóorgánum 
védjegyét", a szerző egyéni véleményéért való felelősségvállalását. Ez egyébként mind- 
két irányban tapasztalható, vagyis a tudományos kutatóhely, intézmény vezetése elvárja 
Saját szerzőitől, hogy az intézményével azonos álláspontot képviseljenek, és maguk a 
szerzők is igényt tartanak a vezetés felelősségvállalására egyéni véleményükért. Nálunk, 
noha e szűk értelmezésbe már régen bele nem gyömöszölhető publikációk jelennek meg, 
még ma sem vált gyakorlattá és szokássá az, ami a nyugati társadalomtudományi 
Irodalomban, sőt a nemzetközi intézményeknél is meglehetősen általános, hogy ti. a 
kiadványok, folyóiratok címoldalán eleve jelzik: a szerző saját nézetei nem feltétlenül 
(tükrözik az intézmény álláspontját. Mi ehelyett fenntartjuk az azonosság s ezzel egy 
valóságos cenzúra nélküli cenzúra látszatát. A gyakorlatot s a politikai vezetést ez is 
megtévesztheti a társadalomtudományi kutatások egyes eredményeinek és egyénileg 
levont következtetéseinek értelmezésében (nem is szólva a nyugati fogadtatásról, amely 
minden publikált nézet mögött emiatt hivatalos álláspontot szimatol). 

Végül, de nem utolsósorban, a társadalomtudományt ebben a valóságot feltáró, azt 

kritikailag elemző és megváltoztatására serkentő funkciójában különösen gátolja az, 
l0gy - mint már szó volt róla -— még nagyrészt megoldatlan a megfelelő közvetítés, az 
attételek és a konvertálás problémája. A természettudományi kutatások jelentős részével 
ellentétben, ahol is (főként az alkalmazott kutatások terén) sokkal több lehetőség van, 
főként mikroszinten, az eredmények közvetlen hasznosítására, a társadalomtudományi 
kutatásoknak a jelen valóságára vonatkozó konkrét eredményei is nagyobb részt csak 
attétedesen alkalmazhatók. A gyakorlat végrehajtószervei túlságosan is terheltek a napi 
Mtinfeladatokkal, a kutatási eredmények pedig nemigen igazodhatnak egyedi, sajátos 
esetekhez, s a kutatóknak nincs is meg a helyi részletekben és a napi körülményekben 
a szükséges jártasságuk. 

Megfelelő áttételeket biztosíthatna például a gyakorlati végrehajtószerveknél létesített 
elemző egység, elméleti részleg, valamint a Nyugaton jól bevált , secondment" rendszere, 
vagyis tudományos kutatóknak egy időre a gyakorlathoz való átirányítása és megfordít- 
va. Az előbbi vonatkozásban elkönyvelhető némi előrehaladás, de — azt hiszem — még 
sok tennivaló akad e téren is. Még nem alakult ki megfelelő mobilitás, valamilyen 
rendszeres rotáció a gyakorlati intézmények és a kutatóhelyek között, sőt az akadémiai 
intézetek és egyetemek között sem. Szükség lenne továbbá, mint már említettem, az 
k ltatásban és tudományos képzésben is számolni e sajátos szükséglettel, és olyan típusú 

Ulatókat is képezni, akik képesek jól ellátni a közvetítő, a tudományos eredményeket 
1 gyakorlat számára , lefordító" szerepet. 

ken gyakorlati döntéshozatalt legközvetlenebbül szolgáló társadalomtudományi tevé- 
88; yseg körébe a döntések előkészítésében való részvétel, a tervezetek véleményezése, 
Cgvitatása, a várható következmények és alternatív megoldások felvázolása tartozik, 

valamint és különösen a döntéshozatalt előkészítendő, a gyakorlati vezetés által megren- 
delt kutatások elvégzése. 

A társadalomtudomány képviselőinek bevonása a döntéseket előkészítő folyamatba, 
szakértői véleményezésük felhasználása — örvendetes módon - kiterjedt gyakorlattá vált. 
Itt csak akkor és annyiban mutatkozik probléma, illetve zavar (a bevontak körének és 
megválasztásának már említett problémáján túl), amikor és amennyiben ez a bevonás 
nem jól időzített, már egy túl késői szakaszra tevődik, illetve — akár az előbbi okból, akár 
a kellő informáltság híján -— nem lehet igazán érdemi. (Gyakran a jóval korábban 
napirendre tűzött témák megvitatásáról is csak az , utolsó pillanatban" értesülnek a 
szakértőként bevont kutatók, s így még egyéni tájékozódásra, felkészülésre sincs elég 
idejük, még kevésbé mások bevonására, a kollektív bölcsesség hasznosítására.) 

A központilag vezérelt, országos szinten kiemelt, illetve , megrendelt" kutatások rend- 
szere hazánkban nem új keletű, bár irányításuk, koordinálásuk és finanszírozásuk mód- 
ja, szabályai nemrégiben módosultak. Ezeknek az országos kutatási programoknak elvi- 
leg és potenciálisan három nagy előnyük van: az egyik az, hogy kifejezésre juttathatják 
a vezetés, illetve a gyakorlat igényeit és preferenciáit a társadalomtudományi kutatások 
vonatkozásában (is); a másik , hogy lehetőséget biztosítanak a diszciplináris és intézményi 
határokat átszelő, keresztező multidiszciplináris és intézményközi (az intézményi hierar- 
chiától és presztiízs-szempontoktól függetleníthető) kutatások szervezésére; és végül har- 
madszor, előnyös az ilyen programok léte a részt vevő kutatók számára, amennyiben 
afféle , második gazdaságot", jelentős, nemritkán a főfoglalkozásban keresettet is megha- 
ladó kiegészítő jövedelmet biztosítanak számukra, s elvileg lehetővé tehetnék a legmegfe- 
lelőbb kutatók kiválogatását és a teljesítményükhöz igazodó javadalmazást. 

Az említett általános és potenciális előnyök realizálását azonban - úgy vélem — nem 
csekély akadályok vagy következetlenségek terhelik. A problémák részletezésétől itt el 
kell tekintenünk — csak utalnék az időeltolódásra (a tervidőszak végére érdektelenné 
válhatnak az eredetileg kitűzött kutatási prioritások); a túlságosan átfogó témákra 
(amelyek a kontinuitást preferálják az időszerű kérdésekkel szemben); s végül a kutatók 
kiválogatásával és javadalmazásával kapcsolatos visszásságokra. Mindezek felvetik a 
kérdést, nem volna-e célszerűbb valamely más rendszerben keresni és biztosítani a kívánt 
előnyöket. 

Van egy bizonyos és egyre kiáltóbb ellentmondás abban, hogy míg a gazdaságban 
feladtuk a bürokratikusan centralizált tervezés, a tervutasításos rendszer gyakorlatát, 
éppen azon a területen (a tudományos kutatás terén), ahol a központi tervezésnek 
sohasem lehetett az eredményekkel korrelációba hozható igazi szerepe, ott a reformfo- 
lyamat előrevitele idején is fenntartjuk a tudományos kutatások szinte teljes körére 
kiterjedő, ötéves ciklusokba foglalt országos tervek rendszerét. Ezért - eltekintve az egyes 
konkrét javaslatoktól, amelyek a társadalomtudományi kutatás tervezésére és szervezé- 
sére irányulnak - célszerűnek látszik a kutatások finanszírozásának és intézményes 
kereteinek általános, reformszerű újragondolása is, hogy a társadalomtudomány önálló 
fejlődése és gyakorlati szempontú hasznosítása egyaránt minél eredményesebben realizá- 
lódhassék. 


H. VARRÓ RÓZSA: 


Természeti környezetünk társadalmi környezete 


A marxista társadalomszemlélet aligha fogadhat el természetvédelem címén mizantróp, 
arisztokratikus vagy éppen a nullanövekedést meghirdető álláspontot. Ahogyan megen- 
gedhetetlen a természet könyörtelen kizsákmányolása - és ezzel a jövő feláldozása az 
ember pillanatnyi érdekeiért -—, ugyanúgy nem lehet a természet védelmének jelszavával 
elemi érdekeiben korlátozni az embert, gátolni abban, hogy emberhez méltó életet 
élhessen. Kétirányú alkalmazkodásról lehet csak szó. A természet alkalmazkodásának, 
tűrőképességének fokozásával — ami most nem lehet témánk - az egyik oldalon, és a 
természettel való korszerű együttélés kialakításával, törvényeinek és sajátosságainak 
maximális tiszteletben tartásával a másik oldalon. 


Néhány alapelv 


Amennyire károsak egy probléma megközelítésében az előítéletek, annyira nem mellőz- 
hetők az elvi előfeltevések. Így van ez akkor is, amikor olyan átfogó összefüggésrendszert 
vizsgálunk, mint a természeti környezet és a társadalom kapcsolata. Az ökológiai egyen- 
súly megbomlásáért érzett aggodalom és társadalmi felelősség gyakorlati tettekben való 
realizálása mindenekelőtt pénzt, szakértelmet és elhatározást kíván, de nem nélkülözheti 
a rendezőelveket és a tudományosan megalapozott szemléletet. 

Az első és legfontosabb ebben az összefüggésben a g/obalitás problémája. Lehetséges-e 
reálisan globális cél és érdek egy megosztott világban, ahol eltérő társadalmi rendszerek, 
különböző nemzetek, szembenálló gazdasági és osztályérdekek, eltérő világnézetek, 
vallások, különböző kultúrák, egymásra alig hasonlító hagyományok, életmódok létez- 
nek egymás mellett? Válaszunk mindezek mellett és ellenére: igen. 

Mi h globalitás alapja és tartalma témánk vonatkozásában? Az első és legfontosabb, 
amit Barbara Ward és René Dubois szerzőpáros könyvének címe fejez ki a legjobban: 
Csak egyetlen Földünk van. Ezen a glóbuszon keletkezett az emberi élet. Minden eddigi 
Ismereteink szerint az ember által elérhető távolságban csak Földünk alkalmas az 
emberi életre, s nem egy csillagász — pl. Slowsky - véleménye szerint egyedül vagyunk 
ös indenségben. Ez még csak fokozza az ember felelősségét saját lakhelyéért: a 

Oidert. ; 

. Globálissá teszi Földünket a kapitalizmus kialakulásával kibontakozó és napjainkban 

iteljesedő gazdasági világrend. Földünk minden kontinensét, területét vagy zugát átszö- 
VI a munkamegosztásbeli viszonyok hálója; összekapcsolják a gazdasági függőség és 
együttműködés különböző formái; az államközi gazdasági-politikai kapcsolatok, egyez- 
mények, szerződések sokasága; a kereskedelmi kapcsolatok; az országok politikai és 
eszmei szövetségei; vallási közösségben lévő népek, nemzetek, etnikumok együttműködé- 
se. Erősíti az együvé tartozást a tudományos, kulturális érdekek közössége, a privát 

emberi kapcsolatok egybefűző ereje, a turizmus stb. Mindezen kölcsönhatások nyomán 
az objektív és sokdimenziójú megosztottság ellenére is létezik a Földünket összekapcsoló 
sajátos kohézió. 

Az emberi tevékenység soha nem látott globalizálódását szolgálja a nagy távolságok 
, lerőövidülése" a tömeges és gyors közlekedés és kommunikáció útján, a lakosság migrá- 
ciója, a sokirányú társadalmi mobilitás, beleszámítva még az olyan tragikus formákat 
is, amikor népek különféle politikai-katonai okok miatt válnak földönfutóvá, illetve 
települnek át más területekre, országokba. 

Globalizációs tényező az emberi tevékenység számos hatásának időben késleltetett és 
a kiüindulóponttal térben távolódó megjelenése. Gyakori, hogy a tevékenység - legyen az 
közlekedés, ipari és mezőgazdasági termelés — nem vagy nem csak ott és nem akkor fejti 
ki hatását, ahol és amikor e tevékenység lezajlik, hanem később és más helyen. Ilyenkor 
a károsodás érinti a következő nemzedéket (nemzedékeket) és más népeket, orszá- 
gokat is. 

Végül talán a legfontosabb globalizációs tényező, hogy az ökoszisztémák határai nem 
vagy csak igen ritkán esnek egybe az országhatárokkal (mint pl. tengerek, folyók, 
hegyrendszerek, sivatagok, nagy lápok és erdőségek), így létükkel népeket, országokat, 
kontinenseket fűznek össze, áldásaik és sérüléseik is több országban érezhetők. 

Mint látható, mind pozitív, mind negatív értelemben érvényesül Földünk globális 
jellege. Jogosult tehát a fogalom használata, mert vannak a globalitásnak objektíve 
létező forrásai, jellemző jegyei, formái és természetesen vannak globális problémák. 

Ám a globalitás érvényesülése előtt akadályok is emelkednek, vagyis a dolog természe- 
ténél fogva a megoldásnak számos ellenható tényezője létezik, amely egyszersmind felerő- 
síti a globális problémákat. Ezek a következők. 

A Föld népeinek legnagyobb megosztottságát az antagonisztikus osztályok érdekeinek 
szembenállása, valamint a két világrendszer objektív — a konkrét politikai szinten hol 
élesebben, hol gyengébben kifejeződő - létének ellentmondása jelenti. Ezt az ellentmon- 
dást azonban mégsem tarthatjuk kizárólag úgy számon, mint a globalitás fő akadályát. 
Léte ugyanis nem valamiféle hiba vagy könnyen eltüntethető negatív jelenség, hanem 
korunk globális világának meghatározó jellemzője, melynek oka éppen a társadalmi 
haladás, a szocializmus létrejötte és a tőkés rendszer történelmileg tartós továbbélése. Itt 
nem egyik ellenható tényezőről van szó a sok közül, hanem arról, hogy ezen megosztott- 
sággal együtt és ellenére léteznek globális jellemzők és globális jegyek. S ha a két rendszer 
egyáltalán meg akar maradni, akkor saját érdekükben - az így értelmezett megosztottság 
fenntartása érdekében - kell védelmezniük a globális létet, és közös erőfeszítéssel megol- 
dani a közös, globális feladatokat. 

Mindazonáltal a világ megosztottságával mint a globális problémák fő forrásával és 
megoldásuk fő akadályával is számolnunk kell. Fokozott jelentőségű e tény mindaddig, 
amíg a nukleáris konfrontáció lehetősége fennáll, a Föld s rajta az emberi élet g/obálisan 
fenyegetett. Ezért mélyen igaz Jurij Andropov kijelentése: ,,... az emberiségre nézve 
végzetes lenne, ha e két rendszer történelmi vitáját háborús összeütközéssel próbálnák 
megoldani". (Jurij Andropov: A békéért, a szocializmusért. Kossuth Könyvkiadó, 1983. 
128. old.) Következésképp a két rendszer ellentétes minősége, esetleges ütközése a 
legnagyobb veszély, amely a gilobalitást a megsemmisülésig korlátozhatja. Békés együtt- 
élése és valamennyi globális kérdésben való együttműködése viszont a globalitás legfon- 
tosabb pozitív tényezője. 

A világ különböző térségeiben és országaiban eltérő a társadalmi és technikai fejlett- 
ség, berendezkedés, következésképp a társadalom előtt álló feladatok és azok megoldási 
lehetőségei is eltérőek. Például a braziliai őserdők az egész Földre gyakorolt ökológiai 
hatásához másként viszonyulnak az adósságokkal küszködő brazil állam, a fakitermelés- 
sel foglalkozó lakosság, a fa vásárlása útján fontos nyersanyaghoz jutó vállalatok, és 
másként a mindezeken kívül álló, az őserdők globális méretű ökológiai hatásával tisztá- 

ban lévő rétegek. Miként a táplálkozás és a hozzá szükséges élelmiszer-termelés ökológiai 
hatását másként kezelik azok a társadalmi csoportok, amelyeknek legfőbb gondjuk az 
elhízás és az ebből származó betegségek elkerülése, vagy éppen a gyógyulás, mint azok, 
amelyeknél az életben maradás, a szükséges minimális állati fehérje megszerzése is gond. 

Korlátozza a globalitást vagy legalábbis azonos megítélését a Föld népességének 
egyenlőtlen megoszlása és a természeti javakkal való egyenlőtlen rendelkezés. Igazolásul 
csak megemlítjük: a világ népessége jelenleg 5 milliárd fő, ennek háromnegyed része 
fejlődő országban él, ahol a meglévő anyagi források összessége kevesebb, mint az anyagi 
szükségletek. A népesség egynegyede lakik fejlett országokban, ahol az egy főre jutó 
anyagi források bőségesek. S ezzel még csak nem is jeleztük a természeti kincsekben és 
a jó termőföldben való különbségeket, valamint az egy négyzetkilométerre jutó népesség, 
tehát a népsűrűség kirívó különbségeit. 

Beláthatatlanul tartós, , antiglobális" hatású — szükségszerű léte ellenére — a világ 
nemzeti tagolódása. Súlyos ellentétek vannak vagy lehetnek a különböző nemzetek 
között, és sok ponton szembekerülhetnek - és kerülnek is -— a nemzeti és nemzetközi 
érdekek. 

A , nemzeti" és a , nemzetközi" kölcsönhatása még szocialista viszonyok esetén sem 
teljesen ellentmondásmentes, s értelemszerűen nem az a nemzetközi viszonyok összessé- 
gét tekintve. Többek között az a tény, hogy a volt gyarmati rendszer felszámolását 
követően egy sor nép számára csak most adatik meg a nemzetté válás lehetősége, most, 
amikor a nemzetközi összefogásra soha nem látott mértékben lenne szüksége már csak 
az ökológiai egyensúly megteremtése érdekében is, számos régióban a nemzeti mozzanat 
hangsúlyos megjelenését váltja ki. A független nemzetté válás szükségképpen olyan 
folyamat, amelyben a többi nemzettel való normális kapcsolat nemcsak hogy nem 
lehetetlen, sőt elkerülhetetlen, mégis a gyakorlatban számos konfliktussal terhelten megy 
végbe. A saját történelmi fejlődésük révén jól artikulált érdekekkel és viszonylag nagy 
felhalmozott vagyonnal rendelkező tőkés államok, érdekeikben veszélyeztetve érezvén 
EGON elhatárolódnak, rosszabb esetben akadályozzák más népek jogos nemzeti 
törekvéseit. 

A távlati és a valódi érdekeket tekintve nincs lényegi ellentmondás a nemzeti és a 
globális között, nem így a napi érdekeket illetően. Ez a tény vonatkozik a természeti 
környezetre is. Az előbbitől eltérően, a napi érdekekből fakadó és ideiglenes jellegű 
a ALAKOK környezeti hatásukban már tartósak és esetleg visszafordíthatatlanok lehet- 
nek. 

Vannak formainak látszó, de valójában a lényeget érintő ellentmondások is, mint pl. 
a nemzeti és állami szuverenitás és a környezetvédelmi szabályoknak, vállalásoknak, 
kötelezettségeknek a betartása, betartatása és nemzetközi ellenőrzése. 

A második alapelvértékű kérdéskomplexum: az emberi tevékenység józan önmérséklé- 
sének lehetősége. 

rásunk elején kritikailag érintettük a nullanövekedés kérdését. Most épp a nullanöve- 
kedésben rejlő racionális tartalomról van szó: nevezetesen a józan önmérséklésről. Mit 
lehet érteni ezen a csöppet sem könnyen definiálható igényen? 

Első lépésben azt, hogy ahol és amilyen mértékben lehet, nem szabad a társadalmi- 
termelési fejlődést leszűkíteni a mennyiségi növekedésre, tudva természetesen azt, hogy 
mennyiségi növekedés nélkül nincs társadalmi fejlődés, és igen gyakran - különböző 
történelmi okokból - átmenetileg a fejlődés főként erre korlátozódik. 

Jelenti továbbá a természeti folyamatokba való beavatkozás nélkülözhető hányadának 
csökkentését. Ismét teljességgel definiálatlan az, hogy mi nélkülözhető, és mi nem. Hiszen 
a modern életmód számtalan eleme egy korábbi kor emberének abszolút nélkülözhető 
lett volna. Mégis ide sorolandó minden olyan szükséglet, amelynek anyagi, társadalmi 
és kulturális haszna nincs arányban a természetre gyakorolt negatív hatásával. 

A legfontosabbnak tűnik, szorosan kapcsolódva az imént leírtakhoz: a fogyasztói 

társadalom presztízsfogyasztásának mint a leginkább pazarló fogyasztásnak a visszaszo- 
rítása. Az erkölcsi elavulás mesterséges felgyorsítása, a piac felvevőképességének kizáró- 
lag profitszerzési és üzleti okokból való felduzzasztása túlzott terheket ró általában az 
anyagi javak forrásaira, s kiváltképp a kimerülőben lévőkre. Megengedhetetlen pazarlá- 
sa ez a természeti erőknek. Közismert egyébként, hogy a fogyasztói mentalitás kifejlesz- 
tésének nagy szerepe volt a gazdasági-túltermelési válság elodázásában a legfejlettebb 
tőkés országokban. De már itt is, részben környezetvédelmi megfontolásokból, az , élet- 
minőség" jelszavával léptek fel a túlzott mennyiségi és káros minőségi fogyasztás ellen. 
A felismerés lényege a luxusban való elidegenedés — ami tipikusan a természettől való 
elidegenedés is. ; 

A , józan" önmérséklés további szerves részeként az elmaradottságból származó pazar- 
lás megszüntetését említjük, amely mint társadalmi feladat semmiképpen sem a , pazar- 
lás elleni" harcban jelentkezik. Ki ne tudná például, hogy a talajerő-utánpótlás elmulasz- 
tásában mily nagy szerepe van a szerves trágya elégetésének (Indiában, több afrikai 
országban és egyes sivatagos területeken). Aligha van .pazarlóbb tüzelési mód, mint e 
szegénység diktálta megoldás. Ide tartozik az erdőégetéssel történő szántóföld-létesítés 
mai gyakorlata és a földek egyéb kizsákmányolása. S végül említsük meg a - közepesen 
fejlett szocialista országokra is jellemző — pazarló szegénységnek azt a formáját, amikor 
a tőkehiány, a műszaki fejletlenség, az alacsony műszaki kultúra és technológiai gyenge- 
ségek miatt a szükségesnél lényegesen több anyagot, energiát és munkaerőt fordítanak 
egységnyi termék előállítására. Távlatosan nézve óriási pazarlás a környezetvédelmi 
beruházások , megtakarítása" is. 

Röviden ezekben jelezhetjük az emberi tevékenység józan önmérséklése értelmezésé- 
nek lehetőségeit. 


Az ember és a természet kapcsolatának 
lehetséges és optimális társadalmi feltételei 


, Lehetséges" feltételen az adott fejlettség mellett és a konkrét környezetben éppen 
elérhetőt, vagyis az itt és most meglévő realitást értjük. , Optimális" — a majdani kedve- 
zőbb körülmények közötti legjobb megoldás. A feltételek e két sora nem feltétlenül 
külön-külön és nagy időeltolódással jelenik meg, sőt elkülönítő felismerésük sem köny- 
nyű. Így összevontan tárgyaljuk azokat az alábbiakban. 

u Első és legfontosabb feltétel: tartós és következetesen érvényesített békepolitika, 
amely végül is a nukleáris arzenál nélküli világhoz, az általános és teljes leszereléshez 
vezet, az egyes országok nemzeti biztonságának garantálása mellett a fegyverzetek 
lehetséges legalacsonyabb szintjén. 

Nagy jelentőségű megállapításokat tett Mihail Gorbacsov erről a kérdésről az SZKP 
XXVII. kongresszusán: , Tanúi vagyunk annak, hogy minőségi ugrás következett be az 
emberiség termelőerőiben. De minőségi ugrás figyelhető meg a romboló eszközökben, 
katonai téren, s ez az ugrás a történelem folyamán első ízben vruházta felx az embert 
azzal a lehetőséggel, hogy elpusztítsa az életet Földünkön." (Az SZKP XXVII. kongresz- 
szusa. Kossuth Könyvkiadó, 1986. 14. oldal) j 
. . Majd így folytatta: , Az emberiség érdekében, valamennyi nép érdekében az SZKP és 
a szovjet állam kitart a fegyverkezési verseny megszüntetésére, a leszerelésre, a béke és 
. biztonság szavatolására irányuló intézkedések nagyszabású, konstruktív programja mel- 
lett."... ,Az SZKP ünnepélyesen kinyilvánítja: nincs olyan fegyver, amelynek korlátozá- 
sára kölcsönösségi alapon, hathatós ellenőrzés mellett a Szovjetunió ne állna készen." 
(I. m. 228-229. oldal.) 

A leszerelés kérdése napjainkban az emberiség létkérdése. Közvetlen formában, 
amennyiben egy elkövetkező nukleáris háború az emberi nem létét fenyegeti. Közvetet- 

ten pedig általában a háborús készülődés, a fegyverkezési hajsza a természetre gyakorolt 
hatásával ismét csak az emberiség létét kérdőjelezheti meg, igaz elhúzódóbb módon, 
látszólag és pillanatnyilag kevésbé drámaian, de végkifejletét tekintve szintén megsemmi- 
sítő jelleggel. 

Miért? Mindenekelőtt azért, mert a fegyverkezés a természettel folytatott rablógazdál- 
kodás legdrasztikusabb, a legkevésbé jóvátehető módja. Aligha van adat annak a világ- 
méretű energia- és anyagpazarlásnak a jellemzésére, amit e folyamat sok más egyéb 
mellett megkövetel, legyen az hagyományos vagy nukleáris fegyverkezés. Említést kíván 
a fegyverkezés környezetszennyező-mérgező hatása. Mind a hadiipari-tudományos kí- 
sérletek, mind a katonai eszközök gyártása és kipróbálása, valamint a rendszeres had- 
gyakorlatok természetkárosító hatása rendkívül nagyméretű. Végül létezik indirekt ter- 
mészetkárosító hatása is a fegyverkezési versenynek, nevezetesen az, hogy olyan anyagi, 
szellemi és munkakapacitásbeli energiákat, valamint olyan egyéb potenciális értékeket, 
lehetőségeket és erőket köt le és von el a természetvédelemtől, amelyekkel a civil termelő- 
gyakorlat természetkárosítását feltehetően meg lehetne előzni, a már megtörténtek elhá- 
rításáról pedig jobban lehetne gondoskodni. Ily módon minden háborúellenes törekvés, 
minden békés megegyezésre irányuló politika a leghatékonyabb és legfontosabb formája 
a természeti környezet megmentésének. 

A különböző társadalmi rendszerű országok közötti békés egymás mellett élés egyben 
a , természettel való békekötés" is. Ezt fejezik ki Aurelio Peccei, a Római Klub elnökének 
halála előtt 12 órával elhangzott szavai: , A béke az elsődleges tényező minden olyan 
egyenletben, amelyben a követendő cél a fejlődés, az élet minősége és az önmegvalósítás. 
A békét pedig az erőszakról való lemondás egyetemes mélységében kell felfognunk, és 
nem csupán az emberi társadalom valamennyi szintjén és területén, hanem a társadalom 
és a természet kapcsolatában is." (Élelem hatmilliárd ember számára. A Római Klub 
budapesti konferenciája. Mezőgazdasági Kiadó 1985.) Ugyanő más helyütt ezt mondta: 
"Ha az emberi oktalanság nem éri el azt a végső őrültségi fokot, hogy megindítja a 
nukleáris háborút, a természettel kötött béke — véleményem szerint — a diadalmas 
technológiai tudással fölvértezett ember korának parancsoló szükségszerűsége és az új 
bölcsesség első pillérje lesz." (I. m. 36. oldal) 

u Második feltétel a globális együttműködés megteremtése. Ez szorosan összefügg 
az előbb tárgyalt feltétellel. Hamis lenne azonban minden olyan beállítás, mely 
szerint a világbéke összes garanciái, illetve az általános és teljes leszerelés nélkül nincs 
globális együttműködés, és fordítva. Bármelyik oldalról el lehet indulni, és az emberiség- 
gel szembeni kötelességünk, hogy elinduljunk. Az egyik oldalon való építkezés fejleszti, 
megalapozza a másikat, és fordítva. A környezetvédelem minden komolyan vett nemzet- 
közi megállapodásban való rögzítése segíti a békés egymás mellett élés politikáját, és 
minden megegyezés a leszerelésben, a fegyverkezési verseny korlátozásában anyagi, 
technikai, szellemi és morális kapacitást szabadít föl a tervszerű környezetépítés számára. 

Milyen globális együttműködésre van lehetőség a Föld ökológiai egyensúlyának meg- 
mentésére? A lehetőségek elvben szinte kimeríthetetlenek, ezért csak néhány típusterüle- 
tet sorolunk föl: a tudományos kutatás és kölcsönös tapasztalatcsere; az eredményekről 
és kiváltképpen a veszélyekről kölcsönös és folyamatos tájékoztatás; a környezetvédelmi 
megállapodások végrehajtásának nemzetközi ellenőrzése; a közös beruházások; globális 
és regionális szerződések stb. 

Nem véletlen, hogy az SZKP XXVII. kongresszusa, amelyet bizonyára a történelem 
mint a megújulás és a radikális reform kongresszusát fogja jegyezni, leszögezte: , Az egész 
emberiséget érintő globális problémák megoldására egy államnak vagy államcsoportnak 
sincs elég ereje. Ehhez világméretű együttműködés, az államok többségének szoros, 
konstruktív együttműködése szükséges." 

Kiemelkedő felelősségük van a globális együttműködés valóra váltásában és sokirányú 
elősegítésében a szocialista országoknak , és mindenekelőtt a Szovjetuniónak mint nagy- 

hatalomnak. E globális problémák megoldásához a szocialista országok nem egyedüli, 
de legfőbb hozzájárulása — bár ez nemcsak az ő , privilégiumuk" — a békepolitika: ,, A 
kommunisták mindenkor harcoltak rendületlenül az elnyomás és az embernek ember 
által való kizsákmányolása ellen, ma pedig még az emberi civilizáció fennmaradásáért, 
az embernek az élethez való jogáért is küzdenek." (Jurij Andropov: A békéért, a szocia- 
lizmusért. Kossuth Könyvkiadó, 1983. 128. oldal.) Annak, hogy kiemeljük a szocialista 
berendezkedésű országok feladatát a globális együttműködés megteremtésében, gyakor- 
lati és elvi okai vannak. Gyakorlati szempontból arról van szó, hogy a szocialista 
forradalmak sajátos kelet-közép-európai feltételek között jelentek meg, és a környezet- 
védelem terén is nagy hátránnyal indultak. A történelmileg örökölt szegénység felszámo- 
lása vagy legalábbis érezhető csökkentése, a második világháborús pusztítások eltünteté- 
se, az elkerülhetetlen iparosítás, a lakosság kulturális elmaradottságának felszámolása 
— mind megannyi tényező, amely a szocialista igazságosság és a kialakuló új politikai 
rendszer legitimációja miatt is gyors intézkedéseket kívánt a politikai vezetéstől. S ha 
most nem számítjuk ide e térségben többé-kevésbé mindenhol érvényesülő iparosítás 
erőltetett tempóját, akkor is az előbb felsorolt akut problémák megoldása — a dolog 
természeténél fogva — nem ment és nem mehetett végbe természetkímélő módon. Az 
, azonnal adni" szociális és politikai kényszere a néptől és a gazdaságtól is sokat követelt, 
s egyúttal megterhelte ezen országok ökológiai környezetét is. 

A másik problémát az okozta, hogy a tisztánlátást és főként az előrelátást nehezítették 
a fejletlen ipari szintről való kiindulás körülményei. Itt még - eltérően Nyugat-Európától 
— nem volt szembetűnő az ipari tevékenység természetpusztító hatása. Maga a hazai 
valóság ekkor még nem adott le vészjelzéseket, s így az akkori gazdasági-politikai 
vezetés, az egyéb társadalmi illuziókkal együtt, könnyen hihette, hogy nálunk nem 
jelentkeznek majd súlyos környezetvédelmi problémák. Saját ideológiai magabiztossá- 
gunkon és illuziónkon túl az előrelátás hiányában szerepe volt annak is, hogy e kérdés 
a hatvanas évekig világméretekben is többé-kevésbé látensnek számitott, s még a fejlett 
tőkés országokban sem foglalkoztak eléggé a környezetvédelemmel. 

Ami pedig az elvi megfontolásokat illeti, ebből a szempontból felelősségünk elsősor- 
ban azzal függ össze, hogy történelmi múltunkból és saját hibáinkból fakadó valóságos 
helyzetünk és anyagi lehetőségeink korlátozottsága ellenére a szocializmusnak más 
szempontból olyan tartalékai vannak, amelyek a kapitalizmusnak nincsenek. Nevezete- 
sen - bármennyire is nem konvertálható ez közvetlen pénzforrássá — azzal, hogy a 
szocializmus építése és a kommunizmus mint távlati célkitűzés mindennemű kizsákmá- 
nyolás felszámolására s vele az elidegenülés megszüntetésére törekszik, a legszélesebb és 
tartósan ható alapját veti meg a természettől való elidegenülés fokozatos csökkentésé- 
nek. E rendszer jellegéből fakad a békepolitika, az emberi élet humanizálása, s mindkettő 
olyan cél, amely kimondatlanul is tartalmazza a természeti környezet védelmét, óvását. 

Ugyanilyen irányba hat e társadalmak - hiányosságai ellenére is — minőségéhez tartozó 
kollektív jellege. A kollektív érdekek széles körű valóságos léte és társadalmi méretű 
tudatosodása kedvező feltételeket teremt az árutermeléssel együtt létező tervgazdálko- 
dásnak. Ha valahol szüksége és helye van az egészben való gondolkodásnak, előrelátás- 
nak, átfogó tervezésnek, a központi beruházásnak, akkor az a természeti környezet 
védelme. 

u Az ember és a természet közötti kapcsolat társadalmi feltételének következő cso- 
portja a harmadik világ ökológiai helyzete. Nem részletezve itt a történelmi örökségből 
következő okokat - amelyek bizonyosan nem választhatók el a gyarmati sorstól -, 
világosan kell számolni az őket sújtó neokolonializmussal is. E nélkül olyan igazságtalan 
ítélkezés születhet, amely már pusztán a problémák felsorakoztatásával is a harmadik 
világot mint a környezetkárosítás bűnbakját kezeli. 

Nemcsak a gyarmati múlt sötét árnyéka vetődik rá az emberiség ökológiai jövőjének 
biztonságára, hanem a neokolonializmus következményei is hozzáadódnak a korábbi 

állapotok maradványaihoz. A fejlődő országok a maguk mintegy kétmilliárdos lakossá- 
gával lényegében a nyomor térségei. A felszabadult országokban a nyolcvanas évek elején 
az egy főre jutó jövedelem csak 9 százaléka a fejlett tőkés országok egy főre jutó 
jövedelmének. Ez a különbség nem csökkent az utóbbi három évtizedben, ellenkezőleg, 
növekedett. Kiegészíti mindezt az analfabetizmus és a tudatlanság, a tartós rosszul 
tápláltság, a rendszeres éhezés, a magas gyermekhalandóság, a járványok stb. 

Ezért a feltételek harmadik csoportját a fejlődő világnak a Föld ökológiai egyensúlyára 
gyakorolt hatása javításában kell keresni. Nem véletlen, hogy minden olyan felelős 
mozgalom, törekvés, amely egy globális ökoszféra védelme címén a Föld megmentésére 
irányul, valamilyen módon tematikájának középpontjába helyezi a harmadik világ 
társadalmi-szociális kérdéskörét. Nézzük, melyek azok a problémák e térségben, ame- 
lyek a Föld egészének bioszféráját súlyosan érintik. 

Ge A túlnépesedés, az éhezés. Természetesen ezek egymással is összefüggnek, és még 
szárnos, egyéb problémát is vonzanak. Elemzésükre nincs mód, ezért csak jelzésszerűen 
néhány adat és következtetés. A harmadik világ népesedési rátája egy 1980-as előrejelzés 
szerint, 1980 és 1985 között Afrikában: 2,90 százalék, Latin-Amerikában 2,45 százalék, 
Kelet-Ázsiában 1,38 százalék, Dél-Ázsiában 2,22 százalék." Ma még azonban nem az 
a probléma, hogy a Föld nem tudja eltartani a népességet, hanem, hogy a népesség és 
az anyagi javak megoszlása rendkívül egyenetlen. L. Tweete szerint: ,, 1. A világ egy főre 
jutó élelmiszer-termelése több mint bármikor, és egyre több ember ehet többet. 2. Ma 
több ember fogyaszt elégtelen mennyiségű élelmet, mint bármikor a történelem folya- 
mán. 3. Az előbbi, láthatóan nem konzisztens megállapítások közötti kapcsolatnak és 
a globális alultápláltság problémájának az anyagi források egyenlőtlen elosztása, nem 
pedig az alacsony élelmiszer-termelés és -fogyasztás a kritikus pontja." (Idézi Mohamed 
Kassas az Elelem hatmilliárd ember számára című kötet 53. oldalán.) 

A túlnépesedésnek megvan a maga számos közvetett környezetszennyező hatása. Ilyen 
pl. a külön is említett talajerő kíméletlen kihasználása; a talajnak és a vizeknek emberi 
exiretumokkal, az ipar, a mezőgazdaság szennyező anyagaival és a mindennapi élet 
ezernyi szemetével való terhelése. Nem elhanyagolható az infrastrukturálisan nagy terüle- 
tein elmaradott makro- és megapoliszok zsúfoltságból származó környezetszennyezése 
sem. Közismert, hogy a világ 5 millión felüli lélekszámú nagyvárosainak többsége 
Délkelet-Ázsiában, illetve Latin-Amerikában és Észak-Afrikábán található. 

. e Önálló problémaként külön említjük a talajeró-pusztulást, az elsivatagosodást, az 
öserdők pusztulását. Tesszük ezt azért, mert ez nem tudható be egyszerűen a túlnépese- 
désnek, hisz abból , csak" a talaj kizsigerelése, esetleg közvetlen szennyezése következik. 
Van azonban, éppen a gyarmati múlttal összefüggő, speciális, zömmel a harmadik 
világbeli múltból örökölt hátrány: a monokultúra. A monokultúrák mint meglehetősen 
egysikú ökorendszerek biológiailag rendkívül sérülékenyek, s mert a növénytermelésnek 
és az állattartásnak ez a természetes biocönózisoktól leginkább eltávolodott módjai, 
egyuttal a korábban ott élt fajgazdagság csökkenésével járnak, számos faj eltűnését s 
ezzel az adott terület génállományának megritkulását is jelentik, ami már világméretek- 
€n 15 súlyos ökológiai veszteségnek számít. Ehhez járul még az, hogy a monokultúra 
többféle módon is kizsákmányolja a földet. Nehezíti pl. a vetésforgó alkalmazását, ami 
a talaj pihentetése és regenerálódása szempontjából oly lényeges. 
Öserdők és a sivatagok földrajzi elhelyezkedésüket tekintve nagyobb hányadban 
a harmadik világ terrénumát érintik, de éghajlati kihatásukban globális jellegűek. Ezért 
pl. a brazil őserdők irtása, Brazília eladósodásának enyhítése nemcsak egy ország nemze- 
u ügye, miként a Szahel-övezet sem csak az érintett afrikai országok gondja. Következés- 
Pp, amikor a támogatás kérdése fölmerül, az nem egyszerűen a gazdag , Észak" 

segítségnyújtása a szegény , Délnek", hanem kettős kötelezettséget jelent: morálisat és 
a , saját ökológiai érdekeken" nyugvót. Az első fakad abból, hogy ma a világ iparilag- 
társadalmilag fejlett tökés országai jelenlegi gazdagságának forrása jelentős részben a 
gyarmatok korábbi kifosztásából származott. De nemcsak a múltról van szó! Túlzás 
nélkül állíthatjuk, hogy az imperializmus rendszere jelentős mértékben a fejlődő orszá- 
gok kirablása, azok legkíméletlenebb kizsákmányolása révén él tovább. Formái és 
módszerei változnak, a lényeg azonban változatlan. A nem egyenértékű csere, a nem 
egyenjogú kereskedelem, a kamatláb-politika, a transznacionális társaságok szivattyúi 
ugyanabba az irányba hatnak. Mindez tovább súlyosbítja egyes népek szegénységét és 
nyomorát, és növeli mások gazdagságát, fokozva a tőkés világgazdaság polarizálódását. 
A második fajta kötelezettség az államoknak saját népükkel és a világ népeivel szembeni 
kötelességükből fakad. I 

e Külön említjük a környezetet súlyosan károsító ipari tevékenységet és a különböző 
helyi háborús konfliktusokat. Ami az ipart illeti, a fejlődő országok egy hányadában 
tok, amelyek sem jobban, sem kevésbé nem szennyezik a környezetet, mint bárhol a 
világon. Nem lehet azonban figyelmen kívül hagyni, hogy ezen országok nagy részében 
igen elmaradt színvonalú az ipari termelés, amely az ismert környezeti hatást fejti ki. 

E területeken gyakori a fejlett országok által telepített veszélyes ipar is. Ezeket tulajdo- 
nosaik éppen környezetet terhelő és a lakosságot is veszélyeztető mivoltuk miatt 
- ahogyan azt a bhopali tragédiánál is láttuk — helyezik fejlődő ország területeire. Így 
mentesítik saját környezetüket és lakosságukat az ártalmaktól, eleget téve környezetvé- 
dőik követelésének. Nem ritka, hogy a szegény országok pénzért engedélyt adnak a fejlett 
tőkés ipari országok vállalatainak veszélyes ipart-vegyi szennyező anyagok tárolására. 

Itt említjük meg a sokszor évtizedekig elhúzódó helyi háborúkat, amelyekben nemegy- 
szer más imperialista nagyhatalmi érdekek is koncentrálódnak. A fejlődő országok így 
gyakran nemcsak sajátjukénak, hanem részlegesen más országok konfiiktusainak válnak 
színterévé, megszenvedve ezek környezetpusztításait is. Elég, ha csak Libanon és a 
Perzsa-(Arab-)öböl példáit említjük, a hetekig égő olajraktárak, olajfinomítók, a tenger- 
be kiöntött üzemanyagok - környezetet is pusztító — ijesztő látványát. 

Sajnos a fejlődő országok megsegítése, mint a saját ökológiai érdekek világos felisme- 
rése, többnyire késik, az előbb említett politikai érdekek miatt is. Időben és térben 
ugyanis e hatások nem közvetlenek, így az általános veszélyeztetettség sem evidens. Pedig 
a fejlődő országok problémáit nem lehet saját belügyüknek tekinteni! Nem várható tőlük 
— ha ez még gazdaságilag lehetséges volna is, de messze nem az -, hogy a világ ökológiai 
problémáinak ily jelentős hányadát magukra vállalják. 

E térségek népeinek saját erőfeszítéseit jelentősen ki kell hogy egészítse más népek és 
államok segítsége. Itt csupán a nemzetközi segítés általános formáinak és lehetőségeinek 
jelzésére szorítkozhatunk. Ezek a következők: élelmiszersegélyek, hitelek, műszaki támo- 
gatás, szakemberek útján adott segítség, tudományos együttműködés, valamint a belső, 
e kérdésben konstruktív megoldást kereső társadalmi erők politikai, erkölcsi támo- 
gatása. 

Mindez egyértelművé teszi a különböző országok, régiók összefogásának követelmé- 
nyét. Az együttműködés tárgyának mindenekelőtt a globális ökoszférák ügyében való 
megegyezésnek kell lennie. Ezek a területek: a tengerek, a nagy folyók, az őserdők és a 
sivatagok, valamint a levegő. E természeti , képletek" akár átfogó jellegüknél, akár az 
egész Földön érvényesülő hatásuknál fogva igen nagy térségek, és sok ország népeinek 
életét és érdekét érintik. 

Ebben az összefüggésben legfontosabb a cselekvő szolidaritás mint követelmény. 
Idézzük ismét a Római Klub volt elnökét: , Hamarosan vége lesz annak az időnek, 
amikor minden nemzet külön-külön megpróbálhatott boldogulni, tekintet nélkül a 
többiekre. Kicsiny vagy gyenge emberi csoportok is képesek lesznek kizökkenteni az 

egész rendszert egyensúlyából: éppen ezért őket is meg kell hallgatni, törekvéseiknek 
egyre nagyobb mértékben helyt kell adni. A nemzeti sikról mindnyájunk jól felfogott 
érdekében a regionális és a világméretű síkra kell kiterjeszteni a cselekvő szolidaritás 
körét; meg kell találni a módját, hogy ezt az új magatartást intézményessé tegyük, 
politikává és stratégiává változtassuk." (Id. m. 272. old.) 

"u Ember és a természet közötti viszony optimális feltételeinek szerves része a kollektív 
felelősség. 

Már eddig is szóltunk a kollektivitásról mint a nemzetközi összefogás s mint a fejlődő 
országok segítésének kötelességéről. Van azonban egy szűkebb vonatkozás: az országo- 
kon belüli kollektív feladatok és a felelősség. Ennek hiányát tapasztaljuk, amikor a 
szigorú bírságolások ellenére, többnyire titokban (ami azonban igen rövid ideig marad 
titok) egyes városok, gyárak, üzemek, termelési egységek szennyező anyagaiktól, mér- 
geiktől a szintén nemzeti vagyont jelentő más területek, tehát a közösség vagy az ország 
kárára szabadulnak meg. Van a dolognak egy másik oldala. Nevezetesen az, hogy a 
környezetvédelem költségei nem terhelhetik kizárólag a szennyezést (is) , előállító" kiskö- 
zösséget, mert szennyezés nemcsak hanyagságból vagy hozzá nem értésből származik, 
. hanem adott fejlettségi szinten lévő objektív technológiai folyamatokból is. Nem hárítha- 
tó rájuk sem az anyagi teher egésze, sem a hangulatkeltésből fakadó, már-már erkölcsi 
megvetés súlya sem, amikor ők termelik meg az ország lakossága számára nélkülözhetet- 
len gyógyszereket, vegyszereket és más ipari termékeket. Természetesen mindez közgaz- 
dasági és jogi szabályozás kérdése is, de nem árt tudatosítani a kollektív érdeknek és 
feladatnak ezt az etikai aspektusát. 

Különösen kiviláglik a közösségi érzés nélkülözhetetlensége az olyan környezetvédel- 
mi létesítmények építésénél, amikor a leggondosabb érdekegyeztetés sem teszi nélkülöz- 
hetővé a helyi érdekekről való bizonyos mérvű lemondást az országos vagy regionális 
érdek javára. Gyakori, hogy mindenki óhajtja, sőt követeli a levegő tisztaságát, a 
veszélyes hulladékok szakszerű és biztonságos tárolását, csak éppen nincs egyetlen helyi 
közösség sem, amely , örökbe fogadná" annak közelségét. Márpedig egy szemétégető 
vagy más tározó építése nem népszavazás, hanem szigorúan geológiai, meteorológiai, 
mélyépítési stb. szakmai kérdés. Mégis jobb, ha az érintettek, értve és tudva a hulladék 
épp oda helyezésének miértjét, önkéntesen is vállalják a nagyobb közösség érdekeit. 

u Ezzel eljutottunk a feltételek sorának utolsó eleméhez: az általános emberi kultúrá- 
hoz mint feltételhez. Az egyéni és a társadalmi érdekek belátására is alapozott kulturális 
környezetvédő magatartásra van szükség. Önmagában a kultúra kellő etikai tartás 
nélkül azonban ebben a vonatkozásban nem vezet túl sok eredményhez. S a kultúrán sem 
elsősorban a környezet ismeretét magában foglaló, csak természettudományos felké- 
szültséget kell érteni, hanem a minden maradandó emberi értékeket becsülő általános 
kultúrát. Ide tartozik a nagyobb távlatokban való gondolkodás képessége, a politikai, 
a közgazdasági és az ökológiai összefüggések együttlátása is. Mindezek birtokában 
nélkülözhetetlen a természet ismerete, az, hogy egy bizonyos szinten mindenki tudja, 
melyek a különös védelemre szoruló biológiai fajok, természeti területek, s tudni kell azt 
is, hogy milyen tevékenységnek s milyen magatartásnak lehet súlyos természetkárosító 
hatása. 

A környezetvédelemnek kiemelkedő erkölcsi feltétele a munka és az ember tisztelete. 
A munkaerkölcs kitüntetett jelentőségét az adja, hogy itt is, mint a társadalmi lét minden 
területén, csakis a munka az, ami a környezetvédelem összes anyagi, tárgyi, szellemi 
feltételét, teljes anyagi bázisát megteremti. E nélkül környezetvédelemről, az ökológiai 
egyensúly megőrzéséről szólni nem több, mint moralizálás. A fejlett munkaerkölcs 
tartalmazza a hozzáértő és lelkiismeretes tevékenység követelményét. Ez viszont eleve a 
saját lehetőségein belül környezetkímélő, takarékos és a következményekre is tekintettel 
lévő munka. 

Aki becsüli az embert, az vigyáz annak környezetére, őrzi a természet szépségét, s nem 

utolsósorban törődik a következő nemzedékkel, felelősséget érez más népek, más nemze- 
tek iránt. Hiszen amit a globalitás és ennek kapcsán a nemzetközi összefogás szükséges- 
ségéről írtunk, az a magatartás oldaláról internacionalizmust kíván, s amit a szocialista 
országok külön felelősségéről, valamint az egyes nemzetek és országok tennivalóiról 
számba vettünk, az feltételezi a szocialista hazafiságot is. é 

Kiemelkedő erkölcsi értéknek kell tekintenünk témánk szempontjából is a kollektivi- 
tást, a szolidaritást és a felelősséget. A kulturált, etikus, a természethez is barátságos 
emberi magatartás pedig nélkülözhetetlen háttere e világot átfogó környezetvédő 
munkának. 

Stratégiai útkeresés 
a szociáldemokrata pártokban 


A széles értelemben vett nyugat-európai baloldal, mindazok az áramlatok és mozgalmak, 
stratégia valamilyen formában szerepel, immár több mint egy évtizede defenzivában 
vannak. Ma már nem, kétséges, hogy nem egyszerűen átmeneti visszaesésről van szó, 
hanem korszakváltásnak vagyunk tanúi. A tőkés országok gazdasági-társadalmi struk- 
túraváltásából fakadó átrendeződések módosítják a megszokott társadalompolitikai 
színteret Nyugat-Európában, és többek között kihívást jelentenek a baloldal számára is. 

Ebből az aspektusból igen tanulságosak azok az eszmei, elméleti, politikai víivódások, 
amelyek a baloldal szerves részét alkotó nyugat-európai szociáldemokrata, szocialista 
pártok soraiban a nyolcvanas évek derekán mutatkoznak, hiszen a kontinens nagyobb 
részében ma is ők alkotják a konzervatívellenes politikai potenciál magját. 

Hogy teljesebb képünk legyen az útkeresés tartalmáról és irányáról, célszerű emlékez- 

tetni arra, hogy a szociáldemokrácia ma is érvényes alapdoktríináját, a , demokratikus 
szocializmust", az ötvenes évek végén és a hatvanas években dolgozták ki. Ennek lényege 
az volt, hogy a társadalom szocialista tartalmú átalakítása már nem teszi szükségessé a 
termelési eszközök teljes társadalmasítását, államosítását; a vegyes gazdaság is képes 
arra, hogy jól szolgálja a szociáldemokrácia reformpolitikáját; az állam, a gazdaságba 
történő aktív állami beavatkozás, illetve szabályozás a társadalmi haladás tevékeny 
eszközévé alakítható; továbbá, hogy a szociáldemokrácia számára a legalkalmasabb 
politikai rendszer a pluralista parlamenti demokrácia. A termelési szféra tőkés dominan- 
ciájával az elosztási és fogyasztási szféra szocializálását állították szembe. Mindez akkor- 
tájt érthetően átfogalmazásra ítélte a szociáldemokrácia — mint tömegmozgalom - fő 
célkitűzéseit. 
, Az osztály nélküli társadalom mint stratégiai cél helyére úgynevezett alapértékeket 
állítottak — mint a szabadság, egyenlőség, szolidaritás —, amelyek a szociáldemokrata 
pártok néppárttá válásának törekvéseit tükrözték. Mindezt illusztrálják az ötvenes- 
hatvanas években elfogadott új szociáldemokrata programdokumentumok, legfőképp az 
SPD 1959-ben nyilvánosságra hozott bad-godesbergi programja, de más pártdokumen- 
tumok is. Nem szorul bizonyításra, hogy a szociáldemokrácia ennek a stratégiának a 
birtokában vált politikai tényezővé Nyugat-Európában a hatvanas évektől, akár mint 
kormányerő, akár mint széles tömegekre támaszkodó parlamenti ellenzék. Az elosztás- 
centrikus szociáldemokrata reformpolitika -— a foglalkoztatottság kiteljesedése, a jóléti 
allam intézményrendszerének kiépítése — bár nem mindenütt kötődött kizárólag és 
közvetlenül a szociáldemokráciához, de egészében annak társadalmi modelljével, a 
szociális demokrácia koncepciójával volt összhangban, és ez nagymértékben növelte 
Politikai presztízsét. I 

E korszakot a liberális Dahrendorf , szociáldemokrata évszázadnak" nevezte, mások 

g a , reformista közmegegyezés" negyedszázadának, a tőkés gazdaság , szociálde- 

mokratizálása" évtizedeinek. Olyan periódusról volt szó, amelyben még a magántulaj- 
don hívei számára is Nyugat-Európában , egy sikeres szociáldemokrácia természetes 
kormányformának, modus vivendinek" mutatkozott - vallják egyesek. 

Ideológia és praxis, illetve realitás ebben a helyzetben paradox viszonyba került: a 
szociáldemokrácia ugyan elhalványította ideológiai kontúrjait, a marxista szocializmus- 
felfogáshoz kötődő értékeit legalábbis zárójelbe tette, gyakorlatilag azonban az általa 
képviselt társadalmi rétegek pozíciói megerősödtek, és pártjai a középétegek jelentős 
részének támogatását is élvezték. Miközben a reformista munkásmozgalomban ,,a ha- 
gyományos értelemben vett sszocializmusx elvesztette aktualitását", R. Meidner és A. 
Hedborg svéd szociáldemokrata politikusok nem alaptalanul hangsúlyozzák: , Ami az 
ideológiai gyengeség és passzivitás korszakának tűnhet, valójában olyan időszak volt, 
amelyben a munkásmozgalom erős volt..."! 

Mi tette olyan erőssé a reformista munkásmozgalmat? A válasz meglehetősen egysze- 
rűen hangzik: a szociáldemokráciának elsősorban , Trend elvtárs" segített be. Vagyis: a 
gazdasági-társadalmi struktúra, illetve a nemzetközi viszonyok alakulásának tendenciái 
. a tőkés gazdaság szociáldemokrata jellegű átpolitizálása irányába hatottak. 

Erre támaszkodva sikerült a nyugat-európai szociáldemokráciának olyan, a magántő- 
kés piacot korrigáló, illetve bizonyos területeken visszaszorító szabályozást kiharcolnia, 
amely megközelítőleg teljes foglalkoztatottságot és a szolidaritás, valamint a , társadalmi 
béke" elveinek megfelelő jóléti államot biztosított. 

A hetvenes évek közepétől viszont egyre többen beszélnek a szociáldemokrácia válsá- 

áról, vagy legalábbis térvesztéséről (amit a választási eredmények is alátámasztanak). 
Új keretfeltételek, megváltozott tendenciák jöttek létre, amiben részben magának a 
szociáldemokráciának az eddigi sikerei is közrejátszottak. 


A szociáldemokrácia politikájának egyik hagyományos jellemzője a nemzetgazdaság- 
centrikusság, pontosabban az a körülmény, hogy gazdasági és szociális célkitűzései- 
nek legfontosabb eszköze az állam (az intervencionista, illetve a jóléti állam). Jelen- 
leg azonban több folyamat korlátozza a tőkés világban a nemzetállamok gazdasági 
szuverenitását. 

e Megrendült a fejlett tőkés országok valutaárfolyamainak összhangját biztosító 
nemzetközi pénzügyi rendszer. 

e Kiéleződik a gazdasági (és politikai) konkurencia a tőkés centrum országai és régiói 
között (Észak-Amerika, Nyugat-Európa, Délkelet-Ázsia). Különös tekintettel az Egye- 
sült Államokban lezajlott jobboldali neokonzervatív fordulatra, az amerikai hegemónia 
a szociáldemokrácia számára , protektorból" több tekintetben veszélytényezővé, fenye- 
gető kihívássá változott át. Az enyhülésellenes politika, a fegyverkezési hajsza, a vele járó 
amerikai költségvetési deficit és kamatláb-politika, valamint a tengeren túlról terjedő 
jólétiállam-ellenes, szakszervezetellenes doktrínák, az amerikai és a vele összekapcsolódó 
multinacionális tőke behatolása egyre jobban szembeállítják a szociáldemokráciát az 
egyesült államokbeli adminisztráció stratégiai céljával. 

e A világgazdasági verseny globális éleződése során egyre keményebb ellenfelekké 
válnak a periféria un. küszöbországai, amelyeket a szociáldemokrata politikusok gyak- 
ran , olcsó bérű országoknak" neveznek, s amelyek konkurenciája veszélyezteti az euró- 
pai tőkés országokban a szervezett munkásság munkahelyeit, bérszínvonalát, a szociál- 
politikai vívmányokat. 

A szociáldemokrata pártok politikájának nemcsak nemzetközi keretfeltételei változ- 
tak, legalább ilyen fontosak azok a társadalmi-gazdasági strukturális változások, illetve 


Il A. Hedborg, R. Meidner: Das Modell Schweden. Frankfurt/M. 1985. 14. és 15. old. 

értékrendbeli orientációmódosulások is, amelyek felvetik a kérdést: , elvtársa"-e még a 
trend a szociáldemokráciának? 

A Római Klub első jelentései óta szokás a növekedés határairól beszélni. A növekedési 
ráta esését nem tekinthetjük átmeneti vagy véletlenszerű jelenségnek, hiszen a mennyiségi 
növekedés eddigi ütemének folytatása nemcsak ökológiailag lehetetlen, nemcsak a véges 
nyersanyag- és energiakészletek korlátaiba ütközik bele, hanem társadalmi, szociálpszi- 
chológiai okokból is törés következik be. A fogyasztás telítődött számos szükséglet 
vonatkozásában, egyúttal olyan ún. pozicionális javak (szükségletek) kerültek előtérbe, 
amelyek kielégítése nem csökkenti, hanem gyakran növeli a frusztráltság érzetét. 

A növekedés tartós lassulása vagy visszaesése a szociáldemokráciát különösen negatí- 
van érinti, mert megnehezíti elosztáscentrikus politikáját, aláássa a politikai ellenfelekkel 
és a szövetségesekkel kötött alkudozásokat, koalíciókat. 

e A jóléti állam expanziójára és a teljes foglalkoztatottságra irányuló politika foko- 
zottan szembekerül a gazdasági egyensúly (árstabilitás, költségvetési és fizetési mérleg) 
követelményeivel, s egyre , túlterheltebbnek" tűnik a gazdaságszabályozási és társada- 
lompolitikai felelősséget magára vállaló állam. 

e Az új technológiák - robottechnika, mikroelektronika, , telematika" - radikális 
változásokat hoznak a munka szervezetébe és annak társadalmi és ideológiai felépítmé- 
nyébe. Felbomlóban van a fordista-taylorista termelésszabályozás, s a helyére lépő 
rugalmas szakosodás következtében individualizálódnak a termelési feltételek, az élet- 
helyzetek. Bár ez az egyén autonómiája szempontjából pozitív hatásokkal is járhat, 
közvetlen hatása a társadalmi szolidaritás csökkenése. Ezt a munkáltatók részéről felerő- 
síti a munkaviszony kollektív szabályozottságának bomlasztására irányuló törekvés. 
Szembekerülnek egymással a technológiai változások nyertesei és vesztesei; az érdekvi- 
szonyok fragmentálásából adódóan csökken a szakszervezetek súlya és szerepe, s lazul 
(szelektívebbé válik) az a korporativizmus (a munkavállalók és a munkaadók szervezetei, 
valamint az állam közötti együttműködés), amelyen belül a szakszervezeti pozíciók a 
parlamenten kívüli szférában is alátámasztották a , szociáldemokratizálás" folyamatait. 
Végül az új berüházásigényes technológiák bevezetése olyan akkumulációs követelmé- 
nyeket támaszt, amelyek szembekerülnek az elosztáscentrikus reformpolitikával. 

e A termelés és a foglalkoztatottság szerkezetében egyre inkább kisebbségbe kerülnek 
az iparban, többségbe a szolgáltatási szférában dolgozók. Ennek folytán a szociáldemok- 
rácia a választások során egyre-másra veszti el korábbi fellegvárait, a. nagyvárosokat, 
amelyek ipari centrumokból a tercier ágazatok központjaivá váltak. A szociáldemokrá- 
cia mindinkább kirajzolódó azonossági válságának fő megnyilvánulása, hogy nem sikerül 
negy tető alá hoznia" az ipari és a tercier szférabeli munkavállalókat. A hagyományos 
és az új rétegek érdekkülönbségei megosztják mind a baloldalt, mind magukat a szociál- 
demokrata pártokat. 

e A technológiai és strukturális változások nyomán az élőmunkát megtakarító racio- 
nalizálások tömeges munkanélküliséghez vezetnek, ezáltal nemcsak a szociáldemokrata 
célok, hanem a munkásmozgalmi alkupozíciók, egyáltalán a baloldal kormányzati esélyei 
is veszélybe kerülnek. 

e Azértékváltás folyamatai két oldalról veszik tűz alá a szociáldemokráciát. Egyrészt 
a , mindenki a maga szerencséjének a kovácsa" típusú neokonzervatív, erőteljesen terjedő 
burzsoá attitűd összekapcsolja a , szabad" tőkés piaci, individualista teljesítmények 
ethoszát a premodern idők feltételezett , örök" erényeivel (vallás, mértékletesség, köteles- 
ségérzet, népiség, , családi tűzhely" stb.). Másrészt az új társadalmi mozgalmak (Zöldek, 
alternatívok) növekedés-, fogyasztás-, bürokrácia- és technikakritikája, továbbá az a 
törekvés, hogy az emberek ne a munkában, hanem a munkától! emancipálódjanak, a 
termeléscentrikusnak és patriarchálisnak tartott szociáldemokrácia rivális platformja- 
ként lép fel. 

A neokonzervatív értékek a feltörekvő, illetve a jómódú szakmunkás és alkalmazotti- 

hivatalnoki rétegeket, az alternatív mozgalmak és a Zöld pártok által hangsúlyozott 
, posztmaterialista" értékek pedig a humán (és a humán-szolgáltató) értelmiségieket, 
valamint a marginalizáltakat távolítják el a szociáldemokráciától. 

Az értékváltás jelzett folyamatai kapcsolódnak a nemzedékváltás, illetve elsősorban 
a strukturális átalakulás folyamataihoz is. Ezekkel függ össze az ún. politikai csömör 
terjedése; a választói magatartás (az ún. osztályszavazás) labilissá válása, a nem szavazás 
vagy a tiltakozásból (és nem pozitív elkötelezettségből) fakadó szavazás, valamint a 
jobboldali populista pártok és mozgalmak térnyerése. 


A szociáldemokrata pártok - a tőkés gazdaság válságtüneteire reagálva — már a hetvenes 
évek közepén hozzáfogtak politikájuk, gondolkodásmódjuk átértékeléséhez, amit az 
akkori programkorrekciók 1s illusztráltak. Mindez azonban azon túl, hogy a tőkés rend 
és társadalmi valóság illúziómentesebb, reálisabb megítélését hozta magával, nem veze- 
tett lényegileg új felismerésekhez. Minden bizonnyal ez is hozzájárult ahhoz, hogy a 
hetvenes évek második felében Nyugat-Európa politikai térképén fontos változások 
következtek be, amelyek nagyobbrészt a szociáldemokrácia visszaesését, a kormányok- 
ból való kiszorulását jelzik. 

Feltűnést keltő nagy győzelmet aratott 1981-ben a Francia Szocialista Párt, amely a 
kommunista párt részvételével alakított kormányt, és nagy lendülettel fogott hozzá 
radikális programja megvalósításához. Alig telt el azonban egy-másfél év, és a gazdasági 
nehézségek következtében megtántorodott, válságba került a francia szocialisták kor- 
mánypolitikája, aminek következtében a kommunisták kiléptek a kormányból. A szo- 
cialisták hiába váltottak más sebességre és irányba, 1986-ban súlyos vereséget szenved- 
tek. Európa déli szárnyán a nyolcvanas évek elején a választásokon szocialisták győztek 
Spanyolországban és Görögországban, de kormányuk sok tekintetben eltért a radikális 
társadalomalakító programjuktól. 

Napjainkban, a nyolcvanas évek második harmadában tovább tart a szociáldemokrá- 
cia tapogatózása, a változó helyzetnek megfelelő alternatíva keresése. Válaszai, reflexiói 
két, egymástól nem független, de mégis különböző síkon jelennek meg. Pártjai mint 
parlamenti pártok számára természetesen elsőrendű fontosságú, hogy ha ellenzékben 
vannak, választásokat nyerjenek, ha pedig kormányzó pártokként funkcionálnak, akkor 
megőrizzék pozíciójukat. Mindezek alapján a szociáldemokrácia reagálásában ma is igen 
nagy jelentősége van a tőkés gazdaság változásai okozta gazdasági és társadalmi feszült- 
ségekre adandó rövid távú válaszoknak. Olyan körülmények között, amikor ez a gazda- 
ság már túl van a válság mélypontján és a lassú növekedés stádiumába került (miközben 
sikerült visszaszorítani az inflációt, tehát bizonyos eredményeket képes felmutatni), az 
ellenzékben lévő szociáldemokrata pártok vezetése — a pártok radikalizálódott áramla- 
taitól elhatárolódva — mérsékelt minimumprogrammal állt elő. Ennek tengelyében a 
munkanélküliségnek már nem a teljes felszámolása, hanem csak enyhítése és a jóléti 
politika védelme áll. A gazdaság struktúrájának átrendeződését arányosabb és igazságo- 
sabb teherviseléssel akarják biztosítani. 

A kormányzó szociáldemokrata-szocialista pártok helyzete persze nem azonos. A spa- 
nyol és a görög szocialisták nem tudtak kitérni a gazdaság modernizálásának nyomása 
elől, ezért ennek és az infláció felszámolásának biztosítottak elsőbbséget. Azt állítják, 
hogy a gazdaság és a társadalom stabilitása és jövője érdekében a pár éve meghirdetett 
társadalmi reformokat el kell halasztani. Mindennek nagy ára van: a munkanélküliség 
magas szintje, ami a szakszervezetek ellenállásához és a belső feszültség növekedéséhez 
vezetett. E pártok választási sikerét az is magyarázza, hogy a hadseregre, csendőrségre 
támaszkodó jobboldallal szemben ők képviselték országukban a demokratikus fejlődés 
legfőbb garanciáit, és ha lassan, fokozatosan is, de sokat tettek a fegyveres erők, az 

államapparátus átalakítása érdekében. Arról sem szabad megfeledkezni, hogy bármeny- 
nyire ellentétbe kerültek is e pártok saját radikális programjaikkal, kormányzásuk alatt 
lehetőségeikhez képest arra törekedtek, hogy mérsékeljék a munkanélküliséget. Több 
intézkedést foganatosítottak a struktúraváltás társadalmi hatásainak kezelésére is. 
A spanyol szocialisták által vezérelt modernizációs folyamat, ellentmondásossága ellené- 
re, minden bizonnyal különbözik a hagyományos konzervatív gazdaságpolitikai gyakor- 
lattól. 

A svéd és a finn szociáldemokrácia lehetőségei, belső tartalékai lehetővé teszik, hogy 
a gazdaság hatékonysági szempontjait és egy mérsékeltebb szociálpolitikát egyensúlyban 
tartsanak. A nagy koalíció keretein belül kormányzó és a , szociális partnerség" intéz- 
ményrendszerét kiépítő osztrák szocialisták megengedhetik maguknak az eddigi gazda- 
ságpolitika felülvizsgálatát, az államosított ipar átalakítását, anélkül, hogy szembekerül- 
nének szociálpolitikai doktrínájukkal, bár a növekvő munkanélküliség számukra is 
gondot okoz. 

Az utóbbi években mind több jelét láthatjuk egy stratégiai újraorientálódás igényének 
a szociáldemokrata pártokban. Ahogy Sinowatz osztrák pártelnök frappánsan kifejezte: 
n:.. AZ elmélet és a gyakorlat közti szakadékot, vagy másképpen fogalmazva a program 
és a pragmatika, a rövid távú kényszerpályák és a hosszú távú társadalompolitikai 
követelmények közti feszültséget kell áthidalni."? Ezt támasztja alá, hogy napjainkban 
a nyugat-európai munkásmozgalom a konzervatív ideológiai offenzíva kereszttüzében 
áll 


Hosszú viták, előkészületek eredményeképpen így készültek el a nyugat-német SPD, 
a Finn Szociáldemokrata Párt új elvi programjának tervezetei, a Szocialista Internacio- 
nálé új Elvi Nyilatkozatának irányelvei. Több pártban, így az Osztrák Szocialista Párt- 
ban a mozgalom stratégiáját és perspektíváját érintő viták zajlottak le. 

Az elkészült dokumentumtervezetek nagyfokú heterogenitást tükröznek, bizonyítva, 
hogy az útkeresés sokfajta álláspontot hozott felszínre, és azok , összedolgozása" csak 
kompromisszumok árán volt lehetséges. A viták e tervezetekről már felmutatnak egyet- 
mást a szociáldemokraták és a szocialisták mai gondolkodásmódjából és a kibontakozás 
várható irányából. 

E folyamat egyik legfőbb jellegzetessége az a törekvés, hogy bizonyítsák: a tőkés 
társadalomban és a világban lezajlott nagy változások szükségessé teszik, hogy a szociál- 
demokrácia , átfogalmazza a demokratikus szocializmust", de megtartsa annak alapérté- 
keit. A programvitákat a folytonosság és a változtatás természetes kölcsönhatásának 
követelménye hatja át, ez azonban a szociálreformizmus pragmatikus problémakezelésé- 
ben igencsak nagy mozgásteret nyújt. 

Az előző programokhoz képest nagyobb hangsúlyt kap a szociáldemokráciának a 
munkásmozgalomhoz, annak hagyományaihoz való tartozása. Az SPD programterveze- 
tében, ellentétben a bad-godesbergi programmal, amely az alapértékek kifejtésével indul, 
külön bevezető fejezet foglalkozik a mozgalom hagyományaival, a megtett úttal. Ebben 
egyértelműen leszögezik, hogy a mai SPD mint néppárt a szocialista mozgalomból 
keletkezett, és hivatkoznak a marxizmus társadalomfelfogásának hatására is. 

A programtervezetek alapállása, hogy a szociáldemokrata reformok nem módosítot- 
ták alapvetően a fennálló gazdasági és társadalmi rendet, és hogy az állandóan változó 
helyzet, az újabb problémák, a mozgalom korábbi illúziói és elkerülhetetlen tévedései 
további reformfolyamatot tesznek szükségessé. 

Napjainkban, amikor a nyugat-európai közvéleményben növekszik a politikával 
szembeni bizalmatlanság és szkepszis, csökken a parlamentáris képviseleti demokrácia 
és a politikai pártok vonzereje, a szociáldemokraták hitet tesznek a politikai pártok mint 
a politikai akaratképzés hordozói mellett a demokráciában. Ám a politikai cselekvés 

körét , realista" módon szűkíteni kívánják. Óvnak attól, hogy a politika túl sokat 
vállaljon magára, mert ez akaratlanul is a társadalmi tevékenység túlszabályozásához 
vezethet.? 

Az államra vonatkozó szociáldemokrata elképzelésekben nem érzékelhetők lényegi 
változtatások. Megerősítik, hogy a szociáldemokrácia számára a demokratikus állam 
továbbra is azt a keretet adja, amelyen belül politikai befolyásának szélesítését, reform- 
jainak realizálását kívánja megvalósítani. A finn programtevezet szerint: , A kapitaliz- 
mus ellentmondásainak kiküszöbölése növelte a közhatalom feladatait, és megerősítette 
az államot a gazdasági hatalom ellensúlyozójaként."! A dokumentumok hangsúlyozzák, 
hogy az állam nem mondhat le a társadalmi viszonyok aktív megváltoztatásáról. Az 
osztrák szocialisták , perspektívavitájában" többnyire az a vélemény alakult ki, hogy a 
szocialisták alapelveik megvalósításában továbbra is aktív szerepet szánnak az államnak. 
Nem az államiság kiterjesztése a céljuk, hanem egy , jobb" állam. Az állam feladatai — 
értelmezésük szerint — növekedni fognak a foglalkoztatási politikában, a struktúraváltás- 
ban, a technikai haladás előremozdításában és az ipari konfliktusok mérséklésében." 
A szociáldemokrácia elutasítja az államra és a bürokráciára vonatkozó általános konzer- 
vatív ihletésű kritikát, de hozzáteszi: , A szociális állam elfajulhat bürokratikus jellegű 
gondnoksággá. Ezzel szemben csak az éberség és a nagyobb demokrácia segít." 

A jelenleg kidolgozás, illetve megvitatás stádiumában lévő szociáldemokrata doku- 
mentumok érthetően különleges figyelmet fordítanak az ökológiai kérdésekre. Felisme- 
rik, hogy a termelőerők intenzív fejlődésével, a gazdaság növekedésével szemben a 
szociáldemokrácia által táplált elvárások, amelyek végül is a mozgalom reformpolitiká- 
jának anyagi bázisát jelentették, ma már felülvizsgálásra szorulnak, mert a gazdaság 
rohamos és a környezet szempontjait semmibe vevő fejlődése veszélyezteti az emberiség 
jövőjét. Nem kétséges, hogy az új problémák között az ökológia megítélésében érezhető 
a legnagyobb fokú szociáldemokrata affinitás. Ez azzal is magyarázható, hogy a , felnő- 
vekvő" ökológiai mozgalmak több országban kemény politikai versenytársakká váltak. 
Ma már azonban többről is szó van: a szociáldemokrata pártok többsége számára 
világos, hogy stratégiájukat a környezeti következmények figyelembevételével is át kell 
gondolniuk. A szociáldemokrata dokumentumtervezetek egyértelműen csak az olyan 
gazdaságfejlesztést támogatják, amely ökológiailag megalapozott. 

A szociáldemokrácia szakít az állandó gazdasági fellendülés és növekedés illúziójával, 
egyrészt felmérve a növekedés ökológiai határait, másrészt azért, mert belátta - önmagá- 
ban ez nem tudta kiküszöbölni a munkanélküliséget. A növekedésről kialakított felfogá- 
sában ma nagyobb helyet kap a szelektivitás elve. Ezen belül például az SPD, hűen 
hagyományaihoz, hangsúlyozza: olyan növekedést támogat, amely összhangban van az 
életminőség javulásával. Történelmi jelentőségűnek ítéli meg a technika fejlődését, a 
műszaki haladás vívmányait, de rámutat veszélyeire is. Az osztrák szocialisták vitájában 
a minőségi növekedés létjogosultságát és szükségességét emelték ki a foglalkoztatás, a 
jóléti állam finanszírozása, az alacsony jövedelmek emelése és az elosztási konfiiktusok 
mérséklése, a környezetvédelem és a közszolgáltatások finanszírozása érdekében." 

A gazdaságnak az ökológia kritériumával is összhangban álló strukturális átalakítását 
a szociáldemokrácia" összekapcsolja a gazdaság demokratizálásának követelményével. 
A programtervezetek utalnak arra, hogy a struktúraváltás a dolgozók egyes rétegeit 
kedvezőtlenül érinti. Elfogadtatásához szélesíteni kell a társadalom demokratikus intéz- 
ményrendszerét. Tanulságos, hogy a döntéshozatal rendszerének demokratizálása mel- 


3 Entwurf für ein neues Grundsatzprogramm der SPD. Irsee, 1986. június. 15 old. (a továbbiakban rövidítve). 

4 SPD-n Periaateohjelma. Luonnos, 1986. 12. old. 

5 Materialen zur Perspektiven "90. Diskussion vorgelegt dem 29. ordentlichen Bundesparteitag der SPÖ in 
Wien, 64. old. 

6 Uo. 62. old. 

lett mind az SPD, mind a finn szociáldemokrata dokumentumtervezet — nyilvánvalóan 
a svéd szociáldemokrácia által kezdeményezett és bevezetett , bérből élők alapjának" 
hatására -— felveti a munkások által demokratikusan igazgatott alapok gondolatát, amely 
lehetővé tenné a munkavállalók egy részének társtulajdonosként való beleszólását az 
üzemek fejlesztésébe. 

Az ökológiai dimenzió megjelenése, a növekedés szerepének átértékelése a munkás- 
mozgalomban mindamellett egyfajta értékzavart is okoz. A munkásmozgalomban meg- 
gyökeresedett és gazdasági növekedésre épülő értéktudat, valamint az erősödő környe- 
zetvédelmi orientáció új értéktudata közötti ellentmondások, ha nem 15 megbontják, de 
legalábbis fellazítják a szociáldemokrácia sorait, aminek politikai hatása nem becsülhető 
le. Mindezt a dilemmát tovább bonyolítja a gazdasági struktúraváltás társadalmi vetüle- 
teinek megannyi problémája, ugyanis a munkanélküliség következtében a munkásmoz- 
galmat érdekellentétek is feszítik. Elvben például az osztrák szocialisták lehetségesnek 
tartanak egy átfogó értékkonszenzust, azt állítva, hogy ,,... az új értékek segítségével 
mozgalmunk alapértékei aktualizálhatók, élettel tölthetők meg", de elismerik, hogy ettől 
a gyakorlatban még távol vannak. Igaz, ma a szociáldemokrata pártok szövetségi 
politikájáról is viták folynak — egyre többen készek az együttműködésre, dialógusra az 
új talajon létrejövő társadalmi mozgalmakkal, amelyeket egyenlő partnerekként kezel- 
nek. Ma még nyitott a kérdés, hogy a szociáldemokrata pártok, amelyeknek tagságát, 
támogatóinak nagyobb részét a munkások és a bérből élők adják, képesek-e olyan 
értékrendkorrekcióra, amely megőrzi a mozgalom alapidentitását, de alkalmassá teszi 
őket arra, hogy többségi pártokként funkcionáljanak. 

A szociáldemokrata dokumentumtervezetek határozottan ragaszkodnak a munkával, 
a foglalkoztatottsággal kapcsolatos alapelveikhez, és nem hajlandók megbékülni a mun- 
kanélküliséggel. Határozottan elutasítják az úgynevezett , kétharmados társadalom" 
gondolatát, amelyben a társadalom jelentős része tartósan munka nélkül van. A szociál- 
demokrácia lehetségesnek tartja a nunkanélküliség radikális csökkentését, és ennek 
érdekében a gyakorlati tennivalók sokaságát ajánlja (munkaidő-csökkentés, ökológiai 
beruházások, lakásépítés, városátalakítás, energiafejlesztés stb.). Emellett tanulságos, 
ahogy az SPD programtervezetének e kérdéssel foglalkozó fejezete a munkanélküliség 
leküzdését illetően összhangot, érdekközösséget keres a tőke és a munkaerő között. 
Javasolja, hogy az élőmunkát mint termelési tényezőt ne terhelje a társadalombiztosítás 
valamennyi költsége; kifogásolja az adórendszert, amely az élőmunkát nagyobb adóte- 
herrel sújtja, mint más termelési tényezőt. Szükségesnek véli, hogy a foglalkoztatottságot 
segítő beruházásokba való befektetés előnyösebb legyen, mint a tőkének kamatláb 
ellenében történő elhelyezése." 

A szociálpolitikával és a jóléti állammal kapcsolatos elvekben ugyancsak fellelhetők 
hangsúlyeltolódások. A finn szociáldemokraták az általános deklaráció szintjén erősítik 
meg az ezzel kapcsolatos régebbi elkötelezettségüket. Az SPD és az osztrák szocialisták 
ezen túlléptek. Hangsúlyozzák a szociálpolitika demokratizálásának kívánalmát, ami 
fokozatosan megszüntetné a foglalkoztatási ágak közötti szociálpolitikai különbségeket, 
továbbá szorgalmazzák a szociális ellátás új, közösségi formáinak beiktatását. Az SPD 
elgondolásaiban nagyobb helyet kap a preventív szociálpolitika; felfogása szerint nem 
az ínséges állapotok felszámolására kell elsősorban pénzt költeni, hanem ennek bekövet- 
kezését kellene meggátolni. Ennek feltétele az elsődleges jövedelmek igazságosabb elosz- 
tása, de ide sorolják például a szociális célzatú lakások építését is. 

A fenti korrekciók nem tekinthetők lényeges újításoknak. A piac szerepének értelme- 
zése terén ugyanez a helyzet, bár itt a hangsúlymódosítás valamivel jobban érzékelhető, 
ami éppen azzal magyarázható, hogy a szociáldemokraták a gazdasági struktúra átala- 
kulása ellenére ragaszkodnak társadalompolitikai prioritásaikhoz. Elvben az SPD hű 

marad Godesberghez: annyi versenyt, amennyi lehetséges - annyi tervezést, amennyi 
szükséges. Most is azon az állásponton van, hogy egészséges gazdaság nem nélkülözheti 
a hajtóerőként funkcionáló piacot. Mindehhez azonban a készülő programdokumentum 
már határozottan hozzáteszi: , Minthogy egész ágazatok kerülnek veszélybe, ami felbo- 
rítja a különböző régiók közötti egyensúlyt, ... szükségessé válik az állam közvetlen 
beavatkozása..." Me 

A programtervezetek arra is figyelmeztetnek, hogy a nagymérvű koncentráció túlzott 
gazdasági hatalmat produkál, amely deformálja a piaci mechanizmust, ezért szükség van 
a tőke hatalmának korlátozására." A Szocialista Internacionálé irányelvei, minden 
bizonnyal a fejlődő világ sajátos társadalmi konfliktusai visszatükröződéseként, külön 
is kiemelik, hogy elkerülhetetlen felszámolni ,,... az uralomnak azokat a gazdasági és 
társadalmi struktúráit. amelyek gátolják s meg 1s szüntethetik a demokratikus politikai 
jogokat".? ; 

Napjainkban a nemzeti keretekben tevékenykedő szociáldemokrata pártok egyik 
legfőbb gondja, hogyan realizálhatják gazdaságpolitikai elképzeléseiket, amikor a nem- 
zetgazdaságok közötti függőségi kapcsolatok egyre szorosabbak. A Szocialista Interna- 
cionálé irányelvei szerint: ,,... mivel a hatalmi struktúrák egyre jobban nemzetközivé 
válnak, egyedül egyetlen nemzeti mozgalom sem tudja a szocializmust megvalósítani". 
Az SPD programtervezete megállapítja, hogy a nemzetközi verseny leszűkíti Az olyan 
nemzeti politika játékterét, amely a teljes foglalkoztatottság, a társadalmi igazságosság 
és az ökológia ésszerű átépítésére törekszik. Az erről folytatott vita konklúziójaként 
leszögezi, hogy a kivezető út a gazdasági kooperáció európai keretei nyújtotta lehetősé- 
gek teljesebb kihasználásában van. Ezt a nézetet ma sokan osztják az európai szociálde- 
mokrata pártokban. 

Az európai érdekekre épülő európai együttműködés gondolata hatja át egyébként 
valamennyi szóban forgó dokumentumtervezet külpolitikai vonalát. Az SPD Nyugat- 
Európa egyesítésének híve, és ezt hosszabb távon a szociáldemokrácia dominanciájával 
képzeli el. Az , európai demokratikus szocializmus" megvalósítására törekszik, de hang- 
súlyozza, hogy nem kívánja szem elől téveszteni , egy békés Összeurópa létrehozását". 
Felfogása szerint: , Az európai békés rend azt jelenti, hogy a Kelet és a Nyugat közötti 
hatalmi és rendszerkonfiiktusokat az európai stabilitás veszélyeztetése nélkül demilitari- 
zálni kell." Igaz, , Európa európaizálása", az európai érdekek prioritásának hangsúlyo- 
zása magában hordozza a szociáldemokrácia kritikus viszonyát a szuperhatalmakhoz. 
És azt sem lehet szem elől téveszteni, hogy a nyugatnémet szociáldemokrácia, amely a 
szocialista országokkal való kapcsolatok fejlesztésének most már két évtizede aktív 
szorgalmazója, azt is deklarálja, hogy: , A békéhez fűződő közös érdek nem jelenti az 
értékek társas viszonyát az emberi jogok és a demokrácia kérdéseiben."!9 A szociálde- 
mokraták álláspontja azonban e téren is változik: a Szovjetunióban zajló megújulási 
folyamatok iránt nagy az érdeklődés. Willy Brandt az új programtervezettel kapcsolatos 
egyik interjú során ezzel összefüggésben többek között megjegyezte: ,,... Amit Gorba- 
csov mozgásba hozott és ami a bürokrácia leépítését célozza, az tagadhatatlan és nem 
hagyható figyelmen kívül. A történelem ebben az értelemben is nyitott."!! 

Még messzebb megy a gorbacsovi átépítés jelentőségének felmérésében /ring Fetscher , 
az SPD Alapérték Bizottságának tagja, aki a neokonzervatívok antikommunizmusát a 
szociáldemokráciaellenesség megnyilvánulásaként is értékeli, s arra mutat rá, hogy a 
létező szocializmus egyes országaiban korátban tapasztalt negatív tendenciák , gyakran 
túl könnyűvé tették a Nyugat dogmatikus antikommunistáinak, hogy azt a tézist állítsák 


8 Uo. 56-57. old 

9 Summary of Proceedings of the Congress of the Socialist International. Lima, 1986. Mandate of Lima 48. 
old. (a továbbiakban rövidítve). 

10 Entwurf... 21-22. old. 

11 Spiegel, 1986. 26. szám, 73. old. 

fel, miszerint a szocializmus és a szabadság hiánya szükségszerűen összekapcsolódik". 
A demokratizálódó Szovjetunió egyre nehezebbé teszi — írja Fetscher — az egyoldalú 
ellenségképek klisészerű alkalmazását. , Nyugaton egyeseket nem annyira a gorbacsovi 
politika akadályai, mint inkább sikerei aggasztanak..."!? 

A programdokumentum-tervezetek nemzetközi fejezeteinek másik közös vonása egy- 
fajta törekvés a tőkés világ gazdaságának a fejlődő világ elmaradottságával összefüggő 
kezelésére és egy új, igazságos gazdasági világrend kialakítására. A szociáldemokrácia 
érvrendszerében e tekintetben a vezető szerepet a szolidaritás gondolata játssza. A Szo- 
cialista Internacionálé irányelvei szerint ,,... internacionalizmusunk gyakorlati szüksé- 
gesség és erkölcsi eszme mind az Észak, mind a Dél számára". Emellett a szociáldemok- 
rácia felfogásában a fejlődő világ feszültségei mint a világbékét fenyegető tényezők 
jelennek meg. Az új gazdasági világrendszer, az Észak-Dél-viszony átgondolása, egy, a 
szociáldemokrácia értékrendjével harmonizáló fejlesztési politika azonban a programdo- 
kumentumokban inkább az általános felvetés szintjén fogalmazódik meg, és alig foglal 
magában konkrét gyakorlati javaslatokat. 

A programviták még folynak, a dokumentumok véglegesítése csak az elkövetkező 
években várható. Az imént vázolt kép leginkább arról tanúskodik, hogy a nem lebecsü- 
lendő változások ellenére nem mutatkozik látványos fordulat a szociáldemokraták gon- 
dolkodásmódjában, stratégiájában. Vajon várható-e ilyen fordulat? , Tökéletesítésre", 
ideológiai korrekciókra vagy pedig paradigmaváltásra van-e szükség? A már idézett R. 
Meidner és A. Hedborg szerint nem új témákra, hanem a hagyományos értékek - az 
egyenlőség, a teljes foglalkoztatottság, a szolidaritás — melletti még határozottabb kiál- 
lásra van szükség, és az új tendenciák fényében bizonyos stratégiai módosításokra. Ők 
veszélyesnek tartják az ideológia , radikális felülvizsgálatát", mivel az egyrészt , kalan- 
dorpolitika" előtt nyithatja meg az utat, másrészt olyan túlzott várakozásokat ébreszt- 
het, amelyeknek - feltehető — nem teljesülése csalódottságot, apátiát válthat ki.!3 

Peter Glotz mint az SPD ügyvezető titkára viszont már 1984-ben síkraszállt!t azért, 
hogy a párt , a trendek megtörése" nyomán , céljait újrastrukturálja" és vállalja áz ezzel 
járó éles konfliktusokat is. Álláspontját a pártban sokan vitatják. Az ideológiai kontinui- 
tást vagy a pragmatizmust védelmezőkkel szemben tipikusnak tekinthető — a különben 
az SPD marxista szárnyát reprezentáló — P. von Oertzen álláspontja: , Ahogyan 
1958—-1959-ben Godesberg előtt és Godesbergben nemcsak az SPD alapprogramját írták 
újra, hanem újradefiniálták a párt szociális profilját, megreformálták szervezetét és 
átalakították politikai stílusát, úgy ma ismét a párt általános politikai jellegére kell 
rákérdeznünk, valamint arra, hogy mennyire gyökeresedett meg egy, az ötvenes évek 
vége óta megváltozott és rohamosan változó társadalomban."!5 A Szocialista Interna- 
cionálé irányelvei azt hangsúlyozzák: ,,... a szocialista elméleteket úgy kell alkalmazni 
a változó világ társadalmára, hogy mindegyik ember és mindegyik generáció rányomhas- 
sa saját bélyegét korszakának és helyének realitására."!§ 

A reformista munkásmozgalom második világháború utáni története egy igen prag- 
matikussá vált mozgalom története. Ezért most nem valószínű, hogy a szociáldemokrá- 
cia egy mindenre válaszoló új , szocialista katekézist" formál, akkor, amikor a világ új 

gi és politikai trendjei még csak a kibontakozás stádiumában vannak, és még 
nem szilárdultak meg. Ha ennek csak egy mozzanatát emeljük ki, a struktúraváltás, a 
technológiai forradalom és a foglalkoztatottság összefüggését, akkor is világossá válik, 
hogy egyelőre egyetlen politikai erő sem tudta megoldani az ebből fakadó súlyos feszült- 


12 Vorwárts, 1987. március 14., 22. old. 

13 Hedborg, Meidner i. m. 220. old. 

14 P. Glotz: Die Arbeit der Zuspitzung. München, 1984. 
15 Die Zeit, 1987. március 20. 

16 Mandate of Lima. 49. old. 

ségeket. Hiszen.egy tartós, 10 százalék körüli strukturális munkanélküliség, ha közgaz- 
daságilag , elviselhetőnek" is minősül, hosszabb távon aligha hozható összhangba a 
pluralista demokrácia rendjéhez szokott nyugat-európai társadalommal, különösen, ha 
figyelembe vesszük társadalmi hatását, a létbizonytalanság kísértését. 

A szociáldemokrácia számára életbevágóan fontos, hogy milyen válaszokat tud adni 
az őt támogató rétegeknek, milyen eredményeket képes felmutatni jogaik, pozícióik, 
vivmányaik védelmében vagy kiterjesztésében. A szociáldemokrata pártok napi helytál- 
lásától 18 függ: meg tudják-e tartani politikai súlyukat, mert ha ez nem sikerül, értelmet- 
lenné válhatnak a stratégia- és értékmódosításra, az új programok kimunkálására irá- 
nyuló törekvéseik. Az új történelmi trendek felméréséhez, megítéléséhez és - ennek 
alapján -— befolyásolásához azonban történelmi lépték, elméleti mélységű elemzés is 
szükséges, mert az erre épülő stratégia hiánya a napi gyakorlati részeredményeket is 
veszélyeztetheti. 


DOKUMENTUM 


A Magyar Szocialista Munkáspárt — 
Központi Bizottságának 

1987.június 23-i határozata 

a párttagsági könyvek cseréjéről 


A Magyar Szocialista Munkáspártban a tagsági könyvek érvényessége 1988 végén lejár, 
ezért azokat ki kell cserélni. 


/1. A tagkönyvcsere segítse elő a társadalmi, a gazdasági és a kulturális élet minden 
területén a XIII. kongresszuson kitűzött céloknak, a párt politikájának a megvalósítását, 
tömegkapcsolatainak elmélyítését. Mozgósítson a soron levő feladatoknak, a Központi 
Bizottság gazdasági-társadalmi kibontakozási programjának a végrehajtására. Járuljon 
hozzá az eszmei, politikai, szervezeti és cselekvési egység megújításához. Erősítse a 
pártfegyelmet, a pártdemokráciát, a nyílt, közösségi légkört, a kritikai, önkritikai szelle- 
met, a pártszervezetek önállóságát és felelősségét. 

A határozatok következetes megvalósításáért a párt minden szervezetének és tagjának 
a legjobb tudását latba vetve, lelkiismeretesen és fegyelmezetten kell dolgoznia. Az 
elvekkel való egyetértés párosuljon a politika aktív képviseletével és végrehajtásával, a 
kommunista kiállással. Pártunkat döntően tagjainak munkája és magatartása alapján 
ítélik meg. A párt tagjainak zöme tudatosan munkálkodik politikánk megvalósításán, 
teljesíti a Szervezeti Szabályzatban meghatározott kötelezettségét, kommunistához mél- 
tó magatartást tanúsít, példamutatóan él és dolgozik. Ezért nem békélhetünk meg azzal, 
hogy vannak a pártban olyanok is, akik nem felelnek meg a tagsággal járó követelmé- 
nyeknek, munkájuk, magatartásuk nem erősíti, hanem gyengíti a tömegkapcsolatokat. 

2. Az alapszervezetekben a tagkönyvcsere előtt minden párttaggal beszélni kell. 
A pártszervek, a pártszervezetek és a párttagok gondosan készüljenek fel erre a fontos, 
politikai jelentőségű eseményre. Folytassanak őszinte, előrevivő eszmecserét a párt 
politikájáról, határozatainak helyi végrehajtásáról, az előttünk álló feladatok megoldá- 
sáról, az irányító pártszervek, az alapszervezetek és a párttagok tevékenységéről. 

Az alapszervezetek vezetőségei a bizalmiak bevonásával alakítsák ki véleményüket a 
párttagok munkájáról, magatartásáról, közéleti tevékenységéről. Vegyék figyelembe a 
párttag helyzetét, családi és munkahelyi körülményeit, beosztásával járó felelősségét, 
általános és politikai műveltségét, életútját, korát, egészségi állapotát. A párttagok 
mondjanak véleményt az alapszervezet és az irányító pártszervek tevékenységéről, szólja- 
nak saját körülményeikről, és tegyenek javaslatokat a munka megjavítására. 

Az alapszervezeti titkárokkal, a vezetőségek tagjaival az irányító pártbizottságok 
képviselői, a többi párttaggal — nagyobb taglétszám esetén a bizalmiakat is bevonva — 
az alapszervezetek vezetőségei folytassanak beszélgetést. 

A Szervezeti Szabályzat követelményei szerint az alapszervezet vezetősége és a taggyű- 
lés a tagkönyvcsere időszakában is kezdeményezheti azok törlését a párttagok soraiból, 

akik nem tesznek eleget kötelezettségeiknek, illetve alkalmatlanok a párttagságra. 
A párttag is élhet a kilépés jogával. 

3. A párttagokkal folytatott beszélgetéseket követőén az alapszervezetek tartsanak 
taggyűlést. Összegezzék a tapasztalatokat, adjanak választ a hatáskörükbe tartozó kér- 
désekre, és határozzák meg saját feladataikat. A felsőbb pártszervek munkáját érintő és 
az alapszervezetek hatáskörét meghaladó észrevételeket, javaslatokat továbbítsák az 
irányító pártbizottságokhoz. 

A taggyűlésen ismertessék az esetleges kilépési kérelmeket, és döntsenek a törlési 
javaslatokról. 

4. A tagkönyvcsere megfelelő előkészítése és lebonyolítása érdekében a Központi 
Bizottság levéllel fordul a párt szervezeteihez és tagjaihoz. 

5. A Központi Bizottság megbízza a Titkárságot, hogy a tagkönyvcserével kapcsolatos 
gyakorlati tennivalókat szabályozza. A pártbizottságok, a pártvezetőségek és a pártalap- 
szervezetek dolgozzanak ki részletes intézkedési tervet. A tagkönyvcsere lebonyolítása 
közben is a társadalmunk előtt álló időszerű feladatok megoldására kell fordítani a 
legnagyobb figyelmet. 


A tagkönyvcserét a pártszervek az alábbi ütemezés szerint készítsék elő és hajtsák végre: 

1. 1987. szeptember végéig a budapesti, a megyei és a megyei jogú, valamint a városi, 
a városi jogú, a budapesti kerületi, a kerületi jogú, a községi, illetve az üzemi, a vállalati, 
az intézményi pártbizottságok és pártvezetőségek ülésükön ismertessék a Központi 
Bizottság határozatát, és fogadják el a végrehajtás helyi intézkedési tervét. 

" 1987 októberében az alapszervezetek taggyűlésen ismertessék a Központi Bizottság 
levelét, és határozzák meg a tagkönyvcserével kapcsolatos feladataikat. . 

2. 1987 novemberétől 1988. február végéig minden párttaggal egyénileg beszélgesse- 
nek, egyeztessék a tagkönyv kiállításához szükséges adatokat. 

3. 1988. március végéig, legkésőbb a soros beszámoló taggyűlésen a pártalapszerveze- 
tek, június végéig a pártvezetőségek és a pártbizottságok valamennyi szinten testületi 

ülésen összegezzék a beszélgetések tapasztalatait, s határozzák meg a belőlük következő 
helyi tennivalókat. A felsőbb pártszerveknek szóló észrevételeket, javaslatokat minősít- 
sék, majd továbbítsák saját irányító pártszerveikhez. 

4. 1988. október végéig a tagkönyvkiállítási joggal felruházott pártbizottságok állítsák 
ki az új tagsági könyveket. 

5. Az 1989. január elsejétől érvényes tagkönyveket 1988 novemberében, a Kommunis- 
ták Magyarországi Pártja megalakulásának 70. évfordulójáról megemlékező ünnepi 
taggyűléseken adják át. A lejárt tagkönyvek a párttagoknál maradhatnak. 

6. 1988 végéig a Központi Bizottság kapjon tájékoztatást a tagkönyvcsere SSÉrE BATES 
sáról és politikai tapasztalatairól. 


POLITIKAI RENDSZER REFORM DEMOKRACIA 


Pártirányítás és gazdasági döntéshozatal 


A gazdaságirányításról és a politikai rendszerről folyó mai — gyakran igen éleshangú - 
eszmecserék egyik fontos vitakérdése a politikai döntéshozatal. A vélemények — némi 
leegyszerűsítéssel — kétfajta szélsőséges álláspont közötti változatok formájában jelent- 
keznek. Az egyik markáns csoportba azok a kritikus értékelések sorolhatók, melyek a 
politikai döntést általában ideológiai jellegű korlátnak tekintik, amely csak akadályozója 
a hatékony irányítás kibontakozásának, s különösen a gazdasági megújulást hátráltatja. 
Az irányítási rendszert érő kritikák többsége ugyanis úgy érvel, hogy országunk jelenlegi, 
nem könnyű gazdasági és belpolitikai helyzete elsősorban a nem megfelelő politikai 
döntések következménye. Gyakori érv például, hogy ideológiai merevség akadályozta 
bizonyos világgazdasági reálfolyamatok felismerését, s emiatt volt késedelmes a haté- 
kony alkalmazkodás; döntési rendszerünk indokolatlanul túlcentralizált, s az önigazga- 
tási jelleg nem kellő érvényesülése gátolja a gazdasági hatékonyság kibontakozását; a 
gazdasági reformot nem követte politikai reform, ily módon a politikai szféra egésze 
velmaradottá" vált a gazdasághoz képest stb. 

A másik típusú, konzervatív érvelés szerint a politikai rendszer és a döntési mechaniz- 
mus kialakult pályái nem kívánnak lényeges változtatásokat; a demokratikus intézményi 
keretek adottak, csak a megfelelő formák tartalmasabb kitöltése a feladat. Az , értékőrző 
változatlanság" hívei azzal is érvelnek, hogy csak a politikai döntési rendszer állandósága 
biztosíthatja az ideológiai értékrend tisztaságát, azt, hogy a különböző reformlépések a 
megnehezült feltételek között se sérthessék társadalmunk olyan alapértékeit, mint a 
társadalmi stabilitás, a nem munkatevékenységekhez kötődő egyenlőtlenségek mérséklé- 
sére való törekvés, a munka alapértékkénti elismerése stb. 

A polémiában való állásfoglaláshoz először is indokolt számba venni az optimális 
politikai döntéssel szemben leggyakrabban hangoztatott követelményeket. 


A politikai döntés néhány tartalmi eleme 


Az optimális politikai döntéssel szemben támasztott első számú igény, hogy az szakmai 
szempontból megalapozott legyen — ma a döntési rendszer kritikája jelentős mértékben 
éppen e szakszerűség nem kellő színvonalát kifogásolja. A politikai döntések szakszerű- 
sége természetesen olyannyira jogos követelmény, hogy - legalábbis ebben az elvont 
formában — nyugodtan közhelynek tekinthetjük. Kicsit más azonban a helyzet, ha a mai 
döntési gyakorlat napi dilemmáit idézzük fel. 

Ezek egyike, hogy a politikai fórumokat a problémák feszítő ereje sok esetben jobban 
sürgeti a döntéshozatalban, mint a szakértői köröket abban, hogy vitáik nyugvópontra 


A cikk aa MSZMP KB Társadalomtudományi Intézetének a párt gazdaságirányító szerepével kapcsolatos 
egyes kutatási anyagai felhasználásával készült, és korreferátumként szerepelt a szegedi elméleti konferencián. 

jussanak; a döntési felelősséget gyakran szakmai szempontból tisztázatlan körülmények 
között is vállalni kell. Így például gazdasági reformunk úgyszólván egyetlen kérdéséről 
(kezdve a sort az exportorlentáció indokolt mértékével és szerkezetével, folytatva a 
megfelelő szabályozórendszerrel vagy a jövedelemkülönbségek még tolerálható vagy 
éppen ösztönző szintjével stb.) sem mondhatjuk azt, hogy akárcsak többségi elv alapján 
is tisztázható lenne a szakemberek álláspontja. Mindez természetes jelenség, amennyiben 
a problémák összetettségéről, illetve a szükségszerű munkamegosztási elkülönültségről 
van szó. Némileg más a helyzet azonban, ha ezáltal a gyakorlati politika, illetve az egyes 
demokratikus fórumok elemi tájékozódása is alig biztosítható a szakmai kérdésekben. 
Ez különösen azokban az esetekben tapasztalható, amikor egy-egy szakmai álláspont 
önmagát értékmentesnek tünteti fel, s konkrét javaslatait a , hatékonysággal", a , racio- 
nalitással" vagy a , gazdasági ésszerűséggel" indokolja, holott valójában e fogalmak 
mindegyike ideológiai értékválasztások sorozatát is jelenti. A politikai tájékozódás 
nehézségei a gazdaságpolitika szakkérdéseiben ma nem kis részben abból adódnak, hogy 
a döntéselőkészítés gyakorlata nemcsak a szakmai alternatívákat, hanem a javaslatok 
ideologikus tartalmát sem hozza felszínre, s nem teszi megismerhetővé a döntést formáli- 
san meghozó fórumok számára. 

Ez utóbbi kérdés már átvezet a politikai döntések társadalmi értéktartalmához. E tar- 
talmi követelmény, napjaink vitáira figyelve, különösen fontos: a politikai döntések jobb 
szakmai megalapozásának jogos követelése ugyanis gyakran a társadalompolitikai szem- 
pontok mellőzésével jár együtt. Gazdaságpolitikai példáknál maradva: ma gyakran 
hallható, hogy egy-egy szabályozási megoldás, adófajta vagy szervezeti reform — beveze- 
tése esetén — a gazdaság és a társadalom egésze számára jelent kibontakozást, ehhez csak 
a megvalósítás politikai, , ideológiai" akadályait kell elhárítani. 

Valójában -— mint az nemzetközi példákkal is alátámasztható — egy-egy döntési alterna- 
tíva, konkrét gazdaságpolitika nem általában és főleg nem önmagában véve jó vagy 
rossz, hanem aszerint értékelhető, hogy mely társadalmi csoportokat preferál és melyeket 
hoz hátrányos helyzetbe a maga eszközeivel. Jó példa erre a közelmúlt és napjaink vitája, 
mely az Egyesült Államokban és néhány fejlett tőkés országban a neokonzervatív gazda- 
ságfilozófiák, illetve a jóléti állam védelmezői között zajlik. A neokonzervatív érvelés 
szerint az állam és általában a politika jelenléte a gazdaságban a hatékonyság ellen hat, 
és a jóléti, szociális célú állami beavatkozások mérséklése s a piacgazdaság ettől várható 
felvirágzása az egész társadalom anyagi felemelkedését eredményezi. Ismert tény azon- 
ban, hogy az elmúlt évek során a tőkés világgazdaság növekedése nem , általában" emelte 
az életszínvonalat, hanem inkább a már amúgyis meglévő jövedelemkülönbségek nőttek. 
Nemcsak az egyes neokonzervatív gazdaságpolitikát követő országokon belül fokozó- 
dott az alkalmazkodás terhének a gyengébb érdekérvényesítő képességű rétegekre való 
áthárítása, hanem a fejlett és kevésbé fejlett országcsoportok, régiók között 15 nőttek az 
ilyen jellegű különbségek, s ma a lemaradó társadalmi rétegek, illetve országok egyre 
szélesedő körének helyzete látszik gazdasági értelemben reménytelennek. 

A politikai irányítás szempontjából ezért nálunk is kiemelkedően fontos a politikai 
döntések társadalmi, tehát ideológiai értéktartalma, annak megismerése, hogy az egyes 
alternatívák és döntések milyen hosszú távú következményekkel járnak a társadalmi 
jövedelmek újrarendeződése, illetve az ezt követő értékváltozások területén. Miután — 
mint utaltunk rá - a szakmai viták ezt sokszor nem hozzák felszínre, a döntéshozatali 
rendszer s különösen a döntéselőkészítés újragondolásakor tudatosan kell keresnünk 
olyan szervezeti megoldásokat és irányítási eszközöket, melyek segíthetnek egy-egy 
politikai döntés társadalmi összefüggéseinek jobb megismerésében. 

A politikai döntésekkel kapcsolatban gyakran s jogosan igényelt további elem a 
döntéshozatal demokratizmusának követelménye. A döntéshozatali formák, eljárások 
demokratizmusát szocialista értéknek kell tekintenünk akkor is, ha tudjuk, hogy a 
demokratikus forma önmagában még nem oldja meg a társadalomépítés problémáit. 

A részvételi lehetőség a döntéshozatalban csupán eszköz a szocialista demokrácia olyan 
társadalmi céljainak gyakorlati érvényesítésére, mint például a társadalmi különbségek 
mérséklése vagy az egyéni képességek perspektivikus kibontakoztatására, illetve a társa- 
dalmi esélyegyenlőségre törekvés. 

A demokratikus döntéshozatal — mint ismeretes — olyan gyakorlat, melyben lehetővé 
válik azoknak a társadalmi csoportoknak a részvétele, befolyása, melyeknek életviszo- 
nyait az adott politikai döntés érinti. E felfogásban a demokratizmus nem elsősorban 
mennyiségi kategória abban az értelemben, ahogyan azt a politikai sajtó gyakran hasz- 
nálja, tehát hogy minél többen hoznak egy döntést, az annál demokratikusabb. Az 
önigazgatás, önkormányzat mint demokratikus forma általában a munka- és a lakóhe- 
lyeken, a településeken merül fel olyan kérdések kapcsán, hogy meddig terjed egy-egy 
közösség önállósága. milyen mértékű például a helyi szervek, termelő kollektivák gazda- 
ság! mozgástere, azaz van-e lehetőségük a helyi közösségeknek saját viszonyaik tevőleges 
befolyásolására. E kérdés különösen a mai szűkös gazdasági viszonyok közepette válik 
gyakran igen élessé. A demokratikus fórumok jelentősége ugyanis nemcsak a preferenci- 
áknál, tehát a javak, erőforrások elosztásánál nö meg, hanem - ennek másik oldalaként 
— a szűkösség okozta társadalmi hátrányok rangsorolásakor sem nélkülözhető. E fóru- 
mok segíthetik egy viszonylagos társadalmi konszenzus létrejöttét olyan fontos kérdések- 
ben, mint például a nem halasztható gazdasági szerkezetváltás várhatóan ellentmondá- 
sos társadalmi következményeit. 


Reformviták és politikai döntési rendszer 


A gazdasági szükségletek, a hatékonyság. valamint az ideológia ma oly gyakori elvont 
szembeállítása elvezet egy mélyebb strukturális összefüggéshez, mely lényegében az állam 
gazdasági újraelosztó szerepével kapcsolatos, és a gazdasági és a politikai rendszer 
viszonyán keresztül vizsgálja a bevezetőben csupán jelzett, kétféle álláspontban foglalta- 
kat. E kapcsolatrendszer egyike legaktuálisabb vitakérdéseinknek, s igen sok hasonlósá- 
got mutat a keynesiánusok és neokonzervatívok között világszerte zajló polémiához; 
egyúttal tükrözi azokat az eltérő felfogásokat, melyek a gazdasági reform társadalmi 
céljainak eltérő megitélésével függenek össze. 

Az egyik - korábban hivatkozott - álláspont szerint eddigi gazdasági reformjaink 
megtorpanásának, lelassulásának elsődleges oka, hogy a gazdaságírányítási változásokat 
nem követte a politikai rendszer reformja. Eszerint a politikai reformok elmaradása 
elsősorban a piaci folyamatok jótékony szabályozó hatását korlátozza az állami költség- 
vetési újraelosztás túlzott mértékű fenntartásával. Azaz, a piaci önszabályozó mechaniz- 
musok hatékonyságával szemben állandó fékező erőként hat az állami újraelosztás. 
Ebből egyenesen következik, hogy a költségvetési redisztribució mérséklése jelentősen 
növelné a termelőszférak hatékonyságát. A nagyobb gazdasági teljesítmények pedig 
végső soron a költségvetés helyzetét is javítanák, s ezáltal tágabb lehetőségek nyilnának 
az önkormányzati célok megvalósítására. a helyi gazdasági önállóság növelésére a költ- 
ségvetési szférában is. jj 

A másik - ugyancsak idézett - álláspont szerint csak a kormányzati gazdaságpolitika 
eszközei teszik lehetővé az önszabályozó piac konjunkturális ingadozásaiból eredő nega- 
tív társadalmi hatások s olyan, nemkívánatos tendenciák mérséklését (infláció, dekon- 
junktúra), amelyeket a világgazdasági kapcsolatok közvetítenek. A viszonylag magas 
fokú költségvetési centralizációt — e nézet képviselői szerint — az erőltetett devizakiterme- 
lés miatti kényszerű exporttámogatások mellett az is indokolja, hogy csak ily módon 
lehetséges az alanyi jogú szociális ellátási rendszer fenntartása és szélesítése. Ez utóbbit 
ugyanis történelmi vívmánynak tekintjük, s értékeit (pl. a viszonylagos szociális bizton- 
ságot, a lényegileg ingyenes oktatás- és egészségügyi rendszert stb.) az igen nehéz gazda- 
sági körülmények között is védeni igyékszünk. Ezen érvelés szerint e társadalompolitikai 

elvek védelmét azonban más is indokolja. Mindenekelőtt az, hogy a szóban forgó értékek 
a szocialista demokrácia olyan tartalmi elemei, melyek fontosságukban megelőzik a 
politikai döntéshozatal módjának formai, eljárási mechanizmusait; nem vitatva ezzel az 
utóbbiak jelentőségét a demokratikus érdekérvényesítésben. 

A politikai szféra gazdasági újraelosztó szerepével kapcsolatos kétféle álláspont végső 
soron csak akkor értékelhető, ha utalunk a tőkés és a szocialista gazdaságok politikai 

" irányításának néhány fontos strukturális különbségére, ami elsősorban a hiánygazdaság 
ma már széles körben ismert és egyes elemeiben vitatott elméletének kidolgozása nyomán 
vált láthatóvá. Így mindenekelőtt arra kell utalnunk, hogy a modern tőkés gazdaság 
viszonyai között a politikai irányítás a vállalati szférában érvényesülő s csak a magántu- 
lajdoni viszonyok között ható tőkekorlátra épül. A termelőeszközök tőkés magántulaj- 
dona ugyanis irányitási szempontból azt jelenti, hogy a makroszintű gazdasági egyensú- 
lyok költségvetési és monetáris eszközökkel lényegesen eredményesebben befolyásolha- 
tók, mivel a tőkekorlát már a vállalatok szintjén képes korlátozni, keretek között tartani 
a beruházási tevékenységet. Tapasztalati tény, hogy a magántőkés számára a gazdasági 
növekedés, illetőleg az ezt megalapozó beruházás egyike a legnehezebb elhatározások- 
nak. A magánvállalkozó ugyanis — mint közismert — nem általában a beruházásban és 
a növekedésben, hanem a profit növelésében érdekelt, s ennek csak egyik eszköze a 
beruházás, illetve a gazdasági növekedés. A tőkés állami gazdaságirányítás szempontjá- 
ból ily módon az egyik legfontosabb kérdés, hogyan lehet szabályozási eszközökkel a 
tőkekorlát ellenére is ösztönözni a beruházási tevékenységet, egyszerűbben szólva, ho- 
gyan lehet élénkíteni, aktivizálni a gazdaságot. 

A szocialista gazdaságok eddigi története viszont ennek bizonyos értelemben épp az 
ellenkezőjét bizonyítja. Viszonyaink között a vállalatok vezetői és kollektív vezetése 
közismerten nem tulajdonosai a tőkének s - bár jó ideje keressük a vállalatok közötti 
közvetlen tőkeáramoltatás formáit — mindmáig nem működnek azok a magántulajdonon 
alapuló tőkeértékesítési motivációk, melyek a beruházások önkéntes korlátozásához 
vezetnek. Ez másként fogalmazva azt jelenti, hogy mind ez ideig nem sikerült szabályozá- 
si eszközökkel megteremteni a vállalatok, gazdálkodó egységek költségérzékenységét és 
vagyonérdekeltségét. A gazdálkodás alanyai számára a növekedési hajlam, a beruházás- 
ra való törekvés gazdaságossági és költségkalkulációtól független tény. A növekedés 
többnyire a vállalatvezetés vállalati méretet és befolyást növelő törekvéseitől vagy a 
nemzetközi technológiai, műszaki-fejlettségi színvonal elérésére irányuló motivációitól 
függ. 

Mindez sajátos feladat elé állítja az állami gazdaságpolitikát, s végső soron meghatáro- 
zó a politikai döntési rendszer egésze szempontjából is, mivel a gazdaság egyensúlyi 
hiányai csak a kormányzati szinteken érzékelhetők. Ezért a politikai irányítás feladata 
ellenkező előjelű, mint a tőkés állami beavatkozás esetében: a beruházási tevékenységet, 
valamint a bérek gazdasági tevékenységtől alig függő növelését — amit tehát vállalati 
szinten úgyszólván semmi nem korlátoz — nemhogy ösztönözni kellene, hanem ellenkező- 
leg, az állami gazdaságirányítás legfőbb feladatává a makrogazdasági egyensúlyok védel- 
me válik a vállalati beruházási és bérnövelő törekvésekkel szemben. 

Kérdés, hogy e strukturális összefüggések miért jelentősek a politikai döntéshozatal 
szempontjából. Mindenekelőtt azért, mert ennek alapján felül kell vizsgálnunk azt a 
közvéleményben mélyen gyökerező meggyőződést, hogy a beruházások és a túlzott 
bérkiáramlás által okozott feszültségek s az azok következtében úgyszólván minden 
területen állandósult hiányjelenségek kizárólag a rosszul, alacsony hatékonysággal mű- 
ködő centralizált döntési rendszer következményei. A politikai (különösen gazdasági) 
döntések tapasztalható centralizációja — ami másként fogalmazva a helyi önállóság nem 
kellő érvényesülését jelenti — nem feltétlenül csak azzal magyarázható, hogy a központi 
szervek mindent a maguk hatáskörében kívánnak eldönteni. A döntések magasabb 
hierarchikus szintekre tolódásában ugyanis része van annak az alulról jövő nyomásnak 

is, amely mögött végső soron a beruházási javakért, erőforrásokért való versengés áll, 
és ami a gazdálkodó szerveket is arra ösztönzi, hogy saját ágazati vagy vállalati szem- 
pontjaikat a jobb érdekérvényesítés érdekében minél magasabb politikai szintekre emel- 
jék. 

A gazdasági és politikai folyamatok e csupán jelzett összefüggéseiből — többek között 
—- az a következtetés adódik, hogy leegyszerűsítjük a valóságot, ha politikai döntési 
rendszerünket pusztán , a gazdasági hatékonyságot" gátló, ideologikus korlátnak tekint- 
jük. Továbbá: látnunk kell, hogy a politikai irányítás szervezeti és szabályozó rendszere 
nem reformálható meg oly módon, hogy egyes, a tőkés piacgazdaság viszonyai között 
sem mindig működőképes elemeket változtatás nélkül próbálunk meg alkalmazni. Ezek 
ugyanis többnyire másként működnek a szocialista gazdaság és politikai irányítás viszo- 
nyai között. A makrogazdaság-politika szintjén például bizonyítható, hogy a monetariz- 
mus eszköztárának felhasználása — ami elsősorban a pénzmennyiség központi szabályo- 
zására épül — a mi viszonyaink között nem ugyanazt a hatást gyakorolja a vállalati szféra 
tevékenységére, mint a tőkés piacgazdaság esetében. 


Gazdasági stratégia és döntési mechanizmus 


A gazdasági és politikai rendszer jélzett strukturális összefüggései természetesen nem 
igazolják döntési rendszerünk számos fogyatékosságát." Így a gyakran tapasztalható 
rövid távú pragmatizmust és eszközközpontúságot sem, melynek létrejöttében közreját- 
szik a gazdasági folyamatok társadalmi összefüggéseinek nem kellő ismerete is. Ez a 
gyakorlatban többnyire úgy jelentkezik, hogy nem társadalmi céljainkhoz keresünk 
szabályozási, intézményi megoldásokat, hanem fordítva: az eszközökről folyó szakmai . 
viták lezárulta után kezdünk foglalkozni a várható társadalmi következményekkel. Így 
kevés az esély arra, hogy az egyes reformterületekkel kapcsolatos részpolitikákból össze- 
függő gazdasági és társadalmi stratégia váljon. Ennek hiányában viszont nem marad 
lehetőség a társadalom egésze fejlődésének tudatos befolyásolására, s társadalmi céljaink 
könnyen a rövid távú alkalmazkodás kényszerítő feladatainak rendelődnek alá. 
. . Egy valóban iránymutató gazdasági stratégiának ugyanis részletesebben és konkrétab- 
ban kell orientálnia olyan általános követelményeknél, mint hogy például törekszünk az 
életszínvonal megőrzésére, a népgazdasági szintű egyensúlyok védelmére stb. E törekvé- 
sek a szocialista gazdaságirányítás állandó elemei. A párt gazdaságirányító tevékenysé- 
gében akkor csökkenhet az , operativitás" mértéke s erősödhet a stratégiai szemlélet, ha 
egyértelműbben megfogalmazódik az a néhány össztársadalmi szintű prioritás, melyet 
a párt a jelenlegi adóssághelyzet, a külgazdasági kapcsolatok lehetséges kombinációi, 
valamint a gazdaság belső szerkezeti megújulása szempontjából — szocialista értékeinket 
is mérlegelve — stratégiai jelentőségűnek tart. Azaz a megismert érdektörekvések, alterna- 
tívák társadalompolitikai és szakmai szempontokat is tartalmazó elemzését követően 
olyan politikai állásfoglalásokra van szükség, melyek nemcsak a preferáltakat, de az 
alulpreferáltak körét is láthatóvá teszik. Ma ugyanis egyre nyilvánvalóbbá válik a 
választás kényszerjellege; társadalmi feszültségek tudatos vállalására is szükség van a 
gazdaság dinamizálása érdekében, ez azonban csak egy viszonylag széles körű társadalmi 
konszenzus létrejötte mellett lehet eredményes. 

A társadalompolitikai szemlélet erősítése a gazdasági döntéshozatalban nem azt jelen- 
ti, hogy a politikai irányítás a gazdaságpolitika társadalmi következményeinek korrek- 
ciójára, a foglalkoztatás- és szociálpolitikai ellentmondások , visszacsatolásos" mérséklé- 
. sére korlátozódhatna. A hiánygazdaság röviden vázolt összefüggései jelzik, hogy a 


§ A döntési rendszer és különösen, a döntéselőkészítés problémáival kapcsolatban tőbb ponton idézzük Huszár 
István Pártirányítás és gazdaságpolitika című cikkét. Társadalmi Szemle, 1984. 6. szám. 

makroszintű egyensúlyok biztosítására csak a gazdaságpolitika egyes részterületeinek 
(költségvetési politika, külgazdaság, vállalati jövedelemszabályozás stb.) szintetizálása 
útján lehetséges törekedni, ezért a politikai irányító szerveknek a gazdaságpolitika alap- 
vető kérdéseiben is állást kell foglalniuk. E körbe mindenekelőtt az ún. makroökonómiai 
döntések tartoznak, melyek hosszú ideig csak általános követelményként jelentek meg 
legáltalánosabb kérdéseiben" stb.). A valóságban azonban a pártvezetés egyrészt számos 
konkrét kérdésben is dönt, másrészt nincs önálló -— az értékproblémákat és a társadalmi 
összefüggéseket is mérlegelő — stratégiája olyan alapvető fontosságú makroökonómiai 
kérdésekben, mint pl. a szocialista piaci sajátosságok és a szocialista árutermelés szabá- 
lyozási problémaköre, a gazdaság nyitottságát védő, de az erőforrás-kivonást korlátozni 
törekvő külgazdasági politika vagy a veszteséges gazdasági tevékenységek visszafejleszté- 
se és más kérdések. 

Igen nehézzé teszi a stratégiai orientálást ugyanis az a gyakorlat, hogy a pártszervek 
csak utólag szentesítik az államapparátus által kialakított koncepciókat, s csupán kül- 
södlegesen, egy más szempontrendszer alapján fogalmazzák meg a követelményeket. Ez 
az egyik oka annak a már jelzett konfliktusnak, hogy a politikai döntéshozatal a 
gazdasági fejlődés , ideológiai akadályaként" jelenik meg, hiszen látszólag gazdaságon 
kívüli, a társadalmi biztonságra, az alacsony jövedelmű rétegek helyzetére hivatkozó 
érvekkel opponálja a névlegesen . tiszta" racionalitáson alapuló gazdaságpolitikát. 

A gazdasági egyensúly tartós felbomlása, a növekedés csaknem teljes leállása új 
gazdaságpolitikát, aktív koncepcióalkotást kíván, melynek folyamatában a pártnak 
fokoznia kell kezdeményező szerepét, határozottabb irányító feladatot kell vállalnia. 
Ezért lenne indokolt a párt által legfontosabbnak tartott gazdasági stratégiai kérdések 
(pl. struktúrapolitika, vállalati és lakossági jövedelempolitika stb.) átfogó, tudományos 
és politikai elemzése, melyek a párt hosszú távú társadalmi céljainak és a jelenlegi 
gazdasági mozgástérnek a szintézisére, kompromisszumára törekednének. 


A döntéselőkészítés néhány problémája 


A jelzett stratégiai irányítás megvalósulását nem segíti a döntéselőkészítés kialakult 
gyakorlata. Némi leegyszerűsítéssel azt mondhatjuk, hogy a politikai fórumok elé ma az 
terjeszti elő a főbb gazdasági, társadalompolitikai ajánlásokat - többnyire változatlan 
tartalommal -, akinek azt végre kell hajtania. Ezért a politikai irányítás gyakran látszóla- 
gossá válik, azaz az egyedi, operatív beavatkozásoktól eltekintve, nem hat kellőképpen 
a szakmai információkat kizárólagosan birtokló állami szervekre, mivel a szolgálati 
ismeretek monopolizáltsága miatt tulajdonképpen függővé válik azoktól, akiket politi- 
kailag irányítania kellene. 

A párt- és állami szervek kapcsolatrendszerének folyamatos elemzése azért is szüksé- 
ges, mert a döntéshozatal körüli múltbeli és jelen viták lényegében még mindig a hatáskó- 
rökről folynak, és gyakran megfeledkezünk arról - az egyébként ismert elemi tényről -, 
hogy az igazi alternatívák és a valódi döntéshozói hatalom a döntések mindenkori 
előkészítői kezében koncentrálódnak. Ez egyaránt — ha nem is azonos módon - érvénye- 
sül a párt- és állami szervek, valamint a választott testületek és szakapparátusok kapcso- 
latrendszerében. Egyes álláspontok szerint ugyan nem indokolt a testületek vagy a párt 
ilyen szembeállítása az előkészítő, többnyire állami szakapparátussal. Az érvelés szerint 
sem a pártnak, sem a politikai testületeknek nem feladatuk, hogy szakmai vitafórumok- 
ká váljanak - ehelyett többfajta, szakmailag egyaránt helyes alternatíva közül kell 
kiválasztaniuk a politikailag legmegfelelőbbet. E tétel elméleti igazsága ellenére a tényle- 
ges döntési gyakorlat mégis azt mutatja, hogy a kérdések az apparátusi egyeztetések 
szintjén lényegében eldölnek. Ennek elsősorban nem a pártszervek vagy a választott 
testületek tagjainak vélt alacsonyabb felkészülési szintje az oka; a döntési kompetencia 

nem egyszerűen az általános szakismeretek meglétén vagy hiányán múlik. Sokkal inkább 
meghatározó szerepe van az ún. , szolgálati tudásnak", a hivatali-apparátusi pozicióból 
adódó konkrét tények, adatok ismeretének, melyek átfogják a döntési alternativa egész 
hátterét, az előkészítés nem csupán szakmai, hanem politikai motivumainak ismeretét. 
Ezért különösen megfontolandónak tűnik egy, a politikai vezető testületek tagjait segítő, 
független szakértőkből álló tanácsadói rendszer bevezetése. 

A párt stratégiai jellegű irányitó tevékenységét az is akadalyozza, hogy az egves állami 
irányító szervek, ágazati vezetők, vállalati menedzserek , versengése" — érdekeik pártdön- 
téssel való elfogadtatásáért — rendkivüli módon túlterheli a párt apparátusát, amelynek 
nagy része a napi események nyomása alatt, állandó hajszoltságban el. Nem annyira a 
felkészültség hiánya, sokkal inkább a megfogalmazásra váró előterjesztések nagy Száma 
akadályozza abban, hogy elemezzen, szakmai és ideológiai szempontból egvarant vizs- 
gáljon nagy horderejű kérdéseket, s arra sincs ideje, hogy szintetizálni, értekelni próbálja 
a reform különböző irányzatait, az eltérő tudományos és politikai véleményeket, s 
ezekben maga is önállóan állast foglaljon. 

Természetes, hogy a politikai nyomásgyakorlás - kevésbé tudományoskodó megfogal- 
mazásban -, a lobbyzás, a kijárások rendszere nem iktatható ki a modern politikai 
szférákból, mint azt számos nemzetközi összehasonlítás 15 mutatja. A politikai apparatu- 
sok mindig is függenek valamilyen mértékben az , információkat szállító" szakmai 
szervektől. (Megjegyezzük, hogy például az amerikai politikai rendszerben még elterjed- 
tebb lobbytevékenységnek is ez a legitimáló ideológiája.) A lobbyérdekeknek való kiszol- 
gáltatottság mértéke azonban mindenképpen mérsékelhető, s ezért 15 szükséges a makro- 
szintű döntésmechanizmus egészének újragondolása, annak ellenére, hogy a kivánatos 
változtatási irány nem egyszerüen döntési probléma, a párt-, állami és társadalmi típusú 
szervek közötti munkamegosztási vagy hatásköri viszony kérdése. A döntési rendszer 
Jjavitásánál, az ehhez szükséges szervezeti változtatások megtételénél fontosabbnak tünik 
a reformprogram olyan továbbgondolása, mely megkisérli a gazdasági, társadalmi, 
kulturális élet főbb területeit együttesen átfogni, olyan közérthető stratégiai célokat tűzve 
maga elé, amelyek politikailag orientálnak a párton belül és kívül egyaránt. Ezért a 
gazdasági reformtípusú feladatok, a gazdaságirányítási rendszer szükséges változtatásai 
sem foghatók fel csupán szervezeti-intézményi optimalizációs feladatként. Szaándeékolt 
hatásukat csak akkor fejthetik ki eséllyel, ha részeivé válnak a párt által támogatott és 
összehangolt megújulási törekvéseknek. 

Végső soron tehát kombinációkat, arányokat kell a fúdősts és a politika eszközeivel 
keresnünk egy olyan időszakban, amikor először is fel kell ismernünk a világgazdaság 
és a világpolitika azon új jelenségeit, tendenciáit, melyek az elvontan hangoztatott 
hatékonyság jelszavaival elfedik a változások társadalmi összefüggéseit, ideologikus 
tartalmát. Ezt követően fel kell tudnunk tárni a nemzetközi együttműködésben és itthon 
meglévő tartalékokat, melyek a gazdasági és politikai megújulás feladatait képesek 
összhangba hozni szocialista társadalmi céljainkkal. 

E folyamatban meghatározó szerepe lehet a Szovjetunió által meghirdetett békeoffen- 
zivának, valamint a gazdaság és a társadalom átfogó megújulását célul tűző reformprog- 
ramnak. E program, mely várhatóan katalizátorként hat a szocialista országok hasonló 
erőfeszítéseire, sikere esetén új lendületet adhat a balokdali egységpolitikának, a szociálde- 
mokrata és más haladó erők összefogásának a fejlett töókésországokban is. Számukra is 
segítséget jelenthet a marxista elmélet olyan továbbfejlesztése, mely a szocializmus 
maradandó értékeit képes összhangba hozni a világgazdaság fejlődése által diktált 
követelményekkel. 


Forgács Imre 

A kormányzati tevékenység továbbfejlesztéséről 


Az utóbbi időben a napisajtóban és a tudományos folyóiratokban, az állami és politikai 
testületek ülésein, valamint más közéleti fórumokon egyre többször esik szó politikai 
mechanizmusunk megújításáról, korszerűsítéséről, illetőleg e tárgykör olyan fontos rész- 
kérdéseiről, mint például a szakszervezetek helye és szerepe a megváltozott körülmények 
között vagy az egyesületi mozgalom fejlődésének irányai. E tanulmány egy kíván lenni 
azoknak az írásoknak a sorában, amelyek a felelős együttgondolkodás jegyében, a 
jobbítás szándékával fogalmaznak meg néhány tézisszerű összefüggést — ezúttal a kor- 
mányzati tevékenységgel kapcsolatban. ! " 


Politikai mechanizmusunk alrendszerekre tagolódó, összefüggő egészet alkot. E megál- 
lapítás mindkét része hangsúlyos. Az egyes alrendszereknek - pl. a tanácsi szervezetek-. 
nek és működésüknek - megvan a relatív önállóságuk, a különböző alrendszerek viszont 
számos szálon kapcsolódnak egymáshoz, s közöttük bonyolult kölcsönhatások állnak 
fenn. Ebből eredően bármely alrendszeren belül végrehajtott lényeges változtatás szük- 
ségképpen kihat más alrendszerekre is, s azok keretei között is adekvát változásokat 
indukál. Ha ez bármely okból mégsem következik be, megbomlik az egész rendszer belső 
egyensúlya. Az alapgondolatból eredő másik következtetés: egyetlen alrendszert sem 
lehet izoláltan, rendszerösszefüggéseiből kiszakítva vizsgálni, hanem az elemzést ki kell 
terjeszteni a kapcsolódási pontokra is. 

. Alapvetően tévesnek tartom azt a vélekedést, amely arra hivatkozva, hogy napjaink 
kulcskérdése a gazdaság, a politikai intézményrendszer átfogó felülvizsgálatát és megújí- 
tását nem tartja szükségesnek, illetőleg elegendőnek látja a gazdaságirányítási rendszer 
reformjával szorosan összefüggő változtatásokat végrehajtani. 

Hasonlóképp nem értek egyet azzal a felfogással, amely a gazdaságirányítási reformra 
és csakis arra próbálja visszavezetni a politikai mechanizmus korszerűsítésének igényét. 
" Nyilvánvaló, hogy a gazdasági reform szükségképpen kihat a pártirányítás eszközeire 
és módszereire, a kormányzati munkára, a tanácsok tevékenységére stb. Ám súlyos hiba 
lenne figyelmen kívül hagyni olyan jelentős változásokat, mint például a választási 
rendszer demokratizálása, a népképviseleti testületek ebből eredő növekvő aktivitása, a 
közvetlen demokrácia spontán és intézményesített fórumainak gazdagodása, a különbö- 
ző érdekképviseleti szervek szerepének fokozódása, az egyesületek szélesebb körű részvé- 
tele a közéletben. A szocialista demokrácia továbbfejlesztése (spontán továbbfejlődése) 


1 Az elmúlt évek során a Minisztertanács döntése alapján és hatékony támogatásával — a felszabadulás óta 
első izben - tudományos kutatások folytak a kormányszervek munkájáról. Ennek eredményeit Belső használatra 
minősítéssel két tanulmánykötet foglalta össze Tanulmányok a kormányzati tevékenység továbbfejlesztéséről cím 
alatt. (Kiadta A közigazgatás fejlesztésének komplex tudományos vizsgálata országos kutatási főirány programiro- 
dája. Budapest, 1983. Szerkesztette e cikk szerzője.) 

tehát legalább olyan mértékben önálló kérdés, mint a gazdaságirányítási reform; ráadásul 
a kettő elválaszthatatlan is egymástól, hiszen maga a reform 15 számos, demokratikus 
elemet foglal magában. 

A politikai mechanizmus átfogó felülvizsgálata csak akkor lehet eredményes, ha a 
szocialista társadalmi rendszer iránti elkötelezettség jegyében végezzük az elemzést, de 
ez nem dogmák tiszteletét jelenti. Minden elméleti tételt szembesítenünk kell napjaink 
társadalmi valóságával és fejlődési tendenciáival, s csak akkor tarthatjuk továbbra is 
irányadónak, ha kiállta e szembesítés próbáját. (Csupán emlékeztetnék arra, hogy az 
elmúlt évtizedekben jó néhány - korábban megdönthetetlennek vélt — tételt értelmeztünk 
újra, az állami tulajdon abszolút felsőbbrendűségét valló felfogástól az önkormányzati- 
ságot , burzsoá" kategóriának tekintő álláspontig; a közigazgatási bíráskodás gondola- 
tának merev elutasításától addig a nézetig, amely a tanácsokat a dolgozók legátfogóbb 
tömegszervezetévé nyilvánította.) A gazdaságirányítási reform mai teoretikusai aligha 
juthattak volna nyilvánossághoz az ötvenes évek elején. Ezzel szemben az államelmélet- 
ben számos olyan tételt ma is oktatnak az egyetemeken, amelynek meghaladottsága 
aligha kétséges, ám senki nem meri kimondani: , a király meztelen!". 

A korszerűsítés és a megújítás megkövetel bizonyos változásokat. Ezek azonban nem 
kizárólag és nem szükségképpen szervezeti változtatások lehetnek: esetenként , mindösz- 
sze" a tényleges politikai gyakorlat korrekciójára, a korábban hozott helyes politikai 
döntések érvényre juttatására van szükség. 

A cím alapján úgy tűnhet, hogy a Minisztertanács munkájáról kívánok írni. Valójában 
azonban nem teljesen így áll a helyzet. Az államtudományi kategorizálás ugyanis a 
skormányzati testületek" kifejezést gyűjtőfogalomnak tekinti, amelybe az Országgyűlés, 
az Elnöki Tanács és a Minisztertanács egyaránt beletartozik. E három kormányzati 
testület tevékenysége olyan sok szálon kapcsolódik össze, hogy lehetetlen bármelyikük- 
ről is a másik két szerv említése nélkül érdemi gondolatokat kifejteni. Így tehát, bár 
alapvetően valóban a Minisztertanáccsal kívánok foglalkozni, ezt csak úgy tehetem, ha 
néhány tézisszerű gondolatot a másik két testületről is megfogalmazok, különös tekintet- 
tel a három szerv közötti munkamegosztásra, nem kerülve meg egy sokak által kényes- 
nek ítélt problémát, a kormányzati szervek pártirányításának kérdését sem. 

E témát valójában a legcsekélyebb mértékben sem kell kényesnek tartanunk, semmi 
nem indokolja ez ügyben a túlzott szemérmességet, amikor köztudott, hogy a világ 
valamennyi modern államában az uralmon lévő pártnak vagy pártkoalíciónak meghatá- 
rozó szava van a kormányzati kérdésekben, anélkül persze, hogy ezáltal a kormányzás 
a párt belügyévé válna. Ki vitatná el például egy hatalmon lévő párttól a tulajdonképpeni 
- persze különböző csatornák útján legitimálódó — döntési jogot a miniszterelnök 
személyét vagy a kormányzati munka alapvető irányait illetően? 

Nos, a Magyar Szocialista Munkáspárt hatalmon lévő párt, és történelmi viszonyaink 
úgy alakultak, hogy hazánkban egypártrendszer van. Alkotmányunk 3. §-a kimondja: 
A munkásosztály marxista-leninista pártja a társadalom vezető ereje." Ha tehát indo- 
kolt volt e rendelkezést felvenni az alkotmányba, aligha kell szégyellnünk azt a tényleges 
politikai gyakorlatot, hogy a legfontosabb kormányzati döntések mögött kisebb vagy 
nagyobb mértékben pártdöntések húzódnak meg. Ez valójában nem egyéb, mint a párt 
vezető szerepének a kormányzati munkában való érvényre jutása. Amit tehát e témáról 
indokolt felvetni, az az alapkérdéshez képest részletkérdés, bát - úgy vélem - nem 
lényegtelen. 

A pártirányítás — eszközeit és módszereit tekintve — nem változatlan és nem is változ- 
tathatatlan. Miként az állami gazdaságirányítás nagy utat tett meg a merev tervutasítá- 
sos rendszertől az alapvetően jogszabályok és gazdasági szabályozók segítségével megva- 
lósuló gazdaságirányításig, úgy a pártirányítás is másként érvényesül ma (és szükségkép- 
ás másként is kell érvényesülnie), mint az ötvenes években vagy akár csak öt-tíz évvel 
ezelőtt. 

Naiv az a feltételezés, hogy a gazdaságirányítási rendszer reformja a párt , kivonulá- 
sát" jelenti a gazdaság területéről. A párt nagyon is jelen van a magyar népgazdaságban, 
csak épp más módon, mint korábban. Komolytalan lenne az a kivánalom is, amely 
akként próbálná meg növelni az állami kormányzati szervek mozgásterét, hogy a párt 
vonuljon vissza a kormányzásból. 

Egészen más dolog, hogy a párt nem veszi és nem is veheti át az állami szervek döntési 
jogkörét és felelősségét. Ha ugyanis ezt tenné, akkor valójában szükségtelenül megket- 
tőzné a döntéshozó szervek számát, s a kormányzati szerveket arra kárhoztatná, hogy 
mechanikus módon állami köntösben jelenítsék meg a párttestületek döntéseit. Nincs mit 
tagadni, a szovjet államfejlődésben is volt s a mi államfejlődésünkben sem teljesen 
ismeretlen egy olyan időszak, amikor egyes kormányzati szervek elsődlegesen az említett 
funkciót töltötték be. Ha azonban nem üres jelszónak tekintjük a szocialista demokrá- 
ciát, ha valóban elmélyülten tanulmányozzuk a szocialista társadalom fejlődési tenden- 
ciáit, el kell jutnunk arra a következtetésre: az említett gyakorlat nem csupán a múlté, 
s ezért elérkezett az ideje, hogy végérvényesen felszámoljuk e gyakorlatot az azt tükröző 
tudati maradványokkal és beidegződésekkel együtt. 

Milyen következtetések adódnak a kifejtettekből? . 

Talán mindenekelőtt az, hogy nem csupán az állami irányítás különböző válfajainak 
hatékonyabbá tétele érdemel és kiván tudományos megalapozást, hanem legalább ennyi 
figyelmet kell fordítani a pártirányítás eszköztárának megújítására, a politikai mechaniz- 
mus különböző alrendszereivel való összhangba hozására is." Meg kell tanulnunk alkotó 
módon együtt élni a képviseleti és a közvetlen demokrácia formálódó vagy átalakuló 
intézményeivel, akár annak árán is, hogy tudomásul vesszük: egy népképviseleti testüle- 
tet — legyen bár szó az Országgyűlésről vagy egy községi tanácsról - nem lehet egyes 
személyek útján , pártirányítani", mint ahogyan nem lehet egyedül és kizárólag a kommu- 
nista frakcióra és a pártfegyelemre alapozva irányitani sem. Ha létezik szocialista parla- 
mentarizmus — meggyőződésem, hogy létezik -, meg kell tanulnunk ennek játékszabálya- 
it, és nem áltathatjuk magunkat azzal, hogy már ismerjük, s maradéktalanul alkalmaz- 
zuk őket. Talán nem tévedek nagyot, ha úgy vélem: a népképviseleti testületek pártirányí- 
tásának eszköztárában az első helyre a testület előtti nyilt és őszinte politizálást kell tenni, 
aminek egyébként régi hagyományai vannak a mi pártunkban. Mint utaltam rá: a 
kormányzás nem a párt belügye, nem szabad tehát sem a módszerek, sem az eszközök 
szintjén úgy kezelni, mintha az lenne. i 

Az Országgyűlésnek hosszú időn keresztül két alapvető feladata volt: egyfelől ország- 
világ előtt demonstrálni a hazánkban kialakult népi-nemzeti egységet, másfelől legitimál- 
ni bizonyos politikai döntéseket. Ennek megfelelően az Országgyűlés nem vált és nem 
is válhatott az egymástól eltérő nézetek nyilvános ütközésének fórumává, ülései inkább 
egy ünnepélyes gyülekezetre emlékeztettek, amelynek szertartásrendje a legapróbb rész- 
letekig szabályozva van, s az ettől való legkisebb eltérés is véteknek számit. Magától 
értetődött tehát, hogy az Országgyűlés döntéseit egyhangúlag hozta, egyetlen felszólaló e 
sem beszélt kötetlenül, hanem - szerepének megfelelően - felolvasta a forgatókönyv 
szerinti , jól fésült" (s lehetőség szerint előre gondosan egyeztetett) szövegét. 

Azután - szerencsére - alapvető változás történt a politikai vezetés irányvonalában, 
s ez lényeges fáziskéséssel ugyan, de kezdett mutatkozni az Országgyűlés munkájában 
is. Rájöttünk: a szociflista építés alapkérdéseiben meglévő népi-nemzeti egység mögött 
- ha úgy tetszik: annak árnyékában -— számos, egymással gyakran konfliktusba kerülő 
réteg- és csoportérdek húzódik meg, s ha ezek létezéséről nem veszünk tudomást, 
önmagunkat áltatjuk. Ez a kényszerű felismerés azonban nem szabadított meg bennün- 
ket egy csapásra a korábbi beidegződésektől: az egymással konfrontálódó érdekek 
megfogalmazása, ütköztetése és összhangba hozatala -— nemegyszer meglehetősen fele- 


2 Az Agitációs és Propaganda Bizottság kezdeményezésére, a Politikai Bizottság határozata alapján folynak 
erre irányuló kutatások az MSZMP Központi Bizottsága Társadalomtudomanyi Intézetében. 

más és csökevényes módon - sokkal inkább a kormányzati döntéselőkészítés háttérme- 
chanizmusában, mintsem nyilvános fórumok előtt történt. Ily módon az Országgyűlés 
elé továbbra is gondosan egyeztetett szövegek kerültek, ám legalább ezek vitájában 
fel-felbukkant olykor egy-egy kritikus hang, s megjelentek az első ellenszavazatok is.? 

Fontos változást hozott a választójogi rendszer demokratizálása, amelynek nyomán 
olyan képviselők kerültek az Országgyűlés padsoraiba, akik nem csupán deklaráltan 
elkötelezett hívei a szocialista társadalmi rendszernek, hanem ezt — mivel döntő többsé- 
gükben valós választási versengésből győztesen kikerülve nyerték el megbizatásukat -— 
a testület munkájában is bizonyítani szeretnék . Bizonyítani, mégpedig nem csupán olykép- 
pen, hogy időnként igenlő szavazásra emelik fel kezüket, hanem akként is, hogy birálnak, 
önálló véleményt mondanak, kezdeményeznek, javaslatokat tesznek. Ma már azt mond- 
hatjuk, öröm hallgatrfi az országgyűlési bizottságok üléseit, amelyeket pezsgő vitaszel- 
lem, a jobbítás szandékával megfogalmazott, felelősségtudattól áthatott javaslatok tu- 
catjai jellemeznek. 

Az apparátusok - s most nem elsősorban az Országgyűlés hivatali szervezetére gondo- 
lok - megdöbbenve észlelték, hogy , ez az Országgyűlés már nem az az Országgyűlés". 
Azaz: többé nem a fejbólintó Jánosok testülete, nem a forgatókönyvben irt végszóra váró 
felolvasóké, hanem egyre inkább - József Attila szavaival -— , a hozzáértő, dolgozó nép 
okos gyülekezete". 

Nem állítom - s a tények ismeretében nem is állíthaisom -, hogy ez a felismerés 
osztatlan lelkesedést keltett. Apparátusi és talán miniszteri nézőpontból is sokkal jobb 
volt a hajdani, jól nevelt, engedelmes és kiszámíthatóan cselekvő parlament. Ugy tünik, 
nehéz beletörődni abba, hogy , új szelek nyögetik az ös magyar fákat", még ha ezek az 
új szelek a szocialista demokrácia szelei is. Amikor pedig az elmúlt év nyarán megtörtént 
az az eladdig meglehetően szokatlan eset, hogy az Országgyűlés az illetékekről szóló 
törvényjavaslat tárgyalása során két — alapvető jelentőségűnek a legjobb akarattal sem 
nevezhető - részletkérdésben egy országgyűlési képviselő módosító javaslatát fogadta el, 
egyszerre megszólaltak az ellendrukkerek, mondván: ,az Országgyűlés leszavazta a 
kommunista kormányt". Talán közelebb járt volna az igazsághoz azt mondani: ,,a 
kommunista Országgyűlés leszavazta a kommunista kormányt"; ám ebben annyira nincs 
semmi szenzáció, hogy a jelzők nyugodtan el is hagyhatók. A később kifejtendő okokból 
mégis az a megfogalmazás járt volna a legközelebb az igazsághoz, hogy két részletkérdés- 
ben az Országgyűlésnek más volt a véleménye, mint a jogszabályszerkesztést végző 
minisztériumi apparátusnak. 

Látnunk kell, hogy egyetlen szocialista társadalmi berendezkedésű, sőt tőkés ország 
sincs, ahol ténylegesen a parlament lenne az első számú hatalmi centrum. A parlamenti 
kormányzás , veszélye" a legcsekélyebb mértékben sem fenyegeti a Magyar Népköztársa- 
ságot. Egyelőre ugyanis meglehetősen távol vagyunk a parlamenti kormányzástól, de 
talán ahhoz sem járunk túlságosan közel, amit a szocialista parlamentarizmus optimális 
. modelljének lehetne tekinteni. 

Hosszú oldalakat tölthetnénk meg azokkal a legmagasabb szintű politikai állásfoglalá- 
sokkal, amelyek az Országgyűlés szerepének növelését szorgalmazzák. A valóság eltorzi- 
tása lenne azt állítani, hogy ez ügyben semmi előrelépés nem történt. Azt azonban nehéz 
volna vitatni, hogy ami történt, az gyakran ellentmondásos - olykor visszalépésektől sem 
mentes -, s jóval kevesebb nem csupán a lehetségesnél, de az elodázhatatlanul szükséges- 
nél 15. j I 

Mindaddig. amig az Országgyűlés működését a tényleges politikai gyakorlat nem 
engedi kilépni az évi négy, egy-két napos ülésszak régen kinőtt keretei közül, addig 


3 Amikor - jónéhány évvel ezelőtt - egy interpellációra adott válasz kapcsán először volt jelentősebb számú 
ellenszavazat, az ülés majdnem botrányba fulladt: kiderült ugyanis, hogy a Magyar Országgyűlés nincs felkészülve 
a szavazatszámlálásra, s az éppen elnöklő személy hamarjában azt sem tudta. ez kinek a feladata és hogyan kell 
elvégezni. 

komolyabb előrehaladásra aligha számíthatunk. Addig ugyanis csak növekszik az a 
belső feszültség, amely egyfelől a bizottságok növekvő aktivitása és cselekvőkészsége, 
másfelől a plenáris ülés erősen korlátozott megnyilatkozási és döntésformálási lehetősé- 
gei között jelenleg feszül, s amelyhez a közismert adalékokkal szolgál a családjogi 
törvény módosításának nem túl épületes, de a tömegtájékoztatás révén általánosan 
ismertté vált eseménykrónikája. 

A magyar államtudomány letette a maga javaslatait az illetékesek asztalára az Ország- 
gyűlés szerepével kapcsolatos -— ma is hatályos és időszerű — politikai állásfoglalások 
megvalósítási módjait illetően. Ezek megismétlésére itt nincs lehetőség. Megállapítható 
azonban, hogy az 1986-ban végrehajtott ügyrendmódosítás nem csupán e javaslatoktól 
esik messze, de általánosságban véve is nehéz lenne beilleszteni a szocialista államszerve- 
zet továbbfejlesztésének kívánatos tendenciáiba. 

A Népköztársaság Elnöki Tanácsának jogköre, a három kormányzati testület közötti 
munkamegosztásban betöltött szerepe 1949 — az alkotmány elfogadása - óta alapvetően 
nem változott. Viszonylag kis létszámú testület, amelyet úgyszólván korlátlanul fel lehet 
használni az Országgyűlés helyettesítésére, mivel az alkotmánymódosítás kivételével 
mindent megtehet, amit az alkotmány egyébként az országgyűlés hatáskörébe utal." Az 
Elnöki Tanács rugalmasságában rejlő lehetőségeket — ide értve az ülések nyilvánosságá- 
nak hiányát is — a mindenkori politikai vezetés alaposan kihasználta, sőt olykor meg is 
toldotta. Az ötvenes években gyakorta megesett, hogy még a testület összehívásával sem 
bajlódtak: a tagok körtelefon útján fogadták el a törvényerejű rendeleteket." Jóval 
később is előfordult, hogy például röviddel az Országgyűlés esedékes ülésszaka előtt az 
Elnöki Tanács rendelt el minisztériumi átszervezéseket. 

Az Elnöki Tanácsnak ez a rendkívül széles körű helyettesítő jogköre ma már nem 
csupán egyedülálló a szocialista országok alkotmányos szabályozásában, hanem - bíz- 
vást mondhatjuk - anakronisztikus is, amelynek legfeljebb , háború vagy az állam 
biztonságát súlyosan fenyegető veszély esetén", nem pedig folyamatos jelleggel, immáron 
három évtizede konszolidált viszonyok között lehetne létjogosultsága. 

Az alkotmány számos tárgykörrel - pl. az állampolgárok alapvető jogaival és köteles- 
ségeivel, a tanácsokra, a bíróságokra, az ügyészségre vonatkozó részletes szabályokkal 
— kapcsolatban utal arra, hogy azokat törvény állapítja meg. Látszólag tehát létezik a 
kizárólagos törvényhozási tágyaknak egy, az Országgyűlés számára fenntartott köre. Ez 
azonban valójában csak látszat, hiszen a jogalkotási gyakorlat ilyen vonatkozásban 
egyenlőségjelet tesz a törvények és a törvényerejű rendeletek közé, s ez — az alkotmány 
jelenlegi szabályozását alapul véve — alkotmányossági szempontból nem is kifogásolható. 
Egyébként maga az igazságügyminiszter állapította meg az Országgyűlés előtt: sokszor 
véletlenszerű — esetleg szubjektív — tényezők határozták meg azt, hogy a társadalmi 
viszonyokkal kapcsolatos legfontosabb kérdések szabályozása törvényben vagy törvény- 
erejű rendeletben történt." 

Az államtudomány művelőinek véleménye már régóta egységes abban a kérdésben, 
hogy az alkotmányban meg kell határozni azokat a tárgyköröket, amelyek szabályozása 
kizárólag törvénnyel történhet, ahol tehát az Elnöki Tanács helyettesítő jogköre — mind 
az eredeti szabályozást, mind annak későbbi módosítását tekintve -— eleve kizárt. Erről 


4 Képviseleti rendszerünk továbbfejlesztésének időszerű kérdései - Problematika és javaslatok. (Belső haszná- 
latra.) A közigazgatás fejlesztésének komplex tudománvos vizsgálata országos kutatási főirány programirodája. 
Budapest, 1983. 

5 Sajnos előfordult, hogy az Elnöki Tanács túllépte ezt az alkotmányjogi korlátot is. Legutóbb pl. az 1986. 
évi 11. számú törvényerejű rendelet 43. § (3) bekezdésének b) pontjában adott olyan felhatalmazást a Miniszterta- 
nácsnak, amelyet alkotmánymódosítás nélkül nem adhatott volna. 

6 Váradi Vilmos: A Magyar Népköztársaság Elnöki Tanácsának működése 1949 és 1960 között. Budapest, 
1980. (Kézirat) 

7 Az igazságügyminiszter beszámolója a jogalkotás helyzetéről és feladatiról az Országgyűlés 1982. márciusi 
ülésszakán. 

a platformról kiindulva azonban, a tudományos álláspontok napjainkig eljutottak ama 
kívánalomig, hogy az Elnöki Tanács normái ne legyenek egyenértékűek a törvénnyel, 
azaz a jogforrások hierarchiájában a törvények alatt helyezkedjenek el.? (Ez kizárná a 
törvénynek törvényerejű rendelettel való módosítását vagy hatályon kívül helyezését.) 
Egyúttal az ismertetett álláspont nem számolná fel az Elnöki Tanács jogalkotó hatáskö- 
rét, csupán a rendeletalkotást — a törvénynél alacsonyabb szinten - az Országgyűlést 
helyettesítő jogkörből kiemelve a testület saját jogkörébe emelné. 

Az imént exponált kérdés alapvető jelentőségű a jogalkotásról szóló törvény kidolgo- 
zása szempontjából", s döntően befolyásolja a három kormányzati testület egymáshoz 
való viszonyát. 

A kormányzati testületek közül alkotmányjogi szempontból a Minisztertanács a 
legalacsonyabb rangú, hiszen alá van rendelve mind az Országgyűlésnek, mind az Elnöki 
Tanácsnak. Nem kétséges azonban, hogy a három testület közül ténylegesen a Miniszter- 
tanács testesíti meg a legnagyobb formális és informális hatalmat. E hatalma abból ered, 
hogy: : 

e a három szerv közül a leggyakrabban ülésezik, s széles döntési jogkörrel felruházott 
bizottságait is figyelembe véve, képes operatív irányítása és ellenőrzése alatt tartani mind 
a közigazgatást, mind a gazdasági életet; 

e mivel a törvényjavaslatok túlnyomó többségét, a törvényerejű rendeletek tervezetét 
pedig gyakorlatilag mindig a kormány terjeszti a másik két kormányzati testület elé, s 
azok általában nem túj sokat változtatnak az eléjük terjesztett javaslaton, informális 
módon a Minisztertanács uralja a döntéselőkészítést a legmagasabb szintű állami aktu- 
sok tekintetében; 

e viszonylag széles, saját szabályozási jogköre van, !? méghozzá nem csupán a törvé- 
nyek és a törvényerejű rendeletek végrehajtása terén, hanem magasabb szintű jogszabály- 
lyal nem rendezett társadalmi viszonyok elsődleges szabályozása tekintetében is. 

Az már természetesen egészen más kérdés, hogy a Minisztertanácsnak mint testületnek 
a tényleges döntéslíbzatali hatalma lényegesen szűkebb körű a kormányt formálisan 
megillető hatalomnál. A különbség abból adódik, hogy esetenként — nem is túlságosan 
ritkán - a Minisztertanács inkább csak legitimáló szerepet tölt be más szervek akaratá- 
nak érvényre juttatásában. Erről az Országgyűlés és az Elnöki Tanács vonatkozásában 
már szóltam, de úgy vélem, hogy a Minisztertanács esetében némiképp bonyolultabb a 
kép: a Minisztertanács tényleges hatalmának ugyanis , fölfelé" és , lefelé" egyaránt 
megvannak a maga korlátai. 

Indokolt megvizsgálni mindenekelőtt a Minisztertanács és a párt központi szervei 
közötti viszonyt. A Központi Bizottság 1986. november 19-i ülésén hangzott el a követ- 
kező: , A javaslat az, hogy most és a jövőben a Központi Bizottság a részletekbe menő 
döntés helyett gazdaságpolitikai irányvonalat, koncepciót hagyjon jóvá. E megoldás 
előnye, hogy a célok konkretizálásában növekszik a kormány mozgástere, és egyúttal a 
terv egészéért — ezen belül a politikai követelményekkel összhangban álló ár-, bér- és 
szociálpolitikáért — viselt felelőssége is."!! Ugy gondolom, ezzel mint célkitűzéssel a 

8 Szamel Lajos: A jogforrási rendszer alkotmányos szabályozása. Magyar Tudományos Akadémia Államtu- 
dományi Kutatások Programirodája. Budapest, 1985. 58. old. Rácz Attila: A törvényesség, a jogszabályalkotás 
szintjei és a közigazgatás. Magyar Tudományos Akadémia Államtudományi Kutatások Programirodája. Buda- 
pest, 1986. 23. old. 

9 A középtávú jogalkotási tervnek megfelelően az Igazságügyi Minisztérium kidolgozta az említett törvény 
elveit, s az erről szóló tájékoztatót megvitatta az Alkotmányjogi Tanács, illetőleg az Államigazgatási Kollégium. 

10 Az arányok érzékeltetése végett: 1986-ban az Országgyűlés 5 törvényt, az Elnöki Tanács 32 törvényerejű 
rendeletet és 20 normatív határozatot, a kormány pedig 64 minisztertanácsi rendeletet alkotott. Emellett nem 
hagyható figyelmen kívül az összesen 578 minisztertanácsi határozat sem, amelyek jelentős része normatív jellegű. 
Az utóbbiak számát valójában tovább növeli a kormánybizottságok által hozott és a Minisztertanács álta) 
megerősített több száz határozat. 

ö 11 Havasi Ferenc előadói beszéde a Központi Bizottság 1986. november 19-20-i ülésén. Kiemelés tőlem. K. 

legmesszebbmenőkig egyet lehet és kell érteni. Ám az idézett szövegrész - a valóságnak 
megfelelően — valójában azt ií5 tartalmazza, hogy most e tekintetben munkastílusváltás 
történik. Azaz, a korábbi években gyakorta megesett, hogy a részletekbe menő döntések 
nyomán egyes kérdésekben a kormány mozgástere úgyszólván a nullával volt egyenlő. 

Nyomatékosan szeretném hangsúlyozni: ez nem volt általános jelenség, de gyakran 
alapvető, a lakosságot széles körben érintő döntéseknél volt tapasztalható. Más ügyek- 
ben a magas szintű politikai állásfoglalás megmaradt abban a körben, amelyet , elvi-poli- 
tikai irányítás" néven szoktunk emlegetni, azaz lényegében csak alapelvi szinten döntött 
el a párt bizonyos kérdéseket. Am - és ez igen fontos - egyáltalán nem mindegy, hogy 
ez a véleménynyilvánítás a döntéselőkészítés melyik szakaszában történik. 

Korábban már kifejtettem: egy hatalmon lévő párt elvitathatatlan joga, hogy állást 
foglaljon a kormányzati munka lényeges kérdéseiben, sőt, ha szükséges maga kezdemé- 
nyezzen kormányzati intézkedést. Amig azonban a kormányzati döntéselőkészítésnek 
megvannak a Jól kicövekelt (jogszabályban rögzített) kényszerpályái, addig a politikai 
döntéselőkészítés csatornáiról ugyanez nehezen mondható el. Emiatt nem megy ritkaság- 
számba, hogy valamely minisztérium vagy érdekcsoport magas szintű politikai állásfog- 
lalást kezdeményez, s az állami döntéselőkészítés valójában egy már elfogadott politikai 
határozattal indul. Ilyenkor az állami döntéselőkészítés menetében - netán a jogszabály- 
tervezet szakmai vagy társadalmi vitája során — hiába merülnek fel reális és megalapozott 
aggályok vagy éppen ellenérvek a határozat egyik vagy másik pontjával kapcsolatban, 
többnyire senki nem akad, aki vállalná annak ódiumát, hogy az ügyet - immár többolda- 
lú és a korabbinál reálisabb megvilágításban - újból az illetékes politikai testület elé 
terjessze. (A Minisztertanács , becsületére" legyen mondva: az elmúlt években ezt né- 
hányszor megtette, s nem is eredménytelenül.) 

Ezért a párt központi szerveinek presztízsét mindenképpen növelné, s ami fontosabb, 
a politikai döntések megalapozottságát is erősítené egy olyan gyakorlat kialakítása, hogy 
a kormány hatáskörébe tartozó kérdésekben politikai állásfoglalásra általában ne előze- 
tesen, hanem az állami döntéselőkészítés viszonylag előrehaladotf szakaszában, azaz 
olyan időpontban kerüljön sor, amikor az érvek és az ellenérvek már felszinre kerültek; 
s többé-kevésbe világosan kirajzolódtak a politikai állásfoglalást igénylő kérdések, illető- 
leg döntési alternatívák. A politikai vezetést ugyanis nem csupán a tények egyoldalú 
talalásával lehet manipulálni, hanem azáltal is, ha elhallgatják előle a politikai döntést 
kívánó problémákat. (Hazánkban például nem csupán azért kivételes lehetőség az állam- 
igazgatási határozatok bírósági felülvizsgálata, mert a politikai vezetés elutasította az 
ennek általánossá tételére irányuló javaslatot — ami a társadalmi viták központi kérdése 
volt -, hanem mert ez a politikai döntést hozó fórum szintjéig el sem jutott.) Azon is 
érdemes lenne gondolkozni, hogy ilyen esetekben ne a kormány terjessze-e döntés végett 
az ügyet a megfelelő politikai testület elé vagy legalábbis kapjon intézményes lehetőséget 
álláspontjának előzetes kifejtésére. 

Bár - ha egy-két mondat erejéig 15 -— a párt kongresszusi határozatában mindig esik 
szó a kormány munkájáról, e tekintetben alapvető politikai dokumentumnak mindmáig 
a Központi Bizottság 1971. november 3-i ülésén elfogadott, az államigazgatás fejlesztésé- 
re és az állami munka pártirányítására vonatkozó irányelvek tekinthetők. Noha az 
irányelvek jó néhány célkitűzése ma épp oly időszerű, mint másfél évtizeddel ezelőtt volt 
— , mindössze" érvényre kellene juttatni őket -, azóta olyan sok változás történt, hogy 
indokolt lenne e problémakör újbóli áttekintése, ami feltehetőleg bizonyos pontokon 
tartalmi változásokat is hozna." A teljesség igénye nélkül idézek néhány gondolatot, 
amelyek kapcsán szükségesnek látszik a kisebb-nagyobb korrekció. 

A párt központi szervei és a kormányszervek munkájában meglévő párthuzamossá- 
got tovább kell csökkenteni. Jobban el kell határolni a párt, illetőleg az állami szervek 

" Amint azt a Társadalmi Szemle új rovatát indító szerkesztőségi kommentár jelezte, a pártirányítás és a 
politikai rendszer kérdéseit a Központi Bizottság a közeljövőben napirendjére tűzi. 

által tárgyalt kérdéseket. világosan meg kell határozni a tárgyalt témák megközelítésének 
módját. a döntések jelleget." 

Ami a tematikai elhatárolást illeti, ez csak korlátozott mértékben látszik megvalósít- 
hatónak. Napjaink felgyorsult eseményei — akár a nemzetközi gazdasági kapcsolatokra, 
akár a hazai gazdaság feszítő gondjaira gondolunk - szükségessé teszik, hogy a kormány- 
zati szervek viszonylag gyorsan reagáljanak a legfontosabb, döntésre váró problémákra. 
Am ezek általában, jellegüknél fogva, politikai szemponból sem elhanyagolhatóak, ezért 
aligha lehet elvitatni a párt központi szerveinek azt az igényét, hogy ugyanazok a 
kérdések ugyanabban az időszakban a párt napirendjén is szerepeljenek. 

Más kérdés a témák megközelítésének módja, a döntések jellege. E tekintetben a már 
idézett központi bizottsági ülésen vázolt munkamegosztást tarthatjuk követendőnek, 
természetesen nem csupán a gazdaságpolitika körében. Ha ugyanis a párt kultúrpoliti- 
kai, szociálpolitikai stb. irányvonalat, koncepciót fogad el, ezáltal nem csupán a nélkülöz- 
hetetlen mozgásteret biztosítja a kormányzat számára, de annyiban a tematikai elhatáro- 
lást ís segiti, hogy mentesíti a központi párttestületeket a politikai szempontból fontos, 
de valójában mégiscsak részkérdések operatív mélységű taglalásától. 

, Növelni kell a kormány konkrét és közvetlen szerepét a külügyi, honvédelmi, az. 
igazságügyi és a kulturális igazgatás irányában." 

A , konkrét és közvetlen szerep" meglehetősen absztrakt és talányos megfogalmazás, 
amelynek mibenlétére némi támpontul szolgál a következő két mondat: , A külügyi 
munka jellege szükségessé teszi. hogy annak elvi. politikai irányítása továbbra is közvet- 
lenül a Központi Bizottságból történjen." , A belügyi és a honvédelmi igazgatás körében 
a pártirányítás és a pártellenőrzés az államélet más területeihez képest közvetlenebbül 
érvényesüljön. " Nem lehet véletlen, hogy kormányzati körökben e három minisztériumot 
az egyszerűség kedvéért gyakran ,, a három, közvetlen pártirányítású tárca" elnevezéssel 
illetik. 

E problémakörrel kapcsolatban feltétlenül levonható következtetések: 

e A Minisztertanács és valamennyi minisztérium tevékenységének el/lvi-politikai irá- 
nyitása a Központi Bizottságból történik. 

e A pártirányítás mélysége -— ha úgy tetszik: operativitása - tárcánként, sőt idősza- 
konként is eltérő, azaz egészében véve differenciált lehet. 

e Konszolidált viszonyok között nehéz lenne elvi vagy akár csak gyakorlati indoko- 
kat is találni arra, hogy az említett tárcákat a Minisztertanács kiiktatásával irányítsák. 
Az a kormány ugyanis, amelynek nincs , konkrét és közvetlen" szerepe a külügyi, a 
honvédelmi, a belügyi, az igazságügyi és a kulturális igazgatás irányításában, a legjobb 
akarattal sem nevezteétő kormánynak. 

Hangsúlyozni szeretném: a Magyar Minisztertanácsnak ténylegesen van ilyen szerepe. 
(Nehéz is volna belátni, hogy akár az Igazságügyi, akár a Művelődési Minisztérium 
irányításában a Minisztertanácsnak miért lenne kisebb jogköre, mint például az Ipari 
Minisztérium esetében.) Ha pedig ez így van, akkor indokolt felülvizsgálni az említett 
dokumentumot, de talán — egyes tárcák tekintetében - a politikai irányítás gyakorlatát 
IS. ; 

Korábban utaltunk rá, hogy a Minisztertanács tényleges hatalmának nem csupán 
, fölfelé" vannak korlátai. Köztudott, hogy a kormány döntéseit a tárcák készítik elő, 
az talán kevésbé, hogy egy előterjesztés gyakorlatilag csak akkor kerül a testület elé, ha 
az abban foglaltakkal a Minisztertanács valamennyi tagja egyetért. Amennyiben lénye- 
ges kérdésben véleménykülönbségek vannak - az ügy , döntésre nem kellőképpen előké- 
szítettnek" minősül, s azt az előterjesztő tárca további egyeztetésre visszakapja. Ezt a 
tárcák titkárságai nagyon jól tudják, ezért eleve nem is kísérleteznek vitás előterjesztések 
benyújtásával. Ám ez a gyakorlat szükségképpen megnöveli a hivatali szinten zajló 
egyeztetés szerepét, s óhatatlanul oda vezet, hogy lényeges kérdésekben gyakran minisz- 
tériumi osztályvezetői szinten születnek - nem mindig szerencsés - kompromisszumok. 

Az ilyen tárcaközi csatározásoknál ugyanis nagyon fontos, hogy ki áll az adott tárca élén, 
mert bár a minisztériumok elvileg egyenrangúak, mindig akad közöttük néhány, amely 
— vezetőjének állami vagy politikai rangjánál, netán személyes presztízsénél fogva — 
, egyenrangúbb" a többinél. Ez pedig akkor is kisugárzik a , tárcaközi diplomáciára", 
ha történetesen az adott vezető személyesen nem is vesz részt az egyeztetésben. 

Az sem ritka jelenség, hogy az egyeztetés során addig-addig , gömbölyödik" az eredeti- 
leg ,sarkosnak" indult előterjesztés, hogy mire végül a testület elé kerül, lapos és 
semmitmondó szöveg lesz belőle, amellyel mindenki egyetért, kivéve az előterjesztőt, aki 
szíve szerint mást tett volna le a kormány asztalára. Ám őt meg köti az előterjesztésre 
megszabott határidő, s különben sem sok értelmét látja a további egyeztetésnek. 

E probéma felvetésével nem kívánjuk kétségbe vonni, hogy szükség van a hivatali 
szintű egyeztetésre, nem lehet minden vitás kérdés eldöntésével az egyébként is eléggé 
elfoglalt Minisztertanácsot terhelni. Ám mindenképpen kívánatos lenne, hogy a hivatali 
egyeztetés szűrőöszerepe némileg módosuljon, azaz lényeges kérdésekben gyakrabban 
tárgyaljanak közvetlenül a tárcák vezetői, ha szükséges, a Minisztertanács illetékes 
elnökhelyettesének vezetése mellett. Továbbá, a legfontosabb vitakérdések -— esetleg 
alternatív döntési javaslatok formájában - jussanak el a kormány elé, oly módon, hogy 
az előterjesztés tárgyilagosan felsorakoztatja az egyes megoldási módok mellett és ellen 
szóló érveket. (Ebben - a pártatlanság erősítése végett — a Minisztertanács Titkársága 
is szerepet kaphatna.) 

Ez azonban csupán egy lehet a Minisztertanács mint testület tényleges döntési kompe- 
tenciáját érvényre juttató eszközök sorában. Nincs ugyanis garancia arra, hogy a Minisz- 
tertanács helyes döntést hoz az egyes tárcák által előkészített, speciális szakismeretet 
vagy bonyolult összefüggések teljes körű feltárását kívánó ügyekben. A tapasztalatok 
szerint a testület jelentős mértékben függ a döntést előkészítő tárcától, amelynek szakem- 
berei — szakmai tudásuk és információik birtokában — minden bizonnyal a legjobbat 
akarják, de ki tudja, hogy valóban mindig az-e a legjobb, amit annak vélnek. Sajnos épp 
az előterjesztések imént ismertetett gyakorlata óv attól, hogy a hivatali egyeztetést olyan 
varázsszernek tekintsük, amely a sokféle nézőpont ütköztetésének szintéziséből kialakít- 
ja az ország számára legelőnyösebb megoldást. A tárcaegyeztetéseknél ugyanis az appa- 
rátus első számú -— néha kizárólagos — szempontja: sérti-e a szóban forgó koncepció a 
mi tárcaérdekeinket. Ha nem, akkor , ne bántsuk": részben, mert úgysem értünk hozzá, 
részben pedig úgy maradunk hűek a , ma nem bántom a te előterjesztésedet, hogy holnap 
te se bántsd az enyémet" íratlan szabályához. 

Legyen szabad ezen a ponton Fock Jenőt idéznem, aki egyebek között a következőket 
mondotta a párt XI. kongresszusán: , Még ha a kormány minden egyes tagja jól végezné 
is a munkáját, a Minisztertanács mint egységes vezető testület nem áll feladata magasla- 
tán... Nyolc év alatt, amióta miniszterelnök vagyok, nem tudtunk jelentős előrehaladást 
elérni abban, hogy mindenkit elsősorban a népgazdasági összérdekekért érzett felelősség 
hasson át."!2 

A helyzet több mint egy évtized távlatából sem változott lényegesen, s ma 1s feltehetjük 
a kérdést, vajon ki a miniszter: a kormányzat képviselője egy adott ágazat élén, egy 
ágazat érdekeinek képviselője a Minisztertanácsban, avagy felelős államférfi, aki az 
ágazati érdekeken felülemelkedve és azok által nem befolyásoltan munkálkodik , a haza 
üdvén"? Erre a kérdésre sokféle választ lehet adni. Aki azonban tüzetesen áttanulmá- 
nyozza a kormány-előterjesztések tervezeteire tett miniszteri észrevételeket és a minisz- 
tertanácsi ülések jegyzőkönyvét, az aligha vitatja, hogy ma sem mindig és maradéktala- 
nul a harmadik minőség dominanciája jellemzi a miniszteri megnyilatkozásokat. Talán 
ez nem is várható el, de akkor még inkább elgondolkodtató, hogy mi várható a miniszté- 
riumi apparátusok munkatársaitól. 


12 A Magyar Szocialista Munkáspárt XI. kongresszuságnak jegyzőkönyve. Kossuth Könyvkiadó, 1975. 
176-177. old. 

A Minisztertanácsnak ma nincs olyan szakapparátusa, amely alkalmas lenne a tárca- 
előterjesztések elfogulatlan — tárcaérdekektől mentes - felülvizsgálatára. Az államigazga- 
tási kollégiumot leszámítva nincsen pártatlan szakértői testülete, s önálló információs 
rendszere sem. Megfontolandó lenne mindhármat kiépíteni, fokozott mértékben támasz- 
kodva arra a szellemi kapacitásra, amelyet a Magyar Tudományos Akadémia és más 
fontos tudományos és szakmai műhelyek megtestesítenek. 

S ha már a Minisztertanácsnak saját szóvivője is van, talán arra is megérett az idő, 
hogy a kormány tevékenységének jogi szabályozása kilépjen a misztikus félhomályból. 
Az alkotmány lakonikus rövidségű és erősen hézagos szabályait leszámítva, ma ugyanis 
egy , Kizárólag hivatali használatra!" minősítésű ügyrend szabályoz a testület tevékeny- 
ségével kapcsolatban egész sor, alkotmányjogi szempontból kiemelkedő fontosságú 
kérdést. E helyzet konzerválása aligha tekinthető kívánatosnak. Miként az sem, hogy 
egyes szabályozási szempontból lényeges kérdésekben az ügyrend sem ad eligazítást, 
csupán egy , emlékeztető" tölti be a jogforrás szerepét. Ahogyan a kormányzás sem 
tekinthető a párt , belügyének", ugyanúgy a Minisztertanács működése, döntéseinek 
előkészítése, a társadalmi szervezetek részvétele a döntéselőkészítésben, a Miniszterta- 
nács és a miniszterek, valamint az országos hatáskörű szervek vezetői közötti viszony 
szintúgy nem kezelhető a Minisztertanács belügyeként. Aligha véletlen, hogy a Szovjet- 
unióban, a Jugoszláv Szocialista Szövetségi Köztársaságban, a Román Szocialista Köztár- 
saságban és a Német Demokratikus Köztársaságban külön törvény rendelkezik erről a 
tárgykörről. Igaz, a szabályozási koncepció felvázolásáig már mi is eljutottunk. !? 


Amint ezekből a vázlatosan felvetett gondolatokból is látható, mindhárom kormányzati 
testület munkájának továbbfejlesztése külön tanulmányok sorát teszi szükségessé. Sze- 
rencsére készültek olyan tanulmányok! $, melyek — javaslataik gondos mérlegelése után 
- hasznosíthatók. E munka valójában már megkezdődött. Az Alkotmányjogi Tanács, 
az Államigazgatási Kollégium létrehozása, a kormánybizottsági rendszer reformja s egy 
sor egyéb - széles körű nyilvánosságot nem kapott - intézkedés jelzi ezt. Kormányzati 
rendszerünk megújúlóban van. Megújúlása szunnyadó és kihasználatlan szellemi ener- 
giákat szabadíthat föl és állíthat egy jó ügy szolgálatába. A Minisztertanács például 
tiszteletre méltó erőfeszítéseket tett és tesz annak érdekében, hogy saját tevékenysége 
struktúrája korszerűbb és hatékonyabb legyen. 

Célom nem lehetett több, mint felvillantani néhányat a megoldásra váró gondok 
közül. S mindez csupán kis — bár kétségtelenül fontos - része a politikai intézményrend- 
szer átfogó korszerűsítésének. Ennek konkrét módozatairól lehet és kell is vitázni, ám 
időszerűsége aligha jelentheti vita tárgyát. Miként az sem, hogy szükség van az 1949-ben 
elfogadott alkotmány teljes körű felülvizsgálatára és a társadalmi fejlődés mai követel- 
ményeivel összhangban álló új szabályozás kidolgozására. !" 


Kilényi Géza 


13 A szerző által készített Szabályozási koncepció a Minisztertanácsról szóló törvény megalkotásához című 
elaborátumot 1986 júliusában az Államigazgatási Kollégium is megvitatta. 

14 Az eddig hivatkozottakon túlmenően említést érdemel: Tanulmányok az ellenőrzési rendszer továbbfejlesz- 
téséről, valamint Takács Albert: Az Elnöki Tanács alkotmányos helyzete és fejlődési irányai. Mindkettő A köz- 
igazgatás fejlesztésének komplex tudományos vizsgálata országos kutatási főirány programirodájának kiadványa, 
az előbbi 1982-ben, az utóbbi 1984-ben jelent meg. 

15 Ennek előkészítését szolgálja az Államtudományi Kutatások Programirodája által indított Az alkotmány 
továbbfejlesztésének tudományos megalapozása című kiadványsorozat, amelynek eddig öt kötete jelent meg. 


A vállalati tanács a vezetői kontroll 
és a munkásrészvétel eszköze? 


A szervezeti reformok megvalósításának 
időszakában gyakran találkozunk a követ- 
kező kérdéssel: miért nehéz vagy éppenség- 
gel lehetetlen a szervezeti modernizáció ál- 
talános modelljeit kidolgozni? Az új válla- 
latvezetési formák bevezetésével és műkö- 
désével kapcsolatos korai tapasztalatok 15- 
mertetése előtt, ha még oly vázlatosan is, 
de érinteni kell a változásokat leegyszerűsíi- 
tő nézeteket, amelyek az azokkal kapcso- 
latos felfokozott várakozások forrásat. 
E túlzott remények kielégítetlensége vagy 
csak részbeni teljesülése a csalódáson kívül 
gyakran a kitűzött gazdasági-társadalmi és 
ideológiai célok teljes elutasítását okozza. 

Az új vállalatvezetési formák szerepével 
és jelentőségével kapcsolatos eufóriát jól 
tükrözik a következő idézetek: I 

, Aligha vitathatja bárki is, hogy a gaz- 
daságirányítási rendszer korszerűsítési 
programjában az elmúlt években a /eglár- 
ványosabb változás az új vállalatvezetési 
formákra való áttérés. Az állami vállala- 
tokról szóló törvény végrehajtásáról 1984 
végén kiadott rendelet alapján 1986 elejéig 
több száz állami vállalat tért át az új veze- 
tési formára." 

5... a vállalati tanács működése követel- 
ményeinek megfelelően átrendeződnek a 
hatáskörök ... kedvezően alakul a vállalati 
belső érdekeltség és demokrácia fejlődé- 
se. ? 


] Pető Márton: A vállalati tanácsok és az igazga- 
tók. Társadalmi Szemle. 1986. 8 9. szám. 74. old. 

2 Pulai Miklós, Vissi Ferenc: Munka közben. Fel- 
adatok és gondok a gazdasagírányitás gyakorlati fej- 
lesztésében. Társadalmi Szemle. 1984. 7-8. szám, 37. 
old. 


s... Minőségi változásként értékelhetjük 
az új vállalatvezetési formákra való átté- 
rést. A gazdálkodási döntések - rendkívüli 
eseteket nem számítva - egyértelműen, vi- 
lágosan és áttekinthetően a vállalati szfé- 
rákba kerültek, a minisztérium nem szól- 
hat bele a vállalkozási döntésekbe... A vál- 
lalati kollektíva tényleges új tulajdonosi jo- 
gosítványokat kapott... Az ipari munkahe- 
lyi demokrácia olyan gyakorlóterepeivé 
válhatnak ezáltal a vállalatok, amelyeken 
a politikai demokrácia fejlesztésében is 
eredmények születhetnek majd."? 

, Ezekkel az új vállalatvezetési megoldá- 
sokkal, úgy véljük, ki lehet alakítani a köz- 
vagyon megőrzését, hosszabb távú gyara- 
pításának érdekeltségét is. Erősíteni lehet 
a dolgozók tulajdonosi tudatát és maga- 
tartását, új tartalmat lehet adni a már elfe- 
lejtett jelszónak, hogy vTiéd a gyár, ma- 
gadnak építede."§ 

A felsorolt idézetekben kivétel nélkül az 
a felfogás tükrözödik, hogy a szükséges 
változások kibontakozásában döntő szere- 
pük van az új vállalatvezetési formáknak. 
Bevezetésüktől egyesek a nagyobb gazda- 
sági teljesítményeket megalapozó érdekvi- 
szonyok radikális átalakulását remélik, 
mások a munkahelyi demokrácia fejleszté- 
sén túl a politikai demokrácia intézményei- 
re gyakorolt jótékony hatásait hangsú- 
lyozzák. Az új vállalatvezetési formák sze- 
repével és jövöbeni működésével kapcsola- 

3 Buza Márton-Vanicsek Zoltánné: Demokrácia és 
az új vállalatvezetési formák. Szakszervezeti Szemle, 
1985. 11. szam, 3 4. old. 

4 Havasi Ferenc: A gazdaságíirányítás továbbfej- 
lesztése. (Előadói beszéd az MSZMP KB 1984. április 
17-i ülésén.) Társadalmi Szemle, 1984. 5. szám, 24. old. 

tos előzetes elképzelések nem számolnak 
azzal a gazdag társadalmi tapasztalattal, 
amelyet a szocialista társadalom több mint 
négy évtizedes szervezeti-intézményi válto- 
zásai felhalmoztak. 

Minden modern társadalom az emberi 
kapcsolatok rendkívül bonyolult rendsze- 
réből áll, s azok egy vagy két pontján törté- 
nő beavatkozás - az összefüggések ből való 
kiemelések miatt is — aligha elegendő a 
változások sikeréhez. A gazdasági és társa- 
dalmi szempontból eredményes átalakítási 
programok (például a magyar mezőgazda- 
ság kollektív és háztáji gazdaságainak 
kombinációja) sikere nemcsak a változá- 
sok alanyai előtt megnyíló cselekvési lehe- 
tőségektől függött. Ezenkívül azoknak az 
egyéni és kollektív képességeknek az elsa- 
játítására is szükség volt, amelyek birtoká- 


ban a változásokban részt vevők partne- - 


rekké váltak, és együttműködésük olyan 
szabályait hozták létre, amelyek támogat- 
ták a kezdeményezőkészséget. 

Az új vállalatvezetési formák bevezeté- 
sének és funkcionálásának eredményessé- 
ge alapvetően azon múlik, hogy milyen 
mértékben sikerül a résztvevők partneri 
kapcsolatait garantáló szabályozási módo- 
kat kialakítani. A folyamatban tapasztalt 
zavarok nem tulajdoníthatók a vezetők és 
a megválasztott dolgozói küldöttek egyéni 
vagy kollektív rosszindulatának, felkészü- 
letlenségének vagy  érdektelenségének. 
A vezetés új formáinak bevezetéséhez fű- 
zött remények valóra válása mind a veze- 
tőktől, mind pedig a nem vezetői csopor- 
tok képviselőitől új típusú kommunikációs 
képességeket kíván. Az ezek kifejlesztésé- 
hez szükséges szakmai és társadalmi-poli- 
tikai jártasságra kizárólag az emberi kap- 
csolatokba való ,beruházás" révén lehet 
szert tenni. Ebben a perspektívában az 
eredményes változások nem a , ki kit győz 
le" kérdéseként, hanem a ,, ki kivel" prob- 
lémájaként vetődnek fel. Az eredményes 
szervezeti változások tapasztalatai szerint 
a változások alanyai egyszerre szövetsége- 
sek és ellenfelek , az egymás elleni küzdelem 
nem zárja ki az egymással való kooperációt. 
A verseny és a kooperáció tehát nem egy- 
mást"kizáró, hanem egymást feltételező 
magatartást vezérlő elvek. Az új vállalat- 


vezetési formák funkcionálásának eredmé- 
nyessége döntő mértékben attól függ, hogy 
mennyire sikerül a vezetésben és a terme- 
lésben részt vevők viszonyában az együtt- 
működést és a versenyt egyaránt kondicio- 
náló szabályozási formákat és ezek tényle- 
ges közgazdasági feltételeit kimunkálni. 

Napjainkban egyre nyilvánvalóbb lesz 
az a felismerés, hogy a változásokat kísérő 
konfliktusoknak önmagukban nincsenek 
pozitív értékeik. Célszerű különbséget ten- 
ni a konfliktusok destruktív és konstruktív 
típusai között. Az előbbiek a fennálló szer- 
vezeti-társadalmi viszonyokat konzervál- 
ják csak, az utóbbiak jelenléte összefüggés- 
be hozható a társadalmi-szervezeti innová- 
cióval. Sajnos, viszonylag keveset tudunk 
arról, hogy az ún. konstruktív jellegű konf- 
liktusok milyen társadalmi és gazdasági 
mechanizmusok formájában teremtik meg 
a fejlődés feltételeit jelentő szabályozási 
módokat. Ennek következtében számolni 
kell azzal is, hogy tisztázatlan, mi számít 
előrevivő, építő vagy romboló, visszahúzó 
konfliktusnak. Például a nyolcvanas évek 
elején elindított kisvállalkozások egyik leg- 
fontosabb tanulsága: a szervezeti változá- 
sok nyomán fellépő különböző típusú 
konfliktusok csak olyan szituációkban in- 
dítanak el pozitív folyamatokat, ha a tár- 
sadalmi és gazdasági szabályozás mecha- 
nizmusai hosszú távon is ösztönzik az 
egyéni és kollektív kezdeményezéseket. 
Ennek hiányában a legkülönfélébb szerve- 
zeti változásokkal együtt járó pozitív gaz- 
dasági és társadalmi kísérőjelenségek — a 
teljesítmények növekedése, a minőség ja- 
vulása, az egyéni és kollektív kezdeménye- 
zések - nemcsak rövid életű, hanem izolált 
jelenségek maradnak, s gyanakodva fo- 
gadják őket. Bár nem egy esetben felvil- 
lantják a társadalmi-szervezeti innováció 
számos lehetőségét, hatásaik a vállalati 
szervezeti rendszer egésze (ezen belül a ve- 
zetési rendszer) szempontjából részleges 
(reziduális jellegű) marad, s végső soron 
annak konzerválódását szolgálja." 

Az intézményi reformok bevezetésével fo- 
kozódik azoknak a beruházásoknak a jelen- 

5 Makó Csaba: A szervezeti innováció lehetőségei 


és korlátai a munkafolyamatban. Valóság, 1985. 5. 
szám 

tősége, amelyek társadalmi kísérletek és ta- 
nulás útján megszerezhető ismeretekben je- 
lennek meg. Ezzel összefüggésben számol- 
nunk kell azzal, hogy az új vállalatvezetési 
formákra való áttérés elképzelhetetlen a 
bukások és tévedések kockázata nélkül. 
A társadalomirányítás szerveinek és képvi- 
selőinek még akkor is tolerálniuk kell a 
különböző típusú szervezeti korszerűsíté- 
seket, ha azok kudarcokkal végződnek. 
A sikeres és sikertelen kisérletek tapaszta- 
lataiból — tárgyszerű elemzések és értékelé- 
sek alapján - meg lehet ismerni a tervezett 
szervezeti változásokat támogató és aka- 
dályozó társadalmi viszonyok , szövetét". 
(Például a hetvenes évek elejétől napjain- 
kig a munkafolyamatba bevezetett külföl- 
di szervezési technikák alkalmazásának 
nehézségei a szervezeti változások emberi, 
műszaki és közgazdasági szempontból 
rendkívül fontos összefüggéseire hívták fel 
a figyelmünket.)" A társadalmi-szervezeti 
kísérletek útján szerzett empirikus tapasz- 
talat nem más, mint beruházás, amely az 
emberi kapcsolatok regulációs mechaniz- 
musainak megismerését szolgálja, s mint 
ilyen, a változások költségeként kel! kezel- 
ni. A társadalmi tanulás folyamata semmi- 
képpen nem jelenti, nem jelentheti a kon- 
cepciók vagy éppen a prekoncepciók egy- 
oldalú igazolását. 


Az új vállalatvezetési formákról" 


Az új vállalatvezetési formákra való átté- 
rést elindító politikai határozat, valamint 
a bevezetés előkészítését szabályozó, a Mi- 
nisztertanács és a SZOT által kidolgozott 
közös irányelvek alapján az iparvállalatok 
négyötödében változik a vállalatvezetés in- 
tézménye. 

Három formája - a vállalati tanács, a 
küldöttgyűlés és a közgyűlés — közül leg- 
népszerűbb a vállalati tanács. Az új válla- 
latvezetési formában működő vállalatok 

6 Makó Csaba-Simonyi Ágnes: A taylorizmus ha- 
zai alkalmazásának kérdőjelei. Közgazdasági Szemle, 
1985. 7-8. szám, 846-855. old. 

7 A kollektív vállalatvezetési forma működésével 
kapcsolatos tapasztalatok ismertetése során jelentős 
mértékben építettem a következő tanulmányra. Ádler 
Judit, Garzó Lilla: Az új vállalatirányításra történő 
áttérés megjelenése a sajtóban. MTA Szociológiai Ku- 
tatóintézet, Bp. 1986. február (kézirat). 


négyötöde a vállalati tanács, 16 százaléka 
a küldöttgyűlés és 4 százaléka a közgyűlés 
irányítása mellett dolgozik. 


Munkások és vezetők a vállalati 


tanácsban: , ellenfelek" vagy , partnerek"? 
A vállalati tanácsok összetételének vizsgá- 
lata kapcsán néhány empirikusan észlelhe- 
tő tendencia jelzésére vállalkozom, nem 
pedig a teljesen kifejlődött társadalmi je- 
lenségek bemutatására. 

Jól érzékelteti a következő feltételezés a 
társadalom vezetésének előzetes elvárását 
az új vállalatvezetési formákban való mun- 
kásrészvétel iránt: ,,... meggyőződésünk, 
ha ezen jogok gyakorlásába a nagyüzemi 
munkásokat is széleskörűen bevonjuk, eb- 
ből - amennyiben jól csináljuk -— csak 
előny származik, hiszen erősödni fog a dol- 
gozók gazdatudata és felelőssége a gazdál- 
kodásban".? 

A nagyüzemi munkások azonban - a 
vállalati tanácsok összetételére vonatkozó 
adatok szerint — , távol tartották magu- 
kat" a részükre javasolt részvételi lehetősé- 
gektől. 

A vállalati tanácsok összetételére vonat- 
kozó adatok (Forrás: Bossányi Katalin: 
Demokratizálódó gazdaság. Átállás a kol- 
lektív vezetésre az iparban. , Gazdaság, 
1986., 2. szám. 119. old.) a munkások ala- 
csony arányát, a vezetők (79 százalék az 
arányuk), ezen belül a felső szintű vezetők 
dominanciáját mutatják. A tagok foglal- 
kozás szerinti összetételéből az derül ki, 
hogy a legmagasabb a műszaki alkalma- 
zottak aránya (52 százalék), őket követik 
a fizikai dolgozók (21 százalék) és az admi- 
nisztratív alkalmazottak (17 százalék). Az 
előbbieknek több mint hét tizede az alsó 
szintű vezetőkből került ki. ,A vállalati 
tanács elnökeinek közel 60 százaléka volt 
1985 végén vállalati felső szintű vezető, az " 
esetek jelentős részében az igazgatók egyik 
helyettese vagy valamelyik gyáregység ve- 
zetője."? 


$ Havasi Ferenc: A gazdaságirányítás továbbfej- 
lesztése. Közgazdasági Szemle, 1984. 7-8. szám, 776. 
old. 

9 Héthy Lajos: Új vállalatirányítási formák. Való- 
ság, 1987. 3. szám 

A kollektív vezetői testületekben a mun- 
kások részvételének alacsony arányát ma- 
gyarázó-igazoló, változatos érvek koránt- 
sem teljes listája a következő: 

e más tevékenységgel (például a máso- 
dik gazdaságban való részvétellel) összeha- 
sonlítva , nem éri meg", hogy részt vegye- 
nek a tanács munkájában, amely vagy át- 
lagkeresettel honorált vagy önkéntes (tár- 
sadalmi) munka formájában történik; 

6 a vezetők és a műszaki alkalmazottak 
a munkásoknál nemcsak fejlettebb kész- 
ségekkel rendelkeznek, hanem könnyeb- 
ben mobilizálhatók az egyéni részvételre; 

e a vállalati tanácsban nincs lehetőség 
érdemi részvételre: a meghatározó vezetői 
jelenlét mellett a munkások képviseletének 
csak statisztikai-ideológiai jelentősége van; 

e a munkásokat elsősorban a munká- 
jukat közvetlenül befolyásoló döntésekben 
való részvétel érdekli, s amíg ezen a téren 
nincs előrelépés, érthetően bizalmatlanok 
a műhely, üzem szintjét meghaladó részvé- 
teli formákkal szemben. 

A vállalati tanácsoktól való tartózkodás 
imént idézett, de tovább sorolható indokai 
tulajdonképpen azt a következtetést su- 
gallják, hogy az új vezetési formák megjele- 
nése nem módosította a vállalatok korábbi 
vezetési struktúráját. Ennek ellenére már 
ma érdemes néhány olyan összefüggést vé- 
giggondolni s a jövőbeni kutatásokkal el- 
lenőrizni, amelyre eddig nem helyeztünk 
kellő súlyt. 

A munkások regisztrált részvétele a vál- 
lalati tanácsokban a jelenlegi statisztikai 
aránynál magasabb, ha figyelembe vesszük 
az új vezetési formák előkészítésének és 
bevezetésének néhány tanulságát. 

e Annak ellenére, hogy a szakszerveze- 
tek készítették elő az új vezetési gyakorlat 
bevezetését, sem a munkások, sem eseten- 
ként az érintett területek vezetői nem kap- 
tak megfelelő tájékoztatást a vállalati veze- 
tési formák lényegéről és szerepéről. A vál- 
lalati tanácsokba delegált dolgozói küldöt- 
tek megválasztása előtt kevés idő jutott az 
új vezetési forma működési elveinek megis- 
mertetésére, megvitatására, minősítésére, 
esetleges módosításáról már nem is szólva. 
Mindezek alapján a dolgozók többsége 
nem tudta előzetesen felmérni és eldönteni 


azt, hogy a tervezett módosulások egyéni 
és kollektív perspektívájukat hogyan befo- 
lyásolják. Az ilyen és ehhez hasonló kérdé- 
sek tisztázása nélkül az új vezetési formá- 
val való tényleges azonosulás elképzelhe- 
tetlen. 

e Az új vállalatvezetési formák előké- 
szítésével kapcsolatos hiányosságokat az 
előkészítésért felelős szakszervezetek az át- 
térés első éve után jelezték. Egy, a vállalati 
tanácsok egyéves működési tapasztalatai- 
val foglalkozó, szakszervezeti álláspontot 
képviselő tanulmány így ír például a mun- 
kásküldöttek nem megfelelő felkészültségé- 
ről: , A vállalati tanácsok vezető tevékeny- 
ségének mindenekelőtt a távlati fejlődési 
irány kialakításában és a végrehajtás ellen- 
őrzésében kell megnyilvánulnia. Látnunk 
kell, hogy e funkció betöltése — főként a 
testület laikus tagjaitól — eddig hiányzó 
vezetési készségek, ismeretek megszerzését 
kívánja."!9 

e Az új vállalatvezetési formák előké- 
szítői nem építettek a munkásrészvételről 
felhalmozott társadalomtudományi — min- 
denekelőtt az empirikus szociológiai kuta- 
tásokon alapuló - tapasztalatokra. Azok 
egyik legfontosabb tanulsága: közgazdasá- 
gi érdekeltség és partneri viszonyok hiányá- 
ban nem számíthatunk a dolgozói részvételt 
támogató magatartásra. A vállalati taná- 
csok bevezetésének előkészítése során 
a munkások számára nem sikerült tisztáz- 
ni ezeket a kérdéseket. Az viszont világos 
volt, hogy az új részvételi fórum legfeljebb 
a véleménynyilvánítás lehetőségét biztosít- 
ja, ennél a részvétel azonban gazdagabb 
tartalmú. Arról már nem is beszélve, hogy 
a vezetésben való részvétel korántsem 
ajándék, hiszen olyan teljesítményt követel 
a munkásoktól, amelyért kizárólag a válla- 
lati tanács , vezető kategóriába" tartozó 
tagjai kapják , rendes" fizetésüket. Ez azt 
jelenti, hogy a vállalati tanácsok munkájá- 
ban részt vevő, nem vezető beosztású dol- 
gozók a tanácsülésekre való felkészülésért 
nem részesülnek díjazásban, a tanácsülése- 
ken való szereplésükért legjobb esetben 
sátlagkeresetet" kapnak. 

10 Nyikos László: Az új vállalatvezetési formák és 


a szakszervezetek. Társadalmi Szemle, 1986. 3. szám, 
42. old. 

e A tökés ipari viszonyok feltételei kö- 
zött munkástulajdonban lévő.gyárak műkö- 
désének tapasztalatai arra figyelmeztetnek, 
hogy a hatékony munkásrészvétel alapjául 
szolgáló társadalmi feltételek és mechaniz- 
musok létrehozása más kérdésekhez ké- 
pest (pl. jogi, pénzügyi) háttérbe szorul. 
Eredmény: a munkavállalók tulajdonában 
lévő gyárakban a dolgozók részvétele nem 
magasabb színvonalú, mint a tőkés válla- 
latvezetés feltételei mellett tapasztalt. 

A munkásoknak a vezetésben való rész- 
vételét ösztönző társadalmi mechanizmu- 
sok létrehozásában alapvető (, infrastruk- 
turális") szerepet játszó tényezők a követ- 
kezők: 

aA konzultáns csoportok felállítása, 
amelyek a munkásokat nemcsak tervezési, 
vezetési stb. ismeretek elsajátításában segi- 
tik, hanem megkönnyítik a vezető testület- 
ben való saját szereplésük értékelését is; 

A a munkások részvételével összefüggő 
helyi tapasztalatok feldolgozása, országos 
kicseréléséhez szükséges fórum létreho- 
zása; 

A a vezetőképzésben a vezetők felkészí- 
tése a munkásrészvétel gyakorlatára, s ez- 
zel egyidejűleg a munkások megismerteté- 
se a vezetői munka módszereivel; 

aA az iskolai oktatásban a fiatalok meg- 
ismertetése a munkaszervezés legismertebb 
alapelveivel, a kollektív munkavégzés és 
szereplés követelményeivel; 

a olyan ösztönzési formák és előrejutá- 
si rendszerek létrehozását elősegítő mun- 
kaerő-politika, amely az egyéni verseny és 
a kollektív fellépés norma- és értékrendsze- 
rének egyidejű érvényesülését biztosítja. 

A munkások hatékony részvételéhez 
szükséges ún. kommunikatív képesség ki- 
alakulását akadályozzák a vállalati szerve- 
zetek felépítésére jellemző túlzottan hierar- 
chikus és bürokratikus kapcsolatok. Hi- 
szen azok - belső logikájuk alapján — hiva- 
talosan nem kívánják a munkások egyéni 
vagy kollektiv kezdeményezését. A , veze- 
tő" és , nem vezető" szerepek merev elkü- 
lönülése a munkahelyek és üzemek világá- 
ban a , jóváhagyó" (ún. affirmatív) kultúrát 
termeli ki. Ennek lényege: a munkafolya- 
matban érvényesülő  vezető-beosztott- 
viszony szervezeti szabályokban és nor- 


4 


mákban való megtestesülése nem a partne- 
rek egymással versengő céljainak és törek- 
véseinek tárgyalásokon alapuló termékei. 
A résztvevők kapcsolatait szabályozó elő- 
írások meghozatala változatlanul a vezetés 
és irányítás privilégiuma. Az ily módon 
intézményesített szervezetek vezetése nehe- 
zen viseli el a működésével szembeni kriti- 
kát, és alkalmatlan a beosztottakkal való 
érdemi dialógusra. 

A vállalati tanácsok munkástagjainak 
általában alacsonynak tartott aránya a 
részvétel ismertetett feltételeinek hiányá- 
ban már nem minősíthető alacsonynak. Az 
új vezetési formákban részt vevők összeté- 
telének elemzésénél helyesebb a döntések- 
ben való részvétel társadalmi-szervezeti fel- 
tételeiből, nem pedig a részvétel ideológiai- 
statisztikai szempontjaiból kiindulni. Eb- 
ben a megközelítésben a vállalati tanácsok 
nem tekinthetők többé a korábbi igazgató- 
tanácsok egyszerű , képződményeinek", " 
hiszen a vállalatot vezető testületben elő- 
ször vesznek részt a munkások és a velük 
érdekszövetségbe tömörült mühelyvezetés. 
A munkások és az alsó szintű vezetők ér- 
dekszövetségének létezését, születését és 
megszűnését az üzemi, vállalati érdekérvé- 
nyesítés dinamikusan változó lehetőségei 
határozzák meg.!! 

Például a vállalati gazdasági munkakö- 
zösségek esetében a műhelyvezetés tisztá- 


ban van a munkafolyamatban kulcspozí- 


cióban lévő munkásréteggel kötött érdek- 
szövetség pozitív hatásaival: kifogástalan 
minőségű, határidőre elkészített munka, a 
létszám stabilizálódása stb. Egyúttal szá- 
molnia kell azzal a veszéllyel, amely a vi- 
szonylag magas keresetek nyomán keletke- 
ző feszültségből származik. Ezenkívül a 
vállalati vezetés egyes területein dolgozók 
számára a vállalati gazdasági munkakö- 
zösségek léte csak plusz munkaterheket 
jelent. 

A felsorolt szempontok mind hatnak a 
műhelyvezetés és a munkások viszonyában 


11] A munkások és a műhelyvezetés viszonyában 
érvényesülő érdekkoaliciók megjelenése korántsem új 
keletű jelenség a magyar ipari viszonyok történetében. 
Lásd bővebben erről: Varga László: Pató Pálok vagy 
sztahanovisták? Magvető Könyvkiadó, 1984. 

létező érdekszövetségek életére.!? A dol- 
gozók által a vállalati tanácsba delegált 
művezetők és csoportvezetők a statisztikai 
értelemben valóban kisebbségben lévő 
munkásokkal együtt fontos szerepet játsz- 
hatnak a vállalatvezetés új kollektív testü- 
letében.!" Felhívhatják a vállalati felső és 
középvezetés, valamint a funkcionális irá- 
nyítás területein dolgozók figyelmét a ter- 
melési folyamat komplexitására, s ezzel 
összefüggésben a munkások tudásának és 
kezdeményezésének szerepére. Az alkal- 
mazott technológiától, a munkafolyamat 
és vezetési stratégiák típusaitól függően, 
ha különböző mértékben is, de működik a 
műhelyek autonóm közössége. A műhely- 
kultúrát jelentő kollektív tudás és tapasz- 
talat, az annak felhasználását szabályozó 
norma- és előírásrendszer megismeréséhez 
és felhasználásához a felső vezetés egyedül 
képtelen eljutni. A vállalati tanácsban a 
műhelyvezetés és a munkások küldöttei- 
nek jelenléte potenciális lehetőséget nyújt 
a vállalati vezetés számára a műhely , rej- 


tett közösségének" megismerésére. A lehe- : 


tőség kihasználását azonban napjainkban 
még számos tényező gátolja, közülük sze- 
retnék néhányra utalni. 


A jogi szabályozás homályos pontjai 

Az új vállalati törvény értelmében a válla- 
lati tanács jogkörébe tartozik az igazgató 
megválasztása — az alapító szerv és az ille- 
tékes pártfórumok előzetes egyetértése 
mellett —, munkájának értékelése, minősíté- 
se és felmentése. Az öt évre választott igaz- 
gató felmentéséhez a kollektív testület sa- 
ját véleménye nem elég. A felmentésről 


12 Neumann László: A művezetők szerepe a válla- 
lati gazdasági munkaközösségekben. Az Országos Ve- 
zetőképző Központ megbízása alapján készített tanul- 
mány. Budapest, 1986. 

13 A munkásérdekek képviseletével foglalkozó leg- 
frissebb nemzetközi vizsgálatban - amelyet a Denki 
Roren japán szakszervezet kezdeményezett — az elekt- 
romos és elektronikai iparban dolgozó magyar dolgo- 
zók többségének véleménye szerint érdekeiket olyan 
kérdésben, mint a munkafeltételek, a foglalkoztatás 
biztonsága, a munkaszervezés, munkaerő-tervezés, 
munkaerő-átcsoportosítás, elsősorban a műhelyveze- 
tés képviseli. A szakszervezeti érdekképviseletet a meg- 
kérdezettek egyedül a szociális ügyek (például: lakás, 
üdülés) intézésében tartják hatékonynak. 


- például fegyelmi elbocsátás esetén — szó- 
ló szavazás előtt is konzultálnia kell az 
alapító szerv (így állami vállalat esetében 
a minisztérium), a káderhatáskör szem- 
pontjából illetékes párt- és szakszervezet 
képviselőivel. Ezzel az igazgatók korábbi 
egyes módszerei megőrizhetők, , átment- 
hetők". Mindemellett bonyolítja a helyze- 
tet, hogy a vállalati tanácsok jelenlegi tevé- 
kenységében időnként fellelhető a vezérka- 
ri puccsokra emlékeztető fellépés a megvá- 
lasztott igazgatóval szemben. S ennek kö- 
vetkezménye nem egy esetben sajátos visz- 
szarendeződés - az elavultabb termelés 
konzerválása. 

. A vállalati tanácsban hozott döntése- 
kért viselt felelősség, az igazgató és a ta- 
nács tagjai viszonyában meglehetősen tisz- 
tázatlan. Ki felelős például, ha az igazgató 
a vállalati tanács hibásnak bizonyult kol- 
lektív döntése vagy az alapító hibás utásí- 
tása szerint járt el, és a vállalat gazdasági- 
lag nehéz helyzetbe került? Az igazgató 
felelősségénél is megfoghatatlanabb a vál- 
lalati tanács tagjainak felelőssége. A meg- 
hozott döntésekért való személyes kockázat 
nem létezhet személyes érdekeltség és fele- 
lősség nélkül. Az a feltételezés, hogy a vál- 
lalati tanács tagjainak a döntésekért viselt 
felelősségét végső soron a vállalati nyere- 
ség és ezen keresztül a tagok személyes 
jövedelmének alakulása szabályozza, meg- 
alapozatlan és irreális. A napjainkban is 
érvényesülő vállalati támogatások, elvoná- 
sok és különféle fizetési garanciák (az ún. 
pénzügyi hidak) nagy száma és áttekinthe- 
tetlensége következtében a vállalatok nye- 
reségessége és a dolgozói jövedelmek ala- 
kulása között alig észlelhető kapcsolat. 

Kérdések és hiányérzetek fogalmazód- 
nak meg az alapító törvényességi felügye- 
letének módjával, tartalmával és terjedel- 
mével összefüggésben is. A szabályozás 
hiányosságai nemcsak j jogi, hanem elméle- 
ti-politikai természetűek is. Így például a 
tulajdonosi mivolt értelmezésére kell utal- 
ni. Milyen módon tulajdonos a vállalati : 
tanács, annak elnöke, a dolgozó kollektíva 
egésze, a megválasztott igazgató külön- 
külön és együttesen? Ez nem elhanyagol- 
ható kérdés. A jogi szabályozás tisztázat- 


70 SZEMLE 


lanságai természetesen elválaszthatatlanok 
a gazdasági szabályozás állapotától. 


A gazdasági szabályozás rendezetlensége 
a visszarendeződés forrása 


A rendezetlenségek következtében olyan 
helyzet alakulhat ki, amely konzerválja 


vagy újjátermeli a meghaladni szánt gaz- . 


dasági tevékenységet. 

Az új vállalatvezetési formák — közöttük 
a vállalati tanácsok — funkcionálásának 
egyik legnagyobb közgazdasági problémá- 
ja a résztvevők hosszú távú anyagi érdekelt- 
ségének hiánya. A vállalati tanácsok vezető 
és nem vezető tagjai — a korábbi időszak- 
hoz hasonlóan - a -vállalatok dinamikus 
fejlesztése helyett a máról holnapra élésben 
érdekeltek.!4 

A gazdasági szabályozás összetett prob- 
lémaköréből a vállalati tanácsok működé- 
sére vonatkozóan az egyik legfontosabb 
kérdés a valóságos nyereségérdekeltség hi- 
ánya. Annak ellenére, hogy már mintegy 
két évtizede a magyar vállalatok nyereség- 
érdekeltségben dolgoznak, valójában még- 
sem érvényesülnek a tényleges nyereségér- 
dekeltség mechanizmusai és következmé- 
nyei.!5 

Az okokat a következőkben lehet rövi- 
den összefoglalni. 

u Az elérhető nyereség nagysága nem a 
gyártott termékek piaci versenyképességé- 
től, az innováció tartalmától stb. függ. 
A főhatóságoktók , kialkudott", kiharcolt 
különböző kedvezmények . megszerzésén 
múlik, mindenekelőtt az erős tárgyalási 
poziciójú vállalatok esetében. A megszer- 
zett előnyök jelenthetnek adókedvez- 
ményt, adósságelengedést stb.!§ 


14 A Magyar Kereskedelmi Kamara elnöke az 
MSZAMP legutóbbi kongresszusán a vezetők rövid távú 
gondolkodását kondicionáló olyan tényezők mellett, 
mint az igazgatók őt évre szóló kinevezése, azt is meg- 
említette, hogy ,,... a népgazdasági szinten kialakított 
elképzelések nem tekinthetők egyértelműen hosszú tá- 
von érvényesnek". Beck Tamás: A vállalati önállóság 
— a vállalat oldaláról. Pártélet, 1985. 5. szám, 71-72. 
old. E 

15 Antal László: Tulajdon érdekünk. (Vagyonérde- 
keltség.) Heti Világgazdaság, 1986. július 12. 50. old. 

16 Ezzel összefüggésben szeretnék utalni arra az 


u A termelési tényezők felhasználásá- 
nak ésszerű (racionális) kombinációját 
nem szabályozzák megtérülési kritériumok. 
Helyettük az ún. kézi irányítás érvényesül, 
azaz a gazdaságirányítás központi szervei 
— különböző mutatók segítségével — a való- 
ságos teljesítménytől elszakadva, a szük- 
ségtelen ráfordítást is honorálva rangso- 
rolnak. 

u Végül a gazdasági szabályozás nem a 
vállalati tevékenység ösztönzésére, hanem 
korlátozására irányul. 

Amennyiben a vállalatok tényleges au- 
tonómiájában, közgazdasági mozgásteré- 
ben a közeljövőben nem következik be ér- 
zékelhető javulás, akkor nem csupán a vál- 
lalati tanácsok működéséhez fűzött gazda- 
sági és társadalmi remények hiúsulnak 
meg. Ennek a gyakorlatnak hosszú távon 
érvényesülő veszélye, hogy a vállalati szer- 
vezetben együttműködő társadalmi part- 
nerek változásokkal szembeni bizalma 
megrendül. Ennek hatására nagymérték- 
ben csökken a vállalatok és a központi 
irányítás szervei, valamint a vállalaton be- 
lül együttműködő különböző rétegek és 
csoportok viszonyában a kommunikációs 
kapcsolatok nyitottsága, egymás érdekei- 
nek és értékeinek tolerálása. A vállalat 
tényleges cselekvési lehetőségeinek szükülé- 
sével a vezetők és a vezetettek körében egy- 
aránt elszaporodnak a változásokkal szem- 
beni ambivalens vagy kiváró magatartástí- 


pusok. 
1j 


Az új vállalatvezetési formák bevezetésével 
kapcsolatban néhány gondolat kifejtésére 
abban a tudatban vállalkoztam, hogy sok- 


aggodalomra, amely a vállalati tanácsok jelenlegi in- 
tézményében egy új korporativizmus, pontosabban, 
korporatív szindikalizmus megjelenését véli felfedezni. 
A korporatív szakszervezetek esetében a munkások és 
a vezetés a vállalati érdekek védelmére fognak össze a 
velük versenyben álló vállalatokkal szemben. Viszont 
a vállalati tanácsok működésében potencionálisan 
megtestesülő korporativizmus tartalma más: a munká- 
sok és a vezetők érdekközösségét, a vállalat működésé- 
nek közegét jelentő közgazdasági és egyéb szabályozó- 
rendszer kiszámíthatatlansága hívja életre a központ- 
tal, a hatékonysággal szemben. 

kal könnyebb a jelenlegi részvételi sémák 
kritizálása, mint azok újakkal való helyet- 
tesítése. Sajnos, amennyire jelentős és meg- 
győző kutatási tapasztalataink vannak a 
munkacsoport vagy munkaszervezet szint- 
jén megvalósuló részvételi formákról, any- 
nyira hiányos az ismeretünk a komplex, 
nagy integráltságú, differenciált funkciókat 
ellátó szervezetekben való érvényesüléséről. 
A munkások részvételével összefüggő kér- 
dések tisztázását tovább nehezítik azok az 


ellentmondásos tapasztalatok is, amelyek 
szerint még a munkások (alkalmazottak) 
által ellenőrzött tevékenységek esetében is 
reprodukálódnak a hierarchikus szervezeti 
viszonyok. Az ilyen és ehhez hasonló ne- 
hézségek sem kérdőjelezhetik meg azon- 
ban annak a viszonylagos előrehaladásnak 
a lehetőségét, hogy a dolgozók olyan veze- 
tési képességeket sajátítanak el, amelyekkel 
a vállalatvezetés korábbi rendszerében nem 
rendelkeztek. Kid tá 


e. 
B piti KáLáKALÉT 


. 

Állam, vállalat és struktúrapolitika a világgazdaságban 


Napjainkban a világ minden országa 
szembekerül azzal a feladattal, hogy a le- 
hető leggyorsabban, illetve leghatéko- 
nyabban alkalmazkodjék a világgazdaság 
új folyamataihoz. Az iparosodott államok- 
ban ez általában együtt járt az iparpolitika 
céljainak újabb kijelölésével, az eszköztár 
átalakításával. Nagyobb hangsúlyt kaptak 
a nemzetközi munkamegosztásban való 
részvétel szempontjai, azaz az iparpolitikai 
gondolkodásmód - hasonlóan magához az 
ipari termeléshez - a legtöbb országban 
nyitottabbá vált a külgazdaság iránt. Sok- 
oldalúbbak, a gyors változásokra érzéke- 
nyebbek lettek a vállalati stratégiák, és át- 
értékelődött az állam iparfejlődést befo- 
lyásoló szerepe is. . 

A fejlett tőkés országok nagy részében 
az újtípusú iparfejlődési pályákra való 
átállást számos új elem segíti a vállalati 
magatartásban, valamint az állam termelé- 
si és külkereskedelmi politikai gondolko- 
dásmódjában, illetve gyakorlatában egy- 
aránt. Áttekintésük számunkra 1s tanulsá- 
gos lehet, elsősorban azzal, ha azt mutat- 
juk be, hogy a többé-kevésbé sikeres világ- 
gazdasági alkalmazkodás milyen mértékű 
és irányú szemléletváltozást követel állam- 
tól és vállalattól ott, ahol a gazdaság mű- 
ködési hatásfokának megítélésében való- 
ban a külgazdasági teljesítményt tekintik a 
legfontosabb mércének. 


Az iparpolitika és a komparatív előnyök 


A közgazdasági elméletnek már több mint 
másfél évszázada van egy széles körben 
elfogadott elemzési eszköze, amellyel a 
nemzetközi munkamegosztásba való be- 


kapcsolódás hatékonyságát méri. Ez az" 
eszköz a komparatív előny fogalma, amely- 


nek tartalma az idők során mit sem válto- 
zott. Arra utal, hogy az egyes országok 
közötti, termékenként eltérő hatékonysági 
különbségek alapján a specializáció (sza- 
kosodás) többletjövedelemhez juttatja az 
országokat, ha külkereskedelmi kapcsolat- 


ba lépnek egymással. Vagyis a gazdasági 
ésszerűség azt diktálja, hogy minden, a 
nemzetközi munkamegosztásba bekapcso- 
lódó ország a külkereskedelem szempont- 
jaira gondolva szükítse termelési palettáját, 
és erőforrásait az exportálni kívánt termé- 
kek hazai szükségleteket meghaladó volu- 
menű gyártására koncentrálja, elvonva e 
forrásokat azokról a területekről, ame- 
lyeknek termékeit a továbbiakban import- 
ból próbálja beszerezni. 

A specializáció, a külgazdasági nyitás a 
gyakorlatban csak igen ritkán írható le 
ilyen tisztán, modellszerűen, a folyamat 
lényege azonban általában ugyanaz. 
A komparatív előnyök nemzetközi ipar- 
cikk-kereskedelemre vonatkoztatott, ma 
legkivált használatos megközelítése! sze- 
rint a gazdaságban meglevő alapvető ter- 
melési tényezők relatív ára és az egyes ter- 
mékek, iparágak költségarányai közötti 
kapcsolat mutatja meg a specializáció ha- 
tékonysági szempontból kívánatos irányát. 
Például: ha egy országban relatíve olcsó a 
munkaerő mind termelékenységéhez, mind 
az egyéb termelési tényezők - állótőke, 
szellemi tőke, technika, energia stb. — árá- 
hoz képest, akkor ott komparatív előnyt 
jelent a munkerőigényes termékek (például 
textiláru) gyártása és exportja. 

A komparatív előny értelmezését általá- 
ban neheziti, hogy a specializációból szár- 
mazó előny a termelésben alakul ki, de a 
külkereskedelemben realizálódik. A világ- 
gazdaságban gyakran tapasztalható, hogy 
a termelési tényezőarányok alapján várha- 
tó, ,kiszámitható" komparatív előnyök 
nem tükröződnek az exportstruktúrában. 
Ezért célszerű különbséget tenni a tényle- 
ges (a termelési tényezőarányokból leveze- 
tett) és a látszólagos (a külkereskedelem 
által kifejezett, például az árucsoporton- 
kénti export nagyságával mérhető) kom- 


6] 
1 Ld. a Heckscher-Ohlin-féle megközelítést. In: 


Bertil Ohlin: Interregionális és nemzetközi kereskede- 
lem. Közgazdasági és Jogi Könyvkiadó, 1981. 

paratív előny között.? A kettő közötti elté- 
rés mindig az adott ország gazdaságpoliti- 
kájának konkrét céljaitól függ. A gyakor- 
lati gazdaságpelitika ugyanis sohasem kö- 
vet tisztán csak gazdasági célokat; nem is 
szólva arról, hogy a gazdasági célok között 
is ritka, hogy a külgazdasági alkalmazko- 
dást, teljesítményjavulást szolgálók játsza- 
nak hegemón szerepet. 

A komparatív előny egy modern defini- 
ció segítségével válik az iparpolitikában 
nyilvánvalóan használható fogalommá. 
Eszerint a komparatív előny , nemzetközi 
mércével mért relatív hatékonysági pozí- 
ció".3 A meghatározás értelmezésekor 
fontos megjegyezni, hogy a , komparatív" 
szó tulajdonképpen kétféle összehasonli- 
tást takar. Például a norvég textilipar ese- 
tében jelenti egyrészt a hatékonysági össze- 
hasonlítást a többi norvég iparággal, 
(tényleges komparatív előny), másrészt a 
többi ország textiliparával. Az utóbbi, a 
nemzetközi mérce szerinti összehasonlítás, 
illetve relatív pozíció ugyancsak tényezője 
a tényleges komparatív előnynek. Ettől 
azonban lényegesen eltérhet a világpiacon 
elérhető pozíciók nagysága, a realizálható 
export értéke és ezen keresztül a látszóla- 
gos komparatív előny. 

E rövid fogalomértelmezés azért szüksé- 
ges, mert a mai világgazdaságban a kom- 
parativ előnyön alapuló hatékonysági 
megfontolások korántsem jelentik a nem- 
zetközi munkamegosztásba való bekapcso- 
lódás egyedüli vezérelvét. A világgazdaság 
legtöbb országa — közöttük több szocialis- 
ta ország is - komoly fizetésimérleg-, illet- 
ve adóssággondokkal küzd, és ezért a rövid 
távú exportkényszer nagyon gyakran erő- 
sebben érvényesül a hosszabb távra szóló 
hatékonysági megfontolásoknál. 

A nyolcvanas évek nemzetközi iparpoli- 
tikai irányzatait ezért annak tudatában 
célszerű bemutatni, hogy nemcsak az el- 
adósodott, hanem számos fejlett, iparoso- 
dott országban is egymás mellett él a nettó 


2 A kétféle komparatív előny közötti különbségről 
- más szóhasználattal - lásd: Török Ádám: Kompara- 
tív előnyök. Nemzetközi példák, hazai tapasztalatok. 
Közgazdasági és Jogi Könyvkiadó, 1986.. 2. fejezet. 

3 Szegvári Iván: A komparatív előnyökről - vitáink 
kapcsán. Külgazdaság, 1981. 12. szám 


kivitelre koncentráló exporterőltetés és a 
nemzetközi munkamegosztásban való mi- 
nél hatékonyabb részvételre épülő, a tény- 
leges komparatív előnyöket szem előtt tar- 
tó exportorientáció gazdaságpolitikája. 


Állam, vállalat, iparpolitika 


A nyolcvanas évek első felében a legtöbb 
fejlett tőkés ország számottevően aktivi- 
zálta iparpolitikáját. Ebben szerepet ját- 
szott az a felismerés is, hogy az állam nem 
hagyhatja magára a gazdaságot éppen a 
világgazdasági illeszkedési kényszer felerő- 
södésének idején, amikor a túlzott libera- 
lizmus nem egy ország (például BelgiumY) 
esetében közel hozta a gyors , dezinduszt- 
rializáció" veszélyét. Másutt — különösen 
az Egyesült Államokban - az állami ipar- 
politika fokozott szerepvállalása mellett 
nyomós érv volt, hogy a hetvenes évek 
költségvetési és monetáris gazdaságpoliti- 
kája nem segítette megfelelően a hatékony 
struktúraváltást, késöbb pedig, a Reagan- 
kormányzat idején felhalmozódott jelentős 
költségvetési deficitből ugyancsak nem Ju- 
tott elég pénz az ipar pozicióinak javításá- 
ra. A tudatos iparpolitikát szorgalmazó 
megközelítés nemcsak az állam erőforráso- 
kat újraelosztó szerepét hangsúlyozza, sőt 
nem is elsősorban azt. Inkább arra hívja fel 
a figyelmet, hogy az állami iparpolitikának 
az erőforrás-áramlás feltételrendszerét kell 
befolyásolnia. Ennek negatív példája, aho- 
gyan az Egyesült Államokban a termelés 
korszerűsítésére, a műszaki fejlődés meg- 
gyorsítására alkalmas tőke jelentős rész- 
ben , hipermobillá" vált, és elsősorban 
nem a hosszabb távú termelési befektetési 
lehetőségeket keresi." 

Az állam iparpolitikai szerepének növe- 
lését sürgetők általában első helyen említik 
a világgazdasági alkalmazkodás gyorsítá- 
sához szükséges közvetett állami befolyás 
erősítését a mikroszféra tevékenységére. 
Hangsúlyozni kell, hogy ez számos ország- 
ban nem az állami támogatás növelésével, 


4 Török Ádám: Belgium változó szerepe az EGK- 
integrációban. Külgazdaság, 1984. 2. szám 

5 Forgács Imre: Neokonzervatív fordulat az Egye- 
sült Államokban. Kossuth Könyvkiadó, 1987., 81. old. 


74 SZEMLE 


hanem ellenkezőleg: a költségvetési kiadá- 
sok GDP-n belüli arányának csökkenése 
mellett történik. Az új iparpolitikai szem- 
lélet egyik alapvető mozzanata ugyanis ép- 
pen az, hogy az állam nem elsősorban a 
. rendelkezésre álló erőforrásokból juttat 
többet a kiszemelt iparágaknak vagy válla- 
lati körnek, hanem inkább a náluk már 
meglévő vagy általuk a piacokon megsze- 
rezhető erőforrások hatékonyabb, az álla- 
mi fejlesztési prioritásoknak jobban meg- 
felelő felhasználását segíti elő.$ 

A nyolcvanas évek nyugati iparpolitikai 
irányzataiban az említett hangsúlyeltoló- 
dások többé-kevésbé mindenütt megtalál- 
hatók. Mégsem volna szerencsés arra gon- 
dolni, hogy a fejlett tőkés országokban 
egységes iparpolitikai szemléletváltozás 
következett be. Noha tény, hogy a világ- 
gazdasági illeszkedési kényszert előbb 
vagy utóbb csaknem minden kormány fel- 
ismerte, és ezzel összefüggésben új iparpo- 
litikát próbált megvalósítani, a törekvések 
más-más eszközrendszer kialakításával 
többféle irányban haladtak. A modern 
nyugati iparpolitikák fő tendenciáik alap- 
ján lényegében négy csoportra oszthatók? 
(, pozitív", , támogatásos", , tervező" és 
, piacorientált") a következőképpen: 

e A , pozitív" iparpolitikák elemeit szin- 
te az összes fejlétt tőkés ország iparpoliti- 
kájában fel lehet fedezni a nyolcvanas évek 
közepén, de alapvető iránynak csak kevés 
országban tekinthetők. Ez az iparpolitikai 
szemlélet a műszaki fejlődés állami ösztön- 
zésével, a nemzetközi műszaki haladás él- 
vonalbeli iparágaiba irányuló erőforrás- 
áramlás feltételeinek javításával próbálja 
segíteni a világgazdasági illeszkedést. 
A ,csúcsiparágak" memzeti programjai 
(például az ötödik generációs számítógé- 
pek japán, a VLSI-chipek brit, az elektro- 
nikus távközlési rendszerek francia és nyu- 
gatnémet állami projektumai) ezt a felfo- 
gást testesítik meg; ugyanígy a tudomá- 
nyos parkok, az innovációs vagy kisvállal- 
kozási bankok, a K t F-kapacitást kon- 


6 Török Ádám-Kolláth György.: Nyugati iparpoli- 
tikai eszközrendszerek. Külgazdaság, 1986. 4. szám. 

7 Gunnar Eliasson: The micro (firm) foundations of 
industrial policy. EIU Working Paper No. 86., Stock- 
holm 1983., 27-37. old. 

centráló fejlesztési zónák kialakítására tett 
állami erőfeszítések Is. 

A , pozitív" iparpolitikák gyakran a szé- 
lesebb értelemben vett kínálatorientációs 
gazdaságpolitika talaján valósulnak meg. 
A kínálatorientáció nem tévesztendő össze 
a , reaganomics"-szel, amelynek egyes ve- 
zető képviselői valóban deklarálták, hogy 
a nyolcvanas évek eleje óta érvényesített 
amerikai gazdaságpolitika alapvetően kí- 
nálatorientált.? Az adócsökkentés mégoly 
átfogó megvalósítása sem jelent önmagá- 
ban kínálatorientációt, és iparpolitikai 
programnak semmiképpen sem tekinthe- 
tő.? Különösen nem az Egyesült Államok 
esetében, ahol az adócsökkentés nem a 
termelési — a kínálati — struktúra meghatá- 
rozott irányú megváltoztatását segítette, 
hanem elsősorban a spekulációs célokra 
felhasználható szabad tőkék kínálatát 
növelte. 

A többé-kevésbé következetes kínálat- 
orientáció bázisán megvalósított , pozitív" 
iparpolitikára inkább két kis európai tőkés 
ország, Hollandia és Finnország szolgáltat — 
jó példát.!" A kormány mindkét ország- 
ban aktívan segítette a kiválasztott irá- 
nyokban folyó műszaki fejlesztést, a válla- 
lati innovációkat, és külön kedvezménye- 
ket juttatott a K t F-kapacitásukhoz ké- 
pest csekély tőkeerővel rendelkező kisebb 
vállalatoknak. 


8 Az amerikai gazdaságpolitika valójában csak a 
szűken értelmezett kínálatorientáció néhány elemét al- 
kalmazta. A nemzetközi szakirodalomban gyakori, 
hogy a kínálatorientált gazdaságpolitikát - vagy kíná- 
lati gazdaságtant — csak a szűk értelmezésben definiál- 
ják, amiből éppen az általunk igen fontosnak tartott 
Pozitív" iparpolitikai elem hiányzik. Példa erre az 
értelmezésre az egyik legismertebb amerikai-brit köz- 
gazdaságtani tankönyv definíciója: , A kínálatorientált 
gazdaságpolitika mikroökonómiai eszközök használa- 
tát jelenti a teljes foglalkoztatás szintjének, a potenciá- 
lis termelés színvonalának és a munkanélküliség termé- 
szetes rátájának megváltoztatása érdekében." (David 
Begg. Stanley Fischer, Rudiger Dornbusch: Economics 
- British Edition. McGraw-Hill, 1984. 598. old.) 

9 Forgács Imre: i. m. 59-60. old. 

10 Greskovits Béla: Iparpolitikai fordulat Hollan- 
diában - hazai tanulságokkal. KOPINT, Budapest, 
1986. A szerző a holland iparpolitikát alapvetően 
piac-, nem pedig kínálatorientáltnak tekinti, de a jelen 
cikkhez képest kissé más fogalomrendszert használ. 
Chernenszky László: Finn iparpolitika. OT TGI kézi- 
rat, 1986. 

A , pozitív" iparpolitikákban tehát lé- 
nyeges elem, hogy az állam a progresszív 
iparágakban is inkább ösztönzői, mint tá- 
mogatói szerepkört vállal. Egyúttal meg- 
különböztetett figyelemmel kiséri az inno- 
vatív vállalatokat. Egyik alapvető dilem- 
mája is innen ered: ez az iparpolitikai 
irányzat nagymértékben érzéketlen a válla- 
latok pénzügyi zavaraira, és , méretsemle- 
ges" alapállásánál fogva elsősorban a 
pénzügyileg kevésbé sebezhető, nagyobb 
cégeknek kedvez. Ezek viszont többnyire 
nem annyira innovatívak, mint a kis- és 
középvállalatok. 

A kis- és középvállalatok relatíve na- 
gyobb pénzügyi sebezhetőségével kapcso- 
latban érdemes felfigyelni arra is, hogy a 
Pozitív" iparpolitikák visszafejlesztési as- 
pektusa meglehetősen kidolgozatlan (a 
,pozitív" jelző egyébként a fejlesztés cent- 
rális szerepére utal ebben az irányzatban). 
E hiány nem a véletlen műve: a , pozitív" 
iparpolitikák ugyanis — a , piacorientált" 
iparpolitikákhoz hasonlóan — a visszafej- 
lesztést mindenekelőtt a piac spontán fo- 
lyamataira bízzák. Kétségtelen, hogy min- 
den tőkés gazdaságban a kis- és középvál- 
lalatok közül kerül ki a megszűnő vállala- 
tok legnagyobb része, és a liberálisan irá- 
nyított tőkés gazdaság , selejtező funkció- 
ja"!! (ezt nevezte Schumpeter , teremtve 
pusztításnak") a hatékonyabb politikai ér- 
dekérvényesítési képességű nagyvállala- 
tokkal szemben csak ritkán érvényesül. 
Piacgazdaságban azonban ez természetes- 
nek tekinthető, mindenekelőtt azért, mert 
a nagyvállalatok általában csak olyan sú- 
lyos pénzügyi zavarok esetében válnak 
életképtelenné, amelyeknek jogi szentesíté- 
se a csőd. A kis- és középvállalatoknál — 
különösen a néhány főnyi cégeknél — vi- 
szont szokásos, hogy a megszűnés nem jár 
együtt csőddel, sőt nem is komolyabb pén- 
zügyi bajok következménye. Gyakori pél- 
dául, hogy egy vállalat egyetlen termék 
kifejlesztésére és/vagy értékesítésére ala- 
kul, s amikor a termék újdonságértékének 
csökkenésével a jövedelmezőség is visszae- 
sik, a cég felszámolja önmagát, s a tőke új 
befektetési lehetőséget keres. Ez a maga- 


11 Gunnar Eliasson: i. m. 45. old. 


tartás különösen a , vállalkozói tőkére" 
jellemző, amelynek az Egyesült Allamok 
gazdaságában való megjelenése után - a 
nyolcvanas évek elejétől — általában min- 
denütt emelkedett a vállalatalapítások és 
-megszűnések száma. 

A , pozitív" iparpolitikák érvényesülési 
esélyeit javítja, ha az általuk befolyásolt 
vagy ösztönzött fejlesztések nagymérték- 
ben a piac utólagos ellenőrzése alatt foly- 
nak. Japánban például a hadiszektor kis 
méretei miatt a K t F-programok legna- 
gyobb része közvetlenül a , polgári" pia- 
con értékesíthető termékeket eredménye- 
zett. Mivel így a fejlesztők és a gyártók 
többletköltségei — a hadiipari fejlesztések- 
kel ellentétben — nem háríthatók közvetle- 
nül a költségvetésre, a kizárólagos hadi 
megrendelések kis arányával magyarázzák 
a K t F-erőforrások páratlanul hatékony 
felhasználását Japánban."? i 

e A , támogatásos" iparpolitikák célja 
elsősorban az illeszkedési folyamat veszte- 
seinek felkarolása. Gyakori érv, hogy a 
támogatásokra nemzetgazdaságilag hasz- 
nos kapacitások megmentése érdekében 
van szükség, és a bajba jutott cégek műkö- 
dőképességét helyre lehet állítani belső át- 
szervezéssel. Hatékony struktúrapolitika 
azonban nem valósítható meg a vállalatok 
belső átszervezésével, működésük raciona- 
lizálásával — a termelési struktúrát alkotó 
vállalatok körének változatlanul hagyása 
mellett. A , támogatásos" iparpolitikai ele- 
mek aránya azonban - úgy tűnik — mégsenf 
teljes mértékben kormányzati elhatározás 
kérdése. Bod Péter Akos rámutat, hogy 
Nyugat-Európában az iparági válságok 
megoldását kevés kivételtől eltekintve az 
államnak kellett magára vállalnia. Minde- 
nekelőtt azért, mert ,a válságba sodort 
termelők koncentrált gazdasági és politi- 
kai feszültséget idéztek elő, melynek spon- 
tán feloldódását sem a közgazdasági, sem 
különösen a politikai racionalitás nem ja- 
vasolta."!3 Ezzel a válságmegoldó szerep- 
pel függ össze, hogy több nyugat-európai 


12 Gunnar Eliasson: i. m. 31. old. 

13 Bod Péter Ákos: Állami tulajdon, állami inter- 
venció a mai tőkés gazdaságban (Viták és kísérletek 
Nyugat-Európában). Tervgazdasági Közlemények, 
1986. 5. sz. 229. old. 

országban az állami szektor az infrastruk- 
túra helyett inkább a feldolgozóiparra 
koncentrálódik, mert számos iparvállalat 
válságát állami tulajdonba vétellel próbál- 
ták megoldani. 

Fontos hangsúlyozni, hogy a , támoga- 
tásos" iparpolitikák szinte törvényszerűen 
tágítják a rést a tényleges és a látszólagos 
komparatív előnyök között. Különösen 
érzékletesen lehetett ezt tapasztalni az 
1977 előtti brit iparpolitikában, és nem 
kevésbé Svédországban, ahol 1982-ben 
például a feldolgozóipar által megtermelt 
hozzáadott érték mintegy 16 százalékát 
költötték veszteségcsökkentő támogatá- 
sokra. 

A , struktúramerevítő" hatású támoga- 
tásos iparpolitikának azonban nem csupán 
a kapacitások és a munkahelyek politikai- 


lag motivált megmentése lehet a célja. Rö- 


vid távú külgazdasági célok is szerepet 


játszhatnak, elsősorban-a kereskedelmi . 


mérleg javítása esetén. A támogatásos 
iparpolitika ilyenkor a rövid idő alatt is 
jelentős nettóexport-növelésre képes ága- 
zatokra koncentrál függetlenül attól, hogy 
fejlesztésük megfelel-e a tényleges kompa- 
ratív előnyöknek. Ekkor - mint ahogyan 
az az eladósodott országok esetében látha- 
tó — reális veszély, hogy a támogatások egy 
kedvezőtlen termelési struktúra átalakítá- 
sa helyett éppen annak nemzetgazdasági- 
lag hosszabb távon hátrányos elemeit erő- 
sítik. Ez a helyzet , struktúrapolitikai csap- 
etlának" nevezhető, !! amelyben a struktú- 
rapolitika a rövid távú pénzügyi kénysze- 
rek miatt hosszabb távú céljaival ellentétes 
irányban mozog. 

e A , tervező" iparpolitikák sikere attól 
függ, hogy a , tervező" központnak elegen- 
dő vállalati, illetve jövőre vonatkozó infor- 
mációja van-e. Fontos továbbá, hogy az 
információk és a központ által figyelembe 
veendő érdekek lehetővé teszik-e egyálta- 
lán egy konzisztens iparpolitika kidolgozá- 

14 A fogalmat a Politikai gazdaságtan 4. Nemzet- 
közi gazdasági kapcsolatok. (Közgazdasági és Jogi 
Könyvkiadó, 1986.) tankönyv a 292. oldalán használja 
Kozma Ferenc: A világgazdasági kapcsolatok hatása 
a népgazdasági hatékonyságra (Gazdaság, 1971. 4. 
szám) című cikkének 100. oldalára hivatkozva. Kozma 


azonban az idézett helyen csak utal a , struktúrapoliti- 
kai csapda" mechanizmusára, de nem nevezi nevén. 


sát; és hogy a gazdaság hogyan reagál az 
iparpolitikai törekvésekre. Ezért ez az 
irányzat viszonylag ritka a fejlett tőkés 
országokban. Az iparpolitika végrehajtá- 
sával megbízott , csúcsszervek" — Japán- 
ban a Külkereskedelmi és Ipari Minisztéri- 
um (MITI), az Egyesült Királyságban a 
Nemzeti  — Gazdaságfejlesztési Tanács 
(NEDC), a nyugatnémet Kutatási és Fej- 
lesztési Minisztérium, a Holland Iparfej- 
lesztési Társaság (MIP), az Ír Fejlesztési 
Ügynökség (IDA) stb. -— általában inkább 
a , pozitív" iparpolitikák megvalósításá- 
ban segédkeznek. 

A , tervező" iparpolitikát az különböz- 
teti meg a már bemutatott két típustól, 
hogy a kormány a világgazdasági alkal- 
mazkodás makroszintű követelményeit ér- 
zékelve próbálja meg kialakítani a struktú- 
rapolitika irányait, de ebben a mikroszfé- 
rának legföljebb csak konzultatív szerepet 
juttat. Így mind az irányok kialakítása, 
mind erőforrásigényük meghatározása 
csak csekély részben függ piaci szempon- 
toktól, és az állam — a , pozitív" iparpoliti- 
kától eltérően — anyagilag jelentős mérték- 
ben elkötelezi magát a kiválasztott fejlesz- 
tési irányok mellett. Itt viszont — a , támo- 
gató" iparpolitikával ellentétben — a struk- 
túrapolitika egyértelműen offenzív, azaz 
gyorsan próbálja követni a világgazdasági 
változásokat, sőt igyekszik elébük menni a 
kedvezőtlen hatások semlegesítésére irá- 
nyuló defenzív magatartás helyett. 

A , tervező" iparpolitika elemeit elsősor- 
ban két vezető tőkés ország — az Egyesült 
Államok és Franciaország — iparpolitikai 
gyakorlatában lehet fölfedezni. Az ameri- 
kai iparpoltika , tervező" szektoraiban a 
, Csúcsiparágak" fejlesztési költségeit a 
hadügyi tárcán és a NASA-n keresztül je- 
lentős mértékben az állam fedezi (1982-es 
adat szerint az ország teljes K t F-kiadása- 
inak 30 százalékát a hadügyminisztérium 
finanszírozta).!5 A , tervezői" tudatosság a 
Pentagon és a japán MITI kiemelt ipari- 
technológiai fejlesztési irányai között egy- 
aránt megfigyelhető: mindkét csúcsszerv a 
különlegesen magas teljesítőképességű chi- 

15 Robert Ballance-Stuart Sinclair: Collapse and 


Survival: Industry Strategies in a Changing World. 
Allen Unwin, 1983. 4159. old. 

pek, az ipari robotok és az ötödik generá- 
ciós számítógépek gyártását kezeli abszo- 
lút prioritásként. Az utóbbi években az 
Egyesült Államok iparpolitikájában a stra- 
tégiai érdekeket képviseli a Hadászati Vé- 
delmi Kezdeményezés Szervezete (SDIO) 
Is. 

A Pentagon és a MITI működésének 
több sajátossága viszont erősen eltér egy- 
mástól, és ezek a különbségek plasztikusan 
szemléltetik a nemzetközi műszaki fejlő- 
désben vezető szerepet játszó két tőkés or- 
szág , tervező" (Egyesült Államok), illetve 
,spozitív" (Japán) iparpolitikájának né- 
hány alapelemét.! 5 


Japánban a megbízások zömét verse- " 


nyeztetés nyomán adják ki, az Egyesült 

amok hadügyminisztériumában viszont 
az érdekelt cégek hivatalos bevonása nél- 
kül döntenek a megbízásokról. A japán 
gyakorlat bátorítja az együttműködést az 
egy-egy megbízásban érdekelt cégek kö- 
zött, az amerikai ezzel nem foglalkozik; 
emiatt megtörténhet, hogy az egyes megbi- 
zások részlegesen átfedik egymást. A Pen- 
gaton általában olyan stabil, tőkeerős 
nagyvállalatnak ad megrendelést, amellyel 
már tartósabb üzleti kapcsolatban áll, és 
általában idegenkedik a rövidebb múltú 
vagy kisebb vállalatoktól. A MITI dönté- 
seit viszont többnyire nem befolyásolja a 
vállalatméret. A Pentagon projektumai a 
stratégiai igényektől függően rövidebb 
időre szólnak, és a politikai ciklusoktól 
függően gyakran menet közben is átala- 
kulnak. A MITI ezzel szemben több olyan 
programot is finanszíroz, amely legalább 
egy évtizedre szól. Végül lényeges különb- 
ség, hogy a MITI kifejezetten támogatja a 
projektumok nyomán kifejlesztett termé- 
kek exportját, a Pentagon viszont ezt nem 
teszi — ez kétségtelenül .nem is feladata -, 
sőt esetenként stratégiai okokból korlátoz- 
Za is a kivitelt. 

A francia , tervező" iparpolitika elsősor- 
ban az ANVAR (kb.: Kutatási Eredmé- 
nyek Értékesítését Segítő Nemzeti Társa- 
ság) közreműködésével befolyásolja a vál- 
lalatok tevékenységét. Az ANVAR a pá- 
lyázati úton kiválasztott fejlesztési projek- 


16 Ballance-Sinclair: i. m. 159-160. old. 


tumok költségeinek legföljebb 50 százalé- 
kát előlegezi meg, elsősorban műszaki és 
vállalati . gazdálkodásbeli paraméterek 
alapján. A külgazdasági szempont nem 
játszik komolyabb szerepet a projektumok 
kiválasztásánál, fontosnak tekintik viszont 
az ország technológiai autonómiájának 
fenntartását a csúcsiparágakban. A fej- 
lesztéseket a kormány gyakran kétszeresen 
finanszírozza meg, mert például a hadi- 
anyagexport jelentős része kormaányhitel 
vagy , segély" formájában a Franciaor- 
szághoz szoros politikai szálakkal kapcso- 
lódó fejlődő országokba irányul. 

e A , piacorientált" iparpolitikák alkal- 


. mazásakor az állam kis számú és csak köz- 


vetett ösztönzövel próbálja a vállalatokat 
bizonyos kormányzati fejlesztési elképzelé- 
seknek megfelelően orientálni. Ez lényegé- 
ben passzív iparpolitikai magatartás, mö- 
götte azonban átgondolt gazdaságstraté- 
gia húzódik meg. A , piacorientáció" világ- 
gazdaságilag nyitott, magasan fejlett kis 
országok esetében jól szolgálhatja a világ- 
gazdasági illeszkedést. Feltétele viszont, 
hogy a mikroszféra sokrétű vállalatközi 
együttműködési rendszerben kapcsolód- 
jon a külföldhöz, és a külkereskedelem, 
valamint a működötöke-forgalom erősen 
liberalizált legyen. Nyugat-Európában a 
, piacorientáció" két egyértelmű példája 
Dánia és Svájc. 

Iparpolitikai szempontból a dán eset ér- 
demel több figyelmet. Svájcban ugyanis a 
kormányzat ultraliberális gazdaságpoliíti- 
kai magatartása régi hagyomány, és na- 
gyon jól megfelel a gazdaság sajátos struk- 


.túrájának és különleges szerepének a nem- 


zetközi munkamegosztásban.!"7 Dániában 
viszont az igen erős iparpolitikai liberaliz- 
mus olyan nemzetközi környezetben való- 
sul meg, ahol - a skandináv térségben, 
illetve az EGK tagországai között - az 
intervencionista állami gazdaságpolitika 
számos példája található. A dán esettel 
kapcsolatban feltétlenül érdemes felhívni a 
figyelmet arra, hogy a kormányzat erősen 
liberális magatartása tudatos iparpolitikai 
koncepció, azaz nem feltétlenül az iparpo- 
litika hiányát jelenti. A dán iparpolitikai 

17 Török Ádám: Új gazdaságfejlődési szakasz jelei 
Svájcban. Külgazdaság, 1979. 6. szám. 


liberalizmusnak az ismert újkonzervatív 
modellekkel ellentétben különleges voná- 
sa, hogy ,,... nem konzervatív erőviszo- 
nyok és értékrend közepette működik, ha- 
nem erős szociáldemokrata pozíciókkal, 
befolyásos szakszervezetekkel és a társa- 
dalmi egyenlőséget hangsúlyozó skandi- 
náv értékrenddel jellemezhető társadalmi 
erőtérben".!8 

Az állam Dániában az áruk piacán nem 
játszik aktív befolyásoló szerepet, és a ter- 
melési tényezők közül a tőke mozgására 
sem kíván komolyabban hatni. Igen tevé- 
keny viszont a munkaerő piacán, amivel a 
mikroszféra árupiaci folyamatokat követő 
mozgásait, illetve a strukturális alkalmaz- 
kodást gátló társadalmi súrlódásokat ké- 
pes hatékonyan enyhíteni. (Például az in- 
gyenes oktatási és átképző-továbbképző 
rendszerrel, valamint a kiterjedt és nagy- 
vonalú munkanélküli-segélyezéssel.) Az 
utóbbi rendszer teszi lehetővé, hogy Dá- 
niában a , munkahelyek védelme" nem je- 
lentős szempont sem az állami iparpoliti- 
kában, sem a vállalati döntésekben. Így 
válik lehetővé az is, hogy a vállalatok - 
más nyugat-európai országokhoz képest — 
sokkal nagyobb szabadságfokkal alakítják 
termelésük költségszerkezetét, a nemzet- 
közi versenyképesség követelményeitől 
függően. A különlegesen széles vállalati 
munkaerő-gazdálkodási mozgástérre jel- 
lemző: a dán iparban az is elképzelhető, 
hogy korábbi - a vállalati teljesítmény 
alapján később túlzottnak bizonyuló - 
béremeléseket később bércsökkentés kö- 
vessen. , 

A dán példa arra utal: iparpolitikai 


. ,piacorientáció" általában csak úgy lehet- 


séges, hogy az állam a tevékenységek sze- 
lekciójában tudatosan vállalja a passzivi- 
tást, viszont a gazdaságpolitika más terüle- 
tein ezt a szokásosnál tevékenyebb szerep- 
pel ellensúlyozza. Hangsúlyoznunk kell: az 
effajta kompenzációra elsősorban nem po- 
litikai okokból (a választók megnyugtatá- 
sa stb. miatt) van szükség, hanem a gazda- 
ság teljesítőképességének javítása, fenntar- 
tása érdekében. 

e A nyolcvanas években előtérbe kerülő 


18 Bod Péter Ákos: i. m. 241. old. 

nyugati iparpolitikák — mint láttuk — na- 
gyon is különfélék. Közös vonásaik közül 
talán a legjellemzőbb, hogy a korábbiak- 
nál sokkal árnyaltabban, , rafináltabban" 
vegyítik a liberális és az intervenciós gaz- 
daságpolitikai magatartásformákat. 

Az , önmegtartóztató" és a , beavatko- 
zó" gazdaságpolitikai magatartás gyakran 
szükségszerűen keveredik is egymással. 
Példa erre a működőtőke-import kezelése 
több nyugat-európai vagy gyorsan iparo- 
sodó fejlődő ország nyolcvanas évekbeli 
gazdaságpolitikájában. Közismert, hogy 
ma már éles verseny folyik a nemzetközi 
működőtőkéért az iparukat gyorsan és ha- 

"tékonyan fejleszteni kívánó országok kö- 
zött. Ezt elsősorban az egyre liberálisabbá 
váló, működőtőke-import szabályozás 


. szolgálja. A szabályozás hagyományos 


formája az volt, hogy a külföldi tőketulaj- 
donosok befektetési és a külföldi részvéte- 
lű vállalatok működési feltételeit a fogadó 
országban szokásos feltételekhez tették ha- 
sonlóvá. Ez azonban inkább a hatvanas- 
hetvenes években volt megfigyelhető, ami- 
kor a nemzetközi működőtőke még bizo- 
nyos túlkínálati problémákkal küzdött. 
Viszont ma már a belföldi vállalkozókhoz 
mért esélyegyenlőség önmagában nem je- 
lent különösebb vonzerőt a külföldi műkö- 
dőtőke számára. Az államnak tehát egy- 
részt liberális szabályozással célszerű biz- 
tosítania a külföldi részvételű vállalatok 
minél zavartalanabb belföldi működésé- 
nek feltételeit, miközben adókedvezmé- 
nyekkel, tőkejuttatással, beruházási támo- 
gatásokkal stb. a költségvetés terhére is 
vállalnia kell a külföldi működőtőke telep- 
helyválasztásának befolyásolását. A mű- 
ködőtőkével szembeni kormányzati maga- 
tartás csak a két — egymásnak szemléletileg 
látszólag ellentmondó, valójában egymást 
kiegészítő - elem együttes megléte esetén 
lehet igazán sikeres, s ennek mérlegelése a 
gazdaságpolitika fontos feladata. 


Növekedés és külgazdasági kapcsolatok 


Semmiképpen sem tekinthető véletlennek, 
hogy az előbbiekben vázolt, egymással 
gyakran kombinálódó iparpolitikai straté- 
giák azóta jelentkeznek, amióta látható, 

hogy a sikeres világgazdasági alkalmazko- 
dás átgondolt, tudatos és a gazdaság adott- 
ságainak megfelelő irányú külgazdasági 
nyitást feltételez. A külgazdasági nyitást 
exportoldalon többnyire a komparatív elő- 
nyök jobb érvényesítése, számos ország- 
ban azonban az export pénzügyi okok mi- 
atti növelésének kényszere teszi indokolt- 
tá. Importoldalon a nyitás egyrészt a nem- 
zetközi műszaki fejlődéshez való szoro- 
sabb kapcsolódás miatt hasznos. Az im- 
port liberalizálása azért is fontos, mert a 
belföldi piac egyensúlyát csak a struktúra- 
politikához szervesen hozzátartozó vissza- 
fejlesztések után, csak a gazdaság növeke- 
désénél dinamikusabb importbővítéssel le- 
het megőrizni. 

Az iparpolitika már említett dilemmája, 
hogy a liberalizmus elsősorban a nagyobb 
vállalatoknak kedvez, viszont a műszaki 
dinamizmus, az innovációk forrásai in- 
kább a kisvállalatok, ezek azonban pénz- 
ügyileg sebezhetőbbek. A , pozitív" és a 
,támogatásos" iparpolitikák között éppen 
az az egyik lényeges különbség, hogy az 
állam pénzügyi segítsége más és más válla- 
lati körbe kerül. A , pozitív" iparpolitika 
kedvezményezettjei jelentős részben a kis- 
vállalatok — azért is; mert a nagyvállalatok 
átlag feletti támogatása struktúramerevítő 
hatású is lehet -—, a , támogatásos" iparpo- 
litika viszont elsősorban a nagyvállalatok- 
nak hasznos. A kisvállalatok átlagosnál 
, nagylelkűbb" iparpolitikai kezelése azon- 
ban azt a veszélyt is felidézheti, hogy egyes 
— piaci viszonyok között talán nem is élet- 
képes — kisvállalatok dinamikus növeke- 
désnek indulnak, és későbbi esetleges ku- 
darcaik már sokkal nagyobb horderejűek 
lehetnek. 

Az iparpolitikának tehát egyes fejlett or- 
szágok tapasztalatai szerint nem annyira a 
már meglévő kisvállalatok fejlődését, mint 
inkább cserélődését és újabbak alakulását 
kell elősegítenie. A vállalatelméleti kutatá- 
sok egyik úttörője, Ronald W. Coase már 
50 évvel ezelőtt meghatározta a vállalatok 
- ezen belül értelemszerűen: a kisvállalatok 
- növekedésorientált magatartásának fő 
tényezőit. Két vállalat közül — ha többi 
paraméterük egyébként egyenlő — az nö- 
vekszik gyorsabban, amelynél: 


e kisebbek a szervezet működtetési 
költségei, illetve növekedésük lassabban 
követi a forgalom bővülését; 

e ritkábbak a vállalatvezetés tévedései, 
illetve számuk lassabban emelkedik a for- 
galom növekedéséhez képest; 

e a vállalatméret növekedése erősebb 
fékező hatást fejt ki a termelési tényezők 
kínálati árának emelkedésére. !9 

Coase feltételei közül a második formája 
ma talán kissé anakronisztikusnak hat, 
tartalma azonban mindenképpen megszív- 
lelendő. A második feltétel ugyanis azt 
mondja ki, hogy két — egyébként minden 
tekintetben egyforma - vállalat közül an- 
nak jobbak a növekedési esélyei, amelynek 
a szervező-irányító apparátusa hatéko- 
nyabban képes működni növekvő vállalat- 
méret mellett. 

Az iparpolitika céljai között ezeknek a 
feltételeknek az alakítása önmagában csak 
igen ritkán szerepel. A kormányzatnak 
nem ahhoz fűzödik érdeke, hogy valamely 
iparágban például koncentráltabbá tegye a 
vállalati struktúrát anélkül, hogy ettől po- 
zitív hatást várna a műszaki fejlődésre, a 
termelésre vagy az exportra. Abban érde- 
kelt, hogy az egyes iparágak vállalati szer- 
kezete minél jobban szolgálja gazdaságpo- 
litikai céljait. j 

A műszaki fejlődést hordozó technoló- 
gia- és szellemitőke-igényes iparágakban - 
például az Egyesült Államok számítógép- 
iparában -— gyakori, hogy a vállalatméret 
igen gyorsan nő, közben azonban alapve- 
tően megváltoznak a vállalati szervezet 
működési sajátosságai. A korábban sike- 
res, innovatív kisvállalatok (Apple, Am- 
dahl) úgy , nőttek naggyá", hogy az alapí- 
tók nem tudtak megbirkózni a nagyobb 
vállalatméret miatti új szervezési-irányítási 
feladatokkal, és a működőképesség fenn- 
tartása érdekében el kellett távozniuk, he- 
lyüket szakképzett menedzsereknek adva 
át. 

A mai világgazdasági körülmények kö- 
zött az exportdinamizmussal párosuló nö- 
vekedésorientált vállalati magatartás tá- 
mogatását tartják az iparpolitika célszerű 
feladatának a legtöbb fejlett tőkés ország- 


19 Ronald W. Coase: The nature of the firm. Eco- 
nomica, November 1937. 396—397. old. 

ban. Érdemes tehát megvizsgálni, hogy a 
gyors műszaki fejlődés és az exportorientá- 
ció követelményrendszerét a vállalatokhoz 
közvetíteni kívánó iparpolitika számára 
miként lehet átfogalmazni a Coase-féle fel- 
tételeket. 

Az első feltétel módosított formában ar- 
ra utalhat, hogy annál a vállalatnál növel- 
hető gyorsabban az export, amelynél a vi- 
lágpiacra való kilépés kevésbé teszi szüksé- 
gessé költséges piacszervezet kiépítését. Bi- 
zonyos -— mindenekelőtt a gépipari — termé- 
keknél az eladó és a vevő kapcsolata az 
üzletkötés után általában hosszabb ideig 
fennmarad, és a jól működő piacszervezet 
ennek fontos feltétele.?"? Erősen költségér- 
zékeny vagy tőkeszegény vállalatok vi- 
szont nem gondolhatnak arra, hogy saját 
erejükből komolyabb külpiaci szervezetet 
alakítsanak ki. Ezért a , pozitív" iparpolti- 
kák egyik - általában hatékony - közvetett 
támogatási konstrukciója, hogy állami esz- 
közökkel hozzájárulnak a kisebb vállala- 
tok külföldi piacszervezetének költségei- 
hez, vagy — mint ezt Ausztria példázza - a 
kisebb vállalatok képviseletét ellátó keres- 
kedelmi kirendeltségi hálózatot tartanak 
fenn. Ezekben az esetekben az állami ipar- 
politikai közreműködés semmiképpen sem 
torzítja a versenyt. Elsősorban azt szolgál- 
ja, hogy a kevésbé tőkeerős vállalatok ex- 
portnövelési esélyei ne legyenek rosszab- 
bak sem a nagyobb cégekhez, sem a belföl- 
di értékesítési lehetőségekhez képest. Más- 
képpen szólva: a kisebb vállalatok tevé- 
kenységében szükségszerűen erős a belpia- 
ci orientáció, és ennek csökkentése érdeké- 
ben kell a gazdaságpolitikának közvetett 
eszközökkel beavatkoznia. 

A második feltétel az exportorientáció 


: követelményeire való tekintettel úgy egé- 


szíthető ki, hogy a vállalatvezetés számára 
nélkülözhetetlenné válik a külkereskedel- 


20 Az elmúlt néhány évben nemzetközileg a szer- 
számgépipar esete szolgált jó példaként arra, hogy a 
piacszervezet a világpiaci versenyképesség növekvő 
fontosságú tényezője. Ezért a műszakilag korszerű, de 
kevésbé tökeerős vállalatok, illetve a kisebb szerszám- 
gépexportőr országok kivitelük földrajzi koncentráció- 
jának növelésére kényszerültek. (Losoncz Miklós: 
A világ szerszámgépiparának fejlődési irányzatai. 
MTA Világgazdasági Kutató Intézet, 1987. 52-54. 
old.) 


mi felkészültség. Az egy-egy innováció üz- 
leti megvalósítására létrejött kisvállalatok 
vezetői szinte mindig műszaki szakembe- 
rek, s a vállalat növekedése már igényt 
támaszt menedzseri képzettségű vezetőkre 
is; viszont a külpiacra való kilépés általá- 
ban a vállalatvezetés további bővítését te- 
szi szükségessé. A , pozitív" iparpolitikák 
ezért gyakran mentesítik az exportorientált 
kisebb vállalatokat újabb szakemberek fel- 
vételétől. Ennek egyik bevált módszere, 
hogy az állam évente bizonyos időszakra 
(15 vagy 30 napra) , kölcsönad" szakértő- 
ket kisebb vállalatoknak, és szükség esetén 
tovább is fedezi a foglalkoztatásukkal kap- 
csolatos költségek egy részét. Ilyen konst- 
rukcióknál — amelyek a kereskedelmi mel- 
lett műszaki és jogi tanácsadásra is kiter- 
jednek -— lényeges szempont, hogy az álla- 
mi támogatás nem közvetlenül pénzmoz- 
gásban testesül meg, hanem valamelyik 
termelési-értékesítési erőforrás szűk ke- 
resztmetszetét enyhíti. 8 

A harmadik feltétel kiterjesztése közvet- 
lenül kapcsolható a komparatív előnyök 
elméletéhez. Az elmélet szerint a külpiacra 
való kilépés önmagában nem teszi olcsób- 
bá a termeléshez felhasznált termelési té- 
nyezőket, de javítja kihasználtságuk hatás- 
fokát. Ez azonban csak a termék- vagy 
vállalati szintű külkereskedelmi kapcsola- 
tokra mondható ki így. Ha ugyanis a válla- 
lat világpiaci megjelenése mögött nem csu- 
pán egy elszigetelt exportorientációs kez- 
deményezés áll, hanem az egész nemzet- 
gazdaság széles sávon végrehajtott világ- 
gazdasági integrálódási folyamata, akkor 
a külgazdasági nyitás megnövelheti a ter- 
melési tényezők kínálatát is, s így olcsóbbá 
teheti őket. A nemzetközi munkamegosz- 
tásba való szerves bekapcsolódás ma már 
szinte elképzelhetetlen a nemzetközi ter- 
melési tényezők áramlásaiban való részvé- 
tel nélkül. Egy hagyományosan tőkesze- 
gény gazdaságban például a jelentős volu- 
menű működőtőke-import nyomán sSzá- 
mottevően csökkenhet a tőke relatív ára a 
munkaerőhöz képest. 

A vizsgált iparpolitikai irányzatok közül 
a külgazdasági nyitást vállalati szinten 
mindenekelőtt a , pozitív" iparpolitikák 
segítik elő, mert olyan vállalattípusoknál is 

ösztönzik az exportorientációt, amelyek 
vagy méretük miatt, vagy termékszerkeze- 
tüknél fogva a belföldi piac felé fordulásra 
hajlamosak. Iparpolitikai eszköz, s nem 
csupán az exportösztönzési rendszer része, 
ha az állam segíti a világpiachoz való kap- 
csolódás minél többféle csatornájának ki- 
építését a gyors exportnövelésre képes vál- 
lalatoknál. Kisebb méretű, nyitott gazda- 
ságokban ugyanis a legtöbb dinamikus 
vállalat viszonylag rövid idő alatt eljut egy 
olyan fejlődési fázisba, hogy további ex- 
panziója már csak az exportra támaszkod- 
va képzelhető el. 

A , tervezéses" iparpolitika ugyancsak 
segítheti a széles körű exportorientációt, 
de — mint utaltunk rá -— a fejlesztési-struk- 
túrapolitikai súlypontok kijelölését csak 
kis mértékben bízza a mikroszférára. 

Így a külgazdasági nyitást, a kompara- 
tív előnyök jobb érvényesülését inkább 
csak a nagyobb vállalatoknál képes segíte- 
ni, és általában nem javítja a vállalatok, 
ágazatok közötti, hatékonysági alapon 
történő szelekció feltételeit. A , támogatá- 
sos" iparpolitika gyakran túlzottan az ex- 
port növelésére koncentrál, miközben nin- 
csenek a komparatív előnyöknek megfele- 
lő struktúraátalakító elképzelései. , Szelek- 
ciós" mechanizmusai elsősorban az ipar- 
szerkezet már meglévő súlypontjait erősí- 
tik, és ezzel gyakran évtizedekkel korábbi 
struktúrákat tartanak mesterségesen élet- 
ben. 

Végül a , piacorientált" iparpolitika egyik 
fontos alkalmazási feltétele, hogy a gazda- 
ság kereskedelempolitikai szempontból is 
nyitott legyen, azaz se importját, se export- 
ját ne fékezzék komolyabb adminisztratív 
korlátozások vagy költségnövelő-árfelhaj- 
tó hatású kereskedelempolitikai eszközök. 
Az erős belföldi importverseny elősegíti, 


hogy az exportbővítés a vállalatok számá- - 


he 


ra a növekedés, sőt a fennmaradás termé- 
szetes feltétele legyen, de a piacorientáció 
— a , pozitív" iparpolitikákkal ellentétben — 
elsősorban a rövid távú világpiaci folyama- 
tokhoz való alkalmazkodásnak kedvez. 
(Nem zárja ki a hosszú távú folyamatok- 
hoz való sikeres illeszkedést, de nem tart 
védőernyőt a rövid távú folyamatok által 
érintett vállalatok fölé.) 


ő 


A nyolcvanas évek nyugati iparpolitikai 
irányzatainak tipizálásával nem közvetle- 
nül alkalmazható , recepteket" kívántunk 
ajánlani a hazai iparpolitika cél- és eszköz- 
rendszerének kimunkálói számára. Már- 
csak azért sem, mert a jelzett irányzatok 
igen sokszor egymással keveredve léteznek, 
és a világgazdasági alkalmazkodás szem- 
pontjából eddig legsikeresebbnek mutat- 
kozó , pozitív" iparpolitikák sem tekinthe- 
tők állami szabályozó intézkedések vagy 
eszközök pontosan definiálható együttesé- 
nek. Ezzel szemben számunkra is fontos 
lehet az az újfajta iparpolitikai szemlélet- 
mód, amely szakít a korábban elterjedt 
dogmákkal. Mindenekelőtt azzal, hogy az 
állam aktív iparpolitikai szerepe csakis je- 
lentős költségvetési újraelosztás mellett és 
a vállalati szféra fejlesztési elképzeléseinek 
erős központi befolyásolásával képzelhető 
el. Az állam a valóságban enélkül is javít- 
hatja az innovatív, gyors külpiaci expan- 
zióra képes vállalatok működési feltételeit, 
és nem szükségképpen kell meghatároznia 
szektorális, ágazati vagy alágazati fejlesz- 
tési, támogatási prioritásokat. E tapaszta- 
lat viszont hasznos lehet az ipari szerkezet- 
váltás nagy és összetett feladata előtt álló 
magyar gazdaság számára 1s. 


Török Ádám 

Átalakítás és társadalompolitika 
a Szovjetunióban 


Az átalakítás, az ország belső és nemzetközi teljesítőképessége növelésének útjában álló 
politikai, ideológiai és más akadályok fokozatos lebontása, a szocializmus bázisára épülő 
ésszerű megoldások keresése jellemzi a mai összetett szovjet valóságot. , A problémák, 
nehézségek és akadályok ellenére az átalakítás eszmei és erkölcsi győzelmet aratott, 
kiterjedt és mélyre hatolt. Ám e felelősségteljes értékeléskor nem bocsátkozhatunk 
túlzásokba, még kevésbé eshetünk az önámítás hibájába. Valójában az átalakítás első 
fellendülésének időszakában vagyunk" — hangsúlyozta ez év júniusában az SZKP KB 
ülése. A politikai vezetés, a közvélemény egyaránt érti, hogy a gazdaság még nem állt át 
az új fejlődési pályára, az új — a társadalom megannyi területén — még csak formálódik, 
és az átalakításnak a többségben lévő támogatók mellett ellenfelei is vannak, útjában 
jelentős akadályok állnak. : 

. . Az SZKP XXVII. kongresszusán a társadalmi-gazdasági fejlődés meggyorsítására, a 
szocializmus megújítására elfogadott program mozgósító erejű, jövőbe mutató cselekvési 
programnak bizonyult, az alapvető kérdésekben világossá tette a politikai vonalat. 
Ennek nyomán erősödött a társadalmi egyetértés és egység, megnőtt a bizalom a párt 
iránt, javult a társadalmi légkör. A gazdaság több területén sikerült a visszaesést megállí- 
tani, előrelépni a kívánatos tendenciák kialakításának útján. A dolgozók széles körű 
bevonásával hozzáfogtak a demokrácia fejlesztéséhez. A párt vezetése ma a végrehajtásra 
helyezi a fő hangsúlyt, figyelembe véve, hogy a társadalom, a párttagság egyaránt az 
átalakítás körültekintő, de következetes folytatását kívánja. 


Aktív, hosszú távú társadalom- és szociálpolitika 


A szovjet politikai és szakmai irodalomban a szocialnaja polityika fogalom használatos 
mind a társadalompolitika, mind az annak részeként értelmezett szociálpolitika jellemzé- 
sére. A társadalompolitika keretében vizsgálják az osztályok, társadalmi csoportok 
érdekviszonyait, a nemzeti relációkat, az élet- és munkakörülményeket, a falu és a város 
kapcsolatát, az egészségügyi ellátást, a szabadidő eltöltésének módját. Szociálpolitikán 
elsősorban az emberek jólétének növelésével, a munka- és életkörülményeikkel összefüg- 
gő kérdéseket értik, ami felöleli a jövedelmek, a fogyasztás, a lakáskérdés, az egészség- 
ügy, a család problémáit egyaránt. 

A társadalompolitika időszerű feladatairól szólva ezúttal — a teljesség bármiféle igénye 
nélkül — mindenekelőtt arra keressük a választ, mit jelent az átalakítás ezen a területen 
általában, miként valósul meg az embereket legközvetlenebbül érintő kérdésekben, a 
szociálpolitikában. 

Az SZKP XXVII. kongresszusa a korábbi évek fontos tanulságaként fogalmazta meg, 
hogy változtatni kell az eddigi szemléleten, s a társadalompolitikát hosszú távú, átgon- 

dolt, egységes és aktív cselekvési programként kell érvényesíteni. E törekvés abban az 
értelemben természetesen nem új, hogy az emberekről való gondoskodás mindig is 
kiemelt helyet foglalt el az SZKP politikájában. A Szovjetunió eredményei a társadalom 
fejlesztésében, a társadalompolitika vívmányai szervesen beépültek a mai szovjet való- 
ságba. Éppen ezért az SZKP ezek megőrzését, alkotó továbbfejlesztését tűzi ki célul, 
megszabadítva őket a rájuk rakódott sémáktól, elavult formáktól. 

Az SZKP értékelése szerint a hetvenes-nyolcvanas évek fordulóján felerősödő negatív 
jelenségek egyik oka is éppen abban keresendő, hogy a társadalompolitikai kérdések 
iránt csökkent a figyelem, a javak elosztásában a , maradékelv" érvényesült, azaz a 
nemzeti jövedelem elosztásánál elsőbbséget élveztek a gazdaságpolitikával, a honvédelem- 
mel összefüggő feladatok. Az alapvető vívmányokat ebben az időszakban is sikerült 
megőrizni, sőt a gazdasági nehézségek ellenére — ha nem is a kívánatos mértékben, de 
- az életszínvonal is növekedett. A reáljövedelem 1981 és 1985 között a tervezett 3,/ 
százalék helyett 2,1 százalékkal nőtt. A gyakorlatban azonban felemásan valósultak meg 
a munka és az elosztás szocialista elvei, csorbát szenvedett a társadalmi igazságosság. 
Mindez hátrányosan hatott az életmód, a szellemi és erkölcsi folyamatok alakulására, 
az érdekrendszer működésére. A negatív jelenségek, a pénzügyi források viszonylagos 
szűkössége ellátási gondokkal párosultak, s mindez elégedetlenséget szült a közvéle- 
ményben. 

Az átalakítás és a gyorsítás mai feladatai is azt kívánják, hogy a társadalompolitika 
a korábbinál nagyobb szerepet kapjon a gazdasági és a politikai feladatok végrehajtásá- 
ban, jobban érvényesüljön a gazdaság- és a társadalompolitika kölcsönhatásából fakadó 
hajtóerő. Ez azt is jelenti, hogy a gazdaságpolitikai célkitűzések felmérésénél számolni 
kell az azokból következő társadalmi hatásokkal, feszültségekkel. Tudatos társadalom- 
politikára van tehát szükség a szocialista gazdaság lehetőségeinek mind teljesebb feltárá- 
sához és kihasználásához is. A társadalompolitikától azt is várják, hogy a vezetés, a párt 
idejekorán, kellő mélységben kapjon jelzéseket a szociális feszültségekről, az elképzelések 
és a gyakorlat eltéréseiről. 

A tudatos társadalompolitikai szemléletet megköveteli a gazdaságirányítás készülő 
reformja is. Számolnak azzal, hogy a strukturális váltásnak, a támogatások leépítésének 
negatív hatásai is lesznek. Tudatában vannak annak, hogy az ezzel járó terhelést, 
esetenként lemondást, csak olyan társadalom képes elviselni, amely egységes az alapvető, 
a nép számára közös feladatok megítélésében. 

Az emberi tényező jobb kihasználása, a fegyelem erősítése, a szervezettség javítása 
elengedhetetlen a tudományos-műszaki haladás előmozdításához és a gazdaságirányítás 
átalakításához. Az emberi tényező azonban már ma sem korlátozódik — ahogy ezt néha 
beállítják — csupán a fegyelem és a rend problémájára; a párt arra törekszik, hogy az 
emberek élet- és munkakörülményeit pozitívan befolyásoló társadalompolitikai gyakor- 
lat érvényesüljön mindenütt. Abból indulnak ki, hogy a szocializmus a ma emberének 
is épül, és nagyobb teljesítményt csak akkor lehet elvárni az egyéntől, ha érdekeltté teszik 
a szocializmus építésében. A tömegek hangulatát, véleményét, az átalakításhoz való 
viszonyát az is befolyásolja, sikerül-e érezhetően emelni a nép életszínvonalát, javítani az 
ellátást, az életkörülményeket. 

Az aktív társadalompolitika a belső funkciók mellett fontos nemzetközi feladatot is 
teljesít azáltal, hogy a szocializmus humánus értékeinek védelmével és erősítésével annak 
tekintélyét növeli világszerte. 

A korábbiakhoz képest új elem, hogy az SZKP a társadalompolitikát átfogó rendszer- 
ként, cselekvési programként értelmezi, amely egyidejűleg tartalmaz rövid és hosszú távú 
feladatokat. Számos elemének kimunkálása hosszabb időt kíván, több új kérdésre úgy- 
mond , menet közben" kell választ találni. A XXVII. kongresszus kedvező politikai 
lehetőséget teremtett, a program részletes kimunkálása — az SZKP véleménye szerint - 
csak a tudományos műhelyek, a társadalmi gyakorlat, a közös társadalmi cselekvés 

terméke lehet. Csak így tartják megvalósíthatónak azt a követelményt is, hogy a párt a 
társadalom egészének érdekét tartsa szem előtt, de vegye figyelembe az egyéni és a helyi 
érdekeket, a különböző rétegek sajátos szükségleteit, legyen tekintettel a társadalmi 
igazságosságra. 

E kérdések a kongresszus óta állandóan napirenden vannak. A közelmúltban az SZKP 
KB-ban külön tanácskozást tartottak szociálpolitikai kérdésekről, s ehhez kapcsolódva 
az ellátás és a szolgáltatások fejlesztéséről. A tanácskozás rámutatott, hogy a párt 
törekvései világosak, fokozatosan létrejönnek a jogi és egyéb feltételek; most a problé- 

. mák nyilt feltárására, az elfogadott döntések körültekintő, de következetes végrehajtásá- 
ra van szükség. 

Az SZKP e területen is a realitásokból indul ki. Számol azzal, hogy csak a gazdasági 
növekedés teremthet szilárd anyagi alapot a szociális kérdések megoldásához. Mihail 
Gorbacsov mondotta a szakszervezetek legutóbbi kongresszusán: , A gyorsításnak, az 
élet minősége javításának csak egy útja van, a hatékony, termelékeny munka. Az elosztás 
és újraelosztás mechanizmusai önmagukban semmit sem hoznak létre." A gazdasági és 
szociális programok megalapozását szolgálja, hogy a felhalmozás arányát a korábbi 
25-26 százalékról a jelenlegi ötéves tervben 27,7 százalékra növelték. Figyelembe veszik 
azt is, hogy a honvédelem, az erőegyensúly fenntartása súlyos terheket ró a Szovjetunió- 
ra, a kiadások csökkentésére azonban csak a leszerelés terén való előrelépés függvényében 
gondolhatnak. Az eszközök körültekintő, takarékos felhasználása, a honvédelmi szektor 
eredményeinek gyorsabb átáramoltatása a polgári területekre azonban már ma is fontos 
kiegészítő erőforrást jelenthet. 

Az SZKP-nak a társadalompolitikára fordított, koncéntrált figyelmét mutatja az is, 
hogy a KB egyik titkárának feladatköre kizárólag e terület felügyelete. Az ágazatközi 
koordinálás céljából létrehozták a Minisztertanács Társadalomfejlesztési Irodáját, s 
hasonló szervezetek jönnek létre alacsonyabb szinteken is. 

Az aktív társadalompolitika megvalósításához a korábbinál kedvezőbb feltételt terem- . 
tett az is, hogy az elmúlt években, különösen az SZKP KB 1982. novemberi ülése után, 
széles körű politikai-tudományos munka kezdődött el a szocializmus építését hosszabb 
távon is meghatározó kérdések tanulmányozására, az ellentmondások, az érdekek, a 
tulajdonviszonyok elemzésére. Napirendre került a Szovjetunió és a többi szocialista 
ország tapasztalatainak feldolgozása, hogy a mai feladatokra orientáló és hosszú távon 
ís eligazodást nyújtó, reális szocializmuskép alakuljon ki. Ebben fontos szerepet szánnak 
a társadalomtudományoknak. Élő igény az, amit Alekszandr Jakovlev, az SZKP KB PB 
póttagja, a KB titkára a Kommunyisztban megjelent tanulmányában írt: , A mai szocia- . 
lizmusnák mindenekelőtt önmagát kell megismernie." 

A szocializmus lehetőségeiről, az eddigi vívmányok megítéléséről, az új értékekről 
széles körű szakmai és társadalmi vita folyik a Szovjetunióban. A Kommunyiszt hasáb- 
jain például Tatyjana Zaszlavszkaja akadémikus írása nyomán közel egy éve élénk vita 
bontakozott ki. A levélírók többsége üdvözli az átalakítást, mivel az a jobb munkához 
s ezáltal a jobb életkörülményekhez szükséges társadalmi közeget teremti meg. Az 
átalakítás szükségességének és a tennivalók fő irányainak megítélésében egységesek a 
vita résztvevői, noha számos tartalmi kérdést és különösen a végrehajtás eszközeit 
eltérően ítélik meg. Figyelemre méltó, hogy a társadalmi igazságosság és a gazdasági 
hatékonyság igényét senki sem állította ugyan szembe, de azért sok hozzászóló az emberi 
tényezőt főleg mint munkaerőt vizsgálta. A legélesebb megfogalmazások a társadalmi 
juttatások kapcsán hangzottak el. , Nem engedhető meg — állították sokan -, hogy 
veszélybe kerüljenek olyan megszerzett értékek, mint az ingyenes oktatás, az orvosi 
ellátás, az alacsony lakbér." A vita folytatódik. . . 

A szovjet ember munka- és életkörülményeinek javítása 


A szovjet gazdaságban a következő 15 évben a munka termelékenysége a tervek szerint 
2,3—2,5-szörösére, a nemzeti jövedelem kétszeresére nő, vagyis az előbbi növekedés 
érzékelhetően gyorsabb. A fejlődés egyre erőteljesebben teszi fel a kérdést: miként lehet 
megőrizni a társadalompolitika egyik lényeges eredményét, a teljes foglalkoztatottságot? 
Óvatos becslések szerint a 130 millió foglalkoztatottból legalább 8-10 százalék már jobb 
munkaszervezés, kisebb mértékű korszerűsítés esetén is , felszabadítható" , vagyis új mun- 
kahelyről kell gondoskodni. Számolnak azzal, hogy a gazdaság teljesítőképességének 
növelése, a belső erőforrások jobb kihasználása szükségessé teszi a termelési szerkezet 
átalakítását. Hangsúlyozzák, hogy ennek kockázatát és néhézségeit vállalni kell, s egyút- 
tal időben fel kell készülni a strukturális átalakítás hatásaira, a munkahely-változtatás, 
esetenként az új szakmaválasztás következményeire. 

Az SZKP XXVII. kongresszusa fontos távlati feladatnak nevezte a népjólét minőségi- 
leg új szintre emelését. Nem titkolják, hogy a következő esztendőkben az életszínvonal 
gyökeres javítására nem gondolhatnak. A jelenlegi ötéves terv azzal számol, hogy a 
reáljövedelem növekedése szerényebb, évi 2,5—2,8 százalékos, de egyúttal megalapozot- 
tabb és biztonságosabb lesz. Az ellátás jobb szervezése, az egészségügyi helyzet javítása 
már ma is érezhető változást hoz az életkörülmények alakulásában, s egyes társadalmi 
rétegeknél, pedagógusoknál, egészségügyi dolgozóknál, mérnököknél a bérek is jelentő- 
sen növekednek. Társadalmi méretekben lényeges javulást azonban csak az átfogó 
programok beindulásától, az 1990 utáni időszakban várnak. 

Az elosztási szférában az SZKP alapelvként kezeli, hogy a magasabb életszínvonalnak 
feltétele a termelés mennyiségi és különösen minőségi növelése, s ezért az életszínvonal 
emelkedését jobban kell kötni a termelés eredményeihez. A társadalmi igazságosság 
jegyében figyelembe veszik a társadalom különböző csoportjai között meglévő különbsé- 
geket, a jövedelmi differenciálódást, a fogyasztási struktúra, az életmód, a társadalmi 
tudat eltéréseit. 1985-ben például a kolhozparasztok reáljövedelme 90 százaléka volt a 
munkások és az alkalmazottak reáljövedelmének. A társadalmi juttatásokból (orvosi 
ellátás, lakbérhozzájárulás stb.) az utóbbi réteg nagyobb mértékben részesül. Hangsú- 
lyozzák, hogy a korábbinál differenciáltabb politikára van szükség. A társadalom na- 
gyobb részénél a munka szerinti elosztás következetes alkalmazására kell törekedni, 
biztosítva egyidejűleg a fogyasztói kínálat bővítését, a fizetett kiegészítő szolgáltatások 
körének szélesítését. Ez a feltétele a társadalmi aktivitás és a termelés növekedésének, 
s ez lehetőséget ad a szociális rendeltetésű alapok gyarapításához is. 

Az SZKP egyúttal hangsúlyozza, hogy a szocialista társadalom nem hagyhatja figyel- 
men kívül azokat sem, akik valamilyen oknál fogva egyszeri vagy állandó segítségre 
szorulnak. Ebből kiindulva nagyobb segítséget kívánnak nyújtani az alacsony jövedelmű 
rétegeknek, a sokgyermekes családoknak, a pályakezdő fiataloknak, a nyugdíjasoknak. 

A gazdaságirányítási rendszer továbbfejlesztése jegyében a bérek növelését a vállalati 
nyereségtől teszik függővé, következetesen érvényesíteni kívánják a brigádok és a vállala- 
tok közötti differenciálást. A párt vezetése számol azzal, hogy ez a törekvés számos 
akadályba ütközik, a vállalatok kerülik a konfiiktushelyzeteket, a magasabb jövedelme- 
ket a társadalom jelentős része még nem mindig tudja elfogadni. A minőségi átvételi 
rendszer bevezetése is okozott feszültségeket, de az emberek döntő többsége a szigorúbb 
minőségi követelményeket igazságosnak érzi. 

A bérpolitika előirányozza a minimális bérek növelését, az ötéves terv végére a jelenlegi 
70 rubeles minimális jövedelmek várhatóan emelkednek, bár a relatív kisjövedelmek problé- 
mája több területen megmarad. Növekednek az átlagbérek, amelyek 1986-ban a munká- 
soknál és az alkalmazottaknál 7195 rubelt, a kolhoztagoknál 159 rubelt tettek ki. A szak- 
irodalomban szereplő adatok szerint a minimális és az átlagbérek aránya I1:3, a minimális 
és a legmagasabb béreké 1:10. A bérarányok megváltoztatását szükségesnek tartják, de 

ez hosszú távú feladatként szerepel. Nem hagyják figyelmen kívül azt sem, hogy a munka 
szerinti elosztás következetes alkalmazása esetén nő a lakosság jövedelmi differenciáló- 
dása. Bizonyos ésszerű határok között - amiről még vita folyik — ezt a gazdaság egyik 
mozgatórugójának tekintik. 

A kongresszusi határozatokkal összhangban olyan bérezési rendszer kialakítására 
törekednek, amely jobban elismeri a szellemi munkát, ösztönzi a gazdaság strukturális 
fejlődését, az eddiginél jobban segíti elő a munka szerinti elosztás elvének megvalósítását. 
A jövedelem fő forrásának a munkát tekintik. 

A nem termelő ágazatok több területén fokozatosan emelik a fizetéseket. A probléma 
súlyosságát jelzi, hogy az ágazatban elérhető fizetések csak 70 százalékát teszik ki a 
termelőágazat béreinek. A közelmúltban 37 százalékkal emelték a közoktatási, 17—30 
százalékkal a felsőoktatási dolgozók bérét; rendezték az egészségügyi dolgozók bérét is. 

Az iparban jobban elismerik a képzettségbeli különbségeket, a minőségi munkát, 
előtérbe helyezik a műszaki-tudományos haladást meghatározó ágazatokat. A legala- 
csonyabb és a legmagasabb kategóriába tartozó munkások alapfizetése közötti arány a 
jelenlegi 1:1,5-ről 1:1,8-ra nő. 30-35 százalékkal emelik a mérnökök fizetését. Az elmúlt 
években csökkent a munkások é és a mérnökök fizetése közötti különbség. Amíg 1965-ben 
a műszaki-mérnöki állomány fizetése 459 százalékkal haladta meg a munkásokét, 
1975-ben 23,8 százalékkal, 1980-ban 14,6 százalékkal. A bérek növekedése 1976 és 1984 
között a munkásoknál évi 2,5, a műszaki-mérnöki állománynál 1,3 százalék volt. Csök- 
kent a szellemi munka presztízse, visszaesett a műszaki főiskolára jelentkezők száma. Az 
új rendszerben a tervek szerint a mérnökök fizetése 40-45 százalékkal haladja meg a 
legmagasabb kategóriába tartozó munkásokét. 30 éve először felülvizsgálták a vállalat- 
vezetők besorolási rendszerét, lehetővé téve, hogy például egy , Uralmas" nagyságú 
óriásvállalat igazgatója § jelenlegi 330-360 rubel helyett 570 rubelt is kaphasson. Az új 
rendszer bevezetése 1987-ben kezdődött meg, és e tendenciát a vállalatok lehetőségeitől 
függően minden termelőágazatban fokozatosan érvényesíteni kívánják. 

Uj módon vetődik fel a társadalmi, fogyasztási alapok kérdése is. Szerepük eszerint nem 
csökkenhet, de világosabban meg kell határozni funkcióikat. Szociális feladataikat csak 
úgy tölthetik be, ha nem jótékonysági alapként kezelik őket, és hatékonyabbá, céltudato- 
sabbá teszik felhasználásukat. Változatlanul rendeltetésük az oktatás, a kultúra eredmé- 
nyeinek terjesztése, a gyermeknevelés megkönnyítése, az egészségügy feladatainak meg- 
oldása. Egyúttal lehetővé kívánják tenni, hogy a társadalmi alapokból eredő juttatásokat 
fizetett szolgáltatásokkal egészítsék ki azok, akik a munka szerinti elosztásból nagyobb 
jövedelmekhez jutnak. Az üdültetés terén például az ingyenes vagy részben térített 
üdülési rendszer további terjesztésével párhuzamosan, a fejlődés útját a térítéses üdülés 
fejlesztésében, szállodák , üdülőszövetkezetek létesítésében látják. (Egyre határozottabban 
fellépnek azonban a társadalmi igazságosságot sértő külön juttatások, külön üzletek 
ellen, hangsúlyozva azonban, hogy elsősorban a jelenségek anyagi okait kell feltárni és 
megszüntetni.) 

A szocialista állam fontos funkciójának tekintik a nem munkából származó jövedelmek 
elleni harcot. Jelenleg az ily módon szerzett jövedelmeket a szovjet sajtóban megjelent 
publikációk 10-12 milliárd rubelre becsülik, bár pontos statisztika természetesen nem áll 
rendelkezésre. A probléma megoldását a jogi eszközök mellett — perspektívában — a 
szélesebb árukínálatban, a szolgáltatások bővítésében látják. E célt szolgálja a magán- 
munka engedélyezése, ami törvényes keretet teremtett a társadalmilag szükséges és az 
egyénnek is hasznos ilyenfajta tevékenységi formákhoz, a kisipari, építőipari szolgáltatá- 
sok fejlesztéséhez, a lakossági igények jobb kielégítéséhez. 

A szövetkezeti és magánvállalkozási formák most kezdenek csak kialakulni. Ahol 
megjelentek, ott hasznosságukat bizonyították, a közvélemény támogatását élvezik. 
A sajtó azonban sokféle ellentmondásra is felhívja a figyelmet. Hiába van politikai 
szándék a szolgáltatások fejlesztésére, törvény a magánvállalkozásokra, ha mondjuk a 

tűzvédeimi, közegészségügyi rendelkezések meg elkéne hatnak, vag a helyi hatóságok 
nem eléggé rugalmasak. segítőkészek. Sok nehezseg merül fel az anvagbeszerzesten, 
érzékelhető a Bizonvtalanság és a tapasztalatlanság az erre vállalkozok között is. 

Az előzetes szamitasok szerint a maganmunka részesdeég a némzeü jövedekmből 
1-1.5 százalékos szinten lesz. Az ily modon szerzett jövedelmekre új adorendszert vezet- 
tek be. A jövedekm adómentes, ha nem én el a havi 70 rubelt: ha nem haladja meg a 
havi 250 rubelt. az adó a jövedekm II szazaleka: 244500 rutel havi jövedekm között 
az adokuks 20-90 szazakk között változik. 500 rubel fölött 65 százalek. A sajtohun egyre 
több észrevétel hangzik el arról. hogy az adórendszer ténylegesen Rem ösztönöz a maxan- 
munka vegzésére s ezaltal az áru- és szolgáaltatáshiany csökkentésére, sót korlatozza a 
vallalkozói szelkmet. a kockazatvallalást. 

Az SZKP tevékenvsegében fontos helvet kap az idős nemzedekekről, a nyugdíjasokról 
való gondoskodás. A nyugdijjogosultság fokozatosan bövült. 1959-ben a lakossag 2 
százaléka, ma 20 szazaléka nyugdijas; nyugdíjakra a nemzeti jövedelem mintegy 9 . 
százalékát forditjak. A nyugdij fő. esetenként egvetlen jövedelemforrás, és az elrmet 15 
évben végrehajtott háromszori emelés nem ellensúlvozta a nyugdíjasok életszinvonalának 
relatív elmaradását. A jelenlegi nyugdíjrendszer ellentmondása. hogy nem fugg az aktiv 
munka eredmenyeitől. Az 1956-ban megállapitott 120 rubel nyugdumaxmmum aAkor az 
átlagkereseteknel magasabb volt, ma jóval alacsonvabb., akadályozza az egészséges mun- 
kaerómozgást. Jelenleg nem gondolnak a nyugdíjrendszer jelentős költségekkel járó 
átfogó reformjára. Növelik azonban a minimális nyugdíjakat (jelenleg munkásoknál és 
alkalmazottaknál 50, kolhozparasztoknál 40 rubel), továbbá a régebben nyugdijba vo- 
nultak nyugdijat: közelitik egymáshoz az alkalmazottak és a munkások, illetve a parasz- 
tok nyugdíjat. A nyugdij megőrzése mellett szélesebb körben kívánnak munkalehetősé- 
geket biztosítani az idős emberek számára. 

Nagyobb figyelmet fordítanak a háborús veteránokról való gondoskodásra. Egyidejú- 
leg nő az idősebb nemzedékek iránti általános figyelem, újonnan létrehozott társadalmi 
szervezetük tényleges beleszólási jogot kap szociális és más kérdések eldöntésébe, a 
nyugdíjasokat jobban bevonják a párt- és állami szervezetek munkájába. Egyidejüleg 
foglalkoznak azzal, hogy a nyugdíjakat a jövöben az aktív munkával eltöltött évek 
számától és annak eredményétől függően jobban differenciálják. Szakmai körökben 
felvetődik az is, hogy a mai nyugdíjkorhatárt (nőknél 55, férfiaknál 60 év) a húszas 
években állapították meg. s az azóta bekövetkezett változások (a várható átlagéletkor 
abban az időben 40, 1985-ben 69 év volt) figyelembevételével sokan elképzelhetőnek 
tartják a nyugdíjkorhatár bizonyos emelését. 

A XXVII. kongresszus a realitásokat józanul számba véve hangsúlyozta: , Az elosztási 
viszonyok tökéletesítését célzó erőfeszítéseink nem lesznek elég hatékonyak és a népjólét 
növelésének feladatát nem teljesítjük, ha nem leszünk képesek feltölteni a piacot különfé- 
le árucikkekkel, szolgáltatásokkal." A szovjet sajtóban sokan felteszik a kérdést: vajon 
megvalósítható-e a differenciálás, ha az ellátásban és a szolgáltatásokban jelentkező 
hiány miatt a bérnövekmények fele csak a takarékbetéteket növeli? A kongresszusi határo- 
zatok alapján számos intézkedés történt az ellátás javítására. 1986-ban a lakossági 
fogyasztás 5,5 százalékkal növekedett, szemben az előző öt év 3,7 százalékos átlagával. 
A mennyiségi és különösen a minőségi igényeket azonban számos termék esetében még 
nem sikerült kielégíteni, sok panasz éri a városi közlekedést, a kommunális szolgáltatáso- 
kat. Az élelmiszer-ellátásban természetesen nem abszolút hiány van, de gond, hogy 
húsból az igények 75 százalékát, tejtermékből 80 százalékát tudják kielégíteni. A fogyasz- 
tás anyagi alapjainak bővítése mellett az ellátást más intézkedésekkel is javítják, így a 
helyi tanácsok nagyobb jogkört kapnak a helyi termelési és kereskedelmi feladatok 
megoldásában; bővítik a szövetkezeti kereskedelmi hálózatot, ahol az állami ár mintegy 
kétszereséért, de a szabadpiaci árnál olcsóbban lehet húshoz, zöldségfélékhez hozzájutni. 
A nagyvárosokban a kolhozok és a szovhozok lehetőséget kaptak termékeik közvetlen 

értékesítésére. Változik a kolhozpiac megítélése is. Ma már nem , szükséges rossznak", 
hanem az ellátás egyik forrásaként kezelik, hiszen itt realizálódik a kiskereskedelmi 
forgalom 26, az élelmiszer-forgalom 10 százaléka. A kistermelők megjelenését nem 
akarják korlátozni, de növelni kívánják a kolhozok szerepét. A , kolhozpiacon" ugyanis 
a szövetkezetek csak 2 százalékkal részesednek. Jobban ösztönzik a takarékosságot, 
fellépnek a pazarló fogyasztás ellen, de nincs szó a fogyasztás valamiféle , szabályozásá- 
ról" — amire egyébként szakmai fórumokon számos javaslat hangzik el. 
A korábbinál nagyobb figyelmet szentelnek a szolgáltatásokra, ahova jelenleg a lakos- 
sági kiadásoknak csupán 10 százaléka irányul. Az ágazat fejlesztésében jobban támasz- 
kodnak a meglévő tartalékokra, a takarékosságra, másrészt belső átcsoportosítással, a 
: lakossági eszközök szélesebb körű bevonásával új forrásokat is igénybe vesznek. (A 
gépkocsiszervizek ma az igények 30 százalékát elégítik ki. Növelték a térítési díjakat, 
erősítik a szervizek érdekeltségét, lehetővé tették a magánszervizelést.) Emelik a szolgál- 
tatásban dolgozók bérét, lehetővé teszik a 4-6 órás munkát, a mellékfoglalkozás vállalá- 

: sát. A szolgáltatások dinamikus fejlesztése csökkentené az áruellátásra nehezedő nyomást, 
s elősegítené a társadalmi légkör javítását. 

Az ellátás javítását is befolyásoló tényező a kiskertorogram, amelynek keretében 
évente 1—1,2 millió család jut hétvégi telekhez. Javítják a kiskertek ellátását megfelelő 
építőanyagokkal, szerszámokkal, kisgépekkel. Érzékelik: a kiskertprogram sikere attól 
is függ, hogy javul-e a telkek megközelíthetősége, a helyiérdekű vasúthálózat, nő-e a. 
személygépkocsik száma. 

A gazdaságirányítás átalakításának egyik fontos eleme az árrendszer megváltoztatása. 
Komoly gondot jelent, hogy tíz év alatt az állami dotáció megduplázódott, s jelenleg 
mintegy 64 milliárd rubel. A marhahús termelési és értékesítési költsége például 2,9-szere- 
se a fogyasztói árnak. Ha a fogyasztói árhoz hozzátesszük a dotációt, l kg marhahús 
ára 4,7 rubel lesz. (Összehasonlításképpen a kolhozpiaci ár 3,50 és 8 rubel között van, 
de az esetek többségében alig haladja meg a fenti összesített mutatót.) Az árrendszer 
ebben a formájában nem ösztönöz a jobb termelésre, esetenként a pazarló fogyasztást 

. támogatja, s a társadalmi igazságosságot is sérti, mivel a dotációból a magasabb jövedel- 
mű rétegek, nagyobb fogyasztásuk révén, magasabb arányban részesülnek. A kongresz- 
. szus lényegében kimondta, hogy a stabil fogyasztói árak elve nem tartható. Az árrendszer 
átalakításával a hatékonyabb termelés, a társadalmi igazságosság betartását kívánják 
elősegíteni, szem előtt tartva a szociálpolitikai szempontokat, sőt az áremelések pszicho- 
lógiai-politikai hatásait is. (Figyelemre méltó körülmény például, hogy az alapvető 
élelmiszerek árait a harmincas-negyvenes években állapították meg.) 
. AZ SZKP - a kérdés társadalmi jelentősége és kiélezettsége miatt -— komolyan foglalko- 
zik a lakásproblémával. Az elmúlt években igen jelentős eredmények születtek. 1980 és 
1985 között a városokban az ! főre jutó lakásterület 13,1-ről 14,1 négyzetméterre nőtt, 
vidéken 13,9-ről 15,8 négyzetméterre. A lakásépítkezés üteme azonban lelassult, ami — 
a lakosság növekedését figyelembe véve — kiélezte a lakáshelyzetet. Amint a Komszomol 
legutóbbi kongresszusán is elhangzott, különösen szorító e probléma a fiatalok körében. 
Az építési költségek az elmúlt néhány évben 15-20 százalékkal emelkedtek. Probléma a 
lakásállomány gyorsuló elöregedése is. A párt XXVII. kongresszusa célul tűzte ki, hogy 
2000-re minden családnak legyen saját lakása vagy háza. Összehasonlításként megjegyez- 
zük, hogy ma a városi lakosság (családok) 80, a falusi lakosság 90 százalékának van saját 
lakása, illetve háza. 

A feladat azonban nem csupán , mennyiségi": párhuzamosan jelentkezik az óhaj a 
korszerűbb lakástervezésre, a növekvő minőségi igények kielégítésére, hiszen a városi 
lakásállomány egyharmada a hatvanas évek normái szerint épült. Az ország lehetőségeit 
figyelembe véve, a lakásépítkezésbe jobban bevonják a lakossági erőforrásokat, emelik 
a szövetkezeti lakásépítkezés arányát (ma 8-10 százalék), ösztönzik a vállalati lakásak- 
ciókat (arányuk ma 7 százalék). A lakásprobléma enyhítését szolgálja a lakbérrendszer 

tervezett módosítása, beleértve a mai, négyzetméterenként 12 kopejka lakbér emelését, 
illetve nagy lakásoknál a progresszíven emelkedő lakbér bevezetését. Ezektől az intézke- 
désektől a lakásalap fokozatos újraelosztását is remélik. 

Az SZKP fontos feladatnak tekinti az emberek egészségének védelmét é és megóvását. 
Az elmúlt években romlott a helyzet. 1970-ben az ezer lakosra jutó halálozások száma 
8.2 volt, 1985-ben 10,6. A nagyobb társadalmi nyilvánosság jegyében először közölt 
adatok szerint az ezer újszülöttre jutó, egyéves kor előtt meghalt gyermekek száma 
1970-ben 24,7, 1985-ben 26 volt. A probléma - az egészségügyi infrastruktúra elmara- 
dottsága, nem eléggé hatékony működése, az egészségügyi dolgozók szakmai felkészült- 
ségében meglévő hiányosságok, az egzisztenciális gondok éleződése, a társadalmi igazsá- 
gosság érzetét sértő külön ellátási rendszerek, a közvélemény növekvő elégedetlensége 
- arra késztette a párt- és az állami vezetést, hogy az egészségügy fejlesztését a további 
társadalmi, gazdasági előrelépés egyik alapvető tényezőjének tekintse. Javítják az egész- 
ségügy anyagi-műszaki bázisát, érezhetően emelték az egészségügyi dolgozók fizetését. 
(Figyelemre méltó megoldást alkalmaznak a Fjodorov-szemklinikán: 5-7 orvosból és 
15-20 ápolóból álló brigádokat hoztak létre, amelyek egy-egy operációért, bonyolultsá- 
gától függően, 11-50 rubelt kapnak. Az orvosok jövedelme így elérheti a 400-500 rubelt, 
az ápolóké a 180-at. Ha az operációt meg kell ismételni, a brigád nem kapja meg az 
említett összeget.) Korszerűsítik a betegellátást, a betegség megelőzését szolgáló rend- 
szert, a szakorvosi ellátást, csökkentik a kórházak zsúfoltságát. Fokozatosán lehetővé 
teszik a szabad körzetiorvos-választást. Jelentős figyelmet szentelnek a regionális kü- 
lönbségek csökkentésére. 

Az egészséges életmód kialakítása szempontjából is nagy jelentőségű az alkoholizmus 
elleni következetes küzdelem, amelynek első eredményei a fogyasztás mérséklődésében, 
a balesetek, a máj- és keringési betegségek csökkenésében, a halálozási arány javulásá- 
ban, továbbá a társadalmi hangulat kedvezőbbé válásában máris érezhetők, annak 
ellenére, hogy ez is hosszú távú, nehéz társadalmi feladat. . 

Nyilvánvaló, hogy a vs Peresztrojkának " nevezett folyamat, amely nemcsak a gazdaság, 
hanem a társadalom, sőt az emberi gondolkodás mélyreható átalakítását is célul tűzi ki 
- S amelynek első lépéseit megtették —, megfelel a szocializmus ERYESÉNGÉ; és lehetővé 
teszi e társadalmi rend humanista jellegének érvényesítését. 


Thürmer Gyula 


MULTUNK TAPASZTALATAIBÓL 


A MAGYAR NEMZETISÉGI POLITIKA TÖRTÉNETÉHEZ 


Nemzetiségi kérdés az 1918-1919-es 
magyarországi forradalmakban 


Az 1918-1919-es forradalmak időszaka, amelyek a közvetlen előzményekkel együtt is 
alig egy szűk esztendőt tettek ki, a legviharosabb korszak a nemzetiségi politika történe- 
tében. Nemcsak a régi Magyarország nemzetiségi politikája szenved vereséget rövid idő 
alatt — maga alá temetve a történelmi magyar államot -, de nem kiséri siker a megoldás 
polgári demokratikus, majd szocialista alternatíváit sem. Az eredmény, amely ebből a 
kataklizmából született — ha szabad itt e szót használni -, többé-kevésbé fordítottja az 
1918 előtti állapotoknak. Nem ennek a tanulmánynak a feladata, hogy az új rendeződés 
tragikus következményeit -— a menekültek problémájától az újból és újból felszikrázó 
nacionalista indulatokon át a végzetes kényszerpályákig - felsorolja. Csak utalunk rá, 
hogy az események sokkoló hatása alól még egy olyan, a revíziós gondolattól távol álló 
politikus, mint Kunfi Zsigmond sem tudott haláláig szabadulni. 

Nem tagadhatjuk: e kérdéskör ma is neuralgikus pontja közgondolkozásunknak. Épp 
ezért úgy véljük, az 1918-as polgári demokratikus, illetve az 1919-es szocialista mególdási 
kísérletek tanulságai ma sem érdektelenek - nem mint konkrét programok, hanem mint 
történelmi alternatívák. Felidézésük a méltányosság, a megértés szellemét kívánja bele- 
vinni a ma 15 indulatos vitáktól kölcsönösen terhes Duna-táji közhangulatba. 

1918 nyárutóján szokatlan, mondhatni, vihar előtti csend jellemezte a politikai életet 
Magyarországon. A mintegy félmillió résztvevővel lezajlott általános politikai sztrájk 
kudarca 1918 júniusában még elég erősnek mutatta a hatalmat. Nemcsak a munkásmoz- 
galom torpant meg időlegesen, de ezekben a hetekben alig lehetett jelét látni a nemzetisé- 
gi politikai erők aktivitásának - legalábbis a felszínen. 

A Monarchia olasz offenzívájának összeomlása, a német balsikerek a nyugati fronton 
nem sok jót igértek, ám a jelentősebb arcvonalakon az antant sem mutatott egyelőre 
különösebb aktivitást. A látszat, az a tény, hogy a központi hatalmak seregei mindenütt 
ellenséges területen álltak, megvigasztalhatta a kor - és sajnos, úgy tűnik, az utókor -— 
kávéházi stratégáit. 

Bár a magyar progresszió legjobb elméi már jóval a háború előtt számoltak azzal, hogy 
egy vesztes háború a Monarchia végét jelentheti, ez a , vég" — úgy tűnik - 1918 kora őszén 
még nem látszott túl közelinek: terveket kovácsoltak a kibontakozásra, s komolyan 
számoltak azzal, hogy a , legrosszabb" elkerülhető, így készek voltak , utolsó figyelmez- 
tetéseket" fogalmazni a hatalom, főként az uralkodó és környezete.számára. 

A szélcsend hangulatát jól jellemzi, hogy szeptember közepén Károlyi Mihály, a haladó 
erők táborának legtekintélyesebb vezetője családi vadászatra utazott apósa és politikai 
ellenfele, Andrássy Gyula dubrini birtokára. Ez az epizód a régi Magyarország társadal- 
mi-politikai életének egyik utolsó jellemző pillanata: a családi kötelék még erősebb a 
politikai ellentéteknél. 

A közélet uborkaszezonját egy távoli mellékhadszíntér eseményei törték meg. 1918. 
szeptember végén a bolgár frontot Szaloniki térségében áttörték a görög, francia és szerb 
egységekből álló antantcsapatok. A számbeli hátrányban levő, kivérzett bolgár egységek 
ellenállását napok alatt felszámolták; Bulgária fegyverszünetet kért, s a balkáni antant- 
erők lényegében akadálytalanul közelíthették meg a történelmi Magyarország déli hatá- 
rait, hiszen az osztrák-magyar hadsereg Szerbiában és Albániában állomásozó megszálló 
erői nem jelentettek veszélyt az előnyomulók számára. 

Ez az eseménysorozat a vég kezdetét jelentette a Monarchia számára -— ebben egyetér- 
tett szinte minden politikai erő az országban. A képviselőház október 17-i ülésén Tisza 
István - aki 1914-ben mint miniszterelnök a hadüzenetet proklamálta -— kijelentette: 
, Elismerem, amit gróf Károlyi Mihály t. képviselő úr tegnap mondott, hogy ezt a 
háborút elvesztettük..." Ez az eddigi politika csődjének nyílt beismerését jelentette. 
Nemcsak a harctéren, nemcsak a belső osztályharc frontján közeledett a kettős központú 
Monarchia számára a vég. A , történelmi Magyarország" horvát, szerb, szlovák és 
román nemzetiségei is elérkezettnek látták az időt a teljes különválásra, függetlenségük 
kivívására. 

A hosszú évtizedekig elnyomott nemzetiségek nemhiába reménykedtek abban, hogy 
a Monarchia veresége esetén megváltozik a helyzetük. A német és az osztrák-magyar 
kormány október 4-én jegyzéket küldött Wilsonhoz, az Egyesült Államok elnökéhez, 
amelyben fegyverszüneti javaslattal éltek. A Monarchia ekkor már hajlandó volt autonó- 
miát biztosítani a birodalom Lajtán túli területein élő nemzetiségeknek. Wilson október 
18-i válasza elutasította a jegyzék javaslatait. Közölte, hogy az autonómia már nem 
elégíti ki a nemzetiségeket, s ezért a Monarchia kormányát a megalakult cseh és délszláv 
nemzeti tanáccsal való tárgyalásra szólította fel. Az antant ekkor már imperialista céljai 
elérésére alkalmasabbnak találta a jelentős tömegbefolyású, önálló államiságra törekvő 
burzsoá nemzeti mozgalmakat, mint a csődbe jutott Monarchiát. 

Az antant diplomáciai jegyzéke szabad utat nyitott ezeknek a törekvéseknek, és ezzel 
végleg megpecsételte a Monarchia sorsát. 1918 őszén megindult és elháríthatatlanul 
haladt előre a felbomlás folyamata mind Ausztriában, mind Magyarországon. Ebben a 
helyzetben hirtelen fontossá, lényegessé lett minden, addig figyelembe se vett ellenzéki 
elképzelés mint lehetséges alternatíva. A válság hírére a dubrini vadászkastélyból a 
fővárosba érkező Károlyi a megoldás kulcsát egy, pártja programjára alakított kor- 
mányban látta. Ez — vélte október elején - még biztosíthatja a ,,tisztes", az ország 
integritását megőrző békét. A programot - felirati javaslat formájában -— Hock János 
ismertette 1918. október 16-án a képviselőházban, amely az általános demokratikus 
követelések s a földreform mellett a nemzetiségi kérdés megoldását a wilsonizmus 
jegyében ígérte. Károlyi emellett tárgyalt nemzetiségi politikusokkal is, és ezek alapján 
még lehetőség lett volna a megegyezésre. 

A Radikális Párt, amely 1914-ben, a világháborút megelőzően szerveződött önálló 
érővé, s élén a nemzetiségi kérdés demokratikus megoldásának szorgalmazója, Jászi 
Oszkár állott, 1914-es programjában az 1868-as nemzetiségi törvény alkalmazását, a 
nyelvhasználat szabadságát követelte, elutasítva egyúttal a föderatív megoldást. Ezt az 
álláspontot erősítette meg az 1918 márciusában nyilvánosságra hozott tömörebb, ám e 
tekintetben nem módosított program. Jászi, érezve, hogy pártja fegyvertára ebben a 
vonatkozásban meglehetősen korszerűtlen, 1918 tavaszán korábbi elképzeléseit megha- 
ladó tervet dolgozott ki a nemzetiségi kérdés megoldására. Ennek lényege a Monarchia 
demokratikus föderációvá való átalakítása a nemzetiségek kulturális autonómiájának 
biztosításával. Jászi új műve 1918 októberében jelent meg, és már címével (A Monarchia 
jövője. A dualizmus bukása és a dunai egyesült államok ) is jelezte elkésettségét. 

A progresszió legnagyobb erejét képviselő MSZDP is megfogalmazta álláspontját az 

1918. október 8-i, az ország népéhez intézett kiáltványban. A kiáltvány bevezető soraival 

, Önálló, . . . csak saját népétől függő", , az osztályok és nemzetek teljes jogegyenlőségének 
elvein" felépülő új Magyarország megteremtésére hívja az ország népét, a , demokratikus 
osztályokat", a háborús politikával nem kompromittált pártokat. A kitűzött cél érdeké- 
ben a kiáltvány 10 póntban foglalta össze a teendőket, s követelte a kormány lemondá- 
sát, új kormány alakítását a nemzetiségek, valamint a demokratikus osztályok képvise- 
lőiből. 

Az új kormány első feladatául az országgyűlés feloszlatását, az általános, titkos, a 
nőkre is kiterjedő választójog alapján megválasztott alkotmányozó gyűlés összehívását 
jelölte meg. További legsürgősebb feladat a kiáltvány szerint az azonnali békekötés , az 
orosz proletárforradalom és Wilson elvei alapján". A nemzetiségi kérdés megoldásául 
pedig követelte , a nemzeti elnyomás eddigi rendszerének" megszüntetését, az anyanyelv 
használatának jogát , az állami élet minden intézményében". Részben ezt szolgálta a 
közigazgatás demokratizálásának, a megyei, városi stb. képviselőtestületek újjáválasztá- 
sának követelése is az általános választójog alapján. 

Sajnos az akcióprogram - bár itt-ott az MSZDP-n belül kialakuló balszárny eszmei 
hatása is látszott rajta — a nemzetiségi kérdés vonatkozásában volt a leggyengébb. 
A kiáltvány ugyan reményét fejezte ki, hogy a nemzetiségek, , ha önrendelkező jogukkal 
élni fognak", kívánatosabbnak fogják találni a , nemzetek szabad szövetkezésén, föderá- 
cióján alapuló" Magyarországot, mint az elszakadást, de ehhez képest túl szűken mérte 
ki a nemzetiségek jogait az eljövendő demokratikus Magyarországon. Nem valószínű, 
hogy 1918 októberében Magyarország nemzetiségei beérték volna a szabad nyelvhaszná- 
lat jogával és szük körű helyhatósági autonómiával, vagyis alig többel, mint amit már 
az 1868-as nemzetiségi törvény is tartalmazott. Az MSZDP vezetésének elképzelése az 
volt, hogy a kiáltványt a pártvezetőség, illetve a századelőtől létező nemzetiségi szociál- 
demokrata szekciók képviselői közösen írják alá, s így a dokumentum - demonstratív 
módon - a történelmi Magyarország egész dolgozó népéhez szólt volna, nemzetiségi 
hovatartozástól függetlenül. 

Buchinger Manó emlékirataiban, az 1936-ban megjelent Tanúvallomásban, valamint 
az 1947-ben kiadott Küzdelem a szocializmusért című munkájában foglalkozott a nemze- 
tiségi problémával is, amely őt mint a párt titkárát közvetlenül érintette. 1947-es könyvé- 
ben így írt: , A mi nemzetiségi bizottságainknak a polgári nemzetiségi politikusokkal 
semmiféle állandóbb érintkezésük vagy kooperációjuk nem volt." Pontosabban így 
hitték ezt az MSZDP vezetői. Eppen ezért meglepetésként érte őket, hogy az 1918. 
októberi manifesztumot a nemzetiségi szekciók nem akarták aláírni, mivel , nekik már 
a saját nemzetiségi bizottságaikkal vannak megállapodásaik". 

A valóság azonban az volt, hogy egyrészt a szlovák szociáldemokraták és a polgári 
nemzetiségi erők nem klerikális szárnya között már a háború előtt, a románok esetében 
pedig a háború alatt szövődtek ilyen szálak. Az utóbbiak esetében érthetővé tette a 
dolgot az, hogy míg a nemzetiségi párt helyzete Románia hadba lépése után rendkívül 
megnehezült, a munkásmozgalom Tisza 1917. tavaszi bukása után szabadabb mozgás- 
térhez jutott. Így a nem kifejezetten konzervatív nemzetiségi politikusok, diákok, értelmi- 
ségiek rendszeresen látogatták az MSZDP román szekciójának rendezvényeit, s 1918 
szeptemberében mind a szlovák, mind a román szociáldemokrata bizottság megállapo- 
dott egy, a polgári erőkkel közös nemzeti tanács megalakításáról. Hasonló formális 
aktusra az MSZDP szerb-bunyevác agitációs bizottsága azért nem szánhatta el magát, 
mert a magyarországi délszlávok politikai életét gyakorlatilag a háború egész tartamára 
felfüggesztették a kivételes intézkedések (így sikertelen maradt a szociáldemokrata S/o- 
boda újbóli megjelentetésének 1918 eleji kísérlete is). Álláspontjuk azonban - mint ez 
hamarosan kitetszett — nemigen tért el román és szlovák elvtársaikétól. 

A nemzetiségi bizottságok tehát végül nem írták alá az MSZDP október 8-i kiáltvá- 
nyát. Ehelyett a Budapesten székelő német, román és szerb bizottság október 9-én 
együttes ülést tartott, amelyen , a nemzetek önrendelkező jogát követelő kiáltvánnyal 

foglalkoztak". A nemzetiségi bizottságok képviselői hangsúlyozták, hogy , fölfogásuk 
megegyezik a kiáltványban fölsorolt ama követelésekkel, amelyeknek célja a mai Ma- 
gyarország átalakítása demokratikus, a kor szociális , követelményeinek megfelelő, sza- 
áthangszerelt akcióprogramhoz azután csatlakozott az előbb említett három nemzetiségi 
bizottság, és levélben értesítette állásfoglalásáról a Pozsonyban működő szlovák bizott- 
ságot. A szlovákok válaszának azonban forrásainkban nincs nyoma. 

Az aláírási huzavonák után néhány nappal, 1918. október 13-án ült össze as MSZDP 
rendkívüli kongresszusa, hogy megvitassa a pártvezetőségnek A béke kérdése és Magyar- 
ország jövőjének megalapozása című beszámolóját, amelyet Kunfi Zsigmond terjesztett 
elő. A beszámoló természetesen részletesen foglalkozott a nemzetiségi kérdés megoldásá- 
val, az önrendelkezési jog kérdésével. A kongresszusi beszámolóban K unfi - valószínűleg 
a nemzetiségi bizottságok említett elutasító magatartása miatt — megkísérelte a nemzeti- 
ségek számára elfogadhatóbb formábán körvonalazni az október 8-i kiáltványban meg-  . 
hirdetett nemzetiségi politikát. Kijelentette: , A nemzetiségekkel szemben nyíltan és 
világosan elismerjük a nemzetek önrendelkező jogát, annak minden konzekvenciájával." 
Majd hangsúlyozta, hogy a párt , sem most, sem a jövőben nem fog olyan politikát 
támogatni, amely a fegyverek erejével, kényszereszközökkel itt tart olyan népeket, ame- 
lyek itt maradni nem akarnak". A párt történetében először hangzott el ilyen nyilatkozat, 
de ennek értékét a jelenlevő nemzetiségi küldöttek szemében erősen lerontotta az a tény, 
hogy az előadó a fentieket csak arra az esetre ismerte el, , ha Magyarország ilyen fog 
maradni, mint amilyen". Ha azonban az október 8-i kiáltványban kifejtett program 
megvalósítására tömörülnek , az összes demokratikus osztályok", már nem lesz szükség 
az önrendelkezés gyakorlására. 

A nemzetiségi bizottságok aggodalmait fokozta, hogy az MSZDP az október 8-i 
akcióprogramot nem önállóan, de még csak nem is valamilyen demokratikus tömörülés 
élére állva kívánta megvalósítani. A pártvezetőség beszámolója nem beszélt konkrétan 
a számba jöhető szövetségesekről, hanem a következőket mondta: , Fontosnak tartjuk, . 
hogy az ország összes politikai pártjait ez elé a világos program elé állítsuk. . . A pártveze- 
tőség meggyőződése szerint a szociáldemokrata párt nem cselekednék helyesen, ha 
visszautasítaná azokat, akik az ő ma itt kifejtett politikáját magukévá teszik. De nemcsak 
a visszautasítás volna helytelen, hiba volna az is, ha nem támogatná ezeket." I 

Az ilyen állásfoglalás még az MSZDP későbbi koalíciós partnerei körében is megütkö- 
. zést keltett (erre kifejezetten utalt Jászi Oszkár emigrációs memoárjában, a Magyar 
kálvária, magyar feltámadás című művében), és egyáltalán nem volt megnyugtató a 
nemzetiségi csoport képviselői számára, akik úgy vélték, hogy az MSZDP paktumot 
készül kötni az ún. történelmi pártokkal, holott ők még a Károlyi-pártban sem bíztak, 
s egyöntetűen helytelenítették a pártvezetőség szövetségi politikáját. Ez a politika csak 
arra ösztönözte őket, hogy tovább építsék kapcsolataikat saját burzsoá nemzetiségi 
pártjaikkal, amint erre a szlovák küldött célzott is felszólalásában. 

A román és a szerb küldött megígérte, hogy amíg Magyarország fennáll, nem szakítják 
meg kapcsolataikat az MSZDP-vel, de a szlovák küldött semmilyen pozitív ígéretet nem 
tett a szekció eljövendő politikájával kapcsolatban. Az elszakadás kérdésében a nemzeti- 
ségi küldöttek óvatosan nyilatkoztak, hiszen háború volt, de állásfoglalásukból kitűnt, — 
az elszakadás mellett vannak, és nem akarnak olyan nyilatkozatot tenni, amely szerint 
ezt a szándékukat a magyar belpolitikai élet változásaitól tennék függővé. Így: pl. Ion 
Flueras a románok nevében kijelentette, hogy előre nem beszél az elszakadásról, mert 
a döntés ebben a kérdésben nem függ a párttól, ezért , mi [ti. a román szekció] ugyebár 
ennek elébe nem vághatunk és nem is akarunk vágni". A nemzetiségi szónokok beszé- 
deikben már sejtetni engedték a következő eseményeket: csatlakozni fognak a saját 
burzsoáziájuk vezette , össznemzeti" blokkhoz. Az MSZDP októberi rendkívüli kong- 
resszusán a baloldali ellenzék is előterjesztette programját. A Zádor Pál által felolvasott 

javaslat szerint , a nemzeteket az önrendelkező jog feltétlenül megilleti". A dokumentum 
követelte továbbá, hogy a béketárgyalásokon , Magyarországot az ország területén élő 
összes nemzetek megbízottai képviseljék". Az indítványt végül nem vitték szavazásra, 
mégis a megnyilatkozás utalt arra, hogy az internacionalista álláspont jelen van a 
, hivatalos" mozgalomban. 


900v.. 


A forradalom felé haladó országban felgyorsultak az események. A kormányalakítási 
huzavonák napról napra apasztották a progresszív politikai erők alkotmányos illúzióit, 
s így 1918. október 25-én megalakult a Nemzeti Tanács. 

A Nemzeti Tanács programja polgári demokratikus kormányzati rendszer mellett 
foglalt állást, anélkül, hogy kitért volna az államforma kérdésére. Követelte a már 
teljesen reménytelen" háború azonnali beszüntetését, a képviselőház feloszlatását és 
általános, titkos választójog alapján új választások kiírását. Állást foglalt a demokra- 
tikus jogok biztosítása mellett, követelte a politikai foglyok szabadon bocsátását, meg- 
hirdette a földreformot és más szociálpolitikai reformok szükségességét és — a hadimil- 
liomosok elleni népfelháborodás lecsillapítása érdekében — a , túltengő tőkefelhalmozás" 
megakadályozását. Elvben elfogadta a nemzetek önrendelkezési jogát, mégpedig abban 
a reményben, hogy így Magyarország területi integritását , biztosabb alapokra helyezhe- 
tik". Egyúttal kulturális autonómiát, valamint községi és városi önkormányzatot helye- 
zett kilátásba, de a nemzetiségek területi autonómiájának követelését nem tette magáévá. 
A nemzetiségi politika e platformja azonban már elkésett: a Monarchia az október végi 
napokban összeomlott. Népei sorra kiáltották ki függetlenségüket, s ez a folyamat nem 
állt meg a Lajtánál. 

Azok a polgári nemzetiségi pártok, amelyeknek parlamenti képviseletük volt, 1918. 
október 18-án és 19-én az országgyűlés fórumári nyilatkoztatták ki önrendelkezési 
jogukat, és hangoztatták a történelmi Magyarország intézményeinek illetéktelenségét a 
nem magyarok képviseletére. 1918. október 30-án Turócszentmártonban megalakult a 
szlovák, 31-én Budapesten a román nemzeti tanács, amely az említett nemzetiségek 
kizárólagos képviselőjének tekintette magát. Hasonlóképp született meg Üjvidéken a 
szerb nemzeti bizottság, amely egyelőre a szociáldemokrata szervezetek és a sajtó segítsé- 
gével tudott működni. 

Az őszirózsás forradalom győzelmével hatalomra került polgári demokratikus koalí- 
. ció, bár a szemmel látható bomlás pillanatában került az ország élére, mégis bízott 
abban, hogy e folyamat megállítható a béke, a polgári demokratikus átalakítás program- 
jával, amelyhez a győztesektől remélt támogatást. Ezt a minden ízében illuzórikus 
elképzelést rövid időre magáévá tette szinte az egész közvélemény. A néptömegek erejé- 
ből született új rendhez sietett hűségesküvel csatlakozni a régi Magyarország egész 
panoptikuma: József főherceg, a munkáltatói szervezetek, az egyházak képviselői, a 
rendőrség, a tisztikar, az államapparátus. Röviddel halála előtt Tisza is a Károlyihoz 
való csatlakozást ajánlotta híveinek. 

Miként foglalták össze a győztes polgári forradalom vezetői a nemzeti egység prog- 
ramját? Íme néhány jellemző válasz. 

Batthyány Tivadar gróf, belügyminiszter, a forradalomról szóló egykorú nyilatkozatá- 
ban — melynek címe is jellemző: Fehér forradalom - a forradalom , fehérségének" megőr- 
zését tette követendő programmá, és nyomatékkal hozzátette: , Le kell törnünk minden 
törekvést, amely a történelmi napokra a legkisebb árnyékot vethetné." Még világosab- 
ban fogalmazott Lovászy Márton vallás- és közoktatásügyi miniszter: , A jövőt illetőleg 
a mi legfőbb feladatunk a békét megkötni, a nemzetiségi problémát megoldani, és az 
ország területének épségét megóvni. Ezekhez a feladatokhoz sorakozik egy fő fontosságú 

feladat: megmenteni az országot a bolsevizmus veszedelmeitől. Magyarország van hivat- 
va arra, hogy a bolsevizmus terjedésének gátat vessen..." 

Szándékosan emeltük ki a Károlyi-párt néhány képviselőjének nyilatkozatát, hogy 
kitessék: a polgári demokratikus forradalom vezető garnitúrája nem azonosítható telje- 
sen a balszárnnyal, Károlyival, Jászival vagy Kunfival. 

A béke sürgősségének kérdésében azonban nem volt köztük lényeges eltérés. 1918. 
november 3-án az olasz fronton álló antantcsapatok s a még elvben létező Monarchia 
fegyveres erői fegyverszüneti egyezményt kötöttek Padovában. A megállapodás a dolog 
természeténél fogva csak az olasz területi igényeknek megfelelően döntött a demarkációs 
vonal megvonásáról, s így a történelmi Magyarországot nem érintette. A magyar kor- 
mány hiába akart jelen lenni a tárgyalásokon, e törekvésük a vezérkar nem jóindulatú 
magatartása s a közlekedési nehézségek miatt meghiúsult. Tény volt viszont, hogy a 
balkáni francia és szerb alakulatokból álló antanthaderő, amely jóval nagyobb erőt 
képviselt, mint 3 vele szembenálló, kimerült, harcolni nem akaró csapatok, közeledett 
a magyar határhoz. Elkerülhetetlenné vált a kapcsolatfelvétel Franchet d Esperey-vel, a 
balkáni antanterők főparancsnokával. Az előzetes tárgyalási feltételek kézhezvétele után 
1918. november 5-én Károlyi Mihály vezetésével kormánydelegáció utazott Belgrádba 
a fegyverszüneti egyezmény megkötésére. 

Károlyi a delegáció összeállításával bizonyítani akarta, hogy az új Magyarország nem 
azonos a régivel, és mindenképp alkalmas partnere a demokráciát hadi célként kitűző 
győzteseknek. Naivitás vagy hiba legfeljebb ebben a lépésében található, hisz a győztesek 
hadi céljaikat a maguk ízlése szerint értelmezték, s éppen nem tett rájuk jó benyomást, 
hogy a küldöttségben ott látták a forradalmi szervek, a munkás-, a katonatanács képvise- 
lőit. Ám ennek végső soron nem volt szerepe a végeredményben. A francia tábornok 
— bár nem volt hajlandó az új kormányt felmenteni a háborús felelősség alól — Károlyi 
személyét, érdemeit méltányolta, úgy, hogy ez bizonyára Károlyi számára is kellemetlen 
volt. A tárgyalások során nem maradt kétséges az, hogy az antant számára a történelmi 
Magyarország immár nem létezik, s Károlyival mint a magyar kormány képviselőjével 
tárgyalnak Belgrádban. A demarkációs vonalat az antant úgy vonta meg, hogy Erdély 
déli része (a Marosig), Bánát, Bácska (Baja is), részben Baranya (Pécs is) megszállás alá 
kerüljön, míg délnyugaton a Dráva vonala volt a megszállt zóna határa. A fegyverszüneti 
egyezménytervezet úgy intézkedett, hogy a megszállt területeken a polgári közigazgatás 
a magyar kormány kezében marad. 

A tervezetből nyilvánvalóvá vált, hogy a Károlyi-kormány nem számíthat különleges 
elbánásra. Mégis elfogadása a kormány de facto elismerését jelentette, s az a tény, hogy 
így vonta meg a demarkációs vonalat, bizonyos manőverezési lehetőséget adott volna 
a kormánynak. 

A tárgyalások során azonban a magyar megbízottak a területi integritás már nem 
időszerű biztosítását kívánták a szerződésbe valamiképp belefoglalni, s ez ügyben távira- 
tot intéztek Clemenceau-hoz, továbbá úgy döntöttek: aláírás előtt kikérik a Nemzeti 
Tanács jóváhagyását. A delegáció hazautazott, s az egyezményt november 13-án Linder 
Béla hadügyminiszter írta alá Belgrádban, miután megérkezett a magyar óhajokat 

e elutasító párizsi választávirat. 

A belgrádi egyezmény, bár az adott körülmények közt a lehető legtöbb volt, amit a 
magyar kormány elérhetett, mégis csalódottságot keltett a közvéleményben, s megjelen- 
tek az első repedések a nemzeti egységen. Hiszen az átmentés reménye — amiért a 
jobboldal elfogadta Károlyit — mind megalapozatlanabbá vált. 

A nemzetiségi probléma megoldása, amelyet Lovászy is a legsürgősebb feladatok 
között említett, ugyancsak megoldhatatlannak bizonyult, noha jó szándékú tervekben 
— elsősorban Jászi Oszkár nemzetiségi miniszter részéről.— nem volt hiány. 

Még az őszirózsás forradalom, sőt a Nemzeti Tanács megalakulása előtt Károlyi 
felvette a kapcsolatot számos nemzetiségi politikussal, így a szerb radikális Koszta 

Hadzival, a szlovák Matous Dulával, majd a Román Nemzeti Párt vezetőivel. Terve egy 
demokratikus egységkormány alakítása lett volna a nemzetiségi pártok részvételével a 
nemzetiségi autonómia - s ugyanakkor a történelmi Magyarország integritásának elis- 
merése - alapján. 

Az autonómia kétségtelenül vonzó lehetett volna korábban, s a szerbek és szlovákok 
készek lettek volna ideiglenes megállapodásra; viszont a tárgyalások idején Károlyi 
kormányalakítása nem volt időszerű, hiszen ekkor még csak egy kisszámú parlamenti 
párt vezére volt. A románok azonban - csakúgy, mint Károlyi erdélyi hívei — elzárkóztak 
minden megállapodástól. 

A forradalom napjaiban — mint említettük — létrejöttek a történelmi Magyarország 
nemzetiségeinek kizárólagos képviseleteit igénylő nemzeti tanácsok a hagyományos 
polgári pártok, illetve a szociáldemokrata nemzetiségi szekciók képviselőiből. A nemzeti 
tanácsok megalakítása még nem jelentette azt, hogy általában azonnal átvették a hatal- 
mat. A belgrádi fegyverszüneti egyezmény megtárgyalása, illetve aláírása közötti időben 
azonban a szerb királyi hadsereg csaknem befejezte a számára kijelölt zóna megszállását. 
Hamarosan kitűnt, hogy , birtokon belül" lévén, nem veszi figyelembe a magyar polgári 
hatóságoknak a fegyverszüneti egyezményben rögzített jogait. Az 1918. november 25-én 
Újvidéken összeült népszkupstina határozata kimondta a Vajdaság elszakadását Ma- 
gyarországtól s az egyesülést a szerb királysággal. Itt tehát nem volt lehetőség tárgyalá- 
sokra, csak eredménytelen tiltakozásra. 

Némiképp másként állt a helyzet a szlovákoknál és a románoknál. Nem mintha az 
elszakadás nem lett volna határozott céljuk, de a belgrádi egyezmény tagadhatatlanul 
kétségeket váltott ki a győztesek szándékait illetően. Másrészt az sem volt nyilvánvaló, 
hogy a magyar kormány milyen erőkkel rendelkezik igényeinek foganatosítására. Ezért 
kormányszinten és helyi méretekben kapcsolat létesült 1918 novemberében a magyar 
hatóságok és a nemzetiségi pártok, tanácsok képviselői között. Különösen Erdélyben 
volt gyakori eset, hogy a magyar hatóságok fegyverezték fel a népmozgalmak lecsendesí- 
tésére felhasznált román nemzeti gárdákat. 1918. november 13-án megkezdődtek Ara- 
don a Román Nemzeti Tanács és a Jászi vezette magyar delegáció tárgyalásai. A romá- 
nok az általuk megjelölt 26 erdélyi megyében a teljes szuverenitást követelték, míg a 
magyar kormány , utolsó szava" egy 11 pontos egyezménytervezet volt, amely elismerte 
ugyan az első pontban a , román impériumot" mindenütt, ahol , román többség van", 
de a 3. és 4. pontban nyilvánvalóan elfogadhatatlan korlátozásokat kötött ki, amikor 
kijelentette: , A régi törvények átmenetileg megmaradnak. ..", valamint, hogy a , főispá- 
nok s kormánybiztosok kivételével megmarad a régi hivatalnoki kar. A régi tisztviselők 
közül senki sem mozdítható el." A javaslat 9. pontja a felmerülő vitás kérdések rendezé- 
sére külön bizottságot kívánt létrehozni, amelybe a román és a magyar nemzeti tanács 
két-két, a magyar kormány pedig egy küldöttet delegált volna. Így a románok 3 : 2 
arányú kisebbségben maradtak volna saját , impériumuk" ügyeinek rendezésében. 

Természetesen nemcsak a nézetek távolsága volt az akadálya a megállapodásnak. 
November 14-én megérkezett Juliu Maniu, a Nemzeti Párt vezére Aradra, s tájékoztatta 
a román tárgyaló küldöttséget a román királyi hadsereg készülő beavatkozásáról. Ez 
minimumra csökkentette a kompromisszumra való hajlandóságot. A román készülődé- 
sekről tudott a magyar kormány is, ám tárgyalási pozíciója 1918 őszén kedvezőbb 
körülmények közt is kevés lett volna a megegyezésre. 

1918. november 16-án kikiáltották Magyarországon a népköztársaságot. Ezzel hivata- 
losan létrejött - bár rendkívül nehéz körülmények között — a független, demokratikus 
Magyarország. Az aktust rögzítő I. néptörvényben - amely egyúttal összefoglalta a 
polgári demokratikus koalíció kormányzati programját - nem találunk utalást a nemze- 
tiségi kérdés megoldásának szándékára. Ezt nem menthetjük, csak magyarázhatjuk 
egyrészt az egységes álláspont hiányával, másrészt azzal a felismeréssel, hogy a megoldás 
immár nem a magyar kormányon múlik. Jászi azonban tovább kísérletezett. 

Néhány héttel később tárgyalások folytak Budapesten Milan Hodzával, a szlovákiai 
magyar alakulatok kivonulásáról, a hatalom átadásáról, de mivel a belgrádi egyezmény 
még bizonytalanabbá tette a csehszlovák igények kielégítését, mint a románokét, HodZa 
a békeszerződés megkötéséig érvényes ideiglenes megoldásról is hajlandó volt tárgyalni. 
Jászi Oszkár az aradi tapasztalatokra való tekintettel reálisabb javaslatokat tett, amelyek 
tényleges széles körű autonómiát nyújtottak volna a szlovákoknak (saját nemzetgyűlés- 
sel), némiképp az 1867 utáni magyar-osztrák viszonyhoz hasonlóan. A Károlyi-pártot 
képviselő miniszterek azonban kivétel nélkül bírálták a magyar javaslatot a területi 
integritás elvi alapjáról, s csak a december 1-jei minisztertanács döntött a tárgyalások 
folytatásáról, Jászi elképzelései alapján. Ekkor azonban Milan HodzZa lépett vissza, mivel 
a csehszlovák kormány immár birtokában volt a győztesek ama ígéretének, hogy igényei- 
ket kielégítik. 3 

A tárgyalásokon bebizonyosodott, hogy a polgári demokratikus koalíció sem képes 
- legfeljebb késve, következetlenül és részlegesen — elszakadni a területi integritás dogmá-, 
jától, márpedig ezen az alapon nem lehetett semmiféle megegyezést létrehozni a nemzeti- 
ségekkel. 

Jászi politikája, Károlyi megegyezési készsége távolról sem volt azonos az egész 
kormány politikájával. Nemcsak elvi viták keletkeztek a kormányon belül, hanem 
lényegesnek mutatkoztak a gyakorlati eltérések is. A vélt jogok érdekében, a , túlságba 
vitt" nemzetiségi törekvésekkel szemben (például a november elején Szlovákia északnyu- 
gati részére behatoló cseh és szlovák önkéntesek ellen), valamint a Muraközben erősza- 
kot alkalmazott a kormány, s ehhez járultak Erdélyben a magyar nacionalista különít- 
mények , magánháborúi". A többnyire véres fegyveres akciók csak részleges és ideiglenes 
sikereket értek el, végső soron azonban növelték az elkeseredést, a bizalmatlanságot, a 
gyűlöletet a magyar és nem magyar lakosság közt. 

Az erőszak ellen a kormány radikális és szociáldemokrata tagjai szót emeltek, nem 
utolsósorban azért, mert az a tárgyalási terveket zavarta, keresztezte. Céltalanok voltak 
a kísérletek az erőszak alftalmazására, hiszen a győztesek kiparancsolták a magyar 
alakulatokat Szlovákiából, s az erdélyi románság 1918. december 1-jén Gyulafehérvárott 
megtartott nemzetgyűlése kimondta az egyesülést Romániával, s a döntéssel szinte egy 

időben megindultak a királyi román hadsereg alakulatai, hogy egyelőre megszállják a 
belgrádi egyezmény szerint kijelölt demarkációs vonalig Erdélyt (pontosabban annak 
déli részét, a Marosig s a:Székelyföldet). 


December utolsó heteiben a román csapatok az antant felhatalmazása alapján átlépték 
a belgrádi egyezményben rögzített vonalat, s fokozatosan előnyomultak a Szatmár, 
Szilágy és Bihar megyében húzódó új, de facto fegyverszüneti zónáig. Ezt a magyar 
kormány ugyan nem ismerte el, ám ellenállni nem tudott. Hasonló , előremozgást" 
végeztek a csehszlovák csapatok is (immár megerősödve az Olaszországból ide vezényelt, 
olasz parancsnokok által irányított légióval) az év végén, s elfoglalták — a demarkációs 
vonal keleti szakaszától eltekintve, amely az Ung folyónál húzódott - lényegében a 
jelenlegi határokat. Komolyabb ellenállás — amelynek aligha voltak meg a lehetőségei - itt 
sem történt. A megszállási zóna ekkor már szinte nem is a vegyes lakosságú, hanem a 
magyarok lakta területeken húzódott, többmilliós magyar etnikumot szakítva el az 
ország központi területeitől. A további megszállások indoka többnyire a bolsevizmus 
fenyegető veszélyének elhárítása volt. 

Szükségesnek tartjuk kiemelni, hogy a nemzetiségi kérdés polgári megoldási alternatí- 
váinál mind magyar oldalról (gondoljunk Lovászy idézett nyilatkozatára, Jászi aradi 
érvelésére, vagy akár a Vix-jegyzék átnyújtásakor elmondottakra), mind az ún. utódálla- 
mok részéről az igények indoklásakor egyik fő érv volt a bolsevizmus fenyegetése, amelyet 
a magyar féllel szembeni méltányosság, illetve a megszállók szuronyain érkező ,rend" 
segített volna elhárítani. Az intervenciós terveket dédelgető győzteseknél természetesen 

az utóbbiak számítottak inkább. Aligha túlzás azt állítani, hogy a hatalmi viszonyok 
rendezésénél a ,,bolsevizmus veszedelmének" meghatározó szerepe volt. 

A Károlyi-kormány megegyezési kísérleteinek kudarca hozzájárult a kormányválság 
kirobbanásához. Távoztak a kormányból Károlyinak a forradalomban jobboldalra 
került hívei, s a sikertelen tárgyalások miatt lemondott Jászi Oszkár is, míg a szociálde- 
mokrácia kormányzati pozíciói tovább erősödtek. 

Az új kormány sem vette tudomásul a történteket: ezt tükrözték a nemzetiségek . 
autonómiájáról szóló megjelent, illetve tervezett néptörvények, valamint a megtartandó 
nemzetgyűlési választásokat előkészítő körzetbeosztás. Mindez a történelmi Magyaror- 
szág integritásához való elvi ragaszkodást tükrözte. 

A polgári demokratikus koalíció legérősebb pártja, az MSZDP, bár 1918 októbere óta 
elvben az önrendelkezés alapján állt, és támogatta Jászi tárgyalási taktikáját, a történelmi 
Magyarországot mint gazdasági egységet kívánta fenntartani. A Budapesten székelő 
nák és a szakszervezeti központok a területi változásokat — részben arra 

ivatkozva, hogy ezek külső fegyveres erők közreműködésével alakultak ki — nem vették 
tudomásul. A párt képviselői részt vettek a Területvédő Liga, az Országos Propaganda 
Bizottság munkájában. Egyedül Kunfi Zsigmond gondolt arra, hogy legalább hangsú- 
lyaiban módosítani kellene ezt a politikát az integer helyett az , etnikai" Magyarországért 
való küzdelem előtérbe állításával, noha hangsúlyozta: az előbbivel nem lehet teljesen 
szakítani, és egyébként is a jelentős nagyságú kevert lakosságra való tekintettel az etnikai 
határok meghúzása igen nehéz. 

Egyetlen erő mert kitörni az egymást gerjesztő nacionalizmusok ördögi köréből, ez az 
1918. november 24-én alakult Kommunisták Magyarországi Pártja volt. 

A párt politikájának, mondhatni, alapja volt az az üzenet, amelyet a szovjet kormány 
intézett a.volt Monarchia felszabadult népeihez 1918. novegber 3-án (Lenin, Szverdlov 
és Kamenyev aláírásával), s amely szinte útravalóul szolgált a Kun Béla vezetésével 
hazatért magyar kommunistáknak. , Megdobban a szívünk - így a szikratávirat — a hír 
hallatára, hogy kezükbe vették a béke ügyét, hogy ráléptek arra az útra, amely a régi 
császári bürokrácia megsemmisítéséhez és Habsburg Károly elűzéséhez vezet, hogy 
kikiáltják a szocialista köztársaságot és létrehozzák a munkás- és katonaküldöttek 
tanácsait. Üdvözöljük ezeket a tanácsokat, amelyek kezében lesz holnap a hatalom." Az 
üzenet kifejezi azt ameggyőződést, hogy , Magyarország munkásai, katonái és parasztjai 
nem azért szabadították fel magukat a bécsi bürokrácia és a bécsi kapitalizmus hatalma 
alól, hogy magyar földbirtokosoktól, bankároktól, tőkésektől hagyják magukat kizsák- 
mányolni". Hasonlóképp szól a távirat a Monarchia s ezen belül a történelmi Magyaror- 
szág többi népéhez, bátorítva harcukat az elnyomók ellen. , Mélységes meggyőződé- 
sünk, hogy a román parasztok, akik lerázták a magyar mágnások igáját, nem lesznek 
a román bojárok, ügyvédek és pópák szolgái. Mélységes meggyőződésünk, hogy ha a 
német, cseh, horvát, magyar, szlovén munkások, katonák és parasztok kezükbe veszik 
a hatalmat és végigviszik a nemzeti felszabadulás művét, akkor megkötik a szabad népek 
testvéri szövetségét és egyesült erővel legyőzik a tőkéseket." 

A moszkvai üdvözlet a polgári demokratikus forradalom győzelme pillanatában 
további harcra ösztökélt a szocialista forradalomért. Arra ösztönzött, hogy a Monarchia 
széthullásának pillanatában a tanácshatalmat megteremtő népek a szocialista föderá- 
cióért szálljanak síkra, amely szövetségben lenne Szovjet-Oroszországgal, s mindazon 
országokkal, amelyekben megvalósul a tanácshatalom. 

A nemzetiségi kérdés szocialista megoldásának ez az útja vezérelte megalakulásától a 
KMP-t, s erre tett kísérletet 1919. március 21. után a Tanácsköztársaság kormánya. 

A KMP propagandájában egyrészt arra utalt, hogy a területi integritásnak még 

demokratikus eszközökkel való fenntartása is — illetve ennek kísérlete is (ami az MSZDP, 
illetve a koalíciós kormány politikája volt) - lényegében nacionalizmus, amely e régióban 
éppúgy nem hozhat megoldást, mint az önrendelkezés jelszavával folytatott katonai 
megszállás. A reális alternatíva — vélték — a proletárdiktatúra, a tanácsok szövetséges 
köztársaságainak létrehozása. Értelmetlen dolog volna ma ennek az elképzelésnek az 
irreális voltára hivatkozni, azzal, hogy nem realizálódott. Nem vitatható, hogy ez a 
koncepció a háborút követő válság egyik alternatívája volt, amelyet az 1917-es októberi 
szocialista forradalom képviselt és esztendőkön át elsőrendű harci céljának tekintett. Ez 
a gondolat munkált a bolsevikok s a fiatal kominunista pártok politikai programjában. 
Az a tény, hogy voltak pártok, így a KMP is, amelyek komolyan törekedtek ennek 
megvalósítására, még kudarcukkal is hozzájárultak ahhoz, hogy Szovjet-Oroszország 
fennmaradjon, hogy átvészelje a polgárháborút és az intervenciót. 

A KMP számára nem jámbor óhaj volt a forradalom továbbterjesztése. Az épp csak 
megalakult párt keretein belül hamarosan létrejöttek — a bolsevik párt akkori gyakorlatá- 
nak példájára — azok a kommunista csoportok, amelyek hivatva voltak az utódállamok 
területén segíteni az önálló kommunista pártok megszervezését. E csoportok — szembe- 
fordulva a nacionalizmus hullámaival — szintén a nemzetiségi kérdés szocialista megoldá- 
sáért küzdöttek. A KMP körül 1919 elején megszerveződött kommunista csoportok 
tették meg a Duna-tájon az első lépéseket a lenini eszmék meghonosítására. 

E koncepció vált állami politikává a Tanácsköztársaság idején. Az igazsághoz azon- 
ban hozzátartozik, hogy a szocialista forradalom győzelmének sajátságos körülményei 
(a Vix-jegyzék elutasítása, a békés körülmények) folytáf bizonyos polgári értelemben 
vett , honvédő" elképzelések is felszínre kerültek, amelyeket főként egyes szociáldemok- 
rata vezetők, illetve a forradalmat támogató értelmiségiek is képviseltek. Ezeknek a 
hangulatoknak volt pozitív szerepük a március 21-i fordulat gyors sikerében - erre Lenin 
is utalt 1919. április 2-i beszédében -, s ettől el kell választanunk a tanácsállam szocialista 
patriotizmusát. A Tanácsköztársaság és annak Vörös Hadserege születése pillanatától 
mindent megtett a szocialista haza védelmében. Világosan látták, hogy az antant, illetve 
szövetségesei nem az önrendelkezési jogért, hanem imperialista hódító törekvésekért, a 
szocialista forradalom eltiprásáért fogtak fegyvert. Ez ellen védekezni nem egyszerűen 
nemzeti, hanem forradalmi kötelezettség is volt. Jélképes értelmű, hogy Kun Béla egyik, 
a proletárdiktatúra kikiáltását követő legelső nyilatkozatában hangsúlyozta, hogy Ta- 
nács-Magyarországon érvényét veszítette a híres marxi formula, miszerint a munkások- 
nak nincs hazájuk. 

A tanácsállam kikiáltásakor nem adtak ki elvi jelentőségű dekrétumot a nemzetiségi 
kérdésről. Ennek nyilván több oka volt. Bár a belgrádi fegyverszüneti egyezmény egyol- 
dalú módosításait nem fogadták el, a nemzetiségi kérdésnek a wilsoni önrendelkezés 
jegyében történt megoldásait a deklarált békés külpolitika jegyében átmenetileg — a várt 
fegyveres konfliktusok további elodázása reményében -— de facto tudomásul vették. Ugy 
látták, hogy a nemzetiségek önrendelkezése burzsoá keretek közt, a magyar etnikum 
sérelmével ugyan, de jórészt megvalósult. Az önrendelkezés deklarálása helyett, amelyet 
a Károlyi-kormány, illetve az utódállamok gyakorlata kompromittált, egyelőre az akkor 
Magyarországon élő nemzetiségek helyzetét kívánták rendezni. A tanácskormányban 
két, közvetlenül egy-egy nemzeti kisebbség ügyeivel foglalkozó népbiztosságot szervez- 
tek: a németet és a ruszint. Mindkét népbiztosság a polgári demokratikus kormányzat- 
nak a területi autonómiára vonatkozó törvényét igyekezett szocialista tartalommal 
megtölteni s összehangolni a kialakuló tanácsrendszerrel. Míg a ruszinok (kárpátukrá- 
nok) nagyjából egységes területen éltek, a németség, egyes területektől eltekintve, néhány 
jelentősebb szórványban élt, s ez problémákat okozott az autonómia tényleges biztosítá- 
sában. 

Az első konkrét lépés a nemzetiségi kérdés szocialista szellemű megoldásában 1919. 
április elején történt a nyelvi egyenjogúsítás kimondásával. Majd a tanácsválasztások 

után megkezdődött a nemzetiségi területen a területi autonómia kiépítése (az intervenció 
a kárpátukrán részeket hamarosan elszakította a tanácsállamtól, s így ez eredményeket 
csak a nyugati határövezetben mutathatott fel). 

Az intervenciós háború kirobbantása szükségtelenné tette a kérdésben tanúsított 
tartózkodást; az ellentámadással megteremtett rövid konszolidációs időszak s a változott 
külpolitikai körülmények szükségessé tették a nemzeti-nemzetiségi kérdés megoldásának 
távlatibb jellegű kimunkálását. Erre a tanácskongresszuson került sor. A külpolitikai 
vitában Kun Béla javasolta, hogy a kongresszus mondja ki: nem áll Magyarország 
területi integritása alapján, és , hirdeti minden nemzet dolgozóinak önrendelkezési jo- 
gát", ideértve természetesen a magyar dolgozókét is, amelyet az antant és szövetségesei 
nem vettek figyelembe. Ezt az alapelvet — amelynek ismételt hangsúlyozása egyaránt szólt 
az itthoni nacionalistáknak s a Tanácsköztársaság külföldi rágalmazóinak — igazolta a 
felvidéki felszabadított területeken 1919. június 16-án kikiáltott Szlovák Tanácsköztársa- 
ság. 

Fokozta a tanácskormány nehézségeit, hogy már az ország középső területeire is 
kiterjedő intervenció kölcsönösen felkorbácsolta a nemzetiségi ellentéteket. A megszálló 
hadseregek rendszeresen zaklatták a magyar lakosságot, sokakat menekülésre kényszeri- 
tettek. Az ismétlődő megtorlások elsősorban a haladó erőket sújtották (munkásmozgal- 
mi vezetőket, a forradalmi szervek tisztségviselőit, a szocializmus eszméivel rokonszenve- 
ző értelmiségieket). A román királyi hadsereg több ízben hajtott végre tömeges kivégzése- 
ket, nyilvános botozásokat, a burzsoá csehszlovák erők pacifikációs eszköze pedig a 
tömeges internálás volt. Mindéz nem gátolta meg a Tanácsköztársaságot az internacio- 
nalizmus elvi és gyakorlati alkalmazásában. 

Az 1919. júniusi tanácskongresszus megvitatta és elfogadta — Rónai Zoltán igazságügyi 
népbiztos előterjesztése alapján -— az új alkotmányt, amely történelmünk első írott 
alaptörvénye volt. Az alkotmány elsősorban a dolgozók jogait foglalta törvénybe, s a 
volt kizsákmányolókat szavazati joguk korlátozásával s az általános munkakényszerrel 
sújtotta. A tanácskormány Magyarországot szövetséges tanácsköztársasággá nyilvání- 
totta, hangoztatta aszövetség nyilt jellegét, más tanácsköztársaságok csatlakozásának 
lehetőségét. Az ekkor már létező Szlovák Tanácsköztársaság nem volt — mint ismeretes 
- a Magyarországi Szocialista Szövetséges Tanácsköztársaság fagállama. Vezetői egy 
eljövendő szocialista Csehszlovákia részének képzelték el a szlovák proletárállamot, 
amely Tanács-Magyarországgal együtt egyenjogú tagja lett volna egy nagyobb államszö- 
vetségnek. Mindez nem állt ellentétben a két tanácsköztársaság közötti szoros kapcsola- 
tokkal. 

Az alkotmány megszövegezői a fenti formulával azt kívánták jelezni, hogy a Tanács- 
köztársaság nemcsak magyar ügy, hanem többek között kísérlet a bonyolult kelet-euró- 
pai nemzeti kérdés megoldására egy szocialista föderáció keretében. E megoldási kísérlet 
internacionalizmusa jutott kifejezésre az alkotmánynak a magyarországi nemzeti kisebb- 
ségek helyzetét rendező intézkedéseiben is. A tanácsállam itt nemcsak a nemzeti sérelmek 
megszüntetésére, a tényleges jogegyenlőség biztosítására törekedett, hanem olyan rende- 
zésbe fogott, amely nem állt meg a nyelvi-kulturális jogok biztosításánál. Az alkotmány 
jogi rendezésével egyidejüleg a gyakorlatban is kezdett megvalósulni a szórvány nemzeti- 
ségeknek nyújtott területi autonómia. Kétségtelen, hogy amennyiben a Tanácsköztársa- 
ság fönnmarad, nagyon nehéz lett volna — racionális államigazgatási szempontokból - 
egy ilyen rendszert működtetni, így hát feltétlenül szükség lett volna a közigazgatás, az 
iskolaügy, az igazságszolgáltatás stb. átszervezésére. A Tanácsköztársaság vezetői azon- 
ban biztak abban, hogy az internacionalizmus következetes alkalmazása végső soron 
megérte volna mindezeket a szervezeti változtatásokat, hiszen ez jelentős előrelépés lett 
volna a szocializmus nemzetiségi politikájának megoldásához. 

Ezek az elképzelések a proletárforradalom vereségével lekerültek a napirendről. Az a 
, megoldás", amelyen a világháború győztesei, az utódállamok fegyveres ereje és a 


A MAGYAR NEMZETISÉGI POLITIKA TÖRTÉNETÉHEZ 101 


magyar ellenforradalom átmenetileg együtt munkálkodott, előrevetítette a már készülő 
imperialista békeszerződések képét, amely a nacionalizmus, a sovinizmus tombolását, 
egy új háború lehetőségét hozta magával Európa e tájára. 

A második világháború után e régióban meginduló szocialista fejlődés más utakon 
haladt, ám a problémák máig eleven volta arra utal: 1918-1919 tanulságait semmiképp 
sem tekinthetjük meghaladottnak. 


Kende János 

A SZOCIALIZMUSROL GONDOLKODVA 


Gondolatok a demokratikus centralizmusról 
és a pártdemokráciáról 


Számba véve azokat a fontos gondolatokat, amelyek az MSZMP XIII. kongresszusa óta 
különböző publikációkban megjelentek a pártélet fejlesztéséről, a pártdemokrácia erősí- 
téséről, a párt vezető szerepének hatékonyságáról, akár örülhetnénk is a megélénkült 
vitáknak, a kísérletező kedvnek. A vélemények azonban legtöbbször elmennek egymás 
mellett. Még az erre szervezett fórumokon sem szembesülnek igazán. Ezért szükségesnek 
tartom, hogy felvessem a párt belső működésének, életének néhány problémáját, műkö- 
dési zavarát. Azzal a szándékkal teszem ezt, hogy a közös gondolkocásó a szükséges és 
lehetséges változások irányába való mozdulást serkentsem. 


Már a XIII. kongresszust megelőzően, a hetvenes évek közepétől kibontakozó vitákban 
megfogalmazódott s 1985 márciusában határozat is született rá, hogy , növelni kell a 
pártmunka mozgalmi jellegét, határozottan fel kell lépni a formális vonások, a felesleges 
párhuzamosságok, a hivatalnoki munkamódszer ellen". 

A kongresszus határozata rövid. Nem tisztázhatta, nem részletezhette, mit jelent a 
mozgalmi jelleg. De a vitában sem vált világossá, hogy a kötelezettség a választott 
szervekre, az apparátusra, a párttagoknak egymáshoz való kapcsolataira, a pártonkívü- 
liekhez fűződő viszonyra vonatkozik-e, vagy ha az egész tagságra, milyen értelemben és 
értelmezésekkel valósítható meg. 

Emlékezzünk arra, hogy a párt újjászerveződésének első éveiben, 1956 novembere 
után a testületi vezetés és a megválasztott vezetők személyes felelősségének helyreállítása 
a párt létének középpontjában állt. Aztán mind pontosabban kimunkáltuk a párt műkö- 
dését szabályozó lenini normákat. A párttagság jogait és kötelességeit mind világosab 
fogalmaztuk meg. A szervezeti szabályzat újjáformálása é és módosítása is ebbe az irányba 
haladt. Ám a részletfinomítások kétségtelen tényei mellett — a mozgalmi jelleg igényének 
megfogalmazásán túl — hiányzott a kérdés és a válasz: mi az oka annak, hogy a pártéletet 
elszürkítő formális elemek változatlanul virulensek maradtak, sőt a helyzet rosszabbo- 
dott? 

A mozgalmi jelleg erősítésének feladata nem egy nosztalgikusan visszasírt és vissza- 
hozhatatlan életforma-közösség feltámasztásának igénye. 

A Horthy-korszakban, amikor az ellenséges államhatalom üldözte a pártot, a kommu- 
nisták kis csoportjai összebújtak az állandó fenyegetés nyomása alatt. Valljuk be, gyak- 
ran a széles, közömbös tömegektől elszigetelve. A párt nálunk az illegalitásban, majd a 
felszabadulás után — 1945 és 1948 között -— szervezet és mozgalom jó vegyülete volt: 
politikai-harci szövetség, ideológiai és életforma-közösség egyaránt. 

Az 1945 utáni néhány éves időszakban a körzeti alapszervezetek virágzó közösségei 
is egy más, a maitól és a megelőző évtizedektől lényegesen különböző korszak feltételei 

között működhettek. A párttagság napról napra a körzetekben , élt", az állandó mozgó- 
sítás állapotában, mert érvényesíteni kellett a parlamenti többséggel szemben a parla- 
menten kívüli tömegnyomást; bizonyitani kellett, hogy a passzív szavazók több milliós 
többségével szemben az aktívan politizáló — arányukban kisebb - tömegek igazi közössé- 
gi törekvéseikkel döntő erőt jelentenek. Ez volt a háttere annak az élénk, egészséges, 
feszült közösségi életnek, amelyet élvezett a tagság, estéről estére élettel és politikai 
jelentőséggel töltve meg a körzeteket. Ez a pártélet akkor feladatokat, pezsgő vitákat, 
tanulóközösséget, szórakozást, igazi mozgalmat nyújtott. 

A mozgalom és a szervezet nem egymást kizáró ellentétek, a köztük lévő különbség 
sem írható le a , spontán-tudatos" ellentétpárral. A mozgalomban nagyobb az önkéntes- 
ség súlya, a sokszínűség; a hatalmi pozícióban lévő szervezet szabályozottabb, formali- 
záltabb. 

A fordulat éve után a mozgalmi jelleg fokozatosan visszaszorult, gyengült. A pártélet 
egyre inkább rendezvényekre szűkült le. 

1956 után egy ideig a harci és ideológiai közösség tudatát, a mozgalmi jelleg átmeneti 
élénkülését tapasztalhattuk. Később, ahogy az évek múltak, úgy szürkült el a pártélet; 
néhány kivételtől eltekintve szinte eltüntek a mozgalmi elemek. 

A pártélet elvesztette régi funkcióit, és az új körülmények között nem találta meg új 
feladatait. Ennek okai között számba kell venni azt is, hogy a párt , igazgatási", kor- 
mányzati funkciókat 15 ellát, s azon is el kell gondolkodni, hogy a korszakos változások- 
kal együtt a korábbitól lényegesen különböző feltételek jöttek létre. Ma már nem 
kizárólagos a pártszervezetek információközvetítő szerepe; nemcsak ott tanulnak közéle- 
tet a párttagok. Ez egyben veszteség is, amiből meg kellene őrizni a mozgalom számára 
éltető elemeket, de reálisan kell szembenézni azzal, hogy a múlt évtizedeinek hangulata 
abban a formában nem éleszthető újjá, ám jelenléte nélkülözhetetlen a pezsgőbb pártélet- 
hez. 

Nem elég megállapítani, hanem cselekvést kiváltó módon gondolkodni is kell azon, 
hogy a hiányosságokban szerepük van az apparátus beavatkozásainak, amelyek felesle- 
gessé teszik, tehetik a közösségeket, a mozgalmat. Erre a hiánybetegségre figyelmeztetnek 
a kongresszusi határozatok. A könnyebb ellenállás irányába mozog az olyan okoskodás, 
amely pusztán a függetlenített pártalkalmazottak létszámának kérdésében látja az oko- 
kat. A bürokratizmus nemcsak a feladatokat végzők számával van kapcsolatban. Sokkal 
inkább arról van szó, hogy az apparátus mennyiben függ a párt testületeitől, sőt azoktól 
a kommunista közösségektől, ahol a párt funkcionáriusai korábban politikai, mozgalmi 
munkájukat végezték. De az sem mellékes, hogy a párt bármely szinten dolgozó vezetői 
valóságos tapasztalatok birtokában, ne csak az apparátusi körülmények közötti infor- 
mációk alapján végezzék munkájukat, s jártasak legyenek tanult szakmájukban is. 

A mozgalmi jelleg a pártnyilvánosság megformálását, a választott szervek és az 
apparátus viszonyának újragondolását követeli. Foglalkozni kell azzal a kérdéssel, hogy 
a párt kormánypártként hogyan tehet eleget egyszerre az irányítási feladatokkal járó 
szakszerűség követelményének, a mozgalmi feltételeknek, valamint a nyilvánosság fej- 
lesztésével egyszerre járó kötelezettségeknek. 

Ritka például az olyan, hogy egy-egy fontos országos kérdést — még a határozathozatal 
előtt — párton belüli , népszavazás" formájában vitasson meg valamennyi alapszervezet. 
Sajnos legtöbbször a kész határozatról informálják a tagságot, holott az infrastruktúra 
mai körülményei között, a gyors információáramlás korszakában nem utópia, hanem 
reális lehetőség, hogy a Központi Bizottság elé kerülő országos érdekű problémákat 
megvitassák a párttagsággal, ezzel egyben szélesre alapozva a politikai felelősséget és a 
megvalósítás, a végrehajtás bázisát. 

Ami a szervezeti oldalt illeti, valószínűleg meg kell változtatni az arányokat. Minthogy 
a munkahelyi pártszervezetek nem tudnak kielégítő pártmunkát adni a párttagság több- 
ségének, szükség lesz arra, hogy azok a kommunisták, akiknek nincs konkrét feladatuk, 

a lakókörzet pártszervezetében dolgozzanak. Ha számba vesszük azt is, hogy a lakóterü- 
leten, körzetben, községben egyre több a helyi politikai feladat és érdekütközés, akkor 
. belátható, hogy valóságos, mai politikai és mozgalmi kérdésről van szó. Az sem mellékes, 
hogy ezzel a pártkörzetek új erőre kaphatnak, és a nyugdíjasok egyre fáradtabb együtte- 
séből életteli szervezetekké válhatnak. 

Mindez azonban csak a számba vehető problémák egyik köre. A pártélet működési 
törvénye, a demokratikus centralizmus korszerűsítése, újraértelmezése és teljesen átfor- 
málódó gyakorlata nélkül a mozgalmi jelleg erősítése vágyálom marad. 


A korszerú demokratikus centralizmus 


A pártélet lenini működésének és gyakorlatának egységes elve a demokratikus centraliz- 
mus, amely nem két minőség, két , oldal" egysége — hanem egyetlen elv, egyetlen jelenség, 
amely elválaszthatatlanul érvényes minden szinten, a gyakorlat minden lényeges fokán, 
a választástól a határozatok meghozataláig és végrehajtásának ellenőrzéséig. 

Pártunk ezt a működési elvet magáénak vallja, hirdeti, de a gyakorlatban a két oldal 
kettéválik. Axiomatikusan a demokratikus és a centrális elemek egysége mellett teszünk 
hitet, de nem gondoltuk igazán végig a párttagság akaratképzési és -érvényesítési mecha- 
nizmusát, a pártdemokrácia intézményes , garanciáit", a működési elv belső logikáját, 
a megvalósulás feltételeit és akadályait! 

Mit jelentenek a pártdemokrácia — általában elfogadott — lenini normái? 

A párt összes ügyeit a párttagság intézi. A párttagok egyenlő jogúak. A ón a 
tisztségviselők csakis választás útján kaphatják megbízatásukat, és ha a választók elége- 
detlenek munkájukkal, leválthatják őket. A kisebbség köteles alávetni magát a többség 
döntésének. , 

Ritkán foglalkozunk azonban azzal, hogy a szavazatok alapján született többségi 
helyzet nem sorsszerű, állandó, többé meg hem változó végeredmény: a változó valóság 
mércéjén újra meg újra megmérettetnek e nézetek. A párttagság joga és kötelessége ellen- 
őrizni, hogy a többség a társadalom, a meghatározó osztályok és rétegek objektív 
törekvéseit, érdekeit szolgáló helyes politikát folytat-e, s hogy a kisebbség számára 
biztosított-e az ilyen értelemben vett többséggé válás esélye. 

Ez a legszorosabban összefügg - de nem azonos - a különvélemény fenntartásának 
jogával. Mi a mai, a régebbinél jobb, helyesebb gyakorlatunk? Ha egy nézet hívei az 
eszmei harcban alulmaradnak, kisebbségbe kerülnek, joguk van leszögezni eltérő állás- 
pontjukat, de legjobb tudásukkal kötelesek végrehajtani a többségi határozatot. Ha 
azonban társadalmi-politikai valóság, az elvek helyességének igazi mércéi azt bizonyit- 
ják, hogy a többségi határozat helytelen volt, ha a végrehajtás során kiderül, hogy 
minden jó szándék ellenére az erőfeszítések hiábavalónak bizonyultak — ez meghozhatja 
a , volt"-kisebbség számára a többség bizalmát. 

Helyes az az elv, hogy a lenini párt nem tűrhet , frakciókat", mert ezek , pártok a 
pártban", saját csoportfegyelemmel, saját, külön döntésekkel, amelyek sajátos belső 
, pártszerűséggel" — de lényegében pártszerűtlenül — saját csoportjuk határozatait fölébe 
helyezik a párt többségi döntéseinek. Ezt a helyes álláspontot nem szabad összekeverni 
a határozatok meghozatala előtti szakasz vitáival, amelyek nemcsak lehetővé, de szüksé- 
gessé is teszik a vélemények őszinte, nyílt küzdelmét minden pártfórumon a többség 
megnyeréséért, egészen a vitákat lezáró határozatig, majd a többség és a kisebbség 
együttes erőfeszítéseit a végrehajtásért. Hiszen a megmaradó különvélemény fenntartása 
nem halogathatja, nem helyezheti hatályon kívül a végrehajtást. 

A cselekvési egység a határozat, a döntés utáni helyzetre vonatkozik, és megköveteli, 
hogy a többségi nézetek alapján kidolgozott feladatokat az is maradéktalanul, legjobb 
tudása szerint hajtsa végre, aki nem ért egyet ezekkel, s kisebbségben maradt. 

A határozathozatal előtt nemcsak joga van képviselni a maga véleményét, de köteles- 
sége is minden megfelelő pártfórumon - csakis ott — hangot adni nézeteinek és álláspont- 
járól meggyőzni társait. 

A kisebbség azonban fenntarthatja külön álláspontját, és ha a gyakorlat őt igazolja, 
új szavazást kérhet. Az ilyen lehetőséggel élve azonban őrködni kell azon, hogy erre a 
célra a párt fórumai szolgáljanak, ne pedig a , köznyilvánosság". Igaz, hogy e követel- 
mény kettős feltételt állít. A pártfórumok ténylegesen működve biztosítsák az elvtársi 
vita lehetőségét, a párttagok pedig tartsák magukat a párt önként vállalt fegyelméhez. 

A jelenlegi feltételek közt, amikor a pártvezetés újra és újra hangsúlyozza, milyen 
bonyolult, nehéz, de mégis szükséges, hogy a párt önmaga ellenzéke is legyen, tudatában 
kell lenni annak, hogy az eszmei egység nem nyilatkozatok kérdése. A meggyőződés 
hiányát, az egység meghiúsításának szándékát nemegyszer helyettesítették és fedték el 
kijelentésekkel, amelyek biztosították az adott helyzetben a látszólagos, formális elvi 
egységet, s ebből később súlyos károk, bajok származtak. Az egység dialektikus, viták- 
ban formálódó, újra és újra, minden új szakaszban, új kérdés körül megújuló minőség, 
amely az érdektagolt rétegekből a tömegpártba került emberek nézeteinek szembesülése, 
csiszolódása által alakul ki. 

A kisebbség ugyanis nem matematikai fogalom vagy egyszerű szavazási eredmény. 
A kisebbség eltérő nézeteket — ha azzá sűrűsödnek, eltérő koncepciót, irányzatot — 
jelenthet; múlt, jelen és jövő más megítélését, ennek folytán más alternatívát, más 
cselekvési tervet, mint amit a szembenálló, többségi irányzat eddig képviselt. 

Vannak azonban zavarok és sok a tisztázatlanság a követendő gyakorlat körül. 
Például arról, hogy lehet-e hirdetni a különvéleményt. Takács Györgyné egy cikkében 
kifejti: , A különvélemény egy-egy részkérdésben fenntartható, amely nem érintheti a 
párt politikájának egészét és alapkérdéseit — de ezt nem hirdetheti senki sem."! 

Nehéz persze választóvonalat húzni, mi az alapkérdés, mi a rész. Ha valaki nem ért 
egyet a párt gazdaságpolitikájával, az melyik kategóriába tartozik. Nyilvánvaló, hogy 
a párt alapelveit alkotó, távlatos célokat szolgáló kérdések, s ilyenek például a gazdasági, 
kulturális, oktatási, nemzetközi, tehát a meghatározó részpolitikai kérdések. Mert a párt 
politikája egészében a társadalmi folyamatokra kidolgozott részelképzelések és feladat- 
meghatározások szintetizálása révén alakul ki. 

A kisebbségi vélemény számára biztosítani kell — intézményes garanciákkal — a , zöld 
utat", hogy igaza esetén többséggé válhasson. 

A ,hogyan" kérdése nem tárgyi-eszköz jellegű probléma, hanem lényeges elvi kérdés, 
mert pártunk felszabadulás utáni története tragikus példatára annak, ha egy csoport 
monopolizálja, uralommá változtatja az adott erőviszonyokat, megsemmisítve minden 
eltérő platformot, elfojtva a vitát a párton belül. 

Ennek alapvető fontosságát az a történelmi tapasztalat támasztja alá, hogy minden 
elképzelés, minden felismerés, minden politikai nézet először csak egy vagy néhány ember 
agyában születik meg, tehát természetszerűleg kisebbségi álláspontként fogalmazódik 
meg. 

Ezt állapítja meg cikkében? Harsányi Iván is, és hozzáteszi: , Nagyon fontos érdekünk 
tehát, hogy a kisebbségi véleménynek a legdemokratikusabb eljárásokhoz is szervesen 
hozzátartozó szükségszerű alárendelése ne jelentse annak elfojtását, elnémítását." Lehet, 
hogy ezek között akadnak hibás vagy káros vélemények is, de a demokrácia optimális 
érvényesülése, írja helyesen Harsányi, ,,a belső pártéletnek az eddiginél finomabb mecha- 
nizmusait kívánja". 


1 Takács Györgyné: A pártdemokrácia és a pártfegyelem. In: Tanulmányok a pártdemokráciáról. Kossuth 
Könyvkiadó 1986. 158. old. 

2 Harsányi Iván: A demokratikus centralizmus és a pártélet demokratizmusa a nemzetközi kommunista 
mozgalomban. Uo.: 50-51. old. 

Ez az álláspont teljes mértékben támaszkodik a lenini örökségre. Lenin mindig gondot 
fordított arra, hogy megvédje a pártot a kisebbségi nézetek elhallgattatásától, és sokat 
foglalkoztatta őt a garanciák kérdése: biztosítani, hogy a kisebbség — pártszerű keretek 
közt és eszközökkel — többséggé válhasson, ha igaza ezt indokolja. 

Gondolkodni kell tehát arról, hogy melyek azok az intézményes garanciák, amelyek 
biztosítják a fejlődés számára nélkülözhetetlen vitát, az eltérő nézetek nyilvánosságát, 
a nézetek, vélemények ütköztetését. Mi garantálja, hogy ne személyek között folyjon a 
vita, a személyeskedés értelmében, hanem felfogások, nézetek, érvek szembesüljenek, 
méressenek meg? 

A kisebbségi vélemények döntő garanciája az egészséges pártnyilvánosság, Lenin ezt 
a gyakorlatot elengedhetetlennek tartotta a mozgalomban. Ez vezet minket tovább a 
párton belüli nézetek, koncepciók kérdéséhez. Lenin szerint a vélemények, felfogások 
harca a pártban elkerülhetetlen és szükséges, de csak addig szolgálja a párt céljait, amíg 
a harc az elvtársak által jóváhagyott keretek közt folyik. 

Mi a helyzet nálunk? Említettük, hogy a kommunista pártokban nem lehetnek , szár- 
nyak", azaz frakciók saját csoportkötelmekkel, amelyek alááshatják a többségi határo- 
zat után a cselekvési egységet. De lehetnek és vannak is politikai áramlatok, tekintélyes 
hangadókkal, érdekhangsúlyokkal, véleményformálókkal és követőkkel. 

Csak az eszmei küzdelemben való részvétel, a teljes tájékoztatás birtokában győzhetők 
meg az emberek, tisztázódhatnak a nézeteltérések, erősödhet a vezetés iránti bizalom, 
sőt a párton kívüli tömegek bizalma is. Ebben mérhetők le a gyakorlatban az álláspon- 
tok, alakulhat ki a pártban valódi többség. 

A párttagok egymáshoz fűződő kapcsolataiban kétféle viszony lehetséges, amelyeket 
nem szabad összemosni: az egyik a kisebbség-többség-viszony, amelyet az eddigiekben 
tárgyaltunk, a másik az, amely a választókat , képviselőikkel", a megválasztott vezetők- 
kel köti össze. 1. 

Önmagában egyik viszonyrendszer tisztázása sem teremtheti meg a pártdemokráciát. 
A lenini normák összefüggő, szerves rendszert alkotnak, minden elemnek megvan a 
maga saját logikája. Szükséges tehát szemügyre venni a másik kapcsolattípus helyzetét, 
múltját, jelenét, érvényesülésének jelenlegi feltételeit. 


Választás és képviselet 


A végzett politikai tevékenység intenzitásában, színvonalában különbségek és fokozatok 
vannak a tagok közt. Különbséget a párttagok kiemelkedő szorgalma, képességei terem- 
tenek. Rendszerint az aktivisták közül választ ki a közösség pártfunkcióra alkalmas 
embereket. Természetes, hogy más-más történelmi korszakban más és más a kiemelkedés 
kritériumainak tartalma és rangsora. Más és más érdekek, tekintélyi tényezők kapcso- 
lódnak a fokozatokhoz. De az aktíva és a széles tagság között nem lehet tartalmi, lényegi 
különbség, hiszen a párt önkéntes harci szövetség, élcsapat. Tagja az lesz, aki a felvételi 
követelményeknek eleve megfelel, és vállalja, hogy a párt valamelyik alapszervezetében 
pártmunkát végez, a tagdíjat rendszeresen fizeti. 

A pártban nem lehet sem a vezető testületek, sem az aktíva, sem az apparátus 
monopóliuma a pártélet kialakítása és gyakorlása. Ez ellenkezik az élcsapat fogalmával. 
Minden párttagnak egyenlő jogai és kötelességei vannak, minden párttag pártmunkára 
kötelezett. Egyúttal a közösség időről időre az általa legjobbaknak tartott társaira bízza 
a maga képviseletét. 

A választás az elfogadott szabályok szerint demokratikus, minden párttag egyenjogú, 
választó és választható. Minden pártfunkciót csak választás útján lehet betölteni. Elgon- 
dolkodtató, hogy Lenin ellene volt mindennemű kooptálásnak. Az volt az álláspontja, 
hogy ha a megválasztott testületből valaki meghal vagy képtelen ellátni feladatát, például 

betegség miatt vagy valamilyen okból, választói visszahívják, az adott szervezet tagsága 
új megbízottat választ. 

A párttag beleszólhat a vezetés ügyeibe, kifejtheti véleményét annak tevékenységéről. 
Javaslataival a párttestületekhez fordulhat, egészen a kongresszusig. Igénybe veheti a 
pártnyilvánosságot. Szavazhat a határozattervezetekről, joga van a különvéleményre és 
azt a párt fórumain fenntarthatja. Ellenőrizheti, beszámoltatja a megválasztott vezetőt 
vagy testületet, és ha elégedetlen a képviselőjével, visszahívására szavazhat. Elsőrendű 
kötelességei közé tartozik azonban, hogy az általa megválasztott képviselőnek vagy testü- 
letnek önként alárendelje magát. 

A gyakorlat keserves tapasztalatai alapján szükségessé vált a testületi vezetést megvé- 
deni mindazon személyek önkényeskedési kísérletei ellen, akik a pártfegyelemre való 
hivatkozással szeretnék saját személyüket kivonni a demokratikus ellenőrzés alól. 

Az MSZMP Központi Bizottsága 1986 márciusában határozott a káderkérdésről, az 
SZKP Központi Bizottsága pedig 1987. januári plénumán foglalkozott azzal, hogy 
ugyanaz a személy több cikluson át tartó, ismételt megbízatása rutinszerűvé, sőt károssá 
lehet. Mert egy-egy poszt túlságosan egybeforrhat annak betöltőjével, aki ezáltal elveszt- 
heti a megújulás kényszerét, választói fölé nőhet. Csökkenhet a demokratikus ellenőrzés 
hatékonysága, ezért biztosítékképpen kétszeri megválasztásra helyes maximálni a meg- 
választási alkalmakat, azaz a vezetőket célszerű , rotálni". 

Ez a határozat nem áll ellentétben azzal az alapelvvel, hogy minden párttag választha- 
tó, ellenkezőleg, szélesítheti az aktíva körét, egyben korlátozhatja az antidemokratikus 
jelenségeket. ke 

Mit jelent a választás aktusa? A szervezet, a fórum — többségi döntéssel — rábízza a 
vezetést egy testületre vagy személyre, amely vagy aki a meghatározott időszakban a 
szervezet tagságát , képviseli". Ez szolgálat, megbízás. Azért szavaztak rá, mert vállalta 
ezt a képviseletet. Közös egyetértés alapján meghatalmazást adtak, hogy a kollektíva 
álláspontját legjobb tudása szerint juttassa érvényre a párt testületeiben, irányító szervei- 
ben. A bizalom ennek a közös elvnek szól, és megszűnik, ha a választott szerv vagy 
személyek nem képviselik megfelelően az elfogadott politikai programot, vagy nem 
annak megfelelően működnek. A választókat és a vezetőt a közös elvi alap köti össze. 

A megbízás tehát nem korlátlan, sem időben, sem lehetőségekben. Meghatározott 
időtartamra szól és a közös elvek leghatékonyabb képviseletének reményében. Ha rosz- 
szul képvisel, ha mást képvisel, mint amire megbízása szól, ha mandátumával ellentétes 
gyakorlatot folytat: vissza lehet és kell hívni. A megbízás: jogosítvány vezetésre, képvise- 
letre. Különösen fontossá válik a tisztségviselők ellenőrzése és beszámoltatása. Ebben 
a választott testületek szerepét és kollektív, de nem homályos felelősségét kell ténylegesen 
és következetesen érvényesíteni. 

A választást tehát megelőzi az elvek kölcsönös kifejtése, vitája, amelynek során 
világossá lesz, milyen álláspontot vall magáénak a pártszervezet, a küldöttfórum és a 
jelölt. A gyakorlati együttműködés során megismerik a jelöltet, kialakul a meggyőződés, 
hogy a leendő vezető ténylegesen képviseli a párt politikáját, általános törekvéseit, 
valóban azt akarja, amit a többség és azt jól képviseli, mert ehhez megvannak a képessé- 
gei, jelleme is biztosíték erre. 

Nincs azonban következetesen végiggondolva a párton belüli választások mechaniz- 
musa. Hogyan valósítható meg, hogy a tagság egy viszonylag nagyobb, de érezhetően 
összetartozó egysége közvetlenül választhasson küldötteket, testületi tagokat a felsőbb 
irányító szintekre, a megyei és országos fórumokra? Ezt a gondolatot nem helyettesítheti 
az a mai gyakorlat, hogy néhány üzem közvetlenül küldhet képviselőket például a 
kongresszusra. A választás nemcsak jelölés listákkal vagy anélkül; nemcsak szavazás és 
a voksok összeszámlálása. A választás megbízatás képviseletre, a közös elvek és program 
alapján. Szükséges a folyamatos együttműködés választók és választottak közt, az 
ismétlődő ellenőrzés, beszámoltatás. Ez mindenekelőtt a szervezetekben és a közvetlenül 


kj 

irányító szinteken valósítható meg, de gondolkodni kell a megyei és központi testületek, 
tisztségviselők , lefelé" irányuló, érdemben működő kapcsolattartásának és , lentről" 
történő ellenőrzésének tényleges megoldásáról is. 

A pártszervezetek rendszeres időközökben rendezvényeket tartanak, amelyek infor- 
mációs feladatot látnak el. Rendszerint felülről lefelé történő tájékoztatással, legfeljebb 
néhány ember szereplésével. Sok a formális, ünnepi aktus. 

Nincs kidolgozva az sem, hogy a kerületi, városi pártbizottságok megválasztott testü- 
leti tagjai, a Központi Bizottság tagjai hol kötelesek beszámolni munkájukról. Beszámol- 
tatás csak fordítva, , felülről lefelé" folyik. Milyen beszámoltatási joga van egy szervezet- 
nek? Ezen is érdemes elgondolkodni! Ha egy központi bizottsági tag ellátogat egy 
megyébe, egy üzembe, ott tájékoztatják, beszámolnak neki a dolgok állásáról. Ő viszont 
csak tájékoztat, ismertet és megmagyarázza a mindenkori legutóbbi párthatározatot. De 
ez nem beszámolás, nem a személyes kapcsolódásból következik. 

Lenin a maga korában szükségesnek tartotta, hogy a választók minden jelentős 
határozattal összefüggésben meggyőződjenek arról, hogy a vezető az eredeti megbízása 
szerint jár el. Ezért is szükséges, hogy rendszeresen találkozzanak a testületi tagok és a 
tisztségviselők választóikkal, illetve a pártszervezetekkel, s ezt ne helyettesítsék az , ünne- 
pi" látogatások. Ha a kapcsolatok átlépnek a protokolláris előírásokon, akkor esély 
nyílik arra, hogy meggyőződjenek a változatlan bizalomról, a megbízatás érvényességé- 
ről. A megválasztott vezető köteles megbízóinak beszámolni végzett munkájáról; hogyan 
foglalt állást annak a testületnek vitáiban, amelybe választói küldték, a hozott határoza- 
tokról, a végrehajtandó feladatokról. Mi történik, ha a megválasztott tisztségviselő más. 
nézetekkel szembesülve úgy látja, hogy a választóival egyetértésben kialakított álláspont 
helytelennek bizonyult a vitákban? Az is gyakran megtörténik, hogy a jóváhagyott 
állásponton túlhalad az idő, s így nemcsak lehetséges, hanem szükséges a módosítása 
vagy hatályon kívül helyezése. Köteles erről beszámolnia megbízóinak, sőt érvelnie kell 
a testület álláspontja mellett is. Ennek nyomán vagy módosítják korábbi álláspontjukat, 
vagy visszahívhatják képviselőjüket. Az utóbbi esetben azonban azzal is számolniuk kell, 
hogy meg kel! vívniuk álláspontjuk igazát a párt más szerveivel, felsőbb fórumaival is. 
Tartósan nem folytathatnak eltérő politikát — ez éppen a demokratikus centralizmus elve 
alapján érvényesülő követelmény, ennek révén marad a párt egységes erő. 

A képviselő, illetve a vezető testület felhatalmazást kap, hogy a megbízatás ideje alatt 
képviselje a közösséget és úgy léphet fel, mint a választói akarat letéteményese. 

A képviselet lenini felfogása teljesen egyértelmű. Lenin a breszti béke körül folyó 
kiélezett vitában, a szovjet állam csaknem válságos helyzetében is szükségesnek tartotta 
annak leszögezését, hogy a Központi Bizottság tagjainak szuverén módon kell dönte- 
niök, ezért teljességgel jogos, ha pártszervezetük véleményét képviselik (még ha objektíve 
téves nézetet vallanak is), és ennek során akár a legfelsőbb pártvezetés ellen szavaznak. 
. Ezért jelentette ki, hogy a , baloldali kommunisták" állásfoglalása nem kifogásolható, 
hiszen küldő szervezeteik határozatait fejezték ki. 

Nem döntő, bár technikailag a fórumok működését befolyásolja, hogy hány és milyen 
fokozatok léteznek az alapszervektől a Központi Bizottságig. Tartalmilag akkor válik 
fontossá ez a körülmény, ha a fórumok egymáshoz viszonyított alá- és fölérendeltségét 
számba vesszük és tudatában vagyunk, hogy a közvetítés kétirányú folyamatában a 
szervezet egészének és a szervezeti szinteknek a lehető legkisebb veszteséggel kell működ- 
niük. A lényeg az, hogy a választók a közös munka során ismerjék meg a közvetlen 
képviseletükre kiválasztott párttag nézeteit, képességeit, jellemét, hogy a választás a 
közös platform alapján történjen, hogy megvalósuljon a választók és a képviselő, illetve 
a megválasztott testület kölcsönös alárendeltsége.-Döntő, hogy a közösség ellenőrizhesse 
képviselőjét, rendszeresen számoltassa be, és ha elégedetlen vele, visszahívhassa, . termé- 
szetesen többségi határozattal. A párt működési alapelvének állandó eleméről van szó, 
amelynek azonban sohasem szereznek érvényt a szervezetek. 

Ezt a lényegi összefüggést helyesen ismeri fel Takács István, amikor így ír: , A válasz- 
tott testületeket a párttagság olyan képviseletének kell tekinteni, amely folyamatos és 
szerves kapcsolatban van a képviselt tagsággal és szervezetekkel. Erősíteni kell azt a 
felfogást, hogy a választott testületek tagjai a párttagság konkrét rétegeit, konkrét 
pártszervezeteket képviselnek sajátos helyzetükkel és érdekeikkel együtt; tölük kell, hogy 
impulzusokat kapjanak és nekik kell beszámolniuk tevékenységükről."? 

A demokratikus centralizmus erősítésére szolgál, a szavazási eljárás befolyásolását 
csökkentheti az új választási szabályzat, amely minden funkció betöltésénél megköveteli 
a többes jelölést, s a szavazásnál a titkosságot valamennyi szinten, az alapszervezettől 
a kongresszusig. . 

Szembe kell nézni azzal a kérdéssel, hogy miért erőtlen a pártélet. miért gyenge a 
mozgalmi jelleg. Többek között azért, mert a kommunista mozgalom, a forradalmi párt 
mozgalmi elveinek egyik döntő eleme nem érvényesülhet a szervezet egészében. Csak az 
alapszervezetekben ismerhetik a jelöltek egymást együttes munkájuk alapján. A közép- 
és felső szinteken nem a közös platform és az eleven kapcsolat a megválasztás biztosítéka, 
mert a jelöltek gyakran ismeretlenek a választói fórum előtt; a választás az apparátus 
közreműködésével történik. Nincs az együttes munkának egy olyan minimuma, amely- 
nek alapján a testület kollektivitása és a megválasztó fórumok ellenőrző szerepe érvénye- 
sülhet. Nincs például kialakult gyakorlata és normája annak, hogy egy adott területen 
dolgozó központi bizottsági tag hogyan vegyen részt rendszeresen és érdemben a város 
vagy a megye politikai közéletében, hogyan töltsön be összekötő szerepet munkahely, 
megye és központ között. 

A beszámoltatási kötelezettséget a szervezeti szabályzat előírja. De nincs biztosítva a 
lényeg: a képviselő az őt megválasztó közösségnek köteles beszámolni. Ehelyett létezik 
egy eljárás, amely - bármilyen jó - formális lesz. Miért? 

. A jelenlegi szabály szerint az alapszervezet egyszeri alkalommal küldötteket választ, 
de nem ad megbízást küldötteinek, és nem kell beszámolniok arról, hogyan sáfárkodtak 
a megbízással, hiszen feladatuk a magasabb szintű küldöttértekezlettel véget ér. 

A küldöttértekezletek megvitatják az adott testület jelentését, megválasztják a küldöt- 
teket a következő szintre, és ezzel megbízásuk ugyancsak befejeződik. Soha többé nem 
ülnek össze ebben vagy hasonló összetételben, munkájukért nem tartoznak a választói 
közösségnek felelősséggel. A magasabb szint , küldötteinek" nincs kinek beszámolniuk. 
. A megválasztott pártbizottsági tag, központi bizottsági tag egy anonim választói tömeg- 

nek felelős, munkája ezért ellenőrizhetetlen, a beszámolás is formális, következménye 
nincs. További problémát vet fel a munkahelyi és területi elv keveredése és következetlen- 
sége mind a választás, mind az ellenőrzés és beszámoltatás gyakorlatában. 

Hasonló kérdések merülnek fel a kongresszusi választással összefüggésben 15. A kong- 
resszus, amely megválasztotta a Központi Bizottságot, soha többé ebben az összetételben 
nem találkozik. Ez a dolog mostani rendjéből természetes következmény, de nem szük- 
ségszerű. Ebben az esetben $em a jelöltek ismerete, a közös platform alapján választanak, 
hiszen nem ismerhetik a jelöltek véleményét. A megválasztott központi bizottsági tag 
nem számolhat be választóinak, a kongresszusi küldötteknek. A kongresszus sincs abban 
a helyzetben, hogy számon kérje a KB-tag munkáját. El kell gondolkodni e fórum 
jelentőségének, munkaképességének erősítése kapcsán azon, hogy a területi és munkahe- 
lyi elvet itt is közvetlenebbül és következetesebben lehet és kell érvényesíteni. 

A visszahívási joggal sem lehet élni, pedig azt Lenin a pártdemokrácia legfőbb elvei 
során központi, alapvető problémának tartotta mint a választott szervek demokratikus 
ellenőrzésének kulcsát. 

Visszahívható-e most valaki, aki elvesztette választóinak bizalmát? Elvileg igen. Igaz, 
hogy az eljárás gyakorlata kitaposatlan ösvény. Ez a fontos lenini elv ma, nálunk 


3 Takács István: A pártszerű vita és a vitakultúra a pártéletben. Uo.: 153. old. 

formálisan van jelen, megvalósítása — az alapszervezeteken kívül — egyszerűen lehetetlen. 
Hogyan derülhet ki, hogy valaki elvesztette a bizalmat? A választással a küldöttértekezle- 
tek után eltűnik a választó és a megválasztott közötti minden kapcsolat a közép- és felső 
szinteken. Ezzel összefüggésben felmerül annak szükségessége, hogy célszerű lenne a 
gyakorlatban is rendszeresebben, a politikai feladatok jelentőségének megfelelően gyak- 
rabban működniük a politikát meghatározó pártfórumoknak, a pártértekezleteknek, s 
ha kell, a kongresszust is össze lehet hívni az ötéves periódusnál sűrűbben úgy, hogy az 
ilyen eljárások természetesek legyenek, ne számítsanak rendkívüli eseménynek. 


A mozgalmi jelleg erősítése szorosan összefügg a demokratikus centralizmus korszerűsí- 
tésével, a pártélet lenini elvei belső logikájának érvényesülésével. Enélkül megoldhatatlan 
feladat, csak vágyálom maradhat a mozgalmi jelleg erősödése, pedig ettől a párt vezető 
szerepének erősítése is függ. 

Szántó Miklós 


Bak Imre: Omega-piramis 

, Új" kategóriák a reformfolyamatban 


A magyar reformfolyamat fontos kísérőjelensége, hogy a szocializmussal, a szocializmus- 
képpel kapcsolatos kategóriák, fogalmak egész sorát kell újból értelmezni. 

Ez a lényegét tekintve természetes értékelő és átértékelő folyamat bizonyos fogalomza- 
varokat is a felszínre hozott. Az alábbiakban e fogalomzavarok egy jellemző köréről 
szólnék. Természetesen a terjedelem korlátai sem engedik meg, és nem is célom, hogy e 
fogalomzavarokat a bennük érintett fogalmak tudományos kifejtése révén eloszlassam. 
Csupán felhívom a figyelmet létezésükre és keletkezésük néhány körülményére. 

A reform fejlődése, az áru- és pénzviszonyok erősödése során több, korábban a polgári 
társadalomban keletkezett kategória is megjelent gondolkodásunkban. A teljesség igénye 
nélkül sorolok fel néhányat: kötvények, részvénytársaságok, kisvállalkozások, kétszintű 
bankrendszer stb. E kategóriák a fejlett tőkés országokban ma is léteznek és hatékonyan 
működnek. Léteztek, bár sokszor fejletlen, csökevényes formában, a polgárosodó Ma- 
gyarországon is. A szocialista átalakulás korábbi szakaszában azonban ezek a kategóri- 
ák jórészt eltűntek, visszafejlődtek, mert felszámolták létezésük feltételeit. Érthető, ha 
újbóli megjelenésük élénk figyelmet és vegyes érzelmeket vált ki. 

Úgy vélem, ez az újbóli megjelenés a szocializmus jelenkori fejlődése során törvénysze- 
rű. Létező szocializmusunk legalább három pontban érintkezik a polgári társadalmi 
formációval. Ezek a következők. — 

A genezis. A szocializmus előfeltétele a tőkés világgazdasági rendszer kialakulása. 
A szocializmus a kapitalizmus terméke és következménye, amely történelmileg a kapita- 
lizmus által létrehozott alapokra épült. 

Az örökség. Az előbb említett alapok azonban éppen abban a régióban, ahol a 
szocializmus kialakult, hiányosak. Ezekben a térségekben a kapitalista fejlődés nem 
elsődlegesen a hazai polgárság megerősödése és külső országok gazdaságának tőkés 
jellegű leigázása (gyarmatosítás) útján, azaz nem szervesen alakult. A szocialista forrada- 
lom itt egy felemás, alig életképes kapitalizmussal szemben nyújtott alternatívát. A nem 
szerves fejlődésű kapitalizmus -— a régió különböző országaiban különböző mértékben 
— elmulasztotta teljesíteni egy sor történelmi feladatát: nem biztosította a valóságos 
nemzeti függetlenséget, nem teremtett demokratikus hagyományokat, nem alakította ki 
a polgári egyenlőséget, s mindenekelőtt nem hozott létre hatékony nemzetközi színvona- 
lú gazdaságot. Mindezeket a feladatokat az új szocialista rendnek kellett örökségként 
felvállalnia. . 

A környezet. A létező szocializmus fejlődése megköveteli a nemzetközi munkamegosz- 
tásba való bekapcsolódást, hiszen az elszigetelődés bármely társadalom fejlődését akadá- 
lyozza. a világgazdasági rendszer jellegét ma még nem a létező szocializmus országai 
határozzák meg. A domináns tényező továbbra is az állammonopolista tőkés termelési 
mód, és a létező szocializmus egy tőkés viszonyok által dominált világgazdasági rendszer- 
rel kerül érintkezésbe, amikor bekapcsolódik a nemzetközi munkamegosztásba. 

E három érintkezési pont teszi objektíve szükségessé a polgári kategóriák továbbélését, 
újjászületését a reformfolyamat kereteiben, hiszen: 

e esetenként olyan, hatékonyan működtethető formákról van szó, amelyek helyett 
nem tudunk jobbat kitalálni; 

e a polgári formáció el nem végzett feladatainak átvállalása megköveteli adott for- 
mák, eszközök átvállalását is; 

e végül figyelembe kell venni azt a körülményt is, hogy a tőkés viszonyok által 
dominált világgazdaságba akarunk beilleszkedni. 

Szocialista viszonyok között ezek felvállalása szükségszerűen ellentmondásokat szül, 
amelyeket nem lehet kikerülni, következésképpen meg kell találni a felmerülő ellentmon- " 

dások feloldásához a legmegfelelőbb mozgásformákat. Véleményem szerint ez a reform- 
elmélet és a gazdaságpolitika egyik igen fontos feladata. 

A reformvitákat tanulmányozva két szélsőséges álláspont, két sajátos , dogmatizmus" 
tapintható ki. Ezeknél a fenti tények figyelmen kívül hagyása szimptomatikus. 

Az egyik, a , klasszikus dogmatizmus", amely a szocializmust félti a reformtól. Eluta- 
sítja a polgári formákat, mert azokat összeegyeztethetetlennek tartjá a szocializmussal, 
s a kapitalizmus restaurációját látja bennük. 

A másik, a , reformdogmatizmus" a reformot félti a szocializmus elveinek érvényesíté- 
sétől. Túlértékeli a polgári formák jelentőségét, tagadja azok polgári jellegét, a szocializ- 
mus integráns, sőt meghatározó elemeinek tekinti őket, alkalmazásukat probléma nélkü- 
linek tartja. 

Azért nevezem ezeket a szélsőséges álláspontokat , dogmatizmusoknak", mert mind- 
kettő a szükségesből kovácsol erényt, s mindkettő fetisizál. — 

A szocializmus , védelmezői" azonosítják a tervszerűséget az állami tervezéssel, s nem 
annak tartják, ami valójában: a társadalmi tulajdon és működése szükséges feltételének. 
Figyelmen kívül hagyják, hogy a központi állami tervezés a tervszerűség megvalósításá- 
nak sajátos módja a szocialista árutermelés viszonyai között. 

A reform , védelmezői" az áru- és pénzviszonyok fejlesztése során felszínre került 
polgári formákat értékelik a reform vívmányaként, nem pedig annak, amik valójában: 
a sokszínű, hatékony társadalmi tulajdon kialakításának és megszilárdításának elenged- 
hetetlen eszközei. Mindenhatónak tartják a versenyt, a monopóliumot elvontan, mono- 
pólium mivoltában támadják, s közben nem hajlandók tudomásul venni, hogy minde- 
nütt a világon - a legfejlettebb ipari országokban is, sőt legfőképpen é éppen ott — eltűnt 
a szabad verseny; a versenyhelyzeteket maguk a monopóliumok, az igazi nagyvállalatok 
(amilyenek nálunk tulajdonképpen nincsenek — sajnos) szervezik és vezérlik, vagyis a 
monopóliumok egyszerre hordozói negatív és pozitív tendenciáknak. A , reformdogma- 
tizmus" fetisizálja a piacot és a versenyt. 

Jó lenne mihamarabb legyűrni magunkban a fetisizáló hajlamot, a valóság tényeit 
sokoldalúan és objektívan megvizsgálni. A két , dogmatizmus" ugyanis találkozik. egy- 
mással. Az első nem védi igazán a szocializmust, a második nem védi igazán a szocialista 
reformot. A viták során feltétlenül tudatosodnia kell annak a ténynek, hogy a reform 
nem a vitázók magánügye, és csak akkor számíthat sikerre, ha azt a társadalom elfogad- 
ja. Mármost, ha a szükségből erényt kovácsolnak és azt a társadalom nem hajlandó így 
elfogadni, akkor igen nagy a veszélye annak, hogy az erénynek beállított szükségest a 
társadalom már szükségesnek sem fogja elismerni, és ily módon kialakulhat egy cselek- 
vést bénító, hamis társadalmi tudat. Azt hiszem, ennek is szerepe van abban, hogy ma 
sokan a reform számlájára írják a felgyülemlett nehézségeinket, míg mások azokat azzal 
magyarázzák, hogy az eddigi reform nem is volt reform. 

A fogalomhasználatra visszatérve egy jellemző fogalomzavarra utalnék. E közgazda- 
sági kategóriákat a napi sajtótól kezdve a politikusok megnyilatkozásain keresztül a 
tudományos publikációkig szinte mindenki mint új jelenségeket tárgyalja. 

Itt persze eredetileg általában arra gondolnak, hogy ezeknek a kategóriáknak a a 
szocialista gyakorlatban való megjelenése az új jelenség. Ennek nem annyira tudományos, 
mint gyakorlati jelentősége van. Mivel a reformtól, annak működő kategóriáitól gazda- 
sági problémáink megoldását várjuk, ezért érthető ezek pozitív kezelése. Ha valamelyik, 
újból megjelent polgári forma adekvát eszköznek bizonyul valamely problémánk leküz- 
désére, akkor e forma esetleges negatív hatásai más területen könnyen rejtve maradhat- 
. nak. És éppen itt jelentkezik az a veszély, amely abból a csúsztatásból származik, ami 
által e kategóriák egyszerűen újnak nyilváníttatnak. Ha ugyanis ezek a jelenségek, 
kategóriák vadonatújak, melyeknek semmi közük azokhoz a kategóriákhoz, amelyek a 
kapitalizmusban , véletlenül" ugyanazt a nevet viselik, akkor könnyen elmulasztjuk 
megvizsgálni, hogy ezek a kategóriák hogyan viselkednek tőkés környezetben, s a pozitív 

tendenciák mellett ott milyen negatív hatásokat váltanak ki. Talán még fontosabb: 
megfeledkezünk arról, hogy ezek a formák már Magyarországon is léteztek, és eseten- 
ként olyan negatív tendenciákat váltottak ki, amilyeneket a fejlett tőkés országokban 
nem. I 

A , reformdogmatikus" szemlélet tehát az érintett polgári formák alkalmazását eleve 
a reform előnyének és lényegének tartja — természetesen nem restaurációs szándékkal, 
csupán prakticista megfontolásból (, ami a legfejlettebb ipari országokban bevált, az 
nekünk is csak hasznunkra lehet") -, ezért prakticista módon csak a várható előnyöket 
veszi számításba, és nem elemzi megfelelően a lehetséges hátrányos következményeket. 
Ezzel azután a reformot prakticista utópiává változtatja. 

Van egy kategória, amelyről szükségesnek látom, hogy konkrétan szóljak, előrebocsát- 
va, hogy itt sem célom a fogalom tisztázása, annál kevésbé, mert azt — véleményem 
szerint — Marx kielégítően elvégezte. Ez a kategória a , tőke". 

A , tőke" kifejezés pontatlan, megtévesztő, zavart okozó használata igen széles körben 
elterjedt a szakirodalomtól kezdve a közgazdasági publicisztikán keresztül a politikai 
megnyilatkozásokig. Beszélnek, írnak , tőkehiányról", , tőkeelhelyezésről", kötvények- 
ről, részvényekről mint , a vállalatoknál és a lakosságnál felszabaduló tőke új áramolta- 
tási formáiról" stb. Eközben mintegy feledésbe merül az a heroikus küzdelem, amit Marx 
használatáért. Ennek a küzdelemnek a dokumentumait bárki elolvashatja az 1849-ben 
keletkezett Bérmunka és tőke sokat idézett soraitól kezdve A tőke 1857-től 1863-ig írt 
előtanulmányaiban fellelhető polémiáig. Emlékeztetőül: , A tőke is társadalmi termelési 
viszony. A tőke polgári termelési viszony, a polgári társadalom termelési viszonya." 
(Bérmunka és tőke. MEM. 23. kötet, 150. oldal.) ,A bökkenő az, hogy minden tőke 
tárgyiasult munka, mely új termelés eszközéül szolgál, viszont nem minden tárgyiasult 
munka, mely új termelés eszközéül szolgál, tőke. A tőkét dolognak fogják fel, nem 
viszonynak [la polgári közgazdászok — N. A.J]... A tőke nem egyszerű viszony, hanem 
folyamat, amelynek különböző mozzanataiban mindig is tőke." (A politikai gazdaságtan 
alapvonalai. MEM 46/1. kötet, 162—163. oldal.) 

A tudományos igazság természetesen nem Marx tekintélyén múlik. Megszokott fordu- 
latokban a , tőke". kifejezésről sem kell lemondani, hiszen például Marx is használja a 
, munkabér" terminológiát, tudva, hogy az nem a munka bére. Ha viszont használjuk 
a , tőke" kifejezést, feltétlenül tisztáznunk kell: van-e a létező szocializmusban marxi 
értelemben vett polgári termelési viszony és folyamat? Ha igen, akkor az tőke-e a marxi 
értelemben? 

Azt hiszem, óriási jelentősége van az első kérdés megválaszolásának. Egyáltalán nem 
biztos a nemleges válasz, de az igenlő is csak alapos tudományos elemzés eredménye 
lehet. Ugyancsak alapos elemzést kívánna az ilyen tőkeviszony sajátosságainak, korlátai- 
nak feltárása. Ugyanis, ha marxi értelemben vett tőkével van dolgunk (a szocializmus 
viszonyai között), akkor egyfelől nem hagyhatjuk figyelmen kívül azt az elemzést, amit 
Marx és a marxista tudomány a tőkéről mint polgári termelési viszonyról adott, másfelől 
viszont ennek az elemzésnek az eredményeit nem alkalmazhatjuk egy az egyben, hiszen 
itt a szocialista társadalom termelési viszonyáról van szó. 

A második kérdéssel kapcsolatban: ha az általunk tőkének nevezett dolog nem a marxi 
értelemben vett tőke, akkor semmiképpen sem szabad úgy kezelni, mintha az volna. 
Tudományos és gyakorlati szempontból is tarthatatlan, ha a puszta termelési feltételek- 
ről, dolgokról kezdünk beszélni a , tőke" kifejezést használva, majd menet közben egy 
csúsztatást hajtva végre, valóságos (marxi értelmezésű) tőkeként kezeljük — mint viszonyt 
és folyamatot. Legalább ekkora hiba a fordítottja is, amikor a tőkeviszonyt degradáljuk 
a ezt tárgyi feltételeire, ahogyan azt már a Marx-korabeli polgári közgazdászok is 
tették. 


- 

Úgy gondolom, a hatékony reformelmélet kidolgozása a körültekintő, pontos és 
megalapozott fogalomhasználaton is múlik. A reformviták is, a társadalom reformbefo- 
gadó képessége is azt mutatják, hogy e formainak tetsző kérdéseknek mély tartalmi 
jelentőségük lehet. 


B. Nagy András 


Kohán György (vázlat) 

, Örökzöld" téma — az iskolai túlterhelés 


"A túlterhelés csökkentésével kezdem. Ne- 
héz egyetlen jelzővel jellemezni ezt a prob- 
lémát. Dörömböl? Elmérgesedett? A Köz- 
ponti Bizottság határozata következmé- 
nyeiben mutatott rá súlyosságára..." Eze- 
ket a drámai mondatokat //ku Pál, néhai 
miniszterünk mondta az országos közok- 
tatáspolitikai aktíva tanácskozásán, 1972 
öszén. Maga a határozat egyértelműen 
megállapítja, hogy , noha az 1961. évi re- 
form egyik célkitűzése a tanulók túlterhe- 
lésének megszüntetése volt", ezt nem sike- 
rült megvalósítani, jelentős a túlterhelés 
alsó-, közép- és felsőfokú oktatásunkban 
egyaránt. , A jelenleg érvényes tantervek- 
ben és tankönyvekben rögzített tananya- 
got jelentős mértékben csökkenteni kell" — 
hangsúlyozza a határozat. Nagy elszánt- 
sággal (vagy csak ezt mutatva?) láttunk 
neki a túlterhelés elleni — történelmünkben 
immár sokadik - rohamnak. 

Egy hevenyészett tananyagcsökkentés 
(ennek rövidítése a , tacs") és egy gondo- 
san, noha nem mindent átgondolva előké- 
szített tanterv- és tankönyvreform után 
napjainkban mégis ott tartunk, hogy talán 
sohasem tapasztalt túlterhelés észlelhető 
iskoláinkban, különösen középiskoláink- 
ban; s hogy máris, még a reform lezárása 
előtt elkezdődött a , korrekciós program". 
E korrekció egyik fontos célja ismét a túl- 
terhelés csökkentése. A túlterhelésé, 
amelynek tünetei ismét nyilvánvalóak, in- 
tézkedésért kiáltóak. Elemző írások már az 
új tantervek és tankönyvek bevezetésével 
párhuzamosan rámutattak a , túlzott tan- 
anyag nyomorúságára". Megfigyelések, 
felmérések bizonyítják: diákjaink munka- 


ideje ismét messze meghaladja a felnőtte- 
két, s ez idegi-fizikai fejlődésüket is veszé- 
lyezteti. 

Ez a jelenség nem új: szinte reformtól 
reformig tart, ismételten újratermelődik, 
súlyosbodik. Tanulságos visszatekinteni a 
múltba: a megsárgult papírú pedagógiai 
folyóiratokban érzékletesen és szókimon- 
dóan leírt problémák , kísértetiesen" ha- 
sonlóak mai gondjainkhoz. Azaz nem 
tudjuk kiküszöbölni a már egy évszázada 
felismert, tudatosult iskolai bajokat. 


A tanugy tengeri kígyója" a múltban 
Találóan így nevezte a túlterhelést a Köz- 


oktatás című folyóirat 1888. február 5-i 
számának cikkírója, dr. Lutter Nándor. 


. E cikkből is kiderül, hogy az iskolai (kö- 


zépiskolai) túlterhelés és a túlterhelés elleni 
küzdelem már ekkor sem új s korántsem 
csupán magyar jelenség; hosszú idő óta 
elkeseredett (és sikertelen) küzdelem folyik 
a középiskolai túlterhelés csökkentése ér- 
dekében, elsősorban ésszerűbb tananyag- 
válogatás és tanulhatóbb tankönyvek ré- 
vén. A csaknem százéves cikk írója is ezt 
tartja fontosnak, mikor így kesereg: 

, Tankönyveink legnagyobb része csak 
címlapjaik által ismertetik meg, hogy a 
középtanodák ez vagy amaz osztályának 
számára írattak, tárgyalási módjukból ezt 
ugyan józanul következtetni csak nagyon 
kevésnél lehet. Tárgyalási módjuk és terje- 
delmük a középtanodai igények valóságos 
negátiója." 

A Közoktatás 1888. március 4-i számá- 

nak vezércikkírója, Németh Antal így te- 
kint vissza a korábbi évtizedekre: , Pana- 
szok hallatszottak mindenfelé majd a tan- 
rendszer miatt, majd az abból folyamá- 
nyoztatott vtúlterhelésxc miatt." (Azokról 
a folytonos panaszokról... ) 

A túlterhelés , tengeri kígyójának" rém- 
képe és legyőzésének óhaja újra és újra 
fölmerül országgyűlési vitákon, egykori 
honatyák szónoklataiban, nevelési szakfo- 
lyóiratokban vagy pedagógus tanácskozá- 
sokon, akár napilapokban is. Ám úgy lát- 
szik, mindhiába. 

Klamarik János A magyarországi közép- 
iskolák újabb szervezete történeti megvilá- 
gítással címmel 1893-ban megjelent neve- 
zetes és ma is tanulságos könyvében -— töb- 
bek között - rezignáltan állapítja meg, 
hogy a gimnáziumi oktatás jó nevének alig 
ártott valami inkább, mint a tankönyvek 
folyton növekvő terjedelmében is nyilván- 
való azon újabb törekvés, hogy minden 
tantárgy tudományos teljességben, mint- 
egy rendszeres tökéletességben foglaljon 
helyet már a középiskolában, nem lévén 
semmi tekintettel sem a növendékek szük- 
ségletére s fejlettségére, sem a rendelkezés- 
re álló időre. . 

A dualizmus korszakában nem sikerült 
megbirkózni a túlterhelés tengeri kígyójá- 
val. Nemcsak a Tanácsköztársaság iskolai 
reformtervezete illette lesújtó bírálattal a 
dualizmus korának iskoláját, a lélektelen, 
adathalmozó, öncélú magoltatást eredmé- 
nyező tanterveit és tankönyveit, hanem a 
Horthy-korszak vezető oktatáspolitikusai 
is ismételten hangoztatták, hogy az okta- 
tás adathalmazában elvész a nevelés, pedig 
az iskolai tanulás-tanításban, elsősorban a 
nevelésben kevesebb és jobban rendezett 
tananyaggal többet lehetne elérni. 

Csaknem minden évtizedben nekiru- 
gaszkodtak - új tantervek és tankönyvek 
bevezetésekor -— az ésszerűtlen és károsító 
hatású túlterhelés leküzdésére, de — mint a 
következő idézetek is bizonyítják — csupán 
a cikkek hangneme lett egyre erőteljesebb 
és elkeseredettebb, az eredmény maradt a 
régi. 

Pedig a szakemberek világosan látták 
nemcsak a tüneteket, hanem az orvoslás 
teendőit is. Ezt példázza Bardócz Pál szék- 

foglalója a Magyar Pedagógiai Társaság- 
ban: , A tankönyvíró ébredjen tudatára 
annak, hogy amikor könyvét írja: mit, mi- 
ként, mikor és hogyan cselekedjék a tanuló 
lelki, szellemi életének előbbrevitele, fej- 
lesztése, erősítése, kiépítése és lehetőleg . 
öntudatossá tétele céljából... Kihez felleb- 
bezzen az ártatlan gyermek, ha előtte ért- 
hetetlen, megemészthetetlen formában le- 
vő dolgokat kell könyvéből apercipiálnia, 
asszimilálnia?" (A népiskolai tankönyvek 
szerkesztéséről és bírálatáról. Bp., 1927. 
Különlenyomat, 9. old.) 

A húszas évek tanterveinek (tanköny- 
veinek) birálata szinte folyamatos a szak- 
sajtóban. Egy kitűnő cikk írója - Péter 
Zoltán - a Protestáns Tanügyi Szemlében 
(1930.) bátran mutat rá arra, hogy a hú- 
szas évek érvényben levő tanterve nem 
megfelelő: , Hogy az 1926-os tanterv nem 
lesz hoszú életű, azt a hozzáértők már ré- 
gen megállapították. A most érvényben 
levő tanterv hiányaira pedig a legkülönbö- 
zőbb helyről több ízben mutattak rá, úgy- 
hogy senkit sem érhet váratlanul a reform 
híre. ... Keveset, de jót, szülőknek, taná- 
roknak közös gondolata, törekvése. Hi- 
szen a mostani tanterv ellen felhozott kifo- 
gások között is a legfontosabb és legalapo- 
sabb az, hogy túlterhelést okozott a tanu- 
lóifjúságnak, és teljesíthetetlen követelmé- 
nyek elé állított tanárt, tanítványt egy- 
aránt. A túlterhelés következtében meg- 
szaporodott a bukások száma, ami a szi 
lőket keserítette el. Az összes érdekeltek 
közös óhaja tehát olyan iskolareform, 
amely a túlterhelést megszüntetné. Épp ily 
jogosult az a másik alapelv is, hogy az 
iskola munkáját az élet követelményei sze- 
rint kell szabályozni." 

A Magyar Középiskola című folyóirat- 
ban (1936.) egy cikk megkísérli összefog- 
lalni a túlterhelés különböző iskolai és is- 
kolán kívüli okait. , Az iskolától függő 
okok: a tananyag tömöttsége, helytelen 
órarendi beosztás, tökéletlen tankönyvek, 
a rendkívüli tárgyak, szak- és sportkörök 
részéről túlzott igénybevétel; elégtelen is- 
kolai (könyv- és szertári) fölszerelés; a ta- 
nárok egyéniségében rejlő hibák; az elemi- 
és középiskola közötti szakadék". 

A negyvenes évek cikkeinek hangneme 

egyre elkeseredettebb: , Mennyit dolgozik 
a mai ifjúság?... Van sok olyan jó diák, aki 
rendszerint este 11 óráig tanul, de éjfél 
után is nyúlik igyekezete... A szocializmus 
hirdeti a 8 órai munka, a 8 óra szórakozás, 
8 óra alvás elvét, felnőtt emberekre gon- 
dolva. Hol van ettől az ifj júságunk, mely 
reggel 7-től este 9-10-11 óráig az iskola 
jegyében él?... Legjobb úton vagyunk 
afelé, hogy idegbetegek kerüljenek ki isko- 
láinkból! Nézd csak az iskolából hazame- 
nők, sőt, felmenők fáradt, kedélytelen ar- 
cát!" (Dr. Tőrös László: Idegbetegeket ne- 
veljünk? Protestáns Tanügyi Szemle, 1940. 
január.) 

Ugyanebben a számban jelent meg dr. 
Bessenyei Lajos írása, amely drámai han- 
gon foglalja össze a túlterhelés elleni siker- 
telen küzdelmeket: 

s További rákfenéje a mai magyar kö- 
zépiskolának, amit okvetlenül gyökeresen 
orvosolni kell, a tanulók túlterhelése. Kö- 
zismert kérdés, amit unos-untalan felemle- 
getünk, ellene panaszkodunk és harco- 
lunk, megszüntetéséről tanácskozunk és 
javaslatokat terjesztünk elő, de lényeges 
változás és javulás mégsem történt e téren 
mind maiglan. Pedig ezen a bajon feltétle- 
nül segíteni kell az új tantervben, mégpedig 
nemcsak tessék-lássék módon és mérték- 
ben, hanem gyökeresen. Az orvoslásnak 
először az elvégzendő tananyag mennyisé- 
gét kell jelentékenyen csökkenteni. Hang- 
súlyozom, hogy ez a csökkentés kiadós, 
terjedelmes legyen, és nem szabad megelé- 
gedni csiribiri kihagyásokkal, a területek 
szélén mozgó nyirbálásokkal. Arra el kell 
készülni, hogy a szakemberek körömsza- 
kadtig fognak védeni minden sort, minden 
fejezetet, minden részletet, de a végrehajtó 
legyen érzéketlen ezekkel az elfogult ellen- 
vetésekkel szemben, és könyörtelenül ha- 
gyogassa el a ma elvégzésre kijelölt tan- 
anyag jelentős hányadát. Ma már az egyes 
szaktudományok annyira felduzzadtak, 
hogy csak alapelemeik megtanulását és tu- 
dását igényelhetjük az ifjúságtól, és vétek 
lenne ezeken túlmenőleg aprólékos részle- 
tek ismeretét is megkövetelni tőlük. De az 
orvoslás második feltétele a mai heti óra- 
szám arányos csökkentése. Ma az I. o. 10 
éves gyermek is és a VIII. o. 18 éves ifjú 

heti 30-30 órán át görnyed az iskolai pa- 
dokban, ezenkívül a délutánok is be van- 
nak táblázva annyira, hogy a felső osztá- 
lyos tanulóknak alig van szabad délután- 
juk egész héten át. Így aztán nem csuda, ha 
este éjfélig fent virrasztanak tankönyveik 
mellett, és reggelenként már kimerülten, 
eltörődve kezdik meg az új nappalt." 

A negyvenes évek oktatásügyében, isko- 
lai gyakorlatában fölmerült — egyébként 
tiszteletre méltó — elképzeléseket és kívá- 
nalmakat márcsak a világháborús esemé- 
nyek miatt sem sikerült valóra váltani. Ám 
nem lett volna szabad elfeledkezni róla a 
háború, a felszabadulás után; akkor talán 
nem estünk volna bele ismét a maximaliz- 
mus, a túlterhelés hibájába. 


A túlterhelés alól nem volt 
felszabadulás 


A felszabadulás után igen nehéz körül- 
mények között is pezsgő iskolai élet, biza- 
kodás jellemezte oktatásügyünket. A koa- 
líciós időszak a nehézségek és ellentmon- 
dások ellenére is viszonylag kiegyensúlyo- 
zott iskolai munkát biztosított, mégpedig 
a háború előttiekből válogatott, húzott 
tankönyvek és az ezt pótló vagy kiegészítő 
áldozatos tanári munka segítségével. Az 
iskolai túlterhelés azonban nem múlt el, 
felütötte fejét. Erről tanúskodik jó néhány 
írás, például a következő: 

,Az 1946-os tanterv 3-as óraszámai és a 
melléjük kiadott vaskos tankönyvek... 
egymagukban sejtetik, hogy bizonyos fe- 
szültségnek kellett lenni az iskola követel- 
ményei és a tanulók teherbírása között" — 
írta Cser Andor A hazai matematikatanítás 
vázlatos története című tanulmányában. 
(Tantárgytörténeti Tanulmányok II. Tan- 
könyvkiadó 1963., 131. old.) A szerző a 
Magyar Dolgozók Pártja Központi Veze- 
tőségének 1950-es határozatát idézi: , isko- 
láink tanrendje általában túlterheli a tanu- 
lókat". 

Az 1950-es határozat nyomán szinte hó- 
napok alatt elkészülő új tantervek és tan- 
könyvek - szükségszerűen - nem lehettek 
átgondoltak, kiegyensúlyozottak. Egy- 
szerre voltak maximalisták hatalmas, 

, mindent tanítani" kívánó tananyagukkal, 
terjedelmükkel; és igénytelenek sematikus 
szólamaikkal, frázisszerű szövegeikkel. Az 
említett, igen értékes könyv ( Tantárgytör- 
téneti tanulmányok I. és II. kötete) tanul- 
mányírói sorra elemzik a különféle szak- 
tárgyak problémáit. Így Bori István a fi- 
zikatanítás gondjait a következőkben 
látja: 

v:. . A tanterv túlméretezte az elvégzendő 
anyag mennyiségét, illetőleg nem teremtett 
egyensúlyt a rendelkezésre álló idő, a tan- 
anyag terjedelme, továbbá a tanítás mód- 
szere és igényessége között. Ennek legelső 
következményeként a túlterhelés jelentke- 
zett..." A túlterhelés . . . részint a tananyag 
túlzott méreteiből, részint az anyag feldol- 
gozásainak komoly igényeiből eredt. 
A szaktudomány igényeinek megfelelő kö- 
vetelmények meghaladták a gyermekek 
képességeit, a tankönyvekben szereplő fo- 
galmak nagy száma... nemegyszer az ada- 
tok túlzott mennyisége csaknem megtanul- 
hatatlan tárggyá tette a fizikát." (II. kötet 
265. old.) 

Hosszasan idézhetném a hasonló vissza- 
emlékezéseket, de csupán Welker Ottó 
sommás megállapításával folytatom: , Az 
iskolákból érkező, sűrűsödő panaszoknak 
engedve 1954 januárjában - a II. félévre! — 
tananyagcsökkentést rendelt el a miniszté- 
rium." (A gimnázium. Bp. 1983. Az Orszá- 
gos Pedagógiai Könyvtár és Múzeum kézi- 
rata.) 

A Köznevelésben vagy más folyóiratok- 
ban is nyomon követhető, hogy az ötvenes 
években valóságos mozgalommá vált a 
, Biráljuk tankönyveinket!" jelszóval indi- 
tott kampány. Ebben ismételten felbukkan 
a tankönyvek tanulhatatlansága, maxima- 
lizmusa. Ilyen előzmények után történt 
meg a felszabadulás utáni első tananyag- 
csökkentés, az új tanterv és tankönyvek 
kibocsátása után négy évvel. Közben ké- 
szültek az új tantervek is. 

Sikerült-e leküzdeni a túlterhelést a hat- 
vanas években? Ha véglegesen leküzdeni 
nem is, de csökkenteni — különösen a re- 
form első szakaszában -— minden bizony- 
nyal. Aki egymás mellé helyezi e korszak 
dokumentumait: tanterveit, tankönyveit, 
munkafüzeteit az előző korszakéval, szem- 

betűnően észlelheti, hogy jobbak, módsze- 
resebbek, átgondoltabbak -— és szebbek, 
igényesebbek, szemléletesebbek, színeseb- 
bek lettek tankönyveink. 

A legfontosabb kérdés az elmélet és a 
gyakorlat, az iskola és az élet szoros kap- 
csolata volt, továbbá az egyoldalú intellek- 
tualizmus gyakorlati tevékenységgel törté- 
nő kiegyensúlyozása révén is a túlterhelés 
leküzdése. A reform előrehaladtával azon- 
ban mintha csökkent volna az illetékesek 
ébersége, elszántsága. Így történhetett 
meg, hogy ismét előbukkant - elsősorban 
középiskoláinkban - a túlterhelés , sokfejű 
sárkánya". 

Ezt állapította meg az ismert /972-es 
oktatáspolitikai párthatározat , amely ismé- 
telten harcot hirdetett a maximalizmus, a 
túlterhelés megnyilvánulásai ellen. E hatá- 
rozat alapján ment végbe a hetvenes évek- 
ben a felszabadulás utáni második nagy 
tananyagmérséklési kampány. Ez volt - 
betűszóvá rövidítve — a , tacs". Erdemes 
fellapozni a tananyagcsökkentés doku- 
mentumait: 

vs: . . Lényegesen csökkenteni kell az isko- 
lai tananyagot, és más, a terhelést enyhítő 
oktatáspolitikai intézkedésekkel együtt 
(heti óraszám csökkentése, kötelező írás- 
beli házi feladatok korlátozása, átlagosz- 
tályzat megszüntetése stb.) kell kezdeni az 
1973/74-es tanévet. . . A tantárgyak többsé- 
gében - más aránytalanságok mellett -— ma 
még túl sok az adatszerű, csupán a memó- 
riát terhelő tananyag." (Tananyagcsök- 
kentés a gimnáziumban. Második idegen 
nyelv. Tanári útmutató. Művelődésügyi 
Minisztérium Gimnáziumi Osztálya, Bp., 
1973.) 

,...A tanulást terhelő jelenlegi objektív 
és szubjektív nehézségeket csökkenteni 
kell. Ezért a jelen Utmutató olyan tartalmi 
és módszertani javaslatokat foglal magá- 
ban, amely lehetőséget nyújt elsősorban a 
maximalizmus és enciklopedizmus leküz- 
désére". ( Utmutató a tanulói terhelés csök- 
kentéséhez. Történelem. Művelődésügyi 
Minisztérium Szakoktatási Főosztály, Bp., 
1972.) 

Az útmutatók szakaszokat, fejezeteket 
iktattak ki a tankönyvekből: előbb a tanár 
és diákok , húzták" tankönyveiket, majd 

sok tankönyvet - tetemes költséggel — telje- 
sen újra kellett szedni. Mindezzel gyakran 
megbomlott a tankönyv és a tananyag lo- 
gikai menete, összefüggésrendszere, zavar 
keletkezett a követelményrendszerben is. 
A , tacs" gyengéit jelzi, hogy a csökken- 
tés jegyében átalakított, újra előállított 
tankönyvek egy része átlépte az eredeti 
(előző) tankönyv terjedelmét. S noha jól 
tudjuk, hogy a terjedelemből önmagában 
nem szabad, nem lehet messzemenő és vég- 
leges következtetéseket levonni (hiszen 
olykor a szűkszavú tankönyv túlterhelőbb, 
mint a bővebben magyarázó), mégis meg- 


lepődve állunk e jelenség előtt, amely a 


szándék végrehajtásának elgyöngüléséről 
tanúskodik. 

Nagy várakozással tekintettünk az 
1978-ban indult teljes tanterv- és tan- 
könyvcsere elé. 


Helyzetkép a jelenről 


Hol tartunk tehát az 1972-es párthatározat 
iránymutatása alapján indult legújabb re- 
form záró szakaszában? 

Sajnos ott, hogy a túlterhelés — különö- 
sen a középiskolákban -— eddig sohasem 
tapasztalt méreteket öltött, s azt sem tud- 
juk: lezárulhat-e végre a csaknem egy évti- 
zede megindított tanterv- és tankönyvvál- 
tás. 

Úgy tűnik, hiába ismerjük az iskolai túl- 
terhelés gyökereit és károsító következmé- 
nyeit. Mikor az történnék, hogy alkal- 
munk volna birkózni vele, visszaszorítani, 
rendszerint meghátrálunk a szakmai sovi- 
nizmus, a túlzó és szükségtelen igények 
előtt. Ha nem így lenne, akkor miért duz- 
zadt a megtanulandó tananyag ilyen — már 
cinikus legyintést kiváltó — hatalmas mére- 
tűvé, miért nehezült el szinte kivétel nélkül 
minden tantárgy ennyire a belegyömöszölt 
adatoktól, információktól, miért kerültek 
a nemrég még az egyetemen oktatott 
anyagrészek a középiskolai tananyagba, 
miből származik ez a lélekvesztő hajsza, 
miért nem lehet egy-egy évfolyam anyagát 
diák és tanár számára egyaránt örömmel, 
sikerélménnyel lezárni?! 

Csupán néhány adalék a jelenlegi közép- 

iskolai túlterhelés problémáiból. A gimná- 
ziumban csaknem minden tantárgy terje- 
delmesebb, nehezebb, bonyolultabb lett. Ezt 
állítják a magyar és a történelem, a kémia 
és a biológia, a fizika és a matematika 
tanárai egyaránt. Soha ennyi név, adat, 
számonkérhető információ nem volt az 
irodalom- és történelemkönyvekben, pedig 
mennyit, de mennyit beszéltünk, írtunk né- 
hány évvel ezelőtt a fölösleges, mert való- 
jában megemészthetetlen adathalmazok 
elkerüléséről. A , tudásrobbanás" tehát 
nem lehet mentség és magyarázat az isko- 
lai túlterhelésre. Hiszen a tudományos- 
technikai forradalom - amelyre előszere- 
tettel hivatkoznak -— nemcsak számos új 
ismeretet hoz, hanem azt 15 lehetővé teszi, 
hogy az embernek ne kelljen mindent fej- 
ben tartani, memorizálni, hanem megfelelő 
eszközök és módszerek segítségével a lé- 
nyeges jelenségekre koncentrálhat. Az ed- 
digi ismeretek, tudnivalók egy része idő- 
közben el is évül. 

Eltűnt az eddigi humán tantárgyak , ké- 
zenfogó", barátságos jellege, , kemény tan- 
tárgy" lett már nemcsak a nyelvtan, hanem 
a magyar irodalom is. (Apropó, ez csupán 
a tantárgy neve, a tankönyvi tananyag 
többségében külföldi. Tudatosan nem vi- 
lágirodalmat írok, mert ahhoz túlságosan 
szűk, inkább európai. Ez önmagában nem 
volna probléma, de az érintőlegesen emlí- 
tett több száz idegen név nem műveltség- 
hez, csak sznobsághoz vezethet.) Ebben 
dúskálnak azután a felsőoktatási felvételi 
vizsgára készült, az értelmetlenségig apró- 
lékos, többnyire formális és nem lényegi 
összefüggéseket kérdező tesztek. 

A kémia jóval nehezebb lett, a biológia 
pedig tele van kémiával. A fizikatanítás 
tananyagáról, tankönyvéről áldatlan viták 
dúltak, megegyezés híján választható (al- 
ternatív) tankönyvek születtek, de így is 
sok a probléma, nehézség. 

Ezt jelzi az is, hogy még be sem fejező- 
dött a tananyagreform, máris tantervi- 
tankönyvi korrekciókra volt szükség, mi- 
után már több tananyagváltozat született 
nehéz s valószínűleg máig sem lezárult vi- 
ták közben. Amilyen szükséges és hasznos, 
hogy a tudományban viták, , iskolák" van- 
nak, olyan áldatlan állapot, hogy a tudo- 

mány és a tudóscsoportok vitája az iskolá- 
ban, a tananyagban folytatódik. Hiszen 
így a tankönyvírók a tudomány követett 
vagy éppen félelmetes képviselőjére , ka- 
csintva" írják könyveiket, s kevésbé veszik 
figyelembe azokat, akiknek a tankönyv 
szólna. A tanárok dilemmája: a továbbta- 
nulás, felvételi vizsga egyre fokozódó kö- 
vetelményeihez igazodjanak-e vagy taniít- 
ványaik többségének felkészültségéhez, ér- 
deklődéséhez. A pedagógus, az iskola egy- 
re kevésbé képes megoldani az ilyen és 
hasonló dilemmákat. 

A legbiztonságosabb megoldás: a gyen- 
gébbek számára korrepetitort, a fizika ta- 
nulásában , érdekeltek" számára pedig fel- 
vételi előkészítőt fogadni a szülőknek. 

A matematikáról a legkülönbözőbb fo- 
lyóiratok, újságok hasábjain már eddig is 
számos megjegyzést olvashattunk: mérnö- 
köktől és más egyetemet végzett szülőktől, 


akik képtelenek kisiskolás gyermekük pél- . 


dáit megoldani, akik már az általános is- 
kolában sem tudják követni, segíteni cse- 
metéjük matematikatanulását. 

Az egyes tantárgyak anyagában, tan- 
könyveiben nem nehéz kimutatni az újsze- 
rű, eddig felsőbb szinten (vagy egyáltalán 
nem) oktatott ismereteket, a tananyag 
megnövekedett terjedelmét az előző köny- 
vekhez képest. Gondoljuk el azonban: az 
egyes tantárgyak nehézségei összegeződ- 
nek. Ha minden tankönyv csupán 172 ív- 
terjedelemmel (20-40 lappal) lépte túl az 
előző terjedelmét, csupán néhány tucatnyi 
adattal, rögzítendő információval haladta 
meg az előzőt, akkor is 9-10 tantárgy ese- 
tében ez a ,sok kicsi" (estenként több 
nagy) embertelen mennyiségűre összegező- 
dik. Ennek következménye — tömeges mé- 
retekben és a felszin alatt — csak kudarc 
lehet, a feltűnést keltő bukástól kezdve a 
,tudós műveletlenségig" . 

Egyszerre lett több, bonyolultabb és ne- 
hezebb csaknem valamennyi tantárgy 
anyaga. Ezzel egyidejűleg viszont heti 6 
napról 5-re csökkent a tanítás ideje. Ez 
utóbbi azzal jár, hogy egy napra olyan sok 
óra jut, hogy ez - az olykor 7-8 iskolai 
tanítási óra — nemcsak tanulóink szellemi, 
de egészségi, fizikai-pszichés egyensúlyát is 
felborítja. Gondoljunk csak a 6., 7. vagy 8. 

órák kábult kimerültségére, ami után a 
gyereknek másnapra ugyancsak 5—6-7 
tantárgyból kell(ene) felkészülnie otthon. 
De mikor ér haza, kimerülten, ebéd nélkül? 
Sok kamasz szinte ájultan rögtön álomba 
dől, csak éjszakába nyúlóan vagy hajnal- 
ban képes valamicskét tanulni. S ez a szer- 
vezetet kiuzsorázó, az értelmes, örömteli, 
kreatív tanulástól igen távol álló , életrit- 
mus" nem tud kitörni ebből a körülmé- 
nyek teremtette rossz körből. 

A tanárok persze könnyíthetnek vagy 
nehezíthetnek a diákok helyzetén, ám 
mozgásterüket erősen körülhatárolja a to- 
vábbtanulás, a középiskolában a felsőok- 
tatási felvételi vizsga szorongató , réme", 
amely egyaránt ott lebeg tanár, diák és 
szülő feje fölött. Természetesen vannak 
eredményesebb, jól bevált — és sikertele- 
nebb, kezdetleges módszerekkel dolgozó 
tanárok; ma is eléggé fontos kérdés az, 
hogy ki tanít, hogyan tanít. Az iskolai túl- 
terhelés azonban  anyagzsúfoltságával, 
hely- és időhiányával a pedagógusokat is 
sújtja, elkedvetleníti. Így esetleg azok is 
kapkodva, lélektelen hajszában, kevés 
eredménnyel dolgoznak, akik jobb körül- 
mények között sikeres és kedvelt tanárok 
voltak, illetve lehetnének. 

A tantestületek légköre sem azért ilyen 
rossz, mert a pedagógusok , született" tor- 
zsalkodók, összeférhetetlenek, hanem in- 
kább azért, mert körülményeik nyomaszt- 
ják őket. A kedvezőtlen tantestületi légkör 
pedig visszahat az iskolai tevékenységre, 
még inkább nehezíti a tanítás-tanulás 
munkáját. 

Szólhatnánk olyan további, a túlterhe- 
lést is növelő tényezőkről, mint a magas 
osztálylétszámok, a zsúfolt tantermek, ál- 
talában a helyhiány az iskolákban, a neve- 
lési, gyermekvédelmi problémák sűrűsödé- 
se, a veszélyeztetettség továbbgyűrűzése 
olyan módon is, hogy a súlyosan veszélyez- 
tetett gyerekek maguk 15 veszélyeztetik tár- 
saik egészséges gondolkodását. 

Mit tehet a szülő, aki szebb reményekkel 
vállalta a gyerekeket, s szeretné őket tisz- 
tességgel taníttatni? Minthogy csakhamar 
tehetetlennek érzi magát gyermeke tanul- 
mányi segítésében, , belenyúl a zsebébe": 
könyveket, audiovizuális eszközöket vásá- 

rol a tanulás segítésére, korrepetáltat, elő- 
készítőre járatja gyermekét, s mindenek- 
előtt mentesíti mindenféle otthoni munka, 
elfoglaltság alól. Így aztán középiskolá- 
saink jelentős hányada - tisztelet a kivétel- 
nek - egy szöget sem tud beverni a falba, 
tanulmányi eredménye mégsem javul. Pe- 
dig a család már szinte mindent , föladott" 
a sikeres tanulás érdekében: az értelmes 
művelődést, a közös időtöltést, a munkára 
nevelést vagy a családi békét. 

Igazuk van azoknak, akik az új művelt- 
séganyag , nagyságáról és nyomorúságá- 
ról" beszélnek, mint például Kronstein Gá- 
bor - Dala Mária nyomán - a Köznevelés 
1983. április 8-i számában: , Ma már nem 
csupán a gyakorlati szakemberek, pedagó- 
gusok, szak- és általános felügyelők hoz- 
zák szóba az új műveltséganyag ellent- 
mondásosságát, hogy maximalista és pszi- 
chopedagógiai értelemben kidolgozatlan, 
hanem a neveléstudomány művelői is." 
Majd ugyanebben a cikkében olvashatjuk: 
, Az általános iskolát ma — itt Gáspár Lász- 
ló adatára támaszkodom - minden harma- 
dik gyerek töredékismeretekkel, írási, ol- 
vasási, számolási és viselkedési alaphiá- 
nyosságokkal hagyja a háta mögött. . . ami- 
kor a jövendő szakmunkás megkezdi kö- 
zépfokú tanulmányait, már tudja, hogy a 
szakelméleti ismeretek bizonyos hányada 
a gyakorlatban használhatatlan... A vesz- 
tesek ellenszenve általában műveltségelle- 

nességbe torkollott és torkollik." 
. . Mert valóban: a túlméretezett, túlzsú- 
folt, túlbonyolított, az adott gyermekek 
feje fölött messzire járó tananyag egyik 
kézzelfogható következménye a tudás- és 
készséghiány. Paradox igazság: minél töb- 
bet markolunk, annál kevesebbet fogunk. 


Külföldi kitekintés 


Aligha vigasz az, hogy sok országban ha- 
sonló gondokkal küszködnek - és gyötrőd- 
tek a múltban. Az ötvenes évek nagy nyu- 
gati radikális pedagógiai mozgalmai kap- 
csán ezt olvashatjuk egy pedagógiai 
könyvben: , A tantervi-módszertani forra- 
dalom részben színezte, részben indikálta 
a tudományos ismeretek robbanásszerű 


gyarapodásához kötődő információrob- 
banás jelenségét. . . Ehhez a jelenséghez tár- 
sult, mintegy annak egyik közvetlen követ- 
kezményeként alakult ki az oktatásügy te- 
rületén a tananyagrobbanásként emlege- 
tett tendencia. A tendencia lényege közis- 
mert: a jó szándékú, de lényegében ered- 
ménytelen szűrési kísérletek ellenére újabb 
és újabb tudományok és mind nagyobb 
mennyiségű tudományos ismeret zsúfoló- 
dott a tananyagba az oktatás, .az iskola- 
rendszer valamennyi szintjén és területén. 
Kialakult egy abszurd helyzet: a tananyag 
yzsákjac egyre tömöttebb és emészthetetle- 
nebb lett, és mégis egyre több tudomány 
képviselője érezte üresnek ezt a szsákotc 
saját szakterülete szempontjából." ( Bálint 
Mária, Gubi Mihály, Mihály Ottó: A pol- 
gári nevelés radikális - alternatívái. Tan- 
könyvkiadó 1980., 15. old.) A kötetben 
elemzett problémák és következtetések vi- 
lágviszonylatban, de legalább Európában 
érvényesek. A szerzők leásnak az elviselhe- 
tetlen terhelést, majd -— ennek következté- 
ben - radikális alternatívákat kiváltó, egy- 
oldalúan , tudománycentrikus" tananyag- 
szervezés gyökeréig. 

A külföldi és hazai szakemberek eléggé 
egybehangzó véleménye, hogy a tudomá- 
nyok tananyagnövelő, tényanyagduzzasz- 
tó törekvéseit pedagógiai-pszichológiai 
szempontoknak, társadalmi érdekeknek 
kellene ellensúlyozniuk, vagyis egyensúlyt 
teremteni az iskola tananyagában, ezáltal 
egész életében. Milyen csodálatos egysze- 
rűséggel fogalmazza meg N. K. Krupszkaja 
— 1924-ben! —- a következő, még mindig 
aktuális, hiszen megvalósítatlan igazságo- 
kat: , A tananyag kiválasztását pedagógiai 
szempontból is mérlegelnünk kell. Ügyel- 
nünk kell arra, hogy a közölt anyag megfe- 
lelt-e a tanulók életkorának, az adott kor- 
szaknak, a gyermek környezetének, de 
ügyeljünk arra is, hogy felfogható-e a gyer- 
mek számára ez vagy az a tény... Ezért 
feltétlenül szükséges, hogy a tankönyv 
olyan anyagot tartalmazzon, amely egy- 
részt tudományos értékű, másrészt a társa- 
dalom számára fontos és a gyermek szá- 
mára megfelelő." (Szovjet tankönyvelméle- 
ti tanulmányok. Tankönyvkiadó 1985., 
8. old.) 

De térjünk vissza napjainkhoz! Elsősor- 
ban a szocialista országok problémái, tö- 
rekvései érdekelhetnek minket. Számos, té- 
mánkhoz kapcsolódó szovjet cikk közül 
csupán találomra, illusztrációképpen eme- 
lünk ki egyet. , M. Posztyikov véleménye 
szerint a mai szovjet iskola fő ellentmon- 
dása abban rejlik, hogy tömegjellege és 
célkitűzése (miszerint elsődleges a munká- 
ra nevelés) összekapcsolódik az elitképző 
gimnázium elavult elvével, hogy tantár- 
gyakat, vagy ahogy mostanában mondják, 
a vtudomány alapjaitc tanítsák. Ezt az el- 
lentmondást, a tudománynak az iskolába 
vitelét a szakemberek foggal-körömmel 
védik. A harc az óraszámok körül folyik, 
amelyeket hol csökkentenek, hol növel- 
nek. De nincsenek olyan szakemberek, 
akik az intézmények között folyó vitán 
felülemelkedve eldöntenék, hogy mit és 
hogyan kell tanítani." (N. Sándor László: 
Viták a szovjet iskoláról. Köznevelés, 1987. 
május 22.) 

Számunkra is megszívlelhetők D. Sz. Li- 
hacsov akadémikus nyilatkozatának gon- 
dolatai: , Az iskolának a munka készségére 
kell megtanítania az embereket. . . az isko- 
lában tanított humán tudományok közül 
különleges figyelem illeti meg azokat, ame- 
lyekre az erkölcsi nevelés hárul... Ezért 
aztán azokat a tantárgyakat, amelyek er- 
kölcsi töltésűek - az irodalmat, a történel- 
met — nagyon hozzáértő módon kell taní- 
. tani: oktassák jó tanárok szép tanköny- 
vekből. Ez azonban nem elég, helye van 
ugyanis a formális logikának a tananyag- 
ban. Sok ember vitaképtelen, nem tudja 
kifejezni gondolatait, és nem tudja igazsá- 
gát bizonyítani."  (Köznevelés, 1985. 
35. szám.) 

Vagyis a szovjet akadémikus arra a régi 
pedagógiai igazságra hívja fel figyelmün- 
ket, hogy a tanítás-tanulás nem csupán a 
tényanyag megtanulásából, hanem kész- 
ség- és képességfejlesztésből, sőt érzelmi- 
erkölcsi ráhatásból is áll, legalábbis így 
kellene lenni. Hiszen: , A tudományos és 
technikai fejlődés. . . mind az emberi kultú- 
ra fejlődését szolgálja." 

Ezekkel a gondolatokkal cseng össze 
Csoma Gyula egyik különösen érdekes, 
szépen megformált írása: , Még mindig a 

tananyag bűvöletében élünk. A tananyag 
jelenti számunkra az iskola lényegét, a tan- 
anyagban látjuk leginkább kifejezésre jutni 
nevelési céljainkat, a tananyaggal mérjük 
azt, amit műveltségként az iskolának köz- 
vetítenie kell, és a tananyag változásaival 
próbáljuk követni az idők szavát: a tana- 
nyagot reformáljuk minduntalan... Csak- 
hogy a tananyag sok mindent eltakar, és 
reformjai pótcselekvésként is megjelennek. 
Már az sem valószínű, hogy a tananyag- 
robbanás sokkja sorozatos tananyagmó- 
dosításokkal (ha úgy tetszik: korszerűsíté- 
sekkel vagy reformokkal) feloldható." 
Majd a tanulmány záróakkordjaként: ,, Az 
iskola intellektuális oldala került túlzottan 
előtérbe, szinte a perspektívákban is to- 
vább hordozva az egyoldalú intellektualiz- 
mus ballasztját... Holott az iskola pedagó- 
giai működésének minősége valóban nem 
merül ki sem a tananyag, sem a módsze- 
rek, sem a tanítási-tanulási folyamat szer- 
vezetének minőségében... Mindez összefo- 
nódik azokkal a célokkal, amelyeket a ne- 
velő iskola, a nyitott iskola, a munkaiskola, 
az adaptív iskola jelszavaival szoktunk 
összefoglalni." ( Valóság, 1981., 9. szám) 

Az egészséges, fejlesztő hatású iskolai 
munkamennyiséget, ezen belül a tananya- 
got természetesen igen nehéz eltalálni és 
adagolni. A nagyvilág különböző pontja- 
in, országaiban eltérő módon találkoznak 
és küszködnek a helyes arány és céltuda- 
tosság problémáival, a túlzott vagy éppen- 
séggel a túlságosan csekély erőfeszítéseket 
igénylő iskolai terhelés következményei- 
vel. Íme, csupán néhány idézet ezekből a 
gondokból: 

, Miért sok a bukás a francia iskolák- 


. ban?" - teszi fel a kérdést a Köznevelés 


1984. 10. számában Pór Edit, s többek 
között ezt válaszolja rá: , Az utóbbi évek 
sokszor egymásnak ellentmondó reform- 
jai, tantervi és módszertani utasításai... a 
pedagógusokat megoldhatatlan feladatok 
elé állították. Belegabalyodtak az egymást 
követő vújításokc teremtette zűrzavarba, 
és sokan végül úgy s azt tanítottak, amit és 
ahogy kedvük és ízlésük tartotta. . . Magas- 
ra állított, módszertanilag kimunkálatlan 
vagy éppen bizonytalan és változó követel- 
mények, közönyös pedagógusok, a tanu- 

lók megdolgoztatásától idegenkedő néve- 
lési elvek, használhatatlan tankönyvek, ál- 
talános lazaság — ezek szerint így fest a 
jelenlegi francia iskola, mely önmagával 
együtt a tanulók százezreit ítéli kudarcra." 
talános megállapítás, hogy az 
NSZK-ban a diákok nagyobb része sajátít 
el szélesebb körű ismeretanyagot... Ang- 
lában inkább egyfajta tudományos elit 
képzésére összpontosítanak. Az angol is- 
kolarendszer kiugróan magas képzettséget 
tud nyújtani a tehetségeseknek, de az átla- 
gos képességűek jóval alacsonyabb tudás- 
sal kerülnek ki az iskolából, mint hasonló 
társaik a legtöbb nyugat-európai ország- 
ban." (Szászi Júlia: Napirenden az iskola- 
reform. Köznevelés, 1987. 11. szám.) 

, Éveken át azt hittük, hogy az 1962-es 
reformmal megindult svéd oktatási rend- 
szer követendő példa... A 7-16 éves korig 
igen jó körülmények között biztosított ok- 
tatás vezérelve az aktivitásra nevelés volt. 
A svéd iskola azonban válságban van. 
A gyerekek unatkoznak az iskolában, ta- 
nulmányi színvonaluk rohamosan romlik. 
Verekednek, tanáraikat sem kímélik, kábí- 
tószert fogyasztanak, olyannyira, hogy 
több iskolát ideiglenesen be kellett zárni." 
(Köznevelés, 1979., 44. szám.) 


Következtetés 


Mindebből látható, hogy szerte a vilá- 
gon s nálunk is igen nehéz megtalálni a 


Rékassy Csaba: 
A megfigyelő . 

nevelés egyensúlyát a tananyag mennyi- 
ségében és minőségében, a tárgyi és az 
ún. formális képzés arányaiban, a tudo- 
mányok és a nevelési szempontok egyez- 
tetésében. Ez azonban nem inentesít 
minket attól, hogy megkeressük a helyes 
mértéket, hogy megtaláljuk például azt 
az  optimálishoz közeledő terhelést, 
amely kellő erőfeszítéseket kíván gyere- 
keinktől, de még nem kezdi ki testi- 
idegrendszeri épségüket. A túlzott terhe- 
lés, valamint a kellő követelmények s 
erőfeszítésekre késztetés hiánya (rossz 
szóval , alulterhelés") voltaképpen ugyan- 
oda vezethet: közönyhöz, cinizmushoz, 
, önfelmentéshez", fásultsághoz, testi- 
lelki károsodáshoz, súlyosabb esetben 
összeroppanáshoz. De - mint láttuk - 
jobb esetben" üres tudáshoz, csupán 
bemagolt, meg nem emésztett ismeret- 
töredékekhez, készséghiányhoz, az érdek- 
lődés eltűnéséhez. 

Feltétlenül keresnünk kell — a történelmi 
és a nemgtközi tanulságokat, tapasztala- 
tokat is figyelembe véve — az iskolai terhe- 
lés helyes arányát tantervekben, tanköny- 
vekben és tanári magatartásban, követel- 
ményekben egyaránt. Pedagógus társaim 
többségével együtt magam is az egészséges, 
erőpróbákat is kívánó, de feltétlenül fejlesz- 
tő hatású, azaz teljesíthető követelmények , 
a , méretarányos", optimális terhelés híve 
vagyok. 


Karlovitz János 

POLITIKA TUDAT MAGATARTAS 


K reativitás és társadalomirányítás 


A társadalom fejlődésének , normális" menetében éppen az összegészében elért célok 
hatására nem tűnnek olyan élesnek a fejlődést gyorsító és akadályozó tényezők kont- 
rasztjai, így a kritikusság is gyengébb. Gyökeresen megváltozik azonban a helyzet, ha 
fejlődési rendellenességek vagy egyes területeken válságjelenségek mutatkoznak. Akkor 
már hajlamosak vagyunk az eredményt, az eredőt vektorjaira bontani, és visszafelé 
fordulva az idő tengelyén most már inkább a hibákat látjuk és azok kiváltó okait. Pedig 
a valóság időben és térben mindig is osztatlanul hordozza és tükrözi az ellentmondáso- 
kat, a hibákat és eredményeket; vagyis az eredők és a vektorok kölcsönös kapcsolatát. 
A valóság nem igazodik minősítő mérföldkövekhez, határozatokhoz, személyes értékelé- 
sekhez. Az ilyen ellentmondásokkal és feszültségekkel terhes időkben rendkívül megnő 
a társadalomirányítás feladata. 

Látnunk kell azonban, hogy a társadalomirányítás elíiatározásai, célkitűzései csak 
extrém esetben találkozhatnak pontosan a valóság objektív követelményeivel. A társa- 
dalmi célok vagy megelőzik az objektív lehetőséget vagy fékező erőként hatnak a fejlődés 
folyamatában. A társadalmi mozgás törvényei objektívek, statisztikai és tendencia jelle- 
gűek, matematikailag nem vagy csak valószínűségi megközelítéssel írhatók le, érvényesü- 
lésükben szükségük van az ember közvetítő szerepére, s visszatükrözik a történelmi 
folyamat - megvalósulási formákra vonatkozó - alternativitását. 

Véletlennek észlelt és sokszor szubjektív származásúnak tartott jelenségek tömegén át 
számtalan variációban megtestesülve tör felszínre a történelmi tendencia. A történelmi 
szükségszerűség — igaz drága áron - akkor is utat tör magának, ha bizonyos társadalmi 
csoportok, sőt némely esetben az egész társadalom céljai és cselekvésének eredményei 
nem felelnek meg egymásnak. A szükségszerűség tagadásaként értelmezett szabadság az 
irányítás területén sem létezhet tartósan. Fékező hatású, ha az objektív törvényszerűsé- 
gek nem tudatosulnak az irányítás szubjektumaiban, vagy ha az irányítói ráhatás szöges 
ellentétben van a szituáció társadalmi tartalmával. 

Az előremutató, az adott válsághelyzetet mintegy megelőző társadalmi célok lehetősé- 
gét elvileg nem szabad elvetnünk. A célok azonban nem lehetnek irreálisak, utópisztiku- 
sak. Ha ugyanis azok nagymértékben elszakadnak az objektív lehetőségektől, és ha 
megvalósulásuk nem helyezhető el a társadalom tagjainak életpályáján, akkor felbomlik 
vagy létre sem jön a meghirdetett célok tömegbázisa. Igaz ugyan, hogy a társadalom 
céljai általában nagyobb időhorizontúak, mint az emberi életpályák, de a célok egy 
részének az adott ügyért dolgozók számára elérhetőnek kell lenni. 


Társadalmunk jelen állapotának és fejlődésének jellemzésére már nem alkalmazható 
maradéktalanul a bevezető sorokban használt , normális" jelző. Változások kellenek. 

Megérlelődött a merőben új megoldások kidolgozásának , az iránykorrekciók elvégzésének 
és a célhierarchin finomításának szükségessége. 

A megújulást váró és előkészítő időkben felgyorsulnak olyan folyamatok is, amelyek- 
ben a megoldáskeresés széles skálán bontakozik ki. A társadalmi felelősségű kreativitás- 
tól, annak az originálisan újig terjedő változataitól a szembefordulás lehetőségét megra- 
gadó törekvésekig sok minden felszínre kerül ilyen helyzetben: Különösen fontos tehát, 
hogy a társadalomirányítás miként viszonyuljon a kreatív jelenségekhez. Vizsgáljunk 
meg néhány kérdést a kreativitás tárgyköréből. 

Emberi létünk lényege: eredendő alkotóképességünk és társadalmi meghatározottsá- 
gunk. Az embernek programozottan megvannak azok a képességei, amelyek az új keresésé- 
re sarkallják , és elvezetik az új megtalálásához. Kreativitásnak tekinthetjük a meglevő tudás 
új körülmények között vagy más módon való alkalmazását is. A kreativitás az ember 
nembéli természete, a fejlődés objektív forrása és jelensége. 

A kreativitás megjelenésének sokszinűségét a következő példa mutatja. Képzeljünk el 
egy skálát, amelyre elhelyezzük kreativitási mértékük szerint az emberi tevékenységeket. 
: Az indulópont a meglévő ismeretek begyakorlott módon való alkalmazása. Ezt a küszö- 
böt átlépve a kreatív tartományba jutunk, amelynek egyik fokozata a meglévő tudás új 
módozatú (ésszerűbb, hatékonyabb, magasabb szintű élményt jelentő) hasznosulása. 
A másik fokozatot az ismeretszint meghaladása, új bázisa, új struktúrája jelenti, további 
átmenetekkel az új elmélet, új tan, új világkép megalkotása felé, nagyságrendi vagy 
minőségi változásokat előidézve. 

A kreativitás ily módon áthatja az egész emberi tevékenységet, minthogy minden 
tevékenységet lehet alkotó módon végezni. Maga a képesség mértéke egyénenként igen 
nagy eltérést mutat. I 

A Taylor-féle kreativitási szintek bemutatásával jellemezhetjük az egyéni kreativitások 
eltéréseit: ; 

e Awkifejező kreativitás a kezdetleges szint. Pl. egy gyermek kezdő rajza már kifejezési 
forma, de új értéke még nincs. (Mindemellett korántsem minden gyermek vagy ember 
képes mégoly kezdetleges rajzban is leképezni a valóságot.) 

e A produktív kreativitás szintjén a létrehozott alkotás alig különbözik más produktu- 
moktól. (De önállóan létrehozott és értéket képviselő produktum született.) 

e Az intenzív kreativitás az ismert elemekből új kombinációt hoz létre, vagy az ismert 
elemek közötti új összefüggést tárja fel. Ezt már feltalálói kreativitásnak nevezhetjük. 

e Az innovatív kreativitás már a teljes új alkotások létrehozásában jelenik meg. Ide 
sorolhatjuk az új irányzatok, új koncepciók kimunkálását, a korábbi felfogás alapjainak 
megváltoztatását. 

e A teremtő kreativitás a legmagasabb szint. Ez már csak kevés embernek a képessé- 
ge. Azoké, akik nemcsak változtatnak, módosítanak, hanem gyökeresen újat teremtenek. 


Természetesen vannak élethelyzetek, személyes sorsfordulók, de társadalmi képletek 
is, amelyek vagy nem gerjesztik, vagy nem teszik lehetővé az eredendő kreativitás 
felszínre jutását. A kreativitáshoz ugyanis motiváltság és mindenekelőtt emberi szabad- 
ság kell, mint feltétel és háttér. Ha ezek bármelyike hiányzik, a kreativitás csak kihaszná- 
latlan potenciál marad. 

Ezek meglétét feltételezve a kiemelkedően kreatív ember nem egyensúlyoz a forradal- 
mian új és a beváltan stabil között. Önmegvalósításának lényege az új szüntelen keresése 
és szolgálata. Ennek során szükségszerűen szembekerül a még működő - és társadalmilag 
elfogadott - , régivel" (vagyis a stabillal), valamely ponton megbontja a bevált rendszer 
egyensúlyát, és új állapotot igyekszik létrehozni. Erre az állapotra már nem érvényes a 
korábbi értékítéletek egy része, így a kreatív ember a diszharmónia hordozója is a 
társadalom szemében. i 

A kreativitás motiváltsága és megnyilvánulásának szabadságfokai nem lehetnek füg- 

getlenek a társadalmi viszonyoktól. Fel is merül a kérdés: van-e kreatív társadalom, és 
melyek annak jellemzői? 

Ha a kreativitás a társadalmat alkotó egyedi ember nembéli természete, akkor a 
társadalom is eredendően csak kreatív lehet. A társadalommá szerveződött emberiség 
éppen azért tudott sikeresen alkalmazkodni a természethez - kezdetben nagy fokú 
függőségben, később már visszahatva, majdan leigázni törekedve —, mert mint közösség 
nagyobb alkotó potenciált képviselt, s mint az egyedi kreativitások összessége, a munka- 
megosztás, a kommunikáció csak a társadalomban érvényesülhet fejlődést serkentő 
erőként. A kreativitás a munkában jelent meg, a munkával váltunk emberré, és az ember 
teremtett társadalmat. A kreativitás és a társadalomlét tehát összetartozó folyamat. 


Ám a hatalmi viszonyok, a társadalmi berendezkedés mindig is befolyásolta, sőt 
megszabta a kreativitás érvényesülésének terét. Kiiktatni sohasem lehetett, hiszen amit 
a technikai, gazdasági, társadalmi viszonyok megérlelnek, annak előbb-utóbb megszüle- 
tik a személyes szószólója is. 

A tudománytörténet bőséges példákkal szolgál annak bizonyítására, hogy a fejlődés 
adott szakaszában, egymástól függetlenül, többen is eljutottak ugyanazon felfedezésre, 
ugyanazon törvényszerűség felismerésére. Gay és Lussac, illetve Boyle és Mariotte felfe- 
dezte a gáztörvényeket. Kant és Laplace megalkotta a világegyetem keletkezésének 
teóriáját. Bólyai János és Lobacsevszkij, nem tudva egymás munkásságáról, egy időben 
bírálta felül az euklideszi geometriát. Darwin és Wallace egymástól földrajzilag is irdatlan 
távolságban rakta le a fajok keletkezésének új elméleti alapjait. 

A kreativitásnak meg kell jelennie! Ezért van az, hogy haladónak semmiképp nem 
nevezhető társadalmi formációk is feltűnően sok kreatív nagyságot, lángelmét termeltek 
ki. (Császárkori Róma, Sforzák Firenzéje, spanyol uralom alatti Németalföld.) Hasonló 
tanulság vonható meg a belső viszonyokat tekintve lemerevedett társadalmak esetében, 
ahol virágzó kézművesség és művészet fejlődött ki (Kínai birodalom). Azt is látnunk kell, 
hogy a kreativitást nemcsak haladó célok és humánus meggondolások serkentik. Az első 
és második világháború alatt — de általában a háborús célok szolgálatában — hatalmas 
tudományos és technikai újdonságok születtek. 


A felidézett történelmi tények a társadalomkutatók egy részét arra a megállapításra 
vezették, hogy nem mutatható ki egyértelmű összefüggés a társadalmi kreativitás és a 
társadalmi formációk között. Szalai Sándor szerint: , Messze vagyunk attól, hogy akár 
a történettudomány, akár a szociológia meg tudja magyarázni, hogy a kreatív társadal- 
mak bármelyike miért vált ... akkor és miért ... úgy kreatívvá." Ebből adódóan: , A 
kreatív társadalom a fejlődés nehezen megvalósítható szintje" (Mérei Ferenc) — sőt , A 
kreatív társadalom ... utópia" (Grastyán Endre). 


Nézetem szerint a társadalmi kreativitás és a társadalmi formáció között — sokszor 
rejtett, s csak hosszabb történelmi szakasz átlagában megmutatkozó - szoros kölcsön- 
kapcsolat van. Minél demokratikusabb egy társadalom, elvileg annál szélesebb teret enged 
a kreativitás érvényesülésének, és minél korlátlanabb a kreativitás, annál stabilabb a 
demokrácia. A demokratikus társadalomban nem nyomják el a kreatív egyéneket, arra 
ítélve őket, hogy kreativitásukról vagy lemondjanak, vagy idegen környezetben éljék ki 
azt. A tehetségek kibontakoztatását segítik, és egyre több ember lehetősége lesz azt 
csinálni, ami képességeinek legjobban megfelel és mindenkinek hasznos. 

Igaz ugyan, hogy az ókori Rómában, a katonacsászárok idején is virágzott a művészet, 
de Periklész demokráciája totálisabb bölcsője volt a kreativitásnak, mert Athénben 
nemcsak a kézművesség, a kereskedelem, a művészet, hanem a hatalomgyakorlás művé- 
szete 15 tökéletesedett. I 

A társadalmi kreativitás megítéléséhez elegendő két kritériumot állítanunk: a kreativi- 
tást az alkotás, a produktum alapján ítéljük meg, az alkotást pedig az aktuális vagy a 
későbbi társadalmi hasznosság minősítse. 

Fontos a társadalom fogadókészsége is a kreativitás iránt. Ez korunkban a társadalom 
működésének egyik lényegi vonása. É 

Nézzük az összefüggést. A társadalom egy bonyolult, önszabályozó rendszer. Önsza- 
bályozó volta kiterjed a célkitűző és a célkövető mechanizmusokra is, de a dolgok 
gyakoriságánál fogva a célkövetés a jellemzője. Mit jelent a célkövető önszabályozott- 
ság? Könnyen beláthatjuk, hogy ennek lényege a stabilitás. A társadalom — de minden 
önszabályzó rendszer - az őt a cél követésétől eltéríteni törekvő impulzusokra visszaállító 
(kompenzáló) lépésekkel reagál. Ez a körülmény egyfelől valóban stabillá formálja a 
társadalmat, másfelől azonban merevvé teszi az önkorrekciós alrendszert, és nehezíti az 
, új" befogadását s vele együtt a kreativitás érvényesülését a rendszerben. E folyamat 
nyomán igen nagy tehetetlenségi erőt magukba rejtő tulajdonságok képesek kifejlődni 
a társadalomban. A paradoxon abban van, hogy egy társadalom életképességét éppen az 
jelzi, hogy van-e erkölcsi, szellemi és politikai ereje egy következetes és racionális célkor- 
rekcióhoz, ami nélkül stabilitása 15 meginog. 

Hibát követnénk el, ha a társadalom célkövető mechanizmusának merevségében csak 
negatívumot látnánk. A társadalmi mozgást sok olyan rezdülés, kisebb-nagyobb mozza- 
nat jellemzi, amelynek mindegyikére a társadalomirányítás nem reagálhat. Sőt számtalan 
tévedés forrása lenne, ha minden impulzusra reagálna.. Ez kaotikus, áttekinthetetlen 
kapkodáshoz vezetne. A társadalmi normatívák, az értékrend betartása önmagában véve 
a társadalom erősítését jelentik. Ha még azt is hozzátesszük, hogy ezek a kategóriák 
(értékek, normatívák) a múlt kiérlelt tapasztalataiból és az elérendő célok szolgálatából 
származtathatók, akkor a stabilitási törekvés önvédelmi és önfejlesztési reflexnek is 
felfogható. 

De miképp jelenik meg a kreativitás igénye a társadalom tagjai iránti követelmények- 
ben? Történelmi visszatekintés igazolja, hogy a társadalmak állampolgáraik nagy töme- 
geitől igen gyakran zömmel rutinmunkát kívántak. Ennek számos, kézzelfogható előnye 
volt, mint pl. a pontosság, megbízhatóság. Ki vitatná, hogy ilyen értékekre a társadalom 
harmonikus működéséhez szükség van. Söt a rutin előfeltétel, előkészítő részmozzanat 
az alkotás folyamatához. Minthogy ezek az értékek kívánatosak voltak, a társadalmak 
szorgalmazták is a rutinhoz adekvát személyiség kialakulását. Ez azonban az egyénre 
olyan módon is hat, hogy tompítja a problémák iránti érzékenységet. A veszély egyre nő, 
mert a sztereotípiák elnyomják, elfojtják a kereső, problémamegoldó emberi természetet, 
a kreativitást. A társadalom folyamatos fejlődéséhez szükség van a jelzésekre, a súrlódá- 
sok és feszültségek közvetítőire. S ha az egyedi jelzések visszatérőek és egyre sűrűsödnek, 
akkor teret kell engedni a korrekcióknak, és egyidejűleg működtetni kell a célkitűzésre 
is érvényes önszabályozó mechanizmust. 

A merevvé válás folyamatára találunk bizonyos analógiát gondolkodásunk mechaniz- 
musában. Megfigyelhető az a törvényszerűség, hogy az emberben meghatározott , meny- 
nyiségü" ismeretek után (azokat rendszerré strukturálva) kialakul egy olyan látásmód 
(társadalomkép, világkép), amely bezáruló, önmagát erősítő rendszerként viselkedik, és 
amely az ebbe a képbe be nem építhető új ismereteket már nem is kívánja hasznosítani. 
Bizonyságul nem kisebb tudóst szeretnék idézni, mint Einsteint. Nézete szerint: , Aki a 
klasszikus fizikát egyszer megtanulta, az a relativitás elméletét teljesen soha nem értheti 
meg." A tétel helytállóságát éppen Einstein példája igazolja. A Heisenberg által kidolgo- 
zott kvantummechanika ugyanis mintegy 29 évvel a relativitáselmélet után került napvi- 
lágra, és Einstein, a legnagyobbak egyike, idegenül állt vele szemben. 

Az elfogadott világképnek a markánsságát — bíráló éllel azt is mondhatnánk: merevsé- 
gét — Max Planck megállapítása találóan minősíti: ,A tudományos igazság nem úgy 
szokott érvényre jutni, hogy ellenfeleit meggyőzik, hanem hogy azok lassan kihalnak, és 
az új generáció kezdettől az újat ismeri meg." Hozzátehetjük: a régi nézetek még így is 
hosszú ideig továbbélnek. 

A társadalomirányítás számára ez a magyarázat azonban nem szolgálhat ürügyül a 

merevség konzerválására. Más kérdés, hogy a társadalomirányítás érthetően érzékenyen 
reagál a kritikus jelzésekre, ha megbomlóban van a társadalom egyensúlya, vagy ha a 
célok és az elért eredmények diszharmóniát mutatnak. Az is politikai tapasztalat ugyanis, 
hogy a válságjelenségek felbukkanásakor a javítani szándékozók mellett — gyakran 
mögött — a társadalom alapjait támadó erők is megjelennek. A konfliktusok ily módon 
több dimenzióban sűrűsödnek. Egyrészt el kell különíteni az eszmerendszer talajáról 
származó bírálatokat a hatalom alapstruktúrájának változását szorgalmazóktól, más- 
részt óvakodni kell a stabilitás öncélúságától. Ez utóbbinak -— témánk szempontjából — 
különösen káros következménye, hogy csökkentheti a társadalom fogadókészségét a 

A kreativitás fogadtatásában nagy szerepe van annak is, hogy a társadalmi haladás 
nem frontális. Szinte minden fejlődés eredendően egyenetlen. Az új csírái mindig valame- 
lyik részrendszerben szökkennek szárba, szükség szerint kiválva a környezetből, és 
lerázzák annak béklyóit. A konfliktus forrása itt abban van, hogy a jól működő társadal- 
mi mechanizmusban is zajlanak az újat kereső folyamatok, s így a kreatív emberek 
mintegy szembekerülnek nemcsak a konzervatív, hanem a fejlődést akaró, a jó úton járás 
hitében élő vezetőkkel is. A helyzet akkor válik élessé, amikor egy olyan részrendszeren 
belül érlelődnek meg gyökeres változások, amelynek befolyása az egész működésére 
meghatározó. A társadalom ilyenkor nem tudván értelmezni, elhelyezni az újat — önvé- 
delmi automatizmusa , nyomására" -, gyakran szembefordul a legjelesebb és hosszú 
távra elkötelezett kreatív értékekkel. 

A kreativitás — a stabilitás szemszögéből - nemcsak a diszharmónia hordozója, hanem 
egyenesen permanens konfliktusforrás. De a megoldás nem a konfliktusforrás megszün- 

tetésében van! 

A kreativitás által előidézett konfliktusokkal kapcsolatban fontos rögzíteni, hogy azok 
kirobbanásának helyét, területét és idejét nem lehet előre megjelölni. Az objektív szük- 
ségszerűség legtöbbször véletlen (vagy annak tűnő) események láncolatán tör előre. 
Hogy mit ragad magával, mit söpör félre és mit rombol le — hogy építhessen -, az 
általában utólag, a tényleges történésekből válik világossá. Ha ez nem így lenne, akkor 
nem lettek volna rabszolgalázadások, parasztfelkelések, szabadságharcok és forradal- 
mak. Az uralkodó erők nyilván mindent megtettek volna annak érdekében, hogy a 
társadalmi mozgást az általuk kontrollált evolutív úton tartsák. Ezt a történelmi tapasz- 
talatot ma is aktuális hasznosítanunk. 

A társadalom tűrőképességének ma sincsenek egzakt kritériumai. A különös képesség- 
gel megáldott személyiségek azonban mintegy , ráéreznek" az árnyalati rezdülésekre, 
amelyek az új előfuvallatai, hamarabb észlelik a történelmi, társadalmi változásokat, 
mint ahogy azok szembeötlővé válnak. A , jövőbe látás" lényege ugyanis nem más, mint 
akkor megfogalmazni és jelezni a jövőben bekövetkező eseményeket, amikor az adott 
társadalmi, történelmi helyzetben azokat köznapi gondolkodással még nem lehet valószí- 
nűsíteni. Bizonyos fejlődési tendenciák kitapintásával, bizonyos paraméterek mint indi- 
kátorok jelzése nyomán — egy meghatározott valószínűségi érték mellett — a jövőbeni 
állapotokat prognosztizálni lehet. 

A kreativitásból adódó konfliktusok két dologban is különböznek a szociológiai 
konfliktus értelmezésétől. Először abban, hogy az érdekek keltette konfliktus passzív 
magatartást is sugallhat. (A , nem cselekvés" esete.) A kreativitás viszont mindig aktivi- 
zál. Másodszor abban, hogy a kreatív cselekvés szembefordulhat az egyéni érdekekkel, 
lévén , az ember nembéli természete". Giordano Brunónak az életét nem lehetett megvéde- 
ni, nemhogy egzisztenciális érdekeit, pedig nem tett mást, mint vallotta és hirdette az 
- egyház érdekeivel ellentétes — új világképet. Ebben az ErTeRMEZÉSÉEN a forradalmiság 
maga a társadalmi kreativitás. 

A kreatív ember körüli konfliktus kialakulásában igen nagy szerepe van annak, hogy 
az új érlelődésének mely szakaszában lép fel. 

Aki nagyon korán látja meg az új csíráit, vagy messzebbre lát az új tendenciák 
kibontakozásában, az a környezet, a társadalom éles szembefordulásával találkozhat. 
A kreatív ember ilyenkor a magányos, az elszigetelt, az egyedi jelenség kategóriájába 
kerül, és osztályrésze nem az elismerés, a dicsfény, hanem a meg nem értés, esetleg 
személyes tragédia. Ebben a szakaszban különösen igaz, hogy a társadalmi fejlődés 
skívánja", de fellépésükért gyakran , bünteti" a kreatívokat. 

Merőben más helyzet áll elő, ha a kreatív ember a változáshoz szükséges telítődés 
küszöbén lép színre. Az , átbillenés"-hez -— amit a mennyiségi változásoknak minőségbe 
való átcsapásaként foghatunk fel -— gyakran igen kis mértékű hozzájárulás szükséges. 
Ilyenkor előfordulhat, hogy meg nem szolgált dicsőséggel övezi a véletlenszerűen kivá- 
lasztódott személyt, így háttérbe szorulhatnak azok, akik a változás érdemi kezdemértye- 
zői voltak. 

Tehát a társadalmi elismertség nem mindig arányos a megnyilvánult kreativitással. 
A társadalomirányítás hozzáértésének, tehetségének abban kell kifejeződnie, hogy értel- 
mezni tudja a kreatív jelzéseket a nemkívánatos állapotzónák megközelítéséről. Hibát nem 
a jelzésekkel, hanem azok téves minősítésével lehet elkövetni. 

A kreativitás társadalmi fogadtatásának sajátos vonásaira bukkanunk a társadalmi 
elismertség és a hatalmi hierarchia területein. Ezen tengelyek mentén kutatva ugyanis 
megállapítható, hogy a társadalmi értékítélet gyakran deformálódik. Miként a magas 
beosztásokban levő vezetők véleményét és meglátásait, jelentőségüket tekintve, gyakran 
, felszorozzuk", ugyanígy a hírnévvel övezett tudósok, művészek megnyilatkozásait 
kreativabbnak tekintjük, mint a kevésbé ismert emberek ugyanolyan értékű produktu- 
mait. A társadalomban a kreatív értékek minősítésében nemcsak a produktum mint 
olyan, hanem annak alkotója alapján ítélkezünk. Így az alkotások egy része s vele 
alkotójuk is örök árnyékban marad, mert nem tud , betörni" az elismertek áhított 
körébe. 

Attól is óvakodni kell, hogy a magas beosztást automatikusan kreativitási illetékesség- 
gel ruházzuk fel. A hierarchiával olyan emberek hatalmi felruházottságát kell szorgal- 
mazni, akik az idő és a kölcsönös összefüggések tükrében jól látják a társadalomban 
bontakozó folyamatokat, és helyzetüket arra használják fel, hogy a nemkívánatos ten- 
denciáknak gátat szabjanak, a haladást képviselő irányzatoknak pedig kiteljesedési 
feltételeket teremtsenek. A hatalmi helyzet csalóka. Könnyen rabul ejtheti a vezetőt saját 
helyzetének túlértékelése. Xerxész perzsa király sírva fakadt saját nagysága hitén, és 
megkorbácsoltatta a tengert hajóhada elvesztésének büntetéseként. De hol van már 
Xerxész és nagy birodalma! 

Bonyolult helyzetet jelent az az eset is, amikor kreatív személyiségek jelennek meg a 
hierarchia felső lépcsőin. A történelem azt példázza, hogy azok a felülről kezdeményezett 
változások, amelyek előremutatók ugyan, de a fejlődés nem érlelte meg őket, vagy 
amelyek a társadalom jelentős erőinek érdekeit sértik — gyakran elbuknak (Ehnaton, II. 
József, Hruscsov reformjai, az utópista szocialisták elképzelései). A stabilitás és a megúju- 
lás arányai újra és újra visszaköszönnek. Társadalmi kreativitásról ott beszélhetünk, ahol 
az arányok a haladást serkentik. 


A kreativitás és a társadalomirányíitás kérdéseinek vizsgálata áthidalhatatlan rést hagyna 
maga után, ha nem érintenénk - akár vázlatosan is — a munkaszervezet szerepét. Az 
ember és a társadalom kapcsolata ugyanis áttételes. A képlet ténylegesen: ember 
—- munkaszervezet - társadalom viszonylatokat fed. Az ember társadalomról alkotott 
tudatképei a szervezetben megszerzett élményekből tevődnek össze. Az ember magatar- 
tását, megítélését, törekvéseit nagymértékben a szervezeten belüli helye, illetve a szervezet- 

nek a társadalomban elfoglalt helyzete határozza meg. A szervezetnek a kreativitáshoz 
való viszonya ily módon döntő tényezővé válik. 

A kreativitást az eddigiek során főleg pozitív tulajdonságokkal ruháztuk fel. A szerve- 
zetben előtűnnek a kevésbé szimpatikus vonások is. A kreatív ember szokatlan gondol- 
kodása, sokszor agresszív és önző magatartása ellenszenvessé válhat a munkatársak 
körében, de javaslataival kockázatos döntésekre készteti a vezetést is, fellépése megboly- 
gatja a szervezeten belüli tekintélyi és érdekviszonyokat. A korábban jelzett konfliktus 
itt mélyül el igazán. A kreativitás másik hordozója, a szervezet is azáltal válik kreatívvá, 
hogy tagjai kreatívok, meg azáltal, hogy tolerálva serkent. A szervezet olyan mikrostruk- 
túra, amely transzformálni tudja a társadalom egészének hatásait, felerősítve képes 
ösztönözni vagy a kreativitás iránti közönyt kompenzálni. 

A szervezet elfogadni és becsülni hivatott tagjainak alkotó tevékenységét, s ott dől el, 
hogy azt képes-e a társadalom egésze számára hasznosítani. Eközben tompítani, mérsé- 
kelni kell a kreatív személyek magatartásának negatív hatásait. Az a szervezet, amelyik 
a társadalomba való beilleszkedést csak formai jegyeken keresztül tudja megvalósítani, 
szükségképpen elidegenül saját tagjaitól és hovatovább a társadalomtól. Az ilyen 
szervezet a , bajt nem okozók" munkahelye lesz. Az élet azonban elmegy mellette, és az 
ilyen közösség önmagát csak önfenntartó módon termeli újjá. Hamarosan megjelennek 
benne a fékező hatások. Pedig a szervezetnek kell gondoskodnia arról, hogy a kreativitás 
feltételeit az alkotás minden szintjén megteremtse. 

A szervezetnek (a szervezet tagjainak és vezetésének) fel kell tudni ismerni tagjainak 
különböző kreativitási szintjét, és mindent meg kell tennie azért, hogy a kollektíva 
egészét a bontakozó kreativitás elősegítésére mozgósítsa. 

A szervezetre a kreatív embernek is szüksége van. Makkai László szerint a kreativitás 
egyedi képesség, de nem (csak) egyéni teljesítmény. Az ember közösségben (szervezetben) 
dolgozik, a közösség által ösztönözve és a közösségért. A szervezet intézmény, s mint 
ilyen, átörökít és konzervál. A konzerválásnak azonban nem kell szükségszerűen konzer- 
vativizmust jelentenie. A kreatív szervezet segíti az egyes embert, hogy képességeinek 
megfelelő munkát találjon, és hogy munkatársaival állandó dialógusban fejleszthesse 
önmagát. 

A kreatív szervezet jellemzésén munkálkodva értékes segítséget kapunk Vámos Tibor 
azon figyelmeztetéséből, mely szerint a kreatív szervezetre általános szabályokat előírni 
nem lehet. Ez következik a kreatív szervezet jellegéből, vagyis magatartása újszerűségé- 
ből, alkalmazkodóképességéből. Elvárható viszont, hogy az ilyen szervezet kiválassza a 
kreatív személyiségeket, saját céljaiban integrálja őket, és teremtsen feltételeket alkotó 
munkájukhoz. 

A szervezetnek szabályozási feladata is van. Ennek abban kell megjelennie, hogy 
szabjon korlátot a fő céloktól elviselhetetlenül vagy veszélyesen eltérő magatartások és 
törekvések elé. 

Záró gondolatként nem kerülhető meg a kreatív egyének és szervezetek társadalmi 
felelősségének kérdése sem. Korábban utaltam arra, hogy nem várható el az alkotóktól 
a találmányok, felfedezések valamennyi hatásának felmérése. De társadalmi felelősség- 
nek lennie kell! Nyilván ez hatotta át a második világháború folyamán azt a tudós 
csoportot, amely eljutott az atombombáig, de alkalmazásától óvta az amerikai politiku- 
sokat. Az atombombát azonban ledobták, és több százezer ember pusztulása jelezte 
Hirosimában és Nagaszakiban, hogy az ember elvesztette a kontrollt saját kreativitásá- 
nak termékei felett. A fejlődés , normális" keretek között tartásának garanciájára tehát 
kevés a kreatívok felelősségérzete. 

Roppant találóan jegyzi meg Magyari Beck István: , Egy társadalom szellemi életében 
nagy bőséggel szerepelnek innovatív elgondolások. E gazdagságból viszont már csak az 
válik alkotássá, amit a társadalom elfogad és konformál." A felvetés lényege abban van, 
hogy a javaslatokért az alkotók felelnek, de az elfogadásért a társadalomirányítás. Más 

szavakkal: a társadalom működési mechanizmusának kell felvértezettnek lenni a kreati- 
vitás fogadtatásában és hasznosításában. 

A kreativitás és a társadalomirányítás összefüggéseinek vizsgálatát roppant aktuálissá 
teszi, hogy a fejlődés számos tudományos területen exponenciális jellegü. Ennek jelentő- 
ségét mi sem bizonyítja jobban, mint hogy a természettudományi és a műszaki ismeretek 
felezési ideje hozzávetőlegesen 10 év. A társadalomirányítás számára e jelenségnek 
nemcsak abban van üzenete, hogy az ismeretek fele 10 év alatt elavul, hanem abban, hogy 
a 10 év múlva szükséges ismeretek fele még nem is létezik .Ezt a tanulságot a társadalomtu- 
dományokra épülő társadalomirányítás nem tévesztheti szem elöl. Különben az ideológiai 
bázis elszakad az anyagi, technikai viszonyoktól, és a: társadalmi viszonyok fékezően 
fognak hatni a technikai viszonyok fejlődésére. 

A szellemi potenciál horderejét tekintve pedig azt kell látnunk, hogy a történelem 
kezdete óta élt tudósok 90 százaléka ma él és dolgozik. Ez az erőkoncentrálódás és az 
a körülmény, hogy a kutatás a valóság egyre több szegmensét és egyre több összefüggését 
tárja fel, nem mást jelent, mint hogy a társadalmi jelenségek, a hatalomgyakorlás is egyre 
inkább a kutatás tárgyává válnak. Az irányításnak meg kell oldania azt a dilemmát, hogy 
a politika jelenségként milyen módon kezelje a kutatásokat, és hogyan integrálja azok 
legjobb eredményeit reformjaiba. 


Folkmayer Tibor 

, Merészek voltunk, és szerettük a szakmát" 


Kósa Antalnak, a kecskeméti Magyar-Szovjet Barátság Termelőszövetkezet 
nyugdíjas elnökének portréját Lakatos Pál készítette ! 


1987. június huszonhatodika, az Országgyűlés nyári ülésszakának második napja. 
A széksorok között, a mikrofon előtt egy kecskeméti nyugdíjas termelőszövetkezeti 
elnök, dr. Kósa Antal országgyűlési képviselő. A környezetvédelemről beszél. Szorgal- 
mazza az embert, az élővilágot óvó beruházások adómentességét, s azt is, hogy a 
szennyezésért kiszabható bírságot növelni kell. Hallgatom őt, s egy másik felszólalása 
jár az eszemben. Talán két éve lehetett, amikor a gyümölcstermesztésért, a kutatásért 
emelt szót. Lemaradtunk - mondta akkor -, már a korábban tőlünk importáló országok 
is exportőrökké léptek elő. Talán négy évtizedes is lehet a hátrányunk, ha a hiányzó új 
fajtákra gondolunk. 

Érvel, győzköd, miközben tudom, hogy tudja: mondataival ellenséget is szerezhet 
magának. A kutatók közül többen ellenkeznek vele. Ám ő egymás után fűzi a szavakat, 
gondolatmenete tiszta, jól követhető. Volt kitől örökölnie és tanulnia a szép beszédet - 
jut az eszembe -, anyai ágon Erdélyből származik. Egy prédikátor őse a XVII. században 
menekült erre a vidékre. Egyik nagyapja verseket irt, s egyházgondnokként szolgált. 
Művelt ember hírében járt, újságot is járatott. Ez akkor falun igencsak ritkaságszámba 
ment. 

De kihez vezethető vissza, melyik őshöz, a gyümölcsszeretet? Az eredőt itt is a hagyo- 
mányokban kell keresni, apai nagyapja gyümölcs- és zöldségtermeléssel, valamint keres- 
kedelemmel foglalkozott. Emellett persze számtalan dologhoz értettek még. Lekvárt 
főztek, lovat patkoltak, állatokat tartottak, komlót termeltek, sört készítettek, süteményt 
és kenyeret sütöttek -— eladásra. 

A gyümölcstermesztést és a kereskedést apja is folytatta, s Kósa Antal már kétéves 
korában apjával együtt járta a környéket, a határt. Járta a gyümölcsösöket. Aztán ha 
az Alföldön nem leltek a keresett portékára, az idősebb Kósa az egész családot felpakolta 
a lovaskocsira, s irány a Dunántúl. A megvásárolt árut aztán Kecskemétre hozták, de 
gyakran elvetődtek a Nagyvásártelepre is. 

Híres volt arról — de rá is kényszerült -, hogy idejét gondosan osztja be. 

Kósa Antal ismerői jól tudják, a kecskeméti Magyar-Szovjet Barátság Termelőszövet- 
kezet egykori elnöke ugyancsak időtakarékos ember. Kezdeti elnökösködése idején, a 
hetvenes évek elején, a Szabadságharcos és a Kossuth Tsz-ből alakult Aranykalász élén 
is óvta a perceket. Korábban ott a munkakezdetet vagy kétórás vita előzte meg. Az új 
elnök viszont a vitának a közgyűlésen adott helyt, utána már nem. Aki azonban munka 
helyett mégis a disputát választotta, számolnia kellett a következménnyel, a büntetéssel. 
Aki - fölöslegesen - sokat beszélt, elmarasztalást kapott. Az irodában sem szerette a sok 
beszédet. Az ajtaja mindig nyitva állt, mindenkit fogadott, de aki húsz percnél tovább 
beszélt, már kapta a figyelmeztetést: , Az én időm drága, ha fizet a tsz-nek kétszáz 
forintot, tovább hallgatom." S aki ezután sem hagyta abba, útja a pénztárhoz vezetett. 

Amikor hozzá kerültem, nekem is a takarékossága járt az eszemben, egy perccel se 


ÉLETUTAK - SZÖVETKEZETEK 133 


raboljak el tőle több időt a kelleténél. Készültem hát, s a véletlen egy 1962-es Képes 
Ujságot adott a kezembe. Homoki fehér — ez volt a címe a kétrészes képes riportnak. 
A szőlőtelepítés kezdeti időszakát, a futóhomok megkötését, a munka kezdetét doku- 
. mentálták a megsárgult újságlapok. Már régen bekapcsoltam a magnetofonom, amikor 
megmutattam a huszonöt éve készült fotókat. Az emlékekre voltam kíváncsi, s nem 
csalódtam. A felvételeket meglátva, Kósa Antal mesélni kezdett. . . 

- A hatvanas évek elején Kecskemét környékén hatalmas telepítési kampány kezdő- 
dött. Óriási átalakítási munkát kívánt ezeknek az elképzeléseknek a megvalósítása. 
Korábban termelésbe nem vont területeket dózeroltunk, új fajtákat kerestünk. Egy kicsit 
csodaszerű volt mindez akkor. Ám tudtuk, a jövő alapjainak lerakása most a feladatunk. 

Keserves, sokszor bizony érzelmeket is felkavaró lehetett ez az újat akarás — idéződik 
fel az emlékezetben jó néhány arc, megrázó vallomás. — Az országot járva, a kezdeteket 
kutatva, mikrofonom előtt gyakran szólaltak meg az egykori gazdák, akik azt az időt, 
azokat az eseményeket nem zászlós ünnepként őrzik emlékezetükben. Csendes ellenállá- 
sukat őrzi a magnetofonszalag. Azt például, amikor a régi tőkék kivágásra kerültek, s 
az új telepítéskor bizony a szőlővesszők gyökerükkel fölfelé kerültek a földbe. 

- A gazdák mindig sajnálják a sajátjukat — helyesel Kósa Antal. Nemcsak a valóságos 
értéket veszik tekintetbe, hanem, hogy ezt én csináltam vagy az apám csinálta. Nosztal- 
giával kötődnek a régihez, nem fogadják örömmel az újat. 

-— § ezt egy gazdász ember, aki valamikor szintén ültetett fát, gyümölcsöt, szőlőt, nem 
tudja megérteni? Annyira elfogadhatatlan az, hogy a szív ilyen óriási erő? 

- Ebben a kérdésben nem a szívnek, az észnek kell döntenie. Ugy kelliirányítani az 
ügyeket, úgy kell meggyőzni az embereket, hogy a szív is azt az ütemet vegye fel, amit 
a gazdálkodás ritmusa diktál. El kell velük hitetni, hogy azokon a helyeken, amelyeken 
az apja vagy Ő telepített, most az újnak kell következnie. 

Gyözködni kellett gyakran akkor is, amikor az újat hirdető sem hitt annak igazában. 
Gyakran még maga Kósa Antal is kételkedett egy-egy új fajtában. i 

- Nem hittem én sem, hogy akkora tartalék van a termelésben, a fajtában. Azóta 
persze minderről már a saját tapasztalataim alapján is meggyőződtem. 

- Már szó volt róla, hogy a hatvanas évek elején Kósa Antal tsz-ben dolgozott. 
Hogyan került oda? 

- Nem önszántamból. Húzódoztam, s ezt nem is bocsátották meg nekem. Amikor 
kopogtattam a pártbizottságon az igenlő válasszal, éreztették, egy kicsit későn jöttem. 
Órák hosszat várakoztattak ahhoz, hogy igent mondhassak. Még a jugoszláv határt is 
emlegették, hogy aki ilyen válogatós, az oda is kerülhet. Micsoda dolog az, hogy egy ilyen 
kis senki renitenskedik, és nem oda akar menni, ahova küldik. Végül mégis az Aranyka- 
lászba kerültem. 1500-1800 holdas, veszteséges tsz volt ez. Nem sokkal előtte egyesültek, 
s azonnal mérleghiányos lett. Új elnököt kértek hát a pártbizottságtól. Így jöhettem én. 
számításba. 

Gazdák, cselédemberek, volt ipari munkások alkották a tagságot. Gépek nem igen 
voltak, azaz volt két rossz traktorunk. Meg kellett ezeket javítani, s megértetni az 
emberekkel, hogy a saját gépét most már mindenki maga javítja. Ez volt a könnyebbik 
feladat. Ennél már sokkal nehezebb volt elfogadtatni velük, hogy azt nem ők, hanem a 
szakemberek döntik el, a kukoricát milyen sor- és tőtávolságra vetjük. A tagok ugyanis 
úgy tartották, övék a hatalom, majd ők véleményt mondanak ebben is. Amikor odake- 
rültem, tizenkét forintot ért egy munkaegység, az első évben viszont már huszonhét 
forintot fizettünk. Korábban a tizenhét forint úgy alakult, hogy hat forintot az állam 
adott hozzá, a huszonhét forinthoz viszont nálunk már egy fillér állami támogatás sem 
járult. 

Kiszámítottuk, hogy mennyi a szarvas -.. nák takarmáu y készlete, mennyi kell még az 
újig. Kiderült, csak akkor tudunk talpon maradni, ha eladunk az állatokból. Ha mind 
megtartjuk, elpusztul az állomány, takarmány híján tehát a csökkentés mellett kell 

dönteni. Bementem hát a pártbizottságra, s mondtam, ennyi meg ennyi marhát el akarok 
adni. Azt mondták, nem lehet. Mi az, hogy nem. . .? , Nem és nem, oldjam meg másképp" 
— mondták, s hozzátették még: , mars ki!" Kimentem, s azt mondtam, úgyis eladom, 
mégpedig a jövő héten. Egy hétig kint voltak a tsz-ben a pártbizottságról, hogy el ne 
adjak semmit. Egy hét múlva elmentek, a következő héten pedig eladtam a marhákat. 
Ősszel aztán, amikor a többieknek nem volt pénzük, visszavettem féláron az állatokat. 

Harmincegy-harminckét éves lehetett akkor, számolgatom az elnök éveit. Alig túl a 
harmadik évtized kezdetén, s már hatalmas feladatok, buktatók, óriási lehetőségek előtt. 
Szükség volt rá és társaira. Elsőszámú vezetők lehettek, önálló döntéseket hozhattak, 
emberek sorsa függött attól, jól vagy rosszul mérlegeltek-e. Kockázat volt a javából, de 
legalább kockáztathattak. 

— Fiatalember voltam, fiatal vezető. Merészek voltunk, és szerettük a szakmát. Tény- 
leg nagy dolgokat csináltunk. Leraktuk a nagyüzemi mezőgazdaság alapjait. Az alapjait, 
mondom, mert előtte csupán manufaktúráról beszélhettünk. Amikor mi kezdtünk, nem 
. volt gép, csak ember. S így kellett egy gépesített nagyüzemet csinálnunk, ez pedig 
áldozatokkal járt. Ennek estek áldozatul például a százhuszonötször nyolcvanas távolsá- 
gú szőlőtelepítések. Ezekben ugyanis nem fért el a gép, ki kellett hát vágni a tőkéket. 

A szőlővel egyébként is sok rosszat tettünk. A telepítési távolságot gyakran változtat- 
tuk. A régi tőkék után mi a lóval művelhetőre tértünk át, amikor pedig már a gépi 
művelésre kellett volna készülnünk. Ha átgondolt lett volna akkor az irányítás, ha a 
tudomány egy kicsit előbbre jár, sok pénzt megspórolhattunk volna. Így keservesen, saját 
gondjainkon; bajainkon, kísérleteinken és eredménytelenségünkön keresztül jutottunk 
el a felismerésig: ez sem jó. Megint másképpen kellett volna valamit csinálni. És közben 
a pénz csak egyre fogyott. 

Az Aranykalászban jó éveket zártak, a Magyar-Szovjet Barátság Tsz azonban ráfize- 
téses volt, s elnököt kerestek oda. Megkérdezték tehát Kósa Antalt, nem tud-e valakit, 
aki a szomszédos gazdaság kátyúba jutott szekerét kimozdítja. És ő egykori kollégáját, 
korábbi munkahelyi főnökét, Németh Tamást javasolta. Kiváló ember volt, de tsz-elnök- 
nek nem vált be, nem volt kötődése a földhöz, a parasztemberekhez. Bizott az emberek- 
ben, s az emberek pedig. . . hazavitték, amit megtermeltek. 1964-ben összeomlott az egész 
tsz, mint az a bizonyos kártyavár. S ekkor már Kósa Antal következett. 

- A tagok választottak meg. Korrekt választás volt. Ismertek, hiszen a szomszédjuk- 
ban dolgoztam. Csináltattam egy feketére festett fatáblát, krétát hozattam, s írni kezd- 
tem. Maguknak emberek, ennyi pénz kell — mutattam a táblára, a gazdálkodáshoz meg 
ennyi. S ehhez ilyen eredményt kell elérni. És vissza kell fizetni, amit hazavittek jogtala- 
nul. Levezettem én nekik mindent, ismerjék a helyzetüket, mielőtt mellettem vagy 
ellenem döntenek. Vagy háromszor kiküldtek. Ők pedig vitatkoztak, majd visszahívtak 
és megválasztottak. Év végére minden úgy alakult, ahogy a táblán bemutattam, az 
emberek pedig elégedettek voltak, s elkezdődött a rendbetétel. Minden korábban kötött 
értelmetlen szerződést fölrúgtam. Bejött például az egyik tsz-tag, hogy kibérelné az 
aratógépet. Nem értem, minek magának az aratógép? — kérdeztem. , Minek? Hát tavaly 
is kibéreltem." Nem adom, az aratógéppel mi aratunk, válaszoltam. 

Három évig dolgozott Kósa Antal az Aranykalászban és a Magyar-Szovjet Barátság 
Tsz-ben elnökként. Ez utóbbiban is rendbehozták a gyümölcsöst. Rá is fért. Itt ugyanis 
az történt, hogy nem trágyázták az ültetvényeket. A gyümölcsösre ráírták ugyan a 
műtrágyát, de azt a szántókon szórták szét. Szerves trágya sem volt. Aztán kiderült, hogy 
van, csak ki kell hordani, s a műtrágya is a helyére került. S a következmény? 1967-ben 
egyesült a két termelőszövetkezet: az Aranykalász és a Magyar-Szovjet Barátság, s az 
elnök Kósa Antal lett. Az a Kósa Antal, aki 1987. május elsejétől már nyugdíjas. 
Megérett hát az idő az összegzésre. 

- Szerencsés ember vagyok — mondja -, igazán nagy bukásom nekem sohasem volt. 
. Nekem minden sikerült. 

- Valóban szerencsés lehet, de az éjszakák, amikor igazán magára marad az ember, 
gondjaival, tépelődéseivel, elrontott döntéseivel, szóval, az éjszakák mindig nyugodtak 
voltak? 

-— Nem - tiltakozik azonnal -, erről nincs szó. A szerencsét én arra értem, hogy például 
a búzát tíz-tizenkét mázsás hektáronkénti terméssel kezdtem, s öt és fél tonnával hagy- 
tam abba. Az ötszörösével. A kukoricát két tonnával kezdtem, most hat fölött vagyunk. 
A kéttonnás szőlő tíz fölé, az öttonnás alma 25 fölé, a háromtonnás szilva pedig húsz 
tonna fölé került. De az utódokban - szilvából — benne van a hektáronkénti harmincöt 
tonna Is. 

- Mi lehet ennek a sikeres embernek - képletes és valóságos értelemben — élete 
gyümölcse? A ki nem mondott kérdésre is kész a válasza. Az imént felsorolt eredmények, 
s a tehetséges fiatal vezetők. Mégis, az a hír járja, nehéz volt megtalálni az utódot. Talán 
erre nem fordított kellő figyelmet? Ereztem, hogy ez a kérdés ünneprontó és kegyetlen 
is egyben, a válaszadáskor viszont tudtam, mennyire jogos és helyénvaló volt mégis 
feltenni. 

- Neveltem én utódot, nem is egyet. De volt olyan, aki közben egy másik tsz-nek 
kellett. S volt olyan is, aki kidőlt a sorból, mert közben alkalmatlanná vált a vezetésre. 
Ami viszont nagyon bánt: hat hónappal előbb bejelentettem, hogy elmegyek, s ezt olyan 
fölfordulás, pártoskodás, igérgetés követte, amit nem vártam. Erre nem számítottam, ez 
nekem is új volt. Kicsit felbolygatott méhkas lett a tsz, feltupírozott személyi ambíciók- 
kal, ígérgetésekkel. Nagy csalódás ez nekem. Egyeseknek nem az volt a döntő, hogy mi 
az üzem érdeke, az egyéni érdekek megelőzték a közösét. 

Ugy látom, a környezetem megérezte, hogy az utóbbi időben egy kicsit helyettük is 
dolgoztam, hogy az utolsó hónapokban - a nyugdíjba menetelem előtt -— nem akartam 
az utódom dolgát nehezíteni azzal, hogy vezetőket mozdítsak el a helyükről. De azt is 
tudtam, hogy az emberek rám hallgatnak, tehát aki mellett én szólok, annak ez legalább 
húszszázaléknyi előnyt jelent. 

- Vannak-e teljesíthetetlen ígéretek? 

- Voltak és vannak. Ilyen például a tsz lakótelepe. Amikor 1960-ban elkezdtük, az 
engedélykérés után azt mondták, a tsz ne engedje a tagokat épiteni, mert a tagok 
elpolgáriasodnak így. 1960-ban kezdtük a lakótelep építését szorgalmazni. Utoljára 
1964-ben utasították el. Ugyanezt tették a sütőüzemmel, a malommal és a lakótelepi 
bolttal is. A szövetkezetben akkor ezer ember dolgozott és a válasz négyszáznak a sorsát 
eldöntötte volna. Nyers Rezső akkor a Központi Bizottság titkára volt, s országgyűlési 
képviselő. Idejött a tsz-be, közgyűlésre. Megkérdezte, van-e valami problémám. En erre 
egy borítékot adtam át neki. Idejövetele előtt ugyanis a megyei vezetök azt mondták, a 
gondjaimról nem beszélhetek. Szerencsére azt nem mondták, hogy le nem írhatom, így 
hát leírtam. 

Nyers elvtárs elolvasta a leírtakat. , Lakótelep, miért utasították el?" — kérdezte. A tsz 
épitse meg a tagjainak, ne a tagok maguknak, hangzott a válaszom. Aztán a malom, 
, miért kell ez a tsz-nek?" Nagy az állatállományunk — mondtam -, miért hurcoljuk 
máshová a búzát, aztán a megkevert takarmányt meg vissza. amikor magunk is meg 
tudjuk keverni. Nyers Rezső azt mondta, próbáljuk meg. Megkaptuk az engedélyt. 
A lakótelepen boltot is akartam építtetni, ez akkor új dolog volt, de erre 15 engedélyt 
kaptunk. Azóta a termelőszövetkezetnek több mint negyven elárusítóhelye van. 

Félt-e, kellett-e félnie, amikor azt a levelet átadta, vagy amikor megirta? Hiába 
fogadja a vendég esetleg jó szivvel a lezárt borítékban levő vágyakat. elképzeléseket, de 
ő elmegy, a levelet átadó azonban ott marad azokkal, akik úgv érezhetik, átjátszották 
őket. Persze előfordulhat az is - személytől függetlenül -, hogy a levelet megkapó keze 
rándul görcsbe, s a vágyak csak vágyak maradnak. ..Nincs elveszett csata, amig az ember 
él" — adja meg a lehető legegyszerűbb választ az elnök kétkedéseimre. 

—- És mit tart élete gyümölcsének, most már konkrét értelemben? 

— Ezer menyasszony sincs olyan szép, mint egy nyolcvan-, százhektárnyi cseresznyés 
vagy meggyes. A legnagyobb sikert viszont a szilvában értük el. Az elmúlt évekhez 
viszonyítva nyolcszorosára sikerült növelnünk a termést. Ha tehát csak az eredményt 
nézzük, akkor a szilva áll a legközelebb hozzám, de mivel az a tervem, hogy nyudijasként " 
visszatérek a kutatáshoz, akkor mégis a kajszi mellett maradok. Az van a legjobban 
lemaradva most, abban szeretnék valamennyit is előre lépni. Az elmúlt időszakban 
csonthéjasgyümölcs-termesztésre rendezkedtünk be, ez forradalom volt a javából. Ez az 
előrelépés azonban a kajsziban csak részben következett be. Sok új fajtával dolgozunk 
- és most már nemcsak a kajszira gondolok -, járjuk a világot. Abban ringatjuk 
magunkat, hogy a hazai és a külföldi kutatás kezünkbe adta az új fajtákat, amivel a 
termelést megsokszorozzuk. Nagy baj, hogy csökkent a kutatásra forditható pénz. Aztán 
az sem kedvezett nekünk, hogy a magyar kutatás szemlélete úgy alakult, hogy a külföldi 
fajtákat nem szívesen engedték be az országba, a magyar fajtákat erőltették, miután az 
érdekeltségük ehhez kapcsolódott. Az elmaradottságunk itt is keresendő. Be kell engedni 
a külföldi fajtákat az országba. Versenyezzenek a legjobb magyar fajtákkal, s ami jó a 
mi viszonyaink között, azt kell termelni. § 

Elmaradásunk, ha a világhoz hasonlítjuk önmagunkat és az ottani új fajtákhoz, 
legalább harminc év. De lehet, hogy több is. Ez érvényes a kutatásra, de lassan-lassan 
érvényes lesz a termelésre 15. Körülöttünk mindenki előbbre lépett. Lengyelország expor- 
tőr lett almából. Románia csonthéjasokban került elénk. Bulgária pedig mindig is 
előttünk volt. Csehszlovákia is nagyot lépett előre, az NDK jelentős importőr volt, s ma 
már exportőr. A régmúltunkba feledkezünk, ha a fajták kerülnek szóba. Különleges 
ízről, zamatról beszélünk, holott az egyik hektáronként húsz tonnát, a másik pedig 
negyvenet terem. A keleti és a nyugati piacon alacsonyabb árral csak így lehet megjelenni. 

- Hasonlataiban, megfigyeltem, többször is, a lányokkal példázódott. Ez megerősítette 
bennem az önről mások által is kialakított képet. Azt mondják — és úgy veszem észre, 
hogy ezt ön sem tagadja -, egyszóval az a hír járja Kósa Antalról, hogy legénykorában 
nem tartozott a hűséges alkatok közé. Talán tizennyolc menyasszonya is lehetett. 

- Nem hiszem, hogy rendes legény az, aki az elsőnél megmarad, rám ez nem is volt 
jellemző. De amióta megnősültem, azóta egy helyen vagyok. Ami pedig a munkahelye- 
met illeti, abban nagyon hűséges vagyok. Hosszú távú elképzeléseim voltak mindig, s 
azokat sürű helyváltoztatásokkal nem lehet megvalósítani. A tsz-be is irányítottak 
engem. Kellett a mezőgazdaságba a szakember, meggyőztek, jobb lesz, ha idemegyek. 
Az én korosztályom megszokta, hogy valamit akkor is meg kell csinálni, ha az nem 
tetszik az embernek. En ezt most is így gondolom. Mindent megcsinálok, aminek az 
eredményességéről meggyőznek. Igaz, kezdetben nagyon szidtam azokat, akik engem 
erre kényszerítettek, de végül mégis ők látták helyesen a dolgot, hiszen sikeres tsz-elnök 
lettem. Ez a termelőszövetkezet valamikor a kezdetkor huszonötmilliós árbevételt pro- 
dukált, ebben az évben 1 milliárd 100 millió fölé kerülünk. A 60 milliót i5s meghaladja 
a fejlesztésre szánt összeg, a nyereség pedig 34 millió forint fölött lesz. Tudom, ez az 
utóbbi ehhez a nagy áruforgalomhoz viszonyítva kevés, de a sok éves aszályos viszo- 
nyokhoz, környezetünkhöz képest jónak mondható. 

Szó volt róla, hogy a paraszti gazdaság. így nagyapám és apám gazdasága is milyen 
sokrétű volt. A szölővenyigével reggelente befütöttek a kemencébe, a kukoricacsuhéból 
szólőkötöző készült. Raffia helyett használták, ezért már nem kellett pénzt kiadni. 
A nagyüzemi gazdálkodást is ennek megfelelően, egymásra építetten akartam meg- 
szervezni. Az egyik ágazat segítse a másikat, az egyik épüljön a másikra. 

Aratáskor korábban a szántóról csak úgy ömlött be a gabona. Nincs hol tárolni, 
megázik? A kombájnon ülőt ez nem zavarta. Azt mondtam nekik, tietek a búza, tietek 
a feldolgozás is. Most már tudják az ütemet, minden üzem csak annyit hord be, amennyit 
"ogadni tud. Az állásidőt meg gépkarbantartással töltik el. 

Mindig mondtam egyébként, hogy csak a jó minőségű búzának van piaca. Igenám, 

de az igazán kiváló minőségű keveset terem, közéjük csempészték hát a rosszabb minősé- 
gű, de többet adó takarmányfajtákat. Nálunk a gabonaüzemhez tartozik a termelésen 
és az őrlésen kívül a sütőüzemünk is, így már megéri nekik, hogy kevesebbet termő, de 
jobb minőségű búzát termeljenek. 

Korábban a malomhoz tartozott a takarmánykészítés. Jöttek az állattenyésztők, 
vacak a takarmány, nem hízik a jószág. Azt mondtam nekik: tietek a takarmánykeverő, . 
olyan takarmányt csináltok, amilyenre az állataitoknak szükségük van. Nem is panasz- 
kodtak azóta, hogy baj van a minőséggel. 

Konok ember, kemény fejű, a fejjel falnak rohanó. Hogy közben sérülhet is? Őt érdekli 
ez a legkevésbé. Bizonyította ezt már képviselőként is. Képviselő csoporttársai — ez még 
a képviselősége kezdetén volt - eldöntötték, ki szólhat közülük a következő országgyűlé- 
sen. Más kapta meg a lehetőséget. Kósa Antalnak viszont volt mondanivalója, beszélni 
akart. Ha nem kap szót - közölte -, levelet ír a parlament elnökének. A borítékot meg 
is címezte s beszélhetett. Más esetleg meghátrált volna, elfogadta volna a megfellebbezhe- 
tetlennek tartott döntést. Elképzelhető. Ő viszont nem tagadta meg önmagát. Most már 
régóta tartom a mikrofont, régóta figyelem mondatait. Tekintetem közben elkalandozik, 
a szekrény tetejére téved. A székelykapuhoz támasztva egy fényképet látok, a három 
unoka közül a két legnagyobb mosolyog rám a képről. Észreveszi , hűtlenségem", már 
magyaráz 1s... 

- Sok örömöm van az unokáimban. Nekem az életben szinte minden sikerült, "azt 
viszont nem sikerült elérnem -— pedig nagyon szerettem volna -, hogy a gyerekeim is . 
ebben a szakmában helyezkedjenek el. Az én példám, az, hogy itt sokat kell dolgozni, 
úgy látszik nem volt ragadós. Amikor kijöttem ide a tsz-be szombatonként, vasárnapon- 
ként, az unokáimat mindig kihoztam magammal. Talán belőlük jő mezőgazdászok 
"lesznek... 


Hézső Ferenc: 
Határban 

, Mi mindent odaadtunk az embereknek..." 


Horváth Tibornak, a büki Lenin Termelőszövetkezet nyugdíjas elnökének 
portréját Halász Péter készítette 


Horváth Tibor, a büki Lenin Tsz elnöke 1985-ben ment nyugdíjba, harminckét esztendős 
elnökösködés után. , Van öt kormánykitüntetésem, kétszer kaptam meg a Szocialista 
Munkáért érdemrendet, ugyancsak kétszer a Szocialista Hazáért érdemérmet. Ma is tagja 
vagyok a Hazafias Népfront megyei bizottságának, a községi tanácsnak és a pártbizott- 
ságnak, valamint a helyi ÁFÉSZ igazgatóságának. Mindezt azért mondom, mert engem 
megbecsültek, én nem szólhatok egy szót se" — teszi hozzá szerényen a büki Lenin Tsz 
öreg magtárának jólesően hűvös kis irodájában, jelenlegi munkahelyén a nyugdíjas 
elnök. 

De vajon boldog ember-e Horváth Tibor? Sikerült-e megvalósítania az életében elkép- 
zeléseit? Élvezi-e ma, nyugdíjasként, a jól elvégzett, befejezett munka örömét? 

Bük község az ország legnyugatibb vidékén fekszik a Répce völgyében, a Kisalföld 
kapujában. Talajának nagyobbik része jó minőségű, a kisebbik fele rossz vízgazdálkodá- 
sú "kavicsos hordalék. A csapadék azonban bőséges, néha már sok is, a mezőgazdaság 
feltételei tehát általában véve kedvezőek. 

Bükön az évszázadok során kisnemesek és az ő földjeiket megdolgozó jobbágyok, 
valamint zsellérek laktak, , igazi" nagybirtok itt nem volt. A kevés föld és a szaporodó 
népesség, valamifit Szombathely, Köszeg, sőt Bécs közelsége miatt már a múlt században 
erőteljesen kifejlődött Bükön a belterjes gazdálkodás. Különösen az 1865-ben elkészült 
sopron-nagykanizsai vasút, valamint az 1869-ben felépült felsőbüki cukorgyár adott 
nagy lendületet a kisparaszti árutermelésnek. 

A két világháború között csak egy 120 és egy 400 katasztrális holdas , nagybirtok" volt 
Bük határában, a paraszti gazdaságok kétharmada 5 katasztrális holdon aluli volt, 45 
százaléka pedig az 1] katasztrális holdat sem érte el, s csak néhány embernek volt 10 
holdnál nagyobb birtoka. E paraszti világ módosabb rétegébe nősült Horváth Tibor 
édesapja, aki zalai ember volt. 

s, Mi csak 15 holdon gazdálkodtunk, de jól. Gabonát termeltünk, meg takarmányt, 
mert főként állataink voltak. 1943-ban Érden voltam a népfőiskolán, s ott sokat tanul- 
tam a korszerű gazdálkodásról, söt már szövetkezeti gazdálkodással is megismerkedtem 
— legalábbis elméletben. 1943-ban bevonultam katonának, s csak a felszabadulás után, 
május 28-án tértem haza. A földosztás akkorra már lezajlott Bükön, összesen 449 
katasztrális holdat osztottak ki 115 családnak. Itt az újgazdák elég hamar összeszedték 
magukat, beilleszkedtek a kisparaszti világba. 

Nem is akartam én sem más lenni, mint korszerűen gazdálkodó kisgazda. Én ezt a 
paraszti életet nagyon szerettem, szivvel-lélekkel csináltam. Egyetemre nem 15 akartam 
menni, miért 15 mentem volna, amikor a magam kis gazdaságában megvoltam tisztesség- 
gel. Kinek jutott volna eszébe akkor az száll Szegény apám után én voltam az 
örököse ennek a kis gazdaságnak." 

A Répce vidékén az elsők között alakult meg a büki Lenin Tsz, 1949. március 17-én. 
A közös gazdálkodáshoz szükséges istállók, magtárak , maradtak" ugyan a falura, de 
az emberek hallani sem akartak a termelőszövetkezetről. Így aztán a környező majorok- 
ból hoztak olyan volt cselédeket, akik valamilyen ok miatt 1945-ben nem kaptak földet, 
s állami tartalékterületen ők alakították meg a büki termelőszövetkezetet. Később az- 
után, ahogy a kisparasztok körül egyre kevesebb lett a levegő, a helybéli gazdák is 
bekényszerültek a tsz-be. 1952. december 29-én 22 büki kisparaszt kérte a felvételét, s 
az 1953. január 10-i közgyűlés föl is vette őket. Közöttük volt Horváth Tibor Is. 

s Az 1952-es év nagyon rossz terméseredményeket hozott. Nehéz volt megélni, különö- 
sen annak, akit akkor már négy gyermekkel áldott meg a sors. Négy apró gyermek várta 
a betevő falatot. Sokszor álltunk a feleségemmel olyan helyzet előtt, hogy nem tudtuk, 
mit adjunk enni gyermekeinknek. Velünk lakott még két öregszülő is. A beszolgáltatás 
olyan nagy volt, alig maradt valamink. Pedig tanácstag voltam, még padlást is söpörtem, 
az enyémet meg söpörte más. Karácsonyra már semmink nem maradt. Szomorú napok- 
nak néztünk elébe. Mivel s hogyan kezdjük az új esztendőt? — kérdeztem a feleségemtől. 
Hasonlóképpen álltak a szomszédok, az utcabeliek is. Karácsony és újév között összejöt- 
tünk néhányan, elpanaszoltuk egymásnak a helyzetünket, s arra az elhatározásra jutot- 
tunk, hogy nincs más hátra, be kell lépnünk a közösbe. Láttuk, hogy a tsz-tagok jobban 
élnek, mert meghagyták nekik a mindennapi kenyérre valót. 

Amikor 1953-ban beléptem, rögtön megválasztottak brigádvezetőnek, ez voltam egy 
évig. Mivel a tsz-elnök megbetegedett, 1954 áprilisától én végeztem az elnöki teendőket. 
Azután 1954 decemberében meg is választottak elnöknek. 1956-ig sokat kinlódtunk, 
mint általában az egész ország. Nehéz volt nálunk is az ötvenhatos világ, mert a tagok 
egy része kilépett, magam maradtam a földnélküliekkel. Vagy harmincan léptek ki, s 
kilencvenen maradtunk. Engem már akkor titkosan újjáválasztottak, 1956 novemberé- 
ben. És mi a kilépőkkel nem úgy rendeztük el az ügyeket, mint sok más helyen, hogy 
kirakták őket a legrosszabb földekre. Mi azt, amiben akkor megegyeztünk, amikor 
kiléptek, odaadtuk nekik. Ezek aztán mind vissza is léptek 1959-ben." 

Ez az 1959-es évszám azért is fontos, mert ekkor kezdődött el egy olyan másfél 
évtizedes korszak, amelyet a termelőszövetkezet szempontjából is az egyértelmű emelke- 
dés jellemzett. Horváth Tibor életében pedig föltétlenül a hőskort jelentette. Az újonnan 
meghirdetett gazdaságpolitika olyan lehetőségeket, kereteket nyújtott számára, amelyek 
között megvalósíthatta ifjúkori elképzeléseit: az okos és célszerű — régebben úgy mond- 
ták: az okszerű - gazdálkodást. Még ma, nyugdíjaskorában is föllelkesül, ha azokra az 
időkre emlékezik, még ma is úgy beszél a 20-25 esztendővel ezelőtti dolgokról s úgy 
emlékezik a számokra, mintha csak tavaly történtek volna. 

, Amikor aztán 1956 után más világ lett, akkor nagyon jó kis kollektíva jött itt létre, 
s elkezdtük a komoly munkát az állattenyésztésben. Hamarosan országosan a másodi- 
kak lettünk a tejtermelésben. Négy éven át jártunk a kiállításra tenyészbikákkal, kocasül- 
dőkkel. 1961-ben megkaptuk a földművelésügyi minisztertől az örökös vándordíjat: mi 
az állattenyésztésért, Losonczi Pál a növénytermesztésért. Ugy, hogy Pali bácsival ott 
ültünk egymás mellett a kiállítás reprezentatív termében. 

Egy-egy évben eladtunk 12-14 tenyészbikát, a környező államokból vették meg. 
Magyartarkáink, amelyeket még a tagok hoztak be, átlagosan 4000 liter tejet adtak. 65 
tehenünkből 25 volt a bikanevelő, ezek évente 9000 litert adtak. Egy Hfyen tenyészbikáért 
annyit kaptunk, mint tíz hízómarháért. Tenyészkanjainkért ugyancsák, mintha tíz száz- 
kilós süldőt adtunk volna el. Sokáig ebből profitáltunk. Meg aztán aprómagot termesz- 
tettünk: lucernát, poliherét (ami a vöröshere különleges minőségű változata), aztán 
salátát, fehérherét magnak, burgonya-vetőgumót. Akkor az ilyesminek jó ára volt. 

1959-ben már járási tanácstag voltam, s a szövetkezetek szervezése ídején a büki Lenin 
Tsz bemutató gazdaság volt. Egy-egy esztendőben harminc csoport is ellátogatott gazda- 
ságunkba. De volt is mit mutatnunk! Ott volt száz darab hízómarhánk abban az 
istállóban, ott volt harminc darab gyönyörű kocánk s a szaporulata, ott voltak a 
pulykáink, 65 darab gyönyörű tehenünk, 15-16 tenyészbikánk. Amikor a látogatók 
végignézték gazdaságunkat, sajnáltam őket, mert azt mondták, hogy... hej, mikor lesz 
nekik í igy, ahogy akkor mi voltunk. 

Hát, szép kis gazdaságunk volt. Ugye az idő tájt még munkaegységre dolgoztunk, és 
ennek a 110 embernek megvolt fejenként a 200-250 munkaegysége, mert szorgalmasan 
dolgoztunk, s egy munkaegység kb. 30 Ft-ot ért. Nagy pénz volt ez abban az időben! 

Beruháznunk nekünk nem nagyon kellett, mert sok mindent örököltünk az uradalom- 

tól. Amit építettünk, arra hitelt vettünk fel, s azt 1964-ben elengedték. Amikor a gépállo- 
más föloszlott, akkor megvettük tőlük azokat a gépeket, amelyekre szükségünk volt. 

Nálunk 1959 óta részesművelés folyt. Először nem akarták engedni, de járási tanácstag 
is voltam, meg járási párt vb-tag is, az ember ugye egy kicsit jobban ki tudta magát 
fejezni. Azt mondtam akkor: első a termelés, nem pedig az, hogy mit lehet. Nekünk ez 
nagyon jó volt, mert kukoricából is többet termett a terület... a cukorrépát pedig mind 
a mai napig részesben műveltetjük: egy mázsa megtermelt répa után 2 kg cukrot adunk. 
A répafej most már nem kell nekik, régebben ennek is meg a szeletnek is az egyharmada 
volt a tagoké. 

Tehát azt mondhatom, hogy az a termelési és üzemi i szervezet, ami 1959-ben kialakult, 
az működött egészen 1985-ig. Ez a Lenin Tsz egyébként abban különbözött a környező 
termelőszövetkezetektől, hogy mi mindent odaadtunk az embereknek, ami járt nekik. És 
a közösből származó bérükhöz hozzájött a háztáji. Mert 1956 után, amikor már tarthat- 
tak, mindenkinek volt jócskán állata a háztájiban. A lucernaszénának az ötöde az övék 
volt, ugyanúgy a kukoricának, csak meg kellett kapálni, le kellett szedni, meg góréba 
kellett rakni. Szívesen csinálták az emberek, felszabadultan. S aki megszorult, annak 
természetesen mindig adtunk előleget. Ennyit csak megérdemel az ember, ha dolgozik. 
És mi az elsők között voltunk, akik meg tudtuk valósítani a havonkénti fizetést ... még 
1959-ben." 

1967-ben egyesült a két büki termelőszövetkezet és Lenin néven dolgozott tovább. Ezt 
egy kicsit jelképesen is fölfoghatjuk, hiszen elsősorban a Horváth Tibor vezette Lenin 
Tsz gazdálkodásának stílusa érvényesült a továbbiakban. 

Horváth Tibor egy kissé céltudatosan is hangsúlyozza az irányvonal változatlanságát. 
, Különösebb irányváltozás nem volt, mi beálltunk erre az útra, a gabonatermesztésre, 
az ipari növények termesztésére, a tenyészállat-nevelésre, és ami jó volt, azt kihasználtuk. 
Különösebb megrázkódtatás így minket nem ért. Az 1965-ös árvíz okozott ugyan egy 
kis kárt a gazdaságnak, de amúgy a bükiek azt mondták, hogy aranyvíz volt, mert akkor 
építettek (a biztosítótól kapott pénzen) — velem együtt — vagy ötven új házat." 

Vajon meddig élhet meg egy termelőszövetkezet abból, hogy egyszerűen jól gazdálko- 
dik? Jól előkészíti a talajt, becsületesen elveti a magot, hibátlanul ápolja a növényeket, 
lelkiismeretesen betakarit. Nagyhozamú állatokat tart, tenyészállatokat nevel és értéke- 
sít. Minden figyelmét a gazdálkodásra fordítja, az alaptevékenységből származik terme- 
lési értékének szinte 100 százaléka. A megyei vezetés szemében ez rendkívül dicséretes 
dolog volt, hiszen sokáig elvből elleneztek minden alaptevékenységen kívüli tevékenysé- 
get. Horváth Tibor még ha akarta volna, sem nagyon foglalkozhatott kiegészítő tevé- 
kenységgel. Ez nem 55 illett volna az egykori bemutató gazdaság elnökéhez. És a nyugdí- 
jas elnök ma is bűszkén hivatkozik arra, hogy , nekem nem volt senkivel különösebb 
gondom, sem a pártbizottsággal, sem a megyei tanáccsal. Meghívtak mindenhova, ahova 
egy tsz-elnököt meghívhattak, engem nagyon megbecsültek ilyen vonatkozásban. Egye- 
temet ugyan nem végeztem, de mint aranykalászos gazda, amire nekem szükségem volt, 
azt megtanultam, s utána minden olyan tanfolyamot elvégeztem, amit előírtak. Tehát 
. a nyolc általánoson kívül megvan az aranykalászos tanfolyamom és egy hároméves 
növénytermelési szakmunkásképzőm." 

Ha megnézzük a termelőszövetkezet gazdálkodásának főbb mutatóit, kiderül, hogy 
az 1970-es évek derekáig tartott az az időszak, amíg a hagyományos módszerekkel, az 
1960-as évek elején kialakított termelési szerkezettel, a jól végzett alaptevékenységgel 
meg lehetett élni, versenyben lehetett maradni. Ha csak a két büki tsz 1967-beni egyesülé- 
se utáni időszakot nézzük, a termelési színvonal 1975-ig közel a négyszeresére nőtt! 
az egyetlen, az 1974-es kiugró évet nem számítva, a tiszta jövedelem ez alatt az időszak 
alatt nem nött, így a jövedelmezőségi ráta fokozatosan csökkent. A hetvenes évek 
közepétől a termelési színvonal stagnált, a tiszta jövedelem felére, harmadára esett vissza, 
a nyolcvanas években a bruttó jövedelem már a munkadíjak növelését sem fedezte. 

1975 után nyilvánvalóan nem a termelőszövetkezetet vezették rosszabbul és nem a 
tagok dolgoztak kevesebbet, hanem a termelés feltételei romlottak és a termelőszövetke- 
zet nehezen alkalmazkodott, vontatottan igazodott a megváltozott körülményekhez. 

Horváth Tibor elnök számára azonban még tartogatott valamit az élet. Nyugalomba 
vonulása előtt még meg kellett vívnia elnöksége utolsó nagy csatáját egy célszerűtlen 
egyesítés ellen. 1982-ben a járási vezetés össze akarta vonni a büki és a csepregi termelő- 
szövetkezeteket, de a bükiek keményen ellenálltak. A járásnál elvárták volna, hogy az 
elnök ennek ellenére keresztülvigye az egyesülést, de a nyugdíjkorhatárban lévő Horváth 
Tibor erre nem volt hajlandó. , Nekem az volt a kellemetlen a dologban — emlékezik 
vissza —, hogy már nyugdíj előtt álltam, és a tagok sokszor a szemembe vágták, hogy el 
akarom adni őket. Szerencsére a megye közbenyúlt, megvédett és elsimította a dolgot, 
így aztán nemcsak maradtam, de két évet még rá is húztam, s 62 évesen mentem 
nyugdíjba. S nagyon jólesett, hogy amikor az egyesülés elmaradása után a járásnál 
nehezteltek rám, a tagok mellém álltak." 

1985 óta új elnöke van a büki Lenin Tsz-nek, Számedli Imre személyében. Az elmúlt 
két esztendőben sok minden megváltozott a gazdaságban. Megszervezték a háztájiba 
kihelyezett pecsenyecsirke-nevelést, sőt az eddig közösen üzemeltetett csirkeistállókat is 
bérbe adták. A büki és a szomszédos települések lakossága körében akkora a termelési 
kedv, hogy háromszor annyi csirkét is elő tudnának állítani, ha a megyei baromfi-feldol- 
gozó többet venne át. Ugyancsak kihelyezték a szarvasmarha-hizlalást, s ennek nyomán 
megduplázódott a kibocsátás. A fővárosban ipari szolgáltató szakcsoportot szerveztek, 
ami évente 30 milliós árbevételt jelent. Tagjai lettek a büki Roll-jégkrémüzemnek, egy 
palackozó gazdasági társulásnak, a TSZKER-nek és még jó néhány társulásnak, termelé- 
si rendszernek. Az elmúlt két esztendő alatt megduplázódott a nettó árbevétel. Tehát 
ismét felfutott a szövetkezet. 

Horváth Tibor ma is minden áldott nap bemegy a szövetkezetbe és végzi a munkáját. 
Egy éve megbízták: raktáros a szövetkezet magtárában. JON milyen szemmel nézi a 
körülötte zajló változásokat? 

, Megmondom őszintén, egy kicsit nekem azért furcsa ez, mert ugye, mi a kiegészítő 
tevékenységet nem szorgalmaztuk, egész Vas megyében tiltották, de mi sem erőltettük. 
Ezeknek az embereknek most már könnyebb, mert megvan hozzá a képzettségük. Mi 
úgy szedtük össze, ami kellett, a magunk kis hagyományaiból. Ezek ma egyetemet 
végzett emberek, ezért könnyebben boldogulnak, s a lehetőségük is sokkal jobb. 

Ez a nyugdiíjasélet rossz az olyan embernek, aki valóban szereti a munkáját meg a 
közösséget. S hogy egy esztendeje szegény feleségem meghalt, ide jöttem az ő helyére 
raktárosnak. Ez napi nyolc óra elfoglaltságot jelent, de bárcsak jelentene tizet vagy 
tizenkettőt. A nyugdíj óta én vezetőségi tag nem akartam lenni, mert az már nem jó 
dolog. Ugyhogy most csak küldött vagyok. Az elnök elmond mindent így beszélgetés 
közben, de én a mostani dolgokba nem avatkozom bele. Mert miért adjak én valakinek 
tanácsot, amikor az úgyis tudja, hogy mit kell csinálni. 

Egyetlen hobbim volt, meg van is: a szombathelyi Haladás. Vagyis a foci. Mikor elnök 
voltam, vendégül láttam néhányszor őket, és ma is kapcsolatban vagyok velük, tisztelnek 
és becsülnek; sok meccsükre elmentem, s megyek ma is, ha kerül rá alkalom. Nekem 
autóm nincsen, erre nem futotta, hétvégi házam sincsen, mert arra sem tellett, az öt 
gyermekemet föl kellett nevelni. 

Azt, hogy az általunk megkezdett munkát más, felkészültebb ember folytatja, termé- 
szetesnek veszem. Harminckét évig a tagság bizalmából voltam elnök, s közben négyszer 
választottak titkosan újjá. Ami lehetőség adódott, azt megpróbáltam a szövetkezet 
érdekében kihasználni. A mi paraszti hagyományaink arra tanítottak, hogy jól és jót kell 
termelni. Az, hogy a szövetkezeti gazdálkodás ennél többre is lehetőséget ad, ez nekem 
új dolog. Az eredmények a változtatást igazolják, de azért a faluban mégiscsak a 
mezőgazdaságból lehetett mindig is megélni." 


Gondolatok a testkultúráról 


Az óvodások és az iskolás korú gyermekek 
testnevelése, sportja, a szűkebb környezet 
életmódmintáinak nevelő hatása döntően 
befolyásolja a felnött kori egészségmaga- 
tartást. Meggyőződésem, hogy a rendsze- 
res testedzésnek, sportolásnak életmód- 
szervező hatása van. 

Az elmúlt néhány évben határozatok 
születtek az iljúság és a lakosság sportjá- 
nak fejlesztéséről, az iskolai testnevelés fel- 
tételeinek javításáról. E-ek a határozatok 
is arra a felismerésre épülnek, hogy a test- 
kultúra az egyetemes műveltség szerves ré- 
sze, fejlesztése egyaránt találkozik az álla- 
mi és az egyéni érdekekkel. 

A testi kultúra fejlesztéséért jelentős vál- 
tozásra van szükség a kézgondolkodásban 
ahhoz, hogy társadalmi méretü, gyorsabb 
előrehaladást érjünk el. 

A test és a szellem hamis dualizmusának 
maradványait még napjainkban sem küz- 
dötte le teljesen a pedagógiat szemlélet. 
A testi és értelmi nevelés még mindig ket- 
tős - elméletben és gyakorlatban elkülönít- 
hető, söt gyakran egymással szemben is 
álló - célként, nevelési területként él a köz- 
tudatban. Ennek egyik primitív gyakorlati 
megnyilvánulása többek között az, amikor 
a gyermeket azzal buntetik, hogy nem 
sportolhat, nem mehet jatszani. 

Altalaban a sporttal mint szabályozat- 
lan, irányítatlan jelenséggel szembeállítják 
a nevelési célkitűzéseket, a szomatikus- 
higiéniai követelményeket, a sport pszi- 
chológiai jelentőségét. Ez nem több annál 
a banalitásnál, amely a pedagógiai elveket 
leegyszerűsíti erre a követelményre: , Nőj 
nagyra fiam!" 


A , test és lélek" problémája egykor a 
filozófia egyik kulcskérdése volt, ma háttér- 
be szorul. Görög bölcsek, naiv materialis- 
ták, majd Descartes, ezt követően a tudo- 
mányos materializmus képviselői — Feuer- 
bach, Marx - az embert mint anyagi és 
szellemi egységet tekintették minden cse- 
lekvés és tapasztalat forrásának. 

A tudományos álláspontok megegyez- 
nek abban, hogy az ember nem értheti meg 
mások cselekedeteit, világról alkotott fel- 
fogását, nézetét, ha nem érti saját testének 
működését. Ezzel a tétellel hangsúlyozni 
kell a modern pedagógia azon törekvéseit, 
amelyek az ember adottságainak, képessé- 
geinek — tehát fizikai képességeinek is - 
teljes, optimális kifejlesztésére töreksze- 
nek. 

Jóllehet ma már nincs számottevő talaja 
annak a felfogásnak, amelyet a legpreg- 
nánsabban a középkori démon- és istenhit 
így fejezett ki: gimnastica diaboli negotium 
(a testgyakorlás az ördög mestersége), a 
realitás mégis az, hogy az emberi, társadal- 
mi fejlődés egyik komoly problémája éppen 
a romló tendenciájú egészség, a gyengülő 
munkaképesség. Amig egyrészről naivnak, 
tudománytalannak tartjuk a test és a lélek 
dualizmusát, másrészről - a sajat testünk- 
kel szembeni közömbösségünk miatt - kri- 
tikus helyzetbe kerültünk saját testünk ér- 
tékeinek megóvása terén. Mert olyan 
adottságok együttesének tekintjük, amely- 
lyel nem kell gazdálkodni, mert benne rege- 
nerációs képessége alapján úgyis helyreáll a 
megbomlott egyensúly. Ugy tűnik, hogy a 
filo- és ontogenezis révén determinált, fel- 
becsülhetetlen örökségünkkel mégis rosz- 

szul gazdálkodunk. Veszélybe került a jö- 
vő generációinak egészsége, felerősödtek a 
degeneratív tendenciák, amelyek követ- 
kezményeként beláthatatlan, esetleg visz- 
szafordíthatatlan torzulások léphetnek fel 
a generációs láncban. 

Miközben magunk elé vetítjük szakiro- 
dalomban, szépirodalomban a test és a 
lélek klasszikus harmóniáját, betéve tud- 
juk és citáljuk a , mens sana in corpore 
sano"-t -— jó lenne, ha az idézetet a maga 
teljességében — használnánk. Juvenális 
ugyanis eredetileg így fogalmazott: , Oran- 
dum est ut sit mens sana in corpore sano!" 
Tehát a mondat igazi értelme aggódást 
fejez ki, aggódást a római életforma elfaju- 
lása,  természetellenessé válása miatt. 
A bölcs tulajdonképpen arra hívja fel a 
figyelmet, hogy: , Emberek, imádkozzunk 
azért, hogy egészséges lélek lakozzék 
egészséges testben!" Az idézet aktualitása 
nemcsak tartalmában, hanem mindeneke- 
lőtt mentálhigiénés karakterében, a figyel- 
meztetésben rejlik. 

Miközben ugyanis bölcseket mondunk, 
egyúttal saját testünk nyűg, teher lesz szá- 
munkra, sok-sok embertársunk számára. 
Lakosságunk egy jelentős — egyre növek- 
vő - hányada kétségbeesett harcot vív saját 
testével: szeretnének aludni, de nem tud- 
nak, szeretnének karcsúak lenni, de elne- 
. hezednek, szeretnének kedélyesek, vidá- 
mak lenni, de nem képesek felülkerekedni 
egészségi és egzisztenciális forrásokból 
táplálkozó szorongásaikon. Az egészben 
az a tragikus, hogy az ember által teremtett 
tudomány sem tud segíteni. 

A gyógyírt az alternatívák közül u ke- 
vésbé jóban, az ördögi kört okozóban kere- 
si az ember. Pirulákat szed azért, hogy jól 
aludjon, azért, hogy megnyugodjon, azért, 
hogy növelje potenciáit, hogy elvegye ter- 
mészetes étvágyát. A gyógyszerfogyasztás 
ennek megfelelően elképzelhetetlen mére- 
teket öltött egy évtized alatt, egyes európai 
országokban - így nálunk is — a többszörö- 
sére nőtt. A fiatalok körében emelkedik 
azoknak a száma, akik illúzióik, eufóriá- 
juk felkeltésére, fenntartására kémiai esz- 
közöket alkalmaznak. Ha számba vesszük 
azt is, hogy a környezetszennyeződés meg- 
változtatta a víz és a levegő, e két elemi 

, táplálék" összetételét, akkor talán nem hat 
túlzásnak az az állításunk, hogy attól az 
emberi környezettől, amelyik évmilliók óta 
táplált, nevelt bennünket egyre távolabb 
kerülünk, miközben rongáljuk, károsítjuk. 
Mindez a folyamat magas fokú orvosi ellá- 
tás, egészségügyi gondoskodás mellett 
megy végbe. Talán ezért van az, hogy évti- 
zedek óta, megismételten merül fel az az 
igény, hogy a leendő orvosok ismerjék meg 
az egészséges ember fő jellemzőit, az egész- 
ség megőrzésének, a betegségek megelőzé- 
sének természetes módjait. Bízhatunk ta- 
lán abban, hogy az orvosok nyugtatók, 
vérnyomáscsökkentő és -emelő gyógysze- 
rek helyett, illetve mellett a jövőben több 
sétát, , terrén-kúrát", úszást, gimnasztikát 
is előírnak , gyógyszerként". 


Az egészségmagatartás kialakulásában 
meghatározó szerepet tulajdonítok a neve- 
lésnek, mindenekelőtt az iskolának. Az is- 
kolai testnevelés iránt támasztott igény mi- 
nimuma az, hogy egyenlítse ki az iskola 
okozta alaki, működési károsodásokat, il- 
letve segítsen a károsodások megelőzésé- 
ben. A sokféle, kedvezőtlen elváltozás kö- 
zül az egyik leggyakrabban előfordulót 
emelem ki. A fiataloknál gyakran tapasz- 
talható a magas vérnyomás, az idegrend- 
szeri feszültség, a felfokozottság, az érzé- 
kenység. Ezek a kellemetlen, premorbid 
állapotok — tapasztalatok igazolják — gyó- 
gyithatók, megelőzhetők az ellazulási ké- 
pességet fejlesztő relaxációs módszerek tö- 
meg- és iskolai méretű meghonosításá- 
val. Svédországban az iskolai testnevelés 
tantervi anyagában szerepelnek relaxációs 
gyakorlatok. Javasolom ennek bevezetését 
akkor is, ha ehhez az iskolarendszer és 
lakosságunk testkulturális színvonala, 
sportműveltsége nem nyújt még megnyug- 
tató hátteret, ösztönzést. Miért? Mert pél- 
dául nálunk az iskolai testnevelés tantárgyi 
funkcióin, szűkös tárgyi és órarendi felté- 
telein keresztül inkább a feszültség enyhíi- 
téséhez, valamint a felfrissüléshez járul 
hozzá. 

A modern élet folytonosan növekvő rit- 
musával egyre alacsonyabb életkorban 

vált ki a szokottnál, a kívánatosnál erő- 
sebb élettani és lelki reakciókat. Ezek a 
növelt feszültséggel együtt járó reakciók 
nehezítik a vér áramlását, ami csökkenti a 
sejtek légzési szintjét, hatékonyságát. 
Mindez energiaveszteséget, pazarlást von 
maga után, növeli a fáradtságérzést, csök- 
kenti a betegséggel szembeni ellenálló- 
képességet s más külső és belső hatások 
kivédésének esélyeit. Ez a reakciólánc cir- 
culus vitiosusba torkollik, következéskép- 
pen spirálisan növelt feszültséget okoz már 
gyermekkorban. 3 

Sokfajta külső-belső hatás miatt testünk 
gyakran kerül , alarm állapotba", amikor 
gyorsabban ver a szív, emelkedik a vérnyo- 
más, a vér összegyűlik az izmainkban, nö- 
vekszik az izomfeszültség. Azt mondhat- 
. juk: izmaink cselekvésre készek. 

Ez a készenléti állapot nagyon fontos 
volt néhány ezer évvel ezelőtt, amikor őse- 
inknek közvetlen veszéllyel kellett szembe- 
nézniük, amikor támadniok vagy mene- 
külniök kellett. Manapság ritkán van a 
környezetünkben olyan veszély, amikor 
többletenergiát kellene felhasználni. Ez a 
veszélyállapot, amelyik nagyon rövid ideig 
szokott tartani, állandósul szervezetünk- 
ben és természetes állapottá minősül, örö- 
kös készenlétté, magas feszültséggel, ami 
zavaróan hat számos, természetes életfelté- 
telünkre. 

Mivel törekszünk megbirkózni feszült- 
ségünkkel, elnehezedettségünkkel, a kísérő 
neurotikus, kedvezőtlen pszichoszomati- 
kus állapotokkal, feltételekkel, ezért gyak- 
ran bonyolult, nem egy esetben drága 
módszerek alkalmazására (orvosi kezelés- 
re) kényszerülünk, miközben megfeledke- 
zünk az egyszerűről, a természetes gyógy- 
módról. A relaxáció, az ellazulási képesség 
természetes, . nyugtató — gyógyszerünk. 
A problémák megoldásának kulcsa tehát 
bennünk van, a gyermek által is elsajátít- 
ható módszer alkalmazásában. 

Vannak egyének, akik hozzászoktak 
már a szorongáshoz, folyamatosan feszül- 
tek, el sem tudják képzelni, hogy változtat- 
ni tudnának a helyzeten - adottnak fogad- 
ják el. Mások, akik szenvednek problémá- 
ik miatt, megoldást keresnek, saját elkép- 
zeléseik szerint. A legismertebb megoldási 


változatok az , elhatározások" különböző 
fajtáit képviselik: , Szedd össze magad!", 
,Próbálj előre nézni!", , Légy kemé- 
nyebb!". Ezek hatástalan módszerek, ame- 
lyek a feszültség csökkenése helyett annak 
emelkedését segitik. Az a tapasztalat, hogy 
minél merevebben el akarjuk határolni 
magunkat a feszültségtől, annál inkább 
növeljük azt. Ismét mások pszichológiai 
kezelést alkalmaznak vagy ennek egysze- 
rűbb változatát: nyugtatót szednek. Utób- 
bi adhat időleges gyógyulást, de a problé- 
mát a maga mélységében nem oldja meg. 
A problémát, a feszültségoldást igazán a 
relaxáció elsajátításával tudják mind a fel- . 
nőttek, mind a fiatalok leküzdeni. 


Az ember természeti-társadalmi környzet- 
ben él és fejlődik. A környezetnek és a 
személyes magatartásnak az egyénfejlő- 
désben, a testi fejlődésben, az élettani fo- 
lyamatok alakulásában döntő szerepe van. 
Az emberi test olyan rendszer, amelyik 
extragenetikus adaptivitása alapján kívül- 
ről, a környezetből is megközelíthető, elér- 
hető, befolyásolható. 


Az extragenetikus alkalmazkodások jel- 
zik, hogy a természeti törvények szerinti 
folyamatok szociális hatásokra alakítha- 
tók. Az alkalmazkodás ebben az esetben 
sem kezelhető passzív, testi válaszként, ha- 
nem a környezeti hatások cselekvő feldol- 
gozásaként. A társadalmi környezet for- 
máló, alakító ingerként avatkozik bele az 
egyénfejlődésbe, az egyén tudatos, aktív 
közreműködésével. 


Az ember adaptációs képessége segítsé- 
gével testi megnyilvánulásaiban is képvise- 
li a belső ésa külső környezet, a természet 
és a társadalom egységét, a természeti és 
társadalmi lét elszakíthatatlanságát. A ter- 
mészetet tehát nem legyőzni, hanem meg- 
érteni kell. Benne élve, kölcsönhatásban 
vele — a természeti folyamatok harmóniája 
érdekében. 


Nádori László 


Közélet és munkaidő 


Mostanában egyre többet beszélünk a főmunkaidő szerepéről, jelentőségéről, 
értékéről vagy éppen értéktelenségéről. Gyakran szólunk rangjának helyreállításá- 
ról mint igényről és követelményről. Vitathatatlanul igaz, hogy tartósan, perspek- 
tívában társadalmat építeni, gazdaságot működtetni csakis a , törvényes" munka- 
idő ésszerű és teljes kihasználásával lehet. A kérdés azonban korántsem ilyen 
egyszerű. Több évtizedes hagyomány szorítja béklyóba azokat a törekvéseket, 
amelyek a munkaidőt kizárólag a munkavégzésre akarják , korlátozni". Gyakori 
hivatkozásként s nem ritkán ultima ratióként hangzik el, hogy a hivatalok, szolgál- 
tató szervezetek nyitvatartási rendje, s az a tény, hogy társadalmunk nagy része 
reggel 8 és délután 17 óra között dolgozik, döntő tényező, ami miatt lehetetlen a 
főmunkaidő racionális és következetes kihasználása. Bizonyosan ebben is van 
igazság, azonban az érem több oldalából ez csak az egyik. 

Már súlyosabb kérdéssel kell szembenézni, ha az okokat firtatva a munka belső 
szervezettségét vizsgáljuk. Kooperációs zavarok, szervezési hibák, anyagellátási 
hiányosságok -— mindezek közismertek, s vitathatatlanul koptatják a munkaidő 
értékét. Szabályozási, közgazdasági okai vannak — mindez ismert. De úgy gondo- 
lom, hogy még ezekkel a tényezőkkel számolva sem kapunk teljes választ minden, 
a problémát előidéző körülményre. Hiszen ha figyelembe vesszük, hogy ma Ma- 
gyarországon nagyon sokan végeznek keresőtevékenységet a főmunkaidőn túl, 
akkor lehetetlen nem észrevenni a következőket: a mellékmunkában, vállalkozá- 
sokban, fusizásban, egyszóval a második gazdaság különféle formáiban általában 
nagyobb a fegyelem és a teljesítmény, mint a főmunkaidőben. Igaz, arányait 
tekintve, a jövedelem is több. De éppen ezért ügyintézésre ez az időszak sem 
bizonyul alkalmasnak, ha a hivatalok, szolgáltató szervezetek hosszabb vagy 
másként szervezett nyitvatartással állnak rendelkezésre. Az sem mellékes körül- 
mény, hogy a munka szervezettsége is közelebb áll az ideálishoz, mint , délelőtt", 
a főmunkahelyen töltött műszakban. Nem állítom, hogy a következőkben egyetlen 
alapvető okhoz jutunk el, de mindenképpen ajánlom végiggondolni a következő- 
ket. 

A munkafegyelem lazulásának, a fegyelmezetlenségeknek önigazolása a munka- 
időben végzett , közéletiség" is. Sok évtizedes hagyomány, hogy a párt-, a szakszer- 
vezeti és KISZ-események munkaidőben zajlanak, a választott vezetők ekkor 
értekeznek, intézik ügyeiket. Ma már ugyan ritkább, de munkaidőben taggyűlések, 
röpgyűlések, egyéb megbeszélések vagy éppen protokolláris látogatások ékelődnek 
be a munkafolyamatba. Olyan események, amelyek, ha nem is hosszabbak 10-20 
percnél, a folyamatokat zavarják, megtörik a munka ritmusát, egyszóval fegyelme- 
zetlenséget idéznek elő, hiszen a zavar nemcsak a ténylegesen érintett munkahelyen 
mutatkozik, hanem a kooperáció szempontjából megelőző és követő fázisokban 

is. Torlódik a , beszállítás", elmarad a félkész vagy késztermék , kiszállítása", 
máshol, mások a fellépő hiány miatt várakozni kezdenek - és nem dolgoznak, lazul 
a fegyelem. 

Elgondolkodtató tanulságok bukannak fel a múltból. Nem tudom, hányan 
vannak, akikban megfogalmazódnak a következők. A munkásmozgalom az illega- 
litásban, a kapitalizmus elleni küzdelemben szervező, agitációs munkáját munka- 
idő után végezte. Ez természetes volt. A politikai munkára a munkahely annyiban 
állt rendelkezésre, hogy az együtt dolgozók a munkában egymást megismerték, 
egymással beszélve átadhattak ismereteket, érvelhettek, meggyőzhettek szaktársa- 
kat, úgy, hogy közben a munka ne lássa kárát, mert munka közben, ha felfigyeltek 
a szervezőkre, lehetetlenné vált a politikai munka, lebukás követte vagy elbocsátás 
lett a vége. 

Az sem mellékes, hogy a termelés hátráltatása, a munka beszüntetése tiltakozás 
volt — ma is az -— a tulajdonos, a tőkés rendszer ellen. Nálunk sajátos paradoxként 
a társadalmi munka mint egyfajta munkabeszüntetés a politika melletti kiállást 
jelképezi. De jelképezheti-e ténylegesen? Érdemes ezen elgondolkodni. Máris felöt- 
lenek azonban ellenérvek. A munkaidő után az emberek nem érnek rá. Mennek 
dolgozni. Nincs lehetőség a politikai, mozgalmi munkára. Kényelmes magyarázat 
az érzékelhető passzivitás láttán, de tartósan nem fogadható el, és nem tűrhető ez 
az állapot. 

Valójában két irányban kell gondolkodni a kiút keresésekor. Az egyik: a vállala- 
ti tevékenység szervezése, szabályozása és a valóságos, társadalmilag elismert 
eredmények elegendő feltételét teremtsék meg annak, hogy a főmunkaidőben szer- 
zett jövedelem a családi és az egyéni szükségleteket ténylegesen fedezze. Ennek 
logikus következményeként tarthatatlan, hogy a második gazdaságban elvégzett 
munka azonos teljesítmény mellett többszörösét érje a főmunkaidőben végzett 
munkának. Ez egy átfogó és indulatokat is gerjesztő probléma, összefügg a nép- 
gazdaság szelektív fejlesztésével, a visszafejlesztéssel, a jövedelemtermelőképesség 
fokozásával, a magyar munka leértékelődési folyamatának megállításával. 

A második irány abból indul ki, hogy a társadalmi és politikai szervezeteknek 
fontosnak kell lenniük a dolgozók számára. Mindenekelőtt arra van szükség, hogy 
a szervezetek eseményei valóban események legyenek, ne rutinszerűen teljesített 
penzumok. Történjen , valami" olyan, amihez a párttagoknak, KISZ-tagoknak, 
szervezett dolgozóknak közük van, akár személyes életükkel összefüggésben, akár 
a munkahely jelene és jövője számára. Olyan kérdésekbe vonják be, avassák be 
a vezetők, e folyamatokat átlátók a szervezetek tagságát és a szimpatizánsokat, 
amelyek eldöntése a jövőben várható, még nem lefutott, s így ehhez nélkülözhetet- 
len a dolgozók véleménye, álláspontja. 

Fel kell figyelni arra is, hogy a modern információhordozók, tájékoztatási 
eljárások közvetlenül szolgálhatják a párt belső életének serkentését, erősíthetik 
fontosságát. Ugy és olyan formában kaphatnak ismereteket a pártalapszervezetek, 
hogy felkészültebben, nagyobb tudás birtokában felelősen foglalhatnak állást, 
dönthetnek a vállalat, a munkahely sorsát meghatározó politikai kérdésekben. 
Ebben az esetben már nem lesz halasztó ürügy, hogy a taggyűlés, értekezlet 
munkaidőn túl van. Mert a munkát és az egyéni sorsokat is közvetlenül befolyáso- 
ló, megítélő közéleti fórumoknak van jelentőségük, s ezektől az időt sem sajnálja 
az, akiben van felelősségérzet, s ez a felelősség kiterjeszthető, ha mind többen 
vállalják. Erre — a jövőben megoldásra váró kérdésekkel, a foglalkoztatáspolitikai 
gondokkal, a szerkezetváltással és az életszínvonal alakulásával összefüggő lépé- 
sek miatt is -— nélkülözhetetlen szükség van. Gondolkodjunk el azon a felismerésen, 
hogy a munka szervezettsége közvetlenül hat a mozgalom szervezettségére. 
A munkafolyamatban megjelenő tudatosság hat a dolgozók s a munkásmozgalom 

tudatosságára. Olyan időszakban, amikor a társadalmi-gazdasági mozgások áldo- 
zatot és lemondást is kívánnak, ez a tudatosság fokozott jelentőségű politikai 
erőként hathat. 

Nem vezet eredményre azonban a szélsőség. Mert biztos, hogy a munkahelyi 
vézetés koordinációs megbeszéléseiről — munkaidőben - nem hiányozhat a párt- 
szervezet képviselője sem, aki így ,, társadalmi munkát", pártmegbízatást teljesít, 
többnyire a gazdasági feladatok mellett. Ez elkerülhetetlen, de nem lehet általános 
felmentés a munkafegyelem alól. Az is természetes, hogy az ország, a nagyobb 
területek, városok sorsát meghatározó politikai állásfoglalások, helyzetelemzések, 
döntések a társadalmi szintű munka szerves részét alkotják, s erőltetett dolog 
volna, csökkentené a testületek komolyságát, ha működésüket , mindenáron" 
munkaidőn túlra, pihenőnapokra kellene tenni. 

A pártszervezetekre, a párttagságra mással nem helyettesíthető felelősség hárul 
a munka és a politikai mozgalom szervezésében, mert már nem elég letudni a 
szervezeti élet eseményeit, hanem meg kell győzni, meg kell nyerni a tagságot és 
a szövetségeseket, építeni kell a helyi kezdeményezésekre. Mindez nem korlátozód- 
hat a munkaidőre, mert akkor a mozgalom nem jön , mozgásba", s gazdasági 
problémáink is halmozódnak. 


Schiffer Péter 


Hézső Ferenc: Ín memoriam Veres Péter 

Práger László: Gazdaságon innen és túl 


A szocialista vállalat parttalan funkciói 


A vállalat az elméleti közgazdászok, de sokszor 
a gazdaságirányítók számára is afféle , fekete 
doboz". Tudjuk, milyen impulzusok és erőfor- 
rások mennek be dobozba, milyen produkció, 
illetve jelzés jön ki, csak éppen abban nagy a 
bizonytalanság, hogy mi történik , odabenn", 
mivel magyarázhatjuk a vállalat — olykor a várt- 
tal ellentétes — reakcióit egy-egy külső hatásra. 
Pedig a belső folyamatok ismerete és megértése 
nélkül nem lehet sem gazdaságot irányítani, sem 
elméletet csinálni. Práger László művének érté- 
két, fontosságát, időszerűségét éppen az adja, 
hogy láthatóvá, tapinthatóvá teszi — az avatat- 
lan szemlélő számára egyébként nehezen meg- 
közelíthető — történéseket. 

A szerző módszere nem a röntgendiagnosz- 
táé, nem kívülről irányított sugárral rajzolja ki 
a vállalat szerkezeti vázát, hanem , szondával" 
dolgozik, amelyet bevezet a vizsgálandó testbe, 
és a kritikus helyre irányít. Ezzel az eszközzel 
nem csupán elnagyolt kép nyerhető a vizsgált 
objektumról, hanem apró metszeteket lehet ké- 
szíteni a fájdalmas területekről. A szonda segít- 
ségével olyan pontokról szerezhetünk megbíz- 
ható ismereteket, amelyeknek a létezéséről sem 
igen tudtunk. ; 

A hasonlattal talán sikerült érzékeltetni a 
szerző által alkalmazott módszer előnyét, amely 
a ,kívülről" vizsgálódókkal szemben mindig 
fennáll: Práger László tudja, mit kell kérdeznie, 
hiszen hosszú időn át gyakorló vállalati közgaz- 
dászként nagyon is érzi a kritikus területeket, 
tudja, hol kell mérni, nem tévesztik meg a válla- 
lat különféle maszkjai, amelyeket az felölt, vala- 
mely, számára előnyösnek vélt meggondolásból. 
Ezért eredeti Práger könyve, ez adja forrásérté- 
két, és egyúttal gyakorlati használhatóságát is. 

Az olvasottak remélhetőleg sokunkat téríte- 
nek el attól a megrögzött szokásunktól, hogy a 
vállalatot gépezetként, egyszerű , masinéria- 
ként" kezeljük, amely meghatározott gazdasági 
jelzésekre kiszámítható reakciókkal válaszol. 


Práger előadásában a vállalat az, ami: bonyolult 
élőlény, nem pedig primitív szerkezet. 

Eredeti Práger műve azért is, mert a szerző 
hajlandó azt látni, amit lát, és nem azt, amit 
szeretne. 


v 


A könyv két, egymással összefüggő nagy gondo- 
latkört ölel fel. Az egyik a jövedelmek, kerese- 
tek, juttatások — vagyis az áttekinthetetlenségig 
bonyolult anyagi érdekeltség - kérdésköre (a 
szerző sikeresen kísérli meg rendszerezésüket); a 
másik a vállalati működés és a közben kirajzoló- 
dó viszonyok, döntések, hatalom, kényszerpá- 
lyák és kompromisszumok -— tehát a vállalat 
belső élete. Az első téma megközelítéséhez a 
közgazdász eszközeire van szükség, a második- 
hoz a szociológus szemléletére. Mivel közgaz- 
dász vagyok, hadd legyek elfogult: erősebbnek 
és tisztábbnak, egyszersmind alaposabbnak is 
érzem az első témakörhöz tartozó fejtegetéseket. 
(Talán hízelgőbb is a műre nézve, ha a közgaz- 
dász nem a szociológiai fejtegetésben talál újat, 
hanem a szük értelemben vett közgazdasági le- 
írásban.) Tudomásom szerint Magyarországon 
először vizsgálták a vállalatnál szerezhető jószá- 
gokat és javadalmakat, pozíciókat és emberi 
megelégedettséget ilyen teljeskörűen, egyszers- 
mind ennyire ízekre szedve. Ezért nem véletlen, 
hogy ebből a vizsgálatból fontos következteté- 
sek adódtak. 

Eszerint a vállalat inkább szociálpolitikát csi- 
nál, mint munka szerint eloszt; e tevékenységé- 
ben igen sok a véletlenszerű elem, már csak azért 
is, mert a szociálpolitika folytatásához hézago- 
sak az ismeretei és változékonyak követett 
szempontjai is; a dolgozóból csak azt a , részt" 
látja, ami a vállalatnál látható. (Még azt sem 
tartják szisztematikusan nyilván: milyen nagy 
családról kell a dolgozónak gondoskodnia, s 
milyen keresete van a házastársának.) A külön- 

böző vállalati juttatások kiegyenlítik, sőt ellen- 
kezőjükre fordítják a munka szerinti differenciá- 
kat. Amikor, úgymond, differenciál a vállalat, 
akkor gyakran csak nivellál, éppen egy adott 
fázisban kidomborodó különbségtétellel hozza 
a , végső elszámolásban" egy szintre a dolgozó- 
kat. 

Amikor humánus funkciókat gyakorol a cég 
(például segit a dolgozó lakásügyét megoldani), 
akkor rendszerint a vállalati fontosságot, pozí- 
ciót tartja szem előtt, és hátrasorolja a dolgozó 
rászorultságát. Nem ritka, hogy a vállalatok a 
számukra szükséges munkaerő megszerzéséért 
vagy megtartásáért vetik be a szociálpolitika 
fegyvereit (82. old.). Mindebből furcsa helyze- 
tek, sőt anomáliák adódnak. 

"A dinamikusan fejlődő, beruházó vállalala- 
toknál értelemszerűen alacsony lehet (lesz) a 
szociális célra fordítható fejlesztési alap. És for- 
dítva: a gazdasági stagnálás jelentős fejlesztési 
alapokat vhagyhatc meg szociális célra." 
(34-35. old.) A vállalatoknál szerezhető juttatá- 
sokban ily módon igen jelentős és igazságtalan 
különbségek alakultak ki az egyes dolgozók kö- 
zött — adott vállalaton belül és azon kívül is. 
Mindezeket Práger nem vélelmezi, hanem meg- 
győző számításokból vonja le végkövetkeztetés- 
ként. 

Összekuszálódtak tehát a vállalat gazdasági 
és szociális funkciói. A vállalat nemcsak racio- 
nálisan szervezett gazdasági vállalkozás, hanem 
, az a hely, ahol a dolgozók kiélhetik magukat". 
Ez a tény megzavarja a társadalmat, a gazdaság- 
irányítókat és magát a vállalatot is. Nem tudják, 
mit is várjanak a vállalattól (vagy várjon az ön- 
magától): szenet termeljen vagy jó közérzetet, 
szövettel kereskedjék-e vagy emberi ambíciók- 
kal. Ezzel már ,a szociologikus" mondanivaló- 
hoz érkeztünk. Ez a rész is -— bár véleményem 
szerint eredetiségében elmarad a könyv első ré- 
szétől — tartogat számunkra új felismeréseket. 

Az ún. kollektív vezetés zsákutcába torkolló 
kompromisszumhajhászása, az egyszemélyi fe- 
lelős vezetés tartalmi kiürülése, a szaporodó ve- 
zető testületek, a nyilvánosan differenciálásra 
felszólító központi akarat rejtett nyomása a ni- 
vellálás irányába, a vállalat felsőbb megítélésé- 
nek elaprózott szempontjai magyarázatul szol- 
gálhatnak arra, hogy hol akadnak el a központi 
törekvések. , Létrejött a döntések vtestületesíté- 
sex, a kollektív döntések térnyerése, az vegyütt 
döntünkxk gyakorlata. Valójában nem különbö- 
ző érdekek ütköztetése, hanem az egyes érdekek 
letompítása jelentkezett... A vállalati gazdasási 
vezetés — a minden oldalról való biztosítás érde- 
kében - tisztán gazdasági döntéseihez vmczhív- 
Jat a politikai érdekvédelmi, ifjúsági szervek 

vezetőit, akik aztán más esetben saját (korábbi 
autonóm) döntéseik hez ... vvisszahívják a a vál- 
lalat gazdasági vezetését. A meghívás — visszahí- 
vás gyakorlatában szürke kompromisszumok 
alakultak ki, a mindenki egyetértését célzó dön- 
tések." (143-144. old.) 


v 


Práger László műve érdekes, sőt izes imas olvas- 
mány, bár körülményes fogalm:-asmódjával, 
hosszadalmas magyarázkodásaival és , ráveze- 
téseivel" a szerzőnek ezt helyenként sikerül eltit- 
kolnia. Kifogások vethetők fel a mű szerkeszté- 
sével, a statisztikai táblázatokkal, esetenként a 
szerző fogalomhasználatával kapcsolatban is. 

Megneheziti a könyv olvasását, hogy Práger 
László többnyire a felmérések, táblázatok logi- 
kája által vezetteti magát. Közöl egy táblát, 
majd levon belőle minden lehetséges következte- 
tést, olyanokat is, amelyek sokszor nincsenek 
közvetlen gondolati kapcsolatban az adott rész- 
szel, ahol a táblát közölte. Ugy vélem, hogy a 
felméréscentrikus kifejtés helyett a probléma- 
centrikus feldolgozási mód - amely a táblázato- 
kat mellékletként kezeli — könnyítette volna meg 
az olvasó helyzetét, segítette volna jobban a 
szerző gondolatainak kiemelését. 

Profi statisztikusok minden bizonnyal sok ki- 
vetnivalót találnának a szerző , magánfelméré- 
seiben". Szemére vethetnék Práger Lászlónak, 
hogy 16, esetleg 24 vállalat vagy 60 fő adataiból 
von le messzemenő következtetéseket vállalati 
jövedelemviszonyainkra. A szakstatisztika szi- 
gorú mércéjével mérve ezek bizonyára meg is 
kérdőjelezhetők. Én nemcsak statisztikai isme- 
reteim hiányosságai miatt tekintek el a szerző 
módszereinek , élveboncolásától", hanem azért, 
mert jól tudom, milyen nehéz a valóságos jöve- 
delmekről tájékozódni, s mennyire elfedik oly- 
kor még a sokmilliós költséggel, számítógépes 
arzenál bevetésével lefolytatott nagymintás fel- 
mérések is a tényleges jövedelmi viszonyokat. 

A könyv legfontosabb megállapításaival 
egyetértek. Ha nem lenne méltatlan egy recenzió 
komolyságához, szívesen mondanám azt: csak 
akkor nem értek egyet a szerzővel, ha ő sem ért 
egyet önmagával. Abban a kérdésben például, 
hogy szükséges rossz-e, szükséges (jelző nélkül) 
vagy káros-e a vállalat szociálpolitikai funkci- 
ókkal való túlterhelése. Ezek közül nyilván csak 
az egyik mellett tehetjük le a garast. Én káros- 
nak tartom a vállalat szociálpolitikai feladatai- 
nak elburjánzását. Ugy gondolom, néhány he- 
lyen törekedn:" t-ellene Práger Lászlónak a mar- 
kánsabb, egyértelműbb fogalmazásra. 

A vékony kötet külső megjelenése elegáns, 

sajnos az elegancia — amint azt korábbi meg- 
jegyzéseim is sejtetik — a szövegre, a megírás 
módjára kevésbé jellemző. Mégis: a magam ré- 
széről többre becsülöm az eredeti meglátásokat 
"kifogásolható öltözetben", mint az elegánsan 
és ellentmondásmentesen leírt közhelyeket, 
amelyekbe , nem lehet belekötni". 

A helyenként talán élesebben megfogalma- 
zott kritikai megjegyzések semmit sem változ- 
tatnak a recenzensnek azon a meggyőződésén, 
hogy erre a könyvre nagy szükség van. 

A könyv eredményei elsősorban Práger kutatói 
szívósságának és annak a képességének köszön- 


Feledy Gyula rajza 

hetők, hogy a sokak által kutatott, felásott, fel- 
forgatott területeken (anyagi érdekeltség, elosz- 
tás) is rátalál olyan összefüggésekre, amelyek 
felett mások elsiklottak. Felismerései, gondola- 
tai nélkül nemcsak az olvasók lennének szegé- 
nyebbek, hanem a vállalatirányítókat is hasznos 
javaslatoktól fosztanánk meg, s a téma kutatói 
is elesnének a vizsgálódások új irányát felvillan- 
tó, inspiráló meglátásoktól. 


( Akadémiai Kiadó, 1986.) 
Szabó Katalin 

Pach Zsigmond Pál: Történelem és nemzettudat 


A nemzeteszmére korunkban - nagyon indokol- 
tan - élénk figyelem fordul, s világszerte jelenté- 
keny a hatóereje. Ezért különösen fontos felada- 
tunk újból alaposan átgondolni: jól látjuk-e, 
helyesen értékeljük-e helyét, szerepét, jelentősé- 
gét szocialista viszonyaink között; biztosítani 
tudjuk-e s miként, hogy ne visszahúzó, hanem 
előrelendítő erő legyen szocialista hazafias célja- 
ink elérésében; ne zavarja, gyengítse, hanem szi- 
lárdítsa, gazdagítsa internacionalista kapcsola- 
tainkat, együttműködésünket. Fel kell tehát tár- 
nunk az e kérdésekről korábban kialakított né- 
zeteink fogyatékosságait, hibáit, és megfontolt 
tudományos tanácsokkal szolgálnunk a ma és a 
jövő számára is a politikai cselekvéshez, a töme- 
gek tudatának formálásához. 

Kritikusan szükséges vizsgálnunk nemzettu- 
datunk mai állapotát, figyelembe véve annak 
alakításában a korábban és ma is szerepet játszó 
politikai, ideológiai tényezőket, környezeti ha- 
tásokat, hogy leküzdhessük zavarait, az egykori 
önhittséget felváltó gyakori nemzeti kishitűséget 
vagy közömbösséget. Vissza kell nyúlnunk a 
messzi történelmi múltba is, hogy a nemzetfejlő- 
dés áttekintése során nemzettudatunk előzmé- 
nyeit, korábbi formáit vizsgálva megmutathas- 
suk: minek és mennyiben vagyunk örökösei, 
továbbvivői; hogyan ötvöződik mai nemzettu- 
datunkban az értékes nemzeti hagyomány a szo- 
cialista jelen minőségileg új értékeivel. 

Tekintetbe véve mindazokat a társadalmi és 
nemzeti igényeket, amelyeket a szocialista meg- 
újulás jegyében korunk a történettudomány 
iránt támaszt (természetesén a társadalomtudo- 
mányok sokoldalú együttműködése keretében), 
méltán tulajdonítunk igen nagy jelentőséget 
Pach Zsigmond Pál munkásságának, aki tanul- 
mányok, cikkek és előadások egész sorában fog- 
lalkozik a magyar nemzettudat történeti megkö- 
zelítésben vizsgált kérdéseivel. S tegyük hozzá: 
e most megjelent kötetének tanúsága szerint is 
széles horizontú, egyetemes szemlélettel, amely 
fontos elméleti megállapításokban és módszer- 
tani útmutatásokban gazdag munkáit általában 
is jellemzi. 

Nemzet és haza - nem történelem feletti, társa- 
dalmi rendszertől független eszme és fogalom. 
"Erről győz meg - mert még ma sem szükségtelen 
erre rámutatni — a feudális-rendi, majd a polgári 
nemzettudat változatainak történeti vizsgálata, 


amely során Pach Zsigmond Pál állást foglal a 
múlt értékelésében jelenkori szempontokat al- 
kalmazó , historizálás" és a dogmatikus szűk- 
keblűség korábban eléggé általános jelenségével 
szemben. A nemzet tudatában méltó helyet fog- 
lalhatnak el — mutat rá — a társadalmi haladás 
korabeli kívánalmai szempontjából kimagasló 
nemzeti hősök éppúgy, mint a mindennapi ter- 
melő tevékenységükkel tulajdonképpen nemzet- 
fenntartó népi tömegek. Ezek , bevonása a nem- 
zet sáncai közé" mint nagy jelentőségű eszme 
játszott szerepet a reformkori nemzetfelfogás- 
ban, mégpedig annak nemcsak a liberális közne- 
mesi-értelmiségi, hanem haladó arisztokrata 
irányzataiban is. 

Az 1848-1849. évi forradalom és szabadság- 
harc s benne a magyar szabadság összekapcso- 
lódása a világszabadsággal mai nemzettuda- 
tunkban is ragyogó csúcs, amelyhez hét évtized- 
del később az 1918-1919. évi forradalmak, majd 
további negyedszázad múltán az 1944-1945. évi 
felszabadulás egyre magasabb csúcsai sorakoz- 
nak. Eközben azonban voltak olyan korszakok, 
amelyekben a magyar nacionalizmus, amely ko- 
rábban - ellentmondásai ellenére -— a haladással 
együtt járhatott, attól végleg elvált, sőt soviniszta 
fajgyűlöletté fajzott. Ma már nyilvánvaló: nem- 
zeti problémák nem oldhatók meg nacionalista 
alapon. 

A magyar nemzetfelfogás, nemzettudat válto- 
zásai természetesen a történetírásban is nyomon 
követhetőla Nagyon tanulságos e szempontból 
Pach Zsigmond Pál elemzése a már címük által 
is sokat eláruló, hol Magyarország, hol a ma- 
gyar birodalom, vagy a magyar nemzet, illetve 
a magyar nép történetéről készült összefoglaló 
művekről. Megkülönböztetett figyelmet érde- 
mel annak vizsgálata, hogy a felszabadulás utá- 


.ni történetírásunkba hogyan öröklődött át a 


korábbi marxista történetírás egyik irányzatá- 
nak ama felfogása, amely a második világhábo- 
rú éveinek antifasiszta harcát azzal kívánta szol- 
gálni, hogy a nemzeti történet fővonalába a 
függetlenségi küzdelmet állította, s általánosí- 
totta a valójában csak időnként megvalósult 
nemzeti egységet. 

A szerző kimutatja: a nemzettudat helyes ala- 
kítását, a nemzeti érzület tisztántartását éppúgy, 
mint a nemzeti közömbösség kialakulásának 
megakadályozását igen nehezítette, hogy a na- 
cionalizmus elleni küzdelem egy elvont interna- 
cionalizmus jegyében folyt. Túlhajtásaival e fel- 
fogás különösen sok sérelmet okozott, káros 

visszahatásokat keltett. A szerző a hetvenes 
évek közepétől számítja a kritikus nemzeti önis- 
meret és a reális nemzeti önbecsülés egyensúlyá- 
nak tudatos helyreállítására, a jó nemzeti közér- 
zet kialakítására irányuló fokozott törekvést. 
Ezt jelzi egyebek között az, hogy ma már a 
történettudomány higgadtan, tárgyilagosan, a 
tények alapos elemzésével tárgyal számos, ko- 
rábban hallgatással mellőzött ún. kényes kér- 
dést. Így például az első és a második világhábo- 
rú utáni békeszerződések következményeit, a 
magyar kisebbségek helyzetét, jogaik védelmét. 

Pach Zsigmond Pál kötetében több cikkben 
és előadásban is szó esik a helsinki egyezmény- 
ben történelmi realitásokként elismert jelenlegi 
határokról, a nemzetiségpolitika szuverenitásá- 
ról, amelynek gyakorlati megvalósításában 
azonban a szocialista országok viszonylatában 
a lenini elveknek kell érvényesülniük, hogy a 
szüntelen figyelmet és előzékeny törődést kívá- 
nó nemzetiségi kérdések ne válhassanak feszült- 
ségek okozóivá, hanem a nemzetiségek hídszere- 
pet tölthessenek be a szocialista országok kap- 
csolatainak elmélyítésében. A szerző alkalmat 
talál arra is, hogy kritikusan felvázolja a magyar 
nemzetiségpolitika történetének fő vonalait, s 
hogy megismertessen azokkal az elvekkel, ame- 
lyek a nemzetiségekkel kapcsolatos mai magyar 
politika számára mérvadók. 


Hézső Ferenc: Tűz körül — 

Nagy figyelmet érdemelnek Pach Zsigmond 
Pál fejtegetései arról, hogy a magyar nemzettu- 
dat, nemzetfelfogás vizsgálatának ki kell egé- 
szülnie a szomszédos országok népei nemzettu- 
datának,  nemzetfelfogásának vizsgálatával. 
A problematika ugyanis minden bizonnyal sok 
tekintetben közös, s a nemzeti értékeknek olyan 
ápolása, amely nem más népek kárára történik, 
valamint a nacionalizmus elleni küzdelem 
ugyancsak közös feladat és felelősség. 

A kötetben közölt cikkek, előadások érintik 
azokat a fonákságokat, sőt veszélyeket, amelyek 
abból fakadnak, ha a nacionalizmus elleni har- 
cot leszűkítik a magyar nacionalizmusra. Ennek 
tapasztalása izgatottságot és ingerültséget kelt, 
erősíti minden oldalon a nacionalizmust, s gyen- 
gíti az ellene küzdők pozícióit, harcuk hatásfo- 
kát. Nem kerülhetünk vissza az egymásnak fe- 
szülő nacionalizmusok ördögi körébe. Az egyet- 
len járható út: egymásrautaltságunk, együttes 
érdekeltségünk tudatosítása, a szocialista de- 
mokrácia további fejlesztése hazánkban és a 
szocialista közösség országaiban. Ez Pach Zsig- 
mond Pál kötetének alapvető fontosságú 
üzenete. 


( Kossuth Könyvkiadó, 1987.) 
Tilkovszky Loránt 

L. Nagy Zsuzsa: Liberális pártmozgalmak 1931-1945 


Érdekes, figyelemre méltó monográfiájában a 
szerző, L. Nagy Zsuzsa - korábbi kutatásainak 
eredményeit is felhasználva — összegzi és mint- 
egy lezárja a Horthy-korszak polgári ellenzéké- 
nek történeti bemutatását. Ha röviden jellemez- 
ni akarnánk a könyv lényegét, azt mondhat- 
nánk róla: meggyőzően elemzi azt a vigasztalan 
folyamatot, amelynek során a húszas évek kor- 
mányzatának nemegyszer harcos, dinamikus li- 
berális polgári ellenzéke a harmincas években és 
a második világháború folyamán gróf Bethlen 
István és körének tehetetlen partnerévé vált. 

Mint ahogy azt már korábbi munkáiban a 
szerző kimutatta: a magántulajdon és a nyugati 
parlamentáris többpártrendszer elvi alapján álló 
ellenzékre e nehéz időszakban súlyos politikai 
feladatok hárultak. Hiszen a magyar politikai 
életben a két forradalom leverése után nem egy- 
szerűen polgári restauráció ment végbe, hanem 
új, jobboldali, ellenforradalmi politikai struktú- 
rák épültek ki. Ezek ellen harcolni, egy mérsé- 
kelt polgári demokratikus programot és egy át- 
gondolt szociálpolitikát megalkotni, egyúttal a 
hén szólva meglehetősen irreális célkitűzés volt. 
Annál is inkább, mert a húszas évek második 
felétől nemzetközi méretekben is mindinkább 
visszaszorulóban voltak a liberalizmus politikai 
és gazdasági koncepciót. 

A húszas évek közepén a gróf Bethlen István 
vezette kormányzat politikai és gazdasági sike- 
rei, továbbá a kapitalizmus átmeneti stabilizáci- 
ója egymástól elválaszthatatlanul, időlegesen 
7 még kedveztek a liberális ellenzéknek. Néhány 
politikai és gazdasági megrázkódtatás után vi- 
szonylagos nyugalmi helyzet jött létre a liberális 
polgári ellenzék társadalmi bázisa, a városi kis- 
polgárság számára is. Maga a bethleni rendszer 
- gondosan vigyázva hatalmi pozícióira — lehe- 
tőséget adott a polgári liberalizmus újraéledésé- 
hez. Ebben a helyzetben a polgári ellenzék vala- 
mennyi fontos politikai kérdésben kifejtette ál- 


láspontját, és a következetes ellenzéki magatar- 


tást, továbbá a kompromisszumok széles skálá- 
ját végigpróbálva jelentős politikai tapasztala- 
tokra tett szert. Hol jól, hol rosszul, de felhasz- 
nálta a demokratikus emigráció nemzetközi se- 
gitségét is, és nem egy politikai akcióban együtt 
haladt az akkori legális munkáspárttal, a Ma- 
gyarországi Szociáldemokrata Párttal. Vele 
együtt, de tőle függetlenül is jelentős szerepet 


töltött be a fővárosi, esetenként egy-egy na- 
gyobb vidéki város törvényhatóságában is. 

L. Nagy Zsuzsa korábbi munkáiban már ele- 
mezte azokat a politikai tapasztalatokat, ame- 
lyeket a Nemzeti Demokrata Párt, a nevét több- 
ször változtató Rassay Károly vezette Nemzeti 
Szabadelvű Párt, az Országos Kossuth Párt és 
más liberális pártcsoportosulások a húszas és 
harmincas évek fordulójáig szereztek. Ezek a 
munkák árnyalt elemzéseikkel nagyszerű eliga- 
zítást adnak a Horthy-korszak jobb megismeré- 
séhez. Éppen ezért szakmai körökben is nagy 
érdeklődés fogadta új könyvét. Mint már utal- 
tunk rá, nem csalódtunk. Kötetében a szerző 
összefoglalja az ellenzék már említett politikai 
tapasztalatait, hogy azután kimutassa mind- 
azon kedvezőtlen tendenciákat, amelyek foko- 
zatosan, de szűnni nem akaró intenzitással lehe- 
tetlenné tették az ellenzék számára a tapasztala- 
tok felhasználását, s alkalmatlanná a liberális 
polgári ellenzéket bármilyen eredményes harc 
végigvitelére. 

Gróf Bethlen István miniszterelnök bukásától 
— amely kétségtelenül lezárta a Horthy-rendszer 
történetének egy lényeges fejezetét — a liberális 
ellenzék, a kor sajtójának tanúsága szerint, azt 
remélte: megtörik az Egységes Párt egyed- 
uralma, és ők nagyobb politikai rangra, súlyra 
tehetnek szert. Az események ezzel szemben Já- 
szi Oszkárt igazolták, aki már 1931. augusztus 
22-én azt jegyezte fel naplójába: , Semmi ko- 
moly változás nem jöhet ebből a dologból." (Ez 
annyiban igaz is volt, hogy semmi, a liberális 
ellenzék szempontjából jó változás nem követ- 
kezett be - ahogyan a későbbi események bebi- 
zonyították.) 

Károlyi Gyula átmeneti, rövid ideig tartó kor- 
mányzása idején a liberális ellenzék legerősebb 
osztaga — amelyet Rassay Károly vezetett — a 
legítimisták egy kis csoportjával együtt olyan 
középpárt létrehozásán fáradozott, amely Ká- 
rolyi Gyula eltávolítása esetén — Bethlen István 
visszatérését megakadályozandó - kormányala- 
kításra képes. E célt olyannyira reálisnak vélték, 
hogy a tervezett pártközi tárgyalásokból kizár- 
hatónak tartották az MSZDP-t és a Független 
Kisgazdapártot. Ám az az időszak, amelyet — 
illuzórikusan - oly sikeresnek álmodtak, a való- 
ságban hanyatlásuk kezdete lett. A gazdasági 
válság mind gazdaságilag, mind politikailag 
megnyomorította a társadalmi bázisukat alkotó 
kispolgárságot és néhány középpolgári (főként 
zsidó-középpolgári) réteget. 

Gömbös Gyula miniszterelnökké történő kine- 
vezése, majd a fasizmus németországi győzelme 

mind hazai, mind nemzetközi vonatkozásban 
új, súlyos helyzetet teremtett. A liberális polgári 
ellenzéki pártok által meghirdetett mérsékelt 
polgári demokratikus program ázsiója megnőtt 
ugyan, de megvalósításának feltételei az előző 
korszakhoz képest tovább romlottak. Mindeze- 
ket a nagyon is ellentmondásos folyamatokat 
részletesen vizsgálja L. Nagy Zsuzsa. Például a 
Párizs környéki békék felülvizsgálatának hitleri 
koncepciója — ahogyan a szerző megfogalmaz- 
za - , nemcsak a status guo megvédését, de a 
status guo ante visszaállítását" 15 felvetette. 

1932 és 1934 között a Habsburg-restauráció 
eszméje a liberális polgárság bel- és külpolitikai 
megnyilvánulásaiban -—- mint a diktatórikus 
rendszerek elleni küzdelem - nagy teret kap. 
A polgári demokrácia védelmét és a liberális 
eszmék kibontakoztatásának lehetőségeit az al- 
kotmányos monarchiákban látják a legbiztosi- 
tottabbnak. (Anglia, Belgium, Hollandia törté- 
netéből vonták le a következtetést.) Ez a megkö- 
zelítés, továbbá az 1918-1919-es forradalmak- 
kal kapcsolatos elutasító felfogásuk, valamint a 
már említett szűkülő, gyengülő társadalmi bázi- 
suk megakadályozta ezt az ellenzéket abban, 
hogy felismerje: a fasizmus elleni küzdelem 
egyedüli hatásos módja a népfronteszmében és 
-politika gyakorlatában rejlik. Igaz — amint ezt 
a szerző az 1935-ös választások kapcsán kimu- 
tatja —, a hazai csemények sem járultak hozzá a 
tisztánlátáshoz. Az MSZDP a választásokon 
visszaesett, előretört a Független Kisgazdapárt, 
a liberális ellenzék pedig stagnált. A liberális 
ellenzék a Gömbös-kormány politikája elleni 
küzdelmében viszont egyre nagyobb szerepet 
kapott az egykori ellenfélhez, Bethlen István és 
köréhez való igazodás. Ez az , ellenzéki összefo- 
gás" megbontotta valamelyest a polgári liberáli- 
sok táborát, néhány polgári ellenzéki politikus- 
ból pedig heves ellenszenvet váltott ki. S bár 
ugyanebben az időszakban a liberális ellenzék a 
korábbinál elmélyültebben elemzi az agrárkér- 
dést, sem ez, sem a nyilasok ellen folytatott 
heves küzdelme nem tette fogékonyabba a nép- 
frontpolitika iránt. 

A szerző nagyon érdekes féregétéselbéá utal 
a Márciusi Front és a polgári liberális ellenzék 
gyengeségére, bizonyos fokú kisszerűségére, 
egyúttal alátámasztva Révai Józsefnek e kérdés- 
ről irott korabeli egyes megállapításait; minde- 
nekelőtt azokat, amelyekben a népiesség és az 
urbanusság szembenállásának reakciós, káros 
voltát elemezte. A polgári ellenzék a fasizmussal 
szembeni küzdelemre való felkészülés elvetélt 
kísérletei után a közelgő világháború, a területi 
revízió, majd a második világháború súlyos vi- 
szonyai közepette sem tudott eredményt elérni; 
következetes antifasizmusuk ellenére sem tud- 

ták társadalmi bázisukat kiszélesíteni. Erejük- 
ből mindössze arra tellett, hogy megőrizzék szo- 
lid parlamenti pozícióikat az 1939-es választáso- 
kon. A következő években pedig már szinte csak 
sodródnak az eseményekkel. Gyászüléseken 
emlékeznek meg Teleki haláláról, ám ahogy a 
szerző szellemesen és találóan megfogalmazza: 
Bárdossy László miniszterelnökké történő kine- 
vezését , taktikai megfontolásokon túlmenő 
mélységgel fogadták". 

A Rassay vezette Polgári Szabadság Pártja 
nem vett részt az antifasiszta szervezeti egység 
megteremtésén fáradozó Függetlenségi Front 
munkájában. Köreikben azonban bizonyos po- 
larizáció jelei is mutatkoztak. Személy szerint 
Rassay azt vallotta: ha az alkotmányos fórumo- 
kon nem lehet eredményt elérni, akkor ahhoz a 
csoporthoz kell közel kerülni, amelyik a kor- 
mánypolitikát ténylegesen befolyásolja. Ezen az 
elvi alapon került kapcsolatba Bethlen István- 
nal, ezért találjuk őt és pártját 1943-ban azok 
között, akik Kállayhoz és Bethlenhez közeledve 
keresik a kiutat a háborúból és a választ arra, 
hogy milyen legyen az ország politikája a hábo- 
rú utáni korszakot illetően; nyilvánvalóan beér- 
ve a Horthy-rendszer bizonyos reformokkal , li- 
beralizált" változatával. 

A polgári ellenzék másik szárnya — Vázsonyi 
és köre, a polgári radikálisok és mások - ekkor 
már kezdenek felfigyelni a munkáspártok kez- 
deményezéseire is. Programjaik kidolgozásá- 
nak, szervezkedéseiknek, próbálkozásaiknak 
idejét megtöri Magyarország német megszállása 
1944. március 19-én. Ez egyenlő volt a Kállay— 
Bethlen-Rassay-csoport minden elképzelésének 
vereségével. A tragikus fordulat egyértelművé 
tette: a háború befejezése Magyarországon gyö- 
keres politikai változásokkal fog együtt járni. 

A szerző a könyv utolsó oldalain összefoglal- 
ja a polgári liberális ellenzék egyes csoportjainak 
küzdelmeit és veszteségeit az 1944-es évben, és 
kitekintést ad a felszabadulást követő hónapok 
politikai eseményeire is. Ezzel még egyszer meg- 
győzi olvasóit arról, hogy a polgári liberalizmus 
által kívánt mérsékelt polgári demokratikus 
rendszernek 1945-ben nem volt, nem lehetett 
létjogosultsága Magyarországon. 

L. Nagy Zsuzsa könyve hatatmas forrás- 
anyagra épülő, a részletességig pontos, egyszers- 
mind élvezetes olvasmány mindazok számára, 
akik hiteles információt, árnyalt képet akarnak 
kapni az ellenforradalmi Magyarország történe- 
tének utolsó másfél évtizedéről. 


( Akadémiai Kiadó, 1986.) 


Szabó Ágnes 

Béládi Miklós: Értékváltozások 


Az Értékváltozások posztumusz kötet. Béládi 
Miklós utolsó éveinek írásos terméke és har- 
madszázados kritikusi-irodalomtörténészi gon- 
dolkodásának összegezése. Évtizedes kutatások 
érett beszámolója. Béládi ismételten visszanyúl 
korábbi nagy témáihoz: Illyéshez, Németh 
Lászlóhoz, Kassákhoz, de az Ertékváltozások 
egésze mint megkomponált könyv több, mint 
véletlenül egymás mellé került szövegek gyűjte- 
ménye. Az egyes írások, illetve problémáik köl- 
csönös összefüggései, egymást módosító és ki- 
egészítő magyarázatai a 20. századi magyar iro- 
dalom és kritika számos alapkérdésére utalnak, 
mindvégig a világirodalomba ágyazottan. A vi- 
lágirodalom nem azért van jelen a kötetben, 
mert Olvasónapló című ciklusában Franz Kafka 
ÁAmerikájáról és Gabriel Garcia Márguez Száz 
év magányáról tanulságos recenziókat olvasha- 
tunk, hanem az illyési (és némethi és kassáki) 
indíttatás miatt. 

Ha Illyést, ismételt vallomásai szerint, a szür- 
realizmus késztette a magyar valóság és elsősor- 
ban a parasztság helyzetének felismerésére, Bé- 
ládit az Illyés-mű kutatása indította a szürrea- 
lizmus és azon keresztül a világirodalom felfede- 
zésére. Béládi első nagy irodalomtörténészi vál- 
lalkozása az Illyés-mű genezisét vizsgáló 1961-es 
tanulmánya volt. Akkori (és azóta is folytatott) 
kutatásait kamatoztatta Az avantgárd mozga- 
lom című, két évtizeddel későbbi dolgozatában, 
az Értékváltozások egyik legfontosabb darabjá- 
ban. Egyébként ez az 1961-es Illyés-tanulmány 
volt a francia szürrealizmus első magyar nyelvű 
tudományos leírása. 


v 


Az Értékváltozások mint összefüggő kötet fon- 
tos tanulságokkal szolgál. A bécsi emigrációból 
hazatérő Kassák 1926-ban megindítja a Doku- 
mentum című folyóiratot, amely a bécsi Ma foly- 
tatása kíván lenni az itthoni körülmények kö- 
zött. Főmunkatársai szintén korábbi emigrán- 
sok: Déry, Illyés, Németh Andor, Nádass Jó- 
zsef. A folyóirat a politikai helyzet és a közönség 
érdektelensége következtében fél éven belül 
megbukik. Nem sokkal később lép fel Németh 
László, aki első nagy kritikai szemléje után (Ké- 
szülődés címmel olvashatók kötetbe foglalva 
ezek a korai írásai) a harmincas évek elején 
kiadja egyszemélyes folyóiratát a Tanút. A Tanú 
a tájékozódás nagy műve, de nem elődjére, a 
Dokumentumra épül, hanem attól teljesen füg- 
getlenül újrakezdi, elölről kezdi a tájékozódást. 

Az Értékváltozások tudatosítja, hogy elvileg a 
Tanú a Dokumentum folytatása, noha gyakorla- 
tilag erről szó sem volt. 

Ugyancsak az Értékváltozások tudatosítja, 
hogy Illyés Gyula és Németh László világirodal- 
mi háttere mennyire más: az előbbi mélyen ben- 
ne gyökeredzik az izmusokban, az utóbbi az 
izmusok visszaszorulása vagy bukása után érle- 
lődik. Illyés, aki — mint Béládi nyomatékosan 
hangsúlyozza -— számos hazai és külföldi kortár- 
sával ellentétben sohasem kezdett pert a 19. 
század ellen, az izmusok társas, kollektív fellé- 
pését személyesen átéli és vállalja. A Hunok Pá- 
rizsban sok egyéb mellett az izmusok története 
is — mondja Béládi. A , műhelyről" álmodó Né- 
meth László viszont a nagy, izmusoktól függet- 
lenül dolgozó modern írókhoz vonzódik, így 
Prousthoz. Németh László mércéje Ady és 
Proust — ismétli meg szép elemzésében Béládi. 
És ez a , más"-ság, Németh és Illyés eltérő világi- 
rodalmi háttere, a magyar olvasó feltétlen gaz- 
dagodásához vezet. Nem véletlen, hogy az Illyés 
szürrealista gyökereit Németh László Tanújával 
a kezében kutató Béládi olyan feltétlen rokon- 
szenvvel fogadja Kassák Mesterek köszöntése 
(1965) című kötetét. Akkori kritikája, mely má- 
ra fontos kordokumentummá vált, az Ertékvál- 
tozások nem egy irásának előzménye. 

A kritika sokféle, részleges érvényű meghatá- 
rozása közül az egyik T. S. Elioté: , az érzékeny- 


ség fejlődése." Ugyancsak az angol költő mon- 


dotta nem csekély túlzással, de annál nagyobb 
pedagógiai érvénnyel, hogy , minden új mű a 
világirodalom egész értékrendjét megváltoztat- 
ja". Béládi azok közé a kritikusok közé tarto- 
zott, akiknek érzékenysége állandó fejlődésben 
volt, és akik bátran szembenéztek az új művek 
jelentette kihívásokkal. 

Bátran? A szó nem egészen pontos. Hiszen 
Béládi szenvedélyesen szerette az irodalmat, és 


: önvallomásnak is beillik, amit Cs. Szabóról írt: 


,Az Alkalom írásai sohasem teszik kérdésessé, 
hogy a nagy művészet az ember egyik legidőál- 
lóbb terméke, érvényét semmilyen változás nem 
vonja kétségbe. Cs. Szabó nem restelli bevallani, 
hogy áhítat önti el, ha kiemelkedő művekkel 
találkozik képtárakban vagy sok ezer kötettel 
rakott könyvesházában." Amikor a tudomá- 
nyosság igénye és a személyesség ellentmondani 
látszott egymásnak, Béládi minduntalan figyel- 
meztetett arra, hogy Kassák, Illyés, Németh, 
Sőtér vagy Görömbei András mennyire szereti 
a művészetet, az irodalmat vagy az irodalomtör- 
ténetet. Ő maga nem 15 annyirá bátran, hanem 
inkább az áhítat és szeretet természetességével 

figyelte az újabb és újabb műveket, és iparko- 
dott érzékenységét, befogadóképességét, prob- 
lémalátását fejleszteni. 


v 


Az idő tájt, hogy Kassák Mesterek köszöntése 
című könyvét ismertetve Béládi hitet tett a mo- 
dern képzőművészet század eleji nagy újítói mel- 
lett, az új poétikai megközelítések nálunk is 
- akárcsak világszerte — megfellebbezték a ha- 
gyományos irodalomtörténet érvényét. Az Er- 
tékváltozások szerzője részletesen beszél ezekről 
a vitákról és problémákról. Lényeges kérdések- 
ről volt szó. Elég legyen egyetlen példán illuszt- 
rálni, olyan példán, amely Béládit mindvégig 
foglalkoztatta: Kassákén. Az avantgárd mozga- 
lom című tanulmányában a következő fejezetci- 
met találjuk: A második szakasz: új irányok és 
epilógus ( 1920-1928). A második dátum, azaz 
1928 után a vezető magyar kritikusok többsége 
(például Komlós Aladár, Halász Gábor és Né- 
meth László) az avantgárdot művészetellenes- 
ként elutasította, és a szabadverset lényegileg az 
avantgárddal azonosította. A hatvanas évek 
egyik nagy poétikai és irodalomelméleti feladata 
annak tisztázása volt, hogy a szabadvers nem 
valami fogyatékosság a klasszikus és a rímes 
verseléssel szemben, hogy az avantgárd és a 
szabadvers fogalmai nem szinonimák, és hogy 
az avantgárd (valamint az annál sokkal tágabb 
modern művészet) lényeges esztétikai értékeket 
hozott létre. 

A hatvanas években vált az irodalomelmélet 
nálunk az irodalomtudomány önálló diszciplí- 
nájává, maga az irodalomelmélet szó (és foga- 
lomrendszer) is akkor terjedt el. Megkezdődtek 

azok a kutatások, amelyek a regény vagy a vers 
. sajátos irodalmiságát, sajátos értékét vizsgálták. 
Béládi, aki ezeket a vitákat, problémákat az 
Értékváltozások több tanulmányában is elemzi, 
tevékeny szerepet vállalt mind Kassák, a művész 
megismertetésében, mind az újabb magyar iro- 
dalmi törekvések megértésében. 

Az Ertékváltozások egyik legfontosabb írása 
egy recenzió. Béládi Az irodalomtörténész dilem- 
mái címen Görömbei András A csehszlovákiai 
magyar irodalom 1945-1980 című , úttörő jelle- 
gűnek" itélt monográfiáját ismerteti. A dilemma 
lényege általános érvényű, és túlmutat Göröm- 
bei konkrét könyvén. Amikor a , minőség" vé- 
delme, az értékek minél szélesebb skálájának 
felismerése és bemutatása az alapvető feladat, 
szabad-e, szükséges-e , magasabb esztétikai nor- 
mákkal" nem mérhető irodalomról vagy irodal- 
mi korszakokról irodalomtörténetet írni. A vá- 
lasz egyértelműen , igen", ha , megértés és bírá- 


lat" alakítja az irodalomtörténész gondolatme- 
netét, ha a kutató nem mond le az , értékszem- 
pont" érvényesítéséről. 

Az Ertékváltozások fő hőseit: Németh László 
és Illyés Gyula. Nemcsak a nekik szentelt tanul- 
mányok miatt, hanem - és elsősorban azért -, 
mert kettőjük neve utalásszerűen a kötet szinte 
valamennyi írásában előfordul. Béládi a címadó 
esszében pótolhatatlan hiányukról beszél. Né- 
meth László jut eszébe, akkor is amikor a Száz 
év magányt jellemzi. , Ha Németh László olvasta 
volna ezt a regényt, legszebb példáját találta 
volna meg annak, hogyan lehet egy kis falu és 
egy család sorsát úgy megírni, hogy a történet 
az valgebra rangjárax emelkedjék. Az algebrai 
ábrázolás, a mindenhol érvényesség igényének 
Márguez nem úgy próbált megfelelni, ahogy 
ezen a gondon rágódó közép- és kelet-európai 
kortársai tették. Másként kezelte az vepikai hi- 
telta (...) A Száz év magánynak a küzdő, szenve- 
dő, nyugtalan ember és az idő a hőse." Cikke 
konklúziójaként az Illyéstől és Némethtől tanult 
szigorúsággal mondja: , alighanem az írókat is 
felelősség terheli a korszerű nagy magyar regény 
elsikkadásáért". Ezzel összefüggésben írja az 
Ertékváltozások címadó esszéjében: , Komo- 
lyabb a magyar próza erőtartaléka, mint borús 
pillanatainkban gondoljuk. ..", és éppen ezért , a 
megújulás kikerülhetetlen parancsa a magyar 
prózának, és ezt mind többen látják be. Poéti- 
kailag sokféleképpen lehet ennek a korkövetel- 
ménynek eleget tenni, s mindenki saját tehetsé- 
ge, világnézete szerint léphet előrébb, vagy ha 
felmenti magát, Saját görcsei miatt marad le 
menthetetlenül." 

Az Értékváltozások egyes darabjai, mint már 
emlitettem, kölcsönösen módosítják és kiegészí- 
tik egymást. A kötet ugyan több, mint véletlenül 
egymás mellé került szövegek gyűjteménye; az 
egység kedvéért tévedés lenne megfeledkezni az 
egyes részek önértékéről. Móricz Zsigmondról 
és Szabó Dezsőről, Sőtér Istvánról és Jékely 
Zoltánról, Pilinszky Jánosról és Szabó Magdá- 
ról - hogy csak néhány portréját soroljam fel - 
Béládi lényeges és távlatot kereső módon beszél. 
Igényesség és szeretet járja át lapjait, még olya- 
nok olvasásához is kedvet csinál, akiket kevéssé 
értékel, mint például Heltai Jenő vagy Oláh 
Gábor. Az Értékváltozások tanulmányai mindig 
tárgyszerűek, és a gazdag anyag a szerzőével 
ellentétes interpretálásra is késztethet. Es ez Bé- 
ládi egyik legnagyobb érdeme: a továbbgondo- 
lásra való ösztönzés. 


( Szépirodalmi Könyvkiadó, 1986.) 

Lakatos Gyula, Németh Iván: Munkásrészvétel a vállalati 


felügyelő tanácsban 


Intézményesített osztályharc az NSZK-ban. 


Érdekes kis könyvet írt a Politikai Főiskola két 
fiatal tanára. Korunk egyik politológiai jelensé- 
gét járják körül az NSZK-ra vonatkozó esetta- 
nulmány keretei között. A leszűkítő cím: Mun- 
kásrészvétel a vállalati felügyelő tanácsban egy- 
általán nem sejteti a munka valódi tartalmi ke- 
reteit. Valójában a szerzők vizsgálódásának 
— részben helyszíni kutatásának - tárgya nem a 
részvétel, a beleszólás egyik formája, hanem an- 
nak egész rendszere a Német Szövetségi Köztár- 
saságban. 

A jelen és a közelmúlt egyik érdekes jelensége, 
fejleménye, hogy a politikai intézményrendszer 
hagyományos szervezetei és képviseleti formái 
mellett (politikai pártok, parlament, helyi ön- 
kormányzatok) újak jönnek létre, s ezek egyes 
országokban és bizonyos kérdések eldöntésében 
átveszik az elhatározás jogát és felelősségét a 
hagyományos döntéshozó szervezetektől, intéz- 
ményektől. Svédországban és más skandináv 
országokban, valamint Ausztriában és az 
NSZK-ban nemcsak a vállalati munkaviszo- 
nyok szabályozásában, az üzletpolitika kialakíi- 
tásában vesznek részt a munkavállalók képvise- 
leti intézményeik révén, hanem országos ügyek- 
be is beleszólnak a legutóbbi időben kialakult 
korporatív struktúrák révén. A szakszervezetek 
a hagyományos érdekvédelmi feladatok ellátása 
mellett helyileg és néhol országosan is részt vál- 
lalnak a gazdaságpolitikai célok megvalósításá- 
ban, még ha olykor népszerűtlen célok is ezek. 
A fejlett tőkés országokban kialakított dolgo- 
zói részvételi és beleszólási jogok érvényesítése 
bizonyos mértékben tapasztalatcsere értékű ha- 
zánk és más szocialista országok számára is. 
Az NSZK-ban az 1940-es évek végétől, az 
1950-es évek elejétől alakulnak ki azok a szerve- 
zetek, intézmények, amelyek törvényhozásilag 

szabályozzák, azaz közjogilag intézményesítik a 
munkás- és alkalmazotti kollektívák beleszólá- 
sát, részvételét. A könyv külön fejezetekben, 
meglehetős részletességgel tárgyalja ennek törté- 
nelmi előzményeit. 

A szerzők egészen 1848-ig nyúlnak vissza, de 
nem tisztázzák egyértelműen, hogy mennyiben 
tekinthetők az akkori németországi munkásbi- 
zottságok a mai beleszólási, részvételi intézmé- 
nyek előfutárának. Mégis önmagában azzal, 
hogy bárha kis terjedelemben is, de felidézik 
őket, azt sejtetik, hogy egyenes ági leszármazás 
van a kezdeti szervezetek és a mai megoldások 
között. Ugy tűnik azonban, hogy ezek a korai 
munkásbizottságok sokkal inkább a feudális 
szocializmus, a liberális burzsoázia által kezde- 
ményezett szakszervezetek, illetőleg a múlt szá- 
zad végétől a keresztényszocialisták és az állami 
paternalizmus hatására tért hódító szociálpoliti- 
ka , termékei" voltak. 

Helyesen, bár nem elég nyomatékosan szöge- 
zik le a szerzők, hogy a mai beleszólási és részvé- 
teli jogok eredete valahol az 1918-as németor- 
szági forradalom körül lelhető fel. Miként egy 
NSZK-beli kutató megállapította: , Az üzemi 
tanácsmozgalom az 1918-as forradalom gyer- 
meke, ámde az ellenforradalom által mindin- 
kább nyomorékká vert gyermeke." A weimari 
nemzetgyűlés 1920-ban fogadta el azt a tanács- 
törvényt, amelynek a gyakorlatban i is érvényesí- 
tett 66. §-a kimondta, hogy az üzemi tanácsok 
kötelesek gondoskodni az üzemi teljesítmények 
gazdaságosságáról, és kötelesek megóvni az 
üzemeket a megrázkódtatásoktól. 

Amíg a Németországi Szociáldemokrata Párt 
a marxizmus reformista olvasata ellenére is ki- 
tartott az eszmerendszer tartópillérei mellett, a 
részvétel és a beleszólás jogát mindenképp csak 
átmenetnek tekintettera jövőbeli szocializálás- 
hoz. A két világháború között azonban az ak- 
kori legeredetibb teoretikus, Rudolf Hilferding 

kidolgozta a szervezett kapitalizmus elméletét, 
és azt előbb az SPD 1927. évi kieli, majd a 
szakszervezetek 1928. évi hamburgi kongresszu- 
sa elfogadta. Ezzel megkezdődött - a nácik által 
csaknem másfél évtizedre megszakítva — az a 
folyamat, melynek eredőjeként az SPD végérvé- 
nyesen és visszavonhatatlanul reformista párttá 
alakult. A reformok sorában előkelő helyet ka- 
pott a , Mitbestimmung", vagyis az egyetértési, 
beleszólási jog. Ezzel — olvashatjuk a könyvben- 
a , szakszervezetek gazdaságpolitikája, részben 
bérpolitikája a konfliktus-orientált stratégiáról 
jelentős politikai rendszerstabilizációs szerepet 
játszó, az állami politikai szervezetekkel tovább- 
ra is az együttműködést előtérbe helyező koope- 
rációs stratégiára tért át". 

Ennek során módosult a szocializáció fogal- 
ma, s amint azt a könyv egyik jegyzetéből meg- 
tudjuk. ezen , a magántulajdonnak állami tulaj- 
donba vétele helyett a munkavállalók-munka- 
adók részvételi intézményrendszerének kialakí- 
tását értik". 

A könyv nagyobb része a részvételi intézménye- 
ket életre hívó törvényi szabályozás ismertetésé- 
vel foglalkozik. Megismerkedünk az 1951. évi 
törvényben szabályozott paritásos részvételi 
formával, az ún. Montanmitbestimmunggal, 
amelyet a német és a nemzetközi irodalomban 
mindmáig követendő példaként tárgyalnak. Ez 
az NSZK bánya- és acéliparának 100 főnél töb- 
bet foglalkoztató vállalatainál szabályozza a fel- 
ügyelő tanácsokban való munkavállalói részvé- 
telt. Ugyancsak elénk tárul az úgynevezett tör- 
vénnyel létrehozott munkaügyi igazgatói státus 
is: az ezt betöltő személy kinevezésénél mind a 
munkaadók, mind a munkavállalók felügyelő 
tanácsba delegált képviselőinek vétójoguk van. 
A munkakügyi igazgató kényes feladata, hogy 
megtalálja a munkavállalói és a tőkésérdekek 
közötti lehetséges ésszerű egyensúlyt." 

Nem követjük most nyomon az 1952-es tör- 
vénnyel létrehozott üzemi tanácsok jogkörét, az 
1956-os részvételi törvény módosítását és az 
1976. évi általános részvételi törvényt, amely a 
paritásos együttdöntés hatályát az NSZK mint- 
egy 500 nagyvállalatára kiterjesztette. Mindeze- 
ket a munkavállalói részvételt, a beleszólás jogát 
rögzítő jogszabályokat kimerítően ismerteti a 
könyv, és a szemléltetéshez szokott mai olvasó 
számára jól megszerkesztett ábrák segítségével 
érzékletesen ábrázolja is. 

Ezekhez a jól illusztrált fejezetekhez azonban 
két kritikai észrevétel kívánkozik. Az egyik: a 
bíráló úgy érzi, hogy nem elég meggyőzően ér- 
velnek a szerzők, amikor - egyébként helyénva- 
lóan - az 1976-os és az 1951-es részvételi törvény 
egybevetésekor az utóbbit minősítik munkavál- 
lalói szempontból kedvezőbbnek. Ez azért fon- 
tos, mert az 1951. évit egy CDU-CSU- 
kormányzat, az 1976-ost pedig a szociálliberális 
koalíció terjesztette elő és vitte keresztül, törvé- 
nyesítette hosszas viták után. A másik: legin- 
kább azt kifogásolhatjuk, hogy a kiterjedt pub- 
licisztikai és szociológiai irodalom, a helyszíni 
kutatás ellenére a szerzők adósak maradnak a 
rendszer gyakorlati funkcionálásának értékelé- 
sével, elemzésével. Egyetlen kivétel: az 1980. évi 
Mannesmann-botrány bemutatása. A magyar 
átlagolvasó legfeljebb a Günther Wallraf-típusú 
szociológiai riportázsból értesül, hogyan is fest 
egyik-másik üzemben vagy társadalmi rétegben 
a dolgozói jogok törvényi szabályozásának ki- 
játszása. A szerzők más műfajban szolgáltathat- 
tak volna érdekes és érvényes adalékokat ehhez 
a képhez. 

Szóltunk már az üzemi, vállalati szintű bele- 
szólás, részvétel jogán túlmutató nemzetgazda- 
sági szintű egyeztetési mechanizmusról. Ezt az 
NSZK-ban az , összehangolt cselekvésről" szóló 
1976. évi törvény szabályozza. A nemzetgazda- 
sági szintű korporatív struktúra csak a hatvanas 
évek második felében és a hetvenes évek köze- 
pén funkcionált, azóta nem hallat magáról. Saj- 
nos, a könyv adós marad e jelenség elemzésével. 

Végezetül még annyi kívánkozik kritikaképpen 
egy könyvkiadással évtizedek óta foglalkozó re- 
cenzens tollára, hogy részben a szerzőknek, de 
a kiadói szerkesztőnek is feltétlenül gondoskod- 
niuk kellett volna a módfelett sok és teljességgel 
szükségtelen ismétlés kiiktatásáról. Két vagy 
több szerző esetében persze szinte elkerülhetet- 
len, hogy az , összevarrások" mentén ne kelet- 
kezzenek feleslegek, ezeket azonban egy gondos 
nszabó" eltünteti. Az ilyen ismétlések szükségte- 
lenül terhelik az amúgy sem mindig könnyen 
emészthető tényanyagot, szociológiai és történe- 
ti elemzést. 


(Népszava Lap- és Könyvkiadó, 1986.) 

A társadalmi-gazdasági kibontakozásért 


Hazánk nem maradhat jelen helyzetében. E meggyőződés annyira általánossá lett, hogy 
a reform szükségét bizonyítgatni merőben fölösleges. Csupán azon módokra és eszkö- 
zökre kell tehát forditani figyelmünket, melyek szerint a látszólag általánossá lett kívánat 
mielőbb s minél könnyebben valósíttathatik." 

Ugy véljük, Eötvös Józsefnek e közös cselekvést sürgető, csaknem másfél száz éves 
gondolata ma újra aktuális. Alig néhány hete, hogy az Országgyűlés elfogadta a kormány 
munkaprogramját, amely a Központi Bizottság ez évi júliusi határozatára épült. A szep- 
temberi ülést kísérő, minden korábbinál nagyobb érdeklődést nem csupán a napirendek 
fontossága, hanem az ülésszak egészének megújulásról tanúskodó légköre is magyarázza. 
A képviselők jóváhagyó döntését nem csekély vita előzte meg, amely az ország sorsáért 
felelős — választóik véleményére is odafigyelő — politikusok között folyt. Jelen és jövő 
változatlanul nem könnyű feladata az, hogy a cselekvési , módok és eszközök" tekinteté- 
ben is egyetértésre jussunk. 

Az ország gazdasági helyzete ma közismerten súlyos. A kormányprogram, a miniszter- 
elnöki expozé s a képviselői felszólalások tárgyilagosan és őszintén tárták fel a helyzetet, 
s ez a cselekvés és a megingott bizalom újbóli helyreállításának feltétele. Szükség van az 
. őszinte szóra, a kormányzat és a társadalom közötti valódi és folyamatos párbeszédre. 
Arra is vigyáznunk kell azonban, hogy a gondok feltárása ne váljon lefegyverzővé. Ma 
gyakori, hogy a sokszor jó szándékú kritika is oly mértékben egyoldalú, hogy már-már 
bénítja a cselekvést, s csak a válsághangulat fokozására alkalmas. 

Ezért a ma sürgető gazdasági-társadalmi megújuláshoz tisztánlátásra is szükség van 
bajaink természetét s a kibontakozás lehetőségeit illetően. Bár nehéz gazdasági helyze- 
tünk jórészt nemzetközi folyamatokkal függ össze, a megújulást belső tényezőkben kell 
keresnünk: ahogy a helyzet kialakulásában is szerepe volt gazdaságpolitikai döntéseink- 
nek, változtatni is főleg ez utóbbiakon tudunk. 

A világgazdasági változásokhoz való késedelmes alkalmazkodásunk s az ennek követ- 
keztében gyorsan növekvő adósságállomány ma már alig elviselhető tehertételt jelent. 
Adóssághelyzetünk őszinte feltárásával a kormány nem a gazdaságpolitika korábbi 
hibás lépéseiért való felelősséget kívánta a nemzetközi tényezőkre hárítani. Csupán 
rámutatott néhány olyan alapvető összefüggésre, amely ma nagymértékben korlátozza 
a kibontakozásra irányuló politika mozgásterét: arra például, hogy a konvertibilis kivitel 
kényszerű erőltetése nehezíti a korszerűtlen struktúrák felszámolását. Miután a műszaki- 
lag elmaradott ágazatok - nagy importigényük mellett — jelentős tömegű devizát is 
termelnek, fizetőképességünk megőrzése a műszaki fejlesztésnek részben ellentmondó 
prioritás. 

Bár a világgazdasági reálfolyamatok (a lassú növekedés, a protekcionizmus erősödése, 
a gazdasági alkalmazkodás terheinek mind gyakoribb áthárítása a fejletlenebb országok- 
ra stb.) nem kedveznek a stabilizációnak, nemzetközi kapcsolatainkban mobilizálható 

tartalékok is rejlenek. Hazánk az elmúlt évtizedekben megbecsülést és tekintélyt szerzett 
a világban, melynek alapja kiegyensúlyozott belpolitikánk, valamint elvi alapokon nyug- 
vó, kiszámítható külpolitikánk volt. Igaz, gazdasági gondjaink szaporodása, megújulási 
törekvéseink következetlenségei nemcsak az érdeklődő figyelmet keltették fel politikai és 
gazdasági megoldásaink iránt, hanem ma már gyakran találkozunk aggódó kérdésekkel 
és kételyekkel is. A szocialista országokban végbemenő változások, az erősödő reformtö- 
rekvések is élesebb megvilágításba helyezik a hazánk nemzetközi megitélését befolyásoló 
tényezőket. Mindezek ellenére a társadalmi-gazdasági stabilizáció határozott szándéka 
és mielőbbi gyakorlati lépései biztosíthatják megbecsülésünk és tekintélyünk fennmara- 
dását nemzetközi téren, ami feltétele hazánk gazdasági és politikai cselekvőképessége 
megőrzésének. Egy ellentmondásos, versengő, feszültségekkel terhes világgazdaságban 
e mozgástér megtartása politikánk elsőrendű célja, a nemzet sorsáért érzett felelősség 
egyik legfontosabb megnyilvánulása. 


E felelősség jegyében a kormány megjelölte a fő cselekvési irányokat, határozottságot 
ígért és kívánt a kibontakozási célok követésében. A munka azonban ezzel nemhogy 
befejeződött volna, valójában inkább csak most kezdődik. A program nem adhatott 
választ arra a kérdésre, hogy kinek mi lesz a konkrét teendője. Ennek több oka is van. 

Mindenekelőtt látnunk kell a munkastilusváltásra irányuló törekvést. A kormány 
szakítani kiván a direktív irányítási gyakorlat azon maradványaival, melyek hozzászok- 
tatták a szakmai és a szélesebb közvéleményt az aktuális teendők pontos kijelöléséhez, 
a végrehajtás módozatainak aprólékos előírásához. Ezáltal kevés teret engedtek a helyi 
kezdeményezés és felelősségvállalás számára: igaz, ezt a gazdálkodók sem mindig igé- 
nyelték. 

Nem kevésbé fontos a garanciák kérdése sem: sokan ezek teljesebb részletezését 
várták. Az elfogadott program bár valójában nem tartalmaz tételes biztosítékokat, 
mégsem tekinthető afféle biankó felhatalmazásnak. A kormány egyrészt kötelezettséget 
vállalt a stabilizációs eszközrendszer és a cselekvési program részletes kimunkálására, 
amit nemcsak minisztertanácsi szinten kell elvégezni, hanem az ágazatok, valamint a 
tudományos és a vállalati szakemberek feladatává is kell tenni. Másrészt a kibontakozás- 
hoz vezető lépéseket — az új munkastílus jegyében - az Országgyűlés is folyamatosan 
fogja ellenőrizni: a kormány kifejezetten számít a képviselők és a parlamenti bizottságok 
aktív közreműködésére. Ezért a parlamenti bizottsági munka feltételeinek további javítá- 
sa, a kormánytitkárság szervezeti megújítása, a tanácsadói hálózat kiépítése sokat segit- 
het az egyes részintézkedések stratégiai mérlegelésében, az egyes tárcák tevékenységének 
folyamatos koordinálásában. 

A kép teljességéhez azonban az is hozzátartozik, hogy a szakértők több kérdésben még 
nem jutottak egyetértésre, s a javaslatok egy részének kidolgozottsági foka, számítások- 
kal való megalapozása még nem megfelelő. 

Abban általános az egyetértés, hogy mielőbb meg kell teremtenünk a gazdasági 
növekedés feltételeit. A pénzügyi egyensúlyt csupán a belső felhasználás korlátozása 
útján javító politika hosszabb távon nem lehet megoldás. Állandóan szűkülő mozgásterű 
belső gazdaságtól ugyanis nem várható növekvő s ráadásul javuló hatékonyságú export- 
tevékenység sem. Mint az eladósodott országok tapasztalatai 15 mutatják, a restrikció 
csak átmeneti intézkedésként fogadható el. Hosszabb távon - ha nem párosul a gazdaság 
intenzív és visszafejlesztést is tartalmazó szelektív fejlesztésével — csak a feszültségek 
fokozására alkalmas. 

Kevésbé egységesek azonban a szakértői körök például az adósságprobléma és a 
gazdasági szerkezetváltás összefüggéseinek megítélésében. Az adósságállomány növeke- 
désének megállítása és a gazdaság egyidejű korszerűsítése - a munkaprogram ezt jelzi 

is — sokak szerint szinte lehetetlen vállalkozás. Ezért az adósságmenedzselés új formáinak 
kidolgozására is szükség van, ami a növekvő erőforrás-kivonás helyett a források 
átmeneti bővülését is lehetővé teszi. 

A kormány - felmérve a nehézségeket — úgy véli, hogy többéves következetes gazdál- 
kodással a két cél együttesen i5s megvalósítható. Álláspontja szerint csupán az évtized 
végére vállalkozhatunk az adósságállomány növekedésének megállítására, a szerkezet- 
átalakítást viszont azonnal meg kell kezdenünk. Ezáltal a korszerűsítés egy olyan idő- 
pontban indulhat meg, melyben a jövedelem kivonása még elviselhető mértékű, sőt 
lehetőség nyílik arra, hogy külső erőforrásokat továbbra is igénybe vegyünk. Talán nem 
túlzás azt állítanunk, hogy e stratégiai cél elérésén múlik elsősorban a gazdasági konszoli- 
dáció sikere, s e programpont igényli leginkább a társadalom és a politika megújulási 
készségét, az irányító szervek és a gazdálkodó szféra együttes erőfeszítését. 


Nyilvánvalóan nagy erőkoncentrációra van szükség a komplex szemléletű kormányzati 
szerkezetváltási koncepció részletes kimunkálásához. A kutatás-fejlesztés szelektív támo- 
gatása, a külpiacra jutás feltételeinek javítása, az ágazatok közötti koordinálás, az 
átképzés-továbbképzés segítése és hasonló kormányzati eszközök mellett átfogó progra- 
mok kidolgozására is szükség van, például a válságágazatok gazdaságtalan tevékenysé- 
geinek fokozatos és ésszerű visszafejlesztésében. A számításokon alapuló átgondolt 
makroszemlélet itt azért nem nélkülözhető, mert — mint utaltunk rá — a veszteséges 
tevékenységek felszámolása (amellett, hogy csökkenti a tőkés export árualapjait) a 
gazdaság importigényét is megnövelheti. A kormány határozott és támogatandó célja 
viszont, hogy a stabilizációs szakaszban csak a gazdaságos tevékenységek importfedeze- 
tét biztosítja. A konvertibilis külkereskedelmi mérleg e várható feszültségeinek kezelésére 
mindenképpen fel kell készülnünk. Ezért is nagy jelentőségű a munkaprogram azon 
állásfoglalása, mely ösztönözni kívánja a szocialista import növelését, mérsékelve a 
konvertibilis nyers- és alapanyagimport egyre növekvő terheit. E nagy súlyú probléma 
megoldásában számíthatunk szocialista partnereink politikai támogatására, a konkrét 
megvalósítás módozatait azonban mielőbb ki kell dolgoznunk. 

Mint talán e példa is jelzi, a szerkezetváltás, az adóssághelyzet és a külgazdasági 
feltételek számszerű átgondolása és tudatos kormányszintű irányítása egyik legfonto- 
sabb stabilizációs feladatunk. A tárcaszemlélet meghaladása és a tervezés hasonló irányú 
megújulása adhat - többek között - esélyt arra, hogy valóban kitörjünk a korszerűtlen 
struktúrát konzerváló, rövid távú exportkényszerek hibás köreiből. 

Az aktív kormányzati struktúrapolitika mozgósító erejére különösen nagy szükség van 
az új ár- és adózási rendszerre való átállást követően. Stabilizációs céljainkat ugyanis 
veszélyezteti, hogy a vállalatok jelentős része passziv gazdálkodói magatartásra, kivárási 
álláspontra rendezkedik be. A vállalati pártszervek akkor cselekszenek a Központi 
Bizottság júliusi állásfoglalása és a kormányprogram szellemében, ha segítik ennek 
felszámolását, ösztönzik a kezdeményező, vállalkozói magatartás kibontakozását a 
szerkezetváltás szempontjából progresszív területeken. A kormányzati struktúrapolitika 
sikere ugyanis döntő mértékben a vállalatokon múlik. A központi irányítás optimális 
esetben csak a szerkezetváltás kereteit, fő irányait jelölheti ki. A termelési prioritások 
megválasztása, a termékszerkezet korszerűsítése csak a konkrét piaci feltételek és köve- 
telmények ismeretében lehet eredményes, s ezért ez egyértelműen vállalati kezdeménye- 
zést igénylő feladat. 

E szoros kölcsönhatás miatt is, úgy véljük, a kormányprogram gyakorlati megvalósí- 
tásának alapfeltétele az irányító szervek és a vállalatok közötti bizalom erősítése. Itt 
kétoldalú közeledésre van szükség. A program pozitív parlamenti fogadtatása nyomán 
létrejött újabb bizalmi tőkét arra kell felhasználnunk, hogy a közeljövő szabályozási 

lépéseivel a kormány a gyakorlatban is bizonyítsa szándékai határozottságát. Egy átte- 
kinthetőbb s főként hosszabb távon kiszámíthatóbb szabályozási környezet kialakítása 
lehet az a konkrét cél, melyre az irányító szerveknek törekedniük kell. Ennek megléte 
alapján viszont nagyobb követelmények támaszthatók a vállalati szférával szemben is. 
Jobb bizalmi légkörben például elvárható, hogy a külső egyensúly javításának kényszerét 
a vállalatok nem elsősorban Saját alkupozíciójuk erősítésére, a többletteljesítményekért" 
járó ösztönzők, bérpreferenciák megszerzésére használják fel, különösen, ha teljesítmé- 
nyük csak átlagos szinten mozog. Ha a szerkezetváltás beindulása mérsékli az export- 
kényszert, az egyedi kedvezmények, a külön támogatások is lényegesen csökkenthetők: 
mindez erősítheti a szabályozórendszer régóta várt normativitását. 

Szembe kell néznünk azzal a - ma legtöbb vitát kiváltó — ténnyel is, hogy a kibontako- 
zási program végrehajtása jelentős terheket ró a lakosságra. A külső egyensúly javításá- 
hoz és a nem halasztható szerkezetátalakításhoz szükséges forrásokat részben a fogyasz- 
tás, az életszínvonal és egyes nem termelő szférák adhatják. A kormány - aligha népszerű 
— intézkedését azzal törekszik ellensúlyozni, hogy a kiugró egyéni és kollektív teljesítmé- 
nyeket felmutatók jövedelmi viszonyait a stabilizációs időszakban is javítani kívánja. 
Számol azzal is, hogy egyes társadalmi rétegeknél az életkörülmények jelentős átrendező- 
dése is várható: munkahely-, szakmaváltás, esetenként a lakóhely, a megszokott társa- 
dalmi környezet kényszerű elhagyása. 

A kormány minden rendelkezésére álló eszközzel mérsékelni igyekszik a szerkezeti 
megújulás e szükségszerű társadalmi terheit. Ezt szolgálja a szociálpolitika újragondolá- 
sa is, kifejezve azt a törekvést, hogy a rendelkezésre álló központi és helyi eszközöket 
elsősorban a legrászorultabb társadalmi rétegek — a fiatalok, a gyermekes családok, az 
idős emberek és a szerkezetváltással hátrányosan ENLEMEK terheinek mérséklésére 
összpontosítsák. 


A gazdasági-társadalmi kibontakozási program sikere jelentős mértékben attól is függ, 
hogy mennyire leszünk képesek a politikai intézményrendszerben, a kormányzati mun- 
kában és általában a társadalomirányításban meglévő tartalékok mozgósítására. Gazda- 
ságunk - remélhetőleg csak átmenetileg - csökkenő felhasználható forrásai mellett 
ugyanis csak akkor szerezhetjük meg a programhoz nélkülözhetetlen társadalmi támoga- 
tást, ha a munkahelyeken és a közéleti fórumokon egyaránt megnő a társadalmi ellenőr- 
zés lehetősége, s ezáltal fokozódik a politikai fórumok felelősségvállalása is. 

Ezért különösen fontos az, ahogyan a kormány a politikai intézményrendszernek, ezen 
belül saját munkamódszerének megújításával foglalkozott. Külön kiemelendő s a politi- 
kai intézményrendszert kutató szakemberek figyelmébe is ajánlható az a gondolat, 
miszerint a kormány munkamódszerének megújítása szempontjából a politikai koordi- 
náció erősítése látszik a legsürgetőbb feladatnak. Ma ugyanis gyakran tapasztalható, 
hogy a kormányszintű koordinációt és felelősségvállalást igénylő kérdésekben egyes 
szakminisztériumok (nemegyszer azok belső szervezeti egységei) indokolatlanul nagy 
politikai befolyáshoz jutnak azáltal, hogy a döntési javaslatok előkészítőiként lényegé- 
ben meghatározzák a kormány döntéseinek tartalmát. Hasonló jelenség egyébként a 
kormánybizottságok és más bizottságok működésével kapcsolatban is megfigyelhető. 
Mindezek miatt látszik fontosnak a kormányzati döntéselőkészítés hosszú ideje változat- 
lan rendszerének újragondolása, a független szakértői, tanácsadói jellegü munka foko- 
zottabb igénybevétele s nem utolsósorban — mint ezt a programot jóváhagyó ülésszak 
ékesszólóan bizonyította — az Országgyűléssel és szerveivel való együttműködés nyújtotta 
lehetőségek jobb kihasználása. A legfelső képviselet lehet ugyanis az a fórum, ahol az 
apparátusok - egyébként nem nélkülözhető — szakszerűsége a demokratizmus követel- 
ményével, az érdekek nyilvános politikai képviseletével összhangba hozható. 

A kormányzati integráció erősítése természetesen érinti a kormány egyéb szervezeti 
kapcsolatait is, mindenekelőtt a Minisztertanács és a párt központi szervei közötti 
munkamegosztás kérdését. Ennek külön kiemelése azért is indokolt, mert vitatkoznunk 
kell azokkal a nézetekkel, melyek a kormányszintű koordináció erősítésében a pártirá- 
nyítás gyengülését látják. Az aggodalom csak akkor lenne jogos, ha a párt vezető szerepe 
és a központi pártszervek feladata az operatív, igazgatási jellegű döntéshozatal lenne. 
A pártirányítás túlzott operativitása ugyanis valóban korlátozásra szorul; az ilyen tipusú 
döntések adnak alkalmat, hogy egyes irányító szervek, szakmai érdekcsoportok saját 
törekvéseiket gyakran a népgazdasági érdekekkel szemben is érvényesítsék. Mindezt 
többnyire oly módon, hogy az esetleges hibás politikai döntésért utólag nem vállalják - 
a felelősséget. 

A túlzott operativitás sokszor hangoztatott csökkentése mellett a pártirányítás társa- 
dalompolitikai-stratégiai jellegét kifejezetten erősítendőnek látjuk. Az államigazgatás 
ugyanis — beleértve legfőbb szervét, a Minisztertanácsot is — csak akkor képes munkája 
hatékonyságát számottevően növelni, ha világosak a társadalomfejlődés hosszabb távú 
céljai, ha a kormány egyes intézkedéseit (a gazdasági mozgástér mellett) egy folyamato- 
san megújuló szocialista értékrend prioritásaihoz is mérheti. A kérdés lényegét tehát nem 
abban látjuk, hogy a pártszervek mely kormányzati üggyel foglalkozzanak s melyekről 
ne nyilvánítsanak véleményt. Valójában a politikai kérdések többféle, eltérő szempontú 
megközelítésére van szükség, s egy olyan döntéshozatali rendszerre, melyben az igazgatá- 
si szakszerűség, a társadalmi-politikai érdekszempontok és a szocialista értékek össz- 
hangba hozhatók. Mindez a párt belső életének, a pártdemokrácia és a káderkiválasztás 
gyakorlatának reformértékű megújítását is felveti. 

A kormány változásokat tervez a társadalmi-érdekképviseleti szervekkel való kapcso- 
latában is. Olyan partneri viszony kialakítása a cél, amelyben az érdekképviseletek, 
köztük a - szerkezetváltás feszültségeinek mérséklésében nélkülözhetetlen — szakszerve- 
zetek mozgástere, saját tagságuk iránti felelőssége nő. A külső és belső érdekegyeztetés 
nagyobb nyilvánossága a közvélemény támogatása miatt is fontos, de segítségével a 
kormány is megalapozottabban támaszkodhat az érdekképviseletek véleményére, javas- 
lataira. 


A közvélemény alakulását a gazdaságirányítás és a politikai intézmények működésén 
kívül természetesen sok minden befolyásolja. A mindennapi élet növekvő gondjai, á 
széles rétegeknél csökkenő életszínvonal megkülönböztetett figyelmet kaptak a kormány 
helyzetértékelésében, a kibontakozás útjainak keresésében, még akkor is, ha a program 
egyelőre csak a legnehezebb helyzetben lévők segítésére vállalt kötelezettséget. A stabili- 
záció sikere ezért nagymértékben a közvélemény bizalmán is múlik. Ennek alakulásában 
viszont a tájékoztatás felelős irányítói is meghatározó szerepet játszanak. Nehéz ugyanis 
elképzelni sikeres társadalmi-gazdasági kibontakozást, ha a közvélemény-formálásban 
nem ennek útjait keressük. 

A korábbi történelmi korszakok sikerpropagandája felett végképp eljárt az idő. Ma 
azonban mintha egy másik véglet felé tartanánk. Terjed a válsághangulat, a nemzetközi- 
leg ís elismert történelmi eredmények semmibevétele, s csaknem kizárólagossá vált a 
tagadhatatlanul meglévő gondok hangsúlyozása. 

Természetes, hogy a restrikció, az életszínvonal kényszerű visszafogása nehezen válhat 
népszerűvé, de hosszabb távon sem várhatunk társadalmi támogatást, ha hiányzik a 
cselekvési lehetőség, a jó kezdeményezések népszerűsítése, ha kizárólag azt próbáljuk 
indokolni, hogy mit miért kell , csökkentenünk". A hangsúlyokat ezért a kormányprog- 
ramban megjelölt kibontakozási feltételek, a konkrét megoldási módozatok közös kere- 
sésére kell helyeznünk, azt vizsgálva, hogy a különböző irányítási szinteken és a munka- 

helyeken milyen változtatások szükségesek: az eredményesebb munka s ennek hatására 
a jobb életkörülmények eléréséhez, az életszínvonal újbóli emelkedéséhez. 

E közös feladat nem könnyű, de a remélt sikerben is valamennyien osztozunk. Az 
MSZMP KB július 2-i állásfoglalása, a kormány munkaprogramja nem csupán a nehéz 
gazdasági helyzetből való kitörést tűzte ki célul. Ha a parlamenti bizalom a hétköznapi 
munkánkra is átsugárzik, a nemzeti felemelkedés, a szocialista társadalom építésének 
újabb, felfelé ívelő korszaka kezdődhet el hazánkban. 


Részletek 
a társadalmi-gazdasági kibontakozással foglalkozó dokumentumokból 
és beszédekből 


A gazdasági -társadalmi kibontakozási program alapvető célja, hogy a társadalmi és gazdasá - 
gi élet minden szféráját megújítva új lendületet adjunk a szocializmus építésének, megte- 
remtsük a gazdaság fejlődéséhez szükséges forrásokat, s meghaladjuk a közepes gazdasági 
fejlettség szintjét. 

(A Központi Bizottság 1987. július 2-i állásfoglalásából) 


Ha önök végiggondolják a pártnak a gazdasági-társadalmi kibontakozásról szóló július 2-i 
állásfoglalását, a Minisztertanács itt beterjesztett munkaprogramját s a miniszterelnök ehhez 
kapcsolódó szavait, azt hiszem, bátran mondhatják, hogy az ország vezetése ma is nyíltan 
beszél a valóságról, az igazat mondja. Ebből nem engedhetünk, ezt meg kell tartanunk. 


(Kádár János országgyűlési felszólalásából) 


A Központi Bizottság tavaly novemberi határozata és ez év júliusi állásfoglalása - melyre a 
kormány munkaprogramja épül - folytatása és egyben megújítása annak a merész és előre- 
mutató politikának, amely kivezette az országot az 1956-os tragédiából, létrehozta a szocia- 
lista mezőgazdaságot, meghirdette és bevezette a gazdasági reformot, és rátért a szocialista 
demokrácia kibontakoztáatásának útjára. . 
Égető szükségünk van most arra, hogy a politikának ezt a szellemiségét kövessük, hogy 
hasonló nyíltsággal nézzünk szembe a gazdaságban és a politikai intézményrendszerben 
felhalmozódott gondokkal, és ugyanolyan határozottsággal cselekedjünk, mint az említett 
nagy fordulatok időszakában. Ez a határozottság szükséges ahhoz, hogy leküzdjük a gazda- 
sági nehézségeket, úrrá legyunk a társadalom és intézményei működési zavarain, hogy 
cselekvően lépjünk fel az ideológiai élet elszürkülésével, a társadalom politizáló rétegeinek 

elbizonytalanodásával szemben. 
(Grósz Károly parlamenti expozéjából) 


A mi pártunkban valóban kollektív vezetés van. A végrehajtásban az egyéni felelősség mellett 
létezik a testületek felelőssége is. Ha azt nézzük, hogy ki milyen régen van ezekben a 
testületekben, akkor valószínűleg nekem is jár egy jó rész ebből a felelősségből, hiszen 
elfogadtam, megszavaztam a terveket. 

A felelősség dolgában a legfontosabbnak azt tartom, hogy tanuljunk a hibákból, és vonjuk 
le a következtetéseket. A Minisztertanács munkaprogramja ezt meg is teszi. 
. Melyek voltak a párt- és az állami vezetés hibái? Elsőként az, hogy a nemzetközi gazdasági 
környezet számunkra hátrányos változásait időlegesnek, átmenetinek tartottuk... Ez komoly 
hiba volt. Szólni kell róla, éppen a belőle levonható tapasztalatok miatt. 


(Kádár János országgyűlési felszólalásából) 


"Munkaprogramunk - a Központi Bizottság júliusi állásfoglalásának megfelelően - átfogó 
feladatokat tartalmaz irányítási rendszerünk megújítására, továbbfejlesztésére. Számunkra 
tehát nem kérdés, hogy reformpártiak vagyunk-e vagy sem! Ezt azok vitatják, akik politikai 
kételyeket akarnak elhinteni. A kérdés inkább az: milyen reformot vagyunk képesek megvaló- 
sítani! 

(Grósz Károly parlamenti expozéjából) 

A mi feladatunk — most csak magunkról beszélek, de ezt lehet szélesebben is értelmezni — 
a szocialista rendszer humánus alapelveit megtartva megteremteni a racionális, hatékony 
gazdálkodás feltételeit. Enélkül nem bontakozhatnak ki a szocializmus kétségtelen előnyei. 

Ami nagyon lényeges: feladatunk történelmileg új, és még nem találtuk meg végrehajtásá- 
nak útját, módját. Meggyőződésem, hogy rátalálunk a helyes útra, a megfelelő módszerre, 
s a gazdasági életben szükséges változások a szocialista elvek betartása mellett, azok figye- . 
lembevételével mennek végbe. 


(Kádár János országgyűlési felszólalásából) 


A kormány a következő alapvető célokat tűzi ki: megállítja a konvertibilis valutában fennálló 
adósságállomány növekedését, megőrzi az ország fizetőképességét; olyan érdekeltségi felté - 
teleket alakít ki, hogy minden területen - szelektíven és rövid időn belül — számottevően 
fokozzák a gazdaságos termelést és az értékesítést, ezen belul a konvertibilis elszámolású 
kivitelt, felszámolják a veszteségforrásokat, leépítsék a felesleges munkaerőt; növeli a kor- 
mányzati irányítás egységét, következetességét, határozottságát, felelősségét, erősíti folya - 
matszabályozó szerepét, korszerűsíti a népgazdasági tervezés rendszerét, határozott intézke - 
déseket tesza társadalmi és gazdasági céljaink elérését szolgáló érdekeltségi és piaci mecha- 
nizmusok kibontakoztatására, hatásukat széleskörűen hagyja érvényre jutni; minden rendel- 
kezésre álló eszközzel mérsékelni törekszik a stabilizáció$ időszakban elkerülhetetlen társa- 
dalmi, szociális feszültségeket. . 


(A kormány munkaprogramjából) 


A kormánynak saját munkaprogramjáért magának kell viselnie a felelősséget, s ezt nem is 
szándékozik másra áthárítani. Minthogy azonban a program az egész társadalmat érinti, 
senki — sem az állampolgárok, sem a társadalmi szervezetek és különösen nem a gazdálkodó 
egységek - nem érezheti magát a kívulálló pozíciójában. Lehetőségeink a cselekvésre külön - 
bözőek, felelősségünk sem ugyanaz: a legnagyobb az országot irányító politikai-állami 
testületeké, szerényebb az egyes állampolgáré. Mégis a legtöbb eredmény az állampolgári 
közreműködésből születhet, hiszen végső soron az egyes emberek teljesítményeiből áll össze 
az, ami a népgazdaság eredménye lesz. 


(Grósz Károly parlamenti expozéjából) 


A korrnány tisztában van azzal, hogy csak akkor szerezheti meg a programhoz nélkülözhetet - 
len társadalmi támogatást, ha érezhetően megnő a társadalmi ellenőrzés, ha az állampolgá- 
rok képviselőik útján és közvetlenül is felelősen szólhatnak bele a gazdasági célok és 
eszközök kijelölésébe. A kormányzati lépésekkel érintett egyes csoportok képviselőinek 
bevonása a döntések előkészítésébe, a döntés-előkészítés egészének nagyobb nyilvánossá- 
ga nem csupán a döntések minőségét javíthatja, de hozzájárulhat a társadalmi aktivitás ma 
oly szükséges kibontakozásához is. 


(Grósz Károly parlamenti expozéjából) 


... meg vagyok győződve arról, hogy a gazdasági irányítás korszerűsítése, a struktúraváltás 
hatással van - s kell, hogy legyen - a társadalom politikai szervezetére is. A változást igénylik 
is — ebben nincs vita. 

Nálunk egypártrendszer van - történelmileg így alakult. De nem lehet nem észrevenni: 
lassan ugyan, de valami változott, önállóbbak lettek a különböző állami, társadalmi, gazdasá - 
gi szervek, szervezetek. Lehet, hogy a szükségletekhez mérve még nem eléggé önállóak, de 
ilyen irányba léptünk, s lépünk a jövőben is. A Központi Bizottság — a politikai struktúrával 
összefüggésben - napirendre tűzi a párt vezető szerepének megvizsgálását. Ez azért fontos, 
mert a párt vezető szerepének érvényesítési módja hatással van és lesz minden állami, 
társadalmi, gazdasági szervezet tevékenységére. . . 

Népünk elemi érdeke, hogy most megoldjuk a programban foglalt feladatokat, és hozzáte - 
hetem, nemzetközi érdekünk is fűződik ehhez. 

A különböző fórumokon szavunk súlya pontosan arányos azzal, amilyen sikerrel itthon 
intézzük az ügyeinket. Más megközelítésben: nemzeti önbecsülésünk is itthoni munkánk 
eredményességétől függ... 


(Kádár János országgyűlési felszólalásából) 

A változásnak most szorító kényszere hat. Ezt csaknem mindenki látja, felismeri. Nem 
mindegy azonban, hogy ennek milyen iránya alakul ki, s hogy az irányt mi tartjuk-e akara- 
tunk, szocialista értékrendünk szerint vagy sodródunk az eseményekkel. Meg kell újulnunk, 
de úgy, hogy eddig létrehozott történelmi jelentőségű értékeink megmaradjanak, sőt alapjai 
megszilárduljanak. j 

(Grósz Károly parlamenti expozéjából) 


Én bízom a jövőben. Pártunk, népi rendszerünk felelős kormányai már voltak ennél nehezebb 
helyzetekben, megoldottak nehezebb feladatokat is. Ezzel nem akarom csökkenteni mostani 
teendőink súlyát, de azt igenis mondom, hogy most több és nagyobb az erőnk, mint a 
korábbi nehéz helyzetekben volt. Nagyobb az erőnk azért is, mert népünk sokat tanult a 
történelmi tapasztalatokból, s politikailag érettebbé vált. Értékeli eddig elért, alapvető vívmá- 
nyainkat, és ennek tudatában lát hozzá a mostani feladatok megoldásához. 


(Kádár János országgyűlési felszólalásából) 


Kiss György: Szikla és tenger . . 

BAYER JÓZSEF: 


A mai ideológiai problémák értelmezéséről 


Az ideológiai kérdések napirendre tűzését egy olyan folyamat köztes állomásának tekint- 
hetjük, amelyben társadalmi fejlődésünk - vagy éppen stagnálásunk - problémái, a 
kibontakozás feladatai ideológiai tudatosodást is kívánnak. Ez az ideológiai vita volta- 
képpen régóta folyik, és benne nerfcsak esetleges nézeteltérések tükröződnek, nemcsak 
szó és tett, ideológia és objektív valóság (mindig aktuális) ellentmondása mutatkozik 
meg, hanem szavak és szavak ellentéte, azaz a szocialista fejlődés megérlelődött alterna- 
tív lehetőségeivel kapcsolatos eltérő eszmei állásfoglalások is kifejezésre jutnak. 

Egy korábbi időszak pragmatikusabb szellemével szemben - amely bölcs tartózkodás- 
sal háttérbe tolta az ideológiai összeütközésre alkalmat adó kérdéseket, s inkább a 
gyakorlati reformlépésekben elérhető konszenzusra törekedett — most ismét hangsúlyo- 
san vetődnek fel mozgalmunk ideológiai kérdései. Ez részben a szocializmus globális 
perspektíváinak változásával függ össze, részben a szocializmus építésének belső stagná- 
ciós, illetve kifejezetten válságjelenségeivel, amelyek hitelét veszik számos, korábban 
beidegződött ideológiai tételnek. Sok tekintetben megváltozott magának az ideológiának 
a funkciója is, s lényegesen módosultak a párt ideológiai tevékenységének feltételei. 

A felszínen mindez úgy jelentkezik, mint egyfajta rossz közérzet a szocialista ideológiá- 
ban, aminek az ideológia termelői, közvetítői és fogyasztói egyaránt hangot adnak. Nem 
elég azonban megállapítani és dokumentálni a rossz közérzetet, és nem is kell beletörődni 
az átmeneti fejvesztettségbe. Meg kell találni a módját a kibontakozásnak ezen a terüle- 
ten is. Ehhez szükséges az ideológiai helyzet elemzése, a párt ideológiai tevékenységének 
kritikus és alkotó szellemű értékelése, valamint ennek alapján a mai helyzetből, az 
ideológia megváltozott funkcióiból és az ideológiai tevékenység megváltozott feltételei- 
ből adódó feladatok körvonalazása mind a kutatás, mind az oktatás és a propaganda 
számára. 

Mégis, az aránytévesztést elkerülendő, az ideológiai megújulás feladataival kapcsolat- 
ban célszerű előzetesen néhány megszorítást tenni. 

Egyrészt, ha egy társadalom szellemi életében , ideológiai-tudati zavarok" lépnek fel, 
ezek forrását nem ebben a szférában kell keresni, hanem a társadalom anyagi életfolya- 
matának ellentmondásaiban, a társadalmi lét azon konfliktusaiban, amelyeket Marx 
szerint az emberek az ideológiai tudatformákban tudatosítanak és vívnak meg. Ebből 
következik, hogy semmiféle lendületes ideológiai offenzíva önmagában nem fogja ezeket 
eltüntetni, és politikai voluntarizmus lenne a konfliktusos tudatstruktúrák erőszakos- 
adminisztratív egyenirányítására törekedni. Ez nem azt jelenti, hogy a párt mint vezető 

litikai erő ne igyekezzék szervezett ideológiai aktivitással, a szocializmus céljainak 
megfelelően feloldani az ellentmondásokat, és ne akarjon az ellentmondások közepette 

Ez a cikk az Agitációs és Propaganda Bizottság által kiemelt ideológiai kutatások keretében készült szakértői 


tanulmányon alapul. Megírásában támaszkodtam a belső műhelyviták tapasztalataira és az eddig elkészült 
tanulmányokra - az írás azonban elsősorban saját felfogásomat tükrözi. A szerző. 

túlsúlyos helyzetbe, ideológiailag hegemón szerepbe kerülni. Ez annyit jelent, hogy célját 
csak a sok szempontból alaposan megváltozott ideológiai közegnek megfelelő módon és 
eszközökkel érheti el. E tekintetben építeni kell az MSZMP eddig kidolgozott művelő- 
déspolitikai, tudománypolitikai stb. elveinek és gyakorlatának tapasztalataira, főleg 
azokra, amelyekben kezdeményezéseink széles körű elismerésben részesültek. i 

Másrészt, az ideológia és az ideológiai tevékenység körét a politika változó terjedelmé- 
vel összefüggésben, megfontoltan kell meghatározni. Ahogy a túlpolitizáltság időszaká- 
nak, a politika korábbi totális ellenőrzési igényének a túlideologizáltság felelt meg, azaz 
együtt járt az ideológia totális, szinte , hittérítői" szerepével, úgy a politika mai, önkorlá- 
tozó gyakorlatának, koordináló, elvi-irányító funkciójának — amely feltételezi a társadal- 
mi és gazdasági intézmények autonómabb működését - az ideológia paradigmaváltását 
is eredményeznie kell. E nélkül nem érhető el a társadalom nagyobb szellemi autonómiá- 
ja és társadalmi viszonyaink nagyobb racionalitása, ami egy stabil és mégis dinamikus 
fejlődés feltétele. Tehát az ideológiai munkában már nem elég ugyanazt jobban, meggyő- 
zőbben, hanem valami mást is kell csinálni; nem elég egyes elavult tételek kicserélése, a 
tartalom részleges megújítása egy régi szerkezetben, hanem azt kell mondani, hogy a 
tartalom megújítására is csak egy új ideológiai szerkezetben van egyáltalán kilátás. 
Ennek az új ideológiai szerkezetnek — nevezzük most csak a szocialista ideológiai hege- 
mónia újratermelődési mechanizmusának - a részletes elméleti kimunkálása még előt- 
tünk álló feladat; a gyakorlatban, a régi modell fokozatos eróziója mégis már efelé 
egyengeti az utat, s talán éppen ennek meg nem értése és a rá való felkészülés hiánya az 
egyik fő oka a ma érzett ideológiai válságnak. 

A közvetlen feladat most elsősorban a párt saját ideológiai tevékenységével kapcsola- 
tos kérdések tisztázása lenne. Egy vezető párt esetében természetesen a párt stratégiai 
céljainak, vállalt alapvető értékeinek, a mozgalmi identitás eszmei kereteinek a kimunká- 
lása az egész társadalomra kihat. A szocialista fejlődés távlati és közvetlen céljairól és 
feladatairól, egyáltalán a fejlődés szocialista esélyeiről és kritériumairól ma az egész 
társadalomban élénk - bár meglehetősen diffúz - vita folyik. A tisztázó ideológiai viták 
vállalásához, saját ideológiája hegemón szerepének erősítéséhez a pártnak szüksége van 
saját eszmei arculatának határozottabb kialakítására egy sor fontos kérdésben. Ma ez 
nem elég markáns. Párttagok és pártonkívüliek között, egyes kutatások szerint, nincs is 
szignifikáns különbség alapvető ideológiai jelentőségű kérdésekben. Másfelől a pártta- 
gok között is olykor alapvető kérdésekben lényegesen eltérő állásfoglalásokkal találko- 
zunk. Ebben persze szerepet játszik az egypártrendszernek az a sajátossága is, hogy 
benne tükröződnek és kell is tükröződniük az alapvető társadalmi problémáknak, és 
ezért önmagán belül is mindig újra meg kell küzdenie a valódi - s nem csupán külsődleges 
— eszmei és cselekvési egységért. 3 . 

Ma nem annyira az általános eszmei alapok, a marxizmus-leninizmus világnézeti 
alapelvei hiányoznak ehhez az egységhez - hiszen ezek amúgyis egyfajta háttértudásként 
konzerválódtak, s nincs közvetlen hatásuk a konkrét állásfoglalásokra. A probléma 
inkább a közvetlen feladatok és valamiféle belátható távlatú, középszintű stratégiai 
irányvonal közötti kapcsolat hiányából fakad. Éppen ezért a konkrét, akut társadalmi 
problémákkal kapcsolatos ideológiai kérdésekben mutatkozik egyfajta bizonytalanság. 
Aligha jelenti a párton belüli véleményszabadság megkérdőjelezését az a természetes 
igény, hogy egyes alapvető kérdésekben a párttagok között egyetértés legyen - feltéve 
persze, hogy a pártnak valóban van kidolgozott és átgondolt, politikailag széleskörűen 
megvitatott és elfogadtatott álláspontja, amellyel így őszintén és jó lelkiismerettel azono- 
sulni lehet. 


Az ideológia fogalmának nem egyértelmű használata gyakran okoz félreértéseket. Elég 
utalni arra, hogy egyszer a marxizmus-leninizmus szinonimájaként használják, máskor 

. az ideológiai tudatformák, a társadalmi tudat vagy a szellemi élet egészét értik alatta, 

olykor viszont a részérdekeket igazoló, hamis tudatként fogják fel. A fogalom praktikus 
és elméleti értelmezésének változatossága folytán gyakran egy-egy ideológiai tétel csak 
abból ítélhető meg, hogy mit értenek rajta, mivel hozzák összefüggésbe vagy mivel 
állítják ellentétbe. Az ideológiaelmélet a marxizmus eszmetörténetileg egyik leggazda- 
gabb területe; a szociológiának önálló ágává fejlődött a tudásszociológia, amely a 
társadalmi tudatnak, e tudat tartalmainak és formáinak a társadalmi lét általi meghatá- 
rozottságát vizsgálja. Külön kutatási feladat az ideológia elméleti és történeti problema- 
tikájának rekonstruálása — e helyütt csak a fogalom pontosítására és a számunkra 
döntően fontos történelmi összefüggések felvázolására törekszünk. 

Az ideológiát analitikus és történeti szempontból egyaránt megközelíthetjük. Analiti- 
kus szempontból az ideológiát a legáltalánosabban mint olyan viszonylag konzisztens 
eszmerendszert határozhatjuk meg, amely funkcionális kapcsolatban áll valamely társa- 
dalmi csoport, illetve osztály érdekeivel. (Szoktak ugyan az egyén érdekeivel, ezek 
igazolásával kapcsolatban is ideológiáról, ideologizálásról beszélni, de ennek rendszerint 
pejoratív értelme van.) Az ideológiák meggyőző és cselekvésre motiváló ereje éppen az 
eszmék és az (objektív társadalmi) érdekek, az elmélet és a gyakorlat szoros kapcsolatá- 
ból fakad. Ez az ideológiának bizonyos érzelmi töltést és hitszerűséget kölcsönöz, amely 
megkülönbözteti a kötelezően szkeptikus tudományos elmélettől, ám nem feltétlenül 
azonos a vallási hitszerűséggel, melynek fedezetét a transzcendenciába utalják. Egy 
ideológia éppúgy nyugodhat tudományos elméleteken, mint tudománytalanokon, s nem 
helyessége vagy hamissága dönt ideológia voltáról. Az, hogy érdekekhez kapcsolódik, 
nemcsak torzításokhoz vezethet, hanem ellenkezőleg, az igazság feltárását is előmozdít- 
hatja. 

Az ideológiák mindig a rész és egész, a különös és általános érdekek dialektikája 
jegyében állnak; hamis tudati jellegük gyakran éppen azzal függ össze, hogy a részérde- 
kekre tagolt társadalomban egy különös érdek az általános érdeknek adja ki magát, 
rendszerint uralmi helyzetének elleplezésével. Így nevezte Marx magát az államot is olyan 
ideológiai hatalomnak, amely az uralkodó osztály különös érdekét a köz érdekeként 
érvényesíti. Az osztályharcok fejlődése során az ilyen illúzióknak meglehet a történelmi 
igazságuk és létjogosultságuk. Mindamellett a különös és általános érdek dialektikájától 
semmilyen, mégoly progresszív ideológia, így a marxizmus sem mentesül. A munkásosz- 
tály érdekeit és az emberiség általános érdekeit, illetve a mozgalomnak és szervezeteinek 
az érdekeit éppúgy közvetítenie kell ideológiailag, mint a szövetséges osztályokét és 
rétegekét. 9 g 

Ezeknek az érdekeknek a felszínes azonosítása — amire mindig nagy a hajlam az 
ideológiai interpretáció monopóliumának birtokában - politikai és ideológiai válságok- 
kal bosszulja meg magát. Ebből is nyilvánvaló, hogy az ideológia szükséglete és feladatai 
nem szűnnek meg a munkáspártok hatalomra kerülésével sem, hanem még növekednek 
is; hiszen a vezető pártnak ideológiailag is reflektálnia kell a társadalmi struktúra 
változására, az osztályszerkezetnek rétegzödéssé való átalakulására, ami az érdekviszo- 
nyok megváltozását is maga után vonja; mindez pedig hatással van a párt ideológiai 
önértelmezésére és politikai bázisának megszervezésére. 

Történetileg fontos tény, hogy a modern ideológiák mint átfogó, szerves gondolati 
építmények éppen a polgári korszak kibontakozásával, a tradicionális társadalmak 
uralkodó tudatformájának, a történeti vallásoknak a fokozatos térvesztésével együtt 
léptek fel. A tömegek új tudati integrációs formáját teremtették meg, amely megfelelt a 
tudományos korszak, a kommunikációs forradalom és a kifejlődő társadalmi nyilvános- 
ság feltételeinek és igényeinek. A tartós hatású, termékeny és progresszív ideológiák 
rendszerint racionális doktrínákra épülnek. A hitszerűség itt elsősorban világi jellegű, s 
azon nyugszik, hogy a gyakorlat sürgető igényei nem teszik lehetővé az alapvető meggyő- 
zödések folytonos felülvizsgálatát. 

Az embereknek szükségük van egy, alapvető érdekeikkel harmonizáló, stabil orientá- 
cióra, amelyben identitásukat elnyerhetik. Ezt mozdítják elő az ideológia szervezeti 
intézményesülése és a vele együtt megszilárduló tekintélyi viszonyok, amelyek nélkül nem 
létezhet tartós tömeghatás. Ezért is eredetileg a hatékony modern ideológiák kohói a 
politikai mozgalmak és pártok voltak, mint ahogy megfordítva, a pártok bizonyos 
tekintetben az ideológiai vízválasztók mentén keletkeztek, s az alapvető érdek- és érték- 
ortientációk tárgyiasulásaiként tekinthetők. (Ma már más a pártok szerepe az ideológiák- 
hoz való viszonyukban. Minél átfogóbb jellegű integrációra törekednek, annál elmosó- 
dottabbá válik ideológiai arculatuk. Tipikus vonása a minél több szavazó megnyerésére 
törekvő ún. néppártoknak az ideológiai eklekticizmus, vagy másként szólva, a VR ÉNEZE; 
ti kérdések pragmatikus kezelése.) 

Mivel az ideológiában — mint említettük - a rész és az egész, az általános és a különös 
érdekek közvetítése, a politikai stratégia és taktika viszonya és közvetítése a fő tartalom, 
ezek mozgása, dialektikája szükségessé tesz bizonyos nyitottságot 15. Ahol hiányzik az 
ideológia korrekciójának rugalmas mozgástere, újrainterpretációjának lehetősége, a 
kritikai nyilvánosság előtti racionális igazolásának szükségessége, ott előbb-utóbb irra- 
cionális mítosszá válik, vagy a tekintélyuralmat, egy részérdek diktatúráját igazoló 
sállamvallássá" is válhat. 

A marxizmus az ideológia — mint idealista valláspótlék - kritikájával kezdődött, majd 
az ideológiai tudatformák elméletével a materialista történetfelfogást alapozta meg, 
végül a kapitalizmus tudományos kaukajaval egyidejűleg maga 15 konkrétan az antikapi- 
ezért az ideológia fogalma is némiképp átértékelődött. Az ideológiának mint hamis 
tudatnak, mint , fordított" világnézetnek a kora: kritikája ugyan sohasem tűnt el teljesen 
a marxi életműből. De először is konkretizálódott mint meghatározott társadalmi cso- 
portok élethelyzetéből fakadó , szükségszerűen" hamis tudat, amely a történelmi igazság 
magját is tartalmazhatja. Másodszor, az ideológia elmélete egy strukturális-funkcionális 
dimenzióval gazdagodott, amelynek értelmében az emberek a felépítményhez tartozó 
ideológiai formákban tudatosítják és harcolják végig termelési viszonyaik ellentmondá- 
saiból fakadó konfiliktusaikat. 

Ez az értelmezés vált fokról fokra uralkodóvá a korabeli munkásmozgalomnak az 
önálló osztálytudat kialakításáért folytatott küzdelmében. Leninnél a marxizmus már 
következetesen mint a proletariátus osztályharcának ideológiája szerepel, mint e harc 
megteremtésére és stratégiai irányvonalának meghatározására szolgáló eszmerendszer, 
mely tartalmazza az elemzés tudományos módszerét, és elméletével a cselekvés vezérfo- 
nalát nyújtja. Gramsci elgondolásai a hegemóniáról ugyanebben a szellemben íródtak; 
mindkettőjüknél fontos mozzanat az ideológia szervezeti intézményesítése, legfeljebb 
Gramscinál a kulturális harc kérdései hangsúlyosabban szerepelnek. 

Az ideológia funkciói a politikához való viszonyukban sokrétűek, és a mozgalom 
fejlődésének különböző periódusaiban más-más funkció kerül előtérbe. Kezdetben az 
ideológia szervező, identitásteremtő — egyben másoktól elhatároló - funkciója dominált. 
A mozgalom szervezeti megerősödésével növekedett a világnézeti-kulturális nevelésben, 
a kulturális hegemóniára, az érdekképviseletre és a hatalom megszerzésére való felkészí- 
tésben játszott szerepe. 

Az ideológia prognosztizáló, jövőtételező szerepe -— a jelen interpretálása és elemzése 
mellett — a fejlődés minden szintjén jelen van, de jellege idővel változik. Kezdetben sok 
benne az utópikus vonás; a jelen élesen elutasító kritikája egy elvont, bár olykor kedvtel- 
ve kiszínezett fényes jövő harmonikus ígéretével párosul. A gyengeség tudata gyakran 
fatalizmust, a forradalmi aktivizmus a múlttal radikálisan szakító messianizmust szül. 
Az intézményi berendezkedés, illetve integrálódás, netán a hatalmi pozícióba kerülés az 
egész kulturális örökség kritikus átértékelésével jár, amely hidat próbál verni a múlt és 

a jövő között. Ez nem mindig sikerül — az opportunizmus a jelen kedvéért hajlandó 
megfeledkezni a jövőről, a voluntarizmus az ellenkező hibát testesíti meg. 

nak kell érvényesülnie, amihez a gyakorlat lehetséges alternatíváinak jAzáaéztó elem- 
zésére, a választás politikai mérlegelésére, értékszempontjainak tisztázására és tudatosí- 
tására van szükség. Az ideológia ugyan nem teremti az értékeket, de rendszerré szinteti- 
zálja, és folyton újrainterpretálhatja összefüggésüket és sorrendiségüket az aktuális 
igények szerint. A sokat emlegetett értékválság ebben a felfogásban nem annyira az 
értékek válsága, mint inkább az ideológia által képviselt értékrendé, tehát elsősorban 
ideológiai válság. 

A továbbiakban inkább saját ideológiánknak azokat a történeti funkcióváltozásait 
kívánjuk nyomon követni, amelyek meghatározzák mai feladatainkat. 

Mindenekelőtt azt kell hangsúlyozni, hogy a forradalmi ideológia igen nehéz helyzetbe 
kerül azt követően, hogy egy fejletlen országban győz és talpon marad a forradalom, mig 
a világ fejlettebb részein elbukik vagy egészen elmarad. Lenin még képes volt a szocializ- 
mus empirikus-politikai fogalmának és tudományos-formációelméleti meghatározásá- 
nak szétválasztására, így a marxizmus kritikai és legitimációs funkcióinak egyidejű 
érvényesítésére. A későbbiekben azonban e két elv egyensúlya felborult a gyakorlat égető 
legitimációs szükségleteinek és az újonnan kialakuló tekintélyi viszonyoknak, az erős 
politikai hatalomközpontosításnak a hatására. A , szocializmus egy országban" történel- 
mileg indokolt programjának ideológiai túláltalánosításával mindinkább eltűnt a konk- 
rét mizéria és a történelmi távlatok közötti -— Leninnél még tudatos — feszültség, s a 
szocializmus szovjet modelljét a szocializmus egyedül érvényes, általános modelljévé 
deklarálták. 

A feszített ütemű szocialista iparosítás korszakában az ideológiát alárendelték az 
extenzív iparosítás feladataira történő totális mozgósításnak. A marxista-leninista ideo- 
lógia elméleti tartalmát ekkortájt szisztematizálták és rögzítették, hogy betölthesse mind 
a kulturális forradalom sürgető szellemi feladatait, mind a politikai mozgósításnak és 
nevelésnek, a kiterjedt káderképzésnek az agitáció és propaganda minden eszköztárát 
felhasználó céljait. Ezzel a marxizmus - a leninizmus hozzáfűzött módosításaival — igen 
jelentős ideológiai húzóerő szerepét kezdte betölteni egy korábban nem várt területen: 
a fejletlen régiók forradalmasításában és társadalmi-gazdasági modernizálásában. Ra- 
cionalitása, történelmi távlatossága, politikai realizmusa, sőt még fokozott gazdasági 
érdekődése is funkcionálissá vált az adott körülmények között, és széles körű terjesztése 
és meggyőökereztetése a legszélesebb értelemben biztosította a modern iparosítás és 
társadalomfejlődés szubjektív-tudati előfeltételeit. 

Ma azonban már nem lehet vitás, hogy a sztálini voluntarista politika — amelynek 
történelmileg konkrét elemzésével a marxizmus máig adós - az ideológiának a fejlődést 
visszahúzó elemeit, a stagnálás szellemi alapjait is megteremtette. Anélkül, hogy ennek 
tartalmi elemeit részleteznénk, hangsúlyozni szeretnénk az ideológia szerkezetében rejlő 
okait. 

A sztálinizmusnak az a lukácsi definíciója, hogy a polgárháború kivételes állapotának 
és módszereinek prolongálása a békés építés időszakára, az ideológia területére is érvé- 
nyessé vált. A sztálini dogmatizmus nem érthető meg pusztán elméleti tartalmából, 
szükség van egyfajta ideológia-kritikai elemzésére is, azaz azoknak a társadalmi-politikai 
viszonyoknak a vizsgálására, amelyekből ez az ideológia kinőtt. A feszített ütemű 
fejlesztési és honvédelmi feladatok ellátására kiépített forráselosztásos, tervutasításos 

asági rendszer, valamint az eredeti szocialista felhalmozásból származó konfliktusok 
és az ellenállás leküzdésére kialakított szigorúan hierarchikus, tekintélyuralmi jellegű 
politikai-hatalmi struktúrák mintájára az ideológiai tevékenység is a felhalmozott tudás 
elosztásának jegyében állt, amelyet csak a központból, felülről láthatták el a hitelesség, 
a társadalmi érvényesség pecsétjével. 

Ekkor honosodott meg az ideológiának egy olyan értelmezése, amely egy rögzített 
s, tanításnak" az adott helyzetre való opportunus alkalmazásában és a gyakorlat ilyen 
értelemben hézagtalan elméleti , levezetésének", tehát igazolásának széles körű terjeszté- 
sében, propagandájában nyilvánult meg. A tan továbbfejlesztése pedig igen gyakran a 
taktikai lépéseket igazoló új, a marxizmussal nehezen összeegyeztethető elméleti tételek 
felállításában merült ki. 

Az ideológiai munka lényege tehát nem annyira a valóság konkrét elemzése, ellent- 
mondásainak feltárása és a megoldás érdekében való tudatosítása lett, mint inkább az 
ellentmondások eltüntetése, a konfliktusok és viták elfojtása, a széttartó érdekek és 
motívumok fegyelmezése, közös mederbe terelése. Ez a szociológiai lényege e korszak 
leegyszerűsítése és ezzel vulgarizálása a tömegfogyasztás számára, bár ez utóbbi jelentő- 
ségét sem kell vitatni. Az egységes , tanítás" követése természetesen fontos integráló erő, 
az integráció azonban itt nem pusztán gondolati meggyőződésből, hanem a felbomló régi 
értékrend előidézte anomikus állapothoz való új igazodás belső szükségletéből és érdeké- 

A mozgalmon belül ugyanis már nem volt lehetőség az ellentmondások, viták vállalá- 
sára - a kiközösítés, az ellenséggé, árulóvá bélyegzés módszere minden herézissel szem- 
ben, gyakorlatilag oda vezetett, hogy a marxizmus-leninizmus közvetve az irracionálissá 
dagadó terror szellemi igazolásává is fajult, mérhetetlen károkat okozva a szocializmus, 
a marxizmus és a leninizmus ügyének. A kritika kiiktatása, minden elhajlás súlyos 
büntetése, az újjal szembeni gyanakvás légköre nemcsak mély konzervativizmust szült, 
de megbénította magának a társadalomtudománynak, söt a természettudományok egyes 
fontos ágainak a fejlődését is. 

Az elméleti dogmatizmusnak, a marxista dialektika skolasztikus, életidegen elméleti 
rendszerré alvadásának kritikája szinte keletkezésével egyidejűleg megkezdődött, hiszen 
negatív oldalai nyilvánvalóak voltak. (Maga Sztálin is fellépett a marxista betűrágás, a 
kritika elfojtása, a tudományos monopóliumok képződése ellen, s az elméleti bátorságra 
buzdítás sosem hiányzott a dogmatizmus szótárából.) A dogmatizmus életidegensége és 
vulgarizmusa azonban mélyebb gyökerekből táplálkozott, mint puszta elméleti tévedések 
és pedagógiai célú leegyszerűsítések; ezért az ellene folyó harc csupán a sztálinizmus 
gyakorlatának kritikájával, a társadalmi-politikai gyakorlat megváltozásával válhatott 
eredményessé. 

A dogmatizmus filozófiai-elméleti kritikája, a társadalomtudományi kutatás és a 
kritikai elemzés jogainak rehabilitálása fontos elemei voltak a szocializmus egész szellemi 
megújhodásának a XX. kongresszus után, de önmagukban nem vezettek a szükséges 
áttörésre. Ehhez ugyanis a szocializmus egész gyakorlatának, eddig megtett útjának 
kritikus-önkritikus felülvizsgálatára, tárgyilagos értékelésére is szükség lett volna. Az 
ideológiai szerkezet problémáit is az egész társadalmi-gazdasági szerkezettel és a politikai 
rendszerrel -— mindenekelőtt a monolit típusú egypártrendszer sajátosságaival — összefüg- 
gésben kell vizsgálni, s nem elég az ideológiát mint egy, a politikai kurzus propaganda- 
igényeinek megfelelően, tetszés szerint hajlítható teoretikus képződményt tekinteni. 
Ehhez gyökeres szemléletváltozásra van szükség, a nélkülözhetetlen reformok vállalásá- 
ra, s egy új politikai gondolkodásra, amint ez a mai szovjet reformtörekvésekben megfo- 
galmazódik. Nem lehet véletlen, hogy a XX. kongresszust követő reformpolitika elbuká- 
sával a dogmatizmus, sőt a személyi kultusz jelenségei is újra felerősödtek, és egészében 
mi sem bizonyítja jobban, mint az a kemény birálat, amelyben a marxista-leninista 
ideológia konzervatív, a társadalomtudományok fejlődését gátló és általában a társada- 
lom dinamikus fejlődéséhez szükséges újszerű gondolkodásmódot fékező szerepét része- 
sítt. 

A mai világhelyzet sokoldalú kihívásai közepette a nyolcvanas évek elejére a szocialista 

rendszerek fejlődése is történelmi válaszút elé került. Sokuk számára úgy merül fel a 
kérdés, hogy vagy meg tudnak újulni és dinamikusabb fejlődési szakaszba lépni, vagy 
az a veszély fenyegeti őket, hogy kikerülnek a történelmi fejlődés fősodrából, s nem . 
tudván realizálni a szocialista rendszer előnyeit — például a tudornányos-műszaki forra- 
dalom kibontakoztatásában -, azt sem képesek meggyőzően bizonyitani, hogy a szocia- 
lizmus az emberiség egyetlen humánus és ésszerű alternatívája. Az, hogy a békés koeg- 
zisztenciában folytatott versenyt el is lehet veszíteni, az ma egyre több meggyőződéses 
szocialistában tudatosuló lehetőség. 

Mind nyilvánvalóbb, hogy a stagnálásból nem írható minden a kezdeti elmaradottság 
számlájára. Egyúttal éppen az elmaradottságból kinövő messianisztikus szocializmuskép 
idézi elő azt a paradox látszatot, hogy a fejlődés során mindjobban távolodunk a 
meghirdetett célok megvalósításától. Ez kifejeződik az elnevezések zavarában, a kommu- 
nizmust építő társadalomtól vissza a fejlett szocializmusig, majd a realisztikusabb, 
reményt keltően szerény , fejlődő szocializmusig". Valójában nem a szocializmustól 
távolodunk el, hanem az irreális célkitűzésektől haladunk előre, a szocializmus teoretikus 
önképének kritikus felülvizsgálatához. 

Tarthatatlannak bizonyult az a hittétellé szilárdult ideológiai feltételezés, hogy a 
szocializmus önmagában is, a szervesen összefüggő - bár önmagán belül ellentétektől 
szabdalt - kapitalista világrendszer lététől és kihívásaitól függetlenül is felépíthető és 
megvalósítható volna. A szocializmus győzelmének az a , geográfiai" szemlélete, amely 
a szocializmus egy országban modelljének sok országban való meghonosításában gon- 
dolkodott, ma szerencsére mind határozottabb kritikában részesül a Szovjetunióban utat 
törő , új politikai gondolkodás" révén. 

Visszatérés tapasztalható a szocialista építés aktuális társadalmi feladatainak — ame- 
lyek a sajátos helyzet sajátos kényszereiből, gyakran nemzeti érdekekből fakadnak, nem 
is mindig szocialista, csak éppen opportunus megoldásokat is megkövetelnek - és a 
szocializmus világtörténeti, formációelméleti szintű fogalmának a lenini megkülönbözte- 
téséhez. Ez utóbbi a kapitalizmus megszüntetésének világtörténelmi mozgalmát, folya- 
matát kell hogy jelentse, és nem korlátozható döntően arra, ami a Föld egyik harmadán 
történik. Mindezt aláhúzza a Szovjetunióban meghirdetett új biztonságpolitikai koncep- 
ció, amely a kommunisták kötelességévé tette az egész emberiség fennmaradásáért viselt 
felelősség tudatosítását és vállalását a nukleáris korszakban, továbbá a globális problé- 
mák politikai súlyának felismerése, a bipoláris antagonizmus csapdájából egy sokoldalú 
nemzetközi integráció és együttműködés felé való nyitás is. 

Nem kevésbé fontosak a szocializmus belső reformjával kapcsolatos elképzelések és 
törekvések. Hadd utaljunk itt példaként A. Jakovlev elvtárs elemzésére. Eszerint a 
szocializmus ma a gyakorlat és az elmélet új szakasza előtt áll: , a szocializmusnak teljes 
egészében, minőségileg kell megújulnia." Nem egyszerűen egyes oldalait, tulajdonságait 
kell tökéletesíteni, hiszen fejlődik maga a szocializmus lényege is. , A szocializmusnak 
ma elsősorban önmagát kell megismernie", $ önkritikusan kell értékelnie az eddig 
megtett utat. Ehhez , a dogmatizmus megatonnáit" szükséges elmozdítani; fejleszteni kell 
a társadalomtudományokat, felszabadítani az alkotó kutatómunka szellemét, s , le kell 
mondani mindenről, amit a gyakorlat nem erősített meg, ami torz gyakorlaton alapult, 
ami a stagnálás és a konzervativizmus apológiájává alakult át". 

Ujra kell gondolni többek között a társadalmasítás tényleges és csak jogi formái, az 
állami és a társadalmi tulajdon közötti különbséget, felül kell bírálni az állami tulajdon 
túlzott apoteózisát. Újra kell értékelni a demokráciának , mint a szocializmus egyedül 
lehetséges módjának" eddig elhanyagolt, alábecsült, illetve igen korlátozottan. értelme- 
zett szerepét — ennek egyik kulcsfontosságú eleme a nyilvánosság szerepének, társadalmi 
ellenőrző funkciójának növelése. Ki kell dolgozni , a demokráciának mint a különböző 
szintű ellentmondások megoldásmódjának működési mechanizmusát" egy olyan társa- 
dalomban, amely érdekeiben tagolt, és nem beszélhetünk a különböző érdekek harmoni- 

kus egybeeséséről. Az emberiség globális problémáit új módon, az osztályszempont és 
az általános emberi szempont dialektikájának megfelelően kell elemezni stb. 

Utat tör az árutermelő szocializmus, sőt a vegyesgazdaság eszméje — Marxra hivatkoz- 
va, miszerint egyetlen termelési forma sem tünhet le mindaddig, amíg ki nem meríti a 
benne rejlő lehetőségeket. Felélénkül a kísérletezés szelleme; radikális gazdasági reformo- 
kat hirdetnek meg. i 

Függetlenül az átalakítás tempójától, a reformok megvalósításának konkrét nehézsé- 
geitől, a gyökeres változás égető szükséglete kimondatott. Az évtizedes dogmák érvényét 
legfelső szinten nyilvánosan megkérdőjelezték, és a történelmi igazság feltárása az eddigi 
fejlődés sok homályos pontjáról csak erősíteni fogja ezt a tendenciát. Mindez ideológiai 
szempontból gyökeresen új helyzetet teremt, amelyre fel kell készülni, s amelyre előbb- 
utóbb reagálni kell. Annál is inkább, mert — jóllehet reformjainkkal mi sok mindent 
megelőlegeztünk ebből a régen várt fordulatból - épp az utóbbi években az egy helyben 
toporgás és a gazdasági nehézségek előidézte feszültségek folytán halmozódó konfiiktu- 
sok kikezdték a hosszú ideje fennálló nemzeti közmegegyezést, egyfajta bizalmi válság 
jelei mutatkoznak, és a konfliktusok feldolgozatlansága ideológiai problémaként is 
jelentkezik. 


Közismert, hogy a második világháború után a kelet-európai országok a sztálini szovjet 
modellel együtt annak ideológiai szerkezetét is átvették, a szellemi élet erősen központo- 
sított megszervezésével és a marxizmus-leninizmus ideológiai monopóliumának intézmé- 
nyes biztosításával. Ez nem kevésbé volt problematikus, mint a nemzeti sajátosságoktól 
eltekintő egyéb mechanikus átültetések. 

Nemcsak az eltérő szellemi és politikai hagyományok miatt, hanem azért is, mert a 
korábban kiszorított gazdag marxista tradíciót most egy olyan, sematikus formában és 
lesoványított tartalommal próbálták helyettesíteni, ami azt könnyen támadhatóvá tette. 
Ennek ellenére a marxizmus gyorsan tért hódított, éppen az ideológia említett sajátossá- 
ga, az elmélet és gyakorlat szoros kapcsolata miatt. A nagy, progresszív társadalmi 
átalakulások sok ember szemében hitelesítették a marxizmus-leninizmust, mint haté- 
kony és progresszív ideológiát. 

A politikai torzulások és a szektás dogmatizmus azonban sok kárt is okoztak a 
marxizmus és a szocializmus ügyének. Pedig a progresszív és a szocialista eszmevilágnak, 
minthogy a korábbi ellenforradalmi korszak ideológiái többségükben lejáratódtak, jó 
esélye volt hazánkban az ideológiai hegemóniára. A népi demokratikus fejlődésről a 
proletárdiktatúra eltorzított változatára való áttérést követő politikai voluntarizmus 
fokról fokra szűkítette saját bázisát. A potenciális szövetségesek — sőt a munkásmozgal- 
mi harcosok jelentős részének - elhallgattatásával a politikai vezetés a korábban kiala- 
kult széles körű politikai konszenzust egy monolitikus látszategységgé tette, s ezt átvitte 
a sokkal összetettebb és minőségileg eltérő ideológiai területre is, mesterséges homogeni- 
tást teremtve-kierőszakolva. A restrikciós és adminisztratív intézkedések szüntelenül 
bomlasztották a népi-nemzeti összefogás alapjait, a mondvacsinált , viták" dezorganizál- 
ták, sőt megfélemlítették a kommunista értelmiséget is, a személyi kultusz bűnei, torz 
jelenségei pedig elidegenítően hatottak a tömegekre. 

A társadalom tudati helyzetét leegyszerűsített, politikai töltésű kategóriákkal, ad hoc 
módon jellemezték, anélkül, hogy mélyrehatóan elemezték volna. Miközben a párt 
vezetése gyakran sürgette az , ideológiai téren való elmaradás" leküzdését, nem tudott 
kitörni az átpolitizált ideológia csapdájából. A marxizmus és leninizmus értő érvényesíté- 
se az ideológiailag fontos területeken (művészetek, társadalomtudományok, publiciszti- 
ka) megtört a szektás dogmatizmus szellemén. A vitatandó nézetek felszín alá nyomásá- 
"val könnyen el lehet érni az ideológiai homogenitás látszatát, ám ezzel a vezető párt csak 

önmagát csapja be. Az ideológiai problémák, konfliktusok kezelésére való képtelenség, 
az ebből fakadó szellemi immobilitás és az elkövetett bűnök miatt érzett morális bénult- 
ság az egyik döntő oka volt annak a gátszakadásnak, amely végül az 56-os válságba 
torkollott. 

Az 1956 utáni konszolidáció folyamatának nélkülözhetetlen része volt az alkotó 
értelmiség megnyerése, ami lényegében a hatvanas évek első harmadára fejeződött be. 
Ennek alapja egyrészt a súlyos konfliktusok ellenére is fönntartott és vitákban is épített 
bizalom volt, másrészt a szellemi élet irányításának, orientálásának teljes fordulata, 
amelyet az ismert s máig érvényes művészet- és tudománypolitikai elvek meghirdetése 
és fokozatos érvényre juttatása biztosított. Ehhez járult a kultúra egészének, a történelmi 
örökség teljességének birtokbavétele irányában tett nyitás is. 

A nyilvánosság jelentős kiszélesítése, a tájékoztatás és az utazás lehetőségeinek nagy- 
arányú bővülése, valamint a szövetségi politika egész új stílusa a szellemi élet gazdagodá- 
sához s a vitákkal együtt is a politikai konszenzus erősödéséhez vezetett. A hatalom 
önkorlátozása, az elvi irányítás és az eszmei befolyásolás terén fontos, progresszív irányú 
változások történtek. Mindez korántsem volt ellentmondásoktól mentes folyamat. 
A konszolidáció időszakának politikai vitái tükröződtek a szellemi életben is, a reform- 
lendület mellett egy ideig tovább kísértett az , ideológiai offenzívák" aufklérista illúziókat 
hordozó szelleme is. 

Egészében véve a hatvanas évek lényeges változásokat hoztak az ideológiai tevékeny- 
ség belső és nemzetközi feltételeiben. A belső változások közül alapvető fontosságú volt 
a mezőgazdaság átszervezésében s egyidejüleg a falu történelmi átalakulásában lezajlott 
fordulat, majd a gazdasági reformok napirendre kerülése. A dogmatizmustól mindjob- 
ban megszabaduló társadalomtudományok segítették a politikát az új válaszok kidolgo- 
zásában. A szabadabb szellemi légkör pezsgést hozott a művészetekbe és a publicisztiká- 
ba. Az egyházakkal folytatott elvi politika és a megegyezésre törekvés eredményeként 
is egy új, világnézetileg toleránsabb légkör alakult ki. 

Mindez összességében a marxista-leninista ideológia hegemóniájának, a szocialista 
értékek kívánatos dominanciájának elve és igénye jegyében történt, amely azóta is bevált 
koncepcionális alapja pártunk ideológiai kérdésekben folytatott politikájának. A világ- 
nézeti monopólium igényének feladása nemcsak erősítette a nemzeti közmegegyezést, de 
hosszú távon az egyedül követhető stratégiát is jelenti. A nemzetközi kommunista 
mozgalomban zajló viták, konfliktusok, sőt szakadások nyilvánvalóvá tették, hogy a régi 
értelemben vett monolit ideológiai egység kora véglegesen elmúlt. Az imperialista straté- 
gia váltása a , felgöngyölítésből" a , fellazításba" szintén új feltételeket teremtett. 

A hetvenes évek elején a reformoktól való visszalépés károkat okozott ideológiai 
szempontból is, és számos, máig továbbgyűrűző kedvezőtlen hatása volt a szövetségi 
politikában, ezen belül az alkotó értelmiséggel kialakult kapcsolatban. Tény, hogy 
reformpolitikánkkal hosszú ideig egyedül maradva, nem tűnt kívánatosnak annak elmé- 
leti-ideológiai általánosítása. (A , magyar modell" megfogalmazásával kapcsolatos ellen- 
érzés és túlzott óvatosság is jelezte ezt.) 

A hetvenes években jelentkező új kérdések és problémák ideológiai feldolgozása 
elmaradt, illetve késlekedik. Úgy tűnik, hogy a szükségesnél nagyobb nyomatékot kapott 
a politika fő irányvonala folytonosságának hangsúlyozása akkor, amikor stratégiai 
váltásra lett volna már szükség. Ez ki is termelt egyfajta kényelmes orthodoxiát, a 
konfliktusok elodázását idézte elő, és mellékvágányra terelte.a vitákat. A másik oldalon 
viszont jelentős értelmiségi rétegek és az ifjúság egy részének eltávolodását is okozta a 
marxista ideológiától. Az évtizedfordulóra - elsősorban a gazdasági növekedés lelassulá- 
sának, az egyensúlyproblémák kritikussá válásának, valamint a szocialista országok 
fokozódó problémái kiütközésének (mindenekelőtt a lengyel válság kirobbanásának) 
hatására - szükségessé vált egy korrekció, de immár sokkal kedvezőtlenebb feltételek 
között. 

1984-re újabb gazdasági reformelképzelések születtek, gyakorlati lépések is megvaló- 
sultak s számos kezdeményezés történt a demokrácia fejlesztése irányában. Ezek azon- 
ban eleddig nem álltak össze átfogó reformprogrammá, s gyakorlatilag nem tudták s 
megfordítani az utóbbi évek kedvezőtlen tendenciáit. Úgy véljük, ez a fő oka időnkénti 
tanácstalanságunknak, kapkodásunknak az ilyenkor majdnem természetes szélsőséges 
szellemi reagálások kezelésében is. 

Tanulságos viták folynak a politikai rendszerről, a szocialista demokrácia fejlesztésé- 
ről, az erkölcsi és értékrendváltásról, sőt válságról; szocializmusképünk elavultságáról, 
a marxizmus válságáról, a nemzet állapotáról stb. -— s mindeközben úgy tűnik, a társada- 
lom nem mozdul előre. Toporgunk a világnézeti nevelés és oktatás reformdilemmái 
körül, mialatt a fiatalok — akiknek világnézetét igen összetett hatások formálják — mind 
érdektelenebbül reagálnak bármilyen változásra. Pozitív fejlemény ideológiai szempont- 
ból is a társadalomtudományok valóságfeltáró szerepének erősödése — és még ezt is egyik 
oldalon egy ideológiai gyanakvás, a másik oldalon az ideológiával, sőt olykor minden, 
a szakszempontokon túlmenő teoretizálással szembeni gyanú árnyékolja be. 

A problémákat sorolhatnánk; elég tetemes tartozás halmozódott fel ahhoz, hogy 
okunk legyen az ideológiai folyamatokat újra átgondolni. Mik lehetnek ennek a tám- 
pontjai, milyen kérdéseket kell újra felvetni, újszerűen megközelíteni? Cikkünk folytatá- 
sában" ehhez szeretnénk néhány adalékkal és elemzéssel szolgálni. 


s A cikk második részét lapunk következő, 11. számában közöljük. 


Várnagy Ildikó: .Shakespesre-szonettek" sorozatból 


ALEKSZANDR NYIKOLAJEVICS JAKOVLEV: 


A szovjet társadalom minőségi fejlődése és 
a társadalomtudományok 


Az 1985. áprilisi plénum óta eltelt időszakra a határozott elméleti vizsgálódás a jellemző. 
E folyamatban sikerült megfogalmazni és bevezetni a párt, a nép életébe azokat a 
tartalmas gondolatokat, melyek szellemi és érzelmi vonatkozásban gazdagították a 
társadalmi fejlődést. A párt erőfeszítései révén formálódik a szocialista távlat új szemléle- 
te, a forradalmi változások céljainak. és jellegének átfogó értelmezése. 

Az októberi forradalom és a jelenlegi átalakítás között hét évtized telt el, mégis 
megszakíthatatlan és szoros kapcsolat van közöttük, a legfőbb kérdésben egységet 
alkotnak. Az átalakítás az októberi forradalom ügyének folytatása új történelmi feltéte- 
lek között, a forradalmi igazság érvényesítése a társadalmi folyamatokban bekövetkezett 
stagnálás után. Szükségessé tette a szovjet társadalom, a nemzetközi fejlődés helyzetének 
objektív elemzését az ember és az emberiség valamennyi alapvető kérdésében. — 

Alapjaiban és főbb vonásaiban létrejött az ország társadalmi és gazdasági fejlődése 
meggyorsításának , valamint a társadalom minőségileg új állapotának eszmei-elméleti plat- 
formja. . 

A gyorsítás koncepciója nem adja meg a választ arra a kérdésre, hogyan fokozzuk a 
gazdasági növekedés ütemét. Ez a koncepció a hatékony utakat és eszközöket keresi, 
. hogy belátható időn belül méltó választ adjunk a kor kihívására; hogy a szocialista 
társadalom valóban a megtestesülése legyen mindannak, ami a nemzetközi haladásban 
. haladó és humánus, s hogy a szocialista hatékonyság példakép lehessen. 

A szocializmus anyagi és szellemi erőforrásai növekedésével párhuzamosan előtérbe 
kerülnek a fejlődés minőségének kérdései. Hogyan lehet célszerűbben felhasználni az új 
lehetőségeket, miképp éljünk velük? Milyen minőségi kritériumokkal mérjük a további 
fejlődést? 

A helyzet az, hogy a válaszadásra nem voltunk felkészülve sem gyakorlati, sem elméleti 
vonatkozásban. A választ keresve, ki kell dolgoznunk a társadalmi élet valamennyi 
területe optimális kölcsönhatásának koncepcióját. Feltehetően ebben rejlik a társadalmi 
hatékonyság kérdésének lényege. i 

A társadalompolitika új szemlélete, amely konkretizálja a marxizmus-leninizmus 
humanista hagyományát, sok tekintetben meghatározza a párt stratégiájának, társadal- 
mi-gazdasági, szellemi, erkölcsi prioritásai mai rendszerének újszerűségét. Ebben a meg- 
újult értékrendszerben a figyelem középpontjába az ember kerül mint a szocialista 
haladás célja, és az emberi tényező mint e haladás döntő ereje. 

A gazdaság, a tudomány, az anyagi jólét, az emberek tudata, a tömegek kultúrája 
között ma olyan mély összefüggés alakult ki, hogy a felsorolt területek akármelyikének 
bármilyen lemaradása azonnal kihat a többi területre, megtöri az általános előrehaladás 


(Jakovlev, A.: Dosztizsenie kacsesztvenno novogo szosztojanija szovetszkogo obscsesztva i obscsesztvennüe 
nauki — Kommuniszt, 1987. 8. szám, 3-22. old.) (Rövidítve.) 

ritmusát. Csak a gazdasági, társadalmi és szellemi élet teljes és szerves kapcsolata 
biztosíthatja az új rendszer minőségi egységét, integritását. 

Jelentős mértékben bővültek a szocialista gazdasági fejlődés törvényszerűségeivel, a 
termelőerők és a termelési viszonyok dialektikájával kapcsolatos nézeteink. Új megvilá- 
gításba került a szocialista tulajdon érvényesülése, ezen belül is a szövetkezeti tulajdon- 
formák fejlődése, az értéktörvény, valamint az áru- és pénzviszonyok hasznosítása, a 
tudományos és műszaki haladás meggyorsítása, valamint új módon kerültek napirendre 
mindazon kimeríthetetlen erőforrások és tartalékok, melyek az emberi tényezőben rejle- 
nek. 

Az átalakítás az alkotó és céltudatos teremtés aktusa. Feladat ez nemcsak gazdasági 
és politikai téren, de mindenütt, ahol a szellemi fejlődés helyzete, tendenciái és távlatai 
. szóba kerülhetnek: a kultúra és az oktatásügy, a társadalomtudományok és az erkölcs, 
az irodalom és a művészet területén. 

A jelenlegi politikai és erkölcsi légkör lehetővé teszi, hogy józanul és becsületesen 
számba vegyük, milyen mértékben és milyen mélyen tudatosodott a társadalomtudomá- 
nyok szerepe és felelőssége az új feltételek között. A XXVII. kongresszus szellemében 
minderről nyíltan kell beszélnűnk és maximális őszinteséggel kell végeznünk a dolgunkat. 
Mint Lenin írta: , ne áltassuk magunkat. . . legyen bátorságunk nyiltan elismerni azt, ami 
van". (V. I. Lenin Összes Művei, 1. kötet, 379. old.) 

Égető szükség van arra, hogy határozottan megmondjuk: sem a társadalomtudomá- 
nyok gyakorlati eredményeit, sem a társadalomban elfoglalt helyüket, sem magának a 
tudománynak a helyzetét nem tekinthetjük kielégítőnek a kor követelményei szempont- 
jából. A helyzet azért aggasztó, mivel a társadalomtudományok művelőiben működik 
egy sajátos fékező mechanizmus, amely akadályozza a társadalomkutatások lehetőségei- 
nek kibontakozását. 

Rendkívül fontos, hogy társadalomtudósaink minél előbb szerezzék vissza jó hírnevü- 
ket, kritikusan és önkritikusan elemezzék a múltban elkövetett tévedéseket. Ez gyógyító 
hatású lépés lesz. Valljuk be, filozófusaink, közgazdászaink, történészeink, irodaloómtu- 
dósaink nem túl gyakran léptek fel az új és a haladó nézetek védelmében és terjesztésében. 
Részük volt annak idején a kibernetika és a genetika lejáratásában, később pedig abban, 
hogy a közgazdaságtudományban majdhogynem tudományellenesnek kiáltották ki a 
matematikai modellezés módszereit, kigúnyolták a társadalmi prognosztikát. Visszate- 
kintve világos: túl sok erőt pazaroltunk arra, hogy elméletileg megalapozzuk az önmeg- 
nyugtatást, a felületes rendezést, és ezzel az ország szociális-gazdasági, illetve politikai 
fejlődésének megrekedését. Olyan , örökség" ez, melytől határozottan meg kell szabadul- 
ni. És ezt megalapozottan kell megtenni, levonva a jövőre nézve a tanulságokat — mind 
a világnézeti, mind pedig az erkölcsi tanulságokat. 

. Az igazsághoz azonban más valami is hozzátartozik: az, hogy a társadalom által ma 

elítélt folyamatok mellett, fejlődtek más, velük ellentétes folyamatok is. Elt a kommunis-. 
ta és az állampolgári lelkiismeret, ami nélkül elképzelhetetlen lett volna a központi 

bizottság áprilisi ülése, a jelenlegi politikai és erkölcsi katarzis. A gazdasági élet, az 
irányítás, a társadalmi élet, a szocialista törvényesség számos kérdésével kapcsolatban 

folytak kutatások. Ervényesült és fokozatosan erősödött az eljövendő alapvető változá- 

sok eszmei-erkölcsi erőtartaléka. A társadalomban és a tudományban nagyobb hang- 

súlyt kapott az a követelés, hogy véget kell vetni a tehetetlenségnek és a közömbösség- 

nek, a politikai felelőtlenségnek és az árral való gondtalan úszásnak, a dogmatizmusnak 

és a skolasztikának. 

Ez újabb adalék ahhoz, hogy az átalakítás történelmileg szükségszerű, hogy gyakorla- 
tilag megvalósítható, hogy az átalakítás objektív menetének szervesen egyesülnie kell a 
szocialista építőmunka tényleges kérdéseinek tudományos feldolgozásával. A szocializ- 
mus ma lényegében a gyakorlat és az elmélet fejlődésének új szakasza előtt áll. Átfogóan, 
komplex módon kell áttekinteni mindazt, amit már megtettünk, és azt is, ami előttünk 

áll, hogy nagyobb távlatban, teljesebben lássuk előrehaladásunk valamennyi apró részle- 
tét és árnyalatát, időbén fel tudjuk ismerni ennek az előrehaladásnak a konkrét feladata- 
it, meg tudjuk találni e feladatok megoldásának eszközeit. 


A legfontosabb feladat az, hogy a társadalomtudományok szellemi erőit a fejlődő 
szocializmus kulcsfontosságú feladatai megoldására összpontosítsuk. Ezt úgy kell elvé- 
geznünk, hogy figyelembe vesszük mind a pozitív, mind pedig a negatív tapasztalatokat. 

Elérkezett az ideje annak, hogy a társadalomtudósok alapvetően tisztázzák felelőssé- 
güket a gyorsítás stratégiája és taktikája elméleti kidolgozásáért, továbbfejlesztéséért. 

A társadalomtudomány terén meg kell teremteni az alkotó kutatómunka légkörét, fel 
kell kelteni az új gondolatok iránti érdeklődést, teret kell adni az újító gondolatoknak, 
az új nézeteknek, az eredeti javaslatoknak. A forradalmi megújulás csak úgy valósulhat 
meg, ha határozottan szakítunk az élettől elszakadt sematikus konstrukciókkal, lemon- 
dunk mindarról, amit a gyakorlat nem erősített meg, vagy ami torz gyakorlaton alapult, 
és végső soron a stagnálás és a konzervativizmus apológiájává alakul át. 

Megbízható szervezeti kapcsolatokat kell kialakitani a társadalomtudományok és a 
gyakorlat között az átalakítás, a gyorsítás érdekében, de magának a tudománynak az 
érdekében is. Enélkül az elmélet megmerevedik, a gondolat kiapad, a gyakorlat pedig 
megreked mindennapi kérdések felületén. Úgy kell kialakítani a tudományos közössé- 
gék működésének mechanizmusát, hogy az állandóan ösztönözze a tudósok demokra-. 
tikus kapcsolatát, meghiúsítson minden olyan próbálkozást, amely a tudomány mono- 
polizálására irányul. 

Az utóbbi időben erősödik a társadalomtudományok bírálata azért, mert életidegenné 
váltak, elszakadtak a társadalmi gyakorlattól. Birálják a munkastílust és a munkamód- 
szereket, a tudományos tevékenység erkölcsi, lélektani légkörét. Jogos ez a bírálat. 
A társadalomtudományok nem csupán a társadalom állapotát tükrözték, de aktívan 
részt vettek ennek az állapotnak a kialakításában. A stagnálás ideológiájának, a stagná- 
lás álcázásának nem volt szüksége az élet pontos ismeretére. Mindazt, amit nem tudtak 
belegyömöszölni a dogmatikus gondolkodás, valamint az , általános lelkesedés" gyakor- 
lata Prokrusztész-ágyába, nyiltan vagy titokban kétesnek és gyanúsnak tartottak. Az 
SZKP Központi Bizottsága januári ülése egyértelműen elítélte ezt a gyakorlatot. 

Talán bizony a fejlett szocializmus koncepciója nem viselte magán a konjunkturális 
értelmezés nyomát, amely a lassú, félénk, következetlen tökéletesítést állította előtérbe, 
mintegy , bizonyítványt adott" a kedvező helyzetről, s gátolta annak felismerését, hogy 
sürgős és alapvető változásokra van szükség? 

Talán a kooperáció, a társulás szocialista elveinek mellőzése, a kisegítő gazdaságokhoz 
és a magán-munkatevékenységhez mint idegen jelenségekhez való viszony nem iktatta-e 
ki a társadalom jelentős potenciális erőforrásait? 

Talán az a felfogás, mely a demokratikus centralizmusnak csupán egyik elemét, az 
irányítás központosított formáit dicsőítette, nem kötötte-e gúzsba a kezdeményezéseket, 
az önállóságot és a szocialista vállalkozószellemet; nem terjesztette-e a tárcaszemléletet, 
a bürokráciát, melyek a gazdasági tevékenység fő tnozgató rugói lettek? 

Talán nem váltak gazdasági fékké az áruviszonyok elismerését ellenzők koncepciói? 
Kijelentették, hogy ezek csupán tudományos viták. Valójában az értéktörvény ignorálá- 
sa uralkodott az elméletben és a gyakorlatban egyaránt. Az önálló elszámolás, a jövedel- 
mezőség figyelmen kívül hagyása, számos ágazat állami támogatásának módszere rossz 
szolgálatot tett a népgazdaságnak, számos hátrányos következménnyel járt. 

Talán a széles nyilvánosság, a ténylegesen alulról jövő ellenőrzés hiánya, a bírálat és 

az önbírálat színvonalának csökkenése, a szavak és a tettek közötti ellentét nem járult-e 
hozzá ahhoz, hogy növekedjenek a társadalomban a kóros jelenségek: a társadalmi 
passzivitás és a korrupció, a felelőtlenség és az erkölcsi züllés, a karrierizmus és a 
fogyasztói szemlélet? 

Nem haladhatunk előre eredményesen az átalakítás útján, ha nem tisztázzuk azokat 
az okokat, melyek lehetővé tették e jelenségek kialakulását. Ezek az okok részben a 
gyakorlatból, részben a tudat szférájából erednek. 

Az ország elindult a szocialista építés útján, és ezen az úton rendkívül bonyolult 
feltételek között, nem egyenes vonalban haladt. Arra lett volna szükség, hogy menet 
közben vizsgáljuk meg ennek az úttörő jellegű új társadalomnak a problémáit és ellent- 
mondásait, dolgozzuk ki a jövőre vonatkozó koncepciókat. A szocializmusra kész terv- 
rajzok nem voltak, de nem is lehettek. 

Egy bizonyos szakaszban azonban nem az elmélet alkotó fejlesztését, hanem a skolasz- 
tikát, a marxizmus-leninizmus egyes tételeinek dogmatikus értelmezését kezdték előny- 
ben részesíteni. A központi bizottság januári ülésén szó volt arról, hogy a szocializmussal 
kapcsolatos egyes lenini téziseket leegyszerűsítve értelmezték, megfosztották őket mély 
elméleti tartalmuktól. Elterjedtek a szocializmussal és a kommunizmussal kapcsolatos 
felületes elképzelések, absztrakt általánosítások, az élettől elvonatkoztatott, kiagyalt 
próféciák. : j 

Marx, Engels, Lenin munkáira elsősorban az a jellemző, hogy tisztán látták az élet 
tényleges dialektikáját, a történelmi fejlődés bonyolult és korántsem egyértelmű jellegét. 
Az ismert tapasztalatok mind azt bizonyítják: a történelem soha, egyetlen irányban sem 
tudott úgy előbbre jutni, ha leegyszerűsítették a dolgokat, a valóságot. Éppen ellenkező- 
leg, minden következő formáció, társadalmi-gazdasági vagy politikai rendszer beldő 
szerkezete az előzőnél bonyolultabb volt. És e tekintetben semmi okunk arra, hogy a 
szocializmust és a kommunizmust kivételnek tekintsük. Az uniformizálás mégis irigylésre 
méltó makacssággal tört utat a gyakorlatban és az elméletben. Hatása ma is megfigyelhe- 
tő a gazdasági élet, a társadalmi szféra, a kultúra terén. 

Vagy nézzük a társadalmi törvényszerűségek érvényesülésére vonatkozó tézist. A ka- 
pitalizmust vizsgálva, látjuk például belső folyamatainak és mechanizmusainak összetett, 
alternatív jellegét, de mihelyt a szocializmusról van szó, itt mintha valamiféle, csaknem 
teljes, az embertől nem függő automatizmus érvényesülne. A termelési viszonyok maguk- 
tól összhangba kerülnek a termelőerők fejlődésével. Az önszabályozás útján valósul meg 
a tervszerű és arányos gazdasági fejlődés, oldódnak meg a társadalmi kérdések. Automa- 
tikusan érvényesülnek a társadalmi tudat, a társadalmi igazságosság, a nemzetiségi 
viszonyok fejlődési mechanizmusai és még számos más kérdés. Kialakult egy bűvös kör: 
a gyakorlatban fellépő egészségtelen jelenségek a társadalmi tudatban, a tudományban 
is egészségtelen tendenciákhoz vezettek. Ez utóbbiak viszont idővel egyre inkább megne- 
hezítették azt, hogy az elmélet és a gyakorlat visszatérjen a realitás, az ellentmondásokkal 
terhes élet medrébe. 

Úgy is mondhatjuk, hogy fokozatosan megszűnt a bíráló önelemzés képessége. A léte- 
ző, élő szocializmus tanulmányozása helyett előnyben"részesült a spekulatív modellek 
szerkesztése. Az elmélet egyre inkább tautológiává, szószaporítássá alakult át. Vagy 
előrekalandoztunk, a kommunizmus építését közvetlen napi feladatnak jelentettük be, 
vagy lényegében a lapos evolucionizmus szellemében abszolutizáltuk a gazdasági, társa- 
dalmi és egyéb struktúrák stabilitását; a stagnálást, a szocialista átalakulás terén kiala- 
kult késlekedést megpróbáltuk igazolni. A társadalomtudományok emiatt elvesztették 
tényleges funkciójukat. 

Ezek a tendenciák különösen érezhetővé váltak a hetvenes években, amikor az élő, 
fejlődő szocializmus tanulmányozása helyébe egyre nyíltabban a kiagyalt képletek és 
sémák léptek. 

Ez a helyzet objektíve elősegítette a dogmatizmus, a skolasztika, a betűrágás felvirág- 

zását, s Megnehezítette a mai szocializmus kérdéseinek elméleti kidolgozását. Pedig 
valamennyi marxistának világosan kell látnia, hogy a forradalmi elméletnek, az emberi- 
ség e nagyszerű szellemi tőkéjének befagyasztása — bármely formában történik is — súlyos 
következményekkel jár, nemcsak az elméletben, de az új társadalom építése gyakorlatá- 
ban is stagnáláshoz vezet. 

EI kell jutni a tapasztalatok - kivétel nélkül minden tapasztalat, tévedés és eredmény -— 
józan értékeléséhez. Minden elfogultság nélkül kell vizsgálni, önkritikusnak kell lenni, 
becsületesen és nyíltan fel kell tárni, hogy milyen következményekhez vezetett a forradal- 
mi elmélet számos tézisének opportunista értelmezése. Erőt kell venni önmagunkon, 
mozgósítanunk kell a tudományos kollektívákat, hogy forradalmi válaszokat adhassunk 
az élet kérdéseire. Ezt várják ma a társadalomtudományoktól. Nem könnyű, sőt fájdal- 

, mas folyamatról van szó, de ez a folyamat elkerülhetetlen. 

Valamennyien korunk terméke, olykor pedig foglyai vagyunk. De senki helyettünk 
nem alakítja ki az élet új rendjét, nem gondoskodik a felmerülő kérdések elméleti 
birtokbavételéről, nem szabadít meg bennünket számos olyan elképzeléstől, mely a maga 
es talán helyes volt, de az új feltételek, az új feladatok közepette elvesztette régi erejét. 

gy tűnik, ma a társadalomtudósok között vannak, akik , tudathasadásban" szenved- 
nek. Az, hogy megértik a történelmi pillanat bonyolult, felelősségteljes jellegét, nyilván- 
való. A tudósoknál talán senki nem látja világosabban, senki nem méri fel józanabbul 
a gazdasági életben, a társadalmi és szellemi-erkölcsi szférában kialakult helyzetet. Az 
igazság ellen vétenénk, ha azt mondanánk, hogy a negatív tendenciák erősödése nem 
nyugtalanított számos társadalomtudóst, vagy hogy e jelenségek elkerülték volna figyel- 
müket. Jól ismerjük a társadalomtudományok mindazon képviselőit, akik élesen felve- 
tették az égető problémákat, nem törődtek azzal, hogy e cselekedeteik , nem válnak 
egészségükre", nem javítják társadalmi helyzetüket. 

Ennek ellenére még mindig nagyfokú tehetetlenség tapasztalható, egyesek még mindig 
abban az illúzióban ringatják magukat, hogy a társadalomtudományok mai állapota 
lényegében híven tükrözi a szocializmus fejlődésének jelenlegi szakaszát. Fontos, hogy 
megszűnjék a kialakult sajátos távolságtartás a nehézségektől, hogy ne engedjünk a 
kísértésnek, ne oldozzuk fel önmagunkat, értsük meg, mennyire fontos, hogy a társada- 
lomtudományi kutatásokban ismét érvényesüljön az igazság semmitől vissza nem riadó 
keresésének lenini szelleme. 

Az alkotó marxizmus-leninizmus mindig felfedezés, nem pedig fedezék. ,,. . Állandóan 
Vlagyimir Iljics Leninhez, az ő gondolataihoz, eszméihez fordulunk — mondotta M. Sz. 
Gorbacsov a központi bizottság januári ülésén. -— Ezzel nem egyszerűen mély tiszteletün- 
ket juttatjuk kifejezésre, nem csupán a lenini tekintélyt ismerjük el. Olyan kitartó 
törekvés ez, melynek célja az, hogy a jelenlegi feltételek között támasszuk fel — és minél 
teljesebben támasszuk fel — a leninizmus szellemé:. . ." 

A leninizmus egyet jelent a forradalmi dialektika klasszikus módon hitelesített tanítá- 
sával. , Most azt a vitathatatlan igazságot kell magunkévá tennünk, hogy a marxistáknak 
a való élettel, a valóság pontos tényeivel kell számolniuk, nem pedig továbbra is a tegnap 
elméletébe kapaszkodniuk..." (V. I. Lenin Összes Művei, 31. kötet. 134. old.) Ez volt 
V. I. Lenin hitvallása. . 

A legfőbb követelmény - ha úgy tetszik, a kor parancsa -, hogy állítsuk helyre a 
szocialista átalakulás céljai és eszközei értelmezésének dialektikus, lenini módon alkotó 
szemléletét, tanulmányozzuk tüzetesen és behatóan a tényleges ellentmondásokat, vessük 
el az ellentmondások korlátolt, vulgáris értelmezését. Az élet igazi folyamataiból kiindul- 
va jussunk el a következtetésekhez, az elvek és a célok megfogalmazásához. Az igazi 
társadalomtudományok ezt az utat követik. 

Az élet új realitásaiból kiindulva, az új információs alapon minden lehetőség megvan 
arra, hogy ismeretlen területet fedezzünk fel, gyarapítsuk a klasszikus alapot, a társadal- 
mi lét új törvényeit tárjuk fel. 

Be kell ismerni, hogy mi, akik a dialektikát a fejlődés általános elméletének és a 
forradalmi átalakulás módszerének tartjuk, valójában távolról sem mindig támogattuk 
az újat sem a tudományban, sem a gyakorlatban. Sőt gyakran elutasítottuk az újat, 
amennyiben nem találtunk rá közvetlen, betű szerinti igazolást a klasszikus örökségben. 
Nem vettük észre, hogy ezzel lehetetlent követelünk a klasszikusoktól. Mint Lenin 
mondotta, az eljövendő új társadalom valamennyi részletét, valamennyi fokozatát, a 
fejlődés minden apró-cseprő sajátosságát hetven Marx sem képes előre megmondani. 

Nem véletlenül hangzottak el ezek a szavak a XXVII. pártkongresszus fórumán. 
Marx, Engels, Lenin koruk feladatait oldották meg. Eredményeik és felfedezéseik, a 
dialektikus materialista módszer óriási örökségét, a tudományos igazság keresésének 
alkotó szellemét hagyták ránk. De minden örökséggel hozzáértően kell bánni, különösen 
egy olyan zseniális örökséggel, mint amilyen a marxizmus-leninizmus, amely természetét 
tekintve nem tűri a dogmákat, melyet maga az élet hozott létre, és amely megköveteli, 
hogy állandóan behatoljunk a társadalmi lét titkaiba. A lényeg az, hogy a felhalmozott 
elméleti és módszertani erőforrásokat, magát a dialektikus gondolkodást az új felismeré- 
sek és az új szemlélet kialakítása és ösztönzése szolgálatába kell állítani. 


A kiindulópontul szolgáló elméleti feladatot röviden így fogalmazhatjuk meg: a szocializ- 
musnak ma elsősorban önmagát kell megismernie. Ez azonban nem történhet meg akkor, 
ha a társadalomkutatások továbbra is félni fognak attól, hogy hozzányúljanak olyan 
kérdésekhez, melyek még nem szerves részei a politikai döntéseknek, ha megmaradnak 
a kommentálás szintjén. 

A szocializmus a tőkés kizsákmányolás, a polgári erkölcs tagadásaként született meg. 
Ezért az új társadalmat romantikus, eszményi társadalomnak hitték, amelynek nincsenek 
hibái és nincsenek ellentmondásai; ami pedig a bajokat és a mulasztásokat illeti, azokat 
a múltból ittmaradt csökevényeknek tekintették. Ha mindez ilyen egyszerű lenne! A szo- 
cializmus előnyeinek evidenciája azt az illúziót keltette, hogy a szocializmusban nem 
jelenhetnek meg negatív tendenciák, nem éledhet újjá a kispolgári felfogás. A szocializ- 
mus objektív törvényeinek vizsgálatát gyakran kiragadták a nemzetközi fejlődés össze- 
függéseiből. Sok tekintetben leegyszerűsítettnek, vulgárisnak bizonyultak a tőkés rend- 
szer fejlődésére, a kapitalizmus életképessége határaira, , túlélési" tartalékaira vonatkozó 
prognózisok is. Mindezt most meg kell tagadni, és ez nem megy olyan könnyen. 

Változatlanul időszerű — a kialakult helyzetben pedig különösen -— az a lenini követel- 
mény, hogy a társadalmi élet különböző oldalai kölcsönhatását komplex módon kell 
elemezni. Olyan szemléletre van szükség, amely figyelembe veszi a termelőerők és a 
termelési viszonyok, az alap és a felépítmény, a politika és a gazdaság, a centralizmus 
és a demokrácia, az egyéni és a társadalmi érdek, az ideológia és az anyagi életfeltételek, 
a lélektani és erkölcsi elemek stb. bonyolult kölcsönhatását. 

A valóság átfogó, komplex elemzése szervesen következik a marxizmus-leninizmusnak 
mint egységes és komplex tanításnak a természetéből. A korszerű tudás teljes birtokában 
a valóság átfogó, általános filozófiai birtokbavételére kell törekedni. Ma különösen nagy 
szükség van az áttörésre a filozófiai általánosítások, a világ komplex szemlélete terén, 
amely teljes mértékben figyelembe veszi a világ tényleges ellentmondásait és domináns 
tendenciáit. Nagy szükség van a társadalomkutatásra: a szociológiai, a társadalomlélek- 
tani, a humán kutatásokra. 

A szocializmus az embert tekinti a társadalmi haladás kritériumának és legfőbb 
céljának. De nem valamiféle idealizált személyiséget, hanem az adott kor igazi, hús-vér 
emberét, akit valóságos kapcsolatok fűznek a társadalomhoz, más emberekhez, az 
anyagi és a szellemi élet területeihez. A kommunizmus útján történő haladás elsősorban 

a társadalmi viszonyok tökéletesítését jelenti, természetesen megfelelő anyagi és szellemi 
. bázison. Az elméleti tudat feladata, hogy ne csak e folyamatok mélységét lássa, és 
tükrözze, de a tudat és a gyakorlat közötti összefüggések rendkívül bonyolult dialektiká- 
ját, magának a tudatnak - a tudományos és a hétköznapi tudatnak - a fejlődési törvény- 
szerűségeit. 

A társadalomtudományok további fejlődéséhez különösen fontos a történetiség elvé- 
nek érvényesítése. Sok tévedést el lehetett volna kerülni, ha társadalmunk struktúráit 
nemcsak szavakban, de a valóságban is dinamikus, fejlődő struktúrákként vizsgáltuk 
volna. 

Hangsúlyozni kell: itt nem az állam, a párt, a gazdasági és társadalmi fejlődés története 
újabb konjunkturális átírásáról van szó. Ilyesmi már volt, eredményei közismertek. Itt 
másról van szó, arról, hogy a múltat a maga teljességében, dialektikus ellentmondásaiban 
kell látni, felfogni, elemezni. 

Az elmélet nem tévesztheti szem elől azt az elvi kérdést, hogy a társadalmi tudat nem 
axiomatikus jellegű. E megállapítás több körülményen alapszik. Szakadatlan mozgás- 
ban, fejlődésben van maga a társadalom, a társadalmi megismerés tárgya. Ez összefügg 
az embernek, az egyes osztályoknak és csoportoknak, az egész társadalomnak azzal a 
képességével, hogy fel tudja halmozni, általánosítani és hasznosítani a tapasztalatokat. 
Amennyiben azonban negatív jelenségek keletkeznek, amelyek hosszú időn át mutatkoz- 
nak a társadalomban, ezek is felhalmozhatják , a maguk tapasztalatait" és olyan tenden- 
ciákhoz vezethetnek, melyek képesek eltorzítani a társadalmi viszonyokat, illetve a 
társadalmi viszonyok egyik vagy másik részét. 

Az átalakítás azt a feladatot tűzi maga elé, hogy a szocializmusnak teljes egészében, 
minőségileg kell megújulnia, nem egyszerűen a szocializmus egyes területeit, vonásait kell 
tökéletesíteni. A szocialista társadalom új minőségi állapota megköveteli, hogy az alko- 
tás kérdését az emberi tevékenység olyan dialektikusan ellentmondásos folyamataként 
értelmezzük, mely folyamatban nemcsak a forma fejlődik, de maga a szocializmus 
lényege is. Erre már V. I. Lenin felhívta a figyelmet, amikor megállapította: ,,. . nemcsak 
a jelenségek múlékonyak, mozgékonyak, folyékonyak, csupán feltételes határok által 
elválasztottak, hanem a dolgok lényegei úgyszintén". (V. I. Lenin Összes Művei, 29. 
kötet, 206—-207. old.) 


Egy olyan méretű átalakítás, mint a jelenlegi, elkerülhetetlenül felveti a szocializmus 
politikai gazdaságtana alapvető kérdéseit, szükségessé teszi e kérdéseknek a társadalmi 
termelés mai szakaszában történő vizsgálatát. 

Az általunk ismert valamennyi formációban, valamennyi eddig megtett történelmi 
szakaszban a termelőerők és társadalmi formájuk - a termelési viszonyok -— közötti 
ellentmondás mozgatja és fejleszti az emberek társadalmi munkatevékenységét, hozza 
létre a forradalmakat, gyorsítja meg a haladást. Ahelyett azonban, hogy mélyreható 
vizsgálatnak vetették volna alá ezt az ellentmondást a szocialista társadalomban, azt 
kezdték hajtogatni, hogy a szocializmusban az alapvető ellentmondás a kommunizmus 
látható csírái és a , kapitalizmus csökevényei" között van. , Csökevénynek" minősítették 
mindazt, ami korlátozta a vezetés adminisztratív, bürokratikus módszereit: a szövetkeze- 
ti kolhoztulajdont, a háztáji és a kisegítő gazdaságot, a magán-munkatevékenységet, az 
árutermelést, az áru- és pénzviszonyokat, a piacot, a nyereséget, az önálló elszámolást. 

V. I. Lenin különbséget tett a szocialista társadalom fejlődésében elért formai és 
tényleges eredmények között. Gondoljunk arra, mennyire hangsúlyozta, hogy elvi kü- 
lönbség van a formai, jogi társadalmasítás és a gyakorlati társadalmasítás között. E lenini 

hagyományt követve el kell érnünk azt, hogy megvalósuljon a tényleges tervszerűség a 
termelés fejlődésében, a tényleges centralizmus és a tényleges demokrácia a gazdaságirá- 
nyításban. 

A tervszerűség valóságos mértéke azzal mérhető, mennyire megbízhatóan tudjuk 
fenntartani és szabályozni az arányosságot. A tényleges centralizmus azzal mérhető, 
hogy milyen mértékben tudjuk alárendelni a gazdasági központnak a gazdasági folyama- 
tokat. A gazdálkodás tényleges demokratizmusa nem egyszerűen a munkahelyi kollektí- 
vák jogaival mérhető, hanem azzal, hogy milyen mértékben sikerült megteremteni a 
jogok tényleges érvényesítéséhez szükséges társadalmi, gazdasági és politikai feltételeket. 

A fékezési mechanizmus kialakulásának kezdete feltehetően azokra az okokra vezet- 
hető vissza, melyek fokozatosan (a harmincas évektől kezdve) idézték elő az ismert 
helyzetet. A gazdasági fejlődés extenzív útja annak idején objektíve indokolt volt, ez az 
út megfelelt az akkori idők feladatainak, és jelentős eredményekkel járt. De ugyanez az 
út, a vele kapcsolatos irányítási, tervezési, elosztási stb. módszerek objektíve már akadá- 
lyozták a fejlődést a haladás következő, magasabb fokán, amikor a minőségi tényezők 
kezdtek előtérbe lépni, amikor szükségessé vált a gazdálkodás intenzív formáira való 
áttérés. A gondolkodás és a gyakorlat terén uralkodó tehetetlenségi erő azonban túl 
makacsnak bizonyult. Ennek okait nem a felszínen, nem egyes gazdasági hibákban kell 
keresni, hanem a társadalmi lét legmélyén, a stagnálás eredendő okában. 

A gazdasági alap szférájában a hibák oka az volt, hogy gyakorlatilag abszolutizálták 
az állami tulajdont, a tulajdon magasabb formája, az össznépi tulajdon szintjére emelték, 
ami a gyakorlatban az adminisztratív módszerek uralmához, a bürokrácia mind nagyobb 
térhódításához vezetett. 

A bürokráciának dogmatizmusra van szüksége, és fordítva. Bürokraták és dogmatiku- 
sok csak a társadalmi érdekek rovására létezhetnek - úgy, hogy kihasználják az államap- 
parátushoz tartozásukat, amennyiben ez az államapparátus egy sajátos teljhatalom 
funkcióit vindikálja magának. Ezzel magyarázható a , mindent államosítani" törekvés, 
az, hogy az emberi sikereket, eredményeket összefüggésbe hozzák az irányítás adminiszt- 
ratív módszereivel mint , legjobb" módszerekkel. 

A szocializmusban a társadalmi tulajdon valamennyi formája egységet alkot. A társa- 
dalmi tulajdon egyes elemei közötti ésszerű arányokat csak a gyakorlati élet alakíthatja 
ki. Az össznépi tulajdonon belül mesterségesen létrehozott rendellenes arányok a legkü- 
lönbözőbb ellentmondásokhoz vezethetnek. 

Marx szerint a társadalmi rendszer alapjai megváltoztatására , azért van szükség, hogy 
a társadalmi termelést a szabad, társult munka egységes, szerteágazó és harmonikus 
rendszerévé alakítsuk át...". (Marx és Engels Művei, 16. kötet, 199. old., szovjet kiadás) 

Egyetlen forma sem tűnik el addig, amíg nem meríti ki a maga lehetőségeit. Ha a 
családi vállalkozás képes arra, hogy a munkaszervezés más formáihoz viszonyítva kétsze- 
res-háromszoros termelékenységet érjen el, akkor hogyan tekinthetjük ezt a formát 
történelmileg elavult, a szocialista termelés szerkezetén belül kimerült formának? Ha a 
magán-munkatevékenység hasznot hajthat, akkor miért kell ideológiai és gyakorlati 
akadályokat gördíteni fejlődése elé? Csupán egy megkötéshez kell szigorúan ragaszkod- 
ni: kizsákmányolásra nem kerülhet sor. A szocializmus tényleges megszilárdítását kell 
a legfőbb feladatnak tekinteni, e feladat szolgálatába kell állítani minden erőfeszítést, a 
munkaszervezés és a társadalmi élet formáit. Ezt elősegítené az is, ha elfogulatlanul 
felülvizsgálnánk az alapvető gazdasági viszonyok egész bonyolult rendszerének lényegi 
vonásait, a maguk változatosságában és dinamikájában. 

Az átalakítás jelenlegi szakaszában az egyik legsúlyosabb kérdés a munka mennyisége 
és minősége közötti ellentmondás. A gazdasági gyakorlat továbbra is a mennyiséget 
állítja előtérbe, pedig a kor parancsa a növekedés mennyiségi és minőségi mutatóinak 
optimális összekapcsolása. A , mennyiségi stratégia" következménye a költséginflációs 
hiánytermelés. Az átalakítás legfőbb feladata a költségtípusú mechanizmus megszünteté- 

se, felváltása egy olyan, minőségileg új, önelszámoló mechanizmussal, amely megfelel a 
fejlődő szocializmus természetének. 

Gazdasági szempontból a költségtípusú gazdálkodás egyet jelent — minimális végső 
eredménnyel, maximális közbeeső ráfordítások mellett — a termelőerők és a termelési 
viszonyok közötti ellentmondások mind nagyobb éleződésével, az előbbiek anarchiájával 
lásával, a stagnáláshoz vezető úttal. A termelők uralma egyre torzabb formában, állan- 
dóan reprodukálja a költségtípusú gazdálkodást, elveti az önálló elszámolást, olyan 
viszonyt alakít ki a fogyasztóval szemben, mintha nem érdekelt partnerről, hanem 
valamiféle terhes, nem kívánt útitársról lenne szó. 

Ideológiai szempontból a költségtípusú gazdálkodás elve egyet jelent azzal az állandó 
törekvéssel, hogy a kívánatost valóságosnak tüntessük fel, egyet jelent a díszes külsősé- 
gekkel, a bírálat elfojtásával, a dogmák sokszorosításával és a friss eszmék, alkotó 
útkeresések akadályozásával. Megfeledkezés ez arról, hogy a szocializmusban a gazdaság 
nem választható el az olyan fogalmaktól, mint az erkölcs, a becsület, a tisztesség — sem 
a munkában, sem a beszámolókban, sem pedig a javak elosztásánál. 

Nézzük meg a mély ellentmondások egy másik csoportját, a magában a munkában 
meglévő ellentmondásokat. Marxnak van egy ilyen gondolata: , A társadalom semmikép- 
pen sem jöhet egyensúlyba addig, amíg nem a munka Napja körül kezd forogni". (Marx 
és Engels Művei, 18. kötet, 551-552. old., szovjet kiadás) A munka az egyetlen bálvány, 
amely előtt tanítómestereink fejet hajtottak. A munka lealacsonyítása, gyalázása szent- 
ségtörés. Az élet büntet érte, méghozzá keményen. 

A fejlődő szocializmus nem szünteti meg az absztrakt és a konkrét munkára való 
felosztást. Mégis a társadalmi tudatban és a gyakorlatban is elterjedt az alábbi felfogás: 
a magántulajdon hiánya, sőt egyszerűen az állami terv azt igazolja, hogy minden munka 
(legyen az hasznos vagy káros, kifogástalan vagy összecsapott munka) közvetlenül 
társadalmi, szükséges munka. 

Ez a dogma objektíve a költségtípusú gazdálkodás egyik katalizátora. Egyenlően 
fizetnek meg minden munkát: elszaporodnak a fiktív számlák, elharapódzik a szemfény- 
vesztés, a csalás, suba alatt és bűnös szervezettséggel osztják fel újra a nemzeti jövedel- 
met; eltorzul a munkaerkölcs és a munkaetika, csökken a munkakultúra. A munka 
szerinti díjazás eltorzul, ami megrendíti a munkára való motíváltságot és a társadalmi 
motivációt. 

Ugyanakkor a munkát az anyagi szférában végzett termelő-, produktív munkára és 
az egyéb területeken folyó improduktív munkára osztották fel. Ebből adódik az az elv, 
hogy a , maradványt" kell a társadalmi infrastruktúrára fordítani, innen adódik a 
technokrata szellem, az emberi tényező lebecsülése. Innen ered az, hogy a tudományos 
és technikai forradalom feltételei között a legjobban képesített és legszükségesebb munka 
— az orvos, a pedagógus, a mérnök, a tudós munkája - anyagilag és erkölcsileg hátrányos 
helyzetbe kerül. Innen származik az ismeretek, az igazi szakmai tudás társadalmi rangjá- 
nak a lebecsülése. Vajon nincs-e okunk rá e területen is, hogy felülvizsgáljunk egyes 
fogalmakat? 

A gazdálkodás költségtípusú módszere, amely felelőtlenséghez vezet, a munka erkölcsi 
tartalmát is megrendíti, és ez szükségszerűen hatással van arra, hogyan viszonyul ehhez 
a módszerhez a munkásosztály és a parasztság, az értelmiség, különösen pedig az ifjúság 
egy része. A munkakultúra és a munkára ösztönzés ügye újszerűen merül fel, minthogy 
az önfinanszírozás, a jövedelmezőség és az önigazgatás feltételei között a munkához való 
viszony kritériumai óhatatlanul átalakulnak. 

A demokrácia a szocializmus megvalósításának egyik legfontosabb, sőt egyedüli lehetsé- 
ges módja. A szocializmus társadalmi és gazdasági lényegét a marxizmus korántsem 
szűkíti le csupán a termelési eszközök társadalmi tulajdonára. A társadalmasult termelés 
akkor válik valóban szocialista termeléssé, ha maguk a dolgozók ténylegesen döntő 
szerepet kapnak a termelés és a társadalmi folyamatok irányításában, ha maguk a 
kollektívák döntenek a gazdasági és szociális fejlődés legfontosabb kérdéseiről. 

A demokratizálás a szovjet társadalom mai életének az a megkülönböztető vonása, 
amely világszerte nagy figyelmet és nagy érdeklődést kelt. Egyesek örömmel üdvözlik a 
nyíltság, a nyilvánosság, az önbírálat és a bírálat irányvonalát, és ebben az irányvonal- 
ban a szocializmus előrehaladását, egyre teljesebb, humanista önmegvalósulását látják. 
Mások, akik azt szeretnék, ha a szocialista demokrácia a polgári demokráciára emlékez- 
tetne, a társadalom tőkés átalakulásában reménykednek. Megint mások az önigazgatás 
, végzetes veszélyeit", általában a demokratizálás , veszélyességét" emlegetik. E különbö- 
ző értelmezések okai érthetőek. Különböznek osztályforrásukat, a végbemenő változá- 
sok lényegének megértését és mindazon remények őszinteségét tekintve, melyeket a világ 
haladó erői a szocialista társadalmi rendszer fejlődéséhez fűznek. 

A lenini politikai szótárban a , demokrácia", az , önigazgatás", , a tömegek élő, alkotó 
tevékenysége" kulcsszavak, különösen a szocializmus vonatkozásában. V. I. Lenin meg- 
győzően, részletesen fejtegette a demokrácia jelentőségét, feltárta e fogalom lényegét, 
meghatározta tartalmát. 

Csak a demokrácia útján, a demokrácia megerősítése és fejlesztése útján lehet aktivi- 
zálni mindazt, ami a szocializmust szolgálja, csak így kerülhetnek teljes mértékben 
felszínre a szocializmusban rejlő erők. , A győzelmes szocializmus nem tarthatja meg 
győzelmét (...), ha nem valósítja meg teljesen a demokráciát" -— állapítja meg Lenin. 
(V. I. Lenin Összes Művei, 30. kötet, 125. old.) I 

Az átalakítás az irányítással kapcsolatosan is új módon vetette fel a szocialista 
demokrácia kérdéseit. A dolgozók érdekeltségen alapuló, mindennapos, tárgyszerű rész- 
vételének biztosítása nélkül ma egyetlen feladatot sem lehet megoldani azok közül, 
amelyek a társadalom előtt állnak. A XXVII. kongresszuson a szocialista önigazgatással 
kapcsolatban elhangzott tézis egyben annak a lenini tézisnek a továbbfejlesztését 15 
jelenti, miszerint történelmi szükségszerűség, hogy a népnek szóló hatalomról fokozato- 
san áttérjünk magának a népnek a hatalmára, a szocializmus politikai rendszere vala- 
mennyi szintjén. A párt határozottan keresi az ezzel kapcsolatos megoldásokat. 

Meg kell találni azokat a formákat és ösztönzőket, melyek biztosítják az emberek 
tényleges részvételét az alapvető fontosságú, valamint operatív döntések kidolgozásában 
az ország, a társadalom, az adott kollektíva szintjén. 

Elérkezett az ideje annak, hogy megértsük a társadalmi viszonyok jogi formájának 
valódi fontosságát, sokoldalúan fejlesszük és hatékonyan használjuk ki a szocialista 
jogtudományban rejlő humanista és erkölcsi lehetőségeket. Törvény, törvényesség és 
igazságszolgáltatás nélkül nincs társadalmi haladás, nem lehet biztosítani az anyag 
termelés és a politikai demokrácia intézményeinek szabályos működését, a hatékony 
irányítást, nem lehet ösztönözni az egyéniség fejlődését. 


V. 


A nemzetközi fejlődésben ma annyira lényeges és mindenre kiterjedő változások tapasz- 
talhatók, hogy ez megköveteli e fejlődés valamennyi új tényezőjének és tendenciájának 
mélyreható vizsgálatát, komplex értékelését, szükségessé teszi a mai világ elméleti elemzé- 

sének jelentős elmélyítését, e világ sokrétűségének, ellentmondásosságának, egyúttal 
egységének bemutatását. Az életben maradás szükségessége ad erőt az emberiségnek 
ahhoz, hogy megőrizze önmagát, ez teremti meg az egymással ellentétes társadalmi 
rendszereknél az együttműködés olyan ösztönzőit, amelyek megfelelnek a nukleáris kor 
imperatívuszainak. 

Az emberiség egyetemes történeti létezésmódja fogalmát nem is olyan régen még 
számos filozófiai és közgazdasági kutatás valamiféle rendkívül elvont fogalomnak tekin- 
tette, ami a gyakorlatban nem alkalmazható a mi, társadalmilag megosztott világunkra. 
Az új feltételek között azonban — hangsúlyozva az osztályjellegben mutatkozó alapvető 
különbségeket, kiemelve a két társadalmi-gazdasági rendszer történelmi ellentétét — 
lehetetlen figyelembe nem venni e két rendszer kölcsönhatásának bonyolult dialektikáját. 
Korunk dialektikus materialista szemlélete elutasítja a jelenleg létező két formáció, 
termelési mód gyökeres ellentétének a tagadását éppúgy, mint a ma élő emberiség lényegi 
egységének, közös érdekeinek és értékeinek tagadását. : 

Az egységes, interdependens világ koncepciója szorosan összefügg a környezetvéde- 
lemmel is. Ugy gondolom, hogy még mindig nem ismertük fel teljes mértékben azt, hogy 
globális következményeit illetően a természethasználattal kapcsolatos jelenlegi szemlélet 
folytatása katasztrofális következményekkel járhat. 

A feladat itt nem csupán az, hogy növeljük a környezetvédelmi kiadásokat. Át kell 
térni a politikai és ökológiai kultúra egy új fokára. Politikai szempontból arra van 
szükség, hogy béke legyen és az államok közötti együttműködés megbizható nemzetközi 
jogi alapokon nyugodjék. Gazdasági szempontból a világgazdaságnak át kell térnie a 
hulladékmentes technológiákra, a környezet megóvására és ápolására. Társadalmi szem- 
pontból fokozni kell a harcot az ember megátalkodott ősi ellenségei — az éhezés, a 
betegségek, a nyomor, az írástudatlanság - ellen. Filozófiai szempontból meg kel! valósí- 
tani az ember és a természet harmonikus viszonyát, az ember értelmének és lelkének meg 
kell tisztulnia a kizsákmányoló társadalmakra jellemző kóros társadalmi jelenségek 
minden fajtájától, óvni és fejleszteni kell a kultúra igazi vívmányait, elejét kell venni a 
kultúra torzulásának. 

A nemzetközi kapcsolatok elméletében ényesébén új elem egy olyan biztonsági rend- 
szer létrehozásának követelménye, amely alapul szolgálna az egyetemes emberi értékek 
megőrzéséhez, olyan nagyszabású kezdeményezések számára, melyeknek célja az atom- 
mentes világ megteremtése. Olyan politikai filozófiát kell kidolgozni, amely arra ösztö- 
nözné az államokat, hogy az emberiség túlélése kérdésében felülemelkedjenek a meglévő, 
ellentmondásokon. 

A demilitarizált, atgommentes világ megteremtése szükségessé teszi a bizalmatlanság, 
a feszültség és az ellenségesség korunkban meglévő, mélyen rejlő okainak, forrásainak 
kiküszöbölését. A nemzetközi kérdések tudós szakértőinek szembe kell nézniük azzal a 
kérdéssel, hogyan lehet leküzdeni a nemzetközi kapcsolatok terén a hagyományos konf- 
rontációs szemléleteket. Meg kell találni a nemzetközi kapcsolatok fejlesztésének olyan 
általános irányelveit, melyek valamennyi állam, a nemzetközi közösség valamennyi tagja 
érdekeinek megfelelnének. Ugyanakkor szükség van arra, hogy a nemzetközi gazdasági 
biztonság is egyike legyen az erőszaktól mentes világ megbízható pilléreinek. 

Új szemléletre van szükség a humanitárius területen folyó együttműködés kérdésében 
is. A szocialista hazánkban megvalósuló átalakulás, demokratizálás szellemének nemzet- 
közi hatásában is érződnie kell. A nemzetközi kérdésekkel foglalkozó szovjet tudósok 
számára új lehetőségek nyílnak arra, hogy kidolgozzák a nemzetközi biztonság átfogó 
rendszere erkölcsi és szellemi tényezőinek elméletét. 

Ki kel! munkálni és anyagi tartalommal kell megtölteni az elégséges katonai erővel 
kapcsolatos - a SZKP XXVII. kongresszusán felvetett — koncepciót, beleértve e koncep- 
ciónak az atomfegyverek teljes felszámolása esetén való érvényesülését. Hasonlóan 

fontos feladat, hogy a katonai szakértőkkel együtt elemezzük katonai doktrí- 
nánkat, amely stratégiai lényegét tekintve a nukleáris háború elhárítása politikáján alapszik. 


VI. 


A XXVII. kongresszus legidőszerűbb feladatai közt találjuk a társadalmi tudat — a 
társadalmi energia eme kimeríthetetlen forrása — fejlesztésének kérdését. E feladat megol- 
. dása két, egymással szorosan összefüggő cselekvést feltételez. Egyrészt javítani kell , a 
tudat minőségét", azaz a tudatot a tudományos igényesség, a képzettség és az általános 
műveltség, a tájékozottság, a látókör új szintjére kell emelni. Másrészt a tudást meggyő- 
zödéssé,, a meggyőződést pedig emberi cselekedetté és tevékenységgé kell alakítani. 
Ebben a társadalomtudományoknak különösen nagy szerepet kell játszaniok. 

A gazdálkodás, a szociális infrastruktúra, a szocialista demokrácia megszilárdítása, a 
nevelés területe olyan egységes kérdéskomplexum, amely széles látókört követel az 
elméleti vizsgálódástól, céltudatosságot és hozzáértést a gyakorlati munkában. 

Nagy feladatokat ró az átalakítás a filozófia tudományára. E tudománynak a valóság- 
tól való elszakadása sajátos módszertani, , elméleti megindoklást" nyert. A lenini mód- 
szertani útmutatásból gyakorlatilag azt a részt hagyták ki, amely a létező világ állandó 
figyelemmel kísérésének szükségességére mutatott rá az elméleti megismerés során. 

Egyúttal megfigyelhető egy másik tendencia is: az empirizmus, a leíró módszer irányá- 
ba történő elhajlás. Nagy számban jelentek meg olyan filozófiai és egyéb társadalomtu- 
dományi művek, melyek a megfigyelt tényekről, az egyes eseményekről azok elméleti 
elemzése nélkül számoltak be. 

Úgy gondolom, hogy komoly aggodalomra adhat okot tudományunk lemaradása az 
emberi tényező kérdésének és aktivizálása módszereinek komplex tanulmányozásában. 
Igen nagy jelentőségre tesznek szert az ember belső világával kapcsolatos kérdések; 
éppen e kérdésekben folyik a legaktívabb ideológiai harc. Sajnos az erkölcsi-filozófiai 
kérdések egész területe ma még szűzföld: amikor az ember elgondolkodik az élet értelmé- 
vel, az erkölcsi választással, az emberi cselekedetek etikai indokaival kapcsolatos , örök", 
gyötrő problémákon, a választ többnyire nem az etikával foglalkozó hivatásos filozófu- 
soknál keresi. 

Ahelyett, hogy a társadalom tényleges szerkezetét, az osztályjellegű é és osztályon belüli 
változások dinamikáját, a szovjet társadalmi fejlődés bonyolult és ellentmondásos folya- 
matát vizsgálnák, a tudományos kommunizmussal, a filozófiával és a szociológiával 
foglalkozó munkák szertartásosan csupán a társadalmunk egyneműségére vonatkozó 
tézist ismételgetik. Ahelyett, hogy a szocialista személyiség kialakulásának, nevelésének 
rendkívül bonyolult folyamatát vizsgálnák, skolasztikus eszmefuttatásokat olvashatunk 
a csaknem eszményi szovjet emberről. Felmerül a kérdés, mivel magyarázhatók akkor 
a stagnálás jelenségei, miért vannak társadalmunkban méltatlan, elfajzott, a fogyasztói 
szemlélet által megfertőzött, a tárgyak bűvöletében élő, szellemileg üres emberek, mivel 
magyarázható a karrierizmus, a bürokrácia, a közömbösség? 

Jócskán akadnak fehér foltok a tudományos kommunizmus terén is, bár a tudományos 
kommunizmus tárgyának és módszerének, törvényeinek és kategóriáinak a vizsgálata 
több mint negyedszázada kezdődött. Mégsem csodálkozhatunk e rendkívül hosszúra 
nyúlt vita befejezetlenségén, hiszen ez a vita csak formális, a , tiszta" tudat keretei között 
mozog, egyes kategóriák, egyes - olykor önkényesen kiemelt — szempontok spekulatív 
vizsgálatára szorítkozik. A tudományos kommunizmussal foglalkozó munkák többnyire 
szekunder információkon alapulnak. A szerzők figyelme túlnyomórészt az egyes elképze- 
léseket, fogalmakat boncolgató anyagokra, nem pedig a tényleges folyamatokra irányul. 

Hasonlóan bonyolult a helyzet a szociológiát illetően is. Számos szociológiai kutatás 

szakmai színvonala ma még alacsony, széles körben elterjedt a leíró módszer, a társadal- 
mi fejlődés, a közvélemény kérdéseinek leegyszerűsített szemlélete. Továbbra sem sike- 
rült pontosan meghatározni a szociológiai helyét a társadalomtudományok rendszerén 
belül. 

A valóságtól való eltávolodás kifejezésre jut a nemzeti, nemzetiségi kapcsolatok vizs- 
gálatakor is. Éppen ez az a szféra, ahol talán minden más területnél nagyobb mértékben 
halmozódott fel számos elavult, a gyakorlatnak meg nem felelő dogmatikus vélemény. 
Mindezt komejy vizsgálat tárgyává szükséges tenni, s időben módosítani kell a politikai 
tevékenységet, a társadalmi fejlesztési terveket, a nevelőmunkát. 

A történettudományban a tudósok jelentős része főleg polgári szerzők áltudományos 
koncepcióinak leleplezésére szakosodik, nem tanulmányozza önállóan a forrásműveket, 
nem vállalkozik tudományos eszmék kidolgozására, az elavult elképzelések kritikus 
felülvizsgálására. Új alapon feléledt a vulgáris szociologizálás. I 

Nem jobb a helyzet módszertani vonatkozásban sem. Ez főleg abban jut kifejezésre, 
hogy számos történész és író felhagyott a történelmi események és személyek osztály- 
szempontú értékelésével. Az a törekvés, hogy megszépítsék a forradalom előtti Oroszor- 
szág képét, más köztársaságok múltját, akarva-akaratlan eltompítja azoknak az osztály- 
ellentmondásoknak az élét, melyek fokozódása a három orosz forradalom kirobbaná- 
sához vezetett. 

Az utóbbi években olykor félhangosan, olykor pedig teljesen nyíltan bírálják a forra- 
dalmat és a szovjethatalmat a nemzeti kultúrákat romboló állítólagos politikájáért. Az 
effajta eszmefuttatások mögött az a gondolat rejlik, hogy az osztályszemlélet, a szocialis- 
ta szemlélet, a proletár nemzetköziség lett volna a nemzeti kultúrák , elszegényedésének" 
oka. Ez hozzá nem értésen, tudatlanságon alapuló politikai spekuláció, ugyanakkor 
egyenes következménye annak, hogy a történelmi igazság védelmére hivatott tudomá- 
nyos kritika nem utasítja el érvekkel alátámasztva a polgári propaganda koholmányait 
szajkózó demagógiát. 

K omoly problémákkal kell szembenézniük a párttörténeti kutatásoknak. Bár az SZKP 
és a szovjet társadalom történetével népes szakembergárda foglalkozik, számos, igen 
fontos, alapvető jelentőségű kérdést eddig nem vizsgáltak. Az utóbbi időben egyre több 
bírálat éri a párttörténészeket azért, hogy vétettek az igazsággal szemben. A jogos 
szemrehányások közül csak néhányat említek: a történetiség elvének megsértése, a 
történelmi folyamat , személytelenítése", egész korszakok térképén megmaradó , fehér 
foltok", sematizmus és száraz ismertetések. 

Új módon kell megvizsgálni a párttörténet számos fontos és bonyolult időszakát, 
valamennyi ilyen időszakból le kell vonni a szükséges tanulságokat, szigorúan ragasz- 
kodni kell a történetiség és az igazság elvéhez. Az átalakítás bonyolult feltételei között, 
a múlt alapos ismerete a jelen és a jövő felbecsülhetetlen értékű támasza lehet. 

Igen sok feladatunk van - és ezek óriásiak. 

Mindenekelőtt a demokrácia fejlesztésére van szükség a, tudományban és a tudományeti- 
kában. A tudományban érvényesülő demokrácia az ellentmondások civilizált, nem pedig 
erőszakos megoldásának gyógyító formája. A tolerancia, a másik ember véleményének 
tisztelete nem azonos saját pozíciónk feladásával. Mindez az ember egyéni méltóságérze- 
tén, mások méltóságérzete tiszteletben tartásán, azon a képességen alapszik, hogy el 
tudjunk igazodni a problémákon és az embereken, azaz az igazi elvszerűségen, amely 
elválaszthatatlan a magas erkölcsi színvonaltól. 

A nyíltság az az eszköz, mellyel a társadalom ellenőrzi a helyzetet az élet valamennyi 
területén, a tudományt is beleértve. Ha itt nem történnek változások, akkor a tudomá- 
nyos intézmények munkájának tartalma nem javulhat gyökeresen. Túl sok olyasmi 
gyülemlett itt fel, ami aggodalomra ad okot. Tűrhetetlen az, hogy egyesek hivatalból 
kizárólagos jogot formálnak az igazságra, hogy az elméleti munkában az utolsó szó nem 
az igazságot, hanem a hivatali beosztást illeti. Igazságtalanok lennénk, ha a tudományos 

struktúrák különböző szintjein valamennyi vezetőt elmarasztalnánk. Mégis azt kell 
mondani, hogy a hivatalos tekintélyek nyomása széles körben elterjedt. Gyakori eset az 
is, hogy visszaélnek a hivatali beosztással — vagy úgy, hogy indokolatlanul ráerőszakol- 
ják másokra a társszerzőséget, vagy azzal, hogy a beosztott munkatársak körében 
szorgalmazzák a tudományos opportunizmust, klikkszellemet alakítanak ki, indokolat- 
lan elnézést tanúsítanak a , saját" emberekkel szemben, leszállítják a követelményeket. 
A kényelmetlen embereket viszont valósággal kiközösítik. 

Szükség van a tudományszervezés formáinak demokratizálására, növelni kell a külön- 
böző tanácsokban, tudományos konferenciákon, vitákban részt vevő tudósok szerepét, 
élénkebbé kel! tenni a tudományos bírálatot, a hivatali tekintélyt a szellemi tekintély alá 
kell rendelni. 

Különösen nagy jelentősége van a tudományetikának és a magatartásetikának. 
A helyzet ma az, hogy társadalomtudósaink mintegy két táborra oszlottak. Egyesek 
dolgoznak, kérdéseket tesznek fel. Ugyanakkor mások éberen figyelnek, lesik, mikor 
követnek el az előbbiek hibákat, vagy szenvednek kudarcot. És miután ezt kivárták, 
igyekeznek bebizonyítani, hogy ők az igazságot már kezdettől fogva tudták. Van azután 
az embereknek egy olyan csoportja, amely — ha valamivel nem ért egyet — kerüli a nyilt 
vitákat, nem áll ki az igazságért a tudományos vitában. 

A tudomány csak konstruktív viták szellemében, a nézetek ütköztetésével fejlőd- 
het. A helyzet úgy fest, hogy felül kell vizsgálni nemcsak a tudományos viták meglévő 
formáit és eljárásait, de tartalmukat is. Olyan vitákra van szükség, melyeket az eszmék 
versenye, az igazság, az új ismeretek megvédésének törekvése hoz létre, nem pedig olyan 
vitákra, melyekben az igazság elsikkad és elvész. Ha azt akarjuk, hogy a tudományos 
viták a gyorsítás hathatós elemévé váljanak, akkor be kell látni: sem az új kérdések 
feltevésénél, sem azok megválaszolásánál senki sem formálhat kizárólagos jogot az 
igazságra. 

Nem ártana levetkőzni a laikusok javaslataival kapcsolatos sznob szemléletet sem. Az 
átalakítás a szovjet emberek millióinak politikai kezdeményezését hozta felszínre. Prob- 
lémalátásuk gyakran az igazság igazi gyöngyszemeit tartalmazza, friss és eredeti szemlé- 
let jellemző rájuk, a világ olyan eredeti felfogása, amely az emberiséget mindig váratlan 
felfedezésekkel ajándékozta meg. 

A társadalomtudományok fejlődésének talán legfontosabb kérdése az élettel való 
kapcsolatuk. Lenin szavaival élve most , elérkezett az a történelmi pillanat, amikor az 
elmélet gyakorlatba csap át, amikor a gyakorlat megeleveníti az elméletet, a gyakorlat 
zlkrt a gyakorlat ellenőrzi az elméletet...". (V. I. Lenin Összes Művei, 35. kötet, 
202. old.) 

A gyakorlati tett a tényleges hozama a tudományban érvényesülő demokráciának, 
nyíltságnak, egészséges légkörnek, s egyidejűleg a fő garanciája is. Itt az ideje, hogy a 
tudományt állandó elemként bekapcsoljuk az állami munka rendszerébe. 

Az 1985. áprilisi plénum, a XXVII. pártkongresszus irányvonala, a központi bizottság 
januári plénumán hozott határozatok nagy reményeket ébresztettek, új távlatokat nyi- 
tottak. A társadalom minden területe mozgásba jött. A nyitólépést megtettük. Visszaút 
nincs. Mi más, ha nem az alkotó marxizmus-leninizmus biztosíthatja az ismeretlen 
területek feltárását, ki más, ha nem a társadalomtudósok adhatnak választ a kor, a 
szocialista fejlődés bonyolult kérdéseire. Egyéb lehetőség nincs. 


ANDORKA RUDOLF: 


A valóságos társadalmi egyenlőtlenségek 
és a közvélemény 


Ismeretes, hogy 1978 után erősen lelassult a lakosság egy főre jutó jövedelmének és az 
egy főre jutó fogyasztásnak a növekedése, a reálbér indexe pedig 1986-ban 5—6 százalék- 
kal elmaradt az 1978. évitől. Érthető tehát, hogy a közvéleményt fokozottabban foglal- 
koztatják a jövedelem, az életszínvonal és az életkörülmények különbségei, egyenlőtlen- 
ségei. A korábbi években, amikor az egy főre jutó reáljövedelem évi 4-5 százalékkal nőtt, 
az átlagosnál rosszabb helyzetű családok arra számíthattak, hogy belátható időn belül 
elérik azt az átlagos szintet, amelyet az adott évben elérhetőnek véltek vagy célul tűztek 
ki. Ezt a kedvező közeli célt 1978 óta már nem láthatták maguk előtt. 

Fokozza e kérdésben az érzékenységet az is, hogy a reáljövedelem növekedésének 
lassulása nagyrészt a fogyasztóiár-index emelkedésének gyorsulásával következett be. 
Ezért a fix keresetűek vagy a nyugdíjasok szükségképpen rosszabb helyzetbe kerültek. 
Hasonlóképpen csökkent a családi pótlék, a gyermekgondozási segély reálértéke. A fize- 
téseket és egyik-másik társadalmi juttatást időnként központi intézkedésekkel emelték, 
mégis a lakosságnak elég nagy része került átmenetileg vagy tartósan nehezebb anyagi 
helyzetbe. 

A nyolcvanas évek elejétől tehát nemcsak gazdasági nehézségeink váltak számottevőb- 
bé, hanem a társadalmi egyenlőtlenségek is. A valóságos társadalmi feszültségeknek, a 
társadalmi közérzet romlásának nyíltan és kritikusan hangot adók jogosan bírálják az 
irritáló, a teljesítménnyel nem igazolt, a társadalmi fejlődést nem segítő egyenlőtlensége- 
ket. Mindezzel együtt is úgy látszik azonban, hogy a közvélemény nem mindig érzékeli 
a valóságnak megfelelően az egyenlőtlenségek alakulását. Pontosabban: az egyenlőtlensé- 
gek nagyobb mértékű növekedéséről beszélnek, mint amit a statisztikai és szociológiai 
felvételek mutatnak, továbbá némiképpen tévesen ítélik meg, kik vannak valóban hátrá- 
nyos helyzetben. 

Ennek egyik oka valószínűleg az a mindennapi lélektani tény, hogy akinek az életszín- . 
vonala romlik, erősen panaszkodik, akié viszont javul, nem hirdeti ezt lépten-nyomon. 
Továbbá az utóbbi években kedvezőtlenebb helyzetbe kerülő csoportok tagjainak leg- 
alább egy része hatásosabban képes hangot adni panaszának, mint azok a hagyományo- 
san hátrányosabb helyzetű rétegek, amelyeknek helyzete az utolsó években javult. Néz- 
zük meg ezért alaposabban, mit mutatnak a statisztikai adatok és a szociológiai felvéte- 
lek az egyenlőtlenségek hosszabb és rövidebb távú alakulásáról és ennek okairól. 


A felszabadulás előtti társadalmi egyenlőtlenségekről az akkori szociográfiai irodalom, Erdei 
Ferenc, Féja Géza, Illyés Gyula, Szabó Zoltán és mások művei adják a legszemléletesebb leírást. 
Érdemes ezen kívül néhány statisztikai adatot is idézni. 


E cikk az 1987. február 19-21. szegedi országos elméleti konferencián elhangzott hozzászólás bővített válto- 
zata. 

Matolcsy Mátyás 1930-1931-re vonatkozó becslése szerint a mezőgazdasági munkások (napszá- 
mosok, summások stb.) családjaiban az évi egy főre jutó jövedelem átlaga 183 pengő volt, tehát 
naponta körülbelül 50 fillérből élt meg egy személy. A mezőgazdasági cselédek családjaiban 205, 
az 1-10 holdas kisbirtokosok családjaiban 227, az ipari munkások családjaiban 376 pengő lehetett 
az évi egy főre jutó jövedelem. A jövedelmi hierarchia másik végén 16 619 személynek volt több mint 
évi 10 000 pengő jövedelme. A becslés által felhasznált fogalmak szerint a , középső kategóriába" 
soroltak, mégpedig értelmiségiek, tisztviselők, nagyobb jövedelmű kisiparosok, kereskedők átlagos 
egy főre jutó jövedelme 1000 pengő körül volt. Tehát a lakosság szegényebb 81,2 százalékának jutott 
az összes személyi jövedelem 44 százaléka, a 18,2 százaléknyi , középső kategóriának" 36 százalék, 
és a hierarchia csúcsán lévő 0,6 százaléknak az összes jövedelem 20 százaléka. (Mint a következők- 
ben idézett adatokból kitűnik, ma a lakosság legmagasabb jövedelmű egytizedének jut az összes 
jövedelemnek nem egészen 20 százaléka, tehát sokkal egyenletesebben oszlanak el a jövedelmek.) 
. . Néhány kiemelt foglalkozási csoport havi átlagkeresete a finomabb különbségeket is érzékelteti: 

miközben a budapesti gyáripari segédmunkások 1929-ben 85, a szakmunkások 147 pengő havi 
keresetet értek el, ugyanitt és ugyanekkor az állami óvónők 246, az elemi iskolai tanítók 278, a 
középiskolai tanárok 477, az egyetemi tanárok 898, az állami orvosok 401, az állami mérnökök 416, 
aa bírák és az ügyészek 717 pengő átlagos keresethez jutottak. Ezekből a hézagos adatokból is látszik, 
hogy egyrészt az értelmiség és a munkások közötti eltérés, másrészt a szak- és segédmunkások 
közötti különbség lényegesen nagyobb volt, mint a később idézett adatok szerint a mai magyar 
társadalomban. 

Az életszínvonalnak természetesen számos más összetevője van a jövedelmeken kívül. Ezek közül 
a lakásviszonyokról van a legtöbb adatunk. Így egy 1929. évi budapesti felmérés szerint a munkások 
főbérleti lakásainak 87 százaléka egyszobás volt. (A munkások nem jelentéktelen része albérlőként 
egyetlen szobában lakott, legtöbbször többedmagával.) A falusi parasztházak nagy többsége szintén 
egyszobás volt. Egy vékony felső réteg viszont 4-5 és még több szobás lakásban lakott. 


Nem szükséges bizonyítani, hogy a felszabadulás utáni években az életszínvonal-különbsé- 
gek lényegesen szűkültek. Ez részben abból adódott, hogy a háborús pusztítások követ- 
keztében az egész ország elszegényedett: 1946 augusztusában a reálbér csupán az 1938. 
évinek a fele körül mozgott. Az átlagos életszínvonal csak 1948 táján érte el az 1938. évi 
szintet. i 

Emellett azonban érvényesült egy tudatos jövedelemkülönbség-csökkentő politika is. 
Magától értetődik, hogy a földreform, majd az ipari és kereskedelmi vállalatok államosí- 
tása megszüntette a legmagasabb - földbirtokos és nagytőkés - jövedelmeket. Emellett 
a földreform megteremtette az alapját annak, hogy az ország korábban legszegényebb 
rétege, a mezőgazdasági munkásság - nagy részben kisbirtokossá válva — életszínvonalát 
javítsa. A bérből élőknél is a különbségek csökkentése volt a kormány célja. Ez tükröző- 
dik abban, hogy 1947 júliusában az 1938. évi szinthez képest a betanított és segédmunká- 
sok bére 80 százalékot, a szakmunkásoké 60 százalékot, a mestereké és csoportvezetőké 
55 százalékot, a gyáripari tisztviselőké 49-59 százalékot, a köztisztviselőké 37 százalékot 
ért el.! 

Nagy tévedés lenne azonban azt hinni, hogy a felszabadulás utáni első években vagy 
az ötvenes évek első felében a teljes társadalmi egyenlőséget akár csak megközelítő viszo- 
nyok voltak Magyarországon. Mivel ebben az időszakban szociológia nem volt hazánk- 
ban és a társadalomstatisztikai adatgyűjtés is igen szűk körű volt, nehéz megbízható 
adatokkal bizonyítani az egyenlőtlenségek nagyságát. A Központi Statisztikai Hivatal 
által 1957-ben kiadott visszatekintő adatgyűjtemény,? amely 1949-1955 időszakára 
vonatkozóan a hiányzó statisztikai évkönyveket pótolja, mindenesetre egyértelműen 
kimutatja egy nagyon lényeges jövedelemkülönbség fennmaradását: a parasztság egy 


1 Pető István, Szakács Sándor: A hazai gazdaság négy évtizedének története. 1945-1985. I. köt. Közgazdasági 
és Jogi Könyvkiadó, 1985. 
2 Adatok és adalékok a népgazdaság fejlődésének tanulmányozásához, 1949-1955. KSH 1957. 

keresőre jutó reáljövedelme többnyire a bérből élőkének a felét sem érte el. (1. számú 
táblázat) 


1. számé táblázat 
Év Egy keresőre jutó évi reáljövedelem (Ft) 
Munkabérből élők Parasztság 
1949 11 899 4578 
1950 12116 i 5140 
1951 10 806 5347 
1952 9 925 4593 


Mivel a parasztcsaládokban az átlagosnál több volt az eltartott, az egy főre jutó 
jövedelemkülönbség ennél is nagyobb lehetett. Ez a különbség egészen 1955-ig - bár 
hullámozva - fennmaradt, mert 1955-ben mindkét réteg reáljövedelem-indexe az 1949. 
évinek 127-128 százalékán állt. 
adatok: az átlagos havi kereset ekkor a minisztériumi Száj álepeg műszakiaknál 
2007 forint, az adminisztratívaknál 1205 forint, a munkásoknál 1164 forint, de az állami 
gazdasági munkásoknál csak 809 forint volt. 

A munkások és alkalmazottak reálkeresetei is elég tág határok között szóródtak 
1955-ben. (2. számú táblázat) 


2. számá táblázat 


Havi kereset Százalékban 


800 Ft és kevesebb 


801-1200 Ft 415 
1201-1500 Ft 167 
1501—2000 Ft 10.9 


2001 Ft és több 


Ezek az adatok azt is érzékeltetik, hogy 1950 után a reáljövedelmek lényegesen 
visszaestek; a reálbérek a mélyponton (1953 első felében) több mint 20 százalékkal 
maradtak el az 1949. évi szinttől, a parasztság reáljövedelme pedig az 1952. évi mélypon- 
ton 34 százalékkal. volt kisebb az 1949. évinél. 

Igen szélsőséges különbségek maradtak fent a lakásviszonyokban is. Jól mutatja ezt 
például a villannyal való felszereltség, ami a korszerűbb életmód alapvető feltétele. 
1949-ben a budapesti lakások 90 százalékában, a vidéki városiaknak 65 százalékában, 
a községieknek még csak 25 százalékában volt villanyvezeték. 

Társadalmi egyenlőtlenségek tehát voltak a felszabadulás utáni első tíz évben is, csak 
azzal a különbséggel, hogy minden réteg a mainál sokkal alacsonyabb életszínvonalon 
helyezkedett el, és a különbségek másban jelentkeztek (például a villannyal való felszerelt- 
ségben, nem pedig a személygépkocsi-tulajdonban), illetve kevésbé föltűnőek voltak. 

Az 1960-as évek elejétől megszaporodtak a társadalomstatisztikai adatfelvételek, ame- 
lyek a lakosság reprezentatív mintájának megkérdezésén alapultak; feltámadt a szocioló- 

gia tudománya, elkezdődtek a szociológiai vizsgálatok. Ezek alapján sokkal pontosabb 
képet alkothattunk a társadalmi egyenlőtlenségek nagyságáról és változásairól. (Ez azért 
is különösen fontos számunkra, mert az 1960-as évek első felére vonatkozó adatok jól 
mutatják a , reform előtti" állapotot.) 

A jövedelemkülönbségek vizsgálata különösen érdekes kérdés, mert a gazdasági refor- 
mok bevezetésekor kifejezetten azt a kettős célt tűztük ki, hogy a munka szerinti jövedel- 
mek differenciálódjanak , viszont a végzett munkától független (például az eltérő gyermek- 
számból adódó) családijövedelem-különbségek mérséklődjenek.? 

A Központi Statisztikai Hivatal 1963 óta ötévenként, azonos módszerekkel családijó- 
vedelem-adatfelvételt végez, mindig a megelőző év jövedelmeire vonatkozóan. Természe- 
tesen fel lehet vetni, hogy ezek az adatfelvételek nem pontosak, nem is lehetnek azok, 
mert a megkérdezett családok nem vallják be láthatatlan jövedelmeiket. Akik azonban 
alaposabban ismerik az adatfelvételeket (köztük e tanulmány szerzője is), úgy ítélik meg: 
ezek eléggé pontosak ahhoz, hogy mind a jövedelemegyenlőtlenségek alakulásáról, mind 
a rétegek közötti különbségekről megbízható képet kapjunk. 


A jövedelemegyenlőtlenségek mérésének többféle statisztikai módszere van. Ezek közül 
az egyik legegyszerűbb — és szerintem talán legszemléltetőbb — az úgynevezett decilis 
eloszláson alapuló módszer. E szerint a személyeket a jövedelem nagysága alapján tíz, 
egyforma nagyságú kategóriára (decilisre) osztjuk, és az egyes decilisekbe tartozók 
összesített, egy főre jutó jövedelmét az összes jövedelem százalékában fejezzük ki. Nyil- 
vánvalóan minél magasabb a , legfelső" decilisnek és minél kisebb a , legalsó" decilisnek 
a részesedése az összes jövedelemből, annál nagyobb a jövedelemegyenlőtlenség. Ha a 
legfelső és a legalsó decilis részének százalékos arányát egymással elosztjuk, akkor egy 
olyan mutatót kapunk, mely jelzi: a , legfelső" egytizedrész (hazánkban némileg leegysze- 
rűsítve: a , felső" egymillió ember) egy főre jutó jövedelme hányszorosa a , legalsó" 
(, legszegényebb") egytizedrész jövedelmének. Nos, ez a mutató 1962-höz képest csökkent 
(közben 1972-ben 1967-hez képest kissé nőtt). (3. számú táblázat) 


3. számú táblázat 
Legalsó Legfelső A legfelső és legalsó 
Év a. ggg ge a? a e, , —— docilis arányának 
decilis részesedése az Összes jövedelemből 
(százalékban) DánYadosa 
1962 3,6 20,7 5,75 
1967 4.1 189 461 
1972 40 19,7 I 493 
1977 45 186 4.13 
1982 49 18,6 3,80 


Adataink azt mutatják, hogy a magyar társadalom legjobb módú és legalacsonyabb 
jövedelmű része közötti különbség 1982-ig nem nőtt, hanem kissé csökkent. Semmikép- 
pen sem állíthatjuk tehát, hogy a mechanizmusreform az oka a jövedelmek egyenlőtlenségé- 
nek. Igaz viszont, hogy az utolsó családijövedelem-felvételben , megcélzott" időszak, 


3 25 kérdés és válasz gazdaságpolitikai kérdésekről. Interjú Nyers Rezső elvtárssal. Kossuth Könyvkiadó 1969. 

1982 óta már majdnem öt év telt el; ezalatt természetesen sok minden változhatott, sőt 
biztosra vehetjük , hogy a jövedelemkülönbségek sok vonatkozásban mások lettek. Minde- 
nekelőtt azért, mert azóta szélesedtek a magánszektor legális lehetőségei, létrejöttek a 
különféle kisszervezetek létesítésének jogi és közgazdasági feltételei, gyorsan nőtt is 
ezeknek a száma. Nincsenek pontos ismereteink arról, hogy az így elérhető jövedelmeket 
a társadalom melyik rétegeihez tartozó családok kapják, sem arról, hogy mennyire 
szóródnak ezek a jövedelmek. Annyit azonban látni lehet, hogy ezekben a tevékenység- 
formákban az elérhető átlagos jövedelmek magasabbak az átlagbéreknél (az 1960-as 
évek legelterjedtebb kistermelési formájában, a háztáji és kisegítő mezőgazdasági terme- 
lésben az elért átlagos jövedelmek még kisebbek voltak a szocialista szektorban elérhető 
átlagbérnél). Továbbá nem az átlagosnál alacsonyabb életszínvonalúak vesznek részt 
bennük legnagyobb részben (mint a mezőgazdasági kistermelésben, ahol az esetek nagy 
többségében az átlagosnál szegényebb családok jövedelmét pótolta ki e tevékenység). 
Ezért feltételezhetjük, hogy az utóbbi években a jövedelemegyenlőtlenségek valóban 
nőttek, de majd csak az 1987. évi jövedelmeket 1988 elején felmérő családijövedelem- 
vizsgálat eredményeinek ismeretében tudunk erről többé-kevésbé pontos képet kapni. 
A , többé-kevésbé"-t úgy kell érteni, hogy minden bevalláson alapuló jövedelemadat 
bizonytalan. Hozzá kell persze tenni, hogy a szocialista szektorból származó keresetek 
és a pénzbeli társadalmi juttatások adatait a KSH ismeri, de a nem mezőgazdasági 
kistermelésből származó jövedelmek bevallása az átlagosnál bizonytalanabb. 


4. számá táblázat 
A különböző társadalmi rétegekhez tartozó háztartások 


egy főre jutó havi jövedelme 
(Forintban) 


Egy főre jutó havi jövedelem 


rosz [787 Te [er Tsz 


A háztartásfő társadalmi helyzete 


Vezető és értelmiségi 1265 1597 2384 3321 4304 
Középszintű szakember 1050 1389 1827 2523 3610 
Irodai dolgozó 983 1260 1719 2266 3338 
Szakmunkás 899 1172 1588 2316 3344 
Betanított munkás 778 1050 1418 2171 3114 
Segédmunkás 678 974 1365 2001 2853 
Mezőgazdasági fizikai 719 1147 1672 2435 3214 
Nyugdíjas és eltartott 689 921 1312 2132 3308 

Átlag 823 — 1138 1586 2333 3385 

Az átlag százalékában 

Vezető és értelmiségi 154 140 150 142 127 
Középszintű szakember 128 122 115 108 107 
Irodai dolgozó 119 111 108 97 99 
Szakmunkás 109 103 100 99 99 
Betanított munkás 95 92 89 93 92 
Segédmunkás 82 86 86 86 84 
Mezőgazdasági fizikai 87 101 105 104 95 
Nyugdíjas 84 81 83 91 98 

5. számá táblázat 
A különböző lakóhelyű háztartások egy főre jutó havi jövedelme 
(1962 és 1982 között) 
Egy főre jutó havi jövedelem 
esz f/867 [/1972 [/1977 [1582 
Forint 
Budapest 1079 1335 1867 2619 3806 
Vidéki városok 890 1124 1549 2297 3334 
: Községek kl 742 1084 1507 2242 3254 
Az átlag százalékában 
Budapest 131 117 118 112 112 
Vidéki városok 108 99 98 98 98 


Községek 90 95 95 96 96 


Fontos a családi jövedelmek társadalmi rétegenkénti és lakóhely szerinti átlagos 
jövedelmeinek vizsgálata. Az 1960-as évek első fele óta az átlagosnál gyorsabban emelke- 
dett két, hátrányos helyzetben levő rétegnek, a mezőgazdaságban dolgozóknak és a nyugdí- 
jas családoknak a jövedelme, továbbá a városihoz képest korábban erősen lemaradt 
községi népességnek a jövedelme. Így — bár 1982-ben is valamivel az átlag alatt helyezked- 
tek el — lemaradásuk sokkal! kisebb volt, mint az 1960-as évek elején. Ezek a pozitív 
változások sokkal kisebb mértékben tudatosultak közvéleményünkben, mint az előbbiek. 
(4. és 5. számú táblázat) 

Mivel magyarázhatjuk ezeket a rétegenkénti jövedelemátrendeződési tendenciákat? 
A nyugdíjasok átlagos helyzetének javulását az okozta, hogy a nyugdíjba vonulók az 
utóbbi években egyre magasabb kezdő nyugdíjakat kapnak, mert utolsó éveik keresete 
magasabb (összetételük eltolódott a magasabb szakképzettséget igénylő foglalkozási 
csoportok felé), és sokkal ritkábban fordul elő, hogy nem tudnak hosszú szolgálati időt 
igazolni (ami 1960 körül még elég gyakori volt). Továbbá a nyugdíj melletti mellékjöve- 
delemhez jutás feltételei kedvezőbbekké váltak. 

A mezőgazdasági fizikai réteg esetében két okot lehet kiemelni. Először: a mezőgazda- 
ság kollektivizálása, az azt követő nagy korszerűsítési beruházások nyomán nőtt a 
munka termelékenysége és ennek következtében az állami gazdaságokban és termelőszö- 
vetkezetekben elérhető kereset. Másodszor: a háztáji és kisegítő gazdálkodással lényeges 
mellékjövedelemhez jutottak a mezőgazdaságban dolgozók és szinte a teljes községi 
lakosság, sőt a kisebb városok lakosságának nem jelentéktelen része is. 

Ehhez magyarázatként hozzá kell fűzni, hogy az iparban dolgozó fizikai foglalkozá- 
súak átlagkeresete ma is valamivel magasabb (1985-ben 5808 Ft), mint a mezőgazdaság- 
ban dolgozó fizikaiaké (az állami gazdaságokban 5433, a mezőgazdasági termelőszövet- 
kezetekben 4998 Ft), de a különbség lényegesen kisebb, mint az ipari munkások és a 
parasztok jövedelemkülönbségei voltak a felszabadulás utáni első tíz évben, vagy a 
mezőgazdasági munkások és törpebirtokosok (1-5 holdas), illetve a parasztok és az ipari 
munkások közötti különbségek a két világháború közt. 

Ezt a főmunkahelyen elérhető keresetkülönbséget, valamint azt, hogy a községi 
lakosságban és különösen a mezőgazdasági fizikai családokban ma is lényegesen maga- 
sabb az eltartottak aránya, jelentős részben ellensúlyozta ezeknek a háztartásoknak a 
háztáji és kisegítő gazdálkodásból, más szóval a mezőgazdasági kistermelésből származó 
kiegészítő jövedelme. (6. számú táblázat) 

6. számú táblázat 


A háztáji, kisegítő és egyéni mezőgazdasági termelésből származó 
jövedelem aránya az összes személyes jövedelmen belül 


(százalékban) 
A termelőszövetkezeti Az összes községi Az összes 
Év fizikai — , magyarországi 
háztartásokban 
1962 36,4 26,0 16,9 
1967 43,7 29,7 18,8 
1972 37,7 24,1 144 
1977 349 22,6 13,3 
1982 24,1 17,5 10,3 


Ez a jövedelemkiegészítés természetesen a termelőszövetkezeti parasztságnál volt a 
legnagyobb, de az egész községi népességnél, tehát a községi munkásháztartásokban is 
lényeges, sőt az ország összes háztartását együttvéve sem jelentéktelen. A kollektivizálás 
utáni első öt évben, tehát 1962-től 1967-ig és utána is öt évig nőtt, mivel a háztáji 
gazdálkodás intenzívebbé vált, később lassan csökkent. A csökkenésnek két oka van. Az 
első: a mezőgazdasági termelés egészében lassabban nőtt, mint a nemzeti jövedelem (ez 
a gazdasági fejlődés egyik, szinte törvényszerű tendenciája), ezért bár a mezőgazdasági 
kistermelés nagyjából hasonló ütemben emelkedett, mint a mezőgazdasági nagyüzemek 
termelése, mégis a belőle származó jövedelem aránya szükségszerűen lassan csökkent az 
összes személyes jövedelmen belül. A másik: 1977 óta a mezőgazdasági kistermelés 
ráfordításainak költségei gyorsabban nőttek, mint az értékesítés árai. 


Itt érdemes kitérni az úgynevezett második gazdaságnak a jövedelemegyenlőtlenségekben 
játszott szerepére. Előre szeretném bocsátani, hogy e fogalom használata a magyar 
szakirodalomban és sajtóban nem egységes, ezért félreértésekre adhat alkalmat. A továb- 
biakban második gazdaságnak nevezem a nagyüzemeken és az intézményeken kívüli 
formákban végzett megengedett és a jólétet (nemzeti jövedelmet) gyarapító tevékenysége- 
ket (a háztáji és kisegítő gazdálkodást, a vgmk-t, a gmk-t és más kisvállalkozási formá- 
kat, a főmunkahelyen kívüli különféle, részben nem is pénzbeli ellenszolgáltatásért 
végzett olyan munkákat, mint a magánerős lakásépítésben meghonosodott munkasegít- 
séget, valamint a magánszektort). Ez a második szektor tehát nem azonos a fejlett tőkés 
országokkal foglalkozó irodalomban előforduló , fekete" vagy ,árnyék-" vagy , föld 
alatti" gazdasággal. Megkülönböztetem tőle a , harmadik", , negyedik" stb. gazdaságot 
(a nfegtűrt, tiltott, a nemzeti jövedelmet nem növelő, csak jövedelemátcsoportosítást 
vagy kifejezetten kárt okozó tevékenységeket). 

Az így definiált második gazdaság legnagyobb része a nyolcvanas évek elejéig a mező- 
gazdasági kistermelés volt. A Központi Statisztikai Hivatal ésaz MSZMP KB Társada- 
lomtudományi Intézete által közösen végzett 1981-1982. évi adatfelvétel szerint a csalá- 
dok 75 százaléka valamilyen formában részt vett a második gazdaságban; 27 százalékuk 
önellátó mezőgazdasági kistermelést, 19 százalékuk árutermelő (tehát a saját fogyasztá- 
son kívül értékesítésre is termelő) mezőgazdasági kistermelést folytatott; 10 százalékuk 
megbízásos munkákat végzett, másod- vagy mellékállásban volt, borravalós tevékeny- 
séggel és más, nem mezőgazdasági jövedelemkiegészítő munkával foglalkozott; 16 száza- 

lékuk mind mezőgazdasági kistermelést, mind egyéb jövedelemkiegészítő tevékenységet 
végzett; 3 százalék pedig a magánszektorhoz tartozott.! Tehát a lakosságnak csaknem 
kétharmad része foglalkozott mezőgazdasági kistermeléssel, bár többségében csak önel- 
látásra termelt. 

Mind a már idézett jövedelemstatisztikai adatok, mind az időmérleg-felvételek egyér- 
telműen bizonyítják, hogy a mezőgazdasági kistermeléssel a társadalmi és jövedelmi 
hierarchia alsó felében lévő (paraszt-, munkás-, vegyes- és nyugdíjas-) háztartások foglal- 
koznak intenzívebben. Tehát a mezőgazdasági kistermelésnek jövedelmi egyenlőtlensége- 
ket csökkentő hatása van. Ezt támasztja alá az is, hogy a háztáji és a kisegítő gazdaságok- 
ban végzett munkával elérhető tiszta jövedelem viszonylag alacsony, 1972-1973-ban 
óránként átlagosan 9 forint, 1982-ben 14 forint volt." Ebből aligha lehetett meggazdagod- 
ni. Ez a tény persze nem mond ellent annak, hogy a mezőgazdasági kistermelőknek egy 
meglehetősen kicsi része, ügyesen kihasználva a piacon jelentkező keresletet, viszonylag 
magas jövedelemre tesz szert. 

A második gazdaságból származó másfajta kiegészítő jövedelmek nagyságáról és az 
egyenlőtlenségekre gyakorolt hatásukról nincsenek hasonlóan pontos adataink, egyebek 
közt azért sem, mert ezek a tevékenységek az utolsó néhány évben széles körűvé váltak. 
A Központi Statisztikai Hivatalban végzett egyik mikroszimulációs vizsgálat, a láthatat- 
lan jövedelmekre vonatkozó különféle feltevéseket alkalmazva, arra a következtetésre 
jutott, hogy azok nem növelhették lényegesen az egyenlőtlenséget sem 1977-ben, sem 
1982-ben. Ez utóbbi két évben e láthatatlan jövedelmek figyelembevételével sem lehetett 
lényegesen nagyobb a jövedelemegyenlőtlenség, mint 1972-ben.S 

E jövedelmek egyenlőtlenségnövelő hatása azonban 1982 után számottevőbb, s így 
érthető, hogy a közvélemény rendkívül érzékenyen reagál alakulásukra. Az elmúlt évek- 
ben ez a szféra módosult a leginkább, s a differenciálatlan megítélés veszélye nem csekély 
a közgondolkodásban. Az itt szerezhető jövedelmek egyik csoportja (vgmk, gmk, másod- 
állások stb.) jól mérhető, s néhány éves tapasztalat birtokában is tudhatjuk róluk, hogy 
nem forrásai az irritáló meggazdagodásnak. Másik részük, például az említett láthatatlan 
jövedelem, már nehezebben mérhető, s a globális adatok keveset árulnak el megoszlásá- 
ról, koncentrálódásáról. A későbbiekre nézve fontosnak tartom ezeknek a mainál ponto- 
sabb ismeretét, hiszen ez segítségünkre lehet mind a társadalompolitikai eszközök meg- 
választásában, mind közvéleményünk tájékoztatásában. 

Itt kell kitérni a magánszektorhoz tartozók jövedelmi viszonyaira. A közvéleményben 
kialakult kép talán itt szorul a leginkább helyesbítésre. Mindenekelőtt nagyon kevesen 
vannak: 1984-ben 148 ezer személynek volt önálló foglalkozási viszonya, és 25 ezret tett 
ki segítő családtagjaik száma. A kisárutermelőknek körülbelül a fele más társadalmi 
kategóriához (munkás, szövetkezeti paraszt, szellemi) tartozó személlyel vagy személyek- 
kel élt közös háztartásban, tehát nem , tisztán" kisárutermelő háztartást alkotott. Ez a 
réteg szakmai összetételét illetően is rendkívül heterogén. Jelzi ezt a népgazdasági ágak 
szerinti megoszlása is: 28 ezer önálló és 14 ezer segítő családtagja a mezőgazdaságban 
dolgozott, tehát egyénileg gazdálkodott. Legnagyobb többségük igen alacsony életszin- 
vonalon él, mert többnyire olyan családokról van szó, amelyek gazdaságuk kedvezőtlen 
termelési adottságai vagy fekvése miatt maradtak ki a kollektivizálásból. Az iparban 
dolgozó 37 ezer önálló (és 4 ezer segítő családtag) nagyobb része is viszonylag kiskeresetű 
kisiparos. A 27 ezer építőipari kisiparos (és ezer segítő családtagja), a 15 ezer önálló 
fuvaros és taxis, valamint a 26 ezer kiskereskedő (és 5 ezer segítő családtagja) között már 


4 Kolosi Tamás: Státus és réteg. MSZMP KB Társadalomtudományi Intézete 1984. 

5 Orosz Iván, Schindele Miklós: A háztáji és kisegítő gazdaságokban végzett emberi munka. Statisztikai 
Szemle, 1985. 10. szám 

6 Éltető Ödön, Vita László: A láthatatlan jövedelmek lehetséges hatása a személyes jövedelmek szóródására. 
KSH, 1987. 

több a magasabb keresetű. (A fennmaradó mintegy 15 ezer önálló a szolgáltatásokban 
dolgozik.) 

Az önállóknak tehát csak egy kisebb része felel meg annak a képnek, amely a közvéle- 
ményben és néha a sajtóban megjelenik, nevezetesen, hogy igen magas jövedelmeket érnek 
el, és az átlagosnál lényegesen nagyobb és jobb minőségű fogyasztást engedhetnek meg 
maguknak. A családijövedelem-vizsgálatok eredményei azt tükrözik, hogy az önálló 
kategóriába tartozó háztartásoknak (amelyekben volt önálló foglalkozási viszonyú kere- 
ső) egy főre jutó jövedelme 1982-ben 22 százalékkal volt magasabb az országos átlagnál. 
Az önállók átlagát természetesen lefelé húzta az egyénileg gazdálkodók és a kis keresetű 
kisiparosok tömege, tehát az átlag kisebb számú, igen magas jövedelmű önálló háztartást 
is takar. Mégis megállapíthatjuk, hogy az önállók (a , magánszektor") kirívóan magas 
jövedelmeiről szóló általánosító vélekedések erősen eltúlzottak. 


Természetesen nem csak, sőt talán nem is elsősorban a jövedelemkülönbségek alakítják 
a társadalmi egyenlőtlenségeket. Ezért nézzük meg az életkörülményekre vonatkozó 
másfajta adatokat is. A leghosszabb visszatekintő idősorokat a lakásnagyságra vonatko- 
zóan állíthatjuk össze (7. és 8. táblázat)." A legkedvezőtlenebb és a legkedvezőbb 
helyzetű rétegek közötti távolság nem nőtt, hanem inkább csökkent. Ennek fő oka, hogy 
a felszabadulás utáni legrosszabb lakáshelyzetű rétegek, elsősorban a falusiak az elmúlt 
évtizedekben lényegesen javították lakáskörülményeiket, különösen a lakásnagyság vo- 
natkozásában. (A finomabb lakásminőség mutatóiban már nagyobbak maradtak a 
különbségek!) 


7. számú táblázat 
A lakások szobaszámának különbségei 
kiválasztott társadalmi rétegek között (1949.) 

A há ksfő 0-1 szobás és egyéb két- és többszobás 
tárásdalmi helyzete lakósban lakik (százalékban) 
Önálló 
értelmiség 23,8 76,2 
Tisztviselő 32,8 i 674 
Szakmunkás I 812 18,8 
Betanított és 
segédmunkás 86,7 13,3 
Mezőgazdasági . 
munkás 90,2 9 8 


Vannak-e paloták a mai Magyarországon? Az 1984. évi mikrocenzus szerint 36 750 
személyi tulajdonban lévő 4 és több szobás lakás volt. Ez az összes lakásoknak 1 
százaléka. Ezen belül jelentős minőségi eltérések vannak, de közöttük kereshetjük az 
említett , palotákat" is. Azt a következtetést azonban mindenképpen levonhatjuk, hogy 
egyelőre igen keveseknek tellett a , palotaépítésre". Számuk mindenesetre kisebbnek 


7 Ferge Zsuzsa: Társadalmunk rétegződése. Közgazdasági és Jogi Könyvkiadó 1969; Vajda Ágnes, Zelenay 
Anna: Rétegződés, életkörülmények, életmód II. KSH, 1986. 

8. számú táblázat 


A lakások szobaszámának társadalmi rétegenkénti különbségei 
(1962 és 1981 között) 


EEEN HENK; 
A háztartésfő társadalmi helyzete a 3 és több a 3 és több" 


szobés lakásban lakik (százalékban) 


Vezető ; 11 19 
Értelmiségi 98 l6 7 5 18 
Középszintű szakember 48 8 23 10 
Irodai dolgozó 58 6 
Szakmunkás 61 3 21 10 
Betanított munkás 70 2 27 9 
Segédmunkás 77 l 32 7 
Mezőgazdasági szakmunkás 68 2 24 13 
Mezőgazdasági szakképzetlen 25 10 
Önálló" . — — 23 19 
Nyugdíjas : 75 2 37 . 8 
Együtt 65 4 27 10 


" Az 1981. évi felvételben már alkalmazták a félszobák fogalmát, ezért a 2 és félszobás lakások nem a 3 és többszobás 
kategóriába kerültek; 1962 ben viszont nem különböztették meg a félszobákat, ezért a 3 és többszobás lakások közt a 2 és 
félszobások is előfordulnak. 


"s Az 1962-re vonatkozó adatfelvétel feldolgozása során az önálló kisiparosok és kiskereskedők a szakmunkásrétegbe, az onálló 
parasztok a mezőgazdasági fizikai rétegbe sorolódtak. 


9. számú táblázat 


Társadalmi egyenlőtlenségek négy kiválasztott dimenzióban (1981) 


A háztartés tulajdonában lávő 


M 


Az összeírt személy társadalmi — évben 
helyzete külföldön 
üdült 


nyaraló, automata 
hénvési ház 


százalék 


Vezető és értelmiségi 17,0 344  " 1843 31,3 
Középszintű és irodai 84 18,1 11,2 18,6 
Szakmunkás 40 8,3 7,2 10,2 
Betanított és segédmunkás 2,0 4.5 4.7 5,3 
Mezőgazdasági fizikai 0,9 1,6 2,2 3,5 
Önálló 3,8 11,6 104 9,2 
Nyugdíjas 40 6,2 4.8 4,5 
15 és több éves eltartott 5,3 8,6 64 7,6 


Együtt 52 99 7,1 96 

látszik, mint például azoké, akik valamilyen más módon (örökség, találmány, hosszú 
külföldi munkavállalás stb. révén) jutottak a magyarországi viszonyokhoz (és árakhoz) 
mérten igen magas jövedelmekhez (és lakáshoz.) Ez persze nem változtat azon, hogy 
a lakásépítés érdekében igen nagy munkaterhelést és alacsony fogyasztási színvonalat 
vállaló fiatal házaspárokban indulatokat válthat ki a fényűző építkezések látványa. 

Természetesen mindig találhatunk olyan életkörülmény-mutatókat, ahol a társadalmi 
egyenlőtlenségek igen nagyok. Például 1962-ben a budapesti igazgatási és gazdasági 
vezetők családtagjainak 90 százaléka fürdőszobás lakásban lakott, a községi mezőgazda- 
ságimunkás-családoknak kevesebb mint 1,5 százaléka. A televíziókészüléket működtető 
háztartások aránya az előbbi rétegben 444 százalék, az utóbbiban 1,7 százalék volt. 
1981-ben már a községi mezőgazdasági fizikai foglalkozásúak lakásának 42 százaléká- 
ban is volt fürdőszoba és 91 százalékuknak volt televíziókészüléke. 1970 körül valószínű- 
leg a személygépkocsi-tulajdon differenciálta a legerősebben a társadalmi rétegeket, mára 
ezek a különbségek is csökkenőben vannak, például 1981-ben a megyeszékhelyeken lakó 
vezetők és értelmiségiek 67 százalékának volt személygépkocsija, ez az arány a községek- 
ben lakó mezőgazdasági fizikaiak és szakképzetlen munkások körében 20 százalék körül 
volt. 

A 9. táblázatban láthatunk néhány olyan kiválasztott életkörülmény- és életmódmuta- 
tót, ahol az 1981. évi adatfelvételnél a legnagyobb társadalmi rétegenkénti különbségek 
mutatkoztak. Nagyon jellemző módon egyik sem tartozik az alapvető létszükségletek 
közé, és mindegyik viszonylag nem régen kezdett el terjedni a magyar társadalomban: 
a nyaraló vagy hétvégi ház birtoklása, az automata mosógép, a színes televízió, a külföldi 
üdülés. Az életkörülmények és az életmód hasonló nagyságú különbségeit mutathatjuk 
ki, ha a különféle településeken lakókat részletesebb kategóriák szerint vizsgáljuk, mint 
a hagyományos , Budapest -— vidéki városok — községek" osztályozás. Úgy látszik, hogy 
a leghatározottabb választóvonalak eltolódtak: egyrészről Budapest és a megyeszékhe- 
lyek, másrészről a többi városok felé, majd a kisebb városok és a középfokú központi, 
illetve alsófokú központi szerepkört ellátó községek közé, végül a központi funkciókkal 
rendelkező, általában nagyobb községek, valamint az úgynevezett , központi funkció 
nélküli", általában kisebb községek közé. Különösen az utóbbi kategória lakossága (ez 
a magyar társadalom 15 százaléka) van lényeges társadalmi hátrányban. 

Nem kétséges tehát, hogy komoly társadalmi egyenlőtlenségek léteznek a mai Ma- 
gyarországon is. Mégis megkockáztathatjuk azt az állítást, hogy az említett egyenlőtlen- 
ségek (és nyilvánvalóan lehetne olyan mutatókat szerkeszteni, amelyek még nagyobb 
különbségeket jeleznek, mint a személygépkocsi márkája vagy más vagyonmutatók) 
semmiképpen sem lényegesebbek, mint a villannyal való felszereltség különbségei 1949- 
ben vagy a vízvezetékkel és fürdőszobával való ellátottság különbségei 1960-ban. Jobban 
láthatók ezek az újfajta különbségek (esetleg hajlamosabbak is az előnyös helyzetben 
lévők ezt demonstrálni), ezért jobban felkeltik a közvélemény figyelmét, amely a romló 
gazdasági helyzetben a jövedelem- és vagyonkülönbségeket kevésbé tolerálja. 

Az egyenlőtlenségek iránti megnövekedett figyelemnek valószínűleg mégsem ez a fő 
oka, hanem az, hogy - mint a bevezetőben említettük — 1978 óta többé-kevésbé megállt 
a reáljövedelmek emelkedése. Ebből természetesen következik, hogy évről évre mind több 
család anyagi helyzete romlik átmenetileg vagy tartósan, mint korábban, amikor a reáljöve- 
delem lényegesen emelkedett. Ez nagyon világosan megmutatkozik azokban a KSH-adat- 
felvételekben, amelyek során azt kérdezték a háztartáspoktól, hogy az egy évvel és öt évvel 
korábbi helyzethez képest életszínvonaluk hogyan változott.? Az egy év alatti változást 
az aktív keresős háztartások a következőképpen ítélték meg. (10. számú táblázat) 

A nyugdíjasháztartások az aktív keresőknél gyakrabban számoltak be helyzetük rom- 
lásáról: 1982 és 1983 között 39 százalékuk látta életszínvonalának romlását. Még na- 


8 Salamini Pálné: Vélemények az életszínvonalról. KSH, 1986. 

10. számú táblázat 
Életszínvonaluk . 
3 javult nem változott romlott 
v 
(százalékban) 
1963—-1964 36 47 17 
1972-1973 40 43 17 
1975—1976 34 i 48 18 
1982-1983 21 49 30 


gyobbak a romló életszínvonalúak arányai — különösen a nyugdíjasok közt -, ha az öt 
évvel korábbi állapottal hasonlítjuk össze. 1983-ban az aktiv keresős háztartások 39 
százaléka, a nyugdíjasok közül 61 százalék látta életszínvonalát rosszabbnak az öt évvel 
korábbi helyzethez képest. 

A másik demográfiai csoport, amely az átlagosnál jóval nagyobb arányban számolt 
be romlásról, a két- és több gyermekes családokból áll: 1983-ban a kétgyermekeseknek 
40 százaléka, a három- és többgyermekeseknek 49 százaléka csökkenőnek látta életszín- 
vonalát az öt évvel korábbihoz képest. 

Az életszínvonaluk csökkenéséről beszámoló nyugdijasok helyzetében az objektív ok 
az, hogy (kivéve a legalacsonyabb nyugdíjakat, amelyeket kormányzati intézkedésekkel 
növeltek az árszínvonal-emelkedés hatásának kivédésére) a legtöbb nyugdíj reálértéke 
évről évre kisebb lett. Ezt a kedvezőtlen folyamatot még tetézi az egészségi állapot gyengü- 
lése, a korábbi munkahellyel való kapcsolat lazulása, a jövedelemkiegészítés lehetőségei- 
nek csökkenése. Mint láttuk azonban, a nyugdíjasréteg átlagos, egy főre jutó jövedelme 
1962 és 1982 között közeledett az országos átlaghoz, a lemaradás csökkent. Ennek fő 
oka az volt, hogy az alacsonyabb nyugdíjúak fokozatosan kihalnak, és helyükre maga- 
sabb nyugdíjúak lépnek. Az átlag javulása tehát nem mond ellent annak, hogy a nyugdi- 
jasok nagy többségének életszínvonala évről évre valóban romlott. Ezt a problémát 
nyilvánvalóan az összes nyugdíjak reálértékének megőrzésével lehetne orvosolni, ehhez 
azonban a jelen helyzetben a nyugdíjrendszer átalakítása szükséges. 

A gyermekes családoknak az átlaghoz viszonyított jövedelmi helyzete 1972 óta egyértel- 
műen romlott. A gyermektelenekhez viszonyítva az egygyermekesek egy főre jutó jövedel- 
me 1972-ben még 79, 1982-ben már csak 76 százalék; a kétgyermekeseké 65-ről 62, a 
háromgyermekeseké 53-ról 51 százalékra esett vissza. Ebben a vonatkozásban nem vitás 
a társadalmi egyenlőtlenség növekedése. Ez a tény - a közismert kedvezőtlen népesedési 
helyzettel együtt — arra int, hogy a gyermekes családok anyagi helyzetét javítani kell. 

Végül vizsgáljuk meg, hogyan lehet azokat a társadalmi rétegeket körülhatárolni, 
amelyeknek helyzete a társadalmi egyenlőtlenségek rendszerében a legkedvezőtlenebb, és 
ezért jelenleg a legnagyobb szociálpolitikai figyelmet igényli. A Tömegkommunikációs 
K utatóközpontnak az 1980-as évek elején végzett egyik felvételéből kellene kiindulnunk, 
amelyben arra a kérdésre, hogyan reagálnának a családok jövedelmük átmeneti csökke- 
nésére, a többség egyértelműen a több munka vállalását jelölte meg. Az utóbbi években 
meg is nőttek erre a lehetőségeik, mert az ipar és a szolgáltatások területén is különféle 
formákban dolgozhattak főmunkaidejük után, és kezdhettek kisvállalkozásokat. 

Ebben a helyzetben azok a rétegek, amelyek előtt nem nyíltak ilyen lehetőségek, vagy 
amelyek előtt kevésbé jövedelmező lehetőségek nyíltak, viszonylag hátrányosabb helyzet- 
be kerültek. Feltételezhetjük, hogy az idős és beteg, rokkant embereken, valamint a több 
kisgyermeket gondozó anyákon kívül elsősorban a városi szakképzetlen munkások 
jövedelemkiegészítési lehetőségei korlátozottak, továbbá a falusi szakképzetlen réteg 
számára sem nyílik más lehetőség, mint a viszonylag kevéssé jövedelmező mezőgazdasági 
kistermelés. Kevés lehetőség adódik az előnyös mellékkeresetek szerzésére a nem szak- 

képzett szellemi foglalkozásúak körében is. Egyéb nehézségek, mint a lakáshiány, a 
családtagok egyikének rossz egészségi állapota, az alacsony műveltség, a hátrányok 
halmozódását okozhatják. 

A viszonylag hátrányos és az utolsó években romló helyzetűek között meg kell említeni 
azokat a községeket, amelyek kis létszámúak, távol vannak a nagyobb, városias közpon- 
toktól, kedvezőtlenek a természeti adottságaik, és nincs a közelükben kellő számú nem 
mezőgazdasági munkahely. Ezek stagnálnak, sőt visszafejlődnek. Több mint másfél 
millióra becsülhető lakosságuk esélyei kedvezőtlenek ahhoz, hogy elérjék a társadalom 
többi részéhez hasonló jövedelmet, hogy hozzájussanak az alapvető társadalmi szolgálta- 
tásokhoz. Így tehát pusztán a lakóhely miatt egy nagyon lényeges és semmilyen teljesít- 
ményszemponttal nem igazolható, egyértelműen igazságtalan társadalmi egyenlőtlenség 
erősödik meg. I é 


Összegezve: a hatvanas évek eleje óta — másképpen a gazdasági reformok megkezdése 
óta, egészen az 1980-as évek elejéig — a társadalmi egyenlőtlenségek inkább csökkenő, 
mint növekvő tendenciát mutattak. Pontosabban: a régebbi típusú (például jövedelmi és 
lakás-) egyenlőtlenségek csökkentek, viszont újabb fajta egyenlőtlenségek jelentek meg 
(például a személygépkocsi-tulajdon és az üdülőtulajdon tekintetében). 

Az 1980-as években egyelőre nem lehet az egyenlőtlenségek határozott növekedését 
kimutatni, viszont elég lényeges átrendeződések mentek végbe. Ezek során egyes társa- 
dalmi rétegek (például a városi szakképzetlen munkások) és demográfiai csoportok 
(például a gyermekes családok) helyzete romlott, miközben másoké (elsősorban azoké, 
akik a második gazdaságban viszonylag magas jövedelmekhez tudnak jutni) javult. 
A romlás okai közt a reálbéreknek és egyes társadalmi juttatások reálértékének csökke- 
nését, a gyors áremelkedést kell említenünk. 

A jelenlegi gazdasági helyzetben — a nehézségekből való kilábaláshoz szükséges gazda- 
sági erőfeszítések okozta áldozatok következtében is — a jövedelmi viszonyok átrendező- 
désére, sőt egyes rétegeknél romlásának fokozódására lehet számítani. Ezért a mai 
magyar társadalomban vannak és lesznek olyan családok, sőt társadalmi és demográfiai 
rétegek, amelyeknek életszínvonala, életkörülményei lényegesen elmaradnak a társadal- 
mi átlagtól, sót a társadalmunkban elfogadhatónak ítélhető szinttől is, ezért depriváltak- 
nak vagy a depriváció által veszélyeztetetteknek tekinthetők." Ezt tudva, a társadalmi 
egyenlőtlenségek alakulásának kérdéseit körültekintően és pontosan kell értékelnünk. 
Egyrészt, nem lenne helyes eltúlozni létüket és növekedésük mértékét. A gazdasági fejlődés 
előmozdítása érdekében szükséges, hogy a nagyobb teljesítmény, a társadalom számára 
nagyobb értéket előállító egyéni erőfeszítés magasabb kereseti lehetőségekkel járhasson. 
A fejlődéshez szükséges szrukturális átalakulások előmozdítása érdekében is szükség van 
további jövedelemátrendeződésekre. Nem lenne indokolt és helyes, ha az így előálló 
nagyobb egyéni jóléttel szemben valamilyen , társadalmi irigység" nivellálna. Vannak és 
a jövőben esetleg növekedhetnek olyan egyenlőtlenségek, amelyek mögött nem a na- 
gyobb vagy a kisebb egyéni teljesítmény áll. Ilyen például a családok életszínvonalának 
a gyermekek száma szerinti differenciálódása. Az ilyen típusú egyenlőtlenségek mérséklé- 
se nemcsak gazdasági szempontból kívánatos, hanem társadalompolitikai céljainkat 
tekintve is. 

A szociológiai kutatás fontos feladata a valóságos egyenlőtlenségek feltárása és -— 
különösen a jelenlegihez hasonló gyors változások idején — az átrendeződések folyamatos 
nyomon követése, a kutatási eredmények tárgyilagos közzététele mind a döntéseket 
hozók, mind a közvélemény számára. Ezzel járulhat hozzá a gazdasági és a társadalmi 
problémák kezeléséhez, megoldásához. 


9 Bokor Ágnes: Depriváció és szegénység. MSZMP KB Társadalomtudományi Intézete, 1985. 

Kötelező többes jelölés — az 1985-ös 
képviselőválasztások tükrében 


Az 1985. évi választások során Magyarországon megtettük az első lépéseket a demokra- 
tikusabb, a társadalmi érdek- és véleménykülönbségeket jobban visszatükröző képvisele- 
tek irányába. Az első - olykor bizonytalan - lépés volt ez 1947 óta, amikor is nyilvános 
versengés folyt a mandátumokért. Hozzá kell tenni: ez a versengés helyenként alig-alig 
bontakozott ki, gyakran nem találta meg a megfelelő formákat. A levezető szervezetek 
néha - okkal vagy ok nélkül - túlzottan biztosítani kívánták az elképzelt eredményt, az 
állampolgárok jelentős része pedig nem értette vagy nem hitte el a versengés lehetőségét. 

Ma a magyar közéletben viták folynak arról, hogy a jelenlegi többjelöltes választási 
rendszer mennyire adekvát egy politikailag egységesnek tekintett rendszerrel. 

Az egyik, konzervatívnak tekinthető álláspont szerint a kötelező többes jelölés nem 
végiggondolt, s belső feszültségektől terhes, ugyanis az egypártrendszerű politikai beren- 
dezkedés eleve kizárja a versengő jelölteket. E vélemény szerint az ellentmondások 
felszámolása érdekében vissza kell lépni, meg kell szüntetni a többes jelölést, a képvisele- 
teknek a nemzeti egységben kell gondolkodniuk, és a nemzeti egységet nem szabad az 
ellentmondások nyilvános kifejezésével megbontani. 

Egy másik, nem kevésbé szélsőségesnek tekinthető álláspont szerint sem felel meg a 
választójogi reform a szocializmus politikai rendszerének. Eszerint az 1985-ben megtett 
lépések nem a valódi demokratizálás szándékát tükrözik, csupán a rendszer propagan- 
disztikus védelmét szolgálják. 

E szélsőséges vélemények csak akkor hordoznának némi igazságelemet, ha a párt 
vezető szerepét valóban úgy értelmeznénk, hogy az a társadalom gondjainak nyilvánosan 
csak egyetlen megközelítési módját ismeri el. Kizárja a nézetek vitáját, s a választást csak 
a személyek közötti megítélés, a területi érdekek jobb kijárása és nem az érdekek és 
vélemények ütközésének tárgyává teszi. 

Az 1985. évi választás egész menete mégis azt tükrözi, hogy nem teljesen alaptalanok 
bizonyos aggodalmak. A választókerületek mintegy 60 százalékában például a népfront 
kettős jelölését változtatás nélkül fogadták el a szavazók, azaz a választópolgárok 
részéről semmiféle versengési igény nem alakult ki, a választás két személy közötti 
szavazásra szűkült le. Ezt mutatják egyébként a szoros választási eredmények is. 

A vidéki választókerületekben az alternativitás fő formája a települések közötti versen- 
gés vagy a területi érdekek , jobb" képviseletére vonatkozó ígérgetés volt. 

Budapesten és néhány vidéki választókerületben azonban már megjelentek bizonyos 
társadalmi, politikai nézetkülönbségek is. Ezekkel szemben érzékelhető volt az apparátu- 
sok idegenkedése, az egyet nem értés. Esetenként e politikai nézetkülönbségeket vallók 
jelöltté válását adminisztratív eszközökkel is megakadályozták, s nemcsak akkor, ha 
szocialistaellenes nézetek megjelenéséről volt szó. 

A párt vezető szerepe más nézeteket kizáró értelmezésének kétségtelenül a népszavazás 
jellegű választás felel meg. Nem véletlen, hogy ilyen választási rendszer alakult ki az 

1950-es évek elején minden népi demokratikus országban. Kétségtelen, hogy az ilyen 
típusú választás is hordozott társadalmi ellenőrző jelleget, mivel explicitté tette, formáli- 
san intézményesítette a képviselet dalomtól való függését. A hatalomkorlátozó jelleg 
azonban csak csekély mértékben érvényesült, mert a népíront típusú választás belső, 
elsősorban apparátusi szintű, centralizált szelekciós mechanizmusa gyakorlatilag mindig 
kész eredményt rögzített: az egyéni választókerületben induló, előzetesen kiválasztott 
jelölt személyisége, politikai arculata egybemosódott az éppen érvényesülő politikai 
kurzussal és a választás aktusa voltaképpen nem az egyénre, a személyes politikai 
arculatot és sajátos érdekeket reprezentáló közéleti emberre, hanem az adott politikai 
konstellációra irányult. Az állampolgárok e formális választási rendszert annak vették, 
ami, és bár a leszavaztatásnak nem volt lehetősége, a száz százalék körüli eredmények 
természetesen nem a valóságos politikai támogatásra utaltak. A fejlődés mai szakaszá- 
ban ezért nyilvánvalóvá vált, hogy ez a korábbi választási forma kiürült, elveszítve 
társadalmi értékét, formálissá vált. 

gyökeresen új politikai elemet visz a választási rendszerbe. Kihívást jelent az adminisztra- 
tív előkészítés módszereivel szemben, és hatékonyabbá teszi a társadalmi ellenőrző 
funkciót. Ez közvetve megalapozza a választás hatalomkorlátozó jellegét is, mivel lehető- 
vé válik, hogy a politikai funkciók betöltőit — ha indulni kívánnak a választáson - 
közéleti-politikai szereplésük, egyéni kvalitásaik és politikai értékeik alapján ítéljék meg, 
és aszerint döntsenek megbízatásukról. E lehetőség valóságos tartalma elsősorban a 
közéleti politizálás függvénye, s az 1985. évi választás egyértelműen felszínre is hozta ezt 
a kontrollfunkciót. Bár az eredményeket nagyon sok helyi körülmény motiválta, ami 
független a jelöltek politikai megítélésétől (például egyes helyi konfliktusok miatti elége- 
detlenség kifejezése, a szakszervezetek esetében a mozgalom negatív megítélése, a kevés- 
bé esélyes jelölt spontán támogatása, a helyi érdekek felerősödése stb.), világossá vált, 
hogy a nyilvánosság próbáját nehezen állják ki a környezetükkel tartós konfliktusba 
kerülő, konzervatív beállítottságú vezetők és az olyan politikai személyiségek, akik nem 
találták meg a helyi politizálás megfelelő eszközeit. 

A kontrollfunkció érvényesülését elsősorban a nagy szavazatkülönbségek jelzik, an- 
nak ellenére, hogy az eredmények alakulásában szerepe lehet a szubjektív mozzanatok- 
nak, a közvélemény sematizáló jellegének, indokolatlan érzelmi motiváltságának, a 
nyilvánosság nem kellő kiépültségének, manipulálhatóságának és más tényezőknek is. 
A politikai értékválasztásra fokozottabban épülő választási rendszer szükségképpen 
feltételezi a nagyobb politikai nyilvánosságot és a programok látható politikai alternati- 
vitását. Egyúttal a versengő választási rendszernek lehet olyan következménye is, hogy 
a politikai funkciót betöltők nem vállalják a többes jelölés útján való , megméretést", s 
ezáltal a képviselet laikus összetétele növekszik, politikai befolyása pedig csökken. 

Mint látható, a politikai rendszer reformértékű megújításának a választójog és a 
képviselőválasztás igen fontos részterülete. Átgondolt továbbfejlesztése újabb lépést 
jelenthet a népképviseletek politikai súlyának ma mindenképpen kívánatos növelése 
irányában, még akkor is, ha látjuk, hogy a választójogi reformintézkedések — pozitív 
szerepük mellett — kétségtelenül jelentős ellentmondásokat is felszínre hoztak. Az 1985-ös 
választások tapasztalatait ezért részben az egész politikai rendszer továbbfejlesztésénél, 
részben a választások és a választójogi szabályok alakításánál figyelembe kell venni. 

Jelen cikk elsősorban ez utóbbiak elemzésére vállalkozik, felvetve azokat a lehet- 
séges jogi, szabályozási megoldásokat is, melyek növelhetik a jelöltállítás demokra- 
tizmusát s ezen keresztül a társadalmi nyilvánosság, az állampolgári részvétel súlyát. 
A jelöltállítási rendszer újragondolása, kiegészülve az országos .lista kérdéseivel — a 
szabályozástechnikai javaslatok helyenkénti látszólagos túlsúlya ellenére — a képviseletek 
összetételének megújulását, a társadalmi érdekviszonyoknak a jelenleginél sokszínűbb, 
gazdagabb intézményes kifejeződését segítheti. 

Magyarországon a választási rendszer reformjára 1970-ben és 1983-ban került sor. 
Ezek a reformok növelni kívánták a szavazók választási lehetőségét, túl akartak lépni 
a választások történelmileg indokolható, de már funkciótlanná vált , népszavazás" jelle- 
gén. 

A népszavazás típusú választások — mint utaltunk rá — 1949-1950-ben alakultak ki, 
amikor megszűnt a pártokra történő szavazás, és a választások során egyetlen politikai 
szervezetként a népíront indult. A választópolgár vagy a népfrontra szavazhatott, vagy 
ellene foglalt állást, más alternatívája nem volt. Ebből a szempontból nem volt jelentősé- 
:ge a kötött lajstromos választásokról az egyéni választókerületekre való áttérésnek sem 
(tanácstagi választásoknál 1954-ben, képviselőválasztásoknál 1966-ban), hiszen gyakor- 
latilag az egyetlen jelölt ezen az altenatíván nem változtatott. 

Nem módosított lényegesen az a változás sem, hogy a népfront jelölési jogát 1953-ban 
az állampolgárok gyűlései ajánlási jogával, egyetértési jogával egészítették ki. A választá- 
sok tartalma az 1971. évi választásokig a politikai rendszer melletti vagy elleni demonst- 
ráció volt, úgy, hogy ez a tartalom a szocializmus alapjainak lerakásával, a szocializmus 
talaján keletkező belső ellentmondások megjelenésével, a kapitalista társadalmi beren- 
dezkedés visszaállításának lehetetlenülésével együtt fokozatosan kiürült, funkciótlanná 
vált. Ez alatt az idő alatt a politikai népszavazáson túl, új elemként — annak minden 
pozitív és negatív hatásával együtt — a képviselők területi érdekeket kijáró szerepe 
erősödött meg, de valójában nem adott módot a jelöltek közötti választásra. 

Lényegében ilyen előzmények után fogadták el az első választási reformtörvényt, az 
1970. évi III. törvényt, melynek három, jelentős változást hozó rendelkezése volt. 

e A jelöltállítást (annak meghatározását, hogy a választások során kire lehet érvényes 
szavazatot leadni) a népíront ajánlási jogának fenntartásával (de nem kizárólagosságá- 
val) a választópolgárok ún. jelölőgyűlésére bízta. Ez az intézkedés — mint arra az 
alábbiakban is kitérünk — tovább növelte a képviselők területi érdekekhez és a választó- 
polgárokhoz való kötődését. 

e A törvény a megyei tanácstagok közvetett, a helyi tanácsok általi jálásztáái 
rendelte el. Ennek célja ugyancsak a települési érdekek kifejezése és koordinálása volt 
megyei szinten. Annak okát, hogy ez csupán szándék maradt — megítélésem szerint -, 
nem a választás módjában, hanem inkább a képviseleti szerveknek a döntésekben játszott 
csekély szerepében kell keresni. 

e A törvény hatályba lépésével együtt politikai állásfoglalás született az olyan válasz- 
tókerületek számának növeléséről, amelyekben két vagy több jelölt van. A döntés 
tulajdonképpen nem realizálódott, hiszen a 352 választókerületből 1970-ben csak 49, 
1975-ben 34, 1980-ban 15 többjelöltes kerület volt. 

Az 1983. évi III. törvény ezért további reformintézkedéseket hozott, amelyek közül 
különösen kettőnek volt meghatározó jelentősége: minden választókerületben kötelező- 
vé tette a több jelölt indítását, és létrehozta az ún. országos listát. 

Az alábbi elemzés során a két választójogi törvény reformintézkedéseit elsősorban a 
jelöltállítással kapcsolatban vizsgáljuk. Hatását ez alkalommal kizárólag a képviselőknél 
mértük", a tanácstagi választásokra vonatkozó speciális kutatásokkal (pl. tanácselnök- 
választás, megyei lista igénye stb.) ezúttal nem foglalkozunk. 


Előzetes gondolatok a területi érdekképviselet 
választásokra gyakorolt hatásáról 


A polgári társadalmak pártokra épülő képviseletének csak a színhelye a lakóterület, de 
nem az alapja. A lakóterületi érdek legfeljebb színezi a pártok által kifejezett érdekeket 


s A kötelező többes jelöléssel kapcsolatos tapasztalatok levonásánál az MSZMP KB Társadalomtudományi 
Intézetének képviselőválasztásra vonatkozó országos felmérésére támaszkodtam. 

és véleményeket, de nem meghatározója annak. Amikor tehát Magyarországon a válasz- 
tások a lakóterületi elvre épültek, és megszűnt a választások mögötti pártképviselet, új 
helyzet jött létre. Ebben a helyzetben a lakóhelyen megválasztott képviselő lakóterületi 
érdeket juttathat felszínre, és azt ütköztetheti más lakóterületi érdekekkel. 

Ezt nemcsak a területi társadalmi szervek és az állampolgárok érzékelik világosan, 
hanem a képviselők is, amikor ma Magyarországon a területi érdekek érvényesítésében, 
vkijárásában" látják elsődleges feladatukat. 

Az 1985-ös képviselőválasztások is bizonyítják, hogy ma az állampolgárok is a területi 
érdekkijáró szerepet várják képviselőjüktől. Azok az ellentmondások és törekvések, 
amelyek a jelöltállítás körül kialakultak, világosan jelzik ezt a tényt. A választásokat 
lebonyolító helyi apparátus, de vele együtt a választópolgárok is olyan jelöltet kerestek, 
akinek közéleti súlya, befolyása van, s ezért közbenjárásával várható a lakóterületi 
gondok megoldásának elősegítése. 

A választók - tapasztalatok szerint — elsősorban a nagy befolyású közéleti ember 
jelölését tekintik sikernek. Különösen szívesen fogadják az ilyen képviselőt, ha annak 
területi kötődése is van; például ott született, vagy egyébként már bizonyította segítő- 
készségét. Nem véletlen, hogy a területi érdekek erősödésével párhuzamosan 1970 óta 
központi intézkedések is korlátozták a miniszterek és más központi tisztségviselők 
jelölését, mert azok számának növekedése - és erre hajlam van a választókerületekben — 
a képviseleti szervek tevékenysége szempontjából nem kedvező. 

Ez az oka annak, hogy az ún. spontán, tehát nem a népfront által ajánlott jelöltek 
elsősorban ott jöttek szóba, ahol a népfront jelöltjei hivatali befolyással nem rendelkező 
munkások vagy alkalmazottak voltak. Ilyen esetben szinte mindig újabb jelölteket is 
javasoltak az állampolgárok, de gyakran mögöttük a helyi társadalmi szervek is nagyobb 
skijáró" presztízsű személyt kerestek. 

A választási tapasztalatok szerint elsősorban e gyakorlatban ütközik a , statisztikai" 
szemlélet a helyi törekvésekkel. A központi és a megyei szervek ugyanis védeni töreksze- 
nek az Országgyűlés összetételét a párt- és állami tisztségviselők spontán jelölésével 
szemben, többek között az apparátuson belüli jelöltek esetleges visszaléptetése árán is. 

Ez a fajta területi érdekérvényesítés különösen a vidéki, több települést magában 
foglaló választókerületekben játszott szerepet. Itt gyakori volt, hogy ha nem sikerült egy 
központi befolyást élvező jelölttel a közös nevezőt megtalálni és így valamelyik település 
egyik vezetőjét vagy lakóját ajánlották képviselőnek, akkor a többi település is saját 
jelölteket igyekezett állítani. , A mi tsz-elnökünk is lesz olyan jó képviselő, mint a 
szomszéd falu tsz-elnöke" típusú érvelés tehát gyakran elhangzott. Olyan települési 
taktikai lépéseket is lehetett tapasztalni, hogy egy-egy település azért nem javasolt 
második jelöltet, mert ezzel megosztotta volna a település választóinak szavazatát, és 
ezáltal a szomszéd falu képviselőjelöltjét hozták volna kedvezőbb helyzetbe. 

Jórészt e naturálisan jelentkező lokális területi érdek motiválja a párttag képviselők 
számának állandó növekedését az Országgyűlésben, annak ellenére, hogy a központi 
pártszervek ellenkező törekvésüket 1985-ben is nyilvánosságra hozták, és a megyei 
szervek segítségével ezt igyekeztek — helyenként adminisztratív eszközökkel is, sikertele- 
nül — védeni. i 

A tendenciát jelzik azok a statisztikai adatok, amelyek összehasonlítják a népíront, 
illetve az állampolgárok által javasolt jelöltek adatait. Ebből világossá válik, hogy az 
állampolgárok ún. spontán jelöltjei idősebbek, a nők és a fiatalok száma alacsonyabb, 
a párttagoké és a doktori címmel rendelkezőké magasabb. Így például a népfront által 
jelölteknek 20 százaléka doktor, a szavazólapokra már 21 százalékban kerültek fel, és 
a képviselők 31 százalékának van doktori címe. 

A területi érdektagoltság ma még nem engedi érvényesülni a társadalmi méretekben 
gondolkodó egyéni képviselői arculatot. Ezt az egyéni színezetet eddig a népfront nemze- 
ti egységet hangsúlyozó politikája szükségtelenné tette. A választók ma sem a választó- 

kerületeken belüli külön véleményeket akarják képviselőjüktől hallani, hanem a területi 
érdekekért való maradéktalan , lobbyzást" várják. 

Ez a felfogásbeli különbség tükröződik abban is, hogy a jelöltek gyakran csak konkrét 
beruházásokban, naturáliákban gondolkodnak. Ez viszont sokszor - a feltételek ismerete 
nélkül — felelőtlen ígérgetésekben jelenik meg, s nem eltérő törekvéseket, vélemény- 
különbségeket fogalmaz meg. Nehezítette 1985-ben az átfogó társadalmi törekvésekben, 
ha úgy tetszik, sajátos arculatban való gondolkodást az a körülmény is, hogy a választások 
időpontjában sem az ország ötéves tervének célkitűzései, sem a településfejlesztés tervei 
nem voltak kidolgozva. A jelölteknek a tervekhez való sajátos viszonyát többnyire nem 
sikerült törekvéseikben megmutatniuk. 

A területi képviseleti tartalomnak jellemző kifejezője a választások szoros eredménye. 
A mandátumot szerzett képviselőknek több mint a fele 50-55 százalék közötti szavazatot 
kapott, 80 százalék fölötti szavazatot csak 5 megválasztott képviselő ért el. 


A jelöltek előzetes kiválasztása 


Az országgyűlési képviselőjelöltek előterjesztése gyakorlatilag a megyei szintű politikai 
szervezetek kezébe volt letéve, ezek sorában meghatározó szerepet játszottak a megyei 
párttisztségviselők. Egy-egy megyében általában - a lakosság számarányának megfele- 
lően — mintegy másfél évtizede változatlanul 15-20 között alakult a választókerületek 
száma. A kiválasztás során a megyék egyrészt igazodtak a központi elképzelésekhez, 
másrészt lehetővé tették, hogy a választókerületeket alkotó városi és centrumközségi 
. szervezetek (elsősorban pártszervek, helyenként a nagyobb üzemek) is saját véleményt 
alakítsanak ki; az utóbbiak azonban nem kerültek meghatározó pozícióba. 

Általában az állapítható meg, hogy 1985-ben a központi szervektől megyei szintre 
decentralizálódott a jelöltajánlás. A központi párt- és népfrontszervek csak némely, 
országos szervezetben dolgozó jelölt esetében tettek ajánlást. Néhány kisebb megyében 
ilyen javaslat nem, de más megyékben is csak két-három esetben fordult elő. A központi- 
lag javasolt jelöltek száma országosan kb. 30-40, s az ilyen jellegű javaslatokból szárma- 
zó konfliktusok a központi és a helyi szervek között már csak azért sem voltak jelentősek, 
mert a helyi szervek gyakran maguk is központban dolgozó jelölteket kerestek. A köz- 
ponti ajánlások csökkenését az országos lista bevezetése is segítette azáltal, hogy teher- 
mentesítette az egyéni választókerületeket egyes országos közéleti jelöltektől. A központi 
koordináció fennmaradt azonban a legfontosabb megyei párt-, tömegszervezeti és állami 
vezetők indulásánál. ú 

Mindez együttesen azt jelentette, hogy a megyei szervek — a választókerületi szervek 
befolyása mellett — jelentős önállósággal alakították ki jelöltajánlásaikat. 

Először általában azt mérték fel, hogy a volt képviselők munkájával a helyi kezdemé- 
nyező szervek és az állampolgárok mennyire voltak elégedettek. A régi képviselőknek 
hozzávetőlegesen egyharmadát választották újjá. A volt képviselők közül 213 indult a 
választásokon, ezek közül 143 szerzett mandátumot, 70 pedig indulása ellenére nem 
kapott megbízatást. 

A megyék megítélése szerint a túlzott centralizációt erősítették az Országgyűlés össze- 
tételével kapcsolatos statisztikai elképzelések. Ezen a téren ugyanis - mint utaltunk rá - 
egy sajátos ellentmondás keletkezett. 

Azt természetesnek kell tartanunk, hogy a politikai irányítószervek a társadalom valós 
struktúrájához kívánják igazítani a képviseleti szervek összetételét. Törekszenek tehát 
arra, hogy a különböző társadalmi osztályok, rétegek súlyuknak megfelelő mértékben 
kapjanak helyet a képviseleti testületben. Ennek megfelelően természetes, hogy az 
MSZMP kialakította előzetes elképzeléseit a parlament összetételéről. A párt vezető 
szervei az adott helyzetben úgy ítélték meg, hogy indokolt növelni a fiatalok és a nők 

arányát, valamint a fizikai munkából élő és a párton kívüli képviselők számát. Ennek 
az elképzelésnek a megvalósítása azonban ütközött a lakóterületeken létrehozott egyéni 
választókerületek célkitűzéseivel és esetenként a választópolgárok törekvéseivel is. Az 
egyéni választókerületek társadalmi szervei s az állampolgárok -— mint azt korábban 
jeleztük - általában a fontos tisztséget betöltő befolyásos képviselőt keresték, és ez nem 
feltétlenül egyezett a statisztikai összetétel diktálta központi vagy megyei elképzelésekkel. 
Egy-egy kerület választópolgárai sokszor nem értették, hogy miért éppen az ő választó- 
kerületükben szükséges fizikai munkás vagy női jelöltek közül választani. 

A képviselőjelöltnek ajánlott személy kiválasztása — elenyésző esetektől eltekintve — 
a községi és a városi szervek bevonásával a megyék pártapparátusára hárult. Itt kellett 
kialakítani a megye társadalmi struktúrájának megfelelő jelölti kört, ami a megyei 
centralizációt erősítette a választókerületek jelöltkiválasztási esélyeivel szemben. A vá- 
lasztókerület önállósága az esetek többségében arra zsugorodott, hogy a megye által 
meghatározott paraméterekben (férfi—nő, fizikai—szellemi, fiatal-idős, párttag-pártonkí- 
vüli stb.) kereshette jelöltjét. Ez a körülmény gyakran állította szembe a választókerületi 
elképzeléseket a megyei törekvésekkel. Ha ugyanis a választókerület párt- és társadalmi 
szervei engedtek a megyei nyomásnak, gyakran kerültek szembe a választók elképzelései- 
vel: erre a jelölőgyűlések tapasztalati elemzésekor még visszatérünk. 

Az ilyen jellegű ellentmondásokat erősítették a régi apparátusi beidegződések is. 
A választásokat szervező pártapparátus évtizedeken át megszokta, hogy maga választja 
ki a jelöltet, s jó része nem is szokott hozzá, hogy a jelöltállítással politizáljon. A mostani- 
hoz hasonló konfliktus a jelöltállító szervezet és az állampolgárok között korábban alig 
alakult ki. A kötelező kettős jelölésnél ugyanis a megyei pártszervek csak úgy érvényesít- 
hették az előzetes statisztikai összetételt, ha nőt nővel, fiatalt fiatallal, pártonkívülit 
pártonkívülivel, fizikai dolgozót fizikai dolgozóval versenyeztettek. Ez a választókerüle- . 
tek 40 százalékában meg is valósult. Az eredeti , párhuzamos" javaslat ennél több volt: 
az arány azért csökkent, mert az állampolgárok ún. spontán jelölése erre nem volt 
tekintettel. A választókerületi szervek és a választók ráadásul a statisztikai törekvéseket 
gyakran bürokratikus, illetéktelen beavatkozásnak minősítették. Végeredményben az 
országgyűlési képviselők előzetesen tervezett összetételét nem sikerült megvalósítani. 
Nem nőtt, sőt csökkent a nők, a fiatalok, a fizikai dolgozók és a pártonkívüliek aránya. 

Feltehetően e jelzett ellentmondás egyik előidézője volt, hogy a jelöltajánlás előkészíté- 
se túlzottan apparátusi szinten maradt, az előkészítésbe a választókat alig vonták be. 
A választók többsége csak a jelölőgyűléseken értesült arról, hogy az előkészítő eljárás 
során kiket javasoltak a népfront jelöltjeként, s a párt tagjai sem kaptak tájékoztatást 
a kiválasztási folyamatokról, a döntések indokairól, a jelöléssel kapcsolatos pártállás- 
pontról, törekvésekről. Gyakori volt az is, hogy a népíront választott szervei csak 
formálisan erősítették meg az így kialakult elképzeléseket. 

Ezért reális az az igény, hogy a jelöltajánlás rendszerét nyilvánosabbá kell tenni. 
A választók tudomására kell hozni a személyi javaslatok mellett azokat az indokokat 
is, melyek alapján az előkészítő szervek a személyi javaslatokig eljutottak. Indokolt 
törekvés az is, hogy az ajánlott személyeket nagyobb merítési körből válasszák, miután 
eddig választókerületenként általában 4-5 személyben gondolkodtak. Voltak megyék, 
ahol ez a kör szélesebb volt, de olyanok is akadtak, ahol eleve csak két személy neve 
merült fel. 

Sajátosan mai vonása az ajánlásoknak a városokban való gondolkodás is. Ez nemcsak 
abból következik, hogy a városok a választókerületek többségében centrális szerepet 
játszanak, hanem abból is, hogy a választásokig csak mintegy másfél év telt el a járások 
megszűnése óta, és a városok gondjaikat nem a környező településekkel való szerves 
összefüggésben nézik. Ez gyakran a város és vidéke ellentmondásában, a vidéki spontán 
jelöltek számának növekedésében is kifejezésre jutott. 

A nagyobb nyilvánosság javíthat a fent jelzett ellentmondásokon, de az ún. statisztikai 

szemlélet és az egyéni választókerület szempontjai közötti eltérést nem tudja teljesen 
feloldani. Ehhez más megoldásokat is keresni kell. 

Ilyen célokat is szolgálhatna az országos lista bővítése. Ezen nagyobb számban lehetne 
indítani olyan társadalmi rétegek képviselőit, akik a lakóterületi egyéni választókerüle- 
tekben hátrányban lennének. 

Minden olyan városban, ahol nem egy, hanem több képviselőt választanak — beleértve 
Budapestet is —, végiggondolásra érdemes az egységes városi lista bevezetése. Ennek az 
lenne a lényege, hogy a több képviselőt választó városokat nem szükséges több egyéni 
választókerületre bontani, hanem az ilyen városok egyetlen választókerületet alkotva 
annyi mandátumot, képviselői helyet kapnának, ahányszor 30 ezer lakos lakik a város- 
ban. Budapesten például a kerületek alkotnának egy-egy választókerületet. Itt is több 
jelölt indítására lenne mód, mint a képviselői helyek száma, de az állampolgárok a 
szavazás során természetesen csak annyi képviselőt választanának, ahány városi mandá- 
tum van. Ilyen ún. szabad lajstrom esetén a választó feltehetően könnyebben meggyőzhe- 
tő arról, hogy a több jelölt között érvényesülnie kell a város társadalmi összetételének is. 

A nagyobb városokban a képviselők szabad lajstrommal történő választásának az az 
előnye is meglehet, hogy a versengést megtartva (hiszen a legtöbb szavazatot szerzők 
kapják meg a mandátumot) nem állítja kettesével szembe a jelölteket. 

Nem szabad azonban elhallgatni e megoldás hátrányát sem. Azt például, hogy az egyes 
jelöltek sajátos arculata az egyéni kerületi jelöltállításhoz képest halványodhat, a jelöltek 
feloldódhatnak a népfront egységes listájában, ami ellentétes eredményeket hozhat az 
előbb leírt törekvésekkel. 

A javaslat elfogadása esetén ezért újból kellene szabályozni a jelöltállítás rendjét, 
hiszen a népíront egységes -— bár a mandátumnál! több jelöltet tartalmazó - listájához 
képest továbbra is biztosítani kell az állampolgárok számára, hogy saját jelölteket is 
állíthassanak. 


A jelölőgyűlések 


Az 1985-ös képviselőválasztás tapasztalatainak fényében érdemes megvizsgálni a jelölő- 
gyűlések 1985-ben betöltött szerepét is. 

A népfírontbizottságok választókerületenként általában két jelölőgyűlést hívtak össze. 
A jelölőgyűlések száma 762 volt, azaz 58 esetben tartottak több gyűlést a választókerüle- 
tenként kötelezően előírt kettőnél. Három, esetleg több jelölőgyűlést ott szerveztek, ahol 
a települések száma ezt elkerülhetetlenül szükségessé tette. 

Az ajánlások előkészítése után a népfront szervei 714 jelöltet állítottak a jelölőgyűlések 
elé. Ez azt jelenti, hogy a népfront mind a 352 egyéni választókerületben két jelöltet és 
nem többet igyekezett állítani. Csak hét olyan választókerület volt, ahol a népfront 
három jelöltet javasolt. A választásokat lebonyolító apparátust a csak két jelölt állítására 
az is ösztönözte, hogy a törvény abszolút többséget követel a mandátum megszerzéséhez. 
Három jelölt esetén nagyobb a valószínűsége annak, hogy egyetlen jelölt sem szerez az 
első fordulóban mandátumot, és így a szavazást meg kell ismételni: ezt általában el 
kívánták kerülni. A választási statisztika is ezt támasztja alá, ugyanis hármas jelölés 54 
választókerületben volt, és ennek több mint felében, szám szerint 31 választókerületben 
a választást meg kellett ismételni. Négy jelöltet négy választókerületben állítottak, és 
mindegyikben pótválasztásra került sor. 

Ezt az ellentmondást kétféleképpen lehetne feloldani. A módosítandó törvény vagy az 
első fordulóban is elégségesnek tarthatná a relatív többséget, vagy úgy rendelkezhetne, 
hogy a második fordulóban csak a két legtöbb szavazatot kapott jelölt induljon. A máso- 
dik forduló előtti jelöltállítás teljes megismétlése egyébként nem látszik indokoltnak. 

A jelölőgyűléseken megjelent állampolgárok a népfront által ajánlott 714 személy 

közül 19-nek nem adtak bizalmat, azaz 19-en nem kapták meg a résztvevők egyharmadá- 
nak szavazatát, nem váltak jelöltekké. Ez azt jelenti, hogy az előterjesztett javaslatok 97 
százalékát az állampolgárok elfogadták, ami részben a megfelelő előkészítést mutatja, 
de utalhat bizonyos konformitásra, érdektelenségre is. 

Közismert, hogy a jelölőgyűléseken az állampolgárok további javaslatokat, ún. spon- 
tán jelölteket terjesztettek elő. Ezek számát pontosan nagyon nehéz megítélni, mivel 
voltak olyan jelölőgyűlések, ahol a jelölést a javasolt személy nem fogadta el, s voltak 
olyan javaslatok is, melyek csak minimális szavazatot kaptak. Ezek gyakran már a 
megyei összesítésekben sem szerepeltek. Központilag 176 olyan jelöltet tartanak nyilván, 
akiket a jelölőgyűléseken az állampolgárok javasoltak, számuk ennél azonban valószínű- 
leg több. A javasoltakból viszont csak 74, azaz 39 százalék lett jelölt, azaz csak ennyien 
sg tása meg a szükséges egyharmad szavazatot. 

sszegzésként elmondható, hogy a választókerületek 66 százalékában változtatás 
nélkül fogadták el a népfront jelöltjeit, és nem merültek fel újabb javaslatok. 

A jelölőgyűlésekről a következő általánosítható tapasztalatok emelhetők ki. 

A választókerületenként tartott két jelölőgyűlés a tapasztalatok szerint kevésnek 
bizonyult, különösen két tipikus esetben váltott ki elégedetlenséget. 

Először ott, ahol a választókerület több településből állt, és még a nagyobb települések 
mindegyikében sem volt jelölőgyűlés. Általános igényként fogalmazódott nfeg, hogy a 
választókerületek minden jelentősebb településén tartsanak jelölőgyűlést. 

Másodszor ott alakult ki vita, ahol az időben első jelölőgyűlésen az állampolgárok is 
ajánlottak , spontán" jelölteket, azaz elégedetlenek voltak az előterjesztett népífrontjavas- 
latokkal, vagy más törekvéseket kívántak támogatni. Ilyen esetben fokozott érdeklődés 
mutatkozott a második jelölőgyűlés iránt, miután itt dőlt el, hogy az ún. spontán jelölt 
megkapja-e a szükséges szavazatmennyiséget. Előfordult, hogy a választók kívül reked- 
tek azon a helyiségen, ahol a jelölőgyűlést rendezték. Több jel utal arra, hogy ilyen 
esetben vagy egy-egy jelölt támogatói szállták meg előzetesen a termeket, vagy helyenként 
a lebonyolító szervezet érezte szükségét annak, hogy egyes, , spontán jelöltet" támogató 
csoportokat kiszorítson. Ilyen esetekben követelték általában az újabb jelölőgyűlések 
szervezését. 

Hangsúlyoznunk kell, hogy az ún. spontán jelölt elnevezés kissé félreorientál, mivel 
a javaslatot tevő állampolgár mögött többnyire csoportok álltak, és az esetek többségé- 
ben köztiszteletet élvező közéleti embereket, zömmel párttagokat javasoltak. A spontán 
jelöltet támogató csoportok különböző okok miatt és különböző módokon jöttek létre. 
Előfordult, hogy a szervezők maguk is egyetértettek az újabb jelölttel, volt olyan is, hogy 
a javaslattevő egy-egy munkakollektíva nevében terjesztette elő javaslatát (különösen 
termelőszövetkezetek nevében), gyakori volt a baráti társaságok támogatása, előfordult 
önjelöltség is: nemcsak abban a formában, hogy valaki önmagát, hanem egy-egy barát- 
ját, ismerősét javasolta. Budapesten néhány választókerületben bizonyítható ellenzéki 
erők szervezett indulása vagy ezek részéről meghatározott jelöltek támogatása is. 

Problémák forrása volt a népfírontajánlás nem nyilvános kezelése, amin azt értjük, 
hogy az állampolgárok gyakorlatilag csak a jelölőgyűléseken ismerhették meg a népfront 

javaslatát. Általános tapasztalat, hogy a választópolgárok elvárják a nyilvánosabb és 
érveket is tartalmazó előkészítést. Igény mutatkozik arra is, hogy ne csak a népfront, 
hanem bizonyos esetekben más társadalmi szervek, mindenekelőtt a párt is nyilvánosan 
alakítsa véleményét a jelöltekkel kapcsolatban. 

Nemcsak a választók, hanem a szakmai körök is szorgalmazták a jelöltállításra 
vonatkozó jogi szabályok továbbfejlesztését. Amíg ugyanis egyetlen népfrontjelöltre 
lehetett szavazni, elégségesnek bizonyult néhány alapszabály jogi formába öntése, ma 
viszont elemi igény van a jogi garanciák továbbfejlesztésére. Nem vállalva a fejlesztés 
mindenirányú kifejtését, a következőkre gondolunk. 

Az előzetes előkészítő eljárást nyilvánosabbá kellene tenni. A népfont keretében 

minden országgyűlési választókerületben egy ún. jelölőválasztmányt lehetne létrehozni, 
amelyben biztosítandó a párt- és a népfrontszervezetek mellett a választókerület nagyobb 
településeinek, üzemeinek képviselete is. Ez részben — megnövekedett létszámmal —- az 
eddig is működő választási operatív bizottság legalizálását jelentené. A választmányt a 
választókerület központjának népfírontbizottsága a választókerület más népfrontbizott- 
ságai véleményének kikérésével választaná meg. A jelölőválasztmány feladatait a követ- 
kezőkben lehetne meghatározni. 

e Az előzetes jelöltajánlások elbírálása és az abban való döntés, hogy ki legyen az a 
két vagy több jelölt, akit a népíront nevében a jelölőgyűlések elé terjesztenek. Ma ez az 
előkészítő folyamat lényegében titkos és a megyei pártvezetés kezében fut össze. A nép- 
frontbizottságok szerepe a jogi előírások ellenére formális, az állampolgárok csak a 
jelölőgyűlésen hallanak két nevet, lényegében indoklás nélkül, a párttagság sem formai, 
sem tartalmi információt nem kap a népfront jelölési folyamatáról. A jelölőválasztmány 
ülését, az azon folyó vitákat a sajtó számára nyilvánossá lehetne tenni, és nemcsak a 
hozott döntésekről, hanem az eljárás során megfogalmazódó törekvésekről a jelölőgyűlé- 
seket megelőzően a közvéleményt is tájékoztatni kellene. 

e A választmány feladata lenne a jelölőgyűlések összehívása és képviselője útján a 
jelölőgyűlések levezetése is. 

e A választmány állapítaná meg, hogy a jelölőgyűléseken kik kapták meg a jelöltté 
váláshoz szükséges egyharmados szavazatot. 

e A jelölés lezárása után a választmány választási bizottsággá alakulna át, amelynek 
fő feladata a választás eredményének megállapítása. Ez az ülés a sajtó és a jelöltek, 
illetőleg azok képviselői számára nyilvános lehet; a közvélemény tájékoztatása ugyanis 
garanciát jelent a választási eredmények megállapításánál. 

A jelölőválasztmány létrehozása mellett pontosabban kellene szabályozni a jelölőgyű- 
lések lefolyását is. Ma ezt a jogi normák szabadon hagyják, és ebben volt gyakorlatilag 
a legtöbb ütközés és vita minden olyan választókerületben, ahol a jelölőgyűlések újabb 
jelölteket is indítani kívántak. 

Szabályozni kellene, hogy az egyes jelölőgyűléseken kik vehetnek részt. Elvként abból 
lehet kiindulni, hogy csak azok, akik a jelölőgyűlés által átfogott lakóterület lakosai. Az 
országgyűlési képviselői jelölőgyűlés a községekben általában egy településhez kötött, és 
ezért ezt a szabályt könnyű betartani. Nehezebben megvalósítható ez az elv a városok- 
ban. 

Növelni kellene a jelölőgyűlések számát oly módon, hogy minden jelentősebb települé- 
sen legyen országgyűlési képviselői jelölőgyűlés. Városokban a helyi igényeknek megfele- 
lő számú jelölőgyűlést kell szervezni, de feltétlenül többet a jelenlegi kettőnél. Községi 
tanácstagok esetében továbbra is tartható a választókerületenkénti egy jelölőgyűlés, de 
lehetővé kell tenni több gyűlés összehívását is. 

A gyűlések számát, helyét és idejét az országgyűlési jelölőválasztmány, illetve tanácsta- 
goknál a település választási elnöksége előre határozza meg és hozza azt nyilvánosságra. 

Az ún. önjelöltekkel szemben a gyakorlat szerint az egyharmados nyilvános szavazás 
megfelelő védelmet nyújt. Ezt az arányt sem felemelni, sem csökkenteni nem indokolt. 
Az önjelöltek kiszűrését növelni lehetne a népfront javaslatának előzetes nyilvánosságra 
hozatalával, illetőleg azzal, hogy a további javaslatokat a jelölőgyűlés előtt aláírások 
gyűjtésével, munkakollektívák támogatásával is meg lehet alapozni. Mérlegelhető az a 
javaslat is, hogy a törvényben meghatározott számú aláírással valaki a jelölőgyűlésen 
való szavazás nélkül is jelöltté váljon. Jelölt lehetne például, akit a jelölőgyűlések egyhar- 
mad arányban javasoltak, valamint az, akit a választók meghatározott száma (például 
3 vagy 5 százalék) írásban javasol. Az írásbeli jelölésnek természetesen elsősorban az 
országgyűlési képviselőknél lenne jelentősége. 

Jelentős számú ellenzője van az üzemi jelölőgyűléseknek. Különösen a nagyvárosokban 
és a több települést vonzó nagyüzemekben a jelölőgyűlésen olyanok is nagy számban 

vehetnek részt, akiknek az adott választókerületben nincs szavazati joguk. Az üzemi 
jelölőgyűlések több visszaélésre is alkalmat adtak. Ezért megfontolandó, hogy a munka- 
helyeken választási gyűléseket lehessen tartani, de jelölőgyűléseket nem. 

Erősíthető lenne a jelölőgyűlések jelölési funkciója. A jelölőgyűlések fő feladata ugya- 
nis a jelöltek programjának ismertetésé, az e körüli vita, valamint a jelöltek személyéről 
való döntés. Nem kívánatos, hogy ott kiküldött előadók általános politikai beszámoló- 
kat tartsanak. 

A jelöltek felett a szavazás maradjon nyílt, de a szavazatok összeszámlálásának módját 
a választójogi törvényben kell meghatározni. 

Indokolt, hogy az egyéni választókerületekben érvényes szavazatot továbbra is csak 
a szavazólapra felvett jelöltekre lehessen leadni. Ma, közismerten, ki kell húzni azt a 
jelöltet vagy jelölteket, akikre a szavazó nem szavaz. Ezt a negatív jellegű szavazást 
kellene megváltoztatni úgy, hogy a szavazó azt a személyt jelölje meg, akire szavazatát 

adja (pozitív magatartás). 

" A választások nyilvánossága és törvényessége garanciáinak növelése érdekében több 
esetben kellene élni azzal a lehetőséggel, hogy az ezzel kapcsolatos panaszok tárgyában 
ne a lebonyolító, hanem tőle független szervezet döntsön. Így több esetben — a választók 
jegyzékének elkészítéséhez hasonlóan - a döntést bíróságra lehetne bízni. Ilyen eset lehet 
pl. a jelölőgyűlések törvényes megszervezése körüli viták eldöntése is. 

A kötelező többes jelölés bevezetése összességében fontos — ha nem is ellentámadás- 
mentes — lépésnek tekinthető. A képviselőválasztási tapasztalatok további elemzése, a 
felvetett kérdésekben való politikai állásfoglalás jelentős mértékben hozzájárulhat politi- 
kai rendszerünk reformértékű megújításához is. 


Schmidt Péter - 


Kákonyi István: Anyaság 

Gondolatok 
a választási lista szerepéről 


Alig egy évtizede az országgyűlési képviselők országos listája bevezetésének gondolata 
még az erősen megkérdőjelezett elképzelések körébe tartozott. Az akkori aggályokat - 
az , egységes" választási szisztémát megbontó intézménnyel szemben — nemcsak a , struk- 
túravédő reflexek" táplálták, hanem a listás választásokhoz tapadó előítéletek, szakmai 
kételyek, valamint a nehezen kalkulálható belső és nemzetközi reagálás bizonytalansági 
szempontjai is. 

Az 1983-ban elfogadott országos lista többnyire kedvező tapasztalatai, a szocialista 
országok érdeklődése és a hasonló megoldások keresése! nem igazolták az aggályokat, 
de más oldalról a túlzott elvárásokat sem. A lista mai formájában az eredeti politikai 
célkitűzéseket csak részben valósította meg. Jövőbeni funkcióját, a listás választások 
lehetőségeit ezért érdemes továbbgondolni. 


Az országos lista jellege, jelenlegi funkciója 


Az új választójogi törvény előkészítését megelőző szakmai-politikai viták során több 
variáció merült fel annak érdekében, hogy oldódjanak a lakóterületi elvre épülő képvise- 
let egyoldalúságából származó feszültségek.? Ezek közül az országos választási listára 
vonatkozó javaslat tűnt a legéletképesebbnek, és a választási rendszerünkbe leginkább 
beilleszthetőnek. Kétségtelen, hogy egy olyan lista, amelyre valamennyi választójogosult 
szavaz, sokkal jobban megfelel a választások demokratizmusa követelményének, mint 
a közvetett választás vagy a hivatali pozícióból eredő tagság. Ugyanakkor ezt a megol- 
dást sem lehet abszolutizálni, mert az országos listán szerezhető mandátumok esetében 
a választópolgárok akaratnyilvánítása kizárólag a választás tényére korlátozódik, tehát 
a lista összetételét kialakító politikai döntést erősíti meg, vagy utasítja el. Sem a jelöléssel 
kapcsolatban, sem a mandátum további sorsát illetően (képviselői megbízások, ellenőrzés, 
beszámolás, visszahívás) nem érvényesül közvetlenül a választópolgárok, sőt a javaslatté- 
telre jogosult társadalmi érdekképviseleti szervek akarata sem. Az országos listán megvá- 
lasztott képviselők mandátuma tehát jellegében az országos politika képviseletét hangsú- 
lyozza.? 

A bevezetett országos lista jellegét és számarányát tekintve is jelentősen eltér az 
előzetes javaslattól, amely a mandátumok nagyobb számában gondolkodva az érdekkép- 
viseleti elv erősítésére is irányult. Ma a társadalmi-érdekképviseleti szerveknek ugyanis 
nincsenek nevesített mandátumai, hatásuk csak áttételesen, jelölési javaslataikon keresz- 
tül érvényesülhet. Valójában központi politikai döntés határozza meg a listán jelölhető 
személyek körét. Az országos lista ezért jelenlegi formájában nem a területi elv és az 
érdekképviseletek együttes kifejezésére helyezi a hangsúlyt. Mégis azt kell mondanunk, 
hogy az érdekképviseletiség egyes elemei, ha halványabb színekben is, de megjelentek. 


1 Lengyelországban az 1985. május 29-i választójogi törvény a magyar megoldáshoz hasonlóan intézményesíti 
az országos listát. A Szovjetunióban kísérleti körzetekben próbálják ki a listás választás alkalmazhatóságát. 
Bulgária, Csehszlovákia és Jugoszlávia is választójogi reformra készül. 

2 Az 1979. június 28-i PB-határozatban már körvonalazódtak a később ismét napirendre kerülő alternatívák 
(az Országgyűlés általi kooptálás, a hivatalbóli tagság, a munkahelyi közvetlen képviselet vagy az országos lista 
bevezetésének lehetősége). 

3 Részletesebben Id. Dezső Márta: Kié a képviselő? - avagy a képviseleti mandátum jellege. Jogtudományi 
Közlöny, 1987. 7. szám. . 

Egyrészt, igaz kevéssé konzekvens módon, de fellelhetők a jelölési mechanizmusban, 
másrészt az országos listán megválasztott képviselők megüresedett helyének betöltése- 
kor, amikor nyilvánvalóvá vált a mandátumok meghatározott pozícióhoz vagy érdek- 
körhöz való tartozása. 

Az országos választási lista funkciója ezért több szempontból is értékelhető. Ha az 
előzetes várakozásokat az új, bevezetett intézménnyel vetjük össsze, látható, hogy a 
sokféle elvárásnak egyidejűleg nem volt képes eleget tenni. Néhány példa az előzetes 
igényekből: az országos lista legyen a politika koncentrált kifejezője, tegye nyilvánvaló- 
vá, hogy a szocializmus építése nemzeti program, fejezze ki a társadalom egységét, a párt 
szövetségi politikáját, erősítse az érdekképviseleti funkciót, egyúttal legyen tekintettel a 
társadalom rétegződésére, az egyéni választókerületekben hátránnyal induló nők, fiata- 
lok, fizikai dolgozók stb. esetében korrigálja az arányokat. A , kívánságok" csak részben 
teljesültek, minthogy az országos lista preferált célkitűzése a társadalmi-politikai egység 
kifejezése lett. A választók oldaláról nézve ez azt jelenti, hogy a listára való szavazás 
elsősorban a politikával való egyetértést demonstrálja. A választást megelőző propagan- 
da is a politikára való szavazás lehetőségét és egyben követelményét hangsúlyozta, s 
figyelmen kívül hagyta a választójogi törvénynek a szavazás módjáról szóló, elvi jelentő- 
ségű rendelkezését, amely azt is lehetővé teszi, hogy a választók a politikát alakító vagy 
reprezentáló személyeket külön-külön is megítélhessék. 

A választások eredménye végső soron az országos listával való széles körű egyetértést 
tükrözi." Természetesen az a kérdés, hogy a magas szavazatarányok mennyiben köszön- 
hetők a politikával való egyetértésnek, a propagandának, a beidegződéseknek, esetleg 
az ismerethiánynak — mint minden választás esetén -—, ezúttal is nehezen megválaszolható. 
Az viszont tény, hogy az egyes jelöltek esetében, országos összesítésben, 1—2 százalék 
között mozgott az ellenszavazatok száma, s a szoros választási eredmények még az 
előzetesen feltételezett , politikai térkép" megrajzolásához sem adtak elegendő támpon- 
tot. 

.A lista szerepére és összetételére vonatkozó mai kritikai megjegyzések ezért minden 
esetben eltérő megközelítéseken alapulnak. Viszonyítás kérdése ugyanis, hogy a listán 
az érdekképviseleti elemek megjelenését valaki , funkciózavarnak" vagy éppen egy fontos 
funkció kezdeti megnyilvánulási formájának minősíti-e. A megítélés attól függ, hogy mit 
tekintünk a lista politikai céljának. 

A kritika jogosságát feltehetően a lista , felemás" megoldásai alapozzák meg legin- 
kább, elsősorban azért, mert keverednek benne a különböző képviseleti célok. Pontosab- 
ban, az egyes képviseleti célok megvalósításának nincsenek meg a konzekvens intézményi 
formái. Ezek tisztázása nélkül pedig nem lehet egyértelmű a lista jövőbeni funkciója sem. 

Az országos lista bevezetése — a jelzett hiányérzetek ellenére — a képviselőválasztási 
rendszer egésze szempontjából is hozott pozitív eredményeket. A 35 országos vezető és 
közéleti személyiség listán történő megválasztása tehermentesítette az egyéni választóke- 
rületeket, lényegesen csökkentette az eleve formális kettős jelölések számát. Annak 
ellenére, hogy az egyéni választókerületekben még kb. a listán szereplőkkel azonos számú 
,központi jelölt" indult. 

Pozitívumként értékelhető az is, hogy az egyéni választókerületekből, kiemelt" orszá- 
gos hatókörű képviselők esetében megszüntek a választókerülethez való kötődés feszült- 
ségteremtő szélsőségei. (Vagy egyáltalán nem, vagy , túl hatékonyan" foglalkoztak a 
választókerület problémáival.) Végül az országos lista valóban előnyös megoldásnak 
bizonyult a szövetségi politika reprezentálására. 


4 A választási eredmények és a lista összetételének alakulására Id. Kukorelli István: Szavazás vagy választás? 
- Adalékok a választási reform és az 1985. évi általános választások történetéhez. Kézirat. Budapest, 1986. 58-66. 
old. 

Az országos választási lista továbbfejlesztésének lehetséges irányai 


Ha abból indulunk ki, hogy azért vezették be az országos listát, hogy a képviselet ne 
kizárólag a lakóterületre épüljön, és csak a helyi érdek-központi érdek ellentétpárban 
gondolkodunk, akkor az országos lista az egységes politika képviseletével valóban betölt 
. egyfajta ellensúlyozó szerepet. De ha tovább bontjuk a lakóterületi képviselet problémá- 
ját, akkor azt is látjuk, hogy nem a lakóterületi keretben integrált, helyi érdekeken 
alapuló képviselet ütközik a központi elképzelésekkel. A problémát inkább az okozza, 
hogy a jelenlegi lakóterületi képviselet keretén kívül maradt, nem integrált érdek- és 
nézetkülönbségek miatt mutatkozott erős arányeltolódás képviseleti rendszerünkben, ez 
tette lehetővé, hogy túlzottan előtérbe kerültek a lakóterületi különérdekek." A megol- 
dást két irányban kereshetjük, amelyek azonban nem zárják ki egymást. Vagy a lakóterü- 
leti képviseletet kell oly módon átalakítani, hogy az a természetes társadalmi-gazdasági 
egységekre épülve funkcionálhasson, vagy az országos listán kell intézményes lehetőséget 
biztosítani a lakóterületi kereteken kívül rekedt fontosabb érdekek kifejezésére. Ez nem 
új követelmény, de eddig a lista ilyen irányú ellensúlyozó vagy kiegyenlítő szerepe nem 
érvényesült. 

A képviseleti célok tisztázottságát szem előtt tartva, az országos lista funkciója három 
irányban alakítható: 

e kizárólag politikai képviseletet valósít meg; 

e kettős funkciót lát el: a politikai képviselet mellett az elkülönült intézményi garan- 

ciák lehetővé teszik meghatározott érdekképviseleti funkciók betöltését; 
e kizárólag érdekképviseleti funkciója van." 


A politikai képviseleti funkció 


Az országos lista alakításának egyik lehetséges iránya annak elismerése, hogy a listán 
szerezhető mandátumok kizárólag az országos politika képviseletét jelentik. Ennek 
megfelelően nyilvánvalóvá lehet tenni, hogy bár a listán a Hazafias Népfront Országos 
Tanácsa fogadja el a jelölteket, a felső szintű politikai vezetés -— a társadalomban való 
gondolkodás igényével — maga dönti el, hogy kiket jelöl az országos listán, hogyan 
juttatja kifejezésre a politikai egység, illetve a szövetségi vagy rétegpolitika általa kívána- 
tosnak tartott arányait. A lista funkciójának ilyen irányú , egyértelműsítése" választási- 
képviseleti rendszerünk fejlesztésének jelenlegi fázisában kétségtelenül visszalépést jelen- 
tene az érdekképviseletiség irányában tett elmozduláshoz képest. 

Ebben az esetben is azonban a választójogi törvényben kellene meghatározni a listán 
szerezhető mandátumok számát, amelyet (a lista bármely formájában) célszerű lenne 
felemelni az egyéni választókerületi mandátumok jelenlegi 10 százalékáról legalább 15 
százalékra, tehát minimum 50 főre. Ezáltal meg lehetne szüntetni a választókerületekben 
a , központi jelölt" kategóriát, és konzekvensebbé válhatna a politikai vezetők listán való 
jelölése (például KB-titkár vagy miniszterelnök-helyettes nem egyéni választókerületben 
indulna). Viszont, ha elsődleges szemponttá válna az országos vezetők listán való szere- 
peltetése, akkor ez a képviseleti cél más irányú torzulásához, a társadalmi egyensúlyte- 
remtő szerep csökkenéséhez vezetne, és azoknak szolgáltatna érveket, akik a lista zárt 
és , védett" jellegét kifogásolják. j 

Ebben a konstrukcióban is - minthogy a mandátumok nem kötődnek meghatározott 


5 Az érdekek politikai akarattá transzformálásának, illetve az érdekközvetítés megfelelő mechanizmusainak 
kialakulatlansága képviseleti rendszerünk neuralgikus pontja. Ld. például Kulcsár Kálmán, Bihari Mihály tanul- 
mányait a Politika és politikatudomány című kötetben. Gondolat Könyvkiadó, 1982. 10-II. old., valamint 
545—612. old. 

6 A tényleges érdekképviseleti tevékenység és a megfelelő szervezeti formák létrejötte a képviseleti struktúra 
ilyen irányú átalakulását eredményezheti. Ma a lista kettős funkcióját tartom reális alternatívának. 

szervezeteknek biztosított keretszámokhoz - elvileg lehetőség van a többes jelölésre. Első 
megközelítésben ez a megoldás demokratikusabbnak tűnik, sőt több jelölt esetén pótkép- 
viselők is választhatók, és nem lenne szükség az Országgyűlés általi kooptálásra a listán 
megüresedett mandátumok betöltésénél. 

Amennyiben a választójogi törvény például úgy rendelkezne, hogy a megszerezhető 
mandátumok számánál több jelöltet kell felvenni a listára, és aki a szavazatarány alapján 
ugyan nem jutott mandátumhoz, de elnyerte a szavazatok legalább 25 százalékát, pót- 
képviselő lesz, akkor a listán a szövetségi vagy rétegpolitika érvényesítésénél esetlegessé- 
gekkel kellene számolni. Értelemszerűen, minél több jelölt indul, annál kevésbé biztosít- 
ható a kívánt, például a szövetségi politikát reprezentáló arányok megtartása. 

E , létszámbővítő" szabályozás módját tekintve ugyanis két alternatíva lehetséges. Az 
egyik verzióban a törvény meghatározza a listára felvehető jelöltek számának minimu- 
mát és maximumát is. Például az egyéni kerületekben szerezhető mandátumok számánál 
20 százalékkal kevesebb, illetve 50 százalékkal több nevet nem lehet felvenni a listára. 
Ebben az esetben garantáltan többes jelölésről lenne szó. Egy 50 fős listában gondolkodva 
legalább 10 jelölttel többet kellene indítani, ami azonban már módot ad az előre tervezett 
arányok megváltoztatására. Ilyen feltételek mellett akár valamennyi nemzetiségi szövet- 
ség képviselőjét ki lehetne húzni. Ennek persze nem nagy a valószínűsége országos 
összesítésben, de elvileg fennáll a lehetősége, mert a lista érvényességéhez mindenképpen 
választani kellene a több jelölt közül. 

A második esetben a törvény csak arról rendelkezne, hogy több jelöltet kel! felvenni 
a listára, de ezek száma nem haladhatja meg a mandátumok 50 százalékát. Látszólag 
alig, a valóságban azonban lényeges különbség van a két szabályozási mód között. Ha 
csak a maximum van meghatározva, a jelölő szervek akaratától függően , szimbolikussá" 
lehet tenni a többes jelölést, például mindössze 2-3 további jelölt állításával. Igaz, hogy 
így nem kerülnének veszélybe az eredeti elképzelések, de ez olyan látszatmegoldás lenne, 
amely érvként sem alkalmas arra, hogy a többes jelölés mint , új, demokratikus vívmány" 
kerüljön a köztudatba. 

Véleményem szerint erre nincs is szükség. A választópolgárok egyéni aktivitását vagy 
szerepét a lista összetételének alakításában kár lenne túlértékelni. Az egyes választópol- 
gár gondolkodásától idegen, de nem is várható el tőle, hogy össztársadalmi követelmé- 
nyeket szem előtt tartva úgy szavazzon, hogy például minden egyházfelekezet vagy a 
nemzetiségek képviselethez juttatását fontos szempontnak tekintse. Ha valóban össztár- 
sadalmi célkitűzés a szövetségi politika kifejezése a képviseleti testület összetételében, 
akkor az a demokratikusabb, ha a politikai vezetés ennek a megfelelő formában érvényt 
szerez, nem pedig a látszatra demokratikusabb megoldást választja. 

A megválasztott pótképviselők esetleges belépése ugyanezt a problémát veti fel. Pél- 
dául ki tölti be valamely felekezet megüresedett mandátumát, ha a pótképviselők között 
nincs több egyházi személyiség, vagy esetleg van, de más felekezethez tartozik?! Hiába 
van öt más területről választott pótképviselő, a mandátum sorsa kérdéses marad, illetve 
feltehetően — az eddigi gyakorlatnak megfelelően - a kooptálás oldaná meg a problémát. 
Vagy a másik lehetséges megoldás - és a többes jelölés feltehetően ebbe az irányba vinné 
az országos lista alakítását -, olyan elvi álláspontra helyezkedni, hogy a mandátum nem 
tartozik az adott szövetségesi körhöz, így a szavazatarányok szerint következő bármely 
pótképviselő megkaphatja azt. Ez viszont ellentmond a lista politikai célkitűzésének. 

Ugyanigy ütközik a többes jelölés az eredeti politikai célokkal, ha a lista a rétegará- 
nyok korrigálására vállalkozik. (Például több fiatal, pártonkívüli, nő stb. jelöltet indít.") 
A többes jelölés egyedül az országos politika vezetői státushoz kötött reprezentánsainak 


7 A rétegarányok befolyásolását szükségesnek tartja Wiener György A képviseleti testületek társadalmi 
összetétele című tanulmányában. Kézirat. Budapest, 1987. 11-12. old. 

megítélésénél kaphatna tartalmat, erre viszont a szavazás során a nyitott lista lehetőséget 
ad. A többes jelölés bevezetése helyett ennek tudatosítására kellene helyezni a hangsúlyt. 

Összefoglalva: az országos lista kizárólagos politikai funkciója mellett akkor lehetne 
érvelni, ha az egyéni választókerületekben az eltérő képviseleti elvek érvényesülése 
következtében megjelennének a társadalomban meglévő különböző szintű és típusú 
érdekek integrációs fokozatai. Enélkül azonban a tisztán politikai képviseleti funkció 
csak elfedi, de nem pótolja a társadalmi munkamegosztásra épülő differenciáltság képvi- 
seletben való kifejezését. 


Az országos lista kettős, politikai és érdekképviseleti funkciója 


Az országos lista politikai funkciójának megőrzése, sőt annak erősítése mellett az össz- 
társadalmi érdekek reálisabb alapon való képviselete érdekében teret kellene engedni a 
listán a nagy társadalmi-érdekképviseleti szervek e minőségükben való megjelenésé- 
nek.§Ez a korábban is megfogalmazott igény mostanra politikailag szükségszerű lépés- 
ként merül fel. A lista anélkül vállalhatná fel ezt a kettős funkciót, hogy lényeges 
strukturális átalakításokra lenne szükség. 

A mandátumszerzésre jogosult társadalmi szervek körét — a mai társadalmi-politikai 
követelményeket figyelembe véve - reális keretben kellene meghatározni. Mindenképpen 
indokolt és védhető álláspont, hogy a már eddig is jelölési jogosultsággal rendelkező 
népíront mellett, a bérből és fizetésből élő munkások, alkalmazottak és értelmiségiek 
különböző rétegeit társadalmi méretekben átfogó és képviselő szakszervezetek (SZOT), 
a termelőszövetkezetek érdekképviseleti szervei (TOT) és az ifjúság országos problémái- 
nak, érdekeinek kifejezésére vállalkozó szervezetek (KISZ) közvetlen jelölési jogot kapja- 
nak a listán.? 

A kör elvileg tágítható lenne, végső soron valamennyi országos érdekképviseleti szerv 
vagy szövetség szóba jöhetne. (Különösen például a SZÖVOSZ, az OKISZ, a KIOSZ, 
a Kereskedelmi Kamara stb.) Ezek közül bármely szervezet képviselethez juttatása a 
listán természetesen jogosan vetné fel a többi szerv erre irányuló igényét is. A közöttük 
való választáshoz, egyes szervek preferálásához nehéz lenne objektív alapot találni. 
A listán mandátumhoz jutó szervezetek körének bővítése ugyanis egy ponton túl a 
képviseleti rendszer strukturális változásával járna együtt. A részérdekek ilyen fokú 
tagoltságával szemben véleményem szerint ma azokra a legátfogóbb társadalmi- politikai 
szervekre kell gondolnunk, amelyek a politikai intézményrendszer lényeges alkotóelemei. 

A listán a már kialakult jelölési gyakorlat kiegészülhetne a törvényben meghatározott 
társadalmi szervek konkrét keretszámok alapján benyújtott jelölési javaslataival. A Haza- 
fias Népíront Országos Tanácsa mint az országos lista összeállításáért változatlanul 
felelős szerv kettős minőségben venne részt a jelölésben. Egyrészt saját jogán — illetve a 
politikai egyeztetések és döntések után - jelölteket állítana az eddigi tapasztalatoknak 
megfelelően, másrészt felvenné a listára a társadalmi szervek által bejelentett jelölteket. 
Regisztrálásukat csak abban az esetben tagadhatná meg, ha a jelölésnek törvényes akadá- 
lyai vannak. 

A társadalmi szervezeteken belül a jelölés módját nem lenne célszerű jogszabályi 
követelményekhez kötni. Viszont nyilvánvalóvá kellene tenni azt a politikai követel- 
ményt, hogy a jelöltállítás nyilvánosságát, a jelöltek kiválasztásának alulról felfelé érvé- 
nyesülő mechanizmusát biztosítani kell. A jogszabály csak azt határozná meg, hogy mely 
szerv köteles bejelenteni a jelölteket, de értelemszerűen ezek a szervek (mint például a . 
SZOT, a TOT Elnöksége, a KISZ KB) nem sajátíthatnák ki maguknak a jelölés jogát. 


8 A társadalmi szervek és a képviseletek kapcsolatáról Id. Schmidt Péter: Szocializmus és államiság. Kossuth 
Könyvkiadó, 1984. 317—319. old. 

9 A javaslat ugyanebben a keretben felmerült a választójogi törvény előkészítése során. Ld. Halász József: 
A magyar választási rendszer fejlesztésének problémáihoz. Kézirat. Budapest, 1987. 12-14. old. 

A mandátumok szervezetek közötti megosztása több variációban történhet. A listán 
szerezhető mandátumok számához viszonyítva — amelyeket mindenképpen növelni kelle- 
ne - eltérő arányok szerint alakíthatók ki az egyes szervezeteknek adott keretszámok. 
Úgy véljük, nem járna semmilyen politikai vagy egyéb veszéllyel, ha a képviselők 15 
százalékát (ez lényegesen kevesebb, mint a korábban javasolt 20-25 százalék) országos 
listán választanák meg. Sőt legalább 50 képviselő országos listán való indulását indokol- 
ná a lista politikai célja, a társadalmi struktúrának jobban megfelelő képviselet megte- 
remtésének igénye és a közvélemény várható azonosulási foka a listán megjelenő érdek- 
képviseleti funkcióval kapcsolatban. 

A lehetőségeket figyelembe véve — egy 50 fős lista esetén — a társadalmi szervezeteknek 
biztosítható mandátumok reális száma 20-25 között lehetne. Konkrét megoszlásukat 
jogszabályban kellene rögzíteni. A lehetséges alternatívák szerint például a következő- 
képpen. 

e Egyenlően oszlik meg a mandátum a különböző szervezetek között. A TOT, a 
SZOT és a KISZ 8-8 vagy 7-7 jelöltet indíthat. Ez a felosztás tulajdonképpen mecha- 
nikus, egyik szervezetet sem kívánja preferálni. 

e A különböző társadalmi- érdekképviseleti szervek nagyságrendjének, jellegének, 
tevékenyégi körének alapján differenciáltabban is történhetne a mandátumok megosztá- 
sa. Ennek megfelelően például a SZOT több mandátumot kapna, mint a TOT vagy a 
KISZ. A konkrét döntés politikai mérlegelés és megítélés kérdése, látni kell azonban, 
hogy a differenciálás nem jelenthet meghatározó különbséget az egyes szervezetek képvi- 
selethez juttatásában, inkább a politikai szándékot jelezheti a 2-3 mandátumeltérés. 

A társadalmi szervezeteket megillető közvetlen jelölési jogosultság mellett adottnak és 
stabilnak tekinthetők az egyházfelekezetek és a nemzetiségi szövetségek képviselőinek 
biztosított mandátumok. Itt egy vonatkozásban indokolt lenne a lista kiegészítése, a 
cigányságnak mint etnikumnak a képviselethez juttatásával. A nemzetiségi szövetségek 
jelölési jogosultságához hasonlóan, az Országos Cigánytanács javaslatára kerülhetne 
jelöltjük a népfront által elfogadott listára. 

Az országos lista mandátumainak eddig említett része (több mint fele) jól körülhatá- 
rolható, meghatározott szervezetekhez és érdekkörökhöz köthető. Az általános politikai 
akarat mögött érzékelhető a konkrét képviseleti cél, amely ily módon a lista egyik 
vezérlőelvévé válna. 

Az országos listán szerezhető további mandátumok szabadabb mozgásteret engedné- 
nek a jelölésre. Az országos politikát személyükben reprezentáló vezetők képviselővé 
választása mellett aktuális politikai megfontolások is motiválhatnák a lista összetételé- 
nek alakítását. (Jelenleg ezek közé sorolható a volt koalíciós partnerek listán való 
jelölése, amely hosszabb távon szükségszerűen elveszíti funkcióját.) De politikailag 
mérlegelhető például az is, hogy a művészetek és a tudomány képviselői — bár az egész 
társadalom szempontjából fontos érdekek hordozói — ne az országos listán induljanak, 
hanem olyan többmandátumos választókerületekben, ahol jelölésük természetes közegét 
egy-egy nagy város vagy fővárosi kerület sajátos arculata adja. Például a 4-5 mandátum- 
mal rendelkező egyetemi (megyei) városok különösebb , erőszakoltság" vagy formaliz- 
mus nélkül — a város egyik meghatározó vonására tekintettel — állíthatnának jelölteket 
a tudományok közéletileg is aktív, neves képviselői közül. A különböző művészetek 
képviselői hasonló módon, választókerületi kötődéssel juthatnának mandátumhoz (erre 
bőven találunk példákat ma is a színház- és filmművészet területéről). 


Érvek a lista kettős funkciója mellett 


e Az országos lista a társadalom alapvető rétegeit átfogó szervezetek képviselethez 
juttatásával lehetőséget adna a társadalmi munkamegosztásból eredő differenciáltság 
kifejezésére is, amely képviseleti rendszerünkből ez ideig hiányzott. 

e ASZOT, a TOT, a KISZ és a HNF közvetlen jelölési jogosultsága nem hozna létre 
strukturális változásokat a képviseleti rendszerben, viszont lehetővé tenné a lakóterületi 
érdekektől eltérő, más keresztmetszetben jelentkező érdekek intézményes megjelenését. 

e Egyértelműbbé válna a képviseleti cél, a mandátum a jelölő szervek megbízásaihoz 
kapcsolódna, és a megfelelő társadalmi-érdekképviseleti szerveknek visszahívást kezde- 
ményező jogosultságuk lenne. 

6€ A mandátumok az érdekképviseleti cél irányában történő növelése oldaná a lista 
jelenlegi , zárt és védett" jellegét. 


Ellenérvek 


u Megszűnne a jelölés egységes rendszere, illetve csökkenne a népfront meghatározó 
szerepe a jelölésben. 

Ezek az aggodalmak azonban inkább a listán megjelenő érdek- és rétegképviselettől 
való tartózkodásból táplálkoznak. A jelölés rendszere ugyanis eddig sem volt egységes, 
szövetségek jelöltjei így kerültek az országos listára. 

A népfront közjogi funkciója (amely az elmúlt választások során erősödött) most sem 
változna meg, ugyanazt a jelölési gyakorlatot folytatná, illetve feladatai kiegészülnének 
a különböző szervezetek által bejelentett jelöltek regisztrálásával. A választások népfront 
jellegét nem csökkentené az a tény, hogy a listán a jelöltek neve mellett feltüntetnék a 
jelölésre jogosult társadalmi szerveket. 


További ellenérvek 


A Nem lehet igazi érdek- vagy rétegképviseletet megvalósítani, mert a listán javasolt 
keretszámok túl alacsonyak. (Például a SZOT mit kezd 7 vagy 8 mandátummal?) Itt meg 
kell jegyezni, hogy nem az egyes ágazatok, hanem a bérből és fizetésből élők képviseletén 
van a hangsúly. 

A A közvetlen jelölési joggal rendelkező szervezetek köre rendkívül szűk, más érdek- 
képviseleti szerveket és testületeket is képviselethez kellene juttatni (például a KIOSZ, 
a SZÖVOSZ, az OKISZ stb.) 

Az előbbiektől eltérően ezek az ellenérvek nem a listán történő érdekképviselet megjele- 
nését kifogásolják , hanem kevésnek tartják a mértéket. Kétségtelen, hogy ezzel a változta- 
tással nem lehet véglegesen megoldottnak tekinteni az országgyűlési érdekképviselet 
problémáit, azonban a legnagyobb társadalmi-politikai szervezetek számára biztosított 
Minden további, e kör bővítésére vonatkozó javaslat már a képviseleti rendszer struktu- 
rális kérdéseit érinti, ami újabb átfogó, tudományos és politikai mérlegelést kíván. 


Dezső Márta 


MULTUNK TAPASZTALATAIBOÓL 


A MAGYAR NEMZETISÉGI POLITIKA TÖRTÉNETÉHEZ 


Ellenzéki nézetek a nemzetiségi kérdésről 
a Horthy-rendszerben 


A nemzetiségi politika- tartalma, egész problematikája gyökeresen megváltozott az első 
világháború után. Az új államhatárok között a nemzetiségi lakosság mintegy 10 százalé- 
kot tett ki, és 1938-ig még csökkent is némileg. Korábban a román, a szlovák és a német 
anyanyelvűek alkották a nemzetiségek túlnyomóan nagy részét, ekkor viszont a németek, 
noha számuk csupán 500 ezer körül mozgott. A nemzetiségi kérdés a dualizmus idején 
a belpolitika szférájába tartozott, a két háború között azonban - számos ok miatt - a 
külpolitika egyik érzékeny pontjává vált. A szomszédos országokban hárommillió ma- 
gyar élt nemzetiségi kisebbségként, s a hazai nemzetiségi politikának ezt a tényt mindig 
szem előtt kellett tartania. Különösen 1938-at követően a kölcsönösség, a viszonosság 
uralta az egész térség nemzetiségi politikáját, még ha az sokkal inkább sérelmeket, sem 
mint előnyöket hozott is az érintetteknek. A revíziós törekvések és a nemzetiségi politika 
párban jártak, és több szállal kapcsolódtak a náci Németország Duna-medencei törekvé- 
seihez, a magyar-német viszony alakulásához, a Hitlernek tett engedményekhez. (Folyó- 
iratunk egy korábbi írása" bemutatta az ellenforradalmi rendszer nemzetiségi politikáját, 
ezért csak röviden és olyan összefüggésekre utalok, amelyek témám szempontjából 
szükségesek.) 

Az ellenforradalmi rendszer hatalomra jutásának körülményeiből az is következett, 
hogy nemzetiségi politikáját nem teljesen szuverén módon alakította, annak alapelveit 
a trianoni békeszerződés szabta meg. E szerint , Magyarország kötelezi magát, hogy az 
ország minden lakosának születési, nemzetiségi, nyelvi, faji vagy vallási különbség nélkül 
az élet és szabadság teljes védelmét biztosítja". (III. rész. VI. cím. 55. cikk.) , Minden 
magyar állampolgár faji, nyelvi vagy vallási különbség nélkül a törvény előtt egyenlő és 
ugyanazokat a polgári és politikai jogokat élvezi... Egyetlen magyar állampolgár sem 
korlátozható bármely nyelv szabad használatában, a magán- vagy üzleti forgalomban, 
a sajtó útján történő vagy bármilyen természetű közzététel terén vagy a nyilvános 
gyűléseken." (III. rész. VI. cím. 58. cikk.) A nemzetiségek számára legfontosabb kérdés- 
ben, az anyanyelvnek a hatóságok előtt való használatában és az elemi iskolai oktatás- 
ban a békeszerződés már nem fogalmazott ilyen kategorikusan, hanem csak megkönnyí- 
tésüket kívánta a magyar kormánytól. 

Ugyanezeket a kisebbségvédelmi előírásokat a csehszlovák, a román és a jugoszláv 
kormánynak is el kellett fogadnia magára nézve kötelezőnek, mivel a nagyhatalmak 
velük kisebbségvédelmi szerződést írattak alá. Így a Duna-medence egészében az e 
szerződésben foglaltaknak kellett volna érvényesülniök. 

A Bethlen-kormány idején hozott rendeletek, az 1924. II. tc. a békeszerződés szellemé- 
ben lehetővé tették az elemi iskolákban a teljes vagy részleges anyanyelvi oktatást, a 
nemzetiségi falvakban a köztisztviselőktől megkívánták a helyi kisebbség nyelvének 
s Pintér István: A nemzetiségi politika Magyarországon a két világháború között. Társadalmi Szemle, 1986. 
11. szám. 

ismeretét, engedélyezték nemzetiségi kulturális, vallási egyletek alakítását, de a nemzeti- 
ségek önálló politikai szervezkedését már nem. 

A magyarországi intézkedések egy alapjában véve józan és mérsékelt nemzetiségi 
politika kiépítését tették volna lehetővé, hiszen a szomszédos országokban a centralizá- 
ciós törekvések a nemzetiségek és így a magyarok jogait is korlátozó intézkedésekkel 
jártak, úgymint az anyanyelv használatának eltiltása, az állampolgári jogok megvonása. 
Csakhogy a Bethlen-kormány nem gondoskodott saját rendeletei végrehajtásáról. S eb- 
ben nemcsak konzervativizmusa, a dualista rendszernek az , egységes magyar nemzeti 
állam"-ról alkotott eszméjéhez való ragaszkodása játszott szerepet. Legalább ilyen mér- 
tékben az az általánosnak mondható társadalmi légkör, amely — az uralkodó ideológiá- 
nak megfelelően — a nemzetiségeket hálátlansággal vádolta, bennük a történeti Magyar- 
ország széttörőit látta; s az a jogos aggodalom, amelyet a kisebbségi magyarok helyzete 
váltott ki, s ami együttesen táplálta a nacionalista érzelmeket. Ezek fényében pedig a 
Bethlen-kormány nemzetiségi politikája a közvélemény jelentős részében túl liberálisnak 
minősült. 


A magyar kormányok mulasztásai a jogos nemzetiségi igények kielégítése terén többféle 
következménnyel jártak. Ezeket az igényeket elsősorban és a legszervezettebben a német 
anyanyelvűek fogalmazták meg. Mivel érvényesíteni őket csak részben tudták, erősödött 
körükben a nacionalizmus, terjedt a náci befolyás; 1933-tól mind szorosabbá vált a 
magyarországi németek egy része és a hitleri birodalom közötti kapcsolat. Amikor Berlin 
nyomására a magyar kormányzat engedményeket tett a német nemzetiségűeknek, az 
egyben a nácizmusnak tett engedményeket is jelentette. Ez a problémakör a nemzetiségi 
politikát és annak megítélését egyre inkább megterhelte. 

A nemzetiségi jogok ügye elválaszthatatlanul összekapcsolódott az állampolgári és a 
politikai jogok általános helyzetével, a nácizmus befolyásával, a Duna-medence népeinek 
egymáshoz való viszonyával, s nem volt híján az ellentmondásoknak sem. E sokrétűség- 
ből is következett, hogy a rendszer nemzetiségi politikáját gyökeresen különböző kiindu- 
lási alapról és célból lehetett bírálni: demokratikus, antifasiszta meggyőződésből, függet- 
lenségi, nacionalista szempontból, de akár szélsőjobboldali nézőpontból is. 

A távolról sem egységes — hiszen a KMP-t, az SZDP-t és a liberális polgári pártokat 
magába foglaló — baloldali ellenzék nem önmagában véve, de kezdetben nem is minden 
doktrinerség nélkül kezelte a nemzetiségi kérdést. Ehhez hozzájárulhatott az is, hogy a 
húszas években e probléma még nem jelentkezett társadalmi-politikai feszítőerőként, bár 
a német mozgalom már akkor is nehézségek forrásává vált. 

Noha egyik baloldali pártnak sem volt a nemzetiségekre vonatkozó kidolgozott prog- 
ramja, jogaikat úgy tekintették, mint amelyek a jogegyenlőség alapján minden állampol- 
gárt megilletnek; korlátozásukat az állampolgári és a politikai jogok olyan általános 
korlátozásaként fogták fel, amely a rendszer jellegéből következett. A KMP a tőkés- 
polgári rendet megdöntő proletárhatalom új osztályviszonyai között eleve megoldottnak 
tételezte a nemzetiségek jövőjét, s így nem a részletre (a nemzetiségi kérdésre), hanem az 
egészre (a Horthy-rendszer megdöntésére) koncentrálta erejét. A liberális pártok és 
alapjában véve az SZDP ugyancsak a demokrácia polgári keretei között is láttak olyan 
jogegyenlőséget, amely lehetővé teszi e probléma megoldását. Számukra tehát a rendszer 
demokratizálása rejtette magában a rendezés, a megoldás kulcsát. 

Ez azonban nem jelentette azt, hogy ne foglalkoztak volna a problémával. Mindenek- 
előtt s valamennyien az alapot támadták, vagyis a nacionalizmust, mert erre épült a 
rendszer kül- és nemzetiségi politikája. Az egész baloldal felfogása benne volt az Újság 
című liberális lap 1927. december 13-i vezércikkében, s ha ezt elsősorban a magyar 
kormánynak címezték is, minden érintetthez szólt: ,,. ..a nacionalizmus nem lehet olyan 

nemzet elve, melynek idegenben kisebbségei vannak... Elvégre nem lehet egy elvet 
kárhoztatni a határon kívül, s szentségül vallani a határon belül." Ennek jegyében az 
SZDP már 1919 szeptemberében újraszervezte Országos Német Bizottságát, és igen 
tevékeny munkát folytatott a német kisebbség körében. Küzdött az anyanyelv használa- 
táért, a kormány rendeleteinek végrehajtásáért, megjelentetett német nyelvű újságot 
(Volksstimme), német nyelvű gyűléseket és a párton belül szemináriumokat szervezett. 
Eközben nemcsak a hatóságok önkényével, de a kormánypárttal és a keresztényszocialis- 
tákkal — akik szerették volna befolyásuk alá vonni a német lakosokat —, továbbá az 
erősen nacionalista és egyre inkább jobbra tolódó német szervezettel is szemben találta 
magát. A húszas években a baloldal részéről valójában az SZDP igyekezett leginkább 
elvi álláspontját gyakorlati tevékenységgel összekapcsolni. 

Nem volt könnyű megtalálni a helyes utat és módszert — s ez az egész baloldalra 
vonatkozott - abban a többoldalú küzdelemben, amelynek úgy kellett szolgálnia a 
jogkiterjesztést, úgy kellett a kormánypolitika ellen irányulnia, hogy egyidejűleg ne 
erősítsen másfajta nacionalizmust. Ezt mutatta a liberálisok felfogása az 1920-as évek 
első felében Magyarország és a kisantant viszonyáról. Miközben az ésszerűség és a 
magyar érdekek szempontjából is sürgették a kisantant államokkal való jó viszony 
megteremtését és a velük való gazdasági kapcsolatok kiépítését, ennek nehézségeiért vagy 
elmaradásáért kizárólag a magyar nacionalizmust tették felelőssé. Nem látták, illetve 
nem láttatták, hogy a térségben egyidejűleg sokféle nacionalizmus létezik és küzd egy- 
mással. A fajvédők ezért demagóg módon a kisantant ügynökeinek bélyegezték őket. Az 
SZDP az 1927. májusi javaslatával túlment azon is, amit a német nacionalisták vezetője, 
Bleyer Jakab kívánt. Viszont szociáldemokraták és liberálisok ismételten és megalapo- 
zottan mutattak rá, hogy a Népszövetséghez benyújtott több száz, a magyar kisebbség 
sérelmeivel kapcsolatos panasz megítélését is rendkívül hátrányosan befolyásolja, hogy 
Magyarországon a rendszer saját intézkedéseinek sem szerzett érvényt, hogy a nyelvhasz- 
nálat terén s egyéb tekintetben is korlátozta a nemzetiségek jogait. 

1933-tól, Hitler hatalomra jutásától, majd 1938-tól, a nácikkal való szövetség révén 
elért területgyarapodások következtében az ország nemzetiségi viszonyaiban, valamint 
a nemzetiségi politikában és annak megítélésében lényeges változások történtek. 1941- 
ben már 22,5 százalékra emelkedett az ország nem magyar lakosainak aránya. Kidolgo- 
zott és egységes koncepciója azonban a rendszernek erre az új helyzetre, a nemzetiségek 
jogaira vonatkozóan nem volt, noha korábban autonómiát ígért a nem magyar népek- 
nek, s azt hirdette, hogy visszatérésüket népszavazás útján képzeli el. 

A liberálisok többször is kifejtették, milyen politika szolgálná a valós nemzeti érdeke- 
ket. Fábián Béla, a Nemzeti Demokrata Párt képviselője már 1933 novemberében 
rámutatott: , Bármilyen magasra is csapnak akár az egész világon a reakció hullámai, 
ennek az országnak, amely elnyomott testvérei részére jogot és szabadságot követel, a 
jog és szabadság hazájának kell lennie." Az Ujság egyik vezércikke 1937 novemberében 
leszögezte: , Kétségtelen, hogy a nemzetiszocialista elveknek uralomra jutása Magyaror- 
szágon egyben a határainkon túl élő és küzdő magyarságnak kiszolgáltatását is jelentené, 
nyílt elárulása volna fajunk egy jelentékeny részének." Ezzel összefüggésben hangsúlyoz- 
ta Bajcsy-Zsilinszky Endre, hogy: , Egészen más erkölcsi súllyal követelhet népszavazást 
a világ közvéleménye előtt egy olyan nemzet, amely odahaza sem fél a népszavazástól, 
mint az olyan, amely a népuralmi rendszert megsemmisíti a maga területén." 

A náci vezetés átvette és a saját céljai szolgálatába állította az ún. népcsoport elvet, 
amelyet először a Weimari Köztársaság idején fogalmaztak meg. Ez az elv azt jelentette, 
hogy a Németországon kívül élő németeknek nemcsak mint egyéneknek, hanem mint 
nemzetiségnek, mint népcsoportnak kell! jogokat kapniok. Ezt, az alapjában véve demok- 
ratikus igényt a náci politika úgy torzította el, hogy a népcsoport elv követelését saját 
terjeszkedési törekvései szolgálatába állította; csak a német nemzetiségűeket tartotta 
méltónak jogokra. A Harmadik Birodalmon kívül élő, így a magyarországi németektől 

azt követelte: tegyék magukévá a nemzetiszocialista elveket, tekintsék magukat volks- 
deutschoknak, vagyis , népi birodalmi" németeknek. 

Nem nehéz belátni, hogy azok a demokratikus, baloldali pártok, amelyek addig a 
nemzetiségek vonatkozásában is a jogkiterjesztés álláspontján álltak, ekkor súlyos konf- 
liktushelyzetbe kerültek. Hiszen a hazai németek nacionalista-jobboldali szárnya is a 
népcsoport elv érvényesítését akarta elérni, ezt erőltette Berlin. Ráadásul a különböző 
nyilas, nemzetiszocialista pártok — főleg Szálasiék -, igyekezve megnyerni a német 
kisebbséget, valamint Berlin kegyeit, a kormányzat elleni támadásaik során a nemzetisé- 
gek jogai mellett szálltak sikra. 

Ilyen körülmények között a demokratikus ellenzék, melyhez a harmincas évek dereká- 
tól a kisgazdapárt is felzárkózott a nácizmus terjedésével szemben, a függetlenség védel- 
mében, fenntartásai ellenére sem tehetett mást, mint hogy a hazai német mozgalomnak 
azt az irányzatát támogassa, amely - bár a kormány bizalmát élvezte, de — szembefordult 
a német birodalmi öntudat terjesztésével, a magyar államhoz és nemzethez való hűségét 
hangsúlyozta, s amelyet ezért nemcsak a volksdeutschok, a , népi németek", hanem a 
nyilasok is hevesen támadtak. Annál inkább, mivel ennek az irányzatnak a vezetője, 
Gratz Gusztáv 1935-ben formálisan is belépett Rassay Károly Polgári Szabadság Párt- 
jába. 

Bajcsy-Zsilinszky és Szabadság című lapja ugyancsak védelmébe vette a Gratz vezette 
irányzatot. Az SZDP 1939. évi kongresszusán pedig Peyer Károly, valamint az Országos 
Német Bizottság részéről Zuschlag Vilmos határozottan elutasította a német népcsoport- 
elvet és annak alkalmazását, mert az a náci befolyást erősítette Magyarországon. 

Ezt megelőzően hevesen tiltakoztak az ellen, hogy , Wandervogel"-nek, vagyis turistá- 
nak álcázott náci agitátorok járják az ország németek lakta vidékeit. , Magyarországnak 
az a dolga - írja az Ujság 1933. augusztus 26-i vezércikkében -, hogy vesztegzárat állítson 
fel a határain, hogy olyan eszmék, amelyek a belső béke feldúlására elsőrendűen alkal- 
masak, át ne jussanak a határon." 

A hitleri Németország a harmincas évek végétől érvényesíteni tudta a német nemzetisé- 
gűek népcsoportjogait. A Csehszlovák Köztársaság feldarabolása után a nácikkal szö- 
vetséges szlovák államban, majd Romániában ismerték el az ottani németek különleges 
jogait. A magyar kormány a területgyarapodások fejében azzal fizetett, hogy — feladva 
korábbi álláspontját — a Volksbundot a hazai németek egyetlen képviselőjének nyilváni- 
totta. Ebben a baloldali ellenzék az állami szuverenitás önkéntes csorbítását látta, s 
rendkívül veszedelmesnek ítélte, mert utat nyitott a náci propagandának. 

A baloldalnak a nemzetiségek jogaiért és általában az állampolgári jogegyenlőségért 
folytatott küzdelmében sokoldalúan kellett érvelnie, ha szélesebb társadalmi rétegekre 
kívánt hatni. Már csak azért is, mert 1938-tól a jogkorlátozás, illetve jogfosztás kiterjedt 
a zsidóságra is. A liberálisok egyik hivatkozási alapja a hivatalos részről hangoztatott 
. Szent István-i eszme, Szent István-i birodalom lett. Az ő értelmezésükben e fogalmak azt 
jelentették, hogy az ország minden lakosának - tekintet nélkül anyanyelvére és vallásá- 
ra — egyenlő jogokat kell élveznie. Az évezred eleji Magyarországot cikkekben, beszédek- 
ben úgy idézték fel, mint amelyben magyarok és nem magyarok, keresztények és nem 
keresztények megkülönböztetés nélküli egyenlőségben, harmonikusan éltek együtt. 

A szociáldemokraták, a liberálisok tisztában voltak azzal, hogy az asszimilációnak van 
természetes útja, amit az iparosodás, az urbanizáció, az élet- és munkakörülmények 
változása teremt meg, s így az erőteljesebben érvényesül a munkások, mint a paraszti 
népesség körében. Az SZDP ezt messzemenően figyelembe vette, amikor napi tevékeny- 
ségében állást foglalt a nyelvhasználat, az oktatás vitás kérdéseiben. A nemzetiségi 
hovatartozást illetően a baloldal elvi alapon utasított el minden erőszakos asszimilálási 
törekvést, bármilyen oldalról jött is. 

Ennek megfelelően mutattak rá arra az ellentmondásra, amely a kormánypolitikában 
az asszimiláció és a disszimiláció tekintetében nyilvánult meg, s így nemcsak a nemzetisé- 

gek jogai mellett, hanem a zsidóellenes törvények ellen is felléptek. Szivósan és elszántan 
támadták a zsidóellenes törvényeket, az állampolgárság megszerzésére és elvesztésére 
vonatkozó 1879:I. tc. módosítását stb. Súlyosan elítélték, hogy a kormány megkönnyíti 
azok disszimilálását, akik ugyan évszázadok óta itt éltek, mégsem vállaltak közösséget 
a magyar állammal és nemzettel, hanem a Harmadik Birodalom polgárainak tekintik 
magukat; egyúttal a zsidóellenes törvényekkel erőszakos úton zárják ki a magyar nem- 
zetből azokat, akik még az ellenük hozott rendelkezések ellenére is magyaroknak, e 
nemzethez tartozónak tekintették és tekintik magukat. Erveik között az is szerepelt, hogy 
ez a politika a kormányzat szempontjából ugyancsak ésszerűtlen, mert azokat az erőket 
gyengíti, amelyek támaszt jelenthetnének az országnak a náci birodalommal szembeni 
függetlenség és önállóság védelmében. 

Amikor a Volksbund a németség körében a disszimilálást s ennek keretében a valami- 
kor magyarosított nevek visszanémetesítését erőltette, az Esti Kurir, Rassay Károly 
lapja, rendszeresen és feltűnő helyen közölte a megváltoztatott neveket, ilyen módon is 
rávilágítva: kik körében hódít a Volksbund, kik tagadják meg a nemzethez való tartozá- 
sukat. A Volksbund erőszakos fellépése is hozzájárult ahhoz, hogy a náci és apángermán 
befolyás elleni küzdelemben - egy 1936. évi képviselőházi vita során — a szociáldemokra- 
ta és liberális képviselők a német nemzetiséggel szemben az asszimilációt erősítő politika 
és módszerek mellett foglaltak állást. 


A harmincas évek végétől a nemzetiségi kérdés és a nemzetiségi politika kezelésében 
jelentős változás ment végbe a baloldáli pártokban, irányzatokban. Nemcsak oly módon, 
hogy politikájukban, tevékenységükben általában véve sokkal nagyobb helyet foglalt el, 
mint korábban, hanem azáltal is, hogy a KMP ugyancsak nagy súlyt helyezett rá, s 
immár gyakorlatias módon is foglalkozott vele. Ebben igen fontos szerepet játszott a 
visszacsatolt Észak-Erdély erős és a nemzetiségi kérdés iránt joggal érzékeny kommunis- 
ta és baloldali mozgalma, amely az anyaország sokféle csapást elszenvedett kommunista 
szervezeteit, de a szociáldemokrata baloldalt is új erőkkel és új látásmóddal gazdagította. 
Az SZDP 1941. november végén megalapozottan állapíthatta meg, hogy ,a nyilas s 
pángermán izgatás ellensúlyozásában" a kormányzat szinte egyedüli, mindenesetre leg- 
erősebb támasza a munkásmozgalom lehetett volna — ha erre a kormánykörök igényt 
tartanak. 

A Komintern Végrehajtó Bizottságának 1940. augusztus 15-i határozata - a KMP 
törekvéseivel összhangban - a fő feladatot mindenekelőtt a , nagy magyar sovinizmus- 
sal" szembeni harcban és , a Magyarországon nemzetileg elnyomott ukránok, románok 
és szlovákok önrendelkezési jogáért" folytatott küzdelemben jelölte meg, mert ez felelt 
meg a nemzet általános érdekeinek is. Jordáky Lajos a Népszava 1941. május 25-i 
számában így írt: , Történelmi sors az együttélésünk. Lehet-e nagyobb feladata a magyar 
népi rétegeknek szociális felszaábadulásuk mellett, mint a nemzetiségi kérdés késedelem 
nélküli megoldása?" 

A baloldal minden korábbinál erősebben kapcsolta össze a nemzetiségi jogokat az 
ellenforradalmi rendszer és a nácizmus elleni harccal, hangsúlyozva, hogy egyedül a náci 
német birodalom érdekeit szolgálja magyarok és nem magyarok ellenséges szembenállá- 
sa. A Szabad Nép 1942. április 1-jén leszögezte: , A magyar nemzetnek baráti szövetséget 
kell teremtenie a többi nemzetiségekkel, elsősorban a határainkon belül levő nemzetisé- 
gekkel. El kell távolítani azokat az akadályokat, amelyeket Hitler közénk és más nemze- 
tiségek közé állított, hogy megosszon bennünket és egymás ellen uszítva, jobban uralkod- 
hassék rajtunk... A nemzetiségi kérdés helyes megoldása a hitleri fasizmus elleni harc 
fontos feszítőerejévé válik." 

A kommunisták és a szociáldemokraták követelték, hogy Erdély, Kárpátalja és a 

Délvidék nemzetiségi lakossága kapjon széles körű önrendelkezési jogokat, a szlovákok 
teljes gazdasági, politikai és kulturális egyenjogúságot. Miután a kisgazdapárt vezetésé- 
ben Tildy Zoltán, Bajcsy-Zsilinszky Endre, Nagy Ferenc, tehát egy demokratikus irányzat 
képviselői kerültek előtérbe, a kisgazdák felzárkóztak a munkásmozgalom, a szociálde- 
mokrata párt felfogásához. Törekvéseiket Tildy 1943-ban így fogalmazta meg: , Önma- 
gunknak szabadságot és függetlenséget, s a szomszéd népekkel a Duna-medencében 
őszinte békét és becsületes együttműködést akarunk." Ennek értelmében ,a magyar 
parasztságnak — szögezte le a kisgazdapárt 1943. évi országos értekezlete — a nemzetiségi 
parasztok felé szeretettel kell kezét kinyújtania, szeretettel testvérünkként kell őket 
fogadnunk". i 

A munkásmozgalom tevékenysége nyomán és hatására terjedt mind szélesebb körök- 
ben az a felfogás, hogy meg kell szűnnie annak a kisebbségi fogalomnak, amelyet a 
magyar kormányzat politikája életben tartott, mivel az csak hátrányokat okozott a nem 
magyarok számára. Ahhoz, hogy az ország társadalmi rendje megújuljon, politikája 
demokratikussá váljon, elengedhetetlen a nemzetiségek egyenjogúsítása. 

A baloldal minden csoportja és irányzata hevesen tiltakozott az ellen, hogy a visszacsa- 
tolt országrészeken kezdetben katonai közigazgatást vezettek be, s hogy ezekre is kiter- 
jesztették a politikai szervezkedést, a véleménynyilvánítás szabadságát korlátozó anyaor- 
szági rendeleteket, valamint a zsidóellenes törvényeket. Felháborodva emeltek szót a 
, nemzethűségi szempontok" alapján indított igazoló eljárások ellen, amelyek azt céloz- 
ták, hogy a gazdasági életben, a közigazgatásban és egyebütt az anyaországból érkező, 
egy avítt úri mentalitást képviselő, túlságosan felduzzadt középosztályi réteg tagjainak 
teremtsenek pozíciókat, a megszállt területeken élő magyarok rovására. A baloldali 
ellenzék arra is rámutatott, hogy mindez egyaránt mélyen sérti a , visszatért" nemzetisé- 
geket s a magyar és az , államhűség" szempontjából kifogás alá nem eső lakosságot. 

A visszacsatolt területek lakosságának politikai szervezésében — a baloldal részéről - 
a legjelentősebb tevékenységet mindenekelőtt a kommunisták és a szociáldemokraták 
folytatták, utánuk pedig a kisgazdák. Bár a liberális polgári pártok ekkor sem adták fel 
a politikai jogegyenlőségre vonatkozó nézeteiket, erejük azonban erédendően elégtelen 
wolt ahhoz, hogy a megnagyobbodott országra kiterjesszék szervező munkájukat. S ami 
nem kevésbé volt fontos: a világháború második szakaszában, amikor a német- és 
náciellenes ellenzék útjai éppen a háború utáni feladatok megítélése miatt elváltak 
egymástól, a Rassay vezette liberálisok fokozatosan, majd túlnyomóan nagy részükben 
véglegesen a Kállay-Bethlen-Horthy-csoport politikájához zárkóztak fel. Amikor a 
kormányzat a nemzetiségi politika terén a korábbinál is súlyosabb engedményeket tett 
a német birodalomnak (SS-toborzás a hazai németség körében, a katonaköteles német 
anyanyelvűek átengedése a honvédség kötelékéből a fegyveres SS-be stb.) és amikor a 
nemzetiségekkel és a munkásmozgalommal szemben - melyek különösen Erdélyben 
elválaszthatatlanul összefonódtak - a legbrutálisabb eszközöket alkalmazta, a liberális 
polgári ellenzék már csak korlátozott támogatást adott a baloldal legharcosabb csoport- 
jának. Ekkor már a kisgazdák is csupán bizonyos mértékben voltak társak e téren. 

Mégis a baloldal s elsősorban a munkásmozgalom volt az, amely a nemzetiségek 
jogegyenlőségéért, különleges jogainak elismeréséért és megadásáért a legkövetkezete- 
sebben és egyben az egész rendszer ellen fellépve állt ki. 1941 és 1943 között a kommunis- 
ta és a szociáldemokrata mozgalom nem utolsósorban ezért szenvedte el súlyos csapások 
egész sorát — különösen Észak-Erdélyben. Ez azt tanúsította, hogy a magyarság nem 
ítélhető meg egyetlen egészként és egyetlen szempont, vagyis a kormánypolitika alapján. 
A moszkvai Kossuth Rádió 1943. április 6-i adása joggal mondhatta: , A nemzetiségiek- 
nek látniuk kell, hogy a magyar nem a kakastollasos csendőrök és a pofozó altisztek 
nemzete. Látniuk kell, hogy a magyar hazafiak ostorozzák legélesebben a magyar 
reakció nemzetiségi elnyomását." 

Ezt a magyar munkásmozgalom nemcsak azzal láttatta, hogy a megfélemlítés és 

megtorlás viszonyai között is igyekezett bevonni küzdelmébe a nemzetiségi lakosságot, 
hogy a KMP Erdélyi Tartományi Titkársága 1943 februárjában külön is felhívta aromán 
lakosságot politikai passzivitásának feladására, hiszen: , A magyarországi románok a 
velük egy országhatáron belül élő harcos demokratikus tényezőkben találják meg fegy- 
vertársaikat." 

A KMP elveiben, agitációjában, gyakorlati politikájában azokhoz a történelmi hagyo- 
mányokhoz kapcsolódott, azokra hivatkozott, amelyekben magyarok és nem magyarok 
együttműködése, illetve az együttműködés szándéka öltött testet. Így került az egész 
baloldal szellemi fegyvertárába 1848, valamint Kossuthnak az emigrációban megfogal- 
mazott konföderációs elgondolása, míg a polgári radikálisok Jászi Oszkár programját 
elevenítették fel a Duna-medence polgári demokratikus államainak szövetségéről. Hatot- 
tak azonban olyan nézetek is, amelyek a nemzetiségekkel való megbékélést a Duna- 
medencei magyar szupremácia visszaállításának keretében és céljából, az ezt szolgáló 
, nagyvonalú" nemzetiségi politika alapján tartották kívánatosnak. 

A kormányzat nemzetiségi politikája a jobb- és szélsőjobboldal heves támadását is 
kihívta maga ellen. E tekintetben elsősorban nem azok a jobboldali nézetek érdemelnek 
figyelmet, amelyek nem voltak képesek meghaladni a történelmi Magyarország visszaál- 
lításának programját, és ezt az irreális vágyálmot kergetve időnként túlszárnyalták a 
hivatalos politikát is. Sokkal inkább azok a szélsőjobboldali, , modern" törekvések, 
amelyek nem tagadták meg a sajátos nemzetiségi jogokat, sőt azokat igen nagy hanggal 
követelték — ahogy azt a nyilaskeresztes mozgalom is tette. 

Szálasi Ferenc és más nyilas vezetők a kormányok nacionalizmusát és nemzetiségi 
politikáját idejétmúltnak, korszerűtlennek, túlságosan hagyományosnak tartották, 
amely nem illik bele abba az , új Európába", amelynek kiépítését Hitlertől várták. Elgon- 
dolásaikban zavaros, szélsőjobboldali nézetek, nagyhatalmi ábrándok keveredtek, s 
egészükben nélkülöztek minden realitást. 

Szálasi 1935-ben hozta nyilvánosságra Hungária Egyesült Földek néven ismert terveze- 
tét, amely az egész Kárpát-medencét s az Adriai-tenger partjáig terjedő területeket és 
népeiket kívánta egyesíteni, mint , részföldeket" és , résznépeket". Ezek magyar uralom 
alatt, nemzetiszocialista alapelveken berendezkedve kaptak volna területi autonómiát. 

A nyilas vezetők később felismerték, hogy ilyen tervezetet nem állíthatnak szembe a 
hivatalos nemzetiségi politikával, és arra is alkalmatlan, hogy Berlin rokonszenvét 
megnyerje. Hubay Kálmán és Vágó Pál ezért 1940-ben olyan törvényjavaslatot vitt a 
képviselőház elé, amely az országban élő minden népnek önkormányzatot ígért -— ezt 
azonban a német népcsoport elvét követve tette. A nyilasok és a Volksbund között 
korábban hosszú ideig tartó feszültséget okozott, hogy a Volksbund a nyilasokat sem 
engedte be a , saját területére", vagyis kiszorította őket a német anyanyelvűek szervezésé- 
ből. 1940-re azonban -— mint Tilkovszky Loránt kimutatta — megegyezés jött létre közöt- 
tük a népcsoportelvet illetően, s így a nyilas törvényjavaslat ténylegesen a Volksbund 
óhaját tartalmazta. A , Magyar Szent Korona területén élő népcsoportok önkormányza- 
táról és anyakönyvezéséről" benyújtott javaslatuk, mint rámutattak, , a magyar birodal- 
mi gondolatban" gyökerezett. Az államot, a társadalmat úgy akarta átszervezni, hogy 
az egyes népcsoportok önálló alkotmányt kapjanak, létszámuk arányában küldjenek 
képviselőket a parlamentbe. A magyarokat és nem magyarokat lényegében véve egyfor- 
mán kezelte a javaslat, s a Kárpát-medencét mint a népcsoportok valamiféle unióját a 
német birodalom életterének nyilvánította. 

A fentiek mellett messze túlmentek tehát minden körábbi nyilas programon abban is, 
hogy a területi elven alapuló önkormányzat helyére lényegében véve a faji elvre. épülő 
önkormányzati jogokat állították. Kizárták az asszimiláció bármilyen formáját. 

A nyilas javaslatban a zsidóságról nem történt említés. Ez annyiban volt indokolt, 
hogy a zsidóságot semmiképpen sem lehetett nemzetiségnek tekinteni, ezt kizárta asszi- 
milálódásának rendkívül előrehaladott volta, és a zsidóság sem tekintette magát nemzeti- 

ségnek. A jobb- és szélsőjobboldal azonban elsősorban azért nem kezelte nemzetiségként 
a hazai zsidóságot, mert akkor az igényt formálhatott volna népcsoportjogokra. A nyila- 
sok egyúttal tagadták az asszimilációt is, és nem ismerték el annak eredményét sem, sőt 
azt tilalmazták. A Szent István-i állameszmét valamiféle , hungarista" birodalmi gondo- 
lattal akarták felváltani. A Nyilaskeresztes Párt ugyanakkor megkezdte olyan nemzetisé- 
gi tagozatok szervezését, amilyenekkel korábban a hazai pártok közül egyedül az SZDP 
és szélesebb körben az is csak 1918 előtt rendelkezett. A Nyilaskeresztes Párt pártjelvé- 
nyét is úgy alakította, hogy az a különböző nemzetiségek számára elfogadható és 
jelzéseiben, színeiben azok törekvéseivel, jellegével azonosítható legyen. 

A nyilasok törvényjavaslatát mind a nacionalista, mind a demokratikus körök rendkí- 
vüli felháborodással fogadták. A nacionalisták szemszögéből nézve a nyilas koncepció 
a Szent István-i birodalom gondolatát támadta meg, azt az alapot, amelyre a revízió 
egész politikája épült. Demokratikus oldalról azért támadták elsősorban, mert az orszá- 
got német élettérnek minősítette, s mert — mint erre Apponyi György liberális politikus 
rámutatott — Csehszlovákiát ugyanezen elveket követve robbantották szét, s ha e tör- 
vényt végrehajtanák, Magyarország is Csehszlovákiához hasonló sorsra jutna. Minden 
oldalról visszautasították tehát a nyilasoknak azt az érvét, hogy ez lenne a nemzetiségi 
kérdés gyökeres, úttörő és példamutató megoldása. . 

A baloldali ellenzék különböző pártjainak, irányzátainak megfogalmazásában a nem- 
zetiségi jogok érvényesítése, kiterjesztése, az önkormányzat lehetőségének megadása 
— mint láttuk — egészen más koncepcióba illeszkedett, és kettős célt szolgált. A koncepció 
alapja — akár szocialista, akár polgári felfogásban — a demokrácia volt. A kettős cél pedig 
azt jelentette, hogy egyidejűleg kívánták és remélték elérni az ország belső viszonyainak 
demokratizálását, valamint a térség különböző népeinek harmonikus együttélését. A kö- 
zós érdeket hangsúlyozták, az egymásrautaltságot, azt, hogy csak együtt s nem egymás 
ellenére teremthetnek olyan társadalmi rendet, amely semmiféle szempontból nem tesz 
különbséget állampolgárai között. 

Ebben a szellemben választotta jelmondatává a demokratikus értelmiség és a munkás- 
mozgalom összefogásából született kiemelkedő jelentőségű munka, a 48-as Erdély című 
kötet Bem tábornok 1849-es brassói kiáltványának befejező mondatát: , Magyarok, 
szászok és románok, nyújtsatok egymásnak testvéri kezet, távoztassatok el minden 
nemzeti gyűlölséget, és boldogok lesztek!" 


Ha a történelem mérlegére tesszük az itt gal vázlatosan bemutatott irányzatokat és 
törekvéseket, nem kérdéses, hogy annak nyelve a baloldal felé billen el. És ez akkor is 
igaz, ha éppen a történelmi tapasztalatok világítanak rá arra, hogy a demokratikus 
polgárság, a kommunista és a szociáldemokrata mozgalom egyaránt túlzott optimizmus- 
sal ítélte meg a nemzetiségi kérdés megoldásának feltételeit és lehetőségeit. Ha azonban 
ez a szándék és remény is hiányzott volna, a megoldáshoz való közelítés végképp 
reménytelenné vált volna. 


L. Nagy Zsuzsa 
Fontosabb források: 


Csatári Dániel: Forgószélben. Magyar-román viszony 1940-1945. Akadémia Kiadó 1968. 

L. Nagy Zsuzsa: Liberális pártmozgalmak 1931-1945. Akadémia Kiadó 1986. 

Tilkovszky Loránt: Magyarság és nemzetiség. Nemzetiségpolitikai irányzatok Magyarországon 
(1919-1945.). In: A két világháború közötti Magyarországról. Szerk.: Lackó Miklós. Kossuth 
Könyvkiadó 1984. 

Tilkovszky Loránt: A Szociáldemokrata Párt és a nemzetiségi kérdés Magyarországon 
1919-1945. Kossuth Könyvkiadó 1986. 


KRITIKA 


Emberi minőség és szocializmuseszmény 


vs. . . egy kis nép az egységesülni akaró, kitá- 
gult világban, ha létezni akar, csak mint 
minőség tarthatja magát; kötelező rá a 
muszáj minden népnél jobbnak lennicx 
adys parancsa" - olvashatjuk a könyv" 
egyik írásában, s e sorokat az alábbiak 
mottójának is választhatjuk, mivel annyira 
szemléletesen jellemzik a szerző közösségi 
érdekű szándékait, a mű egészének végső, 
legátfogóbb üzenetét. 

Minőség, érték -— ezek a tág jelentéstarto- 
mányú kategóriák növekednek ugyanis 
Király István új cikkgyűjteményének 
szembeszökően középponti szerepű fogal- 
maivá. Szemléletbeli , közös nevezőként", 
lényegi szervezőelvként a reájuk alapozott 
stratégia fogja szorosan össze a kötet lát- 
szólag egymástól igen távol eső témaköreit 
— legyen szó akár Lukács György nemzet- 
tudatának elemzéséről, akár Németh 
László korszerűségének szenvedélyesen ér- 
velő bizonyításáról, az , ötvenes évek" ob- 
jektív ellentmondásainak értelmezéséről 
vagy oktatásunk mélyen közérdekű dilem- 
máinak föltérképezéséről. Ez teremti meg 
—- a nagyszabású tanulmányoktól az inter- 
júszövegekig és az alkalmibb jellegű íráso- 
kig terjedő műfaji változatosságon belül — 
a tartalmi kapcsolatok, az érdemi össze- 
függések sűrű hálózatát. 

A kiemelt kulcsszavak híven tanúsítják, 
kek sokfélesége iránti fogékonyság a szer- 
ző szaktudósi és ideológusi munkásságá- 
nak egyik legkarakteresebb vívmánya. Ki- 

küzdött eredmény ez, önkorrekciókat is 
rejtő, következetes és markáns gondolko- 
dói folyamat szülötte, mely a legfontosabb 
kérdésekben feltétlenül koherens iroda- 
lomtörténészi és kulturális közéleti pálya 
korábbi szakaszaiban kimunkált komoly 
előzményekre építkezhet; a szemlélet csak 
a folytonosságőrzés uralkodó tendenciá- 
ján belül módosult. 

Az értékelvűség, a minőségtisztelet vezé- 
relte, amikor 1953 elejétől kezdve a Csillag 
ekkortól - a korábbi leváltás után újra - 
kinevezett szerkesztőjeként elhallgattatott 
írók egész sorát (közöttük például Áprily 
Lajos, Füst Milán, Németh László, Pilinsz- 
ky János, Szabó Lőrinc, Weöres Sándor 
műveit) publikálta. Ez a nyitás — noha 
egymagában természetesen nem feledtet- 
hette a megelőző évek súlyos sérüléseit, s 
korántsem orvosolhatott minden sebet — 
az irodalom egészségesebb működése, a 
színvonal jobb kiválasztódása, ezáltal a 
veszedelmes méreteket öltött kontraszelek- 
ció csökkentése érdekében véghezvitt, a 
kibontakozást kézzelfoghatóan segítő tett 
volt. De végeredményben - a pálya újabb 
fejezeteinek példáját idézve — ugyanez a 
törekvés ihlette a Hazafiság és internacio- 
nalizmus (1974) szenvedélyes polémiákat 
kavaró esszéit vagy a Kosztolányi-könyv- 
ben (1986) megtestesülő , vita és vallomás" 
lendületesen szőtt mondatait is. 

Legáltalánosabban fogalmazva: mind- 
kettőben az értékek védelme a szólásra 
késztető erő. Az előbbi kötetben minde- 
nekelőtt a klasszikus forradalmiság és a 
, szabadságharcos hazaszeretet" hagyo- 
mánykincsének megszüntetve-megőrzése, 

a jelen körülményeihez szabott adaptáció- 
ja mellett érvel. A másodikban, a Koszto- 
lányi-könyvben pedig, a szűkebben vett 
irodalomtörténeti szempontokon túlme- 
nően, az , individuumközpontú világkép" 
értékvonatkozásainak elismertetése, a 
marxista embereszmény, személyiségfelfo- 
gás horizontjainak — a vitatkozva-elsajátí- 
tás termékeny módszerét alkalmazó - tágí- 
tása volt az egyik alapvető cél. 


A Király István szemléletében folytonosan 
meglévő, mind radikálisabbá és szigorúb- 
bá váló minőségidea eleven tárasadalmi 
elkötelezettséggel, értelmiségi küldetéstu- 
dattal ötvöződik, mely egyben látja és lát- 
tatja a nemzet , sorskérdéseit", a méltó 
megmaradás közvetlen feladatait és a 
progresszió, benne a szocializmus egyete- 
mes ügyét. Folyvást ez teremti meg tehát 
a minőségigény fedezetét, a szükségképp 
mindig elvontabb értékszempontokat ez 
teszi konkrétabban meghatározottá. Ez 
köti őket az itt és most ezerarcú valóságá- 
hoz. 

E kettős hűség követelményeiből ered 
Király István szellemi vállalkozásainak in- 
tegratív ereje. Arra a szinte valamennyi 
alkotásában ott munkáló, elméletileg és 
erkölcsileg egyaránt széles hátterű írástu- 
dói elhivatottságra gondolok, hogy a szo- 
cialista társadalom mindjobban megköze- 
líthesse önnön - évszázadok legmélyebben 
emberi reményeit magukba súríitő — eszmé- 
nyeit, hogy minél több érték természetes 
közege, oltalmazója és teremtője lehessen. 
Közéleti fogantatású művei ugyanis soha- 
sem engedik feledni azt, ami a napi gon- 
dok, feszültségek, konfliktusok, a közvet- 
len tennivalók szorításában oly gyakran 
elhomályosul bennünk. Időről időre tuda- 
tosítja számunkra azt, hogy a szocializmus 
ideáljai az összes eddiginél humánusabb 
társadalmat ígértek, igérnek. Mindenféle 
intézményesített igazságtalanság, a szám- 
talan alakban megjelenő elidegenedés föl- 
számolására, az értelmes élet lehetőségei- 
nek megteremtésére, a személyiség autonó- 
miájának tiszteletére, az egyén és közösség 
új típusú, kölcsönös gazdagodáshoz vivő 


kapcsolatainak létrehozására köteleznek. 
Olyan  viszonyrendszer kialakítására, 
melyben a kollektivitás nem valamiféle — 
mereven az egyén fölött álló, őt szigorúan, 
feltétel nélkül maga alá rendelő — elvont 
általánosság többé, hanem az individuális 
képességek, adottságok kiteljesedésének, 
az emberi sokoldalúság objektiválódásá- 
nak segítője. S épp azért van szükség arra, 
hogy újra és újra szembesítődjünk a szo- 
cializmus e stratégiai érvényű küldetésével, 
mert ebből a perspektívából is rendszere- 
sen értelmezni, mérlegelni és minősíteni 
kell jelenünk társadalmi folyamatait, a pil- 
lanat megannyi kényszerének közepette 
hozott döntéseinket, az aktuális feladatok 
kijelölését, az elkerülhetetlen taktikai lépé- 
seket. Annak érdekében, hogy folyamato- 
san tisztázhassuk: honnan indultunk , s mer- 
re kell tartanunk . De avégett is, hogy azt se 
veszíthessük szem elől: jelenleg hol állunk. 

Király István egyúttal -— a lenini gondo- 
lat szellemében — megkülönböztetett nyo- 
matékkal figyelmeztet arra: a legátfogóbb, 
a legmesszebbre mutató, az eszmék általá- 
nosságában körvonalazandó stratégiai cé- 
lokat nem lehet egyszerre, valamiféle , esz- 
telen ugrással" valóra váltani. Elérésük, 
megközelítésük csak hosszú, történelmi 
léptékű, sok-sok nemzedék tudatos tevé- 
kenysége révén kikristályosodó folyamat 
eredményeként képzelhető el. Ezek az írá- 
sok -— kemény történelmi tapasztalatok fe- 
dezetében — immár illúziómentesen hang- 
súlyozzák, hogy a fejlődés sohasem egye- 
nes vonalú, hanem, szükségszerűen, min- 
dig ellentmondásokkal telített, leginkább 
tendenciális jellegű. 

A cikkekben tükröződő világképnek és 
magatartásnak — más motívumok mel- 
lett — ezért válhatott meghatározó sajátos- 
ságává a belátás, a tolerancia. Így lett nem- 
csak kedvelt idézetté, hanem koncepcióvá 
is Németh László Irgalom című regényé- 
nek az a híres részlete, melyben az író ek- 
ként jeleníti meg a hősnő, Kertész Ágnes 
megindító szerelmét a testi hibás, sántító 
Halmi Feri iránt: ,,... úgy érezte, mintha 
nem is csak Ferit, de az anyját, apját, 
Bölcskeynét, a haldokló Matát, az egész 
elfekvőt, a nagy emberiséget húzta volna 
mellére — a sánta emberiséget, amelynek 

hitet kell adni, hogy futni tud, s a lábára 
is vigyázni közben, hogy sántaságába bele 
ne gabalyodjék". Másfelől viszont ez a 
meggyőződés határozottan elutasít min- 
den, az ellentmondásokat abszolút érvé- 
nyűekké növesztő, tőlük a fejlődés, az épí- 
tő cselekvés esélyeit és reményeit már egy- 
általán nem látó - esetenként cinizmusig 
fajuló — kiábrándultságot. 

Király István vitában áll azokkal a tö- 
rekvésekkel, melyek nem tesznek különb- 
séget az elvszerű tolerancia és az elveket 
szétoldó neoliberalizmus között. Az esz- 
mefanatizmust és az eszmehiányt egyfor- 
ma veszélynek tekinti, ezért nemcsak a vo- 
luntarizmus, a türelmetlen doktrinérség 
képviselőitől s gyakorlatától határolódik 
el, hanem azoktól is, akik a kudarcok, a 
tévedések nyomán semmilyen közösségi- 
ségeszményben nem hisznek többé, akik 
eleve vállalhatatlannak tartják az evilági, 
a társadalmi , üdvözülés" távlatos prog- 
ramját. A stratégiai érdekű hit, a kommu- 
nista meggyőződés, az ember pozitív lehe- 
tőségeibe vetett bizalom és a másik megér- 
tésének vágya, kötelessége, a belátás hu- 
mánus igénye egyként fontos Király István 
nézetrendszerében, erkölcsi , kódexében". 


A kötet , szereplői" körének középpontjá- 
ban - Ady Endre és József Attila többször 
megidézett költészete, emberi példája mel- 
lett — igazából Lukács György és Németh 
László áll. A filozófus hatalmas életművé- 
ből itt mindenekelőtt a nembeliség-elv 
emelődik ki, sokat vitatott magyarságtu- 
data kerül előtérbe. Németh László örök- 
ségének tartományai közül pedig a minő- 
ségeszmény és a , dialóguserkölcs" kap éle- 
sebb megvilágítást. A cikkek gondolatvilá- 
gának, hivatkozásainak e két fókuszpontja 
azt bizonyítja: van olyan közös nevező, 
mely — minden különbségen, nézeteltérésen 
túlmenően - egységbe fogja a huszadik 
századi magyarság legnagyobb szellemeit, 
nemzeti értékeink más és más övezeteit, 
mely összeköti az egymástól látszólag tá- 
vol lévőket. Aligha fölösleges hangsúlyoz- 
ni ezt, hiszen - valamennyien őrizhetünk 
ilyen típusú emlékeket, tapasztalatokat — 


kultúránkban, szellemi életünkben még 
mindig nem szűntek meg (sőt újraterme- 
lődnek) a kirekesztések, az öncsonkító elő- 
ítéletek, a kövületszerű elfogultságok. Ki- 
rály István írásai azt igyekeznek beláttatni 
olvasójukkal, hogy ezeknek az anakroniz- 
musoknak mindannyian csak vesztesei le- 
hetünk. 

A Lukács György és Németh László 
örökségéhez fűződő kötetbeli viszony tá- 
volról sem apologetikus: Király István kri- 
tikusan értelmezi, szuverén módon alkal- 
mazza e kimagasló életművek vívmányait. 
Lukács György elmélete és magatartásesz- 
ményei esetében például nem tartja teljes- 
séggel vállalhatónak immár - legalábbis a 
maga radikalizmusában nem - az egyete- 
mes ügyek, a nembeliség, a társadalmiság 
iránti elkötelezettség ama intranzigenciáját, 
végletesre fogalmazott normaállítását, mely 
a közösség érdekeire tekintve mintegy má- 
sodlagosaknak ítéli az egyének sorsát, 
szükségleteit, a privát életlkörök vonzásait. 
S túlzónak tekinti e felfogás másik vetüle- 
tét is: , Nemzeti és nemzetközi dialektikus 
egységén belül a nemzeti kérdés fontossá- 
gát tudva, vallva is, a nemzetközit nem 
egyenrangúnak, de elvontan, ab ovo fonto- 
sabbnak vette. Csak a kritikától két, leg- 
többször felvetett irodalomtörténeti, érté- 
kelésbeli nézeteltérést hozva fel példának: 
a 19. századi magyar irodalom értékelésé- 
nek s a 20. századi népi írói mozgalom 
megítélésének bizonyos egyoldalúságai 
nem utolsósorban innen érthetők meg." 

Király István Németh László roppant 
gazdagságú életművének elemzésekor is 
félreérthetetlenné teszi: vannak , kritikus 
pontjai", akadnak tévesztett részei. Véle- 
ményének elveit határozottan fogalmazza 
meg: , Csak a vak, nem gondolkodó elfo- 
gultság az, mely nem érzi elutasítandónak 
egyes nézeteit. De hasonlóképpen csak a 
vak, nem gondolkodó elfogultság az, mely 
mindenekelőtt ezekre figyel, s nem veszi 
észre, hogy a Németh László-i lényegét: a 
moralistát szem előtt tartva, még a legtöb- 
bet bírált elméleteire is másként vetül a 
fény." Ebből adódóan , a maga kötelessé- 
gét helyesen értelmező irodalomtudo- 
mánynak ma elsődlegesen nem az a felada- 
ta, hogy újból meg újból hangsúlyozza a 


76 KRITIKA 


történelemtől nyilvánvalóan megcáfolt s 
az életművön belül pusztán esetlegességet 
jelentő, téves nézeteket. Az ellentmondáso- 
kat birálva, nem elhallgatva, ma másra kell 
a felelős kritikának ügyelnie. Arra, hogy 
tudatosítsa s elevenen tartsa az életmű lé- 
nyegét, a Németh László-i nagy örökséget: 
a művekben ható erkölcsi sugárzást." 

Király István e célállításának végső 
igazsága számomra meg nem kérdőjelez- 
hető, de realitása tekintetében már kételye- 
ket ébreszt bennem. Az alapvetően helyes 
feladatjelzés ugyanis szerintem nem szá- 
mol eléggé azzal a sokféle vonzatú ténnyel, 
hogy Németh László leginkább vitatott 
írásai a felszabadulás után nem jelentek 
meg, s számos cikke máig kiadatlan, csak 
korabeli lapokban olvasható. Így az élet- 
mű e szelete gyakorlatilag hozzáférhetet- 
len. Ennek következtében az értelmiségi 
közvélemény, a tágabb irodalmárszakma 
csaknem egésze (az életmű kutatóinak 
szűk csoportjába nem tartozók) többnyire 
csak tudományos értelmezések vagy legen- 
dák alapján ismerhetik meg a szenvedélye- 
ket föl-fölizzító nézeteket. Az író munkás- 
ságának kimagasló értékei is szerintem ak- 
kor foglalhatják el az öket megillető helyet 
a nemzeti tudatban, ha kinek-kinek mód- 
jában áll majd az életmű ellentmondásos 
egészével szembesítődnie. Benne az árnyé- 
kosabb fejezetekkel. Meggyőződésem, 
hogy nem ártana sem a Németh László-i 
hagyatéknak, sem nekünk, olvasóknak 
egy ilyen -— tisztázásra, mérlegvonásra, 
esetleg újabb, tartalmas vitákra lehetősé- 
get teremtő — nyilvánosságadás. Mert Ki- 
rály István írásai is méltán sugallják: a mai 
magyar társadalomnak (általában egy ön- 
tudatosodó közösségnek) nem , szentek- 
re", nem prófétákra van szüksége, hanem 
eleven morális-szellemi példákra, életkö- 
zelségű emberi paradigmákra, melyekben 
épp az a hitelesen fölemelő, hogy megteste- 
sítőik ellentmondásaikkal, egyoldalúsága- 
ikkal, tévedéseikkel együtt, pályafutásuk 
fő sodraként, reprezentatív módon vállal- 
ták a , haza és haladás" ügyét. 


Jól érzékelhető módosulásra vall Király 
István újabb műveinek szemléletében az, 


hogy a harc, a konfrontatív gondolkodás- 
mód helyét fokozatosan a belátás, a meg- 
értés növekvő igénye foglalja el. E változás 
abból az élményből ered, hogy az emberi- 
ség a huszadik század végére gyökeresen 
új, minden eddigitől radikálisan különbő- 
ző történelmi szakaszába jutott. Nemünk 
napjainkban voltaképp bármikor elpusz- 
títhatja önmagát, az overkill birtokában 
soha nem tapasztalt mértékű fenyegetet- 
ségnek van kitéve, a súlyosbodó környe- 
zetszennyezés jóvátehetetlen károkat 
okozhat, sőt meg is semmisítheti létünk 
természeti előfeltételeit. Ebben a szituáció- 
ban kérdőjeleződik meg az elsődleges esz- 
közként értelmezett harc morálja, kitünte- 
tett szerepe. Helyette — Király István meg- 
győző értelmezése szerint — a Németh 
László felfogását is jellemző , dialóguser- 
kölcsnek" kell mindinkább kulcspozicióba 
kerülnie. Annak a magatartásnak tehát, 
mely nem a kirekesztésre és a merev elkü- 
lönülésre, nem a mindenáron való diadal- 
maskodásra tör, mely mindenekelőtt azt 
emeli ki, ami összeköti az eltérő értékprefe- 
renciájú, de egyként a humánum elveit val- 
ló nézetrendszereket. . 

Természetesen nem valamiféle szellemi 
kapituláció ez, semmiképp sem önfeladó 
alkuk leplezője, hanem elsősorban az egye- 
temes érdekeinkre tekintő realitásérzék 
megszólaltatója. Leghívebb kifejezője ama 
tág hatósugarú felismerésnek, hogy az em- 
ber növekvő nembeli felelősségétől vezet- 
tetve -— a kozmikus veszélyeztetettség ár- 
nyékában - ma részben máshová kell he- 
lyeznünk a legfontosabb eszmei választó- 
vonalakat, mint korábban. Jelenünkben 
ugyanis — Csingiz Ajtmatov egyik újabb 
regényének kulcsszavát idézve - olyan 
,Planetáris tudatra" van égető szükség, 
mely minden konkrét (és semmiképpen 
sem elleplezendő) nézetkülönbségen túl 
természetes szövetségest lát valamennyi, az 
emberiség méltó megmaradásának átfogó 
ügye által vezérelt erőben, eszmei törekvés- 
ben. 

A szellemi vitáknak ezért napjainkban 
mindinkább a végső kérdésekben való szó- 
értést kell segíteniük, a hosszabb távú 
együttélés objektív körülményeinek elfo- 
gadására kell alapozódniuk. A militáns 10- 

gika követelményeit ebben az övezetben is 
föl kell váltaniuk a párbeszéd normáinak. 
Ennek viszont feltétele és következménye 
egyben, hogy minden hiteles értékalakza- 
tot tiszteljünk, védelmezzünk. S természe- 
tesen a , dialóguserkölcs" vonzó és való- 
ban időszerű igénye csak akkor teljesülhet, 
ha maximálisan kölcsönösségre épül: na- 
gyon rossz - az eszményt utópiává alakí- 
tó — , munkamegosztás" lenne az, ha né- 
melyek csak a megértést szorgalmaznák, 
míg mások esetleg továbbra is a harc, a 
konfrontáció törvényei szerint gondolkod- 
nának és cselekednének. 

Részben épp a mások megértésének vá- 
gya hívta létre Király István új kötetében 
az egyén társadalmiságának a korábbiak- 
nál árnyaltabb értelmezését. , Elliptikus- 
nak" nevezett, vagyis kétfókuszú személyi- 
ségfelfogásának lényegét a szerző ekként 
összegzi: , Egy olyan ember lebegett előt- 
tem eszményként, akiben az individuális és 
a közösségi, a személyiségetika és a társa- 
dalometika egyszerre s egyforma súllyal él. 
Egyszerre szab törvényt neki a lélek belső 
hangja, a Szókratész-féle daimonion és a 
haladó, társadalmi elkötelezettség." 

E két szféra elkülöníthetőségének és 
szerves összetartozásának antropológiai, 
erkölcsi hátterét Király István a követke- 
zőképpen fejti ki: ,,... az egyén mindig ket- 
tős arcú - egyfelől történelmileg-társadal- 
milag, másfelől pedig a maga egyéni termé- 
szetétől s létezése primér tényeitől megha- 
tározott — lény. Adott egyfelől minden 
egyesben a maga érték- és szerepválasztá- 
sai révén kialakuló társadalmi ember, a 
történelemben, az emberi haladás, az össz- 
emberi fejlődés normatíváiban gondolko- 
dó lény, kinél az értéket, a történelemhez, 
a jövőhöz való viszonya méri, az, hogy az 
összemberi  kiteljesedés szempontjából 
fontos feladatokat miképp teljesíti, meny- 
nyire igyekszik használó élet, hasznos élet 
lenni. Adott másfelől minden egyes szemé- 
lyiségben a Kosztolányi-féle xbölcső és ko- 
porsó közte élő én, az individuális ember, 
az ember a maga pszichológiai-genetikai- 
biológiai adottságaival, interperszonális 
viszonylataival, szűkebb közösségekbe va- 
ló beszőttségeivel, az ember mint egyéni 
létező, kinek erkölcsi értékét az emberi lé- 


tezésnek s együttélésnek évezredeken át 
kikristályosodó szabályai mérik. Az, hogy 
mennyire igyekszik nemcsak használni 
akarón, de egyben jó emberként — ember- 
hez méltón, méltósággal élni." 


Király István Ady és József Attila költé- 
szetének sugallatait említi, amikor e két, 
gyújtópontú személyiségelmélet inspiráló 
erőire hivatkozik. Meggyőződésem, hogy 
teóriájának végső hitelességét korábbi pél- 
dák is szemléletesen igazolhatják. Közöt- 
tük vitathatatlanul a legnagyobb súllyal: 
Petőfi költészete és forradalmiságának ka- 
raktere. Mert épp a föntebbi kettősség elő- 
képe tárulhat elénk, amikor kései lírájában 
oly megrendítően néz szembe életének 
egyik feszítő, időről időre visszatérő konf- 
liktusával: az ember és a polgár érdekköre, 
értéktartománya közötti (akkor, az Ő sor- 
sában objektíve szinte föloldhatatlanok- 
nak bizonyuló) ellentétekkel. , Miért kí- 
sérsz minden lépten-nyomon, / Te munkás 
hazaszeretet?" — szakad föl a kérdés benne 
1848 májusában, majd utána elemi erővel, 
a többszöri ismétlés érzelmi nyomatéká- 
val, lendületével tör elő az elfojthatatlan 
tiszta vágy: , Oh hadd feledjem, hogy pol- 
gár vagyok! / Van ifjúságom s kedvesem, 
/ Gyöngyökbe foglalt órákkal kínál / Az 
ifjúság s a szerelem, / És minden óra, mit 
el nem vevék, / Egy elpazarlott örök üd- 
vösség." 

Petőfi tehát a , munkás hazaszeretet", a 
közösségi elkötelezettség, az ügy iránti 
odaadás erkölcsi parancsainak — az egyéni- 
ség energiáinak magas fokú koncentráció- 
ját követelő — teljesítése közben sem feled- 
kezett meg a szerelem, a magánlét, a , kis 
világ" melegségéről, szépségéről, a szemé- 
lyiséget védő, megerősítő , hatalmáról". 
Arról, hogy a társadalmi cselekvés vállalá- 
sával — a kiélezett történelmi helyzetben — 
értékekről kell lemondania. S az előbbiek 
értelmében vett korszakos jelentősége épp 
innen közelíthető meg. Abból a nézőszög- 
ből tehát, mely világossá teszi: Petőfi esz- 
ményeiben az elemi kötődések meghitt tá- 
jéka, a személyes én szférája nem eleve má- 
sodlagos érvényű. I 

Magatartásának lényegi mozgatói ak- 
kor tárulhatnak elénk, ha fölfigyelünk to- 
. vábbá arra, hogy Petőfi számára tudato- 
sult, áldozathozatal a magánlét humánus 
igényeinek — híte szerint: átmeneti — felfüg- 
gesztése. Hibás következtetésekhez jut- 
nánk, ha ebben a költészetben csak az /tt 
a nyilam, mibe lőjjem? vagy az Akasszátok 
föl a királyokat! mozgósító erejű, az életha- 
lálharc törvényeit követő radikalizmusát 
vennénk észre, s mellékeseknek vélnénk 
azokat a műveket, melyekben — többnyire 
csöndesebb, visszafogottabb hangon - a 
pusztulás miatti fájdalom szólal meg (pl. 
Elpusztuló kert ott á vár alatt. . ., Mit dalol- 
tok még ti, jámbor költők? stb.). Kimagasló 
örökségének e vonulata 15 messzemenően 
időszerű, s ha a történetiség elvei jegyében 
közelítünk életéhez és művéhez, akkor ma 
sem túlzás azt állítani róla: változatlanul 
mértékadó, ennyiben , vízválasztó" jelen- 
tőségűü. 

De épp Petőfi sorsa, kései viívódásainak 
tanúsága hívja föl - igaz, nyilvánvalóan 
végletes példaként -— a figyelmet Király Ist- 
ván elméletének egy szerintem kevéssé ki- 
dolgozott vetületére, talán további gondol- 
kodásra ösztönző részletére. A konfliktus- 
helyzetekből eredő következmények értel- 
mezésének;, e lehetőségek fölvetésének és 
teoretikus végigvitelének hiányára, leg- 
alábbis a problémakör mellékesként való 
kezelésére. Másként fogalmazva: a kialakí- 
tott - s egyébként sokoldalúan, érvekkel 
gazdagon meghatározottá tett — rendszer 
mintha nem számolna eléggé az értékkollí- 
ziók esélyével. Azokkal a szituációkkal, 
melyekben szembekerülhet egymással az 
egyénben lakozó társadalmi és személyes 
én. Mert jóllehet, a világtörténelem mai 
szakaszában - a globális veszélyforrások 
létrejöttének függvényében — módosulniuk 
kell a társadalmi, emberi mozgásformák- 
nak is, ezt tudva sem állítható azonban az, 
hogy kiélezett, esetleg választásra kénysze- 
rítő helyzétek - nálunk vagy máshol — töb- 
bé nem fordulhatnak elő. 

Ezért vetődhet föl a kérdés: így, ebben 
az alakjában mennyire általánosítható ér- 
vényű ez az , elliptikus" személyiségelv? 
Vajon nincs-e történelmi, társadalmi de- 
termináltsága, a , szélárnyékosabb" hely- 


zetekhez fűző kötöttsége? Ha ugyanis az 
emberben , egyszerre s egyforma súllyal" 
kell a társadalmi és a személyes én határo- 
zottan elkülönített normáinak élnie, akkor 
ezen az etikai rendszeren belül az eleve ki 
nem zárható választási szituációk — úgy 
tűnhet — szinte feloldhatatlan dilemmák- 
hoz vezetnek. Persze, számomra sem kétsé- 
ges: mindannyiunk - optimális — érdeke az 
lenne, ha ez a modell egyik fókuszában 
sem válhatna a jövőben fenyegetetté, ha a 
kettő vágyott összhangja folyamatosan ki- 
küzdhető lehetne. S noha szerintem garan- 
cia erre egyelőre távolról sem adható, esély 
azért mindenképp van rá. 

A társadalmi és az individuális én tág 
hatóköreit megrajzolva Király István utal 
arra, hogy az egyén e lényegszerű kettőssé- 
ge, a reá alapozott értékstruktúra két öve- 
zete semmiképp sem fordítható le a Lukács 
György-i értelemben vett nembeliség és 
partikularitás ellentétére, mivel valójában 
a nembeliség egyenrangú változatairól van 
szó. Ha azonban az individuális én tarto- 
mányait, elkötelezettségeit, sajátosságai- 
nak egészét az ember nembeliségének szfé- 
rájába vonjuk, megkerülhetetlenné válik a 
kérdés: van-e még egyáltalán értelme ez- 
után partikularitásról beszélni? Mert mi 
egyéb lenne ez a , részlegesség", ha nem az 
egyén mint egyedi létező, a maga konkrét 
adottságaival, közvetlen kapcsolataival, 
mindennapi életével. 

Egyfelől tehát túlzottan kitágulni látszik 
itt a nembeliség jelentéstartománya, más- 
felől szinte megszűnik a partikularitás fo- 
galmának érvényességi terepe. Ezért úgy 
vélem, e viszonyrendszer nem tekinthető 
még egészen megoldottnak, minden elemé- 
ben tisztázottnak. Ami abból is fakadhat, 
hogy a partikularitáshoz — javarészt Lu- 
kács teóriája, érvelése ellenére — hozzáta- 
padt valami negatív felhang. Némi hiány- 
érzetet kelthet továbbá, hogy önkörein be- 
lül mindkét szféra behatóan jellemzett 
ugyan, de súlyához képest nincs szerintem 
kellően föltárva a közöttük lévő összefüg- 
gések világa, az individualitás és a közössé- 
giség , gyakorlati" kapcsolatának érzékeny 
dialektikája. 

Ezeket a vitamegjegyzéseket talán azért 
nem árt jelezni, mivel e javarészt irodalmi 
példák által inspirált személyiségelv felvá- 
zolásával Király István napjaink — sőt: ko- 
runk - egyik legizgalmasabb, legjelentéke- 
nyebb témáját ragadta meg, s gondolatai, 
következtetései az új kötet kiemelkedően 
fontos részei közé tartoznak. S egyben a 
leginkább közérdekűek, így bizonyára az 
élénk vitákra ösztönzők sorába is, hiszen 
megannyi bizonytalanságunk, útkeresé- 
sünk kifejeződéseként valamennyiünkben 
ott feszül a , hogyan éljünk" eligazító vá- 
laszlehetőségeket sürgető kérdése. Ezért is 
tartóm fontosnak e fő vonalaiban kialakí- 
tott, termékenynek bizonyuló paradigma 
továbbfejlesztését, s ennek során más szak- 
tudományok (pl. filozófia, szociálpszicho- 
lógia) legfrissebb kutatásaival való szem- 
besítését. 

A kétfókuszú személyiségkoncepció 
megalkotásának egyik, szubjektív mozza- 
natokkal átszőtt ihletője az úgynevezett 
ötvenes évek, ezen belül is főként a , Révai- 
probléma" mai tanulságainak tüzetes kriti- 
kai elemzése. Király. István meggyőzően 
tárja föl Révai József alakjának korán 
megmutatkozó, később végzetessé fajuló 
ellentmondásosságát, az ,elabszolutizált 
társadalometika" embertelenségének ob- 
jektív esélyeit. Így épp a lényegben — társa- 
dalmi elkötelezettségének gyakorlati tor- 
zulásában -— marasztalja el az 1949-1953 
közötti évek nyomasztóan nagy hatalmú 
kultúrpolitikusát. Jelzi, hogy e kizárólag 
nagy távlatokra alapozó szemléletbe és 
magatartásba miként szüremkedtek be 
mégis a legnyilvánvalóbban partikuláris 
indítékok, mint például az önértékelés 
aránytalanságai, a saját szerephez való fel- 
tétlen ragaszkodás, a , más helyettem rosz- 
szabbul csinálná" veszedelmes attitűdje. 
Az ő esetében is visszaüt tehát az elfojtani 
próbált partikularitás. 

Király István egyúttal méltán mutatja 
fel a kultúrpolitikus és a teoretikus-ideoló- 
gus kétségtelenül kivételes tehetségének ta- 
núbizonyságait is, s azokat az eseteket, 
melyek megmutatták, hogy — vezetői tevé- 
kenysége negatív összképétől függetlenül — 
nagy formátumú, szinte karizmatikus 
egyéniség volt. Vitatkozva ennyiben mind- 


azokkal, akik a történelemben kizárólag 
Jókai-hősöket — makulátlan, éteri tisztasá- 
gú vagy már-már diabolikusan sötét ala- 
kokat -— képesek látni. 

Az , ötvenes évekről" szólva Király Ist- 
ván világosan és következetesen megkü- 
lönbözteti egyfelől a társadalmi, másfelől 
a politikai mozgásokat, s e valóságos ket- 
tősségben gondolkodva érvel amellett, 
hogy ezt a rövid időszakot nem csupán a 
közismert bűnök, torzulások jellemzik, ha- 
nem a néptömegek megfeszített munkájá- 
nak korszakos eredményei, a nagy jelentő- 
ségű társadalmi változások is. , Fenome- 
nológiailag" voltaképp ugyanaz az ötvenes 
évekhez fűződő viszonya, mint például Lu- 
kács György vagy Németh László életmű- 
véhez: mindegyik esetben az értékvédelem 
a lényegi cél. Abból a hiteles meggyőződés- 
ből eredően, hogy minden szellemi, erköl- 
csi vagy társadalmi-történelmi vívmá- 
nyunkra, múltunk valamennyi értékére 
szükségünk van. 


mi 
A kötet cikkei a goethei értelmű , nap 
követelésének", a Fábry Zoltán emlegette 
,korparancsnak"? a tudatos vállalásáról ta- 
núskodnak. Ezt igazolja a válogatás egyik 
legnagyobb hatású írása is, mely a kulturá- 
lis , környezetszennyezés" aktuális veszé- 
lyeire int. A sok szempontú elemzés a kul- 
túra és a gazdaság viszonyának megnöve- 


.kedett torzulási lehetőségeire fölfigyelve 


okkal ismétli azt az igazságot, hogy a , kul- 
túra, hogy ha áru is, de különleges áru". 
Okkal, mert — szerintem mindenekelőtt a 
jogi és a pénzügyi szabályozás egyoldalú- 


.ságai, a kultúra intézményes érdekvédel- 


mének korlátai, egy távlatos , kultúrgaz- 
daságtani", mecénálási stratégia hiánye 
miatt — változatlanul fenyeget bennünket 
a nívótlanság, az igénytelenség áradata. 
De nemcsak ebben, hanem valamennyi 
írásban ott lüktet ellentmondásos, gon- 
dokkal teli jelenünk, hiszen a kötet — mi- 
ként erről más vonatkozásban föntebb is 
esett szó — a tartós értékek szenvedélyes 
kiemelésével közvetett módon napjaink 
eszmei  bizonytalanságainak enyhítését 
szolgálja. A könyv egészét áthatja a segítés 

szándéka, nehéz helyzetünk sokféle kihívá- 
sának vállalása. Épp a problémák szorítá- 
sai, a nyugtalanító valóságélmények éb- 
resztik a minden humánus, progresszív erő 
összefogásának igényét, ők hívják létre a 
közös platform, a végső kérdésekben nél- 
külözhetetlen nemzeti egység megteremté- 
sének - cikkek sorában megvilágított - 


szükségleteit. Ilyen értelemben is fontos 
dokumentum ez a kötet. Azon munkák 
közé tartozik, melyekből megtudható: mi- 
lyen világ vesz körül bennünket, hogyan 
élünk, s miképp kellene alakítani sorsun- 
kat. Itt, Magyarországon - a nyolcvanas 


években. 
Balogh Ernő 


Kiss Nagy András: Kosztolányi 

Általános vagy osztályerkölcs? 


Van-e kommunista etika? 


Ritka az ilyen tudományos munka"; amely 
egyaránt érdekes a szakember és a laikus 
számára. Az olvasót nemcsak a téma ak- 
tualitása, a megoldás eredetisége köti le, 
hanem megragadja annak belső egysége, 
vitatkozási módjának tisztessége, a szerző 
önmagavállalása, a szellemes, olykor iro- 
nikus érvek és ellenérvek sokasága. 

Különleges szellemi kihívást jelent e 
könyv tartalma mindazok számára, akik 
más véleményen vannak vagy lényegesen 
másként értelmezik az abban felvetett 
alapvető problémákat. Szinte az utolsó ol- 
dalig belső gondolati párbajra készteti az 
ilyen olvasót a szerző, mert szembesíti ed- 
digi felfogásának gyenge pontjaival, anél- 
kül azonban, hogy képes lenne teljesen 
megnyerni őt igazának. E belső gondolati 
vita végén még mindig marad kérdése, el- 
lenérve, sőt ellenérzése is, miközben szá- 
mos ponton érzi.a könyv érveinek erejét, 
álláspontjának több-kevesebb jogosságát. 
E küzdelemből a toleráns olvasó minden- 
képpen szellemileg felfrissülve, megújult 
látásmóddal kerül ki. 

Miről is van szó a kötetben? Mit állít 
Szabó András György? Mivel hökkent 
meg, és mivel borzolja a kedélyeket? Mi- 
ben erősíti meg az olvasó hitét? Mivel kér- 
dőjelezi meg eddigi meggyőződését? 

Azok kedvéért, akik nem ismerik a ko- 
rábbi, e mű előzményének is tekinthető 
könyvet (A proletárforradalom világnézete. 
A filozófia bírálata. Magvető Könyvkiadó 
1977.), a szerző összefoglalja annak lénye- 
gét: , A tudományok tehát nem nélkülöz- 
hetik a gondolkodás történetének és e tör- 
ténet vívmányainak ismeretén nyugvó el- 
méleti gondolkodást, de semmi szükségük 
nincs a filozófiára; amennyiben ezt külö- 
nös, minden más tudomány felett álló kü- 
lönös tudományként képzelik el". (Szabó 


s Szabó András György: Marxizmus és etika. Aka- 
démiai Kiadó 1987. 


András György: Marxizmus és etika. 
11-12. old.) A külön filozófia helyett szer- 
zőnk szerint az élő marxizmus a mérték- 
adó, mely ,,. . korunkban is a munkásmoz- 
galom hosszú és rövid távú gyakorlati cél- 
kitűzéseiből, a valóság forradalmi megvál- 
toztatásából fakadó elméleti kérdések ki- 


. dolgozását, a mozgalomba való vbevite- 


létc, tudatosítását és az ehhez szükséges 
ideológiai viták lefolytatását tekinti fel- 
adatának, tehát a valódi problémákkal 
foglalkozik, és ezeket nem a filozófia spe- 
kulációival, hanem a tudatosan dialekti- 
kus tudományos gondolkodással akarja 
megoldani". (Id. mű 17. oldal.) Szabó 
András György filozófiafelfogásából az 
etikára nézve — lévén, hogy az is filozófiai 
tudomány - arra a következtetésre jut, 
hogy nincs etika, sem mint külön tudomány , 
és különösen nincs marxista etika, van vi- 
szont osztályerkölcs, s ezen belül létezik 
kommunista erkölcs, de nincs általános 
erkölcs. Idézzük őt: ,,... az etika visszauta- 
sítása nem jelenti az erkölcselmélet vissza- 
utasítását, még kevésbé általában az ér- 
kölcs, vagy különösen a kommunista er- 
kölcs létének, szerepének tagadását". (Id. 
mű 21. oldal.) I 

Más a helyzet az etikával: , Az etika 
ugyanis filozófiai diszciplína, tehát olyan 
erkölcselméletet jelent, amely vagy idealis- 
ta, vagy materialista filozófiai kategóriák- 
ból, de mindenképpen vosztályokon kívül 
álló fogalombólx vezeti le az erkölcsöt, 
ennél fogva a marxizmus számára minden 
formájában elfogadhatatlan." (Id. mű 23. 
oldal.) , Marxista erkölcselméleten viszont 
értjük — írja — Lenin alapján: az osztályo- 
kon kívül álló etika elvetését, mindennemű 
vörök erkölcs tagadását, a kommunista 
erkölcs alárendelését a proletariátus osz- 
tályharca érdekeinek, a kommunizmus 
megvalósításának". (Id. mű 35. oldal.) 

De hogy ne maradjon rejtély e kérdés- 
ben a recenzes véleménye sem, megjegyez- 
zük, hogy Szabó András viszonya a filozó- 

fiához és az etikához csak azáltal tudott 
konzisztens maradni, hogy közben ő is el- 
követett egy — eszmei ellenfeleinek nem- 
egyszer szemére vetett — fogalomcsúszta- 
tást. Fejtegetésébe a következő szillogiz- 
must rejtette: § 

Minden filozófia, osztályok feletti teó- 


ria. 

Minden etika filozófia tudomány. 

Következésképpen: minden etika osztá- 
lyok feletti teória. Ilyenre pedig a marxisS- 
ta-leninista gondolkodásnak nincs szüksé- 
ge, tehát nincs is marxista etika. 

Ebbe a logikába viszont bele van csem- 
pészve hallgat ólagosan két állítás — amit a 
szerző sem gondolhat komolyan. 

Az első állítás. A filozófiai tudományok 
a valóságtól függetlenül, kizárólag filozó- 
fiai kategóriákból építkeznek, lett légyen 
az akár materialista, akár idealista jellegű. 
Csakhogy, ha a filozófia jellegű diszciplí- 
nák nem haladják meg az alapjukat képező 
filozófiai kategóriák t az adott te- 
rület valóságelemeinek filozófiai feltárásá- 
val, akkor szerepük nem több mint a filo- 
zófiával való játék, s mint ilyen, semmilyen 
új ismeretre nem vezetnek, tehát feleslege- 
sek is. Más kérdés, hogy a szerző épp ez 
utóbbit akarta bizonyítani, hogy ti. nem- 
csak a filozófia vált feleslegessé, hanem az 
etika is, így az nem is létezik. 

A második állítás. A filozófiai kategó- 


előre nem ért egyet a filozófia létével — 
hogy egy Feuerbachot jellemző engelsi for- 
mulát variáljunk -, hanem visszafelé sem! 
Ugyanis a filozófia osztályjellege létének 


eszmék, hanem még az erkölcs osztályjelle- 
gét is tűzön-vízen á i 

konzisztencia árán kapjuk meg az , Önma- 
gával való konzisztens jelleget" . Mindezt 
azért bocsátottuk előre, hogy jelezzük: 
Szabó András azért kényszerül könyvében 
a konkrét történelmi összefüggésből kira- 
gadva is oly kíméletlenül bírálni Kautskyt, 
Hellert és Siskint, hogy bizonyíthassa: bár- 


ki, aki etikát ír, az csak a valóságtól elvo- 
natkoztatott, idealista tudományt űzhet. 


nézetei dedukciójából nő ki, s azokon az 
eszmetörténeti, filozófiai és gyakorlati bi- 
zonyítékokon nyugszik, melyek sokolda- 
túan igazolják — vagy igazolni látszanak — 
az örök általános erkölcs és az azt tükröző 
etikatudomány lehetetlenségét. 


Egységes logikai láncra fűzi Kautsky, illet- 
ve a neokantiánusok etikai felfogását, A. 
F. Siskinnek a dogmatizmustól csak lát- 
szólagosan megtisztított marxista etikáját, 
hogy eljusson Heller Ágnes etikai nézetei- 
nek elemzéséhez. Heller a filozófia tárgyát 
önmagában a filozófiában jelöli meg, ér- 
tékvitának minősítve minden filozófiai vi- 
tát, hogy végül a filozófia szerepét utópiá- 


ja annak az útnak a végét, amely az er- 
kölcsnek az érdekektől, osztályoktól való 
elszakításával az váltalános emberic etiká- 
val és vörök értékeivel kezdődött, majd 
az ebből konstruált történelmi-ökonómiai 
felfogással folytatódott, hogy végül nyil- 
tan bevallja e ymegkonstruáltc történelem 
irrealitását, gyakorlati megvalósításának 
elgondolhatatlanságát, és a kritikai racio- 
nalizmusc ellenérveinek hatóköréből eleve 
kivont utópia fedezékébe vonuljon." (Id. 
mű 158-159. oldal.) Heller: Philosophie 
des linken Radikalismus. Ein Bekenntnis 
zur Philosophie. (Röviden: Vallomások.) 
USA - Verlag, Hamburg 1978. 

A gondolati Ív Kautskytól Hellerig nem 
a levegőben lebeg. Élvezetes és egyben fon- 
tos — bár néhol elnagyolt — elemzéseket 
találunk Kautsky felfogásának neokantiá- 
nus mivoltáról; nagyszerű dialektikus 
elemzéseket olvashatunk Lukács György 
útjáról Kanttól Marxig, hogy még világo- 
sabb legyen Heller útja Marxtól az újkan- 

tiánizmusig. Ízekre szedi a szerző Siskin 
nézeteit, és végül megismerhetjük a mar- 
xi-lenini erkölcsfelfogás néhány fontos 
tartalmi elemét. 


A bírált szerzők nem véletlenül adnak ta- 
lálkozót egymásnak a könyvben. Össze- 
fogja őket az, hogy mindannyian - külön- 
böző megfontolásokból kiindulva vagy 
visszajutva Kanthoz - feltételezik az er- 
kölcs anyagi és osztálymeghatározottságá- 
tól független s ennyiben történelem fölött 
álló tiszta létét. Kautsky - írja Szabó -— 
, Már az etika kezdeteit is az egyénben mű- 
ködő autonóm erkölcsi regulátor kutatá- 
sára vezette vissza, s ennek megfelelően 
vonul végig filozófiatörténeti elemzésein a 
magasabb rendű társadalmat eszmeileg 
előlegező és megvalósítását motiváló er- 
kölcsi ideál ybevezetésénekx problémája". 
(Id. mű 58. oldal.) 

Amennyiben pedig Kautsky materiális 
okokra vezeti vissza az erkölcsöt, az nem 
más, mint az állatvilágból vett néhány dar- 
wini példa. 

Nézzük, hogyan vélekedik a szerző arról 
a könyvről, amely nemzedékek etika tan- 
könyve volt. Az osztályerkölcs létének ko- 
rábbi leegyszerűsítő sematikus bizonyítása 
helyett A marxista etika alapjai című 
könyvben (Kossuth Könyvkiadó 1961.) 
kisérlet történik egy árnyalt felfogás kidol- 
gozására. Ez, a Szabó András véleménye 
szerint szalonképesebb megközelítés azon- 
ban ,,... egyben a filozófiai, illetve etikai 
formához való alkalmazkodás az osztály 
feletti fogalmakra épülő polgári rendsze- 
reknek tett engedményeket involvált, mint 
amikor valaki a jó modort azonosítja az 
yvúric modorral". (Id. mű 85. oldal.) 

Szabó András szigorú bírálatát váltja ki 
Siskin minden olyan állítása, amely elismeg 
ri az osztályokon kívüli erkölcsöt, elfogad- 
va az emberiség léte által történelmileg 
produkált általános, a mindennapi életet 
szabályozó elemi erkölcs létét, vagy amely 
megengedi a kommunizmus célját tartal- 
mazó, összemberi érdeket hiposztazáló kö- 
zös erkölcsi normák létét. Így érvel: ,,...a 
proletariátus osztályhelyzeténél fogva a 


magántulajdon minden formájával szem- 
ben áll, közvetlenül éppen azt jelenti, hogy 
létének megfelelő erkölcsi felfogása elvá- 
laszthatatlan ettől a szembenállástól, tehát 
per definitionem nem lehet váltalános em- 
berix erkölcs, feltéve, ha a kizsákmányoló- 
kat nem rekesztjük ki az emberi nemből." 
(Id. mű 87-88. oldal.) 

,A kommunisták erkölcsi elkötelezett- 
sége ugyanis nem az vemberi lényeg, az 
általános emberi erkölcsx etikájából meríti 
erejét, hanem a proletariátus forradalmi 
érdekeivel, szabadságmozgalmával azono- 
suló gyakorlat tudatosodásából. Nem az 
vemberi lényegetx kifejező váltalános em- 
beri erkölcsx teremtheti meg a proletariá- 
tus forradalmát, hanem megfordítva: a 
proletariátus érdekeinek következetes 
megvalósítását szolgáló radikális forrada- 


: lom teremtheti meg vminden egyén teljes 


és szabad fejlődésétx és az ennek megfelelő 
valóban általános emberi erkölcsöt." (Id. 
mű 88. oldal.) Majd így folytatja: , A mo- 
ralitás váltalános hátterex az osztálytársa- 
dalmakban tehát csak a magántulajdon 
által meghatározott osztályharc lehet, ez 
pedig — a szerzők állításával ellentétben — 
nem válhat az általános emberi erkölcsöt 
hordozó elemi normák varanyalapjávác." 
(Id. mű 97. oldal.) 

Forradalom és általános emberi össze- 
kapcsolásának elutasítását találjuk Heller- 
re irányuló bírálatában is: , Akár tudomá- 
nyos törvények továbbáltalánosításának, 
akár az egész emberiséghez szóló, egyete- 
mes alapértékből univerzális értékaxiómák 
segítségével levezetett értékfilozófiának te- 
kintik a marxizmust; forradalmi lényegét, 
társadalmi-történelmi értelmét, rendelteté- 
sét veszíti el." (Id. mű 107. old.) Konkrét 
történelmi példát hozva ezt írja: , Heller 
koncepciója alapján tehát ez esetben is azt 
kellene mondanunk, hogy Allende és Pino- 
chet között vinterszubjektív társadalmi 
konszenzus állt fennx, a szabadság érték- 
eszméjének elismerésében csupán ennek 
értelmezésében volt közöttük nézeteltérés, 
igaz, hogy ez Allende és a demokrácia ha- 
lálához vezetett." (Id. mű 170. old.) 

E nézeteknek nemcsak elméleti tartha- 
tatlanságát hangsúlyozza, hanem gyakor- 
lati-politikai károsságát is: , Ennek megfe- 

lelően azt mondhatjuk, hogy a polgári tár- 
sadalom csak addig állhat fenn. amíg az 
emberekkel el lehet hitetni, hogy kon- 
szenzus van vagy lehet (vagy akár csak 
kívánatos) tőkés és munkás, elnyomó és 
elnyomott között a szabadság, személyi- 
ség, egyenlőség, humanitás, boldogság és 
az emberi élet értékelésében..." (Id. mű 
170 oldal.) 

Úgy tűnik, hogy az elfogulatlan s a mar- 
xizmus klasszikusait megértő és helyesen 
értő olvasókat, több helyütt bravúros érvé- 
tésével, sikerül számos kérdésben meggyőz- 
nie a szerzőnek. A klasszikusok sokoldalú 
elemzésével, azok saját nézetét alátámasz- 
tó megidézésével mindenképpen elfogad- 
hatóvá teszi azt, hogy az általa értelmezett 
módon valóban nincs általános erkölcs. 
Nincs, mert érdek nélkül értékek sincse- 
nek, s mert minden emberi magatartás 
konkrét társadalmi-történeti feltételek kö- 
zepette zajlik le; mert nincs általában léte- 
ző elvont egyén és társadalom; nincs a Va- 
lóságos viszonyoktól független emberi lé- 


nyeg. 
6 


Lehetnek és vannak azonban ellenérvek , 
aggályok, és maradnak kérdések a könyv 
elolvasása után is. Mint említettük volt, az 
önálló filozófia és az általános etika együt- 
tes elvetése önmagában — bizonyos foga- 
lomcsúsztatással — konzisztens. Nem elég- 
gé konzisztens azonban a valósággal. Neve- 
zetesen úgy tűnik, hogy az engelsi idézet 
értelmezésében (miszerint a filozófiából 
nem marad más, mint a formális logika és 
a dialektika, azután, hogy maga a filozófia 
beépült a pozitív tudományokba) Szabó 
András előreszaladt, azzal, hogy a jövő fej- 
tlődésének egy későbbi lehetséges eredmé- 
nyét napjaink realitásának látta. Nem Ve- 
szi viszont figyelembe a társadalom egysé- 
gesülési tendenciáit és változásait, és eny- 
nyiben elmaradt a valóságtól. E tendencia 
fontos alkotóelemei: a szocializmust építő 
országok antagonizmustól mentes egysé- 
ges társadalommá válásának folyamata; a 
termonukleáris világháború veszélye nyo- 
mán keletkezett, egyre inkább erősödő kö- 
zös emberi érdekek léte (nem tagadva ezzel 


eg 


a világ alapvető társadalmi megosztottsá- 
gát, az antagonisztikus ellentmondások 
objektív létét, éppen mint a háború kelet- 
kezésének lehetséges forrását); a természeti 
környezet veszélyeztetettségének globális 
problémái. Mindezek együttesen mint ma- 
teriális létezők elégséges közös alapot szol- 
gáltatnak számos általános erkölcsi norma 
és az ezt tükröző etika tudománya létének 


va, sajnáljuk, hogy a szerző a kategorikus 
elutasítással elzárta — főleg önmaga számá- 
ra — azt az utat, amely e problémák erköl- 
csi és etikai vetületéről való gondolkodás- 
hoz vezet. A társadalom valóságos mozgá- 
sait — amelyek az egységes érdekeket szülik 
és erősítik — nem figyelembe venni s egy 
statikus, abszolút osztályerkölcsöt feltéte- 
lezni nem más, mint eltérés a dialektikától. 

Nemcsak a jelen és a várható jövő egysé- 
gesülését is magában foglaló mozgásokat 
hagyja figyelmen kívül a szerző, em 
meglehetősen egyoldalú a múlthoz való 
viszonya is. Figyelmen kívül hagyható-e 
etikai szempontból az, hogy az emberiség- 
nek a Földön való megjelenésétől kezdve, 
számos közös vonása van?! A munkavég- 
ző-képességnek mint nembeli jellemzőnek, 
az eddig felhalmozódott közös kulturális 
értékeknek, a kultúra élvezete képességé- 
nek, a családi viszonyok szerkezetileg egy- 
mással rokonítható vonásainak vagy Pél- 
dául a modernizáció emberi együttélésre 
gyakorolt egységesítő hatásának általános 
erkölcsi értékként tükröződnie kell az er- 
kölcsben is. Miként nem lehet véletlennek 
tekinteni, hogy a korábban egymással 
érintkezésben sem lévő népek népművésze- 
ti motívumaiban számos közös elem van; 
hogy különböző népek, kultúrák mesevilá- 
gában hasonló érzelmi motivációk, érté- 
kek, történések és ábrázolásmódok talál- 
hatóak; hogy az idősekkel szembeni maga- 
tartásban mindig jelen van a szeretet, a 
gondoskodás valamilyen formája. AZ öre- 
gek , kitevését" mint szükség diktálta ke- 
gyetlen, keserű ítéletet, különböző gyako- 
risággal és formákban, de a legtöbb múlt- 
béli kultúrában megtaláljuk. 

Lehetetlen nem felismerni e rokonságot 
a görög Taigetosz, a — Szabó által is emlí- 


? 


tett — japán Ősi szokás, az öregek ,.kitevésé- 

ről", a magyar , Tiszazug" és Ajtmatov 
Tarka kutya fut a tengerparton című elbe- 
szélésének tartalma között. Az utóbbiban 
az idősebbek önkéntes haláláról van szó 
egy ködben eltévedt csónak utasainak kál- 
váriája során. Egyesével, mindenki meg- 
vált életétől, hogy ezzel növelje annak a 
kisfiúnak az életben maradási esélyét, aki 
fiatal, egészséges lévén a megmaradt kevés- 
ke dohos ivóvízzel és élelemmel képes lehe- 
tett a megmenekülésre. S míg Ajtmatov 
történetének mély humánumát és a japán 
ősi szokást, a magyar Tiszazug egyedi drá- 
mának feltüntetett — valójában nem az - 
történetét egy világ választja el, mind- 
egyikben ott van egy szikrányi közös er- 
kölcsi igazság: bármi okozta súlyos határ- 
helyzetben lehetőség szerint a fiataloknak 
kell megmaradniuk, hogy az élet tovább 
folytatódjék. 

Teljesen egyet lehet érteni a szerzővel 
abban, hogy amíg osztályok vannak, addig 
az elemi együttélés normái is az osztályér- 
dekek által átszőve egzisztálnak. Éles kü- 
lönbséget kell azonban tenni az erkölcs 
osztályjellegén belül egy osztály erkölcse és 
minden erkölcs több-kevesebb osztálymeg- 
határozottsága között. Az előbbi egy osz- 
tály objektív helyzete, érdekei és közös cél- 
ja által determinált erkölcsi elvárások ösz- 
szességét tartalmazza. Ezek az egyéneknek 
mint meghatározott osztály tagjainak vi- 
selkedését szabályozzák minden olyan cse- 
lekvésben, amely valamilyen módon a kö- 
zös osztályérdekekkel érintkezik. De nem 
azonosítható ezzel -— bár létét feltételezi — 
az erkölcs  osztálymeghatározottsága. 
Minden emberi magatartás erkölcsi tartal- 
ma csak valamely osztály lététől, múltjá- 
tól, műveltségi szintjétől, hagyományaitól, 
szokásaitól függően érvényesül. Tehát iga- 
za van Szabó Andrásnak, hogy minden 
elemi norma, vonatkozzék az a nemek 
kapcsolatára, öregekről, gyermekekről, 
elesettekről való gondoskodásra, koron- 
ként, osztályonként és az eltérő kultúrák- 
nak megfelelően érvényesül. Konkrét meg- 
valósulásában alig találunk közös jegye- 
ket, legfeljebb a követelmény azonosságá- 
ban, no meg a ,segíteni", , tisztelni", 
, megbecsülni" stb. formulák egyformasá- 
gában. 


Ez azonban mit sem változtat azon, 
hogy van valamilyen mértékben és formá- 
ban közös erkölcs és hogy az erkölcs osz- 
tályjellege két, egymástól eltérő területen 
és tartalommal realizálódik, úgy mint: 
, osztályerkölcs" és úgy mint az emberi 
együttélés adott időszakában létező er- 
kölcs szabályainak osztálymeghatározott- 
sága. S noha a kettő gyakran nem válik 
külön, mégsem azonosíthatóak egymással. 

Az elsőt példázzák Lukács következő 
sorai: , Tehát mindenki, aki a jelen pilla- 
natban a kommunizmus mellett dönt, eti- 
kailag kötelezve van minden emberéletért, 
amely az érte vívott harcban elpusztul, 
olyan egyéni felelősséget visel, mintha ő 


: ölte volna meg valamennyit. Viszont min- 


denkinek, aki az ellenkező oldalhoz csatla- 
kozik, a kapitalizmus további fennállá- 
sáért, a biztosan eljövendő új imperialista 
revansháborúk okozta pusztulásért, nem- 
zetiségek és osztályok további elnyomatá- 
sáért stb. kell ugyanezt az egyéni felelőssé- 
get éreznie." (Id. mű. 79. oldalon idézi 
Lukács György Taktika és etika című 
munkájából.) E sorok feltehetően nem a 
forradalomba sodródó vagy azt passzívan 
tudomásul vevő tömegekhez, hanem a for- 
radalmat tudatosan vállalókhoz szólnak. 

Ugyanis csak mint osztályerkölcsnek és 
mint az osztályt a közvetlen hatalmi erő- 
szak eszközeivel képviselő réteg számára 
van akár erkölcsi intelemként is felfogható 
értelme Szabó András következő állásfog- 
lalásának: , A kommunista erkölcs szerint 
a forradalmi diktatúra gyakorlója csak ak- 
kor követ el bünt, ha ártatlanokra sújt, ha 
visszaél hatalmával, ha fegyelmezetlenség- 
ből, kalandorságból vagy nemtelen bosz- 
szúvágyból felesleges vérontást okoz, egy- 
szóval, ha végső soron árt a forradalom 
ügyének. A forradalom ügyének ugyanis 
nemcsak az árt, aki a forradalmárokat kül- 
di meggondolatlanul a halálba, vagy köny- 
nyelműen bízik az ellenség vjóindulatá- 
banc. Az is a forradalom ellen vét, aki 
önkényeskedéssel, nem provokált megtor- 
ló intézkedésekkel, ártatlanokat sújtó íté- 
letekkel elidegeníti a forradalommal szim- 
patizálókat, a potenciális szövetségeseket, 
másfelől aktivizálja a még passzív ellenfe- 
leket." (Id. mű 70. oldal.) 

Mindez arra utal, hogy az osztályerkölcs 
az osztállyal többé-kevésbé tudatosan azo- 
nosuló, annak közös érdekét, célját tuda- 
tosan vállaló egyének magatartásában rea- 
lizálódik, és csakis velük szemben támaszt- 
ható erkölcsi követelményként. 

Egy adott időszakban azonban vannak 
elemi együttélési szabályok, szokások, 
amelyek, mint utaltam rá, szintén osztály- 
meghatározottságúak, de osztálytartal- 
. muk rendszerint indirekt, közvetve érvé- 
nyesül, s megítélésük sem történhet kizáró- 
lag osztályérdekek alapján. Az emberi te- 
vékenységnek ezen a mindennapi terrénu- 
mán a kommunizmushoz mint fő kritéri- 
umhoz való viszonyítás ugyancsak nehéz- 


kessé tenné a mindennapi tettek megítélé- " 


sét. 

Számos, erkölcsileg pozitív vagy negatív 
értékű tevékenység csak sok-sok közvetí- 
téssel van kapcsolatban a társadalmi hala- 
dás ügyével, s nincs is szükség e közvetítők 
feltárására ahhoz, hogy erkölcsi értéküket 
megítéljük. Ki gondolná komolyan azt, 
hogy egy elkövetett nemi erőszak erkölcsi 
megítéléséhez a társadalmi haladás mércé- 
jéhez kellene folyamodni. Persze van kap- 
csolat azzal a közvetítéssel, hogy egy ilyen 
aktusban az egyik ember a másik puszta 
eszközévé válik; hogy az áldozatot mélyen 
sérti — személyiségének szabadságában; 
hogy korlátozhatja későbbi harmonikus 
személyiséggé fejlődésében; és hogy e tett 
a maga galádságában, mélységesen antihu- 
mánus. Ily módon a feltételezett esemény 
valóban szembenáll a kommunizmus erköl- 
csi ideáljával. De a tett erkölcsi értékelésé- 
hez nem kell a kommunizmusra apellál- 
nunk, nemcsak nehézkessége miatt, hanem 
merj nevetségessé tenné a viszonyítás tár- 
gyát, a kommunizmus ügyét, és bagatelli- 
zálná az értékelendő eseményt is. 

Hogy pedig számos cselekvés erkölcsi 
értékét osztálymércéktől függetlenül is le- 
het mérni, minősíteni, az egyben arra is 
. utal, hogy vannak az erkölcsnek olyan ele- 
mei, amelyek nincsenek közvetlen kapcso- 
latban osztályérdekekkel, és érvényessé- 
gük is meghaladja az egyes társadalmi gaz- 
dasági alakulatok határát. Ki tagadná pél- 
dául, hogy ma már bebizonyosodott: a 
nagyvárosi összezsúfolt életmód, a társa- 


dalmi rendszer jellegétől függetlenül is, ha- 
sonló szociális és pszichológiai problémá- 
kat termel, hasonló erkölcsi problémákat 
vet föl -— hogy csak a narkomániára és az 
AIDS-re utaljunk -—, amelyeknek megoldá- 
sa gyakorlatilag minden osztálynak egy- 
formán érdeke. 

Tehát a valóságos anyagi világtól, az 
abban létező étdekektől független, azok 
fölött álló erkölcs nincs, de a közös emberi 
jegyek, társadalmi értékek és érdekek alap- 
ján szükségképpen vannak közös normák, 
erkölcsi értékek, és ezért beszélhetünk 
mindezek filozófiai tudatosulásáról egy ál- 
talános etikában. A szocializmus sikeres 
építésével, az antagonisztikus ellentmon- 
dások megszűnésével pedig mind társadal- 
mi, mind gazdasági és kulturális vonatko- 
zásban egyre nő az olyan vonások száma, 
amelyek szilárd lényegét és minőségileg új 
forrását adják a majdani egységes kommu- 
nista erkölcsnek. 

Ahogyan nem képzelhető el az, hogy az 
osztály nélküli társadalom a nem antago- 
nisztikus osztályok közeledése nélkül fog 
bekövetkezni, ugyanúgy nem gondolható 
el az, hogy az említett egységes erkölcs úgy 
jön létre, hogy , utolsó pillanatig" minden 
szinten és minden relációban szigorúan 
osztályjellegű marad. Következésképpen 
az ideológiának nem lehet kizárólagos fel- 
adata ma, hogy ezt az osztályjelleget az 
osztályárulástól való félelemből ad abszur- 
dum védje, hogy sehol és semmilyen össze- 
függésben ne fogadja el az erkölcs bizo- 
nyos relációban és bizonyos területeken 
meglévő és egyre gyarapodó összemberi 
tartalmát. Nem állítjuk ezzel azt, hogy a 
jövő összemberi erkölcse a múlt elemi nor- 
máiból nő ki, jóllehet magasabb szinten 
meg fogja őrizni azokat. A jövő egységes, 
általános erkölcse valóban csak az osztály- 
harcnak, a társadalmi fejlődésnek, vala- 
mint az emberiség egyéb, említett közös 
problémáinak és perspektívájának lehet a 
következménye. Különbséget kell tehát 
tenni az össztársadalmi erkölcsnek értékfi- 
lozófiai alapokon vagy az erkölcs fejlődé- 
sének meg nem értésén, esetleg formális és 
tartalmi jegyeinek összekeverésén alapuló 
felfogása, valamint egy olyan megközelíté- 
se között, amely megpróbál differenciálni 

az erkölcs mindenkori osztálydeterminált- 
sága és a szűkebben vett osztályerkölcs 
között, és fejlődésében nézi a társadalom- 
nak ezt az aspektusát is. 

A könyv elméleti jelentősége és fenntar- 
tásaim megfogalmazása után, néhány szót 
a könyv mai aktualitásáról. Természetesen 
az aktualitást nehéz elválasztani a fő mon- 
danivalótól, és az átfogó, tartós értékektől. 
Sőt joggal mondhatjuk, hogy a mű igazi 
aktualitása abban van, hogy a kommunis- 
ta erkölcs lényegi kérdéseivel foglalkozik 
egy olyan időszakban, amikor annak gya- 
korlati jelentősége erősen megnövekedett. 

Van azonban a műnek jó néhány olyan 
aktuális és fontos mondanivalója is, ami 
ugyan mindvégig kapcsolódik a könyv esz- 
mei tartalmának fő vonalához, de a meg- 
írás óta kialakult hazai ideológiai viszo- 
nyok önálló jelentéstartalommal ruházták 
fel. 

mu Ilyennek tartom az osztályszempon- 
tok következetes hangsúlyozását, akkor is, 
ha ez arányt tévesztett. A társadalmi kér- 
désekről való gondolkodásnak ez a mód- 
szere, mi tagadás, haloványulóban van. 
Mintha csak az osztályharc éleződésének 
kérdésében elkövetett eszmei hibák és gya- 
korlati bűnök túl szemérmessé tettek volna 
bennünket az osztályszempontok nyilt vál- 
lalásában. Sőt a gyakorlati élet felszínes 
interpretálása egyenesen illúziókat táplál e 
tekintetben, elfeledve a világ társadalmi 
rend szerinti és osztálytagoltságát, a társa- 
dalmi kérdések érdekdetermináltságát. 

u Az előbbiekhez kapcsolódik a könyv- 
nek az a fontos elméleti eredménye, amit 
az értékfilozófia bírálata ad. Különösen 
jelentős ez ma, amikor oly sokat hallunk 
szocialista értékeink elavulásáról, az érték- 
válság eluralkodásáról. Még ha e mögött 
nem is az értékfilozófiák közvetlen hatása 
van, és nem is filozófiai tudatossággal sza- 
kítja el egymástól az értéket és az érdeket, 
az értékfilozófiák bírálata ebből a szem- 
pontból is hasznos. Ugyanis sokan nem 
veszik észre, hogy napjaink értékváltozása 
nem a puszta szubjektív átértékelések kö- 
vetkezménye, hanem az érdekek megválto- 
zása, a különböző érdekeket képviselő tár- 


sadalmi folyamatok, csoportok átrendező- 
désének eredménye, hogy tehát nincs önál- 
ló élete a szubjektív , le-" és , fölértékelés"- 
nek. 

Wu Szabó András visszautasítja azt, 
hogy Heller , kifejezetten ideologikusnak 
nevezi az osztályalláspontra helyezkedést 
, mint amelynek vértéktartományakx csak 
partikuláris lehet, és természetesen a nem- 
ideologikus álláspont enrfek megfelelően 
az vosztályfölöttix sigazi értéke, mely ... 
nyitva áll azok számára is, akik vnem köz- 
vetlen címzettjei ennek az elméletnekxc, te- 
hát nem kívánják transzcendálni a fennál- 
lót". (Id. mű 171. oldal). Sajátosan egybe- 
cseng ez az utóbbi álláspont napjaink ha- 
Zai ideológiai életéből ismert jelenséggel, 
az , ideologikus" jelző mind gyakoribb pe- 
joratív értelmű osztogatásával, ami mö- 
gött nemegyszer az osztályálláspont negli- 
gálása, a polgári demokrácia dicsőítése, a 
kapitalizmust meghaladni nem akarók né- 
zeteinek kritikátlan elfogadása jelenik 
meg. Í 

u Végül a könyv egyik külön, a mának 
szóló jelentősége, hogy kritikus polémiájá- 
val Szabó András György a hazai filozófiai 
élet adósságainak egy nagyon fontos részét 
törlesztette, hiszen az egész ún. társada- 
ben jobbára csak félre lett tolva. Nem vív- 
tuk meg akkor azt az eszmei küzdelmet, 
amelynek megtörténte esetén ma talán ke- 
vesebb ideológiai bizonytalanságba ütköz- 
nénk, és kevésbé tűnhetnének újnak és ere- 
detinek az eklektika, a polgári illúziók kü- 
lönböző formái és a már Nyugaton is el- 
avult polgári filozófiai tételek. A könyv 
mindenképpen aláhúzza a feladat fontos- 
ságát, és amaga témájában figyelemre mél- 
tó eredményeket mutat fel. 

Ezért is, no meg a könyv tudományos 
tartalmának egészéért mondhatjuk: értékes 
művel gazdagodott a magyar filozófiai iro- 
dalom. A konkrét eredményekkel és a vitat- 
ható részekkel is Szabó András György a 
marxista gondolkodás termékenységét iga- 
zolja, s végül is ez a fontos, a többin pedig 
lehet és kell is még vitatkozni. 

H. Varró Rózsa 

Cselekvő magyar ifjúság 
a Duna:medencében 


A vásárhelyi találkozó évfordulóján 


a... a nagyhatalmi ellentétek egyik oldalon, a kis államok nemzeti 
gyűlölködése, területi viták, presztízsszempontok a másik oldalon..." 


Fél évszázada, hogy 1937 októberében Marosvásárhelyen először történt kísérlet arra, 
hogy a társadalmi haladás, a nemzeti egyenjogúság, a román-magyar testvériség és a 
háborúellenesség elvi alapján az erdélyi fiatal magyar haladó erők különböző csoportjai 
megteremtsék antifasiszta arcvonalukat. 

Ha egy mondattal akarnánk jellemezni a kort — a versailles-i békerendszer Európáját -, 
akkor a Ránki Györgytől vett fenti idézet a lényegre tapint. Ugyanis nem váltak be sem 
a főleg francia indíttatású, a gazdasági és területi problémák megoldására szolgáló 
közép-európai együttműködési tervek, sem az érintettek elképzelései. Hitler birodalmi 
kancellárrá való kinevezése egyrészt együtt járt Németország közép-európai aspirációi- 
nak, valamint a , revanspolitikának a felerősödésével, , másrészt azt a reményt keltette, 
is. Nem volt kétséges: ennek meg kell adni az árát. És ez — mint ismeretes — meg is történt. 
Aki Hitlertől , segítséget" kapott, az nemcsak fizetett, hanem alaposan rá is fizetett az 
, üzletre", 

A harmincas évek második felétől jesszapsrdéik a fenyegető jelenségek az európai 
politikában. 1936: Németországban javában folyt a fegyverkezés, és életbe léptek a 
nürnbergi faji törvények; 1937: az ősi baszk városka, Guernica április 26-i megsemmisíté- 
se után meg voltak számlálva a spanyol népfront napjai; májusban Angliában a fasiszta 
Olaszországgal rokonszenvező Chamberlain alakított kormányt (ő írta alá 1938. szep- 
tember 29-én Daladier francia miniszterelnök, Hitler birodalmi kancellár és Mussolini 
olasz kormányfő társaságában a müncheni egyezményt); egy hónap múlva rá Franciaor- 
szágban lemondott Blum népfrontos kormánya, Portugáliában pedig szilárdan tartotta 
magát Salazar diktatúrája. 

Az év elején Csehszlovákia, Jugoszlávia és Románia budapesti nagykövetei megnem- 
támadási, illetve barátsági szerződés kötésére tettek javaslatot a magyar kormánynak - 
a Darányi-kormány a katonai egyenjogúság elismerését kérte cserébe. Árucsere-szerző- 
dések formájában mégis tapasztalható volt némi közeledés a kisantant és Magyarország 
között. Júliusban Bukarestben folytak erre vonatkozó megbeszélések. Románia sokadik 
politikai válságát élte át éppen: az 1937-es év a parlamentáris rendszer végét jelentette; 
a decemberi választások alkalmával egyik párt sem érte el a kormányzáshoz szükséges 
negyven százalékot, a jobboldal viszont jelentős győzelmet könyvelhetett el. A Vasgárda 
473 378 szavazattal 66, a Nemzeti Keresztény Védelmi Liga 281 167 szavazattal 39 
mandátumhoz jutott. 

A harmincas évekre azonban Közép-Európában i is felnőtt és mozgalommá szervező- 
dött a magyarságnak az a nemzedéke, amely a világnézeti, társadalmi, felkészültségbeli 

különbségek ellenére éppúgy világosan látta, mint Németh László, hogy ,,... a magyarság 
a kelet-európai görgetegben kerülhet hol felül, hol alul, véghelyzete nagyjából az lesz, 
ami a szomszéd népeké". Nem meglepő, hogy a Csehszlovákiában, Jugoszláviában, 
Magyarországon, Romániában élő progresszív magyar fiatalok hatottak egymásra: 
lapjaikban, társaságaikban, konferenciáikon több azonos vagy hasonló programjavas- 
lattal léptek fel. Korábban a csehszlovákiai regősmozgalom és a Sarló a magyarországi 
népi írókat és az Erdélyi Fiatalok falujáró mozgalmát ösztönözte; 1933—1935-ben a 
jugoszláviai regősök is elindultak, és akárcsak a kolozsvári Hitel folyóiraté, jelszavuk ez 
volt: , arccal a falu felé"; a Kalangya című folyóirat előtt 1932-től az Erdélyi Szépmíves 
Céh példája állott és Reményik Sándor , kritikai nemzetszemlélete"; 1934-től a Híd azt 
a szerepet töltötte be, mint a Korunk: hidat kívánt verni , korok, életfelfogások, nemzetek 
— ember és ember között". 

Az 1936-1937-ben Európa-szerte megrendezett ifjúsági találkozókban nem nehéz 
felismerni a Komintern VII. kongresszusán meghirdetett népírontpolitika hatását. 1936 
áprilisában a jugoszláviai, csehszlovákiai, magyarországi és romániai demokratikus 
ifjúság is azért ült le egymással tárgyalni Párizsban, mert - ahogy közös közleményükben 
leszögezték — meg voltak győződve , ezen népek föderációba való tömörülésének szüksé- 
gességéről". Augusztusban Genfben, majd Brüsszelben tartottak ifjúsági békekonferen- 
ciát. 

Erre az időre esett a társadalmi haladást és a fasizmus elleni küzdelmet felvállaló 
magyar értelmiség és a nemzeti-nemzetiségi problémák demokratikus megoldását kereső 
kommunista párt szerencsés találkozása is. Az 1936 áprilisában Érsekújvárott, majd 
decemberben Komáromban ülésező ún. tavaszi parlament meghirdetett célja is — mint 
arra a Korunk tudósítása rámutatott — kulturális egységfíront megteremtése volt a népi 
egység létrehozása útján. A Híd című lap azt is tudni vélte, hogy az összejövetel mintája 
a cseh ifjúsági parlament volt. A Márciusi Front zászlóbontása után hosszas vajúdással 
a Cselekvő Erdélyi Ifjúság mozgalma is megszületett. 


, Kisebbség vagyunk, és ez legalább olyan hátrányos állapot, mint 
a bérmunkásságé" 


Európa 40 millió nemzetiségéből a másfél millió erdélyi magyarság közérzetét fejezték 
ki Nagy István munkásírónak a vásárhelyi találkozón elmondott e keserű szavai, aki 
maga ís megtapasztalta a különböző román kormányok kisebbségi politikáját: a válasz- 
tások előtti ígérgetéstől kezdve, az anyanyelv és kultúra ellen intézett támadáson át 
egészen a szélsőjobboldal részéről a fizikai létükben való fenyegetettségig. 

A kormányok nemzetiségi politikája nemcsak a nemzetiségek bírálatát váltotta ki, 
hanem ismert román közéleti személyiségekét is. Nicolae Jorga, a nemzetközi hírű román 
történész és politikus 1926-ban a parlamentben mutatott rá, hogy , a magyar kisebbség 
történelmi valóság Romániában, akinek kulturális intézményeit támogatni kell. . . jusson 
el ebben az országban mindenki odáig, ahová a tehetsége viszi, anélkül, hogy megkérdez- 
nék: milyen nevet kapott a keresztségben, milyen nemzet fia, és milyen vallási kötelékhez 
tartozik". 

A liberális kormányok asszimilációs politikája, a nemzeti parasztpárti és a lorga- 
kormány jóindulatú, de kudarcot vallott kezdeményezése után 1933-tól a magyar revizio- 
nizmus, továbbá a nyomában fellépő antirevizionizmus és a szélsőjobboldal térhódítása 
terhelte meg a romániai kisebbségi politikát. 1934 júliusában a nemzeti munkavédelmi 
törvény bevezetése és a magyar munkások, alkalmazottak tömeges elbocsátása a romá- 
nok felháborodását is kiváltotta; az Emberi Jogok Védelmi Ligájának vezetője, Gheorghe 
C. Costa-Foru nyiltan szembehelyezkedett a mindenkori kormányok és a Vasgárda nyilt 
zsidó- és magyarellenességével. 

A magyar néptömegek aktív részvételét mellőző, sérelmi politikát folytató romániai 

magyar parlamenti párttal, az Országos Magyar Párttal (OMP) szemben jelentkezett egy 
csoport, amely 1927-ben felelevenítette Kós Károly Magyar Néppártját; majd 1933 
nyarán kiváltak az OMP-ből a magukat az Országos Magyar Párti Ellenzéknek nevező 
erők is. Az országban gomba módra szaporodó csoportok 1934 augusztusában Maros- 
vásárhelyen tartott kongresszusukon Magyar Dolgozók Szövetsége néven egyesültek. 
A MADOSZ felvállalta a román-magyar összefogás gondolatát a fasizmus és a háború 
ellen, a harcot a demokráciáért és az emberi-nemzetiségi egyenjogúságért. A román 
kommunista párt a MADOSZ megszületésétől kezdve nagy figyelemmel, megértéssel 
kísérte e mozgalom napi harcait, szervezeti létrehozását, s előmozdította országos ténye- 
zővé való alakítását. 

A Kommunisták Romániai Pártja megalakulása óta a lenini nemzetiségi politika 
érvényesítése mellett szállt síkra. Nemcsak arra mutatott rá, hogy Románia uralkodó 
osztálya egyformán kizsákmányolja a román és a nemzetiségi dolgozókat, hogy nyíltan 
és burkoltan nemzetiségellenes politikát folytat, hanem 1924 és 1931 között kongresszusi 
határozataiban állást foglalt a nemzetiségek önrendelkezési jogának érvényesítése 
mellett. 

A román kommunista párt 1931 decemberében tartott V. kongresszusán felismerte és 
megfogalmazta a parasztság és a nemzetiségek mozgalmában rejlő óriási erő jelentőségét 
a polgári demokratikus forradalomért folyó küzdelemben, és elhatározta, hogy minden 
támogatást megad a Román Nemzeti Parasztpárt és az Országos Magyar Párt baloldali 
ellenzékének. Sikraszállt a nemzetiségek s ezen belül a magyarok anyanyelvének akadály- 
talan használatáért a közigazgatásban és az igazságszolgáltatásban, az állami nemzetisé- 
gi, így a magyar iskolákért (az egyetemmel bezárólag), a magyar oktatási intézmények- 
nek az állami költségvetésből való arányos részesedéséért, a nemzetiségi parasztság 
földhözjuttatásáért. 1932 és 1933 között több magyar baloldali lap kiadásában segítettek 
az ellenzéki erőknek; ekkor vették fel a kapcsolatot Petru Grozával egy erdélyi radikális 
parasztpárt, az Ekésfront létrehozása érdekében. 1933 és 1935 között a párt erdélyi és 
bánáti tartományi titkárságában román, magyar és zsidó kommunisták — Gabriel Birtas, 
Józsa Béla és Kohn Hillel - fáradoztak egy romániai antifasiszta arcvonal kialakításán. 

Jelképes, hogy 1935. szeptember 24-én a Hunyad megyei Bácsban az Ekésfront és a 
MADOSZ közötti szövetség megkötésével, a román és a magyar nép kézfogásával 
teremtették meg a népfrontmozgalom alapját Romániában. Ehhez csatlakozott novem- 
berben Déván a Popovici-féle szocialista párt, az ugyancsak román Demokratikus Blokk 
és a Demokratikus Diákfront. A román és a magyar baloldal kifejezte közös óhaját: útját 
kell állni a fasizmusnak, a háborús készülődésnek, vissza kel! állítani a demokratikus 
szabadságjogokat, megszüntetni a kizsákmányoláson alapuló rendszert, felszámolni a 
nemzeti megkülönböztetés minden formáját. 

A MADOSZ és az Ekésfront 1935 és 1937 között több ízben tett közeledési kísérletet 
az Országos Magyar Párthoz, illetve a Maniu-féle Nemzeti Parasztpárthoz a fent ismerte- 
tett minimális program alapján. A hivatalos OMP nem volt hajlandó együttműködni a 
MADOSZ-szal. Visszhangra talált azonban a MADOSZ szándéka az erdélyi magyar 
értelmiségnek abban a rétegében, amely a nemzeti felszabadulás mellé a társadalmi 
haladást is zászlajára tűzte, és amely céljait a baloldalhoz csatlakozva vélte kiteljesedni. 
A munkásosztály és a parasztság szélesebb tömegein, a szociáldemokrata és a szakszerve- 
zeti mozgalom képviselőin kívül az ifjúságnak azon szervezeteiben, csoportjaiban is 
voltak a MADOSZ-nak hívei, akik - ismereteik, elkötelezettségük vagy kilátástalan 
helyzetük miatt — közel kerültek a tudományos szocializmus eszméihez. 

Ekképpen teremtődtek meg a feltételei annak, hogy Marosvásárhelyen 1937 októberé- 
ben a nemzetiségek és a térségben élő népek jövője iránti mély felelősségtől áthatva a 
helikonisták, az Erdélyi Fiatalok, a Hitel, a Korunk, a MADOSZ, a kommunista és a 
szociáldemokrata párt tagjai, katolikus, református, unitárius és zsidó magyar fiatalok 
nagy találkozót hívjanak össze. 

Amikor hosszú távollét után 1935-ben a sarlósok mozgalmában induló Balogh Edgár 
hazakényszerült Csehszlovákiából, az erdélyi magyar kommunisták, mindenekelőtt Jó- 
zsa Béla ösztönzésére az Ady Endre Társaság köréhez tartozó radikális írók nevében 
körlevelet intézett az erdélyi magyarság már említett képviselőihez. Ebben egy ankét 
összehívására tett javaslatot. A felszólítást eleinte sokan fenntartással fogadták. Az 
ötletet támogató első komoly válasz a Balogh Edgár által fémjelzett javaslatra 1936 
áprilisában érkezett a nagy tekintélyű Tamási Árontól. Közbevetőleg itt jegyezzük meg, 
hogy Tamási a Brassói Lapokban megjelent cikkében — visszatekintve a Trianon után 
felnőtt erdélyi magyar ifjúságra — több irányzatot látott kibontakozni. Így a Tizenegyek 
csoportját, amely már 1923-ban azt vallotta, hogy az értelmiség feladata a híd szerepének 
betöltése, a közeledés elősegítése a magyar és a román nép között. Bár a társaság hamar 
feloszlott, valamennyien a kisebbségi élet szellemi vezetőjeként dolgoztak tovább: többen 
az Erdélyi Helikontan és az Erdélyi Fiatalok mozgalmában. Az Erdélyi Helikon körében 
valamennyi tag magáénak tudta azt az alapelvet, hogy a kisebbségi létből parancsszerűen 
következik az önrevízió és az egyetemes értékek felé való nyitottság. 

Tőlük indult ki a transzilvánizmus, amely egyaránt tekinthető irodalmi irányzatnak 
(lásd Tamási Áron, Makkai Sándor, Kós Károly regényeit, Dsida Jenő, Reményik 
Sándor költészetét) és politikai elképzelésnek (önálló Erdély-mozgalom), továbbá kisebb- 
ségi ideológiának. A transzilvánizmust az a koncepció hívta életre, amely szerint az 
azonos történelmi körülmények Erdély mindhárom nemzetében egy sajátos szellemiséget 
alakítottak ki; ugyanakkor a közös múlt külön út is volt egyúttal, amelyet érvényesíteni 
és tudatosítani kell a jövőben is. 

Tamási írt még az Erdélyi Fiatalok irányzatáról is, amely 1930 és 1940 között az 
ifjúságot felekezeti és osztálykülönbségekre való tekintet nélkül kivánta megszervezni. 
Ez nemcsak a politikai és a közgondolkodás átértékelését vette célba, hanem a társada- 
lom tudományos alapon történő elemzését is. Többen vallották közülük, hogy az új 
magyar társadalom alapja a parasztság lesz; hogy az , erdélyiségben" Nyugatot és Keletet 
kell összebékíteni; s hogy a román és a magyar nép közötti kiegyezéshez az út a kulturális 
közeledésben és a problémák együttes megbeszélésén át vezet. A távolabbi jövő képét 
pedig a dunai konföderációban látták testet ölteni. 

Tamási Áron szerint a Hitel című lapnál teljesedett ki az öntudatos otthonkeresés; e 
csoport egyúttal az irodalomközpontúságot is feladta, és tevékenységében a tudományos 
felmérésekre tette a hangsúlyt. A lapban helyet kaptak a korabeli magyar társadalom 
gondjai, a gyermekhalandóság, az egészségtelen táplálkozás, a székelyek elvándorlása, 
az iparosodásban való lemaradás, a kolozsvári iparos- és kereskedőrétegek problémái, 
sőt még a műemlékvédelem is. Az Erdélyi Fiatalok csoportja szellemi vezérének Adyt, 
Móriczot, Szabó Dezsőt választotta, a Hitel pedig Széchenyit. A baloldali áramlatokhoz 
közelebb állók a Korunk köré csoportosultak. E folyóirat hasábjain a haladás és a 
szocializmus eszméi lombosodtak ki; a szellemi népíront jegyében Veres Péter és Háy 
Gyula is megjelentethette írásait, s a lap a világirodalomra és a román kultúrára egyaránt 
kitárta a kapukat. Egy kisebbség csak úgy képes megmaradni - vallotta a lap szerkesztő- 
je, Gaál Gábor -, ha híven őrzi értékeit, emellett minden nap képes befogadva megújulni. 
Az adott történelmi helyzet akceptálásából következett, hogy egy lépéssel tovább ment 
az , Erdély-központúságon", és azt vallotta: a magyarság Romániában él, tehát a magyar 
írónak, társadalomkutatónak a romániai valóság jelenti munkásságának talaját. 

Tamási nyilt kiállása az összefogás gondolata mellett oldotta a bizalmatlanságot. 
Tennivaló akadt elég, s a szlovenszkói és a vajdasági magyarság is várakozva nézett az 
erdélyiekre: hogyan válaszolnak a történelmi kihívásra? 

Ismét a baloldal vette kezébe a kezdeményezést, az irányítást, megmozgatni, felrázni 
igyekezvén a közvéleményt, azokat is, akik csak a hívó szóra vártak, azokat is, akikben 
még szunnyadozott a tenniakarás. Bányai László az Új Szóban, a kommunista párt 
marosvásárhelyi lapjában a MADOSZ és az Ekésfront példájával ösztönzött a cselekvés- 

re; Józsa Béla ugyanitt egy, a magyar néptömegek egységére felépülő új országos magyar 
párt magvát hintette el a tudatban, és aggodalommal emlékeztetett arra, hogy román 
jobboldali szervezetek alakulnak a numerus clausus és numerus nullus bevezetésére; 
Kacsó Sándor 15 arra figyelmeztetett — mint a legtöbb, a Brassói Lapokban megjelenő 
cikkében -, hogy a Magyar Párt elhagyta, elárulta a népet. 

1937 tavaszán a Független Ujság szólaltatta meg azokat, akik elengedhetetlennek 
tartották a különböző irányzatok képviselőinek találkozóját, valamint egy egységes 
antifasiszta mozgalom elveinek és munkatervének kidolgozását. Az rögtön kiderült: 
voltak közös célok, de az összejöveteltől majdnem mindenki mást várt. Többen csatla- 
koztak a szociáldemokrata Jordáky Lajoshoz, aki a munkásság nevében lépett fel; 
Csőgör Lajos a kisiparosság bekapcsolására tett javaslatot; Jancsó Elemér irodalomtörté- 
nész és Dsida Jenő költő a kisebbségi önvédelem kimódolására; Venczel József a katoli- 
kus főiskolások nevében az értelmiségi hivatást a gazdasági, művelődési feladatok konk- 
retizálásában és a , népi erőkre támaszkodó felelős szolgálatban" látta kiteljesedni. 
Szabédi László író a , Magyar haladás, magyar megmaradás" jelszó jegyében szintén a 
magyar népi tömegek iránti felelősségre hívta fel a figyelmet; Kováts József a magyar 
kultúrájú zsidóság részvételével is számolt. 

A hozzászólások átgondoltak voltak, az árnyalatnyi vagy éppen lényeges különbségek 


ellenére mindenki egyetértett abban, amit Albrecht Dezső így fogalmazott meg: mindazt — 


otthon kell hagyni, ami elválaszt, s azt kell megkeresni, ami összeköt! 

1937. október 2-a és 4-e között Marosvásárhelyen az Apollo-teremben találkoztak , az 
erdélyi magyarság szellemi csoportosulásai parlamentális találkozójának" résztvevői; a 
, cselekvő ifjúság" 187 tagja, többek között Arató András, Asztalos Sándor, Balogh 
Edgár, Bányai László, Csőgör Lajos, Dsida Jenő, Jancsó Elemér, Józsa Béla, Kacsó 
Sándor, Méliusz József, Nagy Imre, Nagy István, Tamási Áron, Szemlér Ferenc és más 
neves személyiségek. Mind a kilenc elhangzott referátum az erdélyi magyarságot érintő 
kérdéssel foglalkozott: 

Az erdélyi magyarság társadalmi alkata, erkölcstana, átalakulásának útjai és képe; 

Az erdélyi magyar nemzetkisebbség közjogi és nemzetközi jogi helyzete; 

Az erdélyi magyarság és a román nép építő együttélésének feltételei és útja; 

Az iskolai nevelés, annak reformjai, az iskolán kívüli népnevelés; 

Tudomány, irodalom, színház, zene, művészet; 

Az erdélyi magyar napi és időszaki sajtó háború utáni működése, mostani állapota és 
jövőbeli szerepe; 

Az iparos és munkástömegek nevelése és szerepe; 

Közgazdasági politikánk; 

Mezőgazdasági politikánk. 

A hozzászólásokon azután egyik kérdés következett a másikból, nézetek csaptak 
össze, javaslatok hangzottak el akörül: mi az, amiben saját erőre kell számítani, mi az, 
amit az államnak kell biztosítania; mi az, ami az elődök örökségéből már elavult, mi az, 
ami még túlzottan radikális, korai követelés. 

Az államtól azt várta el az erdélyi kisebbségi magyarság, hogy az állami iskolákban 
állítsanak fel magyar osztályokat magyar tanerőkkel, és hogy nyújtson segélyt az egyházi 
iskoláknak, s egyáltalán biztosítsa az iskolák, egyházak, valamint a kulturális élet 
autonómiáját. A néptömegek körében végzendő nevelői és kultúrmunkát már a kisebb- 
ség feladatának tekintette. A gazdasági élet lehetőségeinek biztosítására, a munka sza- 
badságára — ez is állandóan napirenden volt mind Csehszlovákiában, mind Jugoszláviá- 
ban — úgy tekintettek Marosvásárhelyen is, mint a legelemibb emberi jogra. A találkozó 
résztvevői tiltakozásukat fejezték ki a kormánynál a magyarság tömeges elbocsátása 
miatt, követelték a demokratikus szabadságjogok kiterjesztését, a politikai amnesztiát 
és a munkanélküli-segély bevezetését. Javaslatot tettek egy magyar gazdasági tanács 
felállítására is, s kiemelten foglalkoztak a mezőgazdasági jellegű kérdésekkel. Szükséges- 

nek tartották egyrészt a gazdakörök hálózatának további fejlesztését, másrészt Székely- 
föld iparosítását. (Kacsó Sándor a Brassói Lapokban, majd Bözödi György Székely bánja 
című monográfiája leplezte le azt a vétkes nemtörődömséget, ahogyan a székelység ügyét 
az erdélyi magyar arisztokrácia kezelte, s aminek következtében ijesztő méreteket öltött 
az összefüggő területen élő magyarság elvándorlása a Regátba, illetve kivándorlása 
Amerikába. Bözödi azt is felháborítónak nevezte, hogy míg a szász bankok évente 10 
százalékot fordítottak a szász kulturális intézmények és iskolák támogatására, a magyar 
bankok 2 százalékot sem szavaztak meg.) 

A találkozón elhangzott előadások közül a legnagyobb visszhangot — Párizstól Moszk- 
váig — Kacsó Sándor Az erdélyi magyarság és a román nép építő együttműködésének 
feltételei és útjai című referátuma keltette. Az előadó tényként állapította meg: naciona- 
lista szervezkedés, összeesküvés nyomaira sohasem bukkant a román állam a magyarság 
körében. A magyar kisebbség nevében elhatárolta magát a vitás területi kérdésekkel 
kapcsolatos állásfoglalástól, azzal az indoklással, hogy az Magyarország és Románia 
hatáskörébe tartozik; a fennálló viszonyokat adottnak fogta föl, olyan keretnek, amely- 
ben az erdélyi magyarságnak élnie kell, úgy azonban, hogy biztosítva legyen fennmara- 
dása, nemzeti létének sokoldalú fejlődése. Ennek teljesítése — mint mondotta — az állam 
feladata. A román-magyar megbékélés éppúgy történelmi szükségszerűség, mint a Duna 
völgyében élő népek egymásrautaltságából adódó szorosabb együttműködés — hangsú- 
lyozta végül Kacsó Sándor. 

Az értekezlet az ott megfogalmazott Hitvallásban egyhangúan elfogadta azt a gondo- 
latot, amelyben a haladó erdélyi magyar fiatalság minden gondja, józan reménye megfo- 
galmazódott: 

s... A Marosvásárhelyen összegyűlt fiatalság egy szabadságot szerető nép nyíltságával 
fordul a nemzeti álmaiban beteljesült és Gyulafehérvár magas szelleméhez felemelkedni 
tudott román néphez és irányítóihoz, hogy az élet- és az emberi jogaiban veszélyeztetett 
magyarság számára találja meg azt a módot, amely a lelki kibéküléshez, egymás becsületes 
megértéséhez vezet és a szabad testvéri együttélés lehetőségeit megteremti. 

Óhajtjuk ezt annál is inkább, mert meggyőződésünk szerint a román és magyar népre 
a Duna-medencében magasabb rendű közös hivatás vár." 

A Szovjetunióban élő magyar kommunisták a következőkben foglalták össze a vásár- 
helyi találkozó jelentőségét: az értelmiség együttműködési készségét fejezte ki a munkás- 
sággal, a román demokratikus erőkkel, a térség népeivel, s egyúttal hitet tett az országha- 
tárok, a megosztottság ellenére a magyar kultúra egysége mellett. A Szabad Szó, a 
franciaországi munkásság lapja, Európából nézve az eseményeket jól látta, hogy ugyanaz 
a demokratikus szellemiség, amely egyetemes rangra emelte Illyés Gyula, Féja Géza, 
Veres Péter révén a magyar irodalmat, munkálkodott Csehszlovákiában, J ugoszláviában 
és Romániában is. A Prágában megjelenő magyar irodalmi lap, az Új Szellem emelkedett 
hangú vallomást közölt Hantos László tollából: , A Vásárhelyi Hitvallást közös hiszek- 
egyként merjük vállalni." A magyarság kötelessége az, akármilyen államkeretben is éljen, 
hogy a testvériség zászlóvivője legyen — írta a Híd is. 

Nem állíthatjuk, hogy Marosvásárhelyen párbeszéd alakult ki a magyarság és a román 
nép között, azonban mind a fővárosi lapok, mind a kolozsvári román sajtó nagy 
érdeklődéssel követte az ott történteket. Legtöobbször természetesen Kacsó előadását 
idézték, így a Tara de míine, a Natiunea románá, a Lumea románescá. Utóbbiban írta 
Constantin Clonaru: úgy tűnik, az erdélyi magyar demokrácia tartós barátságot akar 
kiépíteni Magyarország és Románia között. , Ebben a tevékenységben mi is a magyar 
ifjúság oldalán állunk." 

Szinte valamennyien kiemelték Kacsó beszédének azon sorait, hogy: , Nem vagyunk 
irredenták. .. Életünket a jelenlegi történeliui helyzetben és allamkeretben kell leélnünk 
és itt kell, mint nemzetiségnek nemcsak megmaradnunk, hanem kultúránkat is fejleszte- 
nünk." Ezt a gondolatot hangsúlyozta a Tara de Miíine beszámolója is, amely ezt 


94 ÉVFORDULÓ 


tekintette kiindulási alapnak a két nép közötti kapcsolatok rendezésében. Jól látta a 
Najriunea románá, hogy a vásárhelyi találkozó a Magyar Párt sepsiszentgyörgyi kongresz- 
szusára adott méltó válasz volt, ahol Jakabbfy Elemérnek, a Magyar Kisebbség című 
folyóirat szerkesztőjének, nemzetközi hírű jogásznak és másoknak sem sikerült a kor 
követelményeihez alkalmazkodó program- és koncepciómódosítást elfogadtatni. Üdvö- 
zölte a magyar ifjúságot, amely kilépett szemlélődő passzivitásából — és megpróbált 
erjesztő kovász lenni a magyar társadalom egészében. 

A Nariunea románá elfogadni látszott a román-magyar megbékélés Marosvásárhelyen 
előterjesztett , békefeltételeit", amelyeket ekképpen szedett pontokba: a romániai ma- 
gyarság a közép-európai magyar nyelv, valamint kultúrközösség szerves része; a román 
állam nemcsak hogy meg kell változtassa az addigi, a nemzetiségek, így a magyarság 
nemzeti létét veszélyeztető politikáját, amely az utóbbi időben támadásba ment át, 
hanem biztosítania kell mind egyéni, mind kollektív jogait. Végezetül a cikk a legkomo- 
lyabban méltányolni látszott a magyarság részéről jelentkező , testvéri együttélés őszinte 
óhaját, amely kölcsönös érdekekből fakad, továbbá abból a magasztos hivatásból, amely 
a két nemzetiségre hárul a Duna völgyében". 

Virgil E. Nistor a Kolozsváron megjelenő Najiunea románában három részből álló 
cikksorozatot közölt, egyébként minden alkalommal új oldalról közelítve meg a találko- 
zót. Többek között ő is feltette a kérdést: vajon a találkozóról hazamenet lesz-e folytatá- 
sa a cselekedni vágyó akaratnak? Létrejön-e az óhajtott népi-nemzeti egység? Megértik-e, 
elfogadják-e a Hitvallásban lefektetett gondolatokat? Sikerül-e a Magyar Párt ellenében 
a politikai gondolkodást demokratizálni? , Egyvalami bizonyos - így szólt a válasz -, a 
magyar kisebbségi testvéreink készítenek, forralnak valamit, valami jót. Ha a mustot 
nem sikerül lefojtani, megtörténhet, hogy belőle kristálytiszta bor csordul majd a megbé- 
kélés és az egyetértés terített asztalára helyezett poharakba." 

Zaharia Stancu lapja, a Lumea románescá is úgy látta: a magyarság egyértelműen 
demokratikus gondolkodásáról tett tanúságot; a testvériség szólalt meg Marosvásárhe- 
lyen. 

A Márciusi Front - amely 1937 tavaszán bontott zászlót — ún. makói kiáltványában 
az összes , Duna-völgyi államok népi erőinek uralomrajutását" is megfogalmazta; ennek 
az összefogásnak a szellemében vitatta meg a soron lévő feladatokat, és a vásárhelyi 
találkozó példája nyomán a nemzeti egységfront létrehozásának szándékával fogtak 
hozzá a kecskeméti találkozó megszervezéséhez 1938. március 15-ére; 1937 októberében 

. és novemberében az erdélyi fiatalok ültek le megtárgyalni a problémákat; Brassóban 
pedig a MADOSZ tartott országos konferenciát; az év végéig az erdélyi Magyar Pártnak 
tához. 1938. április 4-én a Kolozsvári Vasmunkás Otthonban tartott irodalmi est vala- 
mennyi íróvendége (Tamási Áron, Kiss Jenő, Szebédi László, Salamon Ernő) a vásárhe- 
lyi találkozó résztvevői közül került ki. z 

Egy év után Brassóban kezdődtek megbeszélések a második találkozó megrendezésé- 
ről, azonban, ahogy Féja Géza nyilatkozatában megjegyezte: , a cselekvő akarat már 
nem maradt meg olyan készséggel, mint egy évvel ezelőtt". Ebbe, a nézetkülönbségeken 
túl, a megváltozott történelmi körülmények is belejátszottak. 


A magyarság számára csak egyetlen kiút nyílik a háborúból, 
a román néppel vívott közös antifasiszta szabadságharc útja." 


Az 1938. február 10-én bevezetett királyi diktatúra törvényen kívül helyezte az összes 
pártokat és szervezeteket, köztük természetesen a Magyar Pártot és a MADOSZ-t is. 
A magyar baloldalnak Erdélyben egy sokkal kiélezettebb történelmi helyzetben kellett 
ébren tartania a találkozó eszméit. 1938. november 14-én, a müncheni egyezmény után 
az illegalitásból juttatta el emlékiratát a MADOSZ a kormány elnökéhez. Ebben aggo- 

dalmának adott hangot, mivel , a Duna-völgyében folyó mesterkedések veszélyeztetik az 
itt élő népek függetlenségét és a világbékét". Azt a meggyőződését fejezte ki, hogy: 
s, Egyedüli védőpajzsot a testvériség nyújt a két nép számára." A legszilárdabb pont 
ekkor a MADOSZ számára az Erdélyi Enciklopédia Kiadó, a Munkás Atheneum és a 
Forradalmi Írók Munkaközössége volt. Nagy tette volt az Erdélyi Magyar Szó megjelen- 
tetése 1939. június 18-tól, Radu Paraschivescu és Raul Sorban jóindulatú támogatásának 
köszönhetően. E lap szervezte meg az 1939-es Petőfi-ünnepségeket, amelyek alkalmat 
adtak Józsa Bélának arra, hogy az 1848-as forradalom hagyományaira hivatkozva 
hirdesse a népek barátságát. Válaszul Mihai Beniuc román költő és Tudor Bugnariu rótta 
le tiszteletét a román sajtóban; így személyükben az erdélyi román értelmiség is bekap- 
csolódott az ünnepségbe. 

Az Erdélyi Magyar Szó vállalta magára 1939. december 30-31-én Kolozsváron a 
vásárhelyi találkozó folytonosságát igazolandó, az ún. népi találkozó megrendezését, 
amelyen a román baloldal képviselői is megjelentek. A találkozó után készített emlékira- 
tot 12 ezer példányban adták ki. A memorandum nemcsak a magyarságot érintő kérdések- 
kel foglalkozott, hanem felvetette a kisemberek állami támogatásának általánosabb 
követelését is, sőt a szomszédos országokkal kötendő kölcsönös segélynyújtási egyez- 
mény szükségességének gondolatát is. Ezt a találkozót ismételték meg 1940. február 4-én 
Brassóban: székely alkalmazottak, kisiparosok, munkások tiltakoztak a háború ellen, 
hirdették meg a népek barátságát, és mutatták ki egy egyetemes romániai magyar 
demokratikus front megalakulásának fontosságát. 

Erre 1943 nyarán került sor: Dél-Erdélyben a román baloldaliak kezdeményezte 
Országos Antihitlerista Frontba kapcsolódtak be, Eszak-Erdélyben a MADOSZ, a 
kommunista párt, a kisgazdapárt és a szociáldemokrata párt folytatott megbeszéléseket 
ez irányban. 

Ebben, éppúgy, mint a vásárhelyi találkozó előkészítésében, Józsa Béla áldozatos 
munkáját kell kiemelni. Javaslatára 1941 januárjában azért alakult meg a Március 15-i 
Állandó Bizottság, hogy mérsékeljék Erdély népei egymásra uszításának hatását. Kolozs- 
váron magyar szakszervezeti dolgozók tüntettek a román munkások elbocsátása miatt, 
." Aradon román munkások tiltakoztak azért, mert magyar munkásokat tettek ki az 
utcára. Ez év tavaszán a népi írókat tömörítő Termés című folyóirat rendezett ankétot 
a dunai népekről — Teofil Vescan és Victor Eftimiu nagy elismeréssel méltatta a magyarok 
ilyen irányú kezdeményezését. 1943 nyarán - a szövetségesek nyugat-európai partraszál- 
lása tovább ösztönözte ezeket a közeledési kisérleteket — egyrészt Romániában a MA- 
DOSZ kötött egyezményt a román Ekésfronttal és a Hazafiak Szövetségével, ezzel 
bekapcsolódva az Országos Antihitlerista Frontba, másrészt Magyarországon Józsa 
Béla hozzákezdett az új vásárhelyi találkozó előkészítéséhez. Levélben fordult az Erdélyi 
Helikon és az Erdélyi Párt baloldali képviselőihez; Jordáky Lajos Tamási Áront győzte 
meg a találkozó fontosságáról. Kolozsvári útján Bajcsy-Zsilinszky Endre és Tildy Zoltán 
is helyeselte az erdélyiek szervezkedését. Szoros kapcsolatok épültek ki a Békepárt és a 
kommunista párt észak-erdélyi tartományi titkársága, a kisgazdapárt, valamint a szo- 
ciáldemokrata párt és az itteni MADOSZ-isták között. 

Minden jel arra utalt: jelentős népírontmozgalom alakult ki Erdély mindkét részén: 
különböző pártállásúak, románok, magyarok és más nemzetiségűek részvételével. 

Kovács György író a Szabad Szó 1943. augusztus 29-i számában tette közzé felhívását 
az új vásárhelyi találkozó megrendezésére. 

A két nép demokratikus köreit villámcsapásként érték az 1943 októberében a magyar 
csendőrség által elrendelt letartóztatások, amelyeknek áldozatul esett az erdélyi baloldal 
jelentős része (közöttük Józsa Béla is) - de hasonló súlyos csapás érte a dél-erdélyi 
munkásmozgalmat is. Ilyen körülmények között elmaradt az 1943 októberére tervezett 
új vásárhelyi találkozó is. 

A vásárhelyi találkozó a világégést nem tudta kikerülni. De ahogyan egyik, 1944. 

szeptember végi felhívásában a MADOSZ is emlékeztetett: , több mint tíz évig hűséges 
fegyvertársa volt a román nép demokratikus erőinek". 

Példája volt annak is, hogy a közös ügyek valódi alkotó közösséget kovácsolnak 
különböző pártállású, világnézetű emberek között a humánum, a haladás, az érdekek 
kölcsönös tisztelete alapján. 

Ami napjainkat illeti, a vásárhelyi találkozó haladó hagyományát nemcsak a romániai 
magyarok, hanem a román kortársak is őrzik, és a két világháború közötti korszak 
legjelentősebb demokratikus magyar mozgalmaként tartják számon. Tudor Bugnariu a 
harmincéves évforduló alkalmával jegyezte fel a Contemporanulban, hogy a fasizmus 
elleni harc idején , a román és a magyar nép közös humanista hagyományai tették 
lehetővé" az antifasiszta közös mozgalom kialakítását. 1944. augusztus 23. után a 
találkozó demokratikus és antifasiszta szelleme mind a román, mind a magyar haladó 
erők számára ösztönzően hatott a nacionalizmus és a sovinizmus elleni, a két nép testvéri 
barátságáért folytatott harcban. Ezen túl Bugnariu azt is elismerte, hogy a magyar 
demokrácia képviselői a román baloldalhoz csatlakozva vettek részt a régi rendszer 
nyomainak eltüntetésében, a népi demokratikus fordulat és a szocialista forradalom 
végrehajtásában. 

A találkozó példája volt annak, hogy a vitás kérdések megoldásának a tárgyalóaszta- 
lok mellett van a helye, s hogy az emberi-nemzeti jogok kölcsönös elismerése és biztosítá- 


sa nélkül nem szűnnek meg az ellentétek a térség megpróbált és megszenvedett múltú 
népei között. 


Lipcsey Ildikó 


Laczák Géza: Háború és béke 

Albert Rhys Williams: A forradalmi Oroszország 


egy AMIEIKBI szemével 


Érdekes, mondhatni, rendhagyó kötettel gyara- 
pitotta a Kossuth Könyvkiadó a nagy októberi 
szocialista forradalommal foglalkozó művek 
magyar nyelvű irodalmát. Albert Rhys Williams 
írásai nem szokványos értelemben vett vissza- 
emlékezések, s bizton állítható, hogy túllépik a 
címlapon feltüntetett Riportok műfaji kereteit 
is. Talán helyesebb ez esetben olyan élménybe- 
számolóról szólni, amely érzékelteti az 
1917-1918-as évek hangulatát, a nekilendült 
forradalmi folyamat mélységét és gyökereit. 

A nagy néptömegek állnak a könyv közép- 
pontjában, amelyek többnyire ösztönösen sod- 
ródtak bele az eseményekbe, de előbb vagy 
utóbb a forradalom elkötelezettjévé váltak. Wil- 
liams — Gorkij módjára - elvegyült a nép köré- 
ben: járt a petrográdi és nyizsnyij-novgorodi 
munkások között, beszélgetett a balti flotta 
matrózaival és a hadsereg egyszerű katonáival, 
hosszasan időzött a maradiságukban is tisztele- 
tet ébresztő falusi parasztok otthonában. Innen 
szerzett elsődleges benyomásait osztja meg ve- 
lünk, sok kortársánál tisztábban megértve az 
oroszországi fejlemények milyenségét és vissza- 
fordíthatatlanságát. Írásai röviddel oroszorszá- 
gi útját követően már napvilágot láttak, s így 
részei a szovjet húszas évek rendkívül bő irodal- 
mi termésének, mely többnyire a maga — sok- 
szor nyers -— őszinteségével mutatta be a valósá- 
. got. 

De hogyan kerül egy amerikai szocialista az 
oroszországi forradalom kellős közepébe? 
A szovjetek első összoroszországi kongresszu- 
sán e kérdésre Williams így válaszolt: , Hivata- 
losan mint újságíró. A valódi ok azonban a 
forradalom. Ez ellenállhatatlan volt, mágnes- 
ként vonzott ide." Amikor 1917 nyarán többed- 
magával Pétervárra érkezik, még főleg a kíván- 
csiság és a tudósítói becsvágy hajtja. Mire eluta- 
zik, már több mint a szovjet rendszer szimpati- 
zánsa. A forradalom , bacilusa" őt is megfer- 
tőzte. 


Pedig érkeztekor azt sem tudja, kik azok a 
bolsevikok, s ki is valójában Lenin, akit a bur- 
zsoá sajtó csak mint , német ügynököt" és , fan- 
tasztát" emleget. Személyesen a forradalom 
győzelmének óráiban vehette csak szemügyre a 
bolsevikok vezérét, amikor az éppen a Szmolnij- 
ban szónokolt - de csalódnia kellett: , Csaknem 
ellenkezője volt annak, amit elképzeltünk. Ma- 
gas termetű, impozáns jelenségre számítottunk, 
ehelyett alacsony, zömök embert láttunk. Sza- 
kálla, haja borzas, gondozatlan." S a szónoklat 
során csak nem akart előtűnni az a mágikus erő, 
ami egy , szuperbolseviktól" Williams és a többi 
külföldi megfigyelő szerint elvárható lett volna. 

A későbbiekben már közelebbről is alkalma 
nyilott megismerni Lenint. A Mihály-lovardában 
együtt léptek fel azon a katonáknak tartott gyűlé- 
sen, amelyet követően merényletet követtek el 
Lenin ellen; majd többször is beszélgettek egy- 
mással négyszemközt. S az élesszemű megfigye- 
lő immár , testközelből" rajzolhatta meg az 
vigazi" Lenin portréját. Az ő figyelmét sem ke- 
rülte el Lenin magánéletének , aszketizmusa", a 
megkülönböztetéstől való idegenkedése, a vas- 
fegyelem, a napi 18-20 órás munka, amit má- 
soktól is megkövetelt. Kifejezően láttatja Lenin 
vitakészségét. Ezzel kapcsolatban idézi a találó 
megállapítást: , Lenin nem válaszol ellenfelének, 
hanem ízekre szedi. Eles, mint a borotva..." 
A felhozott érvek minden hiányosságára felfi- 
gyel, visszautasítja az elfogadhatatlan premisz- 
szákat és kimutatja, milyen abszurd következte- 
tések vonhatók le belőlük. Ugyanakkor gunyo- 
ros; kicsúfolja ellenfelét." , Az embert magával 
sodorja logikájának ereje, lenyűgözi intellektuá- 
lis szenvedélye." 

Markánsan szemlélteti azt is, hogy Lenin a 
tettek embere volt. Amikor a németek támadása 
következtében Pétervár közvetlen veszélybe ke- 
rült, kihozatta a Péter-Pál-erőödből a bebörtön- 
zött ellenforradalmi vezérkar tisztjeit, kidolgoz- 
tatta velük a város védelmének tervét, majd a 

munka végeztével visszaszállíttatta őket , szál- 
láshelyükre". S amikor Williams felajánlja, 
hogy e veszélyes helyzetben megpróbál nemzet- 
közi osztagot felállítani, Lenin nyomban nyúl a 
telefonért, tollat ragad, utasításokat ad, s aznap 
estére már megalakul a Nemzetközi Légió. 


v 


Az amerikai szocialista a teoretikus Lenint is 
megidézi. Beszámol a Ludovic Naudeaunak 
adott Lenin-interjú érdekesebb kitételeiről. 
A riport tanúsága szerint Lenin már ekkoriban 
hangoztatta a szocializmushoz vezető út sokfé- 
leségét: , Ha Franciaországban vagy Németor- 
szágban szocialista rendszert vezetnének be, ezt 
ott sokkal könnyebb volna fenntartani, mint itt 
Oroszországban. Mert Nyugaton a szocializmus 
olyan struktúrákat, szervezeteket, mindenféle 
szellemi és anyagi erőket talál, amilyenek Orosz- 
országban nem léteznek." 

E plasztikus Lenin-portré szervesen kapcsoló- 
dik a forradalmat csináló tömegek életközeli 
bemutatásához. 1917 nyarán Williams egy bol- 
sevik munkás házában vendégeskedik Nyizs- 
nyij-Novgorodban. Szartov, a szerelő felesége 
még naponta vezekel Szent Miklós ikonja előtt, 
de a házigazda a rabszolgafelszabadító Lincoln 
képét teszi díszhelyre otthonában, és a világ 
megváltoztatásáról beszél. A franciaországi ex- 
pedíciós hadseregből az első szovjetkongresz- 
szusra érkezett katonaküldöttek a maguk leegy- 
szerűsítő módján ugyan, de megragadják az ese- 
mények lényegét, amikor így beszélnek az , ame- 
rikai" előtt: , A cár elment, de a forradalom csak 
most kezdődött. A cár megdöntése csak egy 
mozzanat. A munkások nem azért vették ki a 
hatalmat az egyik uralkodó osztály, a monar- 
chisták kezéből, hogy átadják egy másik uralko- 
dó osztálynak, a burzsoáziának. Mindegy, hogy 
mi a neve, a szolgaság egy és ugyanaz." A tudó- 
sító ott van a háború ellen tiltakozó petrográ- 
diak júliusi forgatagában: látja az elkeseredett s 
a végsőkig elszánt embereket, a Kronstadtból 
csónakokon érkezett nyolcezer tengerészt, akik 
lehurrogják és majdnem meglincselik az őket 
üres ígéretekkel leszerelni igyekvő eszer Cser- 
novot, az Ideiglenes Kormány földművelésügyi 
miniszterét. Látja és rögzíti a tüntetések véres 
elfojtását és a burzsoázia örömujjongását. 

A több országot (köztük Amerikát is) meg- 
járt, négy nyelven beszélő bolsevik Janisev kísé- 
retében Williams a paraszti mentalitást is megis- 
merheti. Közvetlen tapasztalataiból szűri le kö- 
vetkeztetését: , A paraszt a maga feje után megy, 
maga alkotja meg ítéleteit. Ez meglepi az ide- 
gent, akinek szemében az orosz paraszt a földet 


túró, középkori sötétségben megrekedt, babo- 
náknak hódoló, nyomorúságosan szegény te- 
remtmény. Elámultunk azon, hogy ez a paraszt 
írni-olvasni nem tud ugyan, de tud gondolkod- 
ni." Janisev a lelkét kiöntve magyarázza a falu- 
jabelieknek a bolsevik gondolatokat, egészen 
addig, míg teljesen elmegy a hangja. Látszólag 
mindhiába. De hogy lesz foganatja a befektetett 
energiának, azt Fedoszejev, egy fiatal paraszt 
szavai sugallják: , Mindez annyira új, Mihail 
Petrovics — mondja Janisevnek. — Nehézkes nép 
vagyunk mi. Időre van szükségünk, hogy min- 
dent átgondoljunk és megbeszéljünk. Hisz csak 
ma arattuk le a gabonát, pedig sok hónapja, 
hogy elvetettük." 


v 


1917 szeptemberében Williams a rigai fronton 
járt. Közelről érezhette, hogy ezek az éhségtől 
elgyötört, rémségekbe belefásult, fegyver-lőszer 
és megfelelő ruházat nélküli katonák teljesen 
elvesztettek a vezetésbe vetett bizalmukat, és 
nem látták értelmét további gyötrődésüknek a 
lövészárkokban. Megalakították szovjetjeiket, 
és csak az alkalmas pillanatra vártak. Nem vé- 
letlen, hogy a Kornyilov-lázadás idején még a 
, vad hadosztályt" is meg tudták győzni a vörös 
agitátorok. 

A szerző szemtanúja lehetett az 1917. novem- 
beri fordulatnak. Ott ült a szovjetek második 
összoroszországi kongresszusán, végignézhette 
honfitársaival a Téli Palota elfoglalását, közvet- 
len részese volt az ellenforradalmi támadás visz- 
szaverésének, a telefonközpont visszafoglalásá- 
nak, beszélgethetett a Péter-Pál-erődbe zárt le- 
tünt politikusokkal, ellenforradalmárokkal, ké- 
sőbbi fehérgárdistákkal. Beszámol a burzsoázia 
, csendes" ellenforradalmának részleteiről: a hi- 
vatalnoksztrájkról, a tudatos szabotázsakciók- 
ról, az egyház bolsevikokat kiközösítő prokla- 
mációjáról, az Alkotmányozó Gyülésbe — mint 
utolsó mentsvárba - vetett meghiúsult remé- 
nyekről. 

S bemutatja az új rend kiépítése érdekében 
tett óriási erőfeszítéseket — azt a gigászi felada- 
tot, ahogy a , maroknyi" bolsevik pártnak meg 
kellett nyerni a megpróbáltatásoktól megcsö- 
mörlött 160 milliós, többségében közömbös né- 
pességet. Mindebben rendkívül nagy szerepe 
volt az oktató-nevelő munkának, az analfabé- 
tizmus felszámolásának. Találkozhatunk a 
könyvben Alekszej Rudakov szuggesztív erejű 
színes plakátjával, melyen egy előretartott kéz- 
zZl botorkáló, bekötött szemű muzsik éppen 
lelépni készül a meredek sziklaoromról. S a kisé- 
rő szöveg: , Az írástudatlan olyan, akár a vak. 
Mindenütt kudarc és baj leselkedik rá." 

Williams 1918 áprilisában elindul, hogy a Tá- 
vol-Keleten keresztül visszatérjen hazájába. Ka- 
landos utazás végén jut el Vlagyivosztokba, 
ahol megéri a külföldi intervenció kibontakozá- 
sát, a burzsoázia véres bosszúját. Ő maga is csak 
üggyel-bajjal éli túl az ellenforradalmi fordula- 
tot, s jut haza Amerikába. 

Aggódott Szovjet-Oroszország sorsáért, de 
biztos volt fennmaradásában. Erre egy beszélge- 
tésből merített magyarázatot, amit így foglalt 
össze: , A cári hatalom a hadseregen alapult, 
ezért elegendő volt felbomlasztani ezt a hadsere- 
get, és a cár hatalma megbukott. A Kerenszkij- 
kormányzat alapja a kabinet volt; elegendő volt 
a Téli Palotában körülzárni a minisztereket, és 
Kerenszkij kormányzata megbukott. Ezzel 
szemben a szovjet kormányzat ezernyi helyi 
szovjetben gyökeret vert, számtalan sejtből álló 
szervezet. A szovjet kormányzatot csak úgy le- 
het megsemmisíteni, ha külön megsemmisítik e 
szervezetek mindegyikét. Ám ezeknek a szerve- 
zeteknek eszük ágában sem volt hagyni, hogy 
megsemmisítsék őket." 

Amerikába hazatérve Williams rögtön mun- 
kához lát. Előadásokat, vitákat rendez az orosz- 
országi forradalomról. Könyveit sok nyelvre le- 
fordították, újabb, 1922-es oroszországi útjára 
már magával vihette őket. 

Amikor a recenzens csak helyeselni tudja e két- 
ségkívül hasznos és érdekes kötet itthoni megje- 


lentetését, nem hallgathatja el bizonyos hiányér- 
zeteit sem. Például már a történelmi hűség érde- 
kében is megfontolást érdemelt volna Williams 
egész visszaemlékezésének publikálása (a jelen- 
legi könyv az 1967-es nem teljes szovjetunióbeli 
kiadás változatlan átvétele). Viszont, ha a kiadó 
eleve válogatásra gondolt, elhagyhatta volna az 
1919-es és 1921-es írás közé , csúsztatott" 1932- 
es riportot, amely nemcsak keletkezési dátumát, 
de hangvételét tekintve is elüt , szomszédaitól". 
A mellékelt névmutató egyes címszavainak 
gondosabb és pontosabb megfogalmazása 
egyúttal jobban hozzájárult volna a kötetben 
szereplő események, történelmi személyek köré- 
ben történő valósághű eligazodáshoz. Kirívó 
példaként hadd említsük meg azt a hamis beálli- 
tást, hogy Buharin úgymond , később a trockis- 
ta ellenzékhez csatlakozott", vagy azt a sommás 
megjegyzést, miszerint Kamenyev , újra meg új- 
ra szembefordult a párt lenini politikájával" 
(akkor miért tölthetett be mégis, még Lenin 
életében is felelős és fontos funkciókat?). Sze- 
rencsére az ilyen idejétmúlt, dogmatikus törté- 
netszemléletet tükröző megfogalmazások nem 
túl gyakoriak a névmutatóban, de ezek egy eset- 
leges újabb kiadásban feltétlenül korrekcióra 
szorulnak. 
( Kossuth Könyvkiadó, 1987.) 


Mátó István 


Csoma Gergely: Óbuda 


LAPUNK N EMZETKOÖOZI KAPCSOLATAI ROL 


Az utóbbi időszakban fellendültek és szélesed- 
tek a Társadalmi Szemle kapcsolatai a testvér- 
pártok folyóirataival. Szerkesztőségünk szándé- 
ka, hogy ezekről a kapcsolatokról — a teljesség 
igénye nélkül — időközönként, érdemben tájé- 
koztatjuk olvasóinkat. 

a A kommunista és munkáspártok elméleti 
és ideológiai folyóirata két- és többoldalú 
együttműködésének fejlesztéséhez nagymérték- 
ben hozzájárult az 1986. december 3. és 5. kö- 
zött Moszkvában megrendezett találkozó, ame- 
lyen részt vettek a szocialista, valamint több 
kapitalista és fejlődő (összesen 37) ország kom- 
munista és munkáspártja elméleti folyóiratai- 
nak főszerkesztői, illetve képviselői. E nagy je- 
lentőségű találkozó házigazdája az SZKP elmé- 
leti és politikai folyóirata, a Kommunyiszt volt. 
A magyar delegációt Benke Valéria, az MSZMP 
Központi Bizottságának tagja, a Társadalmi 
Szemle szerkesztőbizottságának elnöke vezette. 

A találkozón részt vett az arab kommunista 
pártok folyóirata, az Al Nahj, valamint a Béke 
és Szocializmus szerkesztője is. AZ elméleti ta- 
nácskozás témája napjaink új ideológiai és poli- 
tikai problémáinak megvitatása volt. 

Fontos kérdésként merült fel a jelenkori kapi- 
talizmus körülményei között az osztályharc ér- 
telmezése és annak konkrét gyakorlati megvaló- 
sulása. A résztvevők nagy figyelmet fordítottak 
a szocialista építés időszerű problémáira, azokra 
az új feladatokra, amelyek a szocialista orszá- 
gok fejlődésének minőségileg új szakaszát jelen- 
tik. Minden részt vevő folyóirat kifejtette véle- 
ményét, álláspontját saját országa és pártja bel- 
ső helyzetéről, feladatairól. 

Hangot kapott az a nézet is, hogy a marxiz- 
mus-leninizmus kritikai továbbfejlesztésére van 
szükség ahhoz, hogy a szocializmus történeté- 
ben felszínre került problémákra választ és elő- 
remutató következtetéseket lehessen megfogal- 


1. 
Benke Valéria előadásában a szocialista fejlő- 


dés magyar tapasztalatait elemezte. Az MSZMP 
politikájának különösen a reformmal kapcsola- 
tos tanulságai érdeklődést váltottak ki a résztve- 
vőkből, és ennek nyomán élénk eszmecsere bon- 
takozott ki. 

A folyóiratok képviselői találkoztak Alek- 
szandr Jakovlev elvtárssal, az SZKP Központi 


Bizottsága titkárával (azóta a Politikai Bizott- 
ság tagja). Jakovlev elvtárs elemezte aZ SZKP 
KB 1985. áprilisi ülésének és a párt XXVII. 
kongresszusának határozatait követően kibon- 
takozó folyamatok eredményeit, az átalakítás és 
a nyíltság szerepét a haladás érdekében. 

B A Kínai Kommunista Párt elméleti folyó- 
irata, a Hungcsi (Vörös Zászló) főszerkesztőjé- 
nek, Hsziung Fu elvtársnak tavaly nálunk tett 
látogatása viszonzásaként ez év április 16. és 25. 
között a Társadalmi Szemle delegációja Kínában 
járt Benke Valéria vezetésével (a delegáció tagja 
volt H. Varró Rózsa föszerkesztő-helyettes és Po- 
lonyi Péter a Társadalomtudományi Intézet tu- 
dományos munkatársa). 

A delegáció több megbeszélésen vett részt a 
társfolyóirat szerkesztőségében, járt Hangcsou- 
ban és Sanghajban. A delegáció eszmecserét 
folytatott Vang Zsen-csevel, a KB Propaganda 
Osztályának vezetőjével, és egyik tagját fogadta 
a Kínai Tudományos Akadémia Társadalomtu- 
dományi Tagozata Filozófiai Intézetének Vveze- 
tője. A delegáció értékes információkat kapott 
a Kínai Gazdasági Reformbizottság elnökhe- 
lyettesétől, Xao Sang-csüantól. A látogatás 50- 
rán mindenütt kérdéseket tettek fel a magyar 
gazdasági reform tapasztalataira, valamint t0- 
vábbi reformelképzeléseinkre vonatkozóan. 
A delegációt fogadta Hu Csi-li, a Politikai Bi- 
zottság tagja, a Központi Bizottság titkára, aki 
részletes tájékoztatást adott a kínai reformtó- 
rekvések teljes köréről. 

u 1987. május 18. és 23. között a Társadalmi 
Szemle vendégeként Magyarországon tartózko- 
dott W. Holan elvtárs, az Einheit (NDK-beli 

társfolyóiratunk) szerkesztője, aki látogatása 
során tanulmányozta a népgazdaságirányítás je- 
lenlegi helyzetét, a gazdasági struktúra és a tu- 
dományos-technikai fejlődés összefüggéseit, va- 
lamint az életszínvonal alakulását Magyar- 
országon. Vendégünk konzultációs beszélgetést 
folytatott az MSZMP Központi Bizottsága 
Gazdaságpolitikai Osztályán, a Szakszervezetek 
Elméleti Kutatóintézetében és az Országos 
Tervhivatalban. 

u Május 30. és június 7. között szerkesztősé- 
günk munkáját tanulmányozta R. Gongor elv- 
társ, a Namin Amdral (mongol társlapunk) szer- 
kesztője. Vendégünk betekintést kapott az ipari 
és szolgáltató kisvállalatok és szövetkezeti gaz- 
daságok működésébe, tájékoztatták az ezekben 
folyó pártszervezeti munka tapasztalatairól, a 
vállalati gazdasági munkaközösségekről. Szer- 
kesztőségünk munkatársai is képet kaphattak 
Mongólia társadalmi és gazdasági életéről. 

mu Júniusban Magyarországra látogatott A. 
Alekszijev elvtárs, a Novo Vreme (bolgár társfo- 
lyóiratunk) gazdaságpolitikai szerkesztője, aki 
közgazdasági szakemberekkel cserélt  véle- 
ményt, közöttük két szerkesztőbizottsági ta- 
gunkkal (Huszár István és Kozma Ferenc elvtár- 
sakkal) is. Szó esett országaink helyéről a világ- 


gazdaságban, az előttünk álló feladatokról, 
problémáink megoldásának útjáról. 

u 1987. június 15-től június 19-ig a Nová Mysl 
(csehszlovák társfolyóiratunk) kéttagú küldött- 
sége járt nálunk. J. Mensikova és Z. Matusik 
elvtársak tanulmányozták országunk társadal- 
mi-gazdasági fejlődésének aktuális problémáit, 
a politikai rendszer, a népképviselet, a tanács- 
rendszer működését. E kérdéseket érintő talál- 
kozókra több helyen, így az MSZMP KB Köz- 
igazgatási és Adminisztratív Osztályán, a Taná- 
csi Hivatalban került sor. Társadalmi-gazdasági 
helyzetünkről üzemlátogatások során gyakorla- 
ti tapasztalatokat is szerezhettek. 


Vendégeinket a szerkesztőség vezetői tájékoz- 
tatták Magyarország aktuális politikai, gazda- 
sági, társadalmi, ideológiai helyzetéről, az 
MSZMP munkájáról, soron következő felada- 
tainkról. 

A látogatásokra az őszinte, elvtársias légkör 
volt jellemző, ami hozzájárult országaink politi- 
kai, gazdasági és társadalmi helyzetének jobb 
megismeréséhez, valamint a társfolyóirataink- 
kal való együttműködés fejlesztéséhez. 


Kiss György: Szikla és tenger 


PÁLYÁZATI FELHÍVÁS ASPIRANTÚRÁRA 


az SZKP KB mellett működő 
Társadalomtudományi Akadémián 
az 1989/90-es tanévre 


Az MSZMP Központi Bizottságának Agitációs és Propaganda Bizottsága pályázatot hírdet. 


a Szovjetunió Kommunista Pártja Központi Bizottsága mellett működő Társadalomtudományi 
Akadémián aspirantúra elvégzésére, a filozófia és esztétika, a politikai gazdaságtan, a nemzetkő- 
zi munkásmozgalom, a pártépítés és a szocialista államelmélet témaköreiben. 


Pályázni lehet általános elméleti, ideológiai jellegű és nemzetközi vonatkozású témákkal, 
különös tekintettel a munkásmozgalom, a pártmunka és a szocializmus gazdasági-társadalmi 
fejlődésének legfontosabb elméleti-gyakorlati kérdéseire. A témaválasztáshoz az MSZMP KB 
Társadalomtudományi Intézete (Budapest, VI., Benczúr u. 33.) segítséget nyújt. 

A tanulmányi idő 3 év. Az aspiráns ösztöndíjban, családja az előírásoknak megfelelő juttatás- 
ban részesül. 


Pályázhat minden olyan 35 évesnél nem idősebb párttag, aki 
- - egyetemet, főiskolát végzett; 
— jelentős mozgalmi tapasztalattal és a tudományos munka végzéséhez megfelelő készséggel 
és alapokkal rendelkezik; 
-— tudományos és ideológiai szempontból aktuális témán kíván dolgozni; 
- legalább középfokú orosz nyelvtudással rendelkezik. 


Elsősorban ideológiai, kulturális területen dolgozó pártmunkások, a marxista tanszékek ta- 
pasztalt oktatói, a központi hírközlő szervek (sajtó, rádió, tv) elméleti, gazdaságpolitikai, kultu- 
rális rovatai vezető munkatársainak pályázatát várjuk. 

A jelentkezéshez mellékelni kell: 

— részletes életrajzot; 

— iskolai végzettség igazolását; 

— minősítést az eddigi munkáról; 

— a választott téma vázlatát; 

— az eddigi publikációk rövid ismertetését. 

A pályázatot — az MSZMP KB Társadalomtudományi Intézetével történt előzetes konzultáció 
alapján - 1988. január 15-ig lehet benyújtani a budapesti, illetőleg a megyei pártbizottságok- 
hoz. A pályázatokat - felvételi vizsga alapján — a Központi Bizottság illetékes szerve bírálja el, 
és a döntésről a pályázókat értesíti. 


Budapest, 1987. augusztus 3. 
MSZMP KÖZPONTI BIZOTTSÁGA 


AGITÁCIÓS ÉS PROPAGANDA 
: BIZOTTSÁG 

A NAGY OKTÓBER UTJÁN 


HÉT ÉVTIZED 


LÁZÁR GYÖRGY: 


Hetvenedik évforduló — a megújulás jegyében 


A nagy októberi szocialista forradalom századunk korszakot formáló történelmi fordu- 
lója, amely az emberi társadalom fejlődésének soha nem látott perspektíváját nyitotta 
meg. Megteremtette a munkásosztály politikai hatalmát, elvezetett a termelőeszközök 
társadalmi tulajdonához, megnyitotta az utat a társadalmi-emberi viszonyok szocialista 
kibontakozása előtt. Századunk szinte minden alapvető világfolyamatát előrelendítette. 
Új dimenziót adott: állami-hatalmi hátteret biztosított a munkásosztály nemzetközi 
harcának. E forradalomban gyökerezik a gyarmatosítás elleni harc 1918-1919 utáni 
fellendülése, erőinek differenciálódása, első, figyelmet érdemlő sikere. S bár az egyet- 
len, ellenséges erőktől körülvett szocialista ország nem tudta azonnal átalakítani a 
világpolitika menetét, október kiindulópontja volt az évszázad során kibontakozó nagy 
nemzetközi erőviszony-eltolódásoknak is. 

Az első szocialista típusú állam léte, Oroszország a maga hatalmas méreteinél, 
forradalmának objektív és szubjektív kisugárzó erejénél fogva kezdettől óriási hatást 
gyakorolt a tőkés országok meghatározó politikai irányzatainak gondolkodásmódjára és 
magatartására is. Ez a hatás rendkívül összetett, sokrétű volt. A legnagyobb lelkesedést 
a forradalom a munkásmozgalom soraiban keltette; itt volt a legnagyobb hajlandóság 
arra is, hogy követni próbálják az orosz példát. Sokakat a proletárállam béketörekvése 
vonzott. Maga a burzsoázia úgyszólván azonnal megértette, hogy a kapitalizmustól 
gyökeresen eltérő, minőségileg új társadalom van születőben. Legreakciósabb, legag- 
resszívebb körei egész befolyásukat latba vetették, hogy csírájában elfojtsák, de legaláb- 
bis lassítsák, akadályozzák a szovjetállam kibontakozását. 

Nem véletlen, hogy a polgárháború nehéz éveiben, 1918 és 1921 között tizennégy, 
a világháborúban már kimerült, kivérzett tőkés ország kormánya szükségesnek, sőt a 
legsajátabb érdekének tartotta, hogy intervenciós csapatokkal is támogassa a Szovjet- 
Oroszország létére törő ellenforradalmi erőket. Önös osztályérdekeik szembetordítot- 
ták őket a társadalmi progresszióval, minden eszközt igénybe vettek, hogy a kétségtele- 
nül történelmi léptékű kísérlet ne folytatódjék, hogy , rövid történelmi epizód" marad- 
jon, mint a párizsi kommün vagy 1919 tanácsköztársaságai. 

Semmiféle anyagi, termelési mutató nem magyarázhatja meg, miként volt képes 
ilyen ostromgyűrűben fennmaradni a szovjetek köztársasága. A háborús rablógazdál- 
kodás és a polgárháborús pusztítás következtében az ország termelőerői 1929-1921-ben 
mélyen a cári Oroszország utolsó békeévének színvonala alá süllyedtek. Legfontosabb 
termelési tényezője, a jól képzett, nagyüzemi munkásréteg a polgárháború frontjain — 
éppen aktivitásánál, vezetőképességénél fogva — aránytalanul nagy vérveszteséget szen- 
vedett. Az ország gazdasági külkapcsolatai szétzilálódtak. Olyan kíméletlen kereskedel- 
mi blokád épült ki, amelyet a legnagyobb ínség hónapjaiban is csak hellyel-közzel 
tudtak áttörni a nyugat-európai baloldal nemzetközi segélyakciói, vagy egy-egy vállal- 
kozó szellemű, a történelmi folyamatokat reálisan felismerő gyáros és kereskedő üzlet- 
kötései. 

Mégis, éppen ezen a gazdasági mélyponton tudta kikényszeríteni Szovjet-Oroszor- 
szág az intervenció beszüntetését, érte el első jelentős — a diplomáciai elismerést is 
meghozó - nemzetközi sikereit. Ebben meghatározó szerepe volt a bolsevikok szervező 
munkájának és Lenin stratégiai zsenijének. Lenin tudatában volt, hogy az októberi 
forradalom világtörténelmi hatásának kulcsa és abszolút előfeltétele maga a szovjetha- 
talom fennmaradása. Éppen ezért ennek biztosítását tartotta a forradalom első feladatá- 
nak. Vállalva a vezetésen belüli konfliktusokat is, 1918 elején a központi hatalmakkal 
kötendő breszti békemegállapodás elfogadása mellett döntött. Azzal a felfogással szem- 
ben, amely Európa érlelődni látszó forradalmainak , előrelökésében" jelölte meg az új 
proletárállam kötelességét (akár Szovjet-Oroszország létét is kockáztatva), Lenin a 
szovjethatalomnak mint önmagában vett értéknek és mint a világforradalom bázisának 
megőrzését és megszilárdítását állította előtérbe. A realitást — ezt ma aligha vitathatja 
bárki — a lenini felfogás fejezte ki. A történelem igazolta, hogy a forradalmak, ha belső 
mozgatóerőik ehhez elégségesek voltak, külső impulzus nélkül is kibontakoztak. Ahol 
viszont nem értek meg a feltételek, ezt semmiféle kívülről jövő , lökés" nem pótolhatta. 

Az októberi forradalom nemzetközi hatása természetesen nem egyszeri jelenség, 
hanem fokozatosan kibontakozó folyamat. 1847-ben (éppen hetven évvel előtte) írta 
meg Marx és Engels a Kommunista Kiáltványt, első politikai manifesztumát annak a 
mozgalomnak, amely zászlajára tűzte az új társadalmi rendszer forradalom útján való 
megteremtését. 1847-től 1917-ig a világ fejlődésének és a munkásmozgalomnak olyan 
meghatározó folyamatai zajlottak le, amelyek szükségképpen vezettek a nagy októberi 
szocialista forradalomhoz. A nemzetközi munkásmozgalom áramlataiból a marxizmus 
megerősödése, az elméletet próbára tevő, igazoló és továbbfejlesztéséhez hozzájáruló 
párizsi kommün, a munkáspártok országonkénti szervezkedése, a nagy monopóliumok, 
az imperializmus kialakulása, a lenini párt születése, a forradalmi központ áthelyeződé- 
se Nyugat-Európából a cári Oroszországba, a társadalmi ellentéteket a végsőkig kiélező 
világháború - ezek voltak a legfontosabb mérföldkövei a szocialista forradalom előtör- 
ténetének 1917-ig. 

A történelmi haladás irányát jól felismerni, a társadalmi folyamatokat helyesen 
elemezni és rájuk építve előmozdítani a szocializmus ügyét — ehhez a valóságos viszo- 
nyok lényegét feltáró forradalmi elméletre volt szükség. A marxizmus születése óta 
ilyen elmélet volt. Alkotói nézeteiket nem tekintették dogmának, megvolt a képességük, 
hogy amikor a társadalmi folyamatok változásai újabb tapasztalatokat hoztak felszínre, 
felülvizsgálják és módosítsák korábbi álláspontjukat. Ez a magatartás jellemezte Lenint 
is, aki érzékelve a társadalmi-politikai körülmények változásait, sohasem habozott, 
hogy az új helyzet által támasztott új követelmények szerint cselekedjék, ha a forrada- 
lom, a szocialista kibontakozás érdeke ezt kívánta. 1917-ben írta: , Marx és Engels 
jogosan gúnyolták ki a rformuláks bemagolását és puszta szajkózását, hiszen a sformu- 
lákr a legjobb esetben is csak az általános feladatokat jelölhetik meg, amelyek a történel- 
mi folyamat minden külön szakaszában, a konkrét gazdasági és politikai helyzetnek 
megfelelően, szükségszerűen változnak."! Nem e kivételes tehetségű emberek, tudó- 
sok, politikusok és forradalmárok hibája, hogy tanaikat később mégis — hosszú ideig 
félreértelmezett politikai szükségletekből — változtathatatlan dogmák gyűjteményévé 
tették. A szocializmus - ereje bizonyságaként -— ezt is túlélte, a kommunista mozgalom 
ennek tanulságait feldolgozta, s napjainkban kamatoztatja. 

A húszas évek sorsdöntő időszakot jelentettek a szocializmus jövője szempontjából. 
Szovjet-Oroszország, a szerveződő szocialista rend megerősödve került ki a polgárhá- 
borúból, az intervenciós erők elleni küzdelemből. A teljesen leromlott, szétzilált gazda- 
ságot rendkívül rövid idő alatt helyreállították. A párt az ezt követő kivételesen nehéz 
esztendőkben, a nemzetközi elszigeteltség körülményei között is biztosítani tudta a 


1 Lenin Összes Művei. 31. köt. Budapest, 1972. 131. old. 

szocialista fejlődést. A szocialista állam szervezőképességére, a társadalom alkotó erőire 
támaszkodva erős ipart teremtett, végrehajtotta a mezőgazdaság kollektivizálásának 
bonyolult feladatát. A létviszonyok gyökeresen átalakultak. Bizonyítást nyert Lenin 
történelmi meglátása, hogy a proletárforradalom egy országban is győzhet, s elkezdőd- 
het a szocializmus építése. A sok nemzetet, nemzetiséget tömörítő Szovjetunió a 
második világháborúban az antifasiszta koalíció tagjaként a harcok fő terhét viselve, 
győztesen vívta meg honvédő háborúját. A szovjet nép súlyos áldozatokat hozott 
hazájának védelmében, társadalmának fennmaradásáért, más népek szabadságáért, az 
egyetemes emberi haladásért. Elvégezte az újjáépítés hatalmas munkáját, impozáns, 
maradandó eredményeket ért el. A Szovjetunió Kommunista Pártja képes volt elvsze- 
rűen feltárni a szocialista rendszer lényegével ellentétes, káros jelenségeket, azokat a 
torzulásokat és törvénytelenségeket, amelyeket a személyi kultusz okozott, 8 hozzákez- 
dett azok felszámolásához. 


A marxizmus nem pusztán magyarázni, hanem megváltoztatni akarja a világot. 1917 
októbere a szocializmus mint világmozgalom megvalósulásához is teljesen új helyzetet 
teremtett. A lenini párt hozzákezdett a tudományos szocializmusnak, a társadalomfej- 
lesztés forradalmi elméletének gyakorlati kivitelezéséhez. A marxizmus elvi alaptétele, 
hogy a kapitalizmust olyan társadalomnak kell követnie, amelyben a termelőeszközök 
társadalmi tulajdonban vannak, a politikai hatalom pedig az abból addig kiszorított 
munkásosztály kezébe kerül. Az 1917-es októberi győzelem utáni évtized eldöntötte, 
hogy ez történelmileg lehetséges. Arra azonban nem adhatott , örökérvényű" választ, 
hogy milyen konkrét formát öltsön a kormányzás, az állami és a politikai rendszer a 
szocializmus felé tartó, különböző fejlettségű és földrajzi helyzetű országokban. Nem 
dönthette el azt sem egyszer s mindenkorra, hogy milyen formái lehetnek a szocialista 
tulajdonnak, egyáltalán milyen tulajdonformák létezhetnek a szocialista társadalomban 
a fejlődés különböző fokain. Erre minden szocialista államnak saját korának feltételei- 
ből, saját gazdasági, társadalmi fejlettségéből és történelmi hagyományaiból kiindulva 
kell megadnia a választ. 
. Mindez azért különösen fontos, mert az utóbbi négy évtizedben a szocializmus 
világrendszerré vált. Három kontinens 16 országában kormányzó erő a kommunista 
párt, és csaknem egy és háromnegyed milliárd ember építi új társadalmát. Ismert 
azonban, az is, hogy a szocialista forradalmak olyan országokban győztek, amelyek 
i, társadalmi színvonalukat tekintve elmaradottak voltak, történelmi és nemze- 
ti hagyományaik jelentősen különböznek egymástól. Ez egyúttal magyarázza azt a 
sokrétűséget, színességet, változatosságot, ami a szocialista országok világában az új 
társadalmat a közös jellemzők mellett egymástól megkülönböztethetővé is teszi. 

A szocialista építést irányító marxista pártok tudatában vannak, hogy olyan világ- 
rendszer épül, amelynek nincsenek előzményei. Teljesen új utakat kell törni, semmiféle 
klisé és formula nem mutatja meg, mit kell tenni az új társadalom építésében, hogy 
miként kell dönteni a politika stratégiai és taktikai kérdéseiben. Az eszmei vezérfonal 
a marxizmus-leninizmus. Ez azonban olyan élő elmélet, amely maga is szükségképpen 
változik a társadalmi történések nyomán. 

Az elmúlt évtizedek alatt megtett út olyan belső minőségi változásokat hozott létre, 
a nemzetközi környezet és az erőviszonyok olyan mértékben módosultak, a tudomány 
és a technika olyan fokon alakította át az anyagi termelést, hogy merőben megváltoztak 
a szocializmus építésének feltételei. Ezért nem a múlt kérdéseire adott hajdani válaszok 
szó szerinti idézgetése, hanem a történelmileg kialakult valóságos viszonyok gondos 
tanulmányozása, a mai helyzet realitásainak feltárása vezethet csak oda, hogy a szocia- 
lista építés útján megtegyük azokat a lépéseket, amelyeket meg lehet és meg is kell 
tenni. 

A mai szocializmus minden hibájával, gyarlóságával, ellentmondásosságával együtt 
a jobb és a szebb jövő igéretével lép az emberiség elé. E jobb jövő ígérete nemcsak 
kézzelfogható eredményekben mutatkozik meg, hanem abban is, hogy a szocializmus 
képes saját önkontrolljára, a megújulásra. Lehetőségei éppen abban rejlenek, hogy 
benne semmi sem lezárt, semmi sem végleges. 

Már Marx azt mondta a kommunizmusról, hogy az nem végcél és nem eszmény, amit 
az emberiség boldogítására csak meg kell valósítani, hanem maga az élő mozgalom. Egy 
vita kapcsán Engels is abban marasztalta el a vita résztvevőit, hogy ,a szocialista 
társadalmat nem úgy fogják fel, mint ami állandó változásban és fejlődésben van, 
hanem mint stabil, egyszer s mindenkorra lerögzített dolgot" .? 

A történelem azt bizonyítja, hogy a szocializmusnak is szüksége van a megújulásra. 
A szocializmus is kitermeli a maga sztereotipiáit, elavuló régiségeit, nemkívánatos 
módon rögzit ósdi technikákat, módszereket, intézményeket, gondolkodásmódokat 
stb., egyszóval kitermeli a maga konzervatiívizmusát. A kényelmesség, a megelégedets- 
ség, a tehetetlenség emberi magatartásformái sem rekednek kívül a szocializmus kere- 
tein. Az új társadalmi körülmények új követelményeket támasztanak. Ezeket felismer- 
ni, ezek szellemében cselekedni nem egyszerű dolog. Időről időre szükség van radikális 
reformokra azért, hogy a szocializmus belső lehetőségei jobban kibontakozzanak. Ma 
ilyen típusú reformfolyamatok hatják át a szocializmus legtöbb országát. 

Az elmúlt években sokrétű átalakulási, átértékelési folyamat indult meg a szocialista 
országokban. Pártjaink, országaink a realitások talaján állva, a történelmi perspektívát 
szem előtt tartva keresik az új megoldásokat. Sokszínűségében is azonos irányú áramlat 
ez, amely a szocializmus eddig még fel nem tárt lehetőségeinek megismerését és 
hasznosítását célozza. Közös törekvésünk, hogy a nemzeti sajátosságoknak, a belső 
fejlődés szükségleteinek és a nemzetközi kihívásoknak a figyelembevételével mind 
teljesebben bontakoztassuk ki a szodgjalizmus társadalmi potenciálját. 

Különösen fontos az a fordulat, amely a Szovjetunióban kezdődött. A Szovjetunió 
Kommunista Pártjának Központi Bizottsága 1985. áprilisi plénumán a gazdasági, 
társadalmi fejlődés meggyorsításáról döntött, majd az 1986-ban megtartott XXVII. 
kongresszus ennek megfelelő programot fogadott el, amely előirányozza a Szovjetunió 
jelenkori történetének legfontosabb forradalmi változásait. Az 1987. januári és júniusi 
plénumok ezt a kibontakozó folyamatot felerősítették, amikor a gyorsítást összekap- 
csolták a társadalom egészének mélyreható átalakításával. Testvérpártunk úgy foglalt 
állást, hogy a szovjet társadalomban a harmincas-ötvenes években kialakult irányítási 
rendszer , kimerítette" lehetőségeit. Mivel nem modernizálták, a gazdaság a stagnálás 
állapotába került. 

Az elhatározott változtatások lényege, hogy a nagy október óta elért vitathatatlan 
történelmi vívmányokra építve a szovjet párt feltárja a történelmi út tanulságait, 
önkritikusan elemzi az eddigi fejlődés menetét, nyiltan szól a tévedésekről, az elkövetett 
hibákról is, és szembenéz a mai világ kihívásaival. Az általa képviselt program kulcsfon- 
tosságú jelszava a , több szocializmus"? és a ,több demokrácia". 

Ezek jobb értelmezését segítette elő az SZKP KB januári plénuma. , Stratégiánk 
legfontosabb elgondolása — mondotta Mihail Gorbacsov -—, hogy a tudományos-műszaki 
forradalom eredményeit össze kell kapcsolni a tervgazdálkodással és működésbe kell 
hozni a szocializmus teljes potenciálját. . . Az átalakítás atömegek alkotó munkájára való 
támaszkodás, a demokrácia és a szocialista önigazgatás mindenoldalú fejlesztése, a 
kezdeményezőkészség és az öntevékenység ösztönzése, a fegyelem és a rend megerősi- 
tése, a nyíltság, a bírálat és az önbirálat kiterjesztése a társadalom életének minden 
területén, a személyiség értékeinek és méltóságának magas fokú tisztelete." 

Ma már bekerült a világ politikai szótárába a gyorsítás, az átépítés, a nyíltság, a 


2 Marx-Engels Válogatott Művei. II. kötet. Szikra, 1949. 486. oldal 

radikális reform és a többi, a szovjet változásokat kifejező fogalom. A világ szocializmus 
felé törekvő erői — és korántsem csak a kommunisták -— számára igen jelentősek azok 
a friss impulzusok is, amelyek a szovjet kommunisták kibontakozóban lévő új irányvo- 
nalából, az átalakítás nagyszabású elképzeléséből sugároznak. 

Már Lenin rámutatott arra, hogy a szovjetállam, miután kivívta fennmaradását, a 
nemzetközi osztályharc további menetére elsősorban gazdasági teljesítményeivel gya- 
korolhat pozitív hatást. A feladat óriási volt: a munka termelékenységében meghaladni 
a fejlett kapitalista országok teljesítményeit. Magától értetődött, hogy ezt a célt az 
örökölt adottságokkal csak hosszabb idő alatt lehet elérni. Ha e cél elérése távolinak 
tűnt is, a szovjet gazdaság évtizedeken át jóval gyorsabb fejlődési ütemével jelezte a 
világnak: benne van a másik, a nagyobb feladat megoldásának lehetősége is. 

Az átalakítás irányvonala azt a felismerést tükrözi, hogy a további előrehaladás ebben 
az irányban csak gyökeresen új módszerekkel lehetséges, és nem érintheti csak a 
gazdaság területét. A szocializmusban olyan politikai viszonyokat kell megteremteni, 
amelyek között az egyén fejlődése, az egyén és a közösség harmonikus kapcsolata — a 
társadalom tervszerű központi irányítása és a tömegek egyidejű aktiv részvétele a 
döntések előkészítésében és meghozatalában - előrevivő módon hat a termelésre. Ez 
teheti szabaddá -az utat a termelőerők fejlődése számára egy olyan világban, ahol a 
tudomány és a technika forradalmi jelentőségű lépéseket tesz. 

Ami az új szovjet társadalmi-politikai kezdeményezéseket illeti, ismét nem annyira 
a részletekből lehet útmutatást meriteni — ezek különböző országokban más- és másfé- 
leképpen alakulhatnak -, hanem az új törekvések szelleme hat termékenyítően. A szov- 
jet kommunisták a demokrácia erősítésében látják a garanciát arra, hogy ne következzen 
be újra stagnálás a szocializmus viszonyai között, ne ismétlődhessenek meg a múlt hibái 
és tévedései. Az SZKP arra törekszik, hogy az emberek cselekvő részesei legyenek a 
társadalmi folyamatoknak, a közös gondolkodásnak és tevékenységnek. 

A Szovjetunióban végbemenő átalakitásnak az a célja, hogy gazdagítsa, új minőségi 
jegyekkel ruházza fel a szocializmust, hogy minden döntő területen — a politikában, a 
gazdaságban, a kultúrában és az erkölcs terén — kibontakozzék a társadalmi rend 
humanista jellege. 

A politikai irányitásban a legfontosabb a demokrácia szélesítése: a nyíltság, a nyilvá- 
nosság fokozása, az állampolgárok aktivitásának, felelősségének erősítése, a helyi nép- 
képviseleti szervek, a tanácsok jogainak és kötelezettségeinek növelése. 

A vezető testületek hangsúlyozzák az állam szerepének erősítését, de elvetik annak 
mindenhatóságát, fellépnek a bürokrácia elburjánzása, minden kezdeményezést lelassí- 
tó és gúzsba kötő túltengése ellen. Már megkezdődtek és nagy lendülettel haladnak 
előre azok a folyamatok, amelyek a társadalmi és gazdasági életet megszabadítják a 
ránehezedő bürokratikus apparátusoktól, egyszerűbbé, áttekinthetőbbé kívánják tenni 
az irányítás valamennyi szintjét. 

A társadalom anyagi-gazdasági átalakítása megköveteli a szellem világának megúju- 
lását, mert csakis a tudatosan cselekvő, korszerű műveltséggel felvértezett ember képes 
megfelelni napjaink és a jövő feladatainak. A Szovjetunió Kommunista Pártjának 
vezetői hangsúlyozták, hogy a tudományoknak meg kell szabadulniuk a bénultságtól, 
a rutintól, a dogmatizmustól. Nem alkalmazkodniuk kell a helyzethez, hanem a valósá- 
got elemezve utat kell törniük, időben kell választ adniuk az élet által felvetett kérdések- 
re. Í 

Arra törekednek, hogy több bátor kezdeményezés és demokratikus légkör jellemezze 
a kulturális, művészeti élet fejlődését, az szabaduljon meg a kisszerű beavatkozásoktól, 
a mindenbe beleszóló aprólékos irányítástól. Az országban megvalósulóban van a 
közép- és a felsőoktatás reformja. Nagyon fontosnak tartják, hogy integrálódjék az 
oktatás, a tudomány és a gyakorlat, hogy minél több jól képzett, magas szakmai tudású, 
politikailag művelt ember kerüljön a termelésbe, az irányításba. 


rlsln untme a. 

A forradalmi jelentőségű átalakulások fő területe azonban a gazdaság. A szovjet 
gazdaság a nagy októberi szocialista forradalom óta hatalmas méretűre fejlődött, óriási 
eredményeket ért el. Az SZKP dokumentumai azonban arra is rámutatnak, hogy az 
utóbbi években a szocialista termelőerők kivánatos fejlődése szembekerült a meglevő 
termelési viszonyokkal. Tovább éltek az elavult gazdaságirányítási módszerek, lebe- 
csülték az áru- és pénzviszonyokat, az értéktörvényt, önkényesen alakították az árakat, 
megsértették a munka szerinti díjazás szocialista elvét, indokolatlan mértékben korlá- 
tozták a gazdasági egységek önállóságát. 

A párt felismerte, hogy ebből a helyzetből csakis a gazdasági rendszer radikális 
reformjával lehet kijutni. Halaszthatatlan feladatnak tekintik — ezt erősítette meg a 
Központi Bizottság 1987. júniusi ülése — a termelési viszonyok olyan átalakítását, amely 
az adminisztratív eszközökkel szemben előnyben részesíti a közgazdasági szabályozást, 
a gazdasági élet demokratizálását, azt, hogy ennek következtében hatékonyabbá váljon 
az egyes gazdasági ágazatok, termelőegységek működése, érvényre jusson a jobb mun- 
kában való kollektív és egyéni érdekeltség. Lényeges változások várhatók a tulajdonvi- 
szonyok és tulajdonformák fejlődésében, mindenekelőtt a mezőgazdasági, ipari és 
szolgáltató szövetkezetek megújhodásában, az elosztási viszonyok tökéletesítésében, a 
munkamegosztás ésszerűsítésében, a szervezeti és intézményi rendszer szükséges meg- 
újításában, átformálásában. . 

A társadalom gazdasági alapjában történő változások már eddig is számottevő ered- 
ményeket hoztak. Az előző tervidőszakhoz képest meggyorsult az ipari és a mezőgazda- 
sági termelés, s ennek következtében a nemzeti jövedelem növekedése is. Másfélszer- 
kétszer többet fordítanak a tudomány, a közoktatás, a kultúra és az egészségügy 
fejlesztésére, mint az előző ötéves tervben. Ám vannak nehézségek is. Az átalakítás 
előrehaladása egyenetlen. A szovjet testvérpárt dokumentumai megállapítják, hogy 
vannak ágazatok, amelyekben még nem nyert teret a megújulás, késnek a minőségi 
változások. Sokan csak lassan szabadulnak meg a múlt terheitől, némelyek várakozó 
álláspontra helyezkednek, egyes esetekben találkozni lehet azok ellenállásával is, akik 
a korábbi állapotok fő haszonélvezői voltak. 

Az élet azonban halad előre, s egyértelmű, hogy az átalakítás visszafordíthatatlan. Ezt 
kívánja a szovjet nép alapvető érdeke, a társadalmi haladás, a szocializmus egyetemes 


ügye. 


A Magyar Szocialista Munkáspárt üdvözli és támogatja a Szovjetunióban megkezdett 
átalakítási folyamatot és az új lendületet vett békepolitikát. Pártunk testületeinek 
dokumentumai, vezetőinek megnyilvánulásai többször is hangsúlyozták, hogy a Szov- 
jetunióban végbemenő átalakítás fő irányai találkoznak a mi törekvéseinkkel, és az 
eddiginél kedvezőbb külső feltételeket teremtenek saját elgondolásaink, terveink meg- 
valósításához, amelyeknek eddig is a Szovjetunióval folytatott szoros és sokoldalú 
együttműködés volt a legfontosabb nemzetközi támasza. 

Pártunk maga is a marxista-leninista eszmék és a nagy október szellemében tevé- 
kenykedik, amikor időről időre levonja a magyarországi szocializmus fejlődésének 
tanulságait, amikor a társadalomépítés menetében figyelembe veszi a Szovjetunió, a 
többi szocialista ország, a nemzetközi munkásmozgalom tapasztalatait. 

. Az 1956-os ellenforradalom okait feltárva és értékelve, levontuk annak tanulságait. 
Pártunkat marxista-leninista alapon újjászerveztük, felszámoltuk az előző időszak 
hibáit, torzulásait. Olyan politikát alakítottunk ki, amely megfelel a konkrét magyaror- 
szági helyzetnek, országunk adottságainak, nemzeti sajátosságainknak, s merít a szocia- 
lizmus elméletének és gyakorlatának nemzetközi tárházából. Ennek első sikere volt a 
rövid idő alatt megvalósított politikai-gazdasági konszolidáció. A lenini önkéntesség 

elvét érvényesítve megoldottuk a mezőgazdaság szocialista átszervezését, és új gazda- 
ságirányítási rendszert vezettünk be. Mindez nagy lendületet adott országépítő mun- 
kánknak, jelentős anyagi-szellemi gyarapodáshoz vezetett, alapjául szolgált a szocialista 
nemzeti egység megteremtésének. A politikánk lényegéhez tartozó reformfolyamat 
felöleli az egész gazdaságot, és egyre inkább kiterjed más fontos területekre is. 

A szocialista demokrácia kibontakoztatásának útját járjuk a köztevékenység minden 
területén: az államéletben, a munkahelyen, a társadalmi szervezetekben, mozgalmak- 
ban, a lakóhelyi közösségekben. E törekvéseinkben osztjuk szovjet barátainknak azt a 
felfogását, hogy a demokrácia alapvetően fontos feltétele a szocializmus kiteljesítésé- . 
nek, történelmi előnyei érvényesítésének. Szociális-gazdasági lényegét távolról sem 
csak a termelési eszközök társadalmi tulajdonba vétele jelenti. A társadalmi tulajdonba 
vett termelés akkor lesz igazán szocialista, ha maguké a dolgozóké lesz a döntő szerep 
a termelés, a társadalmi folyamatok irányításában; amikor maguk a kollektívák döntik 
el a gazdasági és szociális fejlődés fontos kérdéseit. v88 

A Szovjetunióban az átalakítás, nálunk a kibontakozás programjának megvalósítása 
mélyrehatóan átformálja a gazdasági, társadalmi, politikai életet. A hasonló törekvések, 
célok középpontjában a nemzeti gazdaságok dinamikus, hatékony és kiegyensúlyozott 
fejlődése, a korszerű szocialista árutermelés kialakítása áll. 

Az azonosságok és a hasonlóságok megmutatkoznak cselekvéseink fő irányában, a 
közös érdekekben és egymás tapasztalatainak hasznosításában is. A két ország már 
eddig is gyümölcsöző gazdasági kapcsolatainak további bővítésében kölcsönösen min- 
den korábbinál nagyobb szerepet szánunk az olyan termelési, tudományos-műszaki 
együttműködésnek, a gazdálkodó szervezetek és intézmények közötti közvetlen kapcso- 
latok fejlesztésének, amelyek egyidejüleg segítik a magyar és a szovjet gazdaság korsze- 
rűsítési folyamatának megvalósítását, előmozdítják a termékek és szolgáltatások minő- 
ségének, választékának javítását, a gazdasági hatékonyság és a nemzetközi versenyké- 
pesség növelését, a harmadik piacon való együttes fellépés lehetőségét. 


A szocialista fejlődés belső szükségletei, a nemzetközi helyzet alakulása, a megválto- 
zott világgazdasági követelmények mind sürgetőbben vetik fel gazdasági integrációnk 
hatékonyságának megjavítását, országaink teljesítményének növelését. A távlatokat 
tekintve csak a gyorsabb és intenzívebb fejlődéssel szüntethetjük meg a vezető tőkés 
országokkal szemben mutatkozó technológiai hátrányunkat, erősíthetjük meg világgaz- 
dasági pozicióinkat, érhetjük el a szocializmus vonzerejének növelését, s adhatunk még 
nagyobb súlyt országaink nemzetközi kezdeményezéseinek. 


Ebből a szempontból nézve is nagy fontosságú a KGST átfogó és gyökeres megrefor- 
. málása. Ez a folyamat elindult, sok terv, elgondolás van napirenden. Támogatjuk, sőt 
nélkülözhetetlennek tartjuk, hogy megőrizve az együttműködés eddigi eredményeit, 
közös elhatározással korszerűbbé, gyümölcsözőbbé tegyük kapcsolatainkat. Mi ebben 
különösen érdekeltek vagyunk. 

Hazánk egyik jellemző adottsága gazdaságunk nyitottsága, a nemzetközi munkameg- 
osztásra, a külkereskedelemre való nagyfokú ráutaltság. Jelenlegi gazdasági gondjaink 
— amint az közvéleményünk előtt ismert — nem kis részben a világgazdaság számunkra 
tartósan kedvezőtlen körülményeiből származnak. De nem kisebb a szerepük munkánk 
fogyatékosságainak sem. Ezekről szólva a Központi Bizottság 1986. évi novemberi 
határozata többek között a következőket állapította meg: , A népgazdasági tervezés, a 
szabályozás és az intézményrendszer nem biztosította kellő mértékben a külső és a belső 
egyensúlyi viszonyok javítását, a gazdaság élénkítéséhez szükséges új források feltárá- 
sát. Nem sikerült kielégítő módon összehangolni a népgazdasági és a vállalati érdeke- 
ket. Fontos export- és importgazdálkodási kérdésekben, a piac zavarainak megelőzésé- 
ben és azok elhárításában késedelemmel történtek meg a döntések. A gazdaságirányítási 
rendszer elhatározott továbbfejlesztése nem valósult meg következetesen. Az irányítás 

fogyatékosságaiért, a végrehajtás és az ellenőrzés következetlenségeiért felelősség ter- 
heli a Központi Bizottság végrehajtó szerveit és a kormányt. 

A határozatok végrehajtásának szervezése, segítése és ellenőrzése nem kielégítő a 
helyi párt-, állami és társadalmi szerveknél sem. A vállalati és intézményi kollektívák- 
ban nem vált még általánossá az a szemlélet, amely abból indul ki, hogy első az 
eredményes munka." 

A Központi Bizottság idei júliusi Hzosárjúdó állásfoglalásában e gondolatsort to- 
vább folytatta, nyomatékkal hangsúlyozta, hogy az egyensúly helyreállításának, a gaz- 
dasági-társadalmi kibontakozásnak mindenekelőtt a hatékony nemzeti munkára, az 
irányító szervek, a gazdálkodó egységek összehangoltabb együttműködésére, egész 
társadalmunk javuló összteljesítményére kell épülnie. 

A kibontakozási program alapvető célja, hogy a társadalmi és gazdasági élet minden 
szféráját megújítva, új lendületet adjunk a szocializmus építésének, megteremtsük a 
gazdaság modernizálásához, az életszínvonal emeléséhez szükséges forrásokat, és meg- 
haladjuk a közepes fejlettség szintjét. A Központi Bizottság állásfoglalásában és a 
kormány erre alapozott munkaprogramjában egyforma súlyú és együttesen végrehaj- 
tandó feladat a gazdaság stabilizálása, a termelési szerkezet átalakítása, a műszaki 
haladás meggyorsítása és a reformfolyamatok továbbvitele. A stabilizáció, a gazdasági 
. kibontakozás megvalósításához alkotó szellemű társadalmi összefogásra, a nagyobb 
teljesítményben való érdekeltség erősítésére, arányosabb közteherviselésre, a politikai 
intézményrendszer továbbfejlesztésére, a szocialista nemzeti egység megerősítésére és 
folyamatos megújítására van szükség. 


A mai korban olyan fordulópontra érkeztünk, amelyen nemcsak az dől el, hogy milyen 
irányban fejlődik az emberiség, hanem az is, lesz-e egyáltalán emberiség, amely tovább 
fejlődhet. Ez az új világhelyzet minden vonatkozásban új gondolkodásmódot kíván. 
Tudomásul kell vennünk, hogy a mai helyzetben kapitalizmusról és szocializmusról 
gondolkodni, gazdasági-társadalmi-népjóléti problémákkal foglalkozni nem lehet an- 
nak a kérdésnek az előzetes felvetése és megválaszolása nélkül, hogy mi az esélye 
Földünkön az élet fennmaradásának. Még ma is sokan vannak, akik nem érzékelik vagy 
alábecsülik a veszélyt, pedig minden technikai eszköz rendelkezésre áll ahhoz, hogy az 
emberiség képes legyen önmagát megsemmisíteni. 

Az SZKP XXVII. kongresszusán elfogadott külpolitikai stratégia, az azóta tett 
gyakorlati szovjet kezdeményezések történelmi jelentősége éppen abban jut kifejezésre, 
hogy a veszélyes nemzetközi helyzetben a Szovjetunió reményt keltő alternatívát kinál 
az emberiségnek. A megnyerhetetlen atomháború és a fegyverkezési verseny helyett 
fegyverzetkorlátozást és leszerelést, az államok közötti szembenállás és bizalmatlanság 
helyett széles körű, kollektív felelősségtudatra épülő, kölcsönösen előnyös együttműkö- 
dést javasol, s az emberiség közös fellépést igénylő gondjainak együttes megoldását 
szorgalmazza. Világszerte támogatásra talált az új szovjet külpolitika, amely a maximá- 
lis biztonság elérése helyett az ésszerű biztonságra helyezi a hangsúlyt. Ezt fejezi ki a 
Szovjetunió javaslata egy egyetemesen -— politikai, katonai, gazdasági és humanitárius 
területen egyaránt — megalapozott, megbizható biztonsági rendszer létrehozására. 

A szocializmus nem fél egy fegyvermentes világtól, sőt kezdettől fogva ilyen világ 
megteremtéséért, a tartós békéért küzd. A lenini békedekrétum a legjobb bizonyíték 
arra, hogy a fiatal szovjethatalom létezése első pillanatától ellenezte a háborút. A Szov- 
jetunió ma is a leszerelésért, földünk feszültséggócainak felszámolásáért, a háborús 
veszély ellen küzd. Napról napra tanújelét látjuk, hogy dinamikus és kezdeményező 
békepolitikájáriak érvei elől egyre nehezebben tudnak kitérni a vezető imperialista 
nagyhatalmak. A szovjet kommunisták nemzetközi állásfoglalásai, a Szovjetunió külpo- 

litikai kezdeményezései a Magyar Szocialista Munkáspárt, kormányunk, népünk aktív 
támogatását élvezik. Korunkban a szocializmus útján járó országok az emberiség létét 
fenyegető világkatasztrófa elhárításának fő erői. Közös lépéseinkből nyilvánvaló, hogy 
mit sem érne a szocializmus, ha a nukleáris megsemmisülés reális veszélyét nem 
érzékelné súlyának megfelelően, és nem a legelső helyre tenné az e fenyegetés elleni 
harcot. Magunkat is, ellenfeleinket és ellenségeinket is újra rá kell döbbentenünk arra, 
hogy a nukleáris világégés megakadályozásáért vívott harc az emberiség létérdeke, 
egyben minden szocialista és haladó erő elemi érdeke is. 

Nem táplálhatunk illúziókat az iránt, hogy a nemzetközi élet alakulásában gyors, 
kedvező változások történnek. A Szovjetunió és a többi szocialista ország rugalmas, 
megegyezésre törekvő kezdeményezései azonban máris éreztetik hatásukat. Világossá 
vált, hogy nem a szocialista országokon múlik az előrelépés az emberiség problémáinak 
megoldásában. A párbeszéd folytatása tovább csökkentheti a múlt rossz beidegződéseit, 
a bizalmatlanságot, s a tárgyalások elvezethetnek egymás szándékainak és érdekeinek 
jobb megismeréséhez és megértéséhez, s végső soron a konkrét megállapodásokhoz. 

Nemcsak az emberiség pusztulásának közvetlen veszélye követeli meg az új gondol- 
kodásmódot. Bolygónk egész élete erősen ,internacionalizálódott". Olyan globális 
problémák kerülnek fokozatosan előtérbe, amelyek nem ismernek országhatárokat, s 
nem lehet azokat elszigetelt nemzetek vagy országcsoportok keretei között megoldani. 
A szó szoros értelmében az egész emberiség összefogására van szükség, hogy hozzájá- 
ruljunk az olyan egyetemes problémák megoldásához, mint például a nemzetközi 
gazdasági kapcsolatok igazságosabbá tétele, az energia- és nyersanyagkincsek ésszerű 
felhasználása, a természeti környezet megóvása, a világ egészségügyi helyzetének javi- 
tása. 

De a tudományos-műszaki haladás, a termelőerők fejlődése sem tűri az elszigetelő- 
dést. A szocializmus nem lehet valamiféle autark, magába zárkózó rendszer. A , vasfüg- 
göny" olyan anakronizmus, amelynek nincs jövője, csak rossz emlékű múltja van. 
A modern telekommunikációs rendszerek annyira kitágították és mélyítették az infor- 
mációs forrásokat, hogy e ténnyel a tájékoztató és propagandamunkánkban, valamint 
a nemzetközi ideológiai harcban is számolni kell. 

A társadalmi rendszerek versengése új feltételek között folyik, új formákat ölt. Egyre 
elkerülhetetlenebb, hogy a nemzeti keretek között választott történelmi utakat össze- 
vessük a világ fő fejlődési tendenciáival, hogy a világfejlődés mércéjével mérjük magun- 
kat a gazdaságban, a társadalmi viszonyokban. Késznek kell lennünk, hogy minden 
tényleges eredményt, szülessen az bárhol, minél gyorsabban és minél jobb hatásfokkal 
hasznosítsunk a szocializmus kibontakozása érdekében, miközben lehetőségeinkhez 
mérten magunk is gazdagítjuk az emberiség közös értékeit, a világ kultúráját. 

Az élet arról tanúskodik, hogy a szocialista országok az új társadalom építésében, 
külpolitikájukban és a globális problémák kezelésében is egyaránt arra vállalkoznak, 
hogy történelmi vívmányaikra és tapasztalataikra támaszkodva új, korszerű választ 
adjanak korunk kihívásaira, a fejlődés által DAPITEROTS tűzött kérdésekre. Ez jelenti ma 
október ügyének folytatását. 

KENDE JÁNOS: 


A forradalmi Oroszország a haladó 
magyar közvélemény szemében 


1917. februártól októberig 


1917 a világtörténelem nagy fordulópontja. Az év elején a nép elementáris erejű 
felkelése megdönti a világ legfélelmetesebbnek hitt autokratikus hatalmát, a cárizmust, 
majd a születő, bár ingatag polgári demokratikus forradalomból a szembenálló osztály- 
erők többszöri, viharos összecsapása után kitör a szocialista forradalom. 

. 1917 a reménység esztendeje Magyarországon is. A munkásmozgalom 1916-1917 
fordulóján magához tér háborús dermedtségéből. A magyarországi munkásság 1917 
tavaszán több sztrájkot vív meg győztesen, mint ahány egyáltalán volt a háborút 
megelőző két esztendőben. A bérharcok egyúttal tovább szélesítik a szervezkedés 
kereteit. 1917 folyamán a szervezett munkásság létszáma a háború előttihez képest 
megkétszereződik. A százezres tömegeket mozgósítani képes magyar munkásmozgalom 
immár hatalmi tényező az országban, amellyel — különösen a Tisza-kormány 1917 
tavaszán bekövetkezett bukása után — az uralkodó osztályok is számolni kénytelenek. 

Túlzás lenne ezeket a változásokat kizárólag az orosz forradalom hatásának tekinteni. 
Mégis a forradalmi Oroszország belső küzdelmeiben a magyar progresszió saját kérdé- 
seire, a hazai fejlődés lehetséges alternatíváira is választ keresett. 

Az orosz forradalomról szóló első közlések 1917. március 13-án jelentek meg a 
magyar sajtóban, főként semleges országokból származó forrásokból. A hírek a petrog- 
rádi éhségtüntetésekről és a duma üléséről számoltak be. Az eseményeket a Népszava 
erősen megcenzúrázott vezércikke kommentálta: ,,... az a valóság, hogy ami Oroszor- 
szág fővárosában történik, az nagyon komoly dolog és sokkal több közönséges utcai 
zavargásnál."! A következő napon a péküzletek megostromlásáról, a katonaság és a nép 
barátkozásáról, a duma feloszlatásáról közölt hírekről szólva a lap már messzebbre 
merészkedett az értékelésben: , Az elégedetlenséget ilyen eszközökkel nem lehet meg- 
szüntetni. Az elkeseredés zsilipjeit nem tudták lezárni. Titkos röpiratok, titkos összejö- 
vetelek egységes eljárásra csoportosították a tömegeket, és ma már a cenzúra sem tudja 
elnyomni azokat a híreket, amelyek az orosz néptömegek tüntetéseit közlik, ma már 
angol forrásból származó híradások tudatják, hogy a munkások tízezrei Pétervárott és 
Moszkvában békét és kenyeret követelnek, hogy a katonaság a tüntetőkkel ölelkezik, 
hogy Oroszország haditevékenységét megbénítják a belső forrongások.""A lap március 
15-i száma Kerenszkijnek a dumában elmondott beszédét ismertette, és megjelentetett 
negy orosz elvtárs" tollából március 6-án kelt nagyon-érdekes levelet. A névtelen , orosz 
elvtárs" a liberális burzsoázia és a proletariátus viszonyát elemezve a következőket írta: 
A kapitalista polgárság és a dolgozó nép között való szakadék ez idő szerint Oroszor- 
szágban mélyebb, mint bármely más európai országban... Ha azelőtt elmondhatták, 
hogy az orosz burzsoázia és a dolgozó nép céljai és törekvései nem azonosak, ma már 


1 Népszava, 1917. március 13. 
2 Népszava, 1917. március 14. 

ezek a célok teljesen ellentétesek... A társadalmi alapirányzatoknak és követeléseknek 
ez a szétválása lassanként előkészíti az orosz demokráciának az orosz polgársággal való 
teljes szakítását."? A levél közlése arra mutat, hogy a levélírónak és az MSZDP 
vezetőinek értékelése közel állott egymáshoz az orosz fejleményeket illetően. Amikor 
megérkezett Budapestre az ideiglenes kormány megalakulásának híre, a Népszavának 
az első oldalra szánt cikkeit a cenzúra törölte, s így a forradalom győzelme felett érzett 
örömöt csak a vastagon szedett cím mutatta: Forradalmi kormány Pétervárott." A más- 
napi szám, amely már a cár lemondását is hírül adta, alapos elemzéssel szolgált a 
forradalom jellegét illetően. A Népszava szerint: , Az orosz forradalom a burzsoázia 
hatalmas győzelmét jelenti a cári abszolutizmussal, a bürokrácia uralmával, az ortodox 
egyház túlhatalmával szemben." Ezt a győzelmet az orosz burzsoázia a liberális nemes- 
séggel, az értelmiséggel, a parasztsággal és a proletariátussal szövetségben vívta ki. 
A proletariátusnak , nincsenek illúziói a polgárság uralmáról, mégis tudja, hogy ...a 
munkásosztály jövendő fejlődése számára elkerülhetetlen alapot jelent a polgárság 
kapitalista világa". Az orosz burzsoázia háború alatti magatartását vázolva megállapí- 
totta: ,a most uralomra jutó forradalom nem a béke, hanem sokkal inkább a háború 
jegyében szerveződött". 

A következő napon a lap tovább finomítja elemzését. Leszögezi, hogy a hatalomra 
került burzsoázia kénytelen volt győzelméhez igénybe venni a Lvov herceg vezette 
liberális nemesség, a Kerenszkij vezette parasztság és Cseidzével az élen a próletariátus 
támogatását; és ez bizonyos kötelezettségeket jelentett, amelyek kifejeződtek a kor- 
mányprogramban. Az ideiglenes kormány megalakulásával, programjának közzétételé- 
vel, a cár lemondásával távolról sem csendesedett el a forradalom, nincs elhárítva a cári 
ellenforradalom veszélye, és adódott egy másik lehetőség is, hiszen a szocialista forra- 
dalmárok a , szociális respublikát" követelték. . . 

1917. március 20-ától kezdve a Népszava hasábjain új fogalom jelent meg: a mun- 
kás-, majd később a munkás- és katonaküldöttek bizottsága, a szovjet. A közölt hír- 
anyag kimutatta, hogy ennek a bizottságnak reális hatalma volt, ellenőrizte a dumabi- 
zottságot, s nemegyszer meghátrálásra kényszerítette azt. A petrográdi szovjet politiká- 
jának az ideiglenes kormánytól elütő radikálisabb vonásait a magyarországi szociálde- 
mokrata és progresszív sajtó Cseidze, Csenkeli és Kerenszktj személyéhez kötötte, 
tevékenységükről pedig sokáig (1917. július-augusztusáig, az offenzíváig, a júliusi 
válságig és a Kornyilov-puccsig) illúziókat táplált. E személyektől függetlenül azonban 
a szovjetek külön politikája tény volt, amit külföldön is észrevettek. Nyilván ezek a 
jelenségek vezették Varga fenőt tíz nappal a februári forradalom győzelme után arra 
a felismerésre, hogy az orosz eseményekből esetleg ,tiszta proletárforradalom fog 
kibontakozni". 

Szabó Ervin úgy látta, hogy: , Az orosz forradalom, az orosz demokrácia sorsát eleve 
a parasztság - és e réven a túlnyomóan parasztságból rekrutálódó katonaság — magatar- 
tása dönti el. . .. Földért a paraszt a forradalomhoz is hű lesz, igazi, mindenkit részeltető 
földosztás fejében halni is kész érte". 


Figyelemre méltó az orosz forradalom fogadtatása a haladó magyar szépirodalomban. 
Talán a legírissebben KarintAy reagált az eseményekre. 1917. március 28-án jelent meg 
Karinthy , levele" az orosz forradalomhoz ( Az új forradalom ) . Ebben kifejtette, hogy 


3 Népszava, 1917. március 15. 
4 Népszava, 1917. március 16. 
5 Nepszava, 1917. március 25. 
6 Az orosz forradalom és a béke. Huszadik Század, 1917. január-június. XVIII. évf. 449452. old. 

az emberiség eddigi történelme során nem találta meg problémáinak megoldását sem 
háborúkban, sem forradalmakban. , Az eddigi forradalmakra jellemző, hogy nagy 
szónoki produkciókra adtak alkalmat, a parlamentekben kivirágzott a rétori tehetség, 
jelszavak születtek, örökéletű mondások. Csak az nem született meg, amiről szó volt: 
az emberi szabadság." Éppen ezért , a most következő forradalomnak másfélének kell 
lenni, mint amilyenek a régiek voltak, ... hiszen éppen azt kell megcsinálnia, ami 
azoknak nem sikerült..."7  —- . 

A februári forradalom győzelme után néhány nappal, amikor a világ megismerkedett 
a ,kettős hatalom" fogalmával, sok hír és találgatás jelent meg a sajtóban a két hatalmi 
szerv viszonyáról, jócskán eltúlozva a szovjetek mensevik vezetőinek forradalmiságát. 
Ilyen aggodalmakat kívánt eloszlatni Bonnar Law angol külügyminiszter az alsóházban 
az ideiglenes kormány elismerésének bejelentésekor, megemlítve, hogy Oroszország- 
ban a háború párti mérsékeltek kerültek felül a , szélső munkáspárt békeizgatásai"-val 
szemben. A miniszteri nyilatkozat — amit átvett a magyar sajtó is — alkalmat adott 
Karinthynak a háborús sajtó frazeológiájának leleplezésére ( Békeuszítók, háborús apos- 
tolok ) . , Kinek magyarázzam meg, ... hogy mit kell ma mérsékelt alatt érteni EFurópá- 
ban? Kedves asztal, amin írok, mélyen tisztelt tinta, főtisztelendő papír úr, mérsékelt 
alatt értendő az olyan ember, aki óhajtja, hogy a világot ne rázzák fel, ne zavarják össze, 
az ágyúk szép nyugodtan és rendesen kilőjék magukból a golyót, hogy az emberek 
annak rendje és módja szerint végezzék dolgukat, verjék be egymás fejét, szúrják 
keresztül egymás beleit, szakítsák be egymás koponyáját, gyújtsák fel egymás házát, 
kaparják ki egymás szemét, fojtsák meg egymást és ne hallgassanak lelketlen és lelkiis- 
meretlen úszítókra, akik mindenféle gonosz és embertelen szörnyűségeket hirdetnek, 
tudniillik békét kívánnak... Ha pedig azt kérdezitek, hogy mit kell érteni ma Európá- 
ban lázító és uszító alatt, azt is megmondom. Azt a vadállatot kell érteni, azt a romboló, 
destruktív elemét a bölcs államrendnek, aki megrázza a társadalom fundamentumát és 
fel akarja lázítani a népet, aki egyszóval azt akarja, hogy az emberek menjenek haza a 
házukba, üljenek le, ebédeljenek meg, ebéd után menjenek ki a földekre, szántsanak 
és arassanak. Mert igen, mondjuk ki nyiltan és bátran, férfiasan az igazságot: ezt, igenis 
ezt akarták ezek a vérengző forradalmárok. .."? 

A kor legszínvonalasabb irodalmi folyóiratában, a Nyugatban Gellért Oszkár rend- 
szeresen megjelent Észrevételeiben gondosan kommentálta az orosz forradalom esemé- 
nyeit. Egy 1917. március 27-i keltezésű irásában a februári forradalmat — legalább 
részben — az orosz uralkodó osztályok háborús és különbékét kívánó csoportjának 
konfliktusából származtatta. Ezt a harcot, noha a győzelmet az előbbiek szerezték, 
befolyásolta , az utca forradalma". Gellért Oszkár úgy vélte, hogy a központi hatalmak 
esetleges kompromisszumai és a forradalmi helyzet befolyásolják majd a hatalmat 
megragadó és a háborút folytatni kívánó burzsoá csoportokat, s akkor , kelet felől. .. 
talán el fog indulni a Béke Fejedelme is..."" A kitűnő költőpublicista azonban a 
nemzetközi munkásmozgalomban 1917 tavaszán megindult pezsgés kapcsán hamaro- 
san optimistább képet festett az orosz forradalom helyzetéről. Megállapította, hogy , az 
orosz szociáldemokrácia. . . az orosz politika intézésében döntő súlyra tett szert", s így 
— erkölcsi és politikai tekintélye alapján — szükségszerű, hogy az új Internacionálé ügyét 
vaz orosz szociáldemokrácia veszi kezébe". A szociáldemokrata szépirodalom nem 
érzékelte az orosz polgári forradalom problémáit, ellentmondásait; egyértelműen lelke- 
sedett az orosz eseményekért. A Népszava 1917. április 8-i számában Várnai Zseni Élet, 
szabadság című verse himnikus hangon szólt az orosz forradalomról. A vers bizonyára 


Me) 


7 Pesti Napló, 1917. március 18. 

8 Pesti Napló, 1917. március 24. 

9 Nyugat, 1917. I. köt. 652—654. old. 
10 Uo. 925. old. 

nem véletlenül jelent meg a Népszava húsvéti ünnepi számában, azon a napon, amikor 
az MSZDP nevezetes, hatósági engedély nélkül összehívott , titkos" kongresszusa 
összeült. A kongresszus határozatban üdvözölte a forradalmat. . 
Az irodalmi front szélső baloldalán helyezkedik el Kassák Lajos és köre, valamint 
folyóiratuk, a Ma. Ha végigtekintünk a folyóiratban ekkor leggyakrabban publikáló 
szerzők névsorán (Komját Aladár, Lengyel József, Mácza János, Sinkó Ervin, Révai 
József), nem csodálkozhatunk a lelkes reagáláson. A lap II. évfolyamának 11. számá- 
ban, a cimlapon jelent meg Kassák Lajos köszöntő verse (Oroszok, 1917.) . 


A polgári radikálisok napilapja, a Világ ugyancsak különleges érdeklődéssel foglalko- 
zott az orosz forradalom fejleményeivel, s különösen elvi jelentőségével. Hasonlóan a 
szociáldemokrata értékeléshez, szinte közvetlenül a februári forradalom győzelme után 
Ignotus rámutatott arra, hogy az oroszországi események nem a hagyományos polgári 
forradalom valamilyen modern változatát jelentik, hanem haladást a forradalmak terén, 
azaz Szerinte voltaképpen ez ,az első huszadik századbeli, az első szocialista, sőt 
szociáldemokrata forradalom. .."!! 

A Miljukov külügyminiszter által megfogalmazott, további háborús erőfeszítéseket 
meghirdető jegyzék nyilvánosságra kerülése után a májusban kirobbant válság fejlemé- 
nyei jelentősen hozzájárultak ahhoz, hogy mind a szociáldemokrata, mind a polgári 
radikális sajtó pontosabb képet alkosson a kettős hatalom pólusainak osztálylényegéről 
és ezzel összefüggésben a forradalom várható távlatairól. , Az Ideiglenes Kormány és 
a katonák meg munkások tanácsa folytonos küzdelmet vív egymással a nagy márciusi 
napok óta. E két testület küzdelme mögött voltaképpen a burzsoázia és a proletárság 
osztályharca rejlik, és éppen ez teszi olyan jelentőssé a harc minden mozzanatát"!? — 
írta a Népszava május elején. A tanács iránti rokonszenvben persze jelentős szerepe volt 
ismét annak, hogy a szovjet minden eddiginél határozottabban állást foglalt a béke 
mellett. ,,... az orosz munkásság és katonaság vállvetve a végsőkig harcban áll az 
annexiótlan és hadikárpótlás nélkül kötött békeért."" 

A ,májusi válság" kibontakozása alapján a Népszava időszerűnek tartotta a Milju- 
kov-Gucskov-féle burzsoá imperialista irányzat végleges bukását. Hasonlóképpen ér- 
tékelte a fejleményeket a Világ is, rámutatván arra — némi túlzással -, hogy Gucskov, 
majd M:ljukov lemondása megpecsételi az imperialista törekvések sorsát, betetőzi azt 
a tényt, hogy a hatalom végleg a békét komolyan akaró munkás- és katonatanács kezébe 
került." 

A szociáldemokrata sajtó a koalíciós kormány megalakulását (s különösen a mensevi- 
kek részvételét az új kabinetben) elsősorban a béke szempontjából értékelte, különös 
tekintettel a szociáldemokrata pártok küszöbön álló stockholmi konferenciájára. 

A szociáldemokraták az orosz belpolitika szempontjából is örömmel fogadták a 
koaliciós kormány létrejöttét. Olyan reményeket juttattak kifejezésre, hogy a mensevi- 
kek immár a kormányhatalmon belül képesek lesznek a forradalom menetét a szociálde- 
mokrata elképzelések szerint irányítani. Felismerték a koncentráció kompromisszumos 
jellegét, ezt ,a forradalom polgári és proletár ágának" összekapcsolásaként értékelték. 
Ha fel is tették azt a kérdést: milyen érdekek rovására történt az egyesülés, erre a 
valóságnak meg nem felelő, inkább illúziókból táplálkozó feleletet adtak: , az új átalaku- 
lás a proletár érdekek győzelmét jelenti".!5 


11 Uo. 1917. április 11. és 12. 
12 Népszava, 1917. május 6. 
13 Uo. 

14 Világ, 1917. május 16. 

15 Népszava, 1917. május 22. 

A magyar szociáldemokraták úgy vélték, hogy a májusi válság után az orosz forrada- 
lom voltaképpen elérte csúcspontját. Ezért, nézetük szerint, most már a konszolidáció 
feladata következik, amiben a döntő szerep a mensevikekre vár. 

A június közepén kialakult szociáldemokrata felfogás szerint a forradalom tehát 
egyelőre holtpontra jutott, s helyeselték a koalíciós kormány vezetése alatt állítólag 
kibontakozó demokratikus köztársaságot. Illúzióik határozottan kifejezésre jutottak 
Kunfi Zsigmond cikkében is: , A béke reménysége azóta szökkent sudárba, amióta az 
orosz demokráciával és szocializmussal olyan erő jelent meg a történelem színpadán, 
amely nem az uralkodó osztályok kiszolgálójává fokozza le a népies erőket, elsősorban a 
munkások szocialista és a parasztok kommunista színezetű demokráciáját, hanem 
amely ellenkezőleg, az uralkodó osztályoktól elvett hatalom jelentékeny részét a béke 
műveinek szolgálatába próbálja szegődtetni."!§ 

Kunfi azonban világosan látta azt is, hogy meg kell oldani az alapvető demokratikus 
feladatokat, elsősorban a földkérdést. , Amit a föld jelent a parasztságra nézve: ugyan- 
azt jelenti a béke a katonaság felé. A parasztok földet, a katonák békét akarnak s a 
hadsereg, amely a cárizmus igazi támasztéka volt, azért csatlakozott nagy tömegeiben 
a forradalomhoz, mert a béke meghozóját látta benne"? - írta a Népszavában május 
végén. 


A különböző szociáldemokrata eredetű értékelések lényegében tehát látták a forrada- 
lom békés menetének lehetőségét, megegyezően Lenin felfogásával. Persze ez nem 
jelenti azt, hogy felismerték volna a szocialista forradalomba való átnövés békés útjának 
jelentőségét; csupán a forradalom polgári demokratikus tartalmának következetesebb 
kibontakozását látták biztosítva békés eszközökkel. 

A szociáldemokratákat csupán a júliusi Kerenszkij-féle offenzíva józanította ki illú- 
zióikból. Az új értékelés azonban nem született meg máról holnapra. A helyes kép 
kialakítását a késedelmesen beérkező híranyagon túl továbbra is fékezte a sSzociálde- 
mokraták elfogultsága a bolsevikokkal szemben. 

A július 17-18-i események, a pétervári munkások és katonák fegyveres tüntetésének 
vérbe fojtása s a bolsevik párt illegalitásba való kényszerítése után ez az értékelés 
nyilvánvalóan nem volt tovább tartható. A részleges kormányválságról s a fegyveres 
összecsapásról az első hírek július 19-én jelentek meg a Népszavában, s a jelentésekhez 
fűzött kommentár megállapította, hogy igazuk volt a , nemzetközieknek", , amikor az 
új politikát (ti. az offenzívát) az orosz proletár politika halálos veszedelmének minősí- 
tették.!§ 

A következő napokban mind teljesebben kibontakozott az összecsapás valódi jelentő- 
sége és távlata. A helyes elemzések e tekintetben is tájékozatlanságból és bizonyos 
mértékig a már említett elfogultságból eredő téves következtetésekkel párosultak. 
A magyar szociáldemokraták azonban mindinkább belátták, hogy a mensevikek által 
vezetett szovjetek elfajultak. A Népszava július 25-i vezércikke helyesen értékelte a 
júliusi válság lényegét. Rámutatott arra, hogy az alapvető punctum saliens a forradalom 
jellegének kérdése: , Megmaradjon-e a polgárság forradalmának, vagy átcsapjon-e a 
proletárság forradalmába? Megelégedjen-e köztársasággal, a politikai szabadsággal, 
vagy pedig . . . átformálódjon-e szociális köztársasággá, amely megszüntesse a magántu- 
lajdont és eltüntesse az osztálykülönbségeket?"!" Kétségtelen, hogy ebben a megfogal- 


et 


16 Szocializmus, 1917. június X. évf. 3-4. sz, 81-84. old. 
17 Népszava, 1917. május 31. 

18 Uo. 1917. július 19. 

19 Uo. 1917. július 25. . 

mazásban már a forradalom permanens voltának felismerése jutott kifejezésre. A szoci- 
áldemokraták belátták, hogy a mensevikek vezette munkástanács nem tud, s nem is akar 
továbbmenni a polgári radikalizmus bár még oly következetes megvalósításánál, a 
proletariátus és a szocializmus álláspontját a bolsevikok képviselik. 

Kerenszkij diktatúrájával a szociáldemokraták korántsem rokonszenveztek. Elítélték 
a cárizmushoz sokban hasonló módszereit. Taktikai téren azonban a szociáldemokrata 
sajtóban továbbra is egyoldalú bírálatok olvashatók a bolsevik álláspontról. 

A polgári radikálisok egyértelműen úgy ítélték meg a július 17-18-i eseményeket, 
mint a bolsevikok befolyásának kétségtelen bizonyítékát. Semmi jövőt nem jósoltak 
Kerenszkij kormányának, mert. nézetük szerint a fegyveres milliók Lenin mögött 

állanak.?? Úgy ítélték meg a helyzetet, hogy elkerülhetetlen lesz egy újabb forradalom 
kirobbanása, amelyet a hatalmon lévő diktatúra nem tud feltartóztatni, mert , nincs 
semmi tartalma és semmi lehetősége". Szeptember elejére még világosabban kirajzoló- 
dott a várható perspektíva. Guttman Henrik, a Világ című lap stockholmi tudósítója úgy 
értékelte, hogy egyedül a bolsevik irányzat életképes, s vezéreinek üldözésével ki nem 
végezhető, az orosz népet fel nem tartóztatható elemi erők hajtják a béke és a szocializ- 
mus legradikálisabb konzekvenciái felé, ezért ,a végleges bolseviki forradalomnak mi 
sem áll útjában" .?! 

A forradalom továbbfejlődésének e távlatát a Kornyilov-lázadás leverése s ennek 
következményei kapcsán mind a szociáldemokrata, mind a polgári radikális sajtó teljes 
határozottsággal felismerte. A puccskísérlet osztálytartalma eszerint világos és egyér- 
telmű. Kevésbé látták tisztán az első hírek után a lázadással szembeforduló erők 
jellegét. Ez érthető is a forradalmat védelmező tábor valóban heterogén jellege követ- 
keztében. 

Kornyilov ,,... született vezérévé vált minden reakciós és konzervatív elemnek, 
amely vagy letűnt hatalmát, vagy frissen szerzett porcellánjait félti a revolúciótól"?? — 
írta a Népszava szeptember közepén. Az ellenforradalmár tábornokok a , rend" jelsza- 
vával léptek fel a földbirtokosok, gyárosok, katonatisztek és a cári bürokrácia érdekei- 
nek védelmében. A szociáldemokrata kommentárok hangsúlyozták, hogy az adott 
helyzetben a forradalom eddigi viívmányainak s további lehetőségeinek védelmében 

ükségszerűen létre kellett jönnie egy pillanatnyi koalíciónak, amelyben részt vesz (a 
bolsevikokat is beleértve) a proletariátus és a parasztság valamennyi frakciója. Bár az 
adott szituációban ez az összefogás névleg Kerenszkij vezetése alatt állott, a továbbiak- 
ban korántsem fűztek illúziókat az újjáalakult koalíciós kormányhoz. A várható fejle- 
ményeket illetően a Népszava utalt arra, hogy előbb-utóbb szükségszerűen kirobban 
a harc a polgári és a szocialista elemek között. 

Figyelemre méltó ebből a szempontból a Népszava 1917. szeptember 27-i számában 
közölt beszélgetés az akkoriban Budapesten tartózkodó Parvus-szal, az 1905-ös forra- 
dalom után Németországba emigrált orosz szociáldemokrata politikussal. Parvus kifej- 
tette, hogy a Kornyilov-lázadás veresége nem erősítette meg a Kerenszktj-kormány 
helyzetét, amely ,egyre növekvő szocialista oppozícióval találja magát szemközt". 
Parvus is hangsúlyozta, hogy a szovjetek befolyása növekedőben van, nagyobb, mint 
valaha. A forradalom perspektíváit tékintve Lenin és Trockij vonalának győzelmét 
jósolta.?? Parvus-szal a magyar szociáldemokraták is egyetértettek. 

A polgári radikálisok is nagy örömmel üdvözölték a Kornyilov-lázadás vereségét, s 
hangsúlyozták, hogy a forradalmi erők diadala egyértelmű az egész európai demokrácia 
győzelmével. 


20 Világ, 1917. július 21. és 26. 

21 Uo. 1917. szeptember 4. 

22 Népszava, 1917. szeptember 15. 
23 Uo. szeptember 27. 

A puccskísérlet leverése után kialakult viszonyokat a szociáldemokraták és a polgári 
radikálisok azonosan értékelték. Egyöntetűen rámutattak arra, hogy az ellenforradal- 
már tábornokok bukása hallatlanul kedvező lehetőségekét nyit meg a forradalom to- 
vábbfejlődése szempontjából a bolsevikok álláspontja alapján. , Ha volt még valaki 
Oroszországban, aki kételkedett abban, hogy Leninnek volt igaza, Kornyilov puccsa 
azt is megtérítette ... Oroszország most már feltartóztathatatlanul halad a bolseviki 
uralom felé. Apróbb visszafordulások a helyzeten nem változtathatnak."" 

A progresszív sajtó felismerte a szovjetek bolsevizálódásának jelentőségét a forrada- 
lom továbbfejlődése szempontjából, s szinte napról napra nyomon követte a , maxima- 
listák" áttörésszerű megerősödését. A Népszava október 11-i száma beszámolt arról, 
hogy a pétervári munkás- és katonatanács bolsevik határozati javaslatot fogadott el, 
amelyben tiltakozott a polgári elemekkel való koalíció ellen, és kifejezte azt a reményét, 
hogy a küszöbön álló összoroszországi szovjetkongresszus igazi forradalmi hatalmat fog 
teremteni. , Nem lehetetlen — fűzte hozzá a hírhez a lap kommentátora -, hogy a 
munkástanácsok és parasztok általános kongresszusa az új harcok kiinduló forrása 
lesz.":5 A szociáldemokraták tehát csatlakoztak ahhoz az általános feszültségteljes 
várakozáshoz, amely ezt a valóban döntő fontosságú kongresszust mind Oroszország- 
ban, mind külföldön megelőzte. Különösen nagy fontosságot tulajdonítottak annak, 
hogy a bolsevikok egyre jelentősebb befolyásra tettek szert a hadseregben. Egy október 
31-i jelentés beszámolt arról, hogy a fronton az ezredbizottságok megválasztása során 
csaknem az összes választókerületben Lenin hívei kaptak többséget. 

A forradalmat közvetlenül megelőző napok legfontosabb eseményének jelentőségét 
is felismerték, amennyiben egy pétervári jelentés nyomán kiemelték a forradalmi 
katonai bizottság fontos szerepét. Bár a szociáldemokraták nem vállalkozhattak arra, 
hogy napra megjósolják a forradalom kitörését, világosan felismerték, hogy ez már a 
legközelebbi jövő kérdése. 

Érthető, hogy ezek után a hazai progresszív sajtót sem érték meglepetésként a 
november 7-i események, s a proletárforradalom győzelmét az oroszországi osztályküz- 
delmek szükségszerű betetőzésének tekintették. A Világ hangsúlyozta, hogy a forrada- 
lom győzelmének oka nem pillanatnyi hangulat, hanem a bolsevikok tartós ÉS SZÍVÓS 
előkészítő munkája." 

A Népszava 1917. november 9-i számának második oldalán vastagbetűs cím adta 
hírül: , Pétervárott győzött a munkás és katonatanács forradalma!" A hírhez tartozó 
kommentár — Pogány József, a későbbi kiváló kommunista vezető írása -, vázolva az 
orosz forradalom útját februártól októberig, megállapította, hogy szemben a februári 
polgári demokratikus forradalommal , a most induló új forradalom tisztára proletár- 
mozgalom". Majd válaszolva az önkéntelen kérdésre, hogy mit is jelent a bolsevikok 
győzelme, ezt írja: ,, 1. A proletárság diktatúráját. 2. A rögtönös békekötést. 3. A gyárak 
és földek szocializálását." Ehhez hozzáteszi: , ami ma Oroszországban történik, nem 
más, mint gigászi arányokra nagyítva az 1871-i párizsi kommün". Néhány nappal 
később a szovjet kormány első lépéseinek ismeretében, megismételve a fentieket, 
Pogány kifejtette: , az orosz forradalom és a világbéke ügye elválhatatlanul egymásba 
kapcsolódtak. Ha elbukik az egyik, hosszú időre elbukik a másik is"." 

Elképzelhetjük, miképpen hatottak ezek a sorok a korabeli magyar munkásolvasókra, 
akik már belefásultak a negyedik éve tartó háborúba, a drágaságba, az élelmiszerhiány- 
ba. A háborús káoszból hirtelen kiemelkedett a cél, a példa — a békét és szocializmust 


24 Világ, 1917. szeptember 23. j 

25 Népszava, 1917. október 11. 

26 Világ, 1917. november 9. 

27 Pogány József válogatott írásai. Kossuth Könyvkiadó 1987., 214. old. 


HÉT ÉVTIZED 19 


jelentő orosz forradalom, és megszületett az 1917—-18-as munkástüntetések legnépsze- 
rűbb jelszava: , Beszéljünk, cselekedjünk orosz módon!" 

A pacifista-reformista illúziókat követő MSZDP, amely az 1917-es mozgalmi fellen- 
dülésben a demokratikus átalakulás békés lehetőségét látta, még akkor is reménykedett 
ebben, amikor a kormányzat 1917. őszi jobboldali fordulata után erre egyre kevesebb 
lehetőség volt. Az illúziók gyengülése egybeesett az októberi győzelem hírével. 

1917. november 25-én az ország több városában és községében tartottak szolidaritási 
gyűléseket az orosz forradalom és a béke ügye mellett. Budapesten a százezret is 
meghaladta a felvonulók száma, akik a Városligetbe, az Iparcsarnok elé igyekeztek, 
hogy meghallgassák Bokányi Dezsőnek, az MSZDP legnépszerűbb szónokának a sza- 
vait. A gyűlés határozatot fogadott el, amelyen üdvözölte az októberi forradalmat, és 
követelte, hogy a monarchia kormánya fogadja el a szovjet kormány békejavaslatait. 
A november 25-i gyűléshez hasonló demonstrációkra került sor egy hét múlva a 
legnagyobb vidéki városokban is. 

Bár 1917 végén a szociáldemokrata párt nem változtatott általános irányvonalán, az 
újabb történeti irodalom kimutatja, hogy a Szovjet-Oroszország iránt megnyilvánuló 
rokonszenvben sokaknál az alkalmazható tanulságok megvonásának igénye is megmu- 
tatkozik. Ilyesmivel találkozhatunk Agoston Péter, Kunfi Zsigmond, a párt tekintélyes 
vezetőinek irásaiban, Pogány Józsefnél és különösen Bresztovszky Ernőnél, a Népszava 
svájci tudósítójánál, aki kezdettől rokonszenvezett októberrel, kapcsolatot épített ki a 
szovjet kormány diplomáciai missziójával, és hamarosan kulcsszerepet vállalt az infor- 
mációk közvetítésében. Aligha véletlen, hogy az említettek — az utóbbi kivételével, akit 
gyógyíthatatlan tüdőbaja megakadályozott a hazatérésben - olyan centrista és baloldali 
szociáldemokraták voltak, akik később jelentős szerepet vállaltak a magyarországi 
proletariátus szocialista forradalmában. Természetesen októberhez ellenségesen és 
szkeptikusan is viszonyultak. Garami Ernő a párt tényleges vezetője, Buchinger Manó 
az MSZDP külkapcsolatokért felelős titkára megfogalmazták fenntartásaikat, ellenér- 
zésüket a szocialista forradalommal szemben, s elég súlyuk volt a párton belül ahhoz, 
hogy mérsékeljék a lelkesedést és visszatartsák a pártot a , szovjet út" követésétől. 
Nyilván a szűkebb pártvezetés széndékát fejezte ki az is, hogy a pártsajtó időnként - 
az , objektív" tájékoztatás érdekében - kritikus, sőt ellenséges írásokat közölt Szovjet- 
Oroszországról (igaz, a német párttöbbség lapjából, a Vorwártsből átvéve). A hivatalos 
álláspont azonban még 1918 végéig, a kommunisták fellépéséig a rokonszenv volt 
október mint , orosz jelenség" iránt. A véleménykülönbségek azonban mintegy jelezték 
azokat a törésvonalakat, amelyek 1918-19 forradalmaiban nyíltan megmutatkoztak a 
korábban egységes pártban. A polgári sajtó — s itt nemcsak a radikálisokra gondolunk 
— októberben a béke forradalmát látta, s ezért egy ideig mély rokonszenvvel figyelte a 
forradalom történéseit; Lenint a béke hőseként ünnepelte. 

A Világ cimű lap az Oroszország népeinek felszabadulása és az állandó béke közötti 
szoros kapcsolatról irt. A távolról sem radikális polgári Pesti Hírlap azon örvendezett, 
hogy október meghozta ,a béke és a fegyverszünet barátainak győzelmét a háború 
uszítói fölött". Alpári Gyula, aki ekkor egy magyarországi német nyelvű polgári liberá- 
lis napilap, a Neues Politisches Volksblatt munkatársa volt, több vezércikket szentelt a 
szocialista forradalom győzelmének — ugyancsak a béke kérdését állítva előtérbe."? Attól 
a pillanattól kezdve azonban, amikor a győztes forradalom osztályjellege markánsan 
felismerhetővé vált a külföld számára is, a progresszív polgári sajtó rokonszenve hirte- 
ien erőteljesen csökkent. Egyre több fenntartást, aggályt hangoztatott, sőt mind több 
helyt adott a forradalmat rágalmazó híreknek, tudósításoknak is. 

A nagy októberi szocialista forradalom győzelme után a magyarországi proletariátus 


28 Lásd: A Magyar Munkásmozgalom Történetének Válogatott Dokumentumai. 5. köt. Szikra 1956., 18-20. 
és 23. oldal . 


20 A NAGY OKTÓBER ÚTJÁN 


harcosabb politikát várt el pártjától, s amikor kitűnt: az MSZDP nem képes és nem 
is hajlandó az orosz példa követésére, s beéri a rokonszenv szép szavaival, széles körű 
ellenzéki áramlat bontakozott ki a magyarországi munkásmozgalomban. 1917 őszétől 
a proletariátus küzdelmének szinte nem volt egyetlen olyan eseménye, akciója, ahol 
össze ne csaptak volna a , hivatalos" reformisták a még korántsem szervezetten fellépő 
forradalmi nézetek képviselőivel — sőt az utóbbiak kezdeményezői, élharcosai lettek 
1917-1918 nagy osztályütközeteinek. 

Az 1917. április 8-9-i, az 1917. november 25-i, az 1918. február 10-i és 1918. október 
13-i rendkívüli pártkongresszusokon főként a szakszervezetek küldöttei támadták a 
pártvezetés egyoldalú reformpolitikáját, és követelték a polgári pártokkal való együtt- 
működés megszakítását, a választójogi reformon túlmutató önálló szocialista politika 
kialakítását. Az ellenzéknek ez a csoportja (ide tartozott a többi között Landler fenő és 
Nyisztor György is) nem kívánta ugyan a Szakítást a szociáldemokráciával, de 1917 
novembere után az MSZDP politikáját az orosz példával szembesítette. E csoport 
legjobbjai később, a Tanácsköztársaság idején kommunistákká váltak. 

Aktivizálódtak a , régi", az 1905 és 1908 között fellépett baloldal elszigetelődött 
képviselői is, olyanok mint Szántó Béla, Vágó Béla, László Jenő és társai, akik főként 
a hatalmasan fellendülő alkalmazotti mozgalomban vívtak ki vezető szerepet. A forra- 
dalmi szocialisták Szabó Ervin eszmei irányításával működő illegális csoportja pedig 
1917. november közepétől az orosz példa követésére hívta fel a munkásokat és a 
katonákat, s ezzel megsokszorozta tömegbefolyását. Az ellenzék önálló akciója volt a 
fiatal szovjet állam melletti első szolidaritási tüntetés Budapesten 1917. november 
17-én és az 1918. január 5-i, több ezer dolgozó részvételével tartott tiltakozó demonst- 
ráció a budapesti német konzulátus előtt, a német imperialisták breszt-litovszki maga- 
tartása, a szovjet államra kényszerített rabló békefeltételek ellen. Forradalmi jelszavak 
hangzottak el az MSZDP 1917. november 25-i , hivatalos", százezres nagygyűlésén a 
városligeti Iparcsarnok előtt. A gazdasági mozgalomban 1917 végén, 1918 elején a 
szakszervezeti vezetőség jóváhagyása nélkül kezdeményezett , vadsztrájkok" egész sora 
robbant ki — még a szervezeti fegyelmükről híres nyomdászoknál is. 

A kisebb-nagyobb tüntetések a szovjet kormány békejevaslatai mellett, a katonák 
között terjesztett és a frontra is kijutott röplapok felhívták a közvélemény s természete- 
sen a hatóság figyelmét is a forradalmi szocialistákra. 1918. január 12-én rendőrök 
szállták meg a baloldali diákok bázisának, a Galilei-körnek a helyiségét, házkutatást 
tartottak és bezárták a helyiséget. A csoport számos tagját, Duczynska Ilonát, Sugár 

" Tívadart és társaikat letartóztatták, majd hadbíróság elé állították. A rendőri akció 
közvetlenül az 1918. januári általános politikai sztrájk előtt érte a forradalmi szocialistá- 
kat, akik csak néhány hét múlva, Korvin Ottó és Sallai Imre vezetésével tudták helyre- 
állítani szervezetüket. 

A munkásság nemcsak az orosz példa követésének vágyától vezetve, hanem a mun- 
kásmozgalom hivatalos vezető testületeivel szemben mindinkább erősödő bizalmatlan- 
sága miatt is lelkesen fogadta a szervezett ellenzéki csoportok javaslatát a munkástaná- 
csok megalakításáról. Az új szervezeti formában a proletariátus saját közvetlen képvise- 
letét látta, s 1918. január 13-án az MSZDP által szervezett budapesti népgyűlések 
ellenzéki indítványra határozatot fogadtak el a munkástanácsok létrehozásáról. A mun- 
kástanácsok megalakításáról szóló határozatot a tudományos irodalom nagyjából egy- 
öntetűen Szabó Ervin művének tekinti. Mi tűnik ki ebből az okmányból? Az, hogy 
október után a tanácsokat Szabó Ervin úgy tekintette, mint a gazdasági és politikai 
mozgalom szindikalista értelmezésű antagonizmusának meghaladását, szintézisét. 
Olyan osztályszervezeteket látott bennük, amelyek a kapitalizmus válságidőszakában 
jönnek létre, a szocialista forradalom időszakában képesek annak irányítására, s a 
győzelem után bennük, általuk valósul meg a munkásosztály szocialista önigazgatása. 
Ha így látta Szabó Ervin a szovjetek szerepét, úgy ebben több a félreértés, mint a 

megértés. Ám ez a félreértés végül is termékenynek bizonyult, hiszen mind nála, mind 
tanítványainál, például Lukács Györgynél és Révai Józsefnél, az orosz forradalomhoz 
való pozitív viszony egyik forrásává vált. 

Az illegális háborúellenes csoportokra lesújtó rendőri akció nem állíthata meg a 
szolidaritás hullámának terjedését. Az osztrák munkásokat követve, január 18-án álta- 
lános sztrájk robbant ki Magyarországon a békéért és Szovjet-Oroszország védelmé- 
ben. A sztrájk története bizonyította: a mozgalom formális egysége megbomlott, s 
immár a baloldal is jelentős tömegeket képes befolyásolni. 


Nem lehet célunk az októberi szocialista forradalom hatásának további követése, hisz 
ez elkerülhetetlenül átmenne a magyar forradalmi munkásmozgalom genézisének tör- 
ténetébe. Itt csak jelezni kívánjuk, hogy a magyar munkásmozgalom legjava az első 
pillanattól kezdve nemcsak a rokonszenv, hanem a tapasztalatszerzés igényével figyelte 
1917 oroszországi forradalmait; a szocialista alternatíva győzelmében a baloldal példát 
látott, s már igen korán kész volt, a háborús hatalommal is dacolva, tettekkel segíteni 
a fiatal szovjet államnak. Az orosz példa tanulságainak elsajátításában s a cselekedetek- 
ben megnyilvánuló szolidaritásban a hazai erők mellett kiemelkedő szerepe volt a 
Szovjet-Oroszországban szerveződő, Kun Béla vezette internacionalista hadifogoly 
mozgalomnak. Ezeknek az áramlatoknak a találkozása 1918 őszén törvényszerűen 
vezetett a forradalmi erők önálló párttá szerveződéséhez, majd az októberi forradalom 
példáját elsőnek követő állam, Tanács-Magyarország megszületéséhez. 


Nyikoláj Andrejevics Tirsa: 
Munkás (1918) 

Emlékiratok a forradalomról 


A történelemkönyveket és forrásgyűjteményeket tanulmányozva sokáig azt hihettük, hogy az 
1917-es oroszországi események középpontjában álló bolsevik vezérkarnak mindössze néhány 
tucat tagja volt — csupa olyan politikus, aki a polgárháború frontjain hősi halált halt vagy idős 
korban, ágyban, párnák közt érte a halál. 

A XX. kongresszus időszakában sok mindenben változott a helyzet. Politikai rehabilitálásukkal 
párhuzamosan egyre többen előkerültek a süllyesztőből a forradalom vezérei közül; az évtizedek 
alatt görcsössé rögzült szokások azonban még mindig lefogták a történészek és a forradalom 
történetével foglalkozó publicisták kezét. 

Ujabb harminc esztendőnek kellett eltelnie az SZKP történelmi jelentőségű XX. kongresszusa 
után, hogy a sajtóban megjelenjen például a kronstadti matrózok egykori vezetőjének, az 
1939-ben Sztálinnal nyíltan szakító Fjodor Raszkolnyikovnak a levele, amelyben felsorolta a 
sztálini önkény áldozatait az októberi forradalom vezetői közül. 

Az alábbiakban igyekszünk olyan bolsevik politikusok írásaival — mintegy mozaikként - 
felvillantani 1917. forradalmas napjait, akik cselekvő részesei voltak az eseményeknek, s feljegy - 
zéseik megőrizték a korszak egyébként nehezen visszaadható atmoszféráját is. A szerzők közül 
négyen a Froletarszkaja Revoljucija ( Proletárforradalom) című folyóiratban tették közzé írásukat. 
Ezt a kiadványt Lenin javaslatára 1921-ben hozták létre a bolsevik mozgalom legidősebb 
harcosai. Céljuk az volt, hogy minél több hiteles forrást, emlékezést gyűjtsenek össze a forrada- 
lomról az időben egyre távolodó utókor számára. E memoárrészleteket eddig még sehol sem 
publikálták nálunk. . 


s I mi 


Az uráli munkás Szergej Markov (1874-1944) még 1906-ban ismerkedett meg Lenin- 
nel, aki akkor finnországi búvóhelyéről irányította a pétervári bolsevik mozgalmat. 
A fiatal vaamunkás néhány hónapon keresztül az összekötő szerepét töltötte be Lenin 
és az orosz főváros munkásai között. Alábbi visszaemlékezésében különösen érdekes 
annak a reagálásnak a felidézése, hogy az oroszországi bolsevik pártvezetés Lenin 
hazaérkeztéig, 1917 tavaszáig, , csak a sötétben tapogatózott". Forrásértékű az a közlése 
is, hogy mennyire népszerűek voltak eleinte a mensevik politikusok a munkások köré- 
ben. (Az év folyamán a bolsevikoknak csak lépésről lépésre, komoly munka árán 
sikerült tért nyerniük velük szemben.) 


Szergej Markov: Emlékeim Leninről 


A februári forradalom Nagyezsgyinszkben, egy uráli nagyüzemben ért, ahol esztergá- 
lyosként dolgoztam. A munkások beválasztottak az üzemi munkástanácsba és az elnök- 
ségbe is. Az első naptól kezdve szembekerültünk a mensevikekkel, akik az eszerekkel 
szövetségre lépve kezdetben felülkerekedtek, őket támogatta a többség. Mi, bolsevikok 
és a velünk szimpatizálók, kisebbségben voltunk, de azért egy pillanatra sem csügged" 
tünk el. A Pravda első számaival azonban elégedetlenek voltunk. Vezetőink Lenin 
visszatértéig csak sötétben tapogatóztak, pártunk álláspontja ezért csak első cikkeinek, 
különösen pedig a híres áprilisi , tézisek" megjelenése után vált világossá. Ezzel kapcso- 
latban szeretném elmondani, hogyan fogadták a mi üzemünk haladó gondolkodású 
munkásai a téziseket. 

Április 9-én vagy 10-én, kora reggel az újságkihordó meghozta a lapokat a mi 
üzemrészünkbe, a lőszergyártóba, köztük a Pravda 1917. április 7-i, 26. számát. Még 
útban a műhely felé átlapoztam, és megakadt a szemem a következő címen: ,, A proleta- 
riátus feladatai a jelenlegi forradalomban." Aláírás: N. Lenin. Nem is mentem, hanem 

szinte repültem a műhelybe, szaladtam az esztergapadomhoz. A munkáról is megfeled- 
kezve olvasni kezdtem a cikket, ittam minden szavát. Nehéz mondatokba önteni azt a 
lelkesedést, amely a cikk végére érve magával ragadott. Itt van hát a világos út, ezen 
kell a forradalmunknak haladnia! Nem tudtam ülve maradni, szerettem volna világgá 
kiáltani, hogy az egész műhely hallja: , Éljen a szociális forradalom!" De türtőztettem 
magam, mert tisztában voltam vele, hogy műhelyünkben a munkások abszolút többsé- 
ge ,honvédő", igaz, eléggé önző megfontolásból: kilenctizedük olyan paraszt vagy 
kispolgár volt, aki megúszta a katonáskodást, és a háborút a maga módján gyűlölte. 
Még azt hihették volna, hogy megbolondultam. Elvtársamhoz, Kornyejev szerszámké- 
szítő esztergályoshoz indultam, pontosabban szaladtam. Ahogy berobbanok a szer- 
számkészítő műhelybe, látom, hogy Kornyejev nagyon nyugtalan és gondterhelt. Rög- 
tön nekem szegezte: , Olvastad?" Ertetlenül meredtem rá; , Mit?" , A Recs-et". , Nem 
— feleltem —, miért, mi van?" , Azt írják Vlagyimir Iljicsről..." , Mit írnak?" , Hogy 
német ügynök." Elnevettem magamat és megkérdeztem: , Mást nem írnak?" , Nem. 
Mást nem" - válaszolta sietve Kornyejev. 

— sSÉs mit fog holnap Miljukov! írni! Ej, Kornyejev, Kornyejev! És még te mondod 
magadról, hogy régi bolsevik vagy, és nem tudod, hogy kiféle ez a kadet Miljukov? Hát 
ezt olvastad-e? — mutatom neki a Pravda 26. számát. — Hagyd most a munkát, állítsd 
le a gépedet; olvasd el hamar, mit ir Lenin elvtárs. Ezt itt ni" — bökök oda az ujjammal 
Vlagyimir Iljics cikkére. Végigolvasta, eltöprengett . . . , Na, látod! Most már megértet- 
ted, miért fröcsög Miljukov ilyen gyalázatos rágalmakat? Nem maradt más a számukra, 
de ezzel a módszerrel nem sokra mennek." 

Estére a mensevikekkel közös gyűlést hívtak össze, amelyen mi a következő javaslatot 
tettük: , Egyetlen burzsoá újságot se engedjünk be az üzem területére. Küldjünk ki egy 
megbizottat az állomásra, aki miután átvette a burzsoá lapokat, égesse el őket." A men- 
sevikek egy emberként ellenezték a dolgot: , Ez merénylet a szólásszabadság ellen." 
Feltettük nekik a kérdést: , Miféle szólásszabadság ellen? A hazugság, a rágalmazás, 
a mocskolódás ne kapjon szabad utat! A harcban csak a tisztességes eszközöket ismerjük 
el." Ettől a naptól kezdve külön tartottuk a gyűléseket és nyílt harc kezdődött a 
honvédőkkel. 

Nem sokkal a februári forradalom után Nagyezsgyinszkbe érkezett Beloborodov? 
elvtárs, hogy megismerje szervezetünket. Felszólalt a nagyüzemi gyűlésen a Népház- 
ban és a párttaggyűlésen is. A tőle hallottak hatására kérlelni kezdtem a nagyezsgyinszki 
szervezetet, hogy engedjenek el Pétervárra. Az elvtársak sokáig nem akartak elengedni, 
mondván, hogy a mensevikek és az eszerek hamarosan szét lesznek verve, és akkor majd 
engem fognak megválasztani a nagyezsgyinszki üzem munkástanácsa elnökének. Május 
közepére mégis sikerült rábeszélnem őket és elengedtek. Két-három nap múlva, május 
17-én, vasárnap érkeztem Pétervárra. A szombati Pravdában olvastam, hogy a Moszk- 
vai kapun túl, egy üzemben Lenin fog előadást tartani. Lesznojéból, ahol egyik bará- 
tomnál megszálltam, indultam el oda 3 másik elvtárssal, akik még sohasem látták és 
nem ismerték Lenint, és most meg akarták hallgatni. Még nem voltak sokan, de 
hamarosan egyre többen lettünk. A gyűlést eredetileg az üzem ebédlőjében tervezték 
megtartani, de annyian gyűltek össze, hogy az ebédlő szűknek bizonyult. Vlagyimir 
Iljics a megadott időponthoz képest késett egy keveset, talán félórát. 

Tekintetemmel követtem a mellettem elsiető Lenint, akit már legalább tíz éve nem 
láttam, és most úgy tűnt, hogy sokat változott azóta. Rettenetesen szerettem volna 
odamenni hozzá, de elbátortalanított, hogy már olyan régen találkoztunk, szégyenlős- 
ségem is visszatartott, meg kellemetlen is lett volna megállítani, amikor amúgy is 


1 Pavel Miljukov (1859-1943) - neves történész, az alkotmányos demokrata (Kadet) párt ideológusa, a Recs 
című lap szerkesztője. 
2 Alekszandr Beloborodov (1891-1938) - az uráli bolsevik szervezet egyik vezetője. 

elkésett. A primitív, hordókból és ládákból összeeszkábált emelvényhez sietett, hogy 
megtartsa beszédét. Felállt a dobogóra és rögtön beszélni kezdett. Ha jól emlékszem, 
az előadás címe ez volt: A háború és a szövetségesek. Vlagyimir Iljics ízekre szedte 
Anglia, Franciaország, Amerika politikáját és Oroszországnak hozzájuk való viszonyát. 
Beszéde nagy hatással volt a többségében munkásokból álló hallgatóságra. A tribüntől 
nem messze álltam, onnan gyönyörködtem Iljicsben. Mellettem két munkás állt, még 
a gyűlés előtt hallottam, ahogy egymást közt beszélgettek, egyáltalán nem voltak jó 
véleménnyel a bolsevikokról. Külsejük és ruházatuk olyan munkások benyomását 
keltették, akik még szoros szálakkal kötődnek a faluhoz, még nem egészen munkások, 
de már nem is egészen parasztok. Vlagyimir Iljics rendkívül meggyőzően hatott rájuk. 
Arcukról eltűnt a gyanakvó, bizalmatlan kifejezés, széles mosolyra derültek, mint 
valami fiatal, naiv falusi legények, pedig már mind a kettő negyven körül járt. Amikor 
Vlagyimir Iljics a legfájóbb kérdéshez érkezett, hogy végül is kinek kell megfizetnie a 
háború szenvedéseit, fesztelenül bökdösték egymást: hallgasd csak, mit mond. Midőn 
pedig Lenin befejezte előadását, láttam, hogy lelkesen tapsolnak. , Na, ezek is a mieink 
lesznek..." — gondoltam magamban. A gyűlés után Vlagyimir Iljicset az üzemi bizott- 
ság tagjai kísérték ki a kapuhoz, autóba ült és elhajtatott.? 


Nyikolaj Buharin (1888-1938), a bolsevik párt egyik vezetője és ideológusa, a Moszkvá- 
ban megjelent Szocialgyemokrat (Szociáldemokrata) című lap szerkesztője, 1917 nya- 
rán még nem töltötte be 29. életévét, de már nagy forradalmi múlt állt mögötte. Az 
1905—1907-es orosz polgári demokratikus forradalom hónapjaiban forradalmi köröket 
szervezett a moszkvai diákság körében. A forradalom vereségét követően börtönbe 
került és száműzték. Az Osztrák-Magyar Monarchia, Skandinávia, Anglia, Franciaor- 
szág, Svájc, végül az Észak-amerikai Egyesült Államok: íme a legfontosabb állomások 
a kitűnően rajzoló, verseket író, ám végül igazi terrénumának a közgazdaságtudományt 
és a filozófiát választó Buharin kalandos életében. 

1917 tavaszán, miután megérkezett Oroszországba, Moszkvában telepedett le, ahol 
azonnal bekapcsolódott a bolsevik pártszervezet munkájába. Mindannyiukat meglepe- 
tésként érte 1917 júliusában a pétervári felkelés híre, amely később álhírnek bizonyult. 
Ugyanis , mindössze" az történt, hogy a Néva-parti városban fegyveres tüntetők ezftei 
követelték: a szovjetek vegyék át a hatalmat az Ideiglenes Kormánytól; közben véres 
összecsapásokra is sor került a felvonulók és a kormányhű kozákok meg a tisztiiskolások 
között. Kevéssé ismert viszont, hogy ugyanezekben a napokban milyen formát öltött 
az ellenforradalom időleges felülkerekedése Moszkvában. Buharin erről számolt be 
hitelesen 1921 nevemberében egy emlékülésen. 


4 


Nyikolaj Buharin: A júliusi napok Moszkvában 


A moszkvai városi pártbizottság egy Moszkva melletti városkába küldött, hogy gyűlést 
tartsak. Az igazsághoz tartozik, hogy ugyancsak , makacs" természet lévén, kitartóan 
járkáltam a sínek között, de nem találtam a vonatot. Végre, nagy nehezen rábukkantam 
egy vasúti kocsira, amelyik Kolomnába vagy Ivanovo-Voznyeszenszkbe indult. Egy- 
szercsak megjelenik Amoszova elvtársnő és azt mondja: , Buharin elvtárs, sürgősen 
hívatják." Ő sem tudta, hogy miért, de valami szokatlan, váratlan dolog.történt. Egy 
szót sem értettem az egészből, amikor végre hosszas keresgélés után megtaláltam a 
vonatot, most csak úgy egyszerűen hagyjam itt. Ahogy leszálltam a vonatról, összetalal- 


3 Proletarszkaja Revoljucija. 1925. 1./36. szám. 51-54. old. 

koztam Logasinnal, az egyik elvtárssal a párt katonai szervezetéből, aki kezét dörzsölve, 
örömmel újságolta: , Ugy látszik, Pétervárott megkezdődött." Amikor végre megtud- 
tam, mi történt, úgy véltem, nekünk is cselekednünk kell. 

Rohantam a moszkvai városi pártbizottságba. Megkezdődött a lótás-futás, szaladgá- 
lás. Úgy tudtuk, hogy csinálunk valamit. Összeül a Moszkvai Szovjet végrehajtó 
bizottsága, ahol akkor mi még kisebbségben voltunk, bár már megalakult a testület 
munkás szekciója és bolsevik csoportunk rendkívül gyorsan nőtt. A mensevikek pedig, 
ha nyiltan nem is mondták ki, még mindig úgy viselkedtek, mintha le akartak volna 
bennünket tartóztatni. Az eszerek közül Rudnyev és Iszuv szólalt fel. Világos volt 
számunkra, hogy fellángolt a reakció szelleme. A Szociálgyemokrat szerkesztőségében 
levők egymást akarták lecsukatni." Szinte szó szerint emlékszem, mit voltam kénytelen 
mondani: , Bármennyire szeretnének bennünket szorult helyzetbe hozni, ennek ellené- 
re mi fogunk kellemetlenséget okozni önöknek - ez internacionalista kötelességünk, és 
ettől önök nem fognak bennünket eltántorítani." 

A pillanat rendkívül tragikus volt. Ma már jóízűt lehet nevetni rajta, amikor erre 
emlékszünk, de akkor felettébb tragikus volt a helyzet. 

Szétküldtük a megfelelő felhívásokat és azután elindítottuk a fegyveres tüntetést. 
Erős befolyásunk volt a Hodinka téri kaszárnyákban állomásozó helyőrségben és a 
munkások jelentős részének körében. Miután megkezdtük a fegyveres tüntetést, a 
Szociálgyemokrat szerkesztőségében maradtunk, ahová egymás után futottak be a. 
telefonok, hogy a csőcselék a szerkesztőség felé tart és szét akarja azt verni. Ezzel egy 
időben reakciós hangulatú gyűléseket tartottak, amelyeket részben az eszerek és a 
mensevikek is támogattak. Munkatársnőink az ajtókhoz szaladtak. Eltökéltük, hogy 
amennyire erőnkből telik, megvédjük a bolsevik mundér és a zászlónk becsületét. 
Őrséget hagytunk a szerkesztőségben és kimentünk a térre. A megváltozott utcakép azt 
a politikai hangulatot tükrözte, amelyet akkor Moszkva-szerte érzékelni lehetett. 
A téren közülünk viszonylag kevesen voltak, az ellenséges, reakciós hallgatóság pedig 
ugyanott nagy számban gyűlt össze." Zászlóinkat magasba emelve álltunk a tömeg 
közepén. A helyzet egyre feszültebb lett. Érezni lehetett, hogy nagy összecsapásra kerül 
sor. Egyszercsak, szinte vezényszóra, az ácsorgók elkezdtek hujjogni, fütyülni, pfujol- 
ni. Még soha életemben nem hallottam ehhez hasonló állati üvöltést és füttykoncertet. 
Aztán megkezdődött a közelharc. Nagyjából ugyanebben az időben a Szerpuhovi 
kapunál egy polgár arról kezdett szónokolni, hogy Lenin kém. Erre Alekszej Rikov" 
ment oda hozzá és a maga dadogós módján megkérdezte tőle: , Megtudhatnám, polgár- 
társ, hogy hívják magát?" Rikovot letaszigálták az emelvényről, elszakították az ingét 
és ütötték-verték, ahol érték. És csak a véletlennek köszönhette megmenekülését ebből 
a szorult helyzetből. Rikov ma nem ülhetne ott a Legfelsőbb Népgazdasági Tanács 
elnökségében, ha az események csak egy hajszálnyira is másképp alakulnak." 


Az oroszországi munkásmozgalom vezetői a 20. század elején szinte kivétel nélkül 
értelmiségiek voltak. Az 1905-ös forradalom viharában azonban egyre több bolsevik 
vezető került ki a munkapadok mellől. Közöttük volt a kitűnő szervező, franciául és 
németül folyékonyan beszélő esztergályos, Alekszandr Sljapnyikov (1885-1937), aki az 
első világháború éveiben a hazai bolsevik központot, az Oroszországi Bizottságot irá- 
nyította. E munkája során sűrűn levelezett a svájci emigrációban élő Leninnel. 


4 A lapot bolsevikok és internacionalista mensevikek szerkesztették. 

5 E reakciós tömeg később pogromot rendezett Moszkva belvárosában. 

6 Alekszej Rikov (1881-1938) - a bolsevik Központi Bizottság egyik legrégebbi tagja, 1918 és 1921 között 
a Legfelsőbb Népgazdasági Tanács elnöke, Lenin halála után a Népbiztosok Tanácsának elnöke. 

7 Proletarszkaja Revoljucija. 1922. 10. szám. 316-317. old. 

A februári forradalom eseményeiben Sljapnyikov kulcsszerepet játszott. Ezután 
azonban súlyosan megbetegedett, és csak augusztustól állt újra csatasorba. Ekkor a 
vasasszakszervezetben és a pétervári városi elöljáróságon igyekezett népszerűsíteni a 
bolsevik eszméket. 


Alekszandr Sljapnyikov: Az októberi napok 


Október 25-ére virradó éjszaka a pétervári Forradalmi Katonai Bizottság kiadta a 
parancsot a pályaudvarok, a villamos központok, a hidak, a posta- és távíróhivatalok, 
a telefonközpont elfoglalására. Néhány óra leforgása alatt valamennyi fontos épületet 
elfoglaltak. Csak a telefonközpontnál adódott nehézség, amelyet páncélautókkal véd- 
tek, az épületben pedig, mint kiderült, tiszti iskolások tartózkodtak. Emlékszem, a 
matrózok , elfogtak" egy páncélautót, s az övék volt a legfőbb érdem a telefonközpont 
megszállásában. Lövöldözésre csak elszórtan került sor. Nem sokkal később elég erős 
tűzharc kezdődött, s csapataink megrohamozták a Téli Paáfotát. A nagyobb erkölcsi 
nyomás kedvéért a tüzérséget is bevetettük. 

Pétervár teljesen szokatlan képet mutatott ezekben a feszült, zaklatott napokban. Az 
utcák népesek voltak, de sehol sem lehetett látni a katonákon és munkásokon élősködő, 
a véres háború hasznán hízó, kikent-kifent burzsujokat. A Nyevszkij sugárút törzskö- 
zönségének szine-virága, a prostituálttól a gárdatisztig és a spekulánsig, eltűnt a város 
utcáiról. Nem vitatkoztak elmerülten a kávézókban és a Nyevszkij sarkán a pénzeszsá- 
kok és a hivatalnokok, a politikusok és az újságírók, nem folyt hajtóvadászat a bolsevik 
katonák és munkások ellen. 

Szájról szájra terjedt a hír, hogy Kerenszkij elmenekült Pétervárról és csapatokat hoz 
a frontról a város ellen. , 

A Téli Palotát fegyveres osztagok vették körül. Itt ütött tanyát az Ideiglenes Kor- 
mány a tiszti iskolások és a női zászlóalj védelme alatt. A felkelt Pétervár , lecsillapításá- 
ra" Kiskint, az Ideiglenes Kormány miniszterét, diktátornak nevezték ki." 

A híres Auróra cirkáló és néhány torpedónaszád a Néván közelebb jött a Téli 
Palotához. A városban visszhangzottak a cirkáló ágyúlövései. 

A Szmolnij környéke ugyanolyan ismerős képet mutatott, mint a februári forradalom 
első napjaiban a Tauriai Palota. Mindenütt felfegyverzett katonák és munkások, akár- 
csak azokban a távolinak tűnő napokban és a július 3-5-i sikertelen megmozdulás 
idején. A , nemesi kisasszonyok" egykori nevelőintézetének épületét megerősített őrség 
védte. A főbejárat mellett fedezékek húzódtak, a Szmolnijjal szemközti hatalmas térre 
rengeteg tűzifát hordtak össze, hogy szükség esetén megfelelő védelmet nyújtsanak 
tüzérségi támadás ellen. Az épület bejáratánál, a lépcsőn géppuskák, gyorstüzelő fegy- 
verek, lőszeres ládák sorakoztak. 

A hosszú, boltíves folyosók léptek zajától, kardcsörgéstől és sarkantyúpengéstől 
voltak hangosak. Mindenhol fegyveresek, puskák, szuronyok, szürke katonaköpenyek, 
kizsírosodott, táskákkal és töltényhevederekkel elboritott egyenruhák. Voltak, akik 
sietve sorakoztak a kapu előtt, mások elcsigázottan vonszolták fel magukat a lépcsőkön, 
és pihenőhelyet keresve szétszéledtek a szobákban. . 

A Forradalmi Katonai Bizottság kis szobájában vágni lehetett a füstöt. Egymást érték 
a küldöncök. Megbízottak jelentkeztek papírokért. Az asztal mögött a Forradalmi 
Katonai Bizottság néhány tagja futólag véleményt cserélt. Itt van a fáradt, a kialvatlan- 
ságtól vörös szemű Podvojszkij, Antonov-Ovszejenko, Satov? és még sok más, szintén 
itt virrasztó és pihenő elvtárs. Emberfeletti munkát végeznek. 

A nagyteremben ülésezik a szovjet. Kihallatszik a viharos taps, amellyel a küldöttek 

8 Nyikolaj Kiskin (1864—1930) orvos, a kadét párt egyik vezetője. 

9 Nyikolaj Podvojszkij (1880-1948), Vlagyimir Antonov-Ovszejenko (1883-1939), a bolsevik párt katonai 
vezetői 1917-ben. Vlagyimir Satov (1887-1943) - anarchoszindikalista forradalmár. 

az illegalitásból visszatért Lenint és a többieket köszöntik. Lenin a jelenlegi helyzetről 
tartott előadásában rámutatott, hogy a végbement forradalom véget vetett a burzsoázia 
hatalmának. A régi apparátust szét kell zúzni és a helyére a szovjet szervezeteire épülő 
újat kell állítani. Beszélt még a háború azonnali befejezésének szükségességéről, a 
nernesi földbirtok haladéktalan felszámolásáról és az iparban bevezetendő munkásel- 
lenőrzésről. 

Pétervárt elárasztották a mensevikek, a szociálforradalmárok, a Városi Duma külön- 
féle felhívásai, tiltakozásai. Mindegyikük igyekezett világossá tenni, mi a véleménye a 
végbement fordulatról, a barikád melyik oldalán áll. 

Megpróbáltam még ezen a napon találkozni a szakszervezetiekkel, hogy valamennyi 
proletár szervezetet bevonjuk a szovjetért folyó harcba. A Pétervári Szakszervezeti 
Tanács tagjai azonban, akárcsak jómagam, egész nap gyűléseken voltak, s így nem 
tudtunk összegyűlni. 

Október 25-én reggel, mint az Összoroszországi és Pétervári Fémmunkások Taná- 
csának elnöke, összehívtam a Központi Vezetőség rendkívüli ülését. Estefelé, ha nem 
is teljes létszámban, a testület összeült. Megvitattuk az országban kialakult helyzetet, 
és a következő határozatot hoztuk: 

1. Az események lényegét röviden megmagyarázva, a Pétervári Szovjet jelszava alatti 
egyesülésre szólítunk fel minden fémmunkást. 

2. A Pétervári Szovjet támogatására 50 ezer rubelt ajánlunk fel. 

3. A szovjet rendelkezésére bocsátjuk a Fémmunkások Összoroszországi Szövetsége 
Pétervári Vezetőségének és Központi Bizottságának teljes technikai apparátusát. 

A mensevikek tiltakozással fogadták ezeket a határozatokat, azt javasolták, legyünk 
semlegesek a szovjet és az Ideiglenes Kormány között folyó küzdelemben. Felháborod- 
tak azon, hogy a Fémmunkások Szövetsége a felkelés támogatására költi a pénzét. 

Én fogalmaztam meg a , Minden fémipari munkáshoz? szóló felhívást, amelyet a 
vezetőség jóváhagyott. E dokumentum megjelent az akkori lapokban, valamint a Me- 
talliszt (Fémmunkás) 1917. november 9-i, 5. számában. A 10 nap múlva összeülő 
küldöttgyűlés jóváhagyta tevékenységünket. Emiatt hosszú ideig a legkülönbözőbb 
támadások céltáblája voltam. 

Ezekben a napokban vált ismertté, hogy pártunk Központi Bizottsága engem jelölt 
a munkaügyi népbiztos posztjára. A mensevikek pedig nem átallották azt terjeszteni a 
munkások között, hogy 50 ezer rubelért vásároltam meg magamnak ezt a tisztséget. !" 


A Téli Palotát és Pétervár középületeit 1917. október 24. és 26. között. elfoglaló 
fegyveresek között a vörösgárdista munkások mellett igen nagy számban voltak katona- 
köpenyes parasztok is. A bolsevik párt körükben is növekvő befolyással rendelkezett, 
minthogy Lenin és társai éppen e forradalmi esztendőben radikálisan szakítottak a 
nagybirtok kollektív kisajátításának jelszavával, s meghirdették az egyéni földosztás 
programját. Ezt az elképzelést foglalta össze Leninnek az az írása, amely nagymérték- 
ben kiszélesítette a bolsevik fordulat tömegbázisát. A tömör dekrétum Lenin régi 
ismerőse, a bolsevik könyvkiadó és szerkesztő Vlagyimir Boncs-Brujevics (1873-1955) 
lakásán íródott. 


Vlagyimir Boncs-Brujevics: Így készült a földről szóló dekrétum 


1917. október 25-én hajnali négy felé fáradtan és felcsigázottan széledtünk szét a 
Szmolnijból. (...) A hátsó kijáraton mentünk ki Leninnel, egy sötét útkereszteződésen 


10 Proletarszkaja Revoljucija. 1922. 10. szám, 19-22. old. 

haladtunk át, ahol a megbeszélt helyen Rjabov matróz, egy megbízható gépkocsivezető 
várt minket. Kerülő úton siettünk a lakásomra. 

Vlagyimir Iljics úgy látszik, nagyon fáradt volt, s szundikált a kocsiban. Megérkez- 
tünk, s valamit ettünk. Igyekeztem, hogy Lenin minél kényelmesebben pihenhessen 
nálam, ám alig egyezett bele abba, hogy az én szobámat foglalja el. Csupán az az érvem 
győzte meg, hogy ebben a különálló kis szobában egy kis íróasztal, papír, tintatartó meg 
a könyvtár áll rendelkezésére. A másik szobában heveredtem le a díványra, s szilárdan 
elhatároztam: csak akkor hunyom le a szemem, amikor meggyőződöm, hogy Lenin már 
alszik. Előtte pedig gondosan lelakatoltam a lakásbejáratokat, ellenőriztem a zárakat, 
s csőre töltöttem a pisztolyomat. Fejemben végig az motoszkált: , Betörhetnek hozzám, 
s letartóztathatják vagy megölhetik Vlagyimir Iljicset. Hiszen ez rendszerünk első 
éjszakája, s minden előfordulhat." A biztonság kedvéért felírtam egy külön papírlapra 
a Szmolnij meg a kerületi pártbizottság telefonját, hogy ha felriadok éjszaka, ne kelljen 
külön keresni. Végül eloltottam a villanyt. (...) Egyszerre csak azt látom, hogy fény 
szüremlik be abból a szobából, ahol Vlagyimir Iljics pihent le. Felkeltem. S hallom, 
miként kel fel Lenin is, szinte nesztelenül, benéz a szobámba, s miután meggyőződött, 
hogy nem zavar engem, odamegy lábujjhegyen az íróasztalhoz. 

(. . .) Másnap reggel mindannyian asztalhoz ültünk. Lenin kivett zsebéből egy letisz- 
tázott szöveget, s felolvasta a később híressé vált, földről szóló dekrétumot. (...) 

n$ mi lesz, ha az eszerek azt találják mondani, hogy tőlük vettük át a földosztással 
foglalkozó passzusok alapgondolatát?" -— jegyezte meg az asztal körül ülők közül valaki. 
Lenin csak mosolygott erre. 

"Hadd mondják. Az a lényeg, hogy a parasztság jól megértse azt, hogy mindig is 
támogatni fogjuk igazságos követeléseiket. Naprakészen kell ismernünk a parasztok 
életét és vágyaikat. S ha balga emberek közben nevetnek rajtunk azért, hogy változtat- 
tunk agrárpolitikánkon, hát hadd nevessenek. Sohasem ismertük el, hogy az eszer párt 
monopóliuma az agrárkérdés rendezése. Immár mi vagyunk a legerősebb kormánypárt, 
. § a jelenlegi helyzetben a proletárdiktatúra után a parasztkérdés a öskáe feladat 
számunkra." !! 


A pétervári fordulatban, majd a szovjet-oroszországi polgárháborúban igen nagy jelen- 
tőségre tettek szert az orosz főváros melletti Kronstadt erődítményének nagyrészt 
bolsevik befolyás alatt álló tengerészei. Rendkívül népszerű volt körükben Fjodor 
Raszkolnyikov (1892-1939) zászlós, a balti flotta első vörös admirálisa. Raszkolnyikov 
gyermekfővel jegyezte el magát a munkásmozgalommal. Amíg mások számára az 
októberi forradalom véget ért a Téli Palota bevételével, addig ő úgy látta, hogy ez csak 
a kezdet, hiszen többek között éppen rá bízta Lenin és a pétervári szovjet bolsevik 
elnöke, Lev Trockij a forradalmi Pétervár ellen meginduló kozákcsapatok feltartóztatá- 
sát. 


Fjodor Raszkolnyikov: Megvédjük a forradalmat 


Október 27-én gépkocsim a hadkerületi katonai vezérkar előtt állt meg. A késő éjszaka 

ellenére minden ablak világos volt. A tágas, katonahivatali épület egyik szobájában 

Nyikolaj Podvoszkij elnökletével a bolsevik párt katonai bizottságának munkatársai 

üléseztek. Uljancevvel jelentést tettünk a siralmas fronthelyzetről. Rögtön határozatot 
, 


11 Gudok. 1927. november 7. ; 

hoztak, hogy sürgősen páncélautókat indítanak útnak. De ez önmagában még nem elég, 
meg kell gyorsítani a munkásegységek szervezését és amunkásezredek frontra küldését. 

Alighogy vége lett az ülésnek, Lenin hívatott. A pétervári hadkerület vezérkarának 
szobájában ült egy hosszú asztal mögött, amely általában piros vagy zöld posztóval volt 
letakarva. Most azonban csak a csupasz, durva fa látszott, s ettől az egész szobának 
olyan sivár, lakatlan jellege lett. Az embernek az volt az érzése, hogy a lakói éppen most 
hagyták itt. Az üres, lehangoló szobában tartózkodott Leninen kívül még Lev Trockij 
is. Iljics előtt az asztalon Pétervár környékének szétterített térképe feküdt. 

— A balti flotta mely hajói vannak a legnagyobb ütőerejű tüzérséggel felszerelve? — 
szegezte nekem váratlanul Vlagyimir Iljics. 

- A Petropavlovszk-hoz hasonló nagy csatahajók (dreadnoughtok). Az irányzótor- 
nyokban 12 hüvelykes, 52-es kaliberű lövegek vannak, nem számítva a kisebb lőfegyve- 
reket. 3 

— Jól van - folytatta alig hallhatóan, türelmetlenül Iljics. - Hogyha lövetnünk kellene 
Pétervár környékét, hol lehetne ezeket a hajókat elhelyezni? Be lehetne velük jönni a 
Néva-torkolatba? 

Azt válaszoltam, hogy figyelembe véve a sorhajók mély merülését és a csatorna 
alacsony vízállását, ilyen nagy hajókkal nem lehetne felhajózni a Néván, az ilyen 
manőverek csak abban a rendkívül ritka esetben járnának sikerrel, ha a csatorna 
vízállása szokatlanul magas lenne. 

— Hogyan lehetne akkor a balti flotta hajóival megszervezni Pétervár védelmét? - 
nézett rám mereven Lenin, feszült figyelemmel várva a választ. 

Azt feleltem, hogy a hajók lehorgonyozhatnának Kronstadt és a tengeri csatorna 
torkolata között, például Pétervárral harántirányban. Így amellett, hogy közvetlenül 
védenék az Oranienbaum és Peterhof felé vezető utat, akkora lövési övezetük lenne, 
hogy mélyen belőhetnék a partot. Lenint nem elégítette ki a válasz, megmutattatta a 
térképen a különböző kaliberű lövegek lövési övezetének lehetséges határait. Csak 
ezután nyugodott meg valamennyire. 

Ezen a napon egyébként Vlagyimir Iljics szokatlanul feszült idegállapotban volt. 
Szemmel láthatóan erősen felizgatta az a hir, hogy a fehérgárdisták elfoglalták Gatcsi- 
nát és aggódott a proletárforradalom sorsáért. 

Trockij a beszélgetés egész ideje alatt egy szót sem szólt: komoran ült az asztal 
mögött, fejét a kezére támasztotta és mély hallgatásba burkolózva figyelte a párbeszé- 
det. A fáradtság és az átvirrasztott éjszakák már nyomot hagytak az arcán, a jellegzetes, 
magas homlok egyenetlenségei még jobban kidomborodtak, arca megnyúlt, szeme 
mélyen ült gödrében. Lenin és Trockij kimentek a folyosóra, leültek a telefonfülke 
mellett egy padra, miközben a terepszínű, keskeny ezüst vállpántos, katonaorvosi 
köpenyt viselő Szkljanszkij!? elvtárs az ő megbízásukból valakivel telefonon beszélt. 

— Nincs valami ennivalója? — kérdezte tőlem váratlanul Trockij. 

Elővettem a felöltőm zsebéből két doboz halkonzervet, amit még Carszkoje Szelóból 
visszafelé tartva vettem magamhoz előrelátóan. Vlagyimir Iljics és Lev Davidovics 
farkasétvággyal nekiláttak. A szakadatlan munka közben ezekben a napokban még az 
evésre sem volt idejük. I 

— Telefonáljon Kronstadtba -— fordult hozzám Lenin, miközben a váratlanul jött, 
szegényes ebédet fogyasztotta —, és intézkedjen még egy kronstadti osztag sürgős 
felállításáról. Az utolsó emberig mindenkit mozgósítani kell. A forradalom halálos 
veszélyben van. Ha most nem vagyunk képesek rendkívüli erőfeszítésre, akkor Ke- 
renszkij és bandája megfojt bennünket. 

Megpróbáltam felhívni Kronstadtot, de már túl késő volt, nem sikerült telefonálni. 
Vlagyimir Iljics azt tanácsolta, próbáljak távírón érintkezésbe lépni az ottani elvtársak- 


12 Efraim Szkljanszkij (1892-1925) - katonaorvos, a Forradalmi Katonai Tanács elnökhelyettese. 

kal. Bementünk a távírószobába, ahol megállás nélkül zümmögtek a közvetlen össze- 
köttetést biztosító gépek. A számtalan készülék egyikénél Podvojszkij állt az asztalra 
könyökölve. Odamentünk hozzá. Gondolataim akaratlanul is a fronton jártak, ahol 
most dől el a forradalom sorsa. Mióta megkaptuk a hírt, hogy Kerenszkij elfoglalta 
Gatcsinát, nem érkezett semmilyen fontosabb értesülés a frontról. Gatcsina eleste 
mindannyiunknak fájt. Mindnyájan tisztában voltunk azzal, hogy az elkövetkező na- 
pokban határtalan erőfeszítésre, hatalmas szervezőmunkára lesz szükségünk a szilárd 
fegyveres védelem megteremtéséhez, a frontra kell küldeni Pétervár és a környező 
városok minden fegyverbíró lakosát. 

— Igen, most olyan a helyzet, hogy vagy ők akasztanak fel bennünket, vagy mi őket 

— jegyezte meg Podvojszkij. 

" Senkinek sem volt ellenvetése. 

A távíróval sem volt szerencsém, nem tudtam kapcsolatba lépni Kronstadttal. 

— Nos, akkor -— mondta Lenin, amikor ezt közöltem vele — holnap reggel induljon 
Kronstadtba és személyesen intézkedjen egy erős, géppuskával és tüzérséggel ellátott 
osztag megszervezéséről. Ne feledje, nincs idő. Minden perc drága. (...) 

Október 28-án kora reggel már Kronstadtban voltam. A laktanyaváros elnéptelene- 
dett utcái arról árulkodtak, hogy Pétervár és a gatcsinai front már elszólította a krons- 
tadti harcosok jelentős részét. 

A kronstadti szovjetben a baloldali eszerek ragadták magukhoz az irányítást. A szov- 
jet plénumát, ahol mi, bolsevikok voltunk abszolút többségben, ezekben a napokban 
nem hívták össze. A végrehajtó apparátus azonban gőzerővel dolgozott. És éppen most, 
amikor az összes aktív kommunista a frontra ment, a baloldali eszerek -— önmaguk 
számára is teljesen váratlanul — belecsöppentek a legfőbb irányító szerepébe. Annak 
ellenére, hogy a végrehajtó bizottságban kisebbségben voltak, ezekben a forradalmi 
napokban mégis nagy lármát csaptak: lelkesen telefonálgattak, buzgón intézkedtek, 
önelégülten és fontoskodva tárgyaltak, egyszóval teljesen beleélték magukat a szere- 
pükbe. Különösen Gorelnyikov és Kugyinszkij nyüzsgött sokat. Az eléggé testes, 
középtermetű, borotvált arcú, göndör hajú Gorelnyikov matróz tetszelgett a legfonto- 
sabb személy szerepében, ő rendelkezett a kronstadti egységek ellátásáról. A másik 
baloldali eszer, Kugyinszkij, olyan volt, mint egy vezérkari írnok. Kackiásan kipödrött 
fekete bajuszkájával, sötét, csillogó szemével, színpadiasan a vállára dobott köpenyével, 
magas, félrecsapott kucsmájával egy kackiás csokoládéhuszárra emlékeztetett. Minde- 
nütt terjesztette, hogy embereket toboroz a frontra, valamilyen katonai előkészületek- 
kel van elfoglalva, és kinevezte saját magát rajparancsnoknak. 

A forradalomnak ezek a komikus figurái nem voltak alkalmasak annak a felelősségtel- 
jes feladatnak a végrehajtására, amellyel Lenin engem megbízott. Úgy döntöttem, hogy 
saját személyes kapcsolataimat használom fel, és azonnal utasítottam az erődöket. Elég 
jól ismertem a különböző egységek hangulatát és felszereltségét ahhoz, hogy magam 
oldjam meg ezt a feladatot és a legjobb erőket irányitsam a frontra. 

Először Krasznaja Gorkát hivtam fel. Donszkoj elvtárs jött a telefonhoz, ennek a 
hatalmas erődnek a kommiszárja. Donszkoj baloldali eszer volt és nagyszerű forradal- 
már, akit a németek később Kijevben felakasztottak Eichorn tábornok meggyilkolásá- 
ért. Ismertettem vele a kritikus fronthelyzetet, és kértem, hogy a legsürgősebben küldje 
Pétervárra az összes rendelkezésre álló tartalékot, elegendő tüzérséggel megerősítve. 
Ugyanilyen parancsot adtam a Finn-öböl partján álló Ino erőd komisszárjának. Mind- 
két komisszár megigérte, hogy a legrövidebb időn belül felszereli a kért tüzérgyalogos 
egységeket. 


A forrásokat összeállította és jegyzetekkel ellátta: Kun Miklós 
I Fordította: Szabó Magdolna 

Gusztáv Gusztávovics Klucisz: Plakát (1931) 
i 87 BÖSSS ; csi 8 


ILLÉS IVÁN: 


Munkamegosztás - struktúra — külgazdaság 


Gazdasági nehézségeink az utóbbi évtizedben megnövekedtek; szembetűnően jelzi ezt a 
külgazdasági egyensúly romlása, a gazdasági növekedés lelassulása, a cserearányok 
kedvezőtlen alakulása, a külgazdasági pozícióvesztés. Gondjaink nem csupán a világgaz- 
daság hirtelen és robbanásszerű változásaival függenek össze; vannak olyan összetevői, 
feszültségei, amelyek hosszabb idő alatt halmozódtak fel, , objektiválódtak" gazdasá- 
gunk struktúrájában. Éppen ezekből alakult ki mai nehézségeink okainak mélyebb és 
tartósabb rétege. 

Az utóbbi években már széles körűvé — mondhatni általánossá - vált az a felismerés, 
hogy bajaink forrását alapvetően gazdaságunk kialakult, de már adottságként kezelendő 
struktúrájában kell keresnünk, következésképpen mindenfajta gazdaságfejlesztési, gaz- 
daságirányítási javaslatnak ezt a kialakult struktúrát kell valamilyen módon tekintetbe 
vennie. Már kevésbé egyöntetűek a nézetek annak megítélésében, hogy mi is a tartalmuk 
e strukturális gondoknak, miben is állnak a magyar gazdaság legfontosabb szerkezeti 
problémái. Akadnak, akik a gondok forrását a gazdaság túlzott , nyitottságában", kifelé 
fordulásában, külső függésében látják (és itt is megoszlanak a vélemények, hogy mely 
relációban tekintik ezt elsősorban gondnak), mások éppen ellenkezőleg, a még mindig 
tovább élő autark tendenciákat, a nem kellő exportorientáltságot jelölik meg fő problé- 
maként. 

Más vetületből vizsgálva a struktúrakérdést, azt találjuk, hogy ma távolról sem 
egyértelmű akár az ipar, akár az élelmiszer-gazdaság megítélése; mindkettő hozzájárult 
az utóbbi években talpon maradásunkhoz, de mindkettő jócskán forrása is gondjainknak 
és problémáinknak. Abban azonban, hogy melyik milyen mértékben és arányban, már 
jócskán eltérnek a vélemények. Egyöntetűbbek a nézetek az infrastrukturális, szolgáltató 
ágazatok helyzetét, problémáit illetően. Ismét csak megoszlanak a vélemények a gazda- 
sági szerkezet intézményi-vállalati aspektusát, a nagyüzemek, a kis- és középüzemek, az 
selső" és , második" gazdaság, a szocialista és a magánszektor szerepét illetően. 

És ráadásul e kérdések szorosan összefüggnek egymással: a gazdaság belső munka- 
megosztása a külkereskedelmi szerkezettel, az egyik relációban folytatott kereskedelem 
a másikéval, az ágazatok egymással, s mindezek a látszólag szigorúan gazdasági termé- 
szetű kérdések a lehetséges és jelentős társadalmi és politikai konzekvenciákkal. 

Úgy tűnik, hogy lassan a , struktúrapolitika" is, akárcsak a , hatékonyság", az , inten- 
zív és szelektív fejlesztés", a , gazdaságtalan tevékenység visszaszorítása" kétségtelenül 
igaz, de ma már kissé jelszószerűen ható kifejezések számát gyarapítja, holott a struktú- 
rapolitikának - a dolog természetéből következően -— éppen konkrét intézkedésekben és 
akciókban, konkrét ellentmondások feloldásában kell kifejeződnie. 

Az alábbi cikk nem vállalkozhat többre, mint arra, hogy a szerkezeti kérdések komple- 
xumából néhány gondolatkört kiemeljen és — természetesen egyéni megvilágításban - 
bemutasson. A vizsgálat középpontjába nem annyira a struktúra önmagában való 

— statisztikai — elemzése áll, hanem azok a belső és külső munkamegosztási viszonyok, 
amelyek az adott struktúrát létrehozták és újratermelik. 4 


Belső munkamegosztás és struktúra; dezintegrálódás és következményei 


A mai magyar anyagi termelési potenciál túlnyomó hányada - természetesen a korábbi 
struktúrára is építve — a felszabadulás után, a tervgazdálkodás körülményei között jött 
létre. Az 1949 és 1968 között megteremtett gazdasági bázist nyilvánvalóan nem közvetlen 
piaci impulzusok formálták, hanem a tervezőmunka során kidolgozott és mérlegelt 
döntések. A gazdálkodó egységek közötti együttműködés, a kölcsönös szállítások is 
többé-kevésbé , felülről" orientált szerződéskötési kötelezettségekből következtek, s ko- 
rántsem tükröztek olyan érdekeltségi viszonyokat, amelyek reális piaci körülmények 
közepette a gazdasági egységek között kialakulhattak volna. 

Az 1968. évi gazdasági reform ebben a vonatkozásban lényeges — és mindeddig nem 
kellően tanulmányozott - fordulópontot jelentett. A kölcsönös érdekeltséget nem tükröző 
gazdasági kapcsolatok, munkamegosztási relációk viszonylag rövid idő alatt, a reform 
bevezetése utáni 1-4 évben radikálisan felbomlottak, leépültek; ám a gazdaság , a gazdálko- 
dó egységek, azok érdekeltségi, irányítási rendszere nem volt felkészülve arra, hogy ezeket 
a kapcsolatokat viszonylag rövid idő alatt, új alapokon — piaci és érdekeltségi alapon — 
újjáépítse. Következésképpen a vállalatközi kapcsolatok intenzitása, kohéziója viszony- 
lag igen rövid idő alatt szinte drasztikusan csökkent, gazdaságunkban sajátos dezintegrá- 
ció ment végbe. Ennek részben objektív, részben szubjektív alapja volt. 

Az objektív részhez tartozik, hogy a gazdaság adott szervezeti rendszere, a szinte 
kizárólagos nagyvállalati szervezet nem igazán alkalmas az elmélyült kooperáció, az 
alkatrész- és részegységszállítások kibontakoztatásához. Ez a fajta munkamegosztás a 
fejlett országokban is inkább nagyvállalatok s kis- és középméretű , bedolgozó" üzemek 
között jön létre. Nálunk azonban éppen ez a kis- és középméretű vállalati szféra hiány- 
zott. 

A , szubjektív" okok közé tartozott a vállalati szabályozásnak az a rendszere, amely - 
a közvetlen exportot előnyben részesítette a közvetetthez képest, valamint a szállítási 
fegyelem lazasága, ami a belső kooperációra építést kockázatossá tette. Ugyancsak ide 
sorolhatók az árrendszer bizonyos torzításai a késztermék és az alkatrészek viszonylatá- 
ban, de a gazdaságirányításnak és a vállalatvezetésnek az a mentalitása is, amely a 
s, horizontális", egymástól való függéssel szemben a , központi" kapcsolatokat részesítet- 
te előnyben. Itt említhetjük azt a vállalati attitűdöt, amely az exportban elszenvedett 
esetleges veszteségeit vagy elmaradó sikereit a belföldi piacon való gyors, erőfölény- 
kihasználó áremelésekkel kívánta kompenzálni. 

A mellékelt 1. sz. táblázat félreérthetetlenül jelzi ezt a dezintegrálódási folyamatot. 
A folyó termelő felhasználás belföldi ipari vállalatoktól vásárolt hányada az 1968. évi 
40,4 százalékról igen rövid idő alatt 1973-ra 29,9 százalékra esett vissza, s 1973 után a 
folyamat -— ha lassult is — folytatódott. Ily módon a termelő felhasználásnak a hazai 
iparvállalatoktól származó hányada /984-re az 1968. évi 40,4 százalékról 25 ,5 százalékra 
csökkent. Ez a fajta dezintegráció a népgazdaság valamennyi ágazatában megfigyelhető. 

Természetesen tisztában kell lenni azzal, hogy ha egy többé-kevésbé fejlett, bonyolult 
és komplex gazdaságban a munkamegosztási viszonyokat egyik alapelvről, rendszerről 
másikra kívánják áthelyezni, az korántsem mehet egyik napról a másikra. 

Szükségképpen közbeiktatódik egy átmeneti periódus, amikor a gazdaság inkább a 
dezintegráció jeleit mutatja. Ennek hosszát nem lehet pontosan megjelölni, de az 
biztos, hogy nem rövid. Az igazán súlyos körülmény számunkra az volt, hogy az 
olajárrobbanás, a világgazdasági sokk a magyar gazdaságot éppen ezen átmeneti, újjászer- 
veződő, dezintegrációs szakasz közepén érte, , derékban kapta el". Sok szó esik manapság 

1. számú táblázat 


A folyó termelő felhasználás hazai ipari vállalatoktól vásárolt hányada 


iparvállalatoktól vásárolt hányad 


a népgazdaság ; ; a mezőgazda- a 
egészében aziparban az építőiparban ságban közlekedési 


1965 39.3 45.0 23.0 14.7 47.5 
1968 I 209 428 i 25.7 ; 16.9 66.7 
1970 31.0 42.3 23.0 18.4 53.0 
1975 29.9 41.0 23.6 14.2 45.6 
1980 27.4 376 21.8 11.8 39.8 
1981 26.9 37.5 210 11.8 37,6 
1982 26.5 37.6 20.2 11,6 34.4 
1983 25.8 36.9 18.6 12.2 29.2 
1984 25.5 36.5 18.1 12.2 31.,5 
1985 263 . 37.6 18.1 12.7 30.4 


Forrás: Az 1965-1985-ös Statisztikai Évkönyvek alapján a szerző számításai 


a magyar gazdaság és gazdaságpolitika megkésett reagálásáról, nem kellő alkalmazko- 
dóképességéről éppen a hetvenes évek derekán. Nem vitatva ennek a kritikának az 
alapvető jogosságát, azt is látni kell, hogy a megnövekedett importigények jelentős része, 
a gazdaság fokozott importéhsége és rugalmatlan reakciói részben éppen ebből az 
átmeneti állapotból, szakaszból eredeztethetők, tehát bizonyos fokig éppen a reform 
megindításának és nem csupán az azt , lefékező" gazdaságpolitikának a következményei 
(anélkül, hogy az utóbbi jelentőségét lekicsinyelnénk). 

Milyen formában pótolta, helyettesítette a gazdaság a , kieső" vállalatközi kapcsolato- 
kat, szállításokat? A különböző periódusokban eltérő megoldások kerültek túlsúlyba. 

Az első és s legkézenfekvőbb" megoldás az import növelése volt. A gazdaság importhá- 
nyada - a GDP-hez viszonyítva - néhány év alatt, 1967-1968-tól 1971-—1972-ig (tehát még 
az árrobbanás előtt) ugrásszerűen 25-27 százalékról 32-35 százalékra, a nem rubel 
importhányad 10-11-ről 16-17 százalékra nőtt, amit azután az árrobbanás emelt meg 
1974-1975-re 46-48 százalékra, illetve 24-28 százalékra. Igen jelentős arányú , kinyilás" 
történt tehát. A hetvenes évek második felére azonban bebizonyosodott, hogy ez az út 
tartósan nem járható. A belső kooperáció kieséséből adódó, ugrásszerűen megnövekedett 
importtöbblettel az exportképesség ilyen rövid idő alatt nem tudott lépést tartani; ehhez 
járult később a cserearány-veszteség, s mindez végül is a népgazdaság nemzetközi fizetési 
egyensúlyát kritikus helyzetbe hozta. Rákényszerültünk tehát az import csökkentésére; 

az import aránya néhány évig nem emelkedett tovább, sőt 1984-ig jelentősen csökkent is. 
.. A második megoldás a saját profil kiterjesztése, az önellátásra való berendezkedés. Ez 
az út korábban sem volt idegen a magyar vállalatoktól; alkatrészszükségletük jelentős 
hányadát mindig is maguk állították elő. 1985-ben például 312 milliárd Ft-os gépipari 
termelés mellett a más vállalatoktól vásárolt alkatrészek értéke mindössze 17,2 milliárd, 
azaz a termelésnek csupán 5,7 százaléka volt. Kevésbé ismert tény azonban, hogy a 
magyar vállalatok belföldi eredetű gépi beruházásaiknak 1967-ben 47 százalékát, 1985- 
ben már 61 százalékát (az összes gépi beruházás 30 százalékát) saját maguk állították 
elő, néhol , barkácsolták össze". E tekintetben tehát a vállalati autarkia aránya növeke- 
dett. , 

A vállalatok ezen túlmenően építési igényeiknek jelentős hányadát - mintegy 30 
százalékát -, fuvarozási, szállítási tevékenységüknek ugyancsak nagy részét saját rezsiben 
végzik, nem beszélve a gépek, berendezések javításáról és karbantartásáról, amit szinte 

teljes egészében saját szervezeten belül valósítanak meg. A belkereskedelemben jelentős 
lett a saját termeltetés aránya. A vállalatok tehát mindent megtettek, hogy mentesítsék 
magukat a belföldi kooperáció és munkamegosztás esetleges zökkenőitől, kockázataitól. 

A harmadik megoldás a nagyvállalati kooperáció helyett a , saját háttéripar" kiépítése 
a vállalati szervezeten formálisan kívül. Végső soron ez bizonyult az egyik igen elterjedt 
megoldásnak, de a módozatok időközben is változtak. Az időszak első felében — a 
nyolcvanas évek elejéig — a termelőszövetkezetek melléküzemági ipari tevékenysége 
töltötte be ezt a szerepet, majd a nyolcvanas évek elejétől egyre növekvő mértékben a 
vgmk-k, gmk-k, szakcsoportok, kisszövetkezetek, összefoglalóan az új vállalkozási for- 
mák. Ezek 1985-ben már az iparvállalatok termelő felhasználásának mintegy 4-5 száza- 
lékát (a halmozódásokat figyelembe véve jóval nagyobb hányadát) adták. Ennek az új 
típusú , háttériparnak" a megjelenése kétségtelenül pozitív jelenség, de csak részben 
ellensúlyozhatja azt, hogy a vállalatközi kooperációban nem tudtunk érdemi előrehala- 
dást elérni. Ez a körülmény - mint később látni fogjuk — messzemenően és kedvezőtlenül 
alakítja népgazdaságunk külkapcsolatainak struktúráját. 


Nemzetközi munkamegosztás és struktúra; a , nyitottság" problémája 


Népgazdaságunk nemzetközi munkamegosztásba való bekapcsolódásának természete 
nehezen érthető meg a belső munkamegosztás előrehaladottságának, jellegének ismerete 
nélkül. Vizsgálódásunkban ezért bocsátottuk ezt előre. 

A nemzetközi statisztika adatait elemezve, az export-import összegét a nemzeti jövede- 
lemhez viszonyítva kitűnik, hogy e mutató értéke a magyar gazdaságban igen magas: 
mind az export, mind az import a nemzeti jövedelem értékének mintegy 50 százalékát 
teszi ki. Európában alig egy-két országban (Belgium, Írország) magasabb ez az arány, 
a világ többi részén pedig csak néhány monokulturális vagy olaj-, illetve tranzitkereske- 
delmet folytató ország (Hongkong, Szingapúr) múlja ezt felül. 

Ebből is látszik, hog ez az összevont mutató - az export-importnak a nemzeti jövede- 
lemhez való viszonyítása - egy-egy ország valódi nyitottságát nem igazán tükrözi. 
Nagysága - a szélsőségesen alacsony értékeket kivéve — önmagában sem jónak, sem 
rossznak nem minősíthető. További szempontok érdemelnek itt megfontolást. 

Így például, ha egy országnak nagy az exportja és az importja, ez megvalósulhat úgy 
is, hogy nagyjából azt exportálja, amit importál, valamelyes továbbfeldolgozással, kiké- 
szítéssel stb. Ez önmagában a világpiaci konjunktúraviszonyoktól függően lehet jó üzlet 
vagy rossz üzlet, de igazi nyitottságot vagy sebezhetőséget nem jelent, e nagy export és 
import megszűnése alig valamivel többtől, mint a kereskedelmi haszontól fosztja meg az 
adott országot, alapvető termelési folyamatait nem érinti. A nyitottság, a sebezhetőség 
annak arányában nő, minél jobban beépül az import a gazdaságba, minél nagyobb 
, hozzáadott érték" alapul erre az importra. 

Figyelemre méltó az is, hogy számos országban jelentős szerepet játszanak az exporton 
kívüli egyéb devizabevételek, a , láthatatlan" export, így a külgazdasági kapcsolatok 
pusztán az áruforgalom alapján nem megítélhetők. 

Végül fontos az is, hogy a gazdaság nyitottsága nem annyira a makroökonómiai 
aggregátumok, a nagy, összevont népgazdasági mutatószámok (esetünkben a nemzeti 
jövedelemhez viszonyított export-import) nagyságrendjén múlik, hanem annak , terített- 
ségén": a gazdálkodó egységeknek milyen hányada érdekelt — közvetve és/vagy közvetle- 
nül - a külgazdasági tevékenységben, érdekeltségük, jövedelmük mennyire függ a külső 
piacoktól, hogyan tükröződik ez üzleti, termelési, értékesítési politikájukban. 

Ezen konkrétabb szempontok alapján érdemes megvizsgálnunk a magyar gazdaság 
külgazdasági kapcsolatait is. 

Mindenekelőtt: ma még nem lehet figyelmen kívül hagyni, hogy egyrészt a magyar 

gazdaság külgazdasági kapcsolatai két piacra irányulnak, amelyeknek mozgástörvényei, 
mechanizmusai jelentősen különböznek egymástól, másrészt a magyar export és import 
struktúrája is jelentősen eltér a két piacon. 

Az utóbbi évek vizsgálatai mindinkább felszínre hozták a két piac egy sajátos összefüg- 
gését, nevezetesen azt, hogy a magyar külkereskedelem egy meghatározott hányada 
bizonyos fajta , tranzittevékenységet" bonyolít le a két piac között. Kissé leegyszerűsítve 
azt mondhatjuk, hogy a szocialista országokból behozott alapanyagokból, energiahor- 
dozókból félkész terméket (kohászati termék, vegyipari alapanyag stb.) állítunk elő, és 
azt értékesítjük a konvertibilis piacokon, illetve a konvertibilis piacokon beszerzett 
félkész termékekből, alkatrészekből készterméket állítunk elő (gépek, műszerek, gyógy- 
szerek, vegyipari késztermékek) és ezeket értékesítjük a szocialista piacokon. E tranzitte- 
vékenység sajátossága abban áll, hogy a tranzit nem ugyanazon fő reláció importja és 
exportja között, hanem a két fő reláció között történik. Azaz, a szocialista országokból 
származó importot nagyrészt konvertibilis exporthoz, a dollárért beszerzett importot 
pedig nagyrészt a szocialista országokba irányuló exporthoz használjuk fel. Nem utolsó- 
sorban ez a tranzittevékenység növelte meg az export és import nemzeti jövedelemhez 
viszonyított arányát az utóbbi években. Mindkét irányú tranzit jelentős, de az utóbbi 
években végzett részletesebb elemzések azt mutatják, hogy a szocialista export tőkés- 
import-tartalma némileg meghaladja az ellenkező irányú konverziót. 

Ez a sajátos , híd" szerep hosszú ideig hozzájárult gazdaságunk dinamikus fejlődésé- 
hez, és számos vonatkozásban ma is pozitív — többek között a gazdaság egészének 
műszaki színvonalára ösztönzőleg ható - szerepet tölt be. Nem tagadhatjuk azonban, 
hogy az utóbbi években ezzel kapcsolatban több feszültség, gond is felszínre került. 

A , klasszikus" tranzitországoknál az export és az import együtt mozog, és ha jelent 
is ez némi - néha jelentős — veszteséget vagy nyereséget, az ország alapvető belső 
gazdasági folyamatait csak kevéssé érinti. Nem Így a mi esetünkben! Nálunk — mint már 
említettük - az adott relációjú exporthoz felhasznált import jelentős hányada a másik 
relációból származik, és fordítva: az egyik relációból eredő import nagy része a másik 
reláció exportjában kerül felhasználásra. Ugyanazon reláció exportját és importját tehát 
eltérő mozgástörvények szabályozzák; ma nem az , együttmozgás", hanem az eltérő 
mozgástendenciák feltételei adottak. Ezért van az, hogy adott reláció külkereskedelmi 
egyensúlya, , szaldója" nem vagy alig kezelhető pusztán az adott relációjú külkereskede- 
lem kontextusában, hanem messzemenő hatásai vannak a másik reláció forgalmára és 
az összgazdasági folyamatra. 

A két fő relációban ma még eltérő árarányok, ártendenciák következtében vállalataink 
működési jövedelmezőségét, a költségvetés pozícióját gyakran nem a tényleges kompara- 
tív előnyök, hatékonysági viszonyok, hanem a két árrendszer közötti inkonzisztencia 
pillanatnyi mértéke és előjele határozza meg, amire lehetetlen tartós stratégiát építeni. 

Itt egy lényeges ponthoz érkeztünk. Jóllehet a magyar gazdaság külkereskedelme 
mindkét - rubel és nem rubel - relációban jelentős és megközelítőleg azonos nagyságren- 
dű, és ez a forgalom a nemzeti jövedelemhez viszonyítva is igen tekintélyes, mégsem 
mondható el, hogy a magyar gazdaság akár egyik, akár másik relációhoz vagy — mint 
kifejtettük — akár , önmagához" igazán integrálódott volna. Az integráció ugyanis azt 
jelenti, hogy egy termelési folyamat két ország, illetve országcsoport gazdaságában 
egészében, teljes vertikumában egybefonódik, szerves egységet alkot. Ilyenfajta , zárt" 
integráció, szerves egybefonódás azonban a magyar gazdaságban jóformán nincs, vala- 
mely országcsoporthoz termelési folyamatainknak általában csak az , egyik vége" kap- 
csolódik (azaz máshonnan szerezzük be a nyersanyagot, félkész terméket, és máshova 
értékesítjük a végterméket). A teljes termelési vertikum működőképességében való köl- 
csönös érdekeltség ritkán áll fenn, ami mind a termelési szerkezetet, mind a külkereske- 
delmi kapcsolatokat sebezhetővé teszi. 

Vizsgálódásaink szempontjából figyelmet érdemlő körülmény, hogy a fejlődő vagy 

közepesen fejlett országok általában több árut importálnak , mint exportálnak, mivel áruik 
korszerűsége, piaci , bevezetettsége" és ebből következően árszínvonala nem éri el a 
fejlett országokét, noha abba természetszerűleg fizikailag ugyanannyi energiát, anyagot 
stb. , dolgoznak be", mint a fejlett országok. A magasabb import és alacsonyabb export 
közötti különbözetet többnyire idenegforgalmi és szolgáltatási bevételekből, vendég- 
munkások hazautalásaiból, működő tőke importjából és hitelekből fedezik. A dél-euró- 
pai országokban s a fejlődő országok többségében ez a helyzet. Ennek tükrében szinte 
kivételesnek tekinthető körülmény, hogy a magyar gazdaság - az áruforgalmon kívüli 
bevételek csekély aránya miatt — áruimportját lényegében teljes mértékben áruexporttal 
kénytelen fedezni. Továbbmenve: ezt az egyenértékűséget is más megvilágításba helyezi 
az, hogy a magyar népgazdaság 1970 és 1986 között mintegy 28 százalékos cserearány- 
. romlást szenvedett el. Azaz, az , egyenértékűség" mögött ma azonos volumenű exporttal 
szemben közel 30 százalékkal kevesebb import áll, mint másfél-két évtizeddel ezelőtt. 

Visszatérve a , nyitottság" problémájára, megállapítható, hogy a gazdaság exportol- 
dalról valóban nyitott, mert a nemzeti jövedelem 50 százalékának - az export tényleges 
népgazdasági ráfordításait számba véve ennél is többnek, a nemzeti jövedelem csaknem 
60 százalékának - megfelelő értékben kell erőforrásainkat az exportra fordítanunk. 
Rendkívül leértékelt exportárainkat figyelembe véve azonban távolról sem biztos, hogy 
ezzel — nem rubel viszonylatban - méltányos és arányos terjedelmű importot tudunk 
beszerezni. Ebből a megközelítésből tehát az import gazdaságunkban kevés. De ha ahhoz 
az összeghez viszonyítjuk, amely az ország devizabevételeiből — az adósságszolgálati 
kötelezettségek teljesítése után — az import fedezetéül ténylegesen rendelkezésre áll, 
akkor az import, elsősorban a nem rubelimport összege, túlzottan is sok. Ez a feszítő 
ellentmondás végigkíséri az utóbbi évek gazdaságfejlődését és gazdaságpolitikáját. 

Ha vizsgálódásunkban túllépünk a makroökonómiai aggregátumokon, akkor azt 
figyelhetjük meg, hogy míg a nem rubel-, a konvertibilis export rendkívül koncentráltan 
realizálódik — néhány tucat vállalat adja az export döntő hányadát -, addig a dollárim- 
portot rendkívül széles körben, decentralizáltan használják fel. Alkatrészek, intermedie- 
rek, félkész termékek, segédanyagok stb. formájában gyakorlatilag a vállalatok többsége 
felhasznál nem rubel relációjú importot. 

Bizonyos fokig fordított a helyzet a rubelviszonylatú külkereskedelem területén. Az 
exportban itt a vállalatok széles köre érdekelt, az importot - lévén főleg néhány nagy 
volumenű nyersanyagról, energiahordozóról, valamint járművekről, fogyasztási cikkek- 
ről és specializált beruházási eszközökről szó -— a vállalatok viszonylag szűkebb köre 
használja fel. 

Ha az ágazatok, vállalatok exportértékesítésének arányát és ennek alakulását vizsgál- 
juk, meglepő megállapításra jutunk. A gépipar kivételével a többi ágazatban, iparágban 
az exportértékesítés aránya az utolsó 10-12 évben - tehát abban az időszakban, amikor 
az egyensúlyi követelmények, az exportfejlesztés minden korábbinál nagyobb mértékben 
a gazdaságpolitika előterében állt — egyáltalán nem nőtt, sok ágazatban csökkent. Félre- 
értés ne essék: az export volumene szinte minden ágazatban dinamikusan emelkedett, a 
gazdaság exportteljesítménye a volumeneket tekintve számottevően nőtt, és ezzel egyide- 
jűleg a belföldi értékesítés volumene csak viszonylag mérsékelten emelkedett. Ezt azon- 
ban ellensúlyozta az árarányok elmozdulása; belső értékesítési árait szinte kivétel nélkül 
valamennyi ágazat sokkal gyorsabban növelte, mint amilyen az exportár-növekedés volt 
(2. sz. táblázat). Ezért a dinamikus exportnövekedés ellenére sem állítható, hogy a 
vállalatok valóban exportorientálttá váltak. Jövedelmük növelése ugyanis továbbra sem 
elsősorban az exporttól függ. A vállalatok, ágazatok a belföldi piac viszonylagos beszű- 
külésére nem az e piacon kialakuló versennyel, hanem a kínálat beszűkítésével és áreme- 
lés kikényszerítésével reagáltak, ami fedezi a , bármi áron" való export követelményéből 
fakadó esetleges veszteségeiket. 

Jóllehet, a termelőszféra nagyvállalati gazdálkodó egységei bizonyos fokig elfordultak 

a belső piactól, paradox módon ez mégsem jelenti azt, hogy valóban exportorientálttá 
váltak; az exportorientáció markáns kialakulása nagyon korlátozott érvénnyel és korlá- 
sült. A gazdaság egésze — különösen nem rubel viszonylatban — nem vált exportorientált- 
tá, mert az e relációjú export döntő hányadát a vállalatok viszonylag szük köre realizálja 
és ezek is, az élelmiszer-gazdaság nagy szektorának kivételével, nem a gazdaság belső 
adottságainak bázisán, abba beépülve, hanem jelentős részben a másik relációból beho- 
zott alapanyagok viszonylag csekély hozzáadott értékű transzferálásával valósítják azt 
meg. Gazdaságunk nem exportorientált azért sem, mert a jövedelem nagyobb hányadát 
- a végbement dezintegrálódás ellenére — a belső piacon szerzik meg, mégpedig az itt 
meglévő piaci monopólium és puha árkorlátok kihasználásával. 
/ 


A struktúrafejlesztés irányairól és eszközeiről 


Úgy vélem, az elmondottak meggyőzően bizonyítják, hogy a struktúrafejlesztés alapvető 
eszközéül a belső piacépítésnek, a piaci kapcsolatok érvényre juttatásának kell szolgálnia. 
A piacépitésnek, mert a valódi piaci alapon létrejövő kapcsolatok hiánya, a (belső) piac 
torz működése az, amely ,Szétzilálta" ezeket a belső kapcsolatokat, és ezzel a külső 
kapcsolatoknak is viszonylag torz struktúráját alakította ki. 

Ezek a , torzulások" elsősorban abban nyilvánulnak meg, hogy importunkban, minde- 
nekelőtt nem rubelimportunkban, aránvtalanul nagy az alkatrészek, közbenső termékek 
részesedése! Nem rubelimportunk (a földrajzi adottságok által determinált energia- és 
agrárimporttól eltekintve) 80 százaléka a közvetlen folyó termelő felhasználást szolgáló 
alapanyag. félkész termék, alkatrész, ami világviszonylatban rendkívül magas - és rend- 
kívül kedvezőtlen — arány. Ugyanez a hányad az országok többségében 50-60 százalék 
között mozog, lényegesen nagyobb teret engedve így mind a közvetlen fogyasztási, mind 
a technikai, beruházási importnak. A kép másik, ezzel szorosan összefüggő oldala, hogy 
a nem rubel viszonylatú importnak mindössze 8-9 százaléka szolgál közvetlen beruházá- 
si célokat, ami ugyancsak rendkívüli arány, de most már alacsony volta miatt. 

Az országok többségében ez az arány a hazainak legalább két-háromszorosát teszi ki, 
20-30 százalék között mozog. A megfelelő belső munkamegosztási háttér — az alkatrész- 
és intermedtierfázisok - hiánya tehát oly mértékben igénybe veszi, , leterheli" korlátozott 
importlehetőségeinket, hogy ez nagyon beszükiti a technikaimportra, valamint a fo- 
gyasztói választék bővítésére fennmaradó lehetőségeinket. 

Sajnos csak részben igaz az az állítás, hogy a nagyarányú félkésztermék- és alkatrész- 
import a nemzetközi termelési kooperációba való beépülésünk pozitív folyamatának 
eredménye. Ez sokkal inkább a belső kooperáció leépülésének negatív következménye. 
Az alkatrész-kooperációnak egyébként is kétoldalúnak kellene lennie; a mi kapcsola- 
taink meglehetősen aszimmetrikusak. 1986-ban a fejlett tőkés országokból 25,3 milliárd 
forint értékű alkatrészt hoztunk be, és 3,6 milliárd forint értéküt vittünk ki. Az alkatrész- 
forgalom deficitje 21,7 milliárd forint, ami pontosan azonos teljes nem rubel viszonvlatú 
deficitünkkel. Ez az adat önmagáért beszél. Távol attól a szándéktól, hogy az alkatrészek 
tekintetében valamiféle autarkiára rendezkedjünk be. bizonyosra vehető, hogy a belső 
piaci kapcsolatok fejlesztése, a kisvállalkozások mozgásterének bövítése, a különböző 
szektorok közötti megfelelő integráció e deficit jelentékeny részét felszámolhatná. 

Fentebb hangsúlyoztuk, hogy a piacépítést, a piaci kapcsolatok érvényre juttatását kell 
a struktúrapolitika eszköztárában első helyre tennünk. De ennek elsődleges célja ebben 
az összefüggésrendszerben a belső integráció kiépítése és javítása és csak kevésbé az, hogy 
a szelektív fejlődés érvényre juttatásában a piacra hagyatkozzunk. (Ennyiben a hangsú- 
lyok e helyütt mások, mint sok más, e tárgyban elhangzó érvelésnél.) Tisztában kell 
lennünk ugyanis azzal, hogy a piac nem fogja , megspórolni" a gazdaságpolitika számára 

azokat a döntéseket, amelyek a szelektív fejlődés, a strukturális átalakulás érdekében 
elkerülhetetlenül szükségesek. Nem fogja megspórolni, mert strukturális problémáink 
túlnyomórészt éppen azokban az ágazatokban és területeken váltak égetővé, amelyeknél 
a piaci mechanizmusokra való ráhagyatkozás lehetőségei világviszonylatban korlátozot- 
tak. Bizonyos értelemben egész ágazatok sorsának eldöntéséről van szó, sokrétű társa- 
dalmi-gazdasági kihatásokkal. 

Érdemes röviden szemügyre venni az állami struktúrapolitika és strukturális problé- 
máink néhány jellegzetességét. 

A hatékony ágazatok jövedelméből elvont támogatások gyors növelésével (kohászat, 
élelmiszeripar, termelő infrastruktúra), valamint a világgazdasági áralakulással és a belső 
piaci helyzettel nem indokolható áremelésekkel (bányászat, építőipar, részben mezőgaz- 
daság) jelentős jövedelmet csoportosítottunk át a kedvező hatékonyságú ágazatoktól a 
kedvezőtlenekhez. Így azután az a paradox helyzet jött létre, hogy a népgazdaság létszá- 
mából és beruházásaiból éppen azon ágazatok részaránya növekedett — nem jelentéktelen 
mértékben -, amelyeknek nemzeti jövedelemhez való hozzájárulása relatíve vagy abszolúte 
is csökkent. Ezt a fejleményt joggal nevezhetjük bizonyos értelemben , kontraszelektív" 
struktúrafejlesztésnek, noha kétségtelenül voltak ennek objektív, az egyensúlyi helyzet- 
ből fakadó okai is. 

Az utóbbi években mind tisztábban körvorjálazódott néhány ágazat súlyos helyzete. 
Ezekben egyrészt a világpiaci hatások, másrészt a hazai természeti, geológiai adottságok 
kedvezőtlen feltételei vagy alakulása miatt, harmadrészt a gazdálkodás, a vezetés nem 
eléggé hatékony volta következtében a nemzeti jövedelemhez való hozzájárulás nem nőtt, 
hanem csökkent, a népgazdasági hatékonyság nagymértékben romlott, s a gazdaságirá- 
nyítás nem tett — az egyensúlyi követelmények szorításában nehezen is tudott — hatásos 
lépéseket a helyzet radikálisabb megváltoztatására, akár a visszafejlesztés eszközeinek 
alkalmazásával is. Pedig a népgazdasági hatékonyságromlás jelentős részben éppen e 
kritikus ágazatok - elsősorban a bányászat, a kohászat és az élelmiszeripar - nagymérték- 
ben romló hatékonysága miatt következett be. 

Önmagában ezért arról beszélni, hogy a támogatásokat le kell építeni, nem elengedő, 
ha az nem társul a támogatott ágazatok sorsára vonatkozó érdemi döntéssel. E területek 
ma jelentős szerepet játszanak a konvertibilis külgazdasági egyensúly fenntartásában - 
cselekvési szabadságunk szempontjából ez nem közömbös -, egyúttal a költségvetési 
támogatásoknak is igen jelentős hányadát, közel felét igénylik. Csak a nagyságrendek 
érzékeltetésére: az említett három terület 1986-ban 107 milliárd Ft folyó és fejlesztési 
támogatásban részesült. Ugyanebben az évben nyugdíjakra 102 milliárd Ft-ot fizettek 
ki. Az adott tevékenységekben kétségtelenül rejlenek bizonyos hatékonysági tartalékok, 
ugyanakkor valószínűtlen a támogatási igények radikális csökkentése csupán belső 
struktúraváltozás útján. Szembe kell nézni tehát az adott tevékenységek termelése és 
exportja részbeni kiváltásának és ezzel bizonyos területek, tevékenységek visszafejleszté- 
sének szükségességével. 

A , kritikus" ágazatokról szólva fontos megjegyezni, hogy a gazdaságtalan és alacsony 
hatékonyságú termelés korántsem szorítkozik csak e területekre, illetve a , kritikus" 
ágazatokban is számos jövedelmező, hatékonyan gazdálkodó egység van. Mégis: a 
gazdaságpolitika számára e kérdések , ágazati" problematikaként is megragadhatók és 
meg is ragadandók. 

Mindenekelőtt a szénbányászat. Hazánk geológiai adottságai a szénbányászat számára 
nem túlzottan kedvezőek. E kedvezőtlen adottságokat a hetvenes években hosszú ideig 
s elfedte" a világpiaci energiaárak , égbe szökkenése", ami a hazai energiatermelést szinte 
bármi áron kifizetődővé tette. A nyolcvanas évek közepén azonban e kedvezőtlen adott- 
ságok és az ebből fakadó ellentmondások ismét - és a korábbiaknál még sokkal éleseb- 
ben - felszínre kerültek. Élesebben, mert időközben a magyar szénbányászat fajlagos - 
egységnyi fűtőértÉkre jutó — költségei az ötszörösére emelkedtek. A magyar szénbányá- 

szat ma -— ugyancsak fűtőértékre számítva — a világ legalacsonyabb termelékenységű 
szénbányászata. Ennek okai döntően objektívek, természetiek, de bizonyos fokig az 
elmúlt évtized nem kielégítő költségcsökkentési erőfeszítései is szerepet játszanak benne. 
Ha a költségek még egy-két évig így növekednek, a magyar szénbányászat működési 
feltételei teljesen kritikussá válnak. 

A második problematikus terület az élelmiszer-feldolgozás és az ezzel összefüggő 
termelés (különösen a hústermelés és -feldolgozás). A szélesebb közvélemény számára ez 
meglepőnek tűnhet, hiszen a magyar mezőgazdaság nemzetközi viszonylatban is kiemel- 
kedő eredményeket ért el az utóbbi évtizedekben. A problematikus megjelölés mégis 
indokolt, kettős okból is. 


e Egyrészt a világpiacon a fejlett tőkés országok többsége, de ma már néhány fejlődő 
ország is agrártúltermelési gondokkal küzd, és feleslegein hatalmas támogatással 
igyekszik túladni, miközben saját belső agrárpiacát protekcionista eszközökkel védi. Az 
utóbbi években a világpiacon rendkívül alacsony, a ténylegés költségviszonyokat egyál- 
talán nem tükröző árak alakultak ki, ami minden agrárexportőrt — bennünket is -— nehéz 
helyzetbe hozott. Mezőgazdaságunk ezt a helyzetet kevésbé érzékelte, mint a közvetlenül 
sújtott élelmiszeripar, ahol az utóbbi években hatalmas támogatások váltak szükségessé. 


e A problematikussá válásban másrészt közrejátszott a belső differenciálódás is. 
A kiváló eredményeket ugyanis mindig csak a mezőgazdasági üzemek egy része érte el, 
az üzemek mintegy negyede, harmada kedvezőtlen természeti-gazdasági viszonyok kö- 
zött gazdálkodik. Az üzemek differenciálódása az utóbbi évtizedben felerősödött, az 
üzemek egy része folyamatosan, gyakran , bővítve" újratermeli a veszteségeket és a 
támogatásigényt. Itt a kettős szorításból — a világpiaci helyzetből és az átlagnál jóval 
kedvezőtlenebb gazdálkodási körülményekből - fakadó támogatási igény a jelen termelé- 
si szerkezet fenntartását gazdaságilag irracionálissá teszi. 

A harmadik terület a vaskohászat. 1975 és 1985 között a vaskohászat exportárai 27 
százalékkal, a vaskohászatban felhasznált anyagok árai 120 százalékkal nőttek. Még ha 
a vaskohászat tett is - mint ahogyan valóban tett — a hatékonyság növelésére komoly 
lépéseket, ezt a különbséget ledolgozni lehetetlen volt, az ágazat elkerülhetetlenül súlyos 
jövedelmezőségi és pénzügyi pozícióba került. 

A kritikus helyzetbe jutott ágazatok sok közös és nem kevés eltérő vonást is mutatnak. 
Ez helyzetük, perspektíváik mérlegelése során természetesen figyelmet érdemel. 

A szénbányászatot tekintve például nyilvánvaló, hogy adottságai folytán hazánk 
komparatív hátrányban van más, e szempontból szerencsésebb országokhoz képest, és 
elsősorban az energiahordozóknak a valós ráfordításoktól elszakadt, az olajárrobbanás 
utáni magas világpiaci árai tették hosszú ideig lehetségessé és indokolttá e tevékenység 
folytatását. Az élelmiszer-termelésnél bizonyos fokig fordított a helyzet: egy viszonylag 
kedvező adottságú, számos komparatív előnnyel rendelkező ágazatot a tényleges ráfordíi- 
tásoktól - de most lefelé — elszakadt világpiaci ár hozott nehéz helyzetbe. A végeredmény 
— az alacsony vagy éppen negatív jövedelemtermelő-képesség - persze ugyanaz, mégis a , 
hosszabb távú, komparatív adottságainkat figyelembe vevő, struktúrapolitikai döntések 
szempontjából megítélésük eltérő lehet. 

Különböznek egymástól a jövedelemtermelés fokozásának jövőbeli esélyei és módoza- 
tai is. A kohászatban és az élelmiszeriparban a termékek feldolgozottsági fokának és 
értékesítésük javítása révén számítani lehet a jövedelemtermelés növelésére. A bányá- 
szatban erre nincs mód, itt kizárólag a költségek csökkentése vagy az árak emelése nyújt 
erre lehetőséget. 

Eltérőek a fejlesztési vagy az esetleges , visszafejlesztési" döntések társadalmi konzek- 
venciái is. Más hatású például a gazdaságtalan export azonos nagyságrendű mérséklése 
a kohászatban, ahol jóval kevesebb embert, de sokkal koncentráltabban, azonnali 
foglalkoztatási kihatásokkal, míg ugyanez az élelmiszerexportban jóval szélesebb kört, 

de szétszórtan, a termelők esetében nem elsősorban foglalkoztatási, hanem jövedelem- 
csökkentő hatással érint. 

Jogosan felvethető kérdés: mivel tudjuk ellensúlyozni e nyilvánvalóan veszteséges és 
súlyos terhekkel járó kiviteli, illetve termelési volumenek kiesését? 

Százszázalékos garanciák e tekintetben persze nincsenek. Mégis megállapítható, hogy 
a feldolgozóipar — ezen belül a gépipar és a feldolgozó vegyipar — fejlesztésére, korszerűsi- 
tésére a magyar népgazdaság fejlesztési eszközeiből az utolsó évtizedben százalékos 
arányát tekintve kevesebbet fordítottunk, mint bármelyik szocialista ország vagy akár 
mint a fejlett tőkés országok túlnyomó többsége. A feldolgozóipar szakmunkás- és műsza- 
ki gárdája a kedvezőtlen bér- és kereseti viszonyok miatt igen nagy , vérveszteségeket" 
szenvedett (a gépipar létszáma, pl. 1978-hoz viszonyítva, 1987-re 17 százalékkal, mintegy 
100 ezer fővel csökkent). Ma kétségtelen tény a feldolgozóipar korlátozott exportképes- 
sége a konvertibilis piacokon. De felvethető a kérdés, mennyire objektív ez a helyzet, 
illetve mennyire , köszönhető" az utóbbi évtized feldolgozóipart hátrányosan kezelő 
gazdaságpolitikájának? Nem lennének-e mások eredményeink a megvalósítottól elté- 
rő fejlesztési arányok mellett, azaz, ha a rendelkezésre álló eszközeinkből a feldolgozó- 
iparra fordítottunk volna többet - deklarált célkitűzéseinknek megfelelően. De akárhogy 
is van, aligha van más lehetőségünk és kiutunk, mint a , tétet" a feldolgozóiparra tenni, 
és a kritikus területeken a visszafejlesztést jelentő fájdalmas lépéseket megtenni. Ez a 
gazdaságpolitika a piaci viszonyok következetes fejlesztése és komplex állami struktú- 

Végezetül két — egymással összefüggő — következtetés adódik a strukturális folyamatok 
elemzéséből. 

Az egyik strukturális fejlesztési lehetőségeink mozgásterét érinti. Illúzió volna azt 
hinni, hogy a felismert változási igények, feladatok rövid idő alatt megvalósíthatók. 
A gazdaságpolitikának ugyanis egyszerre és egyidejűleg kell több és egyaránt parancsoló 
követelménynek eleget tennie: a külső egyensúly javításának, a belső ellátási, egyensúlyi 
helyzet megfelelő szinten tartásának és a struktúra hatékony irányban való továbbfej- 
lesztésének. Ezek nem ritkán ellentmondó, konfliktusos követelményeket is tartalmaz- 
nak, s így néha kompromisszumra kényszerülünk. A történelmi tapasztalat is arra utal, 
hogy a túl gyors és főleg belsőleg nem konzisztens makrostruktúra-váltás a hatékonyság 
javítása helyett romlását is előidézheti. 

A másik következtetés az, hogy mindezek a determinációk és konfliktusok sem kár- 
hoztathatnak tétlenségre a cselekvésben, a szükséges strukturális váltási lépések sürgős 
megtételében. Az utóbbi 5-8 év fő gazdaságpolitikai mulasztása éppen az, hogy az 
egyensúly fenntartásáért, romlásának megakadályozásáért folytatott — valóban égető és 
objektíven szükséges -— erőfeszítések közepette a hosszabb távú megoldást szolgáló 
struktúrapolitikai célok és feladatok háttérbe szorultak, és ezzel az egyensúly tartós 
javítása is kárt szenvedett; a rövid távú gondok megoldása került előtérbe és ennek 
követelményei mellett a perspektivikus szempontok nem érvényesülhettek kellően. 
A gazdasági-társadalmi kibontakozás programjának megvalósítása során ezt a veszélyt 
kell elkerülnünk. 


BAYER JÓZSEE: 


A mai ideológiai problémák értelmezéséről 


Az ideológiai helyzetünket meghatározó nemzetközi összefüggésekből - túl a már emlí- 
tett szovjet megújulási folyamat hatásán - két fontos tényezőt kell még kiemelni: az egyik 
törése a nyugati közvéleményben, a másik a nyugati kommunista pártok, sőt az egész 
hagyományos baloldal stratégiai útkeresése. 

A neokonzervatív ideológiai fordulat összefügg a világgazdasági struktúraváltás 
terheit egyenlőtlenül elosztó tökés állam megnövekedett ideológiai szükségleteivel. Hatá- 
sa nem egyenletesen érvényesül az egyes tőkés országokban a helyi kulturális hagyomá- 
nyok és a politikai erőviszonyok eltérései, valamint a gazdasági alkalmazkodóképesség 
különbségei miatt. A pusztán nagyobb fogyasztás általi legitimáció korlátai azonnal 
kiütköznek, mihelyt recesszió, munkanélküliség vagy más, jövedelem-újraelosztó politi- 
kát korlátozó jelenség lép fel. Ilyen helyzetben az ideológia, amelynek már a végét 
hirdették, újra nagyobb szerepet kap. Az elmúlt években mindenütt megfigyelhető volt 
az antikommunista propaganda felélénkülése, különböző irracionalista áramlatok je- 
lentkezése, sőt gyakran a nacionalizmus erősödése is (persze a korábbitól lényegesen 
különböző tartalommal). 

Vannak ugyan jelentős ellentendenciák is, mint ahogy a jóléti állam visszaszorítása 
sem sikerült teljes mértékben, a változás mégis tartósnak bizonyulhat. Ma még nem 
mérhető fel, milyen hatással lesznek e folyamatra a szovjet nemzetközi kezdeményezések 
sikerei és a belső reformok eredményei. Figyelemmel kell kisérnünk és elemeznünk kell 
ennek az ideológiai képletnek a változását, támogatva minden, a neokonzervatív offenzí- 
vával szemben szövetségbe tömöríthető progresszív ideológiai irányzatot, még akkor is, 
ha azok velünk szemben is kritikusabbak, mint szerintünk indokolt volna. 

A kommunista mozgalom jelentős visszaesése és stratégiai útkeresése a választási 
eredményekben is megmutatkozik, de nemcsak ebben nyilvánul meg. Ott is, ahol erősö- 
dik a baloldal, ez rendszerint a hagyományos baloldali erők rovására történik. Ennek 
számos oka közül itt elég arra utalnunk, hogy sok helyütt válságágazattá váltak a 
nagyiparnak azok a szektorai, amelyek a hagyományos baloldal tömegbázisát adták. 
A foglalkozási szerkezet drasztikus átalakulásainak és a struktúraváltásnak a tőke 
nyomására zajló folyamatára, egyáltalában a tőke nemzetköziesedésével összefüggő 
problémákra e pártoknak egyelőre nincs olyan stratégiai szintű válaszuk, amely az adott 
politikai szisztémában széles körű tömegtámogatásra találhatna. Az egységtörekvések 
megtörnek az érdekek partikularizálódásán; új típusú, hagyományos érdektömörülése- 
ket átszelő mozgalmak bontakoznak ki kommunális, béke- és környezetvédelmi stb. 
érdekek képviseletével. 

A marxista elmélet is sajátos válságban van, amelynek természetét pontosan kell 

felmérni és tudatosítani. A nyugati marxizmus igen sokrétű, ám gyakran a mozgalomtól 
elszigetelve, akadémikus önállósultságban létezik. Sok új kérdésre nincs válasza, vagy 
legalábbis az elméleti próbálkozások tömegmozgalmi bázis hiányában s a polgári tudo- 
mányüzem és nyilvánosság zajos konkurenciájában nem tudnak hatékony, versenyképes 
ideológiává szilárdulni. Számunkra igen fontos, hogy ne fosszuk meg magunkat a 
meglévő marxista érvanyagtól. Annak a szűkkeblű marxizmusfelfogásnak a meghaladá- 
sa érdekében, amelybe nem fér bele a mi viszonyainkkal szemben igen kritikus elméleti- 
ideológiai alapállás, össze kellene gyűjteni a meglévő szellemi termést, a marxista elemzé- 
si szempontokat és megközelítési módszereket, érveket olyan kérdésekben, mint például 
a környezetvédelem és más globális problémák, a fejlett tőkés országok, a fejlődő 
országok és a szocialista országok politikai felépítményére vonatkozó értékes politikatu- 
dományi fejtegetések, a tőkés világgazdaság változásainak marxista és más, haladó 
baloldali elemzése-értelmezése stb. ,. 

Az elszigetelődés ugyanis a marxizmus válságának egyik okozója, és abból fakad, 
hogy a marxista elméletet túlságosan hozzákötik a szocializmus egy adott gyakorlatához, 
alárendelik a mindenkori gyakorlat igazolási igényének. A szocialista országok az ideoló- 
giai monolitizmus korszaka ellenhatásaként a marxizmusnak szinte nemzeti változatait 
fejlesztették ki, és ezzel gyakorlatilag megteremtették a marxizmus pluralizmusát, ame- 
lyet elvileg általában tagadnak. Csak a szocializmus eddigi útjának kritikus-önkritikus 
elemzése, egymás tapasztalatainak a pártdiplomácia udvariasságán túlmenő, kritikus 
felhasználása-hasznosítása, a marxizmus nemzetköziségének és tudományosságának 
erősítése, az alapkérdéseket is érintő szabad viták vállalása jelenthet kiutat á mai helyzet- 
ből. 


A mindennapjainkat jellemző ideológiai problémák persze közvetlenül kevésbé ezzel 
az általános háttérrel függnek össze, mint inkább a gazdasági fejlődés megtorpanásából 
s az ennek meghaladására tett erőfeszítések ellentmondásos hatásaiból származnak. Ezek 
közül első látszatra alapvető a gazdasági mechanizmus reformjával kapcsolatos viták 
ideológiai tartalma, minthogy ez a szocialista társadalom alapjait s a fejlődés perspektí- 
váit közvetlenül érinti. 


A nyolcvanas évekre megerősödött a párt és az államigazgatás közvetlen gazdasági 
szerepének vagy legalábbis azok eddigi formáinak bírálata. Felértékelődnek a gazdaság 
piaci automatizmusai, s mindez gyakran beleütközik a szocializmusról alkotott régebbi 
ideológiai elképzelésekbe, ami egy rosszul felfogott ideológiaellenességet szül a reformok 
szorgalmazóiban. Igaz, a reformok előidézte változások a sokáig uralkodó ideológiának 
nemcsak a tartalmát, hanem az ideológiai viszonyok szerkezetét is fokozatosan megvál- 
toztatják. Hosszú távon ezért aligha kerülhető meg a mindenkori reformok saját ideoló- 
giájának megfogalmazása, még ha átmenetileg egy pragmatikus orientáció érvényesül is. 
Nemcsak azért, mert a reformpolitikának, mint minden politikának, szintén szüksége 
van ideológiai igazolásra, hanem azért is, mert a reformok bevezetésével létrejövő 
társadalmi ellentmondások, érdek- és értékkollíziók ideológiai feldolgozást is kívánnak. 
Szükség van a komplex reformprogram prioritásainak megállapítására és megindoklásá- 
ra is egy átfogó társadalompolitikai koncepció keretében, enélkül nehezen alakítható ki 
tartós konszenzus. 


Tudatosítani kell a gazdasági hatékonyság megkövetelte új magatartásértékek (na- 
gyobb személyi autonómia, kezdeményezőkészség, vállalkozószellem stb.) összeférhető- 
ségét a szocializmussal, ahogy az ma és itt lehetséges a számunkra. De tudatosítani kell 
azokat az ellentmondásokat is, amelyek a reform bevezetésével fellépnek a szocializmus 
vállalt értékeinek, illetve értékrendjének érvényesítésével kapcsolatban. Hiszen nagyon 

is elképzelhető, hogy nemcsak érdekek, hanem alapvető értékek is konfliktusba kerülje- 
nek egymással, s a választás felelőssége, illetve az érintettek bevonása nem hárítható el. 

A gazdaságfejlesztési elképzelésekben a szocialista tulajdonviszonyok gazdagítására 
törekszünk, s kísérletezünk a jogilag biztosított köztulajdon tényleges társadalmasításá- 
nak jobb kialakításával is. Az állami tulajdon mellett a társult, szövetkezeti, betéti 
formákon alapuló különféle vállalkozásokra, a külföldi és a hazai tőke nagyobb mértékű 
bevonására — különböző tulajdoni formákkal is biztosítva ezt — szükség van a termelő- 
erők dinamikusabb fejlesztése, jobb kihasználása érdekében. Bizonyára nem minden 
ilyen kezdeményezés fér össze alapvető társadalmi céljainkkal és értékeinkkel, esetenként 
komoly ellentmondásokkal kell számolnunk. Például a kötvényekből származó tőkéejö- 
vedelem sérti a munkateljesítmény szerinti elosztás elvét; de ettől még elismerhetjük 
annak szükségességét is, hogy a lakossági megtakarításokat visszaáramoltassuk a terme- 
lésbe. 

Egyenlőségeszményeinknek ellentmondó társadalmi egyenlőtlenségek is kialakul- 
hatnak, amelyek tolerálható mértékéről viták lehetnek. A hátrányos helyzetűeknél szük- 
ség lehet differenciált szociálpolitikai kompenzációra (akár rétegspecifikusan is feltárva 
és újradefiniálva a létbiztonság új feltételeit és tartalmát), a társadalmi esélyegyenlőség 
egyéb feltételeinek (az oktatási rendszer nagyobb nyitottsága, áteresztőképessége, rugal- 
mas átképzési rendszerek stb.) javítására. A vállalkozási és versenyszellem ösztönzése 
felerősítheti az individualista törekvéseket a kollektivizmus eszményeinek rovására. (Ez 
annak ellenére így van, hogy az egyéni autonómiát elnyomó kollektivitást sem helyesel- 
hetjük.) Fontos, hogy ezeket az ellentmondásokat ne hallgassuk el, hanem tudatosítsuk, 
éppen azért, hogy kellően mérsékelhessük, tompíthassuk őket, és ahol lehet, humánusan 
kezelhetővé tegyük a belőlük fakadó konfliktusokat. Ezzel együtt vállalni kell a szükséges 
intézkedéseket. Kerülni kell ezzel szemben az olyan típusú ideologizálást, amely eltünteti 
az ellentmondásokat és a kényszerű intézkedéseket, s a szükséges kerülőutakat is célegye- 
nesként állítja be. I 

A gazdasági változásokkal együtt járó konfliktusok közvetlenül a politikába tolód- 
hatnak át, s ez a tény jelzi, hogy az ideológiai szempontból legkényesebb kérdések a 
politikai rendszerrel, annak konfliktustűrő és -kezelő képességével kapcsolatban merül- 
nek fel. A politikai rendszer reformja érthetően az ideológiailag legérzékenyebb terület. 
Végül is az ideológiai szerkezet belső problémái - a felülről való hierarchikus integráció, 
a disszenzus túlságosan szűk játéktere stb. -, mint fentebb láttuk, a legszorosabban 
összefüggnek a politikai rendszer sajátosságaival: elsősorban annak monolitikus vagy 
hegemonisztikus szerveződésével. 

A politikai intézményrendszer reformjával kapcsolatban, amelynek . kidolgozása és 
megvalósítása pártunknak is elhatározott szándéka, ma élénk vita folyik társadalmunk- 
ban. Nagyjából konszenzus van abban, hogy olyan politikai mechanizmusra van szük- 
ség, amely jobban felszínre hozza a társadalmi érdekeket, képes azok ütköztetésére és 
egyeztetésére, s alkalmas a politikai döntések alternatíváinak kidolgozására és nagyobb 
társadalmi ellenőrzés melletti érvényesítésére. Abban azonban, hogy milyen politikai 
formában történjék mindez, már nagyon is eltérőek a vélemények, amelyek két szélsőség 
között helyezkednek el. Az egyik szerint javítani kell a meglévő intézmények működését, 
de egészében véve nincs szükség jelentősebb változtatásokra. A másik azt vallja, hogy 
a meglévő politikai rendszer lényegében alkalmatlan az alternatívák kidolgozására és a 
társadalmi érdekkülönbségek politikai kifejezésére, képviseletére, integrálására; ezért az 
egypártrendszert meghaladó, polgári demokratikus, pluralista típusú szervezeti struktú- 
rák kialakítására van szükség. 

Az itt szükséges tertium daturt nem kisebb ideológus, mint Lukács György fogal- 
mazta meg olyképp, hogy a sztálini korszakban kiépült monolitikus-bürokratikus politi- 
kai struktúra és a polgári demokráciák manipulatív pluralizmusa között léteznie kell a 
szocialista demokrácia eredeti útjának, amely a munkásmozgalom régi tradícióiban, a 

kommün, a tanács-demokrácia és a társadalmi önigazgatás koncepcióiban és törek vései- 
ben ölt testet. Ennek konkrét megvalósítása még előttünk álló feladat, amelyet a konkrét 
körülmények figyelembevételével, alkotó szellemben, gyakorlati újításokkal és bátor 
kísérletezéssel kell elvégezni, mégpedig a párt irányítása és vezetése mellett. 


A politikai reformokkal kapcsolatos politikai és elméleti nézeteltérések részletes 
taglalása kívül esik tárgyunkon. Az ezzel összefüggő ideológiai kérdések komplexumából 
ezúttal csak három elemet szeretnénk kiemelni. Az első a konszenzus megbomlását jelző 
bizalmi válság tüneteinek jelentkezése s az ezzel összefüggő , legitimációs probléma"; a 
második a demokratikus nyilvánosság fejlesztése, a konszenzus és a disszenzus játékteré- 
nek körülhatárolása; a harmadik a mai politikai-ideológiai viták sajátos nemzedéki 
dimenziójának kérdése. 

mum A legitimáció általános értelemben egy társadalmi-politikai rendszer normatív 
igazolását jelenti (konkrétan és szükebb értelemben egy politika elfogadtatását-elfoga- 
dottságát is értik rajta). Ez ugyan nemcsak egy ideológia révén történhet, de mindig van 
legalább rejtett ideológiai tartalma; az ideológia felől tekintve pedig annak egyik legfon- 
tosabb politikai funkcióját jelöli meg. Az igazoló értékek, normák bele vannak szőve a 
jogrendbe, a társadalmi, gazdasági, politikai intézményrendszer formális eljárásaiba, a 
mindennapi szokásvilágba és a , népi előítéletté kövesedett hiedelmekbe". 


A szocializmus mint tudatosan alakított, , célirányos" társadalom nem mondhat le az 
ideológiai legitimációról. Ezt azonban sokféleképpen s a rendszer megszilárdulásával 
párhuzamosan mind közvetettebb és rugalmasabb módon töltheti be. A szocializmus 
távlatos céljait és eszméit megfogalmazó elmélet és gyakorlatilag lehetséges, mindig 
korlátozott megvalósulása között nincs egyenes logikai kapcsolat. Minden egyes gyakor- 
lati lépésnek az elméletből való egyenes levezetése ezért sem az elmélet, sem a politika 
hitelét nem szolgálja. 


A szocializmus mint társadalmi rendszer elvileg is, történelmileg bizonyítottan is többféle 
politikai gyakorlatban realizalódhat, és sajat történelrnén belül is változhatnak a politi- 
kai kurzusok és a kormányzati elvek. Az ideológiai legitimáció túlságosan differenciá- 
latlan kezelése, ideológia és politika túlságos összekapcsolása sok mindent egymasba 
csúsztat, amit célszerű egymástól megkülönböztetni. Az ideológia túlpolitizálása és a 
politika túlideologizálása az egyik fő tényezője annak, hogy egy kormányzati válság 
politikai válsággá, utóbbi pedig könnyen az egész rendszer , legitimációs válságává" 
mélyül, amire több példát is találunk a szocializmus történetében. 


A marxista ideológiánál maradva is megállapíthatjuk, hogy nem minden eleme egyfor- 
mán fontos a legitimáció szempontjából. A politikailag legfontosabbnak tekintett elvek 
rögzítése jelentősen bővíthetné az elméleti kísérletezés és újítás játékterét, aminek során 
kiforrhatnának azok az alternatív elméleti koncepciók is, amelyekhez egy következő 
politikai váltás is szelektív módon folyamodhatna. Ha ez a mozgástér túl szűk, az oda 
vezet, hogy amikor az új kérdések már politikai aktualitással merülnek fel, mindig bajban 
vagyunk a friss elméleti válaszokkal, és ad hoc jellegű teoretizálásra kényszerülünk (amit 
aztán egy következő kurzus ismét dogmává merevít), vagy pedig komoly kutatási megbí- 
zatásokat adunk, amelyeknek eredményei, alighogy beérnek, esetleg máris újra idősze- 
rútlenné válnak politikailag. . . 

Azt rendszerint nem 1s vitatja senki, hogy az aktuális politikai és propagandaigények- 
től független teoretikus-tudományos alkotó munkára szükség van - más kérdés, hogy 
politikai rendszerünkben mennyire adottak ehhez a feltételek, továbbá a tudomány és 
a politika közötti közvetítés mai formái megfelelőek-e a zavartalan és termékeny együtt- 
működéshez. 

Hazánkban az elmúlt évtizedek vívmányai alapján a szocializmus mint társadalmi- 
politikai rendszer legitimációjáról az élet normális reprodukciójának számos bevált jogi. 

gazdasági, kulturális és politikai mechanizmusa gondoskodik; létrejött egy széles körű 
konszenzus, amely tovább is bővülhet a szocialista demokrácia fejlődésével. Mindez . 
tehermentesítheti is az ideológiát — nem szükséges, sőt diszfunkcionális lenne az állandó 
ideológiai mozgósítás eszközeivel élni. A korábbi években kialakult szerény jólét a 
fogyasztás általi legitimáció előnyeit is biztosította, amely -— a gazdasági nehézségek 
ellenére — lehetővé tette, hogy ideológiai téren is tovább tompuljon a konfliktusok éle; 
társadalmunkban kétségkívül nőtt a tolerancia foka, s ezen a talajon kibontakozhatott 
egy nagyobb sokszínűség. Az ideológiai tevékenységnek finomabb, közvetettebb, ám 
hosszú távon annál hatásosabb formái kerülhettek előtérbe. Ezt az előnyt azonban — a 
korábban már említett konzervativizmus, egy kényelmes orthodoxia miatt — nem hasz- 
náltuk ki eléggé ideológiánk korszerűsítésére, nem készültünk fel arra, hogy ideológiánk 
alapvető elemei elméletileg megalapozottabbak, s a hét szűk esztendő idejére is teherbíi- 
róbbak legyenek. A marxizmus-leninizmus ideológiája így vált sokak szemében a megál- 
lapodottság, a konzervativizmus szinonimájává. 

Minden olyan társadalomban, ahol a közhatalom kiterjedt jóléti szolgáltatásokat 
nyújt, erősen szabályozza vagy (tulajdonosi pozícióból) közvetlenül irányítja is a gazda- 
ságot, sőt egyéb társadalmi szférákat is, ott lavinaszerűen megnövekednek a vele szembe- 
ni elvárások. Másként fogalmazva, nagymértékben megnő a közhatalomra háruló legiti- 
mációs nyomás, intézkedéseinek igazolási kényszere az állampolgárok tömegei előtt. 
Konjunkturális időkben ennek könnyebb megfelelni — gazdasági dekonjunktúrában 
azonban, amikor kiéleződnek a nyertesek és a vesztesek közötti elosztási konfliktusok, 
legitimációs válság alakulhat ki. A polgári demokráciákban — mindenekelőtt a gazdaság 
és a politika szétválasztása révén — számos bevált módszer létezik, amellyel leszerelhetik, 
illetve holtvágányra terelhetik a legitimációs igényeket. 

Milyen eszközei lehetnek azonban egy szocialista társadalomnak e válság elhárítására 
a huzamos ideje tartó stagnálás közepette, sőt romló gazdasági helyzetben? Az utóbbi 
időben nőtt a kétely a szocialista gazdaság és politikai rendszer hatékonyságát és teljesí- 
tőképességét illetően. Sokan privát kiutakat kerestek, ami azzal fenyegetett, hogy dezor- 
ganizálódik egy progresszív reform potenciális bázisa. Félő volt, hogy a halmozódó 
elégedetlenség nem áll meg az állami szervek kritikájánál, hanem a politikai rendszer 
egészét kérdőjelezheti meg. Igaz, hogy diffúz elégedetlenség önmagában soha nem vezet 
legitimációs válsághoz - azt csak egy alternatív politikai erő versengő legitimációigénye 
válthatná ki, amely egy alternatív társadalmi program hirdetésével mélyen megosztaná 
az embereket, megzavarná és cselekvésében megbénítaná az államapparátust stb. 

Hatalmi eszközökkel ennek útját lehet állni — ez viszont apátiát válthat ki és a bizalom 
tömeges elvesztését okozhatja éppen akkor, amikor nélkülözhetetlen minden cselekvőké- 
pes erő összefogása és mozgósítása. Ezért nálunk két okból is szükség van a politikai 
intézményrendszer mélyreható reformjára: egyrészt a közhatalom kompetenciáinak 
csökkentése egyszersmind a vele szembeni túlzott elvárások, a legitimációs nyomás 
csökkenését is eredményezné, s a döntési kompetenciák decentralizálásával és társadal- 
masításával, az önkormányzati elemek növelésével együtt a felelősséget is megosztaná, 
enyhítve a legitimációs terheket. Másrészt a fenyegető válságból való kibontakozáshoz 
szükséges erők mozgósítása csak egy politikai reformtól nyerhet lendületet, amely társa- 
dalompolitikai program keretében definiálja újra az ideológia feladatait is. Az ideológiai 
, Mozgósítás" aligha előzheti meg és helyettesítheti egy , új politikai gondolkodás" kiala- 
kulását, amelyet kísérnie kell, s amelynek céljait, vállalandó értékeit kell megfogalmaz- 
nia, elméleti és történeti perspektívában felmutatva az értelmes, jövőtávlatú cselekvés 
lehetőségeit. 

mu Az ideológiai tartalmú tudatformálás mindig a társadalmi nyilvánosság közegében 
zajlik, és jellege szervesen össze is függ annak szerkezetével. A rendszer ideológiai 
legitimációjának újratermelése is a nyilvánosság intézményes csatornáin keresztül törté- 
nik, és hatékonysága függ annak típusától. A régebben uralkodó ideológiai képlet igen 

nagymértékben az ún. , reprezentatív nyilvánosság" típusát feltételezte, amelynek fő 
jellemzője, hogy közvetlenül hatalmi érdekek és hatalmi tényezők határozzák meg a 
nyilvánosságban megjeleníthető témák és személyek körét és az értékprioritásokat. 
E nyilvánosságtípus legitimációs hatásfoka azért rossz, mivel a létező érdekek és vélemé- 
nyek sokféleségének kifejeződése híján a közönség csak aközött választhat, hogy vagy 
elfogadja a közléseket, teljes mértékben azonosulva az aktuális ideológiai irányvonallal, 
vagy pedig elutasítja úgy, hogy ezzel magát a politikai rendszert is el kell utasítania. 
Nincs meg tehát az a legitimációs játéktér, amely lehetővé tenné, hogy valaki úgy 
azonosuljon a rendszer alapvonásaival, hogy közben nem fogadja el a domináns ideoló- 
giát vagy annak egyes elemeit. 

Az ötvenes évek óta - amelyre túlnyomóan a reprezentatív nyilvánosság típusa volt 
jellemző -— sokat fejlődtünk egy nyitottabb, demokratikusabb, sokrétűbb nyilvánosság 
irányában. Bővült mind a nyilvánosságban tárgyalt témák, mind a nyilvánosság szerep- 
lőinek köre, gyarapodtak a kommunikációs lehetőségek. Ez persze nem jelenti azt, hogy 
a nyilvánosság korlátlan lenne vagy egyáltalán lehetne, és nem is kell ilyen látszatot 
kelteni, utánozva a polgári nyilvánosság ön- és közáltatását, mert ez roppant őszintétle- 
nül hat. Míg ott elsősorban az üzleti és a vele összefüggő ideológiai érdekek, addig itt 
eminensen politikai érdekek és az őket kifejező ideológiai elvek szabják meg a határokat 
és a szelekciós szempontokat. A reprezentatív nyilvánosság így korlátozóan hat a nyilvá- 
nosság mai rendszerében is, bár fórumonként is eltérő mértékben. 

A nyilvánosság tagolt, ám ez a túlzott konszenzusigény meglévő korlátja miatt nem 
mindig látható. A konszenzuskényszernek - tehát annak, hogy mindenki, aki nyilváno- 
san felszólal, mint a társadalmi közmegegyezésen belül lévő, annak megtestesítője lépjen 
fel — mély politikai gyökerei vannak. Összefügg az egységpárton belüli frakciótilalommal 
és a platformok képviselhetőségének a hiányával. (Ez ugyan nem zárja ki a magántermé- 
szetű véleménykülönbségeket -— ezekből azonban nem formálódik nyilvánosság.) Ugyan- 
csak összefügg a marxista ideológián belüli irányzatok el nem ismerésével. A konszen- 
zuskényszer legjellemzőbb szimptómája a címkék kerülése (amely a címkézéssel szembeni 
gyakori méltatlankodásban is tetten érhető, abban ugyanis az adminisztratíve kikénysze- 
rített , konszenzus" eszközének föltámasztását félik). 

A nem beavatottak, akiknek nincs meg a szükséges háttértudásuk, nem ismerik fel a 
különböző csoportosulásokat. Mivel a tagoltság ily módon latens, a politikai és ideoló- 
giai tagoltság minden leírásának óhatatlanul némileg konstruált s bizonyos kategóriák 
esetében stigmatizáló jellege is van. Minthogy magukat rendszerint nem artikulálják, 
nem is könnyű megnevezni a különböző csoportosulásokat, s így egész társadalmunk 
ideológiailag meglehetősen eklektikus. benyomást tesz. 

E tagoltságnak többféle leírására történt már próbálkozás. Egyrészt a múlt felől, 

minthogy a múlt kulturális mintázata és ideológiai irányzatai máig hatóan tagolják és 
színezik az ideológiai állásfoglalásokat, főleg kulturális területen (lásd népies-urbánus 
ellentét; polgári radikális hagyomány; a szocializmus különböző forrásvidékei stb). 

Másrészt a politikai alapállás, mindenekelőtt a reformokhoz való viszony alapján, 
valamint a különböző divatos ideológiai irányzatok érezhető hatása szerint. A szerkesz- 
tői gyakorlat maga is szül pragmatikus célú osztályozásokat a szellemi élet dzsungelében 
való könnyebb eligazodás érdekében. Empirikusan természetesen legkönnyebb az értel- 
miségiek esetében kimutatni egy-egy domináns ideológiai képletet, minthogy általában 
tudatosabban és karakteresebben képviselnek és fejeznek ki ideológiai elveket. 

A köznapi tudatra közismerten elmosódott és eklektikus ideológiai képletek a jellem- 
zőek. Ma a , hivatalos" ideológia és az emberek mindennapi indítékainak kontrasztja - 
amely persze bizonyos fokig mindig létezik — egyfajta közömbösséget, illetve szkepszist 
szül az ideológiával szemben. De az értelmiség köreiben is nő a visszahúzódás vagy a 
, dezertálás" más, divatosabb ideológiák irányába, anélkül, hogy ez konzisztens ideoló- 
giai kihívássá összegeződne. A leggyakoribb egy sajátos , professzionális ideológia" 

képviselete, amely lehetőleg tartózkodik a politikai és ideológiai állásfoglalásoktól, és 
erkölcsi tartását, presztízsét egy racionális, lojális szakmai kompetencia hangsúlyozásá- 
ban találja meg. Különösen jellemző ez a műszaki intelligenciára, de hódít az értelmiség 
más köreiben is. 

Külön figyelmet érdemel az a körülmény, hogy - részben szövetségi politikánk és 
egyházpolitikánk eredményeként - a vallásosság és az ateizmus világnézeti választóvona- 
la nem jelent már egyértelmű megosztottságot a konkrét társadalmi problémákkal 
kapcsolatos állásfoglalásokban. Ez pártunk szövetségi politikájának és ezen belül széles 
körű nemzetközi elismerést nyert egyházpolitikájának is eredménye. Helyenként azon- 
ban megmutatkoznak egy korábbi időszak szektás gondolkodásánák maradványai. 
Ezért tovább kell lépnünk a vallásos világnézetűekkel szembeni, helyenként még mindig 
meglévő politikai bizalmatlanság oldásában. 

Pontosabban kell körülhatárolni az állam és a párt eltérő szerepét is a világnézeti 
állásfoglalásokhoz való viszonyban, a kettő ugyanis ma gyakran nemkívánatos mérték- 
ben összemosódik. Különösen a vallásossághoz való viszonynak kellene sokkal differen- 
ciáltabbnak lennie, hiszen a vallásosságnak is sokféle formája van; a szorosán vett 
egyházias vallásosság mellett világnézetileg elvontabb, az ateizmus határát súroló válfa- 
jai is léteznek, és az egyházi kötődésnek is vannak lazább formái. Amióta pedig a 
militáns, politikai katolicizmusnak nálunk nincs többé tere, a mai vallásosság nem jár 
közvetlen és egyértelmű politikai következményekkel. Még a vallási szertartásokhoz való 
rigid viszonyulást is felül kellene vizsgálni -— a gyakorlatban úgyis mindinkább ez a 
tendencia érvényesül -, mivel ezek kulturális örökségünknek is részei, és láthatóan sok 
időbe telik még, amíg az új életviszonyoknak és életfelfogásnak megfelelő, kellő színvo- 
nalú új közösségi szertartási formák kikristályosodnak és általánosan elfogadottá vál- 
nak. 

A demokratikus nyilvánosság igazi próbaköve azonban a legkülönfélébb érdekcsopor- 
tok autonómabb fellépése és ideológiai artikulációja. A politikai rendszer reformja 
tendenciájában az érdekpluralitás kifejezését is magában foglalja. Ez nemcsak a meglévő 
nagy társadalmi és szakmai érdekszervezetek határozottabb politikai profiljának és 
ideológiai arculatának kialakulását jelenti, hanem számolni kell a különféle újonnan 
létrejövő egyesületek, társaságok, mozgalmak érdekkifejező, önálló ideológiai aktivitá- 
sával is. A modern kommunikációs eszközök fejlődése egyúttal elkerülhetetlenné is teszi, 
hogy az egyének és a kisebb csoportok hangja is hallhatóbb legyen vagy a nyilvánosság 
közegében, vagy a nyilvánosság alatti, féllegális szürke zónában. 

Ezek a csoportok kifejthetnek olyan ideológiákat, amelyek szocialista eszmeisége 
körül vita bontakozhat ki. Ezek nyilvános vállalása nélkül nincs esély arra, hogy befo- 
lyást gyakoroljunk rájuk, s felhasználva pozitív ösztönzéseiket, bírálva a bírálandó 
nézeteket, a szocialista ideológia hegemóniája jegyében integrálhatók legyenek. A kon- 
szenzus itt nem szerepelhet előre adott, kötelező normaként, hanem csak e viták nyomán, 
azok eredményeként alakulhat ki. Ehhez szükség van a disszenzus, az egyet nem értés 
jogának kimondására is, hogy - betartva bizonyos elemi játékszabályokat — az eltérő, 
disszonáns nézetek is saját mezükben léphessenek a nyilvánosság elé. Olyan, intézményi 
és jogi garanciákkal körülbástyázott, mozgalmasabb, konfiiktusosabb demokratikus 
nyilvánosságra lenne szükség, amelynek működése kiszámítható alapelveken nyugszik, 
s nagyobb mértékben képes eltűrni a disszenzust is. A mai latens pluralizmust elfedő 
konszenzuskényszer ugyanis mindent óhatatlanul hivatalossá bélyegez, ami a nyilvános- 
ságban megjelenik. Ennek dezorientáló és az ideológiai hegemóniát erodáló, demoralizá- 
ló hatása van. 

Igaz, a vitáknak vannak kockázatai, és időnként vereségeket is el kell könyvelni. De 
csak egy tagoltabb nyilvánosság keretében kerülhető el az, hogy egy toleráns integráció 
látszata mellett egyidejűleg az integráció aláásása is folyjék. Meg lehetne különböztetni 
a képviselt nézeteket társadalmi és hatalmi súlyuk szerint, és az egyéni különvéleménye- 

ket is ilyenként lehetne kezelni. Ez a hazai és a nemzetközi publikum számára egyaránt 
áttekinthetőbb lenne, és mérlegelhető igazodást tenne lehetővé. De a marxista értelmisé- 
get is kiszabadíthatná abból a morális defenzíivából, amelyben ma nagyrészt leledzik. 

E nyilvánvaló előnyök mellett a várható negatív következményeken úrrá lehet lenni. 
Hiszen a párt politikai ellenőrzést gyakorolhat az ideológiaközvetítés legfontosabb 
intézményi apparátusai s mindenekelőtt a döntő fontosságú tömegközlési eszközök, 
továbbá - az állam közvetítésével — az egész iskolarendszer felett. Ezért indokolatlan 
attól tartani, hogy kicsúszik a kezéből a szellemi élet irányítása. Az ideológiai parttalan- 
ságnak is gátat lehetne vetni azzal, hogy akár tiltó, akár pozitív formában időről időre 
rögzítenénk bizofiyos alapelveket, amelyeket nem engedünk publikus formában megkér- 
dőjelezni, s nem engedjük meg velük kapcsolatban a nyilvános ellenpropagandát. Ennek 
alapján egyrészt megvonhatók azok a határok, amelyeken túl nem beszélhetünk szocia- 
lista alapon álló kritikáról. 

Másrészt az érdekszervezetek tevékenysége és érdekkifejezése is jogszerűen korlátoz- 
ható, ha megszegnek bizonyos alkotmányos vagy politikai alapelveket. A szélsőségek az 
érdekek nyilvános képviselete s a vele járó felelősség mértékében rendszerint úgyis 
mérséklődnek. A hamis, túlzó ideológiai megnyilvánulások is közömbösíthetők azzal, ha 
hirdetőik a nyilvánosság előtt kényszerülnek levonni nézeteikből a veszélyes konzekven- 
ciákat, és szembesülnek azok kritikus társadalmi fogadtatásával. Egy ilyen tanulási 
folyamat nélkül nem lehetséges működőképes demokratikus társadalmi nyilvánosság, 
amelyre a társadalmi ellenőrzés erősítése érdekében oly nagy szükség van, s amely 
előfeltétele a politikai rendszer tartós hitelének, illetve legitimitásának. 

Ennek az ideológiai pluralizmusnak az elismerése nem jelenti azt, hogy a társadalom 
ideológiai összképének pontosan tükröznie kellene a társadalom érdektagoltságát. Ha 
jogosnak ismerjük is el a részideológiák fellépését és még a mai individualizálódási 
tendenciákkal szembeni pozitiv integráló funkciójukat is elismerhetjük, mégis hangsú- 
lyozni kell, hogy a progresszív ideológiák értelme éppen az, hogy a partikuláris érdek- 
megosztottságoknak fölébe is emeljék az embereket, s bevonják őket tágabb érdek- és 
eszmekörökbe. A marxista ideológiának is törekednie kell tehát az új kérdések feldolgo- 
zására és saját integrálóképességének fokozására - ám ebben tanulnia is lehet és kell 
mások kezdeményezéseiből, mint ahogy a klasszikus marxizmus sem jöhetett volna létre 
a kor szellemi és tudományos tendenciáival való állandó kritikai szembesülés nélkül. 

A látható tagoltság hiánya azzal a nemkívánatos következménnyel is jár, hogy a 
közönség jelentős része egy sajátos politika előtti magatartással viszonyul a nyilvános 
közlések tartalmához. Nem differenciál, morális végletekben gondolkodik és ítélkezik, 
hajlamos a mitizálásra, önigazoló beállítottságra stb. (Mindez persze nemcsak az említett 
okból származik, de ez felerősíti ezt a tendenciát.) A közönség e , kiskorúságának" 
megvannak a veszélyei. Széles körű kompromisszumkészség, a hosszú távú érdekek 
s, okos" felismerésére való képesség nélkül az esetleges válsághelyzetek nehezen oldhatók 
fel. Ehhez viszont nemcsak a politikai vezetés bölcsességére van szükség, hanem arra is. 
hogy a , közönség" is felnőttként viselkedjen. A közösség politikai kultúrájától is függ. 
hogy mennyire válik konfiiktustűrővé társadalmunk. A nyilvánosság ebben a vonatko- 
zásban nagyon fontos pedagógiai hatást gyakorolhatna. 

A nyilvánosságban is jelentkező mai konfliktusokra, feszültségekre a kiút csak előre 
van; nem :szükítésében, hanem bővítésében; nem a politika előtti beállítódásra esetleg 
rájátszó reideologizálásban, hanem a racionális érvelés, a demokratikus elemek és struk- 
túrák erősítésében. 

um A politikai rendszerről folyó ideológiai viták jelentős része ma sajátos generációs 
dimenziót is ölt, elsősorban azért, mert a fiatalok jelentős része már nem rendelkezik 
azokkal a történelmi tapasztalatokkal -— még közvetve sem, ahogy a mai középgeneráció 
-, amelyek a rendszer legitimitását természetessé tennék a szemükben. A szocializmus 
hatvanas éveibe , beleszületettek" nemzedékét nem lelkesítik a régi elkötelezettségek — de 

nem kötik a történelmi kompromisszumok és megalkuvások sem. Elfogulatlanabbul és 
kritikusabban visszonyulnak számos dologhoz, ami az előttük járók számára óvatos 
mérlegelés tárgya volt. Ennek kétségkívül vannak jó oldalai, még akkor is, ha sok esetben 
csak a másság zavaró jelenlétébe ütközünk bele. 

Az ifjúság életviszonyaira és magatartására irányuló kutatások sok mindent feltártak 
e nemzedék sajátos viselkedését meghatározó körülményekből, amit itt fölösleges volna 
megismételni. Ezért e helyütt elsősorban az ideológiai neveléssel kapcsolatos problémák- 
ra szorítkozunk. 

Az ifjúság ideológiai, sőt olykor politikai , devianciáiért" sokan szinte kizárólag az 
ideológiai oktatást teszik felelőssé, megfeledkezve a fiatalokat érintő összetett világnézeti 
hatásokról. Ez olyan aufklérista elvárást tükröz, amely nemcsak az ifjúság politikai 
szocializációjában szerepet játszó egyéb intézményeket hagyja figyelmen kívül — mint a 
család, az informális kortárs csoportok, a tömegkommunikációs hatások -, de azt a régi 
igazságot is, hogy egy világnézetet csak egy vele adekvát gyakorlat hitelesíthet. A kutatá- 
sok tanúsága szerint az iskola és az ifjúsági szervezet a gyakorlatban - ellentétben 
deklarált céljaikkal — túlnyomóan formális részvételre, puszta végrehajtásra orientált 
magatartásra nevel; a hirdetett elvek és értékek nemcsak az iskolán kívüli környezet 
hatásaival, de az iskola belső életével is ütköznek. Ez rendkívüli mértékben korlátozza 
a világnézeti nevelés hatását. A mai fiatal korosztálynak csekély lehetőségei vannak a 
valóságos, nem formális társadalmi cselekvésre, s ez közülük sokakat a kívülálló kritikus 
lag ellenzéki színezetű magatartást vált ki azokban is, akikben megvolna a szándék és 
törekvés a felelős közéleti cselekvésre. — 

Természetesen az ifjúság erős rétegzettsége, jelentősen eltérő anyagi és kulturális 
helyzete ideológiai arculatának összetettségében is megmutatkozik. A különbségeket 
részletes vizsgálatoknak kell feltárniuk, itt csak az ideológiai szempontból legérzéke- 
nyebb réteg, az értelmiségi fiatalok problémáira térünk ki, akiknek jelentősége ideológiai 
szempontból azért is nagy, mert végső soron ők fogalmazzák meg nemzedékük általános 
közérzetét. 

Az egyetemi-főiskolai hallgatók körében az elmúlt években túlnyomóan a politikai- 
ideológiai közömbösség volt jellemző. Egyre nagyobb részüknél figyelhető meg az ellen- 
érzés a marxizmussal szemben, amit a marxizmusoktatás helyenként fel tud oldani, 
másutt inkább megerősít. Nem elsősorban oktatásmódszertani gyengeségek stb. miatt 
van ez így; a hallgatók többsége jelenleg eleve gyanakvással fogad mindent, ami , hivata- 
los", , monopolhelyzetben" lévő, legyen az akár társadalmi-politikai szervezet, akár a 
marxista ideológia. Az ideológiai oktatás rendszerében ma az a sajátos helyzet termelő- 
dik újra, hogy a hallgatók a marxizmusoktatástól kérik számon a társadalmi valóságnak 
a marxizmus és a szocializmus hirdetett elveitől eltávolodó irányú változásait. Önáltatás 
lenne nem észrevenni, hogy az egyetemi fiatalok jelentős részénél már maga a szocializ- 
mus mint társadalmi-politikai rend kezd kérdésessé válni, mivel — érvelésük szerint — nem 
képes megoldani a társadalmi modernizáció feladatait, s egyre inkább elmarad a fejlett 
országoktól, miközben a szocializmus előnyei — szociális biztonság, egyenlőség stb. — is 
egyre kevésbé érvényesülnek. 

A fiatalok tudatában tehát sajátos módon jelentkeznek mindazok a problémák, ame- 
lyeket az ideológiával kapcsolatban a fentiekben előadtunk. Ebben korábban nem 
tapasztalt kihívások is közrejátszanak, így pl. egy sajátos ifjúsági szubkultúrának a 
nemzetközi térhódítása, amely részben az ipari civilizáció , áldásaival" függ össze. Sajá- 
tos jelenség például, hogy a tömegkommunikáció olvasztótégelyébe került legkülönfé- 
lébb kifejezésformák, stílusok, gesztusok és más ideológiai tartalmú szimbólumok elve- 
szítik kulturális-történeti helyi értéküket, és szabadon kombinálható elemekké válnak. 
Ez tendenciájában egy olyan új eklekticizmust szül, melyben megkérdőjeleződnek és 

érvényüket vesztik a korábbi ideológiai tartalmú megkülönböztetések, de velük együtt 
az a tartás is. amely a világnézeti választás tényéből és erkölcsi vállalásából fakadt. 

Az ifjúság ideológiai arculatának jellemzőit további kutatások, illetve összegzések 
hivatottak feltárni. Itt csupán arra a nemzedéki váltásra kívánjuk felhívni a figyelmet, 
amely ideológiai téren valóságos szakadékká mélyülhet, ha nem találjuk meg az ellensze- 
rét. Ezzel szembe kell néznie mindenkinek, aki a szocializmus sorsáért, a szocialista 
tradíció folytonosságáért felelősséget érez. Gyakran megfogalmazódott. hogy társadalmi 
méretű párbeszédre van szükség a generációk között a fiatalok sajátos élethelyzetéből, 
ebből fakadó világlátásából és érzékenységéből adódó problémák tisztázására, a SzOcia- 
lista ideológia olyan megújításának előmozdítására, amely számukra vonzó perspektívát 
nyújt, értelmes cselekvési lehetőséget és tervezhető jövőt ígér. Ennek konkrét módjára 
vonatkozóan még nincsenek elképzeléseink; csak annyi látszik bizonyosnak, hogy erre 
kizárólag az említett társadalmi-politikai reformfolyamat keretében van kilátás; csak 
ennek folyamatában aktivizálhatók a fiatalok cselekvési energiái egy általuk is lakható- 
nak ítélt szocialista jövő felépítéséért. 


Alekszander Alekszandrovics Vesznyin: 
Marx Károly (1920) 


POLITIKAI RENDSZER REFORM DEMOKRACIA 


Társadalmi-politikai reform 
—- közgazdasági nézőpontból 


Politikai intézményrendszerünk számos elemében egy régebbi 
kort tükröz, s ma már nem adekvát az összetett 
társadalomírányítási feladatokkal." 

(A Társadalmi Szemle szerkesztőségének megjegyzései Schlett 
István cikkéhez. 1987. 7. szám) 


Megjegyzéseim nem lépnek fel, nem is léphetnek fel az eredetiség igényével, hiszen ezek 
az évtizedek óta folyó reformmunkák vitáiban gyakran felmerültek. Remélhető, hogy a 
pártirányítás és a politikai intézményrendszer működésének átfogó vizsgálatában 
- amelyről a Társadalmi Szemle 1987. 7. számából" értesülhettünk - az általam felvetett 
problémák is megfogalmazódnak. Mivel azonban még nem kerültek nyilvánosságra az 
ezzel kapcsolatos dokumentumok, hozzászólás vagy kiegészítés helyett saját tapasztala- 
taimat és a viták során is formálódó gondolataimat kísérlem meg összefoglalni néhány 
részletkérdésben; a kormányzati és a gazdasági döntéshozatal, a káderkiválasztás, vala- 
mint — szűkebb szakmám - a foglalkoztatás- és munkaerő-politika sok szempontú 
mérlegelést kívánó problémáival kapcsolatban. 


A reform és munkamódszere 


A társadalmi-politikai reform szükségességének felismeréséhez vezető útra sokunkat 
fejlődésünk gyenge eredményei és nagyobb kudarcai, valamint a gazdaság működésének 
korszerűsítését célzó reformtörekvések immár több évtizedes tapasztalatai vezettek; 
hiszen a gazdaságirányítás rendszerével kapcsolatos reformgondolatok már 1954-ben 
nyilvánosan felmerültek. Ismertté vált a , túlcentralizált gazdaság" valóságos működése 
is (Kornai János kandidátusi értekezése) a szocialista gazdaság túlzott centralizációjáról, 
amely egész más képet mutatott, mint az akkori ideologikus tervezési , elméletek" és 
politikai-gazdaságpolitikai elemzések és deklarációk, noha Kornai a valósághoz képest 
igen szelíden írta le a súlyos konfliktusokkal terhes, a gazdaság hatékonysága ellen ható 
, tervgazdálkodást". 

Az 1956-os összeomlást követő , Kádár-politika" példás kezdeményezésére már 1958- 
ra körvonalazódott a , tervszerű piacgazdaság" reformterve (Varga-bizottság jelentése). 
És bár ezt hosszabb szünet követte, 1965-ben, a párt Központi Bizottságának felelős és 
közvetlen irányításával megkezdődött az , új gazdasági reform" kidolgozása. Az 1968- 
ban bevezetett reform formálisan szakított a szovjet gazdaságirányítási modellel. Az ezt 
követő politikai ellenakciók s a szabályozási eszközökkel alig kezelhető egyensúlytalan- 


s Szerkesztőségi gondolatok egy új rovathoz; Schlett István: Közelítések a politikai rendszer reformjához. 

ságok azonban évekre visszavetették a reformfolyamatot, amely a hetvenes évek második 
felében újra felerősödött, és a nyolcvanas években fontos intézkedések egész sorát 
vezettük be. : 

E történelmileg is jelentős kezdeményezések ellenére sem sikerült eddig hatékony, a 
tőkés világgazdaságba integrálódni képes szocialista árutermelő gazdaságot kialakítani. 
Minden jó szándék és törekvés ellenére a gazdaság irányítása mind ez ideig állandóan 
visszarendeződött a központi , kézi vezérlésre"; a bevezetett és , elvileg" célszerű intézke- 
dések nem hozták meg a kívánt eredményt, különösképpen nem az állami szektorban, 
legkevésbé a fejlődésünk motorját jelentő állami nagyiparban. 

Ha a negyvenes évek végén egy-két év alatt végrehajtott fordulatot szembesítjük az 
elmúlt évtizedek - két évtizede , hivatalosan" is képviselt — reformpolitikájának eredmé- 
nyeivel, akkor le kell vonnunk azt a következtetést, hogy fejlődésünk egyre nyomasztóbb 
problémái nemcsak a , gazdasági mechanizmus" . tökéletlenségeiből erednek, és nem 
elegendő, ha a nyersanyagforrásokban való szegénységre, a tőke- vagy munkaerőhiány- 
ra, az alacsony technikai felszereltségre stb. hivatkozunk. A , módszerek", a , technika" 
elmaradottsága, alacsony szintje persze nyilvánvaló, de ezek egyfelől nem is javíthatók 
a működésüket meghatározó környezeti feltételek módosítása nélkül, másfelől a bevezet- 
hető legkorszerűbb módszerek és eljárások sem hozzák meg a tőlük várható eredménye- 
ket, mivel a termelékenység alacsony szintje, termékeink gyenge minősége, a munkaer- 
kölcsök lazulása, a , hiány" nem annyira oka, mint inkább okozata azoknak a tényezők- 
nek, amelyek fejlődésünket fékezik. 

Gazdaságunk a legutóbbi években a gazdasági és politikai instabilitás felé haladt, és 
ezt az irányt minden jóindulatú törekvés és intézkedés sem tudta eddig módosítani. 
Olyan időszakban vagyunk tehát, amikor nem odázhatjuk el az eddig figyelmen kívül 
hagyott vagy megkerült hosszabb távú politikai-társadalmi kérdéseket sem. 

A válasszal a szocialista országok, így Magyarország is adós még. Ez azonban nem 
azt jelenti, hogy nem is lennénk képesek a helyes fejlődési irány kijelölésére. Ennek 
azonban feltétele, hogy a , politika", a társadalmat irányító és vezető hatalmi központok, 
testületek és vezetőik egyértelműen és következetesen élére álljanak a megújulási folya- 
matnak, mint ahogyan ezt 1965 és 1968 között az , új gazdasági reformmal" kapcsolat- 
ban tették. Gyökeres strukturális reformra van szüksége az országnak, ez pedig — éppen 
azért, mert , reform" — a tömegek aktív támogatásával, de csak , felülről", politikai 
kezdeményezés alapján hajtható végre. A , tudomány" ugyanis - még ha képes lenne is 
a társadalom által felvetett kérdésekre helyes választ adni — eleve alkalmatlan arra, hogy 
a szükséges változásokat politikai cselekvéssé formálja. 

A gazdasági szakemberek széles köre úgy véli, hogy a jövő útját a Központi Bizottság 
is a szocialista típusú, fejlett, árutermelő piacgazdaságban látja. A korszerű állami 
irányítás és a termelőerők objektív színvonalának megfelelő termelési viszonyok kialaki- 
tásához (vállalati szerkezet, érdekeltségi rendszerek, tulajdonosi jogosítványok, szekto- 
rok együttműködése stb.) megtett eddigi lépések mindegyike ilyen irányba mutat, anélkül 
azonban, hogy pártunk elvileg és világosan meghatározta volna, milyen gazdasági rend- 
szert kíván megvalósítani. 

A , tervszerűen szabályozott piacgazdaság" fogalmával is tulajdonképpen az 1966. évi 
dokumentumokban találkozhatunk. A politikai megnyilatkozásokból azóta is hiányzik 
gazdasági reformunk átfogó jellemzése, céljának, jellegének egyértelmű meghatározása, 
mint ahogyan nem szól erről a nagy támogatást kapott, pragmatikus orientáltságú új 
kormányprogramunk sem. E célmeghatározás hiányosságai visszatükröződnek ideoló- 
giai munkánk és még inkább propagandánk tétovaságában és ellentmondásaiban, elbi- 
zonytalanítják a közvéleményt és a szakembereket is; fékezik a politikai testületek által 
elfogadott fontos részfeladatok kidolgozását. Az egyértelmű és nyilt állásfoglalás mar 
csak azért is sürgetően szükséges, mert a szorosan vett gazdasági reformintézkedések is 

a legközvetlenebbül érintik politikánkat és ideológiánkat. Már csak ezért sem mellékes 
, technikai" kérdés a reform folytatásának és végrehajtásának munkamódszere. 

Ugy vélem, hogy a hetvenes évek második felében megindult új reformhullám eddigi, 
megbocsáthatatlan lassúsága, intézkedéseink ellentmondásos jellege, nemegyszer meg- 
alapozatlansága és ötletszerűsége azzal is összefügg, hogy a jelenlegi reformszakaszban 
pártunk nem az 1968-as reform előkészítésénél jól bevált munkamódszert alkalmazta. 
Az 1968. évi reform az előző társadalmi-politikai viszonyokhoz képest forradalmibb 
változásokat készített elő és hajtott végre két-három év alatt (például a direktív tervgaz- 
dálkodás formális megszüntetése), mint amelyekkel most már több mint egy évtizede 
küszködünk. Az akkori sikerek és gyors eredmények egyik lényeges okát abban látom, 
hogy ezt a munkát annak idején a politikai hatalmat ténylegesen gyakorló pártunk 
közvetlenül szervezte, irányította, és a munkáért vállalta a teljes felelősséget. 

A reform folytatásának a hetvenes évek vége felé meginduló új szakaszában a Közpon- 
ti Bizottság elvileg állást foglalt ugyan a célokban és a feladatokban, de az egész munkát 
gyakorlatilag az államigazgatásra terhelte, noha annak - az irányítás párhuzamosságo- 
kat tartalmazó rendszeréből következően — nem volt meg az ehhez szükséges nagyfokú 
önállósága és felelőssége. Ezen túlmenően szervezeti érdekei lényeges kérdésekben ellen- 
tétesek a szükséges változtatásokkal, operatív feladatai pedig nemcsak lekötik vezetőinek 
erejét és figyelmét, de a reformmal ellentétes gyakorlatra is kényszeríti őket, ami óhatatla- 
nul befolyásolja a reformmal kapcsolatos állásfoglalásaikat. 

Még mindig időszerűnek, sőt sürgetőnek vélem, hogy a párt Központi Bizottsága - 
az 1968-as reform előkészítéséhez hasonlóan - közvetlenül irányítsa társadalmi-gazdasá- 
gi rendszerünk korszerűsítésének elvi alapozó-előkészítő munkáját. A munka szervezése 
- a korábbiakhoz hasonlóan — a Központi Bizottság által megbízott PB-tag vagy KB- 
titkár vezetésével, szakmai, koordinációs titkárság útján történhet. A részletek kidolgo- 
zását szakértői munkabizottságoknak kellene végezniük, amelyekben — ugyancsak a 
korábbiakhoz hasonlóan - a párt- és a társadalmi szervek, az igazgatási és gazdálkodó 
szervezetek, valamint a tudomány kiemelkedő szakemberei vennének részt, ideértve az 
ellentétes, illetve eltérő vélemények képviselőit is. Célszerű, ha a bizottságok tagjai nem 
szervezetük képviseletében, hanem a Központi Bizottság megbizása alapján és egyéni 
felelősséggel végzik munkájukat. A bizottságok a mai feltételek között néhány hónap 
alatt kidolgozhatják javaslataikat, melyek felett, megfelelő társadalmi kontroll közbeik- 
tatásával, a Központi Bizottságnak kellene döntenie.! A kormány illetékes szervei fel- 
adatává pedig az elvi határozatok részletes kidolgozását és operatív végrehajtását kell 
tenni. 

A szocialista típusú piacgazdaság sokkal szakszerűbb, egységesebb és határozottabb 
központi állami irányítást kíván, mint a valamikori tervutasításos gazdálkodás. Erőtelje- 
sen növelni kellene tehát a kormánynak mint felelős állami végrehajtó szervnek a 
szerepét. Felelős, politizáló, tehát politikailag is felelős kormányra és igazgatásra van 
szükség. Az eddigi sokcentrumú, szakmailag elkülönülő hivatali irányítás helyett valódi 
politikai kormányzati munka szükséges, amit a megnövelt felelősségű parlament mint 
tényleges törvényhozó és ellenőrző szervezet ellenőrizhet. Ennek azonban lényeges felté- 
tele, hogy a párt vezető szerepe, a választott testületek politikai irányító-ellenőrző 
tevékenysége tényleges , politizálás" útján és ne a pártapparátusok közvetlen, az állam- 
igazgatási szervek önállóságát és felelősségét elmosó beavatkozásainak formájában érvé- 
nyesüljön. 2 


1 Ez a feladat különösen fontosnak tűnik, ha a gazdasági reform egyik legkritikusabb kérdésére, a tulajdonvi- 
szonyok €s a vagyonérdekeltség jól ismert problémáira gondolunk. Az állami és szövetkezeti szervek, a kisvállalko- 
zások, illetve a magánszektor mai, konfliktusos helyzetében a piacgazdaság egységes követelményei Szerint 
működő integrált , vegyesgazdaság" kialakításának nehéz feladata még előttünk áll. E feladat megoldásához 
- számos gyakorlati probléma kimunkálása mellett - korábbi elméleti és ideológiai elveink korszerűsítésére is 
szükség van. 

A káderek kiválasztása és szelekciója 


A közélet demokratizálásával és a reform végrehajtásával is összefüggő probléma, hogy 
a pártszervezetek vezetőinek, illetve vezetőségének hosszú ideje változatlan szerepe a 
legtöbb gazdasági vezető kiválasztásában — úgy vélem - ellentétben van társadalmi- 
gazdasági rendszerünk korszerűsítésének céljaival. A közvélemény támogatása és a 
választási-kinevezési eljárások nagyobb nyilvánossága szorosan összefügg. A párton 
belül formálisan szabályozott, de a nyilvánosság előtt rejtett vezetői szelekciós mecha- 
nizmusok átalakítását, a szélesebb közvélemény és az állami valamint érdekképviseletek 
szerepének növelését az is indokolja, hogy a személyi döntéseket gyakran szűk érdekkö- 
rök, klikkek befolyásolják. 

Célszerű lenne megvizsgálni, melyek azok a szervezetek, illetve vezetői posztok, ahol 
a párt választott testületeinek jelenlegi hatáskörét és felelősségét társadalmunk átalakulá- 
sának mai szakaszában továbbra is fenn kell tartani. A különböző rendű-rangú gazdasá- 
gi vezetői posztok túlnyomó többségénél a párt irányító-ellenőrző szerepét a szervezetek 
működésének politikai jellegű ellenőrzésére és bírálatára célszerű korlátozni. 

Más jellegű, igen fontos követelménynek vélem a magas szintű szaktudás, szakmai 
képességek és tapasztalatok figyelembevételét a gazdaságpolitikai csúcspozíciók betölté- 
sekor. E területeken nap mint nap olyan bonyolult, nehezen áttekinthető és ellentmondá- 
sos, sokszor igen jelentős társadalmi kihatással járó, de mégis csak szorosan vett gazdasá- 
gi szakkérdések merülnek fel (árfolyam-politika, árszabályozás, monetáris politika stb.), 
amelyeknél a legjobban szervezett szakértői apparátusok és a legjobb tanácsadók is 
csupán szükséges, de nem elégséges feltételei a helyes döntésnek. A gazdaságpolitikai 
problémák megoldásának ugyanis mindig több változata lehetséges; a szakértők vélemé- 
nye már csak ezért is többnyire ellentétes vagy eltérő. A gazdaságpolitikai vezetők ily 
módon csak akkor hozhatnak felelős döntéseket vagy terjeszthetnek elő ilyen javaslatokat, 
ha saját maguk teljes mértékben ismerik és meg tudják ítélni a problémák lényegét, és az 
alternatív megoldási módozatok közül felelősséggel választják ki a legkisebb , rosszat", 
vagyis a legjobbat. 

Ezért az eddiginél következetesebben kellene folytatni azt a részben már gyakorolt 
politikát, hogy a felelős gazdaságpolitikai, gazdasági irányító helyekre olyan, szükséges 
szaktudással rendelkező vezetők kerüljenek, akiket a politikai testületek felelősen és 
bizalommal támogathatnak munkájukban. 


u 


Gazdasági szerkezetváltás és foglalkoztatás-politika 


A gazdaság hatékony működésének lényeges feltétele és következménye a gazdaság 
folyamatos — az utóbbi másfél évtizedben világméretekben felgyorsult — , szerkezetváltá- 
sa". Ez szükségszerűen és elkerülhetetlenül magában foglalja a munkaerő korábbinál 
gyorsabb , átcsoportosulását" ágazatok, földrajzi területek, társadalmi szektorok és ezek 
vállalatai között, valamint a vállalatokon belül is. A változások egy része csupán a 
munkahely, másik és növekvő része a foglalkozás, szakma, beosztás módosítását 15 
megkívánja. 

A gazdasági szerkezetváltás rendkívül gyorsan, erőltetett fisrúbei ment végbe a 
, szocializmus alapjainak lerakása" idején, a negyvenes évek végét követő néhány év 
alatt. Később a gazdasági szerkezet és a munkahelyi struktúra változása lelassult, és lassú 
a hetvenes évek óta ma is. 

Gazdaságunk mindeddig -— deklarált céljaitól és szándékaitól eltérően - makacsul 
ellenállt a gyors szerkezetváltásnak. Mivel nem sikerült eddig módosítani gazdaságunk 
működésének alapelemeit és a , tervalku" helyét a ,Szabályozóalku" vette át, így 3 
költségvetés útján centralizált jövedelmek újraelosztásával továbbra is megőriztük a 

tartósan veszteséges gazdasági tevékenységeket. Ebben, a veszteséges exporttevékenysé- 
gek kényszerű fenntartása mellett, nem elhanyagolható szerepet játszik, hogy részben 
még elvileg sem elfogadott a teljes foglalkoztatás , korszerű" értelmezése, még kevésbé 
az ezzel általában együtt járó strukturális és , súrlódásos" munkanélküliség. Sem politi- 
kailag, ideológiailag, sem pedig a munkanélküliség társadalmilag elfogadható intézmé- 
nyes kezelésével nem készültünk kellően fel az oly régóta hangoztatott és sürgetett 
szerkezetváltásra. Erre utalnak a Rába Vagon és Gépgyár budapesti gyáregységének 
felszámolását kísérő jelenségek, valamint az Ózdi Kohászati Üzemekben folyó nagyobb 
arányú leépítés nehézségei. 

Miközben az Állami Bér- és Munkaügyi Hivatal által közzétett munkaközvetítői 
statisztika már jó ideje jelzi a munkaerő egyes marginális rétegeinél fellépő tartósabb 
munkanélküliséget, politikai deklarációk hangoznak el arról, hogy , semmiféle munka- 
nélküliség nem fogadható el", hogy , nálunk nem kell félni a valóságos munkanélküliség- 
től". Ehelyett arra kellene törekednünk, hogy összehangolt és gyors intézkedésekkel 
felkészítsük társadalmunkat és intézményeinket a munkanélküliség megfelelő kezelésére, 
ami magában foglalja az állástalanok és a munkát keresők nehéz helyzetének ellensúlyo- 
zását is. 

Az eddig nyilvánosságra került dokumentumok szerint a szerkezetváltással járó , terv- 
szerű munkaerő-átcsoportosítás" formálisan szerény, társadalmilag könnyen megoldha- 
tó feladatnak látszik, hiszen például az iparpolitikai koncepció a következő öt évre 
csupán fele annyi létszámcsökkenést irányoz elő az állami iparban, mint amennyi az 
évtized első felében ténylegesen bekövetkezett; a munkaerőnek az iparon belüli , tervsze- 
rű átcsoportosítása" pedig alig néhány százalékát teszi ki az eddigi spontán munkahely- 
cseréknek. Az is kétségtelen, hogy a munkaerőpiac szabályozásának intézményi rendsze- 
re (munkaközvetítés, átképzési és újraelhelyezkedési támogatás) ma jóval fejlettebb, mint 
volt az évtized elején. A problémákra azonban az ilyen összehasonlítás nem világít rá. 
A kérdés lényege ugyanis az, hogy milyen környezeti feltételek, milyen munkaerőpiaci 
viszonyok között és milyen indítékok hatására megy végbe a munkaerő átcsoportosítása. 

A világgazdasági válság és a magyar gazdaság válságjelenségei ellenére nálunk éppen 
a hetvenes években vált általánossá és növekvő mértékűvé a munkaerőhiány, s ezt a 
helyzetet később a gazdasági növekedés lassulása, majd stagnálása sem módosította 
érdemlegesen. A népgazdaságban foglalkoztatottak száma több mint 200 ezer fővel 
csökkent a hetvenes évek közepétől eltelt évtized alatt. Ez azonban egyáltalán nem a 
gazdasági hatékonyság vagy a vállalati költségérzékenység növekedésének következmé- 
nye, hanem az ország munkaerőforrásainak főként demográfiai okokból bekövetkező 
és átmeneti jellegű csökkenésére vezethető vissza. Ugyanezen évtized alatt ugyanis a 
potenciális munkaerőforrásként szóba jöhető lakosság száma több mint kétszer annyival 
csökkent, mint a foglalkoztatotti létszám. A valóságos helyzet tehát éppen a fordítottja a 
felszínen mutatkozó jelenségeknek. . 

Ezzel szemben a következő tíz év alatt a potenciális munkaerőforrás — a demográfiai 
hullámcsúcs átmeneti hatására — mintegy 150-200 ezer fővel emelkedni fog az iskolából 
kilépő, múnkát kereső fiatalok számának emelkedése következtében. Ez a növekedés a 
népesség területi eloszlásának differenciáltságát követi, és eltér a munkahelyek struktúrá- 

jától. A munkaerő-kínálat bővülése ily módon ki fogja élezni a strukturális ellentmondá- 
sokat. 

További problémát jelentene, ha a kormány, a korábbi elképzeléseket követve, a 
következő években felemelné a nyugdíjkorhatárt. Számítani lehet arra, hogy a korhatár- 
emelés — ha a cél akárcsak részben is az, hogy az így elérhető költségvetési megtakarítá- 
sokból fedezzék az alacsony nyugdíjak növelését — a demográfiai cseréből eredő munka- 
erő-keresletet éppen akkor csökkentené számottevően, amikor a munkaerő-kínálat 
ugyancsak demográfiai okokból erőteljesen növekedni fog, és egyelőre még az első ízben 
munkába lépő fiatalok foglalkoztatása sem látszik könnyen megoldhatónak. Ez pedig 

az adott körülmények között megakadályozhatja a munkaerő szerény mértékű , haté- 
konyságnövelő átcsoportosítását" is 

Az előzőeken túl egyes ágazatok létszámcsökkenése, illetve átcsoportosulása eddig 
túlnyomórészt a munkavállalók kezdeményezésére és a vállalatok törekvései ellenére 
ment végbe úgy, hogy az állami vállalatok dolgozóinak egy része a számukra kedvezőbb 
munkafeltételek és keresetek vonzására más területeken és szektorokban helyezkedett el. 
az akciók ritkán párosultak a munkaerő nyílt és következetes minőségi szelekciójával; 
inkább úgy mentek végbe, hogy a munkaerő spontán kilépéseit a vállalatok részben vagy 
egyáltalában nem ellensúlyozták új munkaerő felvételével. 

Már a Rába budapesti gyáregységének leépítése körüli konfliktusok is mutatták, 
milyen csekély társadalmunk tűrőképessége a gazdasági racionalizálás következtében 
szükséges leépítésekkel szemben, még olyan viszonyok között is, amikor a munkanélküli- 
ség tényleges veszélye fel sem merült. Ha azonban a munkaerőpiac egyensúlyi viszonyai, 
részben gazdaságon kívüli okok miatt, az eddigivel ellentétes irányban változnak meg, 
akkor az ipar tervezett 100 ezer fős leépítése és további 100 ezer fő , átirányítása" annál 
is inkább problematikus lehet, mivel a munkaerő-áramlás szabályozásának intézmény- 
rendszere ma még nem alkalmas a munkaerőpiac várható ellentmondásainak kielégítő 
megoldására. 

A nyolcvanas években kedvező előrelépések történtek ugyan a munkaerőpiac intéz- 
ményrendszerének korszerűsítésére, de a szükséges intézkedések bevezetése eddig csak 
részben és felemás módon történt meg. Csupán utalásszerűen említem a politikai stabili- 
tással is összefüggő s részben intézményrendszeri problémákat.? 

e Az új típusú, , szolgáltatás jellegű" munkaközvetítő irodák státusa bizonytalan, 
létszámuk és a dolgozók képzettsége nem kielégítő, hatáskörük rendezetlen és korláto- 
zott. 

e A pályaválasztási tanácsadás kiépített szervezetét a hetvenes években a tanácsok 
művelődési osztályaihoz csatolták, amelyek felszámolták a munkaerő-kereslet és -kínálat 
összehangolását célzó, pályaorientációs tevékenységet. 

e A , piacfelügyelet" feladatát e területen a kormány a munkavédelem szervezetére 
bízta, amelynek céljai és feladatai teljesen eltérnek a jövőben különösen fontossá váló 
munkaerőpiac feladataitól, és hiányzik a szükséges szakmai kompetencia is. 

e Az átképzési támogatás rendszere — az ismételt módosítások után - elég jó keretet 
nyújt a foglalkozást és szakképzettséget változtatók átképzésére. Ám tisztázatlan és 
rendezetlen a szakmai képzés, átképzés szervezeteinek egymáshoz és a munkaerőpiaci 
intézményekhez való kapcsolódása. 

e Az elhelyezkedési támogatás mai rendszere formálisan sem felel meg a követelmé- 
nyeknek, mivel csak a vállalatok által kezdeményezett, csoportos leépítések esetén nyújt 
segítséget. A munkanélküliek jelentős része ennek alapján semmiféle támogatáshoz nem 
juthat. Emellett még a jelenlegi körre érvényes szabályozásnak is vannak olyan előírásai, 
amelyek korlátozzák e rendszer kielégítő működését. 


A vállalati munkaerő-politika és intézményrendszere 


A vállalati munkaerő-politikát hosszú idő óta és jelenleg is a keresetek növelésére 
irányuló egyoldalú törekvések uralják. Ez egyaránt baj és hiba. A baj abból ered, hogy 
amíg és ahol a munkaerőhiány fennáll, ez arra kényszeríti a vállalatokat, hogy mindent 
megtegyenek a meglevő munkaerő megtartására, illetve a hiányzó munkaerő megszerzé- 
sére, és ezért részben a keresetek növelésével, részben a szelekció, valamint a teljesítmény- 
követelmények alacsony szintjével versenyeznek a többi vállalattal a munkaerőért. A hi- 


2 Ezek egy részével kapcsolatban a kormányzati szervek a közelmúltban állást foglaltak. Ld. pl. a 10.026-87. 
GFB számú határozatot az 1988-90-es évek várható munkaerőmozgása állami irányításának feladatairól. 

ba pedig az, hogy az évtizedek óta működő központi keresetszabályozás és ennek 
módosításai is csupán annak mérlegelésére ösztönözték a vállalatokat, hogy milyen 
módon igazítsák a vállalat működését az új és legújabb keresetszabályozáshoz, úgy, hogy 
a vállalat vezetői, alkalmazottai és munkásai minél magasabb keresethez jussanak. 

Ebben a helyzetben alakult ki az a tetszetős és széles körben elterjedt hiedelem, amely 
a keresetek növekedésétől várja a teljesítmények növekedését és a hatékonyság emelkedé- 
sét. Ha a labdarúgásban van is realitása annak, hogy , ha van pénz, van foci", a gazdaság 
merőben más viszonyai között ez a tétel nem érvényes. Sőt, ha minden feltétel változatlan 
marad, az amúgy is rendkívül erőteljes és a jövőben még csak fokozódó társadalmi 
nyomás mellett a keresetek növelésére irányuló , hagyományos" felfogás csupán a haté- 
konyságot és társadalmi stabilitást rontó infláció növekedésére vezetne. Ilyen körülmé- 
nyek között a vállalatok többségében háttérbe szorulnak a teljesítménykövetelmények, 
s még kevésbé érvényesül a munkaerő felvételében és megtartásában az egységes és 
kemény teljesítménykövetelményeken alapuló szelekció. Ezzel függ össze az is, hogy a 
fizikai munkásoknál a hasonló foglalkozások körén belül is indokolatlanul nagyok a 
kereseti különbségek, és sem az , ösztönzéspolitika" hivatalos jelszavai, sem gyakorlata 
nem felel meg a hatékonyság követelményeinek és a változó munkaerőpiaci viszonyok- 
nak. 

Ehhez a helyzethez az emberi erőforrásokkal gazdálkodó vállalati szervezetek gyenge- 
sége és anarchikus rendszere is hozzájárul. A vállalatok , személyzeti" osztályai — kevés 
kivétellel - a , munkaügyi" szervezetektől teljesen elkülönülten működnek; funkciójuk 
egy részét, a munkaerő gondos kiválasztását és fejlesztését még a vezetői munkakörök- 
ben sem végzik el. . 

Funkciózavarokra utal, hogy a személyzeti és a munkaügyi szervezetek közötti határ- 
vonal nem a , káderek" és a többi munkaerő között húzódik (aminek még lehetne 
racionalitása), hanem a nem fizikai dolgozók és a munkások közt, ami inkább a 
19. századi kapitalizmusnak felelne meg, mint egy modern gazdaság viszonyainak. 
Ugyanakkor a személyzeti szervezetek oktatási feladatainak jó része éppen a munkások- 
ra vonatkozik. Mindezeken túl feltünő a személyzeti munkával foglalkozók alacsony 
iskolázottsága és szakképzettségük hiánya. Ezen kíván segíteni a legújabb kormányhatá- 
rozat, amely azonban maga is mutatja a személyzeti munka értelmezésének tisztázatlan- 
ságát, amikor a személyzeti vezetők felsőfokú szakmai oktatásának megszervezését és 
irányítását az e kérdésben kevéssé illetékes Művelődési Minisztériumra bízza. 

Bizonyos fokig még rosszabb és bizonytalanabb a munkaügyi szervezetek helyzete, 
amelyek a vállalatok jelentős részében csupán a munkások felvételének, elbocsátásának 
és bérezésének adminisztrálását végzik. Ezek a szervezetek a vállalatok legkülönbözőbb 
és többnyire alárendelt részlegeihez tartoznak, noha érdemi feladataik jelentősége egyre 
inkább növekszik. Az anarchiát növeli, hogy a hetvenes években a nagyvállalatoknál, 
sajátos indítékokból, , szociális és jóléti igazgatói" funkciókat kreáltak, és a vállalati 
munkaügyi tevékenységnek ezt a szerves részfeladatát kiszakítva, formailag a legmaga- 
sabb szintre emelték. I 

A fejlett ipari országokban évtizedek óta egységes szervezetbe tartozik a vállalatok 
emberi erőforrásokkal gazdálkodó valamennyi részlege, és ennek vezetője a vállalat 
legszűkebb vezérkarának magas képzettségű, nagy tekintélyű és még nagyobb befolyású 
tagja. Nálunk azonban egyelőre még ritka kivétel, hogy a , személyzeti", a , munkaügyi" 
és a , szociális" tevékenységek kellő képzettséggel és önállósággal rendelkező integrált 
szervezetként közvetlenül a törzskari vezetés alá tartozzanak. 


A munkaerő képzettsége és az iskolarendszer 


A végére hagytam és e keretekben még az eddigieknél is rövidebben vázolhatom a 


munkaerő képzettségével és képzésével kapcsolatos bonyolult problémákat. Gyakran 

szellemi potenciáljára építhetjük. Ezzel függ össze az a nézet is, amely oktatásunk 
elmaradottságát hangsúlyozza, utalva például arra, hogy felsőoktatásunk valamennyi 
fejlett ország között az utolsó helyen van a képzés mennyiségi mutatóit illetően. Az 
ellentmondó vélemények mindegyikében van némi igazság. Kétségtelen például, hogy a 
felsőoktatás nappali tagozatos hallgatóinak a lakossághoz viszonyított relatív száma 
alapján Magyarország csak a fejlett országok után halad a sorban. 

Ezzel szemben az iskolázottság és a szakképzettség formális, iskolai bizonyítványokkal 
mérhető jegyei alapján a magyar munkaerő képzettségi szintje eléggé magas. A nemzet- 
közi összehasonlítás tükrében kedvező a szakmunkások és a mérnökök relatív száma, 
és jónak mondható az ellátottság a közoktatásban dolgozó pedagógusokból, valamint 
orvosokból és különösképpen mezőgazdasági szakemberekből. A formális képzettség 
azonban nem azonosítható a társadalmi-gazdasági fejlődés szempontjából releváns tu- 
dással. A tudás magas szintjét sokan annak alapján tételezik fel, hogy magyar származá- 
sú szakemberek világviszonylatban kiemelkedő eredményeket értek el különböző orszá- 
gokban. Ez azonban azt is jelentheti, hogy a magyar történelem sajátos sorsfordulói és 
társadalmi-politikai konfliktusai következtében Magyarországról aránylag sokan ván- 
doroltak ki vagy menekültek el azok közül a kiugró tehetségű emberek közül, akiket 
egy-egy populáció kitermel magából, és akikre itthon lenne nagy szükségünk. 

Az ellentmondó nézetek 15 jelzik, hogy a vizsgált jelenségnek csupán egyik vagy másik 
elemét jelző leegyszerűsítő statisztikai indexekkel ez a probléma nem elemezhető, és nem 
is jellemezhető. Szakszerű vizsgálat alapján bizonyára megállapítható lenne, hogy mű- 
szaki-gazdasági elmaradásunk nem vezethető vissza sem az oktatás és szakképzés, sem 
pedig a munkaerő iskolázottságának és szakképzettségének alacsony szintjére, fejletlen- 
ségére. Többé-kevésbé az is bizonyítható, hogy a magasabb képzettségű munkaerő 
eloszlásában a munkakövetelményekkel nem indokolható nivelláció következett be, 
továbbá, hogy a munkakövetelmények színvonala a termelés legtöbb területén alacso- 
nyabb, mint a rendelkezésre álló munkaerő formális képzettsége. Ezért bizonyára indo- 
kolt az a feltételezés, hogy a magyar munkaerő-állomány az eddiginél magasabb teljesít- 
ményre képes. A munkaerő szellemi potenciáljának mozgósítása azonban elsősorban a 
társadalmi-gazdasági környezet függvénye. Ezek a környezeti tényezők pedig még min- 
dig nem kedveznek a képességek fejlesztésének és racionális felhasználásának. 

Mindez egyáltalán nem jelenti azt, hogy a munkaerő képzésében és a képzett munkae- 
rő felhasználásában nincsenek olyan konkrét célok, feladatok és problémák, amelyek 
- megalapozott vizsgálatok és meghatározott intézkedések alapján - ne járulhatnának 
hozzá gazdaságunk fejlődéséhez, struktúrájának korszerűsítéséhez. A problémákat első- 
sorban a következőkben látom. 


u Iskolarendszerünk strukturális reformja a hatvanas évek eleje óta megoldatlan. 
Közoktatásunk hosszú idő óta a szükségesnél és a lehetségesnél alacsonyabb általános 
műveltséget és a gazdaság szükségleteivel összhangban nem álló szakképzettséget nyújt. 

u A közép- és felsőfokú szakképzés, valamint a népgazdaság munkaerő-szükséglete 
közötti rés növekszik. Felsőoktatásunk mennyiségi fejlesztése közel két évtizede stagnál, 
és bár az új diplomások relatív száma — nemzetközi mércével is mérve — eléggé magas 
volt. ebben tekintélyes részt képviselt az esti és levelező tagozatok kibocsátása. Ez a 
képzési forma azonban teljes mértékben elavult, amit a vonatkozó párt- és kormányhata- 
rozatok ugyan két évtizede ismételten megállapítanak, de változtatás azóta sem történt. 
A felsőoktatás mai nappali kapacitásai, illetve felvételi létszámai pedig valószínüleg nem 
tudják kielégíteni a kilencvenes évek várható munkaerő-szükségletét. 

Wu Mind az oktatás, mind a foglalkoztatás rendszeréből hiányzik a fejlődést előre vivo. 
kiemelkedő tehetségek kiválasztásának, megkülönböztetett támogatásának és képessé- 
geik fejlesztésének intézményes rendszere. 

u Az elmúlt évtizedek erősödő felismerése, az ismétlődő deklarációk és határozatok 
ellenére sem történt érdemleges lépés a felsőoktatástól elszakított akadémiai és miniszté- 
riumi kutatóintézetek rendszerének átalakítására s a kutatási erőforrások és tevékenysé- 
gek jó részének átcsoportosítására részben az egyetemekhez, részben a gazdálkodó 
szervezetekhez. A felsőoktatás színvonala nem emelkedhet a szükséges mértékben, ha 
nem kapcsolódik e tevékenységhez a tudományos kutatás széles körű lehetősége és 
nagyobb mértékű anyagi támogatása. Ehhez a jelenlegi kutatási szervezetrendszer kor- 
szerűsítése mellett jelentős szemléletváltásra is szükség van irányítói és kutatói körökben 
egyaránt. 

u" Oktatásunk és szakképzésünk anyagi-technikai ellátottsága növekvő mértékben 
elmarad a követelményektől. Az igények nem olyan nagyok, hogy ez pusztán az erőforrá- 
sok hiányával magyarázható lenne; sokkal inkább következik a szükséges változás 
felismerésének hiányosságaiból, a rendelkezésre álló erőforrások elosztásának rendszeré- 
ből, az oktatáspolitika érdekérvényesítésének gyengeségeiből. 

Wu" A magas képzettségű és kreatív munkaerő anyagi díjazásának problémája is jó ideje 
napirenden van, de a változás csekély. A kérdés újbóli mérlegelését egy eddig fel sem 
vetődött, de a jövőben könnyen súlyossá válható új probléma is sürgeti. Ismeretes, hogy 
minél magasabb egyes munkaerő-csoportok tudásszintje és minél konvertibilisebb az 
adott szakképzettség, annál jobban kiegyenlítődnek a keresetek nemzeti különbségei. 
Másként szólva, a keresetek átlagos szintje az egyes országok gazdasági fejlettségét 
tükrözi, és attól nem is térhet el. Ennek megfelelően igen nagy az átlagos reálkereset 
országok közötti különbsége. A munkaerő bizonyos kisebb számú, de a nemzeti fejlődés 
szempontjából különösen fontos részénél azonban világméretű munkaerőpiac alakult ki, 
amelyen a keresetek viszonylag kiegyenlítettek. Ez komoly problémákat okozhat ha- 
zánkban most, amikor csak az első lépéseket tesszük a belső gazdasági helyzet stabilizálá- 
sára és a társadalmi légkör javítására, miközben a határok nyitottságát növelni kívánjuk. 
Ha tehát nem akarjuk megvárni, hogy a nemzet jövője szempontjából fontos, magasan 
képzett, fiatal és tehetséges szakemberek nagyobb számban hagyják el az országot 
- mivel az utazási lehetőségek korlátozásának célszerűtlen, a fejlődést gátló módszerével 
ezt nem kívánjuk akadályozni -, különösen sürgetővé válik az alkotó értelmiség kereseti 
és munkaviszonyainak érdemi és teljesítményarányos javítása, az ehhez szükséges erőfor- 
rások számbavétele. e 


Politikai rendszerünkről szólva többnyire az általánosabb összefüggéseket, a párt-, a 
szakszervezeti, az állami tevékenység, a , nagy" rendszerek megújítását szorgalmazzuk. 
Az általam felvetett pragmatikusabb, konkrétabb problémák a politikai intézmények 
alacsonyabb szintjeit érintik; felelős megoldásuk nélkül azonban nem képzelhető el a 
politikai rendszer megújulása. Ezen az úton végig járva juthatunk csak el ugyanis a 
gazdaság stabilizálásához, ami feltétele, hogy újra rátérjünk az életszínvonal növekedésé- 
nek a korábban megszokott, mindnyájunk által áhított útjára. 

Az utóbbi néhány évben erősödött a kétely és a kétség: van-e rendszerünkben és 
nemzetünkben olyan erő, amely az új, nehezebb feltételek között is a felfelé vezető útra 
irányít. Az elmúlt időszak gyenge eredményei, kudarcai ellenére úgy vélem, hogy igen. 
Ami az elmúlt évtizedben hiányzott, az nem a nemzetben lévő képességek és készségek, 
hanem a világos politika, a célok és az akarat egysége. E hiány miatt erősödött a 
cselekvés tétovasága. Gyakorlati előrelépés helyett retorikus szóváltásokra, skolasztikus 
hitvitákra került sor, holott a politikai reformok egyik legfőbb céljának olyan intézményi 
változások kidolgozását kell tekinteni, melyek segítik kialakítani a célok és a cselekvés 
egységét, mozgósítják az ország sorsáért felelősséget érző embereket. Amilyen mértékben 
ez lehetővé válik, úgy váltja fel majd a kételyt a bizalom s a nehéz feladatokat is legyűrő 

Nemzetiségi politika Magyarországon 
a felszabadulás óta 


A felszabadulás és a párizsi békeszerződés, azaz lényegében a trianoni határok helyreálli- 
tása önmagában véve két alapvető változást hozott a nemzetiségek helyzetében, s ezzel 
a nemzetiségi politika feladataiban is. Az egyik, a legalapvetőbb és meghatározó: a régi 
rendszer bukása és egy új, demokratikus, sőt hamarosan szocialista rendszer létrejötte. 
Ez a megmaradt magyarországi nemzetiségek helyzetének ugyancsak gyökeres megválto- 
zását ígérte. A másik lényeges változás a nemzetiségek számának csökkenése a terület 
kisebbedésével együtt, amihez még egyéb mérséklő tényezők is társultak. 

Nézzük meg először röviden az első tényezőt. Minthogy a régi, bukott úri Magyaror- 
szágnak köztudomásúlag a nemzetiségi politika vonatkozásában is rossz híre volt, az új 
Magyarország már a koalíciós korszakban gyökeresen szakítani kívánt a korábbi rossz 
politikával. Sőt: a Magyar Kommunista Párt, amely az egész Horthy-korszakban követ- 
kezetesen harcolt a nemzetiségek egyenjogúságáért s a trianoni béke elítélésével párhuza- 
mosan fellépett a tengelyhatalmak segítségével végrehajtott terület-visszacsatolások el- 
len, még az illegalitás utolsó perceiben kidolgozott programjában is meghirdette: , Szaki- 
tanunk kell a magyar imperialista rögeszmével, Nagy-Magyarország reakciós ábrándja- 
val... azokkal a törekvésekkel, amelyek a vmagyarság vezető szerepénekk ürügye alatt 
a Duna-medencében élő népek feletti uralomra irányultak." 

E megfogalmazás a Magyar Nemzeti Függetlenségi Front programjába is bekerült, azaz 
a koalíciós pártok is mind vállalták ezt a koncepciót. Tegyük hozzá, ez a vállalás őszinte 
volt - egyfajta bűntudat megnyilvánulása is. Nem érdektelen azonban a megfogalmazás- 
nak a negatívumra helyezett hangsúlya, a szakítás a korábbi rossz politikával, viszont 
az új vonatkozásában leszűkült a többek közt nemzetiségre való tekintet nélküli egyenlő- 
ség igéretére, amely egyébként - idővel — meg is valósult. 

Ha a koalíciós időszakban általában az egyenlőség demokratikus elve, a diszkriminá- 
ció elutasítása került előtérbe, a fordulat éve után, amikor az MKP, illetve az MDP vette 
át az ország irányítását, a hangsúly a szocialista nemzetiségi politikára helyeződött át. 
Vagy, ahogy akkor mondták, a , lenini—sztálini nemzetiségi politikára" (idővel olykor a 
lenini jelző már el is maradhatott). 

Kétségtelen, hogy a bolsevikok már az októberi forradalom előtt a nemzeti önrendel- 
kezési elv alapján álltak, a kisebb nemzetiségeknek pedig teljes egyenjogúsítást ígértek. 
De nálunk ekkor nemcsak és ezúttal nem is elsősorban a Szovjetunió példájáról volt szó. 
A kortársak előtt ismeretes volt, milyen súlyos objektív nehézségeket okozott Kelet- 
Európában a nemzetiségek vegyes települtsége, s ezt az objektív körülményt minden 
oldalon hatalmi és egyéb manipulációkra lehetett felhasználni. A szocialista hatalom a 
kérdés teljes újjárendezésével biztatott; a nemzeti ellentétek eltűnésével a Duna-medence- 
ből, a határok jelentőségének elhalványulásával. 

Ez a perspektíva már tüstént a felszabadulás után, még a proletárhatalom kivívása 
előtt i5 nyilvánvalónak tűnt. Még azok számára is, akik az akkori koalíciós rendszeren 

belül nem a marxistákhoz tartoztak, de tisztában voltak azzal, hogy a szovjetkormányzat 
nyilván internacionalista szellemű nemzetiségi politika követésére ösztönzi majd az itteni 
kormányokat. Egy pillanatra tehát úgy látszott, hogy minden hamarosan rendbe jön. 

Két zavaró mozzanat azonban rögtön 1945 után elhomályosította az első pillanatban 
felhőtlennek tűnő képet. Az egyik a hazai németek kitelepítése volt. A győztes nagyhatal- 
mak potsdami értekezlete ugyanis 1945 júliusában jóváhagyta többek között a magyar- 
országi németek kitelepítését, a német népet kollektíve felelőssé nyilvánítva a hitleri 
rendszer bűneiért. A magyar koalíciós pártok ezt a határozatot tudomásul vették, bár 
az SZDP és a kisgazdapárt soraiban kritika hangzott el a kollektív felelősségre vonással 
szemben, és a gyakorlatban a kommunista párt vezetői is igyekeztek a sváb bányászokat 
mentesiteni a kitelepítés alól. 

Kétségtelen persze, hogy az adott politikai légkörben — a Volksbund és a hitleri 
hadsereg magyarországi tevékenységének friss emlékével — a széles közvélemény is jórészt 
egyetértett a kitelepítéssel. A kitelepítést nem is hajtották végre teljesen. ( Emellett sokan 
már korábban elmenekültek a visszavonuló német hadsereggel együtt.) Így végül 1946 
és 1949 között mintegy 170 ezer magyarországi németet telepítettek ki. Azokban pedig, 
akik itthon maradtak, nagyon hosszú időre megrögződött az a meggyőzödés, hogy ha 
továbbra is ragaszkodnak német mivoltukhoz, akkor kitelepítés vagy egyéb hátrányos 
megkülönböztetés vár rájuk. 

A másik mozzanat a csehszlovákiai magyaroknak a felszabadulás után megkezdődött 
kitelepítése volt. A felszabadult Csehszlovákia kormánya a kassai kormányprogramban 
meghirdette a csehek és a szlovákok nemzeti államának megalakulását. A magyar és a 
megmaradt kevés német lakosságot megfosztották állampolgári jogaitól. A CSKP a 
koalíciós kormányon belül, a hazai politikai közvéleményre is figyelve, nem ellenezhette 
ezt, sőt kénytelen volt támogatni. A németek kitelepítését Csehszlovákia vonatkozásában 
is elrendelte a potsdami értekezlet. A magyarok kitelepítését azonban a győztes nagyha- 
talmak nem hagyták jóvá, hanem utasították a két kormányt kétoldalú tárgyalásokra. 

A magyar kormány nehéz, ellentmondásos helyzetben volt. Egyfelől elfogadta és 
szorgalmazta a magyarországi német kitelepítést, másfelől tiltakozott a csehszlovákiai 
magyarok kitelepítése ellen. Az MKP természetesen ugyanezt az álláspontot fogadta el, 
igyekezett pártközi kapcsolatait is kihasználni. Csehszlovákiában azonban a kormányzat 
a magyar lakosság cseh tartományokba való áttelepítését is megkezdte, igy a magyar 
kormány kénytelen volt tárgyalni a lakosságcseréről, és 1947. február 27-én megkötötte 
az egyezményt a részleges lakosságcseréről. Ezzel sikerült a csehszlovákiai magyarok 
teljes kitelepítésének veszélyét elhárítani. 

Az egyezmény elvként kimondta, hogy a cserét azonos létszámban kell végrehajtani, 
tehát Csehszlovákia nem telepíthet át több magyart, mint ahány szlovák Magyarorszá- 
gon áttelepítésre jelentkezik. Az egyezmény lehetőséget biztosított a csehszlovák kor- 
mánynak arra, hogy magyar területen propagandát fejtsen ki az áttelepülés érdekében. 
Ennek eredményeként végül is 73 273 szlovák települt át Csehszlovákiába. A Csehszlo- 
vákiából áttelepített magyarok hivatalos száma ennél valamivel magasabb volt. S mint- 
hogy az egyezmény megkötése előtti hónapokban sokan illegálisan jöttek át Magyaror- 
szágra. együttes számuk nem állapítható meg pontosan, így csak becslés alapján mond- 
hatjuk, hogy mintegy 88 000 magyar került át ekkor Magyarországra. 

A kitelepítések következtében a magyarországi nemzetiségek száma is erősen csök- 
kent. Nem módosult természetesen az a tény, hogy a mai Magyarország területén élt 
nemzetiségek legalább két-három évszázada vagy még régebben települtek meg lakóhe- 
lyükön, hogy a legtöbb esetben szórványokat alkottak, legfeljebb néhány szomszédos 
községben valamiféle egybefüggő etnikai telepet, és ami talán még ennél is fontosabb: 
az 1918 előtti Magyarországon is zömmel el voltak szigetelve anyanemzetüktől, annak 
politikai és kulturális fejlődésétől már akkor nagyjából elestek. Így tehát a nemzeti 
irodalmi nyelvek létrehozása és meggyökereztetése az anyanemzet soraiban - ami érdem- 

ben még 1918 előtt megtörtént — ezekre a szórványokra nem vagy alig hatott ki. Legfel- 
jebb a szlovák településeknek volt kapcsolatuk a szlovák értelmiséggel. Ezt az elszigetelő- 
dést a Horthy-korszak, a trianoni Magyaroszág természetesen tovább fokozta. 

A felszabadulás utáni első évekre vonatkozólag még arra a körülményre is utalnunk 
kell, hogy a délszlávok és a szlovákok (akik végül is győztes államokbeli anyanemzetek 
szórványai voltak) a felszabadulás után létrehozták demokratikus, antifasiszta szövetsé- 
geiket, amelyek az illető nemzetiség érdekeit a háborúban vesztes magyar állam kormá- 
nyával szemben képviselték. A szlovák szövetségben elsősorban az áttélepítés hívei 
játszottak vezető szerepet, akik a szervezet létét voltaképpen csak átmenetinek tartották, 
amíg valamennyi szlovák kitelepítése be nem következik. A szövetség jellege csak akkor 
változott meg, amikor a lakosságcsere lezárultával azok a szlovák vezető egyéniségek 
kerültek a szövetség élére, akik nem helyeselték az egész cserét, és meg kívántak maradni 
az évszázadok óta megszokott környezetben. A délszláv szövetségben az áttelepülés 
kérdése eleve nem vetődött fel, hiszen a jugoszláv kormány sem lépett fel HASA igénnyel 
az ottani magyar lakosság vonatkozásában. 

éppen a magyarországi délszláv lakosság került hamarosan majdnem a jédeleké 
re emlékeztető helyzetbe, 1948 nyarától kezdve fokozatosan, amikor a Tájékoztató Iroda 
közismert Jugoszlávia-ellenes állásfoglalása, majd az ezt követő propaganda eszkalációja 
a délszlávokat általában , gyanúsakká" tette. Így — törvényes határozatok nélkül is — a 
gyakorlatban számos hátrányos intézkedés sújtotta őket. Csupán a legkisebb hazai 
nemzetiség, a román esetében nem voltak ilyen drámai események. 

Mindez együttvéve a felszabadulás utáni első években oda vezetett (s ez a trend azóta 
sem tűnt el), hogy a magyarországi nemzetiségek száma a népszámlálások tanúsága 
szerint drasztikusan csökken. Az ötvenes években ugyan némi fellendülés következett be, 
utána azonban megint növekvő arányban fokozódott a csökkenés. A trianoni Magyaror- 
szág lakosságának még 7 százalékát tették ki a nemzetiségek, számarányuk a legkedve- 
zőbb évben, 1960-ban sem érte el a 2 százalékot. Ezt még a kitelepítésekkel együtt sem 
lehet elfogadni, hiszen a természetes szaporodásnak is érvényesülnie kellett. 

Lássuk a számadatokat! 


Anyanyelv 1949 1960 1970 1980 


Német 22 455 50 765 45 594 31 000 
Román 14 713 15 787 12 624 10 000 
Délszláv 30 054 37 597 34 049 27 000 
Szlovák 25 988 30 690 21176 16 000 
Összesen: 93 210 134 839 113 443 84 000 


A nemzetiségi szövetségek ezeknek a számoknak legalább a kétszeresére becsülik 
azokat, akik, valamilyen formában kötődnek az illető nemzetiséghez, részt vesznek 
nemzetiségi rendezvényeken, kulturális tevékenységben. A népszámlálások alkalmával 
mégis — ezek szerint — jelentős részük magyar anyanyelvűnek tartja magát. Ebben fel- 
tehetően szerepet játszik a többséghez való tartozás vélt vagy olykor valóságos előnye is. 

A jelenség mögött valószínűleg két dolog húzódik meg. Az egyik az a tény, hogy a 
nemzetiségek, éppen szórványmivoltuk meg a nagy arányú társadalmi mobilitás követ- 
keztében legkésőbb a felszabadulás utáni korszakban kiléptek nemzeti elszigeteltségük- 
ből. Nemcsak az iskola révén, hanem egyszerűen egzisztenciális okokból megtanultak 
magyarul, és minden valószínűség szerint a legidősebb nemzedékek kivételével már 
kétnyelvűekké váltak, vagyis a magyar nyelvet anyanyelvi szinten beszélik, munkahelyü- 
kön is nyilván szinte kizárólag azt használják. Minthogy a két nyelv felcserélhető, a 

magyar már gyakorlatilag anyanyelvnek is számíthat. Bizonyos asszimiláció erőltetés 
nélkül is végbemegy soraikban 

A másik mozzanat, hogy a hazai közvélemény egy része a trianoni sokk és a párizsi 
1947-es béke óta úgyszólván abban a tudatban él, hogy Magyarország , nemzetállam", 
hogy Magyarországon csak magyarok élnek. A nem magyarok kétnyelvűségét, ponto- 
sabban: a magyarokéval azonos szintű magyar nyelvtudását tapasztalva sokán nem 
tudatosítják eléggé a nemzetiségek létét, vagyis gyakorlatilag úgy tekintik őket, mint akik 
már asszimilálódtak. A kormányzat nemzetiségi politikáját sokan fölöslegesnek tekintik, 
a nemzetiségek különállásának megőrzését, ha nem is károsnak, mindenesetre szükségte- 
lennek érzik. Az a felfogás, hogy a magyarországi nemzetiségek már nagyon előrehalad- 
tak az asszimilációban, általánosan elterjedtnek minősíthető, és a felszabadulás utáni 
első évtizedekben hallgatólagosan még a felső vezetés körében is érvényesült ez a nézet. 
Ez is magyarázza a nemzetiségi politika egynémely fordulatát, amelyekre még rátérünk. 

A közvélemény itt voltaképpen kettős mércével mér: amit a magyarországi nemzetisé- 
gek vonatkozásában természetesnek talál, azt a szomszédos országokban élő magyarok 
esetében már enyhén szólva is problematikusnak tekinti. Kétségtelen, hogy az arányok 
mások, a magyar kisebbségek helyzete is különböző, hiszen a legtöbb esetben nem a 
magyarországihoz hasonló szórványokról van szó. Nem lehet azt mondani, hogy a hazai 
nemzetiségekkel szemben valamiféle ellenérzés mutatkozik meg, sokkal inkább a problé- 
ma tudomásul nem vételéről, e kérdésnek a tudatból való kiszorításáról van szó. 

Ez természetesen a nemzetiségi politikára is kihatott. Nem érdektelen, hogy amikor 
a két munkáspárt egyesülése után az MDP vitathatatlanul az ország vezető erejévé vált, 
az egyesülési kongresszuson elfogadott programnyilatkozata eléggé szűkszavúan fogal- 
mazott a nemzetiségek vonatkozásában: , Az országban élő nemzetiségek (délszlávok, 
románok, szlovákok stb.) számára a párt — a teljes polgári egyenjogúság biztosítása 
mellett — haladó nemzeti kultúrájuk szabad fejlesztéséért és politikai szervezkedésük 
teljes szabadságáért, a szomszédos országokban élő anyanemzeteikkel való kultúrcsere 
és érintkezés szabadságáért száll síkra." 

A legnépesebb hazai nemzetiségről, ti. a németekről szövegszerűen nem esett szó, sem 
a nemzetiségi iskoláztatásról. Az 1949-ben elfogadott alkotmány - ha ugyancsak szűk- 
szavúan, de - érdemben már mégis bővebben fogalmazott. Mert egyes pontjaiban 
biztosította az állampolgári egyenlőséget, tiltott többek között minden nemzetiségi 
diszkriminációt, a 49. §. 3. pontjában pedig kimondta: ,A Magyar Népköztársaság a 
területén élő minden nemzetiség számára biztosítja az anyanyelven való oktatásnak és 
nemzeti kultúrájuk ápolásának lehetőségét." 

Minthogy az alkotmány a nemzetiségekről külön szólt, ezzel voltaképpen nemcsak a 
nemzetiségekhez tartozó egyének egyéni jogait szögezte le, hanem - ha nem is kifejezetten 
kiemelve — a nemzetiségek kollektív jogait is az oktatás és a művelődés vonatkozásábán. 
Ennek a kollektív jognak a pontos megfogalmazása nyilván azért maradt el, mert a 
kollektív jogok bizonyos politikai különállást is implikáltak volna, ez viszont az alkot- 
mány által paragrafusokba foglalt és a tényleges politikai gyakorlatban kialakult struk- 
túrában nem fért volna el; s nem is lett volna reális. 

A még 1945-ben létrejött délszláv és szlovák nemzeti szövetség mellett megalakult a 
románok (1949), majd 1955-ben a németek demokratikus szövetsége is. Ez utóbbinak 
a létrejöttében a hazai tényállás mellett természetesen külpolitikai meggondolások is 
közrejátszottak, elsősorban az NDK létrejötte, ami az 1949 után itthon maradt németek 
elismerését hozta magával. 

Az egyes nemzetiségek demokratikus szövetségei váltak a nemzetiségi politikában a 
párt és a kormányzat partnereivé, idővel a Hazafias Népíront keretébe is beleépítve. Bár 
az alkotmány nem tesz róluk említést, a ténylegesen kialakult helyzetben mégis, szinte 
kezdettől óhatatlanul, ilyen funkciót kellett ellátniuk. Helyzetük s ezzel együtt a gond- 
jaikra bízott nemzetiségek helyzete, jogaik érvényesítésének gyakorlata voltaképpen 


66 MULTUNK TAPASZTALATAIBÓL 


erősen emlékeztet arra, amit a századfordulón az osztrák szociáldemokraták egyes 
vezetői kulturális autonómia címén a nemzetiségi kérdés megoldására javasoltak az 
egykori Osztrák-Magyar Monarchiában. A lényeg, hogy egy-egy nemzet, illetve nemzeti- 
ségi tagja, lakóhelyétől függetlenül, bárhol az illető nemzetiséghez tartozik. 

Annak idején ezt a megoldást a szociáldemokrata párt nem fogadta el, Lenin és mások 
hevesen bírálták abból a megfontolásból, hogy a proletárokat egy közösségbe kényszeríti 
a burzsoáziával, és elszakítja más nemzethez tartozó osztályos társaiktól. A tőkés rend- 
szeren belül ez a kritika természetesen indokolt volt, a szocializmusban pedig ilyen 
probléma nem vetődhet fel. Nyilván ezért fogadták el gyakorlatilag ezt a megoldást 
anélkül, hogy bárhol valamilyen formában meg is fogalmazták volna. 

A fordulat éve utáni időszakban a pártprogramban és az alkotmányban kimondott 
elvek érvényben voltak, a politikai gyakorlat azonban nem egészen igazodott ehhez. 
A legkirívóbb volt a németek továbbra is hátrányos helyzete. Ezért az MDP Központi 
Vezetősége 1956. május 15-én határozatot hozott a német nemzetiségű tanulók ok- 
tatásának továbbfejlesztéséről (a német nyelv oktatása nemzetiségi településeken már 
1951-1952-ben megindult), május 21-én pedig a magyarországi nemzeti kisebbségek 
közötti politikai, oktatási és kulturális munkáról. (A határozat nem használta a , nemze- 
tiségek" kifejezést.) 

A határozat a nemzetiségi politika marxista-leninista alapelveit helyesnek mondotta, 
de némi önkritikával bevallotta, hogy a helyes alapelveket nem sikerült megvalósítani, 
a végrehajtásban hibák és hiányosságok mutatkoztak. Különösen a németek és a délszlá- 
vok diszkriminációját ítélte el. A pártszervezeteknek is szemére vetette, hogy elhanyagol- 
ták a kisebbségekkel való foglalkozást. A határozat fel is hívta a pártot, a tömegszerveze- 
teket és az állami szerveket a nemzetiségi politika tényleges érvényesítésére, a nemzetisé- 
gek bevonására a szocializmus építésébe. Az év további eseményei azonban elmosták ezt 
a határozatot is. 

A felszabadulás utáni első évtized nemzetiségi politikájának mérlegét talán abban 
lehetne megvonni, hogy alapelvei helyesek voltak, csakhogy az alapelvek megvalósítása 
többnyire elmaradt, vagy egyes nemzetiségek vonatkozásában éppenséggel az elvektől 
eltérő rossz gyakorlat érvényesült. 

Az újjászületett párt 1958. október 7-én fogadott el határozatot a nemzetiségi kérdésről 
(ettől kezdve általánossá és következetessé vált a , nemzetiségi kisebbség" helyett a 
történeti hagyományok által is alátámasztott , nemzetiség" elnevezés). A határozat 
kimondta: a nemzetiségi dolgozók megítélésének az a kritériuma, hogy mennyire veszik 
ki részüket a szocialista építésből, vagyis azonos azzal, ami minden magyar állampolgár- 
ra vonatkozik. 

Ebben a határozatban esik szó arról, hogy a nemzetiségek által lakott területeken 
(gyakorlatilag természetesen a falvakban) az állami és tömegszervezeti funkciókban a 
nemzetiségi kádereket is figyelembe kell venni. Arra kell törekedni, hogy az egyetemi és 
főiskolai végzettségű nemzetiségi dolgozók lehetőleg saját nemzetiségük területén kapja- 
nak állást. Felszólította a határozat a területi pártszervezeteket, hogy a maguk részéről 
gondoskodjanak olyan feltételekről, hogy az országgyűlési és tanácsi választásokon a 
nemzetiségek is megfelelő képviselethez jussanak. Felhívta a figyelmet a magyarok és a 
nemzetiségek közti helyi konfliktusok veszélyeire és azok feloldásának szükségességére. 

A konszolidációs időszak a nemzetiségek fejlődése számára is kedvező feltételeket 
teremtett. Egyúttal éppen a német és a délszláv kérdés bizonyos értelmű megoldása, 
vagyis a korábbi diszkrimináció felszámolása, az ebből fakadó konfliktusok elcsitulása 
el is terelte újból a figyelmet a nemzetiségekről; a probléma általában is megoldottnak 
tűnt. Megint a közvélemény felfogása bizonyult erősebbnek: a hazai nemzetiségek úgyis 

asszimilálódtak, sőt ezt egyenesen kívánják is, tehát helytelen volna őket ebben megaka- 
dályozni. Nem jelentéktelen mozzanata volt ennek a korszaknak a nemzetiségi ügyosz- 
tály megszüntetése 1967-ben. Az ügyosztályt még 1945-ben hozták létre az akkori vallás- 
és közoktatásügyi minisztérium keretén belül, a nemzetiségi iskolaügy kiépítése érdeké- 
ben. A minisztérium különböző szervezeti változásaitól függetlenül az osztály fennma- 
radt, jelentősége azonban egyre halványodott. 

A felső vezetés a hatvanas évek közepétől kezdve ismét foglalkozni kezdett a nemzeti- 
ségek helyzetével. 1966-ban a Társadalomtudományi Intézet megkapta feladatul a nem- 
zetiségi problémák vizsgálatát. Huzamos belső előkészítés után 1968 szeptemberében az 
MSZMP Politikai Bizottsága vette elő újra a kérdést, és hozott határozatot. Ez alapelvei- 
ben az 1958-as párthatározatra tért vissza, az abban kifejtett koncepciót helyesnek 
értékelte, és csak a megvalósítás vonatkozásában lépett tovább. Ez azonban igen jelentős 
lépés volt. A hatvanas évek hullámvölgye után ettől a PB-határozattól számíthatjuk 
annak az átgondolt, a megvalósításra is mindig ügyelő nemzetiségi politikának a kialakítá- 
sát, amely mind a mai napig érvényben van. 

1968 után történt néhány törvényes intézkedés a nemzetiségek fejlődésének előmozdí- 
tására. Jelentős volt 1971-ben a tanácsokról szóló törvény, mert éppen az alsó közigazga- 
tási szinten hozott intézkedéseket a nemzetiségi dolgozók jogainak érvényesítéséről, a 
közvetlen napi gyakorlatban és a helyszínen. Az alkotmány 1972. évi módosítása sem 
érdektelen, mert a 69. §. 3. bekezdését a következőképpen módosította: , A Magyar 
Népköztársaság a területén élő minden nemzetiség számára biztosítja az egyenjogúságot, 
az anyanyelv használatát, az anyanyelven való oktatást, saját kultúrája megőrzését és 
ápolását." Itt az anyanyelv használatának joga a kiemelendő, mert ez a hatóságok előtti 
nyelvhasználatot is tartalmazza, tehát az anyanyelv használatát a tanácsi ügyintézésben, 
még inkább pedig a bírósági gyakorlatban. 

Természetes, hogy a hazai helyzetnek megfelelően a nemzetiségi politika alakításában 
az MSZMP-nek van a legfontosabb szerepe. A XI. kongresszuson, 1975-ben elfogadott 
programnyilatkozat is újból kifejti a nemzetiségi politika alapelveit, és azóta is az egyes 
kongresszusok határozatában mindig szó esik a nemzetiségekről is. A XII. kongresszus 
határozata 1980-ban kimondta: , Pártunk a lenini nemzetiségi politika érvényesítését 
változatlanul feladatának tekinti. A nemzetiségiek hazánk egyenjogú állampolgárai. 
A nemzetiségi szövetségek fontos politikai és kulturális feladatot látnak el. Minden 
szükséges támogatást megadunk ahhoz, hogy a nemzetiségek továbbra is aktív részesei 
legyenek társadalmi, politikai életünknek. Örizzék és fejlesszék anyanyelvi kultúrájukat. 
A hazánkban élő nemzetiségek és a szomszédos országokban élő magyarság jelentős 
mértékben hozzájárulhatnak népeink barátságának és égyüttműködésének elmélyítésé- 
hez. A nemzetiségi kérdés internacionalista megoldásának fontos eleme a kétnyelvű, 
kettős kultúrájú állampolgárok szabad fejlődése." 

A nemzetiségek hídszerepének kiemelése mellett igen lényeges mozzanat az is, hogy 
a határozat nem jelenti ki azt, hogy a nemzetiségi kérdés Magyarországon megoldott, 
hanem a megoldást állandó folyamatnak tekinti, amely értelemszerűen mindig új problé- 
mákat, feladatokat vet fel. ; 

A XIII. kongresszus 1985-ben újra visszatért a nemzetiségek kérdésére: ,, A nemzetisé- 
gek hazájuknak tekintik a Magyar Népköztársaságot. Egyenjogúságukat, anyanyelvük 
ápolását, kultúrájuk fejlesztését a jövőben is biztosítani kell. Értékeljük és a továbbiak- 
ban is támogatjuk a nemzetiségi szövetségek munkáját. A nemzetiségeknek fontos 
szerepük van a magyarok és a szomszéd népek közötti barátság fejlesztésében. Természe- 
tesnek tartjuk és elősegítjük a magyarországi nemzetiségeknek a velük azonos anyanyel- 

vű nemzetekkel való kapcsolatait. Hasonlóképpen természetesnek tartjuk, hogy a szom- 
szédos országok magyar nemzetiségű dolgozói hazájuk hű állampolgáraiként ápolják 
anyanyelvüket, fejlesztik nemzeti kultúrájukat, s hozzájárulnak népeink barátságának, 
országaink együttműködésének erősítéséhez." A megfogalmazás csak stilárisan módo- 

sult, illetve talán nagyobb hangsúlyt kapott a hazai nemzetiségek és a szomszédos 
országokban élő magyarok közti párhuzam. 

A kongresszuson felszólaló Gurity József, a hercegszántói községi pártszervezet horvát 
nemzetiségű titkára többek között a községben lakó magyarok, horvátok, szerbek és 
németek baráti együttéléséről számolt be: , Községünkben mindenütt megtalálhatók a 
kétnyelvű feliratok. Segítséget, támogatást kapunk ahhoz, hogy anyanyelvünket meg- 
őrizzük, szokásainkat, hagyományainkat, kultúránkat megtartsuk és továbbfejlesztve 
ápoljuk." 

A nemzetiségi szövetségek részvétele a Hazafias Népíront munkájában, a nemzetisé- 
giek jelenléte a helyi tanácsokban, a nemzetiségi képviselők munkája az országgyűlésen 
(az 1979-ben választott országgyűlésen pl. 16 nemzetiségi képviselő tevékenykedett, ami 
meghaladja a hivatalos lélekszám szerinti arányukat) mind arról tanúskodik, hogy az 
1968 óta eltelt időszakban a nemzetiségek politikai szerepe megfelelő keretek között 
bontakozhatott ki. Lehet itt még utalni a nemzetiségi kérdés kezelésének olyan, látszólag 
külsődleges, ám mégis fontos tényére, mint pl. a nemzetiségek által lakott községekben 
. a kétnyelvű feliratok használata a helység jelölésére, az utcatáblákon vagy a hivatalok 
feliratain, vagy a magyar névhasználattól eltérő nemzetiségi utónevek használatának 
engedélyezése. 

A nemzetiségek kulturális fejlődésének támogatása kétségtelenül nemcsak üres szó- 
lam. Az egyes szövetségek és a nemzetiségi községek kultúrcsoportokát működtetnek, 
. melyek a néphagyományok megőrzését és ezzel szoros összefüggésben az anyanyelv 
. használatának ébren tartását is szolgálják. Az alkotmány napján rendszeresen megtart- 
ják a nemzetiségek országos fesztiváljait, amelyeken az öntevékeny kultúrcsoportok 
találkozhatnak egymással. 1969-ben kezdődött meg a nemzetiségi könyvtárak fejlesztése, 
jelentős anyagi ráfordításokkal, ennek eredményeként 6 német, 4 délszláv, 4 szlovák és 
1 román báziskönyvtár jött létre (a számok, mint látható, az egyes nemzetiségek lélekszá- 
mának arányait tükrözik); a budapesti Állami Gorkij Könyvtár pedig országos vezető 
könyvtára és egyúttal tudományos műhelye is a nemzetiségi kutatásoknak. A Magyar 
Néprajzi Társaság Nemzetiségi Szakosztálya már évek óta ad ki sorozatokat az egyes 
nemzetiségek néprajzáról, újabb kutatási eredményeket publikálva. Bár ezek zömmel 
természetesen néprajzi jellegűek, az egyes hazai nemzetiségek jelenlegi helyzetéről is 
nyújtanak valamelyes tájékoztatást. A Magyar Televízió pécsi stúdiója német és délszláv 
adásokkal jelentkezik. 

És egészen természetes persze — már 1945 óta -, hogy a nemzetiségeknek saját lapjaik, 
naptáraik, egyéb kiadványaik vannak. Éppen a legutóbbi években néhány vers- és egyéb 
szépirodalmi kötet megjelenése azt mutatja, hogy a nemzetiségeknek van saját, alkotó 
értelmiségük, ami a nemzetiségi kultúra fennmaradásának nem jelentéktelen tényezője. 

Az 1957-től napjainkig tartó korszakban a nemzetiségi politika — ha nem is volt mindig 
hibáktól mentes — alapvetően helyesnek, a nemzetközi közvélemény által is elismerten 
korrektnek bizonyult. Ez akkor is igaz, ha deklarációkban talán kevésbé látványos, mint 
az előző korszak volt. Az internacionalista alapelvek változatlansága mellett a gyakorlat 
ma jobb, eredményesebb. És még ha olykor csak kisebb lépésekben fejlődik is e politika, 
de fejlődik, a döntések nem maradnak papíron; megvalósulnak a gyakorlatban. 

. . Szándékosan hagytuk a végére a nemzetiségi oktatás kérdését, mert ezen a téren tartjuk 

a legkevésbé megnyugtatónak a helyzetet. Elöljáróban magyarázatként hozzá kell tenni 
azt, hogy a hazai nemzetiségek éppen szórványhelyzetük, az anyanemzettől való évszáza- 
dos elszakadásuk miatt valamelyik nyelvjárást beszélik, a németek esetében a több 
helyről történt egykori betelepülések következményeként egymástól is különböző nyelv- 
járásokat; az iskolában viszont természetszerűén a mai irodalmi nyelvet kell használni. 

A felszabadulás után két iskolatípus jött létre, még az Ideiglenes Kormány rendelete 
alapján. Az egyikben alsó fokon a tantárgyakat nemzetiségi nyelven tanították, a magyar 
nyelv mint egyik tantárgy kötelező oktatásával; ilyen típusú iskolából 30 volt az első 

iskolaévben. A másikban (62 iskola) magyar nyelven folyt az oktatás, de a nemzetiségi 
nyelvet is kötelező tantárgyként tanították. Már az első években létrejöttek a nemzetiségi 
nyelvű tanítóképzők, illetve idővel gimnáziumok is, elsőnek délszláv (pontosabban 
horvát-szerb), szlovák és román, később német. 1961-ben azonban az oktatási rendszer 
továbbfejlesztése során a nemzetiségi tanítási nyelvű általános és középiskolákat kétnyel- 
vű iskolákká szervezték át, ami azt jelentette, hogy a tárgyak egy részét (az ún. reáltár- 
gyakat, amelyek a továbbtanulás és a munkába állás szempontjából fontosak) magyarul, 
a humán tárgyakat (nyelv, irodalom, történelem) nemzetiségi nyelven tanították. Ez a 
kettősség azóta is fennmaradt, a humán tárgyak oktatása viszont egyre inkább háttérbe 
szorult az általános oktatási politika következtében, amely éppen a termelés szempontjá- 
ból fontos reáltárgyak óraszámát növelte. Ebből következően az anyanyelvű oktatás 
voltaképpen az anyanyelv oktatására korlátozódik. 

A nemzetiségi gimnáziumokban nem ez a helyzet, ezek azonban nem csupán az illető 
nemzetiség értelmiségének képzését, hanem - különösen a három német gimnázium 
esetében - a nyelvtudás fejlesztését is szolgálják (egyébként még ezekben a gimnáziumok- 
ban is kétnyelvű az oktatás). Kétségtelen, hogy van már nemzetiségi óvoda is (bár ezek 
is zömmel kétnyelvűek), vannak nemzetiségi óvónőket képző főiskolák. A nemzetiségi 
nyelvek oktatóit a tanárképző főiskolán, illetve legújabban a pécsi egyetem tanárképző 
karán képezik ki. Az is biztos, hogy a nemzetiségiek kétnyelvűsége is az anyanyelvi 
oktatás ellen hat. A helyzet mégis, véleményünk szerint, problematikus, bár kétségtelen, 
hogy a kormányzat ezen a téren is igyekszik a lehetőségek keretei közt minél többet 
megtenni a nemzetiségi oktatás továbbfejlesztésére. 

A Népszabadság 1987. évi március 7-i számában jelent meg A nemzetiségek életéről 
címen annak az ankétnak az anyaga, amelyen az egyes nemzetiségi szövetségek főtitkárai 
és a művelődési minisztérium nemzetiségi osztályának vezetője vettek részt. Az oktatás 
problémái ezen az értekezleten is előkerültek, itt is világossá vált, hogy milyen nehézségek 
állnak fenn. Az egyes vezetők egyéb problémákról is beszámoltak. itikusan elismer- 
ték azt is, hogy maguknak a nemzetiségeknek is többet kellene tenniük saját jogaik 
érvényesítéséért, a törvényes lehetőségek jobb kiaknázásáért. 

Az 1968-ban megújult és a nemzetiségi kérdést nem egy intézkedéssel megoldható, 
hanem folyamatosnak tartó magyarországi nemzetiségi politika eredményeiről vall az, 
amit a vezetők itt elmondtak. Jakab Róbertné a szlovákok részéről: s Teljes egyenjogú- 
ságban élhetünk, mint bármely más magyar állampolgár. Gondjaink javarészt olyanok, 
mint amilyenek általában az emberek gondjai hazánkban". És a délszláv szövetség 
részéről Mándity Marin: , Az állampolgári élettel semmi probléma nincs, ugyanúgy 
élünk, mint bármelyik magyar ember. A nemzetiségi élet, a nemzetiségi lét megőrzése más 
kérdés, ott már akadnak problémák is. De mindjárt hozzáteszem: nem az elvekkel van 
gondunk, hanem azzal a mindennapi nemzetiségi élettel, melyre Jakab Róbertné is 
utalt." 

Az 1945 után kialakult magyar nemzetiségi politika, eredményeivel és hibáival együtt 
nem lezárt folyamat, és óhatatlanul napról napra újabb gondokkal küzd. Nem meglepő. 
De megnyugtató, hogy ezekről a gondokról is okosan szót lehet érteni, hogy a nemzetisé- 
gi politika alapjaiban jó úton halad. Talán nem kincstári optimizmus, ha ezzel a megálla- 
pítással zárjuk le ezt a cikket arról a témáról, amely természetnél fogva nem zár- 
ható le. 

Niederhauser Emil 


NEMZETKÖZI SZEMLE 


Stratégiai útkeresés a Francia és az Olasz 
Kommunista Pártban 


A hetvenes évek első felében a nyugat-európai kommunista mozgalom egészére meghatá- 
rozó befolyást gyakorló olasz és Írancia párt - az SZKP XX. kongresszusát követően 
a nemzetközi életben és munkásmozgalomban kibontakozó folyamatok, illetve a nyugati 
társadalmak struktúrájában bekövetkezett változásokat éles formában kifejező 1968- 
1969-es diák- és munkásmegmozdulások tanulságainak hatására — új stratégiai vonalra 
helyezkedett. Ennek középpontjában az a felismerés állt, hogy az állammonopol-kapitaliz- 
mus felgyülemlett ellentmondásai, amelyek már nem feleltek meg pusztán a , munka a 
tőke ellen" képletének, közvetlenül nem oldhatók fel egy, a hagyományos elképzelések 
szerinti szocialista forradalomban. 

A két párt abból a megállapításból indult ki, hogy jóllehet Nyugat-Európában nem 
alakult ki forradalmi helyzet a hetvenes évekre, a felépítményi szférában szaporodó 
válságtünetek megérlelték egy politikai áttörés megvalósításának feltételeit. Irányvona- 
lukat ehhez a helyzetértékeléshez igazítva a , fejlett" vagy az , új típusú" demokráciáért 
való harcot helyezték előtérbe, és szövetségi politikájukban a demokratikus erőknek 
olyan széles összefogását szorgalmazták, amelyet a munkásosztály vezető vagy legalább- 
is domináns szerepe határoz meg. Ugy tűnt, hogy a politikai harc ilyen felfogásával a 
pártok reális és pozitív perspektívát tudnak adni a tömegek változás iránti vágyainak. 
Ezt az 1974-1975-ös évekre több, azonos irányba tartó folyamat alátámasztani látszott. 

Franciaországban, Olaszországban, de Nyugat-Európa többi államában is a tömeg- 
harcok szaporodása jelezte, hogy az 1968-ban felszínre került, megoldatlan ellentmondaá- 
sok a társadalmi lét valamennyi szférájában tovább halmozódtak, és feszítőbbé váltak. 
Ezzel szoros összefüggésben erősödött és Nyugat-Európa egészére kiterjedt a baloldal- 
nak a hatvanas évektől meginduló előretörése. 

Mint ismeretes, ebben az időszakban kedvezően alakultak a nemzetközi viszonyok is. 
Elég utalni a szovjet-amerikai kapcsolatok fejlődésére, a fegyverzetkorlátozási egyezme- 
nyekre, az európai enyhülés kibontakozására, a dekolonizációs folyamat újabb hullámá- 
ra. A kedvező külső és belső körülmények között a kommunista pártok számára új 
politikai szakaszhoz kínálkozott lehetőség. Az országa politikai életében egyre jelentő- 
sebb szerepet játszó OKP és FKP nagyszabású szervező tevékenységbe kezdett. 

Franciaországban ennek első lépése a cselekvés vezérfonalául szolgáló program, a 
kormányzati terv kidolgozása volt, amelynek hiánya az FKP-t 1968-ban fájdalmasan 
érintette. A szocialistákkal közös kormányprogram kialakítását segítette, hogy az 1971- 
ben újjáalakult, Mitterrand vezette szocialista párt a társadalom átalakításának kérdései- 
ben a hagyományos szociáldemokráciánál pozitívabb és radikálisabb platformra helyez- 
kedett, s ez lehetővé tette a két párt együtthaladását. 

Az 1974. május 19-én megtartott elnökválasztáson 13 millió francia a szavazatok 4 
százalékával voksolt a közös kormányprogram alapján fellépő baloldali elnökjelöltre. 
A társadalmi reformok baloldali terve iránt ugrásszerűen megnövekedett fogékonyság 

a kommunista párt vezetését , új politikai helyzetet" deklarálására ösztönözte. Az 1974- 
ben megtartott XXI. rendkívüli kongresszus a közös kormányprogram körül formálódó 
baloldali szövetség biztos győzelmének közeli lehetőségét hangsúlyozta, a közös program 
végrehajtásának azonnali megkezdésére hívott fel, mely a politikai hordozó közeg, egy 
széles népi összefogás kialakítását feltételezte. 

Olaszországban, ahol az államosítás már a korábbi fejlődés során magas fokot ért el, 
a kommunisták politikai fordulatként — a strukturális reformgondolat alapján — egy 
, programozási rendszer" bevezetését tűzték ki célul. Ez a gazdaság összhangjának 
tervszerű kialakítását, demokratizálását, az állam világiasítását, a szakszervezetek auto- 
Az e program megvalósításával feltételezett széles demokratikus front — pártszö- 
vetség és népi bázis — kialakítására irányuló lépések jegyében az OKP, a francia , népi 
unió" formuláját megelőzve, már 1973-ban megfogalmazta , a történelmi kompromisz- 
szum" koncepcióját. Abból indult ki, hogy Olaszországban az új, demokratikus, szocia- 
lista rend megteremtése csak a tömegek nagy (több mint 51 százalékos) többségének 
támogatásával valósítható meg. A párt ezért szövetségi politikáját — a chilei és a portugál 
tapasztalatokból is merítve — a három nagy népi áramlat, a kommunisták, a szocialisták 
és a katolikusok együttműködésére alapozta. Az 1975. évi helyhatósági, majd az 1976. 
évi parlamenti választásokon elért 344 százalékos eredményével valóságos baloldali 
néppártá váló Olasz Kommunista Párt vonzást gyakorolt a Kereszténydemokrata 
Pártra, és a balközép kormányzat együttműködésében csalódott Olasz Szocialista Pártot 
eltávolította a kereszténydemokráciától. Az OKP ilyen körülmények között kezdemé- 
nyezőjévé és szervezőjévé vált annak, az általa , kívülről" támogatott hatpárti kormány- 
koalíciónak, amelyre a párt vezetői — legalábbis a kezdetben -— mint a demokratikus 
fordulat végrehajtásának letéteményesére tekintettek. 

Az FKP-nak és az OKP-nak ezt az egyre erőteljesebb offenzíváját kezdetben igazolni 
látszottak azok a folyamatok is, amelyek a világgazdaságban bontakoztak ki. Az állam- 
monopol-kapitalizmusnak az a válsága, amelyet a két párt a hetvenes évek elejétől főleg 
társadalmi-szociális téren érzékelt, az 1973. évi olajárrobbanás után megjelent a gazdasá- 
gi szférában is. Az 1974-1975-ös világgazdasági recesszió — megállítva egy 10-15 éves 
folyamatos gazdasági növekedést Nyugat-Európa legtöbb országában — ismert társadal- 
m1-gazdasági feszültségeket idézett elő, 

A tőkés gazdaságnak ezek az első megrázkódtatásai arra utaltak, hogy egy klasszikus 
értelemben vett ciklikus válság következett be. Nem volt még látható, hogy az 1973. évi 
olajárrobbanást és az azt követő recessziót a válság újabb hullámai követik, s még 
kevésbé az, hogy mindezek egy összefüggő folyamatot alkotva a világgazdaság nagysza- 
bású átrendeződéséhez vezetnek. 

A francia és az olasz pártnak a válság természetére vonatkozó elemzéseiből, illetve 
vezetőik megnyilatkozásaiból egyértelműen kitűnik; hogy az 1974-1975-ös válsággal 
inkább mint egy folyamat betetőzésével, mintsem valami új, az osztályharc feltételeit 
gyökeresen átalakító periódus kezdetével számoltak. Mi több, feltételezték, hogy a 
társadalmi és szociális recesszió mintegy automatikusan együtt jár a tömegek balratoló- 
dásával, a baloldali erők, mindenekelőtt a kommunista párt lehetőségeinek növekedésé- 
vel. Ezért nem került sor az e várakozásnak ellentmondó, lényeges események vizsgálatá- 
ra. 

A nyugat-európai munkásmozgalomban ugyanis sajátos helyzet alakult ki. Északon 
a világgazdasági válságfolyamat a parlamenti , váltógazdaság" intézményét mozgásba 
hozva liberális, neokonzervatív tendenciákat erősített meg, délen, legalábbis a politikai 
rendszerekben, balratolódási folyamat bontakozott ki. Ez a paradox fejlődés nemcsak 
elkerülte az FKP és az OKP figyelmét, hanem az események ilyen alakulásában éppen 
korábbi helyzetértékelésük megerősítését látták. Optimizmusuk a válságnak a baloldal 
helyzetére, a tömegek politikai magatartására gyakorolt pozitív hatását illetően növeke- 

dett. Azt feltételezték, hogy a kapitalizmusnak immár a gazdasági szférára is-kiterjedő 
válsága magasabb szintre emeli a baloldal közel egy évtizede tartó előretörését. 


Az ,eurokommunizmus": létrejötte és kifulladása 


Ebben a bizakodó légkörben indultak meg azok a két- és többoldalú tárgyalások a 
francia, az olasz, a spanyol, az angol és a japán kommunista párt között, amelyeknek 
a dokumentumai és az elhangzott nyilatkozatok alapján az ún. eurokommunista straté- 
gia kialakulásáról kezdtek beszélni. Ezzel az irányzattal, amely a mozgalomban vitát és 
megosztottságot váltott ki, az említett pártok kísérletet tettek arra, hogy meghatározzák 
a nyugat-európai tőkés fejlődés sajátosságait figyelembe vevő szocializmus perspektívá- 
ját. A népi többség szabad akaratán alapuló és demokratikus eszközökkel kivívott, 
pluralizmusra épülő demokratikus szocializmusért szálltak síkra, amely — felfogásuk 
szerint — egyben közvetlen kiutat is jelentett volna a fejlett tőkés társadalmak válságából. 
Ezzel az érintett kommunista pártok alapjában véve egy új politikai stratégiát fogalmaz- 
tak meg, amelyben a változásban érdekelt tömegek, politikai és társadalmi erők számára 
világos, vonzó és elérhető célokat próbáltak megjelölni. 

Az új stratégiában azokra a kérdésekre kerestek elméleti választ, amelyek azonnal és 
közvetlenül érintették a politikai harc legfontosabb összetevőit. Így tisztázniuk kellett 
mindenekelőtt a társadalmi átalakítások irányát, az abban érdekelt politikai erők, pártok 
egymáshoz való viszonyát. Szükségszerűen vetődött fel a pluralizmus és a konszenzus 
elvének kérdése is, ami értelemszerűen új összefüggésbe helyezte a hatalom, a szövetségi 
politika és a polgári demokrácia egész intézményrendszeréhez való viszonyt. Mindezen 
kérdések megválaszolásánál az érintett pártokat a létező szocializmustól való demonstra- 
tív elhatárolódás szándéka is vezette. Jól ismertek ugyanis azok a fenntartások, amelye- 
ket e pártok a szocialista országoknak a demokrácia terén folytatott gyakorlata, súlyos- 
bodó gondjaik vagy egyes külpolitikai lépéseik kapcsán fogalmaztak meg. 

Az említett kommunista pártok elsősorban reálpolitikai megfontolások alapján csele- 
kedtek. A döntő mozzanat a baloldalon kialakult erőviszonyok helyes értelmezése volt: 
azaz, a kommunista pártoknak az adott történelmi kontextusban egyszerűen igazodniuk 
kell a , kevesebbet akaró" politikai szövetségesekhez, a , jakobinus megoldásokat" hatá- 
rozottan ellenző szocialista, szociáldemokrata pártokhoz. 

A politikailag szükséges alkalmazkodás azonban nem világos elvi alapokon és kellő 
elméleti tisztánlátás mellett történt. A proletárdiktatúra elvét például anélkül vetették el, 
hogy következetesen végiggondolták volna: a radikális változásokat feltételező szocializ- 
mus miként valósítható meg a polgári demokrácia intézményrendszerének felhasználásá- 
val, különösen olyan politikai szövetségesekkel az oldalukon, amelyek más filozófiai 
nézeteket vallottak s eltérő társadalompolitikai és gazdasági érdekeket képviseltek. 

A felemás, sok szempontból kiforratlan eurokommunista stratégia többek között 
annak tudható be, hogy az érintett pártok — utóbb helytelennek bizonyuló helyzetelemzé- 
sük alapján — akkor kerültek szembe egy politikai konjunktúra kihívásával, amikor a 
létező szocializmushoz képest elméletileg legfeljebb csak a , másság" körvonalazásáig 
jutottak el. 

Éppen ezért félrevezetőek azok a nézetek, amelyek az eurokommunizmusban ,csak 
elméletet", vagy más oldalról csak egy politikai változást látnak. Így helytelen az az 
álláspont, amely az eurokommunizmusban ideológiai alternatívát vagy valamifajta ötvő- 
zetet, ,a nyugati társadalmak specifikus vonásainak és a kelet-európai országokban 
épített társadalomtípus kritikus vizsgálatának szintézisét látja". Hasonlóképpen lcegy- 
szerűsítő a másik véglet is, amely az eurokommunizmust annak deklarálására szűkíti le. 
hogy az érintett kommunista pártok kormányra kerülésük esetén tiszteletben tartják a 
nyugati parlamentáris demokrácia elveit. 

Egyetértve Lilly Marcou francia politológussal, az eurokommunizmus egyaránt értel- 


NEMZETKÖZI SZEMLE 73 


mezhető a pluralista szocializmus nyugati útjait kutató , ideológiai mutációként" és a 
hatalommegragadás regionális stratégiájaként. Olyan — úgymond - félmegoldás, amely 
egyfelől egy kedvezőnek ígérkező politikai helyzet kihasználásában jelentkező sietségből, 
másfelől az érintett pártok elméleti korlátaiból született. 

Az eurokommunista stratégia és az ezt túlélő szocializmuskép fogyatékosságaira a 
történelem csak a későbbiek folyamán, a francia baloldali kísérleten keresztül világított 
rá. A hetvenes évek második felére a gazdasági és a szociális" válság elmélyülésével 
világossá vált, hogy Európa déli térségeiben a baloldali előretörés csak a politikai 
rendszer sajátos mozgásformáiból s nem a néptömegek forradalmasodásából, a baloldali 
eszmék térnyeréséből származott. 

Az a körülmény, hogy a politikai rendszerben végbemenő balratolódás a reményekkel 
ellentétben nem elsősorban a kommunista pártok javára történt, lassan elvezetett azok- 
nak a feltételeknek a szertefoszlásához is, amelyekre az eurokommunista pártok stratégi- 
ájukat alapozták. Ez az OKP és az FKP esetében világosan nyomon követhető. 

Franciaországban az 1977. évi márciusi helyhatósági választásokon a közös kormány- 
program pártjai a szavazatok 53 százalékát szerezték meg, s ezzel valószínűsítették a 
baloldal győzelmét az 1978-as parlamenti választásokon. Lényegesen módosultak azon- 
ban az erőviszonyok a baloldalon belül. A pozícióit 1971 óta folyamatosan erősítő 
szocialista párt 1977-re az ország legerősebb politikai pártja lett. Az FKP kénytelen volt 
szembenézni azzal az eshetőséggel, hogy egy esetleges választási győzelem nyomán 
megalakuló baloldali kormányban a szocialisták többségbe kerülnek a kommunistákkal 
szemben. Ezért a párt vezetése — vállalva a szocialista párttal való kapcsolatok megszakí- 
tását, a baloldali egység felbomlását - az FKP helyzetét egyfelől a közös kormányprog- 
ram haladó, előremutató jellegének előzetes megerősítésével, másfelől a létrehozandó 
kormányban való kulcspozíciók biztosításával kívánta ellensúlyozni. 

A közös kormányprogram ilyen jellegű aktualizálását a szocialista párt nem fogadta 
el, így 1977 szeptemberében, egy reális győzelem küszöbén felbomlott a szövetség. 

Az Olasz Kommunista Párt 1979-ben volt kénytelen levonni az 1976. június 20-i 
választások után követett irányvonal kudarcának következményeit. Az OKP a parla- 
menti többség részeként nem tudta politikai súlyát érvényre juttatni, s ebben nyilván- 
valóan szerepet játszottak az ismert amerikai nyilatkozatok és pressziók is, amelyek az 
OKP esetleges kormányba kerülésének megakadályozására irányultak. 

Az erejét fokozatosan visszanyerő Kereszténydemokrata Párttal való együttműködés- 
ből kiábrándult OKP politikáját — a történelmi kompromisszum elvétől eltávolodva - 
elsősorban az Olasz Szocialista Párttal való együttműködés és egységes fellépés irányá- 
ban módositotta. Az OKP elvben ugyan nem adta fel a demokratikus egységben való 
kormányzás eurokommunista módszerét, de a hatpárti együttműködés keserű tapaszta- . 
latai alapján a demokratikus áttöréssel már kevésbé számoló ellenzéki plattformra 
rendezkedett be. A Kereszténydemokrata Párttal való szembenállás jegyében megfogal- 
mazta a történelmi kompromisszumot felváltó , demokratikus alternatíva" irányvonalát, 
amely mind a társadalmi bázist, mind a szövetségesek körét illetően egy szűkebb alapok- 
ra építő politikát jelentett. 

A nyolcvanas évekre, miközben továbbra is érvényben maradtak a szocializmus 
nyugat-európai , megközelítésére" vonatkozó elképzelések, megvalósításuk legfontosabb 
. eszközei elenyésztek. Mind az FKP, mind az OKP kormányprogramja hatályát vesztette, 
felbomlottak a pártszövetségek, meghiúsultak a széles népi bázis összefogásának politi- 
kai feltételei. 


Baloldali kormány Franciaországban 


A Francia Kommunista Párt, ha szerény mértékben is, de részese lett az 1981. évi elnök- 
és parlamenti választásokon kivívott győzelemnek, s így a szocialista párttal együtt 

kormányt alakíthatott. Ez éppen abban az időszakban történt, amikor a párt a második 

világháborút követően az egyik legrosszabb, 16 százalékos választási eredményét érte el, 

amikor kormányzati partnerével való viszonyát az 1977-es szakítás óta a rivalizálás és 

a torzsalkodás jellemezte, amikor sorra kerültek hatalomra az Egyesült Államokban, 
Nagy-Britanniában, majd az NSZK-ban is a konzervatív pártok. 

. Az FKP a hetvenes évek francia társadalmi-politikai fejlődését elemző, 1976-ban és 

1979-ben megtartott XXII., illetve XXIII. kongresszusán megfogalmazott platform 


alapján lépett fel. Olyan politikai erőnek tekintette magát, amely a gazdasági, társadalmi —. 


és politikai élet demokratizálásával, a demokratikus jogok és a parlamentális rendszer 
tiszteletben tartásával kívánja a szocializmus perspektívájának megfelelően átalakítani 
a társadalmat. Igen korlátozott értékű kormány- és parlamenti pozíciók ellenére nem- 
csak lehetségesnek, hanem szükségesnek is tartotta a közös kormányzást azzal a szocia- 
lista párttal, amelynek jobbos, burzsoá érdekeket követő hajlamait az 1979-ben megtar- 
tott kongresszusán határozottan megbélyegezett. E mai napig vitatott lépés kevéssé 
magyarázható a párt vezetői által gyakran hangoztatott tétellel, miszerint jelenlétükkel 
biztosítani akarták a szocialisták irányban tartását, választási ígéreteik betartását. 

Annak ellenére, hogy a kommunisták és a szocialisták között a változások mélységét, 
hatókörét és kilátásait illetően továbbra is jelentős nézetkülönbségek maradtak fenn, a 
két párt gyorsan meg tudta határozni a közös kormánypolitika főbb irányait, mivel egy 
alapvető kérdésben, a társadalom átalakításának módszerében egymáshoz közel álló 
álláspontot vallottak. A felgyülemlett gazdasági, társadalmi, szociális nehézségeket az 
állami eszközök messzemenő felhasználásával, általában az állam szerepére való foko- 
zott támaszkodással tervezték megoldani. 

A két legfontosabbnak ítélt problémát, az erős inflációval kísért gazdasági stagnálás 
megszüntetését, illetve a kétmillió körüli munkanélküliség felszámolását az állam terve- 
ző, ellenőrző és szabályozó szerepének szélesítésére alapozott politikával kísérelték meg 
elérni, amelynek középpontjában a gazdasági növekedés ösztönzése állott, s amely a 
közületi szektor — államosítások útján való — kiszélesítésén alapult. A legjelentősebb ipan 
nagyvállalatok és a bankrendszer államosítását előirányzó politikától gazdaságilag a 
hatékonyságot, politikailag pedig a termelési viszonyok fokozatos átalakítását reméltek. 
Az új gazdasági struktúra mozgásba lendítését egy olyan , keresletvezérelt" reflációs 
politikával kívánták elérni, amelyhez a szükséges húzóerőt a fogyasztás egyidejű fellendi- 
tése biztosította volna. A fogyasztás fellendítésének közgazdasági logikája tökéletesen 
megfelelt a két baloldali párt szociálpolitikai célkitűzéseinek is, mivel a munkanélküliség 
felszámolása, az alacsony bérből és fizetésből élő franciák jövedelmének rendezése, azaz 
a nép nagy többsége életszínvonalának felemelése a francia társadalom legégetőbb 
kérdései voltak. A közületi szektorban és az egyéb területeken végrehajtott fizetésrende- 
zésekkel és főleg 200 ezer új munkahely létesítésével megnövelt kereslet lett volna hivatva 
lendületet adni a termelésnek, ami megteremtette volna a szociális reformok végrehajta- 
sának anyagi alapjait. 

Ezt a nemzeti alapon elképzelt, tudatos társadalomalakítási eszközként kezelt, kohe- 
rensnek tekinthető gazdaságpolitikát azonban se nemzeti, se nemzetközi téren nem 
lehetett kivitelezni. Belső, nemzeti értelemben azért, mert a fogyasztás jelentős növelése 
a várakozással ellentétben nem vezetett masszív beruházási tevékenység elindításához. 
A francia tőkésosztálynak ugyanis a nemzetközi gazdasági környezet, elsősorban az 
amerikai kamatláb-politika hatására ahhoz fűződött érdeke, hogy pénztőkéjét spekulá- 
ciós célokra fordítsa, illetve azt külpiacokon értékesítse. Ez is egyik oka volt annak, hogy 
nem valósulhatott meg az a nemzeti szinten és keretekben elgondolt program, amelyet 
a baloldali pártok meghirdettek. 

A gazdasági növekedés, amelyet eredetileg 3 százalékra terveztek, csak egy-másfél 
százalékot ért el, miközben a francia vállalatok bérköltsége — a változatlan bérek mellett 
végrehajtott munkaidő-csökkentés következtében — 3,5 százalékkal növekedett. Drámai 


rn—— 


NEMZETKÖZI SZEMLE 75 


helyzet alakult ki a munkanélküliség terén, mivel a gazdaság várt élénkülésének elmara- 
dása után a munkaidőalap igazságosabb elosztását célzó intézkedések nem voltak képe- 
sek a foglalkoztatottság kérdésében érzékelhető javulást előidézni. A gazdasági növeke- 
dés elmaradása miatt nem kompenzálhatták a közkiadásokat, így súlyos költségvetési 
hiány, majd belső eladósodás keletkezett. A két párt gazdaságpolitikája nemzetközi téren 
is súlyos nehézségekbe ütközött. A felduzzasztott belső kereslet — ami nem ösztönzött 
beruházási tevékenységet — jelentősen növelte a francia importot. Ebből adódóan Fran- 
ciaországnak rövid idő alatt óriási külkereskedelmi mérleghiánya keletkezett, amely 
— egyéb kedvezőtlen folyamatokkal együtt — lehetetlenné tette a meghirdetett gazdaság- 
és szociálpolitika folytatását. 

Lezárult tehát az igéretesnek induló kormányzati periódus első éve, amely tagadhatat- 
lanul jelentős reformokat hozott. Az ipari, a bank- és a biztosítási szektor nagyarányú 
államosítása mellett megvalósult a francia közigazgatási rendszernek a túlzott központo- 
sítottságot mérséklő decentralizálása, a városi és a különböző szintű területi közösségek 
hatáskörének bővítése, a szakszervezetek és a munkások üzemi jogainak kiszélesítése, a 
nagy vagyonok megadóztatása, a 39 órás munkahét, az öt hét fizetett szabadság, a 
kötelező minimálbér, a családi pótlék és a nyugdíjak felemelése s számos egyéb, társadal- 
mi igazságosságot szolgáló intézkedés bevezetése. 

A Mauroy-kormány azonban ,,a realitásokhoz való kényszerű alkalmazkodás" jegyé- 
ben olyan , szigorpolitikába" kezdett, amellyel gyakorlatilag feladta Mitterrand választá- 
Si ígéreteit. A hangsúlyt fokozatosan a francia iparnak a kommunista párt által is 
elodázhatatlannak minősített modernizálására helyezték. A szocialisták a jelentős gon- 
dok mellett végrehajtandó szerkezetátalakító politikát — amely a , tőke és a munka" 
érdekei új egyensúlyának megteremtését feltételezte — a szociálpolitika háttérbe szorításá- 
val valósították meg. A szerkezetátalakításnak ezt a tömegekre is nehéz terheket hárító 
útját a kommunisták elvetették, és helyette a tőkés osztályt kívánták e terhek viselésére 
rászorítani. Ez azonban a forradalmi lépések olyan sorozatát követelte volna meg, 
amelyet a szocialista párt elutasított. 

Ettől a ponttól kezdve már csak a szakítás időpontja volt kérdéses a két párt között. 
Az FKP azon dilemma elé került, hogy vagy — saját bázisának, a tömegeknek a hangula- 
tához igazodva — törésre viszi a dolgot"a szocialista párttal, vagy a kormányon belül 
tásra bírja. Egy újabb , cik-cakk" politika vállalásának félelmében a párt az utóbbi 
megoldást választotta, s támadásba lendült. A kormánypozícióban egyszerre , belülről" 
és ,kívülről" is fellépő párt politikája nehezen követhetővé vált. Az FKP 1984-ben 
kilépett a kormányból. Ez logikus volt, mert a későbbiekben már nem vállalhatta 
identitásának, forradalmi arculatának teljes elvesztése nélkül a további csúszást az 
események súlya alatt egyre jobbra tartó szocialista párt oldalán, amely szocialista 
színezetben ugyan, de a szociális szféra rovására fogott hozzá a francia gazdaság elkerül- 
hetetlen struktúraváltásához. 


A világgazdaság korszakváltása és a kommunista pártok stratégiája 


Fokozatosan körvonalazódott, hogy az 1973. évi olajárrobbanás, az azt követő recesz- 
szió, a túltermelési és a nemzetközi pénzügyi válság egységes folyamatot alkotva olyan 
új korszakot vezet be, amely gazdasági és szociális téren előidézett változásaival új 
feltételeket teremt a nyugat-európai kommunista pártok számára. 

E korszakváltás legfontosabb gyakorlati hatása a második világháborút követő, csak- 
nem folyamatos gazdasági növekedésben jelentkező konjunktúra megtörése volt. A vál- 
ság és az újrarendeződési folyamatok együtthatására a technológiai megújulás és innová- 
ció jegyében kizárólagos profitérdekeket követő, a legerősebb államok (illetve -csopor- 

tok) érdekeinek alárendelődő struktúraváltás bontakozott ki. Az a körülmény, hogy az 
extraprofit realizálására csak az élenjáró ágazatokban vagy az amerikai kamatláb-politi- 
ka miatt a nemzetközi pénzpiacokon volt lehetőség, a nyugat-európai országokban 
csökkentette a termelési bázist. Az olasz kommunisták szóhasználata szerint bűvös kör 
képződött a termelés stagnálása, az állami deficit növekedése, illetve gazdaságfinanszíro- 
zó képességének csökkenése között. 

Az állam a jobboldali támadások kereszttüzébe került. Nemcsak azért, mert az új 
korszak gazdasági folyamatai mintegy leelőzték a keynesi gazdaságpolitika koncepció- 
ját, hanem azért is, mert az internacionalizálódott világgazdaság követelményeivel a 
döntően nemzeti szempontokra reflektáló állam egyre inkább ellentmondásba került. 
Mindenekelőtt a szociáldemokrácia által , kisajátított" államról van szó, amely a mun- 
kásmozgalom politikai és szakszervezeti harcának eredményeként a munka és a tőke 
között azáltal hozott létre egy relatív egyensúlyt, hogy a szociális jogokat és vívmányokat 
az egész társadalmi-gazdasági szférára éiterjésztette. Az államnak e , pozitív dimenziója" 
szembekerült az új szakasz mutációs folyamataival, amelyek az út szabaddá tételét, az 
állami kötöttségek lebontását követelték. Egyidejűleg teret kapott viszont az államnak 
a tőke hegemon érdekeinek szabad érvényesülését biztosító , negatív dimenziója". 

Az új világgazdasági helyzetben a keynesi elvekre épülő gazdaságpolitika háttérbe 
szorulása a gyökereinél érintette azokat az elképzeléseket, amelyek a szociáldemokráciá- 
nál alapja, az eurokommunista pártoknál pedig kiindulópontja volt a kapitalista társada- 
lom átalakításának. Az állam befolyásoló, szabályozó funkciójának háttérbe szorulása, 
illetve új alapokra való helyeződése nemcsak az egész szociáldemokrata koncepció alól 
húzta ki a talajt, hanem közvetlenül érintette a proletárdiktatúrát elvető eurokommunis- 
ta pártokat is. Ez utóbbiak ugyanis a társadalom átalakítását -— azonos tényekből 
kiindulva, illetve hasonló módszerekre támaszkodva — végül is ott kívánták elkezdeni, 
ahol a szociáldemokrácia befejezte. A politikai-felépítményi szférából kiinduló társada- 
lomátalakító modelljük egyrészt a gazdasági növekedésre, másrészt a szociáldemokrácia 
által bizonyítottan azon lehetőségre épült, hogy a társadalmi-gazdasági folyamatok 
központilag, államilag vezérelhetők. 

Ennek megfelelően az eurokommunista pártok - annak hangoztatása mellett, hogy a 
, demokratikus változás", a szocializmus csakis a népi többség műve lehet — a döntő 
szerepet a politikai, gazdasági, társadalmi demokráciának egészen a szocializmusig való 
kibontakoztatásában az államnak, az állami eszközöknek juttatták, figyelemmel ez 
utóbbiak hatékonyságára a reformfolyamat , mozgatásában". Ez az elképzelés az áttő- 
rést nem a gazdaság, hanem a politika szférájában, azaz nem elsősorban a tulajdon, 
hanem a hatalmi viszonyok megváltoztatásával kívánta megindítani. Abból indult ki, 
hogy következetes kormányzati tevékenységgel a politikai-felépítményi területen kibon- 
takozott demokratikus folyamatok átvihetők a gazdasági szférára. A politikai-felépít- 
ményi változásoknak ezt az előtérbe helyezését feltehetőleg az a tapasztalat inspirálta, 
hogy az állammonopol-kapitalizmus a hetvenes évek közepéig gazdaságilag hatékonyan 
működött, s mint ilyen biztosítani látszott az anyagi feltételeket a társadalom demokrati- 
kus átalakításához. Ennek a —- gazdaság demokratizálását nem elsősorban hatékonysági, 
hanem ideológiai szempontok szerint számba vevő - koncepciónak az egész logikája 
borult fel akkor, amikor az 1974-1975-ös világgazdasági megrázkódtatások során a 
gazdasági szférában egyszerre kerültek napirendre a válságfolyamatok és a kapitalizmus 
még jelentős tartalékaira utaló újrarendeződési tendenciák. Ettől a pillanattól kezdve 
minden szociális, politikai téren megvalósítandó reform a gazdasági háttérhez volt kötve. 

A recesszió, az internacionalizálódás és az élesedő nemzetközi verseny körülményei 
között prioritássá vált az új helyzethez igazodó gazdaságpolitika kialakítása. A szociális 
vívmányok kiterjesztésének követelése helyett azok megvédésének, a válság terhei igazsá- 
gos, egyenlő viselésének követelménye került előtérbe. 

Az eurokommunista stratégia szempontjából megfordult a képlet. A továbblépés, a 

haladás feltételei a politikai felépítmény szférájából a gazdasagi szférába helyeződtek át. 
Döntő kérdéssé a gazdasági alap újraszerveződése vált. Kormányzati szinten szükség- 
képpen szembe kellett nézni az , újat" megtestesítő gazdasági folyamat és a , régi" 
viszonyokat tükröző szociális intézményrendszer ütközésével. Mindez olyan feladatokat 
jelölt ki az eurokommunista pártok számára, amelyekre ezek nem készültek és nem is 
készülhettek fel. A korábbi évtizedben kiérlelt stratégiájuk alapján nem is lehetett olyan 
programjuk, amely az ilyen típusú problémák előremutató, kormányzati szintű megoldá- 
sát lehetővé tette volna. i 


A baloldal térvesztése 


Nyugat-Európa egészére nézve igazolódott, hogy a politikai-hatalmi szféra változásai 
döntően egy politikai mechanizmus, a kormányzati váltógazdaság szabályai szerint 
mennek végbe. A váltógazdaság rendszere a nyolcvanas években a tőkés Európa déli 
térségében azokat a baloldali erőket tolta a hatalom közelébe, illetve juttatta kormányra, 
amelyeknek a törekvései a kapitalizmus meghaladása irányába mutató reformokra 
irányultak. 

A francia kísérleten keresztül éppen ezért valójában az a baloldali alternatíva vizsgá- . 
zott, amelynek kialakításában a nyugat-európai kommunista mozgalom szerepet ját- 
szott. Ez óhatatlanul az egész baloldal és részben a nyugat-európai kommunista mozga- 
lom - s tegyük hozzá, sok tekintetben a polgári demokrácia intézményrendszere — 
bizonyos hitelvesztéseként is jelentkezett. 

A francia baloldali kísérlet bukása éppen akkor következett be, amikor Nyugat-Euró- 
pában már javában fellendült a konzervatív irányzat. Az új világgazdasági realitásokhoz, 
elsősorban a struktúraváltás és az innováció követelményeihez gyorsabban alkalmazko- 
dó jobboldal újabb lendületet vehetett a francia szocialisták és kommunisták kudarcán. 
Ezen túlmenően a kudarc érveket is szolgáltatott a kapitalizmus átalakulási folyamatai- 
ban igazolást találó jobboldalnak, amely ezeket hatásosan be is tudta építeni politikai, 
ideológiai, gazdasági propagandájába. A liberális-neokonzervatív eszmék jegyében ki- 
bontakozott jobboldali offenzíva egy pozíciójában meggyengült, önmagát kereső balol- 
dalt talált. E baloldalon belül különösen a nyugat-európai kommunista mozgalom 
szenvedett súlyos csapásokat, ami ez alkalommal nem egyszerűen a mozgalom , mennyi- 
ségi" veszteségeire, hanem bizonyos értelemben belső meghasonlására is vezetett. Az 
érintett pártok vezetői közül többen megtorpanásról, némelyek — mint az OKP főtitkára 
— egyenesen mély válságról beszéltek. 

Alessandro Natta szerint ez döntően abból fakad, hogy eddig még egyetlen párt sem 
volt képes választ adni a társadalom szocialista átalakításának kérdésére. Natta főtitkár 
természetesen a nyugat-európai kommunista mozgalomra gondolt. Megállapításának 
azonban vannak a szocialista országok pártjait is érintő felhangjai, amelyeket komolyan 
kell venni, mivel a nyugat-európai kommunisták körében egy eléggé általánosan megfo- 
galmazott véleményt fejeznek ki: azt tudniillik, hogy a nyugat-európai kommunista 
mozgalom jelenlegi nehézségeiben az is szerepet játszott, hogy a szocialista országok 
éppen akkor nem tudtak lendületet adni a szocializmus eszméjének, amikor a kapitaliz- 
mus kárscságááki volt, amikor válsága napirendre tűzte a társadalom átalakításának 
lehet t. 

Sokan e tekintetben a létező szocializmus , felelősségéről" beszélnek. Így például a 
nyugat-európai kommunista pártok 1984 júniusában megtartott párizsi tanácskozásán 
elhangzott egyik értékelés paradoxonnak nevezte azt, hogy ma, amikor a létező szocializ- 
mus hatalma sokkal nagyobb, mint a Szovjetunió politikai, gazdasági és katonai súlya 
a harmincas évek elején, a mostani válságnál a létező szocializmus mint lehetséges 
alternatíva nem szerepelt az ipari országok sztrájkoló munkásai előtt. Konkrétan nehez- 

ményezte ez az álláspont, hogy a gazdasági válság egész időszaka alatt a létező szocializ- 
mus nem tudott perspektivikus erőként fellépni a világpolitika színpadán, mivel, eltekint- 
ve a katonai területtől, gazdasági és technológiai téren kiütköztek gyengeségei a tőkés 
gazdasággal szemben. Az érintett pártok részéről gyakran úgy is fogalmaznak, hogy 
történelmi lehetőség veszett el, s a saját gondokkal küszködő szocialista országok mint- 
egy hozzájárultak ahhoz, hogy a kapitalizmus a , saját szája íze" szerint volt képes 
válságát rendezni. 

Kétségtelen, hogy a technológiai lemaradással, a gazdaság működési zavaraival, he- 
lyenként társadalmi megrázkódtatásokkal szembenézni kényszerülő szocialista országok 
valóban nem lehettek , emelői" a nyolcvanas években a nyugati kommunisták harcának. 
Mégis megalapozatlan lenne, ha a nyugati kommunista pártok helyzetük alakulásában 
nagyobb szerepet tulajdonítanának a létező szocializmus hatásának, mint egyéb nemzet- 
közi tényezőknek vagy saját felelősségüknek. A nemzeti keretekben elképzelt társadalmi 
progresszió lehetőségeit ugyanis nagymértékben rontotta a tőkés világgazdaság fokozó- 
dó integrálódása, amely nemzeti érdekeket háttérbe szorító — elsősorban Nyugat-Euró- 
pát hátrányosan érintő — tőókésmozgásokkal párosult. 

Az okok másrészt, mint ahogy a francia és olasz párt startégiájának jellemzésénél 
érzékelhettük, a mozgalmon belül találhatók. Ezek döntően az útkeresésnek azon nehéz- 
. ségeiből fakadnak, hogy az érintett pártoknak ez ideig nem sikerült az összhangot 
megtalálniuk forradalmi küldetésük és az adott társadalom valós folyamatai között. 
Egyet érthetünk Natta főtitkárnak azzal a megközelítésével, amely - a kiutat belülről 
keresve — a megújulás lehetőségét mindenekelőtt a kommunisták ideológiai-történelmi 
önvizsgálatához kötötte. 


A kibontakozás kérdése az Olasz és a Francia Kommunista Párton belül 


Ez a vizsgálódás azonban még csak a kezdeténél tart. Egyes pártokban erőteljes — a 
kibontakozás lehetőségeivel kecsegtető — gondolkodási folyamat indult meg, más pártok- 
nál a helyzet józan elemzését különböző, gyakran szubjektív okok hátráltatják. E tekin- 
tetben eltérő magatartást figyelhetünk meg a hetvenes években még hasonló vonalat 
követő olasz és francia párt esetében. 

Az OKP, amely nézeteit a nyolcvanas évek elején a , harmadik út" fogalmába sűrítette, 
a megújulást bizonyos értelemben az ideológia háttérbe szorításával, a gyakorlatban 
kereste. Felismerte, hogy a kommunista fellépés hatékonysága az elmúlt évtizedben 
olyan programon vagy annak hiányán múlott, amely a kapitalizmus meghaladásának 
módját lett volna hivatva megjelölni, egy konkrét kormánypolitikában felvázolni. Az 
OKP - a nyolcvanas évek tanulságait hasznosítva — arra törekedett, hogy politikáját 
mind jobban az olasz valósághoz igazítsa, s a pártot ,propagandaerőből tényleges 
politikai erővé" alakítsa át. 

A párt továbbra is elutasítja a forradalmat Nyugat-Európa számára, de elveti a 
szociáldemokrata megoldásokat is. Ilyen értelemben javasolja az ún. harmadik utat, 
amelyen nem a kapitalizmus és a kommunizmus között egy harmadik megoldást, hanem 
egy Nyugat-Európa számára lehetséges szocialista átalakítást ért. E vitatott szocializ- 
musfelfogás fenntartása mellett azonban pragmatikusan jár el, amikor a nyolcvanas évek 
új gazdasági, társadalmi és politikai feltételeit figyelembe veszi stratégiájának kialakítá- 
sakor. Legutóbbi — Firenzében, 1986-ban megtartott — kongresszusukon azt szögeztek 
le, hogy sem a társadalmi feszültségek halmozódása, sem az ötpárti kormányzás válsága 


nem erősítette automatikusan az elmúlt időszakban az OKP pozícióit, politikájának — 


hitelét. A további visszaesést nem a párt elvi-ideológiai arculatának megerősítésével vagy 


felülvizsgálatával, hanem az olasz kapitalizmus új, ellentmondásainak feltárásával kell ; 


megakadályozni. 
Az új szakasz egyik legfontosabb ellentmondását abban látták, hogy a tőkés érdekek 

szerint megvalósuló technikai forradalom nem esik egybe automatikusan a társadalmi 
haladással, és törés alakul ki a gazdasági és a szociális szféra között. A cselekvés irányát 
nem a kikerülhetetlen tudományos forradalom fékezésében, hanem annak demokratizá- 
lásában, a tömegek érdekeinek az egész innovációs folyamatba való beépítésében jelölték 
meg. E szemléletből adódóan a társadalmi szerkezet változásai iránt fogékonyabbá váló 
párt új társadalmi szövetségek szervezését, a , munka világának" szélesebb és korszerűbb 
alapokon történő összefogását, a , tudás és a munka" szövetségének erősítését szorgal- 
mazta, amely célkitűzés — a társadalom rétegződésében bekövetkezett alapvető változá- 
sokból kiindulva — a szövetségi politikában új lehetőségek előtt nyitotta meg az utat. 

A realitásokhoz való közeledés törekvése hatotta át a , demokratikus alternatíva" új 
értelmezését is. Megállapították, hogy ez az irányvonal túlságosan steril jellegénél fogva 
nem volt alkalmas a baloldal mozgósítására, a gyakorlatban — program helyett — csak 
a szocialista párttal való közös kormányzást javasló indítványként funkcionált. A kon- 
cepciónak az ún. , programkormány" formulával igyekeztek tartalmat adni. A hagyo- 
mányos baloldalnál szélesebb alapokon létesülő olyan kormányra tettek javaslatot, 
amely a legsürgetőbb gazdasági és szociális problémái megoldása érdekében tevékeny- 
kedne. 

A megújulási törekvések megvalósításában előbukkannak a már ismert nehézségek. 
Az OKP, amely Olaszországban az új politikai szakasz megnyitását saját maga megúju- 
lásához kötötte, kétségtelenül ígéretes irányban indult el. Helyesen választott, amikor az 
új szemléletet nem a távlatok, a szocializmuskép ideologikus felvázolásának szolgálatába 
állította. Nagy nehézségei adódtak azonban az új gondolatoknak a politika nyelvére való 
lefordításában. Az OKP-nak végül is sem a firenzei kongresszuson, sem azt követőleg 
nem sikerült olyan politikai vonalat megfogalmaznia, amely az eddigieknél nagyobb 
vonzerőt gyakorolt volna lehetséges politikai partnereire, illetve az olasz tömegekre. 

Az OKP eddigi erőfeszítései ellenére sem tudta megfordítani visszaesésének a legutób- 
bi választási erőpróbákon is jelentkező folyamatát. Az új politikai szakasz megnyitásá- 
nak feltételeit a párt egyelőre nem képes megteremteni. Ezt kétségtelenül bizonyítják az 
1987. június 14-15-i választások, amelyeken a párt újabb, igen érzékeny választási 
vereséget szenvedett, s a szavazatoknak csak a 26,9 százalékát tudta megszerezni. 

Eltérően alakult a helyzet a közös kormányzás felbomlása, majd az 1986. március 16-i . 
súlyos választási vereség sokkhatásaiból lassan ocsúdó Francia Kommunista Párt- 
ban. 

A párt - a vezetést érintő szubjektív okok miatt is — egyelőre nem végezte el az elmúlt 
évtized politikájának átfogó és kritikus elemzését. Jelenleg a kommunistáknak a kor- 
mányból való kilépését követően, az 1985 februárjában megtartott XXV. kongresszus 
irányvonala van érvényben. Ez két sarkalatos, ám a párttagság egy része által folyamato- 
san vitatott megállapításra épül. Egyfelől arra, hogy a párt azért került a jelenlegi súlyos 
helyzetbe, mert több évtizedet késett a sajátos francia viszonyoknak megfelelő szocializ- 
musmodell kidolgozásával; másfelől, hogy a pártnak a jövőben szakítania kell a szocia- 
listákkal való csúcsszintű együttműködéssel és a közös kormányprogram stratégiájával. 
Mindkét megállapítás kétségtelenül fontos tanulságokat hordoz, mégis inkább a múlt 
hibáit magyarázzák, mintsem a jövő, a kibontakozás útjait.kutatják. Az ebből kiinduló 
új politikai irányvonal így nem elsősorban pozitív mondanivalóra, hanem inkább a 
szocialista párttal való eszmei-ideológiai elhatárolódásra, politikai szakításra épül. 
A koncepció is ennek függvényében módosul: a felsőszintű együttműködés helyébe a már 
korábbról ismert többségi népi tömörülés jelszava lépett. Az új népi mozgalom megszer- 
vezéséhez, illetve harcának vezetéséhez a párt azonban még nem dolgozott ki konkrét 
cselekvési programot. Megerősítette viszont a XXII. kongresszusnak a francia nemzeti 
színeket viselő stratégiai vonalát, annak az álláspontnak az alapján, hogy a szocializmus 
Franciaországban napirenden van, s csak annak megvalósítása jelenthet kiutat a kapita- 
lizmus válságából. Úgy is lehet fogalmazni, hogy a Francia Kommunista Párt konkrét 

kérdésekkel absztrakt, általános válaszokat állít szembe, a jelen problémáinak megoldá- 
sára távlatokat ajánl. 

Amikor a jelenlegi helyzet okainak kutatásánál a párt vezetése 30 évre visszamenőleg 
keresi a választ, nem kizárt, hogy megnehezíti saját maga helyzetét. Ezzel a megközelítés: 
sel, a 30 éves visszatekintéssel ugyanis nem kap kellő hangsúlyt a hetvenes évek végétől 
napjainkig terjedő kritikus időszak, amelynek során a párt visszaesése rendkívüli mérték- 
ben felgyorsult. Mindenekelőtt ezen periódus eseményeinek, új típusú társadalmi, gazda- 
sági folyamatainak beható tanulmányozása segítheti hozzá a pártot egy olyan akcióprog- 
ram megfogalmazásához, amely a francia társadalom gondjainak pozitív, előremutató 
és konkrét megoldásaira tenne javaslatot. A szocializmusnak mint csak hosszabb távon 
elérhető célnak előtérbe helyezése nem helyettesítheti a programot. Ennek felismerésére 
utal, hogy a párt a legutóbbi időszakban erőfeszítéseket tesz egy olyan program kidolgo- 
zására, melyre politikáját alapozhatja az elkövetkező években. 

A kibontakozás folyamata valószínűleg hosszú lesz. Ez a párt vezetőinek és tagságá- 
nak is a véleménye. Biztató jelnek tekinthető, hogy a közös kormányzás időszakát 
lezárva a — forradalmi arculatát is felöltő — pártnak lehetősége nyílik tömegkapcsolatai 
rendezésére, szélesítésére. Ehhez a többségi népi tömörülés irányvonala lehet az eszköz, 
még akkor is, ha eddig még nem dolgozták ki a koncepció részleteit. A saját bázishoz 
való fordulás, a mozgalmi munka erősítése révén a párt nyitottabbá, fogékonyabbá 
. válhat az új realitások, a franciákat foglalkoztató gondok iránt. Ilyen módon a párt 
salulról" kaphat impulzusokat, s töltődhet fel gondolatilag egy hozzá méltó, világos, a 
tömegek számára vonzó irányvonal megalkotásához. 


A fejlett tőkés világ legerősebb kommunista pártjainak jelenlegi megtorpanásában szere- 
pet játszó okok, tényezők sokrétűek. A szocializmusba való átmenet nemzeti útjainak, 
feltételeinek késedelmes feltárása nem függetleníthető a létező szocializmus fejlődési 
sajátosságaitól, , begyűrűző" hibáitól, torzulásaitól, éppúgy mint a szocializmus és a kapt- 
talizmus gyakran feszültségektől és konfliktusoktól terhelt európai egymás mellett élésének 
kedvezőtlen légkörétől sem. A nehézségek okai egyaránt keresendők a kommunista 
pártok által választott stratégia nem következetes kimunkálásában, illetve a tőkés kato- 
nai-politikai szövetségi rendszernek és a gazdasági integrációs szervezeteknek a nyugat- 
európai kommunista pártok belső politikai mozgásterét korlátozó hatásaiban. 

Változó világunkban a kommunista pártoknak is megújulásra van szükségük. Ennek 
útja szükségképpen az új realitások gondos elemzésén, társadalmi szerepük, politikai 
fellépésük újragondolásán keresztül vezet. 

A SZOCIALIZMUSRÓL GONDOLKODVA 


A modernizáció és 
a marxista elmélet lehetőségei 


Ebben a tanulmányban a Társadalmak adaptációs és innovációs képessége című téma 
kutatásának" néhány tapasztalatáról szeretnénk beszámolni. Az MSZMP KB Agitációs 
és Propaganda Bizottsága által ajánlott témával kapcsolatban az volt a feladatunk, hogy 
általánosítsuk a hazai társadalomtudományi megismerés eredményeit, és a tapasztala- 
tokból vonjunk le következtetéseket a gyakorlati munka számára. 


A modernizációs magyarázatok eklektikussága 


A modernizációval kapcsolatos elméletekben a modernizációt vagy állapotokhoz, vagy 
folyamatokhoz kötik, keresvén a modernizáció mutatóit. A mobilitás, a gépesítés, a 
fogyasztás, a kommunikáció, az urbanizáció, az oktatás, a jövedelem, az elvándorlás stb. 
jelenségeit közvetlenül hol állapotnak, hol folyamatnak tekintik a különböző szerzők. 
A filozófiai műveletlenség, vagy még inkább a filozófiai megismerés elmaradottsága 
érhető tetten ezekben a következetlenségekben. A fejlődést egyesek kumulatívnak és 
lineárisnak, mások nem kumulatív és nem lineáris jellegűnek tartják. Ez a probléma 
általánosabb fejlődéselmélet hiányában nem oldható meg. Nem lehet tudni, hogy a 
társadalmi folyamatokban végbemenő differenciálódás, specializáció és komplexitás 
között milyen azonosságok és különbségek találhatók. 

Nem véletlen, hogy így a modernizáció mutatói is tisztázatlanok maradnak. Ezért a 
modernizáció fogalma nagyon laza, és tartalmilag nincs meghatározva. Körülötte súlyos 
zavarok halmozódnak, amelyek csak fokozódnak, ha a modernizációt összefüggésbe 
hozzuk olyan - egyébként szintén fontos - fogalmakkal, mint például a centrum és a 
periféria viszonya, a reform és a forradalom, a megkésettség és az erőltetett növekedés. 
Ekkor olyan kérdések vetődnek fel, hogy például a reformmal való szembenállás egyben 
a modernizációval való szembenállásnak tekinthető-e vagy sem; a társadalmi innováció 
mennyiben azonos a modernizálódással vagy a reformkezdeményezésekkel? Egyáltalán: 
mi a viszony modernizáció és reform között? Mutatóik különböznek-e vagy egybeesnek? 
Lehet-e a reform a modernizáció alesete? A centrum-periféria-viszonyok miképpen 
kötődnek a tradicionális, illetve a modern társadalmakhoz? Száz szónak is egy a vége, 
a filozófiai és a szaktudományi megismerés különböző szintjein kidolgozott fogalmak és 
modellek között nincs rend, nincs teoretikus megfelelés, ezért a valóságra való alkalmaz- 
hatóságuknak sincs megbízható kritériuma. A modernizáció tartalma tehát elméletileg 


$ A kutatást, amelynek koordinátora voltam, az MTA Szociológiai Kutató Intézetében végeztük. A tapasztala- 
tokat A megújulás társadalmi erőforrásai című háromkötetes munkámban összegeztem, amely a Budapesti 
Műszaki Egyetem Marxizmus-Leninizmus Intézete és az MTA Szociológiai Intézete közös kiadásában jelent meg 
1985 októberében. Ezúton is köszönetemet fejezem ki Kende Lászlónak, aki szigorú kritikával olvasta el szöve- 
geimet. új i 


82 A SZOCIALIZMUSRÓL GONDOLKODVA 


tisztázatlan, ami megnehezíti a modernizációs, fejlesztési minták mutatóinak operacio- 
nalizálását. 

A modernizáció értelmezésének két fő irányzata van. Az első a modernizációt tág 
értelemben fogja fel, és az iparosítás, a népgazdasági ágakban foglalkoztatottak aránya, 
az urbanizáció stb. folyamataiban keres operacionalizált mutatókat. A másik irányzat 
szerint a társadalmi alrendszerek differenciálódási foka alkotja a modernizáció tartal- 
mát. Ez a rendkívül erőteljes, magyarázó erejű koncepció azonban még nem oldotta meg 
a társadalmi alrendszerek önállósági fokának mérését. A tartalom tisztázatlansága miatt 
a folyamat mérhetősége nem egyértelmű. Ezért a nyugati és a keleti, a szerves és a 
szervetlen, a tradicionális és a modern, a követő és a követett (vagy szuverén) fejlődési 
típusok közötti különbségtétel nem világos. A különféle társadalomtudományok (törté- 
nelem, szociológia, kulturális antropológia stb.) eltérően határozzák meg ezeket a folya- 
matokat és állapotokat, nem beszélve a politikai és ideológiai megítélések sokféleségéről. 

Ennek csak egy szélsőséges példájára: utalok: a marxizmusra való hivatkozással a 
modernizációt tőkés-burzsoá fejlődési alakzatnak, mintának tartván — többen elutasít- 
ják. Nyilvánvaló, hogy a , követés" és a , másolás" kifejezések azt a képzetet keltik, 
mintha a modernizációnak nem lenne alternatívája. Eszerint a szocialista országok 
megkésve követik a klasszikus típusú nyugati (és egyben tőkés) mintát. Holott nyilván 
több alternatíva is létezik, melyek éppen a szocialista országok számára nyitják meg azt 
a lehetőséget, hogy saját történelmi-társadalmi adottságaiknak megfelelő fejlesztési stra- 
tégiát válasszanak. A , keleti modernizációs minta" kifejezés ugyanis differenciálatlan 
fogalom. Pedig a , keleti modernizáció" nem azonosítható a szovjet, még kevésbé a 
sztálini mintával. A tartalom feltételezhetően azonos: a fejlett országok utolérése. De a 
formaköntös különböző lehet. 

Nincs egyértelműen tisztázva, melyek azok a lényeges elemek, amelyeknek követése 
abszolút követelménynek tekinthető, és meg kellene tudnunk mondani, melyek azok a 
sajátos, eredeti formák, amelyeket nem a klasszikus nyugati mintától veszünk át. Ez a 
probléma azonban csak akkor oldható meg, ha mélyebben elemezzük a szocializmus 
természetét, sajátosságait és lehetőségeit. Enélkül ugyanis a szocializmus és a modernizá- 
ció viszonyát tisztázni iszonyúan nehéz. A következő problémákat kellene alaposabban 
megvizsgálnunk: mi a tőkés típusú társadalomszervezeti és politikai fejlődés lényege; mi 
az, ami formaközömbös; melyek a szocializmus jól bevált saját intézményei? 

Nem vitás, hogy az e kérdésekre adandó válaszok egyértelmű konfrontációt igényelné- 
nek az elmélet és a mai (és jövőbeni) valóság között a tekintetben, hogy mi legyen az 
álláspontunk a társadalmi munkamegosztás, az elidegenedés, az eldologiasodás kérdései- 
ben. Az is megvizsgálandó, hogy a modernizáció problémái tisztázhatók-e a.történelmi 
materializmusnak a termelőerőkről és a termelési viszonyokról szóló tanítása alapján. 
A modernizáció fogalomkörében úgy vetődnek fel mai teendőink, hogy korábban kiala- 
kított társadalmi-szervezeti formáink (azaz termelési viszonyaink) már nem teszik lehető- 
vé termelőerőink dinamikus növekedését. A történelmi materializmusban viszont úgy 
tanítjuk, hogy a forradalmi aktus során a termelőerőkhöz képest magasabb típusú 
termelési viszonyokat hoztunk létre. Ha tehát azt mondjuk, hogy a teljes társadalmasítás 
magasabb fokú termelési viszony, mint a magántulajdon, akkor itt más rendszerből 
indulunk ki, mint a modernizációs megközelítés esetén. Egyáltalán, miképp függ össze 
ez a két kategóriarendszer? i 

Sőt, továbbmegyek: vajon a tulajdon oldaláról történő társadalmasítás egybeesik-e a 
valódi társadalmasítással, amikor 15 a munkamegosztást társadalmi méretekben, magas 
fokon szervezik meg? Ebben az értelemben a fejlettebb termelőerőkkel rendelkező tőkés 
országokban nem áll-e magasabb szinten a munka társadalmasítása, mint a szocialista 
országokban? Ha viszont ez így lenne, akkor mit kezdünk Marxnak azzal a tételével, 
hogy a társadalmasítás legfejlettebb fokán megy végbe a szocialista forradalom, és 
történik meg a magántulajdon tagadása. Továbbá: miképpen ítéljük meg e marxi tétel 

alapján az eddigi szocialista forradalmakat, illetve a létrejött társadalmi állapotokat, 
valamint a szocialista-:kommunista átalakulás valódi esélyeit? 

Ha a létező szocializmus országaiban az államosítás — a termelőerők fejletlensége miatt 
— csak kvázi-társadalmasításnak volna nevezhető, akkor ez szembesítendő azzal a marxi 
tétellel, hogy a kommunizmus ahhoz a fázishoz kötödik. amikor a munkás kilép a 
termelési folyamatból, s a termelés mellé lép szabályozóként. Marx ezzel a tételével 
megsejti az automatizációt és a robotizációt. S ekkor már ott vagyunk a tudományos- 
technikai forradalom problematikájánál, azaz hogy történelmileg melyik világrendszer 
áll közelebb ehhez a fázishoz, illetve hogy melyiknek nagyobb az esélye arra, hogy ezt 
korábban elérje? i 

Erre a nagyon nehéz kérdésre véleményem szerint semmiképpen sem ideologikus, 
hanem elméletileg megalapozott választ kellene adnunk. Marx ugyanis azt mondja, hogy 
a Geldwesen közvetlenül alakul át Gemeinwesenné. Az országok mely csoportjai állnak 
közelebb a Geldwesen kifejlett formájához? Vajon miként értékeljük azt a folyamatot, 
amelyet a szociológia empirikus eszközeivel már kimutat, hogy a tőkés viszonyokon 
belül olyan munkaszervezeti és közéleti formák jönnek létre, amelyek már a Gemeinwe- 
sen első csíráinak tekinthetők? A munkahumanizáció, a participáció, a munkásrészvé- 
nyek vajon nem azt a Marx által is jelzett folyamatot mutatják, amely szerint a fejlett 
tőkés országok , háttal" közelednek a szocializmus felé? De a szocialista országok 
ugyanezt a célt tudatosan fogalmazták meg, a fejlett tőkés országok esetében pedig 
spontán ez a mozgás. 

E ponton felvetődik tehát a , spontaneitás" és a , tudatosság" egymáshoz való viszonya 
is. Tudatosság esetén lehet-e a folyamat hatékony, annak ellenére, hogy a cél elérésének 
feltételei még nem teremtődtek meg kielégítően? A szocialista országoknak - szervetlen 
fejlődéspályájuk miatt - az iparosítást annak feltételeivel együtt, egy időben kellett 
megteremteniük. Jelenleg egyidejű feladatunk, hogy létrehozzuk a tudományos-techni- 
kai forradalom feltételeit és elősegítsük magát a műszaki-forradalmi átalakulást. A hosz- 
szú idő alatt végbement szerves fejlődés viszont előbb a feltételeket hozta létre, majd 
ennek következményeit is, anélkül, hogy a folyamat maga tudatosan, teleologikusan lett 
volna vagy lenne vezérelve. 

A tudományos-technikai forradalom végkimenetele szempontjából a marxi munkdér- 
tékelmélet is átgondolandó. A tőkés termelést és társadalmat a munka által termelt érték, 
illetve ennek tőkés elsajátítása hozta létre és tartja mozgásban. A teljes automatizáció 
esetén az élő munka teljesen kiszorul a közvetlen termelésből. Ezzel a munka-értékelmélet 
elvesztené a lába alól azokat a termelési viszonyokat, amelyeknek közepette működik. 
Ez a kapitalizmus végét, azt a pontot jelentené tehát, amikor Geldwesen közvetlenül 
Gemeinwesenné alakulna át. Ez teljesen egybeesne Marx elméletével. A mi mai elméle- 
tünk vagy a létező szocializmus országait tartja Gemeinwesennek, ami fából vaskarika, 
mert ha a szocializmus árutermelő társadalom, akkor még a Geldwesen állapotában van, 
ez viszont a marxi elméletben nem lehet szocializmus-kommunizmus. Vagy pedig a 
szocializmus történelmi előnyére hivatkozva, a mai elmélet a Geldwesen felbomlását 
időben korunk tartalmaként jelöli meg. Rendkívül nehéz és megoldatlan kérdések ezek. 

Bizonyos fokig megoldásnak tünne az, amit nem egy teoretikus vall is, ha kijelente- 
nénk: Marx teóriája nem alkalmazható arra a történelmi fejlődésre, amely ténylegesen 
végbement. Ha viszont az ellentmondásokat úgy akarnánk felszámolni, hogy Marx 
elméletét hatályon kívül helyeznénk, akkor a társadalmi gyakorlat szocialista jellegének 
, fenntartására irányuló erőfeszítéseink egyáltalán még marxistának nevezhetők-e? Vajon 
amit mi marxizmusnak nevezünk, nem puszta ideológia-e csupán? Félreértés ne essék: 
ez nem állítás. Ez kérdés, amely abból a történelmi problémaszituációból ered, hogy nem 
foghat a macska egyszere kint is, bent is egeret. Azaz a probléma így fogalmazható meg: 
. egy időben és egyforma érvénnyel összeegyeztethető-e Marx elmélete és az a valóságos 
. gyakorlati állapot, amely létrejött? Az eredeti elmélet — legalábbis Marx intenciói szerint 

— nem egy egészen más típusú társadalmi-gazdasági fejlődés teoretikus általánosítása 
. kívánt-e lenni? A választ magam sem tudom. De azt sejtém, hogy a sebtében előrántott 
kész ideológikus klisé helyett a marxizmushoz méltó gondolati bátorsággal e problémát 
korunk marxistáinak tanulmányozniuk kellene. Éppen Marx volt az, aki ott, ahol mások 
megoldást, kész választ találtak, mindig problémákat látott. 


Közösség és társadalom ellentmondásai 


Az említett vizsgálat során számomra az is kiderült, hogy nincs kidolgozott közösségel- 
méletünk. A forgalomban lévő nézetek között találni olyan koncepciót, amely a közössé- 
get szembeállítja a társadalommal, mert a makrotársadalmat jelentő árutermelő közös- 
ség szerinte csak illuzórikus lehet. Aztán találkozni önigazgató közösségre vonatkozó 
elképzelésekkel is. Hiányzik viszont olyan megközelítés, amely megmutatná, hogy milye- 
nek a nem termelési és nem családi, hanem közéleti jellegű közösségek. Marx intencióira 
támaszkodva még pontosabban kell fogalmaznom. Ha viszonyaink Geldwesenen alapul- 
nak, akkor nálunk legfeljebb csak a magánélet intim szféráiban lehetnek közösségek. De 
nincsenek a termelésben, lévén az a Geldwesen világa. És nincsenek a politika szférájában 
sem, lévén ez a szféra elidegenedett. Marx ugyanis a politikát, az államot olyan illuzóri- 
kus képződménynek tekintette, amely gátolja a Gemenwesen létrejöttét. 

Ha tehát teoretikusan hűek vagyunk Marxhoz, akkor sem az üzemi demokráciával, 
sem a közéletiséggel kapcsolatos közösségépítést nem tekinthetjük reális vállalkozásnak. 
A valódi Gemeinwesen-típusú kapcsolatok ugyanis szerinte csak a magánszférában 
jöhetnek létre, amelyek értelemszerűen konfrontálódnak a Geldwesen világában uralko- 
dó illuzórikus közösségekkel. Ha a problémának ez a diagnosztizálása helytálló, akkor 
újragondolandó a szocializmus közösségi szerkezete, egyáltalán a szocializmus és a 
közösség viszonya, a közösségépítés látszólagos lehetőségeinek a problémaköre. S egy- 
ben megkérdőjeleződnének az összes eddigi kutatások, amelyek a termelő kollektívákról 
mint közösségekről szólnak, avagy ugyancsak megkérdőjeleződnek a politikai közössé- 
gekről szóló tanok is, amelyek nem vetnek számot e viszonyok fonák voltával. (Íme a 
hamis ideológiák újabb keletkezési pontja!) Ha a közösség a kollektív szubjektum autark 
rendszere és a társadalom az árutermelő tőke szférája, akkor a konfrontáció lehetősége 
nemcsak a gyakorlatban, hanem az elméletben is valóságos problémának tekinthető. 
A közösség és a társadalmiasulás ütközése tehát olyan problémaszövetet alkot, amelyet 
a jövőben fel kellene tudnunk fejteni. 

Természetesen az is lehetséges, hogy a közösség filozófiai, társadalomkritikai terminu- 
sai nem esnek egybe a politikai gazdaságtan, valamint a politológia vagy a szociálpszi- 
chológia és a szociológia terminusaival és elemzési szintjeivel. Akkor viszont ismét 
visszajutunk ahhoz az ismeretelméleti problémához, amely ugyanazon ontológiai való- 
ság különböző szintű és eltérő általánossági fokú megközelítésének konfiiktusaiból, össze 
nem egyeztethetőségéből., vagy össze nem egyeztetettségéből fakad. (Maga ez a két kifeje- 
zés is vizsgálat tárgyát képezhetné, hogy melyikről van inkább szó.) 

Ha tehát a Tőke uralma felbontja a közösséget és a személyiséget, és ha a szocializmus 
is csak valamely mutációja, alesete a tőkés árutermelésnek, akkor milyen eséllyel indu- 
lunk ma harcba a közösségek és a személyiség felszabadításáért? És hogyan tudjuk ezt 
a harcot összeegyeztetni az áruviszonyok erősítéséből fakadó elidegenüléssei, eldologia- 
sodással, társadalmiasulással? Egyáltalán: az elidegenülés felé haladunk-e, avagy távolo- 
dunk-e attól? A válasz most sem lehet ideologikus, mert a mi körülményeink között sem 
tehetjük zárójelbe a munkamegosztásból, a társadalmi-politikai viszonyokból adódó 
:" korlátozó tényezőket. 

A szervezetszociológiában ezt a problémát például úgy fogalmazzák meg, hogy lehet-e 
a szervezeteket közösségi formáknak tekinteni. Ha a válasz igenlő lenne, akkor viszont 

mit kezdenénk a szervezetek hierarchikus és formális tulajdonságaival? Üzemekben és 
irodákban, iskolákban és kórházakban megépíthetők-e közösségi szervezetek formájá- 
ban a racionális gyárszerű formák? Ha ez a feladat elvileg nem oldható meg, akkor 
viszont mit kezdjünk az olyan ajánlásokkal, hogy a szocializmusban is ki kell fejleszteni 
a szuverén árutermelő típusát? Ez a típus csak a magántermelésben jöhet létre szuverén- 
ként, bár ez is korlátozva van a makroviszonyok (piac stb.) által. Az üzemi dolgozó 
viszont — az illuzórikusan adott viszonyok miatt — semmiképpen sem fejlődhet szuverén 
árutermelővé. Az elvont technikai racionalitás tudomásulvételét ugyanis nem tekinthet- 
jük szuverén árutermelői sajátosságnak. 

A közösségek elméleti tisztázatlansága számos baj forrása lehet. Magam is ingadozás- 
sal kezelem több tanulmányomban a közösség és a makroviszonyok összefüggését. 
Minthogy a kultúraépítést a közösségek alulról végrehajtott tevékenységeként fogom fel, 
egyik cikkemben ahhoz a következtetéshez jutottam el, hogy a szocializmus korai szaka- 
szán végrehajtott szigorú centralizáció történelmileg azért volt szükségszerű, mert ellen- 
súlyoznia kellett a hiányzó közösségi alapzatot és kultúrát. Más helyeken viszont a 
makroszintet irányító politikai intézményekre hárítom annak felelősségét, hogy a társa- 
dalom mikroszféráinak nem adja meg a kezdeményezés, az innováció lehetőségét. Tech- 
nikai kultúránk elmaradásának okait is elsősorban makrotársadalmi, gazdasági és politi- 
kai intézményrenszerünkben keresem és vélem feltalálni. ; 

A nézeteknek ez az ingadozása arra a problémára világít rá, hogy a marxista igényű 
gondolkodás ezidáig még nem tisztázta kellően a közösség és árutermelés, közösség és 
szocializmus összefüggéseit. És itt megint a korábbi paradox helyzet látszik visszakö- 
szönni: ha Marx közösségelméletéhez ragaszkodunk, akkor két eset lehetséges: vagy 
Marx elmélete nem látszik igazolni valóságos mozgásunkat; vagy a valóság nem látszik 
igazolni Marx elméletét. Ha viszont megvalósíthatatlanságára hivatkozva lemondanánk 
Marx közösségelméletéről, akkor következetlenek lennénk, mert egyfelől nem pótolnánk 
releváns elmélettel, másfelől Marx tételeinek elvetése ellenére — magunkat továbbra is 
marxistának tartanánk. 

A tisztázatlan nézetek megnehezítik a mai valóság megértését. Ha szuverén áruterme- 
lőt akarunk kinevelni, akkor ez a gazdaság mely szektorában fog inkább kialakulni? Ha 
az ún. első (szocialista) szektorban elidegenedettek a viszonyok, akkor az öntudatos 
árutermelő a második gazdaságban keletkezik? Ez azt jelentené, hogy a közösség- és 
személyiségfejlesztés szempontjából nem a társadalmiasult szocialista szektor jelenti a 
fejlettebbet? Melyik áll közelebb a Gemeinwesenhez? A szocialista vagy a magántulaj- 
don, a második gazdaság és annak tulajdonviszonyai? Vajon a reprivatizálás lenne a 
progresszívebb irány a társadalmiasultabb állami tulajdonnal szemben? Hová helyezzük 
a szövetkezeti szektort? Hol áll ez a társadalmiasulás fokán? És hol áll a közösségivé 
válás fokán? Sztálinnak lenne-e igaza, hogy az össznépi tulajdon magasabb típusú a 
szövetkezetinél? Ha , felfejlesztjük" a szövetkezeti tulajdont államivá-össznépivé, akkor 

a Geldwesenhez vagy a Gemeinwesenhez jutunk-e közelebb: a második gazdaságban 
közösségibbek-e a viszonyok? 

Ujabb kérdések, amelyekre — tegyük kezünket a szívünkre — vajmi kevéssé tudjuk a 
pontos választ. Ha a társadalmiasulás a szocializmus perspektívája, akkor ezzel egy időben 
nem tűzhetjük ki célul a közösségi viszonyok olyan közvetlenségét, amelyek éppen a 
társadalmiasulás ellentétes folyamatai. Ha viszont ezt a kérdésfeltevést metafizikusnak 
minősítjük, hol az a dialektikus elmélet, amely kimutatná, hogy a társadalmiasulás erősö- 
dése egyben a közösségi autarkia növekedésével jár együtt? És ha így lenne, akkor milyen 
viszonyban áll mindez Marx elméletével? Nála az elidegenülés és eldologiasulás egyértel- 
műen attól függően növekszik, amiképpen kifejlődik a tőkés árutermelés, azaz a Geldwe- 
sen. 

Mindezt a problematikát a modernizációra átvetítve Marx szerint a modern társada- 
lom éppen azáltal fejlődik ki a tradicionálisból, hogy a modern , felzabálja" , megsemmi- 

síti a régi közösségi szerkezeteket. Ha ez igaz, akkor a szocializmus modernizációja nem 
jár-e együtt a közösségek elkerülhetetlen pusztulásával? A másik oldalról közelítve: jár-e 
egyáltalán új közösségek kialakulásával, és ha igen, milyenekével? Minden kérdés oda 
vezet, hogy alaposabban kellene tisztázni a szocializmus és közösség, modernizáció és 
közösség, szocializmus és modernizáció összefüggéseit. (A kapitalista és fejlődő országok 
problémáit egyelőre csak zárójelbe tesszük.) 

Feltételezésem szerint a lukácsi értelemben vett tertium datur (harmadik lehetőség is 
van) e probléma kapcsán is létezik. A termelésben és az állami-politikai szférában kiala- 
kult illuzórikus közösségeken kívül a társadalomban létrejöhetnek az árutermeléssel és 
a politikai viszonyokkal szemben emancipálódott, nem elidegenedett közösségek is. Ha 
a politikai államhoz képest megerősödik a civil társadalom, ez a folyamat egybeesik a 
közösségfejlődés mozgásával. E ponton a szocialista modernizáció egyik igen fontos 
alapvonásával állunk szemben. A , mit lehet közösségként megszervezni?" kérdése a 
marxi kategóriarendszerből -— úgy tűnik -— hiányzik, vagy legalábbis elhallgatás áldozatá- 
vá esett. A nem elidegenedő közösségek kutatása oldaná meg feltételezhetően az önigaz- 
gatás problematikáját, mert az önigazgatás lehetne előfeltétele egyfelől a jelenlegi állam- 
szocialista fejlődési szakasz lebontásának, másfelől a közösségi viszonyok megerősítésé- 
nek. 

Újragondolandó az önigazgatás és árutermelés viszonya is. Az önigazgatás is — ha úgy 
tetszik — olyan marxi intenció megvalósulása, amely a kapitalizmusba lehetetlen, és az 
lenne az előnye, hogy megszüntetné a bérmunkaviszonyt. Megszűnne vagy legalábbis 
csökkenne a termelők elidegenedése, és még a munka-értékelméletről sem kellene lemonda- 
ni. Mások viszont a munka-értékelméletet úgy állítják a fejtegetés középpontjába, hogy 
noha a kommunizmus maga sem valósítható meg, a munka-értékelméletre azért van 
szükségünk, hogy ellentmondásmentesen magyarázhassuk az állam, a politika beavatko- 
zását a gazdaságba, illetve, hogy elvileg nyitva tartsuk a kommunizmusba való átmenet 
lehetőségét, azaz a közösségi termelés lehetőségét. Tehát egy olyan marxi intenció 
megalapozásaként szerepel ez az elmélet, amely ma nem tűnik megvalósíthatónak. De 
ekkor a munka-értékelmélet és az árutermelés fenntartása érdekében az önigazgatás ellen 
támadni - ellentmondásnak tűnik. A munka-értékelmélet alapján problematikus érvelni 
az önigazgatással szemben. 

E ponton ismét vissza kell kanyarodnunk a közösség kérdéséhez. A marxi elmélet 
szerint a termelők közössége a termelésben nem jöhet létre, mert az árutermelők elszige- 
teltek. A közösség csak a politikumban, az államban alakulhat ki, de ez illuzórikus, mert 
a valóságos közösség nem tud létrejönni a termelésben. Amíg tehát bérmunka van, addig 
az állam illuzórikus közösség és nem jöhet létre a termelők közössége. Ha ez a tétel igaz, 
akkor a fejlett árutermelési viszonyok bevezetése nem oldja fel a közösséghiányt, ami a 
társadalom adaptációs és innovációs képességének legfőbb akadálya. Az elméleti, polit- 
kai gazdaságtani szinten használt közösségfogalom (Gemeinwesen), úgy tűnik, nem esik 
és nem eshet egybe a szociológiában, szociálpszichológiában, szervezetelméletben, cso- 
portelméletben használt közösségfogalommal. Nyilván kialakulóban vannak olyan kö- 
zösségi cselekvésformák, amelyek nem azonosak az elmélet szintjén megfogalmazott 


közvetlen közösséggel. A bérmunka - ha értéktörvény van -—, s az állam - ha árutermelés- , 


re épül - legfeljebb csak kvázi-közösséget hozhat létre. A marxi intenciókra támaszkodó 
teoretikusok ezért nem is állítják, hogy az árutermelő szocializmusban létrejön a Gemein- 
wesen, azaz a közösség. Csak addig mennek el, hogy lehetséges árutermelő szocializmus. 
Az érdekérvényesítő közösségek, társadalmi szövetségek, társulások, klubok, pártok stb. 
egészen más szinten mozognak, és egyelőre nem látok közeledést az elméleti és — mondjuk - 
politikai és szociológiai szint között. 

Az állam és a politika ellentmondásai 


Az eddigi fejtegetésnek az állam és a politika irányába 15 vannak leágazásai. A szocialista 
országok ideológiai rendszerében dominál az a gondolat, hogy a szocialista állam megte- 
remti a társadalmiságot, feloldja az elidegenedett viszonyokat. Ha ez így lenne, akkor 
miért kellene szerepét csökkenteni, sőt mint intézményt megszüntetni? Pedig Marxnál - 
és emlékeztetek rá, hogy Leninnél is — a politikai állam illuzórikus természetű, mivel a 
termelés társadalmisága hozza létre. Mi jogon tételezzük fel, hogy csak a tőkés állam 
egyesíti az állampolgárokat egy illuzórikus közösségbe? Ugy gondolom, ha létezik áru- 
termelő szocializmus, akkor ebben is tételeződik a termelés valóságos társadalmi jellege, 
de nem hoz közvetlen közösségi viszonyokat. Az árutermelésnek ugyanis az a lényege — 
és ennek kapitalista és szocialista változatában egyaránt közösnek kell lennie —, hogy a 
termelés társadalmisága létrejön a termelésben, de nem alakul ki a termelők közössége. 
Lenin arra figyelmeztet minket, hogy - bürokratikus, erőszakos módon - a szocialista 
állam 1s fölébe kerülhet a társadalomnak. 

Elméletileg tehát nincs megalapozva az állam túlvállalásában hívők álláspontja, ami 
legfeljebb csak ideológiai igazolása a létrejött állapotoknak. Természetesen egészen 
másként vetődik fel a kérdés, ha az állam és a politika feladatait az árutermeléshez 
kapcsoljuk. Ekkor nem lehet úgy feltüntetni öket, mintha az árutermelés felszámolásán 
fáradoznánk. E politikai formák ma elsősorban az áruviszonyok kifejlesztését tűzték ki 
célul. De ezzel együtt felvállalták az elidegenedés és eldologiasodás következményeit is. 
Ekkor viszont az illuzórikus viszonyok elleni küzdelemnek nem ezek a politikai formák 
- amelyek maguk is fonák viszonyok - a fő letéteményesei, hanem azok a közösségi 
képződmények, amelyeken keresztül az állampolgárok közvetlenebbül valósíthatják meg 
társadalmi lényegüket. 

Az állam - a marxi elméleti örökség értelmében - nem lehet közösségi berendezkedésű, 
mivel mint politikai állam szembenáll a civil társadalommal. Teljesen más kérdés viszont 
az, ha az állam a társadalom ellenőrzése alá kerül. Ez már a közvetlen politikai célok 
szférája, amelyről Lenin is többször beszélt. Ennek egy formája például a képviseleti 
rendszer. Marx pedig ezt irta: , Az általános társadalmiság..." , az egyetemesen fejlett 
egyének, akiknek társadalmi viszonyai saját közösségi vonatkozásaikként egyben alá 
vannak vetve saját közösségi ellenőrzésének, nem a természet, hanem a történelem 
termékei."" De ez már a Gemeinwesen világa, a kommunizmus. 


Az elmélet és gyakorlat ellentmondásainak lehetséges feloldása 


Ugy gondolom, hogy az előző pontokban említett problémák tudatosítását és tovább 
kutatását korunk marxistái fontos feladatuknak kell hogy tekintsék. Úgy vélem, hogy 
a felvetett problémák csak akkor oldhatók meg, ha a valóságból indulunk ki, azt 
elemezzük. A kialakult állapotokat, viszonyokat csak ezután vethetjük össze a marxi 
elmélet örökségével. De magát a marxi tételeket nem szabad kanonizálnunk. Marxnak 
van elmélete saját kora kapitalizmusáról, de nem állíthatjuk, hogy a mai kapitalizmus 
mozgását teljességgel tükrözi ez az elmélet. A lényegét igen, de totalitását nem. S ez nem 
hibája Marxnak, mivel a történelem tengelye azóta jelentősen más irányokba forgott el. 
Azt sem állíthatjuk, hogy Marxnak konzisztens elmélete lenne a szocializmusról vagy a 
kommunizmusról. Sejtései, gondolatmenetei nagyon jelentősek, de nem állnak össze 
olyan koherenciájú elméletté, mint ami a Tőkében található a klasszikus kapitalizmusról. 
Ezért  Ovakodnék attól, hogy a mai valóságot konfrontáljam a marxi intenciókkal, s 
egyezést köztük nem találván, a mai valóságot ítéljem el. 


" Karl Marx: A politikai gazdaságtan bírálatának alapvonalai MEM 46. kötet 78. old. Budapest. 1972. 

Nyitva maradna azonban az a probléma, hogy mi garantálja valamely elmélet igazsá- 
gát. A marxi-lenini ismeretelmélet szerint az igazság kritériuma a gyakorlat. Klasszikusa- 
ink sohasem állították ennek fordítottját, mintha az elmélet lenne a gyakorlat próbaköve. 
A valóságos társadalmi mozgást tehát csak olyan elmélettel szabad összevetni, amely 
nem zárja ki annak lehetőségét, hogy A és nem-A egyidejűleg X állítmánya lehessen. 
A valóságos gyakorlatban tehát az elidegenedés növekedése és — pesze más vonatkozás- 
ban — csökkenése is reálisan végbemehet. Ily módon a Geldwesen és Gemeinwesen marxi 
kategóriái sem zárják ki egyértelműen egymást. A Geldwesen domináns viszonyai köze- 
pette — meghatározott vonatkozásokban - épülhetnek Gemeinwesen-típusú relációk is, 
és fordítva. A valóságban előforduló ellentmondásokat dialektikusan tükröző elmélet 
semmiképpen sem játszhatja el a piros-zöld lámpák , tiltó" vagy , megengedő" funkció- 
ját. 

Nem zárom ki viszont annak a lehetőségét, hogy a valóságban megtett intézkedések, 
gyakorlati lépések elvi feszültségbe is kerülhetnek a valóság lehetőségeiből kibontott 
dialektikus elmélettel mint mozgásunk célfüggvényével. Ekkor a tényleges gyakorlat 
módosítása válik aktuális feladattá. Azt viszont, hogy a jelzett két problémaszituáció 
közül ma melyik a jellemzőbb, csak további kutatásokkal lehet igazán eldönteni. Feltéte- 
lezésem szerint mind a gyakorlatban, mind az elméletben szükségesek bizonyos pályamó- 
dosítások, s csak ezek elvégzése után válhat reálisan megoldhatóvá szinkronizálásuk 
feladata is. 


Farkas János 


Kazimir Szeverinovics Malevics: Asszonyok (1920) 

Tömegművészet és/vagy elitművészet 


Volt idő, mikor azt hittük, hogy ez a kettősség csupán a polgári kultúra jellemzője. Az osztálykü- 
lönbségek vetülete a szellemi fogyasztás és művelődés szférájában; alapja a műveltség monopó- 
liuma (az alacsonyabb néposztályok ki vannak zárva a műveltség áldásaiból; az oktatás magas 
. költségei miatt nem tudnak teljes körűen részesülni a szellemi javakból. Emellett a polgári 
társadalmakban a tömegművészetek termelése (.kultúraipar") hatalmas üzletág lett (.show 
business", filmipar, képeslap- és videopiac, bestsellergyártás stb.) , amely kellőképpen felszerelt 
a befogadók manipulálásának eszközeivel (kiterjedt propagandaapparátus gondoskodik a di- 
vatteremtés és -irányítás hatékonyságáról), azaz a vásárlóképes piac figyelmét mindig az éppen 
futó filmek, bestsellerek, szenzációk felé tudja terelni. S végül a tömegművészeteknek még 
sajátos ideológiahordozó funkciója is van: a szórakoztatáson túl - észrevétlenül — alapvető, 
társadalmilag meghatározott értékeket, , filozófiákat" sugallnak. (Gondoljunk a Rambo-filmek- 
re, melyekben az amerikai ethosz - a magányos hős - megdicsőül, s melyekben az ellenség képe 
primitíven durva elemekből épül fel.) 

Ez volt az egyenlet egyik oldalán. A másikon találtuk az elitművészetet, mely egy szűkebb, 
műveltebb (gazdagabb) réteg számára készült, magasabb művészeti értékekkel, olykor a legmé- 
. Iyebb társadalmi, társadalomkritikai problémákkal telítetten, ám nehezebben emészthető tálalás- 
ban. Vagyis olyan formanyelven, melynek élvezetéhez kellő műveltségi háttér, iskolázottság és 
nem utolsósorban . tréning" szükségeltetik. (És persze elegendő szabad idő...) Az osztálymeg- 
oszlás világosnak, érthetőnek tűnt. 

Aztán kiderült, hogy ez a kettősség a szocialista kultúrában is újratermelődik: a popzenétől 
a szórakoztató filmeken át a lektűrig — újabban -, a videóig és azon is túl. . . Osztálykülönbségek- 
kel már egyre kevésbé lehetett magyarázni a jelenséget. (Más kérdés, hogy a műveltségnek ma 
is vannak társadalmiréteg-alkotó funkciói.) Azt is be kellett látnunk, hogy a tömegművészet a 
nyugati, polgári kultúrában sem csupán a manipuláció egyik eszköze: egyre többször találko- 
zunk .haladó" bestsellerekkel, szórakoztató filmekkel. (Gondoljunk a Z avagy egy politikai 
gyilkosság anatómiája című politikai krimire, vagy akár a Harmadik típusú találkozások című 
science fictionra, melyben az idegen bolygóról érkezők végre nem ellenségek, nem háborúra 
biztatnak, hanem barátok - azaz a más kultúrában, társadalmi berendezkedésben élőkkel szem- 
beni megértést sugallják...) 

Kétségtelen, hogy az ilyen típusú alkotások kivételek. A tömegművészetek a 18. század 
elejétől kezdve egyre inkább üzleti ággá alakultak, és a 20. századi Amerika változtatta át a 
nagytőke egyik legfontosabb működési területévé. Ez a tömegművészeti ipar elsősorban a gyors 
megtérülésre, tehát az azonnali széles közönségsikerre törekszik. Így termékei javarészt alacso- 
nyabb művészi színvonallal készülnek, és olykor ízléstelen vagy alantas ösztönöket is felkorbá- 
csoló hatásokkal dolgoznak. A tömegművészet-ipar internacionalizálódott — nemcsak Ameriká - 
ban -, és ennyiben valóban versenytársa, olykor ellenfele is az igazi művészeti értékeknek: 
leegyszerűsít, elkényelmesíti a néző szellemi képességeit. Ez a kommerciális alapállás a tömeg- 
hatás alapja és kísérőjelensége. S ehhez azt is hozzá kell tennünk, hogy a hazai piacot is elérte. 
A kommercializálódás művészeti életünk egészséges működését több ponton is fenyegeti: 
elvonja a tőkét, a szellemi energiát a művészetek emberformáló, alapvető értékeket teremtő 
területeiről. 

Mégis azt kell mondanunk, hogy a tömegművészetek megítélése esztétikai, kultúrpolitikai 


. 

kezelése" nem intézhető el ezzel a sommás leírással és besorolással. A korszerű marxista 
esztétika mindezt kritikusan fogadja, mégsem helyezkedhet arra az álláspontra, hogy az elitmű - 
vészetet a , jók" közé, a tömegművészeteket pedig a ,rosszakhoz" utasítja. A kettősség -— egyfelől 
tömegművészet, másfelől az értékes elitművészet — sem tényszerűen, sem elméletileg nem állja 
meg a helyét. Mai felfogásunk szerint legalábbis hármas felosztásban kell gondolkoznunk: 1. 
az olcsó töomegművészet jelenségköórében, mely igénytelen szórakozást kínál; 2. igényesebb, de 
" még mindig tömegeket vonzó és egyben a magasabb értékek felé átmeneteket kínáló alkotások 
körében és végül 3. a magasművészetek sokféle variánsában. 

Azonban mind a három szinten minőségi, értékelő kategóriákkal is kell dolgoznunk. Ez azt 
jelenti, hogy egy olcsó krimi is lehet művészileg precíz, a maga műfajában jeles alkotás, és lehet 
csupán hatásvadász, elkoptatott sémákkal olyan mű, mely a közönséget csak fizetővendégként 
kezeli. Ám ugyanígy a magasművészetben vagy a . köztes" alkotások körében is érvényesítenünk 
kell ezt az értékelő látásmódot: vannak jó és rossz művek mind a három kategóriában. De hiba 
lenne összekeverni a kategóriákat, és mondjuk, a magasművészet értékmérőivel mérni egy 
Ábrahám Pál-operettet: minden művet a saját kategóriájának megfelelő értékmérővel, az ott 
kialakult értékkonszenzus alapján ítélhetünk meg igazán helyesen. 

A kultúra egészét illetően viszont már bizonyos arányokat kell szem előtt tartanunk, és ezt kell 
érvényesítenie a kultúra irányítóinak is: e három kategória egymás mellett élésének feltételeit 
megteremteni, megnyitni az utat a közép és magas kategóriák felé, növelni vonzerejüket, s 
ugyanakkor teret engedni a kikapcsolódás társadalmi igényének is. Ez az irányítás részéről 
nemcsak műsorpolitikai vagy kiadáspolitikai kérdés, hanem érinti az oktatás minőségét, a 
befogadók fogékonnyá tételét, ízlésének értékre, tartalomra orientált kezelését, az igény felkelté- 
sét a magasabb szellemi értékek iránt, a műhelyek és közvetítők arányérzékének befolyásolását 
és így tovább. Hozzá kell tennem, hogy ez utóbbi területen sokat tett a hazai kulturális vezetés: 
az iskolai neveléssel, aközművelődési hálózat kiépülésével, az ízlésszint emelésével értékérzéke- 
nyebbé tette a hazai közönséget. (Tobbszór is előfordult már, hogy a túl alacsonyra állított 
kommerszfilmek nem . jöttek be", a közönség elutasította a műveket, mégpedig saját kategóriá- 
jában: megbuktak, mert a közönség igényesebb alkotást várt...) 


Hogyan is állunk tehát ma a címben jelzett kettősséggel, elsősorban a tömegművészetekkel? Ma 
már világosabban látjuk e művészeti szféra társadalmi szerepét. Szociológiai, pszichológiai 
szempontból is képesek vagyunk mérlegelni szerepüket. Egyrészt ebben a közegben találja meg 
az ember kikapcsolódását, testi-szellemi újratermelődését (rekreáció), melyre ma talán jóval 
nagyobb szüksége van, mint korábban gondoltuk. Másrészt esztétikai szempontból is másképp 
ítéljük meg e művészetek hatását. A mesebeli történeteket - legyenek azok krimik, westernek. 
science fiction jellegű alkotások vagy kalandfilmek - nem hisszük el, nem vetítjük vissza a 
valóságra. Tudjuk, hogy .meséket" láttunk, és magunkról is tudjuk, hogy a mesét akarjuk 
élvezni, hiszen kikapcsolódunk. Korábban úgy véltük, hogy az ilyen jellegű történetek, mivel 
meseszerűségükkel eltérnek a valóság logikájától, eltorzítják a néző, a befogadó világképét 
Magyarán: gyermeknek néztük a mozinézőt vagy a regényolvasót. Ma már úgy véljük, hogy a 
befogadók között egyre több a felnőtt ember, aki különbséget tud tenni mese és valóság között 
és igénye szerint is képes választani a szellemi kínálatból. Más kérdés, hogy ma már a kulturális 
kínálat — a könyvkiadástól a tömegkommunikációig - egyoldalú vagy legalábbis egy irányban 
látszik befolyásolni az igényeket: mintha felbillent volna a tömegművészetek és a magasművé- 
szeti értékek között kialakult egyensúly a kommersz javára. Mégis azt kell mondanom, hogy mö 
felvilágosultabb módon tekintünk a szórakoztató művészetek felé, szerepüket életünk szerves 
részeként fogjuk fel. Tanuljuk a vele való kritikus együttélés stratégiáját. j 
Fontosabb ennél az a belátásunk, hogy a szellemi kínálat nem osztható fel az elit- és tomeg: 
kultúra kettős rubrikáira. Mikor az imént az egészséges kultúra működésének három rétegét 
említettem, akkor voltaképp a 2. ponttal jelzett , köztes műfajokat" szerettem volna kiemelni min! 
olyan esztétikai minőséget, ami közvetíteni tud az ember kikapcsolódási-szórakozási igénye és : 
szellemi szükségletei között, ami átvezetőt képvisel az igénytelen (olykor elbutító) szórakozás 
és a magasművészetek ritka levegőjű világa között. Vagyis a két szélsőség (elit- és tömegművé- 
szet) között van (és volt is!) egy széles sáv, melyben olyan művek vonzanak tömegeket. melyek 
fontos esztétikai értékeket közvetítenek, olykor jelentős társadalmi problémákat sugalmaznák. 
s ugyanakkor az egyén szellemi és lelki regenerációját is szolgálják. Klasszikus példák szólnak 

erről a típusról. Chaplin filmjei nemcsak nevettetnek - bár azt is magas fokon -, hanem a 
mulattatás révén egy sajátos világképet, ha úgy tetszik, társadalomkritikát, életfilozófiát is 
becsempésznek a nézők tudatába. Brecht Koldusoperája nagyszerű rablópandúrjáték, zenéjét 
az utcán is fütyülik, mégis ezenkívül — ismét csak észrevétlenül — a szórakoztatáson tú/ is van 
hatáseleme. De említhetnénk mai példát is: az /stván, a király rockopera látványos, szórakoztató 
mű, mégis alapvető történelmi — sőt, azt is merném mondani, politikai — orientációt is sugall. (És 
emellett sokak számára nyitja meg a horizontot a színház és az opera felé, mert mintegy 
bevezetőül" kedvcsináló e művészeti ág számára is.) De említhetném Bacsó Péter nagyszerű 
szatíráját A tanú című filmet, Moldova György dokumentumregényeit, Szakonyi Károly vígjáté- 
kait, hogy különböző műfajokból idézzek modellpéldákat. 

Egyébként éppen Bertolt Brecht fogalmazta meg ennek az átvezető, ,köztes műtípusnak" a 
mottóját: az igazságot — a társadalomkritikát, filozófiát — csellel kell a közönséggel elfogadtatnia 
a művésznek. És az egyik csel éppen a csak mulattató felszín, az izgalmas cselekményvezetés, 
azaz a kikapcsolódás vonzereje, ami azonban -— a mű felől tekintve — csak a hatás külső burka, 
s mi, befogadók, boldogan vagy öntudatlanul tesszük magunkévá ezeknek a műveknek a 
mélyebb szellemi tartalmát. 

Kétségtelen, hogy ez a mélyebb tartalom - e műtípus esetében - nem olyan igényes, mint egy 
Arany János-ballada vagy egy Thomas Mann-regény esetében. De ezeknek a műveknek egész 
nyelvezete, kontaktugsteremtő képessége úgy van megszerkesztve, hogy a befogadót hozzászok- 
tassa az értékesebb művek hatásmechanizmusához, nyelvezetéhez, legalábbis megnyissa az utat 
a jelentős értékeket képviselő művek felé. (Míg - ezzel ellentétben — az olcsó kommerszmű olyan 
leegyszerűsített hatásokkal dolgozik, melyek elzárják a befogadó elől a továbbhaladás útját, 
megelégszik a csalóka látszattal, e művek szellemi horizontjával.) Ez a köztes szféra" viszont 
olyan nyelven szól a közönséghez, melyet ért, melyhez hozzászokott, nem vált ki belőle kisebb- 
rendűségi érzéseket. S egyben szívesen is megy tovább e művek hatása alatt azokra a területek - 
re, melyek már túlesnek a szűkebb értelemben vett szórakoztatás körén: leépülnek azon előítéle- 
tei is, melyek a magasabb kultúrával szemben kialakultak benne (, érthetetlenek", , unalmasak", 


.nagyképűek" stb.). 
BA ő 


Eddig a hatás felől vizsgáltuk ezt a ,köztes szférát". A művészetek kínálata felől is azt tapasztal- 
hatjuk, hogy az ilyen típusú művek újra meg újra tanulnak a tömegművészet vívmányaitól. (Ami 
furcsának tűnik, ám ez is az utóbbi évtizedek fejlődésének esztétikai tanulsága számunkra.) 
. A modern - elsősorban nyugati - regény számos elemet vett át például a krimiből (gondoljunk 
a Nobel-díjas García Marguez £gy előre megtervezett gyilkosság krónikája című regényére), 
tanult a kaland- és action-filmek cselekményvezetési technikájából: a mai progresszív amerikai 
regény élvonalában számos olyan jeles művel találkozhatunk, amely cselekményesebb, fordula- 
tosabb - filmszerűbb -—, mint mondjuk, a húszas, harmincas évek regényei voltak. izgalmasab- 
bak, ha úgy tetszik, anélkül, hogy társadalomkritikai élük ettől gyengült volna. (Joseph Heller 
A 22-es csapdája című művét említem.) De ez a kölcsönhatás fordítva is működik: Pink Floyd, 
a popzeneszerző klasszikus intonációkkal, Bartóktól átvett fordulatokkal éppúgy él, mint kurrens 
popzenei stílusokkal. 

A hazai irodalmi fejlődésből is vehetnénk azonban ilyen jellegű példákat: az újabb kori magyar 
közgondolkozás és köznapi logika egyik legfontosabb formálója a pesti vicc, a városi folklór. 
Logikai szerkezetünk, beszédfordulataink tele vannak ennek az aszfalthumornak a töredékeivel, 
melyeket ismerteknek tételezünk fel beszélgetőpartnereinknél, és melyeket gyakran úgy is 
használunk, hogy nem is tudunk róluk. Ez a városi folklór lett az egyik forrása a magyar irodalom 
legtermékenyebb hajtásának, az ironikus-groteszk stílusnak, melyet Örkény István teremtett 
meg, s mely a legkülönbözőbb műfajokban virágzik. Ebben az esetben egy igazi ,tömegművé- 
szeti" jelenség termékenyítette meg a magasművészetet, és hatása onnan árad szét mind az 
elitművészet irányába (lásd újabb magyar prózairodalom vagy Tandori Dezső költészete), mind 
a tömegművészet felé (Cseh Tamás dalai, KFT együttes számai egyaránt innen is merítenek). 


Mai esztétikai felfogásunk és kulturális politikánk tehát differenciáltabban kezeli a tömegművé- 
szet—elitművészet hagyományosan .két szomszéd vár"-modellben elképzelt jelenségét. A cím- 

ben jelzett és/vagy kérdésre tehát egyértelműen az és a felelet: a szövetség, a két művészeti 
közeg egymásraépülése, egymást kiegészítő funkciója. Továbbra is az a célunk, hogy mennél 
többen kerüljenek kapcsolatba az emberiség legfőbb értékeit összegző jelentős művekkel, 
minden műfajban. Emellett azonban már legalább ugyanilyen figyelmet fordítunk a tömegművé- 
szetek ápolására, szelektív fejlesztésére. Mai esztétikai felfogásunk tehát elismeri a befogadó 
szórakozási, kikapcsolódási igényét, nem tekinti lenézendőnek a tömegművészeteket az elítmű- 
vészetek magaslatáról. Ám differenciál a tömegművészetek megítélését illetően. A művészeti 
ipari legsilányabb, alantas ösztönökre építő, olykor elbutító, primitív termékeivel szemben e/uta- 
sító álláspontot foglal el (például a szadista vagy pornográf és közízlést sértő filmekkel szemben 
tiltással is él). Másik, jelentősebb hányadukat úgy képzeli, mint a szellemi-lelki regenerálódás 
kulturális közegét. De úgy érzem, a legfontosabb változás a középketegóriák — közel sem 
ellenállás nélküli! — felkarolásában jelentkezik: mind az ízlésnevelés, mind a művészetekkel való 
megismerkedés — esztétikai nevelés — szempontjából e köztes szférában találhatunk igazi tám- 
pontot a szocialista kultúra továbblépése számára. Egyúttal persze itt kell számolnunk .termelé- 
si" akadályokkal is: ma még az ilyen típusú filmek, regények, popzenei művek nem képezik a 
kínálat többségét, legtöbbször a kritika sem pontozza e művek alkotóit. Az igazság kedvéért ide 
tartozik egy történelmi és egy aktuális megjegyzés. Az előbbit illetően: az 1948-49 utáni 
művelődéspolitika már-már elitista értékszigorának, a szórakoztató műfajok (operett, magyar- 
nóta, krimi stb.) megvetését igazán a vezető humán értelmiség arisztokratikus és sokban . nagyot 
akaró" igénye sugallta, serkentette, semmint stabil elvi meggondolások. Az utóbbiról szólva, 
különösen az elmúlt néhány évben a másik véglet térnyerésében .kemény" gazdasági, pénzügyi 
okok játszanak szerepet. A kiadók, stúdiók, szerkesztőségek az állami dotáció reálértékének 
csökkenése miatt a pénzük után futnak (úgymond: nyereségorientáltak!), és elvi engedménye- 
ket tesznek az érték rovására. Mégis úgy érzem, az élet e középkateogóriák irányába halad, azt is 
mondhatnám: ebbe az utcába kényszeríti a művészeti fejlődést. A kommercializálódás fenyegető 
veszélyével szemben ez a szellemileg nívós, társadalmilag hatóképes művészeti kínálat jelentheti áz 
agyetlen járható és értékeink számára elfogadható alternatívát, a .két szomszéd vár" háborújá- 
nak felszámolását. 

Almási Miklós 


Konsztantyin Sztyepanovics Melnyikov: Szovjetek Háza, pályázati terv (1923) 

, szerencsés korban születtem" 


Ribárszki Pálnak, a sajópüspöki Sajóvölgye Termelőszövetkezet elnökének portré - 
ját Kovács Jenő készítette 


Csaknem negyedszázada ismerem Ribárszki Pált, de még a legkritikusabb helyzetekben 
sem vesztette el nyugalmát, pedig én is alig bírtam tűrtőztetni indulataimat két autós 
mezei tolvaj tettenérésekor. Valamelyik őséről is mintázhatta volna Mikszáth A jó 
palócok kedves humorát, bölcsességét, emberségét. Mikor egyszer szerencsés embernek 
neveztem, jót nevetett, és az ismert közmondással válaszolt: , Mindenki a saját szerencsé- 
jének kovácsa". Majd rögtön korrigálta válaszát: , szerencsés korban születtem. A kö- 
zösség nevelt azzá, ami vagyok. Ma is hiszek az emberekben, tudom, hogy az idő mindig 
nekünk, a jó szándékú embereknek dolgozik. Aki rövid távon, gyorsan akar nagy 
eredményeket, kiugró sikereket elérni, rossz lóra tesz. A megalapozott hosszú távú 
tervekben, a mindennapi munkák következetes, pontos elvégzésében hiszek. Már megta- 
nultam, hogy csak ez hozhat . eredményt. jú 

Többször is kérdeztem már a hagyománytisztelet gyökereiről. Egyszer így foglalta 
Össze: 

, Nálunk, Palócföldön, kisgyermekkortól csöpögtetik az emberbe a hagyományok 
tiszteletét. Nagyszüleim, nagybátyáim, rokonságom mind parasztok voltak Nógrádban, 
a Bér patak mentén, Szirák községben, ahol 1929-ben én is születtem. Hosszú őszi-téli 
esték meséire, történeteire emlékezem s a családi legendára, hogy édesapám - aki a család 
egyetlen iparossá emelkedett tagja volt — Budapesten, a Nagyvágóhídon dolgozott 
hentessegédként, míg édesanyám haza nem csábította. A házasságkötés után hitelből 
nyitott üzletet, és a családi hagyományok szerint anyagilag úgy erősödött meg, hogy ez 
a bérelt és biztosított üzlet leégett (ez időben sok volt a tűzkakas országszerte), majd a 
pénzből édesanyám nevére nyitott vegyeskereskedést. Nekem is a kereskedői szakmát 
szánták, s a véletlennek köszönhetem, hogy mezőgazdász lettem. Csaknem húszéves 
voltam, mikor szerelmes lettem egy nálam öt évvel idősebb leányba, s édesanyám úgy 
gondolkodott, hogy a távolság orvosolja a bajt, s Vácra küldött mezőgazdasági szakkö- 
zépiskolába. Kitűnő érettségi után ott tartottak a tangazdaságban, kerületi agronómus- 
nak. Nehéz hónapok, évek voltak, mert Klárapusztán egyedül laktam egy kastélyban. 
De emlékeimben ma is őrzöm a klárapusztai sertéskísérleteket. 

Az Állattenyésztési Kutatóintézet szakemberei olyan sertést kívántak kitenyészteni, 
amelynek fehér a szőre, de fekete a bőr pigmentje. Nyolc-tíz fajta között szerepelt. a 
Berkshire és a vörös színű Tanwort fajta is. Szigorú utasítást kaptam, hogy e kettőt tilos 
keresztezni. Első dolgom volt a tiltott kísérletet elvégezni. Olyan szép malacokat azóta 
sem láttam. Mint valami mamut-katicabogarak, a piros színű malacok teli voltak győ- 
nyörű fekete pettyekkel. Persze, a szakma már akkor is a fehér hússertéseket kívánta 
szaporítani, terjeszteni, hisz a magyar tanyákon és a falvakban akkor még a sertések 
hatvan-hetven százaléka mangalica volt. Szerencsésen megúsztam a tiltott keresztezés 
körüli botrányt, és 1955 őszéig maradtam ott, majd rövid katonai szolgálat és pár 
hónapos dunántúli kitérő után a putnoki tangazdaságba kerültem. Ez a hajdani gömöri 

járási székhely azért is volt szimpatikus nekem, mert ugyanolyan dimbes-dombos, mint 
az én palóc hazám, ráadásul itt is ugyanazt a palóc nyelvet, tájszólást beszélik, mint az 
anyanyelvem." 

A mezőgazdaságban nagyon nehéz idők voltak ezek. A nincstelen földhözjuttatottak 
igavonó jószágok, termelési eszközök nélkül küszködtek pár hold földjükön, ráadásul 
a beszolgáltatás és a sokféle könyörtelen végrehajtás csak súlyosbította helyzetüket. 
A szomszédos iparvidéken, Barcikán és Ozdon gombamódra születtek az új ipari létesit- 
mények, a fiatalság ott keresett munkaalkalmat. A mezőgazdaságban az idősebbek és 
a nök maradtak, no meg a föld megszállott szerelmesei, a gyökeres parasztemberek. Az 
ellenforradalom után gyorsan nőtt a munkakedv. Falun a konszolidációt siettette a 
beadás eltörlése, de a szövetkezéstől tartottak a gazdák. Ezekben az években Ribárszki 
Pál, a tangazdaság agronómusa járta a falvakat, érvelt, agitált, pedig sokszor még maga 
is kételkedett. 

Taniítómesterével, Kenyeres János főagronómussal nyolc évig dolgozott együtt. Egy- 
szer erről így beszélt nekem: , Mellette tökélesetítettem szakmai tudásomat. Külön hálas 
vagyok Kenyeres Jánosnak, hogy egy-egy határszemlén az elmélet és a gyakorlat össze- 
kapcsolásával ébresztette fel kíváncsiságomat, és rádöbbentett tudatlanságomra. Így 
szinte természetes volt, hogy a munka mellett tovább tanultam, és megszereztem az 
üzemmérnöki diplomát is Gyöngyösön. Kenyeres János arra tanított meg, hogy a föld 
és a növények is tudnak beszélni. Munkatársaimnak napjainkban is ezt igyekszem 
megmagyarázni, hogy ne tőlem, a főnöküktől, hanem a földtől, a növényektől kérdezze- 
nek." 

Pár éve a Falurádió Magvetők sorozatában készítettem portréműsort Ribárszki Pálról. 
a sajópüspöki tsz elnökéről. Akkor arról kérdeztem, hogy miként került ide. 

, Még 1962-ben egy őszi délutánon állt meg egy fekete Volga a tanyaközpontban és 
Sajópüspöki szülötte, dr. Papp Lajos államtitkár a Minisztertanács Tanácsi Hivatalának 
elnöke, akkor a MEM Közgazdasági Főosztályának vezetője szállt ki a gépkocsiból, s 
engem keresett. Elmondta, hogy a falujába kellene olyan tsz-elnök, aki szakmailag 55 
képes irányítani a gazdaságot, mert jelenlegi elnökük rendes ember, jó szándékú, tisztes- 
séges, de ezen a mostoha tájon ennél sokkal több kell. Nem siettem el a választ. Kaptam 
is gondolkodási időt 1963 tavaszáig. Közben dr. Papp Lajos lett a megyei tanacs 
vb-elnöke, s üzent a válaszért. Abban állapodtunk meg, hogy ha megválasztanak, akkor 
is még egy évig a tangazdaságban maradok, és ha megfelelek a szövetkezet tagságának. 
utána főállásban is vállalalom. Így választottak elnökké 1963-ban, ráadásul távollétem- 
ben, mert a közgyűlés napján éppen nászúton voltam. De csak egy jó fél évig tartott a 
kettősség, mert bizony az elnöki teendők egész embert kívánnak. Szorgalmas, jó munkás- 
embereket ismertem meg Püspökiben, akikkel a csillagot is lehozhatjuk az égről, ha ; 
megmondjuk, megmutatjuk nekik hogyan kell." 

A hatvanas évek elején, még a kötelező tervutasításos rendszer normái szerint, ez a kis 
szövetkezet is mindennel foglalkozott. A pár száz holdas üzemben több mint harmincféle 
növényt termeltek, és minden jószágféléből is volt legalább mutatóba. Szarvasmarha-. 
sertés- és juhtartás mellett még baromfival is foglalkoztak. Már az első esztendőben a 
gyenge adottságú szövetkezetek versenyében a megyében első helyen végeztek, s elnyer: 
ték a Kiváló Termelőszövetkezet kitüntetést. Elsősorban az anyagi érdekeltség terén 
sikerült előbbre lépni. Nagyon sok szegény ember dolgozott a közösben, a régi munka- 
egységgel mért teljesítmény utáni járandóságot csak év végén fizették ki, de sokuknak 
nem volt kitartása. Év közben is szükség lett volna a keresetre. Már 1963-ban bevezettek. 
hogy a tervezett munkaegység értékének 80 százalékát havonta fizeti a szövetkezet. Ez 
a tagság egy része személy szerint Ribárszki Pál érdemének tekintette, ez növelte !5 
tekintélyét, de a tagok munkakedvét, biztonságérzetét is fokozta. Jó közhangulatvi 
teremtett az üzemben, könnyű volt a tagokat munkára mozgósítani a következő években 
IS. 

Sok vita folyt ez időben országszerte a gazdaság ideális méretéről, nagyságáról. 
Sokfelé erőszakosan is sürgették az egyesítéseket. Sajópüspöki és a környékbeli falvak 
gazdaságai önkéntesen — ha nem is saját kezdeményezésükre — egyesültek. Az egész 
gazdálkodást alapjaiban is megmozgatta a gazdaságirányítási rendszer reformja. Már 
1966-tól megszünt a kötelező tervelőírás, azaz a szövetkezet vezetői a táj adottságainak 
megfelelően módosíthatták a termelés szerkezetét. Fokozatosan felszámolták a ráfizeté- 
ses állattenyésztési ágazatokat és csupán a nagyüzemi juhférőhelyet bővítették és a hegyi 
táblák művelésében nélkülözhetetlen igáslovakat tarották meg a közösben, a többi 
állatfajt kihelyezték a háztájiba. Napjainkban is segítik az állattartókat legelővel, széná- 
val, takarmánnyal és szalmával. A közös gazdaságnak szükséges szerves trágyát a 
háztájiból szerzik be, a szalma és a széna fejében. A legelő- és rétművelést nagyüzemi 
eszközökkel végzik. 

A termelésszerkezet átalakítását jól jelzi az 1973. évi munkát értékelő közgyűlési 
beszámoló, amelyben a kertészet tevékenységét így foglalja össze az elnök: 

"A kertészetből három év alatt mellékágazatból főágazat lett. Ha területi arányait" 
tekintve nem is, de árbevétel szempontjából mindenképpen, hisz az összes árbevétel húsz 
százalékát adta. Bevált az együttműködés a szomszédos putnoki szövetkezettel, amely- 
nek az a lényege, hogy mindkét gazdaságban csak azt a növényt termeljük, amihez jól 
értünk. Igaz, hogy így kevesebb növényt termelünk nagyobb területen, de a piacról egyik 
sem hiányzik. Amíg 1971-ben húsz hektáron tizenkilencféle, 1972-ben harminc hektáron 
tizenegyféle, idén már negyven hektáron csupán ötféle zöldségnövényt termeltünk." 

A kis termelőszövetkezet egyre inkább városellátó szerepre vállalkozott. Ennek érde- 
kében folyamatosan növelték a burgonya, a hagyma, a káposztafélék és a mák termőte- 
rületét. A munkaszervezésben is bátran mertek újítani, változtatni. Jól kihasználták azt 
az adottságot, hogy az északi iparvidéken sok a munkaképes nyugdíjas bányász, kohász, 
vasutas, de még az alkalmazottak is szívesen dolgoznak pár napot a mezőgazdaságban, 
ha megtalálják számításukat. Egy svédországi tanulmányút erősítette is Ribárszki Pál és 
a vezetőség elhatározását, hisz ott az üzemi munkások vállalkoztak például cukorrépa- 
termesztésre. 

Első időben sok ellenállást kellett leküzdeniük, de évente 40-50 brigáddal kötnek 
szerződést a kézi munkát kívánó zöldségek betakarítására, így már két évtizede ebben 
az időszakban 800—-1000 ember segít a burgonya, a hagyma, a mák betakarításában. Ev 
közben a szövetkezet brigádjai képesek elvégezni a növényápolási munkát, gondozást, 
de a betakarítást, az osztályozást, válogatást csak így tudják megoldani. Ennek eredmé- 
nye, hogy például az idén tavasszal a burgonya kilogrammonként 1-2 forinttal volt 
olcsóbb Ózdon, mint a fővárosi piacokon. Jó partner a megyében a Zöldért Vállalat is, 
mert hosszú évek óta él már az a megállapodás, amely szerint a vállalat a mindenkori 
fogyasztói ár 70 százalékát fizeti a gazdaságnak burgonyáért, zöldségért, a fennmaradó 
30 százalékért vállalja az értékesítési kockázatot. És Ribárszki Pál vallja, hogy a jó 
partnert meg kell becsülni. Kevés olyan megható jelenetre emlékszem, mint a múlt évi 
munkát értékelő közgyűlés egyik zárómozzanata, amikor a Zöldért nyugdíjba vonuló 
igazgatóját, Matlák Zoltánt megajándékozták egy kortárs festő művével. 

Általában jellemző a gazdaságra, hogy amit csinál, azt igyekszik gazdaságosan, jöve- 
delmezően tenni. 1977 óta üzemel a két és fél ezer tonnás burgonyatároló. Ha nagyon 
sok a termés, háromezer tonnát is tudnak tárolni, de évente átlagosan 1500 tonna 
étkezési burgonyát és 1000 tonna vetőgumót tárolnak. Az idén tavasszal például a 
dél-borsodi termelőszövetkezeteket segítették ki a hiányzó vetőburgonyával. A nyolcmil- 
liós beruházás már kétszeresen is visszafizette az árát, növelte a gazdálkodási biztonsá- 
got, és folyamatosan munkalehetőséget teremtett az aszonyoknak s állandó bevételt hoz 
a gazdaságnak. Ennek is része van abban, hogy a szövetkezet harmadik esztendeje 
bankhitel nélkül gazdálkodik. Persze, az eredményekért minden évben újra és újra 
keményen meg kell dolgozni. A két és fél ezer hektárnyi közös terület nagyobbik fele rét, 

legelő, erdő vagy művelésből is kivont bozótos, kövecses hegyoldal. A megmaradó 1200 
hektár szántó átlagos aranykorona-értéke az országos átlag alatt van, alig haladja meg 
a tizenhét aranykoronát, mégis ezen a földön az országos átlagot meghaladó termésered- 
ményeket értek el. 

A hatvanas évek elején még a gépállomások traktorai is dolgoztak a szántás-vetés 
munkáin, de a szövetkezetnek már volt tartaléktraktora. Azóta alapelv, hogy a gazdaság- 
ban több a traktor, mint a traktoros. És ez azt eredményezi, hogy a nagy teljesítményű 
traktorokat csak akkor használják, amikor szükség van a nagy teljesítményre. Így tudják 
elérni, hogy a gépek teljesítőképességét mindig kihasználják, de fölöslegesen sosem 
üzemeltetik. Sok gondot okoz napjainkban is a burgonyaművelő-gépek, főként pedig a 
betakarító gépsorok alkatrész-utánpótlása. Már több éve csak év végén jutnak hozzá a 
hiánycikkekhez, mert sok szövetkezetben a pénzhiány, meg a készletgazdálkodási szabaá- 
lyok nehezítik az anyagbeszerzést. Sajópüspökiben akkor szerzik be a kritikus alkatrésze- 
ket, amikor éppen kaphatók, mert már megtanulták, hogy az a legdrágább, ha filléres 
alkatrészhiány miatt áll a munkagép. 

A kalászosok termesztését 1965 óta úgy szervezik, hogy üzemi kísérletekben is vizsgáz- 
tatják a különböző fajtákat. Egyik eszendőben búza-, a másikban árpa- és zabfajtákat 
próbálnak ki. A szakembereket ma is foglalkoztatja, hogyan lehet elérni a szélsőséges 
időjárás ellenére is, hogy minden évben legalább öt tonna búzát termeljenek hektáron- 
ként. A burgonyának, a hagymának, a máknak évről évre jól előkészített talaj kell. Így 
viszont a vetésforgóban utánuk következő búzának tárcsával lehet előkészíteni a talajt. 
Sajópüspökiben már egy évtizede eke használata és szántás nélkül termesztik a búzát. 
A valamikor a takarékossági kényszer szülte módszer ma már országosan is az egyik 
leggazdaságosabb é és leggyorsabb talajelőkészítési eljárás. Az utolsó öt esztendőben pedig 
a szórvavetőgépet alkalmazzák a teljes területen. 

Hasonlóan alakult ki a káposztafélék helyre vetéses termesztése, illetve a magról nevelt 
hagymatermesztési módszer is. Az elnök a burgonyatermesztés meghonosítása mellett. 
amit szülőföldjéről, Palócföldről telepített át Püspökibe, a káposztafélék termesztésére 
a legbüszkébb. A legutóbbi országos mezőgazdasági és élelmiszeripari kiállításon a 
kelkáposztával arany-, a fejeskáposztával ezüst-, a burgonyával bronzérmet nyertek. 
Pedig az egész úgy kezdődött, hogy véletlenül nagyobb területen termeltek káposztapa- 
lántát, és nem volt szükség az összes palántára. Az , ott felejtett", ki nem palántált 
növényekből gyönyörű fejek nőttek. A következő években már egy holdon kísérelték 
meg a helyrevetést, majd kidolgozták a káposzta szemenkénti vetésének módszerét. Már 
több mint öt esztendeje megszűnt a drága palántanevelés Sajópüspökiben, és a káposzta- 
féléket nagy biztonsággal termesztik az új módszerrel. 

A szövetkezet határmezsgyéje tíz kilométer hosszan az országhatár, azaz Csehszlova- 
kia. És ez a mezsgye több mint egy évtizede összeköti a határ mentén gazdálkodó 
szövetkezeteket. Ennek történetéről egyszer így beszélt nekem az elnök: 

, Ha jól emlékezem, 1970-ben történt, hogy az aratás idején a négy SZK-kombájnbol 
alkatrészhiány miatt kettő állt, amikor megjelent a szomszédos lénártfalvi (Lenartovce) 
szövetkezet elnöke, Madarász Sándor , a hiányzó alkatrészekkel. Már a korábbi években 
is megfordultunk egymás szövetkezetében a zárszámadó közgyűléseken, de a protokol- 
lon túl alig-alig érintkeztünk. A további fejleményekről aligha kell részletesen beszélnem. 
hisz a két ország közötti gépcsere azóta már jó hagyománnyá vált." 

Heves, Szolnok, Hajdú-Bihar és Békés megye gazdaságaiban tíz-tizenőt napig dolgoz- 
nak a szlovák kombájnok, teherautók, aztán amikor itt végeznek, a magyar kombájnok 
és a bálázógépek indulnak Szlovákiába. A Sajóvölgye Termelőszövetkezet és a rima- 
szombati járási mezőgazdasági igazgatóság között is kitűnő a viszony. Vitárius Lajos 
igazgató segítségével már Besztercebányán, a kerületi igazgatósággal is jó kapcsolatokat 
építettek ki. Gyakorta segítenek a meghibásodott gépek javításában. Sokszor kellett mar 
egy-egy gépet bevontatni a határról, olykor szállást adni szlovák vagy magyar traktoro- 

soknak, kombájnosoknak. Ez az együttműködés a híd szerepét tölti be, és még sokkal 
többre is volna lehetőség. Ribárszki Pál arra a legbüszkébb, hogy a magyar és a szlovák 
mezőgazdaság kapcsolatainak ápolásáért elnyerte a Szlovák Mezőgazdaság Kiváló Dol- 
gozója kitüntetést. 

A közelmúltban, amikor minősítését készítették, az egyik megyei vezető azt kifogásol- 
a hogy nem nevelt utódot. Az életbőlcsesség és a palóc humor egyszerre mondatta a 
választ: 

"Van nekem három jelöltem is az utódlásra, de nevüket még neked sem kötöm az 
orrodra. Hogy miért? Először is az idén választottak újjá további négy esztendőre. Azt 
a plusz három évet, ha továbbra is jó az egészségem, még tisztességgel leszolgálom. De 
.nem szeretném, ha az utódom máris fúrna. És azt sem, hogy elbízza magát, és ne a 
korábbi akarattal hajtson. Egyébként 1985 novemberében már bizonyítottuk is, hogy 
van vezetésre alkalmas szakember a mieink között. A szomszédos szövetkezetben, Csok- 

 vaományban a mi korábbi főagronómusunkat választották elnökké. Rátermettségét 
igazolja, hogy húszmillió forintos veszteség után 1986-ban egymillió forint nyereséget 
értek el. De a jelenlegi tizennégy szakemberből álló irányító gárdából is van még két- 
három fiatalember, aki tarsolyában hordja a marsallbotot. 

Hogy személyesen mire vittem Sajópüspökiben? Három évig Pogonyipusztán laktam, 
$ onnan jártam át dolgozni. Három év után készült el a szolgálati lakás, amelyben 
tizenhét évig éltem a családommal. Annak örülök, hogy négy éve már családi házamban 
lakom, Bánrévén. A munka mellett szeretek sportolni is. Talán azért is pártfogolom a 
tsz sportkörét. Igaz, a labdarúgóknak inkább csak fölszerelésekkel segítünk, de az 
asztalitenisz-szakosztály vezetőjeként aktívan is sportolok. A megyei bajnokságban, ha 
tehetem, magam is részt veszek, és büszke vagyok arra, hogy ötvennyolc éves koromban 
18 játszom. Tavaly a harmadik helyen végeztünk, most a negyedik helyen állunk. Ebben 
a kis szövetkezetben, bár három falu és egy város határában gazdálkodunk, mindenki 
ismer mindenkit. Úgy érzem, eddig sikerült mind a gazdálkodás által felvetett, mind 
pedig a társadalmi kérdésekre igazul és közösen megtalálni a választ. Remélem, szövetke- 
Zetünk a jövőben a mezőgazdaság élvonalában marad." 

Sajópüspöki főterén — a játszótér és a templom szomszédságában - betonalapzaton 

egy körmöstraktor, amelyet egyszer, nagyon szellemesen, lógyilkodó előnévvel ruhá- 
zott fel egy palóc atyafi. Ezek a Hoffer-traktorok voltak a gépállomások első tömeggépei, 
ezek vették át a lovaktól a szántás-vetés terhét. Ez a muzeális értékű körmös másfél 
e hirdeti a főtéren, hogy már a szócialista nagyüzem múltja is történelem. Így 
állított a kis közösség emléket saját hőskorszakáról, hiszen a mai Sajóvölgye Tsz egyik 
Őse, A kis Rákóczi Tsz 1950. augusztus 20-án alakult. 

Ribárszki Pál otthonában legalább fél ezer cserepes virágot, növényt ápol, gondoz. 
Felesége és leánya csak kivételes alkalmak esetén segíthet ebben a munkában. Ez jelenti 
ugyanis a teljes kikapcsolódást, az önmegújítást. Virágzó kaktuszoktól a futó muskátli- 
kig, örökzöld fenyőtől a koratavasztól késő őszig nyíló, virágzó rózsákig minden díszlik 

e kis paradicsomban. Unokája születésekor dióhusángot ültetett. Bízik a jövőben. 


Erdély története 


A kiegyezés után kibontakozó magyar polgári 
történetírás Erdély múltjára vonatkozóan adat- 
közlések, forráskiadványok, kisebb-nagyobb 
tanulmányok, monográfiák hosszú, sokszor s0- 
rozatokba is szerveződő művek megjelentetésé- 
ben öltött testet. Nagyobb, Erdély történetének 
egészét összefoglaló szintézisek tekintetében 
azonban a kép már nem volt ilyen gazdag: Ér- 
dély múltjának az akkori tudományos színvona- 
ton álló összefoglalásai közül Kőváry az 1860-as 
években megjelent, már abban az időben is régi- 
es, valamint Szilágyi művelődéstörténeti szem- 
pontú munkája után újabb, valódi szintézisre 
csak — nyolc évtized elteltével — Makkai László 
vállalkozott a második világháború alatt napvi- 
Fésö látott, később franciául is kiadott munká- 
jával. 
. " A háború utáni évtizedekben sokáig nem tűnt 
időszerűnek Erdély történetének szintézisiígényű 
tárgyalása. Az azonban világossá vált, hogy a 
kérdés valóban eredményes közelítéséhez a pol- 
gári tudományok által felhasznált, önmaguk- 
ban mégoly alapos és új forrásfeltárások, érté- 
kelési szempontok . sem tehetnek elégségesek, 
megfelelőek. AZ érdeklődés eközben a téma 
iránt nemcsak hogy nem csökkent, hanem ép- 
nséggel nőtt. A nyolcvanas évek elejétől ész- 
lelt igényt figyelembe véve — egy kisebb szakmai 
kollektíva további, új kutatásokat is vállaló 
munkájának eredményeképpen - 1986 végén 
megjelenhetett Erdély háromkötetes története, 
ezernél több, különböző technikájú, műfajú és 
témájú illusztrációval, melléklettel. Ez történet- 
írásunk utolsó évtizedeinek kétségtelenül egyik 
legjelentősebb vállalkozása és teljesítménye. 


v 


A Köpeczi Béla által írt rövid, a vállalkozás 
jelentőségét, irányító szempontjait És Erdély 
történetének fő vonalait (mintegy az alapfogal- 
makat) ismertető bevezető után az első fejezet 


Gábor ) , majd a kiala- 
András) és az azt 
(Tóth Endre) 


Erdély őskorát ( Vékony 
kuló dák királyságot ( Mócsy 
megdöntő római uralom korát 
mutatja be. 

A második fejezet Bóna 


ban a népvándorlás erdélyi eseményeit ábrázol- 


élyi 


ja: a gótok, a hunok, a gepidák, az avarok, a - 


szlávok, a bolgárok egymást váltó rövid életű 
uralmát; ezt a magyar honfoglalás- és államala- 
pítás-kori Erdélynek nagyszabású körképe zár- 
ja le. 

A Makkai László által írt harmadik fejezet a 
középkor történetét mutatja be, először a hon- 
foglalás korának erdélyi öslakóiról, majd Er- 
tatárjárásig, i i 
vészig terjedő történetéről szólva. A fejezetet 


. Báthory István korára már kialakult és a 15 éves 

háború viharából állami létében megszilárdulva 
kikerülő Erdélyi Fejedelemség történetét 1606- 
ig, Bocskai haláláig tárgyalja. 

Az ötödik fejezet (Péter Katalin munkája) az 
így, státusát tekintve stabilizálódott fejedelem- 
ség virágkorát állítja elénk, központjában Beth- 
len Gábor és a két Rákóczi György uralkodásá- 
val. A szerző meggyőzően mutatja ki, hogy c 
virágkor alapja egyrészt a nemzetközi VISZO- 
nyok kedvező alakulása, másrészt 


szilárduló korlátlan fejedelmi hatalom alatt élő 
és művelődési lehetősé- 


A hatodik fejezet az önálló fejedelemség utol- 
Ágnes tollából mutatja 


be: ez Apafi és II. Rákóczi Ferenc kora. A fejezet : 

az erdélyi államiság végül is még sikeres átmen- 
tésének leírásával indul. R. Várkonyi ismerteti 
az ennek során újjászerveződő gazdaság és tár- 
sadalom változásait, az átrétegződéseket és az 
utolsó, végképp sikertelen kísérleteket a magyar 
államiság Erdélyből kiinduló restaurációjára. 
Ám a magyarországi török uralom összeomlása 
szükségszerűen az erdélyi önállóság megszűné- 
séhez vezetett: a 17. század utolsó éveire már a 
Habsburgok berendezkedése nyomja rá bélye- 
gét; ezt Rákóczinak az önálló fejedelemséget 
még egyszer feltámasztani kívánó kísérlete sem 
tudja feltartóztatni. A fejezet az e zavaros viszo- 
nyok között is tovább bontakozó erdélyi műve- 
lődés körképével zárul. 

A hetedik és a nyolcadik féjeséi (szerzőjük 
Trócsányi Zsolt) a Szatmár után Erdélyben is 
bekövetkezett hosszú, békés fejlődésnek nagyjá- 
ból az 1771. évvel két részre osztható korszakát 
ábrázolja. Az első tárgya: a gazdaság, a társada- 
lom, a politikai és kulturális élet vonatkozásai- 
ban egyaránt a Habsburg-uralom igényeinek 
megfelelő teljes intézményrendszer kiépítése. 
A másodiké az így adott keretek és lehetőségek 
között kibontakozó felvilágosult abszolutiz- 
mus, illetve általában az Erdélyt is elérő felvilá- 
gosodás, majd a ferenci reakciós abszolutizmus. 

Bármekkora lett légyen is ez utóbbi nyomása 
és bármennyire is a birodalom perifériáján fe- 
küdt Erdély, e korszak már a gazdasági és a 
társadalmi - ha lassan, vontatva is, de megindu- 
ló - átalakulást és az ennek nyomán megjelenő 
új feszültségeket hordozza magában. A kultúrá- 
ban (s már nemcsak magyar jellegű ágazatai- 
ban) sajátos nemzeti elemek jelennek meg, köz- 
tük a román nemzeti törekvéseket elsőnek meg- 
fogalmazó Supplex Libellus Valachorum, de 
döntően észlelhetőkké válnak a magyar gyökerű 
és formájú rendi reformmozgalom első kísérle- 
tei, majd eredményei is. Mindez egyre jobban 
érzékelteti, hogy Erdély is elérkezett a reform- 
kor küszöbére. 

A kilencedik fejezet szerzője, Miskolczy Amb- 
rus ezek után Erdély 1830-tól számított reform- 
korának (társadalmában és gazdaságában a ma- 
gyarországihoz képest sokban archaikusabb, de 
számos vonásában hasonlóan bonyolult) képét 
állítja elénk. 

A tizedik fejezetben Miskolczy a forradalom és 
a szabadságharc erdélyi eseményeit, köztük a 
feudalizmusból a kapitalizmusba való átmenet 
Erdélyben mintegy polgárháborús viszonyok 
között megtett főbb lépéseit mutatja be. 

A tizenegyedik fejezet (Szász Zoltán munkája) 
az abszolutizmus korának Erdélyét ábrázolja: 
egyrészt az abszolutizmus berendezkedését, 
másrészt a politikai életnek a nemzetiségi ellen- 
tétektől egyre erőteljesebben befolyásolt konf- 


liktusait, végül pedig az önkényuralom megren- 
dülését. 

A kiegyezés korának szentelt tizenkettedik-—ti- 
zennegyedik fejezetben ugyancsak Szász Zoltán 
sokoldalú ábrázolásában ismerhetjük meg a 
gazdaság és a társadalom, majd ezek bázisán a 
politikai és a nemzetiségi kérdés egyes élesedő 
ellentéteit, végül a monarchia összeomlásával 
kirobbanó forradalmi és nemzeti mozgalmakat. 

A munka tizenötödik fejezetében Köpeczi Béla 
Erdélynek 1918-tól előbb a kapitalista, majd a 
szocialista Romániában megtett útját tekinti át: 
, Széles történeti körkép helyett csak a fejlődés 
nagy vonalait tudjuk vázolni, a történeti kutatás 


. mai állása mellett részletes elemzésre nem vállal- 


kozhatunk" — hangsúlyozza. ké 


v 


A hagyományos, időrendben haladó és azon 
belül is elsősorban politikai kategóriák szerint 
tagolódó tárgyalásnak különösen előnyére vá- 
lik, hogy a szerzők (az általuk tárgyalt korszak 


. neves és nagy tapasztalatú kutatói) nemcsak az 


eddigi eredmények szintézisét adják, hanem a 
múlt egyes korszakának megközelítéséhez új 
szempontokat és módszereket is felhasználnak. 
Az Erdély őskoráról és ókoráról kibontakozó 
történeti kép a dolog természetéből következő- 
leg elsősorban a régészetnek az egymást váltó 
népek településének nyomait, anyagi maradvá- 
nyait felderítő legújabb eredményeire és mód- 
szereire támaszkodik. A középkori Erdélyt 
Makkai László elsősorban az okleveles forrá- 
sokra épülő klasszikus középkori településtörté- 
netnek a két világháború között kialakult 
komplex (történeti, földrajzi, nyelvészeti) mód- 
szereit alkalmazva mutatja be. 

Barta Gábornál a hagyományos eseménytör- 
téneti-politikai ábrázolás lép előtérbe: a szerzőre 
láthatóan nagy hatással van a 16. századi ma- 
gyar—erdélyi politika szinte shakespeare-i, vér- 
ben és ármányok között kavargó — fejezetében 
jól exponálf helyesen elemzett — látványa. 
E képbe belefesti a török jelenlétének, a keleti 
barbár egzotikumnak a színeit is. A Péter Kata- 
lin által ábrázolt korkép teljességében jelentős 
szerepük van a korábbi munkáiban is már sze- 
rencsésen felhasznált, pszichologikusan ábrá- 
zolt portréknak, kiváltképp Bethlen Gáboré- 
nak. 

R. Várkonyi Ágnes a kor és benne Apafi Mi- 
hálv fejedelemsége időszakának hagyományo- 
san negatív képét több oldalról is határozott 
revízió alá veszi, a fejedelem és Teleki Mihály 
,hintapolitikájának" értékelésével. A tárgyalás 
fonalát (mint láttuk, hosszú időre, 120 évre) 
továbbvezető Trócsányi Zsoltnál az erdélyi tör- 

ténelem középpontjában (éppen ekkor nagyon 
is indokoltan) a Habsburgoknak a Magyaror- 
szágtól gondosan különválasztott fejedelemsé- 
get újjászervező, a birodalom területi-politikai 
munkamegosztásába betagoló tevékenysége 
kap nagy hangsúlyt. Ebben a keretben a nemze- 
tiségi kérdés első jelentkezései Horeától a Supp- 
lex Libellusig, valamint a sokasodó parasztmoz- 
galmak is újszerű, az eddiginél teljesebb, többol- 
dalú megvilágítást kapnak, éppúgy mint a bete- 
lepülések, a migráció és egy új etnikai kép kiala- 
.kulása is. 

A reformkort és 1848-1849-et tárgyaló Mis- 
kolczy Ambrusnál is új mozzanat az erdélyi 
. eseményeknek nemcsak hangsúlyozottan társa- 
dalomtörténeti bemutatása, hanem az udvari 
politikában formálódó, majd általa irányíi-ott, 
befolyásolt történések ábrázolása is. Az abszo- 
lutizmus és a dualizmus korát tárgyaló Szász 
Zoltán munkája tulajdonképpen a maga egészé- 
ben újdonság: a kiegyezéskori Erdélynek mind 
ez ideig ilyen részletesen, ilyen mély és sokolda- 
lú, kiérlelt elemzéssel még nem ábrázolt, teljes 
történetét tárja az olvasó elé. 


y 


Az, hogy a munka ilyen módon nem csupán 
eddigi ismereteink hagyományos módszerű, leg- 
feljebb terjedelemben megnövelt és részletezet- 
tebb összefoglalása maradt, hanem — mint lát- 
tuk - számos pontján új szemléletre, újonnan 
alkalmazott módszerekre és új eredményekre is 
hivatkozhat, nem kis mértékben az eddigi szak- 
irodalom és az újonnan feltárt források (köztük 
az új régészeti kutatások) mennyiségi és minősé- 
gi szempontból egyaránt meglepő bőségének és 
teljességre törekvő rendszeres felhasználásának 
is következménye. . 
Végigtekintve a sűrűbben hivatkozott mun- 
káknak az egyes kötetek végén található rövidí- 
tésjegyzékein, és még inkább az irodalmi tájé- 
koztatókon, meggyőződhetünk afról, hogy a 
kötet szerzői gárdája a régi és az új kutatási 
eredmények valóbán igen alapos kritikájával és 
felhasználásával dolgozott. Mégpedig nemcsak 
a magyar (és esetenként német) nyelvű publiká- 
ciókról és kutatásokról van szó, hanem - és nem 
alacsony arányban - az egyre gazdagabb román 
eredményekről is. Ezek segítségével Erdély tör- 
ténete megfelelő pontjain bemutatják és elemzik 
mindazokat a tényeket, amelyek Erdély lakossá- 
gának román etnikumú, évszázadok során az 
összlakosság felénél is nagyobbra nőtt hányadára 
vonatkoznak, illetve amelyek ezt az erdélyi ro- 
mánságot - de kivált a fejedelemségekkel hatá- 
ros területeken a magyar lakosság egyes elemeit 

is — a két román fejedelemséghez kapcsolják. 
Olyan kötelékek ezek, amelyek évszázadok alatt 
lassan, de állandóan erősödve és bővülve meg- 
alapozták Erdély sorsának alakulásában - a 
19-20. századfordulótól már visszafordíthatat- 
lanul - a döntő változás előfeltételeit. 

A munka, Így szemlélve, nagy hangsúllyal 
mutatja be mindenekelőtt a középkori Erdély 
román települési területeit, éppúgy, mint ezek 
benépesülésének folyamatát, a betelepülő ro- 
mánság sajátos társadalmi szerkezetét és az or- 
todoxia jegyében konzerválódott népi vallásos- 
ságát, illetve általában művelődését. A követke- 
ző, a Mohács és a Diploma Leopoldinum közöt- 
ti, az önálló fejedelemség meghatározta korsza- 
kokban a románság csak a döntően politikai, 
gazdasági vagy éppenséggel katonai szempontú 
tárgyalás hátterében, elsősorban mint a paraszt- 
ság egy eleme jelenik meg (Mihály vajda is első- 
sorban - és joggal - a Habsburg-uralom rövid 
életű képviselőjeként ábrázolva lép be Erdély 
történetébe). A románság szerepe és ennek meg- 
felelően részletesebb tárgyalása újra a Habs- 
burg-uralom kezdeteivel és az uniós törekvések 
kibontakozásával, I. Micu-Klein püspök fellépé- 
sével erősödik fel, majd Horea, 1848-1849 vagy 
éppen az abszolutizmus éveinek román politiká- 
ja nyomán kap most már egyre nagyobb jelentő- 
séget. Így az 1910-es évekre a román probléma 
már az egész magyar — és nem is csupán az 
erdélyi — politikai élet egyik legkényesebb terüle- 
te lesz, s ennek megfelelően immár a szövegben 
is nagy terjedelem jut a téma kifejtésére. 

A három kötet a román fejlődést és annak 
problémáit az egyes korszakokon belül - azok 
mindenkori jelentőségével adekvátan, egyre 
részletesebben mutatja be. A történetírásban 
kellően még nem tisztázott körülményekre, fel- 
tevésekre, a különböző vélemények ismertetésé- 
re, esetleg kritikájára azonban nem egy esetben 
az irodalmi jegyzetekben külön is kitérnek. 
Mindez lehetővé teszi, hogy az olvasó az erdélyi 
románság történetét (és mutatis mutandis a szá- 
szokét is) Erdély történetében elfoglalt helyéhez, 
szerepéhez, súlyához képest, ennek megfelelő 
részletességgel ismerhesse meg. 

Kiemelendőnek érezzük, hogy a szerzők nem 
egy olyan ponton is, ahol felfogásukat a romás 
történetírás már hosszabb ideje a legélesebben 
(és néha nem is csekély szenvedéllyel) opponál- 
ja, megelégedtek egyrészt a kutatási eredménye 
iknek megfelelő összkép, másrészt a román ku- 
tatás által kialakított felfogás egyszerű, objektív 
felvázolásával, tartózkodva bármilyen — kivált 
a személyes-szenvedélyes hangvételű — vitáktól 
E szempontból különösen a régész szerzők érde 
melnek elismerést, részint a dák állam történeté- 
nek, illetve az erdélyi dákó-román kontinuit: 

- a viták éppen egyik középpontjában álló - 
kérdéseinek tárgyilagos, tényszerű, világos és 
korrekt bemutatásával. E mérséklet többek kö- 
zött annak felismeréséből is származik, és ez a 
munka mindhárom kötetére érvényes, hogy a 
történeti jog" - amelynek létezése és bizo- 
nyíthatása a szenvedélyek aktualitását egye- 
dül magyarázhatná -, bárki hivatkozzék is rá 
érvként, realitását korunkra már teljesen elvesz- 
tette, ha ilyennel egyáltalán valaha bírt is. 

Végül ki kell emelni a három kötet rendkívül 
gazdag illusztrációs anyagát: egyrészt a 910 
fényképet (ebből 123 színes) Szász Zoltán válo- 
gatásában, másrészt többnyire a vonatkozó feje- 
zetek írói által tervezett 38 táblázatot, a 27 ábrát 
és az 58 térképet (többségükben Palovics Lajos 
rajzai). A képszerkesztés Szvoboda Gabriella 
munkáját dicséri. Segítségükkel Erdély írott tör- 
ténete mintegy vizuálisan is megelevenedik az 
olvasó előtt. 

Erdély történetének e három kötete persze 
érdemei ellenére sem tökéletes munka - nem is 
lehet az. Az egyes fejezetek összeillesztése nem 
mindenhol sikerült maradéktalanul — kivált a 


nezkij: ; 
improvizáció (1910) 


középkori Erdély településtőrténetre koncent- 
rált képének további ábrázolásánál, egybeillesz- 
tésénél érzünk zökkenőket. A művelődéstörté- 
net bősége mellett helyenként szegényesnek tű- 
nik a társadalomrajz: mintha nem mindig kapna 
elégséges hangsúlyt e társadalom sajátos, egé- 
szében archaikus volta, illetőleg az ezt kialakító 
folyamatok bemutatása. 

Alaposabb, aprólékos vizsgálat nyilván ki- 
sebb tárgyi, adatszerű pontatlanságokat is felfe- 
dezhet. Ezek azonban nem csökkentik a munká- 
nak sem az értékét, sem a jelentőségét; nem 
kisebbítik az általa nyújtott összképből levon- 
ható tanulságot nemcsak a magyar olvasók, ha- 
nem - őszintén reméljük, hogy a szenvedélyek 
csillapodtával — a munkának jelentős mondani- 


valóját értékelni kezdő román történész kollé- 
gák számára sem. És ez talán alapjául szolgálhat 
egy majdan várható, éppen Erdély története to- 
vábbi kutatásában oly kívánatos szorosabb 
együttműködésnek is. 


( Akadémiai Kiadó 1986.) 


Vörös Károly 

Siklós András: 


A Habsburg-birodalom felbomlása 1918 


Könyvkiadásunk azt bizonyítja, hogy változat- 
lanul nagy az érdeklődés az első világháború 
története és ezen belül az Osztrák-Magyar Mo- 
narchia felbomlása iránt. Farkas Márton és Ga- 
lántai József monografiái, Szabó Lászlónak az 
olaszországi és galíciai front harcait tárgyaló 
kötetei, Galántai legutóbbi, ugyancsak a monar- 
chia összeomlását taglaló műve s nem utolsósor- 
ban magának Siklós Andrásnak e témakörbe 


sorolható másik feldolgozása (Magyarország 


1918/1919. Kossuth Könyvkiadó 1978.) beszédes 
bizonyítékok erre. Alaposabb közvélemény- 
kutatás nélkül is feltételezhetjük, hogy ebben az 
érdeklődésben nagy szerepet játszik a letűnt kö- 
zép-európai birodalom utódállamainak súlyos 
helyzete és főként tragikus sorsa 1939 után, 
majd a kialakulóban lévő szocialista államkö- 
zösség mába nyúló számos gazdasági és politi- 
kai nehézsége; annak az illúziónak a vége, hogy 
a hitlerizmus vereségével a nemzeti kérdés, a 
nemzetek közti vitás problémák egyszer s min- 
denkorra letűntek a történelem színpadáról. 


v 


Áttérve Siklós András könyvének ismertetésére, 
a recenzens figyelmét főként az első rész: az 
összmonarchia katonai és belső helyzetére vo- 
natkozó fejezetek keltették fel. Egyrészt azért, 
mert a több évszázados kényszerházasság elle- 
nére meglepően keveset tudunk a Lajtán túli 
területek történetéről. Másrészt — a kutató sze- 
mével nézve — úgy tűnik, hogy a szerző pontosan 
. itt, monográfiája első felében hasznosította leg- 
eredményesebben újabb bécsi levéltári kuta- 
tásait. A Kriegsarchiv (és más lelőhelyek) forrá- 
saira támaszkodva részletes képet rajzol a nyu- 
gati fronton 1918-ban bekövetkezett német tá- 
madásról, az Osztrák-Magyar Monarchia utol- 
Só (piavei) offenzívájáról, a hátország katasztro- 
fális helyzetéről és a délkeleti arcvonal összeom- 
lásáról. Kiemelendőnek tartom az észak- 
olaszországi hadszíntér katonai eseményeinek 
és azok politikai összefüggéseinek árnyalt be- 
 mutatását. A szerző pontosan körvonalazza az 
olaszországi kudarcba fulladt támadással össze- 
függő három fő álláspontot. A német hadveze- 
tőségét, amely kizárólag német szempontból azt 
tekintette a monarchia kizárólagos feladatának, 
hogy a nyugaton meginduló döntő támadásban 
nyújtson segítséget. A másik irányzatot, Conrad 
volt vezérkari főnök koncepcióját, aki mögött a 

vezérkar német-osztrák nacionalista tisztjei áll- 
tak s akik nem a német érdekeknek alárendelt, 
hanem a monarchia önálló döntést hozó, csak 
saját erőivel végrehajtott hadműveletet kíván- 
tak végrehajtani. Végül elemzi Siklós az udvar 
antantbarát, az antanttal megkezdett titkos tár- 
gyalások miatt az offenzívát ellenző békepárti 
csoport elképzelését. E csoport főként liberáli- 
sokból állt, akik számoltak szociáldemokrata és 
nemzetiségi politikusok támogatásával is. 

Nem feledkezik meg Siklós arról sem, hogy 
ismertesse a háborús párti belpolitikai erők, a 
német-osztrák nacionalisták és konzervatívok, 
valamint a magyar nacionalisták és konzervati- 
vok fellépésének indítékait. Ilyen előzmények 
után tárgyalja Czernin közös külügyminiszter 
nevezetes április 2-i beszédét, amelyben nyilvá- 
nosságra hozta Clemenceau francia miniszterel- 
nök békepuhatolózását. A közkeletű felfogással 
ellentétben az a véleménye, hogy , Czernin Cle- 
menceau-t provokálva nem a francia miniszter- 
elnökre, hanem elsősorban a hazai politikai el- 
lenfeleire, az udvarnál és az udvar körül gyüle- 
kező vbékepártrac kívánt csapást mérni" 
(39. old.) A német és osztrák-magyar offenzíva 
szakszerű elemzését méltatva figyelembe kell 
venni, hogy a kettős monarchia összeomlását 
(bármily mélyre nyúljanak is a társadalmi győ- 
kerek) közvetlenül a hadicselekmények idézték 
elő. Ugyanakkor Siklós Andrásnak az a vélemé 
nye, hogy mivel a háború gazdasági háború 
jellegét öltötte, , a monarchia sorsa a végkifejtés 
során nem a harctéren — ahol harcok már alig" 
folytak -, hanem a hátországban dőlt el, és azon 
múlt, hogy meg tud-e birkózni a birodalom a 
megoldhatatlannak tűnő gazdasági nehézségek- 
kel és az ebből fakadó, velük kölcsönhatásban 
jelentkező belső problémákkal, bajokkal". 
(66. old.) 

Nyilván a megszívlelendő történelmi tanulság 
levonása végett idézi a szerző a délszláv körúton 
lévő Tisza István szeptember 22-i kijelentését, 
amelyet az előtte megjelent jugoszláv küldött- 
séghez intézett. , Az hiszik önök, hogy a Horvát- 


. országot magába foglaló magyar állam nem 


olyan eleven erő, amely mindent összezúz, ami 
útjába állna?. .. Talán tönkremegyünk, de bizto- 
síthatom önöket, hogy mielőtt tönkremegyünk. 
lesz erőnk ama férfiak letiprására, kik magukal 
odaadják, hogy a belföldön az ellenség játékál 
űzzék." (115. old.) Tisza idézett szavai - amc 
lyek közvetlenül az összeomlás előtt hangzottak 

el - a magyar nagyurak mérhetetlen gőgjéről, 
tökéletes vakságáról, realitásérzékük teljes hiá- 
nyáról tanúskodnak. 

Egy kritikai észrevétel: az antant balkáni (ke- 
leti) hadserege csak a vele szembenálló erőkkel 
összehasonlítva nevezhető , jól felszerelt és jól 
ellátott" hadseregnek. (105. old.) A francia szer- 
zők (többnyire e hadsereg volt tisztjei) tele vol- 
tak panasszal amiatt, hogy az összes antanthad- 
sereg közül ez volt a legrosszabbul ellátott, mi- 
vel a főparancsnokság a nyugati front alakula- 
tait részesítette előnyben. (Ez persze nem változ- 
tat azon a tényen, hogy a monarchia felbomló- 
ban lévő balkáni hadseregével szemben óriási 
erőt képviselt.) 


v 


A könyv második része a magyarországi (őszi- 
rózsás) forradalmat és a soknemzetiségű Ma- 
gyarország felbomlását tárgyalja. Rövid jellem- 
zéseket olvashatunk az ellenzéki erőkről, az ok- 
tóber eleji közhangulatról. A szerző felvázolja a 
forradalom győzelmét, az új rendszer nemzetkö- 
z helyzetét és a belpolitika súlyos problémáit. 


A soknemzetiségű Magyarország felbomlásával , 


és a hazai kommunista mozgalom tárgyalásával 
zárja le a téma elemzését. Szeretném felhívni az 
olvasó figyelmét Siklós Andrásnak az 1918- 
1919 fordulóján a nemzetiségi területeken (Hor- 


vát-Szlavónország, Szlovákia, Erdély, Kárpát- 


Ukrajna és Burgenland) kialakult átmeneti álla- 


. Pottal foglalkozó találó jellemzésére. Ebből ki- 


tünik, hogy a magyar és a nemzetiségi burzsoá- 
Zla együttműködött a népmozgalmak elleni 
harcban. Siklós András azt hangsúlyozza, hogy 
raz elszakadóban lévő területeken fellángoló 
tömegmozgalom - akárcsak Magyarországon - 
apvetően szocialista célkitűzések irányába ha- 
ladt". (305. old.) Jóllehet már ismert a történeti 
irodalomból, fontos a szerzőnek az a megállapí- 
tása 18, hogy , a Károlyi-kormány nemzetiségi 
politikája csak a magyarországi ukránok (ruté- 
je és a magyarországi németek kérdésében 
BE némi eredményt felmutatni". (264. old.) 
ii rténetírásunk az elmúlt évtizedekben igen 

enzíven foglalkozott ennek a forradalmas 

időszaknak a történetével, feltárva forrásait és 
értékelve-átértékelve szakirodalmát. Ebből kö- 
vetkezik, hogy nem könnyű minden lényeges 
kérdésben újat nyújtani ebben a témakörben. Ez 
nem is volt a szerzőnek okvetlenül feladata. 
Szóvá kell tenni viszont egy olyan eljárását, 
amellyel nem tudok egyetérteni. Lássunk egyet- 
len példát! , Az antant keleti hadserege — írja 
Siklós — október utolsó, november első napjai- 
ban elérte a Száva és a Duna vonalát. Számolni 
kellett azzal, hogy az előnyomuló francia és 
szerb hadosztályok nem állnak meg az egykori 
Monarchia határán, hanem folytatva a megkez- 
dett hadműveletet, Magyarországon keresztül 
vonulva próbálnak csapást mérni a még hadban 
álló Németországra." (205. old.) Ugyanezeket a 


. mondatokat találjuk Siklós András 1978-ban 


kiadott, már említett művének 138. oldalán. 
(A példákat szaporíthatnók.) A szó szerinti át- 
vételt még akkor sem helyeselhetjük, ha saját 
alkotásról van szó. 


v 


Siklós András imponáló biztonsággal mozog a 
levéltári források között és a szerteágazó törté- 
neti irodalom útvesztőiben, kritikai megjegyzé- 
sei általában megalapozottak. Ez azonban ön- 
magában véve nem lenne elég ahhoz, hogy ol- 
vasmányos könyvet írjon. Jól megválasztott, 
frappáns idézetek, a történeti szereplők egyéni 
jellemvonásainak felvillantása, a történeti Ma- 
gyarország felbomlásának sajátos vonásait di- 
daktikusan összegező fejezet, helyenként a fon- 
tos fogalmak kurziválása: többek közt ezek 
azok az írói eszközök, amelyeknek a segítségé- 
vel a szerzőnek sikerül felkeltenie és ki is elégíte- 
nie az olvasó érdeklődését. A népszerű jellegnek 
ellentmondani látszik a lábjegyzetek bőséges 
használata és a kötet végén található forrás- és" 
irodalomjegyzék. Megítélésem szerint azonban 
ez csupán annyit jelent, hogy e vegyes műfajú 
feldolgozást mind a szakember, mind az érdek- 
lődő laikus egyaránt haszonnal forgathatja. 
( Kossuth Könyvkiadó 1987.) 


Vadász Sándor 

Három könyv a szocializációról 


A Tankönyvkiadó népszerű Pszichológia neve- 
lőknek című sorozatában 1986-ban három, a 
szocializáció témakörével foglalkozó mű látott 
napvilágot." Bár különálló munkákról van szó 
s más a művek fő problematikája is, az olvasó- 
nak az a benyomása, hogy mintegy , folytatá- 
sos" műveket olvas: az egyes kötetek ugyanis 
annyira , összecsengve", egymást szinte kiegé- 
szítve, ugyanazon gondolati hullámhosszon tag- 
lalják a szocializációval összefüggő különböző 
kérdésköröket. Örömmel észrevételezzük ezt, 
mert a pedagógia elméleti és gyakorlati művelői 
számára ez az összhang megkönnyítheti a gon- 
dolati nyomonkövetést, az elsajátítás és feldol- 
gozás, az adaptálás feladatát. Ennek fontossága 
és időszerűsége tekintetében a szóban forgó 
munkák igencsak meggyőzőek. 


v 


A szocializáció a személyiség szociális fejlődési 
folyamata, amelynek során speciális elsajátítási- 
tanulási tevékenységek eredményeképpen ma- 
gáévá teszi szűkebb-tágabb társadalmi környe- 
zete emberi viselkedési normáit, értékeit, karak- 
terét. Ez a problémakör a közelmúltban került 
az antropológiai, szociológiai, pszichológiai ér- 
deklődés előterébe. Jelenleg tehát még nincs szó 
arról, hogy konzisztens, kellőképpen pontos, 
konkrét és differenciált elmélet formájában ké- 
pet lehetne alkotni a szocializáció fogalma mö- 
gött meghúzódó, lényegében összetartozó társa- 
dalmi folyamatokról: a társadalmi önszabályo- 
zás végbemenetelének mikéntjéről, a norma- és 
értékképzés mechanizmusairól, a szociális prog- 
ramok elsajátításának szociológiai determinán- 
sairól, a sikeres és hiányos szocializálás megha- 
tározó és befolyásoló tényezőiről stb. A szocia- 
lizációs kérdések mégis folyamatosan napiren- 
den vannak. Ott tartják őket a közelmúlt társa- 
dalmi életének olyan jelenségei nyomán felme- 
rült gondok, mint a kiszélesült nemzetközi érint- 
kezés, a felgyorsult társadalmi mobilizációs fo- 
iyamatok, a társadalmi beilleszkedési zavarok. 
A témakör aktuális és erős társadalmi érintettsé- 
ge okozza, hogy különös jelentősége van min- 
den olyan eredménynek, amely azt a reményt 
nyújtja, hogy segítségével jobb betekintést nyer- 


e Dr. Buda Béla: Személyiségfejlődés és a nevelés 
szociálpszichológiája; Dr. Bagdy Emőke: Családi szo- 
cializáció és személyiségzavarok; Pedagógusok és pszi- 
chológusok - együttműködés a szocializációs zavarok 
megelőzéséért. 

hetünk a szocializációs folyamatok mélyárarmai- 


Ennek jogosságát igazolja a szóban forgó há- 
rom munka is. Azt bizonyítják, hogy a i 
lógia egyre előbbre jut a temakörök pszicholó- 

iai érdekeltségű szövevényeinek kibogozásá- 
ban, tisztázódnak a bonyolult témakörön belül 
a pszichológiai megközelítés lehetőségei, felada- 
tai, értelmezési keretei. Többé-kevésbé ismertté 
váltak az egyén szociális viselkedésével ÖSssze- 
függő pszichológiai alapmechanizmusok; egyet- 
értés alakult ki abban, hogy a szociális viselke- 
dés fejlődése a társas-csoport-kapcsolatok alap- 
járól értelmezhető. A folyamat jellege, tartalma. 
ritmusa tekintetében döntő szerepe van a szerné- 
lyiséget érő szociális ingereknek, társkapcsola- 
tainak, s ezek szerves részeként a kommuniká- 
ciónak. 
A kutatási eredmények meggyőzően bizonyiít- 
ják, hogy a szociális ingerek mennyisége és in- 
tenzitása közvetlenül befolyásolja a szociális vi- 
-selkedés fejlődésének folyamatát. Bár az opti- 
mális fejlődést eredményező igények és szükség- 
letek időről időre s személyenként is változnak, 
általánosságban elmondható: a gazdagabb és 
intenzívebb szociális impulzusok előreviszik a 
szociális viselkedés fejlődését, a szegényesebb és 
felületesebb behatások pedig hátráltatják. To- 
vábbá: az egyén szociális viselkedésének harmo- 
nikus fejlődésében döntő jelentősége van annak, 
hogy csoporthelyzeteiben jó pozíciót foglaljon 
pozitív érzelemmel telítet- 

tek legyenek, eleven és sokoldalú kölcsönbatást 
alakítson ki társaskörnyezetével. Ezek hiányá- 


marendszerével 
gába építse az általuk kínált és modellált szociá- 
lis igényeket. 

Mivel óvodáinkban, iskoláinkban egyre nő a 


nya, 
adókban dolgozó pszichológusok úgy tapasztal 
ják, hogy a fejlődési rendellenességek közül ép- 
pen a szociális viselkedéssel kapcsolatosak 50- 
rolhatók első helyre (vö. például Magyar Pszi- 
chológiai Szemle, 1986. 4. szám, 237. old.) a : 
pedagógia számára különös jelentőségük van a 
Pocializációval kapcsolatos  szociálpszicholó: 
giai kutatási eredmények konzekvenciáinak, az ; 
ezekből következő új nevelési hatáslehetőségek- j 
nek és szempontoknak. Ezek sok segítséget ad- 
hatnak a gyakorlati pedagógiának ahhoz, hogy 
nagyobb szakmai felvértezettséggel irányítsa 2 

szociális viselkedés alakulásának folyamatát; az 
elméleti pedagógiát pedig arra ösztönözhetik, 
hogy határozottabban keresse a pedagógia ille- 
tékességét a társadalmi beilleszkedési zavarok 
egyre nyomasztóbb problémájában. Hogy e té- 
ren sürgős és széles körű hazai teendőink van- 
nak, jól mutatja az a , látlelet" és egyszersmind 
ajánlott akcióprogram, amelyet a Tudomány- 
politikai — Bizottság — Társadalomtudományi 
Koordinációs Bizottságának felkérésére alakult 
tudományos tanács készített. (Lásd: Társadalmi 
beilleszkedési zavarok Magyarországon. Kos- 
suth Könyvkiadó 1986.) 


v 


A pedagógia széles körben érintett és érdekelt a 
szociálpszichológiai eredmények nyomon köve- 
tésében és adaptálásában. Jelenleg még azonban 
mind a nevelési tanácsadókban dolgozó pszi- 
chológusok írásaiból, mind Buda Béla könyvé- 
ből arról értesülhetünk, hogy a nevelési praxis 
sok ellenállást fejt ki a szociálpszichológiai meg- 
közelítésű módszerekkel, szempontokkal szem- 
ben. Ennek alapvető okát abban látjuk, hogy a 
hagyományos praxis, az oktató iskolához kap- 
csolódó beidegződések csak nehezen változnak, 
igazi frontáttörés a nevelőiskola irányában nem 
történt, a gyakorlatban csak nagyon lassan ho- 
nosodnak meg olyan új szellemű eljárások, ame- 
lyek a nevelőiskola ügyét szolgálják. 

A nevelés tötténetében kialakuló sokféle el- 
lentmondás közül az egyik alapvető az, amely a 
nevelés és oktatás között feszül. Igaz, az elmélet 
szintjén feloldhatónak tűnik ellentmondásuk; az 
elméleti irodalom ugyanis deklarálja, hogy ne- 
velés és oktatás a legszorosabb belső kölcsönha- 
tásban van. Az oktatás mindig fejleszti a szemé- 
lyiséget is, s a személyiségfejlődés nem mehet 
végbe a személyiség ismereteinek, tudásának 
gyarapodása nélkül. Ez a túl általános, számos 
fontos kérdést nyitva hagyó megfogalmazás 
azonban nem ad biztos támpontot ahhoz, hogy 
a nevelési gyakorlat jól tájékozódhasson a pra- 
xis apró konkrétumokból építkező mindennapi- 
ságában; hogy biztosan dönthessen kívánatos és 
nem kívánatos módszerek közt; hogy stabil érté- 
keket láthasson maga előtt a különböző tevé- 
kenységek rangsorolásánál, az idővel való gaz- 
dálkodásnál, a fontos és nem fontos kérdések 
szétválasztásánál, a cél és eszköz megkülönböz- 
tetésénél. Még határozottabb erőfeszítésekkel 
kell tehát világosabbá és egyértelműbbé tenni: 
nevelés és oktatás egységén belül a nevelés a 
hangsúlyosabb pólus. Az oktatási szempontok 
nern válhatnak abszolút iránytűvé, hiszen ezek 
végül is eszközértékűek: csak az ember, a szemé- 
lyiség fejlesztésében és gazdagításában kaphat- 

ják meg végső értelmüket és értéküket. 

A személyiségfejlesztés és oktatás viszonyá- 
nak féloldalas szemléletében nagy történelmi 


. hagyománya van az eszközök, az oktatási szem- 


pontok abszolutizálásának s a vele együtt járó 
konzekvenciáknak: a gyermek igényei, szem- 
pontjai figyelmen kívül hagyásának, az autori- 
ter, elsősorban büntetéssel élő nevelési eljárások 
alkalmazásának. Ezekkel szemben a szocialista 
pedagógia felvette a harcot. Ha még nem is 
valóságként, de célként jellemzővé vált egy jó 
értelemben vett gyermekcentrumú pedagógiai 
praxis iránti igény. Sokat , humanizálódott" a 
nevelési eszköztár is. Eltűnőben vannak a bün- 
tetés durva formái — a testi fenyítés, a szociális 
izolálás, az egyén méltóságát nem tisztelő és 
aláásó, becsmérlő, megalázó szidások -, s egyre 
szélesebb körben felismerték, hogy hatásosan 
ösztönözni nemcsak büntetéssel, hanem jutal- 
mazással is lehet. Gazdagodott a nevelés eszköz- 
tára; az autokratikus (tekintélyelvű) megoldá- 
sok mellett — amelyeknek szerepe nem vitatható, 
sőt bizonyos helyzetekben, például a szociális 
normák elsajátításának első időszakában a leg- 
hatásosabb eljárások - az ember más jellemzői- 
re, játékosságára, érzelmeire, alkotóerőire építő 
eljárásokat is egyre inkább alkalmaznak. 

Az e téren fontos további lépések megtételé- 
hez szintén jelentős segítséget nyújthat a pszi- 
chológia. A nevelési praxis új szellemének meg- 
honosítása, módszertani repertoárjának gazda- 
gítása, gyermekközelibb, oldottabb, demokrati- 
kusabb stílusának kialakítása csak a pszicholó- 
giai eredmények asszimilálásával és folyamatos 
gazdagításával lehetséges. Ez nyújthat alapot 
ahhoz, hogy az esetleg túl gyakran alkalmazott, 
, TÖvidre zárt", szükségtelen autoriter megoldá- 
sokat másokkal helyettesítsék. Hiszen - erre 
Buda Béla is felhívta a figyelmet — az autokra- 
tikus iskolai légkör fenntartása mindig szorosan 
összekapcsolódik a pszichológiai szempontok 
kiiktatásával. (Buda Béla, i. m.: 228. old.) A mi- 
nél gazdagabb és korszerűbb pszichológiai kul- 
túra alkalmazására és figyelembevételére van 
tehát szükség az új gyakorlati megoldásokban, 
a pedagógusképzés korszerűsítésében és az el- 
méletképzésben egyaránt. Annál is inkább, mert 
ezekben is nem kívánatos szellemi beidegződé- 
sek élnek: a mai napig érezteti hatását, hogy 
hagyományosan csak az oktatás szempontjából 
felmerült elméleti problémákkal foglalkozott 
(vö. Buda Béla, i. m.: 123. old.). 

A nevelési stílus társadalmunk céljaival, érté- 
keivel összhangban lévő új formájának határo- 
zottabb kimunkálása és meghatározása, a kü- 
lönböző nevelési színterek stílusának összehan- 
golása és a személyiség oldaláról felmerülő igé- 
nyek, szükségletek fokozottabb érvényesítése a 
köznevelés továbbfejlesztése előtt álló legfonto- 

sabb feladatok egyike, nehogy a neveltségi-beil- 
lészkedési problémák tovább növekedjenek. 
A kirajzolódó tendenciák alapján jelenleg is az 
állapítható meg, hogy a közeljövő fő pedagógiai 
problémái nevelési jellegűek lesznek. A nevelési 
praxisnak már ma is fontos része az a preventív- 
korrekciós tevékenység, amelyet a nevelési ta- 
nácsadók hálózata éppen a szocializációs hiá- 
nyosságok, a halmozódó nevelési gondok meg- 
oldásáért folytat. 


v 


A szocializációval kapcsolatos szociálpszicholó- 
giai kutatások új megvilágításba helyezték a 
családi nevelés ügyét is. Mindenekelőtt az itteni 
események egész életre kiható, alapvető fontos- 
ságára hívták fel a figyelmet; arra, mennyire 
széles körű és messze ható következménnyel jár, 
hogy miképpen élünk családi kötelékeink kö- 
zött. Mint Bagdy Emőke és Buda Béla is mélyre- 
hatóan elemzi, már a kezdeti anya-gyermek- 
kapcsolat minősége meghatározó a tekintetben, 
hogy a gyermek elfogadóvá vagy elutasítóvá 
válik-e a szociális követelményekkel szemben. 
Vagyis a gyerek egész későbbi életútját befolyá- 
solja, hogy a családra mennyire jellemző a gyer- 
meket megérteni. szeretni és elfogadni tudó pszi- 
chológiai kultúra. A jó anyai, szülői kapcsolat s 
a szeretet késztetheti a gyereket a különböző 
viselkedési teljesítményekre (Buda Béla, i. m..: 
70. old.). A személyiség szociális fejlődésében 
jelentkező defektusok a személyiség családon 
belüli kapcsolatainak feszültségeivel, rendelle- 
nességeivel is szoros kapcsolatban vannak (vö. 
Bagdy Emöke, i. m.: 117. old.). 

A szerzők felhívták a figyelmet arra, hogy 
milyen fontosak a családban alkalmazott neve- 
lőeljárások, milyen sok múlik a nevelés szem- 
pontjából is a jó házastársi kapcsolaton, az apa 
és az anya jó együttműködésén, összhangján. 
A gyerek egészséges fejlődéséhez nelkülözhetet- 


len, hogy a családban szeretetteljes légkör ural-. 


kodjon, ne fészkeljék be magukat negatív érzel- 
mek, hosszabb-rövidebb távon müködő ellensé- 
ges indulatok, hogy intenzív legyen e kommuni- 
káció (Buda Béla, i. m.: 44. old.). 

Mind Bagdy Emőke, mind pedig Buda Béla 
könyvére józan, a realitásokkal számolni képes 
megközelítés jellemző e tekintetben. Különösen 
imponáló, hogy a mai családi életben felmerülő 
tipikus problémákat tekintetbe veszik, mégis 
korszerű családképben gondolkodnak. E csa- 
ládképhez csak egy abszolút értek tartozik, s 
erre minden körülmények között törekedni kell: 
megőrizni a családi kapcsolatok épségét, kom- 
munikációs elevenségét és gazdagsagát. Egyéb- 

ként - éppen ennek érdekében — minden változ- 
hat, sőt mindennek változnia is kell. Az élet 
különböző helyzeteiben és időszakaiban más 
munkamegosztás, más tartalom mellett kell és 
lehet rátalálni a kívánatos célállapotra. Éppen 
ezért csak a rugalmas változtatási és újradefiniá- 
lási hajlandóság, nem pedig a merev stabilitásra, 
kőbe vésett szerepmegkülönböztetésre való tö- 
rekvés lehet a kívánatos családépítési és -fenn- 
tartási stratégia. 

Külön figyelemre méltó, hogy családról szól- 
va el tudnak kerülni minden idealizáló, valójá- 
ban konzervatív megközelítést. Nem azt akar- 
ják tudatosítani, hogy a család épsége csak a 
hagyományos családi munkamegosztás útján 
oldható meg. Sőt Buda Béla figyelmeztet arra, 
hogy vannak nők, akiket lelkileg megvisel a 
szüléssel-gyerekgondozással együtt járó életfor- 
ma-változás, s hogy korszerűtlen az a patnar- 
chális szemlélet, amely a férfit minden gyerekne- 
velési teendő alól mentesiti, úgy ítélvén, hogy , a 
gyerek az asszony dolga" (Buda Béla, ti. m..: 48. 
old.). 

A modern élet viszonyai között csak a két 
szülő összehangolt gondoskodása teszi lehetővé, 
hogy a gyerek megkapjon mindent, amire szük- 
sége van, s ne romoljanak el, hanem csak átala- 
kuljanak a korábban már kialakult kapcsola- 
tok. Egyik családtag se kerüljön a családon be 
lül rossz pozícióba, ne háruljon senkire túlzot- 
tan sok teher, ne legyen a családon belül bűn- 
bak, mártir, s mindenkinek joga legyen az 
örömteli életre, szükségleteinek kielégítésére. Az 
a kívánatos, ha a családon belüli viszonyok az 
érzelmi és gyakorlati , közteherviselés" irányá- 
ban mozdulnak el (Buda Béla, i. m.: 51. old.) 
s ha a családon belül nem a hierarchia, hanem 
a kölcsönösség, az egyenrangúság, az egymásért 
érzett felelősség viszonyai válnak uralkodóvá 
(Bagdy Emőke, i. m.: 108. old.). 

Ez a pszichológiai megközelítés újszerű és 
szemléletformáló a családi nevelés összefüggésé- 
ben, annyiban is, amennyiben túlvezet egyfajta 
szüklátókörűségen a családi nevelés értelmezése 
tekintetében. Azáltal, hogy hangsúlyozza az :t- 
teni pszichológiai történések szerepét mind az 
egyén egész élete, mind pedig aktuális jelene 
szempontjából, a családi életre nevelésnek a s20- 
kottnál nagyobb perspektívát ad. A családi élet- 
re nevelés e megközelítésből nem egyszerűen 
rutinírozása azoknak a képességeknek. amelyek 
,a családi kisüzem" olajozott működtetésébez 
szükségesek, nemcsak hagyományos női tevé 
kenységek elsajátíttatása, hanem legalább any- 
nyira vagy még inkább a jó családi élethez szük: 
séges mentális kultúra kialakítása (Bagdy Emó- 
ke, i. m.: 135. old.). Nem merülhet ki háztartás, 
ra nevelésben, hanem olyan emberi-pszichok- 1 


giai felkészítést kell nyújtania, amely alkalmassá 
teszi a családi élet csapdáinak kivédésére. 

Mindezt hangsúlyozni annál is fontosabb, 
mert jelenleg igen nagy a családi eredetű károsi- 
tó körülmények száma (Buda Béla, i. m.: 60. 
old.). Ez előnytelenül hat a gyerekek iskolai 
pályafutására, a jelenlegi iskolában pedig szinte 
semmi remény sincs a családi nevelés gyengesé- 
geinek ellensúlyozására. Inkább az a jellegzetes, 
hogy a családi nevelés hiányosságai az intézmé- 
nyes nevelés szintjén észrevehetőbbé válnak, és 
az iskolai viselkedési zavaroknak is kiváltó okai 
(vö. Pedagógusok és pszichológusok... 139. 
old.). 


v 


A szocializációval kapcsolatos szociálpszicholó- 
giai kutatások igen fontos pedagógiai haszna és 
értéke, hogy segítségükkel gazdagíthatók az in- 
direkt nevelői hatásokra vonatkozó ismeretek, 
pontosabban nyomon követhetők konkrét me- 
chanizmusaik. Ez részben a családdal kapcsola- 
tos kutatások konzekvenciája lehet, hiszen a 
családi nevelés nagyrészt indirekt hatásokból 
áll. A szülői viselkedés leginkább a nem verbális 
kommunikáció és metakommunikácó útján hat 
(Buda Béla, i. m.: 71. old.). A családi nevelés jó 
alkalmat nyújt annak tanulmányozására, hogy 
a nem szándékolt, főleg érzelmi alapú üzenetek 
milyen mértékben és irányban befolyásolják az 
egyén viselkedését. A szocializációs kutatások a 
családi nevelésen túl ráirányítják a figyelmet az 
egész társadalom , természetes nevelőhatására" 
Is, azoknak az impulzusoknak a szerepére, ame- 
lyek a mindennapi élet csatornáin át észrevétle- 
nül, tudattalanul, rejtett módon fejtik ki hatásu- 
kat. A neveléstudománynak ismernie kell mű- 
ködésüket, annál is inkább, mert ezek , spontán 
partnerei"; ezek erősítik fel vagy keresztezik a 
szándékolt nevelőhatásokat s mert a kutatási és 
tapasztalati tények szerint hatásuk sokszor na- 
gyobb és mélyebb, mint a szándékoltaké. 
Ugyancsak elsősorban elméleti hasznot hoz- 

hatnak a pedagógia számára azok a kutatások, 
amelyek az , egyén önszervező tevékenységére" 
mint a szociális viselkedés egyik fejlett megnyil- 
vánulási formájára vonatkoznak. Megválaszol- 
hatóbbá tehetik azt az alapvető kérdést, hogy 
miben áll a személyiség önálló jellege, hogyan 
jön létre és valósul meg a személyiségnek mint 
nyitott, szociális összefüggéseiben létező rend- 
szernek az önállósága és környezeti meghatáro- — 
zottsága. Mindez felhívja a figyelmet a szociális 
viselkedés szemléletében a történeti-fejlődési 
megközelítés fontosságára, hiszen a személyiség 
nyilvánvalóan folyamatosan válik a környezet 
szociális impulzusaira szuverén módon reagáló 
sajátos szerveződéssé. 

Végül egy inkább szemléleti-módszertani 
szempontot hangsúlyozunk. Úgy tűnik, hogy 
napjaink egész társadalomtudományi gondol- 
kodása óriási váltás előtt áll: meg kell haladnia 
a csak , szektorokban való gondolkodás" tech- 
nikáját, s olyan komplex látásmódra kell szert 
tennie, amely képes együtt látni, együtt kezelni 
azokat a kérdéseket, amelyek lényegében össze- 
tartoznak. A valóság tényei egyre jobban rá- 
kényszerítenek a gazdaság, az egészségügy, az 
oktatás és egyebek szoros kölcsönös feltétele- 
zettségének tudomásulvételére. Egy ilyen jellegű 
gondolati áttörés a neveléstudományban is fon- 
tos és aktuális. A szocializációs kutatások ennek 
útját is egyengetik: egyértelműen bizonyítják, 
hogy nem lehet külön családi és iskolai nevelés- 


. ben gondolkodni, a különböző nevelési színte- 


rek mindig a legszorosabb kölcsönhatást fejtik 
ki. i ; 

A három könyv ezeken kívül is sok inspiratív 
gondolatmenetet, gyakorlati-módszertani be- 
számolót, kutatási eredményt tartalmaz. Remél- 
jük, hogy recenziónk a legfontosabb észrevéte- 
lek megtételével s az általános figyelemfelhívás- 
sal eléri célját, s a pedagógusok széles rétegei 
érdeklődéssel veszik kézbe a Pszichológia neve- 
löknek című sorozat újabb három értékes köte- 
tét. 

Angelusz Erzsébet 

Ormos Mária: Mussolini 


A politikai életrajz a történetírás kifejezetten 
"nehéz műfajai közé tartozik. A történeti, főleg 
politikatörténeti ismereteken túlmenően jártas- 
ságot kíván eszme- és kultúrtörténeti kérdések- 
ben is. Az emberi magatartás gyakran kiszámít- 
hatatlan, ellentmondásos, levéltári vagy egyéb 
forrásokkal nem dokumentálható megértéséhez 
pszichológiai tájékozottság, empátia, alapos 
ember- és életismeret szükséges. Mindez külö- 
nösen igaz olyan történelmi személyekre, mint 
amilyen Mussolini volt. Nemcsak zegzugos élet- 
útja, politikai gondolkodásának és cselekvésé- 
nek buktatói és ellentmondásai miatt, hanem 
mindenekelőtt azért, mert miközben jó két évti- 
zeden át az olasz állam élén állt, a fasizmus 
ideológiájának és politikai rendszerének egyik 
kialakítója, illetve irányítója is volt. 

A műfaji sajátosságokból eredő nehézségek- 
nél azonban rendszerint nagyobbak, gyakran 
áthidalhatatlanok azok a buktatók, amelyek a 
politikai életrajz ideológia- és politikaérzékeny- 
ségéből adódnak. A történésznek ez esetben job- 
ban kell számolnia saját kora politikai beidegző- 
déseivel, elvárásaival, sőt előítéleteivel, mint a 
történetírás más területein kutatóknak. Nem 
véletlen, hogy a második világháború után jó 
ideig a sematikus-dogmatikus történetszemlélet 
velejárójaként a magyar történetírás is a törté- 
nelem egyfajta elszemélytelenítése felé haladt, 
ami részben a társadalmi törvényszerűségek 
egyoldalú előtérbe állításának, részben a szemé- 
lyiségek történelmi szerepét eltúlzó polgári fel- 
fogás - egyébként indokolt - tagadásának 
együttes következménye volt. Korunk történel- 
mi személyiségeinek sine ira et studio bemutatá- 
sához olyan politikai és ideológiai légkörnek 
kellett kialakulnia, amely el is várja, de egyben 
tolerálja is a történelmi igazságot, a politikai 
életrajzírással járó buktatókat, a történetíró ez 
esetben szinte elkerülhetetlen szubjektivizmu- 
sát, sőt esetleges elfogultságát is. 

A politikai életrajz ily módon a történetírás 
más műfajaihoz képest nagyobb mértékben mi- 
nősíti azt a kort, amelyben íródott. Egyértelmű- 
en pozitív változást jelez, hogy a magyar törté- 
netírásban az utóbbi egy-másfél évtizedben e 
műfaj szinte felvirágzott. Példa rá egyebek kö- 
zött Hajdú Tibor Károlyi Mihályról vagy Pölös- 
kei Ferenc Tisza Istvánról írt monográfiája, ki- 
emelkedő példa az a sorozat, amely a magyar 
munkásmozgalom, a jelenkori magyar történe- 
lem nagyjairól szól, s nem különben kiemelkedő 
alkotás Ormos Mária most megjelent Mussoli- 
ni-biográfiája. 

Benito Mussolini, a Duce, Hitler példaképe, 
a szélsőjobboldali körök egykori bálványa Ma- 
gyarországon is, hírnevét nem emberi nagyságá- 
nak, államférfiúi bölcsességének, politikusi eré- 
nyeinek köszönhette, hanem éppen ellenkezőleg 
annak, hogy gondolatai, tettei, egész életútja a 
világtörténelem legfélelmetesebb ha- 
talmi-politikai rendszerének, a fasizmusnak a 
megvalósításához vezetett. A hírnév azonban 
önmagában véve nem minősíti sem pozitív, sem 
negatív értelemben a történelmi személyeket, 
eszméiket és tetteiket. Éppen ezért fontos, hogy 
az utóbbiakat a valóságnak megfelelően ismer- 
jük meg, hogy elfogulatlanul ítélhessünk. 

Ormos Mária könyvéből arra a következte- 
tésre jutottunk, hogy Mussolini végül is minden 
téren kudarcot vallott. Nemcsak politikusként, 
hanem emberként is. Az életút konkrét egemé- 
nyei s az abból leszűrhető tanulság csak egyik 
összetevője a kitünően megírt könyvnek. Mus- 
solini politikai karrierjét nem a szélsőjobbolda- 
lon kezdte, a társadalmi haladást nem ítélte el 
ab ovo, mint pályatársa, Hitler. Ifjúkorában 
ugyanis még a szocialista eszmék lelkes híve 
volt, képességei és aktivitása révén az olasz szo- 
cialista mozgalom egyik meghatározó vezetőjé- 
vé válhatott volna. 

Ám mérhetetlen becsvágya könnyebb, gyor- 
sabb, átütőbb politikai sikerek felé, ideológiai 
álhatatlansága és zavarossága pedig a 20. század 
első felének uralkodó eszmeáramlata, a nacio- 
nalizmus irányába hajtotta. , Hadat üzenünk 3 
szocializmusnak - szól az ideológiaváltás egyik 
Mussolini-féle indoklása -, nem azért, mert szo- 
cialista, hanem mert szemben áll a nemzettel." 
(117. old.) A hadüzenet mögött az a felismerés 
húzódott, hogy az internacionalizmusra épülő 
szocialista mozgalmat követve, Olaszország 
nem kerülhetett volna ki győztesként az első 
világháborúból, nem valósulhatott volna meg a 
Mussolini által is várva várt olasz , nagyság". 

Amikor - közvetlenül az első világháború 
befejezése után — alig negyvenévesen fasiszta 
néptribun és pártvezér lett, a politikai eszmék az 
ő szemében már nem megvalósítandó magasz- 
tos célok, hanem a hatalom megszerzésének, 
majd megtartásának puszta eszközei voltak. 
aintelligens ember nem maradhat mindig 
ugyanaz — idézi Ormos Mária Mussolini szavait. 
— Változnia kell. Nem lehet az ember mindig 
szocialista, mindig köztársasági, mindig anar- 
chista, mindig konzervatív. A szellem minde 
nekfelett nmobilitásx." (103. old.) 

Ennek a szellemi , mobilitásnak" a segítségé 

vel már lényegében eszmei törés nélkül, logikai 
értelemben véve egyenes úton jutott el Mussoli- 
ni a teljhatalmú diktátorsághoz. A csúcshoz, 
amelyen az olasz néptömegek szinte egyhangú- 
an igent mondtak rá és rendszerére — amint az 
1929-es népszavazás mutatta -, amikor is továb- 
bi magasztaló kijelentések hangzottak el róla 
még olyan személyek részéről is, mint Winston 
Churchüul, G. B. Shaw vagy XI. Pius pápa, aki 
egyenesen a , Gondviselés emberének" nevezte. 
A hatalom a korábban még alapjában véve reál- 
politikus Mussoliniből voluntarista kalandort 
csinált. Tévedhetetlennek és pótolhatatlannak 
tartotta magát, elhivatottnak az olasz nagyság 
és diesőség megvalósítására. Víziók és mítoszok 
hatották át gondolkodását, s hovatovább nem- 
csak rendszerét, hanem önmagát is mitizálta. 
nReakciós is vagyok és forradalmár is — val- 
lotta már 1920-ban -, aszerint, hogy a körülmé- 
nyek mit kívánnak. Vagy talán helyesebben 
szólva — ha megengedik, hogy kémiai terminus- 
sal éljek — reagens vagyok." (138. old.) Ez az 
eszmei cinizmus, párosulva a hatalom korlát- 
hamis érzetével, szükségszerűen gát- 
lástalansághoz vezetett a politikai cselekvésben: 
az etiópiai kalandhoz, a spanyol köztársaság 
elleni intervencióhoz, végül pedig a második 
világháborúban való részvételhez. 


v 


Az agresszivitásra és kalandorságra épülő olasz 
külpolitika egyre jobban mélyítette és szélesítet- 
te a vágyak és a realitások közötti szakadékot. 
A német nemzeti szocializmus felemelkedése és 
világpolitikai tényezővé válása új veszélyeket és 
új lehetőségeket hozott Mussolini számára. Ha- 
marosan vitathatatlanná vált, hogy a nácik 
Führerje mellett az olasz Ducénak csak másod- 
rendű, a , felsőbbrendű árják" mögött a latin 
olaszoknak csupán alárendelt szerepet ígértek 
az új erőviszonyok. Másfelől viszont nőttek 
vagy legalábbis úgy tűnt, hogy nőnek az olasz 
impérium megvalósításának esélyei. A harmin- 
cas évek végén Mussolini politikájának ,köz- 
pontjává vált a zsákmányszerzés reménye, 3 ez 
párosult a német erőbe és legyőzhetetlenségbe 
vetett hittel." (340. old.) Az , acélpaktum" szi- 
. lárdsága és jövője iránti mániákus bizalma vég- 
. leg elhomályosította Mussolini tisztánlátását. 
. Így vitte be Olaszországot a második világhábo- 
j rúba, amely hazájának az ígért győzelem és 
, nagyság helyett vereséget és szenvedést, neki 
, magának pedig a remélt megdicsőülés helyett 
; megsemmisülést hozott. 
1943-ban bekövetkezett letartóztatásával, 
majd megszöktetésével elkezdődött az utolsó 
felvonás Mussolini életében, pályafutásában, az 


olasz fasizmus történetében. A dicstelen végki- 
fejlet alig két esztendeje ez az időszak, amikor 
is Olaszország diktátora az egykor lenézett rivá- 
lis, a német fasiszta vezér, Adolf Hitler kegyel- 
méből a , salói köztársaság" államfőjeként vé- 
gignézhette saját rendszere agóniáját, hogy az- 
tán a függöny lehullásakor mindenkitől megve- 
tetten és gyűlölten odakényszerüljön Walter Au- 
disio népítéletet és halált hozó fegyvere elé. 

Kiüresedett gondolkodás, cselekvésbeli impo- 
tencia, teljes morális szétesés jellemezte ezekben 
a hónapokban Mussolinit. A német érdekek 
szolgálatában még saját családját sem kímélte: 
vejét, Ciano volt külügyminisztert és társait áru- 
lás vádjával az ő tudtával és hallgatólagos hoz- 
zájárulásával végezték ki. , Lelkemben súlyosan 
összeütközött érzelem és államrezon" - vallotta 
ezzel kapcsolatosan Mussolini, s ha hitelt adunk 
is szavainak, nemcsak azért ítéljük el, mert az 
utóbbi győzőtt, hanem mindenekelőtt azért, 
mert olyan államnak rendelte alá érzelmeit, 
amelynek embertelenségét természetesnek tar- 
totta, értelmetlenségét pedig láthatta. 

Ormos Mária kitűnő könyve a másik összete- 
vő, a társadalmi körülmények megértéséhez is 
segítséget nyújt. Talán legfőbb érdeme, hogy 
bemutatja, méghozzá meggyőző logikával, ma- 
gával ragadó lendülettel, a történelmi valóság- 
feltárás minden lehetséges eszközét és módszerét 
alkalmazva azt a bonyolult kapcsolatot és köl- 
csönhatást, amely egy modern diktatúrarend- 
szer és diktátora között formálódott a két világ- 
háború közötti Olaszországban. Azt a rendkívül 
izgalmas kérdést kínálja átgondolásra, hogy a 
fasizmusban voltaképpen ki kit tartott a hatal- 
mában. Mussolini a rendszert vagy saját rend- 
szere Mussolinit? Hogyan formálta a , vezér" a 
fasizmus működését, és fordítva: mekkora volt 
Mussolini tényleges , játéktere", mennyire Szorí- 
totta korlátok közé a rendszer mechanizmusa 
vezérének cselekvési lehetőségét, hogyan és mi- 
lyen mértékben deformálta gondolkodását, em- 
beri kvalitásait, morális felfogását? 


v 


Ormos Mária könyvéből egyértelműen kitűnik: 
a rendszer volt a fontosabb is, az erősebb is. 
Voltaképpen minden politikai rendszer magá- 
ban hordozza a diktatúra potenciális lehetősé- 
gét. Még a polgári demokrácia is, különben sem 
Mussolini, sem Hitler nem juthatott volna hata- 
lomra. De a fasizmus nem lehet meg diktatúra 
és diktátor nélkül, ez tartalmi lényegéhez tarto- 
zik, ami - kivéve természetesen a katonai dikta- 
túrákat — minden más politikai rendszertől meg- 
különbözteti. 

Ami pedig rendszer és , vezér" viszonyát illeti, 

Mussolini pályája arra mutat, hogy a fasiszta 
diktátor, bármekkora volt személyi hatalma, 
nemcsak egzisztenciális, hanem fizikai értelem- 
ben is függvényévé vált politikai rendszerének. 
Ezért bár sajátos, mégsem véletlenszerű törté- 
nelmi jelenség volt az, hogy a fasiszta rendszerek 
és , vezéreik" pusztulása időben egybeesett. 
Mindenesetre az olasz fasizmus és Mussolini, 
valamint a nemzeti-szocialista rendszer és Hitler 
esetében így történt. 


V. J. Tatlin: A II. Internacionálé emlékművének terve 1919-1920 

. Talán nem szükségtelen hangsúlyoznunk, 
hogy a rendszer megsemmisülése nem a , vezé- 
rek" pusztulásának volt a következménye, ha- 
nem éppen fordítva: az összeomló olasz fasiz- 
mus és az összeomló német nemzeti szocializ- 
mus temette maga alá , vezéreit". Mussolini vég- 
zete, egyéni sorsának beteljesülése — akárcsak 
Hitleré -— történelmileg mindenképpen szükség- 


szerű volt. 
Tokody Gyula 

BERECZ JÁNOS: 


Ideológiánk a változó világban 


Az a tény, hogy a Központi Bizottság hosszú évek után ismét önálló témaként tárgyalja 
az ideológiái munka helyzetét és feladatait, jelzi e munka jelentőségét. Egyszersmind 
kifejezi a megújítás elkerülhetetlenségét, a minőségi javulás szükségességét e területen is. 

Pártunk XIII. kongresszusának határozata arra biztatott bennünket, hogy átfogóan 
foglalkozzunk ezzel a témával. A kongresszus után a párttestületek valamennyi megyé- 
ben és Budapesten értékelték saját területükön az ideológiai helyzetet. A tudományos 
műhelyekben is felgyorsult az ideológiai jellegű témák tanulmányozása és erőteljesebbé 
váltak a kutatások a szocializmus fejlesztési stratégiáját megalapozó ideológiai kérdések 
elemzésére. Fontos támpontokat nyújtottak az előkészítő munkához az elmúlt évek 
elméleti tanácskozásai — mindenekelőtt a szegedi — és a Politikai Akadémián elhangzott 
előadások. Mindez azt mutatja, ha a párt kezdeményező szerepet tölt be, mozgósítja és 
összefogja mindazt a szellemi erőt, amely ma hazánkban a szocializmus jobbításán 
munkálkodik, akkor együttesen képesek lehetünk az előttünk álló elméleti-ideológiai 
feladatok megoldására. 

Az előkészítés vitái során egyaránt találkoztunk az ideológia szerepének lebecsülésével 
— szűkebb körben ideológiaellenességgel — és túlértékelő várakozással is. Elhangzott az 
is, hogy aki az ideológia fontosságát hangsúlyozza, az reformellenes vagy a reformfolya- . 
mat elé akar gátat emelni, akadályozza a korszerű gondolkodást. A valóságban éppen 
az ellenkezőjéről van szó. Arról, hogy az ideológia korszerűsítésének és korszerűsödésé- 
nek hiánya akadályozhatja a társadalmi haladáshoz szükséges gondolati megújulást. 

Egyes vélemények szerint az ideológia egyszerűen a rossz értelemben vett , agit.-prop." 
beidegződés. Pedig nyilvánvaló, hogy nincs a világon olyan párt — bármilyen politikai 
színezetű, áramlatú legyen is -—, amely nélkülözhetné eszméinek, elveinek terjesztését, a 
propagandát, a politikai meggyőző munkát, az agitációt befolyásának erősítésére. 

Pártunk tapasztalatai szerint az ideológiának aktív szerepe van a gazdasági és társadal- 
mi építésben. Éppúgy válhat termelő és teremtő erővé, mint zavaró és fékező tényezővé. 
Alkotóvá akkor válik, ha olyan tettekre késztet, amelyek a kor megoldható és megoldan- 
dó feladataira irányulnak, s érdemben előrevisznek a fejlődés útján. De zavart is kelthet, 
ha dezorientál, ha zavaros, hibás értékrendet sugall, és ezzel téves döntésekre késztet. 
Emiatt azonban nem elvetni kell az ideológiát, hanem megújítani. Most olyan helyzetben 
vagyunk, amikor ideológiánk fejlesztése egész haladásunk gyorsításának is fontos feltéte- 
le. I 

Túlzott várakozást fejeztek ki viszont azok az igények, amelyek ez alkalommal minden 
kérdéssel kapcsolatban végleges választ sürgetnek. Legfőbb vágyuk, hogy rajzoljunk fel 
egy átfogó, részletesen kidolgozott — az eddigi , pragmatizmus" helyett a klasszikusokhoz 


Az MSZMP Központi Bizottságának 1987. november 11-i ülésén elhangzott előadói beszéd szerkesztett 
változata 

hűen visszatérő - , szocializmusképet". Ezzel - úgy gondolják - rövid idő alatt és 
közvetlenül is hozzájárulhatnánk a társadalmi feszültségek feloldásához. 

Ezekkel az illuzórikus várakozásokkal szemben az a véleményünk, hogy képesek 
vagyunk ugyan lényeges válaszok megfogalmazására, de nem adhatunk s nem is adunk 
nköbe vésett" tantételekkel lezárt feleletet. Hiszen a valóság állandóan változik, és vele 
együtt ismereteink, álláspontunk is gazdagodik. Hűségünk a marxizmus-leninizmushoz 
éppen a szüntelen megújulás készségében és képességében rejlik. 


Az ideológiai kérdésekkel foglalkozó központi bizottsági ülés lehetőséget teremt arra, 
hogy elősegítsük a társadalmi folyamatok irányainak, tartalmának ideológiai-politikai 
értelmezését; felmérjük és értékeljük a politika és a tömegek mozgásának viszonyát, s 
ennek nyomán azt a helyes és szükséges irányban befolyásoljuk; igényeljük és előmozdít- 
suk a társadalomtudományok eredményesebb munkáját; erősítsük a magyar nemzet 
szocialista identitástudatát, s mindenekelőtt a párt eszmei egységét. 

Az ideológiai kérdések napirendre tűzésével a párt hozzájárul a szocialista építés által 
eddig létrehozott értékek megőrzéséhez és gazdagításához. 

Ideológiánknak a tapasztalatainkat tükröző folytonosságra kell épülnie. Rendszere- 
zettnek és mindenképpen a valóság által igazoltnak kell lennie. Ugyanakkor nyitottnak 
kell maradnia azért, hogy serkentsen az újabban felvetődő kérdések megválaszolására, 
s hogy a korszerű gondolkodás, az alkotó képzelőerő bátorítója legyen. Biztasson 
tudományos és politikai vitára, a gyakorlat próbájának alávetett, azt segítő elméleti 
munkára. Szükségesnek tartjuk, hogy az ideológia szerves kapcsolatot teremtsen múl- 
tunk, jelenünk és jövőnk között. 

Fontos azonban tudnunk, hogyha egy társadalom szellemi életében ideológiai-tudati 
zavarok lépnek fel, ezek forrását a társadalom életfolyamatának ellentmondásaiban kell 
keresni. Ebből következik, hogy az azokat felszámolni hivatott politikai döntéseket, 
cselekedeteket semmiféle, mégoly lendületes ideológiai offenzíva sem pótolhatja. Politi- 
kai voluntarizmus lenne, ha az eltérő, ellentmondásos tudati jelenségeket valamiféle 
erőszakos adminisztratív nyomással kívánnánk egységesíteni, s ezáltal formális ideoló- 
giai egységre törekednénk. i 

Természetes, hogy a Központi Bizottság egyetlen ülése, egyetlen állásfoglalás nem 
oldhatja meg egycsapásra az ideológiai élet valamennyi problémáját. Ezt ígérni vagy 
ilyen látszatot kelteni felelőtlenség lenne. A szocialista fejlődés közvetlen és távlati 
céljairól, a szocialista fejlődés menetéről és esélyeiről ma az egész társadalomban élénk 
vita folyik. A tisztázó viták vállalásához, a szocialista ideológia hegemón szerepének 
erősítéséhez szükség van arra, hogy a párt egy sor fontos kérdésben kialakítsa saját 
eszmei alapállását, határozottabb arculatát. A kívánatos minőségi fordulat csak egy 
hosszabb folyamat, céltudatos, szívós és módszeres munka eredménye lehet. Ám ennek 
fő irányait kijelölheti, s az alkotó ideológiai munka legfontosabb politikai feltételeit 
kialakíthatja a Központi Bizottság. 


A szocializmus fejlődésében korszakváltáshoz érkeztünk. Az elmúlt két-három évtized- 
ben megváltozott körülöttünk a világ, 8 a szocializmus helyzete a világban. A harminc, 
tíz vagy akár öt évvel ezelőtti állapotához képest is jelentősen változott hazánk. 
Erőteljes ideológiai-politikai kihívások érnek bennünket. Ezek között első helyre 
kívánkoznak a szocializmus nemzetközi környezetének hatásai. Bebizonyosodott, hogy 
a kapitalizmus megújulóképessége -— mindenekelőtt a termelési eszközök fejlesztésében, 
a szervezeti formák megújításában és főképpen az integráció megvalósításában - lénye- 

gesen erősebb, mint feltételeztük. A világ globalizálódik, s ebben meghatározó módon 
érvényesül a tőke nemzetköziesedése. 

A szocializmus néhány évtized alatt világtörténelmi jelentőségű vívmányokat ért el 
azzal, hogy elmaradott országok, sőt régiók társadalmát modernizálta, népeik élet- és 
munkakörülményeit, kulturális és művelődési feltételeit gyökeresen megjavította. Fejlő- 
dő gazdasági bázisán képes volt politikai és katonai ellensúlyt állítani az imperializmus- 
sal szemben, s biztosítani ezzel a világbékét. Mindez azonban nem volt egyszerű folya- 
mat, hanem olyan ellentmondó változások sora, ami számos fejlődési rendellenességgel, 
súlyos megrázkódtatásokkal is együtt járt. 

E helyzet figyelemre méltó ellentmondása, hogy a meghatározó tőkés csoportok 
konzervatív ideológiákban keresik helyzetük megerősítésének támaszát és magyarázatát. 
A szocialista országokban mutatkozó stagnálás meghaladására, a szocializmus újabb 
történelmi előretörésére mi a reformokban, az ideológiai megújulásban találjuk meg a 
biztató jeleket, eredményeket. 

A szocialista és a kapitalista erők nemzetközi osztályszembenállása mellett a világról 
való gondolkodásunkban első helyre került az emberiség fennmaradásához kötődő 
egyetemes érdek. A világfejlődés új jelenségeinek átfogó elemzésével, a mai tendenciák- 
nak és ellentmondásoknak egységben való értelmezésével a két világrendszer egymásmel- 
lettiségének jelentőségében is új felismerésekre jutottunk. Valljuk, hogy a nukleáris 
háború veszélyének viszonyai között az emberiség közös érdeke az önpusztító fegyverke- 
zés megállítása, s vele a háborús veszély csökkentése. Veszélyt jelent, hogy a világ számos 
régiójában a gazdasági fejlődés megrekedt, a rendkívüli elmaradottság s annak társadal- 
mi következményei súlyos konfiiktusforrásokká váltak. Közös érdek a természettel való 
felelős, ésszerű együttélés biztosítása is. 

Mindezeknek nemcsak nemzetközi politikai, jogi és gazdasági követelményei, hanem 
ideológiai összefüggései is vannak. Keresni kell a közös érdekek érvényesítéséhez elen- 
gedhetetlen kompromisszumokat. Politikai és ideológiai magatartásunkban a korábbi- 
nál nyitottabbnak kell lennünk a környezet, az élet- és létfeltételek, a közösségi viszo- 
nyok jobbá tételére törekvő eszmei áramlatok, szándékok iránt, törekednünk kell az 
ilyen irányzatokkal való szorosabb együttműködésre. 

Nem kisebb kihívást jelentenek hazai problémáink. A szocializmus építésének eddigi 
évtizedeiben korszakos változások sorát éltük meg. Jelentősek társadalmi vívmányaink. 
Társadalomátalakító eredményeink mindenekelőtt a dolgozó nép alkotó munkájának 
köszönhetők, amelyet a marxista-leninista eszmerendszeren alapuló politika irányított. 

Széleskörűen elterjedtek a szocializmus alapeszméi a magyar nép tudatában. A társa- 
dalom tagjainak túlnyomó többsége ebben a gondolatkörben fejezi ki véleményét, erre 
hivatkozik, amikor a fejlődés módját kutatja. Ám a társadalomban fellelhető az idológiai 
elbizonytalanodás is. Növekedett az új ideológiai válaszok iránti szükséglet. Ez 
mindenekelőtt a korábban kialakult szocializmusfelfogás érvényességével kapcsolatban 
jelenik meg. Az a szocializmusfelfogás, amelyet széles körben propagáltunk, ma már 
számos elemében ellentmondásba került a valósággal. Ennek több lényeges oka van. Egy 
részük a szocializmus globális perspektíváinak változásával, más részük a gazdasági 
fejlődés megtorpanásával, esetenként kifejezetten válságjelenségeivel függ össze, amelyek 
ER SZRNENSS számos, korábban a szocializmus axiómáiként képzelt ideológiai tétel hite- 
lét. 


Mindmáig nehezítik a társadalmi és gazdasági kibontakozást a szocializmus építése 
kezdeti időszakában keletkezett, több vonatkozásban továbbélő ideológiai torzulások, 
a marxizmus-leninizmusra indokolatlanul hivatkozó vulgáris értelmezések. A korábbi 
gyakorlat ellentmondásai és mai gazdasági-társadalmi helyzetünk új vonásai láthatóbbá 
tették az ideológiai tevékenység hiányosságait. 

Csak részben végeztük el a szocialista fejlődés hazai tapasztalatainak marxista-leninis- 
ta feldolgozását és általánosítását. A tudományosan kidolgozott elméleti válaszok hiá- 

nya is nehezíti az új jelenségek megértését, egy mélyebb és reálisabb társadalomszemlélet 
széles körű érvényre juttatását, s hátráltatja a teendők meghatározását és a cselekvést. 

Történelmi utunk és hazánk nemzetközi tekintélyének erősödése növelte nemzeti 
önbecsülésünket, de nem sikerült korszerű és egyértelmű nemzetfelfogást kialakítanunk. 
Állampolgáraink tudatában történelmi múltunk többszöri átértelmezése - a napi politika 
valóságos vagy vélt érdekeitől indíttatva — ismerethiányokat, torzulásokat, zavarokat 
okozott. Ennek hatása ma is érződik a nemzeti azonosságtudatban, a DOS velt a 
annak, hogy - a történelemtudomány jelentős eredményei ellenére — lassú a jemzetudat 
mai jelenségeinek ideológiai értelmezése. Ideológiai munkánk többnyire erőtlen a nem- 
zetfelfogás egyoldalúságaival, a nacionalizmussal vagy a nemzeti célokat alábecsülő 
kozmopolita irányzatokkal szemben. 

Ezek az eszmei problémák is hiányérzetet keltenek, sőt hozzájárulnak a társadalmi 
légkör feszültségeihez. Mindez megjelenik a művészeti élet területén egyes alkotók ideo- 
lógiai elbizonytalanodásában, iránytévesztésében, a társadalomtudományok néhány be- 
folyásos személyiségének az ideológiától való elfordulásában, az értékzavarokat szélsősé- 
gesen taglaló egyes publicisztikai megnyilvánulásokban. Kifejeződik ez apropagandisták 
által gyakran említett jelenségben, hogy az érvényes, az idejétmúlt és az új nézetek össze 
nem illő elemei egyszerre vannak jelen, s rontják propagandánk hatását. Mindez megjele- 
nik a világnézeti-ideológiai oktatás és nevelés közismert gyengeségeiben. E területen sem 
elégedhetünk meg a helyzetelemzéssel. Nem lehet beletörődnünk az átmenettel mindig 
is szükségszerűen együtt járó elbizonytalanodásba. 

Az ideológiai helyzet elemzésén, a párt ideológiai tevékenységének kritikus és alkotó 
szellemű értelmezésén túlmenően meg kell fogalmaznunk az ideológiai tevékenység 
megváltozott feltételeiből adódó célokat, feladatokat mind a kutatás, mind az oktatás 
és a propaganda számára. Szembe kell néznünk azzal a ténnyel, hogy szinte változatlan 
formában ismétlődnek meg pártdokumentumainkban az ideológiai munka javítására és 
fejlesztésére vonatkozó felhívások, általános irányelvek, mégsem tudott ideológiánk 
lépést tartani a politikai szükségletekkel, s társadalmunk tudati állapotában hosszabb 
ideje ugyanazok a gondok ismétlődnek. 

Szocializmusfelfogásunkat meg kell tisztítani a vulgarizáló leegyszerűsítések, spekula- 
tív modellek, dogmák és apologetikus kitételek rárakódott rétegeitől. Ilyen — korábban 
lényeginek tartott — leegyszerűsítés például a töretlen, harmonikus fejlődés, a folyamatos 
gazdasági növekedés és az állandóan javuló életszínvonal, amely utóbbit a stabil vagy 
még inkább a csökkenő árak fémjeleznek. Ma már túlhaladtuk azt a felfogást is, hogy 
a szocializmus lényegéhez tartozó tudatosság a tervutasításos gazdaságirányításban mint 
a mindenkori szocializmus gazdaságirányítási rendszerében jut kifejezésre. Tudjuk, illú- 
zió volt feltételezni az államról, hogy mindenkiről egyenlően tud gondoskodni, s hogy 
ebben az , egyenlősdiben" jelenik meg a társadalmi egyenlőség. A helyes értelmezés 
érdekében vissza kell nyúlni a marxizmus-leninizmus alapgondolataihoz, megerősítve a 
kritikai önelemzést. Az ideológiai tevékenységet a szocializmus valós útjának, jelenének 
megismerésére kell összpontosítani. 

Elméleti és a tömegeket befolyásoló tevékenységünkben jobban előtérbe kell állítani 
a szocializmus lényegi vonásainak szervesebb és tartalmasabb bemutatását. Elfogadha- 
tatlan, hogy a kibontakozás leghatékonyabb útjának keresésekor, a történelmi szakasz- 
váltás idején az elméletben és az ideológiában elhalványuljanak társadalmunk mozgásá- 
nak irányai, távlatos céljai. Tudatosítanunk kell azt, hogy a szocializmus hosszú távú 
céljait csakis a mindenkori jelen meghaladásával, tehát konkrét állapotai szakadatlan 
változásaival érhetjük el. Arra törekszünk , hogy félreérthetetlenné váljanak szocializmus- 
felfogásunk olyan tartós és változatlanul érvényes alapelemei, mint az, hogy a szocializmus 
történelmi fordulat a kizsákmányolástól mentes viszonyok irányába, a jogi egyenlőségtől 
a valóságos egyenlőség felé. A szocialista társadalmi rendszer megteremti a feltételeket 

ahhoz, hogy az élő, emberi alkotó tevékenység fokozatosan fölszabadulhasson az elidegene- 
dett és kisajátított munka évezredes megkötöttsége alól, hogy az emberi személyiség 
kibontakozhasson, hogy a szocialista demokrácia fejlődése a beleszóláson, a részvételen, 
az önkormányzaton keresztül a társadalmi önigazgatás felé haladjon. 

A szocializmusnak hosszú időre van szüksége ahhoz, hogy kiépítse rendszerét, kifej- 
lessze megkülönböztető sajátosságait. Emellett az sem hagyható figyelmen kívül, hogy 
az új társadalmi rend a tőkés jellegű világgazdaság erőterében bontakozik ki, ahol a 
szocialista országok nemzeti munkája nem védett a nemzetközi tőke kizsákmányolásá- 
tól, a világgazdaság konjunkturális hatásaitól. Végül nem független a világpolitikai 
hatásoktól, a nemzetközi feszültségektől sem, ezekre is megfelelőképpen reagálnia kell. 
Konkrét folyamatainak fejlődése nem csupán önnön törvényeitől, hanem rajta kívüli 
tényezőktől is függ. Problémáiért és nehézségeiért, fogyatékosságaiért és tökéletlenségei- 
ért, ezek megoldásának és leküzdésének időbeni elhúzódásáért nem kizárólag e társadal- 
mak felelősek. E problémák megoldása nem egyszerűen szándék vagy akarat kérdése. 

Miután a szocialista társadalom létrehozása egy egész történeti korszakot átölelő 
folyamat, annak feladatai és végrehajtásuk módja nem lehet örökérvényű és változatlan. 
Ellenkezőleg, a szocializmusnak mindenkor meg kell tudni haladnia tegnapi önmagát. 
Fejlődésében a folyamatosság és a megújulás szervesen összetartozik. A szocializmus 
evolúciójához tehát nem elegendő az ötvenes évek szemléleti és cselekvési módjainak 
puszta tagadása, elvont erkölcsi alapokon nyugvó doktriner elutasítása. Nem is csupán 
szűken vett , modernizációs" folyamatként kell felfogni, hanem olyan változások és 
változtatások sorozataként, amelyet a szocialista országok saját értékeik és céljaik 
megőrzésével egy rendszeres önkorrekciós reformfolyamatban valósítanak meg. 


Valljuk, hogy a szocializmus ügye, a nemzet felemelkedése és a reform elválaszthatatla- 
nul összeforr. 

Az MSZMP három évtizede törekszik a társadalom reformok útján történő megújítá- 
sára. 1956 után a szocialista társadalom politikai intézményeinek újbóli kiépítését és 
megerősítését, a kiegyensúlyozott társadalmi-politikai feltételek megteremtését követően 
politikai törekvéseink középpontjába a gazdasági reform került. Megújult pártunk 
tudomány-, művészet- és kultúrpolitikája. Új alapokra helyeztük az állam és az egyház 
viszonyát. Az ennek nyomán kibontakozott fejlődés mélyreható gazdasági és társadalmi 
változásokat hozott, a tudományok, művészetek, a kultúra és a közművelődés fellendülé- 
sét eredményezte. 

Harmincéves fejlődés tanúsítja, hogy a Magyar Szocialista Munkáspárt az elsők 
között karolta fel a reformgondolkodást, s úttörő tevékenységet végzett a reformok 
— mindenekelőtt a gazdasági reform - megvalósítása terén. 

A magyar gazdaság 1966-ban elhatározott reformja számos tapasztalatot halmozott 
fel, ami elméleti alapja lehet jelenlegi és jövőbeni reformtörekvéseinknek. Tapasztalata- 
ink rávezettek bennünket arra, hogy a termelőerők és a termelési viszonyok összefüggé- 
seinek új oldalait tárjuk fel. Jelentős ismereteink vannak a tudatos társadalomirányítás 
és a gazdaság spontán fejlődési törvényszerűségeinek összekapcsolhatóságáról, arról, 
hogy e téren mely megoldások lehetnek eredményesek és melyek nem. 

Az 1968. január 1-jével bevezetett reformok tapasztalatai jelentősen hozzájárulhatnak 
ahhoz, hogy szocializmusfelfogásunkba olyan társadalom- és gazdaságelmélet épüljön 
be, amely következetesen számol a szocialista tervgazdálkodáson nyugvó, azt elősegítő 
árutermelő gazdaság szükségességével. 

A reform nem öncél, hanem a szocializmus önmegújulásának eszköze. Ezért különbsé- 
get kell tennünk a , reformdivatok" és a szocializmus megújítására irányuló, megalapo- 
zott reformjavaslatok, alternatívák között. Reformretorikával, még ha az rendkívül 

radikálisnak tetsző változtatásokat sürget is, nem sokra megyünk. Csakis a társadalom 
tagjai által is elfogadott reformok lehetnek eredményesek, azok, amelyek reális helyzet- 
elemzésen nyugvó politikai folyamatokban érlelődnek meg. A reformnak tettek soroza- 
tává kell válnia, ami társadalmunk szocialista fejlődéséhez szükséges szellemi és anyagi 
értékek létrehozásához járul hozzá. 

A szocializmus fejlődésének különböző időszakaiban, az eltérő nemzetközi és hazai 
feltételek között másként vetődik fel a reformok szükségessége és lehetősége. Alapvető 
azonban annak a kérdésnek a megválaszolása, hogy a reformfolyamat sikeres továbbvi- 
telében tudunk-e támaszkodni társadalomelméletünkre. Miképpen épül be a reformgon- 
dolkodás politikai ideológiánkba? Nem mondhatunk le a társadalom fejlődésének lehet- 
séges irányait, a döntési alternatívákat és azok következményeit feltáró elméleti munká- 
ról. Lenin szavaival: , nincs gyakorlatibb egy jó elméletnél". Az elmélet és az ideológia 
által megfelelően alá nem támasztott reform eleve kudarcra van ítélve. Az adottságokkal, 
a célok konkrét megvalósíthatóságával nem számoló, azt figyelmen kívül hagyó elmélet 
és ideológia elszakad a valóságos problémákat megoldani kívánó reformtörekvésektől. 

Most határozottan, gyors ütemben végrehajtandó reformokat tartunk szükségesnek. 
Sokakban felvetődik a kérdés, miért hangsúlyozzuk az újabb nekilendülés szükségessé- 

t. Mi indokolja reformfolyamataink felgyorsítását és kiterjesztését a társadalmi élet 

egkülönbözőbb területeire? 

A gazdasági-társadalmi kibontakozás programjáról hozott 1987. július 2-i MSZMP 
KB-állásfoglalás és a kormánynak az Országgyűlés szeptemberi ülésszakán elfogadott 
munkaprogramja középpontjában az a felismerés áll, hogy jelenleg csak úgy tudunk 
előrelépni, ha a gazdasági és társadalmi folyamatok egységéből és kölcsönhatásából 
kiindulva - s e felismerést követően -—, határozottan cselekedve, minden területre kiterje- 
dő, az egyes lépésekben egymáshoz kapcsolódó reformpolitikát folytatunk. Olyan re- 
formpolitikát, amely a stabilitás és a változás egységén belül, a mai helyzetnek megfelelő- 
en a változás szükségességére teszi a hangsúlyt. Szükséges, hogy a reformintézkedések 
egymással összhangban álljanak és szorosan illeszkedjenek a társadalmi élet egyes szférá- 
inak fejlődési sajátosságaihoz is. 

Az átfogó és következetes reform a túlélt tagadása és a szükséges új válaszok program- 
szerű összefoglalása. Reformjaink kiterjednek társadalmi gyakorlatunk tartalmi megúju- 
lására, a feltételrendszer, az intézmények szükségszerű átalakítására. Ezért szükség van 
a politikai irányítás fejlesztésére is. Ennek keretében arra is, hogy az új követelmények- 
nek megfelelően alakítsuk a párt munkáját, változtassuk meg munkastílusát, újítsuk meg 
módszereit. 

A stabilitásra való hivatkozással nem szabad elodázni a megérett és szükséges refor- 
mokat. Tapasztalataink azt tanúsítják, hogy felemás módon, erőtlenül cselekedve, avagy 
egyenesen visszalépve, válsághelyzetet idézhetünk elő. Ezért a szocializmusról a nemzet 
iránti történelmi felelősséggel gondolkodó, eltökélt és cselekvő reformpolitikára van 


ség. 

Tudatosítanunk kell, hogy nem létezik ellentmondásmentes és csak pozitívumokkal 
bíró ideális rendszer, egy ilyen eszményi társadalom romantikus illúzió. Tudjuk, hogy 
a reformmegújulás áldozatokkal és áldozatvállalással, nem kívánatos mellékhatásokkal 
is együtt fog járni. Erre fel kell készülni. A fejlődés folyamata - mint ismeretes - nem 
az embertől független automatizmusok révén megy végbe, A reform végrehajtásakor sem 
zárhatjuk ki a hibák és a tévedések lehetőségét. Ugyanakkor különbséget kell tenni 
objektív ellentmondások és politikai tévedések, hibák között. Nem akarjuk az objektív 
körülményekre mutogatva már jó előre elhárítani magunktól az esetleges tévedésekért 
viselendő felelősséget. Nem vállalhatjuk azonban bűnként azt, amit nem a szocializmus, 
hanem a társadalom adott fejlettségi szintje vagy a világban akaratunktól és befolyá- 
sunktól függetlenül végbemenő folyamatok idéznek elő. 

Fejlődésünk mai szakaszában a döntő láncszem a gazdaságban következetesen végigvitt 
reform. A kibontakozást szolgáló programjaink megvalósítását nehezíti, hogy adósak 
vagyunk a szocialista gazdaság felépítésére és működésére vonatkozó, a valóság által 
nem igazolt nézeteinknek a társadalom nyilvánossága előtti átértékelésével. Ideológiai 
tevékenységünk tartalmába nem épültek be eléggé a társadalomtudományok eredmé- 
nyeire és a gyakorlati gazdaságpolitikai tapasztalatokra alapozó új felismerések. 

Tudatában vagyunk annak, hogy a szocialista árutermelő gazdaság felépítésének és 
működésének minden kérdésére még nincsenek tudományos igényű válaszaink. A jövő- 
beni fejlődés még számos olyan új vonást mutathat fel, amire ma nem tudunk felkészülni. 
Ilyen körülmények között sem mondhatunk le azonban arról, hogy összefoglaljuk, 
szintetizáljuk az eddig felhalmozódott tudományos és gyakorlati tapasztalatokat. Ösztö- 
nöznünk kell a tudomány szakembereit az összegzés elkészítésére, s kedvező politikai 
légkört kell teremteni a megszülető, sőt részben már rendelkezésre álló felismerések 
politikai-ideológiai feldolgozására. 

Ma gyakran hangzik el az igény: adjunk ideológiai magyarázatot minden konkrét 
intézkedésre. A szocialista építés kezdeti időszakában kétségtelenül erős törekvés volt 
arra, hogy a gazdaságirányítás és a konkrét gazdaságfejlesztés úgyszólván minden lépését 
elméletileg-ideológiailag támasszuk alá. A gazdasági reform bevezetését követő időszak- 
ban is volt hajlandóság meghatározott-- kizárólag politikai szempontból indokolható - 
megoldások , ideologizálására". Korábbi elméleti és ideológiai-politikai beidegződéseink 
is hozzájárultak az olyan szemlélet gyökeredzéséhez, amely minden konkrét gazdaságirá- 
nyítási-gazdaságszervezési megoldást a szocializmus úgynevezett lényegi viszonyaiból 
kívánt levezetni. 

Az elmúlt 40 év tapasztalatai arra figyelmeztetnek, hogy óvatosan bánjunk a konkrét 
gazdaságpolitikai lépések és az ideológiai alapelvek közvetlen összekapcsolásával. 
A gazdaságszervezés, gazdaságfejlődés konkrét kérdéseinek és feladatainak ideológiai 
feldolgozásában az eddiginél világosabban el kell határolnunk a szocialista gazdaság 
felépítésének és működésének törvényszerűségeihez tartozó, ideológiailag elsőrangú kér- 
déseket azoktól, amelyek egy adott gazdasági helyzetben válnak szükségessé, s amelyeket 
kizárólag konkrét gyakorlati-gazdasági szükségletekkel lehet megindokolni. Tudatában 
vagyunk annak, hogy lehetnek olyan nagy jelentőségű gazdaságpolitikai lépéseink, 
amelyek egyáltalán nem igénylik az azonnali ideológiai értelmezést. Az ideológiai munka 
tartalmát nem szabad olyan elemekkel , bővíteni", amelyek kiérleletlen kísérleteinket, 
szükség szülte vagy tétova lépéseinket a szocializmus korszerű elméletének eszmei rangjá- 
ra emelnék. Számolnunk kell azonban azzal is, hogy a kibontakozás konkrét feltételei, 
a gazdaság konszolidálásának kényszerei, elodázhatatlan és elsődleges össztársadalmi 
érdekei olyan gazdasági lépéseket tesznek indokolttá, amelyek ellentmondásba kerülhet- 
nek eszményeink egyes sarkalatos pontjaival, de az adott körülmények között mégis a 
szocialista gazdálkodást erősítik meg. 

Azzal, hogy az ideológiai tevékenységben lemondunk minden pragmatikus lépésnek 
az elméleti koncepció összegészéből kiinduló megmagyarázásáról, a politika nem helyez- 
kedik az elv nélküli prakticizmus talajára. Ellenkezőleg, biztosítja, hogy az ideológiai 
munka az igazi helyén maradjon, és valóságos funkcióit töltse be. Adja a szocialista 
gazdasági berendezkedés alapvető minőségi jellemzőinek, így a termelési viszonyoknak, 
ezen belül a tulajdonviszonyok fejlődésének elvi-tudományos értékelését. A gazdaság 
működési folyamatainak, ellentmondásainak és konfliktusainak megismerésére és ma- 
gyarázatára, a racionális gazdálkodói magatartás értékeire, a szocialista gazdálkodás 
alapját képező társadalmi célok természetére összpontosítsa elemzéseit. 

Gazdaságra vonatkozó ideológiai felfogásunk mindenekelőtt abból indul ki, hogy a 
szocialista gazdaság tervgazdaság. Ugyanakkor vegyes gazdaság, különféle tulajdonfor- 
mákra épül, ahol a társadalmi tulajdon dominanciája érvényesül. Ez a tervgazdaság 
felhasználja az árutermelés törvényszerűségeit, a piaci viszonyokat. A tervszerűség a 

társadalmi s ezen belül a gazdasági fejlődés társadalmi céljainak megfogalmazásában és 
a gazdasági törvényszerűségek tudatos alkalmazásában jelenik meg. Az árutermelés és 
tervgazdálkodás objektív törvényszerűségei a gazdasági szféra viszonylagos autonómiá- 
ját követelik meg. A gazdasági fejlődés torzulásához, társadalmi feszültségekhez és 
feloldhatatlan ellentmondásokhoz vezet az, ha a gazdaságra teljesíthetetlen politikai- 
társadalmi célokat erőszakolnak rá, vagy pedig ha akár az árutermelés és árucsere 
működési sajátosságait, akár a társadalmi tervezés céljait és eszközrendszerét figyelmen 
kívül hagyják. A hatékony szocialista gazdaságnak rugalmasan változó gazdasági me- 
chanizmussal kell rendelkeznie, amelynek alapelveivel, értékeivel az ideológiai területen 
dolgozóknak visszatérően foglalkozniok kell. A mechanizmus konkrét gyakorlati kérdé- 
seinek tisztázása azonban olyan szakmai problémakör, amelyben a gyakorlati tapaszta- 
latokat általánosító konkrét gazdaságelméleti, vezetési és szervezéstudományi, számítás- 
technikai, gazdaságstatisztikai stb. közelítéseké az elsőbbség. 

A politika elsőbbsége a gazdaságban alapvetően a társadalmi célok kijelölésében, a 
társadalmi következmények előrelátásában és a politikai vezetés irányító-összehangoló 
szerepében nyilvánul meg. Ez akkor hatékony, ha számba veszi a gazdaság autonóm 
működési törvényszerűségeit, melyek objektíven meghatározzák a politikai cselekvés 
irányait és határait. 

Ideológiai tevékenységünk során előbbre kell lépnünk a szocialista tulajdonviszonyok 
fejlődésének értelmezésében is. A termelőerők fejlődése a termelés és a szolgáltatások 
különböző területein nem azonos, és ez kihat a termelési viszonyokra. Ezért a szocialista 
építés menetében nem lehetnek változatlanok a tulajdonviszonyok sem. A szocialista 
tulajdoni rendszer fejlődése során -— a társadalmi tulajdon dominanciájának megőrzése 
mellett — a tulajdonformák szükségszerű differenciáltságával, sokszínűségével kell szá- 
molnunk. A tulajdoni rendszer változása napjainkban sem zárul le. Ezért elméletileg is 
fel kell készülnünk a termelőerők fejlődésével megjelenő újabb formák és azok különféle 
kombinációinak ideológiai értékelésére és gyakorlati befogadására. 

A szocialista társadalom nem egyetlen intézményen - az állam kormányzati szerveze- 
tén - keresztül gyakorolja össztulajdonosi funkcióit. Évtizedek óta tanúi vagyunk annak, 
hogy eddig a társadalmi tulajdon leghatékonyabb formájának a szövetkezeti bizonyult. 
Ez a forma lehetővé teszi a tulajdonosi rendelkezés érvényesülését, a tulajdonosok 
részvételét a döntésekben, a közös tulajdon hatékonyságát, az egyéni kezdeményezés, az 
egyén és a család önálló munkájának integrálását. Napjainkra jellemzővé vált tendencia 
a termelő szervezetek tulajdonosi szerepének erősödése, valamint a munkahelyi kollektí- 
vában dolgozó egyének és közösségek részvétele a munkahelyi vezetésben. Kibontakozó- 
ban van a lakóhelyhez kötődő tulajdonforma: a lakóközösségek, a falvak, a városok 
köztulajdonosi szerepe. Mindezek előrehaladást jelentenek a tulajdon társadalmi ellenőr- 
zöttségének, a termelői önkormányzás fejlesztésének útján. 

A tulajdonformák, a szocialista gazdaság szerkezete, a vállalati, üzemi méretek a 
fejlődés során változnak. Ezért fel kell lépnünk azokkal a nézetekkel szemben, amelyek 
egyes ágazatok (például a bányászat, nehézipar stb.) súlyának csökkenését szocialista 
értékeink feladásának vélik, a gazdaság szocialista jellegét látják veszélyeztetve, ha a 
nagyüzemek mérete csökken vagy elveszítik monopolhelyzetüket. Természetesen el kell 
utasítani a kisüzemek idealizálását, a nagyüzemek demagóg lejáratását is. 

A társadalomban ma érzékelhető vagyoni különbségek léteznek. A lakosság egy 
részénél számottevő vagyon halmozódott fel. Alapvető érdekünk az, hogy ez ne potenciá- 
lis spekulációs tartalék vagy holt kincs legyen, hanem - legalábbis a személyi tulajdont 
képező vagyon egy része — termelési, szolgáltatási célú hasznosításra kerüljön. Lehetővé 
kell tenni a megtakarítások társadalmi hasznosítását a termelés bővítésében, s ezzel is 
ösztönözni lehet a lakossági takarékosságot, a pazarló fogyasztás mérséklését. 

A magántevékenység és a saját munkán alapuló magántulajdon is életképes és fontos 
funkciókat tölt be mint a gazdaság hatékonyságát növelő forma a szocialista fejlődés 

hosszú időszakában. Felvetődik a kérdés: mire terjedhet ki a magántulajdon; válhat-e 
tőkévé, vagyis mások munkájának kisajátítására alkalmas és a saját munkát feleslegessé 
tevő felhalmozott értékké? A válaszunk igazán még csak formálódik, hiszen a szolgálta- 
tás szűkösségét társadalmi méretekben nem számoltuk fel. Azt azonban máris mondhat- 
juk, hogy a magánvállalatnál van magánkisajátítás és bővített újratermelés, de ha az 
ellenőrzött és a szocialista gazdaság érdekei szerint működik, nem , szocialistaellenes". 

A saját munkából származó megtakarítások társadalmi hasznosítására szükség van. 
Az embereknek joguk van lemondani a jövedelmük egyéni elfogyasztásáról, és joguk van 
az így megtakarított és társadalmi hasznosításra került jövedelemrészük nyomán keletke- 
ző többletjövedelemből részesedni. Ugyanakkor arra is vigyázni kell, hogy a tőkéből 
származó jövedelem ne válhasson a saját munkát feleslegessé tevő és főként a jövő 
generációjának társadalmi státusát meghatározó esélyegyenlőtlenséggé. Szükségképpen 
ellentmondás van az össztársadalmi érdekeken belül, s ezért (megfelelő adópolitika és 
örökösödési törvények révén) is keresnünk kell a folyamat kezelhetőségét. 

Fontos feladat a különböző tulajdonformák együttes működéséhez szükséges társa- 
dalmi légkör kialakításának ideológiai feltételeit biztosítani s tudományos választ adni 
a tulajdonformák fejlődési alternatíváira, társadalmi összefüggéseire. 

Fejlődésünk egyik hatékony hajtóereje a jövedelmek differenciálása. Ezt tudatosan 
vállaljuk. Politikánk alapelve: a jövedelem alapja a tényleges teljesítmény, illetve az 
értékalkotó teljesítményhez való hozzájárulás mértéke lehet. Törekszünk annak széles 
körű elismertetésére, hogy társadalmi-gazdasági haladásunk szempontjából a kiemelke- 
dő szellemi és fizikai teljesítményeknek, az általános és a szakmai műveltségnek, a 
munkakultúrának, a munkaerkölcsnek alapvető fontossága ván. A teljesítményelv kö- 
vetkezetesebb érvényesítése egyenlőtlenségek és társadalmi feszültségek forrásává is 
válhat. Az emberek egyéni boldogulása biztonságosan és hosszú távon azonban csakis 
a társadalom gyarapodásával együtt reális, és valósulhat meg. Ezzel nem ellentétes az 
egyén anyagi érdekeltsége, az a tisztességes eszközökkel megvalósított törekvése, hogy 
értékteremtő teljesítménye arányában, a közösséget gazdagítva, képességei szerint ré- 
szesüljön a javakból. 

A szocialista társadalmi eszmények jegyében szorgalmazzuk ugyanakkor a teljesítmé- 
nyektől független társadalmi egyenlőtlenségek, hátrányos helyzetek szabályozott keretek 
között tartását és fokozatos csökkentését. Ezek leépítéséhez megfelelő társadalompoliti- 
kai, szociálpolitikai reformokra van szükség. Elfogadtatásukhoz és az ebből következő 
áldozatok vállalásához a társadalmi igazságosság elvének elismertetésére, a közösségi 
érzés és a társadalmi szolidaritás erősítésére van szükség. 


Az elmúlt évtizedekben mélyrehatóan átalakult társadalmunk szerkezete. Megszűntek 
az antagonisztikus osztályellentétek. A szövetséges osztályok és rétegek legfőbb érdekei 
egyaránt érvényesíthetők. Az osztályok közeledésének fő tendenciája mellett a társadal- 
mi struktúrában - újabb rétegek, csoportok megjelenésével — további differenciálódás is 
végbemegy. A rétegviszonyok alakulásában ma meghatározó szerepet játszik a végzett 
munka jellege, a munkamegosztásban elfoglalt hely, a szaktudás, a műveltség mértéke, 
a jövedelem és a vagyoni helyzet, a település- és lakásviszonyok. Mindezek hatnak a 
társadalmi tudatra is. A többszörösen hátrányos, illetve a különösen előnyös helyzetű 
vagyonos csoportok újratermelődésének nyomán, az életmód terén mutatkozó kirívó 
egyenlőtlenségek megítélésében rendkívüli szélsőségek figyelhetők meg. Számos ideoló- 
giai kérdést vetnek fel a társadalmi beilleszkedés zavarai is. 

A társadalmi egyenlőtlenségek alakulásában napjainkban előtérbe kerültek — egyebek 
között —- a különböző generációk sajátos problémái is. Elsősorban a pályakezdés és az 
előrelépés, a vezetés és a teljesítmény életkortól és szolgálati évektől függő megítélése vált 

ki feszültségeket. Társadalmunk - generációs összetételénél fogva — eltérő történelmi 
tapasztalatokat hordoz, s ez kihat a szocializmushoz való kötődésre, az egyes nemzedé- 
kek tudatára. A különböző nemzedékek közötti viszonyok megítélésében igen nagy 
eltérések figyelhetők meg. Gondjainkat szaporítja, hogy az egymást követő nemzedékek 
között elégtelen, kialakulatlan az alkotó jellegű eszmecsere, a megértés. 

A társadalmi értéktermelésben a közvetlen fizikai munka és a szellemi munka egymás- 
hoz mért szerepe és jelentősége az elmúlt fél évszázad során, főként a tudományos- 
műszaki haladás következményeként, nagymértékben megváltozott. A javak megterme- 
léséhez társadalmilag szükséges munkában a szellemi munka meghatározó jelentőségűvé 
vált. Módosult a fizikai munka természete is, elvégzése növekvő műveltséget, képzettsé- 
get, szaktudást kíván. Mindez azt jelenti, hogy a szellemi munka és a végzéséhez szüksé- 
ges műveltség, szaktudás objektíve felértékelődött. 

Értelmiségpolitikai gyakorlatunk ellentmondása, hogy ez a felértékelődés a valóság- 
ban nem következett be. A szellemi munka társadalmi értéke, erkölcsi és főként anyagi 
megbecsültsége nem megfelelő. A fizikai és a szellemi munkatevékenységek rangsorolásá- 
ban a produktív és improduktív munka marxi meghatározása vulgarizálva, eltorzítva 
érvényesül. Mindezek visszahatnak a társadalmi tudatra is. 

Az értelmiség összetételében, a társadalmi osztályokhoz, rétegekhez való viszonyában 
az elmúlt évtizedek során mindenütt a világban, hazánkban is jelentős változások követ- 
keztek be. Az értelmiség ma már messze nem azonos a , klasszikus" értelemben vett 
értelmiséggel. A mai értelmiség arculatát döntő módon határozza meg az anyagi javak 
megtermelésében közvetlenül részt vevő, a tudás és műveltség széles körű elsajátításának 
következményeként megjelenő, a közéletben szerepet vállaló, termelőmunkát végző 
műszaki és agrár értelmiség. Az értelmiségi mivolt egyre inkább készségeket és életmódot 
jelentő kategória, és nemcsak a megélhetéshez szükséges anyagi források megszerzése 
érdekében végzett munka a jellemzője. 

A szellemi, értelmiségi munka helytelen megítélésében fontos tényező, hogy az ideoló- 
gia a társadalom- és gazdaságfelfogás merev, a tényleges változásokkal, a tudományos- 
műszaki forradalom hatásaival nem számoló értelmezését vitte tovább. Átvette a kapita- 
lizmusra jellemző absztrakt meghatározást: a gazdaságban két főszereplő van, a tőkés 
és a munkás, az értelmiség mellékszereplő, a tőke tartozéka. A szellemi dolgozók a tőkést 
segítik a munkafolyamatok és egyben a kizsákmányolás szervezésében. Ebben a kapita- 
lizmusról alkotott leegyszerűsítő gazdaságképben csak a közvetlen termelőmunka pro- 
duktív, csak az hoz létre új értéket. Az értelmiség időközben a gazdaság domináns 
szereplőjévé vált. Ennek alapján változtatni kell azon a szemléleten, amely az értelmiséget 
a társadalom alapvető osztályai mellett másodrendű rétegként kezeli, jóllehet a szellemi 
értéket teremtő munka meghatározó szerepet tölt be a társadalmi összmunkában. 

A társadalmi szerkezet változásaival kapcsolatos tendenciák feltárásában a szaktudo- 
mányok jelentős eredményeket értek el. Meghatározott részterületeken elmélyítették 
önismeretünket, mégis egyelőre csak töredékes társadalomképet nyújtanak. Eredményei- 
ket az ideológiai terület művelői még nem dolgozták fel kellő mértékben, nem értelmez: 
ték megfelelően, s ezért még nem szolgálnak eléggé iránymutatásként sem a politikai 
döntésekhez, sem a közgondolkodás számára. 

A társadalom rétegződésének alapján eltérő érdekek találhatók, sőt a fejlődés velejáró- 
jaként újabb érdekkülönbségek és érdekellentétek keletkeznek. 

Szocialista társadalmunk tagoltsága alapján elismerjük annak jogosultságát, hogy az 
bé pégápagy közösségek, csoportok kifejezzék és érvényesítsék érdekeiket. Az érdektagolt- 

g ugyanakkor nem zárja ki szocialista viszonyok között a társadalom politikai egységé- 
nek lehetőségét, a közérdek érvényesítésére irányuló törekvést. Először is, a szocializmu- 
sért küzdő szövetséges osztályok és rétegek alapvető érdekei egyidejüleg érvényesíthetők. 
Másrészt, a szocialista közérdek valamennyi dolgozó ember érdekével is egyezik. A szo- 
cialista népi hatalom és a társadalmi tulajdon talaján a különböző érdekek konfrontálá- 

sakor változatlanul a tényleges (és nem a frázisszerűen, alaptalanul emlegetett) közérde- 
ket tekintjük az érdekek egyeztetésében meghatározó vonatkozási-tájékozódási elvnek. 
A köz üdve számunkra a legfőbb törvény. A politikai döntéshozó fórumok és a népkép- 
viseleti szervek feladata, hogy megkeressék azokat a találkozási pontokat, ahol a külön- 
böző érdekek közös, a közjó irányába ható erőfeszítésekké egyesülhetnek. Az ideológiai 
munka feladata, hogy elősegítse az érdekek konstruktív kifejezését, küzdjön az érdek- 
konfliktusok eltúlzása s dramatizálása ellen, mozdítsa elő a tényleges közérdek felismeré- 
sét és tudatosítsa érvényesítésének szükségességét. Ezzel járuljon hozzá a társadalom 
egységének és biztonságának megszilárdulásához. 

A szocialista társadalom szociális szerkezetének tagoltságából következik érdekviszo- 
nyainak különbözősége. Időben felismertük társadalmunknak ezt az érdektagoltságát, 
az érdekek pluralizmusát. Számolnunk kell tehát az érdekek sokféleségének politikai 
következményeivel is. 

Fejlődésünk jelen szakaszát az jellemzi, hogy a szocialista viszonyok megszilárdultak, 
a termelés volumene túllépett a nélkülözhetetlen javak hiányán, olyan felesleg is képző- 
dött, melynek elosztását a társadalmi csoportok érdekérvényesítő tevékenysége határoz- 
hatja meg. A népen belül, az állampolgárok és a vezetés között kialakult bizonyos 
konszenzus, erősödik a politikai hatalom össznépi jellege. Ez lehetővé teszi azt, hogy a 
politikai rendszert úgy fejlesszük, hogy társadalmunk valamennyi dolgozó osztályának, 
rétegének, csoportjának módja legyen az eddiginél szabadabban, nyíltabban és erőtelje- 
sebben arra, hogy érdekeit kifejezhesse, s azokat a korábbiaknál jobban figyelembe 
vegye. A politikai rendszer továbbfejlesztésével, a hatalomgyakorlás jobb megosztásával 
és gazdagításával kívánunk a korábbinál nagyobb lehetőséget teremteni a különböző 
érdekek megjelenítésére és képviseletére, s minden jogos érdekkel bíró csoportot erre 
ösztönzünk is. 


A szocialista hatalmat egy sokoldalúan fejlődő intézményrendszerben kell gyakorolni, 
A politika kuülcskérdésének változatlanul a néphatalom biztosítását tekintjük. Ennek 
garanciája a párt vezető szerepének érvényesítése és a néptömegek aktív részvétele a 
társadalom irányításában. Ezt szem előtt tartva, az egypártrendszer történelmileg kiala- 
kult körülményei között, a hatalomgyakorlás módjának további korszerűsítésére törek- 


A politikai rendszer fejlesztésére irányuló törekvéseink során meg kell határoznunk, 
hogy mi ebben a párt helye, és a változó viszonyok között miként kell vezető t 
úgy gyakorolnia, hogy ösztönözze a társadalom szabad szerveződését. A párt poli 
rendszerünk központi ereje. Az a feladata, hogy kidolgozza a politikai cselekvés fő 
irányait, irányítsa a társadalomépítés lényeges folyamatait. A politikai élet azonban nem . 
merül ki a párt tevékenységében és ez a szervezet nem működhet a nép helyett. A politikai 
rendszer akkor hatékony, ha benne az állampolgárok nekik megfelelő keretet, mozgásle- 
hetőségeket látnak. Ez akkor valósulhat meg, hogyha valamennyi eleme, intézménye 
önálló, aktívan kezdeményező, ha közöttük az egyenlőek viszonyán nyugvó harmonikus 
munkamegosztás érvényesül. Csakis így lehet kiküszöbölni a politikai voluntarizmust és 
szubjektivizmust, 

Nem lehetséges olyan program, szervezeti forma, amelyik valamennyi dolgozó csoport 
sokszínűségét, érdekeit, elképzeléseit magába integrálja. Ezért számolnunk kell azzal, 
hogy a jelenleg létező szervezeti formákból kimaradt csoportok is érdekkifejezési lehető- 
séget keresnek. 

Ezzel kapcsolatosan a szocializmust építő társadalomban alapvető kérdés - amelyet 
igen körültekintően kell kezelni - az, hogy az ily módon jelentkező spontán mozgások 
a törvényes keretek között menjenek végbe. Amíg ezek a törvényes kereteken belül 

maradnak, vagy esetleg kihasználják a létező joghézagokat, de nem sértik a társadalom 
vagy más csoportok érdekeit, addig - még ha mozgásuk szokatlan formát ölt is — el kell 
viselnünk létezésüket. 

Elvi alapon s ugyanakkor elméleti és politikai rugalmassággal kell! eldöntenünk, hogy 
a társadalom spontán mozgásaiból mit építünk be a fennálló politikai intézményrend- 
szerbe, ezzel is gazdagítva annak tartalmát és szervezeti kereteit; melyek azok, amelyek- 
nek a képviselőit türelmes párbeszéddel törekszünk útválasztásainkban partnerként 
megnyerni a szocializmus építéséhez, mely mozgásokat kell elszigetelni vagy kiiktatni. 

A demokrácia szakadatlan fejlesztése a szocializmus építésének törvényszerűsége. 
A demokrácia a néphatalom szerveinek, szervezeteinek, intézményeinek és a társadalom 
csoporttagozódását kifejező társadalmi képviseletek, egyesülések különböző formáinak 
az egész közösség érdekeit szem előtt tartó együttműködését jelenti. 

A társadalmi önigazgatás eszméje a szocialista társadalom politikai rendszerének 
alapvető fejlesztési iránya. Egyrészt a dolgozók tömegeinek a közügyekben való közvet- 
len részvételét, beleszólását kívánja megvalósítani, másrészt nemcsak a politikai életben, 
hanem a társadalmi élet minden, az érdekeiket érintő lényeges területén és kérdésében az 
ő érdekeiknek megfelelő szabályozást jelent. Ezért programja jóval gazdagabb a polgári 
pluralisztikus demokráciakoncepciókénál! Az önigazgatás az emberek saját ügyeikben 
való tevékeny rendelkezését, a társadalom különböző folyamatamak szabályozásában 
való aktív szerepét jelenti. Biztosítania kell, hogy a dolgozók az újratermelési folyamatok 
szabályozásában a politika alakítóiként is részt vegyenek. Nem , beosztottak", hanem 
felelős állampolgárok! Ma szükségessé vált, hogy megosszuk a döntési jogköröket, illetve 
ezt a hatáskört a népi tömörülések számára kiterjesszük, és kiszélesítsük a társadalmi 
ellenőrzést. 

Ezt az önigazgatást természetesen nem lehet bevezetni egyetlen törvényhozási aktussal, 
vagy éretlen befogadó viszonyok között. De a szocialista építés során előfordult, elsietett 
kísérletek kedvezőtlen tapasztalatai sem tántoríthatnak bennünket el attól, hogy ezen az 
úton haladjunk. 

Az önigazgatás tartalma különböző történelmi feltételek között eltérő. Fejlődésünk 
mai történelmi szakaszában egyszerre van szükség erős és hatékony államszervezetre, 
illetve a döntési jogkörök decentralizálására, az önkormányzatok erősítésére. E két oldal 
egyidejű fejlesztése nem egymást kizáró, hanem egymáshoz szervesen illeszthető felada- 
tunk. Ennek feltétele egy korszerű, társadalmilag jól ellenőrzött állami irányítási intéz- 
ményrendszer kialakítása, valamint széles körű helyi önkormányzatok kiépítése. Megkö- 
veteli továbbá a különböző dolgozói csoportérdeket kifejező társadalmi mozgalmak, 
TRbEEstBE szerepének erősítését, tevékenységük gazdagítását, esetleg új szervezetek 
létrejöttét is. 

Az érdekek politikai akarattá formálásában az alulról jövő kezdeményezéseket össze 
kell kapcsolni a politikai akaratkialakítás intézményesült, különböző szinteken működő 
döntési rendszereivel. A társadalom különböző csoportjainak eltérő az érdeke. Külön- 
böznek érdekérvényesítő képességei is. Az egyes érdekek kielégítése nem esik szükségsze- 
rűen egybe az egyéb kielégítendő érdekek társadalmi fontosságával, vagy a közérdekkel. 
Ezért szükség van arra, hogy jogszabályokkal biztosítsuk a politikai döntéshozatali 
folyamat demokratikus társadalmi ellenőrzését, valamint azt a nyilvánosság megítélésé- 
vel szembesítsük. 

A szocialista demokrácia kiszélesedését ma hátráltatja, hogy az ideológiai műhelyek- 
ben még nem alakultak ki tudományosan megalapozott, kiérlelt nézetek a politikai 
intézményrendszer fejlesztéséről. Nem tisztázott a marxi értelmű társadalmi önigazgatás 
mai tartalma és gyakorlati megvalósításának módja, nem eléggé sokoldalúan megvilági- 
tott problémakör a személyiséghez kötődő jogok, illetve az emberi értékek problémája 
és mások. 


IDEOLÓGIÁNK A VÁLTOZÓ VILAGBAN 15 


A nyilvánosságot a demokratikus politikai gyakorlat nélkülözhetetlen elemének és kere- 
tének tekintjük. 

Politikai és szellemi életünkben egyre nagyobb jelentősége van a nyilvánosság bővíté- 
sének és fejlődésének. Ez napjainkban kibontakozó tartós tendencia. Ma azonban még 
nincsenek kellően kiérlelve azok az elvek és módszerek, amelyek szükségesek a demokra- 
tikus társadalmi nyilvánosság szocialista viszonyaink közötti értelmezéséhez és érvénye- 
süléséhez. Fontos tapasztalatunk, hogy az állampolgárok egyebek között akkor fogadják 
el társadalmi berendezkedésünket legitimnek, igazságosnak, ha nyilvánosan kifejezhetik 
véleményüket, elképzeléseiket, érdekeiket, ha részt vehetnek a köz dolgainak megvitatá- 
sában, megoldásában, a döntéshozatalban, ha módjuk van arra, hogy azonosuljanak egy 
szilárd értékrend alapján megfogalmazott, világosan kifejtett társadalompolitikai cél- 
rendszerrel, s ellenőrizhetik annak megvalósulását. 

A nyilvánosságnak ki kell terjednie a társadalmi élet minden lényeges kérdésére, át kell 
hatnia a társadalom valamennyi szervezetét, intézményét, mozgalmát. Mindezeknek egy- 
ben a véleménycsere fórumaiként kell biztosítaniok a társadalom ügyeibe való szervezett, 
rendszeres bekapcsolódást. Ma mind több jelét látjuk annak, hogy ezt felismerik, és 
fejlődik az ezzel az önállósággal mindjobban élő és élni kívánó állami, társadalmi 
szervezetek, mozgalmak közéleti szerepe. 

A nyilvánosság a szocializmusban a politikai, a kormányzati tevékenység kritikájának 
lehetőségét is magában foglalja. Ennek feltétele a vezetés és a dolgozó emberek közötti 
kölcsönös bizalom. A kölcsönös bizalom a közügyekben való nyilvános fellépés, alkotó 
együttműködés alapfeltétele. Csakis ilyen alapon jelenhetnek meg a társadalomban 
létező egymástól eltérő nézetek. A különböző közelítéseket jelentő nézetek gazdagíthat- 
ják ismereteinket, s amennyiben azokat a jobbítás szándéka hatja át, hozzájárulhatnak 
a közérdekű tennivalók pontosabb megfogalmazásához. 

Társadalmunk olyan nyilvánosságban érdekelt, amely erősíti az embereknek egymás 
és a közösség iránti felelősségét, amely elősegíti a szocializmus jobbá tételét. Különösen 
fontosnak tartjuk azt, hogy a tönegkommunikációban — mint a közvéleményt kifejező 
és befolyásoló eszközben — erősödjön az eszméinket, politikánkat következetesebben 
vállaló, hagyományainkra is jobban támaszkodó felelős magatartás. 

A tömegkominunikációs eszközök - a televízió, a rádió, az írott sajtó — segítsék jobban 
a szocialista demokrácia kiszélesítését, vállaljanak nagyobb részt a döntéseket előkészítő 
vitákban. Mozdítsák elő az aktív közéleti magatartás kibontakozását, részben azzal, 
hogy biztosítják annak információs előfeltételeit, másrészt azzal, hogy fórumot teremte- 
nek a társadalmi ügyért tenni akaró emberek számára. Adjanak valósághű képet a 
társadalmi folyamatokról, tárják fel a nyilvánosság előtt a készülő döntések indítékait, 
a választási lehetőségeket. Tükrözzék az állampolgárok véleményét, váljanak a különbö- 
ző véleményeket, törekvéseket, érdekeket megjelenítő fórumokká, ezzel is segítsék elő a 
szocialista tudatformálást, s az érdekütközések feloldását. Mindez azonban feltételezi"a 
párt tömegkommunikációs és propagandairányító munkájának javítását. 

A nyilvánosság és a nyíltság egymástól elválaszthatatlan fogalmak. Nyiltság nélkül 
nincs a bizalmat, az érdekeinket szolgáló nyilvánosság. Ez megfordítva is igaz: a nyilvá- 
nosság nem működőképes nyíltság nélkül. Ezért törekszünk politikánk nyíltságára és a 
nyilvánosság fejlesztésére. 


Az ideológia sajátos funkciói sohasem érvényesülnek automatikusan és ellentmondástól 
mentesen. Ezért is fontos, hogy őszintén és önkritikusan szembenézzünk azzal, milyen 
feltételek között végezzük ideológiai tevékenységünket. Ideológiánk tudományos meg- 
alapozását a marxizmus klasszikusai végezték el. Az ő munkásságuk, valamint e szellemi 
hagyatékukat fejlesztő követőik által kidolgozott eszmék és értékek igazságtartalma 

vonzó orientációt jelenthet a tudomány, a művészet, a köznapi gondolkodás számára. 
Hogy mégsem következett be eszméink áttörése, sőt sokszor teret is veszítettünk, ennek 
okai ú között a valóságos viszonyok változása mellett a teoretikusok, a politikusok, az 
agitáció és a propaganda, valamint a tömegkommunikáció területén dolgozók, tehát 
mindnyájunk elkényelmesedése, eszmei konzervativizmusa, vagy felszínes eszmei divatok 
iránti rajongása éppúgy szerepet játszott, mint az ideológia szerepének lebecsülése, az 
elméleti igénytelenség, az eklekticizmus és a prakticizmus térhódítása. 

Az ideológiában nincs légüres tér. A marxizmus mellett hatnak más — alapvetően 
po — nézetek, eszmék, ideológiák: nacionalizmus, történelmi pesszimizmus, kozmo- 
politizmus. Befolyást gyakorolnak a neoliberalizmus, neokonzervativizmus, az irracio- 
nalizmus eszméi, a polgári demokrácia illúziói. Emellett tapasztalható világnézeti bi- 
zonytalanság, közömbösség és. cinizmus is. 

Ma ideológiailag tájékozottabb, érzékenyebb közegben kell helytállnunk, mint bármi- 
kor korábban. Ideológiai tevékenységünk gyengeségei szükségszerűen kaput BENE 
tőlünk idegen hatások előtt. Eszmei hatásunk erőtlenedése — bármilyen oknál fogva 
következett be — óhatatlanul felértékeli a vele szemben álló ideológiák által képviselt 
eszmei értékeket. 

A társadalmunkban élő emberek tudatában több, egymástól eltérő értékrend létezik 
egymás mellett. Hatnak a vallásosság különféle megnyilvánulásai is. A társadalmi válto- 
zások során az értékrendek természetesen hatnak egymásra és módosulnak. E folyamat 
önmagában is értékzavarokkal jár. Felerősítik ezeket a történelmi közelmúltunk ellent- 
mondásainak utóhatásai is. 

A szocialista értékrend tisztázásában és meggyökereztetésében érezhető mulasztásaink 
vannak. Emellett ideológi I tevékenységünkben nem számoltunk azzal — és ezért nem is 
tudatosítottuk megfelelően -, hogy még a szocializmus alapján álló különböző értékek 
is szembekerülhetnek egymással, s mindig a konkrét helyzet igényei határozzák meg, 
hogyan kell őket rangsorolnunk. 

A meghirdetett eszmények és a gyakorlat közötti eltérések ugyancsak alááshatják az 
értékekbe vetett hitet. Ez részben annak a következménye, hogy mind a célok, mind a 
h uk vezető utak korábbi ábrázolása sokszor illúziókkal volt terhelt, s ezért a 
valóságban - legalábbis ma még - nem realizálhatók. Az így kialakult eszmei vákuum 
és hiányérzet kedvezett a múlt eszmei hagyatéka, a vágyat ideológia és mentalitás 
felerősödésének. Eközben számottevő rétegekben hal tak olyan értékek, mint a 
tudás, a becsület, a hűség, a munka- és szakmaszeretet, az prharsztsássi a kulturáltság, a 

imesség, a tisztesség, a szolidaritás, az i ondás, a tapintat, az igazságosság ós 

k, amelyek elsősorban egyénhez kapcsolódó értékek, de széles körben való megnyil- 
vánulásuk közösséget teremt, közösségi érték is. Nemritkán háttérbe szorulnak a politi- 
kai élettel összefüggő értékek, mint a néphez, a nemzethez, az osztályhoz, a szocialista 
országok közösségéhez való tartozás. 

Az irányítás bürokratikus vonásainak hatására a szocialista értékrendbe nem épülhet- 
tek be olyan - ma fokozott jelentőségű — értékek, mint amilyen a kezdeményezőkészség, 
a felelősségvállalás, az önmegvalósítás, az értékalkotás igénye, a versengés, a kockázat- 
vállalás s a kudarcok megújulásra serkentő képessége stb. A szocializmus reális céljai, 
elvei, értékei, illetve a mai gyakorlat fogyatékosságai és ezek szembesülése az eszmények- 
kel értékelbizonytalanodást, hibát okoznak. Társadalmi tudatunkban Így az értékrend 
természetes változásai és ütközései értékválságként jelentkeznek. E zavarok adnak teret 
a szocializmustól idegen értékrendek, életmódminták terjedésének. Egyúttal általános 
igény él társadalmunkban egy szilárd, követhető, nemes emberi értékeket magában 
foglaló erkölcs és értékrend iránt. 


hd 

Az ideológiai téren megnyilvánuló pluralizmus körülményei között nekünk, a marxiz- 
mus-leninizmus képviselőinek állandóan megújítva saját elméleti eszköztárunkat, javítva 
érvrendszerünket, folyamatosan kell küzdenünk elméletünk hegemóniájáért. 

A marxizmus-leninizmus fejlődésében a dogmatikus felfogásmód és az erre épülő 
politika nemegyszer fékezte az új tudományos diszciplínák és irányzatok kibontakozását. 
Még ma is hatnak a régi beidegződések, hogy a politika esetenként szakmailag ellenőrizze 
a tudományt. Ez is magyarázza a tudományok, művészetek , ideológiával" szembeni 
- nemritkán előforduló — tartózkodását. 

Pártunk tudománypolitikája arra törekedett, hogy érvényesítse azt a marxi-lenini 
elvet, miszerint a tudományos kütatás feladata a valóság feltárása. A kutatást nem 
szabad eleve előírt politikai vagy elméleti következtetések kimondására vagy , bizonyítá- 
sára" kényszeríteni, vagy pedig arra használni, hogy prakticista politikai döntéseket 
úg ntudományos érvekkel" támasszon alá. 

A hazai társadalomtudományi kutatások értékes, a gyakorlatban hasznosítható ered- 
ményeket hoztak. A kiemelt társadalomkutatási programok eredményei hozzájárultak 
viszonyaink jobb megismeréséhez, a társadalmi feszültségek okainak feltárásához. Sok 
azonban a még megválaszolatlan kérdés a gazdasági reform társadalmi-politikai feltéte- 
lelvel, társadalmi következményeivel kapcsolatban. Egyre érezhetőbb az átfogó, korsze- 
rű filozófiai szintű szintézis hiánya. 

Magas szakmai és világnézeti követelményekre alapozva emelni kell a marxista társa- 
dalomtudományi kutatások teljesítményét és szinvonalát. A tudományos tevékenység 
színvonalának emelését természetesen csak a szükséges anyagi és erkölcsi megbecsüléssel, 
a kutatási feltételek javításával lehet biztosítani, A pártnak az eddiginél következeteseb- 
ben kell támogatnia azokat a kutatásokat, amelyek előmozdítják a szocializmus elméleti 
és gyakorlati kérdéseinek teoretikus megalapozását, a gyakorlati politikai és tudatfor- 
máló munkához szükséges eszmék és módszerek kidolgozását és terjesztését. Ehhez a 
pártnak, a szocialista államnak megfelelő eszközöket és a megbecsülés különböző for- 
mált kell biztosítania. 

Ezentúl erősíteni kell a társadalomtudományok és a politika közötti közvetlen kapcso- 
latot. Így ugyanis lehetségessé válik az, hogy a politika ne csupán felhasználója legyen 
a létrejött tudományos eredményeknek, hanem a mostaninál jobban kezdeményezze és 
hasznosítsa a számára immár célszerűen lefolytatott kutatásokat. Természetesen ebben 
az esetben is megmarad az a különbség, amely a tudományok és a politika között fennáll. 
Míg az előbbiek a maguk sajátosságainál fogva magas fokú absztrakciókban, általánosi- 
tott formákban tükrözik vissza a valóságot, a politikának gyakran a napi aktualitás 
bonyolult összefüggéseiben megoldandó problémákkal is szembe kell néznie. Ebből is 
adódik, hogy a tudomán it éste kutatás ajánlásai közvetlenül ritkán válnak politikai dönté- 
sekké, meg kell teremteni köztük a közvetítést, a tudományos vívmányoknak a politiká- 
ba való adaptálását. Ez mindkét fél feladata. . 

Az elmúlt évtizedekben szorosabbá vált a tudományos kutatók kapcsolata a párt 
vezető testületeivel és a ko sert árzádáser tő A tudományos testületek számos politikai 
és kormányzati döntés előkészítésében működtek közre. Ezt a gyakorlatot a továbbiak- 
ban bee betli sa , kiterjeszteni és rendszeresebbé kell! tenni, 

y és a politika viszonyának különösen szorossá kell válnia a társadalomtu- 
netizen terén. Mivel ezeknek fontos ideológiai funkciójuk is lány Ér A Ssajásertár h0 
ölésében, a kutatási eredmények társadalmi hasznosításá 
nyitlanakai itt közvetlenebbül kell érvényesülnie, mint más területeken. A jálöülezébevés lyze; 
kielégítőnek tekintjük, de szükségesnek tartjuk az e téren folyó tervező és ellenőrző 
evéked ali további javítását. 

Pártunk vezető testületei rendszeresen elemezték, értékelték a tudomány, az oktatás, 
a művészetek és a közművelődés fejlődését. Elismerve ezek fontosságát, társadalmi- 
gazdasági és ideológiai életünk megújulásához szükséges, hogy a Központi Bizottság 

alaposabb áttekintésükre megfelelő időben térjen vissza. Meggyőződésünk, hogy az 
ideológiai megújulást ösztönző politikai munka maga is kedvezően befolyásolja majd e 
területek fejlődését. 


Történelmi fejlődésünk során pártunk valahányszor útválasztás elé került, alkotó ideoló- 
giai megújuló képessége révén szilárd eszmei alapot tudott nyújtani a napirendre került 
társadalmi-gazdasági-politikai feladatok megoldásához. Három évtizeddel ezelőtt azért 
is tudtunk úrrá lenni a súlyos helyzeten, mert őszíhtén szembenéztünk a gyakorlati, 
politikai és elméleti kérdésekkel, és ideológiailag helyes válaszokat adtunk azokra. A párt 
feltárta az ellenforradalom okait, levonta az elkövetett szektás, dogmatikus és jobboldali 
revizionista hibák, a törvénytelenségekből eredő bűnök tanulságait. 

A politika tömegtámogatásának kialakulását és erősödését az is segítette, hogy a párt 
a szocializmus általános elveit a nemzeti sajátosságok figyelembevételével alkalmazta. 

Az ideológiai megújulás és a vele együtt kibontakozó új politikai gyakorlat termékeny 
kölcsönhatásának jó példája volt a szövetségi politika kialakítása és következetes alkal- 
mazása. Pártunk sok vonatkozásban megoldást talált a társadalom olyan átfogó kérdé- 
sére, mint a mezőgazdaság szocialista átszervezése. Nem kis elméleti bátorságot és alkotó 
útkeresést követelt a gazdasági reform beindítása, az áru- és pénzviszonyok, a személyes 
anyagi érdekeltség szerepének kiterjesztése, a szocialista tulajdon különböző formáinak 
egyidejű fejlesztésére és rugalmas összekapcsolására irányuló törekvés. 

A különböző világnézetet valló emberek, marxisták, ateisták és vallásos emberek 
együttműködését, az állam és az egyház viszonyának normalizálását megalapozta, hogy 
ideológiailag is tisztáztuk a valláshoz való viszonyunkat, a lelkiismereti szabadság prob- 
lémáit, a politikai szövetség és az ideológiai dialógus, a vita dialektikus összekapcsolásá- 
nak elveit. 

Az emberek életkörülményeiben érzékelhető javulás, boldogulásuk mellett, s amellett, 
hogy lehetővé vált részvételük a közös dolgokban, az alkotó ideológiai, politikai tudat- 
formáló munkának is jelentős része volt abban, hogy rövid idő alatt helyreállt a párt és 
a tömegek között korábban megbomlott bizalom. A szocializmus platformján a párt 
politikai vezető szerepének elismerésével széles körű nemzeti egyetértés alakult ki, amely 
a mindennapi gyakorlatban cselekvő politikai erővé vált. 


Most fejlődésünkben ismét korszakos változások időszakába érkeztünk. Ideológiánkat 
és ideológiai tevékenységünk egészét meg kell újítanunk. Fel keli szabadítani az emberek 
képzelőerejét, bátorítani kell az új gondolatokat, és támogatni az újítás szándékát. Friss 
szemléletű, pezsgő szellemi életre, az alkotásra kész szellemi erők összefogására van 
szükség. 

A megújuláshoz nélkülözhetetlen a bátorság, az alkotó kísérletezés, az útkeresés. 
Tudjuk, hogy ez elkerülhetetlenül tévedésekkel is együtt járhat. Jövőnk érdekében legyen 
elég türelmünk a jobb és objektívebb megoldások kereséséhez. Mindehhez biztosítanunk 
kell a megfelelő politikai feltételeket. 

Pártunknak is meg kell újulnia. A cselekvő, kezdeményező, hatékony politikai munka 
nélkülözhetetlen feltétele a párttagság aktivitása, eredményeinkből és céljainkból táplál- 
kozó öntudata. Ugyanígy alapfeltétele a cselekvőkészségnek, hogy a párttagság a gya- 
korlati viszonyokból, az élő pártdemokrácia gyakorlatából érezze, hogy a párt vezető 
szervei a gazdasági-társadalmi kibontakozás programjának megvalósításában az ő áldo- 
zatkészségére és öntevékenységére, bölcsességére és odaadására támaszkodnak. 

A párt fejlődésének, vezető szerepe érvényesítésének elengedhetetlen feltétele a párton 

belüli viszonyok demokratizálása. Ismert és súlyosbodó nehézségeink néhány kérdésben 
megosztották a párttagságot is. A párt ideológiai egységén is keletkeztek repedések. Ez 
gyengíti a politikai egységet, a párt vezető szerepének érvényesülését. Ezért a Központi 
Bizottság tanácskozásának célja az, hogy elősegítse a párt eszmei és cselekvési egységé- 
nek helyreállítását, megerősítse a pártot, s hatékonyabbá tegye vezető szerepét. Ez csak 
úgy lehetséges, ha a pártban kibontakozik a demokratikus, alkotó, élénk vitaszellem. 
Csak a vitákban kerülhet felszínre a párttagság kollektív tapasztalata, bölcsessége, 
cselekvőkészsége. 
Erre pedig ma életbevágóan szükség van. 


Szabó Zoltán: Virágcsendélet 


gz; 


ROMÁN ZOLTÁN: 


A strukturális átalakítás 
kritikus kérdései iparunkban 


Az ipar feladatairól szólva a hetvenes évek elején, közepén a termelési struktúra fejleszté- 
sének, korszerűsítésének fontosságáról beszéltünk. Ma a strukturális alkalmazkodás 
sürgető szükségességét húzzuk alá. Maga a feladat tulajdonképpen keveset változott, de 
az új elnevezés mégis lényeges hangsúlyeltolódást jelöl; a struktúra alakításánál az 
alkalmazkodás (mindenekelőtt a világgazdasági változásokhoz való alkalmazkodás) 
követelményét emeli ki. 

A hetvenes évekhez képest azonban nemcsak ez a különbség. Gazdaságunk és iparunk 
ma nehezebb helyzetben van. Az ipart illetően két körülmény nyomasztó. E 
csökken a nemzetközi versenyképessége, romlik állóeszközeinek állapota és korszerűsé- 
g0, növekszik műszaki elmaradása, késik strukturális alkalmazkodása, és a nemzetközi 
piacokon gyengül a pozíciója és az alkuereje. 

Mávsrészt a lassan fejlődő ipari soténciál kihasználása i is alacsony fokú. A vállalatok 
önállósága, mozgástere erősen korlátozott, motivációjuk gyenge; a piaci verseny szűk 
térre korlátozódik, kevés a bizalom a gazdaságirányítás kiszámíthatóságában, eredmé- 
nyességében. Elégtelen az iparban dolgozók egyéni motivációja is, a társadalmilag 
szervezett keretek között folyó munka szervezettsége és teljesítménye látható kiányossá: 
gainak, valamint annak következtében, hogy a többletjövedelem szerzésének fő forrása 
mind általánosabban a második gazdaságban végzett tevékenység. 

Az alacsony ipari teljesítmény fő okai magában az iparban rejlenek, de ezek kiküszö- 
bölése az egyes vállalatokon 8 az ipari tevékenység egészén is túlmutató változtatásokat 
séekáslatta gazdaságirányításban, a gazdaságpolitikában s a társadalmi-politikai környe- 
zet 8. 


Strukturális alkalmazkodás és a gazdaságpolitika céljai 


A gazdaságpolítikának mindig sok célt kell követnie egyidejűleg, számba véve döntései- 
nek mind rövidebb, mind hosszabb távú hatásait. Több tervciklus ta tai azt 
mutatják, hogy gazdaságpolitikánk és népgazdasági tervezésünk nem ol kellően a 
kitűzött célok ütközéseivel és együttes megvalósításuk korlátaival. Az egyidejűleg dekla- 
rált, de nem rangsorolt aságpolitikai célok - egyensúly, hatékonyság, 
az életszínvonal megőrzése és a műszaki fejlesztés gyorsítása; teljes és hatékony foglal: 
koztatottság; a nem rubel relációjú export erőltetése és a termelés struktúrájának megújl- 
MÉREe ütköznek, és a lehetőségek határai között sincsenek összehangolva egymással. 
segejyé köré , hogy már a tervezés, de még inkább a tervek megvalósítása során rendre 
a rövid vú célok kapnak prioritást a hosszabb távú célok és következmények terhére. 
Ezzel az előretekintő tervezés és a stabil kormányzat legfőbb előnyét veszítjük el. 

Melyik célt állítsuk az ipar munkájának középpontjába? A legutóbbi néhány év alatt 
nyilvánvalóvá vált, hogy , az ipar dinamizálása" nem lehet közvetlen cél — ez az ipari 
teljesítmény javulásának eredménye, következménye lehet. A növekedési ütem lejáratott 
erőltetésének visszahozása többéves időveszteséget okozott az ipar talpraállításában. Az 
exportorientáció középpontba helyezése helyes törekvés, de ismét késett annak a tisztá- 
zása, hogy ez nem jelentheti az export rövid távú maximális növelését. A helyes export- 
orlentáció igazában más, és ennél jóval több. Lényege: az exportképesség, a világgazda- 
ságba való beilleszkedés hosszabb távú megalapozása. Ennek fő útját ma a strukturális 
alkalmazkodásban szoktuk megjelölni. 

Exportlehetőségeinket azonban nemcsak az határolja be, mit kínálunk fizetőképes 
vevőinknek, hanem az is, hogyan: milyen áron, milyen minőségben, milyen szállítási 
feltételekkel, A minőség, a termelékenység, a hatékonyság fokozását tehát hasonló 
fontosságú feladatunknak kell tekintenünk. I 

Az ipar modernizációja nemcsak termékeinek, technológiájának, termelési eszközei- 
nek és termelési struktúrájának korszerűsítését követeli, hanem azt is, hogy az irányítás, 
a vezetés, a tervezés, a szervezés, a szervezeti struktúra, a vállalatok társadalmi és 
környezeti kapcsolatai is megfeleljenek a modern gazdaság és ipar követelményeinek. Az 
ipar dinamizmusát e modernizáció hozhatja magával. 

Ez az átalakulás, a termelés struktúrájának igazodása a megváltozott piaci viszonyok- 
hoz, a műszaki haladáshoz és a nemzetközi munkamegosztásban végbemenő átrendező- 
déshez minden országban nehéz, feszültségekkel terhes, hosszabb folyamat. 

Késleltetni mégsem szabad. A nemzetközi tapasztalatok azt mutatják — és mi is 
érzékelhetjük -, hogy az egyes vállalatok, az egyes dolgozók számára biztosított, rosszul 
értelmezett stabilitásért a társadalom később még nagyobb árat fizet. A változások 
időbeli halasztása nem hoz megoldást; többnyire minél később kerül sor ezekre, annál 
nagyobb megrázkódtatásokkal járnak. 

Egyetértés van — úgy vélem — abban is, hogy a strukturális alkalmazkodás alapvetően 
a vállalatok feladata, mert kiindulópontja a piacismeret, a marketing tevékenység, vala- 
mint a saját és a vásárolt, átvett kutatási-fejlesztési eredményekre épülő innováció. 
Mindehhez a gazdaságpolitika és a gazdaságirányítás megfelelő keretfeltételeket, a kör- 
nyezet formálásával és külgazdasági politikájával jobb lehetőséget teremthet. Ezek reali- 
zálása azonban a kockázat vállalásával és az eredményekben való részesedéssel a vállala- 
tokra hárul. Az államnak az előbbieken túlmenő szerepvállalását illetően több vitatott 
kérdés van, ezekre vissza fogok térni. 


A vállalatok strukturális alkalmazkodásénak alapfeltételei 


A vállalatok gyorsabb strukturális alkalmazkodásának három alapfeltétele van: 

e a vállalatok mozgásterének bővítése; 

e az alkalmazkodást gátló tényezők kiiktatása; 

e a hatásosabb kényszer és ösztönzés megteremtése. 

A vállalatok mozgásterének bővítése nemcsak jos vág kébető kívánja a valódi válla- 
lati trvstáási megteremtését, hanem kooperációs, pénzügyi és szervezeti rugalmasságot 
is követel, 

A kooperációs rugalmasság lehetővé teszi, hogy a vállalat új termékre való átállás 
esetén széles körű munkamegosztásra és együttműködésre építhet mind belföldi partne- 
reinél, mind import révén, Az új termék bevezetéséhez ily módon a vállalatnak nem kell 
HijsáthasT 8 az Összes szükséges ismeretet s magának legyártania minden új alkatrészt 

gységet. 

A mozgástér tágításához szükséges pénzügyi rugalmasság a vállalat likviditását, vala- 
mint hitel. és működő tőkéhez való hozzájutását jelenti. Gyors struktúraváltás esetén a 

vállalat sokszor kerülhet olyan helyzetbe, hogy áthidaló pénzügyi megoldásokat kell 
keresnie. Az igazán sikeres, nagy volumenű áttöréshez nemcsak a vállalatnak, hanem 
partnereinek is érdemes külső forrást felhasználni. A gyors strukturális alkalmazkodás 
élő pénzpiacot és tőkeáramlást követel. 

A vállalati mozgástérhez hozzátartozik egyfajta szervezeti rugalmasság is. A visszafej- 
lesztésnek sokszor az a legegyszerűbb módja, hogy egyes részlegeit a vállalat nem leállítja, 
hanem eladja más vállalatnak, és e forrásból a struktúraváltás szempontjából szükséges 
más termelési egységeket megvásárol. Ez ismét tőkepiacot, tőkeáramlást, továbbá olyan 
kis- és középvállalati hálózatot feltételez, amelyet a nagyvállalatok nemcsak megrendelé- 
seikkel, hanem — ha célszerűnek mutatkozik — pénzügyileg vagy szervezetileg is maguk- 
hoz tudnak kapcsolni. 

A gyorsabb strukturális alkalmazkodás második alapfeltétele, hogy fékjeit kiiktassuk. 
Az egyik fék az a fajta — többnyire társadalmi elvárásként megjelölt — ellátási felelősség, 
amely a vállalatok meglehetősen széles köre számára megakadályozza, hogy nem vagy 
nem eléggé jövedelmező termékeinek gyártását leállítsa. Ennek oldásához sokkal élén- 
kebb belső vállalkozási piacra van szükség, amely gyorsan reagál az ilyen jelenségekre, 
valamint olyan tartalékokra, hogy a hiányok legalábbis átmenetileg importból pótolha- 
tók legyenek. 

A másik fék a vállalatokra nehezedő erős nyomás minden nem rubel elszámolású 
exportlehetőségük kihasználására, függetlenül annak gazdaságosságától és perspektívájá- 
tól. Ha a rövid távú exportnyomást és ennek megkülönböztetett anyagi ösztönzését a 
vezetők és a vállalatok felé nem tudjuk lazítani, megbénítjuk a hosszabb távú strukturális 
alkalmazkodásra irányuló komolyabb akciókat. 

A strukturális alkalmazkodás harmadik fékje az a foglalkoztatási , elvárás", amely 
— különösen egyes régiókban - rendkívül kényessé teszi egy-egy termelő részleg át- vagy 
leállítását, ha az érintett dolgozókat nem tudják azonnal más munkával foglalkoztatni. 
Ez valós, komoly társadalmi probléma, amely a foglalkoztatás már ma is éleződő és 
növekvő gondjait kezelni képes programot kíván. Nem engedhető meg azonban az, hogy 
a strukturális alkalmazkodás gátjává legyen, s könnyítve egyes dolgozók helyzetén, az 
egész társadalom fizessen ezért túlzott árat. 

A gyorsabb strukturális alkalmazkodás harmadik alapfeltétele, hogy a vállalatokat 
erre nagyobb kényszer és ösztönzés motiválja. A legfontosabb kényszer egy olyan verseny- 
helyzet lehet, amelyben a vállalat nehéz szituációban sem kap az államtól tartós támoga- 
tást, és fennmaradása teljes egészében teljesítményétől s ezen belül strukturális alkalmaz- 
kodásától függ. 

A valódi piaci verseny megteremtése — belső feltételek mellett — egy olyan kis ország- 
ban, mint a magyar gazdaság, csak külgazdasági nyitottsággal érhető el. Ahol ugyanis 
leginkább hiányoljuk a versenyt, a nagyipar körében, igen sok területen a gazdasági 
racionalitás nem engedi meg párhuzamos kapacitások létrehozását és fenntartását. Ilyen 
esetekben elsősorban az exportpiacokon és az import oldaláról érezhetik a vállalatok a 
versenyt. Ehhez persze jóval mérsékeltebb exporttámogatás (ösztönzés) és versenyző 
import szükséges. Ezzel - megfelelően célzott akciók útján — korlátozott lehetőségeink 
mellett is jobban élhetnénk. Mégis úgy tűnik, éppen a legfontosabb területeken a struktu- 
rális alkalmazkodás meggyorsításához, a gazdaság rendszerszerű normális működéséhez 
— az ellátási, az import- és az átmeneti exportcsökkenési problémák áthidalására - 
tartalékok bevetésére lenne szükség. 

A gazdaság helyzetéről, a stabilizáció és a kibontakozás lehetőségéről és útjairól sok 
fórumon, társadalmi szervezetben folyik vita. Ezeken adósságainkról, újabb hiteleink 
felhasználásáról, az adósságmenedzselésről és jövőbeli alternatíváiról a résztvevők nem 
kapnak információt. Holott — a fizetőképesség abszolút fenntartása vagy feladása mel- 
lett — itt is többféle alternatíva kereshető. Az ilyen döntésekhez szükséges információk 
birtokában lévő szakembereknek - a mainál szélesebb körnek - ilyen megközelítéssel kell 

nagy felelősséggel végiggondolniuk, hogyan tudjuk a gazdaság talpraállításához szüksé- 
ges levegővételt az adósságtörlesztés mai és várható terhei mellett biztosítani. 


Szelektiviítás és az állam szerepe 


Sokan a strukturális alkalmazkodás lényegét abban látják, hogy a fejlesztési lehetőségek 
között határozottabb legyen a válogatás, a szelektálás. Az igazi kérdés nézetem szerint 
nem az, hogy szelektálunk-e vagy sem, hanem az, hogy a szelekció hogyan és milyen 
kritériumok alapján, milyen intézmények milyen szerepvállalása mellett történjék. Ebben 
a kérdésben, néhány közös gondolat mellett, sok tekintetben megoszlanak a vélemények. 

Így például elfogadtuk (de ismételten nem tartottuk be), hogy e szelekció során nem 
részesítjük előnyben a kitermelőipar és az energetika erős érdekképviseletű területeit a 
feldolgozóiparral szemben. A feldolgozóiparon belül általában kívánatosnak mondjuk 
a termékek feldolgozottsági fokának növelését. A konkrét döntéseket azonban ebben is 
a vállalatokra célszerű bízni, s többségük a nagyobb hozzáadott értéket biztosító termé- 
kek arányának növelését kivánja elérni. Ez nem esik szükségképpen egybe a magasabb 
feldolgozottságra való irányultsággal. Nagyobb hozzáadott értéket ugyanis, ha az adott 
termékben több eredetiség, újdonság testesül meg, a vertikum alacsonyabb szintjein is 
el lehet érni. 

Elfogadottnak tekinthető az a vélemény is, hogy a strukturális alkalmazkodás minden 
ágazatot érint. A legjobb ágazatokban is vannak nehézségekkel küszködő vállalatok, s 
ezek tartós támogatása itt sem indokolt. Másfelől az ún. válságágazatokban is lehetnek 
és vannak - külföldi és hazai példák szerint — életképes, sikert ígérő vállalatok. Ezzel 
együtt az ún. válságágazatok problémáinak kezelése külön figyelmet kíván. Valószínű- 
nek látszik, hogy itt elkerülhetetlenek az összehangolt akciók a kapacitások leépítésére 
— annak érdekében, hogy a fennmaradó vállalatok eredményesebben, jövedelmezőbben 
tevékenykedjenek. Ennek módszerei nálunk még nem alakultak ki. Külföldi (elsősorban 
japán) tapasztalatok alapján leginkább az az út tűnik járhatónak, hogy a további 
— átmeneti - támogatásokat attól tegyük függővé, összefognak és megegyeznek-e maguk 
az érdekelt vállalatok. 

A strukturális alkalmazkodás minden esetben sokféle piachoz való igazodást követel. 
Magyar viszonyok között ezt különösen bonyolulttá teszi, hogy a különböző rendszerű 
országokkal folytatott külkereskedelem nagyon is eltérő feltételek között folyik, a belső 
piacra pedig sok esetben hiányjelenségek nyomják rá bélyegüket. Számos vállalat egyéb- 
ként a tőkés országokban is eltérő követelményszinteknek megfelelő termékeket visz 
különböző piacaira. A lényeg nem az, hogy a vállalat bármely terméke , minden piacon 
eladható" legyen, hanem az, hogy a vállalat — ha szükséges — képes legyen megfelelni az 
igényes piacok követelményeinek. Bizonyos minőségi, megbízhatósági paramétereknek 
pedig minden terméknek meg kell felelnie — esetünkben a nem rubel elszámolású kivitelre 
vagy a belső piacra szánt termékeknek is. A sajátos és nehéz feladat a magyar vállalatok 
számára abból adódik, hogy a különböző piacok üzletkötési, pénzügyi és más feltételei 
eltérőek, és kevéssé közelednek egymáshoz. 

Az, hogy a strukturális alkalmazkodás keretében elsősorban a nem rubel elszámolású 
exportképes termelés arányának növelésére van szükség - nem vita tárgya. Sok év 
tapasztalata azonban azt mutatja, hogy ennek kiemelt, különleges ösztönzése nem hoz . 
tartós eredményt, e célra nem lehet a magyar gazdaságban izolált szigeteket létrehozni. 
Olyan arányban fonódik ugyanis össze a közvetlenül exportáló és a beszállító vállalatok 
tevékenysége (átlagosan a kivitt termékekben megtestesülő összes magyar munkaráfordí- 
tás felét az utóbbiak adják), hogy hosszabb távon az ipar egészének megújulása nélkül a 
közvetlen export különleges preferálása nem ígér sikert. Emellett gyengíti a nyereségérde- 

keltséget, a belső kooperációt; minthogy nem a nettó devizahozamhoz fűződik, növeli 
az importigényt. 

Az ipar összes értékesítéséből a nem rubel elszámolású export 1986-ban mindössze 
10,6 százalék volt. Exportképességünk és az egész ipar rendbetétele között kölcsönös 
függőség van. Végső célunk egy olyan gazdasági környezet teremtése, amely az exportot 
közvetett módon támogatja, de mint a termelés elhelyezésének-bővítésének útját önma- 
gában is vonzóvá teszi. 

A strukturális alkalmazkodás segítését illetően nincs vita az állami szervek olyan 
funkcióiról, mint amilyeneket a KGST-együttműködés keretében és ennek továbbfejlesz- 
tése érdekében, vagy a működő tőke beáramlásának előmozdítása, a gazdasági diplomá- 
cia eszközeinek tudatosabb felhasználása terén láthatnak el. Vitatott kérdés viszont 
szerepük a fejlesztendő és visszafejlesztendő ágazatok konkrét kijelölésében (és az ilyen 
célkitűzések számszerűsítésében). 

A kiemelt programok gyakori sikertelensége és az a körülmény, hogy az egyes gyártási 
ágak, termékek, termékcsoportok iránti igényt, versenyképességi helyzetüket és lehetősé- 
geiket legjobban a vállalatok érzékelik, azt indokolja, hogy a vállalatok válasszák ki, 
milyen termékek gyártása jövedelmező és ígéretes számukra. Egészséges gazdasági kör- 
nyezetben az ilyen törekvések eredője adja a kívánatos struktúraváltozást. Egyúttal 
sajnos az is nyilvánvaló, hogy jelenleg e célra — árrendszerünk és ármechanizmusunk 
gyengeségei folytán — a vállalati mutatók jelzőképessége rendkívül bizonytalan. A tervezett 
adóreform kapcsán ma már pénzügyi kormányzatunk képviselői is mind sűrűbben 
hangoztatják, hogy az eddigi ár-, adó- és támogatási rendszer megakadályozta a tisztán- 
. látást. Az adóreform és az ehhez kapcsolt, indexelésre épített árrendezés, a , konzultá- 

ciókra és megállapodásokra" épített ármechanizmus — sajnos - e tekintetben nem ígér 
kedvező változásokat. A vállalatok jövedelmezőségi mutatóikhoz igazodó orientációja 
ezért — és erről sem feledkezhetünk meg: ugyanígy az irányító szervek erre épített 
döntései — sok bizonytalanságot és kockázati tényezőt tartalmaznak. 

Számomra a hazai és a nemzetközi tapasztalatok egyaránt azt támasztják alá, hogy 
a központi szelektálást szűk körre korlátozzuk. Továbbá: elsősorban a kutatás-fejlesztés- 
hez nyújtsunk támogatást; növeljük az olyan kedvezmények arányát, melyekért szaba- 
don pályázhatnak a vállalatok, amelyek nem ágazatokhoz, hanem általánosabb célok- 
hoz kötődnek; az ilyen típusú döntéseket, ezek ellenőrzését olyan független szakértői 
testületekre bízzuk, amelyek nagyobb mértékben képesek tárgyilagos ítéletalkotásra; a 
kormány legyen nyilvános beszámolásra kötelezve a vállalatoknak (strukturális alkal- 
mazkodáshoz és más céllal) nyújtott támogatások és kedvezmények juttatásáról. E szel- 
lemben kellene az exportpályázati rendszert és a Világbank hitelakcióit is nyilvánosabbá 
" tenni, értékelni és megfelelő keretek közé helyezve működtetni. 


Fordulat a minőség és a termelékenység tekintatében 


A magyar ipar, szemléletében és gyakorlatában egyaránt, máig magán viseli a mennyiségi 
termelés erőltetésének több évtizedes nyomait. A kedvezőtlen struktúra mellett az ipar 
- nézetem szerint hasonló fontosságú - alapproblémája a gyakran gyenge minőség, az 
alacsony termelékenység és hatékonyság. 

A nem kielégítő minőség az alapanyagtól a végtermékig tovább gyűrűzik, jelentős 
többletráfordításokat okoz, gyengíti vagy meg is hiúsítja az exportképességet, megkáro- 
sítja a fogyasztót. Az alacsony termelékenység megdrágítja a termelést, látszólagos va 
valódi munkaerőhiányt okoz, egészségtelen foglalkoztatottsági struktúrát teremt, táplál- 
ja az inflációt. 

Nemzetközi versenyképességünk feltétele, hogy egyrészt termékeinkben az anyagi 
ráfordítások ne haladják meg a világpiaci árakban elismert mértéket, másrészt a munka- 

termelékenységben versenytársainkhoz képest a lemaradásunk ne legyen nagyobb, mint 
a bérszínvonal különbsége, illetőleg: az alacsony bérekkel dolgozó fejlődő országoknál 
magasabb munkatermelékenységgel termeljünk. Ez alól csak az újdonság többletjáradé- 
kát hozó termékek kivételek, de ilyeneket nem tudunk nagy arányban piacra vinni. 

A minőség, a termelékenység és a hatékonyság terén alapvető fordulatra van szükség, 
ez nélkülözhetetlen a világgazdaságba való nem alárendelt illeszkedésünkhöz. Az alapve- 
tő fordulat három fő feltétele nézetem szerint a következő. 

e Változás a szemléletet, e feladat felfogását, kezelését illetően mind a gazdaság, mind 
a vállalatok vezetésében és az egész társadalomban. A minőségnek, a magasabb termelé- 
kenységnek és hatékonyságnak vissza kell kapnia megkülönböztetett helyét a gazdasági 
munka értékrendjében. Világossá kell tenni, hogy a jövedelemtermelő-képesség, a jöve- 
delmezőség, a piacképesség, a piaci térnyerés a termelés struktúrája mellett egyfelől az 
árviszonyok (az értékesítési és beszerzési árak egymáshoz viszonyított) alakulásától, 
másfelől — az adott vállalat által jobban befolyásolható mértékben! — a termelékenység, a 
ráfordítások alakulásától függ. 

e A gazdaságirányítás rendszerének nagyobb nyomást és ösztönzést kell gyakorolnia 
a vállalatokra nemcsak a strukturális alkalmazkodás, hanem a minőség javítása, a 
termelékenység növelése, az önköltség csökkentése irányában is. Ennek - hogy a vállala- 
tok ezt is a fennmaradás, a piacbővítés, a növekedés feltételének érezzék - ismét a 
versenyhelyzet, a védettség és a kivételezés megszüntetése, a monopolhelyzettel való 
visszaélés szankcionálása a feltétele. I I 

e Az egyéni teljesítmények kibontakoztatásához el kell érni, hogy az egyéni jövedel- 
mek alapvetően a főmunkahelyen végzett teljesítménytől függjenek, két szempontból is. 
Egyrészt annak révén, hogy a főmunkahelyet és az itt szerzett jövedelmet csak tisztességes 
munkával lehessen megtartani. Másrészt azáltal, hogy többletjövedelem szerzésére az 
esetek minél nagyobb részében a főmunkahely (a főmunkaidő) egyenrangú lehetőséget 
adjon a második gazdaságban kínálkozó lehetőségekkel. 

Hosszabb távon nem rendezkedhetünk be arra, hogy az első gazdaságban végzett 
munka alacsony termelékenységét és jövedelmét növekvő arányban a második gazdaság- 
ban végzett munka és az Így szerzett jövedelem pótolja. A kétféle gazdaság Összekapcso- 
lására a mezőgazdaságban jó megoldások alakultak ki, az iparban (az építőiparban és 
sok más területen) viszont az fenyeget, hogy a második gazdaság maga alá gyűri az első 
gazdaságot. A személyi jövedelemadó tervezett bevezetése várhatóan az árnyékgazdasá- 
got, az eltitkolt jövedelemszerzést fogja erősíteni; ilyen és egyéb hatásainak alapos 
felmérésére, mérlegelésére szükség van. 

Meggyőződésem, hogy az ipar kisebb, de jobban megfizetett létszámmal nagyobb telje- 
sítményt nyújtana. A felszabaduló létszám egy részét az ipar valós létszámhiánnyal küzdő 
vállalatai, más részét a tercier szektor veheti át, további részét a , kisvállalkozások", ha 
a mainál sokkal nagyobb arányban nem második gazdaságként, hanem (biztosabb 
perspektívával, nagyobb dinamizmussal) főfoglalkozásként működnek. A kisvállalati 
szektor másutt megfigyelt innovatív, növekedést hordozó, szerepét másképpen amúgy 
sem fogjuk tudni megvalósítani. 

Az összefüggések második oldala: ha az állami nagyszervezeti formák helyett mind- 
azon területeken, ahol a méretek ezt lehetővé és célszerűvé teszik, az egyszerűbb és . 
hatékonyabb kisszövetkezeti és magántevékenységnek engedünk teret, ez rövid idő alatt 
a legjobb képességű, vállalkozó kedvű szakemberek jelentékeny részét kiszívja az állami 
és a hagyományos szövetkezeti szektorból. (Nemcsak a jövedelmi arányok miatt, hanem 
az állami vállalatok jelentős részére jellemző belső irányítás és szervezet merevsége, a 
dolgozói aktivitást serkentő légkör és ösztönzés hiánya miatt is.) A mezőgazdaságban 
az első és a második gazdaság hatékony egymás mellett élését sikerült létrehozni, és 
célszerű fenntartani. Ahol viszont - mint az iparban is - az tapasztalható, hogy a 
második gazdaság a szervezettség, a vállalkozói készség, a fajlagos teljesítmény tekintetó- 

ben sokszor felülmúlja az elsőt, ott az első és a második gazdaság viszonyának átrendezé- 
sére van szükség. Az , első" gazdaság valóban első, a , második" gazdaság pedig kiegészí- 
tő jellegű legyen. 

A keresetszabályozásban ehhez olyan változás szükséges, hogy ne legyen akadálya a 
kis számú, nagyobb teljesítményt nyújtó dolgozók jobb megfizetésének. A bérek kiáram- 
lásának továbbra is indokolt korlátokat szabni, de ez a béreknek a nyereséghez való 
kapcsolásával nem bizonyult megoldhatónak. Gyenge piaci nyomás, számottevő infláció 
mellett különösen ingatag e bérszabályozási koncepció. Sokféle variációja azt a várako- 
zást sem töltötte be, hogy kedvező irányú munkaerő-áramlást hozzon létre, s nem növelte 
a dolgozók nyereségérdekeltségét sem. Erre a nyereségrészesedés azért is jobb eszköz, 
mert ez a mindenkori nyereséghez igazodhat, szemben az egyszer megadott és később már 
vissza nem vonható béremeléssel. A vállalathoz való tartós kötődést pedig a vagyonérde- 
keltség irányában kellene erősítenünk. 

Ha - a sok ellenvéleményt kiváltó — adóreformot 1988 elején bevezetik, a mai gyakor- 
lat helyett központi keresetszabályozásra kerül sor. Nézetem szerint a további évekre is 
olyan rendszer bevezetése lenne célszerű, amelyben egy vagy két évre döntenek (megálla- 
podnak) a bérek emelésének felső határáról, s a teljesítmények vártnál nagyobb emelke- 
dését a bérek további emelése időbeni eltolódással követi. Nem tartom viszont indokolt- 
nak azt a rendszert, amely ezen felül különböző többletfeladatok teljesítéséhez kötve, 
széles körű béralkunak, újabb béremeléseknek és preferenciáknak nyit kaput. 

A bértárgyalásokhoz a szakszervezetek figyelmébe ajánlom a tőkés országoknak azt 
a tapasztalatát is, hogy nemcsak a megtermelt jövedelem igazságos elosztásáért szállnak 
harcba, hanem a termelékenység növelésének segítését is feladatuknak tekintik. Eseten- 
ként országos kampányok, igen gyakran vállalati akcióprogramok keretében a vezetés 
és a dolgozók, a munkaadók és a szakszervezetek összefognak a minőség és a termelé- 
kenység javítása érdekében. Ennek alapja - az anyagi eredményeken való osztozás 
mellett — a versenyképesség biztosítása és a munkahelyek megőrzése. E célt követve a 
szakszervezetek és a dolgozók igen gyakran maguk korlátozzák bérigényeiket. 


A strukturális alkalmazkodás stratégiája 


A strukturális alkalmazkodás során nem egyszeri struktúraváltást kell elérnünk, hanem 
a gazdaság, az ipar, a vállalatok olyan átalakítását és működésmódját, hogy folyamato- 
san alkalmazkodjanak az állandóan változó külső és belső körülményekhez. 

E feltételek közelebbi vizsgálata azt mutatja, hogy egy külön struktúraváltási, struktú- 
rakorszerűsítési program önmagában nem ígér igazi sikert. Az ipar teljes átállítására van 
szükség és ehhez lényeges változásokra mind a gazdaságirányítás rendszerében és gya- 
korlatában, mind számos alapkérdés gazdaságpolitikai megközelítésében, mind a társa- 
dalmi-politikai környezetben. Amikor e gondolatokat papirra vetem, folyik annak az 
átfogó programnak a kidolgozása, amelynek mindez része lehet, kell hogy legyen. Csak 
röviden jelzem, hogy nézetem szerint melyek e programban a strukturális alkalmazkodás 

A kibontakozáshoz a nem vállalati szférából. származó veszteségek redukálása, az 
államigazgatás magasabb színvonalú és társadalmilag hatásosabban ellenőrzött munkája 
mellett elsősorban a vállalati teljesítmények növelésére van szükség. Ehhez a vállalatok 
számára kedvezőbb keretfeltételek, a vállalatok részéről teljesítményorientált magatartás 
szükséges. Ilyen hozzáállás csak akkor várható, ha a monetáris szabályozás és a piaci 
hatások nagyobb szerephez jutnak; a gazdaságirányítás közvetlen beavatkozásai csök- 
kennek és ellenőrizhetők; a vállalatok talpon maradása, növekedése, sikere, vezetőik és 
dolgozóik számára munkahelyük és pozíciójuk megtartása, egyéni jövedelmeik nagysaga 

teljesítményüktől függ. Ha a vezetői helyek betöltésének és megtartásának — minden 
szinten — nem a teljesítmény a mércéje, a kibontakozásra nincs esélyünk. 

A gazdaságirányítás rendszerét illetően szembe kell néznünk azzal, hogy nemcsak 
gyakorlati működtetése akadozik, hanem modelljének számos eleme sem konzisztens. 
Két alappillére, az ár- és a bérszabályozás számtalan variáció után ma sem megnyugtató. 
A tervezett adóreformhoz nem illeszkedik egy áttekinthető, piaci hatásokra és nem 
, konzultációkra és megállapodásokra" épülő ármechanizmus, s ez az adóreformhoz 
fűzött, amúgy is felfokozott várakozásokat még inkább megkérdőjelezi, a megkésett 
előkészítés (vagy az elsietett bevezetés) miatti aggályokat tovább növeli. A bérszabályo- 
zás alapvető módosítását mindenki szükségesnek fogadja el, az elképzelések mégis csak 
lassan közelednek egymáshoz. A gazdaságirányítási modell legtöbb eleme azonban piaci 
versenyt feltételez; ennek hiányát szeretjük elhallgatni, következményeit viszont napról 
napra tapasztaljuk. A további munka egyik súlypontja a verseny erősítése és annak 
kutatása, kikísérletezése kell legyen, hogy modellünk miképpen működtethető korláto- 
zott hatósugarú piaci verseny esetén, s ehhez egyes elemein milyen módosítások szüksé- 
gesek. 

A vállalati struktúrát nézve abból célszerű kiindulnunk, hogy a modern ipar — különö- 
sen kis országokban - kevés számú erős nagyvállalatra, vállalatcsoportra, ezzel szemben 
kis- és középvállalatok széles hálózatára épül. A mozgékony vállalati struktúrát természe- 
tes folyamatok, piaci hatások, vállalati-vállalkozói kezdeményezések alakítják. Ezeknek 
kellene nálunk is teret biztosítani, a nagyvállalatok körében utat nyitva a sikeres vállala- 
tok további növekedésének, a sikertelenek szétesésének. Egyfelől ösztönözni kell vállalat- 
csoportok kiépülését, másfelől lehetővé kell tenni a hatalmi helyzettel való visszaélés 
szankcionálását, ehhez független intézmény létrehozását. További komoly feladat a 
termelési, valamint a bel- és külpiaci értékesítési tevékenység jobb integrálása, a vállalati 
önkormányzati rendszer reális értékelése és hatékonnyá tétele, a nagyvállalatok belső 
irányításának korszerűsítése. 

A kis- és középvállalatok gyarapodásának és fejlődésének előmozdítására állami prog- 
ram kellene. E program tanácsadással, képzéssel, infrastruktúrával, pénzügyi támogatás- 
sal és kedvezményekkel segíthetné ilyen vállalatok létrehozását, életben maradását, 
innovativitását és fejlődését — anélkül, hogy védettséget és indokolatlan előnyöket is 
nyújtana. 

Az ipari tevékenységet folytató kisvállalati szektorhoz ma is jó 500 ezer fő sorolható: 
150 ezer foglalkoztatott a 300-nál kevesebb munkással dolgozó állami iparvállalatoknál 
és ipari szövetkezeteknél, 100 ezer fő (redukált létszámmal kifejezve) a magánszektorban, 
250 ezer fő a nem ipari szervezetek ipari , melléküzemágaiban". Ezen felül további 200 
ezer fő dolgozik a nagyobb állami vállalatok és ipari szövetkezetek 300 főnél kevesebb 
munkást foglalkoztató ipartelepein. A kisvállalati szektor potenciáljának kihasználására 
és növelésére tehát (félrevezető, ha ezt a , kisvállalkozásokra" értelmezzük) ma is nagy 
lehetőségeink vannak. 

A gazdaságpolitikának szembe kell néznie céljainak élesebb ütközésével, és a kompro- 
misszumok keresésénél nem engedhet újra és újra a rövid táv nyomásának. A gazdaság- 
politika és a népgazdasági tervek vitára terjesztett alternatívái eddig többnyire csak 
számszerűségekben különböztek egymástól, egyébként (a társadalmi viták hiába kifogá- 
solták ezt) feltételezték, hogy az eddigiektől eltérő cselekvési alternatíváink nincsenek. 
Ha szembenézünk rosszabbodó helyzetünkkel, súlyosabb alternatívákat és keményebb 
kényszert látunk. 

A strukturális alkalmazkodás erőinek mozgásba hozásához, a jelzett változások ke- 
resztülviteléhez, az ezzel járó feszültségek, konfliktusok vállalásához egy olyan, a gazda- 
ság szféráján túlnyúló, átfogó társadalmi program is szükséges, amely minden területen 
teljes nyíltsággal tárja fel gondjainkat, s a megújulásra való törekvés látható jeleivel 
bizalmat, bizakodást, nagyobb összefogást és cselekvőkészséget teremt. 

Szociálpolitika — átalakulóban 


Viszonylag rövid , nyugalmi időszak" után ismét előtérbe kerültek hazánkban a szociál- 
politika nagy kérdései. Ez elsősorban a nyugdíjrendszer átalakítására vonatkozó ked 
dolások nyilvánosságra kerülésével függ Össze, de a személyi dbazgstgy sZ egen nÉT 
felvet számos szociális kérdést, illetve összefüggést. Ezen túlmenően a gazdasági nehézsé- 
gekből való kilábalás, a gazdasági kibontakozás társadalmi programjának megvalósítása 
nagyon szorosan kapcsolódik a szociálpolitika intézmény- és működési rendszereihez, 
és emiatt ismét szükséges az alapvető összefüggések elemzése. 

A világgazdaságnak a hetvenes évek elején elkezdődött átrendeződése jelenleg még 
távolról sem befejezett folyamat. Sőt a nyolcvanas évek közepén a nemzetközi 
versengés újabb fordulója kezdődött el. E szakasz fontos világpolitikai jellemzője, h op 
a legtöbb szocialista országban napirendre került a g működési és irányi 
rendszerének átfogó korszerűsítése, reformja. Ebből a szempontból különösen 
reméltó a Szovjetunióban végbemenő , átépítési" folyamat. E reformok fontos sajátossá- 
ga, hogy együtt és összefüggéseikben kezelik a gazdasági ós társadalmi folyamatokat, 
azon cél által vezérelve, mely szerint a siker alapvető feltétele, ho ogy a a gazdasági teljesítő- 
ldleuljear ál kibontakozásához megfelelő, azt segítő társadalmi háttér és intézményrendszer 
a on ki 

Mivel a gazdasági megújulás, a szerkezetváltás, a vállalati gazdálkodói önállóság 
bővülése számos szociális összefüggést és intézményrendszert is érint, a gazdasági refor- 
mokat segítő társadalmi környezet alakítása szükségessé teszi a szociálpolitika korszerű- 
sítését is. Főként azért, mert az új fejlödési szakaszban a gazdálkodás hazai és nemzetközi 
sikere alapvetően a dolgozó, alkotó emberen, a társadalom humán és szociális viszonyain 
múlik. A jövedelemtermelő-képességet segítő, a gazdasági és társadalmi realitásokkal 
jobban összhangban lévő szociálpolitikai intézmények kialakítása, illetve a A enékrltháár 
fejlődése, fejlesztése mindenekelőtt megkívánja a szociálpo litika gazdasági és társadalmi 
feltételeinek mélyreható elemzését, a lehetséges fejlesztési li irányok - ezen belül alternati- 
vák - tudományos igényű feltárását, kimunkálását. 


A szociálpolitika gazdasági feltételel a nyolcvanas években 


A világgazdaság jelenlegi folyamatainak, tendenciáinak alapvető jellemzője a radikális 
szerkezetváltás, a műszaki megújulás, egy minőségileg magasabb fokú termelési-gazdál- 
kodási civilizáció kialakulása. Az egyes országok jövőbeni helyzetét, fejlődési jpartánari 
elsősorban az határozza meg, hogy milyen módon és főként milyen eredményesen tudnak 

igazodni a világgazdasági folyamatokhoz, miképp tudnak bekápcsolódai az élenjáró 


A tanulmány főként a nyugdíjrendazer tervezett változtatásának hátterében lévő összefüggésekkel kívás 
foglalkozni. Ehhez azonban elengedhetetlen a szociálpolitika egészének vizsgálata. 

termelési, gazdálkodási kultúrákba. Ettől függ az is, hogy az elkövetkező hosszabb 
időszakban az egyes társadalmakban milyen lesz az életszínvonal fejlődésének mozgáste- 
re; mennyiben tudnak az egyes országok előrelépni szociális gondjaik enyhítésében, a 
szociális és jövedelmi biztonság erősítésében, 

A fejlett világban kialakulóban lévő új gazdasági, gazdálkodási szerkezetnek több 
- eddig nem tapasztalt — sajátossága van. Ezek közül hármat emelünk ki. 

e A termék- és termelési szerkezet átrendeződése nem jár együtt egy hagyományos 
értelemben vett konjunkturális fellendüléssel, Sőt, úgy tűnik, hogy a piacprobléma s az 
ebből adódó bel- és külgazdasági egyensúlygondok elhúzódóan kiélezettek maradnak, 
és a gazdaságok széles szektorait — élelmiszer-termelés, kohászat, textilruházati ipar stb. 
- érintik. Emiatt a globális munkanélküliség — bár az utóbbi években csökkenő mérték- 
ben - tartós társadalmi, emberi és politikai probléma marad a fejlett ipari államokban. 

e A kialakuló új struktúrák, termék- és termelési kultúrák csak nagyon részlegesen 
és szűk körben épülnek a meglévő termék- és termelési szerkezetekre, inkább ezek 
konkurenseiként jelennek meg. Meghonosodásuk jelentős mértékben leértékeli a termék- 
és termelési szerkezet hagyományos elemeit. Ennek társadalmi következménye, hogy a 
globális foglalkoztatási gondokhoz jelentős — sok esetben azok mértékét és társadalmi 
súlyát meghaladó - strukturális foglalkoztatási problémák társulnak. Szakmák, foglal- 
kozások, ipari centrumok értékelődnek radikálisan át, s kerülnek hirtelen nehéz hely- 
zetbe 


e Mindezek következtében a szerkezeti átrendeződés komoly anyagi és szellemi 
erőforrást kíván, mivel ezek a folyamatok nem támaszkodhatnak az eszköz- és munka- 
erőáramlás hagyományos csatornáira. Emiatt a növekvő erőforráséhséggel egyidejűleg 
jelentős emberi, szellemi és anyagi kapacitások maradnak kihasználatlanul szerte a 
világban. 

Mindezekkel a problémákkal a szocialista országoknak is szembe kell nézniük, és 
megújuló értékrendszerüknek megfelelő választ kell adniuk. A gazdasági átrendeződés 
kényszere nálunk is mérsékli a szokások, beidegződések, szakmák és munkahelyek 
megszokott, több évtizedes stabilitását. Nem nélkülözi az egyéni, sőt a családi kockáza- 
tot is magában foglaló vállalkozói és mobilitási készségeket. 

A szükséges átrendezések nem egy esetben konfliktusokkal is járnak. A szocialista 
társadalom számára a jelenlegi helyzet kettős kihívást jelent: átfogóan szükséges moder- 
nizálni a gazdaságot, érdemben bővíteni annak jövedelemtermelő-erejét, és egyben társa- 
dalmilag igazságosabb társadalmi és szociális intézményrendszert kell kialakítani, A gaz- 
dasági és társadalmi megújulás tehát egymást kölcsönösen sen féltételező folyamatok. Hosz- 
szabb távon semmiképpen sem célszerű valamiféle sorrendet felállítani közöttük, de a 
jeleslesi gazdasági helyzetben kiindulópontként mindenképpen a gazdaság jövedelem- 

képessége növekedésének kel! szolgálnia. Ezt a szempontot nem szabad figyel- 
men kívül hagyni a szociálpolitika rövid és hosszú távú céljainak és feladatainak Össze- 
hangolásánál. 


Átalakuló demográfiai viszonyok 


Tovább vizsgálva a szociá gp tálges feltételeit, kitűnik, hogy a mai világban nemcsak más 
gazdasági körülményekkel és követelményekkel kell szembenézni, hanem lényegesen 
eltérő demográfiai és családi viszonyokkal is. 

A népesedési helyzetet tekintve, a világ élesen kettéoszlik. Míg az elmaradott világ 
jelentős részét a túlszaporodás s az ebből fakadó súlyos szociális gondok jellemzik, addig 
a fejlett világban ellentétes irányú problémákkal találkozunk: a termékenység visszaesé- 
sével, a népesség fokozódó előregedésével. Úgy tűnik, hogy az elmúlt évtizedekben a 
fejlett világban befejeződött az ún. demográflai átmenet időszaka (ez alatt az egy-másfél 

évszázadig tartó folyamat alatt először a halálozás-, majd a születésszám csökkent 
erőteljesen). 

Az elmúlt évtizedek demográfiai folyamatai azonban arra utalnak, hogy a demográfiai 
folyamat nem jutott nyugvópontra egy olyan helyzetben, amelyre az alacsony vagy nulla 
népességnövekedés jellemző, hanem túllendülve ezen a ponton, számos országban a 
tartós népességcsökkenés stabilizálódott. A népesség egyszerű újratermelődéséhez elégte- 
len termékenységnek egyértelmű és tartós következménye a népesség fokozatos elörege- 
dése. Ehhez pozitív tényezőként hozzájárul az egészségi állapot javulása következtében 
a születéskor várható életkor - sajnos nálunk nem tapasztalható - növekedése. Ez a 
tendencia Európa számos országában jól látható (pl. 1960 és 1980 között a 60 éven felüli 
lakosság aránya Ausztriában 12 százalékról 15,5 százalékra, az NSZK-ban 10,8-ról 15,5 
százalékra, Lengyelországban 5,8-ról 10,1 százalékra és hazánkban 9-ről 13,4 százalékra 
nőtt). A 60 éven felüli lakosok aránya Európa számos országában már ma eléri a 20 
százalékot. A jelenlegi születési arányszámok arra utalnak, hogy ez a folyamat a jövőben 
is folytatódik. 

A népesség korstruktúrájának változása elmozdulást idéz elő az aktív és nem aktív 
(munkaképes kor alatti, illetve fölötti) lakosság arányában. Európában 1985-ben 635 
nem munkaképes korú lakos jutott 1000 munkaképes korú lakosra. Ez az elmozdulás 
eleinte kismértékű, annak következtében, hogy ellentétes irányú folyamatokat foglal 
magában: a fiatalok arányának csökkenését és az idős emberek arányának emelkedését. 
A nem munkaképes korú lakosság belső szerkezete viszont ebben az időszakban is 
jelentősen változik. Európában 1950-ben az idősek aránya a nem munkaképes korú 
lakosokon belül 30 százalék volt. A nyolcvanas években már 40 százalék, s ez az arány 
az ezredfordulóig 44-46 százalékra emelkedik." A jelenleg készülő ENSZ-előrejelzések 
szerint az időskorú népesség arányának növekedése az ezredforduló körüli, illetve utáni 
időszakban jelentősen felgyorsul. 

Az idős emberek részarányának növekedése természetszerűen önmagában nem jelenti 
abszolút számuk emelkedését is. Viszont az európai országok — köztük hazánk -— népese- 
dési térképét tarkító, illetve szaggató születési ciklusok következményeiként jelentős 
ingadozások várhatók a következő évtizedekben is az egyes generációk létszámának 
alakulásában. 

A népesség hosszú távú folyamatként ható elöregedése jelentős és sokrétű — ma még 
következményeiben számos tekintetben fel nem tárt — társadalmi, szociális és gazdasági 
hatással jár. A probléma felszínre kerülését, illetve kiéleződését jelzi, hogy az elmúlt 
években hazánkhoz hasonlóan több országban napirendre került a nyugdíjrendszer 
átalakítása (Szovjetunió, Ausztria, Anglia, Franciaország). Hiba lenne azonban a kor- 
struktúra ilyen jellegű elmozdulását kizárólag nyugdíjproblémaként kezelni. Bár az 
kétségkívül igaz. hogy az idősek helyzetében kiemelkedően fontos szerep jut a nyugdíj- 
rendszer által biztosított ellátásnak, a népesség fokozatos előregedése azonban számos 
más gazdasági és társadalmi hatással is jár. 

Sajátos ellentmondásként jelentkezik a gazdasági szerkezetváltás megkövetelte na- 
gyobb területi, foglalkozási, szakmai mobilitás és a népesség magasabb életkorok felé 
eltolódó korstruktúrája közötti viszony. Ugyanis általában — természetesen sok kivétel- 
lel — a fiatalabb emberek mozgékonyabbak, könnyebben tanulnak új szakmát, cserélnek 
munkahelyet vagy lakást. Az élet delén vagy azon túl már jóval több objektív és 
szubjektív erőfeszítést kíván a szakmaváltás, az iskolavégzés, a lakóhely felcserélése, 
pedig a mai és a várható gazdasági helyzetben ez fokozott és szélesedő követelményként 
jelentkezik. 

A népesség korösszetételének változása jelentős hatással van a fogyasztási szerkezetre 
is. Mindenekelőtt egy magasabb átlagos életkorú népesség nagyobb igényeket támaszt 


$ Forrás: ENSZ európai népesedési konferencia. Jelentés. Budapest, 1987. február. 

a szolgáltatások, főleg az egészségügyi és szociális ellátások iránt. Ezzel szemben csökke- 
nő vagy stagnáló népességszám mellett mérséklődnek a lakásigények (e folyamat ellen 
hat a családok növekvő szétaprózódása), s mérséklődnek az alapvető berendezési és 
felszerelési tárgyak iránti szükségletek. Ez utóbbiak közelítenek a tartós berendezési 
tárgyak, illetve fogyasztási cikkek cseréje által megszabott mértékhez. Természetszerűen 
hiba lenne valamilyen determinisztikus összefüggést feltételezni a népesség korstruktúrá- 
ja és a fogyasztói kereslet összetétele között. Nagyon nagy hatása van ebben a tekintet- 
ben az életszínvonal, a szociális helyzet általános alakulásának, valamint annak, hogy 
milyen minőségű, korszerűségű és összetételű kínálat jelenik meg a fogyasztói piacon. 

Korunk demográfiai és szociális sajátossága a családi viszonyok jelentős átalakulása. 
Ezek a folyamatok szintén érdemben módosítják a szociálpolitikával szembeni igénye- 
ket. A családok ma a fejlett világban egyre kisebbé válnak, egyre kevesebb utód felnevelé- 
sére vállalkoznak. A népesség hosszú távú fennmaradásához szükséges 2,2—2,3 átlagos 
gyermekszám helyett Európa legtöbb országában 1,5-1,9 az átlagos gyermekszám. E te- 
kintetben a hazánkra jellemző 1,8-1,9 érték nem tartozik az alacsonyak közé. 

A mai családok többségében mindkét házastárs dolgozik, tehát tipikus a kétkeresős 
családmodell. A munkavégzés, a gyermeknevelés, a családi és a közélet összeegyeztetése 
egyre több nehézséggel jár — az erre irányuló szociális intézmények számottevő fejlődése 
ellenére -, s emiatt is egyre több család bomlik fel. Nálunk például a válások száma 
meghaladja az újonnan kötött házasságok egyharmadát, azaz mindössze 60 százalék 
körüli esélye van egy házasságnak arra, hogy fennmaradjon. Emellett egyre kevesebben 
kötnek házasságot: a prognózisok azzal számolnak, hogy a következő évtizedekben a 
népesség 10-15 százaléka házasságon kívül fogja leélni életét. A magas válási arányszám 
miatt a családok 10-12 százaléka egyszülős, ún. csonka család; ezekben a családokban 
nevelkedik a gyermekek 13-15 százaléka. 

A családdal kapcsolatos problémák és gondok halmozódása azonban nem vezetett el 
valamifajta új együttélési modell kialakulásához. A kérdéssel foglalkozó szakértők több- 
sége - itthon és külföldön - egyaránt egyetért abban, hogy a sok probléma, gond ellenére 
ma a családnak mint a társadalom sejtjének nincs reális alternatívája; a gyermek felneve- 
lése, az egyének szocializációja és társadalmi tevékenysége nem szerveződhet kielégítő 
hatásossággal más formában, más háttérrel, mint a családban. Ebből következik a 
szociálpolitika növekvő fontosságú feladata, az objektív vagy szubjektív okokból nehéz 
helyzetbe vagy válságba jutott családok segítése. 

Mindezekből kitűnik, hogy a szociálpolitika ezekben az években sok tekintetben új 
helyzetbe került. Az átalakuló gazdasági és társadalmi feltételek következtében viszony- 
lagosan, olykor abszolút mértékben is szűkülő erőforrásokkal növekvő mennyiségű és 
részben új típusú szükségleteket kell, illetve kellene kielégítenie. A lehetőségek és a szükség- 
letek közötti ellentmondás éleződése növekvő mértékű elégedetlenséget idézett elő a szo- 
ciálpolitikával szemben, mégpedig két oldalról. Egyrészt az igénybe vevők panaszkod- 
nak az ellátási színvonal gyengülésére, másrészt a pénzügyi szakértők szóvá teszik a 
növekvő kiadásokat. Ezek a feszültségek, megoldatlanságok állították előtérbe a szociál- 
politika alapvető kérdéseit szinte a világ valamennyi országában a hetvenes évek köze- 
pén-végén, s ezek a nálunk is jelentkező problémák indították el azt a gondolkodási, 
tervezési folyamatot, amely hosszú távra szóló szociálpolitikai koncepció keretében 
kívánja átalakítani a szociális intézményrendszert. 


Utak és útkeresések a szociálpolitikában 


Ma már túl vagyunk azokon az első, jelentős, részben érzelmi és ideológiai alapokból 
táplálkozó reakciókon, amelyek a szociálpolitika radikális leépítését, privatizálását és 
deregulációját javasolták gyógyírként. Ezek főleg a tőkés országokban divatoztak, de 
mint ahogy az ismert, hozzánk is átszűrődtek. Az európai szociális minisztereknek a 

közelmúltban Varsóban tartott értekezletén és a bécsi interregionális tanácskozásokon 
már általánosan elfogadottá vált az a nézet, hogy a modern társadalmakban szükség van 
a széles körű szociális gondoskodásra, persze más formákban, más intézményi keretek- 
ben, mint a , jóléti állam" fénykorában a hatvanas években. 

Mindemellett természetszerűen jelenleg is érzékelhető az erőforrások szűkössége okoz- 
ta feszültség a szociálpolitikában. Nálunk is komoly gondot jelent, hogy az elmúlt két 
év gyenge gazdasági teljesítményei miatt nem lehet építeni azokra az erőforrásokra, 
amelyekkel a VII. ötéves népgazdasági terv szociálpolitikai fejezete számolt. Többek 
között ez az oka annak, hogy a nyugdíjrendszer különben is tervezett korszerűsítése 
időben valamelyest előbbre került. A nyolcvanas évek közepén, a VII. ötéves nép . 
sági terv készítésekor még az volt az elgondolás, hogy első lépésben - nagyjából a 
tervidőszakban - a megállapított nyugdíjak lehető legszélesebb körében a vásárlóértéket 
meg kell őrizni. Majd ily módon a nyugdíjrendszer iránt megnövekedett bizalomra is 
alapozva lehet megkezdeni magának a nyugdíjrendszernek az átalakítását. 

A gazdasági folyamatok azonban közbeszóltak, s az eredeti ütemterv és egyes elgondo- 
lások megváltoztatására késztettek. A kialakult helyzetben nagyon valószínű, hogy az 
elkövetkező években nem emelkedik az életszínvonal, sőt egyes rétegek, csoportok 
helyzete romlik majd. Gyorsabb fogyasztóiár-növekedéssel is számolnunk kell az előt- 
tünk álló időszakban. Mindez ismét előtérbe állítja a nyugdíjasok szociális védelmét, a 
megállapított nyugdíjak vásárlóértékének megőrzését, összhangban azzal a szociálpoliti- 
kai alapelvünkkel, hogy az ellátásokban, kedvezményekben és juttatásokban azoknak 
a rétegeknek, csoportoknak kell elsőbbséget kapniuk, amelyek a legkevésbé tudják 
kivédeni életszínvonaluk stagnálását, illetve csökkenését. 

A nyugdíjak és általában a normatív szociális ellátások vásárlóértékének minél széle- 
sebb körű megőrzése jelentősen fokozza az erőforrások iránti igényeket. Ezek előterem- 
tésével kapcsolatban már a terv készítése során felmerültek problémák. A jelenlegi 
helyzetben pedig a szükséges források csak szélesebb körű belső átcsoportosítások útján 
teremthetők elő. 

A szociálpolitika finanszírozásával kapcsolatban általános jellegű probléma, hogy a 
szociális és társadalombiztosítási ellátások és ely alakulása — e jövedelmek termé- 
szeténél fogva - nem kapcsolódik a gazdasági összteljesítmény, a nemzeti jövedelem 
(vagy GDP) jövökédéséhez A szociális kiadások évről évre történő bővülése alapvetően 
demográfiai tényezőktől - a jogosultak, illetve ellátottak körének alakulásától — és a 
hosszabb távra szóló változásoktól, intézkedésektől függ. Ez nem is lehet másk 
Nem képzelhető el olyan nyugdíj- vagy családipótlék-rendszer, amelynek folyó ki 
attól függnek, hogy az adott évben milyen ütemben növekedett a bruttó hazai termék, 
milyen mértékű külkereskedelmi vagy fizetésimérleg-egyenleget sikerült elérni. Ráadásul 
a szociális intézmények politikai természetrajzához tartozik, hogy itt nagyon körülte- 
kintően és hosszabb távra szólóan szabad vagy lehet változtatni az ellátások mecha- 
nizmusaiban, mert ahogy ezt a nyugdíjrendszer vitája is mutatta, a lakosság a ket 
módosítást is sérelmesnek, a szociális vívmányok visszavételének tekinti. 

BSA szociálpolitika finanszírozásának jelenlegi ellentmondása tehát abban 

, hogy míg a nemzeti jövedelem 25-27 százalékát felhasználó szociális 


ulása rövid, illetve kösétlvon gyakorlatil Aregeeráső, a , ssgette Fe ott évi jövsár 
lemtermelő-erejétől, addig a jelenlegi EI világgazdasági bel 
világpolitika rezdülései akár évi 3-5 08 mértékben befolyáso 

nemzeti termelésünk és fizetési mérlegünk alakulását. Ezért hosszú távra erő -bippasei kell 
megvizsgálni a szociális kiadások és a gazdasági lehetőségek s feladatok jöleaep E ci 


Természetesen a jövedelemtermelés sali, a piacképesség 
is érezteti kedvezőtlen hatását a aociála éa tárvádlalos biztosítási ellátásokban. A kiépült 


szociális intézmények gi alapjainak gyengülését az egyes pénzbeli és természetbe: 
ni ellátások vásári csökkenésében érzékelik az ellátásban részesülők. E tekin- 

tetben nálunk a legsúlyosabb gondot a nyugdíjak vásárlóértékének a nyugdíjasok nagy 
részét érintő mérséklődése okozza. 

Az infláció mértékével lépést nem tartó, csökkenő vásárlóértékű ellátások és juttatások 
visszaveszik azt a , többletet", amit a jogosultságok megállapításakor a gazdasági lehető- 
ségekhez képest nyújtanak. Ez a fajta újraelosztás azonban a nyugdíjasok esetében azt 
jelenti, hogy az életkor emelkedésével, a munkavégző-képesség csökkenésével, az egészsé- 
gi állapot romlásával párhuzamosan csökken az életszínvonaluk. Ezt a kedvezőtlen 
tendenciát kívánja enyhíteni az 1986-ban hozott intézkedés, amely a 70 éven felüliek, 
valamint a rokkantak teljes körében a vásárlóérték megőrzésére törekszik. A nyugdíj- 
rendszer tervezett átalakításának egyik legfontosabb célja ennek kiterjesztése a nyugdíja- 
sok lehető legszélesebb körére. Ehhez azonban meg kell teremteni a pénzügyi feltételeket, 
mert különben a társadalmilag kétségkívül kedvező hatású indexálás — az inflációt 
figyelembe vevő nyugdíjemelés — tovább súlyosbítja a népgazdaság egyensúlyi helyzetét, 
erősíti az inflációs nyomást. 

A vázolt ellentmondások enyhítése, hosszabb távon feloldásuk nemcsak a jelenlegi 
szociális kiadások diszfunkcióinak mérséklését, hatásosságuk átgondolását követeli, 
hanem jelentős hangsúlyeltolódásokat, egyfajta stílusváltozást tesz szükségessé a szociál- 
politikai intézmények működésében és magában a szociális gondolkodásban is. 

Ugyanis, ha csak a diszfunkciókat számoljuk fel és aműködő intézményeket racionali- 
záljuk, akkor - amellett, hogy ezek a lépések is nagy ellenállást váltanak ki, mert a 
diszfunkcionálisnak minősített kedvezményekből részesülők távolról sem tekintik azo- 
kat annak - a szociálpolitika társadalmi hatásossága nagy valószínűséggel gyengül. 
Ennek elkerülése érdekében növelni kell az egyének és a családok lehetőségeit, valamint 
felelősségét saját szociális helyzetük fenntartásában, illetve javításában. 

Ez így leírva először nagyon apologetikusan hangozhat. Ha azonban végiggondoljuk 
és egybevetjük ezt az elvárást a jelenleg is létező ilyen természetű igényekkel és kedvezmé- 
nyekkel, akkor ez valójában a szociálpolitika fejlődésének egyik biztató iránya lehet. 
Már ma is széles körben léteznek hátrányos és nem hátrányos helyzetű egyénekből 
alakult önkéntes társulások, csoportok (mozgássérültek, nagycsaládosok stb.), amelyek 
öntevékeny aktivitásukkal, a kiscsoportos szolidaritás elvei által vezérelve, kölcsönös 
támogatást nyújtanak egymás számára, és kifelé is védik érdekeiket. Természetszerűen 
szükség van ezen csoportok segítésére, támogatására is, de ez a támogatás olyan jellegű, 
hogy nem fékezi, hanem inkább segíti ezen csoportok aktivitását. 

Az alulról szerveződő társadalmi csoportok szervesen kapcsolódnak a szociálpolitika 
decentralizálódó intézményeihez, a helyi szociális hálózatokhoz, a szerveződő családsegí- 
tő központokhoz. Így megfelelő összhang alakulhat ki a szociálpolitika állami és társa- 
dalmi intézményei között. Ezeket a szociális intézményeket jól kiegészítik a humán 
szolgáltatások szerveződő egységei. Bár ezek többsége üzleti alapon nyújt szolgáltatáso- 
kat, mégis e tevékenység, amely a szociális ellátás minőségének javításában nélkülözhe- 
tetlen, jól kombinálható a szociális jellegű elosztással is. Például úgy, hogy a szolgáltatást 
igénybe vevők közül az arra rászorulók támogatást kapnak a helyi szociális szervektől. 

A szociálpolitika egy másik új és aktív irányzata a preventív jellegű szociális segítés. 
. Ennek lényege, hogy a prevenciót nyújtó intézmények és szolgáltatások a szociálisan 
kedvezőtlen, hátrányos helyzetek kialakulásának megelőzésében nyújtanak segítséget. 
Ennek lehetőségei igen szélesek. Kezdve a tanácsadástól, a családi életre, a munkahelyi 
és mindennapi életre való felkészítéstől az átképzésen, a kötelező szűrővizsgálatok kiter- 

át, az aktív munka- és környezetvédelemig bezárólag. A szociális gondozást, 
ellátást kívánó esetek nagy részében a prevenció lenne az ideális megoldás. Ugyanis a 
hátrányos helyzetek kialakulása széles körben megelőzhető lenne, ha javulna a testi és 
mentálhigiénés kultúra, ha az egyének jobban felkészülhetnének családi és munkahelyi 
szocializációjukra, és ha visszaszorulnának a tömeges egészségkárosító szokások. A rea- 
litásokat figyelembe véve, ma még csak kiegészítő szerepet tölthet be a prevenció a 

szociálpolitikában, de jelentősége egyre növekszik. Ilyen szellemben készül az egészség- 
megőrzés első átfogó társadalmi programja, ennek jegyében honosítják meg a különféle 
tanácsadó és válságmenedzselő szolgálatokat. 

A preventív jellegű aktív szociálpolitika különösen fontos szerepet kap a már nálunk 
is jelentkező foglalkoztatási gondok kezelésében. A munkából átmenetileg kikerülő vagy 
az elhelyezkedési gondokkal küszködő dolgozók egy jelentékeny része (nem mindegyi- 
kük) valamilyen szociális vagy kulturális hátránnyal is küzd. Vagy legalábbis azok 
között, akik nem találnak könnyen új munkahelyet, sokan vannak ilyenek. Ezekben a 
nehéz helyzetekben elsőrendű fontosságú a jogilag garantált szociális támogatás (átkép- 
zési, elhelyezkedési támogatás), de legalább ilyen jelentős a dolgozók munkavállalási 
esélyeinek javítása, továbbképzéssel, átképzéssel vagy új szakma tanulásával. Sőt olyan 
esetekben, ahol ennek megvannak a személyi (életkori és más) feltételei, indokolt lehet 
a szociális támogatást az ismeretek felfrissítéséhez, bővítéséhez kötni. Így elkerülhetővé 
válik a krónikus elhelyezkedési gondokkal küszködők csoportjainak kialakulása, ami 
különösen rossz szociális helyzetet von maga után. 

A preventív jellegű aktív szociálpolitika lehetővé teszi a növekvő gazdasági teljesít- 
ménykövetelmények és a foglalkozási, jövedelmi és szociális biztonságra irányuló társa- 
dalmi elvárások olyan jellegű összekapcsolását, ami enyhíti a növekvő követelmények 
és a hátrányos helyzetű rétegek, csoportok esélye közötti ellentmondást. 

A szociálpolitikával kapcsolatban gyakran merül fel kritikaként annak paternalista 
jellege. Bár nehezen képzelhető el olyan komplex szociális intézményrendszer, amelynek 
ne lennének paternalista vonásai, mégis ebben az irányban is vannak lehetőségek a 
szociálpolitika korszerűsítésére. Ebben az összefüggésben elsősorban a társadalombizto- 
sítási formák gazdagítása, a társadalombiztosítás egészének rugalmasabbá tétele, az 
önkéntes, választható biztosítási formák kiterjesztése jön szóba. Így erősödhet a szociál- 
politikának egy olyan gyakorlata, amely az egyes életszakaszokban hozzásegíti az egyé- 
neket, illetve a családokat ahhoz, hogy választhassanak az alternatívák között. Nagyobb 
biztonsággal dönthetnek a családok abban, hogy otthon gondozzák, neveljék gyermekei- 
ket egy meghatározott életszakaszban, vagy ezt a gyermekintézményekre bízzák. Hason- 
lóképpen egyre szélesebb körben merül fel az idős beteg szülő vagy szülők gondozásához 
szükséges szociális, illetve társadalombiztosítási háttér kialakítása. 

A szociálpolitika vázolt új irányai, megoldásai természetszerűen csak kiegészíthetik a 
nagy normatív és általános társadalombiztosítási, állampolgári jogosultságra épülő ellá- 
tó rendszereket. De szerepük a jövőben mindenképpen növekedni fog, annak ellenére, 
hogy belátható időtávon belül nem válthatják fel a globális ellátó intézményeket. Egyút- 
tal szükség van az utóbbiak korszerűsítésére is, hogy a prognosztizálható gazdasági 
lehetőségekre építve, társadalmilag hatásosabb és igazságosabb ellátást nyújtsanak. 
A normatív rendszerek közül most a nyugdíjrendszer átalakítása került napirendre. Erre 
térünk rá mi is a következő részben. 


A nyugdíjrendszer változásának fő irányai 


A közvélemény kétségkívül igen érzékenyen reagált a nyugdíjrendszer tervezett változta- 
tására, és különösen erőteljes érzelmeket — olykor indulatokat - váltott ki a nyugdíjkor- 
határ emelésére vonatkozó elképzelés. Talán emiatt is háttérbe szorult a nyugdíjrendszer 
többi elemének korszerűsítése, és a közvéleményben az egész programcsomag leegyszerű- 
södött a korhatáremelésre. Holott az elgondolások szerint a nyugdíjrendszer valamennyi 
összetevője változna, s összességében korszerűbb és sok tekintetben igazságosabb nyug- 
díjrendszer alakulna ki. 

A változtatási javaslatok sok, igen régi kívánság megvalósítását is magukban foglal- 
ják. A XIII. pártkongresszus előkészítése során a nyugdíjjal kapcsolatban az egyik 

legfontosabb, elvi jelentőségű vitakérdés az volt, hogy a nyugdíj juttatás-e vagy munká- 
val és járulékfizetéssel szerzett jövedelem, tulajdonképpen másodlagos munkajövedelem. 
A kialakult álláspont az utóbbit támasztotta alá. Csakhogy a mai rendszerben megállapí- 
tott nyugdíjak csak nagyon kevéssé arányosak az aktív életpálya során végzett munká- 
val, illetve a befizetett járulékkal: valójában az utolsó három év kereseti viszonyait 
tükrözik. Ez a módszer egy olyan egyenlőtlenséget hoz létre a nyugdíjak megoszlásában, 
amely szerint az induló nyugdíjak jelentős mértékben szóródnak, attól függően, hogy 
egyes gazdálkodó szervek mennyit tudnak , rápakolni" az utolsó években a nyugdíjak 
alapjául szolgáló keresetekre. Emiatt számos külön korlátozást kell alkalmazni a külön- 
böző kereseti elemek beszámításában. 

A nyugdiíjszámítás alapjául szolgáló idő kiterjesztése öt évre — megfelelő értékmegőr- 
zéssel — mérsékelni tudja az egyenlőtlenségeket, mert hosszabb időszak kereseteitől teszi 
függővé az induló nyugdíjakat. Később, a megfelelő feltételek kialakításával mód nyílna 
a beszámítási időszak további meghosszabbítására; valószínűleg azonban nincs lehetőség 
és szükség sem a teljes életpálya keresetének figyelembevételére. 

A nyugdíj és a munkajövedelmek kapcsolatát erősíti a szolgálati idő beszámításának 
javasolt változtatása is. Az új nyugdíjskála 20 év minimálisan kötelező szolgálati idő után 
55 százalékról indulna, és valamennyi szolgálati évet egységesen egy százalékkal honorál- 
na; egyben megszűnne a szolgálati idő beszámításának felső határa is. Ily módon a 
nyugdíjrendszer a hosszabb aktív életszakaszt a mainál nagyobb induló nyugdíjjal ismer- 
né el. 

A munkában töltött időszak és a nyugdíj szorosabbá váló kapcsolata mellett figyelem- 
re méltó sajátossága az új nyugdíjrendszernek, hogy kiszélesíti a nyugdíjszerzés szem- 
pontjából figyelembe vett, társadalmilag elismert tevékenységek körét. A társadalmi 
szervezetek már régóta javasolták a gyermeknevelés beszámítását a nyugdíjazás feltételei 
közé. Utoljára az 1984-es népesedéspolitikai határozat előkészítése során merült fel ez 
a gondolat. Számos külföldi ország (Ausztria, NSZK stb.) nyugdíjrendszere is figyelembe 
veszi a gyermekek nevelésével töltött időszakot. Az új nyugdíjrendszerben — az elgondo- 
lások szerint — kettős kedvezmény illetné a gyermekes anyákat. Korhatárkedvezmény 
— igaz, az új emelt korhatárhoz képest — és felnevelt gyermekenként két év szolgálati idő 
tekintetbevétele, maximálisan hat évig. Eszerint, ha egy háromgyermekes édesanya hat 
évet kisgyermekei gondozásával, nevelésével tölt, ez a nyugdíja szempontjából nem 
jelentene hátrányt számára, hiszen ezeket az éveket ugyanolyan módon minősítenék, 
mintha szervezett munkát vállalt volna. Ehhez kapcsolódóan fontos kiegészítő javaslat 
a megszakítási idő figyelmen kívül hagyása a szolgálati évek számításánál. 

A társadalmilag hasznos tevékenységek nyugdíjszerző jellegét bővíti az a javaslat, mely 
szerint az új nyugdíjrendszer bevezetése után az egyetemi és főiskolai éveket is — sikeres 
tanulmányi eredmény esetén — beszámítanák. 

Végül az új nyugdíjak fontos jellemzője lenne, hogy már megállapításuktól fogva 
megőriznék vásárlóerejüket. Ez még azoknál a dolgozóknál is előnyös lehet a nyugdíjas 
életszakasz során, akiknek az új szabályok szerint induló nyugdíja valamivel alacso- 
nyabb lenne. 

Mindezekből látható, hogy az új nyugdíjrendszer számos pozitív vonást is tartalmaz, 
és összességében a jelenleginél jobban kifejezésre juttatja a nyugdíjak társadalmi és 
szociális tartalmát. De az is igaz, hogy ennek ára van. Az új nyugdíjrendszer bevezetésé- 
hez elengedhetetlenül szükség van az aktív korú lakosság nagyobb tehervállalására. 
Ennek két módja lenne: a , dolgozók által fizetett nyugdíjjárulék emelése és a korhatár 
kiterjesztése férfiaknál 62 évre, nőknél 58 évre. 

Ezzel kapcsolatban gyakran merül fel az az ellenvetés, hogy igazságtalan dolog a 
jelenleg dolgozó és nyugdíjhoz közelálló nemzedékek nyakába újabb terhet rakni, hiszen 
ők már régen megtermelték nyugdíjukat, sőt még. többet is. E felvetésnek feltétlen 
igazságtartalma, hogy a nyugdíj nem ajándék, nem juttatás, hanem tulajdonképpen egy 

időbeni újraelosztás: a mindenkori aktív generáció saját időskori ellátása érdekében 
lemond az általa előállított jövedelem egy részéről. A folyamatok közgazdasági tartalmá- 
hoz azonban hozzátartozik az is, hogy a mindenkori dolgozó generációk az általuk 
megtermelt nyugdíjukat , hitelezik" a társadalomnak, amelynek megfelelő intézményei 
ebből a hitelből a mindenkori nyugdíjasok nyugdíját finanszírozzák. Emiatt a nyugdíja- 
sok helyzetét nemcsak az általuk aktív korukban megtermelt jövedelem szabja meg, 
hanem a gazdaság mindenkori - s időben hullámzó -— jövedelemtermelő-képessége és a 
generációk közötti arányok demográfiai okokból bekövetkező elmozdulása. A jelenlegi 
időszakban, a nyolcvanas és a kilencvenes években, mindkét említett tényező kedvezőtle- 
nül hat a nyugdíjak alakulására; a gazdasági kibontakozás, a külgazdasági egyensúly 
stabilizálása jelentős erőforrást kíván és a demográfiai szerkezet — ahogy azt már említet- 
tük - az idősebb korosztályok felé tolódik el. E téren tehát a társadalmi és az etikai 
szempontok ellentmondásba kerülnek a gazdasági és a demográfiai realitásokkal. 

Túl a nagyon fontos politikai és etikai szempontokon, a korhatáremeléssel kapcsolat- 
ban felmerülő másik komoly kétely, hogy nem okoz-e számottevő munkanélküliséget az 
ifjúság körében. Ugyanis a kilencvenes évek elején-közepén lépnek majd munkába az 
1974 és 1976 között született nagy létszámú korosztályok. Emellett már most is jelentkez- 
nek a szerkezetváltásból adódó foglalkozási, elhelyezkedési gondok. 

A probléma reális, s ezért ennek kezelésére több elképzelés alakult ki. A foglalkoztatási 
gondok kiéleződésének elkerülésére a javasolt korhatáremelés rugalmas korhatárrend- 
szer keretében valósulna meg. Ez azt jelentené, hogy meghatározott hosszúságú (35-40 
év) szolgálati idő esetén mód nyílna az új korhatár előtt öt évvel, tehát 57, illetve 53 éves 
korban nyugdíjba menni, természetesen más feltételekkel. A nemzetközi tapasztalatok 
arra utalnak, hogy ahol rugalmas korhatárt vezettek be, ott a dolgozók általában az 
alacsonyabb életkorban való nyugdíjba vonulást választották. 

A jelentkező foglalkoztatási gondok (helyi, vállalati) feloldásának különben sem 
célszerű és etikus módja a tömeges nyugdíjazás. A bajba jutott vállalatok számára 
előnyösebb, ha a gyenge teljesítményt nyújtók leépítésével és minőségi cserékkel raciona- 
lizálják munkaerő-gazdálkodásukat, nem pedig olyan tapasztalt dolgozók nyugdíjba 
sSürgetésével", akik sokat segíthetnek a vállalat eredményes gazdálkodásában. A mai és 
a várható foglalkoztatási problémák tipikusan strukturális feszültségeket takarnak: nem 
megfelelő képzettség, nem megfelelő szakma, egyes körzetek egyoldalú foglalkoztatóké- 
pessége. Ezeknek a problémáknak az élessége és megoldása csak közvetve függ össze a 
nyugdíjkorhatárral. Egyébként a munkaerő és főként az ifjúsági munkaerő-kínálat 
szempontjából csak a következő néhány év kritikus, utána — a születések erőteljes 
csökkenéséből adódóan - az ifjú munkakeresők száma is jelentősen visszaesik. De ezek 
a ,kritikus esztendők" külön intézkedéseket tesznek szükségessé. Végül a lehetséges 
foglalkoztatási gondok enyhítését szolgálja a javasolt kétéves átmeneti időszak s a 
gyermekneveléshez kapcsolódó korhatár- és a szolgálatiidő-kedvezmény. 


Az előttünk álló időszak sorsdöntő abban a tekintetben, hogy fordulatot érjünk el 

gunk modernizálásában, jövedelemtermelő-képessége fokozásában. Csak így 
kerülhet ismét szilárd alapokra az életszínvonal- és szociálpolitika, így lesz reális gazda- 
sági alapja az elért vívmányok megvédésének és továbbfejlesztésének. Az átmenet nehéz 
időszakában pedig a jelenleginél rugalmasabb, sokrétűbb, a lakossági aktivitásra jobban 
támaszkodó, a valós élethelyzetekhez igazodó szociális intézményekre és elvekre van 
szükség. 


Az elmélet kérdései 
az SZKP XXXVII. kongresszusa után 


A Szovjetunióban a társadalmi élet minden területén kibontakozó átalakítás a nagy 
októberi szocialista forradalem ügyének közvetlen folytatása. Október sikerének egyik 
fő forrása az volt, hogy a forradalom átfogó méretekben első ízben egyesített két 
hatalmas erőt: a munkásosztály vezette többmilliós dolgozó tömegek kezdeményezését 
és történelmi alkotókészségét, valamint a marxista-leninista forradalmi elméletet. 

Az októberi forradalom e tanulságának napjainkig érvényes jelentősége van. A szocia- 
lizmus nem önmagától fejlődik. A megelőző ösztönös társadalomfejlődés ellentéteként 
megnyitja , az emberiség előtörténetétől" ( Marx ) tényleges történelméhez vezető hosszú 
átmenet korszakát. 

A fejlődő szocializmus megszilárdítása ténylegesen megköveteli, hogy tudományosan 
megismerjük lényegét, objektív fejlődési törvényszerűségeit. Az SZKP a jelenlegi idő- 
szakban éppen ezért szorgalmazza az áttörést a társadalomtudományok frontján, mert e 
tudományok fejlődésében volt talán a legsúlyosabban érzékelhető a korábbi évek stagná- 
lásának hatása. Ez abban fejeződött ki, hogy túlsúlyba került a dogmatizmus, a konjunk- 
turális szemlélet, a valóság kritika nélküli vizsgálata. A társadalmi-politikai gondolkodás 
természetesen ezekben az években sem topogott egy helyben. Az 1985. áprilisi plénumon 
és a párt XXVII. kongresszusán kifejtett gondolatokat maga az élet s a valós igények 
fogalmazták meg; s ezek a gondolatok a társadalomtudományi kutatások legkülönbö- 
zőbb területein élénkítették az alkotó útkeresést. 

, Érdekes időszakban, a történelmi fejlődés érdekes szakaszában élünk, szocialista 
alapokon akarjuk megújítani életünk minden területét — mutatott rá M. Sz. Gorbacsov 
egy fórum résztvevőivel való találkozón. — Nem mondunk le értékeinkről, arról, amiben 
hiszünk, mindarról, ami Oroszországot a jelenlegi szintre emelte. Mi egyszerűen rájöt- 
tünk arra, hogy rosszul, illetve — nem ilyen keményen fogalmazva — nem eléggé használ- 
tuk ki mindazt a lehetőséget, amit rendszerünk a gazdaság, a szociális szféra és a kultúra 
fejlesztéséhez biztosít. Sőt, rájöttünk arra, hogy nálunk bizonyos torzulások keletkeztek, 
amelyek semmiképpen sem egyeztethetők össze a szocialista értékekkel. És az, hogy -— 
nyíltságot és demokráciát alkalmazva - ráléptünk az átalakítás útjára, nagy visszhangot 
váltott ki népünkben. Olyan támogatást tapasztaltunk, amelyet meglehet, évtizedekig 
nem éreztünk." i 

Miért nevezzük ezeket forradalmi változásoknak? Hiszen a kialakult hagyományok- 
hoz híven ahhoz szoktunk, hogy a forradalmat a társadalom alapjában, a termelési 
módban végbemenő fordulattal azonosítsuk; itt pedig a társadalmi-gazdasági formáció 
alapelvei változatlanok, s azok maradnak a jövőben is: megingathatatlan a termelési 
eszközök társadalmi tulajdona, a szocialista gazdaság tervszerű jellege; megőrzik jelentő- 


Az SZKP KB elméleti és politikai folyóirata, a Kommunyiszt szerkesztőségének cikke, amely lapunk számára 
készült. 

ségüket a politikai rendszer felépítésének elvei, amelyeket a Szovjetunió alkotmánya 
rögzít; a múltban és a jövőben is a meghatározó ideológia a marxizmus-leninizmus. 

Mindazok számára, akik a jelenlegi megújulási folyamatban nem annak valós tartal- 
mát, hanem valamiféle , földrengést", a társadalmi fejlődés szocialista és kommunista 
perspektíváiról való lemondást látnak, hasznos lenne visszanyúlniuk a győztes szocialista 
forradalom körülményei között megvalósuló reformok jellegéről és tartalmáról adott 
lenini értékeléshez. A nagy október negyedik évfordulójának előestéjén a történelem 
legnagyobb társadalmi fordulata által felszínre hozott alapvető fontosságú feladatok 
megoldásának új megközelítéséről gondolkodva, Vlagyimir Iljics Lenin figyelmét a gaz- 
dasági építőmunka egyáltalán nem forradalminak tűnő módszereinek forradalmi tartal- 
mára összpontosította. Lenin (a közvetlen , támadás és nyomás" módszereinek ellentéte- 
ként) e módszereket , reformista" módszereknek nevezte, és aláhúzta jelentőségüket a 
forradalom ügyének további fejlődése szempontjából. ,,. . .A forradalom vívmányai - írta 
Vlagyimir Iljics — most nem lehetnek olyanok, mint azelőtt. Jellegük óhatatlanul megvál- 
tozik annak következtében, hogy a háborús frontról áttérünk a gazdasági frontra, 
áttérünk az új gazdasági politikára, azoknak a viszonyoknak a következtében, amelyek 
elsősorban a munkatermelékenység emelését, a munkafegyelem megszilárdítását követe- 
lik." (V. I. Lenin Összes Művei, 44. kötet, 119. oldal). Az e folyamatban alkalmazandó 
újszerű, nem szokványos megközelítések alapjául a szocialista átalakítás forradalmi és 
, Teformista" módszerei dialektikájának lenini elemzése szolgál. 


, A reformoknak forradalomhoz való viszonyát - írta Lenin Az arany jelentőségéről 
most és a szocializmus teljes győzelme után című cikkében -— pontosan és helyesen csak 
a marxizmus határozza meg, ám Marx ezt a viszonyt csak az egyik oldaláról láthatta, 
azaz a proletariátus első, legalább egy országban kivívott, valamennyire is szilárd, 
valamennyire is tartós győzelmét megelőző helyzetben. Abban a helyzetben a helyes 
viszony alapja ez volt: a reformok a proletariátus forradalmi osztályharcának mellékter- 
. mékei... A proletariátusnak legalább egy országban kivívott győzelme után valami új 
mozzanat jelentkezik a reformoknak a forradalomhoz való viszonyában. Elvileg a 
viszony ugyanaz marad, de a formában változás áll be, melyet Marx személyesen nem 
láthatott előre, de amelyet csak a marxizmus filozófiája és politikája alapján lehet 
megérteni" (V. I. Lenin Összes Művei, 44. kötet, 224. oldal). 


A társadalomnak jelenleg minőségi változtatásokat kell végrehajtania gyakorlatilag 
minden területen: a termelőerők és a termelési viszonyok fejlesztésében, a társadalmi élet 
szociális-politikai és humán szférájának radikális és átfogó demokratizálásában, a szelle- 
mi haladás intenzifikálásában, egy olyan szemlélet kialakításában, amelyben az ember 
mint legfőbb tényező és érték minősül. A szocializmus új minőségű növekedéséről van 
szó, ami lehetővé teszi — s bizonyos objektív és szubjektív körülmények között feltételezi 
-, hogy a végbemenő változások forradalmi jellegűek legyenek. A jelenlegi helyzetben 
lényegesen bővül a mozgástér ahhoz, hogy forradalmi módon cselekedjünk, a forradal- 
miság pedig saját bázisán, a szocialista építés évtizedei alatt , kiharcolt és megszerzett" 
bázison realizálódik. A mostani döntő szakasz - a lelassult fejlődés következményeinek, 
a közelmúlt hibáinak mielőbbi felszámolása — megköveteli, hogy tartalmukat, mélységü- 
ket és ütemüket tekintve valóban forradalmi tetteket hajtsunk végre. Ily módon az 
átalakítás folyamatában lényegüket tekintve — de sok vonatkozásban a megoldásra érett, 
sőt , túlérett" problémák megoldási módjait tekintve 15 — forradalmi változások mennek 
végbe. I 

A dialektika törvényei a jelenlegi szakaszban is meghatározzák az átalakítás és a 
tökéletesítés jellegét. A szocializmus ma is ellentmondásokon keresztül fejlődik, s ezeknek 
az ellentmondásoknak a feloldása — Marx kifejező szavaival élve — egyáltalán nem 
, Nyugodtan, bármilyen úton" megy végbe. Az olyan magatartás, amely csupán az elért 
eredmények rögzítését, az elvégzett munka megnyugtató értékelését tekinti célnak, szük- 

ségszerűen komoly károkhoz vezet: a gazdaságban, a társadalmi és eszmei-erkölcsi 
szférában, a szellemi életben egyaránt. 

Az SZKP ebből kiindulva veti fel a szocialista fejlődés valamennyi elvi kérdését, 
elsősorban a gazdasági jellegűeket. 


A társadalmi-gazdasági fejlődés gyorsítását célzó irányvonal érvényesítése megköveteli 
a progresszív változásokat gátló, fékező mechanizmus felszámolását, és sürgető szükség- 
gé teszi a gazdaságirányítás radikális reformjának kidolgozását és megvalósítását. 

E feladatok megoldásában jelentősen növekedett a közgazdaságtudomány szerepe és 
felelőssége. A stagnálás légköre azonban elkerülhetetlenül hatással volt e tudomány 
állapotára. A hetvenes években és a nyolcvanas évek első felében a közgazdaságtudo- 
mány ellentmondásos taódon fejlődött. Egyrészt olyan skolasztikus konstrukciók jöttek 
létre, amelyek gyakran dogmákká merevültek. Széles körben elterjedtek a kommentáló 
jellegű munkák, amelyek abszolutizálták a gyakorlatban kialakult gazdálkodási és irá- 
nyítási formákat, s ezeket a szocializmus lényegi jellemvonásaival azonosították. 

Másrészt létrejött a felhalmozódott negatív jelenségek okainak értelmezéséhez, vala- 
mint az ezek felszámolását célzó fő irányvonalak és intézkedések kialakításához szüksé- 
ges elméleti-módszertani potenciál. A legutóbbi két évtizedben számos közgazdász bírál- 
ta a struktúrapolitikát, sürgették a gazdasági mechanizmus olyan radikális reformját, 
amely a vállalatok és az egyesülések jogainak és felelősségének kibővítésén, a teljes 
gazdasági önelszámolás és önfinanszírozás fejlesztésén alapul. Megindokolták, hogy 
miért van szükség gyökeres árreformra s olyan gyakorlat bevezetésére, amikor minden 
felhasználó fizet valamennyi felhasznált termelési erőforrásért stb. Ilyen elméleti tartalék 
nélkül lehetetlen lett volna kidolgozni a gyorsítás és az átalakítás koncepcióját. A Köz- 
ponti Bizottság 1985. áprilisi ülése után kedvező feltételek alakultak ki a közgazdaságtu- 
domány fejlődéséhez. 

A közgazdaságtudomány újraértelmezése szükségessé tette, hogy határozottan szakít- 
sunk a stagnálás időszakában kialakult dogmákkal, leegyszerűsített elképzelésekkel, és 
új módon közelítsünk az időszerű elméleti és gyakorlati problémák megoldásához. 
Mindenekelőtt arra volt szükség, hogy megújuljon a termelőerők és termelési viszonyok 
dialektikájának politikai-gazdaságtani elemzése, hogy a tudomány bemutassa: a gyorsí- 
tás legfontosabb előfeltétele a termelési viszonyok állandó fejlesztése; szilárd összhangot 
kell fenntartani e viszonyok és a dinamikusan fejlődő termelőerők között; kellő időben 
fel kell tárni és megoldani a közöttük kialakuló nem antagonisztikus ellentéteket. A ter- 
melési viszonyoknak a termelőerők reális állapotát figyelmen kívül hagyó elemzéseiből 
következik, hogy kialakult egy olyan — a realitásoktól távol álló - spekulatív kép, 
miszerint e viszonyok lényege állandó, nem változik. Ebből a felfogásból másrészről 
levezethető az az illúzió, hogy a termelési viszonyok és a termelőerők közötti összhang 
csaknem automatikusan létrejön majd. Ez a nézet azt sugallja, hogy gyakorlatilag nem 
létezik a termelési viszonyok fejlesztésének problémája. 

A szocialista termelési viszonyok rendszere természetéből következően, teret nyit a 
termelőerők és ezek társadalmi jellegének fejlesztéséhez. Erre azonban csak azzal a 
feltétellel kerülhet sor, ha az egész szocialista gazdasági rendszer tökéletesítése érdekében 
folyamatos, rendszeres és célratörő munka folyik. A párt ez utóbbi, kulcsfontosságú 
módszertani elvet a hetvenes évek végén és a nyolcvanas évek elején kialakult konkrét 
gazdasági helyzetből vonta le. Arra a következtetésre jutott, hogy a gazdasági növekedés 
az adott időszakban azért lassult le, mert nem ismerték fel kellő időben, hogy nélkülözhe- 
tetlen a termelési viszonyok továbbfejlesztése. 

Szükség volt arra is, hogy tudományosan értelmezzék a szocialista tulajdon teljes 
problémakörét. A szocialista tulajdonnak gazdag tartalma van. Magában foglalja az 

eszközfelhasználással és a termelés eredményeivel összefüggően az emberek, a kollektí- 
vák, az ágazatok és a különböző országrészek közötti kapcsolatok sokrétű rendszerét, 
a gazdasági érdekek széles körét. E kérdések tudományos elemzésének célja olyan 
intézkedések kidolgozása, amelyek révén kialakítható a dolgozó kollektívák és az egyes 
dolgozók valóban gazdasági szemléletű viszonya a szocialista tulajdonhoz, s tovább mélyít- 
hető a szocialista önigazgatás a gazdaság terén. Fel kell számolni azt a szemléletet is, 
amely skolasztikus módon, leegyszerűsítve foglalkozik az össznépi és a szövetkezeti 
tulajdon egymáshoz való közeledésének és távlati egybefonódásának kérdésével. 

: . Az áru- és pénzviszonyok nem megfelelő értékelésének, söt gyakran a szocializmussal 
való szembeállításának következtében voluntarista megoldások születtek a gazdaságban, 
nem kapott megfelelő szerepet a piac, a gazdasági önelszámolás, , egyenlősdi" alakult ki 
a bérezésben, az árképzésben pedig szubjektivizmus volt tapasztalható. 

Ezért a közgazdasági kutatások legfontosabb témáivá váltak: az áru- és pénzviszonyok 
új tartalma a szocializmusban; e viszonyok szubjektumainak éállami és szövetkezeti 
vállalatok, a társadalom egyéni munkatevékenységet folytató egyes tagjai) társadalmi- 
gazdasági sajátosságai; az áru- és pénzviszonyok, valamint az értéktörvény érvényesülé- 
sének objektív határai és szabályozó szerepük mélysége népgazdaságunkban. 


A gazdasági mechanizmus átalakításának feladata szükségessé tette a szocialista gazda- 
ságban érvényesített centralizmus és demokratizmus tartalmának és dialektikájának felül- 
vizsgálatát. Még nem is olyan régen a tervutasításos centralizmus hatékonyságának 
elégséges garanciája volt az a gyakorlat, miszerint a termelés volumenével és nómenkla- 
túrájával kapcsolatos feladatokat szigorúan , felülről lefelé" bontották le. Az élet bebizo- 
nyította, a jelenlegi körülmények között éppen ez az irányítási módszer az, amelyik 
nemcsak hogy ellentmond a hatékonyságnövelés feladatának, de gyengíti magát a köz- 
ponti irányítást is. E módszer alkalmazása mellett az egyéni és a kollektív érdekek 
valójában nem érvényesülnek, ráadásul a társadalom érdekei ellen is fordulhatnak. 
A vállalatok ugyanis a termelési tervek csökkentésében és abban érdekeltek, hogy 
nyomást gyakoroljanak az államra a központi forrásokból való mind nagyobb részesedés 
céljából. 

Az élet megkövetelte a demokrácia és a centralizmus egyidejű fejlesztését: a centraliz- 
mus megszilárdítását az adminisztratív irányítási módszerekről a döntően gazdasági mód- 
szerekre történő átállás révén; a demokrácia fejlesztését pedig úgy, hogy jelentősen széle- 
sedjenek a vállalatok és egyesülések jogai, és növekedjék a gazdálkodás eredményeiért 
való felelősségük. Hangsúlyozni kell, hogy e két oldal dialektikus kapcsolatának semmi 
köze sincs ahhoz a mechanikus elképzeléshez , miszerint az egyik oldal fejlesztése maga után 
vonja a másik meggyengülését. Éppen ellenkezőleg, a tényleges tervszerűség (vagyis 
mindenekelőtt a tudatosan megvalósított arányosság) csakis a vállalatok kezdeményezé- 
sére, érdekeik racionális kihasználására támaszkodhat. A nyereségnek a vállalatok és a 
társadalom között történő elosztására vonatkozó szabályok, az amortizációs normák, 
a hitelekért fizetendő kamat és a hitelnyújtás feltételei, a források utáni befizetések, a 
bérezési normatívák, az alapvető fontosságú termékeknek a tervekben megállapított árai 
és a szerződéses áraknál alkalmazandó árképzési szabályok, valamint az adók és más 
normatívák nem kevésbé szigorúak, de lényegesen hatásosabbak, mint a volumenmuta- 
tók közvetlen lebontása. 


A gyorsítást tágabban értelmezzük, mint a gazdasági növekedési ütem egyszerű fokozá- 
sát. A dolog lényege nem az ütem, hanem a fejlődés iránya. Hangsúlyozandó, hogy meg 
kell szüntetni a célok szigorúan mennyiségi meghatározását. A gyorsítás stratégiáját — 

nemcsak abból kiindulva kell megfogalmazni, hogy gyorsabb fejlődés szükséges, hanem 
azt is figyelembe kell venni, hogy milyen irányba, milyen új minőség elérésére irányítsuk 
a fejlődést. A gazdasági növekedés új minősége szoros kapcsolatban áll a termelésnek 
a tudományos-műszaki haladás, a strukturális átalakítás alapján történő intenzifikálásá- 
val, az irányítás hatékony formáinak fejlesztésével, az aktív szociálpolitikával. 

A gyorsítás tényezőit rendszerint három csoportba soroljuk; megkülönböztetünk tudo- 
mányos-műszaki, szervezeti-gazdasági és szociális tényezőket. 

u A gyors növekedési ütemek hosszú ideig történő fenntartásához alapjaiban meg kell 
gyorsítani a tudományos-műszaki haladást. Ily módon a tudományos-műszaki fejlődés 
a gyorsítás állandó forrásává válik. A kialakult gazdasági mechanizmus azonban konzer- 
válja azokat a viszonyokat, amelyek között a népgazdaság nem képes megfelelően 
befogadni az újításokat. A tudományos-műszaki haladás gyorsítása nem lehetséges a 
gazdálkodási feltételek megváltoztatása és aktív szociálpolitika nélkül. 

Wu Szervezeti-gazdasági tényezők. Az SZKP KB 1987. júniusi ülésén elfogadta A gaz- 
daságirányítás gyökeres átalakításának alaptételei című összefoglaló dokumentumot, 
amely az új gazdasági mechanizmusnak a párt által kidolgozott egységes koncepcióját 
tartalmazza. A gazdaságirányítás gyökeres átalakításának lényege abban rejlik, hogy az 
eddigi, döntően adminisztratív jellegű módszerekről az irányítás minden szintjén átté- 
rünk a gazdasági módszerekre, a különböző érdekek figyelembevételével történő irányí- 
tásra, az irányítás széles körű demokratizálására, az emberi tényező aktivizálására. Az 
elfogadott dokumentum hangsúlyozza, hogy a gazdasági mechanizmus radikális átalakí- 
tásának kiindulópontja, a gazdaság alapláncszeme, a vállalat (egyesülés). 

Az új gazdasági mechanizmus fontos alapelemei: a dolgozó kollektívák önelszámolása 
és önigazgatása, a gazdasági verseny, a normatív tervezési módszer és az önfinanszírozás. 

A vállalati kollektívák fő pénzügyi forrásává az önelszámolási jövedelemnek kell válnia, 
amely a gazdasági ösztönzők egész rendszerének a gerince. Az elképzelések szerint a 
társadalom és a kollektívák érdekeinek összehangolását az állami költségvetésbe való 
befizetések hosszú távú, stabil gazdasági normatívái, a bér- és ösztönzési- alapok, vala- 
mint az árak és a hitelek után fizetendő kamatok biztosítják majd. A vállalatoknak - a 
társadalmi igényekből kiindulva, az állami megrendelések, valamint más vállalatok és 
szervezetek közvetlen megrendelései és a fogyasztók igényei alapján - önállóan kell 
összeállítaniuk és jóváhagyniuk saját ötéves és éves terveiket. 

Az új gazdasági mechanizmus hatékonyságának fontos feltétele, hogy biztosítsuk a 
fogyasztói prioritást, erősítsük a fogyasztók hatását a termelésre. Ez megköveteli az 
anyagi-műszaki ellátás rendszerének gyökeres átalakítását az anyagi források centrali- 
zált finanszírozásának megszüntetése és a termelőeszközök nagykereskedelmének meg- 
valósítása alapján. A fogyasztók szerepének növelését célzó intézkedések között új elem 
a vállalatok között kibontakozó gazdasági verseny s e verseny felhasználása a monopoliz- 
mus és a termelők diktátuma ellen. 

Meg kell újulnia a központi gazdaságirányításnak, amelynek csak a központban 
megoldható kérdésekre kell összpontosulnia. Így a következőkre: a gazdasági, szociális 
és tudományos-műszaki fejlődés állami stratégiájának kidolgozására, a népgazdasági 
folyamatok szabályozására, az átfogó és biztonságos gazdasági egyensúly alapján, vala- 
mint a vállalatok (egyesülések) és a területi adminisztratív egységek hatékony gazdálko- 
dásához szükséges feltételek megteremtésére, 

A gazdaságirányítás átalakításának központi kérdése a hosszú távú, stabil gazdasági 
normatívák és az állami megrendelések alapján megvalósuló gazdasági tervezési módsze- 
rekre való áttérés. 

Az SZKP KB júniusi ülésének dokumentumai kimondják, hogy radikális reformot kell 
végrehajtani az árképzésben; az árakat a társadalmi termelés hatékonysága növelésének, 
a gazdasági irányítási módszerek fejlesztésének, a gazdasági önelszámolás és az önfinan- 
szírozás elmélyítésének hatékony eszközévé kell tenni. Az áraknak ki kell fejezniük a 

termékek előállításához társadalmilag szükséges költségeket, a termékek használati tulaj- 
donságait, minőségét és a fizetőképes keresletet. 

Nagy feladatok állnak a pénzügyi és hitelrendszer előtt. Ennek jelenleg az a legnagyobb 
hiányossága, hogy a pénzügyi, a hitel- és a pénzeszközök forgalma elszakadt az anyagi 
értékek mozgásától, a népgazdaság túltelített fizetőeszközökkel. Ezért a pénzforgalmat 
összhangba kell hozni az anyagi javak forgalmával. A költségvetés és a vállalatok 
viszonyát normatív alapokra kell helyezni, maximális mértékben csökkenteni szükséges 
az áruértékesítés nélküli jövedelemszerzés lehetőségeit, ismét érvényesíteni kell a hitel- 
nyújtás alapelveit, korlátozni a költségvetési és hitelforrásokat, garantálni a hitelek 
megtérülését. 

mu Szociális-emberi tényezők. A gyorsítás egyik fő eszközét a párt abban látja, hogy 
a társadalom tagjai aktívan vegyenek részt a tudományos-műszaki fejlesztésben, a terme- 
lés irányításában. Az átalakítás gyakorlata teljes mértékben bebizonyította e következte- 
tés helyességét, s ezáltal nyilvánvalóvá vált, hogy mennyire időszerű és szükséges az 
emberi tényezővel összefüggő problémák sokoldalú tanulmányozása, magának az em- 
bernek a mélyebb megismerése. 

Joggal feltételezhetjük, hogy most egy olyan új típusú tudomány van kialakulóban, 
amely aktívabban fordul az ember felé, és szervesen egyesíti magában a gyakorlatot, a 
társadalmi-etikai normákat és a kultúrát. 

De milyen kérdésekre kell összpontosítani a figyelmet? Mindenekelőtt mélyebben meg 
kell érteni és pontosan meghatározni az , emberi tényező" fogalmát. Az , emberi tényező" 
fogalma sajátos módon foglalja magában a társadalmi, gazdasági, termelési, tudomá- 
nyos-műszaki, irányítási és más viszonyok között folyó emberi tevékenységet, mindazt, 
ami az emberhez mint a társadalmi élet különböző területein tevékenykedő szubjektum- 
hoz kötődik. Az emberi tényező döntő fontosságú a társadalmi-gazdasági fejlődés gyor- 
sításának folyamatában. Ez azonban nem jelenti azt, hogy az értékek széles sávjában ne 
vennénk figyelembe a személyiség más tevékenységi és megjelenési formáit is. Társadal- 
munk és társadalmi fejlődésünk célja maga az ember. A személyiség gazdagsága — Marx 
szerint -— döntő fontosságú tőke, amely a termelőerők jelentőségéhez mérhető. 

A következőkről van szó: az emberek munka- és társadalmi tevékenységének irányítási 
módszereiről a társadalmi, csoport- és egyéni érdekek egyeztetéséről, az ösztönzési 
rendszer fejlesztéséről és az ehhez szükséges optimális feltételek megteremtéséről, a 
dolgozók kezdeményezéseinek kibontakoztatásáról és a fegyelem javításáról, s végül az 
élet és a munka erkölcsi alapelveiről és kritériumairól, valamint ezek nem csupán 
általános, hanem egyéni értelméről, értelmezéséről. 

Mindezek széles körű feltárásához sok tennivaló vár a filozófiára. A fő feladat az, hogy 
teljes körű tudományos ismeretekre tegyünk szert az emberről, egységben vizsgálva 
társadalmi és biológiai tulajdonságait. 

Különös figyelmet kell fordítani az egyes tudományok , határterületein" keletkező, az 
emberi lét és fejlődés különböző szféráit érintő problémákra: a személyes tulajdonságok- 
ra, valamint ezek és a társadalmi viszonyok közötti kölcsönös kapcsolatokra és hatások- 
ra; a személyiségformálás törvényszerűségeire az oktatási, a nevelési és a munkafolyama- 
tokban, valamint a társadalmi-kulturális alkotásban; az ember és az új technika kölcsön- 
hatásaira (ez az ergonómia feladata); az agyműködést és a pszichikai folyamatok dinami- 
káját meghatározó társadalmi, genetikai és fiziológiai tényezőkre; az ember adaptációs 
mechanizmusára, figyelembe véve a társadalmi, az ökológiai és a genetikai tényezők 
kölcsönös hatásait; orvosi-biológiai, társadalmi és erkölcsi szempontokból az életkor 
meghosszabbítására és így tovább. 

A Szovjetunióban ma meginduló hatalmas társadalmi átalakulásnak szerves része a 
társadalmi gondolkodás alkotó továbbfejlesztése. Világosan kell látnunk, hogy tökéletesen 
más világban élünk, mint elődeink két-három nemzedékkel ezelőtt. A környező világ 
megismerésében az emberiség által elért — példa nélkül álló — sikereket egyúttal olyan, 
az emberiség okozta globális problémák kísérik, amelyek megoldásától nem csupán a 
civilizáció fennmaradása, hanem az emberiség léte és az élet megőrzése függ a Földön. 
A 21. század küszöbén az emberiségnek, benne saját népünknek, új, globális gondolko- 
dást kell meghonosítania. Az öngyilkos termonukleáris háború megelőzéséhez és az 
atommentes világ megteremtéséhez új politikai gondolkodásra van szükség. A gazdasági 
mechanizmus radikális átalakítása és a társadalmi-gazdasági fejlődés meggyorsítása — s 
távlatilag az új világgazdasági rend megteremtése is — új gazdasági gondolkodást 
kíván. A szocialista társadalmi viszonyok demokratizálását célzó irányvonal megvalósí- 
tásához új jogi és társadalmi gondolkodásra van szükség. A civilizáció elért fejlettségi 
fokán az ember és a természet közötti kölcsönhatások új ökológiai gondolkodást sürget- 
nek. 

A kialakulóban lévő új gondolkodás fő megkülönböztető jegye abban rejlik, hogy 
középpontjában az ember és az emberi érdekek, igények és képességek állnak. Az új 
gondolkodás az általános emberi értékekből indul ki. 

Az emberiség létfontosságú érdekei, a korunkban végbemenő társadalmi haladás 
objektív szükségletei megkövetelik a béke megőrzését és az atomfegyverek felszámolását 
bolygónkon, a biztonság garantálását minden ország számára. 

Korunkban egy esetleges termonukleáris háború a közös megsemmisülést, az egész 
emberiség elpusztulását, az élet megszűnését jelentené bolygónkon. Az események ilyen 
tragikus alakulása csak az általános emberi értékek prioritásának feltétel nélküli elfoga- 
dásával kerülhető el. Éppen ezért ez a prioritás az alapja az új békefilozófiának, amely 
már elutasítja a háborút mint a külpolitika más eszközökkel történő folytatását. De 
nemcsak a háborút, hanem a fegyverkezési versenyt, a politikai konfrontációt és a 
nemzetközi feszültség növelését is. Kölcsönhatásokkal átszőtt világunkban a tárgyalá- 
soknak, a dialógusnak, a kölcsönösen elfogadható megoldások keresésének és a kölcsö- 
nösen előnyös együttműködésnek kell az országok közötti konfliktusok megoldásában 
az ésszerű eszközök szerepét betölteni. 


A marxizmus nem dogma, hanem iránymutatás a cselekvéshez. Ez a gondolat - amelyet 
számos alkalommal hangsúlyoztak a marxizmus megalapítói — mai, gyorsan és radikáli- 
san változó világunkban különösen időszerű. Választ adni a kor kihívásaira — ez társada- 
lomtudományunk legfontosabb feladata. Be kell vallani, hogy e feladat megoldásában 
még csak az első lépéseket tettük meg, meghatároztuk a fő irányvonalat. A további 
sikeres előrehaladás záloga nemcsak a tudósok bátor útkeresése, hanem az egész nép 
történelmi jelentőségű alkotó munkája, a szocializmus fejlesztésének és megújításának 
egyre gazdagodó konkrét gyakorlata, az a forradalmi vállalkozó szellem, ami mindig a 
szocializmus erejét jelentette. 


HAROM EVTIZED TANULSAGAIBOL 


AZ MSZMP POLITIKÁJÁRÓL 


Történelmi realitásérzék 
Kádár János műveinek első kötetéről 


Ma már történelminek is nevezhető korszak indulásának dokumentumait adja közre 
Kádár János összegyűjtött írásainak és beszédeinek első kötete". Forrásértékű vállalko- 
zást bocsát útjára a Kossuth Könyvkiadó. Az 1956-os ellenforradalom válságából kiutat 
kereső és találó politikus gondolkodásának és tevékenységének sajátos tükre kerül az 
olvasó kezébe. Olyan tükör ez, amelyben élesen jelennek meg az elmúlt, több mint három 
évtized indulásának hazai és nemzetközi fejleményei, s amelynek eredményei benne 
vannak a mában - mához szóló tanulságokkal. 

Két esztendő általában túl rövid időszak ahhoz, hogy eseményeiből messzemenő és 
távlatos következtetéseket lehessen levonni. Vannak azonban korszakok, amikor — mint 
cseppben a tenger — tömören jelennek meg emberi és társadalmi történések. Kádár János 
könyvének első írása 1956 novemberében született, az utolsó pedig 1958 novemberében. 
A két dátum már önmagában is jelzi, hogy a közötte feszülő idő nem mérhető a 
történelem átlagos mértékével. Éppen ezért akár történelemkönyvként is olvashatjuk ezt 
a kötetet, különösen a mi generációnk, amelyik gyerekfővel élte át az 1956-ot követő 
éveket. Számunkra tények, értékelések sora árad Kádár János felszólalásaiból, előadói 
beszédeiből, nemzetközi megnyilatkozásaiból és politikai írásaiból. De feltehetően beszé- 
desek ezek az írások azok számára is, akikben e szövegek olvasásakor eleven emlékképek 
villanak elő. i 

Tudjuk, hogy elmúlt korszakok, legyenek azok bármilyen közeliek is, a maguk tanítá- 
saival nem adhatnak választ maradéktalanul a ma felvetődő kérdésekre. Tanulságérté- 
kük azonban mégis súlyos. Érdemes tehát Kádár János akkori gondolataihoz nemcsak 
a történelem, hanem a jelenkor felöl is közelíteni, mert az a politikusi és emberi magatar- 
tás, amely e kötet szerzőjét három évtizeddel ezelőtt jellemezte, a mára nézve is követen- 
dő példával szolgál. Ennek a magatartásnak a legszembetűnőbb jegye a bátorság. 
Bátorság abban, hogy felismeri az akkori- közelmúlt politikai torzulásait, szakít a tör- 
vénytelenségekkel, azokat elítéli; bátorság a nemzeti sorsproblémák fölvetésében s — ami 
a legfontosabb - a gyors és hathatós cselekvésben. 

Az 1956 után következő két esztendő az igazán felelős politikusnak nem adott hosszú 
időt a meditációra. Mégis alapos felkészültséggel, elvi, politikai szilárdsággal, a cselekvés 
minden irányú következményeit kiszámítva kellett dönteni, ha tetszik naponta, sőt a nap 
minden órájában. A bátorság mellé épp ezért a feladatvállalásnak és a munkabírásnak 
különös képessége társul. E két esztendő alatt — a kötet tanúsága szerint — több mint fél 
százszor kellett itthon vagy külföldön olyan súlyú kérdésekről nyilatkoznia Kádár 
Jánosnak, amilyen kérdéseket nagyon ritkán és nagyon kevés embernek tesz fel a 
történelem. És akkor még nem szóltunk mindarról, ami a műfajilag kötetbe foglalható 
történéseken kívül a politika említett két esztendejében végbement hazánkban. i 


" Kádár János művei. I. kötet, (1956-1958). Kossuth Könyvkiadó, 1987. 

A visszatekintésből úgy látszik, hogy ennek a korszaknak olyan emberre volt szüksége, — 
akiben él az a szintetizáló képesség, amelynek birtokában a különböző társadalmi 
érdekeket a lehetőség szerint közös nevezőre lehet hozni, megtalálni azt, ami ezekben az 
érdekekben a sokféleség ellenére közös. Ez békésebb helyzetekben sem egyszerű. S külö- 
nösen nem volt egyszerű akkor. 

E politikai törekvésnek mind nagyobb hitelét éppen az adta, hogy a kezdet kezdetétől 
szolgálatnak fogta föl a maga hivatását, és célként a tömegek életszínvonalának emelésé- 
vel a szocializmus felépítését fogalmazta meg. A köznapi ember számára — ez ma ismét 
fontossá válik - nem csupán dilemmákat, hanem optimizmust is sugárzott. Kádár János 
gondolkodásából kiderül, hogy egy percre sem kételkedett az , egészséges fejlődés" 
lehetőségében, s ehhez kedvezőnek ítélte a kibontakozás feltételeit. Az élet őt igazolta. 
Ehhez a szilárdsághoz kellett , az elvi bátorság" s az az elhatározás, hogy , kertelés nélkül 
nézzünk szembe a napirenden levő feladatok megoldásához szükséges kérdésekkel". 

Probléma pedig volt bőven. Mind a napi történéseket illetően, mind pedig a jövő 
megalapozását. Ma is aktuális a kérdés: ennyire bonyolult történelmi körülmények 
között hogyan lehet biztonságosan eligazodni, és megtalálni a legjobb megoldást. Kádár 
János is gyakran tett fel magának ilyen kérdéseket. És válaszában markánsan kifejező- 
dött az a gondolat, hogy ebben a legfőbb eszköz - vagy ahogy akkor mondta -, a , fő 
fegyver" a marxizmus-leninizmus elmélete. Bármennyire is úgy hihetnénk ma már, ebben 
a felvetésben nem volt semmi szokványos. Kádár János ugyanis új megközelítésben 
nyilatkozott az elmélet fontosságáról. Ezt így fogalmazta meg: , Alig van olyan múltbeli 
alapvető döntésünk, amely ma minden változtatás nélkül alkalmazható, bár annak 
idején helyes lehetett. Ez a megállapítás vonatkozik elméleti nézeteink egész sorára is. 
Szinte minden fontos tételt felül kell vizsgálnunk, ha másért nem, akkor azért, hogy most 
is változatlanul érvényes-e úgy, mint ahogy annak idején kidolgoztuk és leszögeztük. 
Egész sor elméleti kérdést másképpen kell megfogalmaznunk, ami természetesen nem 
jelenti a marxizmus-leninizmus tanításainak revízióját." 

Ma is érdemes figyelnünk e gondolatok árnyalataira, a megfogalmazásnak az időhöz 
igazodó hajlékonyságára. Kádár János lényegében azt a ma már szerencsére közhellyé 
vált felismerést mondja ki, hogy mindenkor a történelmi körülményekhez kell igazod- 
nunk, s amit a marxizmus korábban helyesen állapított meg, az sem lehet , hajszálra" 
s mindenben változatlanul érvényes a megváltozott viszonyok között. Az elmélet tehát 
nem arra való, hogy , számon tartsák valamely tudományos intézetben", vagy tételeinek 
ismételgetésével igazolja valakinek a marxizmushoz, illetve a rendszerhez való hűségét, 
hanem arra, hogy a gyakorlat általánosításaképpen visszahasson a társadalom életére. 
Az elmélet ebben a felfogásban tehát a gyakorlatért van, ez a legfontosabb rendeltetése. 
S ha még nem érett meg a válasz vagy nem tudott eligazítást találni az élet által feltett 
kérdésekre, akkor gyakorlati megoldásokkal kell kikényszeríteni az előrelépést. Az 
elméleti kidolgozottság hiánya nem hátráltathatja a szükséges cselekvést. Az antidoktri- 
nerséget mint magatartást, mint a gyakorlat vezérfonalát, mint politikai gyakorlatot 
azóta sokan, sokfelé az MSZMP vagy megszemélyesítve Kádár János pragmatizmusá- 
nak nevezik. 

Mindebből az is kiderül, hogy Kádár János számára a legfontosabb ezekben a nehéz 
években a változások minél pontosabb érzékelése. Nyilvánvaló, hogy ennek a gondolko- 
dásnak és a politikai, vezetői munkálkodásnak a sarkköve a szocializmus volt. Szocializ- 
mus, de másképpen, mint ahogy az a személyi kultusz idején történt, és másképpen, mint 
ahogyan azt az 1956-os , viharban" eltorzították. Az új elvi alapokra helyezett szövetségi 
politikában a nemzeti egység tiszta és valóban szocialista távlatai bontakoztak ki. 

Meglepő újraolvasni a tényeket. Azt például, hogy ez a politika aránylag gyorsan 
tudott hitelt szerezni magának az országhatárokon túl is. A Szovjetunióval való kapcso- 
latunknak új korszaka kezdődött akkor. Kádár János beszédeiben a szocialista világ- 
rendszer és a hozzá való viszonyunk a korábbitól jelentősen eltérő megfogalmazást kap. 

Történelmi távlatba helyezi a múltat, s épp ezzel a jövőnek is más távlatot ad. Nem 
használ nagy szavakat, de ahogy ő mondja: , hebehurgyaságokat" sem enged meg a 
történelmi gondolkodásban. Elemzéseiből plasztikus kép tárul elénk szinte az egész 
szocialista táborról és a nemzetközi kommunista mozgalomról. A környező világon túl 
Kínáig, sőt Japánig terjed a figyelme. Aki esetleg csak a névmutatót nézi végig, az is 
érzékelheti, hogy ebben a vezetői gondolkodásban milyen tágak a határok térben és 
időben egyaránt. A viszonyítási pontoknak ez a tágas és ugyanakkor pontos kezelése 
lehet az egyik fő oka annak, hogy az MSZMP Kádár János nevével fémjelzett politikája 
oly hamar nemcsak hazai, hanem nemzetközi tekintélyre is szert tett. Ezekkel az ismere- 
tekkel, a problémáknak őszinte és összehasonlító kezelésével ugyanis nagyon nehéz volt 
vitába szállni. 

Ma már nehéz visszaképzelnünk magunkat az akkori helyzetbe, de épp ezeknek az 
írásoknak a segítségével tudhatjuk, hogy az emberi fejekben élt még a két világháború 
közötti idők és az ötvenes évek első felének jó néhány kellemetlen öröksége. Ebben a 
helyzetben kellett vitázni, érveket találni, és a társadalmi erőket progresszív cselekvésre 
ösztönözni. Ezért volt lényeges, hogy Kádár János mindig pontosan tette fel a kérdése- 
ket, fogalmazta meg a megoldásra váró feladatokat, s megtalálta a válaszokat, a megol- 
dások módját - s ezek éppen történelmi igazságukkal hatottak. 

Számomra különösen fontos az a mód, ahogyan a Magyar Kommunista Ifjúsági 
Szövetség I. országos értekezletén foglalkozott ezekkel a kérdésekkel. Ott mondta el, 
hogy a nép jólétét, az életszínvonalat szükséges az illető ország korábbi viszonyaihoz is 
mérni. Tudatában kell lenni tehát, hogy milyen országot örökölt 1945-ben a magyar nép, 
s ha innen nézzük a tényeket, kiviláglik, hogy az ötvenes években — minden torzulás 
ellenére — milyen történelmi fejlődésen mentünk át. Nem kell persze azt állítani, hogy ez 
a fejlődés és nyomában az életszínvonal-emelkedés nagyon magas. Csak viszonyítva lehet 
azonban összevetni a magyar fejlődés eredményeit Franciaországéval vagy az Egyesült 
Államokéval. Úgy hiszem, erre a realitásérzékre ma is szükségünk van. S arra is, hogy 
a jelenidőben is aktuálisan halljuk meg Kádár János akkori szavát: , Demagógiából nem 
lesz népjólét, sem magasabb életszínvonal. Népjólét, életszínvonal - ennek tovább-emelé- 
se — kizárólag alkotó, termelő munkából születhetik!" A párt útkeresése a gazdaság 
korszerűsítésére, a későbbi években kibontakozó új gazdaságpolitika szükségességének 
gondolata ekkor a Központi Bizottság első titkárának felfogásából is kirajzolódik már. 


Az ifjúság említett értekezletén is elmondta mindazt, ami a múlt hibáiból a dogmatizmus 
vagy a revizionizmus útjára került pártvezetők tevékenységét illeti. Nem a példastatuálás 
szándéka vezette ebben, nem is a helyes úton járó pártvezetők személyes érdemeinek 
magasztalása, hanem a jövőbe látó következtetések levonása. A közelmúlt történelmi 
eseményeinek elemzéséből ő azt a tanulságot tartotta történelmileg is tartósan érvényes- 
nek, hogy , ha a vezetés és a tömegek között szakadás áll be, a tömeg is rosszul jár. 
Olyanná válik, mind az oldott kéve, mint az erőtlen víz, amely szétfolyik." 

A már-már költőivé forrósodott hang is mutatja, hogy Kádár János számára a párt 
egységének megteremtése és megőrzése, vezető szerepének megerősítése nem önmagáért 
való cél, hanem országos, ha tetszik, népi, nemzeti érdek. Ez az alapja annak a gondola- 
: tának is, hogy a KISZ mindenekelőtt politikai szervezet legyen, amelynek mindennel kell 
foglalkoznia, ami az ifjúságot foglalkoztatja, de hatása, társadalmi ereje csak akkor 
lehet, ha a társadalmi értelemben felfogott cselekvőkészség terepe lesz. Ma is tanulságos, 
ahogyan a KISZ-t összekötötte a párttal, s legalább ilyen tanulságos ahogyan a különb- 
ségeket megfogalmazta. Jövőbe tekintő az a gondolkodás, hogy a fiatalokra más szem- 
mel kell tekinteni -— legyenek bármilyen családi kötöttségűek —, mint a megelőző társada- 
lomban felnőtt korosztályokra. 

Ez is egy új korszak kezdetét jelentette. Lépést azon az úton, amelyen ez a politika az 
évek során a rokonszenvezők széles tömegét szerezte meg magának, megteremtette azt 
a társadalmi alapokon nyugvó, széles körű egyetértést, amelyet mindennapi fogalomként 
szocialista közmegegyezésnek nevezünk. 

Az elmondottakból számomra természetesen fogalmazódik meg a gondolat: Kádár 
János politikusi útjának ez a szakasza alapvetően már a következő évek, évtizedek útján 
járó politikus következetességét is mutatja. 


Hámori Csaba 


Szabó Zoltán: Anya gyermekkel 


POLTTKALRENDSZEK REFORM DEMOKRÁCIA 


Alkotmányos rendszerünkről 


Kerekasztal-beszélgetés a szerkesztőségben 


Az eszmecserén részt vett: Gál Zoltán, az MSZMP KB alosztályvezetője; Kilényi Géza, az 
Államtudományi Kutatások programirodájának vezetője; Király Tibor, az ELTE Bűnügyi Tudo- 
mányok Intézetének igazgatója; Kovács István, az MTA Állam- és Jogtudományi Intézetének 
igazgatója; Madarász Tibor, az ELTE Államigazgatás-tudományi Intézetének igazgatója; 
Schmidt Péter, az ELTE Állam- és Jogtudományi Kara Alkotmányjogi Tanszékének egyetemi 
tanára; Vékás Lajos, az ELTE Állam- és Jogtudományi Kara Polgárjogi Tanszékének vezetője. 
A vitavezető Raft Miklós, a Minisztertanács Titkárságának vezetője volt. A beszélgetés anya- 
gát Forgács Imre, a Társadalmi Szemle rovatvezetője rendezte sajtó alá. 


RAFT MIKLÓS: 

Napjainkban, amikor a Központi Bizottság társadalmi-gazdasági kibontakozásról szóló 
határozatának állami végrehajtása megkezdődött és mélyreható változások várhatók a 
gazdaságban, fel kell készülnünk a politikai intézményrendszer megújítására is. 

Miután az előkészítő munkálatok már javában folynak, joggal vetődhet fel a kérdés: 
mindaz, ami történt, történik és történni fog, s ami a tervezett változtatásokból az 
alkotmányban rögzített hatalmi, államszervezeti tulajdoni és állampolgári viszonyokat 
érinti, mikor és hogyan jelenik meg az alkotmányban. Továbbá: a hatályos alkotmány 
akadályozza vagy segíti a tervezett reformokat, vagy netán közömbös a lezajló változá- 
sok iránt? 

Ezért elsőként azt a kérdést tenném fel: hogyan ítélhető meg a mai bonyolult gazdasá- 
gi-politikai helyzetben az alkotmány funkciója? Indokolt-e az alkotmánymódosítás, 
vagy már nem módosításról, hanem új alkotmányról kell-e beszélnünk? Ha új alkot- 
mányra van szükség, akkor az a sorrend látszik-é célszerűnek, hogy a politikai hatalom- 
gyakorlás demokratizálása terén lépjünk előbb — vagyis az intézmények, politikai szerve- 
zetek először nyerjék el továbbfejlesztett formájukat, és így kerüljenek be az alkotmány- 
ba -, vagy pedig fordítva: az alkotmány reformjával is segíteni kell a folyamatok 
felgyorsítását és elrendeződését. 


KILÉNYI GÉZA: 

Úgy gondolom, hogyha Magyarországon egyáltalán nem valósulna meg gazdaságirányí- 
tási reform, akkor is elérkezett az idő a politikai intézményrendszer és az alkotmány 
átfogó felülvizsgálatára. 

Miért állíthatjuk ezt? Ha meggyőződésünk, hogy a szocialista demokratizmus kiteljesí- 
tése napjaink egyik legidőszerűbb feladata, akkor az egész politikai intézményrendszert 
kritikai elemzés alá kell vennünk az Országgyűléstől a községi tanácsokig, a bírósági, az 
ügyészi szervezeten át a vállalati szintig. Hangsúlyozom, nemcsak a gazdasági kénysze- 
rek miatt kell levonnunk a megfelelő konzekvenciákat. 

Ami már most az alkotmányt illeti, mégis az a véleményem, hogy óvakodni kell 
mindenfajta rögtönzéstől. Ha tehát hozzányúlunk az alkotmányhoz, akkor ezt tegyük 
oly módon, hogy hosszabb távú fejlődéssel számoljunk. Az alkotmánynak utat kel! 
mutatnia, miként az 1949-ben elfogadott alkotmány is utat mutatott, programot adott 
a maga idejében. Létrehozta például az akkor még nem létező tanácsrendszer, az új 
típusú bírósági szervezet, az Ügyészségi szervezet elvi alapjait. 

A problémák gondos, körültekintő mérlegelése persze nem indokolja a megérett 
változtatásoktól való merev elzárkózást. Ma a politikai irányítószervek részéről egyfajta 
tartózkodás tapasztalható az alkotmány elkerülhetetlen módosításával szemben is. 

Csak két példát hadd említsek. Az egyik az országos listán megüresedett képviselői 
helyek betöltése két választás között. E kérdésben az előzetes politikai elképzelés az volt, 
hogy a konkrét problémát meg kell oldani, de ha nem indokolt, ne módosítsuk az 
alkotmányt. Ebben az esetben mindenképpen helyes döntés volt, hogy végül az alkot- 
mányt - tehát az eredeti állásfoglalást is módosítottuk. 

Az Igazságügyi Minisztérium kidolgozta a jogalkotásról szóló törvény tervezetét. Ezt 
felelős — egyebek között tudományos testületek is megtárgyalták. Ennek tanulsága, 
hogy a tervezet több ponton ellentmond egyes alkotmányos tételeknek, illetve alkot- 
mánymódosítás nélkül a törvény semmit nem ér. Hiába soroljuk fel például csokorba 
szedve azokat a tárgyköröket, melyekről jogszabályként csak törvényt szabad alkotni, 
ha másfelől meghagyjuk az Elnöki Tanács korlátlan helyettesítési jogkörét — akkor 
semmit nem csináltunk. 


RAFT MIKLÓS: 


Tisztáznunk kellene, hogy az alkotmány jelenlegi funkciójáról, a társadalomban betöl- 
tött szerepéről vagy pedig arról a lehetséges szerepről beszélünk, amelyet majd be kell 
töltenie. Kilényi Géza azt mondta, hogy a negyvenkilences, jelenleg hatályos alkotmány 
program jellegű törvény. 

Kérdés, hogy van-e ilyen programadó funkciója a mai szocialista társadalomban az 
alkotmánynak, vagy inkább arra lehet reálisan törekedni, hogy a politikai rendszer 
progresszív változásait az alkotmány szentesítse, szilárdítsa meg? 


SCHMIDT PÉTER 


Azt hiszem, történetileg nézve nagyon ritkák azok az esetek. amikor az 1949. évihez 
hasonló, programadó alkotmány megalkotására nyilik lehetőség. Az alkotmánynak nem 
is ez a funkciója, hanem, hogy egy létező állami berendezkedés alapvonalait határozza 
meg. 1949-ben olyan történelmi pillanat volt. amikor program nélkül nem lehetett 
alkotmányt létrehozni. 

Ma inkább abból indulnék ki, hogy a létező helyzetben kell alkotmányjogi megoldáso- 
kat találni a társadalom számára. Kell-e új alkotmány ehhez képest? Egy másik oldalról 
közelítenék, mint Kilényi Géza. nem ellentmondva annak. amit mondott, de inkább 
nemzetközi példára hivatkoznék. 

A szocialista országok többsége második vagy harmadik alkotmánnyal , dolgozik" a 
felszabadulás óta. Magyarország az egyetlen, ahol az első szocialista, 1949-es alkotmány 
van hatályban. Ez egyben a dolgok kritikáját is jelenti. Egy alkotmány tudniillik, amely 
1949-ben egészen más politikai feltételek között jött létre. ha napjainkban is alkalmazha- 
tó, akkor az olyan általános, hogy mindent kibir! Túlélte az 1956-os ellenforradalmat 
és konszolidációt, az 1968 utáni gazdasági reformot — amely közismerten nemcsak 
gazdasági reform volt, hanem politikai rendszert érintő vonásai is voltak. Ez az alkot- 
mány tehát túlságosan keret jellegű. 

KILÉNYI GÉZA: 
Tulajdonképpen minden és mindennek az ellenkezője belefér a keretei közé. 


SCHMIDT PÉTER: 

Úgy vélem, szükség lenne arra, hogy a politikai rendszer megújítására irányuló törekvé- 
seket az alkotmánylevél is kifejezze. Nemzetközi szempontból nézve is időszerűnek 
tartom tehát, hogy ne alkotmánymódosítás legyen, hanem egy új alkotmány létrehozásá- 
val politikailag fejezzük ki a politikai rendszer megújítási szándékát. 

Egyébként, hogy mikor hozunk létre és mikor nem alkotmányt, ez nem elsődlegesen 
jogi, hanem politikai kérdés. A módosítás más dolog. Az soha nem koncepcionális 
változtatás, nem politikai változás, hanem a jogi berendezkedés új megoldásainak alkot- 
mányba foglalása, . 


GÁL ZOLTÁN: 

A politikai intézményrendszer továbbfejlesztésére, ha úgy tetszik reformjára vonatkozó 
politikai szándékot a Központi Bizottság július 2-i határozata -— véleményem szerint -— 
világosan kifejezi. Más kérdés, hogy a változásnak mi legyen a tartalma. Ebben természe- 
tesen vannak viták, de azt a fajta megközelítést, hogy a politikai intézményrendszer terén 
semmit sem kell tennünk, ki kell és ki lehet zárni a gondolkodásból. 

Ha a politikai intézményrendszerhez a lényeges változtatás igényével közelítünk, 
akkor nem kerülhető meg az alkotmány kritikus felülvizsgálata sem. Bármennyire 
kézenfekvő is ez az összefüggés, a megvalósítás azonban nem egyszerű. Miről van szó? 
Az alkotmány egyik fontos társadalmi funkciója az, hogy stabilizálja, védje a fennálló 
hatalmi viszonyokat, s ebben az értelemben mindenképpen tartalmaznia kell a politika 
általánosabb , ígéreteit", törekvéseit. Nehezen képzelhető el ugyanis olyan alaptörvény, 
amely csak normatív előírásokat tartalmaz, s amelynek minden egyes rendelkezése a 
hatályba lépés napját követően érvényesül. 

Ez nem azonos az alkotmányos deklarációk túltengésével. Jelenlegi viszonyaink közis- 
merten a folyamatos változás állapotában vannak, új értékek keletkeznek, régebbi keletű 
axiómák vesztik el érvényüket. Ezért egyetértek Kilényi Gézával, amikor óv a rögtönzé- 
sektől. Az alkotmányozási folyamatban el kell tudni választani, hogy melyek a politikai 
intézményrendszer fejlesztésének általánosabb törekvései, s mi az, ami aktuális teendők- 
höz kötődik. Az elmúlt években gyakran előfordult, hogy összekeveredtek a célok és az 
eszközök, pontosabban egyes konkrét gazdasági, politikai megoldási módok önmagu- 
kért való társadalmi célnak tűntek. 

Mindezzel nem az új alkotmány kidolgozásának szükségességét szeretném megkérdő- 
jelezni, csak arra a kölcsönhatásra utalnék, amely az alkotmány és a társadalmi viszo- 
nyok változása-stabilitása között létezik. Ha ezt nem vesszük figyelembe, akkor a helyes 
szándékok ellenére könnyen újra a kevés normatív szabályt tartalmazó, deklaratív 
alkotmány , sáncai között" találhatjuk magunkat. 


KOVÁCS ISTVÁN: 

Az a véleményem. hogy új alkotmányra van szükség. Megint más kérdés, hogy mikor. 
és mi addig a tennivaló. Ami az alkotmánymódosítás lehetőségeit illeti, szeretném 
javasolni: ne fogadjuk el. hogy az 1949-es alkotmány lehetséges módosítását kimerítettük 
1972-ben. Igaz, hogy 1972-ben sokat tettünk, több helyen megváltoztattuk az alkot- 
mányt, hogy hozzá igazítsuk az 1949 óta végbement fejlődéshez. Ám akkor is számos 
akadállyal kellett szembenézniük azoknak, akik az alkotmány módosításán dolgoztak. 
Ennek előkészítése ugyanis a gazdasági reform első éveire esett, amely időszakban igen 
sok nehézséggel találkoztunk a gazdasági reform hazai és nemzetközi elfogadtatásakor. 
Főként ezzel magyarázható, hogy 1972-ben talán túlságosan is óvatosak voltunk, és az 

alkotmányban még azok a változtatások sem mindig jelentek meg, amelyek a valóságban 
már megtörténtek. 

Példaként a gazdasági mechanizmusra vonatkozó alkotmányos tételeket említeném. 
Ezek között szinte csak az utolsó pillanatban, az alkotmánymódosítást előkészítő parla- 
menti bizottság ünnepélyes záróülésén sikerült felvétetni az alkotmány tételei közé a 
vállalatok gazdasági önállóságára utaló félmondatot. Ugyancsak nehezen sikerült , be- 
szorítani" az alkotmány szövegébe a tanácsok önkormányzati jogainak vagy önállóságá- 
nak azt az alapvető biztosítékát, hogy a tanácsok önállóan gazdálkodnak saját anyagi 
eszközeikkel. 

Szeretném arra is felhívni a figyelmet, hogy nem jó, ha az új alkotmány iránti igény 
valamiféle csodavárásként jelenik meg. Mindenekelőtt azt kell tudatosítanunk, hogy 
jelenleg is számos olyan értékes vívmányt rögzít az alkotmány, ami megérdemli, hogy 
nagy gonddal őrködjünk az alkotmány megtartásán. Ezek egy része olyan, ami talán nem 
mindenki számára egyértelműen világos. Ezen segíthetne az alkotmányértelmezés, mely 
az alkotmány sokszor csak keretszerű rendelkezéseit folyamatosan összhangba hozza a 
jogalkotási gyakorlattal. Ezért hoztuk létre az Alkotmányjogi Tanácsot. Mindent el 
kellene követni annak érdekében, hogy az Alkotmányjogi Tanács érdemlegesen betöltse 
funkcióját. Nem a türelmetlenség szól belőlem. Tudom, hogy egy ilyen intézménynek is 
van bizonyos kifutási ideje, kell néhány esztendő ahhoz, hogy beépüljön a jogrendszerbe. 
Hogy elfogadják mint intézményt, és főhatóságaink vezetői ne tekintsék személyre 
irányuló sértésnek, ha a tanács megállapítja valamely rendelkezésük alkotmányellenessé- 
gét. Ennek ellenére biztos, hogy már ma is többet tehetne éppen annak bizonyítására, 
hogy alkotmányunknak jelenleg is számos garanciális eleme van. Ezért nem értek egyet 
azzal, hogy az alkotmány jelenlegi kereteibe minden belefér. Az alkotmány kitágító 
értelmezése nélkül is könnyű lenne bizonyítani például azt, hogy miért alkotmányellenes 
az Országgyűlés ügyrendjének olyan módosítása. ami korlátozza a képviselők alkot- 
mányban rögzített jogait. 

Másik példaként említhetném a rendőrség által alkalmazott elzárási büntetéseket. Az 
1953. évi 16. törvényerejű rendelet azon a címen vonta meg a rendőrségtől az elzárási 
büntetések kiszabásának jogát, hogy az nem más, mint a korábbi időszakból örökölt 
rendőri büntetőbíráskodás maradványa. Ez az intézmény pedig nem fér össze népköztár- 
sasági alkotmányunknak a személyi szabadságra és a bírói tevékenységre vonatkozó 
rendelkezéseivel. 

Tudjuk. hogy a hatvanas évektől kezdve a szabálysértési eljárások keretében a rendőr- 
ség újra megkapta ezt a jogosítványt. A jelenlegi szabályozás még a bírói ellenőrzést sem 
teszi lehetővé. hiszen a fellebbezés elbírálását is a rendőrséghez utalja. A jogtudomány 
többször is kimutatta ennek a megoldásnak a tarthatatlanságát és alkotmányellenessé- 
gét, változás azonban mind a mai napig nem történt. Bár közel két évtizede az illetékes 
fórumokon elhangzott egy olyan, határidőhöz nem kötött ígéret. hogyha sikerül a kisebb 
súlyú cselekményekre vonatkoztatva egyszerűsíteni a büntetőeljárást, akkor nem lesz 
akadálya annak. hogy legalább a fellebbezés a bíróságokhoz kerüljön. Azóta ez az 
egyszerűsítés is megtörtént. de nem változott az elzárással büntethető szabálysértések 
gyakorlata. Amennyiben komolyan vesszük az alkotmánynak a személyi szabadságra és 
az igazságszolgáltatásra vonatkozó rendelkezéseit, ilyen jogkört nem kaphat a rendőrség. 
Meggyőzödésem azonban, hogy a közrend biztosításához a rendőrségnek erre nincs is 
szüksége. 

Egy másik eset. Egyik képeslapunk - tsz-melléküzemágakkal kapcsolatos, több mint 
évtizedes pereket felidézve cikket közölt arról, hogy a bíróság előtt az ellen emeltek 
vádat, akire a párt tisztségviselője azt mondta, hogy vádat kell emelni. Ha ilyen előfordul, 
akkor ez nyilvánvalóan alkotmányos garanciákat sért. A cselekmény az igazságszolgálta- 
tás függetlenségét védő alkotmányos szabályba ütközik, és nyilvánvaló, hogy ez olyan 
mértékü alkotmánysértés, amit feltétlenül felelősségre vonásnak kell követnie. Ha pedig 

a sajtóközlemény állítása valótlan, akkor az informátor vagy a cikk írója ellen kell 
eljárni. Erről is, arról is tájékoztatni kell az olvasót. Különben az a látszat, hogy minden 
konzekvencia nélkül meg lehet sérteni az alapvető alkotmányos szabályokat. 

Amit a példákkal mondani kívánok: a jelenlegi alkotmány is kötelez, hogy nem szabad 
elfogadnunk alkotmányellenes gyakorlatot arra való hivatkozással, hogy az alkotmány 
keret jellege miatt úgysem lehet megállapítani az alkotmányellenességet. 

Ami az intézményi változtatásokat és az alkotmánymódosítás vagy új alkotmány 
sorrendjét illeti, én amellett volnék, hogy semmiképpen ne alkotmányon kívüli politikai 
fejlődéssel akarjunk létrehozni politikai rendszerbeli változtatásokat. 

A kettőt lehet párhuzamosan csinálni, erre megvannak a megfelelő technikák. Lehet 
törvényekkel is egyes új intézményeket létrehozni, és a folyamat végén a módosításokat 
új alkotmányban összegezni. Erre a szocialista fejlődésben is vannak példák. 


KIRÁLY TIBOR: 

Én is úgy vélem, hogy elsősorban az alkotmányos garanciákról kell gondolkodnunk. 
Arról a követelményről, hogy az alkotmányt tartsák meg, hogy ne keletkezzen ellent- 
mondás szavak és szavak, illetve szavak és tettek között. Ha tehát az Országgyűlés a 
legfőbb államhatalmi szerv, amely törvényeket alkot, akkor ez a hatalma ne csúszhasson 
át az Elnöki Tanács kezébe. A mostani helyzetre jellemző ellentmondás fennmaradása 
esetén a többes jelölés által megújult Országgyűlés szerepköre nem sokat bővülne, és a 
többes jelölés csak szórakoztató, ám költséges játékká változna. Ráadásul rontaná a 
szavak hitelét, ha más módon is nyilvánvalóvá lenne, hogy az Országgyűlés csak formáli- 
san államhatalmi szerv. 

Az alkotmány szellemével össze nem egyeztethető helyzetek máshol is találhatók. Az 
alkotmány szerint a bíróságok hivatásos bírákból és népi ülnökökből alakított tanácsok- 
ban ítélkeznek. E szabály alól a törvény kivételt engedhet, de mára ez a kivétel büntető- 
ügyekben annyira elterjedt, hogy lassan a népi ülnökökkel működő igazságszolgáltatás 
válik kivétellé. 

Az alkotmány szerint a kizárólag bíróságokat megillető büntetőhatalmat rendőrható- 
ságok is kaptak. Évente több mint 10 ezer embert ítélnek harminc, maximum hatvan 
napig tartó elzárásra egyes szabálysértések (pl.: garázdaság, közveszélyes munkakerülés, 
tiltott kéjelgés) miatt, vagy pénzbírság meg nem fizetése esetén. Ez lehet indokolt, de - 
s ebben egyetértek Kovács Istvánnal - a rendőrhatóság feladata az állami szervek 
rendszerében mégsem az igazságszolgáltatás. Az sem megnyugtató, hogy a rendőri 
szabálysértési hatóság számára semmilyen törvény nem garantálja a bírói függetlenséget. 

Az alkotmány biztosítja az állampolgárok személyi szabadságát és sérthetetlenségét 
— de a személyi szabadság korlátozásáról alacsony szintű jogszabály rendelkezik. Itt az 
történt, hogy törvényerejű rendelet felhatalmazta a Minisztertanácsot, mely továbbadta 
felhatalmazását a belügyminiszternek. Végül az akár három évig is tartó, meghosszabbit- 
ható rendőrhatósági felügyelet és kitiltás anyagi jogi és eljárási szabályait a belügyminisz- 
ter állapította meg. E fontos, alkotmányt érintő jogszabály megvitatására tudomásom 
szerint az Országgyűlésnek nem volt lehetősége. Vegyük hozzá, hogy a Btk. különböző 
rendelkezései a szabadságvesztés-büntetést állították előtérbe, és emiatt ma — a bűnözési 
szerkezet által nem egészen indokoltan - túl sokan, több mint 20 ezren ülnek börtönben. 


RAFT MIKLÓS: 
Az eddigiekből világosan kirajzolódik, hogy tulajdonképpen nem az a nagy kérdés, hogy 
szükség van-e és mikor új alkotmányra, hanem, hogy a politikai hatalom jellege hogyan 
viszonyul az alkotmányhoz. Bármilyen új alkotmányt is fogadunk el, ha nem változik 
meg a hatalom viszonya saját alaptörvényéhez, akkor nincs előrelépés. 

Nem ellenőrzött hatalomgyakorlás viszonyai között tartalmazhat bármilyen garanciát 
az alkotmány: a politika pillanatnyi célszerűségek alapján túlteheti magát ennek rendel- 

kezésein. Ha nem határozzuk el a hatalom önkorlátozó ellenőrzését, ha nem komoly az 
a szándékunk, hogy a képviseleti szerveknek a végrehajtó hatalom minden formájával 
szemben meghatározó szerepet biztosítsunk, s a hatalomgyakorlás nem alakul át hege- 
monisztikus jellegűvé, akkor hasztalan követik egymást az alkotmányjogi reformok, az 
alkotmánynak nincs igazi élete, s nincs valódi alkotmányosság sem. 


MADARÁSZ TIBOR: 

Úgy tűnik számomra is, hogy viszonylag rövid időn belül kidolgozható egy koncepcioná- 
lisan új politikai intézményrendszert kifejező alkotmány. Ehhez arra van szükség, hogy 
a politikai rendszerben változások menjenek végbe, melyeket rögzíteni kell az alkot- 
mányban úgy, hogy ez a politikát és a társadalmat is további lépésekre ösztönözze a 
politikai intézményrendszer fejlesztésében. Ilyen formában tulajdonképpen az új alkot- 
mány előkészítése két oldalról történhet. Egyrészt folyamatos, alkotmányt módosító 
törvényalkotás útján, másrészt tudományos és politikai előkészítés formájában. S itt 
tökéletesen egyetértek azok figyelmeztetésével, akik hangsúlyozzák: az előkészítés ne 
improvizált, hanem minden tekintetben jól átgondolt legyen. 

A szocialista alkotmányszemléletben két régebbi fogyatékossággal kell szakítanunk. 
Az egyik az alkotmány stabilitásának misztifikációja, a másik pedig az alkotmány 
szerepének formális felfogása. Ismert a szocialista építés korábbi gyakorlatából, hogy az 
alkotmányt , szent" dokumentumként tisztelték, amihez nem szabad hozzányúlni, s 
amelynek a módosításával meg kell várni bizonyos modellek teljes kialakulását, például 
a szocializmus alapjainak lerakását, a fejlett szocializmus építését; az ehhez hasonló 
modellfelfogásokkal ma már a társadalmi gyakorlat és a történelmi tapasztalatok szeririt 
is szakítani kell, hiszen ezt a szemléletet már megcáfolta az élet. 

A másik negatív történelmi tapasztalat az alkotmány formális felfogása. Arról van szó, 
hogy gyakran úgy tett a politika, mintha nagyra becsülné az alkotmányt, ezzel szemben 
sajnos — a történelem tanúsága szerint - nem vette figyelembe az alkotmányos normákat. 
Az 1936-os szovjet alkotmány elfogadása után kezdődtek például a törvénytelen perek, 
és tragikus hasonlatosság, hogy ugyancsak a magyar alkotmány kihirdetését követően 
került sor a Rajk-perre is. 

A nagy kérdés: lehet-e olyan szocialista alkotmányt és olyan szocialista politikai 
rendszert alkotni, amelyik automatikusan kizárja annak lehetőségét, hogy testületek 
vagy személyek, vagy egy-egy személy önkényesen félretegyen pártnormát, politikai és 
állami normát egyaránt. Hiszem, hogy kialakítható egy ilyen szocialista politikai rend- 
Szer. 

A jövő szocialista politikai intézményrendszerének körvonalait keresve, elérendő cél 
a hatalom túlkoncentráltságának megakadályozása. Ebben viszont éppen az alkotmány- 
nak kell fontos szerepet szánni, tehát az alkotmányos szabályozás lehetőségeit felhasz- 
nálva kell a politikai hatalom gyakorlási mechanizmusába beépíteni azokat a demokrati- 
kus intézményeket, a fékeknek és az ellensúlyoknak azt a rendszerét, amely képes 
megakadályozni, hogy a politikai hatalom bármely gyakorlója félretegye az alkotmányt. 

Ma mindenki előtt világos, hogy a szocializmus politikai rendszerének lépésről lépésre, 
kísérletezve kell fejlődnie, s valószínű, hogy tévutak is lesznek. Lehet, hogy bizonyos jó 
tapasztalatok mellett rossz tapasztalatok is keletkeznek, amelyeket korrigálni kell, és 
abban a pillanatban, amikor a társadalmi gyakorlat bizonyítja a korrekció szükségessé- 
gét, akkor azt lehetőleg késedelem nélkül meg kell tenni. A politikai intézményrendszer 
változtatásával tehát együtt jár az alkotmány folyamatos fejlesztése és módosítása is. 

Ebben az értelemben válhat az alkotmány valóban alaptörvénnyé, mégpedig olyan 
alaptörvénnyé, amelynek a társadalom politikai ellenőrzése mellett kell érvényesülnie. 

Ebből rögtön adódik az a konzekvencia, hogy a jelenleginél részletesebb szabályozásra 
Has Hg tvnjá és olyan intézményrendszerre, amely képes az alkotmány megtartása felett 

rködni. 

KIRÁLY TIBOR: 

Az alkotmányos garanciák, azok a törekvések, hogy a politikai hatalom és az állampol- 
gárok egyaránt tartsák magukat az alkotmányhoz, minden alkotmány tényleges — nem 
látszat — létének sarkalatos feltételei. Azt hiszem nem tévedek, ha feltételezem, hogy az 
ilyen garanciák iránti igény közmegegyezésen alapul. Az emberek mai biztonságtudatu- 
kat, ami az utóbbi közel 30 esztendőben kétségtelenül kialakult, szeretnék átörökíteni 
a jövőre. Sokan valóban gyakran kérdezik: mi a biztosíték arra, hogy a politika olyan 
torzulásai, mint amilyenek nálunk négy évtizeddel ezelőtt létrejöttek és amilyenek más 
szocialista országban is lehetségesek, a jövőben nem fordulhatnak elő. Ez végső soron 
a politikai hatalom kontrolljának nehezen megválaszolható és megoldható kérdése. 

Az alkotmány, mint arra többen utaltak, nem szabályozhatja mindenben a politikai 
hatalom működésének kereteit. De valamit talán mégis tehet. Világosan kijelölheti a 
legfontosabb állami szervek döntési jogosultságait, és kimondhatja, hogy azok saját 
felelősségük alapján dönthetnek. . 

Ha az egyedi ügyekben való döntés jogát az alkotmány meghatározott állami szervre 
bízza, akkor azt ne vehesse át más! Egyetértek Kovács István egyik korábbi példájának 
tanulságával: az alkotmány kimondja, hogy a bírák függetlenek, és csak a törvénynek 
vannak alárendelve, világos tehát, hogy vét az alkotmány ellen a bíróság elnöke, ha 
befolyásolja, sőt utasítja bármelyik tanácsát arra, hogy valamilyen ítéletet hozzon, vagy 
ne hozzon. Ugyancsak vét az alkotmány ellen az a helyi pártbizottság is, amelyik előre 
kinyilvánítja, hogy milyen ítéletet látna szívesen valamelyik ügyben, és a neki nem tetsző 
ítélet miatt vizsgálatot folytat. Ugyanez a helyzet az ügyészség esetében. Amennyiben az 
ő dolga, hogy döntsön arról, ki ellen emel vagy nem emel vádat, akkor a döntés jogát 
és felelősségét nem veheti el tőle más. j 

Világossá kell tenni, mi az, amiért a párt s mi az, amiért az állam a felelős. Állami 
részről ez nemcsak a mainál részletesebb, pontosabb szabályozást, kevesebb deklarációt 
és több konkrét normát tartalmazó alkotmányt kíván, hanem elvileg megalapozottabb 
— az alkotmányra tekintő — más törvényeket is. 

Az állam alkotmánya valóban csak akkor él. ha mögötte áll a politikai hatalom. Az 
alkotmány önmagában ezt nem tudja biztosítani, de képes megmutatni, mi az, ami vele 
ellentétes, vele nem egyeztethető össze, ami miatt felelősséget kell érezni és vállalni — ha 
mást nem, történelmi felelősséget. 


RAFT MIKLÓS: 

Egyetértek az eddigi hozzászólók fejtegetéseivel, miszerint a politikai rendszer megújulá- 
sát egy garanciákat tartalmazó alkotmány és hatalomgyakorlási mechanizmus irányá- 
ban kell keresni. Ebben az esetben azonban elkerülhetetlen az is, hogy a párt az alkot- 
mányban ne csak úgy jelenjen meg mint a társadalom vezető ereje. Legyen szabályozva 
az is, hogy ez a vezető erő a hatalomgyakorlás különböző formáinál milyen , játékszabá- 
lyokat" köteles betartani. Ettől még megszeghetők a szabályok, de alkotmányos szabá- 
lyozás esetén a megszegésnek kisebb az esélye és nagyobb a társadalmi ellenőrzés lehető- 
sége is. Tehát beszéljünk arról, hogy a jelenlévők véleménye szerint kíván-e a párt vezető 
szerepe valamilyen részletesebb alkotmányi szabályozást? 


KOVÁCS ISTVÁN: 

Csak egy közbeszólás erejéig mondom: nehogy azt higgyük, hogy valami egészen új 
problémához értünk. 1977 előtt a Szovjetunióban az alkotmánytervezet vitája kapcsán 
sok szó esett a párt vezető szerepéről. A viták eredményeként az alkotmánytervezet 
eredeti szövege egy igen lényeges új mondattal egészült ki: , Minden pártszervezet a 
Szovjet Szocialista Szövetségi Köztársaságok Alkotmányának megfelelően tevékenyke- 
dik." Ez a mondat külön bekezdésként, kiemelt helyet kapott a Szovjetunió alkotmányá- 

nak szövegében. Ez a szerkesztési mód is jelzi, amire egyébként már az alkotmánytervezet 
vitája során is többen utaltak és amiről most itt Raft elvtárs is szólt: a pártnak úgy kell 
gyakorolnia vezető szerepét, hogy semmilyen vonatkozásban ne tegye vitássá az alkot- 
mány érvényesülését. Tehát nemcsak arról van szó, hogy a párt belső szervezeti tevékeny- 
ségével is betartsa az alkotmányt, hanem arról is, hogy a párt irányító, vezető szerepének 
gyakorlása közben is segítse elő az alkotmány realizálását. Az alkotmánytervezet vitáján 
persze még nagyon sok kérdést megvizsgáltak, azt azonban egyértelműen meg lehet 
állapítani, hogy a résztvevők szerint is a politika és az alkotmány viszonyában a legjelen- 
. tősebb kérdések közé tartozik az, hogy milyen módon érvényesül a párt vezető szerepe. 


KILÉNYI GÉZA: 


Nagyon egyetértek az éles kérdésfeltevéssel. Én ugyanolyan élesen és egyértelműen 
mondom el a véleményemet. A leghatározottabban ellene lennék egy olyan jogfejlődés- 
nek, amely arra irányulna, hogy a pártjogosítványokat állami jogszabályokban megjele- 
nítsük. Megítélésem szerint ez azért lenne alapvetően elhibázott, mert a párt hatalma nem 
állami szervektől származtatott hatalom. 

Az 1986-os ügyrendmódosítás egyebek között belement abba, hogy több helyen 
említette a párt Központi Bizottságát. Én már ezzel sem értek egyet. Tudniillik a párton 
belüli hatáskörmegosztás kérdése, leszűkítve arra, hogy mi tartozik a Központi Bizottság 
és a Politikai Bizottság hatáskörébe, mi tartozik a Titkárságra — az a párt belügye, 
szuverén joga elhatározni a testületek közötti munkamegosztást, és azt bármikor megvál- 
toztathatja. 

Ezen túlmenően furcsa és felemás helyzetet teremt, hogy bizonyos pártjogosítványok 
megjelennek az állami jogi szabályozásban, más pártjogosítványok viszont nem. Ez 
olyan látszatot kelt, hogy ami megjelenik az állami jogi szabályozásban, azt a párt 
legálisan gyakorolja, ami nem, azt illegálisan, hogy úgy mondjam, a jogszabályok vagy 
az alkotmány ellenére teszi. Én úgy gondolom, nem erről van szó. Egy hatalmon lévő 
pártnak elvitathatatlan joga, hogy bizonyos kérdésekben állást foglaljon, s elképzelhetet- 
lennek tartok akár állami, akár politikai dokumentum formájában egy felsorolást arra 
nézve, hogy melyek azok a kérdések, amelyekben a párt jogosult állást foglalni. Ez egyik 
pillanatról a másikra változhat. A politikának, szuverén joga annak az eldöntése, hogy 
mit emel a maga szintjére: ezt sem állami dokumentumban, sem pártdokumentumban 
nem lehet örök időkre rögzíteni. 


GÁL ZOLTÁN: 


A gyakorlatot érintő jogos kritikák elismerése mellett sem feledkezhetünk meg arról, 
hogy a Magyar Szocialista Munkáspártnak határozott elvei vannak a politikai intéz- 
ményrendszerben betöltött szerepéről. Arra gondolok, hogy a párt szervezetileg nem épül 
be az államszervezetbe, de vezető szerepét az alkotmány, a jogrendszer keretei között 
gyakorolja. 

Meggyőzően érvelhetünk például amellett, hogy kívánatos lenne a politikai szerveze- 
tek közötti kölcsönös képviselet mai túlzásait megszüntetni. Mindez - úgy vélem - 
mégsem cáfolja azt, hogy a hatalomgyakorlás alkotmányos, törvényes rend keretei 
között folyik Magyarországon. Kétségtelen, hogy napjaink gyors változásai, az új jelen- 
ségek feldolgozásának nehézségei miatt a reformfolyamatok szükségképpen a fennálló 
helyzet kritikájaként bontakoznak ki. Ez fokozza a politika rugalmassága és a jog 
stabilizáló szerepe között tulajdonképpen mindig is meglévő feszültséget. 

Az egypártrendszer viszonyai között a pártnak is érdeke, hogy irányító, vezető szere- 
pét az egész társadalom ellenőrzése mellett gyakorolja. Véleményem szerint sem járható 
út, ha a pártnak az államszervezethez való viszonyát valamiféle párttörvény szabályozná. 
Ez lehetetlenné tenné — többek között — a politikai mozgalmi jelleg erősítését, ami 

napjainkban különösen kívánatos. Arra feltétlenül szükség van, hogy az alkotmány 
pontosabban és részletesebb garanciákkal körülírva vázolja fel az állami és a társadalmi 
szervek mozgásterét, határozza meg az állam és az állampolgár viszonyának általáno- 
sabb kereteit. A pártélet belső demokratizmusának, mozgalmi jellegének erősítése mellett 
ez is ösztönözhetne arra, hogy egyes pártszervek, tisztségviselők számoljanak a politikai 
cselekvési lehetőségek korlátaival. A párt belső életének újragondolásán kívül ilyen 
típusú garanciákkal is formálható a gyakran hangoztatott önmérséklet vagy önkontroll. 


SCHMIDT PÉTER: 


Először talán élesen fogalmaznám meg a véleményemet, azután indokolom. A párt 
vezető szerepét deklaráló tételt az alkotmányba még abban a formában sem venném be, 
ahogy jelenleg szerepel. Semmiképpen nem tágítanám tovább a pártnak a politikai 
hatalom gyakorlásában játszott alkotmányos szerepét. 

A politikai rendszer alkotmányos szabályozásakor mi okoz nálunk ellentmondást? Az, 
hogy elvileg elismerjük az állami és a nem állami szférák szétválasztását, tehát, hogy a 
szakszervezet és az állam nem ugyanaz, hogy a két intézménytípusnak eltérő funkciói 
vannak a társadalomban; ezzel szemben számolnunk kell a történetileg létrejött egypárt- 
rendszerrel, ami azt is jelenti, hogy a párt a politika eszközeivel az államot is vezeti. Tehát 
Magyarországon és a többi szocialista országban nincs olyan alapvető kérdés, amelyben 
a párt mint politikai szervezet ne foglalna állást. Ez ellentmondást okoz, mert egyik 
oldalon áll egy alkotmányosan felépített hatalmi konstrukció, képviselet, kormány, 
minisztériumok, bíróság, ügyészség, és a másik oldalon van a politikai centrumot alkotó 
politikai szervezet, a párt. 

Ez a közvélemény számára is ellentmondás, mert az állampolgár úgy érezheti: nincs 
túlzott jelentősége az Országgyűlésnek, amikor minden a KB-ben, a PB-ben, a párt 
fórumain dől el. Véleményem szerint, ha nem a polgári többpártrendszer alternatívájá- 
ban gondolkodunk, csak kétfajta megoldás lehetséges. Az egyik törekvés szerint - Raft 
Miklós erre utalt valahol a hozzászólásában — a pártirányítás alkotmányos garanciáit 
kell sorba venni, azt, hogy a párt milyen módon, milyen eszközökkel, mikor avatkozzon 
be. Itt is jogi garanciákat kell teremteni az alkotmányos működés szempontjából. 

Ezzel nem értek egyet. Tudniillik ebben az esetben a pártot beépítettük az államszerve- 
zetbe, annak minden konzekvenciájával együtt, ami nemcsak azt jelenti, hogy a párt 
s Állammá" vált, hanem azt is, hogy megszűnik társadalmi szervezet lenni. Ma is láthatók 
ennek veszélyei. 

A párt sok vonatkozásban ma sem úgy működik, mint politikai mozgalom, hanem 
hatalmi szervként, az államhatalom részeként. Ezt a tendenciát erősítenénk, ha alkotmá- 
nyosan is elismernénk ezt a helyzetet. 

Ezért én - másik alternatívaként —- inkább úgy közelítenék, hogy a párt a társadalom 
nem állami formációinak egyike, és ha garanciákat keresek a párt politikájának jogszerű- 
ségére, bizonyos keretek megtartására, azt nem jogi, hanem politikai eszközökkel kell 
keresnem. Vagyis a párt hatalmát nem lehet közjogi eszközökkel, hatáskörrel és hasonló 
módon , beszabályozni", inkább azzal, ha a politikai mechanizmust abban az irányban 
fejlesztem, hogy a rétegszervezetek — pl. a szakszervezet — érdekképviseleti szerepe nőjön. 
Ha ez erősödik, akkor a pártot politikailag fogja kötni; tehát az út nem az, hogy a pártot 
az állami konstrukcióba vonom be, hanem fordítva: a társadalom politikai mozgásában, 
politikai eszközökkel kell megteremteni a szükséges korlátokat. 


MADARÁSZ TIBOR: 
Szerintem sem alkotmányos szabályozás kérdése, hogy a párt képes-e a politikai vezető " 
szerepét legitimálni, el tudja-e fogadtatni vagy sem. Más dolog, hogy az alkotmányba 
be kell építeni azokat a — most leegyszerűsítve — szocialista értékeket, ideológiai és 

politikai értékeket, amelyek jogi védelme garancia arra, hogy az állami mechanizmus 
autonóm működése ne vezethessen szocializmussal ellentétes irányú fejlödéstő; 


RAFT MIKLÓS: 


Abban mindenki egyetért, hogy a politikai hatalom gyakorlása során szükség van arra, 
hogyha nem is a hatalom mértékét vagy terjedelmét korlátozzák, de ez a hatalom 
ellenőrzés alá helyeződjék. A többségi álláspont az, hogy ez nem alkotmányjogi problé- 
ma, ezért elsősorban nem alkotmányos szabályozással lehet elérni. 

A másik nagyon fontos tanulság, hogy mindenképpen az intézményes megoldások 
irányában kell a kibontakozás útját keresni. Tehát intézményi garanciákra szüksége van 
a társadalomnak, s közvetve szüksége van az alkotmányosság eszméjének is. Mert az 
alkotmányosság nem azzal érvényesül, hogy például a mi alkotmányunk kimondja: 
végrehajtásáról a Minisztertanács gondoskodik, s ennek érdekében törvényjavaslatokat 
köteles az Országgyűlés elé terjeszteni. Ez jogilag is abszurd dolognak tűnhet - igaz 
1949-ben az alkotmány új intézményeket vezetett be, melyek jogszabályi rendezést 
kívántak -, egy alkotmányt ugyanis nem lehet végrehajtani. Az alkotmány szellemében 
lehet élni, az alkotmányt érvényre lehet juttatni, de nem lehet végrehajtani, és különösen 
nem lehet a végrehajtó hatalomra ruházni az alkotmányosság érvényesítését. Ez is jelzi, 
hogy mennyire szükség van a politikai rendszer továbbfejlesztése keretében erről a 
témáról felelősen gondolkodni, megoldásokat keresni. 

A hatalommegosztással kapcsolatos gondolatok elvezetnek ahhoz a problémakörhöz, 
hogy vajon meddig terjedhet az állam hatalma. Nem általában, hanem elsősorban a 
gazdaság megszervezésében, a gazdálkodási környezet alakításában s ezen keresztül a 
gazdálkodó szervek magatartásának befolyásolásában. 


VÉKÁS LAJOS: 

Abból indulnék ki, ami több vonatkozásban már elhangzott, hogy az alkotmány egyik 
legfontosabb funkciója a politikai hatalomgyakorlás garanciális önkontrolljának kiépí- 
tése. Ezt elsősorban az állampolgárokkal összefüggésben szoktuk emlegetni, de legalább 
ilyen jelentős e problémakör a gazdasági, így a tulajdonviszonyokkal kapcsolatban is. 
Ha megnézzük az alkotmányt, akkor erről a kérdésről — jó akaratúan kiterjesztő értelme- 
. zéssel -— mindössze három paragrafust találunk: az állami tulajdonról, a vállalatok 
önállóságáról és a szövetkezeti tulajdonról szólót. Ezek a rendelkezések az alkotmány- 
ban tipikus példái a deklarációknak. Kis túlzással azt is mondhatnám, hogy semmitmon- 
dó deklarációk, vagy legalábbis a mai gazdasági gyakorlat szempontjából nem sokat 
mondanak. Ha tehát valahol, akkor e területen az alkotmány normativitását fokozni 
kellene. 

Ma - talán nem túlzás azt mondani — újüd a gazdaságban dolgozó vezető szakembe- 
rek, mind a kérdéssel elméletileg foglalkozók többségének véleménye az, hogy az állami 
vállalatok árutulajdonjogát alkotmányosan is el kellene ismerni. Azt hiszem, sem ideoló- 
giai, sem politikai veszélyt nem rejt magában, hogyha a vállalati árutulajdonjogot 
elismerjük, és ami ennél is fontosabb: ennek a garanciáit, amennyire ez alkotmányos 
kérdés, az alkotmányba is beemeljük. 

Itt persze nagyon fontos gazdaságpolitikai kérdések újragondolására is szükség van, 
mert ameddig például az állami vállalatokra vonatkozó gazdasági szabályozókat - nem 
azt mondom, hogy tetszés szerint, mert erről nincs szó, hanem például a fizetőképesség 
kényszere folytán — évente vagy évente többször is változtatjuk, addig ennek az alkotmá- 
nyos tételnek a gyakorlati megoldására nincs remény. 

A bevezető vitában sok szó esett arról, hogy vagyunk-e ma abban a helyzetben, hogy 
egy új alkotmányt tudjunk alkotni. Például, van-e ehhez stratégiai programunk stb.? 
A kérdés valójában úgy merül fel, hogy a jelenlegi gazdasági helyzetben komolyan, 

felelősséggel el lehet-e határozni a vállalati önállóságot, a vállalat tulajdonjogi önállósá- 
gát, annak az imént jelzett konzekvenciáival együtt. A kívánatos feltétlenül ez volna. Ezt 
az elmúlt húsz év gazdaságpolitikai kísérletezésének korszaka egyértelműen bebizonyí- 
totta. 

Anélkül, hogy közgazdászként tudnék gondolkodni, elképzelhetetlennek tartom azt, 
hogy hatékony lehet egy olyan gazdasági mechanizmus - és ez szorosan összefügg a 
vállalati önállósággal, azért említem itt -, amelyet részleteiben változtathatunk; hogy 
például egyik évben módosítjuk az adórendszert, a másikban a bérrendszert, a támogatá- 
sokat és a gazdaságiírányítás más elemeit. 

Ha sikerül alkotmányos rangra emelni a vállalatok tulajdonosi önállóságát, akkor 
alkotmányos szinten is garanciákat kellene nyújtani, többek között, az állami gazdaság- 
politika rögtönzéseivel szemben. Mert enélkül szerintem nemhogy a vállalatok önállósá- 
ga, de a gazdasági kibontakozás is illúzió. 

Ehhez kapcsolódik a szövetkezetek kérdése is. Azt elméletileg és adott esetben az 
alkotmány szintjén sem vitatja senki már régóta, hogy a szövetkezetek tulajdonosok, és 
ebben az értelemben önállóan gazdálkodnak. E területen látványos fejlődés zajlott le az 
elmúlt harminc, de különösen az utóbbi húsz évben; mégis azt hiszem, hogy a szövetkeze- 
ti tulajdonosi önállóság alkotmányos garanciáit is sokkal részletesebben és tételesebben 
kel! kiépíteni. Ez segíthetne a szövetkezeti tulajdonosi tudat kialakításában is. Ma a 
szövetkezeti tagok egy része úgy viszonyul a szövetkezeti tulajdonhoz, mint az állampol- 
gár az úgynevezett állami tulajdonhoz, holott a szövetkezeti tulajdonforma lehet az az 
elméleti és gyakorlati kiindulópont, ami szocialista alternatívát jelenthet az állami tulaj- 
dont mind több helyen megkérdőjelező reprivatizálással szemben. 

Ha a tulajdonosi kérdéseket az alkotmány szempontjából végiggondoljuk, akkor 
természetes módon eljutunk az egyéni tulajdonhoz is. Itt is van egy nagy kérdés, amelyet 
elsősorban az utóbbi egy-másfél évtized társadalmi fejlődése vetett fel: társadalmilag 
meddig kívánatos, meddig hasznos a magántulajdon? 

Az alkotmányban mint az elmúlt társadalmi rendszer maradványa, mintegy megtűrt 
jelenségként létezik ez a tulajdonforma. Jól tudjuk, hogy a tételes jogi szabályozás 
szintjén az utóbbi másfél évtizedben sokkal inkább elismertté vált a magántulajdon. Ha 
ezt tartósan kívánatosnak tartjuk, akkor ezt a magántulajdonnal kapcsolatos problema- 
tikát sem lehet az alkotmányban megkerülni vagy olyan szemérmesen kezelni, mint 
ahogyan ez eddig történt. Az nem vitás, hogy az egyéni tulajdon, amely az utóbbi időben 
fejlődésnek indult — helyes és helytelen társadalmi konzekvenciáival együtt — nem szemé- 
lyi tulajdonként működik, és téves dolog lenne azt gondolni, hogy mi a személyi tulajdon 
szélesítésének irányában kívánunk továbbmenni. 

Ezért fel kell tennünk azt a kérdést is, hogy egyáltalán hol választható el a két egyéni 
tulajdonosi forma. Kérdés, hogy hol húzzuk meg a politikai korlátokat és ezen belül hol 
legyenek az egyéni tulajdonosi formák garanciái. Ha megtűrt elemként kezeljük is — mint 
az egy időben kizárólagos vélemény volt -, akkor is meg kell teremteni a garanciákat, 
mert tudjuk jól, mit ér egy olyan egyéni tulajdonos, amelyik féllábbal a börtönben érzi 
magát, vagy állandóan a kisajátítástól kell tartania. 


MADARÁSZ TIBOR: 
A gazdálkodó szervezetek önállóságának alkotmányos garanciái a másik oldalról az 
államigazgatás alkotmányos korlátozását jelentik. 

Az alkotmánynak elvben tartalmaznia kell azokat a garanciális szabályokat, amelyek 
keretében az államigazgatás — beleértve a kormányt, a végrehajtó hatalmat is — cseleked- 
het. Rögtön hozzáteszem, hogy ez a keret akkor is jelentős, ha nem mindig , érvényesül- 
het". Ugyanis előadódhatnak olyan gazdaságpolitikai szituációk, amikor a garanciális 
szabályokat félre kell tenni — a közismert kifejezéssel élve —, át kell térni a kézi vezérlésre, 

mert a helyzet kikényszeríti. De erre legyen az alkotmánynak szabálya! Tehát el tudom 
képzelni, hogy ilyen esetben az Országgyűlés adjon felhatalmazást a kormánynak. De 
ne az apparátusoktól függjön az, hogy mikor hágják át a jogi korlátokat! 

Nyilvánvaló, hogy a tulajdonformák szabályozása, továbbá az állam és a gazdálkodó 
szervezetek egymáshoz való viszonya szempontjából a szabályozás alapkérdése, hogy 
milyen ideológiai és közgazdaságtudományi alapokról indulunk ki. Ezért az alkotmá- 
nyos szabályozás számos területén előbb rendezni kell az ideológiai és a politikai alapo- 
kat, több kérdésben végig kell vinni a vitákat, tehát az alkotmányozás előtt tiszta vizet 
kell önteni a pohárba. 


KILÉNYI GÉZA: 


A kérdés úgy hangzott, hogy meddig terjed az állam hatalma. Én ezt a kérdést nem a 
gazdaságra leszűkítetten értelmezném, hanem azt felvetve, hogyha mi komolyan vesszük 
a tanácsok önkormányzati jellegét, ha komolyan vesszük a szövetkezeti önállóságot vagy 
hogy a vállalatok túlnyomó többsége önkormányzati típusú vállalat, ha elismerjük az 
egyesületek autonómiáját, a társadalmi szervezetek önállóságát, akkor szükségképpen 
kell hogy az állami beavatkozásnak legyenek határai. Ezek a határok a tételes jogalkotás- 
ban nem jutnak kifejezésre, és nem is érzékelhetők. Az állam ma alig tesz különbséget 
a jogi szabályozás szintjén állami költségvetési szerv és egyesület között, az egyesületek 
reprezentációs keretét például ugyanúgy szabályozza, mint a költségvetési szervek eseté- 
ben. Rengeteg példát lehet mondani a túlszabályozási anomáliákról, kezdve annak 
meghatározásával, hogy egy egyesületnél mennyi lehet a fizetés alsó vagy felső határa, 
folytatva azzal, hogy egy mezőgazdasági termelőszövetkezetnek hány személygépkocsija 
lehet. Ez utóbbit például úgy játsszák ki, hogy a főágazat-vezető tehergépkocsival megy 
sorra járni a telephelyeket, és hogy ne lógjon ki a lóláb, valamit feldobnak a járműre, 
mondván, azt viszi ki a telephelyre. 

Úgy gondolom tehát: ha komolyan vesszük mindazt, amit a nem állami szervek 
autonómiájáról mondtam, a tanácsok önkormányzati jellegétől kezdve az egyesületi 
önállóságig, akkor nemcsak az adminisztratív jellegű egyedi beavatkozásokat kell korlá- 
tozni, hanem a jogi normák segítségével történő beavatkozást is radikálisan vissza kell 
szorítani. 


SCHMIDT PÉTER: 


Tulajdonképpen egy oldalról szeretném továbbgondolni azt, ami elhangzott. Egyetértek 
azzal, hogy nem elég általános politikai elvként megfogalmazni az önállóságot, az 
autonómiát stb., ez konkrét jogi garanciákat is kíván. Ennek megfelelően szerintem 
például nincs szükség az alkotmányban a tulajdoni viszonyokat úgy szabályozni, ahogy 
a politikai gazdaságtan elemzi a tulajdonviszonyokat a szocializmus feltételei között; 
nem a tulajdonviszonyokat, hanem a tulajdonjogi viszonyokat kell szabályozni, s azt kell 
eldönteni, hogy a különböző tulajdonjogi formákba az állam milyen eszközökkel avat- 
kozhat be. 

Hadd hozzak erre egy példát. Egy nemzetközi tanácskozás alkalmával egy francia 
jogász azt mondta: nem értem a szocialista jogi tételeket és alkotmányjogászokat, amikor 
különböző tulajdoni formákról beszélnek, mi is tudnánk részvénytársaságokról, szövet- 
kezetekről, kft-ről beszélni, s nem beszélünk. Teljesen igaza van, mert bármilyen jogi 
formát ölt társadalmilag a tulajdon, az állam szempontjából az mind magántulajdonként 
jelenik meg. Nálunk más a helyzet, mert a különböző tulajdoni formáknak az államhoz 
való viszonya más és más. De az alkotmányban ezt a tulajdonjogi viszonyt kell szabá- 
lyozni, és nem azt a tényt, hogy van egyéni tulajdon vagy magántulajdon, hanem 
KÁKSLÁE meghatározott tulajdoni formáknak az államhoz való viszonyát szükséges 
tisztázni. 

KOVÁCS ISTVÁN: 


Sok szó esett az alkotmány jelenlegi tartalmáról, kevés arról, hogy ez milyen történelmi 
előzmények hatására alakult így. Látnunk kell, hogy a szocialista alkotmányokban végül 
is a legfontosabb a központi államhatalom kérdése volt. Ezt szabályoztuk részletesen, 
részben mert itt voltak a közvetlenül alkalmazható szabályok. Az okokat meg tudnám 
magyarázni. Amikor a szocialista alkotmányjog kezdett formálódni, akkor ezeknek a 
területeknek volt , gazdájuk"; a közigazgatási jog, a büntetőjog létezett, volt büntetőeljá- 
rási jog, tehát a jogászok is magától értetődőnek tartották, hogy a központi mechaniz- 
must kell részletesen, garanciákkal ellátottan szabályozni. Persze azóta a helyzet jelentő- 
sen megváltozott, de nem vontuk le a konzekvenciákat. 

Így az lett az eredmény, hogy az alkotmánynak ugyan három nagy szabályozási 
területe van: a társadalom, az állam, az állampolgár, de valójában csak az államszervezet 
az, ahol garanciális szabályokkal találkozunk. A másik két kérdéskörben inkább elvi 
kijelentések olvashatók. De az államszervezet részei sem egyenlőek az alkotmányos 
elbírálás szempontjából. Ha a tanácsok vagy a bíróságok működését nézzük, vagy a 
közigazgatást, akkor az alkotmány hirtelen szűkszavúvá válik, és megelégszik azzal, 
hogy a külön törvényre utal. Ezért, ha új alkotmányt akarunk, akkor ezeken az selhanya- 
69-T területeken is lépni kell. 

i berendezkedést szabályozó fejezetekben nem szabad többé megeléged- 
gat az ünnepélyes deklarációkkal. Olyan garanciális szabályozókat kel! felvennünk az 
alkotmányba, amelyek rögzítik állam és társadalom kapcsolatait, e kapcsolatok fő elveit, 
a társadalmi szervek egymáshoz és az államhoz való viszonyát, a közvetlen demokrácia 
intézményeit, a népszavazás jogát és így tovább. Feltétlenül egyet kell érteni azzal is, hogy 
a tulajdoni formáknak garanciális tételekkel együtt helyet kell kapniuk az alkotmány- 
ban. Nyilvánvalóan nem elég annyit mondani a személyi tulajdonról, hogy létezik. De 
szólnunk kell a kisárutermelő tulajdonról is. A gazdaságirányítás módszereinek, a gaz- 
dálkodó szervezetek jogainak is helyük van az alkotmányban, a jogaik védelmét szolgáló 
garanciákkal együtt, beleértve a bírói jogvédelmet is. Az államszervezetet szabályozó 
fejezetekben pedig az állampolgárokkal közvetlen kapcsolatban álló közigazgatási, bírói, 
ügyészi szervezetre vonatkozó rendelkezéseket , fel kell zárkóztatni" a központi hatalom 
kérdéseit rendező szabályokhoz. Az alkotmányjog mellett elsősorban a közigazgatási 
jog, a polgári és a büntetőeljárás-jog művelői ehhez már javaslatokat is kidolgoztak. 

Ugyancsak jelentős kutatási eredményeink vannak ahhoz, hogy ne egyetlen, sematiku- 
san megfogalmazott fejezetben, hanem az állampolgári jogok egyes sajátos csoportjaira 
figyelemmel rendezzük a gazdasági, a szociális és a kulturális jogokat, a személyi szabad- 
ságjogokat — gyakorlati realizálásuk jogi garanciáival együtt. Ez természetesen azzal jár, 
hogy az alkotmány szükségképpen hosszabb lesz. Ezt azonban vállalnunk kell elsősor- 
ban azokért az előnyökért cserébe, amelyeket egy normatív, kevésbé deklaratív alaptör- 
vény nyújthat a társadalomnak, az államnak és az állampolgárnak. 


GÁL ZOLTÁN: 
Abban mindannyian egyetértünk, hogy az állam és az állampolgár viszonyát illetően az 
alkotmány részletesebb, jogilag kimunkáltabb legyen és garanciákat is tartalmazzon. Az 
utóbbival kapcsolatban megjegyezném, hogy ez azért is fontos lenne, mert ma az ál- 
lamapparátusra hallatlan nagy nyomás nehezedik. Gondoljunk a bűnözés növekedésére 
vagy arra, hogy a hatóságokat - legalábbis egyelőre — nem tudjuk bizonyos elosztási, 
engedélyezési mechanizmusokból kiiktatni. 

Az egyedi államigazgatási ügyek száma sem csökken igazán. Ezért figyelni kell arra 
— és itt az alkotmányi szabályozásnak nagy jelentősége van —, hogy ezt a társadalmi 
nyomást ne az eljárások garanciát sértő egyszerűsítésével, könnyebbé tételével próbáljuk 
levezetni, abból kiindulva, hogy az államapparátus gyakran nem bírja a terheket. 

Ez a megfontolás különösen a személyi szabadságjogoknál lehet fontos. Egyébként a 
garanciális jogokkal kapcsolatban is elmondhatjuk, hogy valójában nem létezik elvont 
viszony állam és állampolgár között, hanem a közigazgatás vagy a bíróság és az állam- 
polgár kerül kapcsolatba egymással. Ezért mérlegelendőnek tartom, hogy az alkotmány 
nevesítse azt az állami szervet, szervtípust, amelynek jogot biztosít, vagy éppen korlátot 
állít az adott viszonyban. Egy ilyenfajta szabályozás könnyebbé tenné a részletesebb 
garanciális szabályok beépítését is, s emellett maga az alkotmány bizonyos munkameg- 
osztást rögzítene az egyes állami szervek között. 


RAFT MIKLÓS: 

Mai beszélgetésünk nem vállalta — műfajából adódóan -, nem is vállalhatta fel, hogy 
körvonalazza az alkotmány tervezett módosításának koncepcióját. A cél az volt, hogy 
kötetlen formában vessünk fel néhány olyan kérdést, amely szorosan összefügg az 
alkotmányfejlődés és a politikai intézményrendszer megújításával. A kifejtett gondolatok 
helyenként töredékesek maradtak, s a hozzászólók inkább a problémákat, az újragondo- 
lást kívánó kérdéseket vetették fel, több fontos problémakörről pedig egyáltalán nem 
esett szó. Mégis úgy vélem, az eszmecsere ösztönözheti a további véleménycserét, s végső 
soron segíti a politikai intézményi reformokat előkészítő munkálatokat is. 

Annak ellenére, hogy ezúttal a jogtudományok képviselői mondták el véleményüket, 
aligha kétséges, hogy az új alkotmány előkészítése nem elsősorban kodifikációs feladat. 
Az alkotmányreform lényege politikumában van. Abban, hogy az alkotmányt mennyi- 
ben lehet csupán deklaratív okmánynak tekinteni, s mennyiben fogható fel az államiság 
jogi keretének, valóságos alaptörvénynek. Tartható-e az alkotmány mostani szerkezete, 
a normativitás gyengesége, amit az ünnepi hangvétel aligha pótolhat, vagy egy hétközna- 
pibb, a társadalom gyakorlatában jobban élő alkotmányra van szükség. 

A beszélgetés részvevői egyértelműen válaszoltak erre a kérdésre. Jók az esélyei annak, 

hogy - megfelelő tudományos és politikai előkészítés után — az alkotmányozók is hasonló 
következtetésre jussanak. Addig azonban sok időre van szükség. Biztosra vehető ugyan- 
is, hogy az állami és politikai intézményrendszer korszerűsítése, a hatalomgyakorlás 
módszereinek fejlesztése, a közéleti demokrácia kibontakoztatása részben megelőzi az 
alkotmányreformot, sőt sok tekintetben előfeltétele annak, hogy ez a reform bekövetkez- 
hessék. / 
Társadalmunk és gazdaságunk a felgyorsult változások korát éli. Politikai intézmény- 
rendszerünk megreformálásához most tesszük meg az első gyakorlati lépéseket. Az 
alkotmányozási tárgyaknak úgyszólván minden eleme mozgásban van. A szocialista 
demokrácia egyre több területen teszi szükségessé az állam és az állampolgár viszonyá- 
nak átrendezését, valóságos garanciák teremtését az állampolgári jogok érvényesülésé- 
hez. Újszerűen közelítjük meg az alkotmányba foglalt tulajdoni viszonyokat és folytat- 
hatnánk a sort. 

A beszélgetés alapján úgy tűnik, nem létezik egy, a jövőnek szóló univerzális alkot- 
mánymodell. Ezért aligha valósítható meg más sorrend, mint előbb korszerűsíteni a 
politikai-állami szervezeti rendszert, végrehajtani az alkotmányban szabályozott intéz- 
mények reformját, s ezt követően rögzíteni a változásokat egy új, normatívabb jellegű 
alkotmányban. Ha így fogjuk fel az alkotmányreform előkészltésének sorrendjét, akkor 
arra a kérdésre is válaszoltunk, hogy az új alkotmány deklaratív lesz-e, , eredményeink 
írásba foglalása" vagy programjellegű, amint azt az 1949-es alkotmányról mondtuk. 
Nyilvánvaló, hogy inkább az utóbbi, valójában azonban sem egyik, sem másik, hanem 
az, aminek társadalmi funkciója szerint lennie kell: politikai-jogi okmány, amely az állam 
alaptörvénye, a jogállamiság kerete. 

Ezzel összefüggő probléma az alkotmányozási tárgyak köre és az ide sorolt viszonyok 
szabályozásának mélysége. Meggyőző érvek hangoztak el arról, hogy az alkotmányozási 
tárgyak számát gyarapítani szükséges. Különösen fontos pontosabban körülhatárolni az 

állam szerepét a társadalomban, s megoldásokat találni arra nézve, hogy a társadalom 
miként gyakoroljon ellenőrzést az állam felett, s építsen számára korlátokat, melyek 
egyúttal garanciák a maga részére. 

Külön problémaként merült fel a - hatályos alkotmányunkban a társadalom vezető 
erejeként deklarált — Magyar Szocialista Munkáspárt politikai hatalomgyakorlása alkot- 
mányos szabályozásának kérdése. Meggyőző érvek hangzottak el amellett, hogy a párt 
szerepe, működésének keretei az alkotmányban nem szabályozhatók, illetőleg, hogy egy 
ilyen szabályozás , államosítaná" a politikai pártot. Ez természetesen nem jelenti azt, 
mintha a párt kivonhatná magát az alkotmány hatálya alól, vagy netán felette állna 
annak. Mégis - a résztvevők álláspontja szerint — elegendőnek látszik annak a ténynek 
az alkotmányban való deklarálása, hogy a párt mint a társadalom vezető ereje megtartja 
az alkotmányt és az alkotmányos törvényeket. 

Részletesen kell viszont az alkotmánynak rendelkeznie arról, hogy meddig terjed az 
állam hatalma, s melyek azok a társadalmi viszonyok, amelyekbe való beavatkozástól 
az államnak tartózkodnia kell. 

Az állam szerepvállalásának alkotmányos rendezése különösen fontos a gazdaság 
állami irányításában. A vitában elhangzott, hogy alkotmányos rangra kell emelni a 
gazdálkodó egységek tulajdonosi önállóságát, mert ez is mérséklőleg hathat az állami 
gazdaságpolitika részben kényszerű rögtönzéseire. Emellett a magántulajdon eddig sze- 
mérmesen megkerült, de élő problémáját sem lehet az alkotmányban figyelmen kívül 
hagyni. A két egyéni tulajdonforma - a személyi és a magántulajdon - közötti választó- 
vonal meghúzása fontos politikai és szabályozási kérdés. A jogi keretek, az alkotmányos 
garanciák ösztönzést, biztonságot nyújtanak a magánvállalkozás számára, s egyúttal 
világosan jelezhetik azokat a határokat is, melyeket társadalmi rendszerünk védelme 
érdekében nem kívánunk átlépni. Mindezek a problémák végül is a gazdaságirányítási 
rendszer reformjának alkotmányozási konzekvenciái, s az alkotmányreform előkészíté- 
sében ezért is megkülönböztetett figyelmet érdemelnek. 

Az alkotmányi szabályozás természetesen önmagában nem teremt jogbiztonságot, S 
nem is garancia feltétlenül, különösen nem politikailag kiélezettebb helyzetekben. A nor- 
mativitás erősítése azonban feltétele a szocialista jogállamiságnak - ne feledjük -, sok- 
. szor a normától való eltérés megállapíthatóságának is komoly politikai jelentősége van. 
Közös érdekünk, hogy az új alkotmányosság és az ezt kifejező jogállamiság a korszerűsö- 
dő politikai rendszernek fontos eleme legyen. Ezt kívánja a politika stabilitásához fűződő 
érdek, s ez politikai döntéseink széles körű támogatásának, a társadalmi közmegegyezés 
tartósságának is egyik fontos feltétele. j 

Az új alkotmány előkészítése valójában azzal kezdődött el, hogy bizonyos változások 
beindultak az alkotmányban szabályozott viszonyokban és intézményekben. Az előké- 
születi munkák folytatása is ezekhez kapcsolódik. Végül is az új alkotmányban szilárdul- 
hatnak meg politikai intézményrendszerünk új elemei, kaphatnak garanciális biztosíté- 
kokat a hatalomgyakorlás demokratikus formái. Mindez a társadalom gyakorlatában 
és az emberek hétköznapi tapasztalataiban is értékké, követhető, értelmezhető jogi és 
politikai okmánnyá avatja a Magyar Népköztársaság új alkotmányát. 

Köszönöm a beszélgetést! 

Reform vagy ideológia? 


Megjegyzések a reformgondolkodás egyes áramlatainak 
ideológiaellenességéhez 


Az alábbi írás eredetileg egy szélesebb kutatási program! egyik altémájának műhelyvitá- 
jához kapcsolódott, és így magán viseli ennek nyomait. Vázlatosságára mentségül szol- 
gálhat talán a téma jellege: a címben jelölt dilemmához kapcsolódó kérdések vitatása ez 
ideig jórészt , tudomány előtti" stádiumban van, s inkább publicisztikai keretek között 
folyik. A meglehetősen széles körű vitában a kérdések és a válaszok , egymásra találását" 
megnehezíti, hogy reform és tudomány szembeállítása az ideológiával többféle formában 
is megfogalmazódik. Az ennek következtében fellépő zavar méreteire és a , frontok 
tisztázásának" szükségességére hívja fel a figyelmet immár a napi sajtó is.? Nem könnyíti 
meg a társadalmi viszonyaink szocialista jellegén töprengő olvasó dolgát, ha a s Szocialis- 
ta" jelleg mibenlétét eleve az , ésszerű" ellentéteként kell elgondolnia, ha tehát nincs 
módja, hogy megítélje az üresen formális szembeállítás mögöttes tartalmait, indokait és 
jogosultságát. A kérdésre, hogy adott (nem tudni, milyen) esetekben , mit válasszunk: 
a szocialista megoldást-e vagy az ésszerűt",? természetesen csak a már formálisan szétvá- 
lasztott fogalmak ugyancsak formális újraegyesítése lehet a válasz. E példával csupán 
JEE jgjljssái a címben feltett kérdés körüli zavar — egyelőre növekedni látszó — 
mértékét. 


A marxizmus mint tudományos ideológia korábban uralkodó vulgáris-propagandiszti- 
kusan leegyszerűsítő felfogása hosszú időn át elfedte (társaedalom)tudomány és ideológia 
szükségképpen ellentmondásos viszonyát. Feltételezte ugyanis egyfajta — már-már idilli- 
.en békés - harmóniájukat, ám jórészt azon az áron, hogy mesterségesen lefojtotta a 
termékeny egymásra hatásukat közvetítő konfliktusokat. E felfogás képviselői a , tudo- 
mányos ideológia" formulájával egyszer s mindenkorra megoldottnak vélték tudomány 
és ideológia kapcsolatát. Felhőtlen viszonyuk látszatát azonban nemegyszer abban a 
végletes formában igyekeztek fenntartani, hogy amikor például a társadalomtudomá- 
nyok egy-egy új felismerése nyilvánvaló ellentmondásba került beidegződött ideológiai 
tételekkel, akkor a marxizmustól idegennek minősítve, egyszerűen elvetették őket. Ez a 
fajta , igénytelen marxizmus" fokozta a tudomány és az ideológia kapcsolatában egyéb- 
ként normálisnak tekintendő konfliktusokat -— amelyek így sok esetben neuralgikus 
feszültségekké váltak -, s ezzel ideológiaellenes indulatoknak adott talajt. 
Éppen ezért nem illetheti szemrehányás a vulgáris gazdaságideológia alól emancipáló- 
dott , reform-közgazdaságtant", amikor indulattal fordul szembe a mindenkori praxist 


1 Az MSZMP KB Agitációs és Propaganda Bizottsága által megrendelt kutatási témák egyikéről, az [deológiai 
problémák társadalmi fejlődésünk mai szakaszában című kutatásról van szó, amelynek bázisa a Társadalomtudo- 
mányi Intézet. 

Éz új Népszabadság, 1987. augusztus 20. (Eötvös Pál: Kibontakozás és reform) 

szentesítő apológia buzgólkodásával, amely a központi politikai akaratban vélte felis- 
merni a tudományos igazság egyetlen forrását és testet öltését. Joggal utasítja el azt az 
sideológiát", amely az aktuális gazdaságpolitikai döntésekből dedukálta a közgazdaság- 
tan tudományos kompetenciájának határait. Érthető, ha távol tartja magát az olyan 
s elmélettől", amely nem tesz egyebet, mint hogy a napi szükségleteket korszakos feladat- 
tá, a szocializmus egy-egy történelmi periódusának sajátosságává avagy éppen rendszer- 
specifikus jellemzőjévé fontoskodja. Nincs mit csodálkozni azon, ha bizalmatlan az olyan 
, tudományos ideológiával" szemben, amely hosszú időn át azzal érte be, hogy főszerepet 
vállaljon a tudatformáló kampányokban. , A közgazdaságtan a mai Magyarországon 
már kidolgozta magát a gazdaságideológia — egy politikai ideológia segédcsapatának - 
helyzetéből", vallja jogos önérzettel a , reformszándékokkal megvert" szerzőpáros." 

A szerzők remélhetően azt is világosan látják, hogyha a gazdaságideológia az adornói 
, fiktív előfeltevések" korlátai közé szorítja a gondolkodást, akkor ebből nem jelent valódi 
kiutat az, ha az ideológiaellenes reform-közgazdaságtan a látens-tisztázatlan előfeltevé- 
sek kényszerpályáján lavírozik. Valóban, a beláthatóbb perspektívát , egy, a közgazda- 
ságtan és a szociológia többoldalú együttműködéséből is táplálkozó, kritikai társadalom- 
KEY Vö adá amely nem törekszik arra, hogy , technikára váltva" elfedje saját 
előfeltevéseit. 


Társadalomtudományi közéletünk egyik meghatározó tendenciájának tekinthetők nap- 
jainkban a tudomány és az ideológia kapcsolatának újrarendezésére irányuló törekvések. 
Ennek az egyidejűleg több irányban zajló folyamatnak egyik áramlatában azonban 
olyan, a maguk végletességében is evidenciára igényt tartó álláspontok találkoznak 
össze, amelyek a tudományosságot az ideológia határozott elutasításával vélik megvédel- 
mezhetőnek. 

A továbbiakban e törekvések közül — kiemelt fontossága miatt — csupán egyetlen 
kérdéssel kívánok foglalkozni: a reform iránt elkötelezett némely társadalomtudományi 
áramlat határozott ideológiaellenességével. (A félreértések elkerülése végett meg kell 
jegyeznünk, hogy a , reform-közgazdaságtan", , reformtudomány" stb. ideológiaellenes- 
ségét emlegetve nem akarjuk azt állítani, hogy a reformnak elkötelezett valamennyi 
közgazdász, szociológus, politológus ádáz ellenfele az ideológiának. A társadalomtudó- 
sok egy része — közöttük is mindenekelőtt a reformata közgazdászok tekintélyes hányada 
— akarja csupán a reformtól, a reformgondolkodástól határozottan távol tartani az 
ideológiát, amelyről úgy véli, hogy semmiféle helye, szerepe nincs a tudományos gondol- 
kodásban. Minthogy azonban ezék az ideológiával mindennemű közösséget visszautasí- 
. tó társadalomtudósok többnyire a reformközgazdaságtan, reformtudomány álláspontjá- 
ról és nevében indokolják tudomány és ideológia kategorikus szembeállítását, feltétele- 
sen elfogadjuk ezt az önminősítést, idézőjellel jelezve fenntartásunkat.) 

A tudománynak az ideológiához fűződő kapcsolatát közismerten számos sajátos 
tényező befolyásolja, amelyek alkalmasint el is fedhetik a tudatos viszonyulás motívu- 
mainak egy részét. A mi viszonyaink között például az egyik legfontosabb ilyen tényező 
a marxista ideológia politikai (hegemón) státusa társadalmunkban. Úgy vélem, a társa- 
dalomkutatók viszonylag széles körében honos ideológiaellenesség konkrét összetevőiről 
árnyaltabb kép alkotható ennek az összefüggésnek az elemzése nyomán. 

A reformtudomány és az ideológia viszonya annál is aktuálisabb kérdés, minthogy az 
ideológiával szembeni tudományos averziók és az általánosabb, társadalomlélektanilag 


4 Lengyel László- Polgár Miklós: Társadalomelmélet és társadalmi reform gazdaságidcológia és szociálkritika 
helyett. Közgazdasági Szemle, 1987. 1. szám, 98. old. 
5 Uo. 99. old. 

indukált köznapi szintű ellenérzések között az utóbbi időben határozott közeledés 
figyelhető meg. Legalábbis érezhető egy ilyen irányú elmozdulás azokból a — többnyire 
publicisztikai jellegű — törekvésekből, amelyek a fenti két, jórészt különböző forrásokból 
táplálkozó áramlatot egységes ideológiaellenességbe próbálják integrálni. Félő, hogy 
ezek az egybefoglalási törekvések — amint erre több jel is utal — a , reform vagy ideológia" 
áldilemmájának keretében artikulálódnak, tovább mélyítve ezzel az ideológiaprobléma 
körüli zavart. Ez pedig — megítélésem szerint — inkább rontja, mintsem javítaná a reform 
kibontakozásának esélyeit. A kétféle ideológiaellenesség affinitásának ténye persze utal 
bizonyos közös forrásra is, amelynek pontos feltárása további vizsgálódást kíván. Végső 
soron e közös és eltérő forrásokhoz közelebb jutva többet tudhatunk meg az ideológiael- 
lenességet kondicionáló szociális tényezőkről is. 


Az ideológia olyan szigorú kritikusai is, mint Mannheim, tartózkodtak attól, hogy a 
szociálisan kötött gondolkodástól ab ovo elvitassák heurisztikus jelentőségét." Mégis, 
napjainkban az ideológia kizárólag pejoratív minősítése, hamis tudatként kezelése jósze- 
rével a szolid tudományos magatartás illemszabályai közé tartozik. Hazai tudományos 
közéletünkben - a teoretikus irányultságú szakemberek egy csoportját leszámítva — sok 
helyütt már-már olyan helyzet alakult ki, hogy csak komoly presztízsveszteség kockáza- 
tával ismerhei el egy kutató a marxizmus tudományos értékét (mai érvényességét). Az 
ilyen értelmű megnyilatkozás jobbik esetben is , tiszteletkörnek", vTetorikai fordulatnak" 
minősítve nyer bocsánatot. 

A társadalomkutatók szűkebb-tágabb körében lassan szokássá, hagyománnyá rögzü- 
lő ideológiellenesség különös vitalitással, heves indulatoktól fűtötten újra és újra aktuali- 
zálódik a reformfolyamatok körüli vitákban. Az ideológia határozott elutasítása, az 
ideologikus gondolkodás kíméletlen kritikája alighanem az egyik legfontosabb tartalmi 
meghatározója a , reformtudományok" önértelmezésének. A reform-közgazdaságtan az 
ideológiával való szembefordulást tekinti jóformán az , első tettnek", amelytől létrejövé- 
sét számítja. , Elméleti téren a mechanizmus bírálata kezdettől fogva a szocializmus 
politikai gazdaságtanára vonatkozó hagyományos ideológiai anyag, az egyetemi vezér- 
fonalak és a brosúrairodalom félretolását, eleinte burkolt, végül egyre nyíltabb vitatását 
jelentette."" Előrehaladását, kijegesedését a reform-közgazdaságtan ugyancsak , az utó- 
piától és/vagy az ideológiától a szaktudományig ívelő fejlődésként" értelmezi. Méltósá- 
gát, komolyságát csaknem kizárólag ebben az elhatárolódásban tudatosítja." 


6 A gondolkodás szociális kötődését , semmiképpen sem lesz szabad hibaforrásnak tekinteni". ,,... egy nézet, 
egy fogalomrendszer szociális kötöttsége megnöveli e gondolkodásmód esélyét a megragadó erőre bizonyos 
létterületeken, éppen e létfontosságú kötődés révén". (, Láttuk, hogy példánkban éppen a proletárszocialista 
álláspontnak volt esélye arra, hogy az ellenfélnél fölfedezze a gondolkodás ideologikus jellegét.") Karl Mannheim: 
Ideológia és utópia. Bp. é. n. 26. old. 

7 Bródy András: A gazdasági mechanizmus bírálatának három hulláma. Közgazdasági Szemle, 1983. jú- 
hius-augusztus. 803. old. (A , reformtudomány" kifejezés talán megengedhető , terjedelmi" általánosítása a publi- 
cisztikában használatos , reform-közgazdaságtan" terminus sajátos jelentésének. Az analóg szóhasználat jogosult- 
ságát megerősítheti az a tény, hogy a gazdasági mechanizmus bírálatának , harmadik" hulláma , jogászok, 
szociológusok, gazdaságtörténészek, politológusok érdeklődését és részvételét is magával hozta". Uo. 806. old. .) 

8 Lásd Madarász Aladár: Új paradigma felé? Egy fejezet a szocialista gazdaságelmélet történetéből. In: Az új 
Magyarország 40 éve. Akadémiai Kiadó-K ossuth ddosétáászay 1985. 214-215. old. Amikor , önnön identitását 
elsősorban szaktudományként, vagyis a gazdasági rendszer működésének kauzális és funkcionális összefüggéseit 
feltáró tudományként határozza meg", akkor a hangsúlyt ebben látnivalóan az ideológiától terhes elmélet távol 
tartására helyezi. A diszciplína vizsgálódási körének pozitív megjelölése ugyanis csak a negatívum kontextusában 
értelmezhető, hogy ti. , mélységesen idegenkedik azoktól a historicista interpretációktól, amelyek az ökonómiát 
— hic et nunc - valamely társadalmi osztály, réteg vagy csoport érdekeinek megfogalmazásaként és racionalizáció- 
jaként kezelik". 

A , reformtudomány" ideológiaellensségének tartalmi összetevői alig áttekinthető 
jelentéstömbbé kövültek. A tudomány belső szempontjai mellett (és velük szövevényesen 
összefonódva) természetesen helyet kapnak benne , ideologikus" momentumok is, mind 
a tudomány önértelmezésének szükségképpeni velejárójaként, mind az ideológiakritiká- 
ba , kódolt" társadalom- és politikabírálat gyanánt. A vizsgálódás első fázisa fontos 
részének tartom e tömb felbontását, szerkezetének átvilágítását. 

Egy ilyen szerkezeti vizsgálódásnak természetesen össze kell kapcsolódnia történeti 
szempontú elemzéssel is. Ennek szükségességére már az is felhívja a figyelmet, hogy a 
tudományos reformgondolkodás fejlődése folyamán - pl. a mechanizmusbírálat külön- 
böző , hullámainak" periódusaiban - az ideológiakritika más-más elemei kerültek előtér- 
be. A fejlődés egyik legutóbbi fázisának jellemzőjeként figyelemre méltó a reform- 
közgazdaságtannak az a helyzetértékelése, hogy eljutott , a politikai implikációk felveté- 
séhez" és ennek természetes velejárójaként az ideológiaellenesség meghatározott irá- 
nyultságú felülbírálatához, sőt, egyfajta reideologizálódáshoz: , egy modernizációs ideo- 
lógia terhes és ellentmondásos szerepkörének" (kényszerű?) vállalásához." 

A reformtudomány ideológiaellenességének történeti, tartalmi-szerkezeti vizsgálatá- 
ból körvonalazódik e kritika tárgya is: miféle ideológiai képződmény az, amelyen a 
reformtudomány elveri a port? Az elemzés következő lépése lehet tehát a bírált , hivata- 
los ideológia" néhány fontosabb sajátosságának felmutatása. Itt a legnehezebb feladatok 
egyikéről van szó. A kulcskérdés természetesen az eredeti marxi-lenini elmélet és a 
, hivatalos ideológia" kapcsolata. Nem mellékes körülmény, hogy e kapcsolat értelmezé- 
sét illetően a , reformtudománynak", úgy tűnik, meglehetősen szerény — mondhatni: 
szegényes - a mondanivalója. (A leggyakoribb - de persze korántsem kizárólagos - 
eljárás a forgalomban levő ideológiai tételek ismeretelméleti bírálata és egy reflektálatlan 
,ideológia-gyanú" megfogalmazása velük kapcsolatban.) Mindenesetre a , reformtudo- 
mány" általános ideológiaellenességének egyik lényeges ismérve s elméleti komolyságá- 
nak fokmérője az, hogy mennyire fogadja el készpénznek az általa bírált ideológiai 
tételek , visszavezethetőségét" az eredeti marxi elméletre. Ez egyszersmind ideológiaelle- 
nességének értékéről is sokatmondó tanulsággal szolgálhat. 

Hasonlíthatatlanul több érdemi mondanivalója van e tekintetben a valóban elméleti 
igényű ideológiakritikának. A jórészt történeti, gazdaságelméleti és filozófiai indíttatású 
vizsgálódásoknak ez a vonulata a reformtudományoktól sok tekintetben eltérő úton, 
velük meglehetősen ellentmondásos, ambivalens viszonyban fejlődött. Ennek egyik leg- 
döntőbb okára utal például Tőkei: , Valahányszor azt látom, hogy a közgazdasági, 
gazdaságtörténeti, szociológiai stb. reformgondolkodás a vulgarizmusokkal más vulga- 
rizmusokat állít szembe, s nem igényli a filozófiai megalapozást, kételyeket támaszt a 
klasszikus marxizmus aktualitását illetően, nos, ilyenkor arra gondolok, hogy ezek a 
magyar társadalom és kultúra gyengeségeivel szemben hitük szerint olyan kritikus 
áramlatok bizony a régi magyar kultúra legsúlyosabb szervi betegségében szenvednek, 
az elmélet- és filozófiaellenésség betegségében."!"9 

A , hivatalos ideológia" bírálatában, paradox módon, a , reformtudományokénál" 
jóval nagyobb e kritikai vonulat tényleges teljesítménye. Ideológiakritikájának legfőbb 
intenciója a klasszikus marxizmustól való , eltérések", , torzulások" és társadalomtörté- 
neti (szocializmustörténeti) gyökereik felmutatása. Azt aligha kell hangsúlyozni, hogy a 
lukácsi életmű témánkra vonatkozó tanulságainak feldolgozása természetesen alapvető 
feladat lenne. De utalhatunk itt Tőkei Marx-rekonstrukciói mellett Szamuely László, 


9 Uo. 221. old. 

10 Tőkei Ferenc: Marxizmus a magyar kultúrában. Világosság, 1985. 3. szám (A félreértések elkerülése végett 
és mert Tőkeit - hasonló megnyilatkozásai miatt — többen elhamarkodottan , reformellenzékinek" minősiuk. 
nyomatékosan hangsúlyozni kell a fenti ítélkezéseknek azt a momentumát, amely félreérthetetlenül jelzi: ezúttal 
sem a reformgondolkodás pozitív teljesítményeinek elutasításáról van szó, hanem az elmélet- és ideológiaellenes- 
ség gondolattalansága a korholás tárgya.) 

Krausz Tamás és mások ilyen irányú vizsgálódásaira. Különösen tanulságosak lehetnek 
azok a legutóbbi időben kirajzolódó álláspontok is, amelyek a , hivatalos marxizmust" 
nem egyes tartalmi, tematikus egységei, módszertani elvei síkján vetik egybe a klasszikus 
elmélettel, hanem a maga egészében, történetileg rendszerré képződött és ekként funkcio- 
náló létmódjában. Például: , Minél szorosabban kapcsolódik. . . a marxi elmélet újraértel- 
mezése a kelet-európai kommunista mozgalom cselekvési programjához, annál inkább 
változik át az újraértelmezett marxi teória a kifejlett kapitalizmus általános érvényű 
társadalomelméletéből a kelet-európai elmaradottsághoz kötödő, egy régió különös 
problémáit az általános elmélet fogalmaiba öltöztető modernizációs ideológiává... 
A szocialista iparosítás előrehaladása azonban egyre kérdésesebbé tette ennek az ideoló- 
giának a valóságtartalmát."!! é 

Más közelítésben teszi kérdésessé a , hivatalos ideológia" elméleti tartalmát pl. Makai 
Mária, aki a marxizmus meghasonlottságából indul ki: A , meghasonlott elméletnek 
bizonyos lényeges vonatkozásokban megmaradt egy magánvaló létmódja", amely pusz- 
tán , ideális", , muzeális" létezést jelent, ezzel szemben , hivatalos rangra egy... pszeudo- 
elmélet tett szert", egy , torz struktúra" , torz felépítményeként".!? 

Az előbbiekkel bizonyos tekintetben egybevágó álláspontot idéz a , hivatalos ideoló- 
gia" egy meghatározott fejlődési szakaszára vonatkozóan Bayer József: , Okkal vetették 
fel, hogy a sztálini dogmatizmusnak - leszámítva néhány kevéssé eredeti, annál hamisabb 
tételét, mint amilyen az osztályharc éleződésének törvénye — nincs saját elméleti tartal- 
pa..."13 

Úgy vélem, a , hivatalos ideológia" elméleti tartalmának megítéléséhez nem elegendő 
az eredeti marxi elmélettel való puszta egybevetés, a probléma tisztázásához bizonyára 
a marxizmus társadalomtörténetének feldolgozása útján lehet közelebb jutni. Ez egyben 
lehetővé teszi, hogy folytatni lehessen — immár magasabb szinten — a ma létező szocializ- 
musok gazdasági, társadalmi alapviszonyainak formációelméleti igényű feltárására tett 
kísérleteket. Ez már csak azért is szükségesnek látszik, mert a , szocializmuskép" átalakí- 
tására irányuló erőfeszítések ma is inkább a propaganda közegében konfrontálódnak. 

bármennyire természetesek is a szocializmus rendszerspecifikus ismérveiről, alapérté- 
keiről (, tulajdonformák egyenrangúsága", , vállalkozás", , verseny" stb.) a politikai 
jelszavak szintjén kavargó viták, a mai szocializmus alapellentmondásainak konkrét 
tartalmi feltárása nemigen képzelhető el a marxi elmélet intencióihoz, a marxi módszer- 
hez való visszatérés nélkül. 


A , reformtudományok" ideológiakritikájának sajátos és a fejlődés során egyre inkább 
előtérbe kerülő mondanivalója — a tartalmi elutasítás mellett — az ideológia , hivatalossá- 
gának" s ezzel összefüggő működésmódjának bírálata. (Ez bizonyára nem független a 
politikai implikációk előtérbe kerülésétől.) Ezzel lényegében elmélet és gyakorlat néhány 
fontosabb összefüggését érintik. Alapvető problémaként a gyakorlat , ideológiai tétele- 
zettségét", a hagyományos szocializmuselmélet valóságra erőltetését fogalmazzák meg. 

Az ebből fakadó káros következményeknek két fő sora rajzolódik ki. Az egyik: a 
tudomány fejlődésének korlátozása, a másik: magának a társadalomnak (mindenekelőtt 
a gazdaságnak) torz, illetve zsákutcába jutó fejlődése. Álljon itt illusztrációként egy 
propagandisztikus célzatot sem nélkülöző megfogalmazás: , A szocialista gazdaságelmé- 
let adósságai, fehér foltjai természetesen tények... Az anticipált szocializmuskép alapján 
íródott ideológia üvegházi védettséget élvezett, önelégültségéből nem zökkenthette ki a 
hatalmi szóval mindig elhallgattatható rivális elmélet. Az elméleti gondolkodók a bürok- 


11 Gedeon Péter: Modernizáció és szocialista gazdaság: a marxizmus történelmi értelmezhetőségéről. Közgaz- 
dasági Szemle, 1986. július-augusztus, 788. old. 

12 Makai Mária: Egyes elméleti problémák újragondolásához. Tájékoztató, 1986. 4. szám, 28. old. 

13 Bayer József: Az ideológia funkcióváltozása. Politika- Tudomány, 1987. 2. szám, 23. old. 

rácia és a maguk alkotta, bennük életre kelt fantomok szabta korlátok határai között 
szárnyalhattak. Gondolatvilágukba korunk modern polgári közgazdászainak tanításai 
sem épültek be." Ugyanez a szerző a marxi elmélet alkalmazásában látja minden baj 
forrását: , A miénktől eltérő feltételekre kidolgozott normatív elméletet igazoltatni kellett 
— ekkor és itt fordult ki a világ."!" 

Az ideológiakritikának ebben az - , ontológiai" síkra emelt — irányultságában fellelhe- 
tő politikai, társadalomkritikai mondanivaló elemzése önmagában is hasznos lehet. De 
a mi szempontunkból különösen azért fontos, mert feltételezhető, hogy itt leljük fel az 
általános ideológiaellenesség egyik legelevenebb forrását és motívumát: egy , elmélette- 
lennek" tekintett ideológia politikai hegemóniájával szemben táplált averzióknak (ideo- 
lógiaellenes) ideológiává formálódását. Ebből kiindulva künutatható, hogy a , reformtu- 
domány" pretenziója az általános ideológiaellenesség harcos képviseletére nem egészen 
megalapozott. (A vizsgálódásnak ebben a fázisában még nincs szó a , reformtudomá- 
nyok" pozitív programjában, a gazdasági, politikai viszonyok átalakítására vonatkozó 
elképzeléseiben gyanított , ideologikus" és ideológiai tartalmak felszínre hozásáról és 
elemzéséről. Az ilyen latens , reformideológiák" vizsgálata ugyanis már előfeltételezi az 
ideológiaellenesség jogosultságának megkérdőjelezését.) 

Az általános ideológiaellenesség újabban ajánlott politikai progtamként is megfogal- 
mazódik. Kiindulópontja az a tapasztalati tény, hogy , mindazok, akik térdig gázolnak 
az ideológiai problémákban. .. nyomasztó gyakorisággal egy komplex társadalmi reform 
ellen védekeznek".!5 A könnyed publicisztikai formában, a , politikuspukkasztó" fordu- 
latokban vaskos mondanivaló ismerhető fel. Az érvelés logikája azonban ezúttal sem 
látszik igazolni az általános ideológiaellenességet. Az ideológiakritika itt is a , reformtu- 
domány" képletét reprodukálja: egy adott ideológia funkcionálásának adott módját 
veszi célba, amikor is a szerző a hagyományos idtológia , kormányzati elvvé nyomorítá- 
sa" miatt dohog. Mégis az ideológiai kérdések egyáltalában való firtatását — a praktikus- 
tárgyszerű reformtörekvések ellenlábasaként — vonja gyanúfelhőbe, amikor úgy véli, 
hogy ,,. . . az ideológiai problémák feszegetése a kereső, kutató tárgyi megoldások ellené- 
ben a reformellenzék lólábát jelenti".!§ 

A , reform vagy ideológia" áldilemmáját valószínűleg az ideológia politikai státusából 
következő feltételek váltják ki és tartják életben. Ezért is gondolhatja Gombár Csaba, 
hogy jelenleg az ideológiai kérdések , a kimondhatóság kereteit tekintve a reformellenzék 
terepét jelentik". Végkövetkeztetésével — hogy ti. az MSZMP Központi Bizottsága ne 
foglalkozzon ideológiai kérdésekkel — ellentétben azonban mégiscsak az látszik inkább 
hihetőnek, hogy a kimondhatóság e kereteinek tágításával arányosan csökkennének az 
ideológiaellenességre irányuló késztetések. Erre már csak azért is szükség lenne, mert 
mint a szerző maga írja: , A helyzet az, hogy szocializmuskori történelmünk alternatív 
lehetőségeket érlelt meg, még ha az emberöltő mértékében kínosan lassan is. Ennek 
következtében különböző politikai törekvések egymással ütközésbe kerültek és kerül- 
nek." 

Vagy netán úgy gondolja Gombár, hogy e konfliktusokat , ideológiai problémák" 
nélkül lehet és kell kihordani? Hogy , a politikai alternatívák kimunkálódásának" folya- 
matától távol lehet és kell tartani az ideológiát? E kérdésekre csattanós választ ad a 
reform , lopakodó" jellegével, azaz a reform ideológiai általánosításoktól tartózkodó 
pragmatizmusával összefüggő problémák sokasága, amelyhez egyébként a szerző maga 
is érzékletes adalékkal szolgál, amikor megállapítja: ,,... a piacorientáltság, vállalkozás, 
nyereség, autonómia stb. — tehát a régebben leküzdendőnek megszokott ideológiai 
célok — egyszerre csak hivatalosan és vfelülrőlx igenelt új kívánatosságokként bukkantak 


14 Petschnig Mária jegyzete: Napló és kritika. Valóság, 1986. 8. KEZE 107-108. old. 
16 Gombár Csaba: Levél N-hez az ideológiáról. Kritika, 1987. 5. szám 

föl. Eközben senki nem változtatta meg a régi szentségeket, s most már évek óta mintha 
két hivatalos ideológia is létezne, azaz a megszokott, a hagyományosan régi, s a politikai- 
lag ugyan kevésbé artikulált, de hétköznapi nyomatékaiban állandóan tetten érhető, 
reform kiváltotta célfogalmazványok."!" 


A , lopakodó reform" kifejezés!" a szocializmus megújulási folyamatának egyik -— leg- 
alábbis hazai közegben - jellegzetes ellentmondására hívja fel a figyelmet. Mindenekelőtt 
persze arra, hogy bajok vannak a reformtőrekvések társadalmi méretű elfogadottsága 
körül. De talán az sem kevésbé lényeges, hogy a kifejezés egyben minősíti a reform 
propagandájának, tudatosításának jellegét, módját is. Bennünket most főleg ez utóbbi 
összefüggés érdekel, elsősorban az ideológiai munka szempontjából. Az utóbbi időben 
egyre markánsabban fogalmazódik meg az az álláspont, amely a reformfolyamat előre- 
haladásának esélyét a reform alapelveinek a társadalmi nyilvánosság előtti végiggondo- 
lásával és megvitatásával kapcsolja egybe.!9 

Arra nézve, hogy jelenleg miként zajlik a reformnak ez a nyilvános megvitatása, hogy 
tehát milyen jellegű párbeszéd folyik a társadalom érintett csoportjaival, sokatmondó az 
az ellentmondás, amellyel mostani társadalmi, gazdasági nehézségeink indoklásában 
találkozunk. A kétféle, egymással perben álló válságértelmezésre gondolok: az egyik a 
megoldatlan gazdasági és politikai problémák halmozódását, illetve egyes társadalmi 
rétegek rossz és egyre rosszabbodó helyzetét a reform következményének tekinti, a 
másik, éppen ellenkezőleg, a reformfolyamat ismétlődő megtorpanásaival magyarázza. 
A laikus érdeklődő zavarodottságát így ecseteli egy már idézett publicisztikai Írás: ,,A 
reformok által megérintett, a régi világképből mindinkább kizökkenő gazdasági-társa- 
dalmi életünkben. . . nem értjük, mi zajlik köröttünk. Azt érezzük, hogy megszűnt valami, 
elvesztettünk valamit, s ami a helyét betölti, az nem rendezhető. Hallunk és olvasunk a 
reform ígérte rendszerről, de nem értjük, tételeit nem látjuk igazoltnak. S nem tudjuk 
eldönteni, hogy azért nem, mert a szükséges társadalmi-gazdasági reform le sem zajlott, 
vagy azért nem, mert már elviselhetetlen túlhajtásai vannak, amit korlátozni kell."?? 

E homlokegyenest ellentétes helyzetértékelések hozzávetőleges egyensúlya a közvéle- 
ményben, úgy tűnik, csak szimptómája egy általánosabb tudatzavarnak. (Kézenfekvő 
lenne persze a dolgot annyival elintézni, hogy polarizálódó társadalmunkban a változá- 
soktól eltérően érintett helyzetű rétegek eltérő értékítéletéről, , természetes helyzettudatá- 
ról" van szó. A vulgáris szociologizálás kétségtelenül be is érheti ennyivel.) 

A reform , lopakódó" jellegének többféle magyarázata ismeretes. Ezek közül bizonyá- 
ra tipikusnak tekinthetők a következők. —. 

e A reformnak valóban elkötelezett szakemberek tudatosan a praktikus intézkedé- 
sek, a dezideologizált politikai döntések kikényszerítésére korlátozzák erőfeszítéseiket. 
Teszik ezt azért, mivel a reformellenzék hatalmi pozíciói mind ez ideig annyira erősek, 
hogy egy átfogó és konzisztens — elméletileg és ideológiai konzekvenciáiban is végiggon- 
dolt — reformkoncepció kifejtése nemcsak kilátástalanná tenné az előrehaladást, hanem 
fokozná a visszarendezési szándékokat, veszélybe sodorva ezzel a már kiküzdött vív- 
mányokat is. A reformtól hátrányosan érintett népességcsoportok elégedetlenségét e 
felfogás vagja a tudatos reformellenzék könnyen a maga politikai bázisaként moz- 
gósíthatná. 


17 Gombár Csaba: Id. mű 

18 ,,... lopakodó, rejtőzködő reformot akartunk végrehajtani..." Konfliktus, rend, szabadság. Pozsgay Imrével 
beszélget Sylvester András. Világosság, 1987. 3. szám, 139. old. 

19 ,... nagyon félek, hogy ha nem lesz igazi párbeszéd a néppel, nyílt vita a reformról, a reform kínálta 
lehetőségekről, akkor megtörténhet, hogy . . . az emberek babonás kapcsolatot teremtenek reform és a tapasztala- 
taikban levő rossz események között." Uo. 140. old. 

20 Petschnig Mária jegyzete. Id. hely. 104. old. 

e Egy másik felfogás értelmében a reformpárt és reformellenzék megkülönböztetése 
és szembeállítása eleve hamis dilemmát takar. Valójában egyes értelmiségi csoportok a 
reformgondolat kisajátítására törekszenek saját hatalmi ambícióik érvényesítése érdeké- 
ben. Ezek a csoportok a meghirdetett reformot nem célnak, hanem csupán egy másik 
— nyíltan egyelőre nem meghirdethető — alternatív politikai stratégia eszközének tekintik. 
Tervgazdaság helyett valójában szabad piacgazdaságot akarnak, amely lehetővé teszi a 
társadalom saját érdekeik szerinti átstrukturálódását, beleértve a politikai rendszer 
átalakítását, az etatizmusból egy pluralista elitizmusba való átmenetet. E felfogás egyik 
képviselőjének éles megfogalmazása szerint , a decentralizált tervgazdaság koncepciója 
az az ostya, amellyel a párt- és tervbürokrácia a szabad piacgazdaság gondolatát lenyeli, 
és a decentralizáció révén az általa ellenőrizhetetlen folyamatokat beindítja".?! 

(Ezt az egyik kritikusa által , koncepciózus vádiratnak" minősített álláspontot azért 
tartom mindenekelőtt problematikusnak, mert a piac fejlődésének objektív logikájából 
eredő következményeket eleve , teleologikusan", egyes értelmiségi csoportok tudatos 
szándékaként tételezi.) 

e Egy harmadik típusú magyarázat abból indul ki, hogy gazdasági és politikai téren 
egyaránt komoly, az alapintézményeket is érintő reformlépések történtek a , csereérték- 
arányos" társadalomhoz vezető úton, ám ezek az intézkedések következetlenek voltak, 
s nem álltak össze egységes reformfolyamattá. Különböző okokból, pl. taktikai kénysze- 
rek hatására a politika nem is reformkezdeményezések gyanánt exponálta őket.?2 A re- 
formnak ez a rejtőzködő jellege összefügg más problémákkal is, pl. vezető testületek 
paternalisztikus szemléletével vagy éppenséggel azzal, hogy a vezetés egyebek között 

,ideológiai görcsök miatt nem meri kimondani a válságot, nem meri a válság kezelésének 
eszmei és politikai eszközeit kidolgozni".?? 

A fenti, olykor szélsőségesen eltérő felfogásmódok és az idézett példák arra engednek 
következtetni, hogy a reformmal kapcsolatos ideológiai problémák nyilvános végiggon- 
dolása valóban időszerű. 


Csaknem bizonyosra vehető, hogy a , reformtudomány" nem takaríthatja meg az ideoló- 
giai kérdések feszegetésével járó vesződségeket. Természetesen nem abban az értelemben, 
hogy hűségnyilatkozatokkal kelljen deklarálni jószándékát. De nem nyugtathatja meg 
önmagát azzal sem, ha kinyilatkoztatja: , nem áll szemben a történetfilozófiai elvontság- 
ban megfogalmazott szocializmussal". A maga adekvát szintjén mégiscsak vállalnia 
kell , az ideológiai lovagi tornák" ódiumát, ha a reformnak híveket akar szerezni. Az 
általa kínált alternatíva ideológiai implikációit végig kell gondolnia. Mindenekelőtt az 
olyan nyitott kérdések szintjén, amilyen például a következő: ,,. . . a politika által integrált 
gazdaság szorul rá a pénz, az értékformák gazdasági szerepére, vagy az áruviszony által 
integrált gazdaság közvetíti gazdasági folyamatait a politika révén, politizálja át termelé- 
sét és piaci formáit? 

Ez az alternatíva a társadalmi formák két ellentétes típusát jeleníti meg. Az előbbi 
változat egy közösségi társadalomra, az utóbbi egy pénzviszonyra épülő társadalomra 
utal. Az első esetben a közösség közvetít a termelés tárgyi és személyi feltételei között; 
a tulajdon nem kapcsolódik össze az áruviszonyokkal. A második esetben a pénz 
közvetít a termelés személyi és tárgyi feltételei között, a tulajdon és az áruviszony 


21 Szegő Andrea: Gazdaság és politika — érdek és struktúra. (Történetszociológiai-struktúraelméleti vázlat 
társadalmunk érdektagozódásáról.) Medvetánc, 1983. 2-3. szám, 138. old. 

22 Lásd Pozsgay-interjú. Id. hely. 138. old. 

23 Uo. 137. old. 

24 Gombár Csaba: Id. mű. 

belsőleg kapcsolódik össze, s a közösség politikai közösségként önállósul a termelők 
pénzközösségével, az árugazdasággal szemben."?5 

Ha Gombár az ideológia ellenében idézi a szállóigét, hogy , a helyzet reformpárti", 
akkor a fentebb sorolt problémák jelzik a szükséges korrekciót: maga a reformhelyzet 
ideológiapárti. Várhatóan nem az ideológiaellenesség, hanem a tudomány, a politika és 
az ideológia kapcsolatainak alapos átrendezése, a jelenleginél lényegesen jobb együttmű- 
ködésük útján teremthetők kedvezőbb feltételek a reform gyorsabb előrehaladásához is. 
Már csak azért is, mert egy ilyen átrendezés a reformhoz képest nem valami külsődleges 
nakcióként", hanem a reformfolyamat immanens, , öngerjesztő" részeként kívánatos. 

A , rfformtudomány" láthatóan türelmetlenül sürgeti a politika és az ideológia elválá- 
sának folyamatát, ahelyett, hogy a politika és egy meghatározott ideológia, egy idejét- 
múlt, a valóságos szükségleteknek nem megfelelő ideológia elválását szorgalmazná. Ez 
utóbbi esetben felismerhetné, hogy e tekintetben közös platformon van az elméleti igényű 
ideológiakritikával. Következésképpen azt is fel kellene ismernie — már csak a , szövetségi 
politika" kedvéért is —, hogy az általános ideológiaellenességet felhasználó nyomásgya- 
korlás rövid távon járhat ugyan némi haszonnal (pl. a napi erőviszonyok tologatása 
révén), hosszabb távon azonban kevés sikerrel kecsegtet. Úgy is fogalmazhatnánk: a napi 
reformküzdelmekben az ideológiaellenesség ideológiájával szerzett pozíciók látnivalóan 
nem juttatják előbbre a reform ügyét. 

A hazai ideológiai folyamatokra figyelő kutatók egyik feladata lehet, hogy hozzásegít- 
senek egy termékenyebb kapcsolat kialakulásához reform és ideológia között. 


Tomori Lajos 


25 Gedeon Péter: Id. mű. 791. old. 

A tervezés mai értéke és lehetőségei 


A konferenciát szervezők jó érzékkel, óvatosan tették fel a kérdést, mivel — mint a cím 
jelzi - megelégedtek a mai értékekről vallott nézetek , előhívásával". A résztvevők 
azonban ezzel csak részben azonosultak; nagyobb terjedelemben, gyakrabban taglalták 
a múltat, mint jelenünket, és kevésbé foglalkoztak a tervezés jövőjével, amiben bizonyára 
szerepet játszott az idevágó kérdések viszonylagos kimunkálatlansága és némi, kétségte- 
lenül fellelhető bizonytalanság is. 

Persze a múlt ismerete is rendkívül tanulságos, legalább két okból. Az egyik — és ezt 
a jelenlegi konferencia is bizonyította -, hogy szinte társadalmi-gazdasági rendszertől 
függetlenül létezik és erőteljes a tervezés igénye a mai társadalmakban; ennek időnként 
újjá kell születnie, hogy betölthesse tényleges funkcióját, s ebben nagy szerepet játszik 
a múlt tapasztalatainak kritikai elemzése. A másik ok, ami legalább ennyire fontos: ha 
a tervezés értékeit mérlegeljük, figyelembe kell vennünk annak valós korlátait is. A múlt 
ebből a szempontból is tanulságos. 

Amikor a tervezés értékeit és korlátait számba vesszük, be kell vallanunk, hogy 
többet kel! tudnunk társadalmi környezetünkről, a benne működő folymatokról, jelen- 
ségekről és összefüggésekről, mélyebben kell megismerni problémáit"." Ez a kritikai 
gondolat bizonyos fokig jellemzi a konferencián elhangzott előadások témamegközelíté- 
seit. 

A tervezésről folytatott vitákban manapság többnyire két alapvető kérdésre keresik 
a választ: van-e jövője a tervezésnek és tudomány-e a tervezés? E két kérdés azonban csak 
látszólag különíthető el egymástól. 

Az a tény, hogy mégis kétség kíséri a tervezés tudományosságát, illetve tudomány 
voltát, nemcsak abból következik, hogy a tervezés több tudományág (közgazdaságtan, 
szociológia, politológia, futurológia, matematikai statisztika, gazdaságtörténet stb.) 
találkozási pontján helyezkedik el, hanem ebben a tervezés és az irányítási gyakorlat 
sajátos viszonya is közrejátszik. 

A konferencián túlmenően is általánosnak tekinthető az a felfogás, amely a tervezés 
alapvető funkcióját a gazdaságpolitikával való összefüggésében — annak kiszolgálásá- 
ban - értelmezi. Ez egyúttal azt is jelenti, hogy a tervezésben, a tervelhatározásokban a 
tudományos megfontolásokon kívül gyakorlati politikai szempontok is kifejezésre jut- 
nak. Ezzel is összefüggésben nem meghaladott dilemmája a tervezésnek az, hogy van-e, 
illetve milyen korlátai vannak a társadalmi-gazdasági viszonyok átalakításának, mennyi- 
re kötik meg az elérendő célokat a valóság adottságai. A legpregnánsabban a nyitóelő- 
adás exponálta ezt a gondot-gondolatot; a múlt tapasztalatai azt tanúsítják, hogy a 
tervezést folytató országokban, Így nálunk is, nem egy esetben a tervezés időszakában 
primátust élvező nézetek és elvárások váltak az elfogadott tervekben meghatározóakká, 
a tudományos megalapozottság kárára. Ez a gyakorlat ugyan megkönnyítette a tervek 
elfogadtatását, mégis számottevő, olykor súlyos negatívumokkal járt, egyebek között 
felerősítette a tervezés funkció- és értékzavarait, főleg akkor, amikor a tervcélok megva- 
lósításának kudarcaival kellett szembenézni. 

Mindezzel együtt és mindennek ellenére a konferencián általánosnak tekinthető nézet 
volt, hogy a mai bonyolult világban sem mellőzhető a tervezés. Az is nyomatékosan 


Nemzetközi tudományos kerekasztal-konferenciát rendeztek népgazdasági tervezésünk születésének 40. évfor- 
dulóján. (Budapest, 1987. szeptember 10-11.) A konferenciát a Magyar Tudományos Akadémia, a Magyar 
Közgazdasági Társaság és az Országos Tervhivatal közösen szervezte. A bevezető előadást Kulcsár Kálmán 
akadémikus, az MTA főtitkárhelyettese tartotta. A magyar szakmai előadó Hoós János, az Országos Tervhivatal 
államtitkára volt. A külföldi előadók névsora: Jemeljanov, S. (Szovjetunió); Jagodovszktj, L. Sz. (Szovjetunió) 
Babanasszisz, Sz. (Görögország); Guillaume, H. (Franciaország); Nieckarz, S. (Lengyelország); Zseng Li (Kínai 
Népköztársaság); Allbeda, W. (Hollandia); Kavaszaki, H. (Japán). 

" Idézet Kulcsár Kálmán megnyitó előadásából. 

jutott kifejezésre, hogy a jobb jövőre" vonatkozó elgondolásokat a tervezés csak a 
parja valósághűbb megismerésével, a korlátok feltárásával és a kitűzött célok realitásá- 

nak javításával hasznosíthatja sikeresen. A tervezésnek vállalnia kell, hogy a meghatáro- 
zó erejű társadalmi-gazdasági valóság mellett, a jövő bizonytalanságait sem kizárva, ne 
elégedjen meg a mai viszonyok jövőbeli kivetítésével, hanem a tudományos módszereket 
és más tudományok eredményeit hasznosítva tegyen kísérletet a jövőt formáló progra- 


mok kimunkálására. 


A TERVEZÉS FUNKCIÓIRÓL 


A tervezés funkcióiról vallott nézetek ma világszerte leginkább abban egyeznek, hogy a 
tervezés a társadalmi-gazdasági rendszertől függetlenül olyan állami (elsősorban köz- 
ponti) funkció, amelynek feladata a kormánypolitika kidolgozása, mégpedig összefüggő, 
koordinált rendszerben. Különböző megközelítésekkel és hangsúlyokkal lényegében ezt 
a felfogást erősítették a konferencián elhangzott előadások is. A szocialista országokon 
kívül ma nemcsak Franciaországnak, Hollandiának, a skandináv államoknak és Japán- 
. nak van fejlett tervezési gyakorlata, hanem több fejlődő ország is (pl. India, Egyiptom, 
Algír) több évtizedes tervező múltra tekinthet vissza. 


Eléggé általánosnak tekinthető vélemény, hogy a tervezésre már csak azért is szükség 
van, mert az államok a megtermelt jövedelem viszonylag nagy hányadát (általában 50 
százalékát, .de Hollandiában például 70 százalékát) centralizálják, s a modernizálási 
célokat ma többnyire úgy kell kijelölni, hogy az a társadalomban és a gazdaságban 
egyetértéssel vagy legalább elfogadással találkozzon. Ebben jelentős érdekegyeztető 
szerep hárulhat a tervezésre, amint ez a holland előadásban nagy nyomatékkal jutott 
kifejezésre. 


A tervezés konkrét funkciói az utóbbi évtizedben a korábbiakhoz képest jelentősen 
módosultak. A franciák vagy a hollandok a tervezés fénykorát a háború utáni évektől 
kb. a hetvenes évek első feléig tartó időre teszik, amikor a tervezésnek még szinte 
v mágikus" ereje volt. Ez abból is fakadt, hogy stabilak voltak a dinamikus gazdasági 
fejlődés feltételei, Először a háborús károk helyreállítása, majd pedig a jóléti állam 
megteremtése volt az a célrendszer, amelyben a tervezés megtalálta a fő funkcióját. 
Hollandiában például már 1945-ben létrehozták a kormány tanácsadó szerveként a 
központi tervhivatalt. Nem sokkal később Nagy-Britanniában, a skandináv államokban, 
Franciaországban, Indiában, Japánban stb. ugyancsak megalapították a tervezéssel 
foglalkozó kormányhivatalt. Ezekben az országokban tehát — ha más hatókörrel érvé- 
nyesült is - a tervezés a miénkkel lényegében egyidős, vagy még valamivel hosszabb 
múltra is tekinthet vissza. 


A tervezés sikeres időszaka a szocialista országokban is főleg az említett periódusra 
tehető, amit különösen akkor tekinthetünk bizonyítottnak, ha — némileg leegyszerűsítve 
a sok komponensből álló fejlődést — az utolsó évtized gazdasági növekedési ütemét 
hasonlítjuk a 2-3 évtizeddel korábbihoz. Ehhez képest a hazai értékelések - Hoós János 
előadása foglalkozott vele - annyiban árnyaltabbak, hogy eddigi terveink közül a 
nlegeredményesebb" jelző az első (1947-1950) és a második (1957-1960) hároméves 
tervet illeti. Mindkettő közismerten helyreállítási pro volt, és a tervcélok túlteljesító- 
se miatt kapták a , legsikeresebb tervek" elnevezést. Úgy tűnik, hogy számunkra a 3 éves 
időtáv jóval nagyobb tervezési biztonságot kínál, int az 5 éves. 

ÚJ ELGONDOLÁSOK A TERVEZÉSBEN 


A népgazdasági tervcélok lebontásának megszüntetését, az állami irányítási és a vállalati 
gazdálkodási szintek közötti kapcsolat átrendezését elemezte a lengyel, a szovjet és a 
kínai előadás. 

A Szovjetunióban, de a legtöbb szocialista országban is új megoldásokat keresnek a 
gazdaságirányításban a gazdasági növekedés erőforrásainak aktivizálására. Ez egyúttal 
a tervezés megújítását is szükségessé teszi. A leggyakrabban elhangzó kulcsfogalmak ma: 
a struktúra modernizálása és a vállalati önállóság fejlesztése. Megvalósításuk az eddigi 
tervezési módszerekkel nehezen lenne elképzelhető. A struktúra modernizálását ugyanis 
a remélt gyorsabb előrehaladás mellett a tapasztalatok szerint társadalmi-gazdasági 
konfliktusok is kísérhetik, míg a vállalati önállóság a tervkötöttségek változatlan fenn- 
tartása mellett nem fejleszthető. A mához közelebb - az eddigi intézkedések alapján - 
a vállalati önállóság fejlesztése áll; ez idáig elsősorban erre dolgoztak ki tervjavaslatokat 
a Szovjetunióban és Kínában, de több más szocialista országban is. 

Jemeljanov professzor szerint a tervezésnek most az ad új tartalmat, hogy az admi- 
nisztratív társadalmi-gazdasági irányítást a demokratizálás váltja fel, a döntések társa- 
dalmi ellenőrzése kiszélesedik, s a közgazdasági módszerek alkalmazásának az eddigiek- 
nél ugyancsak szélesebb teret kell kapnia. A cél a teljes vállalati önelszámolás és ezzel 
együtt az önálló gazdálkodás megteremtése a Szovjetunióban, ami egyúttal feltételezi, - 
hogy az aprólékos, mindent eldöntő központi tervelőírásokat szabadabb gazdálkodási 
feltételek váltják fel. A termelés és az elosztás tervfeladatainak központi kijelöléséhez 
eddig a Szovjetunióban mintegy 2500 termékmérleget alkalmaztak. Számuk most várha- 
tóan 450-re csökken. Ezzel egyidejűleg kb. egyharmadára csökkentik a vállalatok számá- 
ra kötelező tervfeladatok számát is. 1988-ban a vállalatok termelését, illetve értékesítését 
— elsősorban a feldolgozóiparban - nem a kötelező tervfeladatokkal, hanem állami 
szerződésekkel szabályozzák, azt remélve, hogy ily módon is szélesedhet a vállalati 
önállóság. (A feldolgozóiparban a szerződések a termelés 50-70 százalékára terjednek 
majd ki.) o 

Mindemellett ma még nem kevés a kétkedők száma a Szovjetunióban -— utalt rá az 
említett előadás. Ezek azt vallják, hogy a termékmérlegek ilyen mérvű kiiktatása a 
tervezésből veszteségeket okoz majd, mivel a gazdálkodás pénzügyi és minőségi elemei 
nem helyettesíthetik kielégítően az előzőeket. Ezzel is összefügg, hogy a tervezés megújl- 
tását ma még nagyfokú óvatosság kíséri, ami azzal jár, hogy 1988-ban még a régi, de már 
az új elgondolások szerint is kidolgozzák a terveket. 

Jelentősen változott az irányítás és a tervezés felfogása és gyakorlata az utolsó évtized- 
ben Kínában is. Az említett három szocialista ország közül a gyakorlati megvalósításban 
alighanem Kína tart a legelőrébb. Hogy a világ e két hatalmas országának - a 
Szovjetuniónak és Kínának - fejlődését milyen megkülönböztetett figyelem kíséri, arra 
jó példa volt a japán szakértő tájékoztatása is. Japánban ugyanis nemcsak a mai fejlődés 
főbb adatait értékelik rendszeresen, hanem ezek alapján prognosztizálják a Szovjetunió 
és Kína 2000-ig várható fejlődését a japán stratégia szempontjából. (Ezek azt valószínúsi- 
tették a legutóbb, hogy a Szovjetunióban a gazdasági növekedés üteme az ezredfordulóig 
2,5 százalék, Kínában pedig 7 százalék körül alakulhat.) 

A szerződések rendszerét a központi tervelőírások helyett Kínában először a mezőgaz- 
daságban alkalmazták az 1978-as párthatározat alapján. A kötelező tervelőírások a 
mezőgazdaságban ma csak a földterület megművelésére és a legfőbb termékek — gabona 
és gyapot -— termelésére vonatkoznak, miközben a mezőgazdasági termelők a többi 
területen önállóságot élveznek. Ennek az irányításbeli változásnak tudják be, hogy 
1986-ra a mezőgazdasági termelés megkétszereződött 1978-hoz képest, először értek el 
300 millió tonna gabonamennyiséget, ami Kína történelmében páratlan. 

A kedvező eredmények alapján a tervkötöttségek csökkentését a városokra - tehát az 

iparra - is kiterjesztették, elfogadva, hogy a vállalati önállóság és a többszektorúság 
megengedése az állami szektor dominanciája mellett, a gazdasági növekedést ösztönző 
tényező lehet. (Kínában ma az iparon belül 68 százalék az állami szektor részaránya, de 
emellett a szövetkezeti is 29 százalék.) 

Kínában tehát most a tervezés decentralizálása van napirenden, de azzal az igénnyel, 
hogy egyidejűleg erősödjön a központi tervek stratégiaformáló szerepe. Ugy ítélik meg, 
hogy e célok realitása külön ösztönző központi alapok nélkül elképzelhetetlen, ezért 
utóbbiak létrehozását is napirenden tartják. 


A STRUKTÚRAÁTALAKÍTÁS ÉS A TERVEZÉS MÓDSZEREI 


A tervezés fénykorát, a néhány évvel (vagy évtizeddel) ezelőtti sikeres periódusokat 
a direktívák és az előrejelzések viszonylag kiegyensúlyozott rendszere jellemezte. Ezeket 
az utóbbi években egyre inkább a prioritások kijelölése és a koordináció jelentőségének 
elismerése váltotta fel. Ezzel egyidejűleg nőtt meg a tervezésben a diagnózis vagy népsze- 
rűen szólva az elemzés fontosságának elismerése, kiegészítve azzal, hogy prognózisok 
nélkül ma már nem lehet szó eredményes tervezésről. 

A tapasztalatok azt mutatják, hogy ma minden tervezést folytató országban alap- . 
probléma egyrészt azoknak a nagy jelentőségű változásoknak a felismerése és kiszámít- 
hatósága, amelyek a tervek tartalmát módosítják, másrészt a fejlődést megtestesítő 
progresszív folyamatok aktív alakítása. Jelentős annak felismerése is, hogy nem kevésbé 
fontos feladat, hogy e változásokat — a változások kényszerű igényét — az adott társadal- 
mi-gazdasági viszonyok között tevékenykedő személyek, csoportok, intézmények elfo- 
gadják, illetve elfogadtassák. 

Hollandiában ma azt vallják, hogy hiba lenne a tervezést kizárólag hatósági aktusnak 
és az ezzel együtt járó kényszerintézkedések gyűjteményének tekinteni. Sokkal inkább 
arról van szó, hogyan lehet a tudományos igénnyel kimunkált elgondolásokat a társadal- 
mi megértés és előrelátás mellett, viszonylag széles körű társadalmi konszenzus alapján 
érvényre juttatni. E feltételek között pedig a gazdasági növekedés és az elosztás megszo- 
kott tervezésbeli feladatain túlmenően olyan kérdéseknek lehet jelentőségük, hogy mi- 
képpen csökkenthető vagy szüntethető meg a szegénység, oldható meg a lakásgond, ami . 
világjelenség, s milyen módszerekkel lehet a szabadidő hasznos eltöltésére alternatívákat 
kínálni - de sorolhatnánk tovább a közérdekű, társadalmi jelentőségű kérdéseket. 

A tervezés szerepe tehát - többek véleménye, így a franciák értelmezése szerint — úgy 
rendeződik át, hogy a gazdasági szférában nő az ösztönzés jelentősége, elősegítve a 
kormánypolitika elfogadását, megértését és indoklását. Ezzel a kötelező kényszer- 
parancsjelszavakat növekvő mértékben az orientáció, a nevelés, felvilágosítás váltja fel 
a folyamatok befolyásolásában. 

A struktúra átalakítása valamilyen formában minden tervezést folytató országban 
megfogalmazódik. Tágabb értelemben mindenhol a , nyitást a világra", a műszaki- 
gazdasági fejlődéssel való lépéstartást, az adott ország nemzetközi versenyképességének 
növelését állítja a tervezés előterébe. Különösen erőteljesen fejezte ki ezt az igényt a 
francia, a magyar és a görög előadó. De ennek elfogadását még a nagy gazdaságok (mint 
például Japán vagy Franciaország) szakértői is azzal indokolják, hogy a gazdaság 
növekedésében ma meghatározó a külkereskedelem szerepe. Sőt annyiban érdekes a 
francia álláspont, hogy egyes tervcélokat is nemzetközi értelemben , relativizálnak", 
akkor, amikor például az infláció mértékét az eltérések összefüggésében értelmezik. 

Mindemellett a visszafejlesztés még az említett országokban is része a struktúra 
átalakításának. Ez különböző időbeliséggel. de szinte általánosan érinti az acélipart, a 
hajóépítést, de befolyásolja a mezőgazdaság támogatását is. Japánban például az acél- 
iparban foglalkoztatottak száma a közeljövőben 140 ezerről 100 ezerre csökken. Franciaor- 

az acélipar és a bányászat racionalizálása nagyrészt már tény, ma arra keresik 
seg égyslgr jávtásáhos 2000-ig a gépkocsiiparnak miként kell megújulnia a nemzetközi verseny- 
képesség jav a 


tervezéd téchinikál a számítógép alkalmazásával mindenütt megújultak, hiszen a 

já ddallezés ma már a tervezés elengedhetetlen tartozéka. Emellett azonban nem mellőz- 
hető, hogy ma a tervezés folyamataiban, tárgyában a korábbiaknál sokkal jobban 
összekapcsolódik a társadalommal, ezért a különböző kollektívák. érdekcsoportok és 
szervezetek együttes termékei a tervek. 

Az elmondottak természetesen csak hozzávetőleges és rövid - s bizonyos fokig óhatat- 
lanul egyéni mérlegelést is tükröző - ízelítőt adnak a konferencia szerteágazó anyagából. 

De talán meggyőzően bizonyítják, hogy a konferencia hasznos információkat adott 
a különböző országok tervezési gyakorlatáról, és értékes hozzájárulást jelentett a terve- 
zés egyes filozófiai problémáinak mélyebb átgondolásához, a tervezés jelenlegi és jövőbeli 
szerepe meghatározásához a rohamosan változó világgazdasági környezetben. Nem 
elhanyagolható pozitív jelentősége az is, hogy elősegítette a közeledést, egymás jobb 

is. A hazai köztudatban például a tőkés országokban folyó tervezés meghatá- 

rozó jegyénék az indikatív jelleget tartják. A kapitalista országok szakemberei a szocialis- 
ta országok terveit kötelező terveknek nevezik. Ez a konferencia azt mutatta, hogy a 
hangsúlyok ma mindkét esetben elmozdultak, áthelyeződtek —- némely vonatkozásban 
közelebb kerültek egymáshoz. 

S végül csak helyeselni lehet a Közgazdasági és Jogi Kiadó szándékát, hogy a konfe- 
rencia teljes anyagát a közeljövőben önálló kötetben megjelenteti, és így a szélesebb 
olvasóközönség számára is hozzáférhetővé teszi. 


Huszár Józsefné 


Szabó Zoltán: Kubikusok 

Indokína: kongresszusok után, 
a megújulás küszöbén 


Aligha túlzás: Vietnam, Laosz és Kambodzsa vezető pártja korszakváltás küszöbére 
érkezett az elmúlt két esztendőben. A Kambodzsai Népi Forradalmi Párt ötödik (1985. 
október), a Laoszi Népi Forradalmi Párt negyedik (1986. november) és végül a Vietnami 
Kommunista Párt hatodik (1986. december) kongresszusán alapos kritikai elemzésnek 
vetették alá a felszabadulás, a szocialista rendszer győzelme óta eltelt első évtizedet, és 
sok lényegi vonatkozásban módosították a szocialista építés irányvonalát. A nemzeti 
sajátosságok közepette is közös a változtatás lényege: a gazdaságpolitika gyökeres 
reformjával, a párt vezető szerepének korszerűsítésével és a közéleti demokrácia fejleszté- 
sével kívánják erősíteni társadalmuk szocialista vonásait. 

A korszakváltás teendőit mindhárom országban három szakaszban végezték el. 

Először is — helyesbítve az előző időszak hibásnak minősített elképzelését — meghatá- 
rozták a kiindulópontot: Vietnam és Laosz , a szocialista építéshez való átmenet első 
szakaszában" van, Kambodzsa pedig a nemzeti újjászületés szocialista irányultságú 
programjának végrehajtásával az első szakaszhoz szükséges feltételek létrehozásán mun- 
kálkodik. Ez - mint a későbbiekben kifejtjük - számos gyakorlati következtetéssel jár. 

Másodszor: nyílt, igen kemény bírálatnak vetették alá (elsősorban Vietnamban és 
Laoszban) az elmúlt évtized elméleti és gyakorlati tévedéseit. Megállapították, hogy a 
győzelem után meghatározott politikai irányvonal két súlyos fogyatékosságban szenve- 
dett. Az egyik, hogy szubjektív-voluntarista módon túlbecsülték a társadalmi fejlettségi 
fokot, túl gyorsan akarták pótolni az elmaradottságot. A második, hogy egyidejűleg, 
másik végletként, túlságosan sokáig tartották fenn a háború idején alkalmazott irányítási 
módszereket, s a hibák láttán sem tették meg a szükséges változtatásokat. 

A tapasztalatok elemzése értelemszerűen más jellegű volt Kambodzsában. Itt elsősor- 
ban az 1979-ben győzedelmeskedett népi rendszer politikájának tanulságait tekintették 
át, meghatározva az elkerülendő tévedési veszélyeket. Leszögezték: az eddiginél is követ- 
kezetesebben kell ragaszkodni a széles körű nemzeti egység, a szövetségi politika elősegí- 
téséhez, a reális, minden túlzástól mentes fejlesztés koncepciójához. (Ahogy a párt egyik 
vezetője egy sajtóértekezleten fogalmazott: Pol Pot bűnei után mi már azt sem engedhet- 
jük meg magunknak, hogy hibázzunk.) 

S végül harmadszor: meghatározták a legközelebbi jövő feladatait, ezúttal viszonylag 
kisebb et fordítva a közép- és hosszú távú programokra. Ez abból következett, 
hogy - bár eltérő hangsúlyokkal, de -— mindhárom országban előtérbe került a stabilizá- 
ció igénye, illetve a aságirányítási mechanizmus reformja. Csak ezek sikere esetén 
jöhetnek létre a továbblépéshez, a nagyobb távlatú programokhoz szükséges feltételek 
— állapították meg. 

Látható: a kongresszusi folyamatok jelentősége messze meghaladja a , szokásos" 
hasonló párttanácskozásokét. Ez magyarázza az irántuk megnyilvánult s a határozatok 
végrehajtását azóta is figyelmesen követő nemzetközi érdeklődést. (Korántsem mellékes: 

minden eddiginél nagyobb volt a lakosság érdeklődése és aktivitása az országokon 
belül is.) 

Mielőtt országonként részleteznénk témánkat, célszerű áttekinteni Vietnam, Laosz és 
Kambodzsa fontos közös vonásait. 

A három indokínai ország a francia gyarmatosítás kezdete óta szoros történelmi kölcsön- 
hatásban él. Az elmúlt másfél évszázad során szinte bármilyen esemény befolyással volt 
mindegyikükre. 1930-ban Ho Si-Minh vezetésével a három ország nemzeti felszabadító 
mozgalma közös marxista-leninista élcsapatként alakította meg Indokína Kommunista 
Pártját. (Nyilvánvaló volt, hogy a francia gyarmatosítás csak közös erővel szüntethető 
meg.) Ettől fogva a gyarmatosítás elleni harc forradalmi jelleget öltött, és a leendő független 
államok szocialista átalakítását tüzte ki célul. Közös az a vonás is, hogy a kommunista 
mozgalom egész küzdelme során a nemzeti-népi egység kialakítására, valamennyi gyar- 
matosításellenes erő vezetésére törekedett, szüntelenül kombinálva a katonai és a politi- 
kai harci eszközöket. 

Meghatározta az IKP irányvonalát az is, hogy a három ország mindegyike az ázsiai 
termelési módból évezredes történelmi elmaradottsággal, a kapitalista fejlődési fok kiha- 
gyásával indult el a szocialista átalakuláshoz vezető hosszú úton. (A lakosság nagy része 
faluközösségekben élő paraszt, munkásosztály gyakorlatilag nincs, erősen érvényesülnek 
a buddhista és konfucianus társadalmi hatások.) A termelési és társadalmi struktúrákat 
tovább deformálja a gyarmati uralom, valamint a húszas évek kezdete óta szüntelenül 
folyó (1975-ig) felszabadító és polgárháború. 

Ebben az időszakban alakult ki a vietnami, a laoszi és a kambodzsai nép egymásra- 
utaltságának felismerése, amit ma , különleges szolidaritás" jelzővel illetnek. Egyúttal — 
s ez történelmi tény — a vietnami kommunisták sosem törekedtek arra, hogy a forradalmi 
mozgalomban viselt nagyobb felelősségüket, a harcokban hozott nagyobb áldozataikat 
a másik két ország fölötti uralomra használják fel; küzdelmük éppúgy a franciák által 
kreált , indokínai konföderáció" megszüntetésére irányult. 

Az ötvenes évek elején, amikor a fő cél, a francia gyarmati uralom lerázása megvaló- 
sulni látszott, az IKP utódaként létrejött a három ország saját pártja: a Vietnami 
Dolgozók Pártja, továbbá a Laoszi, illetve a Kambodzsai Népi Forradalmi Párt. Ezt az 
is indokolta, hogy a függetlenség elnyerése után sajátosan alakult a három ország 
fejlődése, amit értelemszerűen a , saját" párt befolyásolhatott a legjobban. Ezen túlme- 
nően az IKP teljesítette másik történelmi küldetését is: Laoszban, majd Kambodzsában 
létrejött az erős, harcképes forradalmár vezetőgárda, amely mind jobban képessé vált a 
tömegek vezetésére. 

Természetes, hogy a három párt a legszorosabb szövetségben harcolta végig az amerikai 
intervenció elleni küzdelmet. A fő ellenség, a fegyveres amerikai agresszió elleni harc 
legnagyobb terheit Észak-Vietnam viselte. A laoszi párt elsősorban a polgárháború 
fegyveres és politikai küzdelmeit vívta saját országában, aminek révén 1975-re, az 
amerikaiak és dél-vietnami szövetségeseik bukásának idejére, Laoszban megteremtődtek 
a szocialista hatalomátvétel belső feltételei is. Hasonló, bár keservesebb és tragikus 
következményekkel járó folyamat zajlot le Kambodzsában. A KNFP vezetését a hatva- 
nas évek elejétől Pol Pot, Yeng Sary és Khieu Samphan szélsőséges klikkje fokozatosan 
magához ragadta, majd a győzelmet kihasználva, népirtó rémuralmat vezetett be 1975 
és 1979 között. Innen ered Kambodzsa , fáziskésése". A KNFP valóban forradalmi erői 
csak 1979 elején, vietnami katonai segítséggel tudtak felülkerekedni a népirtó klikken; 
gyakorlatilag földig rombolt országot örökölve, amely a lakosság csaknem felét elvesz- 
tette. 

Máig ható közös vonása a három indokínai országnak, hogy a szocialista építőmunká- 

val azonos fontosságú feladatként kell kezelnie a honvédelmet. Vietnam félmillió katonát 
állomásoztat a kínai határon, nagyszámú kontingens nyújt segítséget Kambodzsának az 
ellenforradalmárok visszaveréséhez, és kisebb egységei vannak Laoszban, elsősorban 
belbiztonsági segítséget nyújtva. Ma a kambodzsai néphadsereg helyenként polgárhábo- 
rús méreteket öltő harcban áll a kívülről támogatott khmer ellenforradalmárokkal," 
Laoszban pedig a kisebb fegyveres ellenzéki és köztörvényes bűnöző csoportok időnként 
nagy belbiztonsági erőket kötnek le. 

Mindhárom országra jellemző, hogy népgazdaságuk igen fejletlen. Vietnam egy főre 
jutó nemzeti összterméke évi 120, Laoszé 90, Kambodzsáé 60 US dollár körül mozog. 
Az áru- és pénzforgalom Laoszban és Kambodzsában a városokra és környékükre 
korlátozódik, másutt naturálgazdálkodás, legfeljebb egyszerű termékcsere van. Fejletlen 
az infrastruktúra, a nyersanyag-kitermelő és feldolgozóipar az alapok lerakásánál tart. 
A lakosság hetven-nyolcvan százalékát foglalkoztató mezőgazdaság alacsony hatékony- 
ságú kézimunkán alapul. Mindennek következtében a lakossági igények közül a legalap- 
vetőbbeket is csak hiányosan elégítik ki, nem képesek belső felhalmozásra, és nagymérvű 
külföldi segítségre szorulnak. Ugyanakkor mindhárom országban eljutottak a minimális 
élelmiszer-önellátás szintjére (Laosz valamelyest meg is haladta azt), kiépült az alapellá- 
tást nagyrészt biztosító egészségügyi hálózat és az országos oktatási rendszer. Visszaszo- 
rultak a pusztító tömegjárványok, megszűnt az éhínség, Vietnamban és Laoszban felszá- 
molták az írástudatlanságot, Kambodzsa pedig az évtized végére éri el ezt a szintet. 

Mindhárom ország további közös sajátossága, hogy soknemzetiségűek. Vietnamban 
az összlakosság húsz százaléka kerül ki a mintegy hatvan etnikai kisebbségből, Kambo- 
dzsában harminc, Laoszban pedig becslések szerint negyven százalék. Laoszban és 
Kambodzsában a lakosság nyolctizedét, Vietnamban mintegy egyharmadát befolyásolja 
a buddhista egyház. Mindhárom párt széles körű szövetségi politikát folytat. 

A fentiekből következően Vietnam, Laosz és Kambodzsa mindenoldalúan összehan- 
golja bel- és külpolitikájának fő irányait, kialakult és működik a minden szintet átfogó 
koordinációs rendszer. (A háromoldalú csúcstalálkozók gyakorlatától a közvetlen válla- 
latközi termelési kapcsolatokig.) Vietnam döntő részt vállal Laosz és Kambodzsa káder- 
és szakemberképzésében, s nagyszámú műszaki-gazdasági tanácsadó dolgozik a két 
testvérországban. A három ország részletekbe menően összehangolja népgazdasági ter- 
veit. 

Megjegyzendő, hogy a politika és a gazdaság minden területén megkülönböztetett 
figyelmet fordítanak a nemzeti sajátosságokra, elkerülve az uniformizálás veszélyeit. 

Bár időben a legkésőbb zajlott, mégis célszerűnek látszik témánk részletes kifejtését a 
vietnami pártkongresszussal kezdeni. A hatvanöt milliós ország szerepe meghatározó 
Indokínában, s igen jelentős egész Délkelet-Ázsiában. 

Az elmúlt évtized kritikai elemzése Vietnamban volt a legkeményebb. A , szembe kell 
nézni az igazsággal" jelszó jegyében a nyilvánosság előtt feltárták a politikai, gazdasági 
tévedéseket, amelyek - a kongresszus megfogalmazása szerint - , minden eddiginél 
súlyosabb helyzethez, a szocialista gazdaság mélyreható torzulásaihoz, a párt és a nép 
kapcsolatainak meglazulásához" vezettek. Mindezért a párt és a kormány, a vezető 
testületek szigorú önkritikát gyakoroltak. 

A tévedések lényege — miként említettük - részben a szocialista átalakítások elsietett 
erőltetéséből, módszereinek rossz megválasztásából, részben pedig a háború idején alkal- 
mazott gazdaság- és társadalomirányítási módszerek konzervatív megkövesedéséből 
adódott. (A továbbiakban — megkímélve az olvasót az idézethalmaztól, mivel a doku- 
mentumokat annak idején a napi sajtó részletesen közölte — mindhárom esetben a 
kongresszusi határozatokat összegezzük.) 

Téves volt a vietnami népgazdaság fejlesztését meghatározó, 1976-ban elfogadott kon- 
cepció, amelyet ugyan 1982-ben helyesbítettek, de a végrehajtás elmaradt. Az iparosító 
nagyberuházások - bármilyen szükségesek lennének is — szétforgácsolták az ország erőit, 
velük együtt a több milliárd rubelnyi, elsősorban szovjet segélyt. Az alacsony hatékony- 
ságú invesztíciók sem a népgazdaság egészére, sem a lakossági ellátásra nézve 
járhattak kedvező hatással, ellenkezőleg, annak , légszomjat" okoztak. A zömében 
kisárutermelő vietnami gazdaságnak nem felelt meg a szövetkezetesítés elsietett, forma- 
lizmussal terhelt gyakorlata, a családi és magánvállalkozásokkal szembeni következetlen 
politika pedig szétzilálta a kistermelést. (Ez adja Vietnam nemzeti össztermékének 
legalább kétharmadát, ez foglalkoztatja a munkaképes lakosság négyötödét.) 

. Az állami gazdaságirányítás - ahogy fogalmaznak - bürokratikus-központosított 
rendszere gátolta a termelői érdekeltséget az állami-szövetkezeti szektorban éppúgy, 
mint a családi és magán-kisvállalkozások, illetve az állami-magán vegyes, valamint a 
teljesen magánszektorban. (Az állami iparvállalatok például amúgyis szűkös kapacitá- 
suknak csak mintegy felét használták ki.) A naturális termékelosztás lehetetlenné tette 
. a hatékony gazdálkodást, a pénz- és termelőeszközök pazarlása ellenőrizhetetlen mérete- 
ket öltött. (Minden szektorban az állami elosztó adta ki az energiát és a nyersanyagot, 
a terméket pedig szintén annak kellett beszolgáltatni.) Az ellátási hiány — azért is, mert 
az élelmiszer- és iparcikktermelés növekedési üteme rendre elmaradt az évi 2,5 százalékos 
népszaporulattól — súlyosbodott, amit kihasználtak a szabad- és a feketepiac spekulán- 
sai. Miközben ezekkel szemben az adminisztratív eszközök hatástalanok maradtak, a 
bérből és fizetésből élő városi munkás-, alkalmazotti és nyugdíjasrétegek életszínvonala 
zuhant. 

A béreket - bárminemű teljesítménytől függetlenül — az állami költségvetés fizette, 
kisebbrészt évi 1000-1200 százalékkal inflálódó pénzben, nagyobbrészt természetbeni 
juttatásként. A kiáramló pénztömeg a szabadpiaci kereskedőkhöz került, nem jutva 
vissza a költségvetésbe, amelynek hiánya rohamosan nőtt. Mindezek alapján megsoka- 
sodtak a közéleti visszásságok: kialakult a feketézők és az állami, párt-kistisztségviselők 
összejátszása, a korrupció, a hatalommal való visszaélés. Tömegjelenséggé vált a paran- 
csolgató, rendeletözönnel tehetetlenkedő párt- és állami irányítás, amely mind értetleneb- 
bül tapasztalta, hogy a régebben bevált , katonás" irányítási módszerek rendre csődőt 
mondanak. A párt és az állam gazdaságirányító szerepe objektíve visszaesett, s a közéleti 
visszásságokkal együtt tekintélye - mint fogalmaztak - , minden eddiginél mélyebbre" 
süllyedt a lakosság körében. 

A helyzetet súlyosbította - állapították meg -, hogy a nyilvánvaló problémák dacára 
elmaradtak a szükséges változtatások, fellazult az állami és pártfegyelem, nem nevelték 
a káderutánpótlást. Súlyos sérüléseket szenvedett a párt- és társadalmi demokrácia, 
megbomlott a szavak és a tettek egysége. 

Levontak még egy igen fontos következtetést - nem kevés vita árán. Nevezetesen azt, 
hogy az 1981 óta alkalmazott részleges reformok - éppen részlegességük, következetlen, 
felemás mivoltuk miatt — törvényszerűen eredménytelenek. Jellegzetes példája ennek az 
1985-ös, előkészítetlen és rosszul végrehajtott pénzcsere, amely - mint mondják - leg- 
alább öt-hat évre szétzilálta a gazdaságot, s az egytizedére zuhant reálbérszínvonal 
legjobb esetben is csak 1990-ben éri el az 1984-es szintet. (Az ezért felelős vezetőt 
egyébként - nem tagadva az irányítás kollektív felelősségét sem - visszahívták a Politikai 
Bizottságból, és leváltották miniszterelnök-helyettesi posztjáról.) 

Így született meg a hatodik kongresszus határozott állásfoglalása: gyökeres, minden 
területet átfogó megújulásra van szükség, amit következetesen, a lépések logikus sor- 
rendjében kell véghezvinni. Továbbá: a változtatások nem szenvedhetnek késedelmet 
akkor sem, ha most valóban nem a legkedvezőbbek a feltételek, s először rendteremtésre, 
stabilizációra van szükség. 

A megújulás programja három fő területet ölel fel. Elsősorban - a rendteremtés 

szándékával — tisztogatás kezdődött a párt- és államapparátusban. (Aki jószándékúan 
konzervatív, attól tisztelettel, de meg kell válnunk. Aki makacsul, önös érdekből ragasz- 
kodik a régihez, s emellett még visszaélésekbe is keveredett, annak semmilyen testületben 
nincs helye -— mondotta beszámolójában Truong Chinh, a KB akkori főtitkára.) Maga 
a kongresszus példát mutatott: a tartományi, járási.pártbizottságok tagjainak fele új, és 
ötven százalékban megújult a Központi Bizottság összetétele is. A KB főtitkárává 
Nguyyen Van Link-t választották, aki régebben, Ho Si Minh-város párttitkáraként jelen- 
s rázdyzskást szerzett az ottani, megújult szemléletű szocialista átalakítások kimunkálá- 

A kongresszust követően, februárban jelentősen átalakították a kormányt, júniusban 
pedig Vo Chi Cong lett az államtanács, Pham Hung pedig a minisztertanács új elnöke. 
Mindketten a megújulás szószólói az átértékelési folyamat megindulása óta. Folyamato- 
san csökkentik az államapparátus létszámát, s ami még ennél is fontosabb, hogy alapjai- 
ban változik meg a pártirányítás: a direkt pártutasításos rendszert mozgalmi-politikai 
eszközökkel kell felváltani. Ezt és a közéleti nyíltságot, demokratizálást célzó folyamatot 
jelenleg , vissza a néphez" jelszóval jelölik Vietnamban. 

A másik fő terület a bűrokratikus-elosztásos gazdasági mechanizmus felszámolása. (A 
tervek szerint az év végére a folyamat lezajlik.) Az állam a jövőben kereskedik a 
termelőkkel, s azok is egymással, a tervutasítás csak néhány legfontosabb mutatót ír elő. 
Az önállósult vállalat igazgatója s nem a párttitkára a teljes jogú irányító (megpróbálkoz- 
nak az igazgatóválasztás bevezetésével is). Az igazgató maga dönt minden pénzügyi- 
gazdálkodási kérdésben, cserébe nyereséget kell produkálnia. A szocialista önelszámolási 
rendszerben a minimálisra csökkennek az állami szubvenciók, az állam inkább adó-, ár- . 
és bérpolitikai eszközökkel irányít majd. Mindhármat úgy alakítják, hogy ösztönözzön 
és felszabadítson minden termelőerőt. Ugyanennek jegyében eltöröltek minden eddigi 
jogi és gazdasági korlátozást a közhasznú magán- és családi kisvállalkozás útjából, mi 
több, ehhez eleinte adókedvezményeket adnak. 

A magánkereskedők szabadpiaci túlsúlyát az állami-szövetkezeti-őstermelői kínálat 
gyors ütemű növelésével akarják megszüntetni. Szakítanak az eddigi erőltetett koncepci- 
óval, ami a járások vagy megyék gazdasági önellátására törekedett. Ellenkezőleg, ezentúl 
az egységes nemzetgazdaság, az országos méretű tervszerű szocialista piac kialakítása a 
cél. (Feloldották a megyeközi áruszállítási tilalmat.) A jövőben megfelelő súllyal kíván- 
ják figyelembe venni az északi és a déli országrész adottságai, hagyományai közötti 
különbséget. 

Az új gazdaságpolitikai szemléletet a legfírappánsabban Vo Van Kiet miniszterelnök- 
helyettes, a tervbizottság elnöke fejezte ki egy két évvel ezelőtti beszédében. , A két út 
harca — mondotta, utalva a szocialista átalakítások és a feudálkapitalista hagyományok 
továbbélésének ellentétére — nem valamiféle pofozkodásban, hanem az állami-szövetke- 
zeti termelés és a magántermelés hatékonyságának összehasonlításában dől el." 

A megújulás harmadik területe a fentieket kísérő, kétfírontos eszmei-politikai küzde- 
lem. Látnivaló, hogy eleddig a változtatások a legnyilvánvalóbb értelmetlenségeket 
számolták fel a régi metódusok közül. Sok szempontból kimunkálatlan a régi helyébe 
lépő új struktúrák tervezete, a reform bevezetésének feltételei pedig kedvezőtlenek. (Az 
év első felében a rossz időjárás miatt romlott a termés.) A szerkezeti változtatásokhoz 
idő kell, a beruházások átcsoportosítása csak később éreztetheti kedvező hatását. Egyéb- 
ként a fő cél az élelmiszer- és fogyasztásicikk-, valamint az exportáru-termelés növelése. 
Az új mechanizmus kialakulásakor meg kell találni a saját utat, amihez kévés a tapaszta- 
lat s a jól képzett szakember is. A lakosság viszont alighanem csak viszonylag gyors 
kedvező változások láttán sorakozik majd fel a megújulás mellett. Nguyen Van Linh úgy 
prsttágaáátl hogy , sok vezető, s a lakosok egy része is, várakozó álláspontra helyezke- 

A vietnami vezetés nem titkolja, sőt hangsúlyozza, hogy a megújulás valóságos forra- 

daimi eltőkéitséget követel. sem a konzervativok. sem pedig a megfelelő feltételek hizan 
, reformokra" törekvök nem adják meg magukat harc nelkül. Igen nagy fontosságot 
tulajdonítanak a Szovjetumoban zajló változasoknak, s nagy figvelemmel kisérik az 
MSZMP reformtapasztalatait is. Vietnam kinnilvánitott szandeka. hogy közvetlen ter- 
melési kapcsolatokat teremtve, fokozatosan, kölcsönösen előnyössé téve a szocialista 
országokkal folytatott gazdasági együttműködést, jelentősen növeli a segélvek felhaszná- 
lásának, a nemzetközi kereskedelemnek a hatékonyságát. Szovjet részról — tűnt ki a 
májusi Gorbacsov-Ngyyen Van Linh-talaikozón - maradektalanul támogatják a vietna- 
mi megújulást, egyebek között a szovjet segitség nagymértékú növelésével 1s. 


900... 


Lényegében a vietnámiéhoz hasonló folyamatokat körvonalazott a Laoszi Népi Forra- 
dalmi Párt tavaly novemberi kongresszusa is. Laoszban Vietnámnál korábban, 1984 
szeptemberében kezdték meg a központosított-elosztásos gazdalkodási mechanizmus 
felszámolását. A mintegy kétszáz laoszi iparvállalat a nyár végére átáll a vietnamihoz 
hasonló, önálló gazdálkodásra. A laoszi népgazdaság központi fejlesztési célja — össz- 
hangban a realitásokkal - az élelmiszer- és agrárgazdálkodás, valamint az erdészet 
fejlesztése. A három és félmillió lakosú ország középtávon az árutermelés általánossá 
tételére, az egységes nemzetgazdaság kialakitására, mintegy tizenőt éves távlatában pedig 
az iparosítás beindítására törekszik. Sajátos, hogy Laosz kicsi ipara igénveit meghaladó 
energiát termel egy óriási vízi erőmű révén. (Lakossági áramszolgáltatás csak a nagyvá- 
rosokban van.) Sajátos feladat a mintegy egymillió nomád növénytermesztő letelepítése, 
akik a dzsungel felégetésével nyernek egy-két évre termöterületet. Nyomukba évről évre 
300 ezer hektáron pusztul el az értékes faállomány, s a termőterület. Amíg más megélhe- 
tési forráshoz nem jutnak, az állam legalább tervszerűvé igyekszik tenni az égetéseket. 

Kiemelt feladat a szakemberképzés. Ebben, csakúgy. mint az infrastruktúra fokozatos 
kiépítésében (Laoszban vasút sincs) nagy szerepük van a szocialista orszagoknak. ame- 
lyek megduplázták részesedésüket a laoszi külgazdasági kapcsolatokban az elmúlt őt év 
alatt. (Jelenleg a nem szocialista gazdasági kapcsolatok egyharmadrészt tesznek ki.) 

Laoszban is ösztönzik a családi és a magánszektort. Ennek tulajdonítható, hogy az 
életszínvonal, legalábbis a városokban és környékén, a legmagasabb az indokinai félszi- 
geten. Az egy főre jutó éves - hántolatlan nzsben számolt - élelmiszer-termelés Laoszban 
420 kilogramm körül van, mig Vietnamban tavaly 306, Kambodzsában pedig 280 volt. 
Napi 1500 kalóriás fogyasztást számolva, Indokinában évi és fejenkénti 300 kilogramm 
számít őnellátási minimumnak. 

Változtatásokat terveznek a párt- és társadalmi életben. A kongresszuson biráltak a 
párt , bezárkózó", olykor az illegalitás éveit idéző tömegmunkáját, a tájékoztatás, a 
tömegszervezeti munka hiányosságait. Laoszban nyomatékosan hangsúlyozzák. hogy 
nagy szükség van a realista, rugalmas politikaformálásra. Tovább erősítik a nemzetisé- 
" gek, a buddhista egyház és a különböző társadalmi rétegek iránti, bevált szövetség 
politikát. Ennek jegyében ösztönzik a magán-kisvállalkozásokat is, miként a laosz 
viszonyoknak jobban megfelelő termelőszövetkezeti formák (újbóli) elterjesztését. (A 
szükséges feltételek híján a közös tulajdonú szövetkezetek nem váltak be. Jobbnak 
bizonyultak az értékesítést és a földmunkáknak csak egy részét közösítő társulások.) 


900... 


Kambodzsa sajátos helyzetét hűen tükrözik a Kambodzsai Népi Forradalmi Párt negye 
dik kongresszusának határozatai. Ezek két részre tagolhatóak: részint a nemzeti újjászú- 
letés szocialista végcélú programját, részint pedig a nemzeti egység, a megbékélés polin- 

káját körvonalazzák. 

Az elkövetkező időszak legfontosabb feladata a honvédelem és a belbiztonság erősíté- 
se, aminek révén a népi fegyveres erők 1990-re vietnami segítség nélkül 15 képessé válnak 
az ország, a néphatalom védelmére. Ezt nemcsak a közvetlen honvédelmi erőfeszítések 
révén, hanem azzal is szavatolni akarják, hogy addigra a forradalmi átalakítások, az 
újjáépítés előrehaladása stabil lakossági támogatást nyújt majd. Ebből következően a 
párt kitartóan folytatja a nemzeti megbékélés, a bizalom politikáját. 

A ma mintegy tízezres létszámú Kambodzsai Népi Forradalmi Párt legfőbb feladata 
a vidéki bázisok és intézményrendszer kialakítása. (Ma még több olyan tartomány van, 
ahol egy-két párttagot számlálnak csupán.) A széleskörűen értelmezett szövetségi politi- 
ka különös gonddal ügyel a párt vezető szerepének helyes érvényesítésére. (A káderhiány 
dacára habozás nélkül megválnak attól, aki hatalmaskodással vagy más hasonló módon 
kíván érvényt szerezni a párt vélt vagy valós érdekeinek. Pol Poték után nincs fontosabb 
feladat Kambodzsában, mint visszaadni a bizalmat az eltorzított szocializmusfogalmak- 
nak.) Sikerült harmonikus viszonyt létrehozni a buddhista egyházzal, amely — Laoszhoz 
hasonlóan - részt vállal a közegészségügy és a közoktatás megteremtésében. A bizalom 
politikája kiterjed mindazokra, akik a múltban vagy jelenleg Pol Pot oldalán, illetve a 
khmer ellenzék más csoportjában állottak, állnak. Mindenki, aki szakít ellenforradalmi 
tevékenységével, nemcsak büntetlenségben részesül, hanem segítséget is kap élete újra- 
kezdéséhez. Eddig negyvenezer volt ellenzéki tért haza. 

A gazdasági előirányzatok legtöbbje az utolsó viszonylagos békeév, 1969 szintjének 
újbóli elérését célozza, az évtized végére ez két és fél millió művelt hektáron stabil 
élelmiszer-önellátást, az iparosítás agráralapú megkezdését, a lakossági alapellátás bizto- 
sítását teszi majd lehetővé. A százegynéhány kis- és középüzemet helyreállították, álla- 
mosították. Irreális lenne ipari nagyberuházásokba kezdeni, állapították meg, így négy 
fő gazdasági célt tűztek ki: az élelmiszer-termelés, a kaucsuktermelés, az erdőgazdálko- 
dás és a halászat fejlesztését. 

A helyreállítás befejeztével felmerül az igényes gazdaságpolitika kialakítása. (Eleddig 
inkább a termelés újraindítása, a külföldi segélyek elosztása dominált.) Keresik a Kam- 
bodzsa számára megfelelő mechanizmusmodellt, a tervezési-költségvetési metódusokat. 
Néhány vállalatnál kísérletképpen elálltak az elosztási gyakorlattól, az energia-, nyers- 
anyag-, munkaerő- és szakemberhiány közepette azonban egyelőre célszerűbbnek tűnik 
a szűkös források centralizált elosztása. Mindamellett máris cél, hogy a központosítás 
ne vezessen pazarláshoz, alacsony hatékonysághoz. Keresik a módját annak, hogy a 
kambodzsai ásványkincsek kitermelése felgyorsuljon, de nem akarnak visszaesni a hatva- 
nas évek gyakorlatába, amikor az ásványi kincseket feldolgozatlanul, , lábon" elkótyave- 
tyélték külföldre. Most dolgoznak az iparfejlesztés távlati koncepciójának kialakításán. 

Gazdasági és társadalmi szempontból egyaránt figyelembe kell venni, hogy a népirtás 
következtében Kambodzsa lakosságának majdnem háromnegyede nő, és sok a gazdaság 
és a társadalom alapegysége működését gátló csonka család. A népszaporulat mintegy 
évi 3 százalék, ez jelenleg nem gond, mivel a mai hétmilliónál mintegy háromszor több 
lakos lenne ideális. (Rövid megjegyzés az indokínai demográfiáról: mindhárom ország- 
ban a lakosság kb. egyharmada tizenhat éven aluli; népességrobbanás Vietnamnak 
súlyos gondot, Laosznak és Kambodzsának pedig előnyt jelent középtávon - rövid távon 
viszont súlyosbodó terheket ró a költségvetésre.) 


90.00 


A tárgyalt időszakban valamelyest háttérbe szorultak a külpolitikai kérdések. Vietnam, 
Laosz és Kambodzsa azonban korántsem akar, akár gondjaira való hivatkozással, befelé 
fordulni. Tevőleges részt vállalnak a szocialista közösség biztonságpolitikai kezdeménye- 
zéseinek népszerűsítésében. Az el nem kötelezettek mozgalmában Vietnam és Laosz 
következetes híve az antiimperialista irányultság erősítésének, a szocialista országokkal 

való kapcsolatok fejlesztésének. Mindhárom indokínai ország a Varsói Szerződés tagál- 
lamai nézeteivel azonos vagy igen hasonló állásponton van a világkérdésekben, azok 
kezdeményezésével összhangban alakítja külpolitikai lépéseit. 

Támogatják - építőmunkájuk külső feltételeinek javítása érdekében - az ázsiai, csen- 
des-óceáni, illetve délkelet-ázsiai béketörekvéseket. Ennek jegyében készek kapcsolataik 
normalizálására a Kínai Népköztársasággal. A kongresszusok megerősítették: Vietnam, 
Laosz és Kambodzsa vezetői készek bárhol, bármikor, bármilyen szinten tárgyalásokat 
kezdeni a hagyományos barátság helyreállításáról Kínával. Lényegében — ez vonatkozik 
még a nézeteltérésekben legjobban érintett Kambodzsára is — beszüntették Kínát bíráló 
propagandájukat, inkább azt hangsúlyozzák, hogy a Kínával közös érdekek fontosab- 
bak a jelenlegi ellentéteknél. 

1990-ig a vietnami csapatok politikai rendezés híján is teljes létszámban hazatérnek 
Kambodzsából - jelentették be többször is. Ez korábban is megvalósulhat, ha megszűnik 
Pol Poték külső támogatása. Komplex javaslatokat dolgoztak ki az átfogó délkelet-ázsiai 
rendezésre, ami a határok biztonságának garantálásától a térség béke- és együttműködési 
övezetté nyilvánításáig terjed. Készek ezek részletenkénti, fokozatos megvitatására is. 
Elhatározott szándékuk korrekt kapcsolatok kiépítése a térség tőkés államait tömörítő 
agrsztsádkeai abból kiindulva, hogy a régió megosztottsága csakis a külső erőknek 

vez 

Mindhárom ország tevőleges készséget mutat a fejlett tőkés országokkal való kapcso- 

latok javítására, az Egyesült Államokat is beleértve. Ami a két utóbbi témakört illeti, 
illúziók nélkül azzal számolnak, hogy ezek megvalósulásához hosszú, szívós munkára 
van szükség. 
A megújulás politikájának részeként az indokínai országok részben átértékelték hon- 
védelmi koncepciójukat is. Bár — kényszerűségből - továbbra is az építőmunkával azonos 
fontosságú feladatként kezelik, kinyilvánították: a stabil honvédelem nem biztosítható 
csakis közvetlenül katonai eszközökkel. A honvédelmet az építömunka erősítésével 
zztláésék ciggéBen, a társadalmi és gazdasági előrehaladással kölcsönhatásban lehet és 
kell biztosítani. 


Értelemszerűen csak a legfontosabb vonásokat villantottuk fel a három délkelet-ázsiai 
ország jelenéből. Remélhetőleg mégis sikerült olyan összképet adni, amely mutatja: az 
elhatározott megújulási programok a fejlődés magasabb lépcsőfokát, a szocializmus 
erőinek gyarapítását célozzák; az ehhez nyújtott támogatás nem pusztán internacionalis- 
ta kötelesség, ésszerű politika is, amely erőink kölcsönös gyarapítását, a szocialista 
nemzetközi együttműködés hatékonyabbá tételét szolgálja. 

Hazánk továbbra is tevékeny részt vállal mindebből, kibontakoztatva a Vietnammal, 
FEGÉSg és Kambodzsával folytatott együttműködés mindkét fél számára előnyös ha- 

it, 


Füzes Oszkár 

Kereskedői szemmel a könyvszakmáról 


Milyen könyvesboltba járnék szívesen? -— 
kérdi Murányi Gábor egyik hetilapunk 
májusi kulturális mellékletében. Természe- 
tesen olyanba, ahol mindig mindent meg- 
kapok, amit keresek. Ahol biztos lehetek 
abban, hogy az engem érdeklő könyvekre 
az eladó felhívja a figyelmemet. Ahová be- 
ülhetek egy félórára, pontosan úgy, ahogy 
egy könyvtárba vagy egy hangulatos kis- 
kocsmába... Írása végén szomorkásan ál- 
lapítja meg: a könyvvilág nem erre tart, a 
kön sztés e 


yvterje gyre bb lesz, a 
nát ontják a FEGSt eztet s miköz- 


ben roskadásig zsúfoltak a boltok, tetemes 


listát állíthatunk össze a szükséges, de hi- 
ányzó könyvekről, És bár sok a "jó irányú 
változás, úgy érzi, még sokáig kell várnia 
az áhított könyvesboltra. 

Az utóbbi években az érdeklődés hom- 
lokterébe került a könyves szakma. Gond- 
jairól és eredményeiről széles körű viták 
bontakoztak ki, magas szintű párt- és álla- 
mi határozatok jelentek meg. E terület mű- 
velődéspoliítikai fontossága, az iránta meg- 
nyilvánuló társadalmi igény szükségessé 
teszi a több oldalú, alapos elemzést. 
A könyvkereskedő nézőpontjából teszek 
erre kísérletet. A kön állapotát 
vizsgálva a könyvkiadást, nyomdaiparunk 
teljesítőképességét és a könyvterjesztés két 
nagy hálózatát, a kön t meg a 
könyvkereskedelmet nem szabad elkülö- 
nítve kezelni. Ezernyi szállal kötődnek 
egymáshoz és együttesen a magyar társa- 
dalomhoz, gazdasághoz, a tudományos és 
műszaki fejlődéshez, a gazdasági megúju- 
lás folyamatához. 

A könyvszakma jogos büszkeséggel ad- 


hatta közre 1986. évi adatait.! Az eredmé- 
nyek ellenére — vagy éppen az általuk ki- 
váltott ellentmondások hatására — problé- 
mák és feszültségek bőven akadnak. Mivel 
megoldásukra hatékony, érdemi intézke- 
dések nem történtek, ezek felhalmozódtak, 
s új meg új konfliktusok forrásaivá váltak. 
Hadd említsük meg ezek között a finanszí- 

rozási és készletezési gondokat, a szüntele- 
nül emelkedő papírárakat és nyomdai tari- 
fákat, hosszú átfutási időket, a könyvek 
gyakorta rossz minőségét, a gyors után- 
nyomás megoldatlanságát, a növekvő 
könyvárakat, a kommercializálódás veszé- 
lyét, sőt tényét, a könyvkereskedelem inf- 
rastruktúrájának állapotát, a postadíjak 
emelését, ami kedvezőtlenül hat a könyv- 
tárak és a kistelepülések könyvellátására. 
Ha mindehhez hozzátesszük egyrészt a hi- 
ánykönyvek okozta viharokat, másrészt a 
könyvfeleslegek pénzügyi problémáit, az 
írók érdekeltségét a példányszámban és 
anyagi érdektelenségét a könyvek fogyásá- 
ban, az érdekellentétek tarka szövevényét 
nyomdák, kiadók és könyvkereskedők kö- 
zött, az elbizonytalanodott állami vezetést 
- akkor olyan helyzet bontakozik ki, 
amely nyilt beszédet, a nyers igazságok 
kimondását és érdemi döntéseket követel, 
Olyan döntéseket, amelyek e szakma hal- 
latlan vitalitására, megújulási képességére 
építve konstruktív szellemben keresik a ki- 


1 Megjelent 8206 könyv ös Összesen 956 millió gs 
ban. A könyvforgalom 7,6 százalékkal haladta meg az 
előző évi szintet, és 4.8 milliárd forintot tett ki. A for- 
galom növekedéséből kb. 5,1 százalék a könyvárak 
emelkedése, 2,4 százalék a valóságos mennyiségi emel- 

utat, és nem csupán védekeznek a világ 
kihívásai ellen. 

A könyvvásárlót kevéssé érdekli, hogy 
nincs számítógépes adatfeldolgozás, kevés 
a korszerű raktár, és gondokat okoz a 
készlet finanszírozása. Az sem, hogy a 
könyvkereskedelem bérviszonyai siralma- 
sak, többek között ezért romlik a fiatal 
könyvesbolti eladók felkészültsége, szak- 
mai tudása és hozzáértése. A vásárló elér- 
hető áron szeretne hozzájutni a kívánt 
könyvhöz; ha a könyvtárban keresi, örül- 
ne, ha nem hónapokkal a megjelenés után 
jutna hozzá. Felkészült, jól tájékozott 
könyvesboltostól szeretne információt 
kapni az őt érdeklő könyvújdonságokról. 

A szakma alapvető gondjai gazdasági 
természetűek; tartalmi, irányítási, szerve- 
zeti, érdekeltségi, infrastrukturális kérdé- 
sek szép számmal merülnek fel. 

A nyomdák szabad áras kategóriába 
tartoznak, így a papír, a festék, a nyomda- 
gépek, a munkadíj és az energia növekvő 
árai értelemszerűen növelik a könyvek elő- 
állítási költségeit. Olyan érdekeltségi vi- 
szony kialakítására lenne szükség nyomda 
és kiadó között, illetve olyan szabályozó- 
rendszerre, amely a könyvgyártást és a 
könyvceélú nyomdai beruházást részesítené 
előnyben, amely gyors utánnyomásra, ki- 
váló minőségre, a határidők betartására 
ösztönözné a nyomdát. A kölcsönös elő- 
nyökön alapuló együttműködés, a laza tár- 
sulások - melyekre már ma is vannak jó 
példák - a kibontakozás útjára vethetnek 
fényt. 

Súlyos gondot okoz a népgazdaság szá- 
mára fontos szakkönyvkiadás szedésigé- 
nyessége, a kis példányszám miatti magas 
előállítási ár. Pedig az árbevétel -— más 
konstrukcióban - a kiadók szövegelőkészí- 
tő munkájának korszerűsítését, az elektro- 
nika alkalmazását, kis, e célra szakosodott 
nyomdák létrehozását tenné lehetővé. 


A könyvszakma számára létkérdés, milyen 
gazdasági szabályozókat alkalmazunk a 
kultúra területén. Olyan szabályozókra 
van szükség, amelyek elősegítik a tudomá- 
nyos és művészi értékek eljuttatását a tár- 


sadalom széles rétegeihez, segítenek érvé- 
nyesíteni művelődéspolitikánk alapelveit. 
Ennek az elvnek kell érvényesülnie a 
könyvkiadás nyomdai hátterében és a 
könyvkereskedelmi gyakorlatban is. A ki- 
adók - és ez a bekövetkezett változások 
pozitív hatása — érzékenyebbek lettek a 
költségekre; ők is, a nyomdák meg a 
könyvkereskedelem is mind nagyobb gon- 
dot fordít a gazdaságosságra, de még nem 
sikerült megtalálniuk a kultúra gazdaságá- 
ban a hosszú távra előretekintő, kiegyen- 


. súlyozott gyakorlatot. 


rtékes esztendőket vesztegettünk el, és 
nem tudtunk időben kapcsolódni a gazda- 
sági reform útkereséséhez. Nem szabad 
azonban beletőrődnünk a kiszolgáltatott- 
ság állapotába, hanem kezdeményezően 
szükséges fellépnünk. A gazdálkodás ele- 
meit úgy kel! beépíteni társadalmunk kul- 
turális szférájába, hogy ezzel a műveltség 
presztízsét emeljük; a gazdaság nehézségeit 
a kultúra segítségével, ne a kultúra rovásá- 
ra igyekezzünk megoldani. Manapság nyi- 
latkozatokat olvashatunk arról, hogy e ne- 
héz években is milyen hatalmas összegeket 
áldoz az állami költségvetés a kultúrára; de 
jogosnak látszanak azok a panaszok is, 
hogy a könyvszakmában ez a támogatás 
ma már csupán a költségek 7 százalékát 
teszi ki. Ez pedig nem elég az elért vívmá- 
nyok megőrzésére sem, nemhogy a fejlesz- 
tésre.? 

Ha sok a könyv, kevesebb művet, kisebb 
példányszámban kell kiadni. Ámde a piac 
törvényeit nehéz itt jól alkalmazni: csak 
jósolni lehet, hogy a kevesebb és kisebb 
példányszámú műből mit és mennyit ad- 
junk ki úgy, hogy az éppen elfogyjon. 

Ez világszerte nehezen megoldható 
probléma. Sok helyütt a krudásítást, a ki- 
nyomtatott ívek szükség szerinti bekötését, 
vagy a szedés állvahagyását és a napokon 
belüli utánnyomást tartják megoldásnak. 
Fontosnak tartják az írók anyagi érdekelt- 
ségét műveik fogyásában is. E módszere- 
ken érdemes lenne elgondolkodni. 


2 A kiadóknak 1986-ban 431 millió forint jutott 
termelési árkiegészítésként (ebből 274 millió a Tan- 
könyvkiadónak), és 87-88 millió volt a terjesztővállala- 
tok forgóalap-juttatása. 

Mi történt az utóbbi néhány esztendőben a 
könyvszakmában? A tervutasításos, köz- 
pontilag szabályozott rendszer helyébe - 
bár ellentmondásosan és lassanként - egy 
piacorientált gazdálkodás lépett. Az állami 
támogatás fokozatosan, relatíve csökkent, 
s ezzel párhuzamosan rohamosan nőttek a 
kiadói terhek. Emiatt a kiadók viszonylag 
gyorsan és gazdaságosan értékesíthető ki- 
adványtípusokkal igyekeztek megteremte- 
ni igényesebb műveikhez az anyagi fedeze- 
tet. Az értékek védelme érdekében adták ki 
és terjesztették nagy példányszámban az 
ún. sikerkönyveket. E folyamatnak azon- 
ban éppen ellenkező hatása lett: az értéke- 
sebb kiadványoktól vonta el a vásárlóerőt, 
sőt a kereskedelmi tőkét is. Ráadásul 
most, hogy a gazdaság kikényszerítette ezt 
a folyamatot, arra hivatkozva igyekszik 
kivonni a könyvszakmát a közszolgáltatá- 
sok szférájából — tehát a kedvezőbb felté- 
telrendszerből -, hogy tevékenységében 
túltengenek a sikerkiadványok.? A könyv- 
kereskedelmi vállalatokat alig egy éve so- 
rolták a közszolgáltatók közé, a kiadók 
pedig mindig e szférába tartoztak. Az emlí- 
tett törekvések tehát veszélyeztetik relatív 
biztonságukat. 

A továbbfejlődés megköveteli a könyv- 
kiadás vállalati struktúrájának korszerűsí- 
tését, rugalmas, a kor követelményeihez 
gyorsabban alkalmazkodni képes kiadók 
létesítését és új kísérleti formákat a kiadók, 
terjesztővállalatok és nyomdák együttmű- 
ködésében. Megérett az idő arra is, hogy 
létrejöjjenek a magyar kulturális élet regio- 
nális központjában az országos hatáskörű 
könyvkiadók. A kiadás Budapest-centri- 
kusságának oldódnia kell; a vidéki műhe- 
lyek tevékenysége már ma is imponálóan 
"fejlődik. 

Az utóbbi időben egyre gyakrabban fel- 
vetődő kérdés: kommercializálódik-e a kul- 
túra? Gyanitom, hogy nem a könyvkiadás 
a kultúra egyetlen szférája, ahol az egész- 
ségtelen tendenciák kezdenek mindjobban 
teret nyerni. Az azonban igaz, hogy renge- 
teg fércmű, gyenge, ízlésromboló könyv 
jelenik meg nagy példányszámban; jelen- 

3 Lásd: Magyar adóreform (A Fővárosi Építőipari 
Üzemgazdasági és Ügyviteltechnikai Iroda kiadványa) 
I. kötet, 71. oldal 


tős részük csak postán vagy az aluljárók- 
ban kerül forgalomba. Persze nem a ter- 
jesztés formáival van elsősorban problé- 
ma; inkább a mércét kellene a kiadásnál 
magasabbra állítani, a józan ész nevében 
megakadályozni a , környezetszennyezést" 
a fejekben. Pedig az értékek mellett sok- 
szor voksol az olvasó, a vásárló. Elfogyott 
1986-ban Mikszáth Kálmán 5 könyve 194 
ezer példányban. Móra Ferenc 148 ezer- 
ben, Illyés Gyula 147 ezerben és József 
Attila 130 ezerben. Shakespeare új teljes 
kiadását 800 Ft-os áron 30 ezer példány- 
ban rendeltük meg. Mégis szükség van az 
értékek védelmére, és ebben a könyvkeres- 
kedelem összefoghatna a kiadással — a kö- 
zönségigényeket figyelembe véve, de műve- 
lődési szakmai tartással - a parttalan, a 
közönségigényt abszolutizáló nézetek és 
gyakorlat ellenében. 15—20 éve még a kor- 
társ szerzőket féltettük Jókaítól, most az 
Isaura-szindróma vagy Burraughs, a Tar- 
zan-könyvek írója vagy a futballbotrányok 
könyvei, néha meg az áltudományos vagy 
féltudományos művek riasztóan magas 
példányszáma hökkent meg bennünket. 
(Nemere István 7 műve 513 ezer példány- 
ban jelent meg 1986-ban.) 

Az utóbbi két évben gombamódra sza- 
porodó gmk-k, kisszövetkezetek, kiadás- 
szervezési társulások ugyan versenyre 
késztették a hivatásos könyvkiadást, s en- 
nek számos előnyét is élvezhettük, de sok 
, irodalom alatti" mű megjelenése is terheli 
számlájukat." 

Pártállásfoglalások nyomán immár évek 
óta arra törekszik a szakma állami vezeté- 
se, hogy a nyomdaipar, a kiadás és a 
könyvkereskedelem három különböző ér- 
dekeltségi rendszerbe tartozó területe kö- 
zött csökkenjenek a fennálló érdekellenté- 
tek. Végtelenül sajnálatos, hogy a nagy 
példányszámú, biztonsággal gyorsan elad- 
ható művek, a lektürök és a bestsellerek 
platformján valósult meg ez az érdekazo- 
nosság. És változatlanul alapvetően sérül- 
nek a művelődéspolitikai érdekek, a kis 
példányszámú szakkönyvek és tudomá- 
nyos művek és mások - de a klasszikus 


4 A nem hivatásos kiadók 1986-ban csaknem 1 mil- 
liárd forint értékű kiadványt jelentettek meg. 

magyar és a világirodalom sem tartozik az 
érdekazonosság vonalaiba. 

A könyvkiadás dotációjának radikális 
csökkenése — még ha ez relatív csökkenés 
is -— az állami mecenatura visszavonulását 
jelenti. . 

A kereskedelmi vállalatok elsősorban a 
rendelések kialakításával tudják befolyá- 
solni a könyvkiadást. Természetesen nagy 
vagy kis példányszámban megrendelni, 
vagy meg sem rendelni azokat a könyveket 
lehet, amelyeket a kiadók megjelentetni 
szándékoznak: amelyeknek tehát már kéz- 
iratuk van vagy legaiább tervbe vannak 
véve. Egy-egy szakkönyv, ismeretterjesztő 
mű vagy verseskötet kis példányszámban 
ráfizetéses, rentábilis mennyiségben kiadva 
viszont eladhatatlan. A kiadók a példány- 
szám felemelésére törekszenek, a terjesztők 
a kockázatot igyekeznek csökkenteni a 
gyors - többnyire megvalósíthatatlan - 
utánnyomás szorgalmazásával. A kiadók 
könyveiket többnyire , lábon", megjelente- 
tés előtt egy-másfél évvel még ismertető 
formájában eladják; megjelentetés után ál- 
talában csak az erkölcsi . nyomás jelent fe- 
szélyezettséget, az anyagi teher a terjesztő- 
vállalatoké, amelyek nem tudták kiszámí- 
tani, megjósolni, hogy az adott kiadvány- 
ból - a rendelés után 15-20 hónappal - 
valójában mennyi is szükséges. Sokszor 
emlegetik a könyvszakmában fanyar hu- 
morral, hogy nem a könyv sok, hanem mi 
vagyunk kevesen: könyvkiadásunk pél- 
dányszámai egy 20-30 milliós nép igényeit 
is kielégíthetnék. 

A problémákat a jelenlegi "rendelési 
rendszer rugalmatlansága abból a szem- 

ntból is növeli, hogy a hosszú átfutási 
dő mellett a rendelések éves tervek kiad- 
ványaira vonatkoznak, külön megszorítá- 
sokat nem alkalmaznak a negyedéves, havi 
bontásokra sem. Így 1987-ben - feltehető- 
en a papírárak emelkedésének fenyegetése 
miatt - a kiadói éves rendelésállomány 
58-60 százaléka az első fél évben beérke- 
zett. E gazdag kínálatra azonban vásárlási 
szokásaink szerint inkább a téli könyvvá- 
sár idején van szükség; a könyvpiac az év 
első hat hónapjában bezúdult könyvmeny- 
nyiséget nem képes felvenni. 

A kiadói választékot az utánnyomási 


javaslatokkal, esetleg témajavaslatokkal 
bővíthetik a terjesztők. E tekintetben meg- 
határozó a standard könyvek, a kötelező 
olvasmányok, a kézikönyvek, Kóseázáság 
szótárak új kiadása. Rossz ta 

vannak a váratlan sikerkönyvek kr egztre 
másával. Ha nem elég gyorsan követi az 
első kiadást, többnyire raktáron marad, 
hiszen az olyannyira áhított könyvet a vá- 
sárló - aki megjelenéskor esetleg boltok 
tucatjait talpalta végig hiába - már nem 
veszi meg, elfelejti, esetleg kivette a könyv- 
tárból. Az utánnyomási javaslatok anyaga 
jórészt állandóan ismétlődik. A finanszíro- 
zási rendszer ugyanis nem teszi lehetővé 
nagy példányszámú standard művek több- 
éves készletezését. 

A könyvkiadás és -kereskedelem eddig 
felvázolt működési zavarai között, amelye- 
ket a szakma állami vezetése TELNKÉETÉ 
enyhíteni sem tudott, az egyik legriasztóbb 
tünet a kereskedelmi készletek ésszerűtlen 
növekedése, Emiatt szankcionálták a ter- 
jesztövállalatokat, amelyek erre csökken- 
teni kényszerültek a könyvbeszerzési Ösz- 
szegeket, és növelték a gyorsabban értéke- 
síthető művek arányát. Ez viszont egyér- 
telműen a kis példányszámú, nehezebben 
értékesíthető művek ellen hatott, s tovább 
élezve a szakma ellentmondásait, különö- 
sen ha szakkönyvkiadást hozta nehéz hely- 
zetbe, 

Amíg nem valósul meg b ek p/emágya 
utánnyomás anyagi Ösztö 
denk szükség van Ténárat eszbe 
re," különösképpen a már említett ún. 
standard könyvek esetében. 

Most megszűnik a készletmérés 
lata, de ezzel együtt megszűnik ak 
forgalommal arányos növekedésének mér- 
tékéig biztosított forgóalap-támogatás is. 
Az adminisztratív megoldások helyébe a 
monetáris szabályozás lép, tehát az önf- 
nanszírozás. Ez azonban olyan vállalat 
esetében, amely önfinanszíro nem ké- 
pen amelyet éppen állami döntésekkel tet- 

ráfizetésessé, nem lelkesítő megoldás. 


5 Az oly sokszor szóba kerülő ,nagy készlet" 3,7 
milliárd forint volt 1986-ban, 18,1 százalékkal, 562 
millió forinttal haladta meg az 1985. évi szintet. 
A csaknem 5 milliárdos könyvforgalomhoz viszognyít- 
va ez a mennyiség valójában nem nagy. 

Mindenütt, ahol a piacgazdaság törvé- 
nyei uralkodnak, megfigyelhetők hasonló 
tendenciák, áldásosnak azonban koránt- 
sem tartják ezeket. A francia könyvkultúra 
érdekében és védelmében gondosan ki- 
munkált kormányprogram készült. Ang- 
lia, Franciaország és az NSZK adókedvez- 
ményekkel, kedvező hitelekkel, a postai 
tarifa jelentős mérséklésével támogatja a 
könyvkiadást és -kereskedelmet. A szocia- 
lista országokban a könyvkultúra támoga- 
tása és széles körű preferálása a kulturális 
gazdaság axiómái közé tartozik. Ezért ri- 
asztó, hogy egyes magyar közgazdászok 
lelkesen üdvözlik a piacgazdaság teljes kö- 
rű érvényesülését a könyvszakmában. 
Egyikük így ír: , A könyvterjesztő vállala- 
tok régebben védernyőt tartottak a kiadók 
feje fölé... A kiadók így a lazább erkölcsök 
világában élhettek. A könyvterjesztők feje 
fölött is védernyőt helyezett el egy másik 
mecénás, a bankrendszer. A helyzet ma 
gyökeresen megváltozott. A bank leemelte 
az ernyőt a kereskedővállalatok feje fölül. 
Banki és hitelezési szempontból semmi 
nem indokolja, hogy a könyvkereskedelmi 
vállalatokat, azok készletezési tevékenysé- 
gét alapvetően másképpen, lazábban, jóté- 
konyabban ítéljék meg, mint általában a 
magyar vállalatokét. És bár a könyvkeres- 
kedelem ijedten — riadtan — szívbemarkoló- 
an magyarázza saját helyzetét, emlegeti 
kultúrpolitikai küldetését, a hitelezési gya- 
korlat velük szemben legfeljebb kis kivéte- 
leket tehet."5 

A kulturális élet sajátosságainak figyel- 
men kívül hagyására intő példa a közel- 
múltból: 5500 bizományos, munkahelyi 
könyvterjesztő juttatja el a kistelepülések- 
re, üzemekbe és intézményekbe a 700 milli- 
ós szövetkezeti könyvforgalom közel felét. 
Keresetük, könyvvisszatérítésük mintegy 
25 millió forintot tesz ki, azaz 5—6 ezer 
forintot évente. Amikor híre ment annak, 
hogy az áfészeknek adózniok kell és társa- 
dalombiztosítási járulékot fizetni utánuk, 
az áfészek egész sorában állították le mun- 
kájukat. 

A gazdaság azzal érvel, hogy a kivételek 
tönkreteszik a koncepció egészét. A kultú- 

§ Gubcsi Lajos: Könyvmarketing. Marketing, 1984. 
4. szám. 


ra csak arra hivatkozhat, hogy a generális 
megoldások meg a kultúrát hozhatják sú- 
lyos helyzetbe. A fenti esetben egy elha- 
markodott döntés, sőt ennek kósza híre 
ezernyi település könyvellátását sodorta 
veszélybe, még pénzügyileg is meggondo- 
landó: 5-6 milliónyi adóbevétel ellentétele 
150-200 millió forintnyi eladatlan könyv 
népgazdasági kára. A reform szellemében 
vagy védelmében teszem szóvá a gyakran 
végiggondolatlan, szellemi életünket káro- 
sító, hosszabb távon tehát éppen gazdasá- 
rópiuj is önpusztító módon érintő lépése- 
et. 

Világos: ha versenyképesek kívánunk 
maradni a világban, következetesen előre 
kel! haladni az áru-pénzviszonyok tervgaz- 
daságon belüli érvényesítésében. A kultu- 
rális ágazatban azonban - ezen belül a 
könyvkultúra területén - a problémákat 
nem lehet pusztán közgazdasági megköze- 
lítésből megoldani, noha a gazdaságosság 
elvét nem lehet figyelmen kívül hagyni a 
könyvszakma egyetlen részterületén sem. 
Hiszen kiadónál, nyomdáknál és a keres- 
kedelmi vállalatoknál egyaránt fontos, 
hogy mit és mennyiért állítanak elő, és azt 
milyen eredménnyel forgalmazzák. 


A nehéz idők, a bonyolult kölcsönhatások 
szövevénye, egy-egy részterület rendezésre 
váró problémái, a látszólag kézenfekvő 
megoldások gyakran csábítanak végiggon- 
dolatlan, elhamarkodott döntésekre. Fi- 
gyelmeztető példa erre a könyvszakma 
1982-es átszervezése. Ekkor a korszerűsí- 
tés címkéjével (ki ne akarna korszerűsíte- 
ni?) a könyvkereskedelem szervezetét oly 
módon alakították át, hogy a korábbi 
nagykereskedelmi és két kiskereskedelmi 
vállalat mindegyike ún. demigrosz vállalat 
lett. 

Egyszerű megoldás volt ez, hiszen így 
lerövidült a könyv útja, látszólag megszűn- 
tek a finanszírozási problémák. Valójában 
valami egészen más következett be. A há- 
rom vállalat közül a két volt kiskereskedel- 
mi cég (az ÁKV és MNKV) jelentős bolt- 
hálózata mellé raktárakat, gépeket és em- 
bereket kapott a Könyvértékesítő Vállalat- 

tól, a korábbi nagykereskedelmi vállalat- 
tól cserébe viszont a Könyvértékesítő Vál- 
lalat nem kapott egyetlen könyvesboltot 
sem. Így a szakma egyik vállalata súlyos, 
majdhogynem reménytelen helyzetbe ke- 
rült. Rá hárul a szövetkezeti könyvesbol- 
tok ellátása, amelyek megkapják a teljes 23 
százalékos kiskereskedelmi árrést. A válla- 
latnak maradó 5 százalékos nagykereske- 
delmi árrés nem fedezi a raktározás, szállí- 
tás, feldolgozás költségeit. Másik nagy fel- 
adata a könyvtárak ellátása, amelyeknél a 
nyereséghányad jóval kisebb, mint a köny- 
vesboltok nyeresége. Az átszervezés ily 
módon nem egy vállalatot, hanem rajta 
keresztül 4 milliónyi ember, az áfész-köny- 
vesboltok vonzásában élők könyvellátását 
tette kérdésessé, és anyagi eszközök híján 
megakadályozta a könyvtári hálózat ellá- 
tásának gyorsütemű fejlesztését. Mindez a 
magyar művelődés fontos területeit károsí- 
totta és rendezése öt éve várat magára. 

Az elmaradt beruházások pótlása nélkül 
a könyvszakma szervezeti viszonyaiban ki- 
alakított változások nem hozhatták meg a 
kívánt eredményt.7 

Egy vállalat sorsa nem kardinális kérdés 
egy olyan korszakban, amikor valóban 
népgazdasági, társadalmi érdek a rosszul 
gazdálkodó vállalatok felszámolása. Mi 
történjék azonban akkor, amikor egy vál- 
lalatot államigazgatási döntés kényszerít 
művelődéspolitikai igényből fakadó, de rá- 
fizetéses funkcióra; amikor a főhatóság 
nem garantálja a versenyhelyzetben az esé- 
lyek egyenlőségét, és egyenlőtlen pozíciók- 
ba kényszeríti egyik vagy másik vállalatát? 

E téma csupán annyiban érdemel emlí- 
tést, hogy modellértékű. A felülről történő 
beavatkozás, a szerepek és eszközök (bol- 
tok, raktárak) , újraosztása", az egymás 
rovására kikényszerített előnyszerzések 
tartós bizonytalanságot szültek, és rontot- 
ták a vállalatok együttműködési hajlandó- 


7 A könyvkiadás és a könyvforgalom dinamikus 
növekedését nem kísérte az infrastruktúra (boltháló- 
zat, raktártér, a nyilvántartás számítógépes rendszere) 
párhuzamos fejlesztése; csupán a legutóbbi 15 esztendő 
alatt a könyvforgalom négyszeresére, a könyvesboltok 
száma viszont csak 1.,5-szeresére, a könyvesboltok lét- 
száma pedig 1,7-szeresére növekedett. 


ságát. A közös készletnyilvántartási, rak- 
tározási, szállítási megoldások, marketing- 
tevékenységek csak egymással korrekt üz- 
leti kapcsolatban lévő vállalatok együttes 
erőfeszítései nyomán alakulhatnak ki. 

Ebben a közegben nehéz hosszú távú 
vállalati stratégiát meghatározni. A szer- 
vezetek magatartását a különböző előnyö- 
kért, kedvezményekért folytatott versen- 
gés motíválja. Az autonóm vállalatvezetés 
és a valóban normatív irányítás feltételei- 
nek megteremtése, a betartható szabályok 
kialakítása hozhat itt megoldást. 

A könyvkereskedelem - sajátos feladat- 
körén túl — jelzőrendszerként is működik, 
amelyen lemérhető a magyar gazdaság 
pénzügyi, finanszírozási, készletgazdálko- 
dási intézkedéseinek hatása. Ezek az intéz- 
kedések esetenként eredeti szándékukkal 
ellentétes módon hatnak. A kisvállalkozá- 
sokat, gmk-kat a vállalkozási különadó 
helyesen a lakossági szolgáltatások felé te- 
reli. Mit szóljunk azonban akkor, ha e 
rendelet nyomán megadóztatják azokat a 
könyveket, melyek a vállalkozások műhe- 
lyeiből a könyvtárak polcaira kerülnek? 
Például 1986-ban másfél millió forinttal 
sújtották a könyvtári ellátást, nem is akár- 
milyen művekért, hanem többek közt a 
Tudománytár reprint köteteiért. 

Szocialista kultúra fogalmunk és műve- 
lődési eszméink szenvednek jóvátehetetlen 
kárt a piacgazdálkodás egyes rosszul értel- 
mezett és még rosszabbul végrehajtott in- 
tézkedései nyomán. A teendőket érdemes 
vizsgálni, mert gondjaink többsége nem 
kikerülhetetlen istencsapás, és mert a most 
összegubancolódott szálak kibogozása a 
mi feladatunk — ennek felelősségét nem 
háríthatjuk utódainkra. 

Olyan szakmai közgondolkodást kelle- 
ne kialakítani, amely az egymásra mutoga- 
tás helyett kidolgozza a három nagy köny- 
ves terület (nyomda-kiadó-terjesztő) ösz- 
szehangolt érdekeltségi és szabályozórend- 
szerét, mégpedig úgy, hogy eredményesen 
segítse a könyvek ki- és eladását. Jogos az 
a kívánság: váljék  harmonikusabbá 
együttműködésünk - tudván tudva azt, 
hogy hosszú távon nem lehet a kereskedő- 
nek sem jó, ami rossz vagy elviselhetetlen 
a kiadónak vagy a nyomdának. Szeretnénk 

remélni, hogy hovatovább a köz javára 
működik majd nálunk a szocialista könyv- 
szakmai vállalatok érdekeltségi rendszere. 
Ki kell gyógyulnunk a magyar gazdálko- 
dás betegségéből, a , nem közösködünk- 
ből". 

Együttműködési terület lehet a raktáro- 
zás, a szállítás és a nyilvántartás rendszere. 
A szakmai összefogás kibontakozásának 
néhány jelét már fel lehet fedezni. Ilyen a 
Múzsák Közművelődési Kiadó és a 
Könyvértékesítő Vállalat együttműködé- 
se. A közművelődési intézményekben a 
Múzsák Könyvért közös cégér alatt nyitott 
árusítóhelyei eleven kapcsolatot teremte- 
nek a népművelőkkel. Hasonló együttmű- 
ködés valósul meg a kortárs magyar iroda- 
lom terjesztése érdekében a Magvető Kia- 
dóval közös Magvető Könyvért könyves- 
bolthálózatban. Ugyancsak közös vállal- 
kozás a Művelt Nép és a Helikon Kiadó 
vidéki terjesztési hálózata. 

A vitathatatlan eredmények közé tarto- 
zik az a jelentős bolthálózatfejlesztési 
program, amely a Művelt Nép Könyvter- 
jesztő Vállalat és a szövetkezeti könyves- 
boltokat üzemeltető áfészek érdeme; 
nyomban a könyvforgalom új egyensúlyi 
helyzete alakult ki." Az 1972-ben elindult 
folyamat során a korábbi budapesti el- 
sőbbség megszűnt, és mára már vidéken 
fogy el a könyvek kétharmada. 

A bolthálózat felújítására, korszerűsíté- 
sére többet kellene költeni. Meggyőződé- 
sünk, hogy versenyezni ott kell, ahol a 
könyv az olvasóval találkozik, a könyves- 
boltban. Vállalatunk megkezdte saját bolt- 
hálózatának létrehozását, azzal a nem tit- 
kolt szándékkal, hogy visszaadjuk a könyv- 
kereskedői szakma korábbi rangját. Az ön- 
kiszolgáló rendszer gyors és intenzív fejlő- 
déshez vezetett, de mellettük egyre na- 
gyobb szükség van - mint a kereskedelem- 
ben mindenütt -— a közvetlen emberi kap- 
csolatokra a boltos és a vásárló között. 

Ha mindent megtettünk már az eddig fel- 
soroltakból, el kell jutnunk a legfontosabb 
következetetésig. A könyv jövője legfőkép- 
pen az olvasás jövőjétől függ. Minden vala- 


8 A falusi könyvellátás csaknem 6077-a az áfészen 
keresztül bonyolódik le. 


mirevaló olvasásszociológiai vizsgálat azt 
bizonyítja, hogy az olvasó ember egyben 
potenciális könyvvásárló. 

Ezért, ha a könyvek jövőjét kívánjuk 
szolgálni, mindenekelőtt a tömegméretű 
olvasásra kell összpontosítani erőfeszítése- 
inket. Nagy tartalékunkra, az erők és esz- 
közök együttes felhasználására éppen a 
könyv és az olvasáskultúra érdekében na- 
gyobb szükség van, mint valaha. Szükség 
van az Olvasó Népért Mozgalom megújí- 
tására, dinamikus cselekvési programjára. 
Az ún. gyakori olvasók aránya 23 száza- 
lékról 17-re csökkent.? Csökkent az olva- 
sásra fordított idő, átalakultak az olvasási 
szokások, nőtt a könyv státusszimbólum 
jellege. . 

Napjaink sürgető parancsa, hogy ko- 
runk emberének jó kapcsolatai legyenek a 
kommunikációs eszközökkel, amelyek ci- 
vilizációnkra mindinkább rányomják bé- 
lyegüket. A könyvnek ezek között tisztes 
helye van; mindennapi életünk részévé kell 
válnia. 

Ujabb keletű művelődéspolitikai állás- 
foglalások is megerősítették, hogy a kultú- 
ra területén nem szabad a kialakult gazda- 
ságirányítási mutatókat alkalmazni, ha- 
nem a sajátosságok figyelembevételével 
kell kidolgozni a kultúra állami irányításá- 
nak saját rendszerszemléletű reformját. 

A könyvszakma itt felvázolt gondjai- 
nak, tartalmi és szerkezeti problémáinak 
megoldására higgadt, felelős döntéseket és 
hosszú távú, összehangolt stratégia kidol- 
gozását várja el a társadalom a könyvszak- 
mától, akárcsak társadalmi-gazdasági éle- 
tünk más szektoraitól. 


Drucker Tibor 


9 Messze túlnő a könyvkereskedelem marketing- 
piacszervezési problémáin, de meghatározó is az olva- 
sáskultúra művelődéspolitikai elemzése. Fontos tud- 
nunk, hogy erőfeszítéseink ellenére nagy a különbség 
a szellemi foglalkozásúak és a többi réteg között, sőt 


. a távolság valamelyest növekedett is. 1985-ben a szelle- 


mi foglalkozásúak könyvvásárlása már több mint há- 
romszorosa volt a munkásokénak. A város és a falu 
közti markáns különbség ma is megvan. A városi mun- 
kások kétszer annyit költenek könyvre, mint a községi- 
ek. 


ELETUTAK-SZOVETKEZETEK 


. Sikerült a megfelelő szövetkezeti 
formát kialakítani" 


Nagy Bélának, a jakabszállási Népfront Szakszövetkezet elnökének portréját Laczó 
Ferenc készítette 


Kecskemét és Petőfi szülőhelye, Kiskőrös között nagyjából félúton, a bugaci puszta 
tőszomszédságában elhelyezkedő Jakabszállás ma is tanyákkal körülvett, az Alföldön 
közepesnek számító, háromezer lélekszámú település. A táj szépsége, amit a költő több 
versében is megénekelt, ma is megragadó. Ez a föld a termését már nem adja ilyen 
bőkezűen. A megélhetéshez a hat aranykoronás futó-(,posza") homokon rendkívüli 
szívósságra, szorgalomra, takarékosságra, különleges találékonyságra és élelmességre 
van g. 
Az akkor még csak néhány házból álló Jakabszállástól két és fél kilométerre lévő egyik 
tanyán született Nagy Béla 1928-ban. Szülei, ugyanúgy, mit a tanyán élő többi gazda- 
társuk, külterjes állattartással és az állatok téli ellátásához szükséges takarmány termelé- 
sével foglalkoztak. Könnyebb életet szántak neki a sajátjukénál, ezért valamilyen szak- 
mát akartak a kezébe adni. Így került 12 éves korában Budapestre férfiszabó tanoncnak, 
mivel ott találtak egy Jakabról elszármazott embert, aki hajlandó volt őt úgy felvenni, 
hogy szüleinek nem kellett fizetniük utána. , Életem talán legfogékonyabb éveit töltöttem 
ott - emlékszik vissza rá. — Mesterem nagyon gondos és pontos munkát várt tőlünk. 
S onnan van, hogy a hanyag munkát én sem tűröm." 

Tanoncként és segédként 1949-ig dolgozott Budapesten, majd három évre behívták 
katonának. A jugoszláv-magyar határon teljesített szolgálatot. Először politikai felada- 
tokat kapott, majd kinevezték politikai helyettesnek. , Ott a beszédkészséget akarva- 
akaratlanul fejleszteni kellett. Három községben végeztem politikai munkát. Volt olyan 
nap, hogy kisebb megszakításokkal nyolc órát beszéltem, éjfélig tartó vitákon vettem 
részt. Megtanultam, hogy a szónak milyen óriási hatása van." 

Talán van valami sorsszerű abban, hogy 12 évi távollét után visszakerült szülőfalujába. 
Hiába próbált menekülni a szegénység, a keserves élet elől, a sors visszavetette azok közé 
az emberek közé, arra a tájra, ahol gyermekkorát töltötte. , Számot vetettem azzal, hogy 
falun a szabóságból származó szerény bevételt ki lehet egészíteni a kertészkedésből és az 
állattartásból származó jövedelemmel. Ezen a tájon a családok jövedelme mindig is több 
forrásból származott. Csak a homokból nem lehetett megélni." 

Az 1956-os év sok változást hozott az életében. Megnősült, feleségül vette az általános 
iskola egyik tanítónőjét. Beiratkozott a közgazdasági technikumba. S anélkül, hogy az 
iparengedélyét visszaadta volna, a helyi áfészben felvásárló, majd felvásárlási ágazatveze- 
tő lett. Ez szezonmunka volt, tnájus közepétől október végéig kellett csinálni, november- 
től májusig pedig a szakmájában dolgozott. Amikor 1961-ben függetlenített tanácselnök- 
helyettesnek jelölték, felállt az egyik tanácstag, s azt mondta: , Jó, jó megválasztjuk Nagy 
Bélát tanácselnök-helyettesnek, de ki lesz akkor a felvásárló? Ott ketten se fogják azt a 
munkát úgy elvégezni, ahogy ő elvégezte." 

Az ötvenes évek elején több kisebb termelőszövetkezet alakult a faluban, de ezek a 
segítség ellenére csak tengődtek. Az utolsót 1961-ben, amikor a termelőszövetkezetek 

szervezése országosan a befejezéshez közeledett, kormánybiztosi felhatalmazással Nagy 
Béla oszlatta fel. A felszámolási eljárás során a falu egyik tekintélyes gazdája ezzel fordult 
a ,kormánybiztoshoz": "Én akkor szeretnék ismét szövetkezetben dolgozni, amikor te 
leszel az elnök." Ez azt is mutatja, hogy a sorozatos kudarcok ellenére a szövetkezés 
eszméje mély gyökeret vert az emberek tudatában. 

Még ebben az évben öt termelőszövetkezeti csoport alakult a faluban. Voltak, akik 
nem léptek be, inkább elmentek dolgozni a környékbeli állami gazdaságok egyikébe, de 
néhány év múlva ők is csatlakoztak. Az állami támogatás és a faluban lévő gépállomás 
szakembereinek szakmai segítsége ellenére ezek a szövetkezetek ném tudtak fejlődésnek 
indulni. 

1964-ben a járási pártbizottság kezdeményezésére a tszcs-k kettőbe egyesültek, s az 
egyiknek Nagy Bélát javasolták elnöknek. Mikor híre ment, hogy tanácsi tisztsége 
ellenére választható, a másik tszcs tagjai kijelentették, akkor ők is megválasztják elnö- 
küknek. De a tanács sem akart tőle megválni. Így két évig három főállása volt: elnökként 
működött két szövetkezetben, és függetlenített tanácselnök-helyettes maradt. 

s, Reggel fél 4-kor indultam otthonról — emlékszik vissza ezekre a hősi évekre —, és 
rendszerint este 9-re értem haza. S akkor alvásra még gondolni sem lehetett. Elnökké 
választásom után meg kellett ismerkednem a szakmai kérdésekkel. Én a feladatokkal 
nőttem fel. A többiekkel szenvedtem meg a hihetetlen pénztelenségünket. Együtt törtük 
a fejünket, mihez is lehetne kezdeni. Külső segítségre mi nemigen számíthattunk. Abban 
az időben a termelőszövetkezetek sok segítséget kaptak azért, hogy megerősödjenek. 
A tszcs-k, majd a szakszövetkezetek ennél az osztásnál mindig hátra maradtak. Ennek 
ellenére úgy éreztük, most nyílt meg annak a lehetősége, hogy leküzdjük elmaradottsá- 
gunkat. Még akkor is a megye száz-egynéhány faluja közül a legszegényebbek közé 
tartoztunk. 

A családi gazdaságok fejlődése lendületet kapott attól, hogy amint a szövetkezetek 
egyesültek, rögtön vásároltunk néhány traktort és kombájnt. Így tudtunk a tagoknak 
gépeket adni, s nem lóval kellett a területet megszántani és nem kézzel kellett aratni. 
A családi gazdaságokba bevittük a gépesített nagyüzemi módszereket. Megalakuláskor 
a szövetkezetnek nem volt közös területe. A tagok fokozatosan a földjük egy részét 
önként leadták a közösnek (ma már a terület fele közös művelésű), s a kisebb területen 
intenzív gazdálkodást valósítottak meg. A közöstől szalmát és gabonát vásárolhattak, 
csökkenthették a gabonatermelésüket anélkül, hogy állattartásuk csökkent volna. 

Beláttuk, hogy az apáink és nagyapáink által folytatott termelési tevékenységekkel mi 
sem jutunk messzire. Nem adtuk föl teljesen a régit, de gyökeresen átalakítottuk. Az 
alacsony hozamokat adó szántóföldi növények arányát a legsoványabb, 2-3 aranykoro- 
nás területeinken visszaszorítottuk, s a táj adottságainak jobban megfelelő szőlőt és 
gyümölcsöt telepítettünk." 

1965 végén a két szakszövetkezet egyesült. (1971-ben csatlakozott hozzájuk a helvéciai 
Rákóczi s 1975-ben az Aranyhomok Szakszövetkezet.) Ez még csak a szegények házassá- 
ga lett volna, ha nem ragadnak meg egy lehetőséget. A hatvanas évek közepén országo- 
san már csak néhány gépállomás működött, gépeiket eladták a szövetkezeteknek, s 
többségük gépjavító állomássá alakult át. Ez a sors várt a jakabszállási gépállomásra is. 
Minthogy a Népfront Szakszövetkezetnek nem volt központja, úgy döntöttek, hogy a 
tagok közös tevékenység fejlesztésére befizetett pénzéből, valamint hitelből megvásárol- 
ják a gépállomást a traktorokkal, a teherautókkal, a gépi berendezésekkel, a szerszámok- 
kal és természetesen az épületekkel együtt. , Ez a lehetőség nagyon csábított, mégis — mint 
azóta is minden döntésünk előtt — hosszasan vitatkoztunk. Megfontoltuk, milyen követ- 
kezményekkel jár az, ha ebbe belevágunk. Méltányos áron kaptuk meg az utolsó éveiben 
már nem fejlesztett gépállomást. Ezáltal a korábban vásároltak mellé tíz traktorhoz, 
ugyanennyi teherautóhoz jutottunk, épületre, berendezésekre tettünk szert." 

A gépi munkák számbavételénél kiderült, hogy fölös szállítási kapacitásuk van, s 

megszervezték a szállítási részlegüket. Az egyik épületükben három műszakban üzemelő, 
műszakonként húsz főt foglalkoztató műanyaggyártó üzemet létesítettek, föleg műanyag 
dugók készítésére. A gépek javításához használt gépi berendezések egy részével bérmun- 
ka végzésére szerződést kötöttek a Csepel Vas- és Fémművekkel. Szakembereik az ország 
legkülönbözőbb részein vállaltak munkát (például gázszerelést Budapesten és Székesfe- 
hérváron, hegesztést Gyöngyösvisontán). 

A hatvanas évek végén a gépjavítóbázisukon a szomszédos helvéciai Petőfi Tsz-szel 
110 főt foglalkoztató vegyesipari közös vállalatot hoztak létre Kecskeméten. A pénzügyi 
alapokhoz való hozzájárulás aránya 52 : 48 volt a szakszövetkezet javára. Az alapítók 
a mindenkori nyereség 40 százalékán osztozkodnak (bár az is előfordult, hogy a vesztesé- 
ges gazdálkodás következményeit kellett közösen viselniük). a fennmaradó 60 százalék- 
kal a közös vállalat önállóan rendelkezik. A szőlőből, a gyümölcsből és a melléktevé- 
kenységből, ha lassan is, ha vékonyan is, de elkezdett hozzájuk áramlani a pénz. 

, Ezek a tevékenységek csak százezer forintos nagyságrendben hoztak, s ezeket a 
pénzeket, ahogy a parasztember tette, élére raktuk egy nagyobb befektetéshez. A pénzt 
nagyon fogni kellett, még azt is százszor meggondoltuk, hogy ötezer forintot mire adunk 
ki. A hulladékgyűümölcs hasznosításához az áfésztől megvásároltuk a szeszfözdét, és 
mára fokozatosan eljutottunk oda, hogy palackozó beállításával végterméket állítottunk 
elő. 

Évenként visszatérő gond volt a szőlő értékesítése. Az Állami Pincegazdaság kecske- 
méti részlegének berendezései korszerűtlenek voltak, keveset tudtak feldolgozni. Hosz- 
szan fontolgattuk saját borászat létrehozását, de ez a szükséges infrastruktúra kiépítése 
miatt nagyon sokba került volna, így olyan partnert kerestünk, ahol csak a tárolót kellett 
megépíteni. 1973-ban nagy termés volt, már a szüret kezdetén minden teherautónk 
megrakodva állt a pincegazdaság előtt, rengeteg volt a szőlőátadó, de az átvétel csak nem 
haladt. Ekkor találkoztam össze a Szikrai Állami Gazdaság igazgatójával, s megkérdez- 
tem, nem tudnánk-e valamit csinálni a szőlővel. Megállapodtunk. Egy hónap alatt 
megépítettük nálunk a tízezer hl-es tárolónkat, s még abban az évben meg is töltöttük. 
Egy év alatt megtérült a beruházás. A további években huszonhatezer hl-rel bővítettük 
a bortárolónkat, s így nemcsak a közös, hanem a tagi szőlőt is biztonságosan, jó áron 
tudjuk értékesíteni. A Szikrai Állami Gazdasággal közösen, 49 százalékos részesedésünk- 
kel, pezsgőgyártásba fogtunk. Igen korrekt és eredményes velük az együttműködésünk." 

Amikor a hetvenes évek második felében a kecskeméti Kossuth Tsz tojóüzemét 
forgóalaphiány miatt nem tudták gazdaságosan működtetni, az elnök ajánlatot tett a 
szakszövetkezetnek, hogy társuljon velük, vegye át a telepet gesztorként. A szakszövet- 
kezet tízmillió forinttal járult hozzá a működéshez, korszerűsítette a berendezéseket, a 
meglévő épületekbe 3-4 emeletet épített be a tojóállománynak, így a termelési kapacitást 
többszörösére emelte. A telep teljes dolgozói létszámát átvették. Mindenkivel külön- 
külön szerződést kötöttek, amely tartalmazta a követelményeket és a javadalmazás 
módját, mértékét. Voltak olyanok, akilsnek az új, az előzőeknél szigorúbb követelmé- 
nyek nem tetszettek, így néhányan a későbbiek során másutt kerestek munkát. A két 
szövetkezet most már összesen 15 millió forintos befektetése még abban az évben négy 
és fél millió forint nyereséget hozott, amit a pénzbefektetés arányában osztottak el. Így 
mindkét fél jól járt. 

1981-ben a vertikum minden szereplőjének bevonásával évi 720 ezer darab pecsenye- 
csirkét előállító integrációt hoztak létre. Ebben a társulásban, amelynek a szakszövetke- 
zet a gesztora, részt vesz a megyei baromfipari vállalat, a megyei gabonaforgalmi vállalat 
és a keltetővel rendelkező rémi Dózsa Tsz. , Korán felismertük a kölcsönös érdekekre 
alapozó együttműködések és az így megvalósuló tőkekoncentráció szerepét. Fejleszté- 
seinket azonban ciklikusság jellemzi, mivel új beruházáshoz csak akkor kezdünk, amikor 
az előzőt rendbe tettük, s elkezdett már hozni." 

A társulásokban való részvételt többnyire ők kezdeményezték, és a szőlőfeldolgozást 

kivéve ők a legnagyobb résztulajdonosok. , A környezetünkben lévő gazdaságok, látva 
eredményes tevékenységünket, szívesen társultak velünk, ránk bízták a pénzüket. Mindig 
a legtöbb pénzzel rendelkező gazdaságé a vezető szerep." 

A gazdaság pénzügyi stabilitását mutatja, hogy 1975 óta hitel nélkül gazdálkodnak, 
és jelentős pénztartalékuk van. Szigorú takarékosságuk azonban ettől mit sem változott. 
Bizonyítja ezt az a mód is, ahogyan a sertések értékesítési feltételeit próbálják javítani. 
A szövetkezet közös gazdaságában nincs sertéstartás, a tagi és háztáji gazdaságokban 
azonban annál inkább virul ez a tevékenység. Az elmúlt évben is kilencezer sertést 
értékesítettek a szövetkezeten keresztül a Kiskunfélegyházán székelő megyei húsipari 
vállalatnak. A tagok gyakran panaszkodnak az átvétel vontatottságára és az átvételi 
árakra. (Az áfész például többet fizet a sertésekért, de ő közvetlenül vásárolja fel a 
termelőktől a sertéseket, ez meg a szövetkezetnek nem tetszik, hiszen így a közös elesik 
a nagyüzemi felártól.) A húsipari vállalat, hogy pénzt szerezzen fejlesztéseihez és erősítse 
kapcsolatait a környező gazdaságokkal, közös vállalattá alakul át. 

Ök a Helvéciai Állami Gazdaság sertésvágóhídjának bővítéséhez társulnak be ötmillió 

forinttal. Ez garantálja majd a tagok sertéseinek biztonságos, jó áron való értékesítését, 
de egyúttal biztosítja, hogy a szövetkezeti pénz befektetése is tisztes jövedelmet hozzon. 
Ennél a befektetésnél egyébként 20 százalékos haszonnal számolnak, így a beruházás öt 
év alatt megtérül. Ezt a jövedelmezőséget a húsipari vállalat jelenleg nem garantálja. 
, Az 1987. év legnagyobb vállalkozása, hogy 20 millió forinttal részt vesznek a Szikrai 
Állami Gazdaságban megvalósuló aszeptikus gyümölcslégyártásban. , Most ezekre a 
beruházásokra azért is szükségünk van, mert a korábban biztos jövedelmet adó ágazata- 
ink már nem tudják azt hozni, amit régen. Így a szállítási ágazat esetében már annak is 
örülünk, ha nem veszteséges. Nagyon megemelkedtek az adók, és a magánfuvarozók 
konkurenciája is rontja a pozíciónkat." 

A szövetkezet vezetését az hajtja a nyereséges tevékenységek felkutatásában, hogy a 
tagságon belül többségben lévő, egyenként néhány hektárt kitevő, többnyire a tanyákat 
körülvevő ún. tagi gazdaságokban dolgozó tagok termelési tevékenységéhez kedvezőbb 
feltételeket teremtsenek. Ez pedig a közös gazdaság dinamikus fejlesztése nélkül nem 
lehetséges. A tagok ugyan a használatukban lévő föld aranykorona-értéke alapján, 
továbbá az árujuk értékesítéséből származó bevétel 10 százalékával hozzájárulnak a 
közös tevékenység fejlesztéséhez, de ezzel a szövetkezet messzire nem jutott volna. (Ma 
már ennek befizetése alól a nyugdíjas tagokat felmentik, s a szőlőátvételnél senkitől sem 
vonják le a 10 százalékot, ellenkezőleg: az állami felvásárlási árhoz képest 10 százalékos 
felárat fizetnek, hogy fenntartsák a termelési kedvet.) 

Az elnök a vezetőségtől kapott felhatalmazása alapján közvetlenül gyakorolja a közös 
munkát végzők felett a munkáltatói jogokat. (Nem foglalták ezt írásba, inkább csak 
rábízták: , Te ismered az embereket a legjobban.") , Soha senkinek nem parancsoltam, 
hanem mindig csak kértem. Ha valaki a munkáját hanyagul végezte, kétszer kértem, 
hogy változtasson a magatartásán. Harmadszor ezt már senkitől sem kértem: a szövetke- 
zet alkalmazottjának felmondtam, a tagot pedig felmentettem a közös munka végzése 
alól. Mi a közösben dolgozó tagjainkkal szemben szigorúbb követelményeket támasz- 
tunk, mint a termelőszövetkezetek. A szakszövetkezet nem köteles a tagjainak munkát 
biztosítani." 

Ennek ellenére tevékenységi körük bővítésénél a pénz megtérülése, valamint a közös 
és tagi gazdaságokban termelt termékek értékesítési feltételeinek javítása mellett arra is 
gondot fordítottak, hogy növeljék a közösben a munkalehetőséget. Így a hetvenes évek 
második felére elérték, hogy a tagok közül mindenkinek tudtak munkát adni, aki a 
közösben akart dolgozni. Nemcsak a szakszövetkezetnek nincs foglalkoztatási kötele- 
zettsége, de a tagoknak sem kell a közös munkában részt venniük. A 660 aktív tag közül 
csak 200-an vesznek részt a közös munkában. A többi 460 tag nagyon sok szállal kötődik 
a szövetkezethez (például igénybe veszik a gépi szolgáltatást, a legkülönfélébb anyagokat 


98 ÉLETUTAK - SZÖVETKEZETEK 


a segítségével szerzik be, a szövetkezet felvásárolja termékeiket, s ők a szövetkezetnek 
fizetik havonta a nyugdíjjárulékot, használják szociális létesítményeit, s természetesen 
részt vesznek a szövetkezeti fórumok munkájában). Vannak közöttük olyanok, akik 
skétlakiak", vagyis tagi gazdaságuk mellett más keresőfoglalkozásuk is van. A szövetke- 
zet közös gazdaságában a 200 tag mellett 260 alkalmazott is dolgozik. 

,Mi a munkabért elsősorban költségnek tekintjük, és nagyon takarékoskodunk vele. 
Az évi 70 ezer forintos átlagjövedelem tisztesnek mondható, de semmiképpen sem 
tekmthető magasnak. A takarékosségunkhoz az is hozzátartozik, hogy mi a béreket 
legföljebb olyan mértékben emeljük, amit még a szabályozórendszer adómentesen lehe- 
tővé tesz. Keresetszabályozó adót mi nem fizetünk." 

Az eredményes gazdálkodás egyik legfőbb titka, hogy igen kitűnő — valamennyien 
alkalmazotti státusban lévő — szakvezetők dolgoznak a szövetkezetben. S csak annyian, 
ahányukra feltétlenül szükség van. A nem fizikai munkát végző dolgozók aránya a 
közösben foglalkoztatott 460 főnek 8 százaléka. Ez a létszám intézi a csak tagi gazdaság- 
ban dolgozók ügyeit is. Ha ezt a létszámot hozzáadjuk a közösben dolgozók létszámá- 
hoz, akkor a nem fizikai munkát végzők aránya 4 százalékot tesz ki, ami durván negyede 
a termelőszövetkezeti átlagnak. Hozzávetőlegesen ekkora a különbség a termelést terhe- 
lő gazdasági általános költségek tekintetében is. (, A gazdasági általános költséggel való 
takarékosság hozza a legtöbb nyereséget azzal, hogy a termelési tevékenységekben 
keletkezőt nem viszi el" — jegyzi meg az elnök.) Az , improduktív" létszámmal való 
takarékosságot jelzi az is, hogy a szövetkezetben nincs egyetlen függetlenített elnökhe- 
lyettes sem. 

A kéthavonta tartott vezetőségi ülések között olyan ügyekben, amelyek nem tűrnek 
halasztást, a szakvezetőkkel való tanácskozás után az elnök dönt. A saját területüket 
kiválóan ismerő szakvezetők és az elnök között rendszeresek a viták, amelyekben a 
szakemberek természetszerűleg a saját szempontjaikat hozzák, az elnök pedig a tulajdo- 
nosok , képviseletében" lép fel. Nem szerénységgel, hanem a sikeres vezető öntudatával 
állítja: , Számomra a legjobb szakmai továbbképzést ezek a beszélgetések és viták jelen- 
tik." 

A szakszövetkezet fejlődése a nyolcvanas években is töretlen. Az elmúlt évben is 
45 millió forint tiszta jövedelmet értek el. Ez a lekötött álló- és forgóalapokhoz viszonyít- 
va 25 százalékos nyereségrátának felel meg. Ebből a közösben dolgozó tagok és alkalma- 
zottak részére osztott év végi részesedés és a jövedelemadó kifizetése, valamint a tartalé- 
kolás után 17 millió forint fejlesztési alapot képeztek. Az elmúlt évben összesen 146 millió 
forintot fizettek be az államnak, ebből 125 millió volt a forgalmi és a fogyasztási adó. 

Ezeknek az eredményeknek az elérését az itt élő emberek hallatlan szorgalma, lelemé- 
nyessége és az tette lehetővé, hogy sikerült a megfelelő szövetkezeti formát kialakítani. 

gy gondolom, a magyar mezőgazdaság fejlődése is töretlen lehetne, ha ez a szövetkezeti 
forma nagyobb arányban lenne jelen. Tőlünk nincs elvándorlás, igaz, a szövetkezet sokat 
tett az emberek életkörülményeinek javításáért is. Szövetkezeti segítséggel szép házakat 
építettek maguknak, bevezették a villanyt és a vizet. 

A szövetkezeti formánk létjogosultságáért is küzdenünk kellett néha, volt idő, hogy 
nem minden megyei vezető nézett jó szemmel minket, de hagytak bennünket dolgozni. 
Panaszra már csak azért sincs okunk, mert az elismeréssel sem fukarkodtak. Úgy érzem, 
a tízszeres kiváló szövetkezeti cím önmagáért beszél. Számomra a legnagyobb jutalom 
mégis az, hogy az emberek megosztják velem a gondjaikat. Ha kéréssel fordulnak 
hozzám, lehetőség szerint mindig teljesítem. Azt hiszem, itt, ebben a szövetkezetben az 
emberek jól érzik magukat, pedig a munkában semmi lazaságot nem tűrünk. Engem 
tavaly választott meg a tagság újabb öt évre. Amikorra ez letelik, már túl leszek a 
nyugdíjkorhatáron. Amíg igénylik és erőm is lesz hozzá, igyekszem a munkámat úgy 
végezni, mint eddig." 

